
BEVEZETÉS 


Az élőlények végtelenül változatos sokaságában az ember tudatos gondolkodá- 
sával különleges helyet foglal el. Az ember a környezetét és annak jelenségeit nemcsak 
észreveszi, megfigyeli, hanem megismerni is törekszik. A hálója sarkában ülő pók 
, észreveszi", ha hálója rezdülése jelzi, hogy valami fennakadt benne; a legelésző őz 
a legkisebb gyanús mozgásra, szagra, zajra felkapja a fejét és , figyel"; a majom a 
kezeügyébe eső tárgyat kíváncsian nézegeti, szagolgatja, kóstolgatja, szétszedi. A 
környezettel és annak változásaival kapcsolatos reakciók sorában a magasabbrendű 
állatok közt egyre határozottabban felismerhető a kíváncsiság, sőt egyes állatok 
kíváncsisága közmondásos. Vajon ez az állati tulajdonság azonos-e az emberi kíván- 
csisággal? Bizonyára nem, mert az állati kíváncsiság nem az események, jelenségek 
okát kereső tudatos tevékenység, ezért nem is eredményez megismerést, elvonat- 
koztatást. Az emberi megismerés nem egyszerű kíváncsiságból fakad, hanem tudás- 
vágyból, amely elvonatkoztatott okok megismerését is lehetővé teszi. Már a gye- 
rek kíváncsisága is a kérdések özönét indítja meg, vagy olyan tettekre sarkallja a 
gyermeket, hogy közvetlen tapasztalással tudhassa meg valaminek az okát. A , mi- 
ért", , meddig", , mióta", , hogyan", , hová", , honnan" — az emberi kíváncsiság 
jellemző elvonatkoztató kérdései. A gyermek a babát, a játékmozdonyt azért töri 
össze, azért szedi szét, hogy megtudja, mi van benne. 

A gyermek viselkedése a legfőbb közvetett bizonyítékunk arra, hogy a tudásvágy 
egyidős az emberiséggel. Ez ösztönzi ősidők óta az embert arra, hogy az események, 
jelenségek okát kutassa; ez a magyarázata a tudományok megszületésének, és ez a 
titka annak, hogy az ember a természetet a maga szolgálatába tudja kényszeríteni. 

Az ember először csak a természet véletlenül eléje táruló eseményeit, jelenségeit 
figyelte, és azok vélt vagy valódi összefüggéseit kereste. Később céltudatosan irányí- 
totta figyelmét azokra, és évezredek alatt szerzett tapasztalatai segítségével egyre 
mélyebben hatolt a jelenségek, a tények mélyére, hogy azok okát is megtalálja. A tu- 
dásvágytól egyenesen vezet az út a tudományos kutatás felé, ámde ez az út hosszú és 
nehéz. 

A természet megismerését szolgáló tudományok fejlődésére jellemző, hogy év- 
ezredes múltjukban az első átfogó eredményeket tulajdonképpen csak az utóbbi év- 
századokban, sőt mondhatnánk : főleg az utóbbi száz évben érték el. Ennek legfőbb 
oka, hogy a természet jelenségeinek megismerésében a kísérletet, magyarázatában 
pedig a dialektikát mint módszert alig, vagy egymástól elszakítva alkalmazták. Igen 
nagy akadályt jelentett az a természetszemlélet is, amely az anyagot, a természetet 
nem olyannak látta, amilyen, hanem ahhoz többnyire hozzátett valamit, ami nincs, 
vagy nem látott meg valamit, ami van. Más szóval a természetszemlélet nem volt 
materialista, pedig az anyagvilág megismerésére irányult. 


A természettudományos ismeretanyag — a megfigyelések, tapasztalatok, gya- 
korlati szükségletek adta feladatok megoldása során nyert eredmények évezredes 
halmozódása — előbb-utóbb a tudományos megismerés útjára vezette az embert, aki 
meglátta a törvényszerüségeket, és ha nem látott tisztán vagy nem tudott közvetle- 
nül bizonyítani, akkor elméleteket alkotott. Az elmélet birtokában a jelenségek ma- 
gyarázatát kísérelte meg, és közben gyakran új megismerésekre jutott, amelyek az 
elmélettel már nem voltak egyeztethetők. Ez utóbbi esetben az elmélet megdőlt, de 
az újabb elmélethez már együtt voltak az új tények. A valóban tudományos elmélet 
alapját a természet törvényszerüségeinek meglátása alkotja, de éppen ezért az elmé- 
let folyton bővül, módosul, miközben újabb és újabb megismeréshez vezeti az embert. 

Nem véletlen, hogy az élettelen természet megismerése — a csillagos ég, a fizika, 
a kémia törvényeinek meglátása — hamarabb megtörtént, mint az élő természet bo- 
nyolult jelenségeinek megértése és magyarázata. Minden élőlény jellemző individua- 
litása, viselkedésének bonyolult célszerűsége, testének és életműködésének bámula- 
tos organizáltsága merőben más, — több, mint az élettelen világ bármely tárgya vagy 
folyamata. Ha izgatta az ember tudásvágyát az élettelen természet, százszor inkább 
bámulta az élő világot, de mivel itt az élettelen természetről nyert ismereteivel alig 
tudott boldogulni, számára legésszerűbb volt annak feltételezése, hogy az élőben az 
anyagon felül különleges erő: életerő működik. Ez az elmélet azonban csak zsák- 
utcába vihette a tudományt az élő természet megismerése felé vezető úton. 

Ahhoz, hogy az élet valódi törvényszerűségei is feltáruljanak az ember clőtt, 
először olyan alaposan és részletesen kellett megismernie az élettelent, magát az anya- 
got, hogy megérthesse az élő és élettelen anyagvilág egységének és nagy különbségé- 
nek ellentmondását. Ez teszi érthetővé, hogy az élő természet tudománya, a biológia 
tulajdonképpen csak alig 100—I50 éves múltra tekinthet vissza. A biológia legfonto- 
sabb kérdéseire csak azóta tudunk válaszolni, illetve azóta vannak olyan elméletek, 
amelyek kiállják a tudományos kritikát, amióta egyéb természettudományok lerak- 
ták az alapokat e kérdések megválaszolásához. 

Az élő természet bonyolult jelenségeire ősidők óta volt az embernek valamilyen 
elképzelése, de bizonyára számos jelenség elkerülte a figyelmét, vagy megelégedett 
olyan magyarázatokkal, amelyek primitív természetszemléletéből fakadtak. Bizonyos, 
hogy már ősidőkben felvetődött az élet eredetének a kérdése is. Nem vitatható, hogy 
éppen az élet eredetének, keletkezésének kérdése a legalapvetőbb az élő természetre 
vonatkozó kérdések közt, — de talán a legnehezebb is. Hogyan is lehet az élet erede- 
téről beszélni, ha nem tisztázzuk előbb: mi is az élet? Azután hogyan kísérelhetjük 
meg az élet keletkezése titkát megközelíteni, ha nem tudjuk, miből is épülnek fel az 
élőlények, mi a szerkezetük és hogyan működnek, miben áll az életjelenségek bonyo- 
lult folyamata? Továbbá felvetődik a gondolat : vajon mióta van élet, ha egyáltalán 
keletkezett valaha és nem öröktől fogva van? Végül mi hozta létre az életet itt a 
Földön, és lehetséges-e, hogy másutt is van élet? 

A következőkben kövessük azt a történelmi folyamatot, amelynek során a fenti 
kérdésekre az ember korának és társadalmi berendezettségének megfelelő gondolko- 
zásmóddal, természetszemlélettel és tudományos ismeretekkel válaszolni igyekezett. 
Látni fogjuk, évezredek teltek el, amíg az ember rájött arra, hogy az élet eredetével 
kapcsolatos kérdések külön-külön nem tisztázhatók, azok szorosan összefüggenek. 
Az élet mibenléte nem határozható meg az élő anyag kémiai ismerete nélkül ; a kémiai 
struktúra kialakulása nem érthető meg az anyag általános tulajdonságaira vonat- 
kozó ismeretek hiányában; a szerves formák kialakulásának magyarázatához a bio- 
lógia törvényeinek ismerete szükséges. 

METAFIZIKUS MAGYARÁZATOK ÉS AZ ŐSNEMZÉSTAN 


Már az ókor mágikus, misztikus gondolkozású embere számára is legkielégí- 
tőbbnek látszott az a magyarázat, hogy az élet a természet fölött álló erő vagy hata- 
lom közvetlen teremtő aktusa révén jött létre. Ez a természetfölötti erő nyilvánul 
meg abban a különbségben is, amely az élőt az élettelentől elválasztja, és amely az 
élőben mint , életerő " működik. A teremtés aktusa — mint az élet eredete — minden 
ókori és újabb vallásrendszerben megtalálható. Mivel azonban e gondolkodás szerint 
az, ami az anyag felett van, attól függetlenül létezik, nem ismerhető meg — ilyen 
természetszemlélet mellett a tudomány számára az élet kérdése hozzáférhetetlen. 
A metafizikus magyarázatok közt egyes ókori görög filozófusok felvetették azt az 
elképzelést, hogy az élet — a természet öröktől fogva meglevő alapjelensége. 

Már az ókorban felbukkant azonban a materialista természetszemlélet is, külö- 
nösen a görög természetfilozófiában, amelynek egyik jellemző tulajdonsága, hogy a 
természetet úgy fogta fel, mint ami fejlődött, ,,a káoszból" keletkezett. Ennek meg- 
felelően az élet eredetét is magára az anyagra, a vízre, az iszapra vezették vissza, 
magában az anyagban rejlő spontán fejlődés feltételezése alapján. Így szinte a terem- 
tés elméletével egy időben bukkant fel az ősnemzés tana (generatio sbontanea). 
Eszerint az élőlények — kedvező körülmények között — spontán keletkezhetnek 
magából az élettelen anyagból, Ehhez az elgondoláshoz illeszkedik az a lényegében 
dialektikus filozófiai tétel, amelynek első hirdetője Hérakleitosz volt, s amely szerint 
a természetben minden változik, keletkezik, átalakul, elmúlik. Az élettelen iszapból 
vízi élőlények, rothadó anyagokból , kukacok", hulladékból, porból bolhák, egerek 
jöhetnek létre. Ezeket az állításokat a hibás és kritika nélküli megfigyelés látszólag 
igazolja is, ezért nem csodálatos, hogy ezeket csak a XVIII. században sikerült 
kísérletekkel megcáfolni. Mindenesetre szólásmondások ma is kifejezik ezt a mecha- 
nisztikus kezdetleges elképzelést: rendetlen, piszkos lakásban , megterem" a bolha, 
poloska, egér; a gondozatlan, piszkos ember hajában a tetű stb. 

Az ősnemzés tana, amely az élettelen anyagban önmagától végbemenő folya- 
matra vezeti vissza az élő keletkezését — azzal, hogy az élettelen és élő közt olyan 
ugrásszerű minőségi változást képzel el, amely az élettelen, szervetlen anyagból a 
magasfokú szerveződés tulajdonságaival bíró bonyolult élőlény: rovar, vagy éppen 
emlősállat közvetlen kialakulására vezet —, nyilvánvalóan helytelen. Hiába rejti 
magában a materialista gondolatot (az élő és élettelen elvi egységét, sőt a fejlődés 
gondolatát is), mechanisztikus volta ideológiailag helytelen és kísérleti természet- 
tudományos alapon könnyen cáfolhatóvá teszi. Az ősnemzéstant végül is a múlt 
század végén Pasteur híres kísérletei döntötték meg, bebizonyítva, hogy a legki- 
válóbb, de előzőleg sterilizált és külvilágtól tökéletesen elzárt baktériumtáptalajban 
nem képződnek még olyan kezdetleges élőlények sem, mint a baktériumok. 


Ha azonban az élők nem teremtés útján jöttek létre, s az élettelenből sem kelet- 
keztek, akkor csak harmadik lehetőség van : az élet öröktől fogva meglevő kozmikus 
jelenség, és legfeljebb azon lehet vitatkozni, hogy hogyan jutott a Földre. Valóban 
az élet keletkezésével kapcsolatban a múlt század végén olyan elméletek láttak nap- 
világot, amelyek szerint az élet a Földön a világűr , életcsíráiból" keletkezett. Ezek az 
elgondolások azonban —éppen a modern ismeretek alapján — megcáfolhatók. A vi- 
lágűrben nincsenek , életcsírák", bár egyáltalán nem lehetetlen, hogy más égitesten 
van élet. Élőlény azonban , magától" vagy meteroritokban Földünkre nem juthat, 
mert a világűr gyilkos sugárzó energiái, vagy a légkörbe érkezéskor fejlődő óriási hő 
megsemmisítenének minden ilyen védtelen élőt. Érdekes azonban itt rámutat- 
nunk arra, hogy éppen a kérdés tisztázása az űrhajókkal, mesterséges bolygókkal 
kapcsolatban tudományos szükségletté teszi, hogy minden világűrbe juttatott raké- 
tát gondosan sterilizáljanak, nehogy a Földről más égitestre juttatott mikroorganiz- 
musok — kedvező feltételek közé jutva — a későbbi ilyen irányú vizsgálatok alkal- 
mával félrevezessék a kutatókat. 

Az élet eredetének kérdésében a tudomány évezredekig nem juthatott előre, 
mert az első alapvető kérdés: az élet lényegének, mibenlétének tisztázása nélkül, 
rögtön az élet eredetének kérdését akarta vizsgálni. 


Mi az élet? 


Ugyancsak az ókor óta számos filozófus és tudós kísérelte meg, hogy erre a kér- 
désre válaszoljon, de mindaddig, amíg az élőlények szerkezete, anyagi összetétele 
nem tisztázódott — a felelet elmaradt. Árisztotelésztől Leonardo da Vinciig és Bichat- 
tól Claude Bernardig sokan tették fel a kérdést: mi az élet? De csak hasonlatokhoz 
jutottak, vagy körülírással igyekeztek közelebb jutni a megoldáshoz. Annyi bizonyos, 
hogy minél modernebb korban élt az illető, annál többet tudhatott az életről, és meg- 
határozása is annál inkább közeledett a tudományosan elfogadható formához. Kez- 
detben a filozófiai körülírások és költői hasonlatok is kielégítették a tudósokat, hi- 
szen ők sem mondhattak jobbat. A természettudósok azonban a maguk módján, szí- 
vósan, évszázadokon át igyekeztek az élet titkait feltárni. 

Arisztotelész szerint az élet lényege olyan elv (principium), amelynek célja önma- 
gában rejlik. Héraklettosz (i. e. 400 körül) az életet, meglátva benne a szüntelen moz- 
gást, megújulást, a lánghoz hasonlítja éppúgy, mint csaknem 2000 évvel később Leo- 
nardo da Vinci. Baer (1792—1876) az életet zenei melódiához hasonlítja. A XIX. szá- 
zad vége felé azonban felbukkannak olyan meghatározások, amelyek azt tükrözik, 
hogy az élet kérdésében a természettudományos ismeretek alapján tisztábban kezd- 
tek látni. Spencer (1820—1903) az élet lényegét a folytonos alkalmazkodásban, 
Claude Bernard (1813—1878) az életjelenségekben, tehát funkciókban látja. Végül 
1874-ben Engels olyan meghatározást ad, amely némi kiegészítéssel ma is helytálló. 
Ez a meghatározás már az élő anyag kémiai szerkezetének, valamint az életfolyama- 
tok leglényegesebb részleteinek ismeretében született és oly pontosnak mondható, 
hogy az élet minden lényeges jegyére rámutat. Eszerint : , Az élet a fehérjetestek lé- 
tezési módja, amelynek lényeges mozzanata a folytonos anyagcsere a környező külső 
természettel, és ennek az anyagcserének megszűnésével megszűnik az élet is és a fehérje 
felbomlik." E meghatározás először is lerögzíti, hogy az élet fehérjéhez kötött, de rá- 


s Engels: A természet dialektikája. Budapest, 1952. 3II. old. 

mutat, hogy a fehérje még nem jelent életet, mert csak meghatározott , létezési mód" 
mellett él. Ez a létezési mód az anyagcsere, mint alapvető életjelenség. Éppen az 
anyagcsere, az élő anyag folytonos önmegújulása az, ami alapvetően megkülönböz- 
teti az élőt az élettelentől. 

Az élettelen anyag is folytat környezetével , kicserélődési" folyamatot: hőmér- 
séklete emelkedik vagy süllyed (a környezetnek megfelelően); környezete vizében 
többé-kevésbé oldódik, vagy a vízben oldott részek rárakódnak; oxidálódik vagy 
kémiai redukció éri; elporlik vagy anyaga folytonosan növekedik. Mindezek a kicse- 
rélődési folyamatok azonban önmaguktól sohasem fordulnak vissza, statikus egyen- 
súlyú végállapothoz vezetnek, aminek során az anyag eredeti sajátságai megváltoz- 
nak: az anyag nem olyan marad, amilyen volt. Ezzel szemben az élőlény anyagcseré- 
jének folytonosságában kétirányú, tehát visszafordítható (és visszaforduló) fizikai 
és kémiai reakciók során, a környezet folytonos változásai közepette is lényegében 
mindig ugyanaz marad, megtartja individualitását, egyensúlya dinamikus. Az élő- 
lény , viselkedése", a környezettel kapcsolatos reakciói, minden életjelensége végül 
is az anyagcsere-folyamatokra vezethető vissza. 

Hogyan jutott el a természettudomány addig, hogy Engels meghatározásához 
kellő ismereteket nyújtott? Erre röviden a következőkben mutatunk rá. 


AZ ÉLŐLÉNYEK MEGISMERÉSÉNEK ÚTJA 


Az életet kutató tudományok közül először az fejlődött ki, amely a leggyorsab- 
ban ígért sikert, és amely módszereiben legegyszerűbbnek, eredményeiben legjobban 
ellenőrizhetőnek látszott. Ez a tudomány az élőlények alaki, formai, szerkezeti tulaj- 
donságaival foglalkozó bonctian. Az élőlények darabokra szedése, felboncolása, 
majd a mikroszkóp felfedezése után, a XVIII. század óta már a szemmel nem látható 
szerkezeti elemek (sejtek, szövetek) vizsgálata sem sokat mondott arról, hogyan mű- 
ködik az a bonyolult , szerkezet", amit élőlénynek nevezünk. 

A , szerkezet" megismerése a tudományt határozottan a materialista szemlélet 
felé terelte, bár éppen a , szerkezet" szó kiemelésével akarjuk hangsúlyozni, hogy ez a 
megismerés a mechanisztikus materializmus kibontakozásához vezetett. A működés 
megértéséhez az ókorban (és még később is hosszú ideig) a kísérletek hiányában alig 
jutott közelebb a tudomány, hiszen a kísérletezést általában lenézték. A fizika azon- 
ban a XVIII. században már annyira fejlett tudománnyá lett, hogy az életjelensé- 
gek értelmezését a fizikai ismeretekkel megközelíthetőnek vélték: az élőlény na- 
gyon bonyolult gép. 

Természetes, hogy ez a fizikai magyarázat az élőlények szerkezetének ismereté- 
ben csak mechanisztikus szemléletre adott alkalmat. Hamarosan ki is derült, hogy a 
fizikai ismeretek alig vitték közelebb a tudományt az élet titkának megismeréséhez. 


A kémiai szerkezet megismerése 


Közben a középkor aranycsináló, misztikus alkimiájából a kémia terebélyes fája 
kezdett kinőni, s ekkor újabb remények támadtak az élet lényegének megismerését 
illetően. A XIX. században a kémiai analízis az élőlények anyagának úgyszólván 
minden részletét tisztázta. Az élőlények anyagának analízise először is azt bizonyí- 
totta, hogy az élőlény testében semmilyen elem, atom nincsen, amely nem lenne is- 
meretes az élettelen anyagvilágból, de ugyanakkor mégsem tisztázta, mi az a többlet, 
ami az élettelentől az élőt megkülönbözteti. A kémiai analízis ekkor azt kezdte ku- 
tatni, hogy az élő anyagban levő atomok, elemek milyen kapcsolatban és viszonylat- 
ban vannak egymással, vagyis milyen molekulákat, vegyületeket alkotnak. Ki- 
mutatták, hogy az élő anyagban kb. 70—80 9, vizen kívül különböző sók és főkép- 
pen szénvegyületek — ún. szerves vegyületek — vannak. Eleinte ebben vélték megta- 
lálni az élet titkát, hiszen ilyen , szerves" szénvegyületeket a XIX. század elejéig 
csak élő szervezetekből, azok termékeiből vagy maradványaiból ismertek. Éppen 
ezért is nevezték ezeket szerves vegyületeknek, Úgy gondolták, hogy az élőkre jel- 

lemző , szerves" szénvegyületek képződéséhez kell az a különleges életerő (vis vitalis) , 
amely csak az élőkben működik. 1828-ban az első szerves vegyület mesterséges elő- 
állításakor ez a vélemény végleges cáfolatot kapott. Azóta a szerves kémia a szénve- 
gyületek millióit állítja elő, köztük sok százezer olyat, amilyen a természetben, az 
élőlényekben sohasem fordul elő. 

A szerves kémiai analízis az élet , titkára" vonatkozóan egy döntő dolgot mégis 
produkált. Kiderült ugyanis, hogy semmiféle élőlény nincs, amelynek testét nagy 
részben nem fehérje alkotná. A fehérjék kutatása még ma sem lezárt fejezete a szer- 
ves kémiának, de amit eddig a fehérjékről tudunk, máris igen sok lehetőséget nyújt 
az élet sok részletkérdésének megvilágítására. 

Először is a fehérjék kémiai felépítettsége olyan, hogy szinte végtelen sokféle 
változatban fordulhatnak elő, mert kis ún. aminosavmolekulák összekapcsolásából 
keletkeznek. Az alig több mint húszféle aminosav kombinációja szinte kimeríthetet- 
lenül sokféle fehérje képződésére ad lehetőséget. Minden fajnak sajátságos típusú fe- 
hérjéi vannak, és ez már halványan utal arra, hogy mi lehet az egyik valószínű oka 
az élők szinte végtelen sokféle formájának. Másodszor a fehérjék sok száz (néha sok 
tízezer) aminosavból álló óriásmolekulák, amelyek igen bonyolult kémiai szerkezetűek, 
vagyis igen sokféle kémiai reakcióba léphetnek. A szerves kémia azt is kimutatta, 
hogy általában a szénvegyületek, tehát a szerves molekulák gyakran kapcsolódnak 
olyan óriásmolekulákká, amilyenek a szervetlen vegyületek közt nincsenek. Ezt a 
szerveskémiai jelenséget $olimerizációnak nevezzük. Így viselkednek pl. a cukrok is. 

Így állott a kémiai kutatás Ewgels idejében, aki arra a következtetésre jutott, 
hogy a fehérje az élet hordozója. Azóta a biokémiai kutatások a fehérjék mellett a 
mindig, minden élőlényben jelenlevő, ugyancsak nagyon bonyolult és végtelen sok- 
féle skleinsavakra irányították a figyelmet. A nukleinsavak szintén polimerizálód- 
nak, óriásmolekulákat alkotnak. 

A nukleinsavak jelentősége az élő anyagban azért fontos, mert a fehérjék képző- 
déséhez a nukleinsavak jelenléte nélkülözhetetlen. Így azt kell mondanunk, hogy fe- 
hérjék és nukleinsavak nélkül életfolyamatokat hordozó rendszer nem jöhet létre. 
A fehérjék és nukleinsavak többnyire egymáshoz is kapcsolódnak, és mint iukleopro- 
teidek fordulnak elő. 


A fizikai kémia előretörése a tudományban 


A fehérjék, illetve a fehérje és nukleinsav komplexek (nukleoproteidek) ugyan 
magyarázhatnak komplikált biokémiai folyamatokat, azonban tudvalevő, hogy a 
legtöbb kémiai reakció létrejöttéhez olyan hőmérséklet szükséges, amelyen élet már 
nem képzelhető el, s az anyagcsere nagyon változatos kémiai reakciói számára sokkal 
magasabb hőmérséklet kellene, mint a testhőmérséklet. Hogy csak az oxidációs folya- 
matokból hozzunk fel példát: I g cukor elégetésekor 4Ioo kalória hő keletkezik. A 
cukrot azonban nagyon nehéz elégetni, mert gyulladási hőfoka igen magas. A szerve- 
zetben viszont állandóan , ég el" cukor, amit a keletkező CO; és a víz eltávozása. bi- 
zonyít, ugyanakkor a szervezet hőfoka 30—40 C" között marad. Ez külön magyará- 
zatot igényel, és erre a fejezet végén vissza is térünk. Másrészt az anyagcsere bioké- 
miai folyamataira a szigorú szervezettség, meghatározott sorrend, időbeli és térbeli 
kapcsolat jellemző. Erre a szervezettségre, a szigorú egymásutáni sorrendre a fehér- 
jék és a nukleinsavak kémiai szerkezete semmiféle magyarázatot nem ad. 

Az élő anyag biokémiai elemzésével egyidejűleg annak fizikai állapotára is kezd- 


13 


tek felfigyelni. Ismeretes volt már régen, hogy a sejtek anyaga különleges, sűrűn folyó, 
inkább kocsonyás anyag, amelynek bizonyos formatartó tulajdonsága van, de ugyan- 
akkor alakváltoztatásra is képes. Ezt az élő, félfolyékony anyagot nevezték el $roto- 
f$lazmának. A protoplazma biokémiai vizsgálata a fentebb ismertetett adatokat szol- 
gáltatta, de nem adott magyarázatot a jellegzetes fizikai tulajdonságokra. 

A XIX. század végén és századunk elején újabb tudomány bontakozott ki, a 
fizikai kémia. Bár a XVIII. században is rámutattak már, hogy a kémiai tulajdon- 
ságok bizonyos fizikai jelenségekkel állnak kapcsolatban, és a fizikai-kémia fogalmát 
már akkor ismerték, de hiányzott sok olyan részismeret, amely új tudománnyá avatta 
volna azt. Magának az atomnak a pontosabb ismerete, a kinetikai elmélet, a termodi- 
namika voltak azok a feltételek, amelyek az anyagra vonatkozó ismereteinkben az 
új tudomány kifejlődését lehetővé tették. A diffúzió és az ozmózis jelenségeinek 
vizsgálata, valamint a kristályos anyagok megismerése nyomán a fizikai kémiá- 
ból további újabb tudományág vált le: a kolloidika. Arra a felismerésre jutottak, 
hogy a kémiai szerkezettől függetlenül bármilyen anyag különleges tulajdonsá- 
gokra tesz szert, ha azt olyan apróra darabolják, hogy a részecskék nagysága már 
csak a milliméter milliomod részével mérhető. (Ezt a mérőegységet millimikronnak 
(mul nevezik.) Amíg a durván aprított anyagrészecskék pl. vízben hamar leüleped- 
nek, vagy a víz tetején összegyűlnek, tehát az oldószertől elkülönülnek, továbbá 
amíg a vízben jól oldódó anyagok molekuláris és atom-nagyságrendben feloldód- 
nak és valódi oldatot adnak, addig a vízben nem oldódó I—500 m4 nagyságúra aprí- 
tott anyagok a vízben nem ülepednek, és különlegesen viselkednek. 

Az új sajátságok közt legjelentősebb az, hogy a részecskék maguk köré több- 
kevesebb vízmolekulából álló önálló , vízburkot" kötnek meg, másrészt a részecs- 
kék felületén az oldószerből különböző anyagok halmozódhatnak fel. Ezt az anyag- 
felhalmozó, idegen anyagokat a részecskék felületére gyűjtő fizikai folyamatot ad- 
szorpciónak nevezik. Az adszorpció nemcsak a kolloid nagyságrendű apró részecskék 
tulajdonsága, hanem mindenféle felületen bekövetkező jelenség. 

És éppen a felületen van a hangsúly. Gondoljuk csak el, hogy egy olyan vaskocka, 
amelynek egy-egy éle Io cm — összesen 6 dm? felületű, és ugyanakkor megközelí- 
tően 7,8 kg súlyú. Ezen a — súlyához mérten — kicsi felületen is van adszorpció, de 
teljesen elhanyagolható, mert azok a vízgőz-, gáz- vagy egyéb molekulák, amelyek 
ezen a felületen tapadnak, a vasmolekulák óriási tömegéhez mérten számba sem jö- 
hetnek. Mi történik azonban, ha a vaskockát felaprítjuk, mondjuk I mm2-es részecs- 
kékre? Akkor a vas össztömege még mindig ugyanaz marad, de az egymillió darab 
kis vaskocka felülete összesen hat millió mm2, vagyis összesen hatszáz dm? lesz. Ha pe- 
dig a , kolloid" méretekig megyünk, és a vasat annyira felaprítjuk, hogy a kockács- 
kák élhossza csak néhány mu, akkor az összfelület sokezer négyzetméterre nő. A tö- 
megre eső felület tehát az aprítással nem arányosan, hanem nagyobb mértékben nő. 
Ez azt jelenti, hogy amíg a 6 dm? felületen levő szabad vasatomok száma viszonylag 
elhanyagolhatóan kevés a vaskocka belsejében levő vasatomok számához viszo- 
nyítva, addig az aprítással egyre nagyobb felületet nyerünk a felszínen levő vasato- 
mok javára, és viszonylag egyre kevesebb atom van a részecskék belsejében. Ezen az 
óriási felületen már nem elhanyagolhatók azok a kémiai és fizikai jelenségek, amelyek 
a szabad felületen elhelyezkedő atomokkal kapcsolatban jönnek létre. 

A kolloid állapotra tehát — szaknyelven szólva — az óriási fajlagos felület jel- 
lemző, a nagy feleület pedig nagymértékben képes adszorbeálni (megkötni) külön- 
böző anyagokat. 

Most nézzük egy példán az adszorpció következményeit. Közismert dolog, hogy 
a világító gáz elégethető, vagyis oxigénnel vegyül. Ehhez azonban a gázt meg kell 

gyújtani, vagyis olyan hőmérsékletre van szükség, amelyen az oxigénnel vegyül. 
Amikor még a gázt kiterjedten használták lakások világítására is, sok helyen alkal- 
mazták a Döbreiner gyújtót. Ez a gázégő fölé helyezett kicsiny platina-szivacs. Ám 
e kis tömegű platina — éppen a szivacsos szerkezete miatt — óriási felületű. A. csap 
kinyítása után a gyújtóra áramló gázt a platina oly erősen adszorbeálta, hogy a gáz 
az oxigénnel egyesülni tudott, a reakció hőjétől a platina felizzott, a gáz meggyul- 
ladt. Az adszorpció tehát olyan erélyes lehet, hogy az adszorbeált anyagok egymás- 
hoz atomközelségbe juthatnak, vagyis kémiai reakciók jöhetnek létre olyan hőmér- 
sékleten, amelyen egyébként a kérdéses reakció nem indul meg. 

Ezt a kémiai jelenséget katalízisnek nevezik ; a szervetlen kémiában a múlt szá- 
zad eleje óta ismerik, és az iparban is alkalmazzák. 

A fentiekben azt láttuk, hogy a kolloidok felülete szinte elképzelhetetlenül nagy, 
ezért a katalízisre is kiválóan alkalmasak lehetnek. 

A kolloid-fogalommal kapcsolatban térjünk most vissza a szerves vegyületek- 
nek arra a csoportjára, amelyeket fehérjéknek és nukleinsavaknak neveztünk. 
Mondottuk, hogy ezek kis egyszerűbb molekulák egymásba kapcsolódásából kelet- 
kező óriásmolekulák. Olyan óriások, hogy elektronmikroszkóppal (I00—I20 ezres 
nagyítással) már láthatók, és méreteik a kolloid-nagyságrendhez tartoznak. Vagyis 
az élő anyag legfontosabb alkatrészei igen bonyolult kémiai szerkezetű kolloidok. 

A hangsúly azonban azon van, hogy azért kolloidok, mert olyan bonyolult a. ké- 
miai szerkezetük. Az élő anyag legfontosabb molekuláira tehát ez az elválaszt- 
hatatlanul összefüggő kettős tulajdonság jellemző: szinte végtelenül sokféle kom- 
binációt adó, igen bonyolult kémiai szerkezethez kolloid állapot mint fizikai tu- 
lajdonság tartozik. Ebből is megérthetjük, hogy az egyoldalú kémiai elemzés miért 
nem ad választ az élő anyag sok képességére: egyszerűen azért, mert a kémiai analí- 
zis során megbontjuk az ahhoz tartozó fizikai állapotot, s Így az egyszerűen eltűnik 
szemünk elől. 

A szerves kémiai ismereteink szerint azonban a fehérjéken és nukleinsavakon kí- 
vül az élő anyagban található más organikus vegyületek is bizonyos körülmények 
közt előfordulnak kolloid nagyságrendű részecskék formájában. Ilyen szerves vegyü- 
letek a szénhidrátok és a zsírnemű anyagok. 

A nagy felületű kolloid szerves vegyületek természetesen képesek arra, hogy fe- 

lületükön különböző anyagokat adszorbeáljanak. Ez az adszorpció a változatos 
kémiai , felület" miatt változatos kémiai reakciók elindításához, katalíziséhez vezet. 
De meghatározott szerkezetű , szerves katalizátor" természetesen csak mindig 
ugyanolyan meghatározott reakcióban vesz részt. A , szerves katalizátorokat" külön 
névvel eszzimeknek nevezzük, de használatos a régebbi ferment elnevezés is. Az enzi- 
mek tehát nagyon sokfélék, és mindegyikük egy-egy meghatározott kémiai reakciót 
végezhet el, 
. Ahhoz azonban, hogy az enzim működjék, meghatározott feltételek kellenek. 
Így pl. a hőmérséklet, a környezetben levő más molekulák vagy elektromos töltéssel 
bíró atomok (un. ionok) nagymértékben befolyásolhatják az adszorpciót is és a ké- 
miai reakciót is. Ez azt jelenti, hogy az enzimek működése a környezettől függően 
megindulhat (aktiválódhat), vagy megállhat (gátlást szenvedhet), és természetesen 
függ attól is, vajon van-e jelen olyan anyag, amelyre hatást gyakorolhat. Azok a ké- 
miai reakciók, amelyeket az enzimek lebonyolítanak, többnyire megfordíthatók, 
vagyis bizonyos körülmények közt ugyanaz az enzim pl. egy nagyobb molekulát szét- 
bont, más feltételek között (kisebb részekből) ugyanezt a molekulát felépíti. 

E bonyolult összefüggések teszik érthetővé, hogy megfelelő enzim-csoportok 
egész reakció-sorokat tudnak mindkét irányban katalizálni. E reakció-sorok min- 

den lépését más-más enzim végzi, és minden egyes enzim a katalizált reakció végén 
a keletkezett reakció-termékekkel vagy a reakciótérben bekövetkezett változások- 
kal a következő enzim működésének feltételeit teremti meg, önmaga pedig kikapcso- 
lódik. Így , adják át" egymásnak az enzimek a reakciók sorozatán keresztül a kiindu- 
lási anyag újabb és újabb származékait, míg végül az anyag lebomlik alkatrészeire 
vagy alkatrészeiből kialakul a végső, nagyobb molekulájú vegyület-típus. 


Amit az enzimekről írtunk, rögtön érthetővé tehető és jelentőségében szemlél- 
hető, ha példán mutatjuk be. Emlékeztetünk e fejezet elején példaként felhozott 
cukor-elégésre. Térjünk vissza ehhez. A szervezetünkben cukor , ég el", mert az 
anyagcsere során a cukorból CO; és víz képződik, de ugyanakkor sem lángtünemé- 
nyek nincsenek, sem pedig szervezetünk nem hevül fel minden gramm cukorra szá- 
mítva 4100 kalóriával, hiszen ez megsemmisülésünket jelentené. Mi történik tehát 
szervezetünkben? A cukormolekulát a sejtekben levő enzim-rendszerek mintegy 
16—20 enzimből álló szénhidrátbontó csoportja igen bonyolult folyamatok során — 
lépésről lépésre bontja le, illetve oxidálja. A végeredmény tehát ugyanaz, mint a láng- 
gal való égéskor, de a reakció lassúbb és veszélytelenebb; az energia felszabadulása is 
pontosan ugyanannyi, mintha lánggalégettük volna el, de az energia csak kis töredék- 
ben jelenik meg mint /ió, míg legnagyobb részben mint kémtai energia felhasználódik 
a sejtben ugyanekkor folyó más reakciókhoz, vagy pedig különleges vegyületekben 
valósággal akkumulálódik, ahonnan szükség esetén könnyen és bonyolult folyama- 
tok nélkül ismét felhasználódhat. 

Említettük már azt is, hogy az anyagcsere-folyamatokra a szigorú szervezettség, 
térbeli és időbeli kapcsolatban megnyilvánuló meghatározott sorrend jellemző. Nos, ezt 
a szervezettséget az enzimek tulajdonságai és az enzimek által katalizált reakció-lán- 
cok teszik érthetővé. Az enzimek és azok működése pedig maga az élő anyag, a pro- 
toplazma kémiai és kolloidikai szerkezete: az óriásmolekulák bonyolult rendszere. 
Nincs tehát külön élő anyag, amelyben enzimek vannak, hanem maga az élő struktúra 
bír enzim tulajdonságokkal. 

Mindez, amit eddig elmondtunk az élő anyag kémiai szerkezetéről, valamint az 
ahhoz kapcsolódó kolloid tulajdonságokról, már elvezetett bennünket annak a leglé- 
nyegesebb képességnek a magyarázatához — legalábbis elvi megértéshez — amit 
anyagcserének nevezünk. Az élő anyagban megfelelő kombinációk és megfelelő számú 
felépítő molekula esetén elvileg megvan a térben és időben rendezett kémiai folyama- 
tok lebonyolításának képessége. 

Van azonban valami, amire eddig még megközelítőleg sem kaptunk választ. Ha 
mi mesterségesen összekeverünk bizonyos számú fehérje, nukleinsav, szénhidrát, 
lipoid, víz, különféle só stb. molekulát és ezt a keverékcseppet becseppentjük egy 
edény vízbe, akkor a csepp pillanatok alatt szétszéled, feloldódik, nyomtalanul eltű- 
nik. Ha azonban ugyanezek az anyagok egy Amoeba nevű egysejtű állatka élő anya- 
gában, a protoplazmában vannak, — megtartják egységüket, az alkatrészek nem 
oldódnak fel a környezet vizében: az állatkának minden összetettsége ellenére izdívi- 
dualitása, egyedisége van. Az amőba több, mint részecskéinek összege! 

Mi ez, ami még itt szerepel? Nézzük meg először az amőba sejt-testének tulaj- 
donságait. . 

Ha megérintjük, megnyomjuk vagy meghúzgáljuk az élő amőbát, akkor rögtön 
feltűnik, hogy rugalmas, félig folyékony, kocsonyás állapotban van. Ezek után ké- 
szítsünk zselatinból kocsonyát, vágjunk ki a lehűlt kocsonyából kis kockákat és szór- 
juk őket hideg vízbe. Azt tapasztalhatjuk, hogy a kocsonya még napok múlva is kis 
kockák alakjában marad a vízben, nem oldódik fel, 

Ezt a kocsonyás állapotot szaknyelven gél állabotnak nevezik, és a magyaráza- 
tát is ismerjük. Arról van szó, hogy ha a kolloid-részecskék fonálszerűek, akkor bizo- 
nyos hőmérsékleten és nyugalmi állapotban a fonálkák végei összetapadnak és fi- 
nom térrácsot hoznak létre. E hálózat roppant finom hézagait víz tölti ki, de az egész 
anyag mégsem önthető, mert a kolloid-részecskék egyben tartják a házagokban levő 
vizet is. Ha a gélt melegítjük, akkor a részecskék hőmozgása fokozódik, az összetapa- 
dás megszűnik és a kocsonya elfolyik. Bizonyos mechanikai és fizikai-kémiai hatások 
is képesek a gélt elfolyósítani. A protoplazmában számos olyan fehérje van, amely- 
nek molekulája fonálszerű kolloid részecskéknek felel meg. Ezek gél állapota adja 
mcg a protoplazma dinamikusan változni tudó, de mégis formatartó tulajdonságát. 

A kocsonyaképző tulajdonság tehát kolloid tulajdonság; az élő anyag, a proto- 
plazma rugalmas, kocsonyás állapota szintén a kolloid szerkezet következménye. 
Ez teszi érthetővé, hogy az élő szervezetek legalább 70 97-os (de néha go 9-nál is 
több!) víztartalom ellenére sem olvadnak széjjel, nem oldódnak fel a vízben, formá- 
jukat változtathatják és meg is tarthatják. 


Mikor keletkezett az élet? 


Az élő anyag, az élőlények szerkezetének, kémiájának, fizikájának megismerése 
az életjelenségek tanulmányozásával egyidejűleg haladt, s közben a biológia is az 
önálló természettudományok sorába lépett. A múlt század közepe óta a darwinizmus 
az élővilág fejlődéstörténetének bizonyított elmélete lett, amely feltárta az élő termé- 
szet fejlődésének törvényszerűségeit. 

Bizonyítást nyert, hogy az élővilág mai képviselői hosszú fejlődési folyamat ered- 
ménycei, amely folyamatban a fejlődés mozgatója az élőlény és környezete közt állan- 
dóan meglevő dialektikus ellentét. Ez okozza a legmegfelelőbb formák kiválogatódá- 
sát. Az élőlények számára elsősorban döntő biológiai törvények: küzdelem a létért, 
a folyamatos alkalmazkodás a folytonosan változó környezethez, a tulajdonságok 
átöröklésének képessége. 


Az élet keletkezésének kérdésében a darwinizmus két alapvető nézőpontból 
lényeges. Először is : az élet fejlődéstörténete azt igazolja, hogy az élő formák az egysze- 
vrűbb, kezdetlegesebb szervezetekből bontakoztak kt az összetettebb, magasabbrendű lényekig, 
vagyis az első élők nagyon egyszerű, még a sejtnél is kezdetlegesebb lények lehettek! 
Másodszor: az élet keletkezése csak olyan környezeti feltételek között volt lehetséges, 
amelyek az életjelenségek számára egyáltalán megfelelhettek, illetve amelyekhez még 
élőlénynek egyáltalán alkalmazkodni lehet. 

Mivel már a múlt században, a Föld keletkezésével kapcsolatban a valóságot 
legalábbis megközelítő elméleteket szerkesztettek, s a csillagászati, geológiai, geofi- 
zikai ismeretek alaposak voltak, — így az itt felvetődő kérdésekre is lehetett már vá- 
laszolni. Az elmúlt évtiezedekben pedig a radioaktivitás alapján már viszonylag pon- 
tos mérések álltak rendelkezésre nemcsak a Föld keletkezésének valószínű idejére, 
hanem a Föld formálódásának, geológiai történéseinek, , fejlődésének" menetére 
vonatkozóan is. Ezeket az ismereteket igen jól kiegészítették a csillagászat adatai, 
amelyek az égitestek hőfokáról, anyagi összetételéről, légköréről, annak anyagairól 
stb. tájékoztattak. 

Így formálódtak ki azok az ismeretek, amelyek — különösen a radioaktivitás 
alapján — a Föld keletkezésének időpontját kb. 3—4 milliárd évvel ezelőttre valószí- 

nűsítik, és amely ismeretek a geológiai korszakok valószínű tartamát is meghatároz- 
hatóvá tették. 

Földünk — keletkezése után legalább egy milliárd évig olyan állapotban volt, 
amelyben az élet feltételei nem voltak meg. A lehűlési folyamatokkal kapcsolatban 
először a szilárdabb központi rész, valamint a kéreg és az atmoszféra különült el. A 
Föld őslégkörének összetétele azonban lényegesen különbözött a maitól és a kéreg- 
felszín is merőben más volt, mint a mai. A hőmérsékleti viszonyok ezután már las- 
san lehetővé tették a vízgőzök lecsapódását, kialakultak a tengerek (hidroszféra), és 
elvileg a legfontosabb környezeti feltételek adva voltak az élet számára. Az élet tehát 
kb. 2 milliárd évvel ezelőtt keletkezhetett. Ezzel a megállapítással tulajdonképpen 
a végére jutottunk mindazoknak a kérdéseknek, amelyek felvetődtek, mielőtt az 
élet keletkezését tárgyalhattuk volna. 


De vajon elég-e meghatározni az élet lényegét, elég-e ismerni az élő anyag szer- 
kezetét és működését, elég-e ismerni azokat a feltételeket, amelyek az élet számára el- 
engedhetetlenek, és elég-e ismerni azt az időpontot, amikor ezek a feltételek a Föl- 
dön megjelentek? Lehet-e ezekből az ismeretekből most már olyan elméletet szerkesz- 
teni az élet keletkezésére, amely legalábbis valószínűen tükrözi a lefolyt eseménye- 
ket? 

Szinte ijesztő: amikor úgy gondoltuk, hogy minden kérdésre válaszoltunk, újab- 
bak merültek fel. Mi ad biztosítékot ezek után arra, hogy az élet keletkezéséről alko- 
tott elméletünk nem teljesen alaptalan és tudománytalan? 

Régi filozófiai és tapasztalati szabály, hogy minden elmélet és gyakorlat szá- 
mára döntő az a módszer, amellyel a feladatot megoldani igyekszünk. Egy elmélet 
megszerkesztése is jórészt módszer kérdése, Ugyanis van a gondolkodásnak is mód- 
szere, mégpedig rossz és jó módszere egyaránt, — attól függően, hogy helyesen vagy 
helytelenül tükrözi a valóságot. 


Agondolkodás dialektikus módszerének jelentősége 


A logikus gondolkodás úttörői, a görög filozófusok kiterjedten használták a vé- 
lemények, álláspontok tisztázására a vitát, a dialektikát. A görög dialektika lényege 
az volt, hogy az egyik fél állította a , tételt", a másik ezzel szembeállította az , ellen- 
tételt". A kettőből: a tézisből és antitézisből jött létre az , eredmény" : a szintézis, ami 
mindig több volt, más volt, mint a tétel és ellentéttel összege vagy különbsége. Va- 
lami új jött létre. Ezt az egyszerű dialektikát, amely azonban jól feltüntette, hogy az 
ellentétekből minőségileg új jön létre, Hegel filozófiája dolgozta ki bővebben és Exgels, 
valamint Marx — Hegel nyomán — a múlt században tudományos módszerré fej- 
lesztette. 

Nem lehet feladatunk a dialektika szabályainak részletezése, de a dialektikus 
módszerből ki kell emelnünk néhány tételt annak feltüntetésére, hogy az élet kelet- 
kezésének kérdése csakis ezzel a módszerrel közelíthető meg. 

A dialektika egyik tétele szerint semmi sem tanulmányozható összefüggéseiből 
kiragadva, mert úgy nem érthető meg. Ezt a természetre alkalmazva — arra a követ- 
keztetésre kell jutnunk, hogy a természet egységes, és ha ehhez a materialista szem- 
lélet alaptételét hozzátesszük, akkor az is következik, hogy egységes és anyagi termé- 
szetű. Az élettelen és élő természetnek tehát egymással összefüggésben kell lennie, és 
mindkettő anyagi természetű. 


18 


De akkor honnan ered és miben áll az élettelen és az élő közötti nyilvánvaló kü- 
lönbség? Erre ad választ a dialektikának egy másik tétele: az anyag jellemző alaptu- 
lajdonsága a mozgás. Persze itt nem feltétlenül helyváltoztatásról van szó, mert moz- 
gás pl. az állapotváltozás is. Ezek szerint az anyagnak különböző mozgásformái van- 
nak : mechanikai (pl. a szabadesés), fizikai (pl. az olvadás), kémiai (pl. a vegyülés). 
A különböző mozgásformák azonban egymást nem zárják ki, sőt úgy látszik, hogy 
ezek között fokozati különbségek vannak, s a fizikai mozgás magasabbrendű, mint a 
mechanikai, a kémiai magasabbrendű, mint a fizikai. A kémiai reakció által előidé- 
zett fizikai változás mechanikai munkát végezhet. A kémiai mozgásban a fizikai és 
mechanikai mozgás benne rejlik, de mégsem vezethető vissza egyszerűen azokral Ha 
ez így van, akkor szükségképpen le kell vonnunk azt a következtetést, hogy az élet az 
anyagnak szintén egyik mozgásformája: biológiai mozgás. És ezzel máris eljutottunk 
a leglényegesebb ponthoz. Az anyagmozgás fejlődését követve el kell jutnunk az 
élet keletkezésének titkához. 

A dialektika az anyag mozgásának okát és módját is megvilágítja. A mozgás egy- 
részt ellentétekből fakad, másrészt az egyszerűbbtől a bonyolultabb felé halad. Az 
anyag mozgása során a mennyiségek halmozódása útján különböző minőségek je- 
lennek meg, amelyek mindegyikének saját törvényszerüségei vannak. Az atom szerke- 
zetét a benne levő különböző részecskék adják meg. Aszerint, hogy ezekből a részecs- 
kékből (proton, elektron, neutron stb.) hány van egy atomban, beszélünk hidrogén- 
ről, oxigénről, szénről, vasról stb. A hidrogén és a szén közti különbség nem érthető 
meg egyszerűen a protonok és elektronok számának különbségéből, mert külön- 
böző minőségek jönnek létre. Továbbmenve: a hidrogén és az oxigén molekula egyik 
tulajdonságából sem következtethetünk arra, mi lesz belőlük, ha vízzé kapcsolódnak 
össze. A víz nem egyszerűen összege a H és 0 atomoknak, hanem minőségileg új. 

A példákat vég nélkül folytathatnánk, de elég lesz még kettőt megemlíteni. A fe- 
hérjék tudvalevően kisebb, jól ismert molekulákból, ún. aminosavakból jönnek létre. 
Egy, tíz, húsz, ötven aminosav azonban Jem fehérje! Kb. 100—260 aminosavnak kell 
összefüggnie, hogy a fehérjére jellemző fizikai, kémiai és biológiai tulajdonságok lét- 
rejöjjenek. Ebben azonban semmi csoda nincs. Az aminosav kicsi molekula, de ha kb. 
100—200 darab összekapcsolódik, olyan nagy molekula képződik, amely már kolloid 
nagyságrendű. A kolloid állapot mint új minőség jelentkezik a megfelelő mennyiségű 
aminosav halmozódásából. 

Vegyünk most egy másik példát. A háztetőn macska járkál, egy cserép meglazul, 
és mindkettő leesik. A cserép a mechanika törvényei szerint gyorsulással esik, oda- 
ütődésekor mechanikai munkát végez, széttörik, ütődési hő keletkezik, azután teljes 
nyugalom áll be: minden egyensúlyba került. A macska is a mechanikai törvények 
szerint zuhan, közben azonban mozog, helyezkedik — és talpraesik, majd elmegy, 
esetleg újra felmászik a tetőre. A macska közben a fizika törvényei szerint mozog, 
benne a mozgáshoz az anyagcsere kémiai folyamatai szolgáltatják az energiát, és 
mégis mennyivel több és más történt, mint a cserép leesésekor. Itt ugyanis a biológiai 
mozgás is jelentkezett mint új minőség. 

Mindaz, amit a dialektikus gondolkodási módszerről példákon itt elmondottunk, 
rögtön érthetővé teszi, hogy az élet keletkezésének kérdésében csakis ez a módszer 
vezethet megoldásra. Nem vitatható, hogy az élőlények anyagból állnak, mégpedig 
csak olyan anyagból, amely az élettelen természetben is előfordul. De az élőlény 
ugyancsak vitathatatlanul föbb, mint az élettelen anyagok halmaza. Ezt a többletet 
az élőt felépítő bonyolult anyagok bonyolult viszonylatából származó új minőség 
teszi érthetővél Az élőlény nem komplikált gép, hanem az alkatrészek bonyolult egy- 
másrahatásából képződött új egység, amelynek törvényszerűségei is sajátságosak, 


29 I9 


többek, mint a mechanika, fizika és kémia törvényei. Azt a folyamatot, amikor egy 
tyúk a búzaszemet felcsípi és megeszi, ki lehet elemezni a mechanika, fizika és kémia 
törvényeivel. De azt, ahogy a kotlós a talált szemet em eszi meg, hanem csirkéinek 
adja, — semmiféle mechanikai, fizikai vagy kémiai törvénnyel magyarázni nem lehet. 
Itt biológiai jelenségről van szó. 

A fentiekből érthető és világos, hogy az élet keletkezésének elméletei közül mind- 
azok, amelyek nem dialektikusan és nem materialista módon látják a kérdést, sem- 
mire sem juthatnak. 

Az élőben nincs semmi nem anyagi, kívülről beleoltott erő, és mégis több, mint 
az élettelen. És ezzel az idealista felfogás legfontosabb argumentumát, a megismer- 
hetetlen életerőt kiküszöböltük. De az élőlény nem is olyan bonyolult mechanizmus, 
amelynek létrejötte a vak véletlenek évmilliárdos kombinációira vezethető vissza. 
Élő anyag az élettelenből véletlenül soha nem kombinálódhatik össze. Az élet mint az 
anyag egyik mozgásformája szükségszerűen jött létre. Ha megismerjük az anyag tör- 
vényszerüségeit, — az anyag , fejlődésének" útját követve el kell jutnunk az élet ke- 
letkezéséhez. 

És ezzel, ilyen hosszú úton mi is eljutottunk ahhoz a ponthoz, hogy ismertessük 
a modern tudomány álláspontját az élet keletkezése kérdéséről, továbbá, hogy össze- 
foglaljuk azokat az elméleteket, amelyek a tudomány mai állása szerint valószínű- 
síthetők és kísérletekkel is bizonyíthatók. 


MODERN ELMÉLETEK AZ ÉLET KELETKEZÉSÉRŐL 


A fentiekben láthattuk, hogy a tudományok egész sora évszázadok alatt gyűj- 
tötte össze azt az ismeretanyagot, amelyet a dialektikus módszer segítségével az élet 
keletkezésének tudományos magyarázatához fel lehet használni. 

1924-ben 4. I. Obparin szovjet biokémikus közölte az első ilyen átfogó elméle- 
tet, amely az élet keletkezését a Föld keletkezésének, a geofizika és a geokémia törté- 
néseinek folyamatába illesztette be. Az élettelen és élő természet egységéből kiindulva 
— az anyag mozgásának elvi alapján közelítette meg a kérdést. Azóta OZarin elmé- 
lete az egész világon ismertté vált, és 1957-ben — sok konkrétum alapján, újabb ada- 
tokkal kiegészítve — , Az élet keletkezése a Földön" címmel könyv alakjában ismét 
megjelent. (Hazánkban 1960-ban adták ki.) 

Az elmúlt évtizedekben még más elméletek is napvilágot láttak, és számos rész- 
letkérdésben igen komoly bizonyítékokat jelentő laboratóriumi kísérleteket végez- 
tek világszerte. Bármelyik elméletet vegyük is szemügyre, elvi álláspontja minde- 
gyiknek azonos, leglényegesebb alaptételei megegyeznek. 

Ez természetes is, és éppen amellett bizonyít, hogy az elméletek valószínűen 
tükrözik azokat a folyamatokat, amelyek az élet megjelenésére vezettek. Valóban 
részletkérdés, és tudományos vita tárgya lehet, hogy az élet keletkezésének energe- 
tikai problémáit fotokémiai folyamatokkal, elektromos kisülési energiákkal, adszorp- 
ciós energiával, radioaktivitással vagy mással magyarázzuk-e. Bizonyos, hogy ezek 
bármelyike szerepelhetett, sőt valószínűleg többféle, vagy mindegyik szerepelt is. 
Oparin elméletén kívül a francia Dawvillier és az angol Bernal elméletét említhetjük 
még meg, amelyek ilyen részletkérdésekben egymástól eltérnek. 

A továbbiakban főként O$parir elméletét követjük, de egy-egy figyelemre méltó 
gondolatot a többiektől is átveszünk. 

Mindenekelőtt megállapíthatjuk, hogy a különböző elméletek, amelyek Földünk- 
nek és általában a bolygóknak a keletkezését magyarázzák, nagyjából megegyeznek 
abban, hogy Földünk kb. 3—5 milliárd évvel ezelőtt keletkezhetett, és 2—3 milliárd 
évvel ezelőtt olyan izzó állapotban volt, hogy rajta életről szó sem lehetett. Azt azon- 
ban, hogy milyen anyagok lehetnek egy izzó égitesten, — színképelemzéssel ma is meg 
tudjuk állapítani. 

Az Orion csillagkép egyik legfényesebb csillaga a Rigel. Ennek felületi hőmér- 
séklete 20 000 C", a színképelemzés szerint csak alonmos állapotban levő anyagokból 
áll. Ilyen hőmérsékleten az atomok még vegyületeket, molekulákat sem tudnak létre- 
hozni, mert a magas hőmérsékleten az ún. hőmozgás a részecskék egyesülését lehe- 
tetlenné teszi. A Sirius nevű csillag felületén IX 000 C" a hőmérséklet, Itt már a szén- 
és hidrogénatomok egyszerű kapcsolódása figyelhető meg. A mi Napunk 6000 C"-os 
felületén a szénatomok egymással, szén- és hidrogénatomok, szén- és nitrogénatomok 

kapcsolódása folytán képződött molekulák észlelhetők. A hőmérséklet csökkenésével 
tehát az atomok kémiai egymásra hatásának, molekulák képződésének valószí- 
nűsége fokozódik. Lényeges, hogy a Világegyetemben rendkívül elterjedt a szénből 
és hidrogénből álló szénhidrogének kialakulása. A szénhidrogének a Kozmoszban 
nyilvánvalóan élőlényektől függetlenül jönnek létre, míg Földünkön ezeket jelleg- 
zetesen szerves eredetűeknek szokták tekinteni. 

A. csillagok és naprendszerünk más bolygóinak megfigyeléséből következtethe- 
tünk arra, hogy milyen úton haladt annak idején Földünk kialakulása, , fejlődése". 
A lehűlés során különült el a Föld központi magja, amely főleg vas-nikkel-kobalt- 
(és talán mangán-) karbidokból áll, vagyis fémeknek szénnel alkotott vegyületeiből. 
A karbidokból azonban szintén képződnek szénhidrogének, s így bizonyos, hogy Föl- 
dünk anyagában is már az élet megjelenése előtt jelen voltak ezek a , szerves" vegyü- 
letek. A főleg fémekből álló izzón folyó központi mag körül szilárdult meg — 3000 C" 
körüli hőmérséklet alatt — a különböző oxidok-szilikátok alkotta kőburok, amely 
mint a salak az olvadt fémen, úgy úszott a központi mag fölött. Legkívül pedig a forró 
gőzökből, gázokból álló légkör maradt. 

A Föld őslégköre lényegesen eltért a maitól. Forró állapotban vízgőzt, széndi- 
oxidot, ammóniát, ciánt, szénhidrogéneket (acetilént, metánt, etilént) , nitrogént és még 
sok más gázt tartalmazott, de szabad oxigént nem. A mai élet számára ez a légkör 
nemcsak elviselhetelen, hanem gyilkos is volna, — s mégiscsak ebben indulhatott 
meg elsősorban azoknak a molekuláknak a kialakulása, amelyek az élő anyagot felé- 
pítő szerves vegyületekként ismeretesek. Az említett forró gázok és gőzök kémiai 
kapcsolódásához a magas hőmérsékleten kívül más energiák is hozzájárultak. Így a 
hatalmas elektromos kisülések és a Nap ultraibolya sugarai. Ebben az őslégkörben 
létrejött változások vezettek azután olyan légkör kialakulására, amely már az élők 
számára elviselhető, tehát az élet feltételeinek megfelel. 

Stanley M. Miller olyan készüléket szerkesztett, amelyben az ős-atmoszférának 
megfelelő forró vízgőz-gázelegyben elektromos kisüléseket hozott létre. Néhány nap 
alatt a lecsapódott vízpárákban aminosavak voltak kimutathatók, tehát olyan szer- 
ves molekulák, amelyek szénből, nitrogénből, oxigénből, hidrogénből állnak, és ame- 
lyekből fehérjék képződhetnek. 

Dawwvillier kimutatta, hogy bizonyos rövid hullámhosszuságú ultraibolya sugár- 
záshatására az említett gőz-gázelegyben széndioxidból és vízből formaldehid, továbbá 
ammónia jelenlétében ennek egy nitrogéntartalmú rokona, a formamid képződik és 
közben oxigén válik szabaddá. Az oxigén első megjelenése tehát fotokémiai folya- 
mat során történt, amely folyamat a szerves molekulák képződésében is szerepelt. 
A formaldehid és a formamid egymással vegyülve szintén aminosavat hoz létre. Mind- 
ezek a folyamatok évmilliókon át folytak, közben a Föld felülete és légköre egyre 
jobban lehült. 

A. vízpárák lecsapódására alkalmas hőmérsékleten azután óriási forró esők zú- 
dultak a földfelszínre, és magukkal ragadták a légkör rengeteg kisebb-nagyobb szer- 
ves molekuláját is. Ugyanakkor nagy mennyiségben oldódtak fel benne a kéreg kü- 
lönböző sói: nátrium, kálium kálcium, vas, foszfor stb. sók. A kialakult ősóceánok 
forró sós vizében újabb kémiai folyamatok zajlottak le. Így például kísérlettel is bi- 
zonyítható, hogy a formaldehidből gyengén lúgos oldatban cukrok képződnek ; a cián- 
ból, ammóniából, cukrokból és foszforsókból pedig az élő anyag másik fontos óriás- 
molekuláját, a nukleinsavat képező alapvegyületek keletkezhetnek, 

Fox gyengén lúgos, kálciumtartalmú forró vízben, amilyen a hőforrások vize, 
egyszerű szerves molekulákból olyan vegyület létrejöttét mutatta ki, amely a kloro- 
fill- és hemoglobinmolekula típusos részének (porfirinváz) képződéséhez szükséges. 

Az ősóceánok sekélyebb vizeiben újabb tényezők kapcsolódhattak be a kémiai 
folyamatok energiaszolgáltató tényezői közé. Nevezetesen feltehető az iszap, illetve 
nedves agyagfelszínek ún. adszorpciós energiájának a szerepe, továbbá a vízfel- 
színekről visszaverődött polarizált fénysugarak fotokémiai hatása, és a napsugara- 
kat ugyancsak polarizáló kvarckristályok katalizátor tulajdonsága. A polarizált 
ultraibolya sugárzás teszi érthetővé, hogy a képződő egyre bonyolultabb szerves 
molekulák aszimmetrikusan épülnek fel. Ez a molekuláris aszimmetria az élő anya- 
got felépítő vegyületekre jellemző. Hosszú ideig azt hitték, hogy aszimmertikus mole- 
kulák csakis élő szervezet közreműködésével jöhetnek létre, de a fentiek alapján na- 
gyon valószínű, hogy aszimmetrikus szerves vegyületek már az élet kialakulása előtt 
is voltak Földünkön. Ezt a molekula felépítési típust az élő anyag az anyagcseréjé- 
ben és szerkezetében csak megőrizte. 

Az ősi légkörben, majd az ősóceánokban az egyszerűbb, kisebb molekulákból 
mind összetettebb, bonyolultabb molekulák képződtek. Megjelentek azok a vegyü- 
let-típusok, amelyekről a vitalizmus képviselői sokáig azt mondták, hogy csakis 
, életerő" hatására keletkezhetnek: kialakultak az élőkre oly jellemző ún. organikus, 
szénvegyületek egyszerűbb formái. Az anyag mozgásának, fejlődésének útja termé- 
szetesen nemcsak új típusú vegyületek megjelenését, hanem az eredeti anyagok 
mennyiségének megváltozását is eredményezte. Láttuk, hogy a szerves vegyületek 
fotokémiai képződése során oxigén szabadult fel és jelent meg a légkörben, ugyanak- 
kor pedig széndioxid kötődött meg. Ugyanígy az ammónia, a cián és más gázok is be- 
épültek bizonyos vegyületekbe. 

Itt tehát olyan dialektikus folyamat játszódott le, hogy az élő anyag keletkezé- 
sét megelőző fejlődés során kezdtek kialakulni azok a feltételek is, amelyek az életet 
lehetővé teszik. Ide tartozik az az érdekes jelenség is, hogy a fotokémiai reakciók so- 
rán felszabaduló oxigén egy része ugyancsak az ultraibolya sugarak hatására ózonná 
alakul át, viszont már maga az oxigén is, de még inkább az ózon, elnyeli az ultraibo- 
lya sugarak legaktívabb hullámhosszú részeit. Ezek a sugarak egyúttal az élőkre is a 
legveszélyesebbek! Idővel a szerves vegyületek kialakulásához szükséges kiindulási 
vegyületek száma a megváltozó viszonyok miatt csökkent, azok a feltételek pedig 
amelyek a szerves molekulákat létrehozták, megváltoztak vagy megszűntek. 

Szerves kémiai ismereteink szerint az élő anyag felépítésében résztvevő egysze- 
rűbb szerves vegyületek egész sora rendelkezik azzal a kémiai tulajdonsággal, hogy 
mind nagyobb és nagyobb egységekké, molekulákká fűződik össze, szaknyelven : poli- 
merizálódik, vagy kondenzálódik. Az egyszerű cukrok összetett, nagymolekulájú 
szénhidrátokat alkotnak; az aminosavak aminosav-láncokból álló fehérjékké kap- 
csolódnak; az egyszerű nukleotidok ún. polinukleotidákat alkotnak. A dialektika 
azonban nemcsak filozófiai módszer, mert a természetnek is megvan a , dialektikája" . 
A mennyiségek halmozódása például új minőséget hoz létre. Kellő számú szerves 
molekula polimerizációja óriásmolekulákká, szükségképpen a kolloid állapottal jár, 
és tudjuk, hogy a kolloidoknak a kémiai szerkezeten kívül jellegzetes fizikai tulaj- 
donságuk is van. 

Az ősóceánok vizében a feloldott anorganikus sók, valamint egyszerű organikus 
vegyületek végtelen tömege mellett egyre több és többféle organikus kolloid, óriás- 
molekula képződhetett. A kolloidokat tartalmazó oldatokban egy újabb érdekes je- 
lenség alakult ki, amely laboratóriumban reprodukálható, sőt laboratóriumi kísérle- 
tekből vált ismeretessé, Ugyanis anorganikus sókat és különböző kolloidokat tartal- 
mazó oldatokban — bizonyos körülmények között — az anyagok fizikai egymásra- 
hatása folytán kisebb-nagyobb cseppek különülnek el élesen. Ezekben az eredeti ol- 
datban elkülönülő — különböző kolloidokat, vizet és oldott sókat tartalmazó — rend- 

szerekben az élet egyik jellemző tulajdonsága, a környezettől való éles el- 
különülés, az individualitás első nyomai ismerhetők fel. Ilyen összetett kolloid 
rendszerek koacerváítum néven ismeretesek. Természetesen a koacervátumok nem 
élnek, de ha olyan kolloidokat hozunk össze anorganikus oldatokban közös rend- 
szerré, amelyek kémiai aktivitással rendelkeznek, tehát pl. enzim-fehérjéket, 
lipoidokat tartalmazó rendszert (kísérleti modellt) állítunk össze, akkor olyan 
koacervátum képződik, amelyben enzimreakciók mennek végbe, a környezetből 
anyagokat vesz fel és azt lebontja. Az ilyen kémiai rendszereket nyílt rendszernek 
nevezzük és modellünkben a szintén nyilt rendszert képviselő élő anyag legfontosabb 
működésére, az anyagcserére kaptunk hasonlóságot. 

Az enzimműködések azonban megfordítható kémiai folyamatok: építő és bontó 
irányban egyaránt lefolyhatnak. Az építők energiát igényelnek, a bontók energiát 
termelnek. Megfelelő kombinációban, tehát megfelelő mennyiségű és minőségű kollo- 
idból, valamit anorganikus anyagokból álló összetett rendszerként megszülethetik 
olyan koacervátum, amelyben egyidejűleg az építő és bontó folyamatok egyensúlya 
jön létre. Ezzel a koacervátum bizonyos dinamikus stabilitásra tesz szert. Ennek a 
dinamikus stabilitásnak az a feltétele, hogy a környezetben folytonosan rendelkezé- 
sére álljanak olyan lebontásra alkalmas szerves molekulák, amelyek energiát szolgál- 
tathatnak. Az ősóceánok tömérdek koacervátumot tartalmazó vize azonban tele 
volt más organikus anyagokkal is. Évmilliókon át folyton képződtek újabb és újabb 
különböző enzimeket tartalmazó koacervátum-kombinációk, ezek hosszabb-rövidebb 
ideig léteztek, majd szétestek, illetve alkatrészeik újrakombinálódtak. Eközben azon- 
ban az organikus molekulák egyre fogytak, mert azok a folyamatok, amelyek annak 
idején létrehozták őket, lassan megszűntek vagy megváltoztak. Így azután azok a 
koacervátumok, amelyek enzimjeikkel dinamikus egyensúlyi helyzetet tudtak fenn- 
tartani, hosszabb ideig maradtak fenn, és saját anyagrendszerüknek megfelelő anya- 
gokat építettek fel. Ha túl nagyra növekedve szétestek, akkor alkatrészeik az eredeti 
komplex rendszer minden tulajdonságával rendelkezhettek, és előlről kezdődött a 
folyamat. Ezzel kialakult az azyagcsere valódi formája, s annak kíséretében a növe- 
kedés és szaporodás életjelensége. Megjelent a Földön az élet. 

Az első primitív élőlény-cseppecskék az évmilliók óta egyre fogyó organikus 
anyagokat tartalmazó őstengerekben éltek. Közben megváltozott a légkör, lehűltek 
a tengerek, s megkezdődött a küzdelem a , táplálékért", a szerves anyagokért és a 
puszta létért. Ez a dialektikus ellentét az élő igényei és a környezeti feltételek kö- 
zött, magában rejti a kiválogatódás és ezen keresztül a biológiai fejlődés lehetőségét, 
sőt szükségszerű bekövetkezését. A már megjelent élők sorsát ettől kezdve a. fejlődés 
útján biológiai törvények irányították. Az élőlény az anyagnak új minőségű mozgás- 
formája, új , létezési módja" — új törvényszerűségekkel, amelyek magukban hord- 
ják a mechanika, a fizika, a kémia, a kolloidika minden törvényszerűségeit. Mégis 
ezek viszonylatából, nem pedig összességéből adódik az új minőség. 


Tehát, az élet keletkezése a Földön nem hirtelen, véletlenül bekövetkező ese- 
mény volt. Az élettelen anyag mozgása évszázmilliókon át vezetett az egyre összetet- 
tebbé váló molekulák, majd anyagrendszerek képződéséhez. És amikor az összes fel- 
tételek megvoltak, a mennyiségi változások sorozatán át az élet megjelenése dialek- 
tikusan, ugrásszerűen bekövetkező jelenség volt, mert új minőségről van szó. Ehhez 
olyan anyagrendszerek kellettek, amelyek kémiai és fizikai értelemben véve sajátsá- 
gos anyagok megfelelő mennyiségének együttesében hozták létre az új minőséget. 
Az individualitás, az anyagcsere, a szaporodás, a létért való küzdelem, a kiváloga- 
tódás és az ennek nyomán járó evolúció (biológiai fejlődés) már biológiai jelenségek. 

A SEJTES SZERKEZET KIALAKULÁSA 


Körülbelül kétszázötven évvel ezelőtt, az első mikrószkópok feltalálása után vet- 
ték észre, hogy az élő természetben nemcsak szabad szemmel látható lények van- 
nak, hanem parányi élőlények sokasága nyüzsög egy csepp pocsolyavízben is, ame- 
lyekről az emberiségnek addig fogalma sem volt. Ázt is felfedezték, hogy a növények 
és állatok testét csak mikroszkóppal látható kicsi egységek, élő testecskék milliói 
építik fel. Ezeket a kis elhatárolódó élő egységeket nevezték el sejtnek. Hosszú idő 
kellett azonban ahhoz, míg észrevették, hogy a mikroszkópos élőlények és a szabad 
szemmel látható szervezetek kis részecskéi, sejtjei — lényegükben azonosak. A múlt 
század közepe táján született meg az ún. sejtelmélet, amely szerint az élet végső elemi 
egysége a sejt. Azóta a tudomány a sejtelmélethez rengeteg új ismeretet fűzött, s a 
sejtelmélet ma is a biológia egyik lényeges része. 

Amikor Darwin evolúciós elmélete a biológia másik alappillére lett, az élővilág 
fejlődéstörténetének kezdetét a sejtes létformára akarták visszavezetni. Lassan ki- 
derült azonban, hogy a sejt maga is már olyan bonyolult, összetett szervezet, amely 
nyilvánvalóan kezdetlegesebb formából fejlődhetett. Így ma az élet fejlődéstörté- 
netét — jobb szó híján — az , élő anyag" névvel megjelölt, nem sejtes szerkezetű lé- 
nyekre vezetjük vissza. Ebből az ősi élő anyagból, ős-protoplazmából a. biológiai fej- 
lődés törvényszerűségei alapján fejlődtek ki a sejtes élőlények, majd a soksejtű szer- 
vezetek. 

Arra vonatkozóan, hogy milyen lehetett ennek az ősi élő anyagnak a szerkezete, 
jórészt csupán feltevésekre szorítkozhatunk, és csak annyit mondhatunk, hogy bo- 
nyolult, összetett koacervátum-cseppecskék lehettek, amelyeknek minden nyomát 
eltüntették az eltelt évmilliárdok. 

Az evolúciónak azt a szakaszát, amely az élő anyagtól a sejtes szerkezet kialaku- 
lásáig tartott, szintén csak következtetések alapján, valószínű körvonalaiban ismer- 
jük. A legtöbb támpontot a ma is élő legkezdetlegesebb élőlények vizsgálata révén 
nyerhetjük, ugyanis ezek között olyan típusok is vannak, amelyek átmeneti formá- 
nak foghatók fel a sejtes szerkezet kialakulása felé vezető úton. 

A sejtes szerveződés első lépésének azt a folyamatot tekintjük, amikor az ős-pro- 
toplazmában az anyagcserefolyamatok két legfőbb lebonyolító rendszere alakilag 
elkülönülő területekre koncentrálódik : az ősi élő anyagban elkülönül a sejttest (cito- 
plazma) és asejtmag (nukleusz). A második lépésben főleg a sejt citoplazmájában sejt- 
szervecskék, vagyis különleges működéseket végző részek képződnek, például mozgás- 
szervecskék jelennek meg ún. csillók és ostorok alakjában. És végül — jól megkülön- 
böztethető módon — megtörténik a növényi és az állati sejt típusának az elkülönülése 
a jellegzetes növényi illetőleg állati életforma kialakulásával. Ennek megértéséhez 
azonban néhány mondatban ki kell térnünk az életjelenségek kérdésére. 

Minden élőlényre jellemző, mint mondottuk, hogy olyan egyediséggel rendelkező, 
organizált rendszer, amelynek létezési feltétele a környezettel folytatott állandó 
anyag- és energiaforgalom. A környezetből minden élőlény anyagokat vesz fel, azo- 
kat lebontja (disszimilálja), majd átalakítja, saját testanyagává építi fel, egyszóval: 
asszimilálja. Ugyanakkor bomlástermékek, fel nem használható anyagok keletkez- 
nek vagy maradnak vissza, ezeket az élőlény visszajuttatja a környezetbe. Mindezek 
a kémiai folyamatok energia-felszabadulással és energia-felhasználással járnak 
együtt. Az élőlény azonban nemcsak anyagcserét folytat, hanem növekedik, fejlődik, 
szaporodik, ingerelhető, mozog stb. Az anyagcsere és a felsorolt folyamatok együtt 
jelentik az életjelenségeket, amelyek végső fokon mind az anyagcserére vezethetők 
vissza. 

Az anyagcsere folyamán az élőlény a saját testét építi, tehát növekedik. A növe- 
kedés mint mennyiségi változás az élőlény felületének- és tömegének viszonyában 
eltolódást hoz létre, s ez minőségi változással jár, vagyis a növekedés fejlődést vált ki. 
A fejlődés bizonyos szakaszán bekövetkezik az élő test szajorodása. Az előlény 
anyagcseréjében a környezet megváltozása természetesen módosulást hoz létre, 
az anyagcsere reagál, , válaszol" a környezeti változásokra. Ezt a képességet í7- 
gerlékenységnek nevezzük. A környezeti ingerre, vagyis változásra az anyagcserében 
bekövetkező módosulás gyakran az élő anyagban olyan vegyi változást jelent, amely 
a szervezet átrendeződésével jár: az ingerre adott válasz a mozgás. 

Az anyagcserével és a többi életjelenséggel kapcsolatos energia-szükségletet az 
élőlények kétféleképpen fedezik. Vannak olyan szervezetek, amelyek a naffény ener- 
giáját különleges zöld sejtszervecskék: klorofill-testek segítségével kémiai energiává 
tudják átalakítani. Ez a kémiai energia már felhasználható arra, hogy az asszimiláció 
során szervetlen molekulákból — pl. vízből és széndioxidból — az élőlény szerves 
anyagokat állítson elő. Az energia-nyerésnek másik módja, hogy az élőlény az 
anyagcseréje során kémitat energiát szabadít fel nagy szerves molekulák szétbontása 
során. Végül vannak olyan kezdetleges élőlények, pl. egyes baktériumok, amelyek 
szintén az anyagcseréjükkel szabadítanak fel kémiai energiát, de olyképpen, hogy 
szervetlen anyagokat oxidálnak. 

Ez az utóbbi csoport viszonylag jelentéktelen, tehát az élőlényeknek tulajdon- 
képpen két fő típusa van. Az egyik fényenergiát felhasználó klorofill segítségével 
szervetlen kis molekulákból szerves óriás molekulákat tud felépíteni, tehát nem szo- 
rul arra, hogy táplálékában nagymolekulájú szerves anyagok legyenek. Ezek az élő- 
lények a zöld növények. Az élőlények másik csoportja anyagcseréjében feltétlenül 
arra szorul, hogy készen kapjon nagymolekulájú szerves anyagokat, s ezek lebontá- 
sával szerezze meg az életfolyamataihoz szükséges energiát, valamint a saját teste 
szerves anyagainak felépítéséhez szükséges egyszerű szerves molekulákat. Ezek az 
élőlények tehát rászorulnak a zöld növényekre, hiszen szerves molekulákat csak a nö- 
vények képesek a szervetlenből felépíteni. A zöld növényekre utalt élőlények közé 
tartoznak egyes növények, pl. a legtöbb baktérium, a gombák, valamint az egész 
állatvilág és az ember. 

A zöld növények és az állatok tehát alapvetően abban különböznek egymástól, 
hogy anyagcseréjük lényegesen eltérő. 

Ha az élővilágot szemléljük, általában úgy gondolhatnánk, hogy a növények és 
az állatok megkülönböztetése még a kis gyermek számára is nyilvánvalóan két merő- 
ben más típus jelent. Mihelyt azonban az alacsonyrendű növények és állatok megkü- 
lönböztetéséről van szó, például mikrószkopikus, egysejtű élőlényeket próbálunk 
meghatározni, nem marad más megkülönböztető jegy, mint az anyagcsere. Amennyi- 
ben az egysejtű képes szervetlen kis molekulákból szerves anyagot felépíteni, növé: 


26 


nyi szervezetnek kell tekintenünk, viszont ha csak szerves molekulák felhasználása 
révén tudja anyagcseréjét, életét fenntartani, akkor állatról van szó. 

Ezek után joggal felvetheti bárki azt a kérdést, hogy az élet keletkezésekor mi- 
lyen jellegű élő anyag képződött? Vagyis a növényi vagy az állati anyagcsere típusa 
alakult-e ki az ős-protoplazmában? Erre a kérdésre határozott választ nem tudunk 
adni, és a tudományos vita e körül még nem tekinthető lezártnak. A nehézséget az 
okozza, hogy valószínűleg ez a kérdés csak a sejtes életforma kialakulása után, tehát 
az élővilág fejlődésének bizonyos fokán dőlt el. A jelenleg legelfogadottabb elgondo- 
lás szerint az első élőlényeket, tehát a még nem sejtes szerkezetű élő anyagokat a kör- 
nyezeti adottságok nem szorították arra, hogy szervetlen molekulákból építsék és 
gyarapítsák testüket, folytassák anyagcseréjüket. Hiszen az élő anyag megjelenését 
és kialakulását megelőző hosszú időszakban a szerves anyagok óriási mennyisége kép- 
ződhetett, s ezekből jöttek létre maguk az első élő protoplazma-cseppecskék is. Aho- 
gyan lassan megszűnt a lehetősége a Földön annak, hogy szerves molekulák az élő- 
től független (abiogén) módon képződhessenek, s a meglevő szerves anyagokat rész- 
ben az első kezdetleges élők elfogyasztották, részben pedig kémiai folyamatok 
során elbomlottak, — előtérbe kerültek azok az ősi élőlények, amelyek a kiválo- 
gatódás következtében már tökéletesebb szerveződés fokára jutottak, vagyis sejtes 
szerkezetük volt. 

A sejtes szerveződésű élőlények legegyszerűbb típusai csak egyetlen sejt- 
ből állanak: ezek az egysejtűek vagy véglények. A mai véglények közt ismerünk 
olyan fajokat, amelyek klorofill testecskékkel rendelkeznek, és fényben növények mód- 
jára folytatják anyagcseréjüket, míg fény hiányában állati anyagcserére térnek át. 
Ezek az egysejtűek ostorszerű mozgási szervecskével élénken mozognak, s ezért osto- 
ros véglényeknek nevezik őket. A tudomány mai állása szerint ezek ősei képviselhet- 
ték azokat a szervezeteket, amelyekből egyik irányban a növényi, a másikban az ál- 
lati soksejtű élőlények fejlődtek ki. 

Az élővilág fejlődéstörténetének első feltételezett állomásait tehát a következő- 
képpen foglalhatjuk össze: 

Az első élőanyag-cseppecskék, az ősi protoplazma-cseppek valószínűleg szerves 
anyagokból táplálkoztak, tehát tulajdonképpen az állati anyagcsere típusa sze- 
rint. A táplálékul szolgáló szerves anyag jórészben az élet megjelenése előtti idők- 
ben képződött, részben pedig más kezdetleges élőlényekből származott. Ezekben az 
ősi élőlényekben a kiválogatódás révén megkezdődött a tökéletesebb szerveződés, 
valamint az anyagcsere más formáinak a kifejlődése is. Ezen az úton alakult ki a sej- 
tes szerveződésű élőlények első típusa, az egysejtű típus. A fejlődésnek ez az állomása 
azt jelenti, hogy olyan élőlények keletkeztek, amelyek I. vagy a fényenergiát, 2. vagy 
a szervetlen anyagok oxidációs energiáját, 3. vagy a szerves molekulák elbontásából 
származó kémiai energiát használták fel. Ezek az egyes típusok a fejlődés különböző 
fokán napjainkban is megtalálhatók. A baktériumok és a kékmoszatok például még 
nemn tökéletes sejtes szerkezetűek, de mind a növényvilágnak, mind az állatvilágnak 
ismerjük számos tökéletes szervezettségű egysejtű létformáját is. Így például a zöld- 
moszatok közt sok egysejtű növényfajt ismerünk, az ázalékállatkák pedig egysejtű 
állati szervezetek. A növényi és állati egysejtű típusai közt átmeneti formaként je- 
lentek meg az ostoros véglények, amelyeket a soksejtű szervezetek két fő típusa : a nö- 
vény és állat ősének tekinthetünk. A soksejtű szervezetek kialakulása és fejlődéstör- 
ténete már a további fejezetek tárgykörébe tartozik. 

Külön meg kell itt emlékeznünk a vírusokról, melyekről manapság sokat hallunk 
mint súlyos betegségek okozóiról. Vegyi szerkezetüket tekintve a vírusok nuklein- 
savból és fehérjéből állanak, s e tekintetben megegyeznek az élőlényekkel. Anyag- 

cserét folytatnak, szaporodnak, tehát életjelenségeik vannak. Ámde anyagcseréjük 
csak akkor van és csak akkor szaporodnak, ha élő sejtbe jutnak. Élő sejten kívül úgy 
viselkednek, mint az élettelen anyagok. Ezeket a csak elektronmikroszkóppal látható 
roppant kicsi testeket tehát úgy kell felfognunk, mint amelyek az élő és élet- 
telen határán vannak. Sokan ebből arra következtettek, hogy a vírusok mint 
nem sejt-szerkezetű élő anyagok jelentik az átmenetet a még nem tökéletesen sejt- 
szerkezetű baktériumok és az egysejtű létforma irányában. Általában azonban elfo- 
gadottabb az a nézet, hogy a vírusok az élősködő életmód következtében ke- 
letkeztek már jóval a fejlődésnek azon a fokán túl, amikor a sejtek kialakultak. Is- 
meretes biológiai tény, hogy a parazita életmód következtében az élőlények elcsöke- 
vényesedhetnek, és eltűnhetnek bizonyos szervek; pl. a galandférgeknek nincs bél- 
csatornájuk, mert a bélben élősködnek, ahol a megemésztett táplálékot közvetlenül 
felvehetik. A vírusok eszerint olyan fehérje-nukleinsav egységek, amelyek valamely 
sejtben élősködve a gazda-sejt meglevő sejtalkatrészeit használják fel a saját 
anyagcseréjüket lebonyolító rendszer kiegészítésére. 


KÉRDÉSEK AZ ÉLET KELETKEZÉSÉVEL KAPCSOLATBAN 


Befejezésül még három, bizonyára felvetődő kérdésre kell válaszolnunk. Az egyik, 
hogy vajon a világmindenségben más égitesten lehet-e élet? Erre az anyagról és az 
élőről szerzett ismereteink alapján csak azt felelhetjük, hogy igen. Mert bármely égi- 
testen, amelyen az anyag mozgásának a hőmérséklettel kapcsolatos folyamata a 
földihez hasonló feltételek szerint ment vagy megy végbe, — az élő anyag kialakulása 
felé vezető fejlődés, összetetté-válás szükségszerűen bekövetkezik. Ha ezután az égi- 
test a , Napjától" való távolsága, forgási és keringési sebessége, tömege alapján az 
élet feltételeit is tudja szolgáltatni, akkor az élet szükségképpen meg is jelenhet. Az 
összes feltételek egyidejű jelenléte persze nem nagyon gyakran következhet be, 
de ha csak a mi tejútrendszerünk több milliárd égitestjére gondolunk, akkor is való- 
színű, hogy másutt is volt, van, vagy lesz élet. 

Hogy milyen jellegű, testű és kémiai összetételű lények képződhetnek más égi- 
testeken, azt nagyon nehéz lenne eldönteni. Bizonyos, hogy az élet más anyagi 
rendszerekben, más vegyi összetétellel, más energia-felszabadító folyamatokkal is 
kialakulhat, mint a földi élet. Így esetleg sokkal alacsonyabb hőmérsékleten, víz he- 
lyett pl. ammónia közegben vagy szénvegyületek helyett szilícium vegyületekkel, oxi- 
dációs energianyerés helyett más folyamatokkal működő élet is elképzelhető — elvi- 
leg. Valószínű azonban, hogy teljesen más feltételek közt kialakuló élet formai, 
alaki megjelenése többé-kevésbé a földi típusnak felelhet meg, bár e téren jórészt 
csak a fantázia szabad csapongására vagyunk utalva, és tudományosan megalapo- 
zott vagy éppen bizonyított adatunk egyelőre nincsen. Más bolygók műszeres 
vizsgálata, sőt esetleg az ember közvetlen űrutazása azonban már nem tartozik az 
elérhetetlen jövő távlatába. 

A másik kérdés : vajon keletkezik-e napjainkban is Földünkön élet? Erre nagy 
valószínűséggel tagadó választ adhatunk. Láttuk, hogy azok a geofizikai és geokémiai 
események visszavonhatatlanul elmúltak, amelyek az anyag , fejlődésében" a szerves 
molekuláktól az élőlény kialakulásáig vezettek. De még ha szerves anyagok itt-ott 
(vulkanikus környezet stb.) meg is jelennének, azok áldozatul esnének a már meglevő 
élőlények szervesanyag-fogyasztó tevékenységének, vagy pedig a már tökéletesedett, 
meglevő élővilággal szemben a létért folyó küzdelemben behozhatatlan hátránnyal 
indulnának, feltétlenül alul maradnának. 

Végül ma már felvetődik az élő anyag mesterséges előállításának kérdése is. Eb- 
ben a vonatkozásban még csak jóslásokról lehet szó, de a tudományok haladásának 
ütemét tekintve már nem csupán a regényírói témák körébe tartozik. Bizonyos, 
hogy az élő anyag legegyszerűbb formája is olyan bonyolult viszonylatokban álló, 
sokféle és ugyancsak bonyolult szerkezetű szerves molekulákból áll, amelyek számára 
szervetlen anyagok (víz, sók stb.) meghatározott mennyisége és minősége szolgáltat 

olyan fizikai-kémiai feltételeket, hogy azok életfolyamatokat végző rendszert alkossa- 
nak. Az is bizonyos, hogy az élő anyag legfinomabb szerkezetéről, fizikai-kémiai tu- 
lajdonságairól, biológiai képességéről még sok mindent nem tudunk. Ám azok az 
ismeretek, amelyekkel ma az anyagról általában rendelkezünk, azok a kísérleti beren- 
dezések, amelyek birtokunkban vannak és végül a dialektikus gondolkozás módszere, 
már ma arra engednek következtetni, hogy az élet feltételeinek még pontosabb meg- 
ismerése után előbb-utóbb meg fogja oldani a tudomány az élő anyag szintézisét. 


Második rész 


A NÖVÉNYVILÁG KIALAKULÁSA 


Írta: 


Andreánszky Gábor 


MIRE TANÍT AZ ŐSNÖVÉNYTAN? 


Földünk mai növénytakarója, valamint az édesvizek és tengerek növényvilága 
évszázmilliók alatt végbement fejlődés eredménye. Hosszú idő kellett ahhoz, hogy a 
növények mai alakjukat és szervezettségüket megszerezzék és életmódjuk a környe- 
zetnek megfelelően kialakuljon. Eközben a régi növénytípusok fokozatosan eltűntek, 
és új típusok keletkeztek. Ezek az újak egyre inkább hasonlítani kezdtek a ma élők- 
höz, míg a régiek a maiaktól erősen különböztek. A növényvilág állandóan változik. 

Amióta az élőlények változékonyságának a gondolata bevonult a természettu- 
dományi gondolkodásba, — a természetkutatás egyre nagyobb érdeklődéssel fordul 
az élővilág történetének, kifejlődésének a problémája felé. A mai növények ismerete 
alapján cnnek a történetnek a menete és állomásai csak igen bizonytalanul körvona- 
lazhatók. Kézzelfogható adatokkal szolgálnak azonban azok a kutatások, amelyeket 
a tudomány a Föld rétegeiben talált növényi kövületeken lenyomatokon és egyéb nyo- 
mokon végez. A növényi életnek ezekkel a múltból visszamaradt tanúival foglalko- 
zik az ősnövénytan. Az ősnövénytan nyújtotta bizonyító erejű adatok már sokkal 
szemléltetőbben és megfelelő időbeli sorrendben tárják elénk a növények törzsfejlő- 
dését, valamint a Föld növénytakarójának a kialakulását. Minden evolúciós elmélet 
csak akkor helyes, ha az ősmaradványok adataival összhangban van. 

Földünk rétegei többféleképpen őrizték meg a letűnt idők növényeit. A legtöbb 
a szenesedett maradvány, a lenyomat, és a kövület. Ha a levél, termés, ágrész stb. a 
vízbe hull és ott finomszemcsés ásványi réteg, iszap vagy vulkáni szórt anyag beta- 
karja s ezáltal levegőtől, illetve oxigéntől elzárja, — a növényi rész nem korhad el, 
hanem fennmarad. Idővel vegyileg átalakul, szénben dúsul, elszenesedik. Sokáig meg- 
tartja sejtes szerkezetét. Különösen az ellenálló részek, mint a növény felületét bevonó 
kutikula, a spórák és pollenszemek sejtfala tartja meg alaki sajátságait, s így jól 
meghatározható. Sokszor több nemzetségben találunk egyforma levél-alakokat, azon- 
ban kutikuláris szerkezetük különbözik. A légrések és az azokat körülvevő sejtek sa- 
játságai az egyes nemzetségekre jellemzők. Ha azonban a viszonyok nem ennyire 
kedvezők, akkor a szerves anyag egészen eltűnik, a sejtes szerkezet nem vizsgálható, 
s ilyenkor csak a lenyomat marad vissza. A lenyomat a levél körvonalait és az ereze- 
tet sokszor a legkisebb részletekig megóvja. 

Nagy tömegű szerves anyag — így pl. összehordott spórák és virágporszemek, 
nagy mennyiségű lomb, de különösen fatörzsek — betemetődése kőszénrétegek kia- 
lakulására vezet. A szenesedési folyamat sokáig folyik. Kezdetben még megmarad a 
fatörzs belső szerkezete. Ilyenkor megállapítható, hogy az milyen fajhoz tartozott. 
A mi fiatalabb fás barna kőszeneinkből (Várpalota, Hidas, Rózsaszentmárton stb.) si- 
került kimutatni a kőszénképződéshez szerves anyagot szolgáltató erdő fanemeit. Az 
idősebb kőszenek általában amorfok, szerkezetnélküliek. 

Rendkívül ellenálló a spórák és virágporszemek sejtfala, különösen az utóbbiak 
sejtfalának külső rétege, az exine. A spórák és pollenszemek az egyes nemzetségekre 
igen jellemzők, így a pollenvizsgálati módszer felbecsülhetetlen szolgálatokat tesz az 
egykori növénytakaró megítélésében. Sajnos, a kihalt növények spórája, illetve pol- 
lenje a legtöbb esetben ismeretlen, és ilyenkor a pollenszemről vagy spóráról nem ál- 
lapítható meg, hogy milyen növény termelte. 

További kutatási módszer a kovásodott fatörzsek vizsgálata. A kovásodás ma- 
gas kovatartalmú hőforrások körül, hévvizek mentén történt, s a törzs szerkezetét 
sokszor igen jól megtartotta. A törzsszerkezet is akkor becses, ha a ma élőkkel való 
összehasonlítással megállapítható a nemzetség. Kihalt nemzetségek esetében már 
nehéz a fa többi részével való összefüggés megállapítása. 

Az ősnövénytan mindezeket a maradványokat felhasználja, és az összes vizsgá- 
lati módszer igénybevételével igyekszik minél hűbb képet kapni a múlt növényzeté- 
ről. A növényi ősmaradványok ismerete mintegy 2000 évre tekint vissza, de a ma- 
radványok helyes megítélése újabb keletű, és komolyabban csak alig több, mint száz 
éve lendült fel. Az ősnövénytan csak akkor válhatott igazi tudománnyá, amikor fel- 
ismerték, hogy a leletek, amelyek körvonalaikban növényi részeknek felelnek meg, 
nem a természet játékai, hanem a múltban élt növényektől származnak. Arról is meg 
kellett bizonyosodnia a természettudományi gondolkodásnak, hogy e leletek keletke- 
zése nincs különleges eseményekhez, ún. katasztrófákhoz kötve, hanem természetes 
folyamat, amely kedvező helyeken és kedvező körülmények közt mindig bekövet- 
kezik. 

Az elmondottak meggyőzhetnek bennünket arról, hogy bármennyire is termé- 
szetes folyamat a növényi részek fennmaradása a Föld rétegeiben, mégis csak igen ke- 
vés helyen és csak egyes rétegekben találhatók növénymaradványok. Ezek is csak 
elenyésző részben vannak feltárva, s többségük még ismeretlenül a rétegekben fek- 
szik. Ebből következik, hogy ősnövénytani ismereteink roppant hiányosak. A törzs- 
fejlődésre vonatkozó ismereteinkben még ma is hézagok vannak, és a növénytakaró 
történetébe is minduntalan ismeretlen szakaszok ékelődnek be. De az ősnövénytan 
még Így is sokkal értékesebb és biztosabb adatokat szolgáltat a növényzet történeté- 
ről, mint a jelenlegi növényvilág tanulmányozása egymagában. Ez utóbbi csak a je- 
lenre, tehát a fejlődéstörténet egyetlen pillanatára vonatkozik, míg az ősnövénytan 
a növényeken és azok együttélésében bekövetkező változásokat évszázmilliókon ke- 
resztül követni tudja. 

Az ősnövénytan sok tekintetben különbözik az ősállattantól. Így pl. törté- 
nete, célkitűzései és jövő perspektívái is mások. Az ősállattan szorosan a földtani 
kutatásokkal együtt fejlődött ki, s elsősorban geológusok foglalkoztak vele. Az ősnö- 
vénytan kezdettől fogva botanikai tudomány voit. Míg az ősállattan főképpen ten- 
geri állatok maradványaival foglalkozik, addig az ősnövénytan elsősorban szárazföldi 
növényekkel. Az ősállatok sokkal értékesebbek a rétegtan számára. A növények csak 
egyes időszakokban (pl. karbon) nyújtanak kellő adatokat. Az ősállatok, miután 
sejtjeiket nem veszi körül sejtfal, finomabb szerkezetükben nem vizsgálhatók. Az 
ősnövények belső szerkezete igen fontos vizsgálati módszere az ősnövénytannak. 

A növény sokkal nyíltabb szerkezet, mint az állat. Egyetlen növényi részből a 
többire még nem következtethetünk. A külön-külön talált növényi részek összetar- 
tozása mindaddig bizonytalan, amíg legalább egyszer nem találták őket szerves össze- 
függésben. 

Míg magában a növény nyíltabb szervezet, mint az állat — a növényi társas éle- 
tet szorosabb és szigorúbb törvényszerűségek irányítják, mint az állatközösségekét. 
Ilyen szempontból a növényi társulástan (cönológia) sokkal kiterjedtebb és több ered- 

ményt felmutató tudományág, mint az állatcönológia. A múltra visszavetítve nem is 
beszélhetünk egyelőre állatcönológiáról. Ezzel szemben a növényi őstársulástan egyike 
az ősnövénytan legkorszerűbb irányainak. Ez azzal is kapcsolatos, hogy a növény 
sokkal szorosabb összefüggésben áll környezetével, annak adottságaira és változása- 
ira sokkal érzékenyebben reagál, mint az állat. A növények tehát értékes éghajlat- 
jelzők. Az állatok — miután elterjedésük nem közvetlenül a környezeti adottságok, 
hanem inkább a növénytakaró függvénye — csak másodlagosan lehetnek éghajlat- 
jelzők. 

; A növényország története, amelyet itt olvasóink elé tárunk, s amely az ősnövény- 
tani kutatásokon alapszik, — a változások és a fejlődés sok mozzanatát fogja követni. 
Az első a növény történeti feljlődése, az evolúció, más szóval filogenezis vagy törzsfej- 
lódés. Ez magában foglalja a növények szerveződésében beálló változásokat, azok in- 
dító okait, a különböző irányokat, melyeken ezek a változások végbemennek, és a 
fejlődés fokozatait. Ám a testi szerveződés megváltozásával együttjár a növény élet- 
módjának a megváltozása is. Ez rávezet bennünket arra a kapcsolatra, amelyben a 
növény környezetével áll. A környezet megszabja az életformát, életmódot, valamint 
a növény elterjedési területét is. Az egy területen élő növényfajok együtt a terület 
flóráját adják. A flóra ugyancsak fejlődés eredménye és állandóan változik. Végül 
minden növény nemcsak az élettelen környezettel, hanem szomszédaival is kapcso- 
latban áll. Ezt a kapcsolatot is törvényszerűségek irányítják, és szintén változik, fej- 
lődik. Ez a társulás-fejlődés vagy cönogenezis. 

Három irányú fejlődést kell tehát a korokon keresztül nyomon követnünk. Elő- 
ször: a törzsfejlődést, amely a növényen magán figyelhető meg. Másodszor : a flórafej- 
lődést, amely a növények térbeli terjeszkedésében és a. terület mindenkori flórájának 
összetételében beálló változásokban csúcsosodik ki. Ezt a jelenlegi flórával foglalkozó 
növénytudományok egyik ága, a fejlődéstörténeti növényföldrajz kutatja. Végül: a 
társulásfejlődést, amely a növény és növény közti kapcsolatok kialakulását öleli fel. 

Mindhárom fejlődéstörténet külön-külön is követhető, egyúttal azonban a leg- 
szorosabb kapcsolatban van cgymással. A filogenezis, a fejlődéstörténeti növényföld- 
rajz és a cönogenezis — az élő növényvilággal foglalkozó botanika korszerű és nagy 
fejlődésben levő ágai. A korszerű ősnövénytannak az a feladata, hogy mindazokat a 
törvényszerűségeket, amelyek a mai növényvilágot kormányozzák, a múltba vissza- 
vetítve is kikutassa. 

Itt említjük még meg röviden, hogy az élővilág fejlődéséhez nélkülözhetetlen a 
földtörténet korok szerinti áttekintése. Az ősnövénytan ugyanazt a beosztást hasz- 
nálja, mint a földtan és az ősállattan. A Föld történetének azt az időszakát, amely- 
ben növények és állatok élnek a Földön, három nagy korra tagoljuk: ókorra, közép- 
korra és úíjkorra. 

Az egyes korokat időszakokra osztjuk. Az ókor időszakai: $rekambrium, 
kambrium, ordovicium (vagy alsó szilur), szilur (vagy felső szilur), devon, karbon és 
f$erm. A kambriumban és az ordoviciumban még csak kezdetleges felépítésű mosza- 
tok népesítették be a vizeket, a szárazföldi életről való maradványok bizonytalanok. 
A száras növények első biztos képviselőit a szilurból ismerjük, attól kezdve rohamlé- 
pésekkel halad a növényvilág kifejlődése. A permben alakultak ki nagyobb számban 
a fenyők. Ez az időszak mintegy 200 millió évvel ezelőtt ért véget. 

Aközépkor három szakaszból áll: a triászból, a jurából és a krétából. A kré- 
tában sokasodnak el a zárvatermők. Érdemes megjegyezni, hogy a növényi élet ki- 
fejlődésének főbb mozzanatai egy-egy időszakkal megelőzik az állatokét. 

Mintegy 60—-65 millió év előtt kezdődik az újkor, amely két részből áll: har- 
mad- és negyedkorból. A harmadkort tovább tagoljuk jaleocénre, eocénre, oligocénre, 

amelyek együtt az óharmadkort ($aleogén), továbbá moiocénre és $liocénre, amely 
utóbbiak együttvéve az újharmadkort (zeogén) alkotják. A harmadkor folyamán a 
növénytakaró az egész Földön közeledik mai arculata felé, és egyre több olyan nö- 
vénytípus illetve faj alakul ki, amely ma is él. 

Csak mintegy egymillió év esik anegyedkorra, amelyet a nagy lehűlés 
időszaka, a jégkor jellemez. 


A törzsfejlődés menetéről általában 


A törzsfejlődés a biológiai tudományoknak olyan ága, amely csak részben nyug- 
szik kézzelfogható adatokon. Sok kérdést elképzelésekkel és elméletekkel kell áthi- 
dalnia. Ez már egymagában megmagyarázza azt, hogy miért alakultak ki a legkülön- 
bözőbb elméletek. Mégis vannak meggondolások, amelyeket az összes elméletnek figye- 
lembe kell vennie. Ilyen elv pl. az, hogy minél kevesebb tulajdonságban különbözik 
két élőlény, annál közelebbi leszármazási rokonságban vannak egymással. Ugyanak- 
kor valószínűtlen, hogy két különböző fejlődési soron levő növény több megfelelő 
sajátságot szerezzen meg. Ha tehát egy új növényalak valamely régitől csak egy sa- 
játságban különbözik, a többitől több sajátságban, akkor az elsővel kell leszármazási 
kapcsolatokra gondolnunk. 

A növénynek olyan szervet, amely csak teljesen kifejlődött állapotban működő- 
képes, hirtelen kell megszereznie. Olyan szervet vagy sajátságot, amcly már kez- 
detleges fejlődés esetén is előnyös, fokozatosan is megszerezhet. Így pl. a levélfelület 
nagyobbodása fokozatos. De olyan berendezkedés, mint a rovarfogó csapda — csak 
akkor működik, ha teljesen kifejlett. Csökevényes, nem működő szerv nem alakul ki. 
Ha egy növényen csökevényes szervet látunk, gondoljunk arra, hogy az egy koráb- 
ban működött szerv elcsökevényesedése. A növény tehát olyan ősöktől származik, 
amelyeken az illető szerv működőképes volt. j 

A növény változékonysága a növényben magában rejlő tulajdonság. ÚJ sajátsá- 
gok azonban csak akkor keletkezhetnek, ha a növény új sajátságaival az adott kör- 
nyezeti viszonyok között életképes marad, illetve életképessége fokozódik. Különben 
a növény elpusztul. A környezetnek a sajátságokra kiválogató hatása van. 

A törzsfejlődés során Földünk minden helyére, a legkülönbözőbb éghajlati vi- 
szonyok alá megfelelő növényzet alakult ki és terjedt el. A kezdetleges növényalakok 
általában csak a legkedvezőbb, tehát kellően meleg és nedves környezetben voltak 
életképesek. Idővel azonban a törzsfejlődés során olyan növények fejlődnek ki, ame- 
lyek egyre alacsonyabb hőmérsékletű, illetve szárazabb helyeken találják meg opti- 
mumukat. Egy másik irányban a növény az adott környezetben egyre nagyobb ter- 
metűvé fejlődik. Ez esetben azonban a magas termetű növények alatt kialakult űr- 
ben (amelynek környezeti adottságai már a növények alkotta sátornak a függvényei) 
új növény-alakok fejlődnek ki, amelyek a növénysátor alatt találják meg életlehető- 
ségeiket. Tehát két nagy irányt észlelhetünk : a térhódítást és a növénytakaró szintező- 
dését, illetve annak fejlődését. A növények minden esetben új környezeti körülmé- 
nyek közé kerülnek, amelyek különleges szerveződést követelnek meg. Ez hozta létre 
a növényvilág roppant változatosságát. 

Minden növény utódaiban változékony, a növények közt folyó kölcsönös megter- 
mékenyítés azonban a változékonyság ellen dolgozik, mert a különbségeket kiegyen- 
líti. Új növényalakok kifejlődésére ott van tehát nagyobb esély, ahol csak kevés egyed 
közt történhetik ilyen sajátság-kiegyenlítődés, ahol tehát az illető fajnak csak kevés 

egyede van jelen. Nagy állományokban a fajoknak ily módon való keletkezése ki- 
sebb esélyű. Trópusi erdőkben, ahol rengeteg fanem él együtt (tehát egy fajból kevés 
egyed van), továbbá hegyvidékeken, ahol a különböző magasságokban más a virág- 
zási időpont, végül szigeteken, ahol a fajnak csak kisebb állománya él elszigetelve a 
faj fő elterjedési területétől — sokkal nagyobb eséllyel keletkezhetnek és keletkez- 
nek is új fajok. 

Bármennyire ellentétesek legyenek a növények törzsfejlődésére vonatkozó elmé- 
letek, abban megegyeznek, hogy a törzsfejlődés nagy általánosságban az egyszerűtől 
a tagoltabb, hosszú időn keresztül a kis termetű felől a nagyobb termetű felé, a mozgó 
életformától a helyhezkötött felé haladt. Közben történtek egyszerűsödések is, 
például kétségtelen, hogy a zárvatermők legelső típusai fák voltak, s így a fűneműek 
is fatermetű ősöktől származnak. Igen fontos feladata a fejlődéstörténeti kutatások- 
nak, hogy ne csak a leszármazási kapcsolatokat, hanem azok irányát is megállapítsa : 
vajon tagolódás vagy leegyszerűsödés történt-e? Az is általánosan elfogadott elv, 
hogy a vegetatív szervek sokkal jobban ki vannak téve a környezeti hatásoknak, s 
ezek változására hamarabb módosulnak, mint a szaporítószervek. 


Amint a törzsfejlődést, úgy a flóra- és társulásfejlődést is általános törvénysze- 
rűségek irányítják. ÚJ faj egy terület fÍlórájában vagy a törzsfejlődés, vagy beván- 
dorlás következtében jelenik meg. Éppúgy állandóan folyik mindkettő ellenkezője 
is: a kihalás és az elvonulás. Általános törvényszerűség, hogy a keletkezett új faj 
erősen terjedőképes, az elöregedett pedig konzervatív, sőt veszít elterjedési területé- 
ből. Ezzel kapcsolatos az a körülmény is, hogy fiatal fajoknak sokkal nagyobb az al- 
kalmazkodóképességük. Idős korban már csak bizonyos szűk környezeti adottságok 
közt életképesek. Ezen alapszik a társulásfejlődés is. Amíg a fajok változékonyabbak, 
nincsenek kötve meghatározott élettelen és élő környezethez, addig erősen kevered- 
nek és nem csoportosulnak szabályszerűen ismétlődő társulásokba, amelyek összeté- 
tele, arculata és életmódja meghatározott. Később veszítve változékonyságukból, 
ilyen társulásokba tömörülnek és azokhoz többé-kevésbé hűek lesznek. 

Mindezekből kitűnik, hogy a különböző történések szoros összefüggésben van- 
nak egymással, és alapjuk a törzsfejlődés. A továbbiakban igyekezni fogunk ezt a 
törzsfejlődést úgy vázolni, amint az a növényi együttesbe beilleszkedő, egymással 
társulási viszonyba lépő új egységeket teremt, és ahogyan azok együttesen Földünk 
mindenkori növénytakaróját felépítik. 


A LEGŐSIBB NÖVÉNYEK 


A növényi élet elsőnyomai 


A legősibb földtörténeti rétegek nem tartalmazzák élőlények nyomait. Azt az 
időpontot, amikor az élet Földünkön kialakult, 3—4 milliárd évvel ezelőttre teszik. 
Ha tehát a Föld szilárd kérge 4 milliárd évvel ezelőtt alakult ki, akkor a Földön kb. 
kétmilliárd évig semminemű élet nem volt. 

A legősibb növényekről, azok alakjáról és szerveződéséről inkább csak elképze- 
léseink vannak. Abban azonban a szakemberek megegyeznek, hogy az első növények 
mikroszkopikus kicsinységűek és egysejtűek voltak. 

Az élet keletkezésével könyvünk első fejezetében foglalkoztunk. Mi tehát csak 
azokat az elképzeléseket sorakoztatjuk fel, melyek a legelső növényekre vonatkoz- 
nak, s hogy azok hogyan viszonyultak a ma élő legegyszerűbb szerveződésű növé- 
nyekhez. 

Az első növények minden valószínűség szerint vízben éltek. Arra nézve megosz- 
lanak a vélemények, hogy édesvíziek vagy tengeriek voltak-e? Ez a kérdés azonban 
nem olyan jelentős, mint első pillanatban látszik, ha meggondoljuk, hogy az akkori 
óceán vize korántsem volt sóban annyira dús, mint jelenleg. 

Ma a legparányibb és legegyszerűbb felépítésű , élőlények" a vírusok. Csak elekt- 
ronmikroszkóp alatt láthatók. Szerveződésükben nem érik el az egysejtűek tejlettsé- 
gét, a sejt értékét. Sokszor csak magasabbrendű növényeken okozott kóros elválto- 
zások alapján észlelhetők. Miután magasabbrendű élőlények élősdijei — nem jöhet- 
nek számításba mint legősibb növényi szervezetek. Még kevésbé iktathatjuk be őket 
a növényvilág törzsfájába mint kiindulópontot. Történetükre vonatkozóan kézzel- 
fogható adataink egyáltalában nincsenek, de ilyeneket nem is remélhetünk, mert a 
parányi élőlények csak akkor maradhatnak fenn a rétegekben, ha szilárd ásványi vá- 
zuk vagy legalább sejtfaluk van. A vírusok ilyennel nem rendelkeznek. Kicsinységük 
is lehetetlenné teszi észlelésüket a geológiai rétegekben. 

Nagyságrendben és szerveződésben a következő helyet a baktériumok foglalják 
el. Rendes fénymikrószkóp alatt már látható lények. Egy részük önálló életmódot 
folytat, bár ezek sem úgy asszimilálnak, mint a zöld növények, többségük azonban 
szerves anyagokból táplálkozik. Gömb vagy pálcika alakúak. Sejtmagjuk nincs. 
Mindkét alaknak megfelelő maradványok már igen régi rétegekből ismeretesek. Ezek 
vagy elszórtan találhatók, vagy fonálszerű sorokba rendeződve. A mai baktériumokról 
közelebbi ismereteket tenyésztés útján szerezhetünk. Miután hasonló kísérletekre a 
maradványok nem alkalmasak, és kémiai reakciókkal sem határozhatók meg, így 
jelenlegi tudásunk alapján nem sokat mondhatunk róluk. A baktériumok a maga- 
sabbrendű növények klorofilljának megfelelő színanyagot nem tartalmaznak. Ezért 

nem jöhetnek számításba mint a növényi törzsfa olyan tagjai, amelyekből a maga- 
sabbrendű növények leszármazhattak volna. De nem vonhatjuk kétségbe roppant 
régiségüket. 

Már valamivel nagyobbak és magasabb szerveződésűek a — még mindig sejtmag 
nélküli — kékmoszatok (Cyanophyta). Általában elfogadott nézet, hogy ezek átve- 
zetnek a többi moszaton keresztül a magasabbrendű növényekhez. Így a kékmosza- 
tok vagy hozzájuk hasonló ősi típusok már lehettek a növényvilág kiindulópontjai. 

A kékmoszatok kivételével az összes moszat (alga), az összes gombafaj, és az ösz- 
szes magasabbrendű növény sejtjében sejtmag van. Úgy látszik, hogy a sejtmag a 
sejtes szerkezet lényeges feltétele és így a törzsfejlődés fontos mozzanata lehetett, 
amikor a fokozott fejlődés folyamán a sejtmag megjelent. Egyúttal bizonyos közös 
származásra gondolhatunk az állatvilággal, miután az állati sejtben is következete- 
sen megvan a sejtmag. 

A mikroszkópos kicsinységű élőlények belső szerkezete — különösen a nem szi- 
lárd részek — a maradványokon nem láthatók. Természetesen mindeddig a sejtma- 
got sem lehetett ilyen maradványokon kimutatni. Semminemű adatunk nincs tehát 
arranézve, hogy mikor, milyen körülmények közt és milyen növényben jelent meg a 
sejtmag először. Mégis olyan esetekben, amikor a mai sejtmaggal bíró növényalakok- 
hoz (pl. sejtmagvas moszatokhoz vagy magasabbrendű növényekhez) hasonló ma- 
radványokról van szó, bármilyen régiek legyenek is, fel kell tételeznünk, hogy azok- 
nak már valódi sejtmagjuk volt. A sejtmag és a sejtfal nincsenek olyan összefüggés- 
ben, hogy csak sejtfalas növényekben volnának sejtmagok, hiszen sok csupasz mo- 
szatotés csupasz gombát ismerünk (ilyen a legtöbb szaporodósejt), ésmindezekben van 
sejtmag. Tehát a sejtfal sem kritériuma a sejtmagnak. A sejtmag megjelenése elvész 
az idők mcsszeségében, de valamikor megjelent, és csak attól az időtől kezdve gyor- 
sulhatott meg nagyobb arányban a törzsfejlődés. 


A telepes növények kialakulása 


A mai moszatok felépítéséből arra következtethetünk, hogy a már sejtmaggal 
bíró ősmoszatok kezdetben egysejtűek voltak, majd három irányban fejlődtek 
tovább. Egyik fejlődési irány az volt, hogy a sejt osztódása után az utódsejtek együtt 
maradtak, s bár megtartották önállóságukat, együtt bizonyos sejttársulásokat (sejt- 
család, kolónia, cönóbium) alkottak. A. köztük fennálló kötelékek különbözők vol- 
tak, de minden sejt külön egyedi életét élte. Ez a törzsfejlődési irány sohasem hozott 
létre erősebb tagoltságú növényalakokat, és csak a moszatokra, legfeljebb még a 
gombákra szorítkozott. Ma is csak ezek közt találunk ilyeneket. 

A másik irányban a sejtmag a sejten belül több magra osztódott, azonban az 
egyed egész életében egysejtű maradt. A sok sejtmag lehetővé tette ugyan, hogy a 
sejt nagyobb méreteket (egy-két deciméterig) öltsön, erősebben tagolódjék, alapra 
és csúcsra különüljön el, de miután a növény egyetlen sejtből állt, az ilyen növények- 
ben ez az egy sejt végezte és végzi ma is az összes életműködést. Nagyobb fokú mun- 
kamegosztás nem alakult ki. Ez a fejlődési irány a moszatokon és gombákon jelent- 
kezett, de zsákutcába jutott, és nem eredményezett magasabbrendű növényeket. 

Így tehát csak a harmadik fejlődési irány jutott tovább. Ez abban állt, hogy a 
sejt osztódása után a két utódsejt — közös sejtfallal elválasztva — szorosan együtt- 
maradt. A további sejtosztódás soksejtű növényt hozott létre, ahol a sejtek együttese 
jelentette az egyedet. 

Az egysejtű növény továbbfejlődése során termete, elsősorban asszimiláló felü- 
lete növekszik meg. A sejt kezdetben egy irányban osztódott. Eredménye a moszat- 
fonal volt. A fonal sejtjei eredetileg egyenlő alakúak és értékűek voltak; mind vé- 
gezte az összes életműködést, képes volt továbbosztódni. Később kialakult a fo- 
nal alapja és csúcsa, s a sejtek közt részben életfunkciójukat, részben osztódóképes- 
ségüket tekintve különbségek léptek fel. Egy másik irányban úgy fejlődött tovább a 
sejtfonal, hogy elágazott. Az elágazás következetesen oldal- (monopodiális) elágazás 
volt és nem csúcsi, vagy villás (dichotomikus) elágazás. A fonál valamelyik sejtjének 
oldalán kidudorodás keletkezett, mely idővel sejtfallal leszeletelődött a főfonalról és 
mint annak oldalága fejlődött tovább, kezdetben ugyanúgy, mint a főfonál. Idővel 
az oldalágak más alakot öltöttek, másképpen ágaztak el, mint a főfonál, más funkciót 
teljesítettek, és sok esetben korlátolt növekedésű ágrendszert alkottak. A sejtfonál 
értékű moszatok és gombák, különösen az utóbbiak termőteste, sokszor magasabb fej- 
lettség látszatát keltik, de fejlődésükben visszavezethetők a fonalas állapotra. Sok- 
szor örvös elágazás is létrejött, azaz a főfonál egy pontjáról körben több oldalág in- 
dult ki, mint pl. a mészalgákon ( Dasycladaceae) és a vörös moszatokon (Rhodophyta). 
Éppúgy igen fejlett növényalakok a csillárkák (Charophyta) , de mindezek csak fonál- 
értékű felépítésűek. 

A síkban (két irányban) osztódó sejtből sejtlap, a térben (három irányban) osz- 
tódóból sejttest keletkezik. Mindaddig azonban, amíg a sejtek közt nem lépnek fel 
olyan nagy különbségek, hogy szöveti elkülönülésről beszélhetünk (erről később lesz 
szó), — a növényi testet telepnek, és az összes ilyen növényt pedig telepcs növénynek 
nevezzük. A sejttest nagyobb tagoltságot ér el, mint a sejtfonál vagy a sejtlap. Gyak- 
ran szalagszerűvé alakul, és ilyenkor elágazik. Ez az elágazás azonban eredetileg nem 
olyan, mint a sejtfonálé, tehát nem oldal-, hanem villás elágazás. A sejttest csúcsa két 
egyenlő részre oszlik, és két egyenlő értékű és alakú ág keletkezik. Míg tehát a sejt- 
fonál ősi elágazása monopodiális elágazás, addig a sejttest kezdetleges elágazása vil- 
lás, dichotomikus. A monopodiális elágazás a sejttest értékű növényeken csak sokkal 
később, a szárazföldön kialakult ún. hajtásos növényeken fejlődik ki. Ez roppant 
fontosságú megfigyelés, mert vannak olyan elgondolások, amelyek a fonál oldalelá- 
gazásából vezetik le a magasabb szerveződésű növények oldalclágazását, pedig az, 
mint látni fogjuk, a villás elágazásból indul ki. Éppígy az örvösen elágazó magasabb- 
rendű növények (pl. zsurlók) fejlődése sem a fonalas felépítésű moszatok örvös elága- 
zású alakjaiból, hanem a villás elágazású növényekből vezethető le. 

A szaporodásmódok törzsfejlődését később fogjuk részletezni. De már most meg 
kell jegyeznünk, hogy a testi fejlődés és a szaporodószervek fejlődése nem párhuza- 
mos, és a két szervrendszer fejlettségi foka nem egyezik meg. Csak arra kell hivat- 
koznunk, hogy a gombák szaporodási módja a moszatokénál általában fejlettebb, a 
gomba mégis megmaradt a sejtfonal fejlettségi fokán. A moszatok közt legfejlettebb 
testűek és egyúttal legnagyobb termetűek a barnamoszatok (Phaeophyta), ellenben 
legfejlettebb szaporodási módot a vörösmoszatokon (Rhodophyta) találunk. 

A moszatok sejtjei közt gyakori az elkülönülés fontosabb funkciók végzésére, de 
fejlődésük legmagasabb fokán is csak telepes növények. Általában vízben, esetleg 
egyéb nedves közegben vagy nedves felszínen élnek. Ebből világosan arra következ- 
tethetünk, hogy a vízi életmód a nagyobb termet eléréséhez sem követelte meg az erő- 
sebb tagolódást, mert nem támasztott magasabb követelményeket a növények al- 
kalmazkodása tekintetében. Nem volt szükség gyökérre, mert a növény egész felüle- 
tével fel tudta venni az ásványi tápanyagokat, s a tápanyagok vezetése és a test szi- 
lárdítása sem vált problémává. 

Az ősmaradványok közt igen sok a moszatmaradvány. Különösen azok a mosza- 

tok maradtak fenn — sokszor roppant tömegben —, amelyeknek a sejtfalában ás- 
ványi anyagok rakódtak le. Tömegükkel sokszor kőzetképzők voltak. Az egyes mo- 
szattípusok fellépését a korokon keresztül áttekintve megállapíthatjuk, hogy a leg- 
régibb rétegek (prekambriumi, kambriumi) csak egysejtű és fonálszerű moszatok 
maradványait tartalmazzák. Nagyobb tagoltságú moszatok csak olyan korokból is- 
meretesek, amikor már a szárazföldön is éltek a moszatoknál magasabbfokú tagolt- 
ságot elérő növényfajok. Ez pedig arra mutat, hogy a törzsfejlődés a vízi életmódban 
lényegesen lassúbb, mint a szárazföldön. Ezt úgyszólván elvnek is mondhatjuk, mert 
látni fogjuk, hogy a flóra-fejlődés a magasabbrendű vízinövényzetben lényegesen 
lassúbb és tartalmában is a szárazföldi flóra fejlődése mögött haladt. A vázolt sor- 
rend ezenkívül alátámasztja azt a fejtegetésünket, hogy az egysejtűekből kiinduló 
törzsfejlődés a fonalas alakon keresztül jutott el a teleptesthez. Végül a szárazföldi 
növény-alak korai megjelenése pedig arra. vall, hogy a magasabb fejlettségű moszat 
igen hamar megtalálta az utat szárazföldi növénnyé való alakulásához. 

Mielőtt azonban ezt a sorsdöntő lépést közelebbről figyelembe vennénk, vessünk 
egy pillantást az alacsonyabb fejlettségű vízinövények együttélésére. 

A moszatok élete a vízben sokkal függetlenebb egymástól, mint a szárazföldi 
növénytakaró egyes egyedeié. A víz és a tápanyagok rendszerint elegendő mennyi- 
ségben állnak rendelkezésre, s így ezekért nem folytatnak küzdelmet egymással. Az 
egyik moszat kevésbé befolyásolja a másikat, bár az algagyepek és a víz színét töme- 
gesen borító moszatok erősen csökkentik a fényintenzitást. Az éghajlat jellege, az 
éghajlati tényezők mértéke és periodicitása iránt sem annyira érzékenyek a vízi élő- 
lények, mint a szárazföldiek. A hőmérséklet változásai a vízben csak elkésve és tom- 
pítva érezhetők, s a szélsőségek is kevésbé jutnak érvényre, mint a szárazföldön. 

A vízi élőlényekről korántsem tudjuk olyan jól leolvasni az éghajlati adottságo- 
kat, mint a szárazföldi növénytakaróról. Ezt a legrégibb maradványok alapján már 
csak azért sem tudjuk, mert nem ismerjük, hogy az akkori maradványok milyen ma 
élőkkel vannak kapcsolatban. A mai növényekkel való összehasonlítás ti. az egyedüli 
támaszunk a múlt környezeti viszonyainak megítélésében. A prekambrium és kamb- 
rium éghajlati viszonyaira következtetni tehát nem tudunk. 

A vízi életmód sokkal kisebb követelményeket támaszt a növényi léttel szemben, 
mint a szárazföldi. Az egyes vízi szervezetek közt a létért való küzdelem sem olyan 
élénk, mint a szárazföldiek közt. A törzsfejlődés a vízben sokkal renyhébb, és soha- 
sem vezet olyan nagy változásokhoz, mint a szárazföldön. A magasabbrendű, nagy- 
arányú fejlődésen keresztülment vízi növények (elsősorban a vízi zárvatermők) ma- 
gas fejlettségüket nem a vízi életmódban szerezték, hanem olyan törzsfejlődési sza- 
kaszon, amikor szárazföldön éltek. De ha a vízi és a szárazföldi alakokat egymással 
összehasonlítjuk, akkor a következőket is kiolvashatjuk. A fosszilis vízi növénytípu- 
sok, így elsősorban a moszatok minden alakja ma is él, ha változékonyságában illetve 
fajszámban vesztett is az illető moszattípus. Ilyenek a mészalgák, amelyek megha- 
ladták törzsfejlődésük zenitjét, de ma is élnek. Ezzel szemben igen sok szárazföldi 
növénytípus, így az őscserjékhez (Psilopsida), az ősfákhoz (Cordaitinae) , a pikkely- 
és pecsétfákhoz stb. megközelítőleg hasonló vagy rokonságban közelálló növényti- 
pusok ma nem élnek. Ez jól rávilágít a mondottakra. A vízi életmódban, mint mon- 
dottuk, a törzsfejlődés is renyhe és a kihalás is elhúzódik. A létért való küzdelem cse- 
kély, és így az új növénytípusok nem szorítják ki teljesen a fejletlenebbeket. A vízi 
életmód nem olyan intenzív, mint a szárazföldi. 

Amikor most a vízinövényt elkísérjük a szárazföldi életmódra való áttérésében, 
sokkal változatosabb életteret, növényi küzdőteret ismerünk meg. 


A növény kilépa szárazföldre 


A korszerű fejlődéstörténeti kutatások szerint a szárazföldi hajtásos növények 
valamely magas fejlettségű zöld- vagy barnamoszatból fejlődtek ki. Ez a kifejlő- 
dés azzal kapcsolatban történt, hogy a növény a vízi életteret elhagyva kilépett a szá- 
razföldre. Mindaddig, amíg ez végbe nem ment, a szárazföldön valószínűleg csak ned- 
vesebb helyeken volt növényi élet, és ilyen helyeken is csak parányi és alacsony fej- 
lettségű baktériumok vagy moszatok élhettek, olyanok, amilyeneket ilyen közegben, 
talajban, nedves talaj felszínén ma is ismerünk. Természetesen az akkori talaj is lé- 
nyegesen különbözött a jelenlegitől, hiszen a biológiai talajképződés még nagyon cse- 
kély lehetett. 

A kambriumban, mintegy 500—550 millió évvel ezelőtt a víz már benépesült 
növényekkel. A baktériumokon és moszatokon kívül már gombák is élhettek, de 
ilyen növényi szervezetek létezéséről csak a következő korokból vannak biztos 
adataink. A tulajdonképpeni szárazföldi növénytakarónak azonban még nyoma sem 
volt. A sorsdöntő lépés, amely a törzsfejlődésben ekkor következett be — ti. a szá- 
razföldi életmódra való áttérés — ezt az űrt töltötte be. 

A szárazföldi életmódra való áttérés a szilur- és devonkori maradványok tanú- 
sága szerint többféleképpen történt. Ismerünk olyan maradványokat, amelyek 
törzsszerűek, de a későbbi fatörzsekénél sokkal egyszerűbb belső szerkezetűek voltak, 
ugyanis csak vékonyabb és vastagabb mikroszkópi nagyságrendű csövecskékből áll- 
tak. Ilyen volt az ún. Nematobhyton, más néven Prototaxites, miután felfedezésekor 
ősi fenyőtörzsnek tartották. Erről újabban az a feltevés, hogy fekvő helyzetű volt és 
a vizek partján élt. Egy másik típus ugyancsak egyszerű szerkezetű volt; levélszerű 
bevonatot alkotott a talajon. Ez volt a Nematothallis. Ennek felületét — a száraz- 
földi életmód bizonyítékául — kutikula? fedte. Belsejében nagy tömegben keletkez- 
tek a spórák. Ilyen kezdetleges alakok csak a szilurból és a devonból ismeretesek. 
Úgylátszik, hogy ez az irány a törzsfejlődésben nem volt célravezető, mert képvi- 
selői rövidesen teljesen eltűntek. 

Kétségtelenül szárazföldi életmódú növény a gombák igen nagy része. Mint 
azonban nem asszimiláló, hanem szerves anyagokból táplálkozó növények, nem te- 
kinthetők a növénytakaró aktív tagjainak. Részben növények és állatok parazitái, 
részben korhadéklakók, s így a közeg, amelyben élnek, nem felel meg az önálló élet- 
módú növény életterének. Biztos nyomaikat csak a devontól ismerjük, de való- 
színű, hogy már korábban is éltek. A nagy törzsfejlődési vonalnak azonban nem tag- 
jai, TEN oldalágon kifejlődött szervezetek, amelyek sohasem értek el magasabb fej- 

ettséget. 

A szárazföldi életmódra való áttérésnek csak az az ága volt eredményes, amely a 
hajtásos növénytípust hozta létre. 


A hajtásos növény kialakulása 
Mint elvet állítottuk be elgondolásainkba, hogy a szárazföldi növénytakarót 


alkotó összes növény vízi alakokból származik. Erre támpontjaink a következők. 
A hajtásos növény megjelenése előtti időkből csak vízi növények nyomait ismerjük. 


s A kutikula a levegővel érintkező növényi részek felületi sejtjeit fedő, erősen ellenálló 
bevonat. 

A legősibb szárazföldi hajtásos növények megtartották a legfejlettebb testű mosza- 
tok elágazási módját, a villás elágazást. Ezeknek a növényeknek a megtermékenyü- 
lése sokáig, a. törzsfejlődés most következő tetemes szakaszán keresztül vízhez kötve 
maradt. Ezt ugyan az ősmaradványokon nem tudjuk kimutatni, de az összes ma élő 
megfelelő növénytípusok (pl. az összes haraszt) ilyenek — megtermékenyülésük 
vízben zajlik le. 

Az itt felhozott mozzanatok két fontos tételre világítanak rá. Először is: a nö- 
vény szárazföldi életmódjában sokáig megmaradtak olyan tulajdonságok, amelyek új 
életterében már nem voltak célszerűek, és később el is vesztette őket. Másodszor: a 
szaporító szervek az élettér és életmód megváltozásával, tehát a külső hatásokra 
sokkal később reagáltak és alakultak át, mint a növény tenyésző (vegetatív) 
szervei, 

Hogy a törzsfejlődési fokozatokat jobban megérthessük, követnünk kell a szapo- 
rodási módok fejlődését. 

A legegyszerűbb szaporodási mód az egyszerű sejtosztódás. Ez az egysejtű ala- 
kokon mindig új növényegyedek keletkezésére vezet. Sok moszat csak ilyen módon 
szaporodik. Idővel azonban kialakulnak olyan sejtek, amelyek különböznek a testi 
sejtektől és a szaporodás szolgálatában állnak. Ezek a szaporodósejtek kezdetben 
mozgók (rajzók), idővel azonban mozdulatlanok is fejlődnek. Az életet az elődből 
— az összes tulajdonsággal együtt — ezek viszik át az utódegyedbe. Ezek a fajta 
szaporodósejtek azonban idővel elsatnyulnak, és önmagukban nem fejlődnek új élet- 
képes növényegyeddé. A. fejlődésnek a következő fokozata tehát az, hogy két ilyen 
sejt egybeolvad. Az egybeolvadáskor keletkező új sejt a zigóta. Ebből alakul ki az új 
növényegyed. Ezt a szaporodási módot az előbbi ún. ivartalan szaporodással szem- 
ben ivaros szaborodásnak nevezzük. Az egyesülő sejtek az ivarsejtek (gaméták)]. 

I.ábra) 

; Az ivarsejtek kezdetben nagyságban és értékben egyfor- 
mák (izogaméták). Ilyen esetben bármely gaméta bármely 
másik gamétával egyesülhet. Később értékbeli különbségek 
állanak be köztük (anizogaméták), s csak a különböző érté- 
kűek egyesülése vezet új növényegyed kialakulására. Végül 
különböző nagyságúakká válnak (heterogaméták), amikor is 
a hím gaméta kisebb, a nőnemű pedig nagyobb. Kezdetben 
mindkettő mozgó, majd a nagyobb (női) gaméta mozdulat- 
lanná válik; ezt Zetesejtnek, a kisebb, mozgó (hím) gamétát 
pedig sdermatozoidának nevezzük. A moszatok legfejlettebb 
módon szaporodó típusán, a vörös moszatokon a kis gaméta 
is mozdulatlanná válik. Meglehetősen hasonló a gombák sza- 
porodásának a törzsfejlődése, azonban itt a gaméták mozdu- 
latlansága általánosabb, és idővel a gaméták közti különbsé- 
gek ismét elsatnyulnak. 

Az ivaros szaporodás mindig sejt- és egyben sejtmag-egye- 
süléssel jár. Mint ismeretes, a sejtmagban határozott számú 
kromoszóma van. Egyesüléskor ez a szám megkettőződik. 
Így mindig közbeiktatódik egy számcsökkentő osztódás. Ez 


I. ábra. A moszatok ivartalan és ivaros szaporodása. Lent négy- 

csillangós vajzók, melyek új egyedekké lesznek. Feljebb kétcsillan- 

gós amzogaméták, melyek egyesüléséből zigóta (vastag vonallal ki- 

húzva) fejlődik. Ez számcsökkentő (R1) osztódással rajzókra oszlik 
(A Strasburger-féle tankönyvből) 


az osztódás az ivaros szaporodás alacsonyabb fokán vagy közvetlenül a sejtmag egye- 
sülése előtt, vagy közvetlenül az után történik. A magasabb fejlettségű növényeken 
azonban az egyesülés és a számcsökkentő osztódás közé a növénynek egy bizonyos élet- 
szakasza iktatódik be. Minden növény élete ettől kezdve két szakaszból áll ; egy ivaros- 
ból és egy ivartalanból. Ezt nevezzük emzedékváltakozásnak. A növény ivaros életsza- 
kasza a számcsökkentő osztódással kezdődik, amikor is a spórák keletkeznek, amelyek 
kromoszómaszáma egyszerű. A spóra eszerint számcsökkentő (redukciós) osztódás- 
sal keletkező, rendszerint egysejtű szaporodószerv, amelynek félannyi kromoszó- 
mája van, mint annak a növénynek a testi sejtjeiben, amely a spórát termette. A spóra 
kicsírázik, illetve osztódik és kialakul az ivaros alak, amelynek minden sejtje egysze- 
rű kromoszómaszámú. Ezen az így kialakult növényen idővel kifejlődnek a gamé- 
ták. Ezek egyesüléséből keletkezik a kétszeres kromoszómaszámú ún. csírasejt (más 
szóval zigóta). Ennek kicsírázásával fejlődik ki az ivartalan életszakasz, amelynek 
minden sejtjében kétszeres a kromoszómaszám. Ezen keletkeznek bizonyos időben 
a spórák, mindenkor számcsökkentő osztódással. A spórák általában ún. spóratar- 
tókban (s;orangium, sporogónium) jönnek létre. 

Kezdetben mindkét életszakasz egyforma, idővel azonban vagy az ivaros, vagy 
az ivartalan szakasz fejlettebb, hosszabb életű és nagyobb termetű. A moszatok kö- 
rében mindhárom változat előfordul. Ugyanis vannak moszatok két egyforma sza- 
kasszal, nagyobb ivaros és nagyobb ivartalan szakasszal is. A legfejlettebb mosza- 
tok következetesen nemzedékváltakozással fejlődnek. (2., 3., 4., ábra) 

Minden tudományos elmélet megegyezik abban, hogy a szárazföldi hajtásos nö- 
vények nemzedékváltakozásos moszatból alakultak ki. Úgy látszik, hogy a növényi 
test csak ezen a fejlődési fokon érte el azt a szerveződést, amely a szárazföldi életmód 
bonyolultabb követelményeinek is meg tudott felelni. 

A mai szárazföldi száras növények (más néven hajtásos növények) a nemzedék- 
váltakozás két típusát mutatják. A mohoknak az ivaros életszakasza, míg az összes 
többi hajtásos növénynek az ivartalan életszakasza a fejlettebb, tehát maga a moha- 
növény az ivaros, a harasztok és a magvas növények pedig az ivartalan életszakaszt 
képviselik. Kézzelfoghatónak látszik az a feltevés, hogy a mohok olyan moszatok le- 
származottjai, melyeknek az ivaros szakasza volt a fejlettebb, viszont a többi nö- 
vény más moszattípusból származik. Vannak azonban olyan vélemények is, hogy a 
mohok és a harasztok is ugyanegy ősi növénytípus utódai. Igaz, hogy a mohok mai 
alakjának megfelelő kétségtelen maradványokat csak a karbon óta ismerünk, mégis 
valószínű, hogy a mohok sokkal idősebbek, csak nem hagytak vissza a legrégibb 
korokból felismerhető nyomokat. Amennyiben valóban valamely ismert ősi nö- 
vényből vezetjük le őket (később még kitérünk erre), úgy a típusos mohanövény fia- 
talabb származású, mint sok magasabbrendű és nagyobb termetű száras növény. 

Miután a mohok valószínűleg nem iktathatók bele a többi száras növény kiala- 
kulásának a menetébe, másrészt szerepük a növénytakaróban elmarad a többi hajtá- 
sos növényé mögött, végül pedig az a körülmény, hogy a mohok magasabb fejlettségű 
alakokat sohasem fejlesztettek, — külön ágon sem lehet törzsfejlődésüket összemérni 
a többi hajtásos növényével. A mohokkal tehát bővebben nem foglalkozunk, és csak 
itt-ott fognak szóba kerülni. További vizsgálódásaink gerince a többi hajtásos nö- 
vény nagyvonalú törzsfejlődése, valamint az ezekből alkotott növénytakaró törté- 
nete lesz. 


A legősibb korpafűfélék és az őscserjék 


A hajtásos növény kialakulása a szárazföldi életmódra való áttéréskor a 
következő módon történhetett. A teleptest először hengeres tengelyképletté ala- 
kult át. Ez két szakaszra oszlott. Az első rész besüllyedt a talajba (mindenesetre 
állandóan nedves talajba) és vízszintessé vált. Rajta rövidesen kialakultak táp. 


2. ábra. (balra) Nemzedékváltakozás egyforma ivaros (G, vékony vonallal ábrázolva) és ivarta- 

lan (S, vastag vonallal ábrázolva). Az ivaros nemzedék egyedei egyivarúak. RI a szám- 

csökkentő osztódás helye (A Strasbuvrger- féle tankönyvből) 3. ábra. (középen) Nemzedék- 

váltakozás fejlettebb ivaros (G) és kevésbé tagolt ivartalan nemzedékkel (5). R! a számcsök- 

kentő osztódás helye (A Strasburger-féle tankönyvből) 4. ábra. (jobbra) Nemzedékváltako- 

zás kevéssé tagolt ivaros (G) és fejlettebb ivartalan nemzedékkel (S). R1 a számcsökkentő osz- 
tódás helye (A Strasburger-féle tankönyvből) 


anyag- és vízfelvevő sejtfonalak, amelyek megfelelnek a mai gyökérszőröknek. A 
tengely másik része a talajból függőlegesen kiemelkedett. A kiemelkedő rész 
kezdetben csak néhány cm lehetett, de hamarosan egy-két deciméterre nőtt. 
Ezzel az elhelyezkedéssel megkezdődött a munkamegosztás a növényi test részei 
között. Míg a földbeli részre a már említett feladat hárult, addig a föld feletti rész vé- 
gezte az asszimilációt, a felesleges víz elpárologtatását, és a fajfenntartást: a szapo- 
rIodást. Egyúttal erre a részre jutott az a szerep, hogy a szárazföldi életmódnak meg- 
felelően rendezkedjék be. A levegővel érintkező részeket a külső behatások leküzdé- 
sére és a túlságos elpárologtatás ellen védő kutikula vette körül. Kialakult a felületi 
epidermisz sejtréteg, és ezzel megkezdődött a szöveti elkülönülés. A szövet — hasonló 

élettani rendeltetésre hasonló módon kialakult sejtek összessége. Idővel a növény tes- 
tének megnagyobbodása során megnövekedett követelmények kielégítésére szövet- 
rendszerek alakultak ki. Az epidermisz létrejötte tekinthető az első lépésnek ebben 
az irányban: kialakult egy szorosan egymáshoz illeszkedő sejtekből álló, külső védő- 
réteg. Sejtjei közé azonban, hogy a belső szövetek és a külvilág közti gázcsere vég- 
bemehessen, légrések ékelődtek, amelyeket szabályozó zárósejtek vesznek körül. 

A szárazföldi életmód másik követelménye az, hogy a föld feletti részek vízzel 
való ellátására, valamint az ott termelt asszimilációs termékeknek a megfelelő helyre 
való szállítására sajátos szövet alakuljon ki. Mindazok a maradványok, amelyeknek 
jó állapota megengedi a szöveti szerkezet vizsgálását, ilyen kezdetleges szöveti elkü- 
lönülést mutatnak. A tengelyképlet (a szár) középvonalán hosszant megnyúlt sejtek- 
ből álló szállítószövet haladt végig. Ennek a szövetnek a termet megnövekedésé- 
vel kapcsolatos második funkciója a szilárdítás. Az epidermisz és a központi veze- 
tőszövet közt parenhimatikus, azaz minden irányban kb. egyforma átmérőjű, vé- 
konyfalú sejtekből alapszövet alakult. Ennek szerepe az asszimiláció, részben pedig 
az asszimilációs termékek raktározása volt. 

A legősibb hajtásos növény egyszerű tengelyképlet volt. Ez volt a szár legegy- 
szerűbb alakja. Ma a szárképlet nem játszik olyan aktív szerepet a növény életében, 
mint a legősibb növényekben. Fő rendeltetése az asszimiláló szervek (levelek) és 
a szaporító szervek megfelelő helyzetben való tartása, valamint közvetítés a gyökér 
és az asszimiláló szervek közt, ami főképpen a víznek és az asszimilációs termékek- 
nek megfelelő irányú szállításában csúcsosodik ki. Ez a szárképlet óriásfáinkon rop- 
pant méreteket, vastagságot és magasságot ér el. Az ősi hajtásos növények, amelyek 
kiindulópontot alkotnak óriásfáink kifejlődéséhez, csak szárképletből álltak. A szár- 
képletet tehát nem tekinthetjük másodlagosan kialakult testrésznek, mint mai 
szerepe után gondolhatnók, hanem a legelső vegetatív szerv volt a törzsfejlődésben. 

Egy nagy horderejű, de jelenleg az adatok elégtelensége miatt meg nem oldható 
kérdés az, hogy vajon a hajtásos növények kialakulása egyszer és egy helyen, tehát 
egyetlen moszattípusból történt-e, vagy több független vonalon, szakkifejezéssel élve : 
a mohoktól eltekintve a többi hajtásos növény származása monofiletikus-e vagy polifile- 
tikus? A maradványok ismertetésekor látni fogjuk, hogy a legrégibbek már két tí- 
pust képviselnek: a korbafű-típust (Lycopsida) és az óscserje-típust (Psilopsida). 
Ezek egymáshoz való viszonyának megértése céljából előbb lássuk, hogyan fejlődött 
tovább a növény, miután megszerezte a szöveti szerkezettel bíró szárat. 

A törzsfejlődés általános tendenciája, hogy a növényi test mind nagyobb töme- 
gűvé válik. Ehhez természetesen építőanyagra van szükség, amelynek kisebb részét 
a növény a talajból, nagyobb részét azonban asszimiláció révén a levegőből szerzi 
meg. Ehhez a növény asszimiláló felületének kell gyarapodnia, ami kétféleképpen 
történik: vagy felületi képletekkel, amelyek a szárnak csak függelékei, vagy magá- 
nak a szárnak az elágazásával. A növény esetleg mindkét irányban fejlődik. 

Említettük már, hogy a szaporító szerveket sokkal kevésbé érik a környezeti 
hatások, és így a törzsfejlődésben sokkal konzervatívabbak, mint a testi szervek. A 
szaporító szervek felépítése és elhelyezkedése a törzsfejlődés szempontjából elsőrendű 
fontosságú. A sporangiumok helyzete kétféle: az őscserjéken csúcsálló, a korpafű-fé- 
léken a szár kezdetleges oldalképleteinek (, leveleinek") hónaljában egyesével állnak. 
Ez utóbbi elhelyezkedés azt is magával hozza, hogy a korpafű-félék közt függelék 
nélküli, csupasz tengelyképletből álló alakok kezdettől fogva nincsenek. 

Az őscserjék teste Zinimermann ma már általánosan elfogadott ún. , teloma"-el- 
mélete szerint kétféle tagból állt. A már el nem ágazó villaág a , teloma."", míg az el- 
ágazás alatti rész a , mesoma". Kétféle teloma volt. Az egyik a csúcsán sporangiu- 

mot viselt, a másik meddő volt. Zimmermann szerint a korpafű-típus az egyszerű ős- 
cserje-típusból vezethető le. A levél hónaljában levő sporangium úgy alakult ki, hogy 
az eredetileg csúcsálló sporangium és mellette egy meddő teloma megrövidültek, a 
sporangium Így ülővé vált, a meddő telomából pedig támasztó levél fejlődött. Más 
elméletek szerint azonban a korpafű-típus függetlenül alakult az őscserje-típustól, és 
a levelei is ún. kislevelek (microphyllum), amelyek nem teloma értékűek. 

Mindkét típus megegyezik abban, hogy elágazásuk következetesen villás. Ezt az 
elágazást a Lycojpsida-típus a mai napig megtartotta, az őscserje-típus azonban mono- 
podiális elágazásúvá vált. Erről később még bővebben lesz szó. 

Visszavezetve ezeket az ősi hajtásos növényeket a nemzedékváltakozásra, meg 
kell állapítanunk, hogy amit a maradványok képviselnek, az következetesen az ivar- 
talan szakasz. Legújabban mégis sikerült kimutatni egy őscserje ivaros nemzedéket 
képviselő szervét, amely megfelel annak, amit eddig a rizómájának" tekintettünk. 

A spórák értékéről itt csak annyit jegyzünk meg, hogy a legősibb korpafű-félék 
és az összes őscserjék spórái egyformák, így minden valószínűség szerint egyforma 
értékűek is voltak. Ugyanez áll a sporangiumokra is, bár ezek a tulajdonságok a nem 
mindig jó állapotú maradványokon sokszor nem észlelhetők. 

Az ismert legrégibb maradványok időbeli sorrendben a következők. Mintegy 
550 millió évvel ezelőtt lerakódott középső kambriumi rétegekből írta le Kristofovics 
az Aldanophytont. Nevét a kelet-szibériai Aldan folyóról kapta. Kis korpafűszerű 
növény volt; a legnagyobb példány 8 cm. A szárat tűszerű képletek borították. Mi- 
után belső szerkezete nem ismeretes, a korpafű-félékhez való tartozása kétséges. A kö- 
vetkező legrégibb típusok a Barragwanathia és a Yarravia Dél-Ausztrália szilurkori 
rétegeiből. Az előbbit sűrűn borították hosszú tűszerű képletek, amelyek közt ovális 
testeket, valószínűleg sporangiumokat figyeltek meg. A Barragwanathiát és az Álda- 
nophytout a Lycopsida-típushoz tartozónak tekintik. A Yarravia egyszerűbb szerke- 
zetű kis növény volt. 

A tulajdonképpeni őscserjék, amelyeket az összes többi magasabbrendű növény 
kiindulópontjának tekintenek, később fejlődtek csak ki, egy-két bizonytalan szilur- 
típustól eltekintve. A legrégebben ismert (I859) őscserje a Psilobhyton, melyet Daw- 
son fedezett fel Kanadában. Gyökere nem volt, csak a földben kúszó rizómája. Ebből 
szárképletek nőttek a talaj felszíne fölé, villásan többszörösen elágaztak, s visz- 
szahajlott helyzetben viselték az ágcsúcsokon a sporangiumokat. A szár felületén tüs- 
keszerű függelékek látszanak. Nevét a gyökértelen és levéltelen mohaszerű trópusi 
Psilotuwnról kapta, bár semmi sem támasztja alá azt a nézetet, hogy az ősi Psilophtyton 
és a mai Psilotum közt közvetlen leszármazási kapcsolat állna fenn. 

A Psilophyton és ezzel az őscserjék felfedezése száz évvel ezelőtt egyáltalán nem 
látszott olyan nagy horderejűnek, mint ma. Időbelileg egybeesett ugyan Darwin leg- 
nagyszerűbb művének megjelenésével, mégiscsak a későbbi kutatások során kerültek 
az őscserjék az érdeklődés eltőterébe és lettek a filogenezis fontos tényezői. 

Századunk folyamán a középső devonból (a Psilophytont az alsó devonból írták 
le) még egyszerűbb felépítésű őscserjék is előkerültek, pl. a Rlhynia-fajok, amelyeket 
először Skóciában találtak. A Rlyynia földbeli rizómából és egyszerű, vagy egyszer- 
kétszer villásan elágazó föld feletti szárból állt ; egyes ágcsúcsain aránylag nagy spo- 
rangiumok voltak. A szár teljesen csupasz volt, vagy kis bibircsókokkal fedett. 

Nagy az érdeklődés az ún. Horneophyton nevű őscserje-típus iránt, amelynek spo- 
rangiumába olyan meddő szövetből álló oszlop nyomul be, mint a mohok ún. colu- 


4 A rizóma vagy gyöktörzs — földbeli szárképlet, amely a földbe gyökereket, a föld fölé 
pedig leveles és szaporodó szerveket viselő szárat fejleszt. 

mellája. Nagyon kézenfekvő az a gondolat — és sok kutató meg is egyezik ebben — 
hogy ez tekinthető annak a kiindulási típusnak, amelyből a mohok leszármaztak. 
Idővel Észak-Amerikában és Európa minden olyan országában, ahol a de- 
vonkori rétegek jól fejlettek, találtak őscserjéket, köztük nagyobb termetű és erősen 
elágazó alakokat is. Szöveti szerkezetük is már gyakran fejlettebb. Ezek közül csak 
kettőt ismertetünk itt egészen röviden. Az Ásteroxylon egy méteres, erősen elágazó 
növény volt. Elágazása villás volt ugyan, de egyes villaágak erősebben fejlődtek, 


5. ábra. Őscserje típusok: a — Psilophyton princeps, b — Horneophyton, c — Astcro- 
xylon, d — Pseudosporochnus (Dawson, Kidston £ Lang, Kráusel k Weyland a:ttán) 
némileg kisebbítve 


mint a többiek, amivel előrevetítették az oldalelágazás árnyékát. A legvékonyabb 
ágak csipaszak voltak, s közülük egyesek a csúcsukon sporangiumot viseltek, a vas- 
tagabb ágakat azonban tűlevélszerű asszimiláló képletek borították. A legérdekesebb 
fejlődést azonban a szöveti szerkezet mutatja. A központi szállítóköteg keresztmet- 
szetben — a nagyobb szilárdság elérésére — csillag alakú volt, sőt az egyik fajon a 
köteg közepén alapszövet fejlődött. Ez a központi bél kifejlődéséhez vezet. A Pseudo- 
sporochnus vastag törzsű és roppant erősen elágazó őscserje volt. Egyesek szerint ez 
az alak vezetett a páfránylevelűek kialakulásához. (5. ábra) 

Ezek mellett a típusos korpafű-félék és őscserjék mellett a felső szilurból és az 
alsó-középső devonból más, hinárszerű növény-alakokat is írtak le. Ilyen volt a Zoste- 
rophyillum, amelynek csak a sporangiumokat viselő része állt ki a vízből. A sporangi- 
umok gyér füzért alkottak. A szár szalagszerű volt. Még sok más hajtásos növényt is 
ismerünk ebből az időből, de felsorolásuk meghaladná e könyv kereteit. 

A középső devonban tehát már változatos őscserje-flóra élt. A növények nagy- 
sága elérte, sőt meghaladta az egy métert. Már igen sok helyről ismerjük őket, és ki- 
tűnt, hogy az egyes típusok nagyon elterjedtek voltak. Az az elgondolás, hogy a. víz- 

től való függetlenedés csak lépésről lépésre mehetett végbe, valamint sok helyütt a 
maradványok beágyazási körülményei is arra vallanak, hogy az őscserjék mocsári 
élettérre szorítkoztak. A száraz talaj továbbra is növénytelen maradt. De ott is, ahol 
ilyen növények éltek, csak nagyon gyér növénytakaró alakulhatott ki, amelynek 
egyedei egymástól sem a fényt, sem a vizet nem vonhatták el, így a küzdelem a fé- 
nyért, a vízért és a tápanyagért még nem indult meg. A növénytakaró, ha így nevez- 

6. ábra. Devonkori táj (Seward után) 


hetjük ezt a gyér növényzetet, egyszintű volt; ez volt az őscserjeszint. Árnyékot olyan 
mértékben, hogy a többi növényre ezzel hatást gyakorolt volna, egyik növény sem 
adott. Aljnövényzete nem volt. Mohaszintnek semmi nyoma sincs. (6. ábra) 

A növénynek kellett bizonyos idő, míg belső szerveződése annyira haladt és tö- 
kéletesedett, hogy nagyobb termetűvé növekedhessék. Ez csak a felső devonban kö- 
vetkezett be. Egyúttal egy következő fejlődési irány is kibontakozott. Az elágazás 
monopodiálissá (oldalelágazás) vált. Ezzel a szár az elágazások helyén csomókra és 
ezek közt csomóközökre tagolódott. Az ágak eleinte egyenként indultak ki egy-egy 
csomón. Rövidesen azonban kialakult olyan típus is, amelyen több csomóköz megrö- 
vidülése következtében végül is több oldalág indult ki egy csomóból. Ez az örvös elá- 
gazás. Miután az ilyen elágazású növények a középső devontól külön törzsfejlődési 
útra tértek, őket külön S$henopsida néven foglaljuk össze. Magyarul ez a zsurló-típus. 
Kezdetleges alakjai, amelyeken az örvös elágazás még nem tökéletes, a középső de- 
vonban élt Hyenia és Calamophyton. (7. ábra) 

A termet megnövekedéséhez szükséges szerves anyag termelése nagyobb asszi- 
miláló felületet követelt meg. E szükséglet kialakította a. valódi levelet az eddigi kis 
felületű képletek helyébe. Ez a körülmény és a szaporodási módok továbbfejlődése a 
felső devonban még változatosabb flórát és dúsabb növénytakarót eredményezett. 

Új növénytípusok a felső devonban 


Az őscserjék (Psilopsida) asszimilációs felületének a gyarapodása abban állt, 
hogy a tengely (szár) erősen elágazott, vagy kis, egyszerű felületi képletek borították 
azt. A korpafű-féléken (Lycojsida) következetesen ilyen apró levélképletekkel talál- 
kozunk, amelyek sohasem váltak tagoltakká. Ezeket a levélképleteket, amelyek ősi 
felületi képletek, illetve azok alaktani leszármazottjai, kis leveleknek nevezzük 
(mmicrophyilum). A kis levelek következetesen szórt állásúak (egy magasságban csak 
egy-egy levél van). Ma ilyeneket kizárólag a korpafű-téléken látunk. A régi korokban 
azonban roppant elterjedt levélféleség volt. A vélemények megoszlanak arra vonat- 
kozóan, hogy a zsurló típusú növények (S;henopsida) levelei milyen származásúak. 
Miután ezek kezdetben villásan elágazó képletek voltak, tehát ágrendszerből ala- 
kultak ki, a később tárgyalandó páfíránylevélhez hasonlóan nagy leveleknek tekint- 
hetnők őket. Ám amint lemezszerűvé váltak, egyszerűsödtek is, és a szárhoz viszo- 
nyítva mindig igen aprók maradtak, később pedig egyre elcsökevényesedtek. Így 
újabban középlevélnek tekintik őket. A felső devonban megjelenő páfránylevelű nö- 
vények levele azonban következetesen nagy levél (macrobhyillum). Törzsfejlődése, 
amit szintén elsősorban Zinunermann elméletéből veszünk át, a. következő. 

Az erősen elágazó őscserjék ágvégződései részben összenőve (Zimmermann hat- 
féle kialakulási mozzanatot ismertetett, amelynek részletezésére itt nem térhetünk ki), 
részben lemezszerűen ellapulva kezdtek kialakulni. A lemezes ágvégződések kezdet- 
ben a tér minden irányában álltak, később egy síkban rendeződtek. Így az ágrend- 

szerből létrejött a nagyon tagolt páfránylevél. Mi- 

Vé véli után ez a típus ettől kezdeve külön fejlődési vo- 

ja 14 ., nalon alakul tovább, ezeket $d/rány-iipusiú növé- 
nyeknek ( Pteropsida) nevezzük. A korszerű fejlődés- 
történeti elgondolások szerint a ma élő páfrányok 
és az összes magvas növény ennek a fejlődési sornak 
a tagjai. A zsurló és a páfrány-típus kialakulása 
időbelileg körülbelül egybeesik. Mindkettő kétség- 
telenül az őscserjékből fejlődött ki, ami egyúttal 
megpecsételte ez utóbbiak sorsát. Az őscserjék a 
középső devon végével eltűnnek a növénytakaróból. 

Emellett a két nagy törzsfejlődési lépés — ti. a 
Sphenojsida és Pteropsida típus kialakulása — mel- 
lett mint harmadik, nagy horderejű fejlődés a hete- 
rospórás állapot és a mag megjelenése szintén a felső 
devonra esik. Említettük már, hogy a korai korpafű- 
félék és az őscserjék következetesen egyforma spórá- 
kat fejlesztettek. Így valószínű, hogy a spórákból 
kifejlődő ivaros szakasz is egyforma és egylaki volt, 
azaz mindkét (hím és női) ivarszervet viselte. (8. 
ábra) Az ivaros szakasz azonban, amelyet előtelep- 
nek (fprothallium) nevezünk, idővel elsatnyul és 
egyivarúvá válik. Ez kezdetben a spórákon nem 
látható, később azonban két különböző nagyságú 
, . spóra fejlődik. A kis, hím spórából (mikrospóra) 
7. ábra. Calamophyton primae- kialakuló előtelepen (microprothallium) csak a hím 
vum, a zsurlóféléklegősibbalakja; — . veg; ; : 

2/3 term. nagys. (Krüusel ő  ÍVAISZEIV fejlődik .ki, a nagyobb spórából (mega- 
Weyland után) spóra, egyesek szerint makrospóra) kialakuló előtele- 

pen (megaprothallium) pedig csak a női ivarszerv alakul ki. A növény a korábbi ízo- 
spórás állapotból a heterospórás állapotra tér át. 

Ezeknek a növényeknek a megtermékenyüléséhez szükséges, hogy a kis és a 
nagy spóra olyan közel essenek egymáshoz a talajra, hogy a belőlük kicsírázó előte- 
lepeket közös vízfelület kösse össze, különben a hím ivarszervben keletkező sperma- 
tozoida nem jut el a női ivarszervben keletkező petesejthez. Ez az egyébként nagy 
horderejű törzsfejlődési lépés nem tette képessé a növényt arra, hogy a mocsári élet- 
tértől elszakadjon. Könnyen lehet, hogy éppen a heterospóra okozta, hogy az ilyen 
nagytermetű növények korán sírba szálltak. A mai heterospórás harasztok( vízi páf- 
rányok, csipkeharasztok, durdafüvek stb.) következetesen kis termetűek, és általában 
mocsarakban, nedves őserdőkben, tehát nedves közegben élnek. 

Érdekes körülmény, hogy mind a korpafű, mind a zsurló típus áttért a hetero- 
spórás állapotra, mégpedig azután, hogy a két típus már teljesen elvált egymástól. 
A heterospórás szaporodás minden valószínűség szerint korán kialakult a páfrány- 
típuson is, de ilyen alakokról csak bizonytalan ismereteink vannak ( Archaeotgteris). 
Úgy látszik, hogy a páfrány-típus a spórák ivari elkülönülése után hamarosan újabb 
fejlődési fokot ért el, azaz magot termett. Ezzel már függetlenné vált a mocsári élet- 
tértől és megindulhatott a szárazabb teriletek növényekkel való benépesülése. 

A magvas növény több vonatkozásban különbözik a spórás növénytől. Mint em- 
lítettük, a heterospórás növények spórái (a hím és a női spórák) egyaránt a talajra 
hullanak, és ott megy végbe a megtermékenyülés. A mag- 
vas törzsfejlődési szakaszon a női spóra az anyanövényen 
marad és ott történik az ivari egyesülés. Ez egyúttal azt 
is jelenti, hogy ezután már nem az egysejtű spóra alkotja 
a két egyed élete közt a nyugalmi állapotot, hanem a sok- 
sejtű mag. Ez az átalakulás valószínűleg nem hirtelenül, 
hanem fokról fokra történt, azaz a spórák eleinte még 
hosszabb időt töltöttek el nyugalomban, mielőtt kicsíráz- 
tak és a megtermékenyülés végbement. Természetesen ki- 
halt alakokon ezt nem tudjuk megfigyelni, de ma élő ala- 
csonyabb fejlettségű magvas növényeken (pl. Giukgo) 
még igen. Idővel azonban kizárólag a mag válik nyugalmi 
állapottá, és ezt az állapotot tekinthetjük az egyik egyedi 
élet végének ill. az új egyedi élet kezdetének. 

A ma élő összes magvas növény magjában embrió is 
van. Ilyet a kezdetleges, kihalt magvas növényeken nem 
sikerült megfigyelni. Így lehetséges, hogy az embrióval el- 
látott nyugalmi időszakot jelentő mag — hosszabb törzs- 
fejlődés eredménye. 

Az asszimiláló felület növekedése és a mag kialaku- 
lása két irányban való terjeszkedést tett lehetővé: függő- 
leges irányban a növény egyre nagyobb termetű lett, 


8. ábra. A páfrányok előtelepes fejlődése. Csak egyfajta spóra 
van (I.), belőle előtelep (p) fejlődik (2). Ez képviseli az ivaros 
nemzedéket (G, vékony vonallal ábrázolva). Rajta fejlődnek az 
ivarszervek és azokban az ivarsejtek, melyek egyesüléséből az 
ivartalan nemzedék (S, vastag vonallal kihúzva) keletkezik (3), 
amely a tulajdonképpeni páfránynövény (4). Ezen keletkez- 
nek a sporangíimok (5), s bennük számcsökkentő osztódással (6) 
a spóvák (7) (A Strasburger-féle tankönyvből) 

vízszintes irányban pedig — kijutva a mocsári élettérből — megkezdte térhódítását 
a száraz talajon. A devon végére egyes növények termete közel 20 méteresre fejlő- 
dött. Ez magával hozta azt, hogy a növénytakaró szinteződjék, és a magas termetű 
növények alatt, tőlük függő, alacsonyabb szintek alakuljanak ki. A növénytakaró bu- 
jasága is fokozódik, és megindul a küzdelem a helyért, és az egyéni létért. 

A nagyobb termet a szöveti szerkezet tökéletcsedését is megkívánta. A követel- 
mény nagyobb szilárdság és jobb szállító berendezés volt. Így elsőrban a törzs szállí- 
tószövetrendszere tökéletesedik, amely egyúttal szilárdító szüvetrendszer is. Miután 
azonban a törzs a nagyobb magasságnak megfelelően egyre vastagszik is, felmerül nem- 
csak a függőleges, hanem a vízszintes irányban való szállítás problémája is. Az ős- 
cserjék eredetileg egyszerű központi szállítókötege átalakul ún. központi hengerré, 
s a függőleges irányban elhelyezkedő szállító berendezés közé vízszintesen elhelyez- 
kedő szövetek ékelődnek. 

Már az őscserjéken is megfigyelhető, hogy a szállítóköteg vagy nyaláb a két irá- 
nyú és különböző anyagokat szállító szükségletnek megfelelően kezd tagolódni. Ki- 
fejlődik egy belső ún. farész, amely elsősorban vizet és abban oldott ásványi tápa- 
nyagokat szállít a gyökérből a levelek felé, ill. e körül egy ún. háncsrész, az asszimilá- 
ciós termékeknek a levelekből a növény többi részébe való szállítására. Később kia- 
lakul a központi alapszövet illetve központi bél, Idővel a vastagság megköveteli, hogy 
a központi bél a kerületi alapszövettel összefüggésbe jusson. Ez a szállítószövet-rend- 
szer függőleges feldarabolását vonja maga után, amely a fa- és a háncsrész viszonya 
szerint többféleképpen történik. A két elem lehet egymástól független kötegekben, 
azaz a háncs- és a fakötegek külön-külön futnak végig a törzsön, alapszövetbe beá- 
gyazva. Ilyen szerveződés ma a korpafüvek szárában található. Más esetben a háncs 
körülveszi a farészt, mint az őscserjék primitív központi kötegében, azonban több 
ilyen ún. koncentrikus edénynyaláb fut végig a száron. Ilyen általában a páfrányok 
szállítószövet-berendezése. Egyik sem engedi meg az ún. másodlagos megvastagodást, 
úgyhogy mindezek szárának vastagsága korlátolt marad. 

A legfejlettebb szerkezet az, amelyben a fa- és háncsrész egymás mellett, közös 
kötegben fut, rendszerint úgy, hogy a farész a központ, a háncsrész pedig a kerület 
felé esik. Az ilyen , kollaterális" edénynyalábok legelőször a. zsurlófélék szárában je- 
lennek meg. Itt a szár keresztmetszetén a kötegek alapszöveti részekkel elválasztva 
helyezkednek el. Ugyanilyen a fenyők és a kétszikűek edénynyalábrendszere. Ez a tí- 
pus már alkalmas a másodlagos megvastagodásra, ugyanis a farész és háncsrész 
közti osztódószövet továbbra is megtartja osztódóképességét. Eza kambium, amely 
kifelé továbbra is háncsot, befelé pedig fát fejleszt. Miután a nyalábok közt az alap- 
szöveti rész, az ún. elsődleges bélsugár sejtjei már állandósultak voltak és újból osz- 
tódóképesekké válnak, ezért ezeket másodlagos szöveteknek nevezzük, a vastagodást 
pedig másodlagos vastagodásnak. Az osztódó szövet keresztmetszetben teljes gyűrűt 
alkot. Ez a kambiumgyűrű. (Ez az itt vázolt mód nem vonatkozik az összes magasabb- 
rendű növényre. Kambiumgyűrű másképpen is alakulhat ki, e módok tárgyalását 
azonban mellőznünk kell.) A másodlagos vastagodás addig gyarapítja a törzset, amíg 
a fa él. A szállító kötegben mindez a tökéletesedés a felső devonban történt és a kar- 
bon elején érte el azt a fokot, amely azután megmaradt mindaddig, amíg a fiatalabb 
növénytípusokon a valódi szállítóedények (tracheák) mint legtökéletesebb szállító- 
elemek vették át a kisebb teljesítőképességű, ősi edényszerű sejtek (tracheidák) sze- 
repét. 

A felső devonban megtaláljuk a legtöbb nagy karbon-típus kezdő, még nem tel- 
jesen fejlett alakját. A pikkelyfák elődjeként a már magas fává nőtt Cyclostigma és 
Protolebidodendron szerepelnek. A pecsétfák ősalakja az Archaeosigillaria. A Calami- 

tesnek megfelelő növényalakok még nem jelentkeznek. Páfrányszerű növény már 
sok van, csak nem dönthető el, vajon spórás vagy magvaspáfrányokról van-e szó? 
Ilyen az Archaeobterisen kívül a S$henojteris, Sbhenopteridium, az Eospermatotteris 
stb. Meg kell azonban még emlékeznünk olyan fákról, amelyek törzsének szerkezetét 
ismerjük, de a hozzá tartozó leveleket és egyéb szerveket nem. Törzsszerkezetük meg- 
lepően fejlett. Ilyen a Callixylon, amely bizonyos vonatkozásban megegyezik a ké- 
sőbbi ősfák (Cordattes) és a mai Araucariák törzsszerkezetével. 

A devon eleji szegényes cserjések helyébe a devon végén valódi erdők lépnek, 
amelyek fái közt már lehettek az egyes ma élő fákéhoz közellálló ökológiájúak is. 

A devon környezeti viszonyainak megítélésére nagyon kevés a támpontunk. 
Vannak olyan elképzelések, hogy a devon folyamán sztyepp-éghajlat uralkodott. Ha 
ezt el is fogadnók az alsó és középső devonra nézve — semmi esetre sem volt ennyire 
száraz a felső devon éghajlata, hiszen akkor aránylag hatalmas fák éltek. A hőmér- 
sékleti viszonyok sem ítélhetők meg kellő biztossággal, noha. abból a körülményből, 
hogy egyes karbon-típusok akkor már éltek, a felső devonra inkább magas hőmérsék- 
letet kell feltételeznünk. Emellett az egyes lelőhelyek igen távol esnek egymástól, így 
nincsenek adataink a növényzet övi eloszlásáról sem. Annyi tény, hogy az északi sark- 
vidékről igen sok devonkori növényt ismertettek, ott tehát kétségtelenül lényegesen 
magasabb hőmérséklet uralkodott, mint jelenleg. 

A devon-típusok, mint már említettük, nagy elterjedésüek voltak és ezért a nö- 
vénytakaró egységes lehetett. Nem ismerünk ílóratagolódást. 

Az eddigi törzsfejlődést és a növénytakaró fejlődését összefoglalva megállapít- 
hatjuk, hogy a kambriumi legelső szárazföldi növény kialakulása után sokáig nagyon 
lassú volt a törzsfejlődés, és a növénytakaró sem mutat lényeges gyarapodást. A Föld 
benépesedése csak a devonban kezd megindulni, hogy azután a felső devonban ro- 
hamléptekkel haladjon. Igaz, hogy ez a rohamosság csak az idők távlatából ilyen, hi- 
szen talán Io millió év, vagy még annál is több kellett a felső devoni típusok kialaku- 
lásához. Több rendkívül fontos haladás történt. Kialakult a heterospórás állapot, és 
igen röviddel utána a mag. Kifejlődött a nagyobb felületű levél, a központi henger, és 
lényegesen tökéletesedett az edénynyaláb-rendszer. Megindult a másodlagos megvas- 
tagodás, amely egy méter vastagságú törzseket is eredményezett és lehetővé tette, 
hogy a fák 20 méter magasságot is elérjenek. Az eredetileg csak gyér növényzettel bo- 
rított területeken a növények összébb szorultak és egyre erősebb hatást kezdtek gya- 
korolni szomszédaikra. Megindult a növénytakaró szinteződése és a lombkoronaszint 
alatt kifejlődött egy — talán már némileg árnyéktűrő — alsóbb szint. A növény ki- 
szabadult a mocsári életmód bilincseiből és megkezdte hódítását a száraz talajon. 

Hazánkból biztos devon-növényeink nincsenek, így teljesen külföldi kutatá- 
sok eredményeire vagyunk utalva, hogy a devon növényzetét megítélhessük. Míg ez 
a növényzet elsősorban a fejlődéstörténet és egyéb tudományos kérdések szempont- 
jából nagy jelentőségű, addig a következő időszaké már gazdaságilag is a legjelentő- 
sebb az összes korok növényzete közt. Akkor alakultak ki ugyanis a leghatalmasabb 
kőszénrétegek. 


A PERMOKARBON NÖVÉNYZETE 


A karbonkori növényekről általában 


Az a nagy lendület, mely a törzsfejlődésben, a termet megnagyobbodásában és a 
növények szoros együttélésének a kialakulásában a devon végén mutatkozik, betel- 
jesülését a karbonban éri el. Mai ismereteink szerint a karbonban Földünk roppant 
területein a mai trópusi dzsungelek bujaságának megfelelő növénytakaró alakult ki. 
A karbon-erdő arculata mégis alapvetően különbözött a mai dzsungelétől, hiszen 
egészen más termetű, más felépítésű és más belső szerkezetű fák és egyéb növé- 
nyek alkották. Mégis, mint látni fogjuk, a karbon-erdőben is sok olyan jelenséggel 
találkozunk, amely a mai trópusi erdők jellemző sajátsága. Ezekre majd a karbon-er- 
dő életviszonyait tárgyaló részben térünk ki. 

A régebbi korok növényzeti viszonyai közül éppen a karbon-koriakat ismerjük a 
legjobban, mert töméntelen és sokszor igen jó állapotban megmaradt és részleteiben 
is vizsgálható maradvány áll rendelkezésünkre. Ezek megítélésére vonatkozóan 
azonban a következőket kell tudnunk. Már a devon nagyobb termetű növényei sem 
maradtak fenn sohasem teljes egészükben, és az egyes részek közti összefüggés sem 
mindig ismeretes. Nagyobb mértékben áll ez a karbonkori növényekre. Áz egyes ré- 
szeket, gyökérzetet, szárat, illetve törzset, a levél nyelét, a levél lemezét, valamint 
a szaporító szerveket, illetve az azokat viselő részeket külön-külön találjuk, és így 
mindezek külön elnevezést is kapnak. Az ősnövénytan kénytelen mesterségesen meg- 
alkotott és csak egyetlen növényi részre, illetve annak egyes tulajdonságaira alapíi- 
tott nemzetségekkel dolgozni. Csak akkor, amikor a különböző részek közt 
nyilvánvalóvá válik az összefüggés, kapja meg a növény a valódi nevét, 
amely alapján a növények törzsfáján és a növényrendszerben elhelyezhető. 
Ennek megvilágítására két példát hozunk fel. A pikkely- és pecsétfák földbeli része 
az ún. Stigmaria. A két említett típus föld feletti része jól elkülönül, Stigmariájuk 
azonban egyforma. Így nem dönthető el, hogy a talált Stigmaria melyik nemzetségé. 
A spórás és magvaspáírányok levele általában páfránylevél, és nem különböztethető 
meg. A levél alapján tehát még annyi sem állapítható meg, hogy spórás vagy mag- 
vaspáfrányról van-e szó. A levelek legutolsórendű szárnyacskáik alapján külön-kü- 
lön nemzetség-nevet kaptak. A magvaspáfrányok esetében a helyzet még bonyolul- 
tabb, ti. a magot termő, a mikrospórákat fejlesztő részek, a törzs, a levél és a levél- 
nyél külön-külön nemzetség-neveken ismeretesek, mert a részek közti összefüggés 
csak a legritkább esetben állapítható meg. 

A törzsfejlődésben bizonyos szakaszosság ismerhető fel. Nagy előrehaladás után 
az egyes új típusok erős kifejlődése és nemzetségekre, fajokra való felaprózódása kö- 
vetkezik be. A karbonban ez utóbbi szakaszt találjuk. Már a devon végén kialakult a 

heterospória, a mag és a másodlagos megvastagodás. Hasonló horderejű fejlődés a 
karbonban nem észlelhető, így pl. még nem jelenik meg a zárt magház, sem a valódi 
edény. Mégis a heterospórás harasztok ekkor érik el legnagyobb termetüket és legna- 
gyobb változatosságukat. A mag is már több növény-csoportban kialakul. A nagy 
törzsfejlődési előrehaladások általában nagyobbmérvű kihalással társulnak. A kar- 
bonban ilyen nem állapítható meg, ez az utána következő korra, a permre marad, 
amikor számos új típus alakul ki, illetve szaporodik el. 

A karbonkori növényzet tárgyalásakor először is vázolni kívánjuk az egyes fon- 
tosabb nemzetségeket, illetve típusaikat, utána megkíséreljük bemutatni a növény- 
takaró arculatát és az akkori környezeti viszonyokról való elképzeléseinket. Végül a 
karbonkori változásokra és a flóra tagolódására térünk át. Már itt meg kell jegyez- 
nünk, hogy a karboni nemzetségek jó része átterjed a permre is, úgyhogy sok esetben 
nem dönthető el, vajon még a karbonból származik-e az illető növény vagy már 
permkori. Ezért használhatjuk a permokarbon elnevezést. 

Itt kizárólag a szárazföldi flóra fejlődéséről szólunk, tehát a vízi növényeket, 
tőképpen a moszatokat figyelmen kívül hagyjuk. Meg kell azonban emlékeznünk 
arról, hogy a karbonból származnak legelső biztos mohamaradványaink, bár való- 
színűtlen, hogy csak akkor alakultak volna ki — a típusos mohaalak minden valószí- 
nűség szerint régebbi. A karbonban mindkét mohaosztály (a lombosmohák és a. máj- 
mohák osztálya) megjelenik. 


A karbon jellegzetes növény-nemzetségei 


A korpafű félék ekkor érik el legnagyobb kifejlődésüket és elterjedésüket. Né- 
hány fűnemű mellett zömmel fa alakúak. A fűneműek közt találjuk a Lycopoditest, 
amely izospórás és a mai korpafüvekkel (Lycopodium) hozható kapcsolatba ; a másik 
a Selagíinellites, amely megfelel a mai csipkeharasztnak (Selaginella ) , és heterospórás. 
Ez utóbbi azért is érdekes, mert észak-amerikai maradványokon sikerült a csírázó 
megaspórát is kimutatni, tehát az ivaros szakaszt, amely teljesen megfelel a mai csip- 
keharaszt csírázó női spórájának. 

A fa alakú korpatű félék legfontosabb két nemzetsége a bikkelyfa (Lepidodeundron) 
és a pecsélfa (Sigillaria) . Mindkettőre jellemző a lehullott levelek után a törzsön visz- 
szamaradó domborzat. Továbbá az is közös vonásuk, hogy leveleik — bármilyen 
nagyok — egyszerűek, szálasak, földbeli részük pedig a Stigmaria. Mindkét alak 
heterospórás volt, villásan ágazott el, és így közös leszármazásuk kétségtelen. Megje- 
lenésükben és fénykorukban kis eltérés van. A pikkelyfák a pecsétfákat kissé meg- 
előzték. A legbujább karbon-erdőben mindkét nemzetség nagy súllyal vett részt. 

A pikkelyfa a törzsfelület pikkelyszerű domborzatától kapta nevét. A lehulló 
levelek ripacsa és párnája rombusz alakú; ferde sorokban egymás mellé sorakozva 
borítják a törzs felületét. A Lepidodendron elnevezés az ilyen törzsmaradványokra 
vonatkozik. A leveleket Lepidopíyilum néven ismerjük. Az 1—2 dm hosszú, pázsit- 
szerű levelek mindig csak az ágak csúcsi részén voltak meg, mert fokozatosan lehul- 
lottak. A törzs sokszorosan villásan ágazott el és így igen szabályos hatalmas koro- 
nát alkotott. Sporangiumai — a Lycopsida-típusnak megfelelően — a levelek hónal- 
jában egyesével fejlődtek. A sporangiumot hordozó levelet sporofillumnak nevez- 
zük. Ezek az ágak csúcsán füzért alkottak. Miután kétféle spóra és kétféle spo- 
rangium volt — így kétféle volt a sporofillum is. A megasporofillumok (női) a füzér 
alsó, a mikrosporofillumok (hím) a füzér felső szakaszán helyezkedtek el. Ha ezt a 

helyzetet összehasonlítjuk a különböző nemek elhelyezkedésével a kétivarú virágban, 
akkor a sorrend fordított, mert a virágban a hím ivarlevelek állnak a füzér (virág- 
tengely) alsó, a női ivarlevelek a felső szakaszán. A földbeli rész, a Stigmaria a törzs 
egyenes folytatása volt, és a talajban többszörösen villásan elágazott. Belőle valódi 
gyökerek indultak ki. (9. és Io. ábra.) 

Itt térjünk ki egy kissé a gyökérrendszer fejlődésére. Mint említettük, az őscser- 
jéken a gyökér szerepét egyszerű gyökérszőrök látták el. Ezek a termet megnöveke- 
désével elégteleneknek bizonyultak, és vezetőszövettel ellátott tengelyképletnek, va- 
lódi gyökérnek kellett kifejlődnie. Ha a spórás növények megtermékenyülése után 
fejlődő embriója fejleszt is ún. gyököcskét — belőle sohasem lesz gyökér. Így ezek- 
nek a növényeknek a gyökerei mindig földbeli szárképletből (a pikkely- és pecsétfá- 
kon a Stigmariából, a Calamitesen hatalmas rizómából) járulékosan indulnak ki. Csak 
a mag megjelenése után, amikor a magban már gyököcskével bíró embrió is fejlődött, 
fejlődhetett ki olyan gyökér, amely a föld feletti szár folytatásaként nyomult a talaj- 
ba. Az ilyen gyökeret főgyökérnek ne- 
vezzük. Ilyent látunk általánosan a fe- 
nyőkön és a kétszikűeken. Az, hogy az 

csak akkor volna megállapítható, ha 
tudnánk, hogy a magvas növények mag- 
jában mikor alakult. ki az embrió. 

A pecsétfa törzsét függőleges so- 
rokban elhelyezkedő hatszögletes pecsét 
alakú levélripacsok fedték. A törzs egy- 
szerűbb volt, egyáltalában nem vagy 
csak kevéssé ágazott el, ellenben levelei 
igen nagyok voltak, néha I m hosszúsá- 
got is elértek. Mindig egyszerűek ma- 
radtak, nagyságuknak megfelelően raj- 
tuk két edénynyaláb haladt végig. A 
sporofillumok hasonló felépítésű füzé- 


9. ábra. Pikkelyfa (Lepidodendron) vrekonstru- 
ált képe; a term. nagys. I/I00-adyésze (Hirmer Io. ábra. Pikkelyfa (Lepidodendron) 
ulán) törzsfelülete (Hirmer után) 

rekben keletkeztek, mint a pikkelyfán. A füzérek na- 
gyobbak voltak és nem az ágcsúcson fejlődtek, hanem 
a törzsön, illetve a vastag ágakon a lombüstök alatt. 
Ez a jelenség sok ma élő trópusi fán is megfigyelhető 
(kauliflóriának nevezik). (II. és I2. ábra.) 

A pikkely- és pecsétfának a törzse aránylag kez- 
detleges szerkezetű volt, de másodlagosan vastagodott. 
A fatest maga nem gyarapodott jelentősebben ; a törzs 
nagyobb részét az erősen fejlett kéreg foglalta el. 

Mindkét nemzetség mocsárlakó volt, de nem a Vvíz- 
zel állandóan borított helyeken nőttek. Vízben nem lát- 
tak hiányt. Leveleik mégis bizonyos szárazságtűrő, pá- 
rolgáscsökkentő berendezkedést mutatnak. A légrések 
a levél fonákán hosszanti vályúkban fejlődtek. 

A pikkelyfák egyes alakjai a törzsfejlődés útján 
továbbhaladtak és magot termettek. Ezeket Lepido- 
spermae néven szokás összefoglalni. A fejlődéstörténeti 
rendszertan szabályai szerint nem foglalhatók egybe a 
többi magvas növénnyel, mert azok mind a Pteropsida 
(páfrány) típusból származtak, összevonni pedig csak a 
közös származásúakat lehet. Ez azonban bizonyíték 
arra, hogy a magvas állapot polifiletikus eredetű, mert 
legalább két (valószínűleg több) fejlődési soron jelent 
meg. A Lepidospermae még a karbon folyamán eltűn- 
tek, tehát hamarább, mint a spórás pecsétfák. Nem 
fejlődtek tovább. 

A Sphenopsidát a karbonban két hatalmas nem- 
zetség képviselte, az éklevelűek (Sphenophyllum) és az 
ószsurlók (Calamites). Mindkettőre jellemző az örvös 
elágazás és az örvös levélállás, amely a sporofillumok 
elhelyezkedésében is megnyilvánul. Az éklevelűek két- 
ségtelenül a fejlettség alacsonyabb fokán álltak, mint 
az őszsurlók. Ezzel szemben a zsurlók kezdeti alakjait 
és származását elég jól ismerjük, míg az éklevelűek 
kialakulása elvész az idők homályában. 

Az éklevelűck vékony szárú és örvösen álló, ék 
alakú levelű növények voltak. Egyes fajokon kétféle 
levél fejlődött, az egyik örv levelei épek, a másik örvön 
a levelek erősen szeldeltek. Ebből egyes kutatók arra 
következtetnek, hogy ezek hinárszerű víz alá merült 
növények lehettek. Egyébként az éklevelűeket fára kú- 
szó liánoknak tekintik. A szár szöveti szerkezete kez- 
detleges volt, másodlagos megvastagodás nélkül. A 
sporofillum fűzérekben, amelyek az ágcsúcsokon áll- 
tak, a sporofillumok örvei közé meddőlevél-örvek éke- 
lődtek. A spórák egyformák voltak. Az éklevelűeknek 
sem leszármazottjaik, sem fejlettebb alakjaik nem is- 
meretesek, A karbont ugyan túlélték, fénykoruk azon- 
ban mindenképpen a karbonra esik. (I3. ábra.) 

Az őszsurló hatalmas fa volt, Io méternél maga- 


II. ábra. Pecsétfa (Sigillaria) 
rekonstruált képe; I/Io0 term. 
nagys. (Hirmer után) 


I2. ábra. Pecsétfa (Sigillaria) 
törzsfelülete (Hirmer után) 

sabbra nőtt és törzse olykor elérteaz I m vastag- 
ságot. A törzs szöveti szerkezete az összes spórás 
növény közt a legtökéletesebb ; másodlagosan vas- 
tagodott edénynyaláb-gyűrűje volt. A földben 
(helyesebben a. mocsártalajban) a törzshöz hasonló 
felépítésű rizómája volt, amely vízszintes helyzet- 
ben kúszott. Belőle az örvökön gyökerek, helyen- 
ként pedig a föld feletti szárak indultak ki. Az ős- 
zsurlók és az összes többi S$/henojsida szára a cso- 
mókon erősen tagolt volt, úgyhogy sok rendszertani 
mű mint ízelt növényeket ( Articulatae) tárgyalja 
őket. Levelek csak a vékonyabb ágakon fejlődtek, 
később fokozatosan lehullottak és mindig csak a 
csúcs volt leveles. A leveles maradványok AÁnuularia 
néven ismeretesek, és csak később derült ki, hogy 
ezek az őszsurlók leveles ágai. A levelek egyszerűek 
voltak, lándzsásak vagy kerülékesek, és nagyobb 
számban álltak egy örvben. A sporofillumok a fü- 
zérben szintén örvösen helyezkedtek el, meddőlevél- 
örvökkel váltakozva. A sporofillum csúcsán pajzs- 
szerűen kiszélesedett és visszafelé fordult helyzetben 
volt négy sporangium, amelyek egy része mega-, 
más része mikrosporangium volt. Ez az elhelyezés 
és szerkezet levezethető a devonkori alakokból ( Hye- 
1 nia, Calamophyton), de azok még izospórások vol- 

NEZ tak. E növények sporangiumot viselő oldalágai egy- 
EZÉ kétszer elágazó képletek voltak, és az ágakon be- 
Ni Vz felé fordult helyzetben ültek a sporangiumok. 
pi A fejlődés csak annyi, hogy a sporofillum némileg 
Sb Ze lemezszerűvé vált és a spórák elkülönültek. (I4. és 
4 R I5. ábra.) 
Az őszsurló kétségtelenül mocsárlakó volt, sőt 
I3. ábra. Éklevelű egy-két méter mélv vízben élt. Legfejlettebb alakjai 


(Sphenophyillum) rekonstruált 

ződésben és a termetben egyaránt satnyulást mu- 
tatnak. 

A rendelkezésre álló rengeteg maradványon végzett kutatások alapján a Lycop- 
sida és Sphenopsida fő típusait ma már aránylag elég jól ismerjük, s az egyes részek 
közti összefüggés is a legtöbb esetben megállapítható volt. Nehezebb helyzetben va- 
gyunk a páfránylevelű alakok (Pteropsida) megítélésében. Ez a növénytípus kiala- 
kulása kezdetétől fogva lényegesen szerteágazóbb utakon fejlődött tovább, mint az 
előbbiek és köztük a leszármazási kapcsolatok is elhomályosodtak. Már az a kö- 
rülmény, hogy nagy számban vannak kétségtelenül spórás páfrányaink és ugyancsak 
szép számmal magvaspáfrányaink (amelyeknek sokszor megtévesztően hasonló leve- 
leik vannak, többi jellegükben azonban merően eltérnek), nehézzé tcszi a köztük való 
eligazodást. A nagy különbség a Lycopsida és Sphenopsida alakszegénysége és a Ptfe- 
ropsida alakgazdagsága közt arra világít rá,hogy a Lycopsida kis levelei és a Sdhhenopsida 
örvös elágazása és ugyancsak redukált levélfelülete bizonyos béklyót tettek a szabad 
fejlődés és változékonyság lehetőségeire. A Lycojsida magot termő típusai nem bizo- 
nyultak életképeseknek, a Sóhenopsida típusai nem is jutottak el a magvas törzsfejlő- 

dési fokozatig, ezzel szemben a Pferopsida elől minden ilyen akadály elhárult és idő- 
vel korlátlan urai lettek a növénytakarónak. 

A karbonban a magvaspáfírányokon kívül kezdettől fogva egy másik magot ter- 
mő típus, a Cordaites is élt. Miután ez látszólag semmi rokonságot sem árul el a mag- 
vaspáfrányokkal, így nem látszik valószínűnek, hogy közös magot termő őstől szár- 
maztak volna. Ez arra mutat, hogy — a sikertelen magot termő korpafű-típustól el- 
tekintve — a többi magot termő növény sem közösen szerezte meg ezt a tulajdon- 
ságát mint filogenetikai fokozatot. A mag még több fejlődési soron jelent meg fejlődés- 
tanilag teljesen függetlenül. Ezt alátámasztja az is, hogy a devon Callixylon is minden 
valószínűség szerint magvas növény volt, tehát nincs kizárva, hogy egy sokkal ősibb 
magot termő fás növény is létezett, amelyről egyelőre nincsenek ismereteink. 

Foglalkozzunk először a spóráspáfrányokkal. Ezek a karbonban izospórások vol- 
tak, mint jelenlegi páfrányaink, néhány vízipáfrány ( Salvinia, Marsilea) kivételével. 
Egy részük kétségtelenül fa alakú volt. Törzsszerkezetük aránylag fejletlen volt, má- 
sodlagos vastagodás nélkül. Ebben megegyeznek a mai páfrányfákkal. Törzsük te- 
hát az alaptól egészen a levélkoronáig egyforma vastag volt. Sporangiumaik és azok 
elhelyezése még erősen különbözött a mai páfrányokétól. A sporangiumok általában 
nagyobbak, vastagabb falúak voltak. A páfrányok sporangiumai a nagy levélen na- 

I35. ábra. Annularia radiata 
Westfália felső karbonjából 
nagys. (Hirmer után) (Jongmans £ Kukuk után) 


Ig. ábra. Öszsurló (Calamites) 
rekonstruált kébe I/50 term. 

gyobb számban fejlődtek, és legtöbbször kisebb-nagyobb csoportokban, szóruszokban 
rendeződtek. Az őscserjék sporangium-elhelyezkedéséből könnyen levezethető a páf- 
rányok sporangiumainak az elhelyezkedése. Az őscserjék sporangiumai ágcsúcsokon 
fejlődtek. Az ágrendszernek lemezszerű levéllé való alakulásával kapcsolatban a 
sporangiumok a levél szegélyére kerültek, ahonnan igen sok esetben a levél fonákjára 
húzódtak. 

Nevezetes karbonkori páfrányfa a Psaronius. Középmagas törzsének csúcsán 
hatalmas levelekből álló üstököt viselt. A törzs központi hengere igen vékony volt, 
de járulékos gyökerekből álló köpeny vette körül. Levele valószínűleg Pecopteris-tí- 
pusú (lásd később) volt. A sporangiumos leveleket külön névvel jelölik. Ilyen az Aste- 
rotheca, amelyen a sporangiumok ötösével ún. szinangiumokba egyesültek. Kétség- 
telen, hogy voltak fűnemű páfrányok, amelyek vagy a talajon, vagy — mint fán la- 
kók — karbonkori fák koronájában éltek. A sporangiumok szerkezete alapján ezeket 
a karbon spóráspáfrányokat nagyobbrészt egyes mai trópusi páfrányokkal lehet fej- 
lődéstani kapcsolatba hozni, De minden jel arra mutat, hogy a nálunk is elterjedt va- 
lódi páfrányoknak megfelelő alakok is éltek már a karbonban. (I6. ábra.) 


Itt meg kell még emlékeznünk azokról az ősi páfrányokról, amelyek ugyancsak az 
öscserjékből származtak le, de megtartották az erős elágazást és nem fejlesztettek leme- 
zes leveleket. Akkor éltek, amikor a másik fejlődési soron már jól fejlett páfránylevelek vol- 
tak kialakulva. Utódaik nem ismeretesek, tehát mellékvágányra került törzsfejlődési sort 
képviselnek. Meglehetősen nagy változékonyságú, több nemzetségre oszló páfránycsoport 
( Coenobteridinae). 


A magvaspáfrányok leszármaztatása egyike a törzsfejlődés igen homályos pont- 
jainak. Újabban egyes kutatók arra a meggyőződésre jutottak, hogy nem közös ere- 
detűek a spóráspáfrányokkal, bár — mint említettük — leveleik a megtévesztésig 

megegyeznek. E szerint a felfogás szerint 
nem is helyesen nevezzük őket magvaspáf- 
rányoknak, mert nem mint páfrányok sze- 
rezték meg a magot, hanem tulajdonkép- 
pen magvasnövények, amelyek levele páf- 
ránylevélszerűvé fejlődött. A közös kapcso- 
lat ellen szól az is, hogy alig ismerünk a 
magvas állapothoz vezető heterospórás ala- 
kokat. A magvaspáfrányok kialakulása 
nem követte a típusos spóráspáírányok 
megjelenését, hanem azzal egy időben tör- 
tént. A magvaspáfrányok szárának szöveti 
szerkezete következetesen más, mint a 
spóráspáfrányoké, mégpedig fejlettebb. 
Egyetlen hasonlóság azonban a közös szár- 
mazás mellett szól: sok magvaspáfrányon 
a mag ott jelentkezik, ahol a sporangiu- 
mok, tehát magán a páfránylevélen. A spó- 
rás és magvaspáfrányok egymáshoz való 
viszonya ma még nyílt kérdés. 

Miután a különböző részek külön-kü- 
lön találhatók, így különösen a levél és a 
termőrészek között ismeretlen az össze- 
függés. 


Leggyakoribbak a levélmaradványok. 
Ezeket mesterséges nemzetségekbe foglalják 
össze a szárnyacskák alkotása és erezete sze- 
rint. Fő típusok: Pecopteris, amelynek szár- 
nyacskái széles alappal ülnek a szárny gerin- 
cén. A gerincből a szárnyacskába egyetlen ér 
fut be, amely aszárnyacska főere, és ez a szár- 
nyacskában elágazik. A Pecopteris-típusú le- 
velekről általában az a felfogás, hogy spórás- 
páfrányok levelei voltak. Az Alethopteris szár- 
nyacskái szintén széles alappal ültek a gerin- 
cen, de a főéren kívül több gyengébb ér is fu- 
tott be a gerincből a szárnyacska lemezébe. 
Erről az a felfogás, hogy magvaspáfrány le- 
vele. Ugyancsak magvaspáfrány levele a Nezt- 
ropteris. A szárnyacska alul lekerekített és 
csak a főere köti össze a gerinccel. A Sple- 
opteris szárnyacskái alapjuk felé ék alakúan 
keskenyednek. Erről is az a nézet, hogy mag- 
vaspáfírány levele. (I7., 18. és 19. ábra.) 

A magvaspáírányok szárképletei több 
kategóriába oszthatók. A Lyginopteris elneve- 
zésű törzsszerkezet központi bélből, körü- 
lötte 5 elsődleges fanyalábból állt, amelyeket 
megszakítás nélkül vett körül a másodlagos 
fagyűrű. Ennek a típusnak a levele Sphenop- 
teris volt. A Heterangitm típusú szár közepén 
az elsődleges fa tracheidái alapszöveti részek- 
kel csoportokra voltak osztva, Kifelé ez a fa- 
test mintegy 20 kötegre oszlott, de csaknem 
folytatólagos köpenyt alkotott. Ezt csekély 


I7. ábra. Pecopteris páfrányszárny-lenyo- 
mata a mecseki felső-karbonból (természet 
után) 


16. ábra. Páfrányszárnyacska-lenyomatok : 
a — Neuropteris, b— Alethopteris, a 2ne- 
cseki felső-karbonból (természet után) 

kifejlődésű másodlagos fagyűrű vette körül. A jMedullosa nevű törzs levelei Alethopteris 
és Neuropteris típusúak voltak. A törzsben három különálló központi henger volt, mind- 
egyikben középen az elsödleges fa, körülötte másodlagos fa, kambium és háncsgyűrű. Te- 
hát mindhárom típus másodlagosan is vastagodott. Ennek ellenére a törzsvastagság csak 
néhány centiméterre rúgott. A magvaspáfrányok nem nöttek komoly fákká, inkább cser- 
jeszerűek voltak. 


A levelekhez és szárakhoz természetesen mikrosporangiumos és magot termő 
részek is tartoztak, de csak kevés esetben ismerjük az összetartozó párokat. Ezek a 
szervek ismét külön elnevezést kaptak. Ilyen mag-maradvány a Lagenostoma, amely 
a levélszárnyak csúcsán csupasz kocsánykán keletkezett, hordó alakú és néhány mm 
nagyságú volt. Magát a magot burok (cupula) vette körül, de a csúcsot szabadon 
hagyta. Ez a Lyginobteris törzshöz tartozott. A Medullosa törzzsel hozzák kapcsolatba 
a Trigonocarbus nevű magot, amely néha 5 cm hosszúra is megnőtt. A magkezdemény 
külső burka lapított volt, és rajta hosszú csatorna vezetett végig a petesejtet magá- 
ban foglaló nucellushoz. Érdekes, hogy ezek a magok, illetve magkezdemények egy- 
máshoz hasonló felépítésűek voltak, sőt lényegileg megegyeztek a mai nyitvatermők 
magkezdeményével. Ovális képletek; a magkezdemény (uucellus) testét egy burok 
(ittegumentum) veszi körül, amely vagy végig rá van nőve a nucellusra és csak a 
csúcsot hagyja szabadon, vagy szabad és csak alul nő össze vele. A burok csúcsán 
mindig nyílás volt a mikrospóra ($ollen)befogadására. Sőt a nucellus csúcsán gya- 
kori volt — és ma is előfordul — egy kis mélyedés (pollenkamra) , ahol a pollen mind- 
addig időzik, amíg a megtermékenyülés meg nem indul. Ez arra mutat, hogy a spó- 
rák törzsfejlődésük során nem azonnal vesztették el tel- 
jesen a nyugalmi állapotot, hogy azt a mag nyugalmi ál- 
lapota helyettesítse, hanem fokozatosan. 

A mikrospórás szervek szintén változatosak voltak. 
A mikrosporangiumok harang vagy orsó alakú szervek- 
ben csoportosultak. Ezek is külön-külön néven ismerete- 
sek. 

Ezenkívül még számos magvaspáfránynak vélt vagy 
valóban magvaspáfrány maradványt fedeztek és fedeznek 
fel nap-nap után. A fiatalabb rétegekből előkerült mag- 
vaspáírányok maradványai, mint látni fogjuk, egyre in- 
kább elvesztik a páfrányjelleget. Így már azok a levelek 
is alapvetően különböznek a páfránylevelektől, amelye- 
ket a déli félgömb felső karboni flórájában találunk. Ezek 
nyelv alakúak és G/ossopferis néven ismeretesek. Róluk 
az egész Ílórát Glossopteris-flórának nevezzük. Erre a 
környezeti viszonyok tárgyalásakor még visszatérünk. Itt 
csak arra kívánunk rámutatni, hogy mennyire együttjár 
a változékonyság és az alkalmazkodóképesség. A kevésbé 
változékony karbon-típusok (pikkelyfák, pecsétfák, ős- 
zsurlók) nem tudtak alkalmazkodni hűvösebb és szára- 
zabb éghajlathoz, csak a nagyon változékony magvas- 
páfrányok. 

A magvaspáfrányokkal itt tovább nem foglalkozunk, 
mert róluk való ismereteink bizonytalanok. ÉGTGÍTTOKENE TEN 

.. .. —— sohasem éltek olyan tömegben és nem alkottak olyan dús 
Tata Bálványstáen e növényzetet, mint a nagy karboni nemzetségek. A törzs- 
(Zelesski és Csirkov wtán) — fejlődés szempontjából azonban a legnagyobb fontossá- 

gúak. A korszerű elgondolás ti. az, hogy a zárvatermők, sőt a nyitvatermők egyik- 
másik további osztálya is a magvaspáfrányokból származik. Egy nagy törzsfejlődési 
sorból akkor szokott leszakadni — lényeges törzsfejlődési változással — egy új nö- 
vénytípus, amikor az anyatípus még erősen virulens és nincs hanyatlóban. Ha tehát 
megállapítjuk, hogy a magvaspáfrányok fénykorukat a permokarbonban élték és 
ugyanakkor voltak a legváltozékonyabbak, a leginkább virulensek, akkor a belőlük 
kialakuló új típusok kifejlődése nem várathatott sokáig. Míg a Cycas-félék (szágó- 
pálmák), amelyek őséül szintén magvaspáfrányalakot vehetünk számításba, már a 
karbonban előrevetik árnyékukat, és a permben meglehetősen nagy számban meg is 
jelennek, addig a zárvatermők kialakulását sem tehetjük későbbre, mint a permre 
vagy legfeljebb a triasz elejére, bár maradványaikkal csak később találkozunk. Itt 

még csak annyit jegyzünk meg, hogy már a magvaspáfrányok is annak a biológiai 

célszerűségnek a jegyében jöttek létre, hogy a növény függetlenné váljék a felszíni 

víztől. A permben meginduló aszályosodás folyamán kialakuló új zárvatermő típus 

is hasonló szükségszerűségnek a szülötte. 

Az utolsó itt részleteiben tárgyalandó karbon-nemzetség a Cordaites, magyarul : 
ősfa. Törzsében — és bizonyos fokig termőrészeiben is — némi hasonlatosságot mu- 
tat a nem sokkal később megjelenő fenyőkkel. A Cordaites kétségtelenül az első 
olyan nagy tömegben jelentkező fatípus, amely szárazabb, nem mocsári talajon 
alkotott erdőket. A növénymaradványok mindig vízben temetődnek be; szárazon 
nem maradhatnak fenn. Így a Cordaites-maradványok zömét is a többi karbon- 
növény maradványaival együtt találjuk. Mégis az a megyőződésünk, hogy a Cor- 
daites már roppant nagy olyan területen élt, ahonnan nincsenek maradványaink. El- 
terjedése ugyanis nagy volt, Földünk legtöbb részéről vannak rá vonatkozó adata- 
ink — nemcsak az északi, hanem a déli félgömbről is. (20. ábra.) 

A Cordattes törzsét, leveleit, pollentermelő és magot hozó szerveit, végül magvait 
is elég jól ismerjük. Eredete azonban teljesen elvész a múlt homályában. Igaz, hogy 
törzsének szerkezete hasonlít a devonban élt Callixylon törzséhez, de ez utóbbinak 
egyetlen más szervét sem ismerjük. Felfelé bizonyos kapcsolatokat mutat a fenyők- 
kel, de a Cordaites meglehetősen egyöntetű típusú volt, s közte és a legősibb fenyők 
közt olyan nagy a szakadék, hogy közvetlen leszármazásra nem gondolhatunk. Való- 
színű, hogy mindkét típust ugyanaz a körülmény hozta létre: a szárazabb termőhe- 
lyek magas termetű növényekkel való benépesülésének a lehetősége. 

A Cordattes magas fa volt, 20—30 méteresre nőtt. Törzsének közepét szakaszos 
bél foglalta el. A pusztuló bél helyét betöltő kőbelet Asdista néven írták le. A törzs- 
nek ugyanaz volt a szöveti felépítése, mint az Araucariáknak. (Az Araucaria — más 
néven szobafenyő — a fenyők egyik igen régi, ma a déli féltekére szorítkozó élő nem- 
zetsége, amelyről később még bővebben lesz szó.) A Cordaites belét gyűrűben elhe- 
lyezkedő kollaterális edénynyalábok vették körül, erre következett a másodlagos fa, 
amely csak tracheidákból állt. Egyes típusokon állítólag az elsődleges fában valódi 
edényeket is figyeltek meg. A tracheidák fala az alsó fejlettségi fokon léces, spirális, 
vagy lépcsős megvastagodású, később fejlődik ki a vermes megvastagodás. Ezt a 
Cordaites törzsében önmagában láthatjuk. Az egyedfejlődés a törzsfejlődés tükre. 
Valójában az első, tehát a bél közelében levő tracheidák léces megvastagodásúak, a 
későbbiek vermesek. A vermek a tracheida sugár irányú falán több sorban váltakozva 
fejlődnek, és egymáshoz szorulva eredeti kör alakjuk hatszögletűvé válik. Miután 
a mai fenyők közt az Arauwucaria-féléknek van hasonló tracheida-szerkezetük, ezt a 
szerkezetet araukaroidnak nevezzük. Érdekes, hogy nemcsak a Cordaitesnek, hanem 
az összes korai fenyőszerű törzsnek a devonban ilyen szerkezete volt, sőt, a 
Callixvlonnak is. Az araukaroid törzsszerkezet tehát igen ősi. Miután azonban kétség- 

telen, hogy a törzsszerkezet és a 
növény többi sajátságai közt 
nincs szoros kapcsolat, ezért az 
ilyen törzseket nemzetségre meg- 
határozni kellő biztonsággal nem 
lehet. Így itt is közös mesterséges 
nemzetséget állítottak fel, s az 
ilyen törzseket a Dadoxylon nem- 
zetségbe osztják be. 

A Cordattes levelei szalagsze- 
rűek, párhuzamos erezetűek vol- 
tak, néha fél méteresre is meg- 
nőttek. Párhuzamos erezetükkel 
az egyszikűekre emlékeztetnek. 
Porzós és termős hajtásaik külön- 
külön fejlődtek, kis pamacsszerű 
gomolyokban, amelyekből több 
volt a hajtáson. Míg a legtöbb ősi 
növényen a hím spóra kapcsola- 
tát a női ivarszervvel nemigen 
ismerjük, addig a Cordaites pol- 
lenszemeit . szerencsés — esetben 
megtalálták a magkezdemény nu- 
cellusának pollenkamrájában. Így 
az összetartozás kétségtelen. A 
pollenszemek kicsírázva többsej- 
tűek voltak. A mag lapított szív 
alakú volt, és lelógó helyzetben 
fejlődött ki. 

A Cordaitesek mai ismerete- 
ink szerint az alsó permben még 
éltek, de utána nyomtalanul és 
utód nélkül eltűntek. 

A karbonból még további 
magvasnövények nyomait is is- 
merjük. Ezek az ősi fenyők, a 
szágópálma- és  Girkgo-félék. 
Minthogy ezek a karbonban még 
csak elszórtan hagytak vissza ma- 
radványokat, ezek egy része is bi- 
zonytalan, s a növénytakaróban 
sem játszhattak jelentős szerepet, 
ezért törzsfejlődésükkel, ökológi- 
ájukkal és egyéb tulajdonságuk- 
kal később kívánunk foglalkozni. 


20. ábra. Ősfa (Cordaites) típusainak 

rekonstruált képe; a term. nagys. 

mintegy I/to0-ad vésze (Mágdefrau 
után) 


A karbon-erdő arculata és környezeti viszonyai 


A növénytakaró arculatát az egyes növények termete, növekedési és elágazási 
módja, egymáshoz való viszonya (ahogy egymás mellé sorakoznak), valamint 
lombjuk minősége, és a tenyészetben való folytonosság, vagy az év bizonyos 
szakaszán beálló nyugalmi idő adja meg. A karbonban kevés kívétellel olyan 
növények éltek, amelyek felépítésben is merően különböztek a jelenlegi növényektől. 


a 
éz." Ét 
4 
Zn; 
TATA 


Stasi 
94 


te 


, at 


2I. ábra. Karbon-erdő (Seward után) 


Ezért a karbon-erdő arculatát nem állapíthatjuk meg úgy, hogy valamely táj jelen- 
kori növénytakarójával összehasonlítjuk. Itt az egyes növények felépítéséből kell ki- 
indulnunk és elképzelnünk az együttes felépítését. (2I. ábra.) 

Először a magasabb szintet, tehát a fa alakú növényeket kell figyelembe ven- 
nünk. Ezek magános törzsű fák voltak, amelyek csak bizonyos magasságban ágaztak 
el. Az elágazás a Lycopsida típuson következetesen villás és egyúttal igen szabályos 
volt. A levelek fokozatosan hulltak le és mindig újra képződtek, a fa tehát sohasem 
volt lombtalan. A Calamites monopodiális örvös elágazású és felépítése is rendkívül 
szabálvos. Monopodiálisak — váltakozó állású ágakkal — a magvaspáírányok és a 
Cordaites. Az utóbbiak elágazási módja és termete bizonyos mértékig megközelíthette 
a mi erdei fáinkét és cserjéinkét, így az ezek alkotta erdő lombsátra egységesebb, 
folytonosabb lehetett az előbbiekénél. A magas Cordaites-lombsátor alatt kialakult 
egy cserjeszint magvaspáfrányokból, és valószínűleg egy gyepszint is, amelyben fő- 
képpen spóráspáfrányok, esetleg korpafüvek és csipkeharasztok is helyet foglaltak. 
Kialakulhatott egy mohaszint is. Ez volt az az erdő, amely körülvette a karbonkori 
medencék mocsarait, és bizonyos mélységig behatolt a szárazabb kontinentális belső 

övekbe is. A Cordaites lombja az elhelyezkedése szerint örökzöld, de periodikusan le- 
hulló is lehetett. Az a körülmény azonban, hogy a törzsek megvastagodásában nin- 
csen szakaszosság, világosan mutatja, hogy a tenyészidőt nem szakította meg nyu- 
galmi időszak. Így a Cordaítest és a magvaspáfrányokat is örökzöldeknek kell tekin- 
tenünk. 

A mocsári, de mélyebb vízzel sohasem elöntött talajon díszlő pikkelyfaerdő ar- 
culata mindenesetre bizarr lehetett. A földbeli Stigmaria és a kiszélesedő lombkorona 
arra mutatnak, hogy a fák nem állhattak nagyon közel egymáshoz. A lombkorona az 
eddigi vizsgálatok szerint terjedelemben lényegesen meghaladta a Stigmariát. A 
lombkoronák eszerint érintkeztek, sőt egymásba is fonódhattak, de nem alkottak 
egységes lombsátort. A páfrányfák mint magasfokú légnedvességet igénylő, magas 
termetű növények valószínűleg ebbe az erdőbe tartoztak. Ezeknek a koronája dúsabb 
volt és nagyobb árnyékot vetett. Itt is kialakult egy bizonyos árnyéknövényzet, fő- 
képpen páfrányokból. A ma élő csipkeharasztok is árnyéklakók. A létért való küz- 
delem és a törzsfejlődés irányai tehát nemcsak magas fákat eredményeztek, hanem 
a fa lombkoronája alatti űrt is kitöltötték megfelelő növény-alakokkal. Megszületett 
a szinteződő erdő. A fák törzsére liánok, S$henophyillum és felfutó páfrányok kúsztak 
fel, sőt valószínű, hogy ágaik közt is megtelepedtek fán lakó növények. 

Mint harmadik növénytársulás-típus, az őszsurló-mocsárerdő a mélyebbvizű 
mocsarakban alakult ki. A zsurlók törzse a földbeli rizómából rendszerint nem magá- 
nosan emelkedett ki, hanem hármasával, Így ez bizonyos nagyobb társulóképességet 
adott a Calamitesnek. Egyébként kúp alakú termetükkel szintén nem alkothattak 
összefüggő lombsátort; együttesük ebben a tekintetben a fenyvesekre hasonlított. 

Igen sok vita folyik a karbon éghajlatáról. Mikor kiderült, hogy a karbon-nőö- 
vényzet megközelítette a sarkokat, arra gondoltak, hogy Földünkön akkor minde- 
nütt egyöntetű meleg és nedves éghajlat uralkodott. Ezt azzal magyarázták, hogy 
köd-öv borította el a Földet és egyenlővé varázsolta a hőmérsékletet. Ez természe- 
tesen ellenkezik az aktualizmus elvével, amely szerint a múltban a természeti tör- 
vényszerűségek azonosak voltak a jelenlegiekkel, noha az egyes tényezők nagyság- 
rendben el is tértek a maiaktól. Wegenernek, akinek elmélete szerint a szárazföldek 
helyzete a sarkokhoz és az egyenlítőhöz az idők folyamán lényegesen változott, si- 
került magyarázatot találni erre a problémára. De azért mégsem eldöntött kérdés, 
hogy a karbon növényzetének elterjedése milyen mértékben vezethető vissza a szá- 
razföldek eltolódására és milyen mértékben más tényezőkre. Annyit bizonyosnak kell 
tekintenünk, hogy annak a roppant szerves anyagnak a termeléséhez amelyből a 
karbonkőszenek képződtek, sok napfényenergia, aránylag magasabb hőmérséklet és 
kellő nedvesség volt szükséges. Most már az a kérdés, hogy milyen volt az éghajlat 
jellege, és milyen nagyságrendűek lehettek az éghajlati tényezők. 

A karbonkori életformák közül egyedül a páfrányfa az, amely ma is él. Ennek az 
életformának az elterjedése ma a nedvesebb trópusokra és a kiegyenlített éghajlatú 
déli félgömre szorítkozik. Az tehát bizonyos, hogy ahol páfrányfa. élt, ott az éghaj- 
latban nem lehettek nagyobb szélsőségek. A továbbiakra olyan jellegeket kell 
keresnünk a karbon növényi életében, amelyek egy bizonyos éghajlat-típus vonásai. 

A legtöbb karbonkori fa ún. üstökösfa. Az üstökösfa csúcsán és ágain fokozato- 
san fejlődnek levelek, amelyek fokozatosan hullanak le. A növény tehát állandóan, 
de mindig csak a csúcsán leveles. Ilyen mai fák a pálmák, a szágópálmák stb. Ezek 
élete trópusi vagy legalábbis meleg szubtrópusi hőmérséklethez van kötve. A pik- 
kely- és pecsétfák lombkoronája a kétségtelenül nagy nedvesség ellenére — mint em- 
lítettük — párolgáscsökkentő berendezésű. A trópusi őserdők legmagasabb fáinak 
lombja is párolgáscsökkentő sajátságokat mutat. A trópusok egyik jellemző jelensége 

a kauliflóra. Trópusi vonás a liánok nagy száma is. Azt pedig, hogy a tenyészidőben 
nem volt megszakadás, mutatja a másodlagosan vastagodó fákon az évgyűrűk hiá- 
nya. Mindez arra vall, hogy a karbon-erdő éghajlata trópusi, kiegyenlített, állandóan 
csapadékos és páratelt volt. 

A karbonban mérhetetlen tömegben képződött a kőszén, ami nagy szerves anyag 
termelésre vall. Az évgyűrűk és minden időjelző jelenség nyomának a hiánya miatt 
mégsem tudjuk a szerves anyag produkciójának az intenzitását felmérni. Ismer- 
jük a pikkelyfák magasságát, törzsük vastagságát, Így szerves anyagukat akár 
súlyban is meg tudjuk adni. De nem tudjuk, hogy testüket milyen időtartam 
alatt építették fel. Méréseket végeztek trópusi őserdőkben, ahol a növény élet- 
viszonyai az elmondottak szerint legjobban felelnek meg a karbonkori viszonyok- 
nak, és arra az eredményre iutottak, hogy azok szerves anyag produkciója nem 
haladja meg egy jó termőhelyen álló mérsékelt övi erdőét. Ennek nagyrészt az a 
magyarázata, hogy a trópusi forró éjszakák folyamán a növény a napfényben felépí- 
tett szerves anyag nagy részét lebontja. Ezt jól ki lehet mutatni az asszimiláció és 
légzés intenzitásának a mérésével különböző hőmérsékleten. Ez természetesen csak 
a ma élő növényekre vonatkozik ; a kihalt növényeket e tekintetben nem tudjuk meg- 
ítélni. Mégis az a meggyőződésünk, hogy akkor is nagy volt a lélegzés következtében 
való leépítés, és Így a szerves anyag-produkció nem volt lényegesen nagyobb, mint 
más korokban és más éghajlat alatt. Semmi támpontunk sincs arra nézve, hogy egy 
adott vastagságú kőszénréteg milyen időtartam alatt képződött. Így arra a következ- 
tetésre kell jutnunk, hogy ezt a roppant szerves anyag-tömeget, amely részünkre a 
karbonból visszamaradt, nem annyira a növényzet különlegesen magas szerves anyag 
termelésének, hanem inkább a kedvező betemetődési körülményeknek kell betud- 
nunk. A karbonban nagy területeken alakultak ki lefolyástalan medencék, és terje- 
delmesek voltak a tengerparti lagunáris mocsarak is. Nagy kiterjedésű mocsárerdők 
alakultak, és ezek fatörzsei egymás után dőltek ela mocsár vizébe, ahol az iszap rö- 
videsen betemette őket. 


A karbon-fílóraidőbeliéstérbelitagolódása 


A karbon olyan kor, amelyet növényzete alapján jól lehet tagolni. A karbon-fa- 
jok általában nagy elterjedésűek voltak, és így kihalásuk, valamint újak fellépése a 
flóra tanulmányozásakor jól kiütközik. A részletesebb tagolásba nem szándékozunk 
belemenni, csak a legnagyobb vonalú változásokra térünk ki. 

Az alsó-karbonban Földünk flórája nagyon egységes volt. Ugyanazok a vezértí- 
pusok uralkodtak az egész Földön, beleértve a déli félgömböt is. Ez arra enged kö- 
vetkeztetni, hogy a szárazföldi növényzet terjedésének megvoltak a. lehetőségei, és 
nagyjából egyforma volt mindazoknak a területeknek az éghajlata, ahonnan karbon- 
-növényeket ismerünk. 

Nagy elkülönülés következett be a felső-karbonban. A déli félgömb növényzete 
teljesen elszakadt az északi fégömbétől. Ennek két oka volt. Először is a déli félgömb 
szárazulat-tömbje, a Gondvana föld elvált az északi szárazulatoktól. Másodszor a 
Gondvana éghajlata egészen megváltozott. Helyenként eljegesedési nyomokra buk- 
kantak, a növényzet pedig — a hűvösebb és szárazabb éghajlatnak megfelelően — 
rendkívül elszegényedett. A magas termetű és Így nagy hő- és nedvesség-igényű nem- 
zetségek legnagyobbrészt eltűntek, s helyüket apróbb cserjeszerű növények vették 
át. Ezek minden valószínűség szerint magaspáírányok voltak. Leveleik egyszerűek, 

nyelv alakúak (Glossopteris, Gangamogteris stb.). Természetesen az egész növényta- 
Karó arculata és élete is megváltozott. A buja erdők helyére gyér, szegényes cserjések 
léptek. A nagylevelű páfrányok helyét az egyszerű lombú magvaspáfrányok foglal- 
ták el. A hideg évszak szabályszerű beköszöntésének tanúiként megjelentek az év- 
gyűrűk. Az északi félgömb karbon-ílórájától elkülönült a déli félgömb Glossopteris- 
flórája. (22. ábra.) 

A Glossopteris-flórát a ma a déli félgömbön fekvő szárazulatokon kívül Elő-Indi- 
ából is ismerjük. Ebből arra következtetnek, hogy ez is a Gondvanához tartozott. 


! 
JON 


E daN 3 ; 
7 mee is 


sa 
W; 
AN 
szasz / 
Fel ZÁNÉS Hi pe 


San 
ZAN 


j 
KZT E, 


ki 


0 p 


) AN ; Ya, NY 
INKA EY 


Így 


e 


22. ábra. Glossopteris-flóra a déli félgömb felső-karbonjából (Seward után) 


Az északi félgömbön a flóra tagolódása csak a permben válik észlelhetővé. Mi- 
után itt már újabb, sok tekintetben nagy fejlődéstörténeti lépéssel előrehaladott típu- 
sok is jelentkeznek, így a tagolódást az új típusok ismertetése kapcsán tárgyaljuk. 

Annyit mégis hozzá kell fűznünk a felső karbon növényzetének ismertetéséhez, 
hogy a karbon-típusok nagy része akkor élte fénykorát, a típusok felaprózódása to- 
vább folyt és így a növénytakaró bujább lett, összetétele pedig változatosabb. A spó- 
rás és magvas növények közt tovább folyt a küzdelem az elterjedésért. ; 

Hazánkból nagyon gyéren kerültek elő karbon-növények. Ismerünk Calamites 
maradványt a dunántúli Füle község határából, a Mecsekből, és a Bükk-hegységből. 
Newurofgterist a Bükkből és a Mecsekből, utóbbi helyről Alethopterist és Pecofterist is. 
A maradványok száma rendkívül csekély. Karbonkori kőszénképződés nálunk nem 
ismeretes, Így a fentiek külföldi kutatók munkásságán alapulnak. 

Ősfenyők, szágópálmák és Ginkgo-félék 


A permben meginduló aszályosodás eldöntötte azt a párharcot, amely a karbon 
folyamán a spórás és magvas növények közt folyt. A mocsári élettérhez kötött nagy 
termetű spórás növények olyan mértékben vesztettek tért, amilyen mértékben a mo- 
csarak összezsugorodtak. Nagy területeken a kőszénképződés is alábbhagyott 
vagy egészen megszűnt, másutt viszont — így elsősorban Kínában — tovább folyt, 
sőt fokozódott. A karbonkori növény-nemzetségek hatalmának megtörése hosszabb 
idcig tartott, és csak lépésről lépésre ment végbe. Egyes típusok szárazságtűrőbb 
utódokat hagvtak hátra, más típusok utód nélkül , szálltak sírba". Utódot hagyott 
vissza a pecsétfa és a Calamites, bár ez utóbbi mindig mocsárlakó volt, nem vált szá- 
razságtűrővé, azonban megkezdődött az elsatnyulás. Utód nélkül halt ki a pik- 
kelyfa és a Cordaites. Ezzel szemben a magvaspáfrányokon csak az asszimiláló felület 
csökkenése, illetve a levél egyszerűsödése következett be. Hasonló átalakuláson men- 
tek keresztül a spóráspáfírányok is, anélkül, hogy bármelyik vesztett volna abból a 
helyzeti energiából, amelyet korábban megszerzett. Ezek mellé azonban új életerős 
típusok alakultak ki, amelyek uralkodó tagjaivá váltak a későbbi korokban itt is, 
ott is a növénytakarónak. 

Az ősi fenyők (Voltziales) már a felső karbonban jelentkeznek. Beható vizs- 
gálatok alapján több nemzetséget állítottak fel, amelyek elsősorban a termős 
virág alkotásában különböznek egymástól. A fenyők levelei akkor is tűlevelek voltak, 
és bizonyos tekintetben a szobafenyőnek (ÁArauzcaria) vagy a mammutfenyőnek 
(Seguoia gigantea) a tűire emlékeztetnek. Egy részüknek nem volt valódi tobozuk, 
újabban azonban a felső karbonban valódi toboz maradványait is felfedezték. 

A legősibb fenyő-nemzetségek közül legismertebb a Lebachia. Tűi az ágakon szór- 
tan és sűrűn álltak, kissé görbültek, s négyszögletes keresztmetszetűek voltak. Termő- 
tobozuk lazább képlet volt. Murvalevelei hónaljában (ezek megfelelnek a tobozpikke- 
lyeknek) törpehajtások fejlődtek, s rajtuk csavarvonalban álló meddőlevelek felett 
egy-egy termőlevél alakult. A termőlevél a csúcsán kétkaréjú volt, egyetlen magkez- 
deménnyel. A porzóshajtások kevésbé ismeretesek; a pollen a Cordaiteséhez hasonlí- 
tott. (23. ábra.) 

Leveles ágakkal és tobozszerű 
képletekkel összefüggésben levó ősi 
fenyőtörzset ez ideig nem találtak. 
Miután azonban az akkori fenyőtör- 
zsek következetesen araukaroid szer- 
kezetűek, így a Lebacinia törzsének 
is ilyennek kellett lennie. Araukaroid 


b) aj 
szerkezetű fenyőtörzseket hazánk tesz A 
permjéből is írtak le Ullmannitcs és kt az 
Dadoxylon nevek alatt (a Balaton IZÉ mk XS B Z 
mellől és a Mecsekből). a ÓT SAS 2 
emg Edge g 7 NM / ua ? ds 
A permből több más fenyő- 6 egz 2 CU ASZEZSSÉELSÉZE e d 
nemzetséget is ismerünk, régi elne-  " [29 HÖAY e? KEN 
vezésük szerint Voltzia, Walchia és F AIT GY ú SE 
Ullmannia néven. Mindezek egyik kr KA. SSE 
ma élő fenyő-családba sem osztha- E 
tók be, így a maiakkal való összeha- Í 
sonlítás révén tulajdonságaikat, fő- 23. ábra. Lebachia fíleveles ága és toboza, 
képpen a környezet iránt támasztott némileg kisebbítve (Florin után) 

igényeiket nem tudjuk felmér- 
ni. Minden jel arra mutat, hogy 
ezek a fenyők az ÁAratcariá- 
nak, a Seguviának, és sok más 
régi típusnak megfelelően ki- 
egyenlített éghajlatot igényel- 
tek, hasonlót, mint a zárva- 
termő fák közül a babérleve- 
lűek. 

A másik új növénytípus 
a Cycas (szágópálma). Ma 
egyetlen osztályban foglaljuk 
össze az ide tartozó nemzetsé- 
geket, a Cycadinae osztályá- 
ban; a múltban azonban egy másik, külön fej- 
lődéstörténeti sorozatuk is élt. Így valószínű, 
hogy ez a típus polifiletikus (több ős-alaktól 
származik). A jelenlegi felfogás az, hogy a kar- 
bonban és a permben csak a ma élő osztály- 
nak megfelelő, szűkebb értelemben vett Cycas- 
félék éltek. Később keletkezett az ún. Ben- 
nettitales-típus, amely azóta kihalt. Róluk ké- 
sőbb lesz szó. 

A mai Cycas-félék egyszerű, aljuktól a 
csúcsukig egyenlő vastag törzsű fák, a törzs 


ká . ban sz eti 

24. ábra. Bjuvia, a szágópáhnajfélék 

egyik ősi alakjának rekonstruált 

képe mintegy I/30-ad term. nagys. 
(Florin után) 


csúcsán pálmalevélszerű levelekből alakult 
üstökkel. Nem lombhullatók, így keményebb 
telű területeken nem fordulnak elő, és csak- 
nem egészükben a trópusokra szorítkoznak. 
Levelük alkotása és több fajnak hordószerűen 
megrövidült törzse is arra mutat, hogy száraz- 


ságtűrő berendezkedésűek. A trópusokon Vva- 
lóban inkább szárazabb éghajlaton élnek és sokszor ritkább, szavannaszerű társulá- 
sok tagjai. 

A mai Cycas-félék kétlakiak, s minden valószínűség szerint a Cycadojpsida osz- 
tály kihalt alakjai is kétlakiak voltak. A porzósvirágok tobozszerű füzérben áll- 
nak, s a hasábszerű porzóleveleken számtalan portok található. A termőlevelek — 
vagy a lomblevelek módjára, azokkal váltakozva fejlődnek, szárnyasan hasogatott 
levélszerűek, s a levél alsó szeletei alakulnak át magkezdeményekké (Cycus-típus) ; 
vagy a termőlevelek is tobozban fejlődnek, amikor is a magkezdemények a csúcsu- 
kon pajzsszerűen kiszélesedett termőlevelek szegélyén befelé fordult helyzetben ala- 
kulnak (Zamia-típus). Az általános vélemény szerint a múltban mindkét típus meg- 
volt. (24. ábra.) 

A Cycas-félék a Pterobhyillummal már a felső karbonban megjelennek, de na- 
gyobb jelentőségre csak a permben jutnak, akkor is csupán egyes helyeken. Általá- 
nosabb elterjedést csak a középkorban értek el. 

A. szágópálma-félék feltétlenül páfránylevelű ősöktől származtak le, mert leve- 
leik fiatal korban pásztorbotszerűen kunkorodottak. Törzsük szerkezete alacsony fej- 
lődési fokon áll. Úgy gondoljuk, hogy a permtől a jelenig nem ment át további nagy 
változáson. 

A harmadik új növényalak a Ginkgo- vagy páfrányfenyő típus. Miután ebből a 
típusból is maradt fenn — bár csak egyetlen — hírmondó, a Ginkgo tMiloba, így róla 
visszakövetkeztethetünk a letűnt nemzetségekre és fajokra. A Ginkgo ősi mivoltát 
mutatja, hogy noha elágazása tisztán monopodiális — levelének erezete megtartotta 
villás elágazását. A víztől már régen függetlenné vált megtermékenyülési módja elle- 
nére — éppúgy mint a Cycas-féléken és legújabb vizsgálatok szerint az Araucaria- 
féléken is — a megtermékenyítő sejtmag még mindig csillangós, mozgó spermato- 
zoida. 

A Ginkgo-félékkel új szín vonult be a növénytakaróba : megszületett az első valódi 
lombosfa. Hogy az ősi Ginkgo-félék lombhullatók voltak-e, arra semmi tárnaszpon- 
tunk nincs. Mindenesetre a ma élő Ginkgo biloba lombhullató. 

A Ginkgo-levél legyezőszerű, középen behasított. A korai alakoké nagyobb és 
erősebben tagolt volt, de hasonlóan elágazó erezettel. Ilyen leveleket már a devon- 
ból ismertettek Psigmophyillum néven, de ezek idetartozása kétséges. A karbon végén 
azonban már biztosan idetartozó alakok (pl. Baiera) is éltek, s a permben igen sok 
helyről, így hazánkban a Mecsekből is ismertté váltak. Fénykorukat azonban csak 
később élték. Legnagyobb alakgazdagságuk a földtörténeti középkorra esik. (25. ábra.) 

A Ginkgo-félék leszármazása ismeretlen. A ma élő faj törzsszerkezete megfelel 
egyes fenyőkének, ugyanígy az a körülmény is, hogy e levelek a fiatal hajtásokon 
szórtan, az idősebbeken pedig törpehajtásokon fejlődnek, vagyis hasonlóan, mint a vö- 
rösfenyő és a cédrus tűlevélállása. A magfejlődés nagyon közeláll a tiszafáéhoz, oly- 
annyira, hogy régebbi rendszerek a ti- 
szafafélék családjába osztották be. Maga 
a fa kúp alakú, és termete a fenyőkre 
emlékeztet. Mégis valószínűtlen, hogy a 
fenyők és a Ginkgo-félék közt közvetlen 
leszármazási kapcsolat legyen. 

A Ginkgoban újabb olyan fanemet 
ismerhetünk meg, amely egyrészt a mo- 
csári életmódtól teljesen el tudott sza- 
kadni, másrészt lombhullatásával a 
kedvezőtlen évszakot is képes átélni. 
Úgy gondoljuk, hogy hűvösebb és szá- 
razabb, hosszabb- rövidebb kemény telű 
éghajlat alatt, a kistermetű magvaspáf- 
rányok , mellé" alakult ki ez a hatal- 
mas termetű fatípus. 

Az itt ismertetett új típusok egy- 
más után nyomultak be a permben visz- 
szamaradt karbonkori típusok közé. Ez 
utóbbiak közül még egy darabig tovább 
él úgyszólván az összes típus, de a perm 
folyamán már egymás után szállnak 
sírba. Először a Cordaites, azután a Le- 
fidodendron, a Sigillaria és a Calamites, 
melyek közül egyik sem élte meg típusos 
alakjában a perm végét. A Pteropsida 
közül egyik-másik tovább élt, sőt át- 
ment a triászba is. A magvaspáfrányok 25, ábra. Ginkgoites (fent) és Baiera (lent) 
közül a Glossogteris is tovább él. Az levelei (Mágdefírau után) 

északi félgömbön kialakul egy új magvaspáfrány — a perm nagyon jellemző növénye, 
a Callipteris — talán az utolsó valóban páfránylevelű magvas növény. A későbbi 
magvaspáfrányok levele már mind leegyszerűsödött. 

A déli félgömbön a permben az északítól függetlenül tovább él a G/ossojteris-ílóra , 
de mint már említettük, az északi félgömb flórája is kezd tartományokra tagolódni, 
amelyek növénytípusaikban válnak el egymástól. Kialakul egy atlanti-kínai 
flóra, amely elborította Észak-Amerikát, Európát és Ázsia délebbi részét Kínáig. 
Ettől elválik az Észak-Ázsiára szorítkozó ún. Kuznezk-ílóra. Az utóbbi főképpen 
abban különbözik az előbbitől, hogy meglehetősen sok olyan elemet tartalmaz, ame- 
lyek a Föld középkorának flórájára jellemzők, míg a többi terület megtartja régi szí- 
nezetű flóráját. Ezenkívül az atlanti-kínai flórában sok a magvaspáfírány, míg a kuz- 
nezk-ílórában lényegesen kevesebb. 

A perm folyamán az atlanti-kínai flóra is tovább tagolódik. Kialakul a sanszi 
vagy kataizia-flóra Kínában, amelyre jellemző az Európából hiányzó Gigantojtcris 
nevű magvaspáfrány és a Lobatannularta, amely annyiban különbözik az Amuulariá- 
tól, hogy az örv levelei egyenlőtlenek. Érdekes, hogy a Gigantopteris Kínán kívül 
Texasban is feltűnik! 

A permben a Bennettítales rend kivételével az összes nyitvatermő növénytípus 
kialakul. Semmi adatunk sincs ugyan a Guetinae osztályról sem, de ezeket a Bennetti- 
talessel együtt amúgy is leválasztják a nyitvatermőkről s burkoltmagvúak néven 
foglalják össze. (Erről még lesz szó.) A Bennettitales rendkívül erősen szárazságtűrő, 
a Cycas-félékhez roppant hasonló növénytípus, mely a triászban bekövetkező aszá- 
lyos éghajlat függvényeként jelentkezik, és egészen a kréta végéig él. Alakjait a ncve- 
zetesebb Cycas-félékkel együtt fogjuk tárgyalni annak a flórának a taglalása során, 
amelyet a zárvatermők terjeszkedésükkor itt találtak, és amelyet a velük folytatott 
küzdelem során kiszorítottak. 


A NÖVÉNYI TÖRZSFEJLŐDÉS UTOLSÓ NAGY ÁLLOMÁSA 


A zárvatermők származása és szerveződésük előnyei 


A földtörténet folyamán kialakult növénytípusok megjelenése és kihalása közt 
nincs szoros kapcsolat. Vannak igen rövid életű, hatalmas elterjedésű és a növény- 
takaróban ténylegesen uralkodó típusok, és ugyanakkor vannak szerényen meghúzó- 
dók, melyek rendkívül hosszú élettartamra tekinthetnek vissza, sőt egyes esetekben 
ma is élnek. Ahogyan egy faj elöregszik — elöregedhet egy egész növényosztály vagy 
más nagy rendszertani egység. Egy másik veszély, amely a nem kellő életerejű növény- 
típusokat fenyegeti, hogy olyan új típusok fejlődnek ki, amelyek a környezeti viszo- 
nyokhoz való tökéletesebb alkalmazkodóképességgel és fajfenntartási módokkal a 
célszerűtlenebb berendezkedésű növények fölé kerekednek és a növénytakaróból 
kiszorítják azokat. 

Létért való küzdelem ma is folyik, de eredményeit, mozgását ma is csak hosszabb 
megfigyelés során lehet felismerni, és csakis az egy területen levő növényfajok egyedei 
közti arány megváltozásában. A létért folyó küzdelem nem véres harc, és mégis nem- 
zetségek, sőt egész növénytípusok kihalására vezet. A természet azonban az ilyen 
küzdelemben nem veszít, mert a letűnőt mindig olyan felülkerekedő irtja ki, amely a 
növényi életteret jobban kihasználja, s ott magasabbrendű és intenzívebb növényi 
életet honosít meg. 

Földünk növényzetének történetében egyik küzdelem sem mutaja olyan tökéle- 
tesen az itt vázolt jellegeket, mint az, amelyben a legutolsó nagy törzsfejlődési lé- 
pés csomópontjaként kialakult zárvartermők átvették a vezető szerepet a növény- 
takaróban. 

Amikor a zárvatermők a fiatalabb fenyőtípusokkal úgyszólván egy időben a küz- 
dőtéren kellő számban megjelentek, Földünknek már nagy részét benépesítették a 
növények. Mégis voltak olyan élőhelyek, amelyeket a jelenleginél csak alacsonyabb- 
rendű növénytakaró borított. Fejlettebb növénytípusok kellettek ahhoz, hogy e he- 
lyeken is meghonosítsák a nagyobb intenzitású növényi életet. Az ilyen űröket csakis 
a zárvatermők tölthették ki. 

A törzsfejlődésnek egyik legfontosabb és eddig kellőképpen meg nem közelített 
problémája a zárt magház kialakulása. Ezzel kapcsolatos az időnek és a helynek a 
kérdése, amikor és ahol a zárvatermők kialakultak. A korszerű — noha nem általá- 
nos — felfogás az, hogy a zárvartermők monofiletikus eredetűek, azaz egyetlen ősalak- 
ból fejlődtek ki. Ezzel kapcsolatosan kézenfekvő az a nézet is, hogy Földünk egyetlen 
helyén és egyetlen alkalommal alakultak ki. A monofiletikus keletkezést főként az 
támasztja alá, hogy annyi új tulajdonságot, amelyekben a zárvatermők az összes 
többi növénytől különböznek, a növények több fejlődési soron, egymástól függetle- 

nül nem szerezhettek meg, illetve azok megszerzése igen valószínűtlennek látszik. 
Ezek a tulajdonságok: maga a zárt magház, amely annyira egyöntetű, hogy az egyes 
magháztípusok bármennyire különbözzenek is, lényeges tulajdonságaik közösek és 
egyetlen más növényen sem figyelhetők meg. Az első és legfontosabb megkülönböz- 
tető bélveg tehát a zárt magház (I). A második a kettős megtermékenyülés (2), az ti., 
hogy a petesejten kívül az embriózsák vegetatív sejtje is egyesül az egyik megtermé- 
kenyítő sejtmaggal. A porzók és portokok alkotása (3) is közös az összes zárvatermőn és 
más, mint az összes többi növényen. Van azután számos további tulajdonság, ame- 
lyek ugyan nem jellemzők az összes zárvatermőre, azonban nagyon jellemzők azok 
kezdeti alakjaira. A színes virágtakaró (4), a hímnős virág (5), és ezzel kapcsolatban 
a rovarbeporzás (6). Nem jellemző a kezdeti zárvatermőkre a valódi edény (7) a má- 
sodlagos fában, de a típus kialakulását követően nagyon hamar megjelent és általá- 
nossá vált. 

Most vegyük sorra ezeket a tulajdonságokat, vajon milyen útmutatást találunk 
arra nézve, hogy melyek lehettek a zárvatermők elődei. 

A hímnős virágot a leginkább elfogadott elmélet (euanthium-elmélet) sporofil- 
lum füzérből származtatja, ahol egy tengelyen mindkét ivarlevél helyetfoglal. Ilyenek 
voltak a pikkely- és pecsétfákon, azonban ott a sporofillumok sorrendje más, mert 
a megasporofillumok (amelyek megfelelnek a zárvatermők termőleveleinek) vannak 
alul, és a mikrosporofillumok (porzólevelek) felül a csúcson. A zárvatermőknek meg- 
felelő sorrendet (ti., hogy a porzólevelek vannak alul és a termőlevelek felül) láthat- 
juk például a Bennettitales rend Cycadeoidea nevű növényén. Itt azonban a zárvater- 
mők egy másik tulajdonsága, a zárt magház nem mutatkozik meg még csak kezdet- 
leges állapotban sem, inkább annak ellenkezője. A zárt magházat ugyanis a termőle- 
vél meddő része alkotja. Ezzel szemben a Bennettitales termőlevele egészen felhasz- 
nálódik a magkezdemény kialakítására. 

A kétivarú zárvatermő virág kialakulására felállított másik elmélet (pseudanthi- 
um-elmélet) a virágot virágzatból vezeti le. Ebben az esetben leginkább a fenyőket 
tekintik a zárvatermők őseinek, kezdeti zárvatermőkként pedig az egyivarú, csu- 
pasz, virágzatban fejlődő virágú zárvatermőket, főként a barkásokat. Rendkívül va- 
lószínűtlen levezetés, amit semmivel sem tudunk alátámasztani. 

Virágtakaró és ezzel kapcsolatban rovarbeporzás nyomát kihalt típusokon nem 
látunk illetve nem tudunk megfigyelni. Nincs azonban kizárva, hogy a hatalmas, 
erősen elágazó porzólevelű Bennettitales alakjai rovarbeporzásúak voltak, és hogy a 
porzók csalogatták oda a rovarokat. A ma élő nem zárvatermők közt is találunk egy- 
részt a himnős virágra, másrészt a rovarbeporzásra való hajlamot, mégpedig a bur- 
koltmagvúak (Chlamydospermopsida) közt, pl. a csikófarkon (E$hedra) , amelyen az 
egyébként egyivarú virágban gyakran fordul elő a másik ivar csökevénye. Miután 
— mint erre már céloztunk — a korszerű törzsfejlődési elgondolások a zárvatermőket 
közeli kapcsolatba hozzák a Bennettitalesszel, megerősítve látjuk azt a feltevést, hogy 
ez utóbbiak is rovarbeporzásúak voltak, A burkoltmagvúak mégsem jöhetnek szá- 
mításba mint a zárvatermők közvetlen elődei, noha a ma élő alakok másodlagos fá- 
jában már vannak valódi edények. Itt általában a magkezdemény integumentuma 
(burka) alakul a mag védelmezőjévé, és nem a termőlevél lemezes része. Mindazonál- 
tal a Bennettitales szerveződésében erősen megközelítve látjuk a zárvatermőkét. 

A zárt magházzal kapcsolatos a bibefelület is. Erre fontos rámutatnunk, mert 
ismerünk újabban felfedezett magasabbrendű magvaspáfrányokat, amelyek mag- 
kezdeményeit a termőlevél visszahajló része teljesen körülvette. Ig25-ben fedezték 
fel a Caytonialest, amelyeket akkor ősi zárvatermőknek is tekintettek. Mégis, rajtuk 
bibefelület nem alakult ki, a pollenszemek bejutottak a magház belsejébe közvetle- 

nül a nucellusra. Mindez azonban arra enged következtetni, hogy a bibefelület is csak 
fokozatosan fejlődött ki. 

A kettős megtermékenyüléshez vezető út teljesen ismeretlen. A ma élő nem zár- 
vatermő növények közt nem ismerünk olyant, amely ebben az irányban mutatna 
fejlődést, a kihalt növények maradványai pedig nem alkalmasak ilyen kérdések 
tisztázására. 

A Bennettitales porzólevele rendkívül elágazó képlet, a zárvatermőké pedig 
erősen leegyszerűsödött porzó, mely nagy általánosságban egy szálszerű tartóból 
és két portokból áll. Ehhez erősen hasonlít a Caytonia porzóslevele, noha az még min- 
dig elágazó képlet. Megállapíthatjuk tehát, hogy a zárvatermők porzóalkotását a 
többi magvas növények közül a magvaspáfrányok közelítik meg a legjobban. 

Ezek szerint két kihalt növénytípus, a Bennettitales és a magvaspáfrányok állhat- 
tak legközelebb ahhoz az ismeretlen növénytípushoz, amelyből a zárvatermők leszár- 
maztak. E kettő közül a Bennettitales rend kevésbé jöhet számításba, mert mint lát- 
tuk, a termőlevél törzsfejlődése más úton haladt. Ezenkívül megjelenésük sem igen 
előzi meg a zárvatermőkét. A magvaspáfrányok roppant változatos sora azonban 
magában foglalhatott ma még nem ismert, a zárvatermőkhöz még közelebbálló ala- 
kokat. Ezzel az is nyilvánvaló, hogy az összes zárvatermő levele a páfránylevél leszár- 
mazottja és így nagy levélnek tekintendő. 

A zárvatermők kialakulásának idejére vonatkozóan annyi kézzelfogható adatunk 
van, hogy Skandinávia alsó jurakori rétegeiből már ismeretesek az Eucommia pol- 
lenszemei. Az Eucommia kétlaki és szélbeporzású fanem. Felfogásunk (amelyet ké- 
sőbb még részletesen kifejtünk) az, hogy a hímnős rovarbeporzású, tehát virágtaka- 
rós virág a zárvatermők elsődleges virága. Ebből fejlődött ki a szélbeporzású csupasz, 
váltivarú virág. A zárvatermők kialakulása jóval korábbra tehető. 

A zárt magház olyan berendezkedés, amely a kialakuló mag zsenge szöveteit 
védi a káros külső behatások, így elsősorban a kiszáradás ellen. A valódi edény mint 
tökéletesebb vízszállító berendezés a növény vízellátását kedvezőtlenebb viszonyok 
közt is biztosítja. Így kézenfekvő az a feltevés, hogy a zárvatermők kialakulása 
olyan időben történt, amikor az éghajlat aszályosra fordult, pl. a felső permben vagy 
az alsó triászban. Miután származásuk monofiletikus, kezdetben csak kevés példány- 
ban és szűk területen éltek, de a típus hamarosan kezdett felaprózódni. Könnyen 
elképzelhető, hogy a földrétegekben ebből a szakaszból nem maradtak nyomok. 

Annak megítélésére, hogy a legelső zárvatermők trópusi, szubtrópusi vagy mér- 
sékelt éghajlaton alakultak-e ki, nincs megfelelő támaszpontunk. Mint fiatal és élet- 
erős törzs jobban tudtak alkalmazkodni és könnyen fejlesztettek ki olyan alakokat, 
amelyek különböző éghajlaton életképesek. Miután minden jel arra mutat, hogy a 
trópusi és mérsékelt övi alakok úgyszólván egy időben jelentkeznek, a kifejlődési 
központnak olyan területen kellett lennie, ahol a különböző éghajlatú termőhelyek 
könnyen elérhetők voltak. Tehát elsősorban hegyvidék jöhet számításba. Azelrodnak 
az a felfogása, hogy a zárvatermők kialakulása a perm végén vagy a triászban, tró- 
pusi hegyvidéken történt. Azok a rétegek, amelyek a legelső zárvatermők maradvá- 
nyait megőrizték volna, a száraz időben végbement letarolódásnak estek áldozatul, 
s ezért nem találjuk meg ezeket a nyomokat. Ha elfogadjuk ezt a felfogást, hozzá kell 
még tennünk, hogy ennek a hegyvidéknek úgy kellett feküdnie, hogy a mai mérsékelt 
övi elemek ősei a nagyobb magasságokból könnyen eljussanak a mérsékelt égövbe. 

Takhtadzsánnak az a nézete, hogy az északi mérsékelt öv növényzetének a böl- 
csője Délkelet-Ázsia hegyvidékén ringott. Így a kezdeti zárvatermő kifejlődési köz- 
pontot is ezen a területen kereshetjük. 

Említettük már, hogy a zárvatermők elsokasodásának idejére esik azoknak a fe- 

nyőknek a nagyobbmérvű elterjedése, amelyek hegyvidékeink, a szubarktikus tájak, 
valamint trópusi-szubtrópusi száraz vidékek fenyveseit vagy cserjéseit alkotják. 
Ezekben főként a Pinaceae és Cujpressaceae családok szerepelnek. A többi fenyő ke- 
rüli a nagy elpárolgású és kemény telű éghajlatot. Különösen áll ez azokra a fenyőkre, 
amelyek magja fedetlenül, nem tobozban fejlődik ki. Ilyenek a Taxus- és Podo- 
carpus-félék. Ezek teljesen hiányoznak a legnagyobb párolgású és legnagyobb telű 
területekről. A kemény pikkelyű toboz is olyanféle — elsősorban szárazság elleni — 
védekezés, mint a zárt magház. A tobozosok is aszályosra forduló éghajlat alatt ala- 
kultak ki. Sorsuk egyébként is sokban megfelel a a zárvatermőkének, és a nekik meg- 
felelő éghajlat alatt ők is éppúgy uralkodók voltak, sőt ma is mérhetetlen kiterjedésű 
erdőket alkotnak. Egyre azonban — úgy látszik — nem voltak képesek: nem fejlőd- 
tek fűnemű alakjaik, s a gyepszintet teljesen átengedték a zárvatermőknek. 

A korábbi életerős növénytípusok térhódítása megjelenésük után olyan terüle- 
teken folyt, amelyek addig a megfelelő nagyságrendű növények alkotta növénytaka- 
rót nélkülözték vagy növénytelenek voltak. Így terjeszkedésük lehetőségeit csak az 
élettelen környezet, az éghajlat és a talaj szabályozták. Adataink vannak arra, hogy 
a földtörténeti negyedidőszakban a jég legutolsó előretörése után a lucfenyő a jégta- 
karó visszavonulásával a növényzetétől korábban megfosztott és akkor szabadon ha- 
gyott területeken hihetetlen sebességgel terjedt észak felé. Sokkal nehezebb volt azon- 
ban az útja nyugat felé, ahol többé-kevésbé zárt növénytakaróban kellett lépésről 
lépésre megvetnie lábát. A régi hatalmas növénytípusok tehát könnyebb fcladattal 
álltak szemben, mint az olyanok, amelyeknek hasonló nagyságrendű növények al- 
kotta társulásokba kellett betelepedniük és ott uralkodóvá válniuk. Ez volt a zárva- 
termők sorsa a kialakulásuk után. Igaz, hogy voltak ekkor is olyan területek, ame- 
lyek nem voltak zárt növénytakaróval borítv? , ahol tehát a zárvatermők könnyebben 
terjedhettek. De ezeken a területeken vagy a talaj, vagy még inkább az éghajlat 
mostoha volt, és a zárvatermőknek először megfelelő viszonyokhoz kellett alkalmaz- 
kodnijuk, hogy azokat a területeket is benépesítsék. Mindehhez idő kellett. 

A törzsfejlődés valamely nagy átalakulását nyomon követik a. kisebbek, a nagy 
típus felaprózódása. A. zárvatermők létrejöttük után nagyon hamar kezdtek olyan 
fejlődési sorokra szakadni, amelyeket a növényrendszertan osztályoknak, sorozatok- 
nak, illetve családoknak nevez. Végül kialakultak az egyes nemzetségek is. Mindezek 
a különböző kategóriák nemcsak felépítésükben és szerveződésükben, hanem a kör- 
nyezet iránt támasztott igényeikben is különböztek, s így különböző termőhelyeken 
találták meg létfeltételeiket. Ez a roppant változékonyság — amely egyúttal a kör- 
nyezeti viszonyokhoz való simulékonysággal jár együtt, karöltve azokkal az előnyös 
tulajdonságokkal, amelyek a zárvatermőket a többi növény fölé emelik — tette lehe- 
tővé a zárvatermők uralomrajutását az adott élő és élettelen környezetben. 

A zárvatermők történetében több időszakot különíthetünk el. Az első egy kzala- 
kulási időszak, amely —mint említettük —a felső permre vagy az alsó triászra esett. 
A második egy lappangási idószak, amely alatt még nem jelentkeznek olyan szám- 
ban, hogy a maradványok közt megtalálhatók legyenek. Ez a felső triászon és a ju- 
rán keresztül tartott. A harmadik egy felaprózódási és terjeszkedési időszak, mégpedig 
az alsó krétában, amikor a nemzetségek legnagyobb része kialakult és a zárvatermők 
egyes típusai Földünk egész felületén elterjedtek. Végül a negyedik egy uralomra ju- 
tási időszak (a felső krétában), amikor Földünk nagy területeinek növénytakarójá- 
ban ezek vették át a vezető szerepet. Hogy ezeket a mozzanatokat tisztán lássuk, 
meg kell ismerkednünk e szakaszok növényzetével. Meg kell állapítanunk a. régi tí- 
pusok sorsát, az újabbak fellépését és szerepét, végül ezek lehanyatlását, illetve- 
háttérbe szorulását a zárvatermőkkel szemben. 

Földünk növénytakarója azárvatermők kialakulásának 
idején 


A permre következő triászban folytatódott az aszályos éghajlat, és Földünk 
nagy területeit gyér növényzet, sok helyen úgyszólván sivatag borította. A növény- 
zet főképpen vizek partjaira szorult. A vizek viszont a nagy elpárolgás következté- 
ben sósak voltak s így sok sótűrő növény alakult ki. A fák magassága és a törzsek 
vastagsága általában csökkent, noha helyenként hatalmas termetű fenyők maradvá- 
nyait találták. 

A pikkelyfák nem élték meg a triászt, sőt semminemű uróduk nem maradt. A 
pecsétfák triászkori utódának a Pleuromeia tekinthető. Kis, egy-két méter magas, 
egyszerű törzsű fácska volt, törzsének csúcsán levélüstökkel. Termöfüzére a törzs 
csúcsán a lomb felett alakult ki. Száraz éghajlat alatt, sósvizek partján élt mint só- 
tűrő növény, 

A Sphenopsida típusból az éklevelűek ugyan itt-ott még előfordulnak, de hama- 
Tosan tökéletesen eltűnnek. Az őszsurlók alacsonyabb termetű és egyszerűbb felépí- 
tésű utódaiként az Egitzsetites-fajok éltek. Ezek is mintegy Io m magasra nőttek, de 
törzsük kevésbé vastag, a másodlagos megvastagodás csekély mértékű, és a sporofil- 
lum füzér is egyszerűbb alkotású volt. Az Egwisetites mint mocsárlakó növény — ná- 
dasszerű növénytársulást alkotott. 

A permokarbon páfírányfák már nem éltek. A ma fajokban leggazdagabb 
páfrány család, a Polypodiaceae még alárendelt család volt, de a Matoniaceae és a 
Dipteridaceae, amelyek jelenlega trópusokon vannak elterjedve, akkor már nagy 
szerepet játszottak. E tekintetben nagyfokú a hasonlatosság a jelenlegi helvzettel. 

A magvaspáfrányok utolsó és egyúttal legfejlettebb alakjai ekkor kezdenek je- 
lentkezni. Közülük legfontosabbak azok, amelyek a Caytonzales rendhez tartoznak. 
Ezekről mint a zárvatermők esetleges elődeiről már volt szó. A Cavtonia levelét már 
régebben ismerték, főképpen az alsó liász kőszenek flórájából, így hazánkban is. Négy 
levélkéből összetett levele volt, mint a négylevelű lóheréé, és Sagenobteris néven ke- 
rült be a tudományba. Sokáig nem tudták, milyen növény levele lehet. A porzós haj- 
tás Caytonanthus, a termős Caytonia néven ismeretes. Ezek úgyszólván a lerutolsó 
magyvaspáfrányok, és a zárvatermők uralomra jutásával egy időben tűnnek el a kréta 
folyamán. Valószínűleg kisebb cserjékről van szó, amelyek a növénytakarónak csak 
egyik alsó szintjében játszhattak szerepet. (26. ábra.) 

A magvas növények egész sora élt már akkor a magvaspátrányokon kívül, bár 
a Cordattopsida közben kihalt. A fenyők közül eleinte csak az ősfenyők ( Voltziales) 
voltak életben, de egymás után jelentek meg olyan alakok, amelyeknek vagy csak a 
tű- ill. pikkelyleveles ága, vagy csak a toboza ismeretcs. Ezek már nem mutatják a 
Voltziales jellemvonásait, de a ma élő fenyőcsaládokba sem sorolhatók be. Általában 
azt mondhatjuk, hogy a triászkori növényeket sokkal kevésbé ismerjük, mint a per- 
mokarbon fajait. Sokkal kevesebb is a maradványuk, így pl. hazánkból is csak egy- 
két egészen bizonytalan leletet tartunk számon. 

A ma élő fenyő-családok képviselői csak lassan kezdenek jelentkezni. Miután a 
családok jellegei közt legfontosabb a tobozalkotás, ez pedig csak igen jó állapotban 
megmaradt maradványokon figyelhető meg, e kezdeti alakok meghatározása eléggé 
bizonytalan. Meg kel! vallanunk, hogy az ősmaradványok nem adnak elég precíz fel- 
világosítást a mai fenyők leszármazására és kialakulásuk idejére vonatkozóan. 
Összehasonlítva a jelenlegi fenyőket az ősi fenyőkkel, leginkább a tobozalkotásban 
látunk fejlődést. A laza női virágzat egytengelyes tömött tobozzá vált, mert az oldal- 
hajtások egyszerű pikkelyekké satnyulnak és ezek viselik a magkezdeményeket. A 

mai fenyők közt a tobozfejlődés több fokozatát figyelhetjük meg. A tobozok egy ré- 
szén ( Áraucariaceae) csak egyféle tobozpikkely van — az, amely az egyetlen mag- 
kezdeményt viseli. A másik esetben a tobozpikkelyen egy belső pikkely csökevényét 
látjuk, amely vánkosszerű, és ezen vannak nagyobb számban a magkezdemények 
(Cupressaceae). A harmadik tobozféleség ( Taxodiaceae) pikkelyei kétfélék : termő- és 
fedőpikkelyek, de ezek utóbb egymással összenőnek, s az érett tobozon egyetlen pik- 
kelyféleség marad. A negyedik a Pinaceae toboza, amelyen következetesen termő- és 

26. ábra. a — Sagenopteris, b — Caytonia, c — Caytonanthus (Schimper és H. Thomas 
után); b és c nagyítva 


fedőpikkelyek vannak, s a termőpikkelyeken, amelyek mindig a fedőpikkelyek hónal- 
jában állnak, két-két mag található. Az ötödik csoportba tartoznak azok a fenyők, 
amelyeknek tobozuk nincs (Taxales, Podocarbales). Ezenkívül a levélállás mutat 
fejlődést a Cupressaceae családban, ti. ott keresztben átellenes, különben követke- 
zetesen szórt. 

A felsorolt tobozféleségek, illetve az ezekre alapozott rendszertani egységek meg- 
jelenése valószínűleg a triászra esik, ha ezt nem is tudjuk biztos maradványokkal alá- 
támasztani, 

A szágópálmák (Cycas-félék) mindkét típusa (Cycadopsida és Bennettitales) a 
triász-ílórában vezető szerepet játszott. A Cycadopsida nemzetségei közt a Pterophyi- 
lum és Taentogteris voltak gyakoriak. A Bennettitales fiatalabb típus, és noha levél- 
alkotása sok esetben a megtévesztésig megegyezik a Cycadinae levelével ,virágalko- 
tása erősen eltér, úgyhogy közös származásukra alig gondolhatunk. Mindkettő egy- 
mástól különböző két ismeretlen magvaspáfrány leszármazottja lehet. Mindkettő 
szárazságtűrő típus, de ebben a Benmettitales viszi el a pálmát. Egyik alakjuk, amely 
a triásztól az alsó krétáig élt, a Cycadeoidea mutatja a szárazság elleni berendezkedé- 
sek legérdekesebbjét. A törzs hordó alakú volt. Rajta több levélüstök fejlődött, 
jeléül annak, hogy eredetileg elágazó volt, de elpárologtatás elleni védekezésképpen 
az ágak megrövidültek és egybeolvadtak. Ugyancsak a törzs viseli a nagy kétivarú 
virágokat. A virágtengely alsó részét a nagy, erősen elágazó porzólevelek foglalták el, 
amelyek csillag alakú elhelyezésükkel valóban a virág látszatát keltik. A virágten- 
gely csúcsán foglaltak helyet a termőlevelek, szorosan egymás mellett, köztük meddő 
pikkelyekkel. Az egész törzset a lehulló levelek visszamaradt alapja borította, ami 
még inkább csökkentette az elpárolgást. A levelek szárnyasak voltak, kemény állo- 
mányból, szintén szárazságtűrő berendezkedéssel. (27. ábra.) 

A Cycadeoidea mellett több más ilyen növényt is leírtak, bár egyszerűbb, de meg- 
felelő felépítésűeket és virágalkotásúakat. Ilyenek a szárnyas levelű és egyivarú vi- 
rágú Williamsonia, az egyszerű levelű és kétivarú virágú Williamsoniella. A külön 
talált levelek (és ez a szokásos eset) hovatartozása nehezen dönthető el. Sok 
levélmaradvány egytormán tartozhatik a Cycas- és a Bennettites-félékhez. Újab- 
ban epidermisz-vizsgálatokkal igyekeznek ezt eldönteni, mert kitűnt, hogy a két osz- 
tálynak erősen eltérő epidermisz szerkezete van. Eszerint a Nilssonta- és Taentopte- 
ris-levelek, amelyek a mecseki liász-rétegekben olyan gyakoriak, a Cycas-félékhez 
tartoznak. Miután azonban igen sok levél hovatartozása nem állapítható meg, nem 
áll előttünk tisztán a két osztály szerepe a növénytakaróban külön-külön, s Így 
kénytelenek vagyunk őket együtt szerepeltetni. 

Nagy, de egyöntetű és valószínűleg ökológiája szerint sem nagyon eltérő cso- 
portot alkottak a Ginkgo-félék. Nem voltak szárazságtűrők, és e tekintetben elkülö- 
nülnek a szárazságtűrő triászkori típusoktól. Hogy mégis keverednek egyes Cycas-fé- 
lékkel és fenyőkkel, az inkább arra mutat, hogy ez utóbbiak közt sok volt a kevésbé 
szárazságkedvelő faj. A Ginkyo-félék az északi sarkvidéken a triászban és az alsó ju- 
rában élték fénykorukat. Úgyszólván csak leveleik alapján ismerjük akkori történe- 
tüket. E tekintetben roppant konzervatívak, igen kis változékonyságúak voltak. Ez 
egyrészt könnyűvé teszi a hozzájuk való tartozóság megállapítását, másrészt viszont 
arra mutat, hogy noha nagyon elterjedtek, a törzsfejlődés szempontjából nem jelen- 
tettek újat. Konzervativizmusuk eredménye azonban az, hogy egy fajuk ma is él. A kö- 
zépkorban levelük három, de egymáshoz közel álló típust mutat: alig szeldelt kis le- 
veleket (Ginkgo farvifolia), erősen szeldelt középnagyságú leveleket (Baiera), és 
szálas, osztatlan nagy leveleket, amelyek a Cordaites leveleire emlékeztettek alak- 
jukkal és párhuzamos erezetükkel (az Északi-sarkvidék flórájában). 

A triász-ílórát különböző szerveződései alakok széles skálája jellemzi. Ez arra 
mutat, hogy bármennyire elön- 
tötte akkor Földünket az aszály- 
hullám, mindig voltak kedvezőbb 
nedvességű területek. Ilyen volt 
a triász végefelé az Északi-sark- 
vidék. Itt valószínűleg a másutt 
kétségtelenül forró éghajlat he- 
lyett mérsékelt övit képzelhetünk 
el. Erre mutat a Ginkgo-félék tö- 
mege. A kisebb szélességekben si- 
vatagi, félsivatagi viszonyok ural- § 
kodhattak, amelyek a növényze- 1 VES: 
tet a vizek közelébe szorították. ó XI 
Itt a mocsári élőhelyeket az Egui- N 
setites nádasszerű társulásai fog- 
lalták el, a sós vízpartokon a Ple- 
urometa állt itt is, ott is. A víz- 
től távolabb ritkás, szavannaszerű 
fás növénytakaró alakult ki bizarr 
külsejű — szágópálma félékből 

(mindkét típus), egyes magvas- 
páfrányokból és fenyőkből. Ha- 
sonló bizarr arculatú meleg égövi —— 27. ábra. Cycadeoidea rekonstruált képe, erősen 
gyér fás növényzettel ma is sok kisebbítve (Hirmer után) 

helyen találkozunk a száraz trópusokon. Ilyen Szokotra szigete, 
a Kalahari és Karroo félsivatagi növényzete. Bármilyen hason- 
lók is voltak azonban a környezeti adottságok és a növényta- 
karó ökológiája, két alapvető különbség megmutatkozott. A fás 
növények egészen más növénytípusokból kerültek ki a triász- 
ban, mint ma, és teljesen hiányoztak a fűnemű növények. Ez 
könnyen érthető, hiszen akkor még csak lappangtak a zárva- 
termők. (28. és 29. ábra.) 

Voltak kisebb szélességeken is kedvezőbb helyek, illetve a 
triász folyamán beiktatódtak kedvezőbb éghajlatú szakaszok, 
mert sok helyen hatalmas termetű fenyőtörzsek maradványait 
találták. Ilyen maradvány együttes az arizonai kövült erdő, 
amelynek leghatalmasabb törzsei araukaroid szerkezetűek. 

A triászban ismét egyöntetűvé vált Földünk növénytaka- 
rója, mert a déli félgömb Glossofteris-flórája ismét kicserélő- 
dési kapcsolatba jutott az északi félgömb flórájával. Indiában 
a Glossojteris a triász elején még élt; maradványait olyan növé- 
nyekével együtt találták, amelyek az északi félgömb triászára 
is jellemzők. Ilyen a Schizoneura, a Sphenopsida típus egyik 
alakja. Az északi Ginkgo-félék lejutottak egészen Ausztráliáig. 
Rajtuk kívül a Thinnfeldia nevű magvaspáfrány legjellemzőbb, 
a déli félgömb nagy területeire. Itt a G/ossopteris-flóra helyébe 
a Thinnfeldia-flóra lép. Miután az páfránylevelű, arra követkcz- 
tethetünk, hogy ott a száraz, hűvös viszonyok mérséklődtek. 
Egyébként a Thinnfeldia az északi félgömbön is nagyon el- 
terjedt volt, s a mecseki liász rétegekből is ismeretcs. 

A triász a mészalgák családjának (Dasycladaceae) is fény- 
kora. A Buda környéki, és dunántúli triászkori mész- és dolo- 
5; mithegyek részben ezek vázából épültek fel, de más országok- 
ban is roppant tömegű ilyen rétegek ismeretesek. A Dasycladaceae 
család sohasem volt sem nemzetségekben, sem fajokban olyan 
evi gazdag, mint a triászban. Miután rengeteg jó állapotú mészváz 
maradt vissza, megállapíthatók a törzsfejlődési irányok és az is, 
hogy milyen időközökben zajlott le típus-változás, milyen hosszú 
lehetett tehát e moszatok egy-egy , fajöltője". A kezdeti ala- 
kok nem ágaztak el pontosan örvösen, a későbbiek azonban tí- 
pusosan örvös felépítésűek voltak. Eleinte az oldalágak egysze- 
rűek voltak, később elágaztak; eleinte a szaporítósejtek a ten- 
gelysejtben keletkeztek, később azonban az oldalágakon. Mint- 
egy II-szer cserélődtek ki a fajok a triász folyamán. (30. ábra.) 

A triász felső szakasza, a rhát már 
sokkal kevésvbé volt aszályos, és Íló- 
rája sokkal dúsabb volt. Miután az fló- 
rája szerint összevonható a jura alsó 
szakaszával, a liásszal, Így ezt a két időt 
együtt tárgyaljuk, mégpedig elsősorban 
hazai viszonyok alapján. 


28. ábra. Pleuromeia rekonstruált képe, 
erősen kisebbítve (Hirmer után) 


A Mecsek-hegység több helyén (Vasas, Komló) hatalmas liász-kőszénrétegek 
képződtek. A meddőkben igen sok kitűnő állapotú maradvány van, amelyek közül a 
következőket kell kiemelnünk. A Lycojsida nem hagyott vissza maradványt. A Sphe- 
nopsida egyetlen nemzetsége az Eguisetites. A Pieropsida főként spóráspáfrányokban 
volt gazdag típus a pécsi liászban. Rengeteg maradvány van néhány fajból, amelyek a 
Matontaceae és a Difteridaceae családokba és így a valódi páfrányok közé tartoznak, 
noha az Osinundaceac is képviselve volt. Nagyon gyakori a páfrányok első családjá- 

29. ábra. Triászi táj (Seward ulán) 


hoz tartozó Phtlebobteris (Laccobteris) muensteri. A Dipteridaceae közül nevezetes a 
Thaumatopteris és a Clathropteris ; az utóbbi igen nagy lemezes levelű. A magvaspáí- 
rányokat a Thinnfeldia és a Sagenopteris képviselték. A Cyas-félék Taeniobteris te- 
nuinervis fajának levele egyszerű volt, a Nilssonta acuminatáé szárnyas. A Ginkgo-fé- 
lék jól ismert Baijera nemzetsége gyakori, a fenyőfélék azonban nem hagytak vissza 
kellőképpen értékelhető maradványokat. A C/ieirolebis nevű nemzetség hovatartozása 
bizonytalan, a többi maradvány pedig silány ahhoz, hogy pontosabban meg lehessen 
határozni. 

A maradványok zöme kétségtelenül spóráspáfrányoktól származik. Törmegben 
utána a Cycas-félék következnek. Ebből az a helyzet domborodik ki, hogy a Ptero- 
Dsida-típusból megint a páfrányok kerültek uralomra. A magvaspáfrányok, amelyek 
közben egész flórákra jellemzők voltak, uralmukat már elvesztették. A trópusi vo- 
nás bizonyítékaként igen nagy számban vannak üstökösfák. 

A kőszénképződésről feltétlenül buja növényzetre kell következtetnünk. A kar- 

bonkori kőszenekkel szemben azonban — amelyek hatalmas törzsű nemzetségek 
szerves anyagából képződtek — itt a tömeg inkább aránylag vékony és nem magas 
törzsű növények lombozatából állt. Sajnos, az nem olvasható ki kellőképpen a marad- 
vány-együttesből, hogy milyen volt az erdő szinteződése. A páfrányok nagy száma, a 
magvaspáfrányok, a Baiera, a fenyők, de főleg a Cycas-félék arra mutatnak, hogy 
itt nem mocsárerdőről, hanem szárazabb talajon nőtt erdőről van szó. Kimondottan 
mocsárlakó típus csak az Egwisetites volt. 

Rövid, de beható pillantást vetve a pécsi liász-erdő összetételére abból a szem- 
pontból, hogy miként viszonylik ez az összetétel a mai erdők összetételéhez, nagy kö- 
zeledést figyelhetünk meg annak ellenére, hogy a zárvatermők még teljesen hiányoz- 
nak. A páfrányok alkotják a legváltozatosabb növényosztályt. Leszámítva a 
zárvatermőket, fajszámban ma is a páfrányok osztálya a leggazdagabb az edény- 
nyalábos növények közt. Az üstökösfák ma is jelentős szerepet játszanak a trópusi 
színezetű flórákban, hiszen trópusi tájat el sem képzelhetünk pálma nélkül. Végül a 
lombkorona-szint (valószinű, hogy a liász-flórában a Ginkgo-félék és a fenyők voltak 
a legmagasabb fák) két lombtípusból állt : valódi lombosfákból (említettük mír, hogy 
ökológiailag ilyeneknek kell tekintenünk a Ginkgo-féléket) és tűlevelűekből. Ha végig- 
tekintünk Földünk egész felületének lombkorona szintjén, könnyen megállapíthat- 
juk ennek a két lombtípusnak az abszolút fölényét. Alacsonyabb hőmérsékletű tája- 
kon, pl. az északi-sarkvidéken a jurában a Ginkgo-típusú lombosfák határozott ural- 
ma tűnik ki. Arra, hogy akkor ott nemcsak alacsonyabb hőmérséklet uralkodott, 
hanem a vegetációban évről évre beállt egy nyugalmi időszak is, bizonyítékul 
szolgálnak az onnan származó fatörzsek évgyűrűi. Ilyen gyűrűket hazai viszonylat- 
ban csak az alsó krétából és attól kezdve ismerünk, bár az alsó krétában még nem 
mindegyik törzsön van meg az évgyűrű. 

A jura a triásszal szemben nedvesebb és valószínűleg valamivel hűvösebb volt. 
A növénytakaró ennek megfelelően bujább lett, a forró, száraz éghajlat nyo- 
mai tünedeznek. A növénytakaró anélkül, hogy a mai típusok megjelennének, nagy 
lépésekkel közeledik a mai növénytakaró összetételéhez. 

A zárvatermők kialakulásának idejéből 
ismerünk mocsári társulásokat, erdőket, vala- 
mint ritkás fás növényi együtteseket, de nem 
ismerünk olyanokat, amelyek szárazabb tala- 
jon csak fűnemű növényekből állnak. Ezt nem 
nehéz megindokolni. A jura fűnemű növényei 
a spóráspáfrányok voltak. Ennek a növénytí- 
pusnak mai hideg- és szárazsági határai alig 
nyúlnak túl a fa- és cserjefajok éghajlati hatá- 
rain. Visszakövetkeztetve a jurára valószínű, 
hogy az akkori páfrányok sem voltak olyanok, 
amelyek mostoha, hideg, vagy száraz körül- 
mények közt életképesek lettek volna ott is, 
ahol az akkori nagyobb termetű fák vagy leg- 
alábbis a cserjék, tehát ahol fás növények ne 
találták volna meg életfeltételeiket. Olyan 
juranövényeket, amelyek ezeken a határokon 
túl szárazabb, illetve hidegebb éghajlat alá 

z terjedhettek volna, nem ismerünk. Ma a fás 

o. ábra. Diplo A ; FRN NENT ; 
FG egyik ézeyükoribb, mészaletjá, növények tenyészeti határán túl az edényes 
nagyítva (Pia után) növények közül kizárólag zárvatermőket ta- 

lálunk. A virágtalan edényes növények messze elmaradnak, a nyitvatermőknek pe- 
dig nem is fejlődtek ki fűnemű alakjaik. 

A fa tenyészeti határán túl a hideg és száraz éghajlatú területekre (különösen 
az utóbbiakra) még mcssze benyúlnak a cserjék, azaz kisebb termetű fás növények. 
Ilyen cserjék eredctileg a magvaspáírányok közül kerültek ki. Ez tette lehetővé a 
Gondvana föld benépesülését. Ma ezek nem léteznek. Három típusból ismerünk cser- 
jéket, amelyek ma az ilyen területre átterjednek : fenyőket, csikófark-féléket (Ephedra, 
Welwitschia), és főként zárvatermőket. Olyan fenyőcsaládokat, amelyeknek ilyen 
hideg-, illetve szárazságtűrő cserjéi alakultak ki (Pinaceae, Cupressaceae) — a jurából 
kellő bizonyossággal még nem ismerünk, éppígy nem ismeretesek a Gnetinae és a zár- 
vatermők sem. A jurabeli magvaspáírányok (Thinnfeldia, Sagenopteris) nem mutat- 
koznak különösebben hideg, sem szárazságtűrőknek. Így fel kell tételeznünk, hogyha 
a jura folyamán voltak olyan száraz illetve hideg éghajlatú területek, amelyek a fa 
tenyészeti határán messze túl feküdtek, akkor ezeken cserjések sem alakulhattak ki. 
Itt tehát csak egészen alacsonyrendű növénytársulásokat (zuzmók, mohok) tételez- 
hetünk fel. 

A jurából már kétségtelen zárvatermő nyomokat ismerünk, tehát jelen vol- 
tak, csak még nem jutottak terjedésük során olyan pozícióra, hogy maradványai- 
kat nagyobb mennyiségben észlelhetnénk. A zárvatermők történetének lappangó 
szakasza ekkor már a végéhez közeledett, s az elmondottak alapján könnyen eláraszt- 
hatták az éghajlati okokból a jurában még csak alacsonyabbrendű növényzettel borí- 
tott területeket. Meg kellett azonban küzdeniök honfoglalásuk érdekében a jura-er- 
dővel. A zárvatermők legelső kézzelfogható maradványai az Eucommia, a Magnolia 
és a tündérrózsák pollenjai. A tündérrózsák vízi életmódúak, az Eucomnia és Mag- 
nolia pedig nem olyan zárvatermők, amelyek a jura-fák tenyészeti határán túl élet- 
képesek lehettek volna. Így a zárvatermők nyilvánvalóan úgy kezdték meg uralmu- 
kat, hogy a meglevő magasabbrendű növénytársulásokba nyomultak bele, s először 
ezeknek az élőhelyén kezdtek szilárdan megtelepedni, majd ezek határterületén ala- 
kultak ki olyan típusaik, amelyek elfoglalhatták az eddig hasonló nagyságrendű nö- 
vényekkel nem borított területeket. 


A zárvatermők sorsa kialakulásuk után 


A zárvatermők kialakulása után a növényvilág törzsfejlődésében további hasonló 
nagy változás nem volt. Igaz, hogy ismerünk ma. élő növényeket, ezek közt elsősorban 
a már említett csoportot, amelynek magvédelme az integumentum fejlettségében csú- 
csosodik ki (burkoltmagvúak, Cilamydospermopsida), s amelyek a Föld rétegeiben 
csak egészen fiatal! korokból hagytak vissza biztos maradványokat. Az ősnövénytan 
nem ismer negatív bizonyítékokat ; a maradványok hiánya tehát nem bizonyítja azt, 
hogy eczek újabb származásúak. Meggyőződésünk, hogy a. burkoltmagvúak egyidősek 
a zárvatermőkkel vagy esetleg meg is előzték őket. Kialakulásuk mindenesetre szin- 
tén jelentős törzsfejlődési lépés volt, de miután ezek soha és sehol nem vergődtek 
nagy fontosságra a növénytakaróban, így kifejlődésüket nem mérhetjük össze a zár- 
vatermiőők kialakulásával. 

Felíogásunk szerint a zárvatermők monofiletikusak. Kialakult egy első, legősibb 
zárvatermő típus. Miután ez rendkívül életerős volt, s a létért folyó küzdelemben jól 
megállta a helyét, biztosra kell vennünk, hogy kialakulásának termőhelyén ránézve 
optimális környezeti viszonyok uralkodtak. Az újonnan keletkezett növénytípusok, 

különösen azok, amelyek a törzsfejlődés nagy lépéseként jöttek létre, mindig sokkal 
tágabb ökológiájúak, mint az elöregedettek. Aránylag különböző éghajlati és 
egyéb adottságok közt életképesek, de mégsem képzelhető el, hogy részükre bármi- 
féle éghajlat megfelelő lett volna, sőt az sem valószínű, hogy kialakulási helyük 
viszonyaitól eltérő viszonyok közt is optimumban és a többi ott élő növénnyel ver- 
senyképesek lettek volna. 

A múltból előkerült maradványok és a zárvatermők mai roppant nagy elterjedése 
és változatos alakjai arra engednek következtetni, hogy a típus kialakulásával nem 
állt meg fejlődésük, csak kisebb lépésekkel folyt és rengeteg új alakot hozott létre. 
A zárvatermők továbbfejlődése, annak irányai, az összefüggések — a fejlődéstörté- 
net és a növényrendszertan legbonyolultabb és leginkább vitatott problémái. Minde- 
zek részletes tárgyalása nem fér bele könyvünk keretébe, és nem is lehet célunk olva- 
sóinkat ezeknek a problémáknak az útvesztőjébe vezetni. Meg kell elégednünk né- 
hány fejlődéstörténeti törvényszerűség megemlítésével. 

A zárvatermők összességének áttekintése arra vall, hogy vannak egymáshoz kö- 
zel álló és egymástól nagy szakadékkal elválasztott fajok. Az előbbieket, mint ez az 
egész növényországban történik, nemzetségekben foglaljuk össze. Ezek a nemzetsé- 
gek azonban egészen különböző mértékben válnak el egymástól. Így pl. elkülöníthet- 
tünk családokat és magasabb egységeket. Ha most az ezek közti hézagokat vizsgál- 
juk, akkor megállapíthatjuk, hogy egyesek közt az átmenet fokozatos, máshol azon- 
ban igen nagy különbségek mutatkoznak, amelyeket sem a ma élő, sem a múltból is- 
mert típusok nem hidalnak át. 

Ha figyelembe vesszük pl. a juharfa ( Acer) nemzetséget, illetve a juharfa-félék 
családját, akkor e közt a család közt és az összes többi család közt mélyreható eltéré- 
seket látunk. A juharfa levelei keresztben átellenesek, legtöbbször karéjosak vagy 
osztottak, részben vagy egészen tenyeres erezetűek, termései sajátságos ikerlependé- 
kek, virágalkotása is sajátságos és a többi virágoktól eltérő. Ezzel szemben a juhar- 
fajok egymástól csak egészen csekély bélyegekkel különböznek. Ha tehát nem is fi- 
gyelhető meg olyan további nagy fejlődés, mint amely a zárvatermőket létrehozta, 
— a típus felaprózódása kétféle nagyságrendben történt. Voltak nagy ugrásszerű 
változások, amelyeket megaevolúció (vagy az ősállattani kutatók typostrophismusa) né- 
ven ismerünk és voltak egészen kis változások, amelyeket mikroevolúciónak nevezünk. 
Ehhez jön még az utódok szokásos változékonysága. 

A növény-kategóriák közt megnyilvánuló nagy szakadékot kétféleképpen értel- 
mezhetjük. Vagy nagy ugrásszerű változással, vagy pedig azzal, hogy a fejlődés foko- 
zatos volt ugyan, de a köztes alakok kihaltak. Korábban az olyan növény-csoporto- 
kat, amelyek közt nagy hézagok voltak — régieknek tekintették, míg a fokozatos 
átmenetekkel egymással összekapcsolt kategóriákat fiatal keletkezésűeknek tartot- 
ták. Ez vitterá Englert arra, hogy az egyszikűeket, amelyeknek sorozatai közt 
nagy szakadékok tátonganak, a zárvatermők kiinduló osztályának tekintse és belő- 
lük vezesse le a kétszikűeket. Azóta ez a felfogás megváltozott, s az egyszikűek közt 
levő nagy hézagokat megaevolúció eredményének tekintik. Az egyszikűek tehát fia- 
talabb osztályt képviselnek, mint a kétszikűek. A megaevolúció annál nagyobb lépé- 
sekkel viszi előre a törzsfejlődést, minél fiatalabb a fejlődő növénytípus, tehát lépé- 
sei a fejlődési sorok hosszával egyenesen arányosak. 

Az egyes , láncszemek" kihalásának gondolatát azonban az elszigetelt típu- 
sok megítéléséből nem szabad kihagynunk. Ismerünk több olyan nemzetséget, csa- 
ládot, sőt magasabb rendszertani egységet is, amelyeket ma egyetlen faj képvisel, a 
múltban azonban sokkal változatosabb volt. Erre legszebb példa a Gixkgo, amely 
egy hatalmas és nagymúltú növényosztály utolsó képviselője. 

A megaevolúció feltételezésével könnyebben elképzelhetjük a zárvatermők arány- 
lag igen gyors és szerteágazó törzsfejlődését. Sokkal több időt vett volna igénybe, ha 
a fejlődés csupán mikroevolúcióval folyt volna. Ez utóbbi főképpen a fajok kialaku- 
lásában nyilvánult meg. 

És most lássunk néhány törzsfejlődési mozzanatot, amely a zárvatermők létre- 
jöttében döntő szerepet játszott (a tényleges fejlődés vázolására később visszatérünk). 
Többször említettük, hogy a zárvatermők egyik kiugró, előnyös tulajdonsága a nyit- 
vatermőkkel szemben, hogy fűnemű alakjaik is vannak. Természetesen elsősorban be 
kell bizonyítanunk, hogy a kezdeti zárvatermők valóban fásszárú növények voltak. 
Nos bizonyítékaink a következők. 

I. Kifejtettük már, hogy a zárvatermők történetét valamely magvaspáfrányból, 
mindenesetre ősibb magvasnövényből, tehát a nyitvatermőkből kell levezetnünk. A 
nyitvatermők következetesen fás növények, és ilyenek voltak a múltban is. 2. A leg- 
ősibb zárvatermő virágalkotást fákon észleljük (Magnolia, Degeneria). 3. A tökéletes 
vízszállító szerv, a trachea kétségtelenül olyan növényben alakult ki, amelyre ez hatá- 
rozott előnyt jelent, tehát nagy termetű növényen, azaz fán. A ma élő zárvatermő- 
kön azt tapasztaljuk, hogy az összes fűnemű növény valódi edényekkel rendelkezik ; 
a fák közt van néhány faj, amelyben még csak tracheidák vannak. Tehát a zárvater- 
mők közt a trachea nélkülieket kell a legősibbeknek tekintenünk. Ezek pedig fák. 

A fűneműek mégis nagyon hamar kialakultak. Erre bizonyíték, hogy ismerünk 
fűnemű növényeket kezdetleges zárvatermő virágalkotással. Ilyenek pl. a tündérró- 
zsák, amelyek pollenje is a kétszikűek legrégibb nyomai közt szerepel. Ezek a kezdet- 
leges fűnemű zárvatermők — vízi növények. Keletkezésüket a következőképpen kép- 
zelhetjük el. Egészen más élőhelyen egy növény-típusnak úgy fejlődhet ki megfelelő 
új alakja, ha az új élőhely az elődnövény termőhelyének közvetlen közelében van. Az 
első zárvatermők erdei fák voltak. Erdő közelében pedig olyan élőhelyet, amely a 
fatenyészetre alkalmatlan, de a fűnemű növény ott megtalálja optimumát — legin- 
kább erdei tóban vagy vízfolyásban képzelhetünk el. Az erdei fa-alak megaevolúci- 
óval, de anélkül, hogy a virágalkotásban változás állna be, utódaiban fűneművé 
válik. 

Ez arra is fényt vet, hogy —amint már kifejtettük —a szaporító szervek a törzs- 
fejlődés folyamán sokkal konzervatívabbaknak bizonyultak, mint a testi szervek. 
Míg a testi szervek roppant átalakuláson mentek keresztül, addig a virágalkotás a 
régi maradt. Ennek az a magyarázata, hogy a testi szervek sokkal inkább ki vannak 
téve a környezet befolyásának. Az Euwcommia korai kialakulása mégis azt bizonyítja, 
hogy a virágalkotásban is igen hamar állt be a további fejlődés. Hogy ezt megérthes- 
sük, néhány szót kell szólnunk azokról a fokozatokról, amelyek a virág törzsfejlődé- 
sének egyes állomásait jelzik. . 

A primitív zárvatermő virágban a virágtagok, a virágtakaró, a porzók és a termők 
nagyobb, meg nem határozott számban voltak meg, és a megnyúlt virágtengelyen 
csavarvonalban elhelyezkedve fejlődtek (spirális virágalkotás). A virágtakaró leve- 
lek, a porzók, valamint a termőlevelek is szabadok voltak, nem nőttek össze egymás- 
sal. A virágban tehát több magház volt, mert a termőlevelek külön-külön saját 
szélükkel összenőve alkottak egy-egy zárt magházat. 


Az egyes virágrészek czután a következő fejlődésen mentek keresztül. A virágtengely 
megrövidül, a virágtagok közvetlenül egymáshoz szorulnak. Ez azt hozza magával, hogy a 
különböző virágtagok ezentúl nem csavarvonalban, hanem örvökben helyezkednek el 
(ciklikus virágalkotás). Említettük, hogy az örvös levélállás a szórt levélállásból vezet- 
hető le. Ezt itt megismétlődve látjuk, 

A virágtakaró, amely szórt állásban fokozatos átmenet a csésze és a párta között, 

két külön kört kezd alkotni, amelyek vagy egyneműek vagy különneműek. A kezdetben 
még meg nem határozott szám körönként rögzül. A további fejlődést az egyes körök kiesése 
jelenti. Először egy kör (rendszerint a párta) csökevényesedik els a virágtakaró egyszerű- 
vé válik. Mindkét kör eltűnése a csupasz virágot eredményezi. 

A porzók eleinte csavarvonalban, később két körben helyezkednek el. Kezdetben 
meghatározatlan számú porzó van egy körben, majd a szám állandósul. A porzók egyik 
körének a kiesése továbbfejlődést jelent. Ha mindkét kör eltűnik — egyivarú termös 
virág keletkezik. Egyben fejlődés az, ha egy körben a porzók száma csökken, illetve a por- 
zók egyenlőtlenekké válnak vagy összenönek. 

A termőlevelek kezdetben csavarvonalban helyezkednek el, később pedig egy körben. 
A csavarvonalban elhelyezkedő termőlevelek mindig szabadok; ekkor a virágban több 
magház van. A körben elhelyezkedők idővel egyetlen magházzá nőnek össze. A termő 
törzsfejlődése azonban más irányban is folyik: eleinte a virágtengely csúcsán áll, később 
abba félig, vagy egészen besüllyed. Így alakul ki a felsőállású magházból a közép-, illetve 
az alsóállású magház. Természetesen a termölevelek száma is csökken a törzsfejlődés so0- 
rán, de sohasem állandósul olyan precízen, mint a porzóké. A termő eltűnésével keletkezik 
az egyivarú porzós virág. — 

Miként a termőlevelek, úgy a többi virágtag összenövése is fejlődést jeleat, noha ez 
lényegesen kisebb fontosságú a törzsfejlődés szempontjából. Az összenövések, valamint az 
itt felsorolt összes fejlődési fokozatok általában polifiletikusak, a törzsfejlődés több vona- 
lán függetlenül alakulnak ki. 

A virágtakaró tagjainak összenövése, valamint az a körülmény, hogy a magház be- 
süllyed a virágtengelybe, lényegileg a belső virágrészek, különösen a magházban levö mag- 
kezdemények erősebb védelmét szolgálja. Így itt az eredetileg kettős integumentum egy- 
szerűvé válik. Az alkalmazkodásként jelentkező egyszerűsödés tehát progressziót, maga- 
sabb fejlettséget jelent. 

A virág szimmetriájában is változik a törzsfejlődés során. Kezdetbezn szabílyos, ké- 
sőbb részarányos a virág, de kifejlődik egyes fejlődési sorokon a szadálytalan viráz is. 

Mindezek a fokozatok a fejlődés irreverzibilis ( nezzfordíthatatlan) szj.ítságai, mert 
ellenkező irányban való fejlődés nem észlelhető. Adva van tehát olyan támpontunk, 
amellyel a törzsfejlődés irányát megállapíthatjuk. Másrészről azonban az egyes tagok 
illetve fejlődési irányok egymástól teljesen függetlenek. Magas fejlettségű virágtakaró 
nem feltétlenül jár együtt hasonló fejlettségű ivarszervekkel stb. j 


A virágok kezdetben magánosak, idővel azonban a legkülönbözőbb csoportosu- 
lás fejlődik ki. Ez munkamegosztást jelent, tehát fejlődést. Más fejlődési sorokon a vi- 
rágtakaró elsatnyul; ilyenkor a rovarmegporzást a szélbeporzás váltja fel. A szél- 
beporzás a zárvatermők között magasabb fejlettséget jelent, noha a zárvatermők elő- 
dei, tehát a nyitvatermők is szélmegporzásúak voltak. A zárvatermők rovarbeporzása 
a megtermékenyítést biztosabb alapra helyezte, hiszen a repülő rovar következetesen 
ugyanannak a fajnak egyik virágáról a mísikra száll. Egyúttal elősegíti: az előnyös 
kereszteződést különböző egyedek virágai közt, sőt virágpor-megtakarítást is jelent. 
A szélmegporzású növények általában több pollent termelnek. A szélporzásra való 
áttérésnek társulástani okai vannak; a nagy társulóképességű és nagy tömegben 
együttélő növények (barkások, pázsitfélék) között fejlődik ki. 

A felsorolt jellegek kialakulása csak parányi részét teszi ki annak a roppant vál- 
tozatos és szerteágazó törzsfejlődésnek, amit a zárvatermőkön megfigyelhetünk. 
Amilyen nagy skálája van a szaporítószervek törzsfejlődésének, ugyanúgy a testi 
(vegetatív) szervek — különösen a szár, de a levél is — sokoldalú változékonvságot 
mutatnak a zárvatermők soraiban, olyan változékonyságot, amelyhez foghatót 
egyetlen más növénycsoportban sem észlelünk. Ha összevetjük a zárvatermők faj- 
számát a többi csoportéval, akkor kitűnik, hogy a többit együttvéve is felül- 
múlja. Különösen áll ez a többi magvasnövényre, mert azoknak a mai flórában 
együttvéve sincs több fajuk 1000-nél, szemben a 200 000-re tehető zárvatermő 
fajjal. A magasabbrendű növények közt csak a páfrányok mintegy I6 000 faja mér- 
hető a zárvatermőkhöz. Itt azonban meg kell gondolnunk, hogy a páfrány mint ala- 
csonyabb szerveződésű növény, kevesebb szerven mutatja ezt a változékonyságot, s 

így mondhatjuk, hogy ennek figyelembevételével számuk eléggé arányban áll a zár- 
vatermőkével. Ha most összehasonlítjuk a különböző kategóriákat az életformák és 
az élőhelyek szempontjából, rögtön kiderül, hogy ilyen tekintetben minden más tí- 
pus messze elmarad a zárvatermők mögött. Beszélhetünk tehát egy roppant nagy ve- 
getatív szervi és ökológiai törzsfejlődésről is. A zárvatermők vegetatív szervei a legmesz- 
szebbmenő átalakulásra képesek; eredeti funkciójuk helyett egészen más funkciók 
elvégzésére is módosulnak. 

Mindez hozzájárult ahhoz, hogy a zárvatermők ne csak helyettesíteni tudják az 
általuk kiszorított régebbi típusokat, hanem olyan élőhelveket is benépesítsenek, ame- 
lyek a többi növény számára hozzáférhetetlenek voltak. Részletekbe nem bocsátkoz- 
hatunk, bármennyire érdekfeszítő mozzanatok kínálkoznának is, így csak arra hív- 
juk fel olvasóink figyelmét, hogy a növény minden törzsfejlődési lépéssel hosszabb 
utat tett meg történetében és jobban alkalmazkodott egy adott élőhely viszonyaihoz, 
még abban az csetben is, ha a fejlődési irány az elődökhöz képest satnyulás, egyszerű- 
södés. 


A zárvatermők bevonulása a régi típusú növények 
közé az alsó krétában 


Az a probléma, amelyet ez a cím felvet, igen homályos mozzanat a. zárvatermők 
térfoglalásának problémakörében. Az alsó krétakori flórák csak igen kevés helyről, 
egymástól messzefekvő területekről ismeretesek, köztük ismeretlen korkülönbségek 
vannak, s ez megnehezíti azt, hogy a zárvatermőket lépésről lépésre követhessük hó- 
dító útjukon. Annyi kétségtelen, hogy az alsó kréta nem minden ílórájában jelentkez- 
nek, és még sehol sem játszanak vezető szerepet. 

Olyan alsó kréta flórákat, amelyek részben már zárvatermők maradványait is tar- 
talmazzák, elsősorban Észak-Amerika Maryland államából, Portugáliából, Észak- és 
Északkelet-Ázsiából ismerünk, ezenkívül kétszikű fák törzseit Angliából és Madagasz- 
kárból. Ez a legutolsó adat azért nevezetes, mert egyébként a déli félyömb alsókrétájá- 
ból eddig nem kerültek elő a zárvatermők maradványai. Érdekes, hogy az észak-ame- 
rikai és északkelet-ázsiai alsó kréta növények közt egyszikűek is vannak. Sajnos, a ma- 
radványok nem egészen meggyőzően mutatják ce jellegeket. A Grönlandból az alsó kré- 
takoriaknak leírt zárvatermő maradványok kora kétséges. A kétségtelenül alsó kré- 
takori maradványokat részben sikerült ma is élő nemzetségekkel kapcsolatba hozni, 
más részüket azonban ma ismeretlen, kihaltnak tekintett nemekbe sorolták be. Ez 
teszi éppen nagymértékben bizonytalanná azt a képet, amelyet a zárvatermőknek 
az alsó krétában való térfoglalásáról magunknak alkotni tudunk. Északkelet-Ázsiá- 
ból főként trópusi nemzetségekkel kapcsolatba hozott fajokat ismertettek (Paudano- 
bhyllum, Aralia, Cissites). Atöbbi alsó kréta lelőhelyek nemzetségei részben mérsé- 
kelt övi, részben trópusi mai nemzetségekhez tartozónak vélt fajokat mutatnak fel. 
A grönlandi kétségesen alsó kréta növények (ha valóban alsó krétabeli rétegekől van 
is szó, akkor is ezek fiatalabbak a többinél) jobban hasonlítanak ma élő, részben tró- 
pusi, részben mérsékelt övi nemzetségekhez. Mindez meggyőzhet bennünket arról, 
hogy ismeretcink nem elégségesek a probléma megoldásához. 

Nézzük azonban most a nem zárvatermőket és azokat a lelőhelyeket, amelyek 
zárvatermők maradványait nem tartalmazzák. Alsó krétabeli maradványokat írtak 
le a Spitzbergákról, Nagy-Britanniából, Svédországból, Belgiumból, Franciaország- 
ból, Németországból, szak-Olaszországból, Közép-Oroszországból, Egyiptomból, 
Szíriából, Észak- és Kelet-Szibériából, Japánból és Szachalin szigetéről. Vannak ilyen 

korbeli adataink hazánkból is, mégpedig a Dunántúl egyes helyeiről. Ezek két fe- 
nyőfa-típusra vallanak; az egyik Araucaria, a másik Podocarbus-szerkezetet 
mutat, bár e két nemzetségnek a jelenlétét az európai alsó krétában nem tekinthet- 
jük bizonyítottnak. Annyi kétségtelen, hogy hazánkból innen van legfiatalabb arau- 
karoid törzsszerkezetünk és a legrégibb olyan fatörzsünk, mely határozott évgyűrű- 


ket mutat. 

Az alsó kréta flóráinak növényanyaga távolról sem 
olyan gazdag, és maradványai sem határozhatók meg olyan 
jól, mint akár a karbon, akár a liász flóráinak növényei. 

Az alsó kréta egyik legérdekesebb növénytípusa a 
Pleuromeia eltörpült leszármazottja, a Nathorstiana, a. ké- 
sőbbi durdafüvek (Isoéetes) vélt elődje. (3I. ábra.) Düne- 
növénynek tekintik; tengerek partján élt. Ez egyetlen 
képviselője a Lycopsida-típusnak. A zsurlók közül ekkor 
még mindig csak az Egwisetítes játszott szerepet. Leszár- 
mazottja, a mai zsurló (Eguiselum) csak a felső krétában 
jelenik meg. A két típus közt — a nagyságbeli különbség 
mellett (hiszen az Egwisetum lényegesen kisebb az Egtise- 
titesnél) —, a szerveződési elválasztó bélyeg az, hogy az 


j Egvisetítes spórái simák, a zsurlók spóráin azonban 
szárnyszerű függelékek vannak. A Calamites és Egnisetites 
organizációs megkülönböztetője pedig az, hogy az előbbi 
sporofillum-örvei között meddőlevél-örvök vannak, ame- 

A j lyek az Eguisetites sporofillum-füzéréből hiányzanak. 
Tisebbítus (Műgdeíran 7 A páfrányok közt az uralkodó fiatal alakok mellett 
után) jelentős szerepet játszott az ősibb típusú Weichselia. Szára 
gumószerű volt, erősen osztott levelekkel, amelyek két 
méteresre is megnőttek. 

A Benneltitales rend élt még, sőta Cycadeoidea a maradványok nagy számából 
ítélve akkor élte fénykorát. Az ősi Ginkgo-féléket (amilyen a Baiera) már a ma is élő 
Ginkgo-nemzetség váltotta fel (32. ábra). E fának az alsó krétában még több 
faja élt és gyakori volt, de a felső krétában egyetlen fajra zsugorodott össze és ez is 
ritkává vált. Erre kétféle magyarázatunk lehet. A Ginkgo mérsékelt övi fa, amely ki- 
alakulása és változékonysága idején még többféle éghajlaton megélt. Később éghaj- 
lati igénye állandósult, s a Ginkgo nagy területekről eltűnt. A másik elgondolás az, hogy 
egyéb olyan lombosfa, mint a Ginkgo, a zárvatermők megjelenése előtt nem élt. Így a 
zárvatermőkben veszedelmes ellenfelekre talált a létért folyó küzedelem során. Az 
alsó krétában a legváltozatosabb képet a fenyők mutatják. Még élnek az átmeneti 
alakok, amelyek sem az ősi fenyők, sem a ma élők közé nem sorolhatók be, de már 
nagy számban vegyülnek közéjük a ma élő családok nemzetségei. Bizonyos mérték- 
ben kétségesnek látszik ezek besorolása, mert az északi félgömbről több alsó kréta- 
beli fenyőt írtak le, amelyeket olyan családokba, ill. nemzetségekbe sorolnak, ame- 
lyek ma kizárólag a déli félgömbön élnek. Ilyenek az Arawucaria és az Arthrotaxis. 

Egy pillantást vetve a déli félgömb alsó krétakori növényzetére, kitűnik, hogy 
ott — eltekintve a zárvatermők hiányától — általában ugyanazokat a növényeket 
figyelhetjük meg, mint északon. A nagy , vasfüggöny" az északi félgömb és a Gondva- 
na-föld flórája közt már korábban fellebbent. A fenyők közt azonban csak a déli fe- 
nyők találhatók, amelyek törzsein évgyűrűket figyeltek meg. 

Az egyes lelőhelyekről előkerült növény-együttes olyan növények keverékére 
vall, melyek egy része mai trópusi, más része mai mérsékelt övi növényekkel van ro- 

JI. ábra. Nathorstiana 

Ginkgo adiantoides levelének lenyomata a Cunonia oligocaenica, a fokföldi C.capensis 


Heves megyet Balaton község felső-szarmata ősének levélkéje az Eger melletti Wind-féle 
tufájából téglagyár agyagbányájából, felső-oligocén 
korból 


Seguoia langsdorfii a kaliforniai vörösfa ősének áglenyomata a budaújlaki téglagyár 
agyagbányájából, alsó oligocén korból 


Abelia virágcsészéje a budaújlaki agyag- Szilfalevél lenyomata az egri Wind-féle tég- 
bányából, alsó oligocén korból lagyáv . agyagbányájából,  felsőoligocén 
korból 


Gyertyánjfa levelek az Eger melletti Wind- Észak-amerikai rokonságú tölgy (Ouercus 
féle téglagyár agyagbányájából, felső oligo- gigantum) levelének lenyomata a Wind- 
cén korból féle téglagyár agyagbányájának alsó réte- 


getből, felső oligocén korból 


II 


Hiüvelytermés lenyomata a Wind-féle tégla- Legyezőpálma levele az egri Wind-féle tég- 
gyár agyagbányájának felső rétegeiből, felső lagyár agyagbányájának felső pálmás ré- 
oligocén korból tegeiből, felső oligocén korból 

. 
PP 

Sassaíras levéllenyomata az Eger melletti Glyptostrobus áglenyomat a mecseki Ma- 
Kisegedről, alsó oligocén korból gyaregregyről, középső miocén korból 


III 


Podogonium knorrii ferméshüvelye éppen Babérféle levelének lenyomata A ndornaktá- 
kilépő maggal Erdőbényéről, alsó szarmata lyáról Egertől délre, közébső miocén korból 
korból 


Az észak-amerikai sárgafenyő (Pinus pon- Örökzöld tölgy (8uercus mediterranea) le- 
derosa) ősének tufjába ágyazott" tobozlenyo- véllenyomata Ferdőbénve alsós zarmatájából 


mata Hont mellől, középső miocén korból 


IV 


konságban, s így nem tudjuk a növénytakaró éghajlati igényét, egyben az akkori ég- 
hajlatot megállapítani. Egyes nézetek szerint ez elsősorban a maradványok sok eset- 
ben rossz meghatározásának és annak köszönhető, hogy az egyes lelőhelyek kora kü- 
lönböző, és hogy az alsó krétában is megvolt már a különböző éghajlatú íÍlórák szét- 
válása. Annyi kétségtelen, hogy a zárvatermők levelei az alsó krétában lényegesen 
kisebbek, mint a felső krétában és a harmad időszakban. Ugyanez azonban a páf- 
rányokon nem nyilvánul meg. Így ezt a jelenséget nem magyarázhatjuk éghajlati, 
hanem csak fejlődéstörténeti okokkal. A zárvatermők lemezes leveleikkel merően el- 
ütnek a fenyőktől. A fenyőknek a másodlagos fájában is csak tracheidák vannak, ez- 
zel szemben a zárvatermők a legtökéletesebb szállítóelemekkel, a tracheákkal ren- 
delkeznek. Ez lehetővé tette nem kiegyenlített és nem magas párateltségű éghajla-. 
ton azt, hogy asszimiláló elpárologtató felületük lényegesen megnövekedjék. A szál- 
lítószövet-rendszer tökéletesedése azonban lassan, lépésről lépésre történt, és ennek 
megfelelően az asszimiláló felület is csak lassan növekedett, míg végül a felső krétá- 
ban kiteljesedett. 


32. ábra. Gingko biloba ága 


Az alsó kréta átmeneti időszak, melyben a már kihalt és a ma is élő növénytípu- 
sok úgyszólván egyenlő arányban szerepeltek a növénytakaróban. A növénytakaró 
maga pedig nem mutat olyan határozott jellemvonásokat, hogy belőle az éghajlati 
viszonyokat biztosan leolvashatnánk. Az akkor élő zárvatermők sem rokonsági 
szempontból, sem ökológiai igényükkel nem eléggé ékesszólók ahhoz, hogy előző 

sorsukra és a növénytakaróban viselt szerepükre nézve a nhozzájuk intézett" kérdé- 
sekre érthető választ adjanak. A következőkben ti. mindig felteszünk majd olyan 
kérdéseket, hogy a növénytakaró honnan ered, tagjai hol és milyen körülmények 
közt alakultak ki, és hogyan kapcsolódnak a jelenlegi növényekhez, milyen viszony- 
ban vannak a velük együtt élő többi növénnyel, és mi a szerepük a növénytakaró felé- 
pítésében. A későbbi flórák erre érthető választ fognak adni, mert tagjaikat, illetve 
azok rokonságát jól ismerjük, és minden tulajdonságukban határozottan állnak 
előttünk. Az alsó kréta-típusokról sok esetben még azt sem tudják, hogy fák, cserjék 
vagy fűneműek voltak-e? Hol keressük ma élő rokonságukat; az együtt élők hogyan 
verődtek össze? Törzsfejlődés és növényterjedés szempontjából roppant fontos idő- 
szak ez, amelynek során a növénytakaró a mozgásban levő viszonyok miatt még csak 
nagyon halványan ismeretes. 


A mai fenyők kialakulása, törzsfejlődésük és 
földrajzi elhelyezkedésük 


A fenyők tű- vagy pikkelyleveleik és csak nagy ritkán lemezes leveleik, örökzöld 
lombjuk (igen ritkán lombhullatók), általában kúp alakú termetük miatt nagyon cgy- 
séges kialakulású osztálynak tűnnek. Úgy gondoljuk, hogy élt valamikor egy ősalak- 
juk, amelyből az összes ma fenyőnek nevezett fa kialakult. Ezt a felfogást azonban 
nemcsak nem tudjuk bizonyítani, hanem a kutatók közt vannak tagadói is. Különö- 
sen áll ez a toboz nélküli fenyőkre, noha ezeknek levelei és törzsszerkezete is nagy vo- 
násokban megegyezik a tobozos fenyőkével. Felfogásunk határozottan az, hogy a 
fenyők közös származásúak, de az ősi típus már nagyon korán továbbfejlődött és 
több fejlődési sorra szakadt. Legelőször is leszakadtak a toboz nélküliek ; utóbb kia- 
lakult a többi sor olyan vonalakon, amelyek jellemzését már megadtuk (78. oldal). 

A fenyők tűlevele párolgáscsökkentő berendezés. Miután a hidegtűrés és a szá- 
razságtűrés nagyjából azonos jelenségek, a fenyőtű egyúttal arra is képessé tette a 
fát, hogy erős telű területekre is átterjedjen. Ugyanilyen szerepe van a pikkelylevél- 
nek, noha a pikkelylevelű fenyők közt kevésbé alakultak ki hidegtűrő, annál in- 
kább szárazságtűrő típusok. Ennek ellenére igen sok fenyőfaj, sőt egész nemzetségek, 
családok , kerülik" a kemény telű és forró száraz nyarú területeket, s a kiegyenlített 
éghajlathoz ragaszkodnak. Ez érvényes a trópusi Podocarpaceae és a déli félgömbön 
elterjedt Araucariaceae családokba tartozó fenyőkre, valamint a tiszafafélékre ( Taxa- 
cege) és a mocsárciprusfélékre ( Taxodiaceae) is. A két fennmaradó családból a Pina- 
ceaeben sok eklatánsan hidegtűrő, a Cupressaceaeben pedig igen sok szárazságtűrő 
faj alakult ki. 

A zárvatermők lombhullató típusai szintén alkalmazkodni tudtak a kemény tél- 
hez, mert hiszen a lomb lehullatásával csökkent a párologtató felület, és ézáltal asz- 
szimiláló szerveiket sem károsítja a jég roncsoló hatása. Egy élőhelyen azonban hát- 
rányban vannak a hidegtűrő fenyőkkel szemben: a rövid nyarú, illetve rövid te- 
nyészidejű éghajlat alatt, a nagyobb szélességek magashegységein és a sarkok közel- 
ségében. Ilyen helyeken a fenyők messze túlhaladják a zárvatermő fák határait. Ez 
abból adódik, hogy az örökzöld lomb tavasszal azonnal asszimilál, és nem használja 
fel tartalék anyagait új lomb fejlesztésére. A rövid nyarú tájak fenyői következete- 
sen a Pinaceae családból kerülnek ki. 

Melegebb tájak aszályvidékein egyes ciprusfélék vetekednek az ottani zárva- 
termőkkel az aszálytűrésben. A Szahara egyetlen fenyője a ciprus egyik válfaja, 

Ausztrália és a trópusi Afrika száraz vidékein pedig a Callitris-, illetve Widdringtonia- . 
fajok terjedtek el. 

Ezzel körvonalaztuk, hogy a fenyők rendszertani kategóriái, illetve a törzs- 
fejlődési sorok éghajlati igényükkel is jól elkülönülnek egymástól. Ezt Greguss 
Pál vizsgálatai szerint a törzs belső szerkezetének a törzsfejlődése is követi. Greguss 
öt kategóriát különböztet meg: r. amely másodlagos bélsugarának sejtjeiben az ösz- 
szes fal vékony és sima ; 2. amelyek bélsugarának vízszintes fala már megvastagodott 
és gödörkés, de függőleges fala síma ; 3. amelyek bélsugarának összes fala gödörkés; 4. 
amelyek bélsugarában haránt-tracheidák vannak; és 5. amelyek törzsében gyanta- 
járatok vannak. Ezek a fokozatok rendszertanilag, de területileg is, általában az ég- 
hajlati szélsőségekkel arányosan, jól elkülönülnek. 

Az alsó kréta fenyőit a maradványok alapján még nem tudjuk jól elkülöníteni 
és rendszertanilag megfelelően elhelyezni. Később ez az elkülönülés egyre tisztábban 
tűnik ki. A harmad időszakon keresztül pedig már alig látunk változást a nálunk és 
az északi félgömb magasabb szélességein élő fenyőkön. Fejlődésük tehát hamarosan 
megállt, új fajok gyéren keletkeztek. Ehelyett azonban a kezdetben nagyon elterjedt 
fajok területe összehúzódott. Olyan fenyőfajok, sőt nemzetségek, amelyek a harmad 
időszak folyamán az egész északi mérsékelt övet beborították, ma egészen kis terü- 
letre szorítkoznak. Így a Seguoia nemzetség Kaliforniára, a Metaseguoia pedig any- 
nyira visszavonult, hogy bár mint maradvány már korábban ismeretes volt, élő álla- 
potban csak a legutolsó években került elő Kína belsejében. Itt legújabban ismét fe- 
deztek fel egy új, eddig csak maradványokból ismert nemzetséget. 

Vannak nemzetségek a zárvatermők közt is, amelyek sorsa hasonló: nagy múlt 
és széles elterjedés után csaknem teljesen eltűntek. Ezeknek azonban még egy tulaj- 
donságuk közös a fenyőkkel, és ez határozottan ráirányítja figyelmünket egy tényre. 
A fenyőknek ma összesen mintegy 500 faja él : a hozzájuk hasonló zárvatermők család- 
jai illetve nemzetségei mono- vagy oligotipikusak, azaz csak egyetlen vagy igen ke- 
vés fajuk él. A változékonyság és a kor között tehát szoros összefüggés van. A válto- 
zékonyság fordított arányban áll a növény korával. 

A tű- és pikkelylevelű fenyők általában napfény-növények, hiszen aránylag 
csekély asszimilációs felületük csak akkor tud kellő mennyiségű szerves anyagot ter- 
melni, ha a teljes napfényt kihasználhatja. A fenyők — kevés kivétellel (pl. tiszafa) — 
az árnyékban életképtelenek. Alakultak ki alacsony termetű, cserje alakú fenyők a 
fatenyészet határain, mégpedig a hideg- és szárazsági határon egyaránt (mint a törpe- 
fenyő, a boróka), de nem az erdők belsejében a lombkorona alatti szint tagjai- 
ként. Ezeken a helyeken a cserjeszintet következetesen zárvatermők alkotják. A cser- 
jeszint mindig későbbi kialakulású, mint a lombkorona-szint, hiszen először meg kel- 
lett lenniük azoknak a növény-éghajlati viszonyoknak, amelyek egy erdő lombkoro- 
nája alatt, tehát a cserje- és gyepszintben uralkodnak. Itt kedvezőtlenebbek a fény- 
viszonyok, viszont a páratelítettségi hiány, amely sok növényre végzetes hatású, itt 
gyengébb, mint a lombkorona-szintben. A fenyőkre az erdők belsejében kialakult 
viszonyok általában kedvezőtlenek lehettek. Viszont a zárvatermők — nagy simulé- 
konyságuk folytán — az ilyen környezetben is tudtak megfelelő alakokat létrehozni. 

A fenyők kialakulási központja kevésbé ismeretes, mint a zárvatermőké. Az 
utóbbiak keletkezési helyéhez közelebb férkőzhetünk olyan vizsgálatokkal, amelyek 
a terjeszkedés és a fajok átalakulása közti összefüggést keresik. A növény terjesz- 
kedési útján új és mindig újabb tulajdonságokat szerez meg. A kiindulási helytől tá- 
volabb minden fejlődési soron egyre ismertebb, fiatalabb arculatú alakokat találunk, 
míg az ősi tulajdonságokkal rendelkező fajok a kiindulási hely közelében maradnak 
vissza. (Erre a zárvatermők kialakulási központjának részletesebb ismertetésekor 

még bővebben kitérünk.) A fenyők esetében éppen azért, mert ezek törzsfejlődése 
— különösen az utóbbi időben — igen renyhe volt, és nemigen alakultak ki fiatal fa- 
jok, nem tudjuk ezt az egymással egyenes arányban álló két mozzanatot, a terjesz- 
kedést és a törzsfejlődést összekapcsolni. Annyi mégis valószínűnek tűnik, hogy 
a nagy szélességeken életképes fenyők ezt a tulajdonságukat elég későn szerezték 
meg, s ezzel az is valószínűvé válik, hogy a fenyők nem a mérsékelt öv hideg, hanem: 
inkább annak meleg határán keletkeztek. A trópusi fenyők azonban törzsfejlődési 
szempontból annyira eltérnek a szubtrópusiaktól illetve a mérsékelt égöviektől, hogy 
a különböző éghajlati igényű fenyők közös származását egyetlen trópusi hegyvidéken, 
ahol hamarosan szétváltak volna éghajlati igényük szerint, nem tarthatjuk valószí- 
nűnek. A különböző éghajlati igényű fenyők elkülönülése hosszú történés volt. 


A zárvatermők kialakulásának központja, 
törzsfejlődésük és terjeszkedésük 


Míg a fenyőkre nézve nem vagyunk abban a helyzetben, hogy eredeti kialakulási 
helyük problémáját megoldjuk, vagy akár csak ezt a megoldást megközelítsük is, ad- 
dig a tulajdonságaikban sokkal gyorsabban változó és ezzel dinamikusabb zárvater- 
mők kialakulási helyére igen valószínű elgondolásunk van. 

Egyáltalában nem állja meg a helyét az a felfogás (amit régen annyira hangoz- 
tattak), hogy minden kiindulópont az Északi-sarkvidéken, azaz az Arktiszban feküdt. 
A fenyőkre vonatkozóan azt képzelték, hogy az Árktiszban való nagyon régi kiala- 
kulásuk után a Csendes-óceán két partja mentén kezdtek dél felé terjedni. A legő- 
sibb típusok — tehát az első hullám — ma a déli félgömbön van elterjedve (főleg 
ÁAraucariacege). A másik hullám (Taxodiaceae) vándorútjában már nem messzire ju- 
tott, csak Észak-Amerika és Kelet-Ázsia szubtrópusi övének pacifikus partvidékéig. 
Végül a kimondottan nordikus (északi) fenyők csupán az északi mérsékelt övet tud- 
ták előzönleni. Ezt az elgondolást sem törzsfejlődésileg, sem ősnövénytanilag nem Ic- 
het alátámasztani. 


A zárvatermőekre vonatkozóan Engley elmélete igen sokáig uralkodott. Ő több flórá- 
nak egymástól korán való továbbíejlödését hirdette. Mindegyiknek külön kifejlődési 
központot képzelt el. Ezek szerint lenne egy külön ún. arktoterciér ílóra, vagyis amely 
az Északi-sarkvidéken alakult ki, és a harmad időszak folyamán történt lehűléssel kap- 
csolatban dél felé terjedve elfoglalta az északi félgömb egész trópuson kívüli területét. 
Ez az ún. holarktikus flórabirodalom. Ez aránylag fiatal flóra volna, amely eredetileg 
a trópusi flórákról szakadt volna le. Kialakult továbbá (mégpedig korábban) az Újvi- 
lágban és az Óvilágban, egymástól nagyrészt független fajfejlődési központból kiindulva. 
egy újvilági trópusi (neotropikus) és egy óvilági trópusi (paleotropikus) flórabirodalom. 
Ezek mind régi típusokból állnak. Ugyancsak régi típusok leszármazottai a déli föld- 
gömb egyes területeinek (Fokföld, Ausztrália és az Antarktikus részek) flórája. Ezek 
már igen korán szakadtak le a trópusi ílórákról, s új fajkeletkezési központban alakult 
ki mai fajgazdagságuk és egészen sajátos jellegűek. Ezek szerint a déli félgömb növény- 
zete egészen független az északitól és ennek erőszakolt bizonyítására az elmélethez ra- 
gaszkodó kutatók a mai napig is tagadják, hogy a harmad időszakban az északi fél- 
gömbön déli növénytípusok (Proteaceae, Eucalypius stb.) valaha is éltek volna. 


Az újabb felfogás szerint a mérsékelt övi és a trópusi zárvatermő flóra közt nincs 
korkülönbség. Az északi mérsékelt övön is élnek igen régi típusok. Amióta a virágal- 
kotás ún. euanthium elmélete került a törzsfejlődési elképzelések előterébe (amely 
szerint a zárvatermő kétivarú virág termőlevelek füzére egy tengelyen és nem virág- 

zatból alakult ki), azóta a fejlődéstörténeti növényrendszer kiinduló sorozata — azaz 
á legősibb zárvatermő növénytípushoz legközelebb álló ma élő növénysorozat — a 
Magnoliates lett. Ennek a virágában azok a kezdetleges jellegek észlelhetők, ame- 
lyekről mint primitív bélyegekről már említést tettünk: csavaros virágalkotás, sok 
és meg nem határozott számú virágtag, szabad (apokarp) termő, szórt levélállás, 
fás termet. Ezek közé a fák közé tartoznak azok is, amelyek másodlagos fájában még 
nincsenek valódi edények. A Magndtiales sorozatba pedig több mérsékelt övi nö- 
vény is tartozik. Ha azonban az idetartozó családok egyes tagjainak elterjedését te- 
kintjük, akkor a köztük ősibb tulajdonságokkal bíró alakokat leginkább Kelet-Ázsi- 
ában találjuk, mégpedig a mérsékelt övieket az ottani mérsékelt övben (Tetracentron, 
Cercidiphyllum, Euptelea, több Magnolia; a tulipánfa / Líriodendron / is él Kelet-Ázsiá- 
ban, bár nagyobb elterjedési területe Észak-Amerikában van), a trópusiakat pedig 
Kelet-Ázsiában és az óceániai szigetvilágban. Ezek közt a legjelentősebb típus a 
nemrég felfedezett Degeneria, amely az összes zárvatermő közt a legprimitívebb 
jellegű. 

A trópusi tagozat kialakulását, terjedését és törzsfejlődését sokkal nehezebb 
nyomon követni, mint a mérsékelt övi tagozatét. Egy bizonyos, hogy a szélmegporzás- 
ra való áttérés, tehát a virágtakaró és sokszor az egyik ivar elvesztése a trópuson sok- 
kal kisebb mérvű volt. Ennek megértése érdekében ki kell térnünk néhány éghajlati 
momentum magyarázatára. 

Az kétségtelen, hogy a zárvatermők kezdettől fogva jobban tudtak alkalmaz- 
kodni a szélsőségekhez. Mégis, a szállítószövet-rendszernek és sok egyéb előnynek a 
fokozatos kialakulása során még igen sok olyan alak keletkezett, amelyek a nagyobb 
szélsőségek iránt érzékenyek voltak. A keletkezési hely magaslatairól a sarkvidék 
felé előretörve — a mérsékelt övi zárvatermők egyre nagyobb szélsőségek. közé ju- 
tottak. Itt tehát csak kisebb számú faj volt életképes, a növénytakaró kevésszámú 
fanemből épült fel, az egy fajhoz tartozó fák tehát nagyobb egyedszámban éltek 
egymás mellett. Ez az új fajok keletkezését hátráltatta, de egyúttal eredményessé 
tette a szélmegporzást, hiszen bármerre fújja a szél a pollent, ugyanannak a fajnak a 
termősvirágára jut. Kialakult a fanemek nagyobb társulóképessége a fajon belül és 
előnyössé vált a szélmegporzás. 

A trópusi tagozat növényei nem jutottak nagyobb szélsőségek közé; a fajkelet- 
kezés serényen folyt, s az egyik egyedet a sok fanemből álló erdőben más fajok szige- 
telték el a másiktól. Megmaradt a rovarmegporzás és a rovar odacsalogatására, a meg- 
termékenyítés eredményesebbé tételére a legkülönbözőbb berendezések fejlődtek ki. 

A trópusi és mérsékelt övi tagozatban az is nagy eltérés, hogy az utóbbiban az 
északi trópuson kívüli egész területen a családok és sokszor a nemzetségek is 
nagy elterjedésűek s az Ó- és Újvilágban egyaránt előfordulnak. Ez arra mutat, 
hogy kelet-ázsiai kifejlődésük után ezek a mérsékelt övi fajok nagy elterjedést ér- 
tek el, és nagyon hamar átjutottak nemcsak Eurázsia nyugati felére, hanem Észak- 
Amerikába is. Olyan nagyobb fajfejlődési központok, ahol egymástól függetlenül 
új családok is keletkeztek volna az Ő-, illetve az Újvilágban, úgy látszik nem működ- 
tek, vagy ha működtek, akkor az ott keletkezett új kategóriák hamarosan megtalál- 
ták az utat a többi területre való átjutáshoz. 

Ezzel szemben a trópusokon az Ó- és Újvilágban a szétválás erőteljes. Itt 
mindenesetre fel kell tételeznünk utólagos nagyobb teljesítőképességű törzsfejlődési 
központokat, amelyek a két területen külön-külön, függetlenül működve új családo- 
kat is hoztak létre. Különösen áll ez az egyszikű családokra, amelyek közül a Zingibe- 
raceae és a Pandanaceae óvilágiak, a Bromeliaceae és a Cannaceae családok pedig 


újvilágiak. 

A déli félgömb szubtrópusi és mérsékelt övi flórája (ez utóbbi csak egészen kis 
területeken alakult ki, ha összehasonlítjuk az északi mérsékelt öv flórájával, mert 
ebben az övben a szárazulatok kiterjedése roppant csekély) eredetileg leszakadt ré- 
sze a trópusi flóráknak. A ílórák tehát nem annyira régiek, mint az a sokszor bizarr 
megjelenésű típusok után elképzelhető volna. 

Eszerint a növények nagyvonalú terjeszkedése a zárvatermők kialakulását köve- 
tően három irányban folyt. Az Északi-sarkvidék körül a mérsékelt övön, az egyenlítő 
körül a trópusokon, és a trópusoktól dél felé a déli mérsékelt öv irányában. Minden 
olyan vidéken, ahol a fajkeletkezési feltételek (változatos terep, változatos környezeti 
viszonyok) megvoltak és hosszú időn keresztül sem nagyobb éghajlatváltozás, sem 
a területnek a tenger alá való süllyedése azt meg nem szakította, másodlagos fajfcjlő- 
dési központok alakultak ki és működtek. Ezekben rengeteg faj, sőt nemzetség is 
keletkezett. Ez különösen a trópusi flórákra jellemző. 

Ha most áttérünk a törzsfejlődés tényleges menetének taglalására, akkor azt 
állapíthatjuk meg, hogy a zárvatermők fejlődési iránya a kialakulás után rövidesen 
több ágra szakadt. Egyik vonalon megmaradt a fa termet, és a virág is megmaradt 
hímnősnek, rovarmegporzásúnak, tehát megmaradt a virágtakaró, csak a spirális vi- 
rágalkotás lett fokozatosan ciklikus, a termőlevelek pedig közös magházzá nőttek ösz- 
sze. Idővel a virág részarányossá vált. A másik vonalon a fa termet megtartása mel- 
lett a növény kezdte elveszíteni a különböző virágköröket. Először elvesztette a virág- 
takarót és áttért a szélmegporzásra. Azután elvesztette az egyik ivarszervet, s a Vi- 
rág egyivarúvá, egy- vagy kétlakivá vált. Arra, hogy ez nagyon hamarosan megtör- 
tént, bizonyíték a kétlaki Euwconunia megjelenése az alsó jurában. 

Egészen más irányú fejlődési soron — a virágalkotás összes primitív sajátságai- 
nak a megmaradása mellett — a fából fűnemű növény lett. Így pl. a liliomfafélék mellé 
kialakultak a tündérrózsák mint kimondott vízinövények, de czek hamarosan kilép- 
tek a szárazra, és még mindig hasonló virágalkotással kifejlődött a Rawales-sorozat. 

Igen sok kutató megegyezik abban, hogy a korai vízi életmódú kétszikű állapot 
volt a közvetlen elődje a kezdetleges egyszikűeknek, amelyeket a békatutajfélék 
(Helobiales) sorozatban szoktak összefoglalni. A két típus, azaz a két- és egyszikű tí- 
pus közt a fejlődésnek ezen a fokozatán vannak a legkisebb különbségek: a virágta- 
gok száma még nem rögzült, s a szárban az edénynyalábrendszernek — vízi növények 
lévén — nem volt túlzott fontossága. A megaevolúció, amely az egyszikű típust lét- 
rehozta, itt mehetett végbe. A virágalkotás továbbfejlődése az egyszikűek vonalán 
hasonlóan folyt, mint a kétszikűek közt; mégpedig azoktól függetlenül : a virág cikli- 
kussá vált, a termőlevelek összenőttek, a virágtagok körönként a kétszikűek 5-ös szá- 
mától eltérően a 3-as számban állandósultak, majd itt is megindult egyes körök ki- 
esése. A virágtakaró elvesztésével a növény itt is áttért a szélmegporzásra (pázsitfíü- 
vek, sások stb.), és sok egyivarú virág is keletkezett (sásfélék, gyékényfélék stb.). 

A vegetatív szervek egy bizonyos fejlődési vonala jelentősebb volt az egyszikűek, 
mint a kétszikűek körében. Ez az ún. másodlagos fásodás. Kifejtettük már, hogy a 
legelső zárvatermők fák voltak. Ezt a jelleget irreverzibilisnek tartjuk, annak ellenére, 
hogy nem szaporító hanem vegetatív szervről van szó. Az egyszikűek kezdeti alak- 
jai ezzel szemben bizonnyal fűneműek voltak. Hogyan keletkezhettek akkor egyszikű 
fák, pálmák, sárkányfák (Dracaena) stb.? 

Ha végigtekintünk a kétszikűek sorain, olyan családokban, amelyek következete- 
sen fűneműek, szintén látunk egy-egy cserjét vagy fát. Ilyenek vannak a Lobeliák és 
a fészkcsek közt is, pl. az óriás Seneciok. A Földközi-tenger vidékének száraz éghajlata 
alatt is kialakultak fűnemű nemzetségekben egyes cserjés fajok, így pl. a fásodó sziléne 
(Silene arborea), a fásodó len (Linum arborescens) stb. Ezeket csak fűnemű alakokból 

tudjuk levezetni, bár az is igaz, hogy ezek sohasem valódi fák, legalábbis nem olyan 
alkotásúak, mint a kétszikű fák, hanem vagy üstökösfák, vagy csak cserjék. Az ilyen 
növényeket másodlagosan fássá alakult növényeknek kel! tekintenünk. Ez a törzs- 
fejlődési irány is gyorsan kezdett működni, amit a pálmák korai megjelenése is bízo- 
nyít. A felső krétából már igen sok helyről ismerünk pálmákat. 


A felső kréta növényzete 


A zárvatermők uralomrajutása a felső krétában folyt le. Áz alsó krétában ki- 
alakult csaknem az összes zárvatermő család, sőt a nemzetségek többsége is, egyúttal 
azonban az előbbi fejezetben vázolt utakon el is jutottak Földünk minden zugába. 
A típus felaprózódása és terjeszkedése tehát elérte csaknem teljességét, egyelőre 
azonban még háttérben volt. Most a típus egyedei kezdik kihasználni azokat az elő- 
nyöket, amelyekkel a törzsfejlődés felruházta őket és dinamikusan kezdik átformálni 
a növénytakarót. 

A kiéta folyamán eltűnnek az összes olyan régi növénytípusok, amelyek ma nem 
élnek. Így a kréta után típuskihalás már nem történt. Az alsó krétából még isme- 
retcs Bennettitinae és magvaspáírányok a felső krétából sehonnan sem hagytak vissza 
maradványt, így feltételezzük, hogy vagy teljesen kihaltak, vagy annyira visszaszorul- 
tak, hogy belőlük már nem jutott a maradványok közé. Sőt néhány bizonytalan fe- 
nyőmaradványtól eltekintve nem ismerünk olyan krétakorú növényt, amelynek 
családja ma nem élne. A megoszlás a zárvatermők és a többi növény közt még nem 
volt olyan, mint jelenleg, a zárvatermők mégis néhány flórában már a növényfajok 
909-át teszik ki. 

A felső krétakor flóráit ismerjük Grönlandból, Észak-Amerikából sok helyről, 
Európából (pl. Portugáliából, ahol a felső kréta növényes rétegei közvetlenül az alsó 
kréta rétegei felett vannak), de sok más államból is, azután Kelet-Ázsiából, főkép- 
pen Szahalin szigetéről és Japánból. A trópusi területekről kréta-flórát ez ideig nem 
közöltek, minden valószínűség szerint a csekély kikutatottság következményekép- 
pen. A felső kréta-flórák a déli félgömbön rendkívül ritkák. 

Igen nevezetes a Krassó-Szörény megyéből előkerült J/urányta hemiflabellata 
nevű pálma, melyen kívül ugyanazok a felső kréta-rétegek Paudanus-maradványokat 
is tartalmaznak. Erre a flórára nézve a növényzet arculatát is igyekeztek kideríteni. 
A megrajzolt új táj szavannaszerű képet mutat. A mai trópusi szavannák valóban 
gazdagok pálmákban. Miután azonban a Jurányia-nemzetség ma nem él, pontosabb 
éghajlati és nedvesség igénye nem ismeretes. Lehet, hogy nagyobb nedvesség igényű 
pálma volt. A kréta-ílórák megítélése ilyen szempontból igen nehéz, mert a különböző 
típusok nagy keveredést mutatnak. 

i A krétában már nagyon kezd kidomborodni az egyes lelőhelyekről származó 
maradványok arányszámában mutatkozó fonákság. A mocsár és vízi élettér növé- 
nyei sokkal nagyobb arányszámban szerepelnek a maradványok közt, mint azt eredeti 
arányuk következtében várnánk. A mocsári növények, így pl. a láp- és ligeterdők fái 
a betemetődéshez sokkal közelebb álltak, mint a száraz erdők fanemei. Ezt sohasem 
szabad a flóra megítélésekor szem elől tévesztenünk. A másik, a növénytakaró fonák 
megítélésére vezető körülmény az, hogy a fűnemű növények maradványai elenyé- 
szően csekély számban találhatók a falevél maradványokkal szemben. Ezt némileg 
enyhíti az a helyzet, hogy vannak főként magvakból és termésekből álló maradvány- 
együttesek. Ezeknek fajai közt már inkább megfelelő arányban vannak a fűneműek. 

A krétában kétségtelenül éltek fűnemű zárvatermők, hiszen már a jurából ismerjük 
a tündérrózsák pollenjét, azt azonban, hogy akkor milyen növényekkel voltak borít- 
va a fátlan területek, és voltak-e már rétek és sztyeppek — nem tudjuk megítélni, 
Nézetünk szerint a legutóbb említett növénytársulások fiatalabb kialakulásúak, s 


33. ábra. Az északi félgömbön a meleg és mérsékelt égövi flóra közti határvonal a harmadidőszak 
elején, valamint a szárazságtűrő elemek fajfelődési központjai — I. Észak-Amerikában, 
2. Eurázsiában 


ha a krétában voltak is ilyen társulások, korántsem egyeztek meg a maiakkal — sem 
összetételben, sem ökológiában. Ezeket a társulásokat a harmad időszak hozta meg 
ott, ahol megfelelő éghajlati adottságok uralkodtak. 

A felső kréta éghajlata a mi területünkön a mainál lényegesen melegebb volt, 
amire a pálmák előfordulása kétségtelen bizonyíték. Máshonnan azonban igen sok 
inkább mérsékelt övi típust írtak le, úgyhogy az ilyen területeken trópusi éghajlatra 
nem gondolhatunk. Az Északi-sarkvidéken, valamint az Uraltól keletre egész Észak- 

Ázsiában dél felé egy vonalig (amely az Aral-tótól kissé délre lejtve, kelet felé egé- 
szen Dél-Korcáig húzódik), ugyanígy Észak-Amerikában is, keleten mélyebbre hú- 
zódva az egyenlítő felé, mint nyugaton, — a felső krétától kezdve más flóra. uralko- 
dott, mint a vonaltól délre. Északon a flóra következetesen mérsékelt égövi arculatú 
volt, lombhullató fákból állt, pálmák és egyéb trópusi típus nélkül. Ezt a flórát Eurá- 
zsiában Kristofovics turgáji flórának nevezte, míg a vonaltól délre eső, nagyjából in- 
kább örökzöld fákból, de mindenesetre nagyobb hőigényű növényekből álló flórát 
joltava flórának. Ez az elkülönülés Eurázsiában egészen a miocénig tartott. Míg azon- 
ban azt nem állapíthatjuk meg, hogy a krétában nálunk díszlő flóra milyen kapcsolat- 
ban van a mai trópusi flórákkal, addig a harmad időszak elejétől kezdve a kapcso- 
latok egyre inkább előbukkannak és egyre tisztább képet adnak a fosszilis flórák szár- 
mazásáról, életmódjáról, és a növénytakaró arculatáról. (33. ábra.) 

A felső krétában már nagy területeket borítottak olyan erdők, amelyek lombko- 
rona szintjét főleg zárvatermők alkották. Itt ismét hivatkozunk arra a már emlí- 
tett jelenségre, hogy a zárvatermő fák ökológiai elődje, a Ginkgo hirtelen visszahúzó- 
dik, és ezentúl csak elvétve mutatkozik. A. cserjeszint valószínűleg gyorsan alakult 
ki, most már elsősorban árnyékkedvelő növényekből, mégpedig új cserjefajokból, 
amelyek az evolúció során magasabb termetű fákból származtak. A fűnemű növény- 
zet minden valószínűség szerint kezdetben elsősorban páfrányokból állt. Az alsó 
krétából még vannak páfrányfa-maradványaink; a felső krétától kezdve ennek az 
életformának a nyomai elenyésznek, noha még az óharmad időszakból is vannak 
olyan levélmaradványaink, amelyek lehettek fa-, de éppúgy fűnemű páfrányok is. 

A kréta meghozta az összes életformát, amit ma ismerünk. A következőkben 
ezek törzsfejlődéséről és kifejlődési központjairól szólunk néhány szót. 


7 Az élővilág fejlődéstörténete 


A MAI NÖVÉNYTAKARÓ KIALAKULÁSA 


Az életformák törzsfejlődése 


Ez a cím nehezen megfogható, és eddig még kevéssé kutatott problémát takar. . 
Minthogy az életforma éppúgy a növény sajátsága, mint a növény bármely alaki és 
szerveződési tulajdonsága, ezért nyilvánvaló, hogy a növény életformáját is hosszabb. 
vagy rövidebb idő alatt szerezte meg a törzsfejlődés során. Mivel pedig az a felada- 
tunk, hogy a növényi élet történetét tárjuk az olvasó elé, Így a növényt kialakulásá- 
ban e téren is el kell kísérnünk. 

Minden növénynek megvan az életformája. Ez annyit jelent, hogy termetében 
és szerveződésében olyan alkotású, amely a legjobban megfelel annak a környezetnek, 
amelyben él, és ez az életforma szabja meg helyét és szerepét a növényi közösségben. - 
Az életformának ilyen magyarázata még igen homályos és határozottabb körülírást 
követel meg. Maga az életforma fogalma is csak az utóbbi időben, a korszerű növény- 
környezettani kutatások folyamán vált határozottá. Eszerint az életforma a növény- 
nek az adott környezeti viszonyok közt felvett alakja, szerveződése és életmódja. A környe- 
zeti viszonyok közt első helyen állnak az éghajlat tényezői, és Így a növény életfor- 
mája az éghajlat függvénye. Az életformákat ilyen megfogalmazásban igyekeztek 
rendszerezni. A Raunkiaer-féle, legáltalánosabban használt életforma-rendszer aszerint 
osztályozza a növényeket, hogy milyen változásokat szenved a növény a kedvezőtlen 
évszakban, és a következő idényben a talaj felszínéhez viszonyítva hol kezdi meg to- 
vábbfejlődését. Az életforma-rendszer tehát az éghajlat szakaszosságán (periodicitá- 
sán) alapszik. A növény a kedvezőtlen évszakban vagy nem szenved semminemű 
termetbeli csökkenést, illetve olyan helyen él, ahol nem következik be évenként ked- 
vezőtlen évszak, és a növény hosszú ideig megtartja teljes termetét, vagy pedig 
kisebb-nagyobb részét elveszti a kedvezőtlen évszak beálltakor. Ezzel a következő 
évre szolgáló rügyek egyre közelebb jutnak a talajhoz, végül az alá süllyednek. Az 
egyéves növények pedig mag vagy spóra alakjában élik át a kedvezőtlen évszakot. 
Ez az életforma-rendszer csak a magasabbrendű növényeket foglalja magában, tehát 
azokat, amelyek a növénytakarónak jól látható s abban tevékenyen résztvevő tagjai. 

A fő kategóriák kisebb kategóriákra oszlanak, és minden további sajátságot, 
mint pl. a fák esetében a lomb évi periodicitását és állományát is figyelembe vesszük, 
mert mindezek jellemzői az éghajlati adottságoknak. Az ősmaradványok alapján 
álló történetünk elsősorban a fás növények különböző életformáinak kialakulását, 
kialakulási helyét és terjeszkedését tudja követni, hiszen maradványaink túlnyomó 
része fás növényektől származik. Ezek tanulmányozásából megállapítható, hogy a 
múlt letűnt nagy osztályainak életformája nem foglalta magában azt a nagy válto- 
zatosságot, amelyet a zárvatermők osztályaiban tapasztalunk. A pikkely- és pecsét- 

fák ún. üstökösfák voltak, bár bizonyos vélemények szerint a pecsétfák egyúttal 
törzsszükkuülensek (szárazságtűrők) voltak, ha nem is olyan mértékben, mint a kak- 
tuszok. A legváltozatosabb Pteropsida-típus sem élt és él sok életformában. Ismerünk 
közöttük üstökösfákat (ezek a páfrányfák), felfutó, liánszerű páfrányokat, fán lakó- 
kat, évelő és egyéves fűneműeket. Az évelő fűneműek rügyei a talaj felszínén vagy 
alatta fejlődnek. 

Már sokszor említettük, hogy a nyitvatermők következetesen fásodó szárúak, 
fák vagy cserjék, üstökösfák, tű- illetve pikkelylevelűek, a tűlevelűek nagyobbrészt 
áttelelők, ritkábban lombhullatók illetve széles levelűek. Mint egyedüli lombhullató 
lombosfa áll köztük a Ginkgo. 

A zárvatermők megjelenése után rövidesen kialakult az összes életforma ; Raun- 
kiaer rendszere főképpen rájuk vonatkozik. A élétformák törzsfejlődése a zárvatermők 
ifjúságában a krétában volt a legserényebb és a legeredményesebb. Mint a testi tulaj- 
donságok legtöbbje, az egyes életformák polifiletikus keletkezésűek, hiszen a Földön 
minden éghajlat-típus több helyen található és ilyen helyeken egymástól függetlenül 
különböző fejlődési sorokon indul meg a megfelelő életforma kialakulása. 

Bennünket itt elsősorban azok az életformák, kialakulásuk, kialakulási helyük, 
földrajzi fekvésük és mai elhelyezkedésükig való sorsuk érdekelnek, amelyek Földünk 
különböző éghajlati területein az erdők lombkorona szintjét alkotják. Ennek megí- 
télésében ősnövénytanilag bizonyos nehézségeink vannak. A levélmaradványokról 
azok eredeti állománya és periodicitása (ti. hogy lehullásuk a kedvezőtlen évszakhoz 
van-e kötve, vagy attól függetlenül, egy vagy több év után történik) nem mindig ol- 
vasható le. Sőt, egyáltalában nem olvashatjuk le a maradványokról a rügyvédelmi 
viszonyokat, bár azok az életforma megítélésében szintén fontosak. Ennek ellenére 
bizonyos fokig követni tudjuk az egyes fák finomabb életformáinak időbeli megje- 
lenését. 

A fák egyik fontos életforma típusa a tűlevelű, amely lehet lombhullató, de 
gyakrabban örökzöld. Ezek többsége a fenyők osztályába tartozik (nyitvatermők). 
Kialakulásukról és megjelenésükről már volt szó. Tű- és pikkelylevelű kétszikű fá- 
kat (zárvatermők) is ismerünk. Miután ezek lomblevelű ősöktől származnak, arány- 
lag későn fejlődtek ki. Ilyen a vasfa (Casuarina). Levelei átellenesek, virágai örvös 
állásúak (ez mind levezetett sajátság), amihez hozzájárul a csupasz egyivarú virág. 
A típus tehát igen fiatal; hosszú fejlődés során keletkezett. Egyéb pikkely- és tűlevelű 
zárvatermő fák leginkább száraz vidékeken élnek. Általában fiatal kialakulású élet- 
forma. 

A trópusi örökzöld levelű fák, illetve az olyanok is, amelyek lombja az évszak- 
tól függetlenül egyszerre hull le —haalomb fennmaradása nem is tart több évig —két- 
ségtelenül régi keletkezésűek, noha véleményünk szerint nem voltak a legelsők. 
Mindenesetre már a zárvatermők ősi kialakulási helyének közelében megjelentek. 
Legősibbnek számítjuk a babérlevelű és lombhullató életformákat, amelyek mintegy 
egyidejűleg léptek fel a zárvatermők kialakulási idejében és helyén. Maga a Magnolia 
nemzetség ezt a két levéltípust képviseli. A babérlevelű zárvatermők csak igen cse- 
kély ingadozású, nem száraz nyarú, de nem is forró éghajlathoz vannak kötve, örök- 
zöldek, rügyvédelemmel. Ebből alakulhattak ki igen röviden a trópusi fajok. A kiala- 
kulás hegyvidéki élőhelye elsősorban a babérlevelű fáknak kedvezett. Törzsfejlődési- 
leg a babérfélék családja legnagyobbrészt ilyen örökzöld lombú fákat foglal magában, 
a többi kisszámú faj lombhullató (Sassafras, Benzoin officinale). A periodikusan le- 
hulló lombtípus azért is régi, mert hiszen a Gixkgo is ilyennek tekintendő. 

A fák még hártralevő két elterjedt lombtípusa a többinél lényegesen fiatalabb 
keletkezésű; ezek a keménylevelűek és a monszunfák. Mindkettő bizonyos fokú 

száraz évszakhoz alkalmazkodott : a keménylevelűek az aszályos nyarat lombos ál- 
lapotban élik át, a monszunfák lombja pedig az esőtlen évszak beálltakor lehull. A 
keménylevelű örökzöldek Földünkön a szárazulatok nyugati partvidékén, a térítők- 
től kisebb távolságban a sarkok felé uralkodó száraz és forró nyarú ún. szubtrópusi 
éghajlat alatt alkotnak erdőket. Kialakulásuknak is ennek az övnek a vidékén kellett 
végbemennie. Két eltérő típusuk van: az északi és a déli félgömb keménylevelűi. A 
déli típus kialakulása régibb, —a harmad időszak elejére (eocén) tehető. Minden okunk 
megvan feltételezni, hogy kialakulásuk legalább részben az északi félgömb megfelelő 
övében történt. Az északi típus, amely ma a Földközi-tenger vidékét és a pacifikus 
Észak-Amerika megfelelő övét jellemzi, sokkal fiatalabb. Kialakulása Európában az 
az oligo-miocénre tehető ; Észak-Amerikában viszont valószínűleg régibb. Mindkettő 
mai elterjedési területétől nem messze alakult ki. 

A monszunfák olyan trópusi éghajlaton élnek, amelyet az esőzés erős periodici- 
tása jellemez, és száraz évszak alakul ki, amikor a növényzet nyugalomra tér, lomb- 
ját lehullajtja. Ősnövénytani szempontból nehéz az ilyen típus kialakulási idejét és 
helyét megállapítani. Mindenesetre a trópusi örökzöld típusból alakult ki, de vala- 
mivel később. Megállapíthatjuk azonban azt, hogy az ilyen fák sarki határán, ahol a 
száraz nyugalmi időszakot hideg nyugalmi időszak (tél) váltja fel, — a monszunfák 
átalakulnak nyáron zöld lombhullatókká. Erre példák azok az Acacia-fajok, amelyek 
a trópusi afrikai monszunfáknak a Szahara északi szegélyéig, tehát kemény telű ég- 
hajlat alá előretolt előőrsei. Ilyen esetekre még a későbbiekben is rá fogunk mutatni. 

Különleges környezeti adottságok különleges életformák keletkezésére vezetnek. 
Például rendkívül száraz, de nem sivatagi és emellett magasabb hőmérsékletű éghaj- 
lat alatt alakult ki a törzsszüukkulens, más szóval a kaktusztípus. Egymástól egészen 
elszigetelt területeken fejlődött ki, mindenütt különböző törzsfejlődési sorokon. Az 
Újvilágban a Caciaceae család alakult ilyenné, szúrós lomblevelű cserjéből. Az Óvilág- 
ban megtévesztésig hasonlóak a kaktusz alakú kutyatejek (Euphorbia), továbbá 
az ún. Stapeliák. A kialakulási központ általában a mai eltejedési területre esik. 
Ezzel szemben az ún. elevenszülő mangrove cserjék (a trópusi iszapos tengerpartok par- 
ti cserjéseinek igen sajátságos életmódú fajai) Kelet-Ázsia trópusain vették fel életfor- 
májukat és innét terjedtek nyugat felé. A trópusi Kelet-Ázsiában találjuk közülük a 
legtöbb fajt; nyugat felé haladva a fajok száma csökken, s az Újvilágban már csak 
3—4 ilyen fajt találunk. 


A növénytársulások fejlődéstörténete 


Már korábban megállapítottuk, hogy a fiatal, életerős fajok változékonyak, si- 
mulékonyak, sokféle környezetben megélnek, és nem válogatják meg az , élő környe- 
zetet" sem, amelybe beletelepszenek. Később a fajok már csak meghatározott kör- 
nyezetben életképesek, és kezdenek az élő növénytakaró egy bizonyos összetételéhez 
, ragaszkodni", ahhoz hűekké lenni. A független lényből tehát társuló lény alakul ki. 
Minden társulásnak határozott arculata, életmódja van, meghatározott az életforma 
és faji összetétele is. Az összetétel, az életmód és az arculat egyaránt fejlődés ered- 
ménye. 

A társulásokat is rendszerbe foglalják. Minden társulás különböző magas szintek- 
ből áll, és mindig a legfelső szint (erdő esetében tehát a lombkorona-szint) életformája 
adja meg azt a legnagyobb kategóriát, amelybe az illető növénytársulást besorozzuk. 
A társulás fejlődéstörténete is természetesen elsősorban a felső szint kialakulásához 


I00 


van kötve; az alsóbb szintek arculata és életmódja, valamint faji összetétele is a felső 
szint függvénye. A törvényszerűségek szerint felépülő együttes törzsfejlődését cönoge- 
nezisnek vagy társulásfejlődésnek nevezzük. Ehhez először az szükséges, hogy a nö- 
vényfajok, amelyek alkotják, közös éghajlati és talaj igényűek, idővel pedig annyira 
válogatósak legyenek a finomabb éghajlati és talajtényezőkkel szemben, hogy csak 
meghatározott faji összetételű növénytársulásban élhessenek meg. A növény maga is, 
leginkább azonban a növények együttese hatással vannak a talajra és a talajmenti ég- 
hajlatra; ott meghatározott viszonyokat teremt. A növény eleinte csak az élettelen 
környezeti viszonyokhoz, idővel az élő környezet által kialakított finomabb környezeti 
viszonyokhoz is , ragaszkodik", vagyis csak ott élelképes. Ezt a társuláshoz való hűségnek 
nevezzük. Mindezt természetesen úgy kell felfognunk, hogy a növény később is megél 
bizonyos mértékig különböző viszonyok között, azonban csak a szűkebbre szabott ha- 
tárok közt annyira életképes, hogy a létért a többi fajjal folytatott küzdelemben is 
helytáll. Máshonnan ugyanis az ott életképesebb fajok kiszorítják. 

Nem célunk itt a társulások kisebb kategóriáinak fejlődéstörténetét részletezni, 
csak a legnagyobb társulási egységek, a növénytakaró típusok megjelenési idejét és 
egymáshoz való viszonyát kívánjuk röviden fejtegetni. Miután a legnagyobb kategó- 
riákat elsősorban a legfelső szint életformája jellemzi, azért a növénytakaró típusok 
kialakulása ezeknek az életformáknak a kialakulásához volt és van kötve. Természe- 
tesen mindig voltak különböző, ma nem élő társulások is, erdők, cserjések stb., mi 
azonban csak azokra térünk ki, amelyek ma is előfordulnak. 

A tűlevelű erdő különböző típusai a megfelelő fenyők megjelenési ideje után ala- 
kultak ki. Mindenesetre régebbiek azok a fenyvesek, amelyek kiegyenlített éghajlat- 
hoz vannak kötve, és lényegesen fiatalabb származásúak a szélsőséges éghajlat alatt 
kialakult tűlevelű erdők, amelyek azonban az előbbiekhez viszonyítva összehasonlít- 
hatatlanul nagyobb területeket borítanak. A fenyőerdők tovább is osztályozhatók. 
Minden kisebb kategória fiatalabb keletkezésű, mint maga a növénytakaró típus. 

A trópusi nedves őserdők a legősibb társulástípusok közé tartoznak, csak a lomb- 
hullató erdők és a babérerdők tekinthetők a lomberdők közt régebbieknek. Termé- 
szetesen, ha részletekbe megyünk, itt is minden kisebb kategória fiatalabb keletkezésű. 
Legfiatalabb fás növénytakaró típusok a monszunerdők és a keménylevelű örökzöld 
erdők. Az utóbbiak közt a déli típusok az idősebbek, s az északiak a fiatalabbak. 

Harmad időszakunk folyamán a következő erdőkről fogunk meggyőződni. Típu- 
sos trópusi nedves őserdők Közép-Európában valószínűleg sohasem alakultak ki. 
Mindig nagy volt a különböző éghajlati igényű fák keveredése. Ezt azzal magyaráz- 
zuk, hogy akkor a fajok még simulékonyabbak voltak, és nem voltak kötve egy meg- 
határozott éghajlat típushoz. A korábbi nagy keveredés után bizonyos elkülönülés 
észlelhető az oligo-miocénben, amikor a babérlevelű fák uralomra jutottak és babérer- 
dők alakultak ki, bár még akkor is lényeges keveredéssel. A tűlevelű erdők közt ek- 
kor még csak a kiegyenlített éghajlatúak éltek, amelyeket a babérlevelű lombosfák 
kategóriájába szoktak besorolni. Az eddigi kutatások arra mutatnak, hogy ilyen er- 
dők alkották a fiatalabb harmad időszaki barna kőszenek szerves anyagát. 

A középső-miocén végén kezdenek kialakulni a kenténylevelű örökzöld, mediterrán 
jellegű erdők, és kialakulásuk zenitje a felső miocén elejére esik. De ezek az erdők sem 
voltak tisztán keménylevelűek : mindig erős volt a keveredés. A felső miocén további 
folyamán a lombhullató erdők lettek uralkodókká, s mellettük — főként a pliocénben 
még csak a babérlevelűek kategóriájába tartozó fenyőerdők borítottak roppant nagy 
területeket. Azután a széleslevelű babérerdők egyes zugokba szorultak, a kemény- 
levelűek pedig tőlünk délebbre húzodtak vissza. 

Ősnövénytanilag ezenkívül legfeljebb még a cserjések különböző típusainak és az 

erdők cserjeszintjének törzsfejlődésére tudunk következtetni. Minden erdei vegetáció- 
típust követ egy megfelelő cserjés vegetáció-típus. A tűlevelű cserjések ma egyrészt 
magashegységekben vannak kifejlődve, másrészt száraz vidékeken. Nálunk az előbbi- 
ek csak a negyed időszakbani eljegesedés folyamán jelentek meg. A trópusi őserdők 
egyik cserjése a mangrove, amelynek létezéséről nálunk az eocénben és az alsó oligo- 
cénben vannak kézzelfogható adataink. A monszunerdők cserjései bizonyos fokig mu- 
tatkoznak száraz időszakokban az oligocén folyamán. A babérlevelű cserjések főképpen 
a tortonban játszanak szerepet, de sohasem önállóan, hanem inkább mint ritkás erdő 
cserjeszintje. A keménylevelű örökzöld cserjések a felső miocén alsó szakaszában, ked- 
vezőtlen talajon a keménylevelű erdők kisérői. 

A mai növénytakaró-típusok éghajlati: változások következtében lefolyó kicseré- 
lődésekor először a lombkorona-szint cserélődik ki, míg a megfelelő cserjeszint kiala- 
kulása csak azután következik be, Ilyen jelenség a mai növényzetben is és a harmad- 
időszaki növényzetünkben is észlelhető. A keménylevelű erdők legnagyobb elterje- 
dése a felső miocén legalsó szintjére esik. A keménylevelű cserjeszint legteljesebb ki- 
alakulását a harmadik szintben látjuk. 

Mindezek előrebocsátása után áttérünk a növénytakaró harmad időszaki törté- 
netére. I i 


A paleocén és az eocén flórája 


Minthogy az eocénből igen sok pálmamaradványt és rengeteg trópusi növény ma- 
radványát ismerjük; az a felfogás alakult ki, hogy akkor Közép-Európában — egészen 
Angliáig — trópusi éghajlat uralkodott. Ezt igen szépen meg lehetett magyarázni a 
Wegener-féle elmélettel. Emellett kimutattak szárazabb éghajlatú trópusi flórákat is; 
így pl. a Geisel-tali köszénképződést olyan trópusi galéria-erdőnek tulajdonítják, amely 
folyóvíz mellett terült el,míg a távolabbi területek az évenként két ízben beköszöntő 
száraz évszakban úgyszólván sivatagiak voltak. Ilyen esőeloszlás csak az egyenlítő 
közvetlen táján alakulhatott ki. Újabb kutatások és azok értékelése mégis arra mutat, 
hogy az éghajlat az eocén folyamán sem Közép-Európában, sem Észak-Amerikában 
nem volt egyformán forró. Ha az eocént paleocénre és szűkebb értelemben vett ecocénre 
tagoljuk, — a paleocénben a hőmérséklet általánosan alacsony volt, noha a mi jelen- 
legi hőmérsékletünknél lényegesen magasabb, mondjuk szubtrópusi. Az évi átlag 20 C" 
alattmaradt. Az eocénben a hőmérséklet emelkedett, és ekkor szaporodott ela sok tró- 
pusi elem. Ilyen volt pl. a londoni agyagban (London mellett) a Nipa-bálma, amely 
folyók torkolatában olyan mangrove növényzetet alkotott, amilyent ma Indiában és a 
Szunda-szigeteken látni. A part mögötti sáv azonban még ebből az időből sem mutat 
fel kizárólag trópusi elemeket. Kevert erdőket kell feltételeznünk. Erre mutat elsősor- 
ban a fenyők jelenléte, bár az eocénben a fenyők nem gyakoriak. A Taxodiaceae csa- 
lád, amelybe ezek a fenyők tartoznak, ma meglehetősen magas szélességeken él, és 
inkább csak a mocsárlakók közelítik meg a forró éghajlatot. Egy másik jelenség az 
Eucalyjits, amelynek fajai legnagyobbrészt nem trópusiak, hanem a déli szubtrópusi 
övben élnek. Ezekhez járul a kimondottan mérsékelt övi elemek egész sora, amelyek 
ugyan igen kis egyedszámban találhatók, mégis arról vallanak, hogy az éghajlat nem 
lehetett egészen olyan, mint a mai forró égövi éghajlat. Így nem alakulhattak ki tí- 
pusos trópusi növénytársulások, amelyekből az ilyen elemek kiszorultak volna. 

Fontos eocén-ílórákat írtak le London mellől, továbbá Franciaországból a 
Párizsi medencéből, Németországból több helyről, Észak-Amerikából különösen a 
Mississippi középső folyásának a környékéről és Alaszkából. Érdekes, hogy az alaszkai 

flórákban is gazdag a trópusi elem, de erősen keverve a mérsékelt öviekkel, amilyen 
a katszurafa (Cercidiplyilhum) . A Mississippi mentén akkortájt a neotrópusi flórának 
megfelelő növényzet élt. Ezzel szemben statisztikailag kimutatták, hogy pl. a londoni 
agyag flórája legnagyobb százalékban maláji elemeket tartalmaz. Ez arra mutat, 
"hogy a trópusi flórák már az eocénben két részre különültek el. Az egyik paleotrópusi 
. volt, amely akkor a Thetis-tenger északi partján Európától (Angliától) egészen Dél- 
kelet-Ázsiáig élt (sajnos nincsenek megfelelő adatok, hogy milyen volt az eocénben 
Afrika flórája) a másik pedig neotrópusi, amely akkor az alsó Mississippiig (nyugaton 
még északabbra) terjedt. 
. A már a krétában megállapítható határvonal a meleg igényű poltava flóra és a 
 hidegtűrő turgáji flóra közt továbbra is fontos elválasztó vonal maradt. Hasonló 
vonal választotta el Észak-Amerikában a neotrópusi flórát a hidegtűrőtől. Ez a vonal 
akkor mintegy a 40-ik északi szélességi fok mentén húzódott kelet felől a Mississippi- 
ig, onnan azonban ívben északnyugati irányba fordult, majd az 50-ik szélességi 
fokon jóval túl érte el a Csendes-óceánt. Ez arról tanúskodik, hogy a nagyobb meleg- 
igényű flóra a szárazulatok nyugati részében sokkal jobban megközelítette a Sark- 
vidéket, mint keleten. Ezt a meleg áramlatoknak tudják be, hiszen jelenleg is hasonló 
a helyzet. 

Hazánkban az eocénből nem sok Ílórát ismerünk, s ezek is aránylag kevés adatot 
szolgáltattak, mert a maradványok sok esetben silány állapotúak és nehezen határoz- 
hatók meg. Ilyenek a Buda környékéről, pl. a Kis-Svábhegyről valók, ahonnan 
pálmatermések, köztük a Nijba termései is előkerültek. A Nifa az eocén után nem for- 
dul elő hazai területen. A Dunántúl igen gazdag eocénkorú barna kőszenekben, de 
miután czek nem tartalmaznak szerkezettel bíró maradványt, így nem tudjuk, hogy 

" milyen fanemek alkották a növényzetet. A dunántúli eocén-flórák közül egyelőre 
leggazdagabb és legjobban ismerjük a lábatlanit, amely trópusi és szubtrópusi elemek- 
ből tevődik össze, s csak kevés a hideget inkább tűrő elem. Legújabban Dorogról 
került elő egy gazdagabb eocén-flóra. Máshonnan is előbukkantak egyes eocénkori 
növények, pl. a Gellérthegyről, Balinkáról (ahonnan egy igen szép egyszerű páfrány- 
levél került felszínre), Tatabányáról stb. Még Így is azt kell megállapítanunk, hogy a 
harmad időszakból hazánkban az eocént ismerjük a legkevésbé. Egyúttal nehéz is a 
néhány maradványból álló flórák összehasonlítása akár a többi hazai, akár a külföldi 
hasonló korú flórákkal. Talán még a Sézanne-i flóra áll legközelebb a lábatlanihoz. 

A paleocén és eocén együttesen mintegy 15—-20 millió esztendeig tartott. Kétség- 
telen, hogy ez alatt a zárvatermők közt rengeteg további nemzetség és tömérdek faj 
keletkezett. Egyúttal mindezek nagyon terjeszkedtek is. A fajok —, akár trópusiak, 
akár mérsékelt öviek voltak is — természetesen be-benyomultak a más éghajlati 
igényűek területére is; ezért van az, hogy már az eocénben a poltava-elemek közé 
turgáji elemek keverednek —, igaz, még aránylag csekély számban. Úgy képzeljük, 
" hogy az eocénben előforduló kis hőigényű elemek elsősorban vízparti fák voltak, ame- 
lyek ezen a semleges vándorúton mélyen benyomulhattak a magasabb hőmérsékletű 
területekre. Ez ma is így történik. A vízparti fák az örökzöld övekben következetesen 
lombhullatók. 

Közép-Európa a következő korban, az oligocénben kezd annak a párviadalnak 
a színterévé válni, amely a trópusi elemek és a turgáji flóra közt indul meg. Ennek a 
viadalnak az esélyeit a mindenkori éghajlat tulajdonságai nyújtják, viszont a két flóra 
közti arányszámok hű tükrei a hőmérsékletnek. 

Meleg égövi alsó oligocén-fílórák Eger mellett 
és Buda környékén 


Az alsó oligocén növényzetének külön fejezetet szentelünk, mert ebből a földtör- 
téneti emeletből hazánkban igen gazdag és aránylag már tüzetesebben átkutatott 
rétegeket ismerünk. Ilyenek vannak Buda környékén és Eger mellett a Kiseged hegy 
oldalában. Különösen az utóbbi lelőhely az, amely hazai viszonylatban eddig a leg- 
több növénylenyomatot szolgáltatta, s az egyik leggazdagabb és legváltozatosabb 
harmad időszaki flórát tárja elénk. (34., 35. és 36. ábra.) 

Az oligocén éghajlatára vonatkozóan németországi pollenanalitikai kutatások 
kimutatták, hogy Közép-Európa északi részét az oligocén elején elözönlötte számos 
turgáji elem, ami a hőmérséklet erős csökkenésére mutat. A hőmérséklet nem válto- 
zott az oligocén végéig, s csak a miocénben következett be újabb felmelegedés. Ezt 
azzal magyarázzák, hogy az Északi-tenger az eocénben délnyugat és délkelet felé 
egyaránt melegebb tengerekkel volt összeköttetésben. A meleg áramlatok mintegy 
három oldalról folyták körül Európa derekát. Az oligocén elején ezek a tengeri utak 
elzáródtak, s az Északi-tenger észak felé a Jeges-tengerrel került közvetlen összekötte- 
tésbe. Onnan hideg áramlatok jutottak el Közép-Európa északi partjaiig, és ezzel az 
ottani korábbi csaknem trópusi hőmérséklet meleg-mérsékeltre változott. 

Hazai viszonylatban az oligocén elején nagyobb turgáji flórainvázió nem észlel- 
hető. Az alsó oligocén flórája tartalmaz ugyan hidegtűrő elemeket, de ezek arányszá- 
rna a flóra melegkedvelő elemeinek arányszámához mérve csekély, csaknem elenyésző. 
Nagyobb betódulás csak az oligocén végén történt, noha akkor sem lehet hőcsökke- 
nésre következtetni, 

A ílórának a harmad időszak folyamán bekövetkező kicserélődése nem egyértel- 
mű. A hőmérséklet nagy általánosságban csökken, mert amíg a harmad időszak 
elején legalábbis szubtrópusi, sőt az eocén egyes szakaszai folyamán úgyszólván 
trópusi volt a hőmérséklet, addig a harmad időszak legvégére a mainak megfelelő 
értékre, sőt utána az alá száll le. Közben azonban többször tör be időleges felmelege- 
dés, Így pl. már a paleocén-eocén határán. Az oligocén folyamán ismét látunk bizo- 
nyos hőmérséklet emelkedést. Kisegeden három egymástól nagyon kevéssé különböző 
flóra váltja fel egymást. Az alsó élt a leghűvösebb éghajlat alatt. Itt tehát megálla- 
pítható a hőcsökkenés az eocénnel szemben ; erre azután csekély felmelegedés áll be, 
ari a középső szint flóráját jellemzi. A felső szint hasonló éghajlatú, mint a középső, 
flórája is erre mutat, de bizonyos flórafejlődést kell megállapítanunk abban, hogy 
megjelenik az Acer (juhar) nemzetség, amely a későbbiekben igen nagy szerepet ját- 
szik. A nemzetség összes faját turgáji elemnek kell tekintenünk, melyek észak-kelet 
felől nyomultak be hozzánk. Ezt a benyomulási irányt azokra a fajokra illetve faj- 
csoportokra is feltételezzük, amelyek ma kizárólag Észak-Amerikaiak (pl. az Acer 
rubrum). Az Acer nemzetség ma is teljesen trópuson kívüli; a trópusokra csak hegyvi- 
déken nyomul be. Kialakulása Kelet-Ázsiában folyt le, ahol azonnal lombhullatóvá 
és csekély hőigényűvé vált. 

Az eocén-ílórákkal szemben az alsó oligocén igen szegény pálmákban, ezzel szem- 
ben gazdag fenyőkben. A Taxodiaceae család itt is uralkodik, de fajai mellett a Pinus 
nemzetség is több fajjal szerepel, a Cupressaceae család pedig több nemzetséggel. 


34. ábra. A kisegedi alsó oligocén flóra legjellegzetesebb lenyomatai: I. Asplenium egedense, 

2. Libocedrus salicornioides, 3. Cinnamomum lanceolatum, 4. Platanus schimperi, 5. Casta- 

nopsis furcinervis, 6.Dryophyllum, 7. Engelhardtia brongniarti szárnyastermése, 8. Cunonia 

oligocaenica, 9. Elaaododendron obovatum, ro. Zizyphus zizyphoides, Ir. Apocynophyl- 
lum reussii, I2. Smilax weberi 


IO04 


Mindezek a fenyők egyáltalában nem trópusiak, sőt egy részüket még szubtrópusiak- 
nak sem tekinthetjük, hanem csak mérsékelt hőigényűeknek. A fenyők alsó oligocén- 
beli elterjedésére nézve a következőket mondhatjuk. Soha és sehol sem tömegesek a 
növény-együttesekben, de úgyszólván mindig jelen vannak. Az egyes fajok roppant 
elterjedésűek és hosszú életűek. Hazai viszonylatban a kisegedi és Óbuda környéki 
lelőhelyeken csaknem következetesen ugyanazokkal a fajokkal találkozunk —, tehát 
a fajok aránylag egyformán voltak eloszolva. Ez egyúttal azt is bizonyítja, hogy a 
fenyők élete akkor nem volt még szigorúan megszabott környezethez kötve, s a 
növénytakaró sem tagolódott még a mai értelemben vett társulásokra. A páfrányok — 
amelyek akkor még lényegesen nagyobb arányban vettek részt az erdők gyepszint- 
jének az alkotásában, mint a miocéntől kezdve — egészen más eloszlásúak, ti. a kis- 
-egedi és Óbuda környéki flóráknak csak kevés közös páfrányfajuk van. A páfrányok 
maradványai sokkal rapszodikusabban jelennek meg, elterjedésük is helyi adottságok- 
hoz lehetett kötve, és nem voltak egyenlően elosztva. 

A maradványok túlnyomó többségét kétszikű fák és cserjék levelei, termései és 
i virágai teszik ki. Ha most a beporzás szempontjából 
vizsgáljuk az együttest, megállapíthatjuk, hogy ebben 
is eltér a trópusi flóráktól, mert a fák tekintélyes száma 
szélmegporzású. A sok cserje természetesen itt is rovar- 
megporzású, bár éppen a legnagyobb tömegű cserje 
nemzetség, a Myrica is szélbeporzású. 

Trópusi jelenség azonban a fanemek roppant 
nagy száma, a liánok aránylag nagyobb szerepe. A 
kimondottan trópusi elemek közt egyetlenegyet sem 
találunk, amely nagyobb tömegű maradvánnyal volna 
képviselve. Csak egy Zizybhus-faj tömeges. Ez a faj 
. nem a mediterrán lótuszcserje (Z. lotus) közeli rokon- 
ságába tartozik, hanem délkeletázsiai fajok rokona. 
Ennek ellenére sem tekinthető valódi trópusi elemnek. 

A kisegedi alsó rétegek egyik leggyakoribb rma- 
radványa a Cunonia oligocaenica, amely a mai dél- 
afrikai C. capensiís ősének tekinthető. Déli típusú ke- 
ménylevelű, alacsonyabb termetű fa, amely ma a fok- 
földi ún. knisna-erdő egyik jelentős faneme. Elterjedése 
a melegebb szubtrópusra esik, ahol ma is sok trópusi 
elemmel él együtt. Ez késztet bennünket arra az elgon- 
dolásra, hogy a kisegedi környezeti körülményeket és a 
flóra egész helyzetét a dél-afrikaihoz hasonlónak te- 
kintsük. Ezt más szempontok is alátámasztják. A kis- 
egedi flóra is a mangrove övbe esik. Dél-Afrika keleti 
partjain a mangrove mélyen levonul az aránylag hű- 
vösebb, tehát szubtrópusi övbe. A terep Dél-Afriká- 
nak ezen a területén rendkívül tagolt, így — tekintet- 
tel az aránylag nagyobb szélességre — a déli és északi 
lejtők közt lényeges hőmérsékleti különbségek vannak. 
A trópusi flóra előretörőben van dél felé a dél-afrikai 
szubtrópusi flóra rovására. A roppant változatos kis- 
egedi növényzet is lépésenként változó terepre vall, s 


ú kesela aIsÓ öl eékt jat; (ahol a trópusi elem arányszáma alacsonyabb) a fel- 


ból, természet után sőbb szint felé a trópusi elemek némileg előretörnek. 

A növénytakaró arculata is megfelelő lehetett, 
csak — tekintettel arra, hogy a kisegedi flórában 
óriás termetű fenyők is előfordultak, amelyek Dél- 
Afrika flórájából tökéletesen hiányoznak — az erdőt 
még változatosabbnak kell elképzelnünk. Mindkét 
ílórára ráütötte bélyegét egy bizonyos fokú száraz- 
ság. Ez a fokföldi flórában a keménylevelű örökzöld 
fák és cserjék nagy számában mutatkozik meg, Kis- 
egeden pedig ezen kívül a levelek általános keskeny- 
ségében és kicsinységében. A tölgy rokonságába tar- 
tozó fák levelei általában tojásdadok, esetleg lánd- 
zsásak. A kiesegedi flórában ezekhez az alakokhoz 
egészen keskenyszálas levelek is járulnak. 

Sok egyéb rokonsági körben is uralkodnak a 
keskenylevelűek. Kis számban találunk nagy, szé- 
leslevelű alakokat is, Ficus-fajokat, Dioscoreákat 
stb. Ezek különleges élőhelyeken, vizek mentén ki- 
alakuló galéria-erdőkben nőhettek. A kidomborodó 
szárazságtűrő jelleg elsősorban a kisegedi alsó réte- 
gekben jelentkezik; valamivel gyengébb a középső 
és a felső rétegekben. Így a csekély felmelegedéssel 
együtt valamivel nedvesebb is lehetett az éghajlat. 
Az Óbuda környéki lelőhelyek flórája ismét valami- 
vel magasabb hőmérsékletre és több csapadékra en- 
ged következtetni. Ezeket a rétegeket nagy általá- 
nosságban valamivel fiatalabbnak tartjuk, mint a 
kisegedieket. De meg kell jegyeznünk, hogy Óbuda 
környékén sok lelőhely van, amelyek viszonylagos i 
korát nem tudjuk még megállapítani. A kisegedi 36. ábra. Seguoia sternbergii 
felső szintben megjelenik, mint már említettük, a  fűleveles ága a csillaghegyi tég- 
juharfa nemzetsége, de eddig csak egy ismeretlen  agyár e oligocén  rélegeiből, 
fajjal, amely nem hozható egészen közeli kapcso- GZÜÉSSER AB 

jjal, amely nem hoz gés e pcs 
latba sem kihalt, sem ma élő fajokkal. Egyetlen levél 
került elő. A legújabb kutatások egy juhartermést is hoztak felszínre, úgyhogy az 
Acer-nemzetség jelenléte kétségtelen. Mindenesetre a turgáji flórának kisugárzása, 
de nem bizonyító erejű arra, hogy akkor lehűlés következett volna be, hiszen a többi 
növény közt nem mutatkozik ilyen irányú változás. : i 

A kisegedi növénytakarót a következőképpen tudjuk rekonstruálni. A. tenger- 
parton mangrove nőtt. Ennek jellegzetes növénye egy páfrány ( Acrostichum aureum) 
volt. Mögötte azonnal hegyes-völgyes táj következett, amelynek vízfolyásai mentén 
galéria-erdő alakult ki valódi trópusi elemekből. A déli lejtőn (a melegebb lejtőn) 
szárazabb talajú erdő csatlakozott hozzá. Ez sok helyen cserjésnek adott helyet. 
A kisegedi flóra sok szubtrópusi napfénykedvelő alacsonyabb fát és cserjét tartalmaz. 
A cserjék közt főképpen kelet-ázsiai szubtrópusi, és dél-afrikai, ausztráliai kemény- 
levelű örökzöldek vannak. A hűvösebb és ennek megfelelően nedvesebb északi lejtőn 
elsősorban Castanopsis-erdő terült el. Itt és a völgyek fenekén magaslottak ki a 
lombkoronaszintből a Segwota-fajok és a Libocedrus. 

A kisegedi flóra fajainak legközelebbi ma élő rokonait Földünk legkülönbözőbb 
tájain találjuk meg. A Castanopsis nemzetség elterjedése főként kelet-ázsiai, s ott fajai 
ún. szubtrópusi esőerdőket alkotnak. Kisegeden az aránylag keskenyebb levelű fajok 

lényegesen szárazabb éghajlatról tanúskodnak. A hozzájuk csatlakozó babérlevelű 
tölgyek (Lithocarpus, Pasanta, Cyclobalanopsis) szintén kelet-ázsiaiak. Az eocénhez 
viszonyítva aránylag kisszámú az ausztráliai Eucalypiíus, ugyanígy a Callicoma, a 
Ceratopetalum, a Cunoniaceae család keménylevelű magascserjéi. A Cunonia maga 
fokföldi. A kisebb cserjék közt gyakori a kelet-ázsiai szubtrópusi rokonság ( Abelia, 
Hydrangea, Diervilla). A mérsékelt övi fajok közül meg kell említenünk a nyárfát, 
az égert, a gyertyánt és a szilfát, amelyek mind jelen voltak a flórában — valószínűleg 
mint vízparti ligetek fái, s amelyek rendkívül kevés maradványt hagytak vissza. 
Bizonyítottnak kell tekintenünk, hogy nem a nagyobb hőigényű, hanem a mérsékelt 
övi elemek voltak a kisegedi éghajlaton övönkívüli helyzetben. 

A trópusi elemek nagy többsége óvilági rokonságú. Kimondottan óvilági nemzet- 
ségek azok közül, amelyeknek sok maradványa van — a Ciunamomum, az Engel- 
hardtia és a Zyzibhus. Valószínű, hogy sok olyan nemzetségből is, amelyek ma mind- 
két világtájon el vannak terjedve, a kisegedi alakok inkább az óvilági fajokhoz állnak 
közelebb. Ilyen nemzetségek a Sabindus, a Ficus és sok más. 

Meg kell még emlékeznünk az édesvíz növényeiről. A kisegedi rétegek tengerben 
rakódtak le, a parttól bizonyos távolságban, mert az üledék finomszemcsés. A növény- 
maradványokkal együtt sok a tengeri hal-maradvány. A növények közt azonban van- 
nak édesvíziek is. Ezeket áradások hozhatták távolabbi élőhelyekről a tengerbe. 
Vannak köztük tündérrózsák (Nelumbo, Nuphar) , hinárok (Ceratophyllum) és kolokán 
(Stratiotes) , ma nagy elterjedésű nemzetségek fajai, amelyek különböző éghajlat alatt 
élnek. Ez is azt bizonyítja, hogy a vízi növények nem annyira övi elhelyezkedésűek, 
mint a szárazföldiek, és nem mutatják azt a kicserélődést, amit a száraz talajú flóra. 

Összefoglalva az elmondottakat, a kisegedi nagyon változatos flóra csekély szám- 

ban foglal magában mérsékelt övieket. A szubtrópusi elemek fajszáma szintén mérsé- 
kelt, de maradványszámuk igen nagy, jeléül annak, hogy a növénytakaróban nagy 
tömeggel vettek részt. A trópusi rokonságú fajok száma a többiekét messze felül- 
múlja, noha maradványszámuk egyenként nem tekintélyes. Volt tehát egy igen sok 
fajból álló trópusi színezetű galéria-erdő, egy kevés fajból alakult szubtrópusi erdő, 
amely erősen változott aszerint, hogy vezérnövénye a Cunonia vagy a Castanopsis 
volt-e. A Cunonia a felső szintben visszahúzódik, s az Óbuda környéki flórákban is 
ritkább. Valószínűleg kialakult mocsári cserjés is, leginkább Myrica-fajokból. Az alsó 
oligocén az eocénhez képest hőcsökkenést és erősebb szárazabbá válást mutat. 

Hazánkon kívüli területekről igen sok alsó oligocénből származó fÍlórát ismerünk, 
bár ezek korának megállapítása nem mindig nyugszik szilárd alapokon. Ilyen a dél- 
angliai Wight-sziget ún. Bembrigde-flórája. Ennek meglehetősen sok a közös vonása 
a kisegedivel. Itt is szerepel az Acrostichum aureum, a sok Abelia-virág, és egy kroko- 
dilus maradványa (ilyen maradvány legutóbb a kisegedi rétegekből is előkerült). 

Rendkívül gazdag és változatos flórát írtak le Délkelet-Franciaországból, első- 
sorban Aix környékéről. Hazai alsó oligocénbeli flóráinkkal szemben nagy különbsé- 
get jelent, hogy ott a tölgy rokonsága korántsincs olyan mértékben képviselve. A flóra 
jellege és a környezeti viszonyok meglehetősen azonosaknak látszanak. Nagy tömeg- 
ben vannak apró- és keskenylevelű, valamint keménylevelű fák és cserjék. 

A keménylevelű fák és cserjék Észak-Amerika nyugati részén való nagytömegű 
megjelenését Axelrod annak tulajdonítja, hogy a harmad időszakban egy félszáraz. 
éghajlat alatt a Sierra Madre térségében hosszú időn át működő fajfejlődési központ 
volt. Hasonló szárazságtűrő elem nálunk is több ízben elsokasodik, és arra következ- 
tethetünk, hogy Európában is volt egy a marokkói és spanyol mezeta szélességén 
fekvő észak-atlanti fajkeletkezési központ. Ez a , száraz-atlanti elem" nálunk az alsó 
oligocénben és a felső miocénben a legtömegesebb. 

Az Eger melletti felső oligocénkori pálmás rétegek 


Az alsó oligocénhez hasonlóan a felső oligocént is elég jól tudjuk tanulmányozni 
hazai ősnövény-leletek alapján. Eger közvetlen szomszédságában, a  Wind-féle 
téglagyár hatalmas agyagbányája területén egymás felett több rétegben roppant 
gazdagságú növénylelőhely fekszik. Nagy hátránya a lelőhelynek, hogy az agyag 
erősen morzsálódik, különösen ott, ahol homokosabb, továbbá hogy helyenként a 
levéllenyomatok olyan mértékben halmozódnak, hogy nehéz az egyes levelek vizsgá- 
lata. Ettől eltekintve a szerkezet megőrzése sokszor rendkívül jó, s a lenyomatok kör- 
vonalai és erezete a legkisebb részletekig vizsgálható. 

Geológusok megállapítása szerint az itteni rétegek közvetlen folytatásai a kis- 
egedi rétegeknek, és azokra konkordánsan települnek. Közben tehát nem történt leta- 
rolódás. A közbenső rétegek, amelyek egy része megfelel a Buda környéki kiscelli 
agyagnak, növénylenyomatokat csak itt-ott szolgáltattak. A Wind-gyári legalsó réte- 
gek mintegy átmenetet alkotnak a kisegedi és a Wind-gyári felsőbb rétegek között —, 
bár a megegyezőség csak egyes növényfajokra vonatkozik, hiszen ezek az alsó rétegek 
gazdagságban nagyon elmaradnak egyrészt a kisegedi, másrészt a Wind-gyári felsőbb 
rétegek mögött. Az alsó rétegek anyaga mindenesetre még nem árul el hőmérsék- 
let emelkedést a kisegedi flórával szemben. Inkább a főlelőhely — a felsőbb rétegek 
— mutat alsó szintjében olyan flórát, amely gazdagabb trópusi elemekben. Itt hatal- 
mas levelű trópusi fák, párfányok és liánok, feljebb pedig pálmák maradványai fek- 
szenek. Az egymásra rakódott rétegek szemcsenagysága rendkívül változó —, a 
tengerpart folyton változtatta helyzetét. Ezenkívül azonban az éghajlatban is voltak 
változások, különösen a csapadékosság szempontjából. Hatalmas, széles levelekkel 
megrakott rétegekre keskeny levelekkel tömött rétegek következnek. A. legfelső réte- 
gekben pedig nagyobb tömegben jelentkeznek a turgáji flóra egyes nemzetségeinek a 
fajai — juharfák, szilfák és égerek. 

A Wind-gyári alsó rétegek átmeneti szakasza után teljesen eltűnnek a Casta- 
nopsis-levelek, és megjelenik egy észak-amerikai fajokra emlékeztető tölgyfa (Ouer- 
cus gigantum) néhány mélyen osztott, csúcsoskaréjú levele. Utóbb a felsőbb flórában 
már csak egyes épszélű leveles tölgyfaj maradványai találhatók. Elmaradnak a 
Cunoniaceae család nemzetségei, s vele együtt a déli típusok mind, nem látni többé 
az Abelia és Hydrangea család virágcsészéit, amelyek annyira jellemezték a kisegedi 
flórát. Miután mindezek szubtrópusi elemek, így a szubtrópusi vonás gyengül a 
trópusi javára. A maradványok közt sok a hüvelytermés; valószínűleg trópusi fák 
termése. Eltömegesedik a korábban csak gyéren előforduló trópusi Syi$locos- 
nemzetség, s vele együtt nagylevelű trópusi fák is jelennek meg. 

A páfrányok nagy száma is jellemző a Wind-gyári főlelőhely flórájára. Rendkívül 
gyakori a Lastraea oeningensis nevű páfrány, amelyet fiatalabb rétegekből írtak le. 
Legérdekesebb páfrány azonban a Trichomanes radicans mai fajra emlékeztető marad- 
vány, amely igen kiegyenlített éghajlatra vall. 

A pálmák közt legyezőpálmák és szárnyaslevelűek egyaránt előfordultak. Sajnos 
a Tuzsonia néven leírt pálma-torzsavirágzathoz tartozó levelet a növénnyel szerves 
összefüggésben nem sikerült megtalálni. Csak úgy gyanítjuk, hogy levele legyező 
alakú volt, mert ilyen levelet találtak a megfelelő rétegben. A pálma magas törzsű 
volt. Hatalmas hüvelylevelű. Virágzata a cirokseprőre emlékeztető. Kihalt nemzet- 
ség, amelynek közeli rokonsága sem ismeretes. 

Mivel a kisegedi, illetve Óbuda környéki és a Wind-gyári flórák közt ilyen nagy a 
különbség, megállapítható, hogy a flórafejlődés nagy lépéseket tett. Hazai viszonylat- 
ban nem tudunk köztük egy olyan oligocén-ílórát elkülöníteni, amely középső oli- 

gocénnek számítana. Az a néhány maradvány, amely Eger környékén a köztes réte- 
ekből előkerült — és amely átmeneti jellegű flórát képvisel —, erre nem alkalmas. 
sállattanilag az Óbuda környéki agyagokat kiscelli agyagnak tekintik, és általában 
középső oligocén korúnak tartják. Ezek az agyagok nem mindenütt tartalmaznak 
növénymaradványokat, de ahol igen, ott azok nem különíthetők el az alsó oligocén 
flórájától. Így ősnövénytanilag nem különböztetünk meg középső oligocén flórát. 

A Wind-gyári rétegekkel korban nagyjából megegyezőnek tekintenek egyes 
salgótarjáni rétegeket, amelyek azonban csak kevés és rossz szerkezetű növénymarad-. 
ványt rejtegetnek, valamint a csörögi (Vác melletti) flórát. A csörögi flórára jellemző 
az Engelhardtia termésének a tömege. Miután szárnyas termésről van szó, úgy gondol- 
juk, hogy ezeket a szél, esetleg a víz hozta az eltemetődési helyre. 

Az észak-ázsiai oligocén-flórák még határozottan mutatják azt az elkülönülést, 
amelyet a krétától kezdve figyelhetünk meg az ottani és a közép-európai Ílórák közt. 
Gazdagabb fílórát írtak le az Asutasz-hegységből, amelyben hiába keresünk pálmákat, 
babérlevelűeket vagy bármilyen trópusi rokonságú fákat. Teljesen uralkodnak a mai 
északi mérsékelt öv növényei, elsősorban a barkások (köztük nyírfafélék, bükkfafélék 
nyárfák, diófafélék, továbbá juharfák és egyéb hidegtűrő elemek). Az ottani oligocén- 
flórákban csak a fenyők közösek a mi oligocén leleteinkkel. Ott is a Taxodiacege 
család az uralkodó, ennek is a Taxodium, a Seguoia és a Glyptostrobus nemzetsége. 
Itt a Seguota mellé sorakozik még a Metaseguota, amely a harmad időszaki bámula- 
tos elterjedés után annyira megritkult, hogy csak a legutolsó években fedezték fel élő 
állapotban. Eszerint a fenyők közt nem lehet megkülönböztetni turgáji és poltava- 
elemeket ; azok eloszlása sokáig magában foglalta mindkét flóra birodalmát, mígcsak 
a harmad időszak végén össze nem szűkült az áreájuk (elterjedésük). 

Érdekes, hogy a turgáji flórában a babérfélék közt csak egyetlen nemzetség van 
meg, — az, amely lombhullató és ma is a legkisebb hőigényű a családban : a Sassafras. 
Nagy elterjedése óta ez is nagyon összehúzódott, mégis megmaradt két elterjedési, 
területen: egy nagyobbon Észak-Amerikában, és egy kisebben Kelet-Ázsiában. Az 
észak-ázsiai oligocén flórára vonatkozóan még csak annyit jegyzünk meg, hogy nálunk 
sok faja a felső miocénben terjedt el, ezeket tehát onnan bevándoroltaknak kell tekin- 
tenünk. Viszont úgy látszik, hogy amikor a két flóraa miocénben összeköttetésbe ke- 
rült, akkor a poltava-elemek nem nyomultak be a turgáji flóra területére, hanem az 
éghajlat fokozatos hűvösebbé válásával délkelet felé vonultak el. Dél felé elvonulás 
nem észlelhető, mert a miocénben a Thetis-tengeren kívül a Szahara sivatagrendszere 
is gátat vetett a dél felé való terjeszkedésnek. 

Harmad időszaki ílóránk kapcsolatai a trópusi Afrikával nagyon gyengék. Ez 
azért érdekes, mert mint láttuk, a Dél-Afrika szubtrópusival való kapcsolat elég szo- 
ros. Legszorosabb természetesen Délkelet-Ázsiával. Az elvonulás említett útjára 
nemcsak az a bizonyítékunk, hogy a mi óharmad időszaki flóránk és a délkelet-ázsiai 
sokban megegyezik, hanem a vándorútról tanúskodó megfelelő adataink is. A Kau- 
kázustól délre a magas hegylánc védelme alatt a melegkedvelő oligocén elemek sokáig 
egészen a pliocénig tovább éltek. Ezzel szemben északabbra, pl. az Azovi-tenger kör- 
nyéki felső miocén-flórákból mindezek a növények hiányoznak. 

A hazai viszonyokat véve alapul, az oligocén folyamán ugyan nagy változások 
történtek a ílóra összetételében, de a közeledés a jelenlegi állapot felé, azaz a jelen- 
legi nemzetségek jelentős térhódítása, olyan összetételű erdők kialakulása, mint a. 
maiak az északi szubtrópusi vagy mérsékelt övön, — nem történt meg. A kisegedi 
flóra taglalásakor megállapítottuk, hogy az a legkülönbözőbb területeken élő fajok- 
kal mutat közösséget, és úgyszólván egyik terület fajaíval rokon elemek sem uralkod- 
nak a ílórában. Egyúttal nagyok az eltérések a ma nálunk és az oligocénben is előfor- 

duló nemzetségek akkori és mai fajai között. Így az oligocénbeli égerfajok nem a mi. 
égereinkkel mutatnak rokonságot, hanem az ázsiaiakkal, részben pedig ma élő rokon-. 
ság nélkül állnak. A juharfa-fajok sem az európai fajokkal rokonok, hanem az észak- 
amerikaiakkal, — az Acer trilobatum az A. rubdrummal; a leggyakoribb Wind-gyári 
juharfaj, az A. hungaricum az ugyancsak észak-amerikai A. bennsylvanicummal. 

Az oligocén-ílórák idegen arculatát bizonyos mértékben a Myrica-fajok jelentős: 
számának tudhatjuk be. A Myrica nemzetség ilyen sok faja sehol egy területen sem él, 
ésnemis vesz részt olyan nagy arányban a növénytakaróban, mint a Wind-gyári: 
flórában. A Myrica már az eocénben is jelentős volt. Az oligocén folyamán emelke-. 
dik fajszámuk, s legnagyobb változékonyságukat a felső oligocénben érik el. A miocén: 
folyamán még hosszú ideig nagy tömegben hagytak maradványokat, de fajokban egyre 
szegényebbek lettek, míg végül a felső miocénben — legalábbis hazai területen — hir- 
telen megritkulnak. 

Európából a már említett alsó oligocén-flórákon kívül több egyéb oligocén-flórát: 
is ismertettek. Sajnos, a közöttük levő viszonylagos kor még nem ismeretes kellő. 
biztossággal, így a flórafejlődést belőlük kiolvasni nem lehet, és nem tudjuk őket a 
hazai flórákkal párhuzamba állítani. A Castanojsis-flórát, amely pollenanalitikai- 
lag sok hüvelyest is magába foglal, Németországban a felső oligocénbe helyezik. Ezzel 
szemben a mi felső oligocén-flóránk amellett, hogy rengeteg hüvelyest foglal magába, . 
már sokkal gyérebben tartalmaz Castanopsts-maradványokat. Ez a nemzetség alsó 
oligocénbeli uralma után úgyszólván eltűnik a Ílórából. Ezzel szemben az alsó oligo-. 
cénben pálmaflórát mutattak ki, míg nálunk a pálmák a felső oligocénben gyakorib- 
bak, sőt mint látni fogjuk, arányszámuk az alsó miocénben még növekszik. 


Megindul a mai flóra és vegetáció kialakulása 


A miocén az a kor, amelyben a Ílórák nagy keveredése kezd csökkenni, s az egyes- 
területeken olyan növény-együttesek kezdenek kialakulni, amilyeneket Földünkön 
ma megfigyelhetünk. Az eddigi flórák vagy annyi kihalt típust foglaltak magukban, 
hogy a növénytakaró faji összetétele és arculata teljesen elütött bármelyik terület 
mai növényzetétől, vagy annyira különböző elemekből tevődött össze, hogy nem le- 
hetett egy bizonyos terület mai flórájával lényeges megegyezéseket találni. 

A miocénben a flórafejlődés gyorsan halad. Ez a haladás nagyjából egyvonalú.. 
Kezdetben fokozatos, a felső miocénben elég rohamos lehűlés és a szélsőségek 
emelkedése figyelhető meg. A miocén eleji meleg szubtrópusi éghajlatot a középső mi- 
océn végére közepesen meleg szubtrópusi, a miocén végén pedig már meleg-mérsékelt. 
éghajlat váltja fel. A flóra összetételében ezzel kapcsolatban egyre inkább az észa-. 
kabbi területek mai flórájával alakul ki hasonlatosság. A vegetációban, tehát a nö- 
vénytakaró arculatában és ökológiai sajátságaiban ugyancsak nagy a fejlődés, mert 
kezdenek határozott összetételű társulások kifejlődni, illetve a növénytakaró a 
helyi adottságoknak megfelelően kezd ilyenekre tagolódni. Ez kapcsolatban van azzal, 
hogy az egyes lelőhelyek növényzetében — ha az csak egy vagy kevés ilyen társulás- 
ból őrzött meg növénymaradványokat — faji elszegényedés kezdődik, és a növény- 
együttes egyre inkább egyöntetű képet kezd felvenni. A társulás-fejlődés a miocén 
végére annyira halad, hogy az erdő lombkorona-szintjében egy vagy néhány faj 
jut uralomra. Ez először legfőképpen a láp-és ligeterdőkön látszik, de később átterjed 


a száraz talajú erdőkre is. 
Valószínűleg a miocén az a kor, amelyben a mai füves társulások kialakulnak, és 

akár az éghajlati, akár a domborzati viszonyoknak megfelelően önállókká lesznek. 
A vízi füves társulásokon, nádasokon, sásos területeken kívül — sajnos — nincse- 
nek kézzelfogható adataink az éghajlatilag fátlan társulásokról, mert e helyeken nem 
voltak meg a kedvező betemetődési lehetőségek. De így is több flórának az arculata 
annyira kimutatja az éghajlat száraz voltát, hogy további szárazodás esetén akár idő- 
belileg, akár térbelileg állt is az be, már fátlan pusztai társulásoknak kellett kiala- 
kulniuk. Ilyen társulásokat főleg a tortonban (a középső miocén felső szakaszában) 
észlelhetünk. Kétségtelen azonban, hogy a felső miocénben is voltak az északi mérsékelt 
övön olyan belső szárazföldi területek, ahol sztyepp-éghajlat uralkodott. Ilyen éghaj- 
latot azonban hazai ílórák alapján nem tudunk kimutatni. 

Mint már említettük, a határozott összetételű növénytársulás kialakulásának 
feltétele, hogy a fajok környezet-igénye bizonyos mértékig rögzüljön. Olyan ese- 
tekben, ahol és amikor a fajkeletkezés illetve a fajoknak más területekről való beö- 
zönlése nagyobb mértéket ölt, — határozott összetételű társulások kevésbé alakul- 
nak ki, sőt az új elemek beözönlése a kifejlődött társulásokat mintegy szétzülleszti. 
A miocén folyamán hosszabb szakaszokon át volt intenzív tűzhányó tevékenység, 
ami nagy területek növénytakaróját megsemmisítette, s itt a társulásoknak újjá kel- 
lett fejlődniük. A miocénben világos szakaszosság észlelhető. A társulás-fejlődést an- 
nak rombolása váltja fel. Erre a felső miocén tárgyalása folyamán még ki fogunk térni. 

A miocénből már alig ismerünk olyan nemzetségeket, amelyek ma ne élnének; a 
fajok közt azonban sok ilyen van. Európában sok olyan nemzetség, sőt család ját- 
szott fontos szerepet a harmad időszak folyamán, több esetben úgyszólván az egész 
harmad időszakon végig, amely ma teljesen hiányzik Európa flórájából. Ilyen család 
a Taxodiaceae (mocsárciprus-félék) családja, amely a miocénben az összes fenyőcsalád 
közül a legnagyobb elterjedésű volt. Ilyen maga a Ginkgo is, továbbá a trópusi csalá- 
dok egész sora: a Sapindaceae, a Meliaceae, a Stercultaceae, az Anonacege. Ilyen a cse- 
kélyebb meleg-igényű családok közül számos monotipikus család is, amelynek ma 
egyetlen nemzetsége és egyetlen faja él, pi. az Eucomiiaceae, a Cercidiphyilaceae, a. 
nagyobb fajszámú családok közül a liliomfafélék (Magnoliaceae). Más családok pe- 
dig eltűntek a mérsékelt övi Európából, és csak Dél-Európában maradnak képvise- 
lői, pl. a babérfélék (Lauraceae), az ébenfafélék (Ebenaceae) , a Styracaceae stb. 

Általános felfogás, hogy ezt a sok családot és még több nemzetséget a jégkor- 
szakban bekövetkezett lehűlés pusztította ki Európából. Igen sok nemzetségre, sőt 
családra azonban nem tudjuk ezt elképzelni. Egyes magasabb hőigényűek, amelyek 
nem is viselnek el tetemes szélsőségeket, megmaradtak Dél-Európában. Így pl. a ba- 
bérfélék közül maga a babér (Laurus nobilis) ma is él a Földközi-tenger vidékén, de 
nem él e családnak (Lawraceae) a legkisebb hőigényű nemzetsége, amely egyút- 
tal a legnagyobb szélsőségeket is elviseli: a Sassafras. Ez a miocénben még hazánk 
mai területén sokfelé el volt terjedve, ma pedig Európából tökéletesen eltűnt. Össze- 
húzódása tehát semmi esertre sem az éghajlat hatására történt, hanem spontán elöre- 
gedés következtében. Számos ilyen példát tudnánk felhozni. A nemzetségek, fajok 
elöregedése nagy szerepet játszott elterjedésük összeszűkülésében, sőt végleges eltű- 
nésükben. 

Valamely faj éghajlati igényére olyan ismérvekből is szoktak következtetni, hogy 
az kultúrában (telepítésben) bizonyos éghajlat alatt megél. Rengeteg olyan faj van 
nálunk kultúrában, melyek a harmad időszakban itt éltek, viszont ma csak idegen 
földön, leginkább Elő-Ázsiában, Kelet-Ázsiában vagy Észak-Amerikában honosak. 
Ezek egy része a faj elöregedése miatt tűnt el a mi területünkről. Sok van azonban 
olyan, amely kultúrában valóban télálló, de hasonló éghajlat alatt nem tudja felvenni 
a versenyt a létért való küzdelemben. A kultúrával — amellyel a növényt mentesít- 

jük más növényekkel való küzdelem alól.— a növény. éghajlati határát egy bizonyos 
fokig ki tudjuk tolni. Az ilyen hideghatár azonban nem természetes. A harmad idő- 
szaki növények éghajlati igényének megítéléséhez csak olyan helyek éghajlatai ada- 
tait tekinthetjük érvényesnek, ahol az illető növény — kitéve a többi növény kon- 
kurrenciájának — természetes környezetben is életképes. 

Ha tehát meg akarjuk állapítani egy fosszilis-ilóra eredeti éghajlatát, ezt csak 
az összes akkor ott élt növény ilyen adataiból számíthatjuk ki. Amennyiben az illető 
növényfaj már nem él, — mai legközelebbi rokonának éghajlati igényét állítjuk be, 
természetesen bizonyos fenntartással. Csak olyan éghajlat fogadható el valamely 
földtörténeti korra nézve, amelyben az összes akkor élt növény nemcsak meg tudott 
élni, hanem a létért való küzdelemben is megállhatta a helyét. . 

A miocén folyamán négy éghajlati tényező változásait figyelhetjük meg, ame- 
lyek lényeges befolyást gyakorolnak a növényzetre, annak életforma-összetételére 
és arculatára. Ezek: az évi átlagos hőmérséklet, annak periodicitása, tehát ingadozása, 
a csapadék mennyisége és annak eloszlása, — tehát az éghajlat jellege. Most kísérjük 
figyelemmel ezeknek a tényezőknek a befolyását a miocén növényzetére. 

Az évi átlagos hőmérséklet kezdetben néhány fokkal magasabb lehetett, mint a 
miocén végén. Ez kitett mintegy 5—6 C"-ot. A mai éghajlatban ilyen különbségek ha- 
sonló éghajlati jelleg mellett korántsem okoznak olyan nagy eltéréseket a növény- 
takaróban, mint amilyenek a miocén eleji és a miocén végi növényzetben kimutathatók. 
Ez kb. Budapest és Stockholm évi átlagos hőmérsékleti különbségének felel meg.Mind- 
két város a lombhullató tölgyesek övébe csik, de még a legmelegebb és leghidegebb 
hónap átlaghőmérséklete közti különbséget jelentő átlagos ingadozások sem adnak 
kellő támpontot a növénytakaró megítéléséhez. Így pl. Tokió átlaghőmérséklete I3,4 
C" ; az évi ingadozás 22 C", A város az északi szélesség 35 és 36-ik szélességi foka közt 
fekszik. Ezzel szemben Észak-Amerikában hasonló szélességen a Tennessee állambeli 
Chattanooga évi átlagos hőmérséklete 15,8 C", évi ingadozás pedig 20,5 C". Ennek 
ellenére Chattanooga a lombhullató, Tokió viszont az örökzöld babérlevelű erdők övé- 
ben fekszik. Ez az anomália azonnal magyarázatot nyer, ha az abszolút — tehát rit- 
kán, de időnként mégis beálló — legalacsonvabb hőmérsékletet vesszük figyelembe, 
Ugyanis Tokióban nem mértek — 6,9 ("-nál alacsonyabb hőmérsékletet. Chattanoo- 
gában pedig a hőmérő olykor (bármilyen ritkán is) —23,3 C"-ra is lesüllyed. Ezek a 
ritkán beköszöntő szélsőségek ütik rá a bélveget az erdő jellegére. 

Hasonló a helyzet a csapadék mennyisége szempontjából. Ismerünk e tekin- 
tetben rendkívül nagy különbségeket, amelyek nem okoznak nagy eltéréseket a nö- 
vénytakaróban. Kétségtelen, hogy a szárazabb éghajlaton a növénytakaró kevésbé 
buja, de ugyanakkor mindig változatosabb. Ez is azzal van összefüggésben, hogy a 
szárazság a növények változékonyságának egvik legfontosabb előmozdítója,. A csapa- 
dék mennyiségének extrémjei (szélsőséges értékei) sem látszanak meg az erdők lomb- 
típusában. A növénytakaró-típus a csapadék eloszlásának a függvénye, különösen, 
amikor a csapadék szakaszossága a hőmérsékleti viszonyokkal együtt meghatározott 
jelleget jölcsönöz az éghajlatnak. 

Az eső eloszlásának három típusa a miocén folyamán három lombtípussal van 
szorosabb kapcsolatban. A kiegyenlített éghajlat alatt egyenletes esőeloszlással a ba- 
bérlevelű fák jutnak előtérbe. A téli esőmaximum elég szorosan összefügg a ke- 
ménylevelő örökzöld lombtípussal, s a nyári esőzések — amennyiben nagyobb ingado- 
zZásokkal és hőmérsékleti szélsőségekkel vannak összekötve — a nyáron zöld lombhul- 
lató erdőknek kedveznek. Arra, hogy lett volna olyan éghajlat a miocén folyamán, 
amelyben a száraz évszak mereven elválik az esóstől és olyan erdők alakultak volna ki, 
amelyek a nedves évszakban lombosak, a száraz évszakban pedig lombtalanok (mon- 

szun-erdők), nincsenek bizonyító adataink. Ha elő is fordult a monszun levéltí- 
pus, — alárendelt szerepet játszott. A miocén, lehet hogy egészen a végéig meg- 
őrzött bizonyos trópusi vonást abban, hogy a kisebb hőmérséklet-igényű trópusi 
rokonságú fák olykor meglehetősen jelentős mennyiségben maradtak meg az erdőben. 
A különböző szinteknek ebből a szempontból való tanulmányozása is arra vall, hogy a 
flóra átalakulása a felső szintekben indul meg, így legelőször a lombkorona-szint válto- 
zik meg, és onnan tart az átalakulás az alacsonyabb szintek felé. A trópusi rokonságú 
elemek és az örökzöld babérlevelűek a cserjeszintben lényegesen tovább maradtak fenn; 
mint a lombkorona-szintben. A legtovább a lágyszárú növények szintje örzött meg 
trópusi növényeket, mint pl. a felsőtárkányi flórában található banánfélét (Muso- 
éhyilhumn tárkányense). 

A nagyon magas hőmérséklet, így pl. az abszolút maximumok önmagukban nem 
befolyásolják a növények elterjedését. Még a hidegtűrő fák sem érzékenyek olyan mér- 
tékben a magas hőfok iránt, hogy ez elterjedésükben korlátozná őket — mindaddig, 
amíg a magas hőfok a vízgazdálkodási egyensúlyt meg nem bontja. A növény páro- 
logtatása a hőmérséklet emelkedésével fokozott mértékben növekszik, viszont for- 
dítva arányos a levegő páratartalmával. Azt a különbséget a páratartalomban, ami 
a minden hőmérsékleten fennálló teljes telítettségi százalék és a tényleges páratar- 
talom közt található, telítettségi hiánynak nevezzük. Ez a hőmérséklet emelkedé- 
sével növekszik, s ezzel párhuzamosan a növény kétszeresen többet párologtat. Tehát 
a telítettségi hiánynak a mértéke roppant erős hatást gyakorol a növényi életre. Any- 
nyira fokozhatja a növény párologtatását, hogy az végül is nem képes a vízveszte- 
séget pótolni. Forró, száraz nyárban alakul ki hosszú tartamú telítettségi hiány, amely 
a különböző növényekre különbözőképpen hat, és sok növény nem bírja azt elviselni. 
Ezek a növényfajok az ilyen éghajlatú területen megritkulnak vagy kihalnak. A te- 
lítettségi hiány természetesen az egész növénytakaróra lényeges befolyással van. 
Sokszor megritkítja a fás állományokat, vagy a fatenyészetet egészen lehetetlenné teszi. 
Különösen a babérlevelű örökzöldek, sok nagylevelű magas termetű lombhullató lom- 
bosfa, sőt sok fenyő nem marad meg az olyan éghajlaton, amelyben nyáron erős telí- 
tettségi hiány alakul ki. A lombosfák közül éppen a keménylevelű örökzöldek viselik 
el a legjobban az aszályos nyarat. Ezért van az, hogy a téli esőmaximumú éghajlat 
a keménylevelű erdőknek kedvez. 

A hőmérséklet szempontjából tehát elsősorban az abszolút minimumok, nedves - 
ség szempontjából pedig a telítettségi hiány foka azok a tényezők, amelyek — bár az 
általánosan megadott éghajlati adatok közt kevéssé látszanak fontosaknak — a leg- 
inkább határt szabnak egyes fanemek elterjedésének. A miocén éghajlatában ezek ha- 
tása nem mutatkozik meg azonnal, Az alsó miocénben és a középső miocén alsó szaka- 
szában, a helvéti emeletben a nyár már erősen kidomborodott, de nem volt esőtlen, 
sőt gyenge nyári esőmaximum alakulhatott ki. A tél nem volt kemény, noha már 
igen sok lombhullató elemet hozott be a flórába. Az abszolút minimumok nem vol- 
tak kiugrók. A középső miocén felső szakaszában, a tortonban az éghajlati jelleg téli 
esőmaximumú volt, de a nyári aszályt bizonyos mértékben tompította egyrészt a ki- 
egyenlített hőmérséklet, tehát a nem forró nyár, másrészt a magas légnedvesség. Az 
éghajlat hasonló lehetett a Kanári-szigetek éghajlatához. Ez a korábban uralkodó ba- 
bérlevelű típust nem űzte el egészen, de a faállományokat megritkította, és elősegítette 
a keménylevelű örökzöldek terjedését. A felső miocén elején a nyári aszályosság fo- 
kozódott, a telítettségi hiány sok babérlevelű fanemet űzött ki á flórából, és a ke- 
ménylevelűeket segítette uralomra. A téli esőmaximumú éghajlati jelleg és ezzel a 
nyári telítettségi hiány csökkenésével visszatértek a babérlevelűek, és sok nagylevelű 
lombhullató terjedt el. A miocén végén bizonyos ingadozást látunk a flórajellegben. 

Az átlaghőmérséklet nem süllyedt annyira, hogy ez a babérlevelűekre káros hatással 
lett volna, s hogy ezek mégis visszaszorulnak, azt. az abszolút minimumok erősödésé- 
nek kell betudnunk. Ekkor a lombhullató fák abszolút dominánssá válnak. : 
: A miocén előtt Európában — az északi részeket kivéve, ahol kezdettől fogva 
eltérő flóra uralkodott — a növényzetben nem látunk határozott övi elhelyezkez 
dést. A miocénben kezd ilyen zóna szerinti elhelyezkedés (zonáció) kifejlődni, és a 
miocén vége táján meg lehet figyelni a dél felé való eltolódást. Az olyan flóra, amely 
a középső miocénben a Kárpátoktól északra volt kifejlődve, — a felső miocénben a 
Kárpátoktól délre tolódott el. Természetesen az ilyen övi elhelyezkedésben nagy töré- 
seket idézett elő az európai lánchegységek felemelkedése. A flórák vonulási irányát 
legszebben mégis az mutatja, hogy a felső miocén elején hazánk területén élt flórát 
jelenleg a Kelet-mediterránban látjuk kifejlődve. Az éghajlati jellegek, amelyekről az 
előzőkben szóltunk, különbözőképpen mutatkoznak Európában aszerint, hogy a terület 
milyen messzire feküdt a nagy nyílt tengerfelületektől. A kép akkor is általábart 
ugyanaz kellett hogy legyen, mint jelenleg: nyugaton kiegyenlítettebb éghajlat 
uralkodott, csekélyebb abszolút minimumokkal, és nyáron gyengébb telítettségi 
hiánnyal. Ez okozta, hogy Európában különböző íÍlórák helyezkedtek el mozaik- 
szerűen egymás mellett, egy és ugyanazon a helyen pedig sűrűn váltották egymást. 
[gy a miocén az összes harmad időszaki kor között a legmozgalmasabb volt, és ak- 
kor zajlottak le a legnagyonbb átalakulások a mai növényzet felé. 
A miocén-ílóra történetének mozgalmasságát közép-európai viszonylatban emeli 
az, hogy a turgáji flóra kapcsolatba lépett vele és előzönlötte, amivel az egész Ílóra 
arculatát átalakította. 


Az alsó miocén növényzete 


A Wind-gyári rétegekben talált tengeri állatmaradványok vizsgálata több ku- 
tató szerint azt bizonyítja, hogy ezek a rétegek már a miocén elején az ún. akvitánban 
rakódtak le. Az akvitán emelet vándoremelet, — részben az oligocénbe, részben a 
miocénbe, újabban inkább ez utóbbi korba, annak legalsó emeletéül állítják be. Mi a 
Wind-gyári ílórát az állatvilágtól függetlenül felső oligocénkorinak tartjuk, mert 
sokkal nagyobb különbséget látunk ősnövénytani szempontból a következő (alsó mio- 
cén), mint a megelőző (kétségtelenül oligocén) flórák irányában. Külön akvitán Íló- 
rát pedig hazai viszonylatban ősnövény-maradványok alapján elválasztani nem tu- 
dunk. 

Az akvitánra következő burdigáli emelet íÍlóráját a híres Nógrád megyei ipoly- 
tarnóci íÍlóra és számos barna kőszéntelep képviseli. Ipolytarnócról már régen isme- 
retes az ún. tarnóci kövült fa, amelyről már Humboldt is említést tesz, valamint az 
ősemlős lábnyomos homokkő. Ezenkívül sok további kovásodott fatörzs és igen jó 
állapotú gazdag Ílórát tartalmazó tufarétegek alkotják a nevezetes ipolytarnóci 
flórát. Ezért a Természetvédelmi Tanács az egész ősmaradványos területet védetté 
nyilvánítatta. 

Sajnos mindeddig nem ismerjük ezt a flórát annyira, hogy megfelelően elemez- 
hessük. Éghajlatáról annyit megállapíthatunk, hogy meleg szubtrópusi volt, amely- 
ben még megvoltak elég nagyszámú trópusi elem életlehetőségei. A páfrányok közt 
nevezetes egy nagyon kiegyenlített éghajlatot igénylő típus, a Woodwardia, amely 
nem kimondottan trópusi, inkább kiegyenlített szubtrópusi. A fenyők közül gyakori 
a Libocedrus, valamint nevezetes a hatalmas Pinus tarnocztensis kovásodott törzse. Ez 

eredetileg 45 méter hosszan feküdt, tehát óriásfa volt. Tuzson János vizsgálatai fel- 
derítették a törzs szerkezetét, amelyet a kovásodás kitűnően megőrzött, s amely 
leginkább az észak-amerikai lambert-fenyőhöz (Pinus lambertiana) hasonlít. 

Legnagyobb tömegben kétszikű fák nyomai maradtak meg. Ezek uralkodóan 
babérlevelűek, de aránylag tekintélyes a nagylevelű lombhullató fák, köztük a liliom- 
fák (Magnolia) száma is. Apró keskenylevelűek leginkább azok, amelyek a szömör- 
cefélék ( Anacardiaceae) családjába tartoznak. Úgy látszik, hogy hazai viszonylatban 
az eocén-flórák után ez a flóra volt pálmákban a leggazdagabb, s az átlaghőmérsék- 
let sem volt alacsonyabb, mint a Wind-gyári flóra legmelegebb szakaszáé. Ennek be- 
ható kutatása azonban még hiányzik. A vízfolyások mentén ligeterdők fanemei nőt- 
tek, amelyek mérsékelt övi lombhullatók voltak (elsősorban Pterocarya). 

Hazánkban az ipolytarnóci flóra az első és legrégibb, amely vulkáni tufába van 
beágyazódva. Ez a tufa azonban a barna kőszénrétegeknek a feküjében fekszik, ame- 
lyek Salgótarjántól Egercsehin keresztül a Sajó-völgyig húzódnak és amelyeket sok 
szénbányában fejtenek. Ezek a rétegek is burdigáliak, s egyes vélemények szerint 
nyugatról kelet felé egyre fiatalabbak, A szerkezettel bíró elszenesedett törzsek 
vizsgálata, valamint a pollenanalízis arról tanúskodnak, hogy a kőszenek elsősor- 
ban a Taxodiaceae családba tartozó fenyők törzséből valók. Így e tekintetben a har- 
mad időszakon keresztül nem tapasztalunk változást, mert mint látni fogjuk, ezek- 
ből az elemekből állt a torton és a felső pannonban képződött barna kőszenek anya- 
gát szolgáltató erdő is. A burdigáli emelet fiatalabb szakaszában tehát hatalmas me- 
dencék alakultak ki részben mocsárerdőkkel, részben mocsárcserjésekkel fedve. Eze- 
ket leginkább Glygtostrobus és Taxodium alkotta. Ezeket a mocsarakat körülvette 
egy óriásfákból álló, még mindig nedves, de már nem mocsaras, mély talajú erdőren- 
geteg, amelynek vezér-faneme a vörösfa (Seguoia sembervirens fosszilis alakja, a S. 
langsdorfii) volt. 

A mocsárciprus-félékről már megállapítottuk, hogy erősen kiegyenlített éghajla- 
tot igényeltek, bár hőmérsékleti igényük nem volt magas. Mindencsetre a hőmérséklet 
csak nagy ritkán szállt le O C" alá, nyáron pedig a telítettségi hiány elenyésző volt. 
A három említett fanem az éghajlat jellege, azaz az esőeloszlás iránt nem volt érzé- 
keny, hiszen nedves talaját tekintve sohasem szomjazott. Mindhárom fanem ma 
különböző esőcloszlású területen él: a Seguoia téli esőmaximumú, a Taxodium 
egyenletes esőelosztású, a Glyptosírobus gyenge nyári esőmaximumú éghajlaton. 
Együttélésük és az a körülmény, hogy mindhárom fanem hosszú korokon keresztül a 
zárvatermők teljes kicserélődése ellenére is egyfolytában élt nálunk — bizonyítják, 
hogy nem lehet őket felhasználni az esőeloszlás megállapítására. 

A burdigáli emeletből van flóránk történetében első adatunk a tiszafáról ( Taxus): 
egy félig szenesedett, félig kovásodott törzsdarab a Borsod megyei Királdról. A 
tiszafa törzsszerkezetét könnyű a fenyők közt felismerni, mert tracheidái csavarvonal- 
ban vastagodottak. A tiszafa az északi mérsékelt öv fenyője, amely mindenütt 
kiegyenlített éghajlatot kíván, s ennek megfelelően bélsugársejtjeinek érintő 
falai simák. 

A hazánkon kívüli területek alsó miocén-flóráiról külön nem emlékezünk meg, 
hiszen — mint említettük — az egyidejűség megállapítása bonyolult kérdés. Tehát 
majd a hazai miocén letárgyalása után fogunk róluk szólni. Egyet azonban már most 
megemlítünk, hogy Nagy-Britanniában a miocén rétegek hiányoznak. 

A középső miocén növényzete 


A középső miocén két emelete közül az alsó, a helvéti emelet a burdigálihoz 
képest flórafejlődésben nem hozott nagyobb változást. Annyi mégis komoly lehetősé- 
geket kezd nyújtani a flórák helyes megítéléséhez, hogy lényegesen jobban tudjuk a 
helvéti flórákat jelenlegi fiórákkal összevetni, mint a korábbiakat. Különösen a gaz- 
dag észak-mecseki ílórákra érvényes ez. Magyaregregy község határában és környékén 
több helyen feltárták a helvéti növényes réteget. Ilyen lelőhelyek a Farkasordító, a 
Leánykői árok, az Almás-árok stb. Leginkább dacittufába beágyazva fekszenek itt a 
növénymaradványok. A magyaregregyi flóra-együttes egyes lelőhelyei közt megfi- 
gyelhetők bizonyos különbségek, de ezekre nem térhetünk ki, hanem a flórát általá- 
nosságban igyekszünk jellemezni. 

Kiterjedt lápvilág alakult itt ki, amelyben Glyétosilrobus és Myrica-fajok alkottak 
lápi cserjéseket. A Glypiostrobus ma hazájában, Dél-Kínában lápi cserje, botanikus- 
kertekben azonban fává nő. Egyes felső miocéni lelőhelyekről vastagabb törzseit 
ismerjük, ahol tehát régen inkább fatermetű volt. Arra azonban nincsen támpon- 
tunk, hogy Magyaregregyen milyen magasra nőtt. A lápon kívül ligeterdőket is lehet- 
megkülönböztetni. Ezekben meglehetősen nagy szerepet játszott az ámbrafa (Liguid- 
ambar ) , amely itt kezd feltűnni, s a harmad időszak végéig fontos óriásfája volt liget- 
erdőinknek. 

A száraztalajú erdők igen nagy fajgazdagságot és változatosságot szemléltetnek. 
Trópusi liánoktól és fanemű hüvelyesektől kezdve az összes hőmérséklet fái megtalál- 
hatók, így juharfák és tölgyek is. Itt találjuk hazánkban a keménylevelű tölgyek első 
nyomát, s itt találkozunk a Podogontum nevű, kétszer szárnyalt levelű hüvelyes fával 
is. Minden valószínűség szerint monszun éghajlaton élő fanem volt, amely azonban 
lassan átvedlett nyáron zöld lombosfává. Nálunk — helvéti megjelenése után — a 
tortonban élte fénykorát, a szarmata alsó szintjében még tovább élt. Mindenesetre 
szárazságtűrő típus volt, mert a legszárazabb harmad időszaki emeletünkben, a 
tortonban volt a legtömegesebb. Hüvelye egymagvú, valószínűleg nem felnyíló volt, 
mert sok olyan hüvelymaradványt találni, amelyből a mag nyomás következtében 
éppen kicsúszóban van. Egy másik ilyen egymagvú, fel nem nyíló mecseki hüvely- 
típus a Leguminocarpum mecsekense. A szárazabb talajon kialakult erdő legtöbb fa- 
neme mégis a babérlevelű lomptípushoz tartozott. Erre mutat az igen sok Cinnuamo- 
mum maradvány. De sok a lombhullató fa is. Ezek egy része vízparti lehetett, más 
fajok magasabb helyekről kerültek a rétegbe; egy részük azonban kétségtelenül 
együttélt a melegebb égöviekkel. A keveredés még nagy volt. 

Végigtekintve a gyakoribb maradványok során, igen nagyfokú a hasonlatosság 
a Csangcsiang (Jangce-kiang) folyó déli mellékfolyóinak völgyeiben és a környező 
magaslatokon élő mai növényzettel. A mecseki helvéti ílóra nagyobb hőigényű fajai 
itt az alacsonyabb tájakon, a hidegtűrő fajok rokonsága pedig a magaslatokon, 
mintegy 3000 m magasságig találhatók. A flóra Kínában magaslati övekre különül, 
míg ugyanaz a széles ökológiai skálájú flóra Magyaregregyen maradványiaban együtt: 
fordul elő —, tehát feltétlenül kisebb magasság-különbségben éltek összes fajai. 
A kiegyenlítettebb éghajlat — amelyet sok ismérvből következtetve kell feltételeznünk 
— a mecseki flórában mintegy közelebb hozta a különböző éghajlati igényűeket, a 
szélsőségesebb mai dél-kínai éghajlat pedig szétválasztja őket. A fajok ökológiai 
igények szerint való csoportosulása nagyobb évi ingadozások mellett mindig pregnán- 
sabb, mint kiegyenlített éghajlat alatt. Erre a mai növénytakaróban számtalan példát 
találunk. Elég azonban csak arra hivatkoznunk, hogy az örökzöld lombosfák északi 
határa és a lombhullató erdők északi határa Nyugat-Európában csaknem egybeesik. 

Írország délnyugati részén még látunk úgyszólván fává növő örökzöldeket, mint az 
Arbutus unedo, a szamócafa, míg a fatenyészet abszolút hideghatára Skócia és a 
Faeröer-szigetek közé esik. Ez 8 szélességi fokot tesz ki. Az örökzöldék tehát itt csak- 
nem mindenütt keverednek a lombhullatókkal. A Tűzföldön egybeesik a két lomb- 
típus sarki határa. Ezzel szemben Ázsiában az örökzöldek északi határát az abszolút 
fahatártól több, mint 25 szélességi fok választja el. 

Bármilyen azonban a faji rokonság a mecseki helvéti és a megadott kelet-ázsiai 
terület mai flórája közt, a fosszilis flóra észak-amerikai elemeket is tartalmaz, sőt 
már a mai földközi-tengeri flórával közel rokonfajok is feltűnnek. Ezenkívül még sok 
olyan trópusi elem is élt a mecseki helvéti flórában, amelyek ma. nem érik el a kínai 
területet. A Cinnamomum a Mecsekben rengeteg maradványt hagyott vissza. Á meg- 
adott kínai területen ez a nemzetség már nem él tömegesen, és északi határa nem 
messze tőle északra esik. 

A mecseki helvéti éghajlatot kiegyenlített meleg szubtrópusinak kell tekinte- 
nünk, amelynek átlagos hőmérséklete 20 C" alatt volt, évi ingadozása pedig mintegy 
15 C2-ot tett ki, ehhez a hőmérséklethez viszonyítva nem magas csapadékmennyiség 
társult, amit a mecseki levelek csekély méreteiből olvashatunk ki. Az évi csapadék 
1500 mm-re tehető ; a burdigáli flóra éghajlatánál valamivel hűvösebb és talán szára- 
zabb is volt. A csapadék eloszlása — ha a megadott kínai éghajlatot vesszük alapul — 
gyenge nyári esőmaximumú lehetett. 

A mecseki flórákon kívül a helvéti emeletből további lelőhelyeket ismerünk Eger 

közeléből, Tihamértól Andornaktályáig. Itt a maradványok diatomaföldben (kovaföld- 
ben) vagy riolittufában fekszenek. Ez a riolittufa réteg már a Wind-gyári rétegek felett 
megjelenik, s azokra diszkordánsan (egyenetlenül) települ, ami időközben történt 
letarolódásra mutat. A korkülönbség tehát nyilvánvalóan elég nagy. A flóra fajokban 
sokkal szegényebb, mint a mecseki, és sokkal kevésbé változatos, mégis nyújt néhány 
érdekességet. Innen származik a Platycerium egyetlen maradványa hazánkból. Ez 
fánlakó páfrány, amely a trópusokon van elterjedve, s amelynek meddőlevelei 
fecskefészekszerűen a fatörzshöz símulnak. Ilyen meddőlevél-maradvány került elő 
Andornaktályáról. Egy másik érdekes páfrány a Lygodium. Trópuson kívüli felfutó 
páfrány közeli rokonának látszik. További" jelentős lelet a tulipánfa (Liriodendron) 
résztermése. Ilyen kis hőigényű fa minden valószínűség szerint nem mezei tájon, 
hanem magaslatokon nőtt. Így ezen a területen abban az időben erősebb szintkülönb- 
ségeket kell feltételeznünk. 
Az Eger—Tihamér—Andornaktálya-i flórában a lápi növénytársulások jól elkülö- 
nülnek a szárazabb talajú erdőktől. Az előbbiekből hiányzott a Glyptostrobus, de nagy 
tömegben voltak Myrica-fajok, a ligeterdőket pedig főként az égerfa alkotta. 
A száraz talajú erdőkben a babérlevelűek uralkodtak, de több lombhullató, sőt egy-két 
keménylevelű fanem is társult hozzájuk. Az éghajlat a mecsekinél szárazabb volt. 

Ebben az időben — egyes vélemények szerint inkább a tortonban, mint a helvé- 
tiben — a Dunántúl több pontján kiterjedt barna kőszénrétegek képződtek. Helyen- 
ként a fatörzsek olyan csekély mértékben szenesedtek, hogy fűrészelhetők. Ezek 
megtartották szerkezetüket, amelyből jól meghatározhatók. Kimutatták, hogy a 
barna kőszén alkotásában legfőképpen a Taxodiaceae három nemzetsége vett részt: 
a Segyoia, a Taxodium és a Glyptostrobus. Ezekhez néhány lombosfa (nyírfa), sőt egy 
Pálma is járult. A kőszéntelepek egy részéről megállapították, hogy a törzsek uszadék- 
faként kerültek a medencébe, ahol a szénképződés folyt. 

A helvéti emeleten át fokozatos szárazodást lehet megállapítani, amely a tgttdie 
ban olyan fokot ért el, hogy a babérlevelű fák a nyári telítettségi hiány következtében 
(amit ugyan. enyhített az állandóan magas légnedvesség) megritkultak és közéj ük 

babérlevelű cserjék nyomultak be nagy mennyiségben. Ezek közt a cserjék közt 
különösen a Myrsinaceae család játszott fontos szerepet. A levelek következetesen 
bőrneműek és aprók, legfeljebb középnagyok. A torton lehetett nálunk a harmad 
időszak folyamán a legszárazabb szakasz. Ekkor az éghajlat átlépte a babérlevelű 
zárt szálerdők szárazsági határát. A csekély nedvesség csak ritkás fás állományokat 
és cserjéseket engedett meg. Ez a szárazsági határ nem vonatkozik a babérlevelű 
erdőkhöz kapcsolt fenyőerdőkre, amelyek megfelelően nedves talaj esetén ezután is 
alkottak zárt erdőket. A babérlevelű cserjéseknek ez lehetett.a fénykora — bár a 
szarmata egyes szakaszaiban, illetve egyes területeken, sőt a rákövetkező pannonban 
is fogunk még babérlevelű cserjésekkel találkozni. Az esőeloszlás téli maximumú 
volt, az évi ingadozás azonban rendkívül alacsony. Így a keménylevelű fák kialaku- 
lása folyt ugyan, de még nem jutott odáig, hogy a növénytakaró jellegére ráüsseé 
a bélyegét. ML i 

Hazai területen több szegényes torton-fílórát ismerünk: a Szurdokpüspökit, 
amely diatómaföldbe van beágyazva, és a Gyöngyöspatait, amelynek rétegei elková- 
sodtak. Mindkét lelőhely a Mátra vidékén fekszik; a maradványok édesvízi és csök- 
kent sósvízi laguna üledékében vannak. Szurdokpüspökin a faleveleken és terméseken 
kívül vörösmoszatok maradványai is fekszenek a diatómaföldben. Ebben a két flórá- 
ban találjuk legnagyobb százalékban a Podogonium knorriit, valamint a Myrsine és 
rokonnemzetségeinek fajait. Ezek a flórák a torton emelet felső szakaszából valók, 
tehát a középső miocén legvégéről. További torton-ílóra a sajómercse-körtésvölgyi 
Észak-Borsodban, és a parasapusztai a Börzsöny hegységben. Ugyanonnan, Hont 
mellől származik egy érdekes fenyőfaj (Pinus balaeobonderosa) tobozának több le- 
nyomata. 

A tortonra következő szarmata emelet hazai viszonylatban a legjobban átkuta- 
tott. Lelőhelyei gazdagok és úgyszólván megszakítatlan sorozatot alkotnak. 


A felső miocén növényi képe 


A felső miocén vagy szarmata emelet, amint a neve is mutatja, legteljesebb föld- 
tani és ősállattani kifejlődését Dél-Oroszországban éri el. Flórája mégis hazánkban 
maradt meg a legteljesebben. A lelőhelyek rétegei olyan szép sorozatban következnek 
egymásra, hogy a flóra fejlődését, a növénytakaró mindenkori arculatát, annak vál- 
tozásait és az éghajlat történetét a maga teljességében ki tudjuk olvasni. 

A hazai szarmata lelőhelyek Nógrád megyétől Zemplén megyéig fekszenek s a 
maradványok a legkülönbözőbb kőzetekbe, agyagba, tufába, homokkőbe, vagy 
iszapba vannak beágyazódva. Köszénképződést csak minimális mértékben lehet 
egyes lelőhelyeken megfigyelni. A szarmatakorú rétegek — a legrégibbeket kivéve, 
amelyek tengeri üledékek — édesvíziek, így ősállattanilag ezeket korra megítélni: 
nem lehet.Ez a kor-, illetve szintmegállapítás az ősnövénytan feladatává vált. 

A szarmata éghajlatot a következőképpen vázolhatjuk. Kezdetben típusos 
mediterrán szubtrópusi éghajlat uralkodott, amelyet mintegy I7 C" évi átlagos hó- 
mérséklet és évi 800—900 mm, zömmel a téli hónapokban hullott csapadék jellemzett. 
A nyár száraz és forró volt. Ebből az időből származnak a Zempléni-hegységből, 
elsősorban a Tokaj vidékéről való szarmata-fílóráink. Azután gyengült a mediterrán 
jelleg, a nyár is kellő csapadékot adott, az évi középhőmérséklet egy-két fokot süllyedt, 
s a tél valamivel szigorúbbá vált. Míg a legalsó szarmata rétegek flórája arra mutat, 
hogy ott nem minden évben szállt le a hőmérséklet a fagypont alá, addig a rákövetkező 

időben már minden évben voltak fagyok, azonban a hőmérséklet ekkor is csak 2—3 
fokkal szállt fagypont alá. A csapadék mennyisége rI000 mm fölé emelkedik, a nyár 
már nem olyan forró, és kisebb a telítettségi hiány. Az alsó szarmatának ezt a középső 
szakaszát főleg homokkőbe ágyazott maradványok alapján ismerjük. A lelőhelyek 
Nógrád megyétől kelet felé a Bükk-hegységig fekszenek. Ebből a szakaszból rengeteg 
kovásodott fatörzsünk van. Az alsó szarmata harmadik és legfelső szintje Bánhorvátin 
és környékén, tehát Borsod megye északi részében van kifejlődve. A flórák itt tuffitba 
vannak beágyazódva. Még mindig megvolt a mediterrán éghajlati jelleg, de a csapa- 
dékosság növekedése következtében nagy elmocsarasodás következett be. Közben 
az átlaghőmérséklet kis időre kb. I3 C"-ra száll le. 5 

A felső szarmata alsó szakaszában, amelyet a felsőtárkányi (Eger melletti) 
iszapos agyagba beágyazott flóra képvisel, az éghajlat a legnedvesebb volt az egész 
szarmata folyamán. A hőmérséklet ismét kissé emelkedett, a mediterrán jelleg tovább 
gyengült, és a nyár is esőssé vált. A felső szakaszból két flóránk van, az Egertől 
északra fekvő Balaton község melletti és a Szelecsi-völgyben Nagyvisnyó és Dédesta- 
polcsány közt, nem messze az előbbitől. Mindkettő riolittufa rétegekből került elő. Az 
éghajlat kontinentális jellegűvé vált; meglehetősen egyenletes esőeloszlás, nagyobb 
szélsőségek, közepes (mintegy 950 mm) csapadék jellemezte. A. mediterrán éghaj- 
lati jelleg végleg eltűnt. : ; 

. Mielőtt rátérnénk az egyes flórák részletesebb jellemzéséré, néhány szóban végig- 
tekintjük a szarmata erdő történetét. Kezdetben a  kemiénylevelű örökzöldek 
(mediterrán lombtípus) uralkodtak, bár sehol sem alakultak ki olyan erdők, amelyek 
csupán keménylevelűekből álltak volna, mint ma a Földközi-tenger nyugati meden- 
céjében, hanem mindig vegyültek közéjük szárazságtűrő lombhullatók is, főképpen 
juharfajok. A nyári aszályosság csökkenésével a babérlevelűek némileg ismét szerep- 
hez jutnak, de már nagyobb jelentőségre nem vergődnek. Benyomulnak azonban a 
ílórába olyan elemek, amelyek nyáron is nagyobb nedvességet igényelnek, mint pl. a 
Magnoliák és egyéb nagyobb levelű lombhullató lombosfák. Ezzel az erdő száraz 
(xerofil) jellege megszűnik, és a szárazerdőt közepes nedvességű, ún. mezofil erdő 
váltja fel, amelyben már uralkodnak a lombhullató fák. A fenyők ezekben az erdőkben 
már csekély szerepet játszanak, úgyhogy a bánhorváti Ílóra-típusban úgyszólván 
teljesen eltűnnek. A keménylevelűek eleinte még abban is tömegesek, de a hőmérséklet 
csökkenésével és a nagyobb mennyiségű csapadékkal együtt az erdő lombkorona- 
szintjéből hovatovább eltűnnek sok nagyobb melegigényű egyéb fával együtt, de 
még nem jutnak uralomra a mérsékelt övi fák. Ez a helyzet a felsőtárkányi Ílórában, 
amelynek lombkorona-szintje fanemekben szegényebbé vált. A balatoni flórát viszont, 
amelynek lombkorona-szintje a fák magassága szerint erősen tagolódik, már főleg 
mérsékelt övi elemek alkotják, míg a cserjék és alacsonyabb fák közt sok magasabb 
hőigényű maradt meg továbbra is. Ez a flóra még teljesen megőrizte a harmad idő- 
szaki erdőkre annyira jellemző nagy változékonyságot és keveredést. 

Az alsó szarmata legnevezetesebb Ílórája hazánkban az erdőbényei (Zemplén 
megyében), amelyet 1850-ben fedezett fel Kováts Gyula. A lelőhely felfedezésének 
történetéről érdemes megemlíteni, hogy amikor Kováts Gyula — Kubinyi Ferenc 
társaságában kocsin Erdőbénye község felé tartott, az út árkában kőzetdarabot 
pillantottak meg. Az egyik ilyen kőzetdarabon éppen egy levélnyomat látszott, még- 
pedig annak a fajnak a levele, amelyet barátjáról Kováts Castanea kubinyii-nek 
nevezett el. Később kitűnt, hogy tölgylevél, és a ma a Libanonon élő Owercus libani őse. 

A maradványok Erdőbényén kiédesülő tengervízi kagylókkal és barnamoszatok- 
kal együtt részben kékesszürke agyagban, részben hófehér riolittufában fekszenek. 
A láp- és ligeterdők itt csekély kiterjedésűek voltak, a terep a tenger partján merede- 

Levéllenyomatos homokkőtömb egy kút- 
ból Bükkmogyorósdról, az alsó szarniata 
homokkőóflórák kovából 


Levéllenyomatokkal tele közetdarab Rárós- 
mulyadról, az alsó szarmata homokkőjlórák- 
ból. Szőlő, komlósbükk, Parrotia 


Nyárfalevél lenyomata Nógrádszakálról, az Jiartlevelek Bánhorváti alsó szarmata tt- 
alsó szarmata homokkőflórák korában kép- fájából 
ződött tufából 


Zelkova-levél lenyomata a Dédestapolcsány Az olasznaspolya ősének (Eriobotrya euro- 
melletti Gulyadéllőről, alsó szarmata korból paea) levele a Heves megyei Balatonról, 
felső szarmata korból 

Levéllenyomatokkal tele tufadarab Bánhorváti alsó szarmatájából, I. Acer hyrcanoides, 
2. Diospyros banensis, 3. Cedrela sarmatica 

Kisázsiai rokonságú tölgy (Ouercus pontica 
miocenica) makkjának és leveleinek lenyomata 

a Bánfalva melletti Patakosról, alsó szarmata : 
korból 


Levéllenyomatos tufadarab a Heves megyei 
Balatonról, felső szarmata korból 

ken emelkedett. Mélyebb völgyekben azonban még meg volt a vörösfa (Seguoig 
sempbervirens) őse, a S. langsdorfii mint óriásfa, és a Libocedrus. A terep nagy részét 
keménylevelű örökzöld erdő foglalta el, amelybe azonban lombhullató fák is vegyül- 
tek, s ez kevertté tette a lombkorona-szintet. A tortontól főképpen az választja el a 
legalsó szarmatát, hogy a babérlevelű fák nagyon is megritkulnak, a Cinnamomum 
teljesen eltűnik, és a babérlevelű lombtípus csak a cserjeszintben marad meg. 

Az erdőbényei és a hozzá korban közel álló lelőhelyek flórái leginkább a Földközi- 
tenger keleti medencéjének mai flórájával mutatnak szoros kapcsolatokat. A mai kelet- 
mediterrán fanemek közül igen soknak a testvérfaja élt szarmata eleji flóráinkban. 

A homokkö-fílórák erdejében már kevés a keménylevelű örökzöld, viszont a 
magasabb hőigényű növények közül visszatér a Cinnamomum, valamint a pálmák, 
amelyek az erdőbényei flórából hiányoznak. Bár még mindig kimutatható egy arány- 
lag szárazságtűrő erdő, amely a hegyes-völgyes területen elsősorban a déli meleg 
lejtőkön helyezkedett el, de már voltak kimondottan mezofil erdők is, bükkfából, 
szilfából,  juharfából és a katszurafából (Cercidiphyilum). Nagyobb kiterjedésűek 
lettek a láp- és ligeterdők, mely utóbbiakban az ámbrafa (Liguidambar) és a. platán 
nőttek óriásfákká, de sok volt a nyárfa is, melynek számos hatalmas kovásodott 
törzse fekszik a Mikófalva melletti (Egertől északra) vízmosásokban. Egyébként itt 
van a homokkő-ílórák egyik leggazdagabb és léváltozatosabb lelőhelye. 

A bánhorváti flóra-típust azért sikerült minden tekintetben jól kiismerni, mert 
ott a flórafejlődés helyenként az egymás feletti rétegekből önként adódik. Emellett 
ez a flóra igen sok lelőhelyről ismeretes Bánhorvátin és a környéken. Az alsó rétegek 
még gazdagok keménylevelű  tölgyekben és egyéb melegkedvelő elemekben (Süpin- 
dus, Cedrela, Diospyros). Ezekhez roppant nagy számban keverednek a juhar-fajok. 
Talán sehol a Föld kerekségén nem élt és nem él annyi juharfaj együtt, mint a bán- 
horváti szarmata-fílórában. A keménylevelű mediterrán cserjék, mint a kevert erdő. 
cserjeszintje, a, földtörténeti múlt folyamán ekkor voltak hazánkban legjobban kifej- 
lődve, tehát olyan időszakaszban, amikor a keménylevelű fajok már tünedeztek a 
lombkorona-szintből. A középső rétegekben már csak lombhullató és félig örökzöld 
tölgyekkel találkozunk, s az eredetileg még szegényesen fejlett láp- és ligeterdők itt 
erős terjedésben vannak. Ez a terjeszkedés a felső rétegek flórájában ölt legnagyobb. 
mértéket. Nagy volt az elmocsarasodás, a melegkedvelő elemek eltűrinek, s a magasabb. 
csapadékkal együtt erős hidegedés következik be. 

A bánhorváti fílórára jellemző a fenyők és a bükk hiánya. Tudatában vagyunk 
annak, hogy egy fosszilis flórában a hiányok nem lehetnek bizonyító értékűek. De, ha 
meggondoljuk, hogy a bánhorváti flóra sok lelőhely anyagából tevődik össze, és igen. 
alapos gyűjtőmunka eredménye, akkor a hiány mégiscsak jelent valamit, tehát 
magyarázatra szorul. A bükk a következő, felsőtárkányi flórából (amely szintén 
gondosan kikutatott lelőhelyekről származik) ugyancsak hiányzik. A bánhorváti és 
felsőtárkányi flórák tanúskodnak a szarmatában a legtöbb csapadékról (egészen 
2000 mm-ig, vagy azon felül is) és a legnagyobb mértékű elmocsarasodásról. A bükk 
megkíván egy bizonyos csapadékmennyiséget, hiszen egyáltalában nem szárazság- 
tűrő, a szerves anyag termeléséhez azonban tápanyagokban gazdag, nem talajvizes. 
talajt és nagyobb elpárolgási lehetőséget. Úgy látszik, hogy ezeket mind együtt nem 
kaphatta meg a bánhorváti talajban, amely tuffitból alakult, illetve Felsőtárkány 
vidékén annak idején a magas páratartalom megakadályozta a kellő intenzitású 
elpárologtatást. 

A fenyők hiánya a bánhorváti fióratípusra szorítkozik, noha a Glygtostrobtson 
kívül a fenyők Felsőtárkányban is csak kisszámú maradványt hagytak. Ez arra 
mutat, hogy a szubtrópusi, illetve erősen kiegyenlített éghajlatot igénylő fenyők a 

szélsőségek emelkedésével és a hőmérséklet süllyedésével visszaszorultak. Ilyen ég- 
hajlathoz jobban alkalmazkodott fenyők pedig nem léptek a helyükbe, mert nem is 
voltak a közelben elterjedve. Jól tudjuk, hogy a mi mezei tájunkon a borókán kívül 
fenyő nem él, noha tőlünk délre bőven találunk ilyeneket a Földközi-tenger vidékén 
ilyen tájon ís, északabbra pedig a kis hőigényű fenyők leszállnak a mezei tájra. Mi 
tehát fenyőszegény övben élünk. Hasonló lehetett a bánhorváti flóra fenyőtlenségé- 
nek oka is. Í 8 

A legújabb kutatások további alsó szarmata lelőhelyeket tártak fel a Bükk- 
hegység északnyugati előhegyeiben, pl. Dédestapolcsány és Bánfalva közt, mely lelő- 
helyek gazdagságban versenyeznek az eddigiekkel. Mindkét lelőhely (bár nem egy- 
korúak) olyan tölgyesek maradványait tartalmazza, amelyek tölgyfajai kisázsiai 
rokonságúak. Ez hozzá fog járulni a szarmata-flóra még tökéletesebb megismeréséhez. 

A vázolt északi területen kívül ismerünk egy nagyon szegényes szarmata-fílórát 
Várpalota mellől is, amely babérlevelű örökzöld cserjéivel, esetleg fáival lényegesen 
elüt az északabbi filórától. Itt bizonyos flóra-határvonalat tételezünk fel, amely a 
szarmata folyamán végig, sőt még a pliocénben is megvolt. 

. A felsőtárkányi flórában két jól elkülönülő növénytársulás figyelhető meg: egy 
Glyptostrobusos láperdő, gyepszintjében a királyharaszttal (Osmunda) , valamint egy 
tölgyes, amelynek a vezérnövénye kisázsiai rokonságú volt. Árnyas szakadékerdőt 
alkotott, magas volt a páratartalom, s aránylag egyenletes és mélyre sohasem süllyedő 
hőmérséklet, mert az erdő cserjeszintjét nagylevelű cserjék, gyepszintjét pedig trópusi 
rokonságú páfrányok, és egy banánféle (Musophyllum tárkányense) alkották. Szarma- 
tánkban itt találjuk a legnagyobb levélmaradványokat. Ez magas páratartalomra és 
sok csapadékra vall. I 

A Balaton község mellől ismert flóra az összes szarmata-flóra közül a legváltoza- 
tosabb, fajokban a leggazdagabb, és az erdő a legerősebben szinteződött. Öt emelet-. 
ből áll. A kis koronájú óriásfák (Segwoia, Liriodendron) alatt mintegy 30—35 m ma- 
gas középső lombkorona-szint alakult ki, amely azonban szintén nem záródott, s Így 
alatta további, teljes napfényt igénylő fák és cserjék nőttek. A harmadik szint mintegy 
20 m magas volt, és kevés fenyőtől eltekintve kizárólag mérséklelt övi lombhullató lom- 
bosfákból állt. Alatta azonban olyan fa- illetve cserjeszint (8—I5 m) fejlődött ki, ahol 
már néhány keménylevelű, illetve babérlevelű örökzöld kis fa, illetve magascserje 
nőtt. Ehhez a szinthez tartozott az olasz naspolya őse (Eriobotrya europaea). Ez alatt 
roppant változatos és tarka alsóbb cserjeszintet sikerült kimutatni. 18. 

A Szelecsi-völgy flórája kevésbé volt gazdag, de sok babérlevelű örökzöld cser- 
jét tartalmazott, Magnolia-fajokat és a Kanári-szigetek egy nevezetes cserjéjének 
(Pleiomeris canariensis) testvérfaját. A fák és cserjék közt sok feltűnő nagy virágú 
volt, köztük egy kelet-ázsiai rokonságú bíborszínű rózsafaj is, a Legányi-rózsa (Rosa 
legányit) , mely nevét a hazai ősflóra fáradhatatlan kiváló gyűjtője, Legányi Ferenc- 
ről kapta. Az erdő gyepszintjében bazsarózsák is nőttek. i o 

A szarmata elején flóránk a Kelet-Mediterránnal állott legközelebbi rokonság- 
ban. Azután a rokonság súlypontja áttolódik Elő-Ázsiára; a Kaukázusra és Kisázsia 
belsőbb részeire, emellett azonban egyre erősödik a Kelet-Ázsiával és Észak-Ameri- 
kával való rokonság. A Kelet-Ázsiával való szorosabb rokonsági kapcsolatot már lát- 
tuk, az azonban Dél-Kínára vonatkozott. A szarmatában inkább meleg-mérsékelt 
Kelet-Ázsiával vannak közös vonások. A mai közép-európai flórával való rokonság is 
megmutatkozik, azonban még a szarmata végén sem jelentős. Ez tehát arra mutat, 
hogy a mi fiatalabb harmad időszaki flóránk igén nagy elterjedésnek örvendett, és 
meglehetősen nagy egyöntetűséggel kiterjedt az egész északi mérsékelt övre. Európán 
kívül ez a flóra a harmad időszaki fajok közeli rokonaiban ma is él, sok fanem azon- 

ban európai elterjedési területén közben elöregedett, vagy pedig a negyed időszakban 
bekövetkezett nagy lehűlés irtotta ki onnan. A ma itt élők általában fiatalabb fajok, 
amelyek csak a harmad időszak vége felé alakultak ki. 

A társulás-fejlődés a harmad időszak elején aránylag alacsony fokon állt. Az er- 
dőkben a sok elem erősen keveredett, és nehéz vezér-elemeket megállapítani. Később 
egyre inkább kialakulnak meghatározott összetételű együttesek, sőt a bánfalvi, dédes- 
tapolcsányi és felsőtárkányi flórában megismertünk olyan tölgyeseket, amelyeknek 
lombkorona-szintjén kívül a cserje- és gyepszint is bizonyos hűséget mutat az illető 
társuláshoz. Ez a fejlődés azután bizonyos törést szenved, amit a nagy vulkáni mű- 
ködés, a növénytakarónak nagy területekről való kipusztulása, a: turgáji flóra na- 
gyobb mérvű betelepedése és újabb fajkeletkezések okoznak. A balatoni flóra a 
társulás-fejlődésnek ismét lényegesen alacsonyabb fokán áll, 

Miocén-fílórák hazánkon kívül 


Akvitáni flórát írtak le Erdélyben a Zsil-völgyéből, amely a mi Wind-gyári fló- 
rTánknál fiatalabb színezetű. Fiatalabb miocén-ílórák Európa számos. helyéről 
ismeretesek, köztük a középső miocénkorú radoboji flóra (amelyről újabban az a né- 
zet, hogy felső miocéni), valamint a bilini. Franciaországban is több miocén-flórát 
dolgoztak fel. Nagy-Britanniából hiányzik a miocén. Európában legnevezetesebb az 
öhningeni felső miocénkorúnak tekintett flóra, amelyet több mint száz éve Oswald 
Heer dolgozott fel. Ez a flóra Közép-Európában a legfiatalabbnak számított; amely- 
ben még pálmák is előfordulnak. Azóta hazánkból. valamivel fiatalabb rétegekből 
(homokkő- -flórák) is kerültek elő pálmamaradványok. Heer Öhningenből igen sok 
Tovart is írt Je a növénymaradványokon kívül. Az öhningeni ílóra több lelőhelyről 
származik, s feldolgozása bizonyos tekintetben elavultnak tekinthető, úgyhogy újrafel- 
dolgozása folyamatban van, de még csak kis részben készült el. Oswald Heer így is 
egyike a plaeobotanika vezéralakjainak, akinek legnagyobb ilyen irányú műve, amely- 
ben Svájc harmad időszaki flóráját írja le (, Flora tertiaria Helvetiae") ma isegyik leg- 
fontosabb forrásmunka. 

Ha a mi szarmata-flóráinkat az öhningeni flórával. összehasonlítjuk, kiderül, 
hogy az erdőbényei, tehát a legidősebb szarmata-ílóránkhoz áll legközelebb. Erősen 
száraz éghajlatra vall. Fiatalabb szarmatánk növényei onnan még hiányzanak. i 

Szarmatakorú flórákat írtak le Németország északabbi részeiből is, (ezek kevésbé 
száraz éghajlatra utalnak) továbbá Bécs mellől, Észak Olaszországból és Dél-Fran- 
ciaországból. Ezek egymástól főképpen az erdők jellegében térnek el; egyik elsősorban 
babérlevelűekből áll, a másik többnyire szárazságtűrő fajokból, mint pl. a Bécs mel- 
lettiek, végül vannak főleg lombhullatókból álló, fiatalabb színezetű szarmata-flórák. 
Teljesen hiányoznak a nagyobb hőigényű elemek az Azovi-tenger környéki szar- 
mata-fílórákból, különben igen sok fajuk azonos a miénkkel. 

A miocén folyamán Európában mindenütt meglátszik a turgáji flóra fokozatos 
térfoglalása. Ez a szarmatában úgyszólván be is fejeződik, és akkor csak hírmondók 
maradnak vissza a poltava-flórából. A trópusi rokonságú fajok ettől kezdve itt relik- 
tumoknak tekintendők. Noha még a pliocénben, talán annak a végéig is tovább él- 
tek, minden okunk megvan annak a feltételezésére, hogy az illető nemzetségek (Cin- 
namomum, Engelhardtia stb.) európai elterjedési területe trópus-ázsiai fő elterjedési 
területétől már leszakadt, és a trópusi elemek Közép-Európa flórájában övön kívüliek 
lettek. 

Kelet-Ázsia miocén-ílórái nagymértékben megfelelnek az ottani mai flóráknak. 
Ott a harmad időszak folyamán sokkal csekélyebb volt a flóra kicserélődése, és a 
negyed időszaki jégkor sem pusztított. Japán úgyszólván teljes mértékben megtar- 
totta harmad időszaki ílóráját. 

Japánban Hondo sziget északi részének oligocén-flórája nagyrészt mérsékelt és 
meleg-mérsékelt övi növényekből állt. Ezek úgyszólván ugyanazokból a nemzetsé- 
gekből kerültek ki, amelyek nálunk a fiatalabb harmad időszaki hűvösebb szakasz- 
ban uralkodtak. Ez folytatódott a középső miocén elejéig, amikor is a sok fenyő mel- 
lett úgyszólván kizáróan lombhullató fák éltek. A középső miocénben emelkedett a 
hőmérséklet, és a megmaradó meleg-mérsékelt övi fajokhoz főként szubtrópusi fajok 
csatlakoztak. Az oligocént követően a középső miocén és a felső miocén eleje volt 
legmelegebb szakasza a harmad időszaknak. A felső miocén folyamán újabb lehűlés- 
kor ismét uralomra jutnak a fenyők, s hozzájuk mérsékelt övi fanemek járulnak, noha. 
néhány meleg-mérsékelt fanem (Liguidambar, Magnolia) is élt még akkor. A plio- 
cénben a fenyők arányszáma tovább emelkedik, ugyanakkor a melegkedvelő elemek 
fogynak. A felső pliocénben északi elemek nyomulnak be. Ugyanebben az időben Ja- 
pán délebbi részén, mint jelenleg is, örökzöld babérlevelű flóra uralkodik. 

Észak-Amerika miocénkori flórái közt különösen nyugaton vannak jelentősek. 
Ilyen a Washington állambeli Latah- és a kaliforniai Florissant-flóra (ez utóbbit so- 
kan az oligocénbe helyezik). Észak-Amerika nyugati felében a Sziklás-hegységtők 
keletre azt az érdekes megfigyelést tették, hogy a hegylánc kicmelkedésének az ará- 
nyában kezdett erre a területre ún. esőárnyékot vetni, aminek következtében az ég- 
bajlat egyre aszályosabbá vált. A nagyobb nedvesség-igényű fák — elsősorban a lom- 
bosfák — egész nemzetségek, amelyek az ottani korábbi rétegekben előfordultak, sőt 
nagy szerepet játszottak a flórában, eltűnnek és csak a Mississippitől keletre élnek to- 
vább I 

Délebbi vidékeken, a trópusi övben és annak a szegélyén olyan kevés a miocénbeli 
lelőhely, hogy azokból az akkori történéseket nem tudjuk kiolvasni. A déli fél- 
gömb harmad időszaki flórái pedig semmiképpen sem egyeztethetők össze az északi- 
akkal. Így ezekkel a gyakran teljesen ellentmondó adatokkal nem is kívánunk fog- 
lalkozni. 

A növényvilág történetéhez hozzátartozik minden olyan történés, amely a Föld 
egész felületének mai növényzetét kialakította. Ezeknek részletesebb tárgyalása 
egyrészt tetemesen meghaladná könyvünk kereteit, másrészt pedig a legtöbb terület 
flórájának kialakulására olyan kevés a megbízható adatunk, hogy történetünk nem- 
csak hiányos, de teljesen bizonytalan is volna. A mi erdőink kialakulásáról már eddig 
is szóltunk és fogunk még szólni a pliocén és pleisztocén tárgyalásakor. Röviden meg 
kívánunk azonban emlékezni a Földközi-tenger vidékének keménylevelű örökzöld és. 
magashegységeink fátlan növényzetének eredetéről. Az elsőhöz még vannak ősnö- 
vénytani bizonyító támpontjaink, az utóbbit azonban már csak a mai viszonyok 
megítélése alapján fogjuk vázolni. 


A Földközi-tenger vidékén élő keménylevelű 
örökzöld flóra eredete 
Említettük, hogy eocén és alsó oligocén flóráink sok olyan növény maradványait 
őrzik, amely növényeknek ma élő legközelebbi rokonai a déli félgömb keménylevelű 
örökzöld fái, illetve cserjéi. Megemlékeztünk többek közt az Eucalyptus és Cunonia 

nemzetségekről. A rengeteg keskeny-, illetve apró levelű faj arra vall, hogy abban az 
időben tőlünk nem messze, száraz éghajlat alatt fajkeletkezési központ alakult ki, 
ahol ezek a szárazságtűrő típusok kialakultak. 

A helvéti emeletben ismét feltűnik az ilyen kis- és keskenylevelű típus, de egyút- 
tal olyan elemek is, amelyek a mai Földközi-tenger vidékének keménylevelű örök- 
zöld fáival illetve cserjéivel mutatnak kapcsolatot. 

A mai földközi-tengeri örökzöld lomberdők csaknem kivétel nélkül tölgyekből 
állnak. A néhány egyéb keménylevelű, magas törzsű fa — mint a szentjánoskenyérfa 
(Ceratonia) és az olajfa (Olea) — nem erdőalkotó fák. Először tehát az örökzöld 
tölgyekkel, a Owercus ílex-szel és rokonfajaival kell foglalkoznunk illetve eredetüket 
megállapítanunk. A Földközi-tenger vidékének örökzöld lombú tölgyei egymással 
Tokon fajok ; származásuk egy-két kivételtől eltekintve közösnek tekinthető. A Owercus 
mediterranedt mint fosszilis fajt a Ox. ilex, a legelterjedtebb mediterrán tölgyfaj ősé- 
nek tekinthejük. Ez a faj sem a régibb poltava-flórákban, sem a turgáji flórában nem 
fordul elő. Kialakulása, amelyet a többi faj megjelenése követett, Eurázsia nyugati 
részében történt, mégpedig abban az övben, amely a térítő körtől az északi sark felé, 
a sivatagi öv és a lombhullató tölgyesek öve közé iktatódik. Ennek éghajlatát mint 
mediterrán szubtrópusi éghajlatot jellemeztük. Az éghajlat aszályos nyarával és eny- 
he, csapadékos telével tűnik ki. Az örökzöld tölgyek az idők folyamán a Földközi-ten- 
ger mentén messze benyomultak kelet felé, és ma a Ox. ilex a Himalájáig terjed. A 
partölgy (Ox. suber) a mediterrán medence nyugati felére korlátozódik, egyéb fajok 
pedig főleg Kisázsiában honosak. Úgyszólván mindezeknek a tesífvérfaja előfordul 
miocén-flóráinkban, elsősorban a szarmatában. i 

Egy másik kérdés, hogy a tölgyek melyik régibb típusá ból alakultak ki a kemény- 
levelűek — a lombhullató. típusból, vagy a babérlevelűből? Észak-Amerika nyugati 
partvidékén szintén ki van fejlődve (a megfelelő félszáraz övben) a keménylevelű 
örökzöld erdő. Ez is elsősorban tölgyfajokból áll. Harmad időszaki flóráinkban igen 
sok észak-amerikai tölgy rokonságát megtaláljuk, köztük egy-két keménylevelű töl- 
gyét is, de ezek a típusok azóta teljesen eltűntek az európai Ílórából. Ez nyilván arra 
mutat, hogy a keménylevelűek Észak-Amerikában és nálunk nem ugyanabból a ro- 
konsági körből származnak, és kialakulásuk is független. Mivel pedig a lombhullató 
típusok általában közösek, Így arra a meggyőződésre kell jutnunk, hogy a keményle- 
velű örökzöld tölgyek babérlevelű örökzöldektől származtak le. Közvetlen ősüket 
azonban a kihalt fajok közt ezideig nem sikerült megtalálni. 

Az említett két másik fanem kétségtelenül trópusi rokonságú. Ezek után meg kell 
állapítanunk, hogy a keménylevelű mediterrán fatípusoknak a turgáji fajokkal semmi 
kapcsolatuk nincs, hanem poltava-fajokból erednek. 

A szegényes fajszámú magas törzsű fák mellett a cserjék az örökzöld mediterrán 
erdőben sokkal nagyobb változatosságot mutatnak. Sok családból illetve nemzetség- 
ből alakultak ki ilyen keménylevelű örökzöldek, amelyek egy része biztosan a. poltava- 
flórához tartozik, itt azonban nincs kizárva, hogy turgáji elemek is alakultak át ke- 
ménylevelű örökzöld cserjévé. A következő fajokat, illetve nemzetségeket ismer- 
jük a szarmatából: Arbutus unedo, Erica sp., Pistacta lentiscus, Plullyrea latifolia, 
Rhamnus alaternis, azaz a Cistus-fajok kivételével úgyszólván az összes legfontosabb 
makkiacserjét. Nagyon messze vezetne arranézve is magyarázatot keresnünk, hogy 
mindezek a cserjefajok milyen származásúak voltak. Annyit azonban meg kell álla- 
pítanunk, hogy ugyanabban a fajfejlődési központban alakultak ki, mint a kemény- 
levelű tölgyek. Ez tőlünk valamivel délebbre, de lényegesen nyugatabbra fekhe- 
tett. A terület ma legalább részben valószínűleg tenger alatt fekszik. Az itt kiala- 
kult elemek megkezdték terjedésüket a szárazulat belseje felé mindazon a területen, 

ahol kedvező éghajlati viszonyokat találtak. A már régóta mélyen benyúló Földközi- 
tenger hosszú utat nyitott meg részükre egészen Ázsia belsejéig. 7 2. rő 

A lombosfákon kívül ismerünk igen sok erősen szárazságtűrő fenyőt:is a Föld- 
közi-tengeri flórában. Ezek közül kettőt akarunk itt kiemelni, a ciprust és a Telracli- 
nist. Ezek feltétlenül régi típusok. A Tetraclinis tobozait és ágait. már a felső oligo- 
cénből ismerjük hazánk területéről — Callitrites néven. Ma ez a típus mint Telraclinis 
articulata Észak-Afrikában Marokkótól Tuniszig alkot ritkás magascserjéseket. A 
ciprus is régi lehet, bár a -helvéti elmeletnél régebbről nincsenek maradványai. 
Mindkét típus ökológiailag teljesen megfelel a keménylevelű örökzöldeknek. Miu- 
tán a turgáji flórából nem említik őket — régóta itt élő típusoknak kell tekintenünk. 
Valószínű, hogy ugyanabban a központban váltak szárazságtűrővé, amely a kemény- 
levelű örökzöldeket kitermelte. —— 

Ezek az örökzöld fák és cserjék nagyban hozzájárulnak ahhoz a képhez, 
amelyet a Földközi-tenger vidékének flórájáról kapunk, ha a tavaszi vegetáció meg- 
indulását figyeljük. A tél sem egészen nyugalmi állapot, de a tavasz úgyszólván kie- 
sik ezeknek a fás növényeknek és így a növénytakaró felsőbb szintjének az életéből. 


Az európai magashegységek flórájának kialakulása 


A Föld felszínét kialakító erők egyik legintenzívebb működési szakasza volt a 
miocén. A rengeteg vulkáni kitörés és tufaszórás mellett — amely utóbbi számunkra 
sok értékes növénymaradványt és ezzel felhecsülhetetlen őstörténeti adathalmazt őr- 
zött meg — a földkéreg ráncolódása is nagyarányú volt. Ekkor alakultak ki hegy- 
láncaink, köztük a Kárpátok és az Alpok. Európa növényzetének további alakulá- 
sára ennek a jelenségnek roppant nagy befolyása volt, noha ezt a befolyást a mezei 
tájon kialakult fás növényzetben csak ritkán tudjuk megállapítani. Sorsdöntő ha- 
tást gyakorolt azonban azoknak a területeknek a flórájára, amelyeket a hegylánc- 
képződés a magasba emelt. 

A kiemelkedő részeken az éghájlat megváltozott: az átlagos hőmérséklet ala- 
csonyabbá vált, az ingadozások némileg mérséklődtek, a csapadékviszonyok álta- 
lában javultak, mert az esőzés gyakoribbá, eloszlása pedig egyenletesebbé vált. A fia- 
tal harmad időszak folyamán, különösen attól az időtől kezdve, amelyben magas- 
hegységeink kiemelkedtek, a flóra fokozatosan kisebb hőigényű lett. Így a flórák vi- 
szonylagos korának megítélésekor az alacsonyabb hőigényű fajokból alkotott flórát 
fiatalabbnak tekintjük. E szerint a térszín emelkedésével a flóra fiatalabb színezetűvé 
vált. Miocén-flóráink közül egyeseken (pl. Mikófalván) ki tudjuk ugyan mutatni, 
hogy az erdőfílóra magasság szerinti övekre oszlott; a legtöbb helyen azorban ne- 
héz megállapítani, hogy a fiatalabb színezet ténylegesen a fiatalabb kornak vagy 
magasabb térszínnek tudható-e be. Csak a kor éghajlati adottságaihoz képest hatá- 
rozottan alacsonyabb hőigényű növények maradványai származhatnak magasabb 
térszínről. Vannak támpontjaink arra, hogy egyes maradványok magasabb helyekről 
származnak, pl. az Eger környéki helvéti és Erdőbénye szarmata rétegeiből ismerjük. 
a tulipánfa részterméseit, leveleit azonban nem. A résztermés messziről, magasabb 
térszínen nővő fától származik, és úgy került a nagyobb hőigényű növények marad- 
ványai közé. 

Mindezekben az esetekben a térszín emelkedésének csak a. flóra kicserélődésében 
volt szerepe; a törzsfejlődést nem érintette. A nagyobb magasságok az ilyen fokoza- 
tosan lehűlő éghajlatban főképpen mint a hidegtűrő elemek betelepedésének alkal- 

mas bázisai jelentősek. Szarmatánkban sok olyan növény bevándorlásával kapcso- 
latban, amelyek a lehűléssel kapcsolatban telepszenek meg. nálunk, megfigyelhetjük, 
hogy először hegyvidéken jelentkeznek s onnan szállnak le az alacsonyabb tájakra. 
A térszín felemelkedése azonban egészen más hatásokat: váltott ki, amelyeket a követ- 
kezőkben jellemzünk. 

A:térszín ernelkedésének sajátság- azaz fajkialakító hatása azokon a növényeken 
érvényesült, amelyeket a magasba emelt. Ezek egyre zordabb éghajlat alá kerültek, 
a tenyészidő is megrövidült. Egyes növények ezt csak bizonyos fokig bírták elviselni, 
aztán eltűntek, illetve csak a térszínnek alacsonyabb részein maradtak meg. Egy má- 
sik részük képes volt szervezetének minden átalakulása nélkül dacolni az éghajlat 
romiásával, és változatlanul tovább élt a magasban. Ezek száma mindenesetre igen 
korlátolt volt. Ismét más növények átalakultak. Minthogy először a fák, majd a cser- 
jék voltak azok, amelyek ebben a küzdelemben az éghajlat zordabbá válása során 
legelőször tűntek el, így sok árnyéknövény a napfényre került, aminek következté- 
ben ezek levelei vastagabbak lettek, és legtöbbször — az elpárolgás elleni véde- 
kezésképpen — szőrbevonat fejlődött rajtuk. Napfényt egyre többet kaptak, s így ré- 
szükre már nem volt előnyös a magas termet, ezért általánosan eltörpültek. Így ala- 
kultak ki az oromnövények, a fa-tenyészeti határ feletti ( öv tömött növésű, alacsony, 
általában nagyvirágú fajai. Az erdőhatár felett először egy cserjeöv következett, 
olyan cserjékből, amelyek korábban az erdő cserjeszintjét alkották. Ezek a cserjék 
önálló társulásokká váltak. Felettük kialakult egy törpecserjés — tömött növésű 
kúszócserjékből, melyek a nagy szél okozta elpárolgás megakadályozására egészen 
lecsepültek. Ezek és a fűneműek között a következetesen minden télen megfelelő 
mennyiségben lehulló hó védelme következtében igen sok az örökzöld. 

Az természetes, hogy a mezei tájról felemelt növényfajok közül csak kevés tu- 
dott tovább élni, akár módosulás nélkül, akár alkalmazkodva — míg általánosan 
megfigyelhető a havasi rétek és legelők fajgazdagsága. Ez részben a hegyláncokon 
végig bekövetkezett nagy növény-kicserélődésnek tudható be. Különösen olyan 
hegyláncok ílórája gazdagodott jelentősen, amelyek több növényzeti övön haladtak 
keresztül, és mindegyikből hoztak magukkal kiemelkedésükkor növényanyagot. 
Ilyen hegyláncok a dél-amerikai Andok és a Kelet-Himalája délnek forduló láncai. 
De gazdagította és gazdagítja az oromílórát a kiterjedt magashegységeken, elsősor— 
ban a Himaláján — de némileg az Alpokban is — megindult fajkeletkezés, amely 
igen sok nemzetségben bőséges felaprózódáshoz vezetett és vezet. 

Az Alpok és a Kárpátok kiemelkedésükkor a mi miocén-fílóránkat vitték maguk- 
kal a magasba. Miután itt az oromnövények közt csak a fűnemű növények eredetét 
kutathatjuk, így miocén-flóránkról való ismereteink e tekintetben roppant gyérek. 
Az azonban valószínű, hogy a fűnemű miocén-fílóra hasonló lehetett azoknak a terü- 
leteknek a mai fűnemű flórájához, ahová az akkori fás növények visszahúzódtak. 
Így elsősorban a Földközi-tenger vidékének fűnemű flórájából egyes elemeket illetve 
azoknak oromlakó testvérfajait kell az Alpok és Kárpátok flórájában keresnünk. Ez. 
bizonyos fokig valóban így van. Ám azóta a havasi ílóra olyan mértékben gazdago- 
dott távoli magashegységekről beszármazott, később pedig az eljegesedések közti fel- 
melegedett időszakokban északról levonult elemek felvándorlása következtében, 
hogy ma már nagyon nehéz az Alpok és a Kárpátok ún. , ősílóráját " megítélnünk. 


A miocén tehát a legfontosabb kornak tekinthető mai Ílóránk kialakításában. 
Ekkor kezdődött meg a hidegtűrő elemek nagy bevonulása a mi területünkre, és ez- 
zel megkezdődött a teljesen mai arculatú erdők kialakulása. Valószínű, hogy egy idő- 
ben nyert mai arculatot a rétek és más füves térségek növényzete. Ezzel szemben a 

láperdők, a mocsár, a szabad víz flórája és vegetációja régebbi, s a miocén folyamán 
már nem sokat változott. A következő korban, a pliocénben már csak folytatódik 
a megkezdett út, és a harmad időszak e legfiatalabb kora újat nemigen hoz. Ezzel 
szemben igen sokat pusztít; pl. már ekkor megkezdődik az európai fás növényzet 
elszegényesedése, amit a jégkorszak fejez be. Mintegy elmondhatjuk, hogy a miocén 
összehordott mindent, amiből a pliocén és a jégkorszak kiválogatták azt, ami a mai 
flórában megtalálható. 


A pliocén 


A társulás-fejlődés vagy cönogenezis a növénytakarót az annak életműködésé- 
vel kölcsönhatásban álló élettelen környezeti (főként talajmenti, éghajlati és talaj-) 
tényezők legfinornabb eloszlása szerint osztja ún. társulásokra. Míg a zárvatermő fajok, 
amelyek a növénytakaróban óriás területeken csaknem kizárólagosan dominálnak 
(csak a fenyők számítanak bizonyos helyeken kivételnek), eleinte nincsenek kötve 
meghatározott környezeti adottságokhoz, később azonban nagyrészt ilyenek függvé- 
nyeivé lesznek, és csak bizonyos társulásokban képesek megélni. A környezeti adott- 
ságok Így a terület eredeti flórájának csak kis számú faja részére maradnak kedve- 
zők, s a többi fajt kiűzik onnan. Ha egy társulás valamely területen elhatalmasodik, 
akkor az egész terület flórája elszegényedik. Ezt az elszegényedést ellensúlyozza a 
fajkeletkezés, amelynek eredményeként minden környezet megfelelő új fajokat alakít 
ki. A pliocén —legalábbisami a fanemeket és a cserjefajokat illet1— mégis alig hozott 
újat, s a gazdag miocén-flóra elszegényedése megindult. Különösen megfigyelhető ez 
az egyes lelőhelyek növényanyagán, amely legtöbbször egyetlen vagy csak kevés tár- 
sulásból való növényfajokat foglal magában. Az egyes lelőhelyek anyagából már csak 
a legritkább esetben kapunk az egész növénytakaróról hű képet, s inkább csak azok- 
nak a társulásoknak a maradványait találjuk ott, amelyek a lelőhely közelében éltek. 
Az erdőkben a fanemek közt a létért való küzdelemből a finomabb környezeti adottsá- 
goknak legmegfelelőbb fajok kerülnek ki győztesen. A tarka, vezér-fajokkal nem bíró 
harmad időszaki erdők helyébe kevés, végül egyetlen faj alkotta lombkorona-szintű 
mai színezetű erdők alakulnak ki. Az uralkodó fanemhez csak egyes járulékos fane- 
mek társulnak. Nagyjából ez a pliocén-fílóra története. 

Hazai viszonylatban főleg a pliocén alsó szakaszából, a pannóniai emeletből is- 
merünk növény-lelőhelyeket; a felső szakaszból — levantei lelőhelyek — egyelőre 
csak Nyugat-Dunántúlon ismeretesek. Feltárásuk folyamatban van. Alsó pannon- 
flóráink közül legjellegzetesebb a megyaszói, ahol opálosodott fatörzseken kívül brek- 
ciába ágyazódott átkovásodott sejtszerkezetű levél-, termés- és tobozmaradványok 
találhatók. A fÍlóra már alig tartalmaz nagyobb hőigényű elemeket; sok az ámbrafa 
(Liguidambar), a platán, a tölgy és a nyír. Igen nevezetesek az olyan opálosodott 
nyírfatörzsek, amelyeken még a hófehér kéreg is megmaradt. 

Felső pannonkorúak a Mátraaljai és a Rudabányai barna kőszenek, amelyek 
anyagát ugyancsak a mocsárciprusfélék szolgáltatták. Az éghajlatban tehát a felső 
miocéntől nem volt lényeges változás. A flóra nagy fejlődése abban áll, hogy amíg a 
szarmatában a mai közép-európai fanemek a fa-flórának alig néhány százalékát tették 
ki, addig a felső pannonban ez csaknem eléri az 509/-ot. Ezt az átalakulást nem tud- 
hatjuk be a hőmérséklet csökkenésének, mert ilyen csak később következett be (a hő- 
mérséklet addigi csökkenése rendkívül csekély volt), hanem annak, hogy sok miocén- 
elem, amelynek legközelebbi rokonsága ma Észak-Amerikában, vagy Kelet-Ázsiá- 
ban, esetleg a Közel-Keleten él, itteni areájában elöregedett és nagyon megritkult 

vagy ki is pusztult. Hiszen még olyan nagy hőigényű nemzetségek, mint a Ciunnamo- 
mum, az Engelhardtia is hagytak maradványokat a felső pannonból. 

Külföldi viszonylatban sokkal gazdagabbak és teljesebbek a pliocén-flórák. Ilye- 
neket írtak le Bécs mellől, Németországban sok helyről, többek közt a német-alföldi 
határról, Dél-Franciaországból, a Sebes-Körös mellől, Borszékről, és Szófia mellől. 
Még nincs kellőképpen felderítve, hogy az egyes lelőhelyek kora hogyan viszonylik 
egymáshoz, de úgy látszik, hogy a Körös menti és Erdélyi lelőhelyek flórája lényegesen 
régibb, mint a mi alsó pannonflóránk. Igen sok babérlevelűt, Podogoniumot és Myríca 
lignitumot ismertet. Ilyen flóra-határvonalra a mi szarmata lelőhelyeinktől délre kü- 
lönben a szarmata-fílóra tárgyalásakor már rámutattunk. 

Nagyon érdekesek a Lengyel Tátra környékéről, valamint Nyugat-Európából, 
többek közt Nagy-Britanniából leírt pliocén-flórák. A galíciai lelőhelyekről még ki- 
mondott trópusi típusokat (Exryale, Podostemonaceae) is ismertettek. Nyugat-Euró- 
pában a kort a mai fajokkal megegyező fajok arányszáma szerint igyekeztek megál- 
lapítani. Ujabb kutatások arra mutatnak, hogy azok a pliocéninek vélt flórák, ame- 
lyek nagyon nagy százalékban tartalmazzák a ma is helyben élő fajokat, — a pleisz- 
tocénbe tartoznak. 


A harmad időszaki flóra- és éghajlat-történet 
összefoglalása 


Az a korábbi nézet, hogy a közép-európai harmad időszak elején kimondottan 
trópusi flóra uralkodott (megfelelő éghajlat alatt), s az éghajlat a pliocén végéigany- 
nyira hűlt, hogy a maival kb. egyenlővé vált ; továbbá, hogy az akkori trópusi flórákat 
fokozatosan váltotta fel az északról bevonuló hidegtűrő flóra— a maga egyszerűségé- 
ben nem fedi az adatok bizonyította tényállást. A közép-európai Ílóra sohasem volt tí- 
pusosan trópusi, noha a trópusi rokonságú fajok sokszor abszolút uralmon voltak, egy- 
úttal nem alakultak ki olyan növénytársulások, amelyek mindenben megfeleltek volna 
a mai trópusi növénytársulásoknak. A trópusi elemek közé mindig vegyültek trópuson 
kívüli fajok, sőt a szubtrópusi éghajlatot igénylő fajok időről időre túlsúlyra is ver- 
gődtek. 

Észak-Amerikában és Európában a paleocén hőmérséklete aránylag alacsony 
volt, később a hőmérséklet emelkedett, és az eocén volt a legmelegebb. Ekkor ala- 
kultak ki olyan növénytársulások, amelyek legközelebb állhattak a trópusiakhoz. 
Ekkor élt hazánkban a Nipa-pálma. A fenyők, amelyeket az egész harmad időszak 
folyamán nagyjából ugyanazok a fajok vagy legalábbis ugyanazok a nemzetségek 
képviseltek, — magasabb hőmérsékletre csak annyiban reagáltak, hogy az eo- 
cénben határozottan háttérbe szorultak. Az alsó oligocén valamivel hűvösebb, 
de egyúttal szárazabb is volt; a Nipa eltűnt, de a mangrove-növényzet egyes fajai 
még megvoltak. Igen sok a déli típusú, illetve trópusi keskeny- vagy apróle- 
velű szárazságtűrő elem. Az oligocén folyamán a csapadék növekszik, s a hőmérsék- 
let is emelkedik kissé. A legmagasabb hőmérséklet valószínűleg az oligocén és miocén 
határán, vagy valamivel az után állt be. Az oligocén elejétől az alsó miocénig a pál- 
mák száma emelkedik, de már nagyobb mennyiségben jelentkeznek a hideget jobban 
elviselő nemzetségek is, amilyen a juhar, a szilfa és a gyertyán. Az alsó és középső mio- 
cén uralkodó lombtípusa a babérlevelű, azonban mindig lombhullatókkal keverve. 
Míg az átalakulás az alsó és középső miocénben lassú és fokozatos, addig a felső mio- 
cénben az éghajlat lehűlése rohamosabbá válik, s a flórában több lényeges változás 

következik be. A felső miocén elején a keménylevelű örökzöld erdők uralkodtak ; ek- 
kor az éghajlat mediterrán jellegű szubtrópusi volt. A mediterrán jelleg gyengülésével 
és a csapadék erősödésével a lombhullató fák végleg uralomra jutnak. Kezdetben 
még olyanok, amelyek a mi éghajlatunknál magasabb hőmérsékleten vannak elter- 
jedve, de a miocén végére zömmel már a kisebb hőigényűek vonulnak be és alkot- 
ják a lombkorona-szintet. 

A miocénben alakul ki tehát a keménylevelű mediterrán erdő, de uralma nagyon 
rövid ideig tart, s lombhullató erdők követik. A miocénben lép kapcsolatba a mi ere- 
detileg trópusi színezetű flóránk a kis hőigényű turgáji flórával, és az utóbbi kiszorítja 
az előbbit. A miocénben emelkednek ki Európa hatalmas hegyláncai, és akkor alakul 
ki a havasi növényzet. Ugyancsak a miocénben alakulnak ki a sztyeppek és a valódi 
rétek. 

A pliocén folyamán nem folyt már nagyobb mérvű fajkeletkezés, sem bőségesebb 
bevándorlás a Ílóránkban. A már addig is elszigetelt melegkedvelő fajok egymás 
után tűnnek el, de velük együtt kihal európai elterjedési területén számos olyan faj is, 
amely mai éghajlatunkat is elviselné. Ennek oka az elöregedés, és nem környezeti ha- 
tás. A pliocén végére olyan környezeti viszonyok alakulnak :ki, mint a maiak, de az 
európai flóra fanemekben még gazdagabb, mint jelenleg, mert sokat megőrzött ko- 
rábbi gazdagságából. A pliocén folyamán megindult elszegényedés a következő idő- 
szakban, a pleisztocénben válik teljessé. Ezt az akkor meginduló lehűlésnek és más 
kedvezőtlen körülménynek tudhatjuk be. 


A pleisztocén fÍlóratörténete 


Az éghajlati határok és ezzel kapcsolatban a növénytakaró nagy egységeinek, 
mondjuk a nyáron zöld lombhullató erdőknek a határai sohasem élesek, hanem min- 
dig nagy átmeneti területek ékelődnek a típusosan kialakult egységek közé. Ezt a 
múltra, a harmad időszakra visszavetítve is megfigyelhetjük, mert a flóra átalakulá- 
sához mindig millió évek voltak szükségesek. Ezzel szemben a közelmúltban, keve- 
sebb mint egy millió évvel ezelőtt bekövetkezett egy olyan időszak — a pleisztocén —, 
amelyben az éghajlati változások és a növénytakarónak a. környezeti tényezőkkel 
kapcsolatos megváltozásai rohamosakká váltak. A miocén folyamán a szarmata-eme- 
letet tekintjük olyannak, amelyben az éghajlati változások aránylag hirtelen követ- 
keztek be, de ekkor is az egész mintegy 4 millió évet kitevő idő alatt az éghajlati kü- 
lönbségek hőmérsékleti szempontból nem tettek ki többet 4—5 C"-nál. Ezzel szem- 
ben a pleisztocén folyamán mintegy 20 000 év 8—Io C"-os eltolódásokat hozott magá- 
val. Ez természetesen a növénytakaróban olyan nagyarányú változásokat idézett 
elő, amilyenekre rövid idő alatt nincsen más példa a növényország történetében. 

A gyors éghajlati változások arra késztették a növényeket, hogy a lehetőség sze- 
rint kitérjenek előlük. A növények a lehűléskor az egyenlítő felé kezdtek terjedni és 
észak felől visszahúzódni, amit általában vándorlásnak nevezünk. A hegyvidékeken 
a vándorlás a völgy irányában folyt. A vándorlás már maga sok fajra nézve végzetessé 
vált. Ezenkívül a völgybe való vándorlás kapcsán a növény a völgyben szélsősége- 
sebb éghajlati viszonyok közé került, s a kiegyenlített éghajlatot igénylő fajok közül 
sok emiatt tűnt el. A jégkor éghajlata különben is szélsőséges és inkább száraz volt. 
A vándorúton akadályok is voltak (pl. vízfelületek, magasabb hegyláncok stb.), ame- 
lyek további kieséshez vezettek. 

Európában a jégkorszak négy erősebb lehűlésből állt, amelyek között az éghaj- 

lat felmelegedése valamivel túlhaladta. a jelenlegi hőmérsékletet. Ezeket a felmelege- 
déseket a glaciálisnak nevezett jég előretöréseivel szemben intferglaciálisoknak ne- 
vezzük. Az interglaciálisban a. növényzet , igyekezett" visszaszerezni korábbi helyze- 
tét, tehát a sarkvidék felé terjedt, hegyvidékeken pedig felfelé. Az ismétlődések sok 
elem pusztulását, de egyúttal keveredését is eredményezték. A közben beálló izo- 
láltság pedig új fajok keletkezésére vezetett. De azáltal is folyt új fajok keletkezése 
a zordabbá váló éghajlat elleni védekezésként, hogy a fajok kromoszómaszáma meg- 
kettőződött (mutáció), aminek következtében megváltoztak tulajdonságaik, pl. az ég- 
hajlati viszonyokkal szemben ellenállóbb új kisfajok alakultak ki." A nagy lehűlések és 
felmelegedések mint környezeti változások tehát fajok kihalásával, nagy keveredés- 
sel, de egyúttal számos kisfaj keletkezésével is jártak. A kihalás előidézésében azon- 
ban nemcsak a lehűlés, hanem a szélsőségek erősödése és a magaskorú fajok terje- 
dési készségében elöregedés folytán való csökkenés is közrejátszott. 

A jégkorszak Földünkön kisebb-nagyobb mértékben úgyszólván mindenütt érez- 
tette hatását. Trópusi magashegységekben is sikerült kimutatni, hogy a pleisztocén- 
ben a fa-tenyészeti határok néhány száz méterrel alacsonyabban feküdtek. Mégis a 
legnagyobb hatással Európa növényzetére volt. Észak-Európa egészen Közép-Európa 
északi harmadáig olyan mértékű lehűlés színhelye volt, hogy szinte minden fás nö- 
vény kipusztult, sőt az eljegesedés következtében a terület nagy részéről úgyszólván 
minden növényi élet eltűnt. A fanemek menedékekben, refugiumokban maradtak 
csak meg és a felmelegedéskor ezekről a helyekről indultak ismét terjedésnek. A ma- 
gashegységek jégárai sokkal, mintegy 1000—1I200 méterrel mélyebbre nyomultak 
a völgyekbe, mint jelenleg. Itt azonban a jégárak közvetlen közelében megmaradtak 
az erdők, mint ahogy a jégárak az Alpokban ma is lenyomulnak az erdőövbe. Maga- 
sabban pedig szintén megmaradt a növényi élet, különösen meredek déli lejtőkön, ki- 
ugró csúcsokon és hegygerinceken. A legáltalánosabb hatása a jégkornak a sík vidé- 
keken volt. Itt a terep a jégárak körül is fátlan volt. Hazai földön a sík és a középhegy- 
ségek jégmentesek maradtak, úgyhogy több fanem átélhette a legnagyobb lehűlése- 
ket is. Az Alföldön inkább a nagyon szélsőséges és száraz éghajlat ritkította meg az 
erdőket, és itt főképpen csak a leghidegtűrőbb fanemek (mint a vörösfenyő és a cirbo- 
lyafenyő) éltek. A környező dombvidék melegebb lejtőin azonban kétségtelenül vol- 
tak még lomboserdők is. 

A kisebb termetű növényekre nézve a lehűlés távolról sem volt annyira végzetes. 
Az ilyen növények könnyebben találtak maguknak védettebb, melegebb zugokat, 
ahol fennmaradtak, és a felmelegedéskor ismét könnyebben foglalhatták el korábbi 
elterjedési helyüket. 

Kétségtelen, hogy a jégkor igen sok olyan növényt, köztük fanemeket is hozott 
Magyarországra, amelyek korábban itt nem éltek. Ilyen faj a bükk, amelyet a plio- 
cénben még a keleti bükk ( Fagus orientalis) helyettesített, de ilyen volt a lucfenyő is. 

A jégkorszaki és jégkorszak utáni növénytakarót és annak változásait elsősorban 
pollenanalitikai vizsgálatok alapján ismerjük. Ezek úgyszólván hézagmentesen, s na- 
gyobb területre kiterjedően tárják elénk a mindenkori növényzetet, egyben az erdők 
záródására, valamint a füves területekre vonatkozó adatokkal is szolgálnak. Ezzel 
szemben a lenyomatok és fennmaradt fatörzsek, amelyek ebből az időből állnak ren- 
delkezésünkre, csak egyes pontok növényzetéről adnak igen hiányosan számot. 


A flóratörténet utolsó szakasza szinte szemünk előtt játszódik le. Minden törté- 
nés belevéste és visszahagyta nyomát a mai növénytakaróban. A hideg szakaszokról 


$ Kisfajoknak az erősen változékony nemzetségek újonnan keletkezett, egymáshoz 
nagyon közelálló, mégis bizonyos öröklödő faji bélyegekkel elválasztott fajait nevezzük. 

nemcsak az akkor lerakódott löszrétegek, valamint a magashegységek, köztük a Kár- 
pátok , cirkuszvölgyei" szólnak ékesen, hanem a mi Alföldünk északkeleti részében 
abból az időből visszamaradt tőzegmohalápok és egyéb magashegységi növények is. 
A jégkor utáni idők minden szakaszáról vannak ereklyéink erdőn-mezőn. A flóratör- 
ténet átmegy a mai növénytakaró élettörténetébe, örökös változásába és tarka össze- 
visszaságába, amelyet azonban szigorú törvényszerűségek kormányoznak. Ezzel meg- 
szűnnek a feltevések, s az elképzeléseket a közvetlen szemlélet váltja fel, amikor min- 
dent kísérletileg ellenőrizhet a tudomány, amilyen kísérletek az ősnövénytan tárgyain 
nem végezhetők. Az ősnövénytan helyébe pedig a mai növénytakaróval foglalkozó 
növénytan lép. 


Harmadik rész 
A GERINCTELEN ÁLLATOK FEJLŐDÉSE 


Írta: 


Bogsch László 


AZ ŐSI ÁLLATI ÉLET TANÚI 


Az élet kialakulása a Földön az emberi elme számára szinte fölfoghatatlanul 
hosszú évmilliókkal ezelőtt történt. Azóta állandó mozgással folytonosan változott, 
örökösen más és más képet nyújtott, mint ahogyan egy hatalmas hosszúságú film 
egymásután következő kockái is egymástól mind eltérők. Az eltérés néha alig-alig fi- 
gyelhető meg, máskor viszont éles vonásokban különböznek az egyes filmkockák. 
Ez a kétféle jelenség egyúttal mindjárt az élet fejlődésének kétféle ütemét is mutatja : 
néha lassan, alig észrevehető változásokkal, máskor ismét hirtelen, gyors ugrásokban 
történik a feilődés. Annak, akit csak egy kicsit is érdekel az élet fejlődéstörténete, a 
leggyönyörűbb és legizgalmasabb ez a sok évszázmilliót megörökítő film! 

Persze ez a film nem valóságos filmkockák sorából áll! Sőt, még az egymásután 
következő kockák sem találhatók meg mindig könnyen, egymás után. Sokszor igen 
aprólékos, részletekbe menő és igen fáradságos kutatómunka szükséges ahhoz, hogy a 
, filmkockák" egymásutánját megállapíthassuk. Azonkívül a valóságban ezek a film- 
kockák legtöbbször kőbezártan őrzik a földtörténeti múlt sok-sok millió éves történe- 
tének a bizonyságait. 

A földtörténeti múlt életét megőrző maradványokat ősmaradványoknak, idegen 
szóval fosszíiliáknak nevezzük. A fosszilia megjelölés arra vonatkozik, hogy ezeket a 
maradványokat legtöbbször ki kell ásni a földkéregből. ( Fossare latin szó, annyi, 
mint ásni.) 

Az ősmaradványok legnagyobb része kövületként (Zetrefaktum) maradt meg, 
de néha, mint pl. a szibériai mammut-tetem, szőröstül-bőröstül megmaradt, meg- 
őrizte az egész állatot. Ilyenkor persze már helytelen lenne a kövület megjelölés, 

Az ősmaradványok tehát az egykori élet tanúi. Persze, ezek a tanúk igen sokfé- 
lék. Mint a szibériai mammut bizonyítja, néha olyan kitűnően maradtak ránk, hogy 
az állatról teljes képet adnak. Ismerjük a szőrzet minőségét, hosszát, színét. Részben 
a fogak redői között maradt eledel, részben a gyomortartalom alapján az állat ét- 
rendje is pontosan megállapítható. Söt, továbbmenően arra is alkalom nyílott, hogy 
ennek a mammutnak a vérével is különböző kísérleteket végezhessenek, amelyek ro- 
konsági kapcsolataira vonatkozóan adhatnak felvilágosítást. 

Az ősmaradványok azonban — sajnos — csak a legnagyobb ritkaságként kerül- 
nek elő ilyen teljes megtartásban. Legtöbbször csak az állatok külső vagy belső szi- 
lárd váza marad meg, fosszilizálódik. Néha viszont még a váz sem marad meg, hanem 
csak a lágy test körvonalát tartalmazza a kőzet lenyomat alakjában. Ezek a marad- 
ványok gyakran igen értékesek, mert éppen arról világosítanak fel, amiről egyébként 
alig lenne tudomásunk. 

Kagylóknál, csigáknál például sokszor találkozunk azzal a jelenséggel, hogy a 
teknő vagy ház anyaga kioldódott, de a két kagylóteknő közti üreget üledék tölti ki, 

amely néha még az eredeti kagylóteknő díszítését is elárulja. Az ősmaradványt ilyen- 
kor kőbélnek vagy kómagnak nevezzük. Találkozunk olyan esetekkel is, hogy — ma- 
radjunk ismét a kagylóknál és a csigáknál — mindössze a külső szilárd váz lenyomata 
őrződik meg a földtörténeti idők folyamán. Mindezen esetekben magának az egykor 
élt állati szervezetnek valamely részét őrizte meg a bezáró kőzetanyag. 

De ahogyan az állati test megmaradhatott, ugyanúgy maradhatnak meg néha az 
állati élet megnyilvánulásának a nyomai is. Így ismeretesek olyan leletek, amelyek 
állatok ürülékének a mgkövesedése révén keletkeztek. Ezeket a kővé vált ürülékeket 
szintén az ősmaradványok közé kell sorolnunk, mert hiszen ugyancsak a földtör- 
téneti múlt élővilágának a maradványai. Ezeknek a tudományos megjelölésére a 
koprolit szót használjuk (kopros — görögül — ürüléket, liíhos pedig követ jelent). 

Az egykori tengerfenék iszapjába fúródott élőlény lakásának a maradványai 
éppen úgy előkerülnek, mint egyes iszapfaló alakok táplálkozásának a nyomai. Ezen 
a téren azt mondhatjuk, világviszonylatban is óriási érdeklődésre tarthatnak szá- 
mot a Nógrádi medence néhány barna kőszénbányájából előkerült életnyomok, 
amelyeket Vitális Sándor professzor ismertetett. Olyan hallatlan mennyiségben je- 
lentkeznek, hogy szinte elcsodálkozunk ezeknek gazdag előfordulásain. Máskor pedig 
az ejt bámulatba bennünket, hogy ezek az életnyomok szinte mértani pontosságúak. 
A lakás és táplálkozás nyomain kívül a mozgás és pihenés, sőt kivételesen még a 
haláltusa nyomai is megmaradhatnak. 

Az életnyomok vizsgálata nem is tekint vissza hosszú múltra. Körülbelül 80 
évvel ezelőtt ismerték föl először az ősmaradványok sorában az életnyomokat. Azóta 
persze vizsgálatuk nagy léptekkel haladt előre, az utolsó évtizedekben az ősi élettel 
foglalkozó tudománynak, a faleobiológiának már külön ága tárgyalja az őséletnyo- 
mokat. A paleobiológiának ezt az ágát falichnológiának nevezzük. 

Mind az életnyomok, mind pedig a szervezetek nyomai együttesen az ősi élet 
tanúi, s azoknak a kutatóknak, akik életüket az ősmaradványok megismerésének 
szentelik, sok-sok adatot árulnak el a régmúlt idők élővilágából. 


A budapestiek könnyen kijuthatnak vasárnap délelőtt a Pálvölgyi barlanggal 
szemközt emelkedő Mátyáshegy kőfejtőjébe. Ha a kőfejtő mészkőfalát tüzetesen 
megvizsgáljuk, csakhamar észrevesszük, hogy a mészkőben lépten-nyomon saját- 
ságos, komplikált szerkezetű keresztmetszetek találhatók. Ezek a keresztmetszetek 
az egysejtű állatok sorába tartozó egykori élőlényeknek, a Nummuliteseknek a mész- 
vázát tárják szemünk elé. Mintegy 50—55 millió éve annak, hogy ezek a nagytermetű, 
mészvázas, egvsejtű állatok az akkoriban itt elterült tengert milliószámra benépesí- 
tették. Hozzájuk hasonló alakokat ma is ismerünk a tengerekből, s ezek megfigyelése 
szolgáltat adatokat a régi földtörténeti időkben élt alakok ismeretéhez. Így tudjuk 
meg, hogy ezek a nagytermetű egysejtű állatok a melegvizű őstengerek fenekén 
éltek nagy mennyiségben. Amidőn elpusztultak, mészvázuk ott hevert a tenger 
fenekén. Természetesen nemcsak Nummulitesek éltek ott, hanem sok más egyéb 
állat is, amelyek között nagy számban fordultak elő a mészvázakat pusztító szer- 
vezetek is. Bár sok Nummulites váza csett áldozatul különböző rákok pusztításának 
meg más szervezetek romboló munkájának, azért mégiscsak sok — többé-kevésbé 
sértetlenül — meg is maradt. A tengerfenékre rakódó üledék idővel betemette s ily 
módon a pusztulástól megvédte. Az üledékanyagba zárt egykori szerves marad- 
vány az üledékkel együtt sok változáson ment át. A változások sorozatát az üledékre 
vonatkoztatva kőzettéválási folyamatnak, az egykori szerves maradványra vonatkoz- 
tatva pedig ősmaradvánnyá válási folyamatnak, vagy a szaknyelvben fosszilizáló- 
dásnak nevezzük. 

Persze, ha vizsgálódásainkat tovább folytatjuk a Mátyáshegyen, találunk kagyló- 
maradványokat is, de ezek nem olyan gyakoriak. A kagylómaradványok a ma is élő 
fésűs kagyló (Pecten) rokonsági körébe tartoznak. Ezek is tengerben, éspedig normális 
sótartalmú tengerben élő állatok, éppen úgy, mint az előbb említett egysejtű állatok. 
Mindkét állat ma élő rokonai a sekélytenger lakói. Ha mindezt figyelembe vesszük, 
akkor a maiság elve, az aktualizmus alapján leszögezhetjük azt a tényt, hogy az a 
tenger, amelynek egykori élő szervezeteit ma a Mátyáshegy mészkőbányájában 
megtaláljuk, normális sótartalmú, melegvizű sekélytenger volt. 

A sekélytengerben aránylag gazdagabb élővilággal találkozunk a tenger fenekén, 
mint a mélyebb tengerekben. Mégis azt látjuk, hogy a mélyebb tengerek üledékeiben 
is (bár ezek Földünk felszínén jóval kisebb elterjedésben ismeretesek, mint a sekély- 
tenger képződményei), éppen úgy előfordulnak ősmaradványok, mint a sekélytenger- 
ben lerakódott kőzetekben. Gondoljuk meg azonban, hogy a tengerben nemcsak 
a fenéken élnek élőlények, hanem szabadon úszó és lebegő szervezetek milliói is 
benépesítik a vizet. Persze nemcsak bálnák és halak, hanem jóval kisebb, sőt a 
nagyon apró, sokszor csak egysejtű szervezetek, a lebegő, ún. planktonikus lények 
hallatlan tömege is él a tengerben, a parttól nagy távolságban. Ezek éppen úgy, 
mint a nagyok, elpusztulásuk után lesüllyednek a tengerfenékre, s ott idővel beágya- 
zódnak az üledékbe. A mélytengerek fenekére a felszín közelében lebegő egysejtű 
szervezetek váza állandóan, szinte esőszerűen hullik alá és óriási tömegben gyűlik 
össze. Néha a többsejtű állatok váza vagy esetleg kovavázas moszatok is iszap for- 
májában találhatók a mélytengerek fenekén. Idővel ezek is betemetődnek és fosszili- 
zálódnak. Ily módon a parttól távoli tengerrészekben élő szervezetek is előkerülhet- 
nek ősmaradványok formájában. Persze ez jóval ritkább eset, mint a sekélytengeri 
ősmaradványok előfordulása, mert hiszen az egykori mélytengeri üledékek is — mint 
mondottuk — ritkábbak ma a felszínen a sekélytengerieknél. De mégiscsak elő- 
fordulnak, s így a mélyebb régiók egykori élővilágáról is vannak adataink. 

A vízben lebegő ($lauktonikuts) szervezetekkel kapcsolatban azt is meg kell 
jegyeznünk, hogy ezek maradványai — éppen a vízmozgás következtében történő 
sodortatásuk miatt — megtalálhatók a sekélyebb régiók üledékeiben is. 

Ha csigák pusztulnak el a tengerben, haláluk után rögtön megkezdődik a lágy 
szervek bomlása. Gázok keletkeznek, amelyek következtében a csigaház lebegő, 
nekroplanktonikus állapotba kerül, s eredeti élőhelyétől ily módon távolabb jut ismét 
a tengerfenékre. Fosszilizációja ilyenkor tehát nem élőhelyén megy végbe. A halál 
utáni szállíttatás nemcsak csigákkal következhetik be, hanem más állatokkal is, és 
így mindig gondosan kell megvizsgálnunk azt a kérdést, hogy vajon az előkerült 
ősmaradvány élőhelyén, biotódjában került-e beágyazódásra. Midőn az élet fejlődés- 
történetét vizsgáljuk, ennek a kérdésnek is jelentőséget kell tulajdonítanunk. Ezzel 
kapcsolatban említjük meg azt a lehetőséget is, hogy a már beágyazódott és fosszilizá- 
lódott maradvány a szárazföldre, esetleg partra jutva, a rétegből kimosódhatik s 
újra beágyazódhatik, de most már fiatalabb korú üledékbe. Ilyenkor azt mondjuk, 
hogy az ősmaradvány másodlagos lelőhelyre került. Ebben az esetben természetesen 
még nagyobb zavar keletkezhetik az ősmaradványok kiértékelésében, ha a gondos 
vizsgálat és megfigyelés elhanyagolásával nem vesszük észre, hogy földtörténetileg 
különböző korú maradványok kerültek együvé. Szerencsére a másodlagosan beágyazó- 
dott ősmaradványok a legtöbb esetben magukon viselik a koptatottság bélyegét. 

A tengerben élő szervezetek esetében is igen sok körülmény közrejátszása szük- 
séges ahhoz, hogy az elhalt szervezet beágyazódhassék és fosszilizálódhassék. Ezért 
a földtörténeti múlt tengeri élőlényeinek csak kis hányada az, ami ősmaradvány 
alakjában ránk maradt. A tenger élővilágának ( talobtosz) jóval kedvezőbbek a fosszili- 


I37 


zálódási lehetőségei, mint az édesvizek és a szárazulatok élővilágának (limnobiosz 
és geobiosz). Mind a folyók és tavak, mind pedig a szárazföld földtörténeti múltbeli 
szervezetei sokkal kevésbé gyakoriak az ősmaradványok sorában, mint a tengeri 
formák. Hiszen az előbb már olvastuk, hogy a fosszilizálódás egyik legfontosabb 
feltétele az üledékkel történő mielőbbi befedés, hogy az elhalt szervezetek ne váljanak 
teljes egészükben a pusztító erők prédájává. Márpedig a folyókban, tavakban és a 
szárazon igen sok tényezőnek kell összejátszania ahhoz, hogy a betemetődés bekövet- 
kezzék, s így a dögevőktől, baktériumoktól, oxidációs folyamatoktól stb. a tetem 
megmeneküljön. Ennek ellenére is ismerünk az édesvíz és a szárazulat élővilágából 
ősmaradványokat. 

Magyarországon is lépten-nyomon találhatunk szárazföldön élt állatoktól szár- 
mazó ősmaradványokat. Hazánk területén nagy szerepet játszik a legfiatalabb 
földtörténeti múltban keletkezett lösz. Ennek tömege a füves sztyeppre hullott por 
fölhalmozódásából keletkezett. Az egykori füves pusztákon élt csigák házai lösz- 
képződményeinkben sok helyen találhatók meg. 

De ahogyan nálunk a legfiatalabb földtörténeti múlt szárazföldi életének marad- 
földi tanúit is ismerjük, bárha csak ritkán és elszórtan is kerülnek elő. A legérdekesebb 
ősmaradványok közé tartoznak a borostyánkőbe zárt egykori élő szervezetek. Ezek 
legtöbbje az ízeltlábúak sorából kerül elő. Néha még párzó rovarok maradványa is 
előfordul az egykori fenyők ősgyantájában, a borostyánkőben. 

De az ízeltlábúakon kívül férgek és gerinces állatok nyomai is találhatók. Ez 
utóbbiakat toll- és szőrmaradványok képviselik leginkább, de egy kis emlősláb- 
nyomot is megőrzött a borostyánkő. 


A paleontológus kutatómunka ismertetett meg bennünket azzal az érdekes élettel, 
amely a Föld múltjának évszázmilliói alatt bolygónkat benépesítette. Ez az élet 
folytonosan változott, fejlődött, s így képet nyújt számunkra a régi idők életéről, 
az élet fejlődéséről. Az ősmaradványok tehát nemcsak az ősi élet tanúi, hanem egyút- 
tal a fejlődés bizonyítékai is. 


Állat-e vagy növény? 


Könyvünk előző fejezetei megismertettek már az élet keletkezésének a problé- 
májával. Nyomon követtük az életet az első protoplazma-csepp megjelenésétől kezdve 
a növényvilág fejlődésének egész története folyamán. A növény és állat közötti 
különbség — több más sajátosságon kívül — elsősorban az autotróf vagy heterotróf 
táplálkozásban jelentkezik. Mit is jelent ez a két megjelölés? A növényt autotróf 
táplálkozásúnak mondjuk, mert a napfényenergia felhasználásával szervetlen anyago- 
kat szerves anyaggá hasonít át (asszimilál). Ezt úgy is mondják, hogy a növény 
fotoszintézisre képes, mert levélzöldet, klorofillt vagy más festékanyagot tartalmaz. 
Az állatnak nincs meg az a képessége, hogy fotoszintetikus vagy akármi más módon a 
szervetlen anyagot szervessé alakítsa át. Az állatnak tehát a táplálkozásához már 
szerves anyagokra van szüksége. 

Nagyon érdekes az a kísérlet, amelyet a szerveződés legalacsonyabb fokán álló 
élőlényekkel végeztek. Az ostoros véglényeket ( Flagellata) a botanikusok a növények, 
a zoológusok az állatok közé sorolják. Ennek a kétfelé történő besorolásnak az a 
magyarázata, hogy egy részük asszimilál, más részük pedig heterotróf táplálkozású. 

Így tehát azt kell mondanunk, hogy a növény- és állatvilág közötti határ egy osz- 
tályon belül található. Még érdekesebbé válik e kérdés akkor, ha azt is tudjuk, hogy 
az ostoros véglények között vannak olyanok, amelyek rendszerint növények mód- 
jára asszimilálnak, bizonyos körülmények között pedig állatok módjára táplálkoz- 
nak. Az ostoros véglények közé tartoznak az Euwuglena-félék. Az Euglenák között 
találkozunk olyan asszimilációra képes alakokkal, amelyeknek, ha sötétbe kerülnek és 
megfelelő szerves táplálékhoz jutnak, színtestecskéik, kromatoforjaik színtelen ún. 
blastidákká alakulnak át. Ha megfelelő mennyiségű és minőségű szerves táplálékban 
részesülnek a sötétbe helyezett Euglenák, nemcsak hogy jól megélnek, hanem tovább 
szaporodnak. A protoplazma színtelen testecskéi, az előbb említett plastidák azonban 
sokkal lassabban szaporodnak, mint ahogyan a sejtek osztódnak, s így idővel a sötét- 
ben tartott Euglenák egy részének sejtjében már egyáltalában nem lesznek plastidák. 
Ha most ezt a sötétben tartott tenyészetet ismét kitesszük a napfény hatásának, 
akkor a meglevő plastidák ismét színtestecskékké alakulnak vissza, amelyek vidá- 
man alakítják át a szervetlen anyagot szervessé. De — ha táplálásukról megfelelően 
gondoskodunk — a plastidák nélküli sejtek is tovább élnek. Csakhogy most már 
állatok módjára, heterotróf táplálkozással. Ebben az esetben tehát egyenesen azt 
kell megállapítanunk, hogy ugyanazon egyedből, osztódások során át, részben növé- 
nyi, részben pedig állati egyedek alakultak ki. 


Az élőlény és környezete 


Az elmondott példa az ősmaradványok szempontjából ugyan nem lényeges, 
mert hiszen sem a színtestecskék, sem a színtelen sejtállomány nem fordul elő fosszili- 
san, de az élet fejlődéstörténete szempontjából annál fontosabb. Megtanít bennünket 
arra, hogy az élő szervezet környezetével szoros egységben van, s a környezeti hatások 
igen jelentős befolyást gyakorolhatnak az élő szervezet fejlődésére. 

A környezethatás olyan fontos tényező az élővilág fejlődésében, hogy már itt 
szeretnénk ezzel kapcsolatosan további példát is felhozni. 

A württembergi Steinheim közelében a miocénkor felső szakaszának tekintélyes 
vastagságú üledéksorát tárták föl. Ebben az üledéksorban ősmaradvány alakjában a 
Gyrawulus nevű csigának töméntelen sok példánya található. Az egész feltárásnak és a 
sok-sok Gyraulus példánynak nagy nevezetessége, hogy a rétegsor egyes szakaszaiban 
a csigaházak megjelenési formája különböző. A feltárás alján levő rétegekből apró 
termetű és egészen lapos csigaházak kerülnek elő. Följebb haladva a rétegsorban 
egyszerre csak azt vesszük észre, hogy a csigaházak nagysága gyarapodott. A még 
magasabban fekvő rétegben a lapos házak helyett már feltornyosodó csigák jelent- 
keznek. A feltornyosodás egészen különféle mértékben jelentkezik s a rétegsorok- 
ban fölfelé haladva egyre kifejezettebbé válik. Még tovább haladva fölfelé, a 
feltornyosodott csigaház ismét alacsonyabban tornyosodóvá lesz, s fölül megint 
egészen lapos formákkal találkozunk. A legfelsőbb rétegben azután a ház ismét 
megnagyobbodik, erősebben domborodik, és utolsó kanyarulatán egy él is felis- 
merhető. Az átmenetek itt, ebben az esetben egészen fokozatosak, hirtelen ugrás- 
szerű változások az egymás fölött következő rétegek alakjain nem láthatók. Így 
tehát bizonyos, hogy ugyanazon fajnak a fokozatos változásairól van szó. Ha azon- 
ban a szélsőséges kifejlődésű alakokat hasonlítjuk össze egymással, bizony olyan 
nagy különbségeket találunk közöttük, hogyha nem ismernénk az összekötő alako- 
kat, bizonyosan más és más fajnak tekintenénk ezeket (I. ábra). 

Ennyi a könnyen megfigyelhető tényanyag. Ennek azonban a magyarázatát is 
meg kell adnunk. S hosszas vizsgálódás, aprólékos és pontos megfigyelés után sikerült 
is megállapítani, hogy azon idő alatt, amíg a rétegsor lerakódott s benne a csigák 
többszörös alakváltozáson mentek át, a külső életkörülményekben, vagyis az ökológiai 
tényezőkben is többszörösen következett be változás. 

A részletes vizsgálatokat oly módon végezték, hogy nemcsak az egyes rétegekben 
előforduló ősmaradványokat, hanem a bezáró kőzetanyag sajátosságait is messze- 
menő aprólékossággal tanulmányozták. Persze hosszú idő és sok kutató odaadó, 


se 


I. ábra. Steinheim környékén a ma is élő 
tányércsiga felső miocénbeli elődjének, a 
Gyraulusoknak a környezetváltozások 
hatására megváltozott az alakjuk. A la- 
Pos ház mindjobban feltornyosodott, majd 
az eredeti környezeti viszonyok hely- 
reálltával ismét lapossá vált (Hilgern- 
dorf nyomán) 

fáradságos munkája volt szükséges, amíg meg- 
állapíthatták, hogy a rétegsor lerakódásának 
kezdetén Steinheim környékén hideg vizű ta- 
vacska volt. Ebben indult meg a kőzetanyag 
leülepedése. A szelvény alján talált apró és 
lapos házú csigák hideg vizű tóban éltek. Idő- 
vel azonban hévforrások törtek itt fel, ame- 
lyeknek vize jelentős mennyiségű mészanya- 
got is tartalmazott. Az édesvízi mészkő ki- 
sebb-nagyobb mértékben a rétegsor magasabb 
tagjaiban, magában az üledékben is kimutat- 
ható. Ekkor kezdett jelentősebb mértékben 
megváltozni a Gyraulusok házépítési módja. 
Később újabb változás következett be. A 
mésztartalmú hévforrások vize elapadt s he- 
lyette most olyan hévíz tört föl, amelyben 
kovasavas oldatok voltak. Ezekből édesvízi 
kovaanyag rakódott le, tehát a csigák szá- 
mára ismét új ökológiai viszonyok következ- 
tek be. Végül ezek is elapadtak, s ismét hideg 
vizű mocsár alakult ki, amelyben a csigák 
visszatértek az eredeti házépítés módjára. 

A steinheimi példa azt mutatja, hogy 
változás megy végbe élőlényeken, ha válto- 
zik környezetük. Az élettér azonban itt 
ugyanaz maradt. 

Az egyes fajok azonban törvényszerűen 
terjeszkednek és egyre nagyobb területet né- 
pesítenek be. 

Vegyük példának megint valamelyik csi- 
gafajt és vizsgáljuk meg, mi történik ezzel, 
ha az idők folyamán eredeti területéről kiin- 
dulva újabb élőhelyeket vesz birtokba. Nagy- 
szerűen szemléltethetjük ezt grafikusan is (2. 
ábra). Az idők során a kép alján ábrázolt csiga 
két különböző irányban indul el újabb terü- 
letek meghódítására. Az újabb területeken 
azonban — megtörténhetik — a régi élőhelyé- 
től eltérő s a két új hely között is egymástól 
különböző ökológiai viszonyokat talál az állat. 
Ha ezek az új viszonyok nem olyan kedvezőt- 
lenek, hogy az állat kipusztuljon, akkor igyek- 


szik— mint Steinheimben is — a környezet új viszonyaihoz alkalmazkodni. Rajzun- 
kon látszik, hogy bal oldali irányban (1) az alkalmazkodás úgy nyilvánul meg, hogy a 
ház karcsúbbá, tornyosabbá válik. A jobb oldali vonal mentén (y) viszont zömökebb for- 
ma jön létre. Az új alakok a közös őstől még aránylag csak kisebb mértékben külön- 
böznek, egymástól azonban már élesebben eltérnek. Idők múltán, a két irányban to- 
vábbhaladva azt látjuk, hogy a megkezdett formaalakulás továbbmegy a maga útján, 
s végül olyan csigaházak állanak már előttünk, amelyek nemcsak egymástól, hanem a 

2. ábra. A földrajzi elkülönülés, azaz a megváltozott környezeti viszonyok hatására a csigahá 

olyan alaktani módosulásokon megy át, amelyek új fajok kialakulásához vezetnek. Az alka 

változását mutatjuk be az idő függvényében a földrajzi elkülöntlés hatására (Moore—Lalicker 
— Fischer uayomán) 


kiinduló alaktól is lényeges, világosan szembetűnő bélyegekben különböznek. Az 
nA" fajból a földrajzi elkülönülés következtében az , x" és ,,y" alfaj, majd ezekből 
most már a további fejlődéssel a ,,B" és ,,C" faj jött létre! Íme így történik a változás, 
az élők világának fejlődése. 

Kétszáz évvel ezelőtt a nagy svéd természettudós Lismé, még nem tudott arról, 
hogy a földtörténet hosszú ideje alatt a fajok megváltozhatnak. Száz évvel ezelőtt azon- 
ban Ch. Dareinnak , A fajok eredete" című munkája (1859-ben jelent meg) már ki- 
robbanó siker volt, s alig néhány év alatt a fajok átalakulásának tana átment a köz- 
tudatba. A darwinizmus sikere azért volt oly átütő és gyors, mert hiszen a fajok válto- 
zásának a gondolata akkor, amidőn Darwin korszakalkotó munkája megjelent, a 
kutatók előtt már nem volt egészen ismeretlen. A , predarwinisták" sorában a francia 
Lamarck, az orosz Kavercnyev, és Rulje egyaránt hirdették már a fajok változó mivol- 
tát, anélkül azonban, hogy tanításuknak sikerült volna szélesebb köröket meggyőznie. 
Darwin műve volt aztán az az erő, amely a fejlődés gondolatát, az evolúció tanát 
diadalra vitte. 

A törzsía 


Darwin tanítása egyszerre megtermékenyítette az élettel foglalkozó tudományo- 
kat. Az alakbeli rokonságon túl a törzsfejlődés (/ilogenezis) gondolata alapján a 
kutatók arra törekedtek, hogy az egyes élő és a földtörténeti múltban már kihalt 
lények között a rokonsági kapcsolatokat felfedjék, s származástani összefüggéseiket 
tisztázzák. 

Már a múlt század második felében megindult a törzsfák szerkesztése, amelyek 
bizony eleinte sokkal inkább voltak a fantasztikus elképzelések, mintsem a tudomá- 
nyos alaposság szüleményei. Az adatok összehangolására bizony eleinte nem gondol- 
tak eléggé, és így a hirtelen összeállított törzsfák, amelyeknek az élővilág fejlődését 
kellett volna ábrázolniuk, bizony sok téves adatot tartalmaztak. 

Nem is könnyű dolog a törzsfák összeállítása, hiszen a földtörténeti múlt élővilá- 
gából csak azt ismerjük, ami ősmaradványok alakjában maradt ránk. Emellett 
Földünk felületének még csak kis hányadát sikerült eddig aprólékosan átkutatni 
ősmaradványok után, már csak azért is, mert mint tudjuk, a Föld felületének nagyobb 
részét óceánok, tengerek borítják. S a szárazulatok átkutatottsága is nagyon külön- 
böző mértékű. 

A ma élő állatvilág fajszámát egy és egynegyed millióra tehetjük. De eltörpül ez 
az óriási szám, ha összehasonlítjuk (3. ábra) a Föld történetének utolsó fél milliárd 
esztendejében élt állatfajok számával! 

Bizony a sokszor hiányos ősmaradványok mellett így egyáltalán nem csoda, ha 
a fejlődést a törzsfában nem sikerült kezdettől fogva helyesen ábrázolni. Egy részlet 
a törzsíából (4. ábra) meggyőz bennünket arról, hogy milyen nehéz olyan törzsfát 
összeállítani, amely a tényekre támaszkodik, és minden tudományos bírálatot is elbír. 

Ábránkban az M, N, P és R betűvel jelzett síkok az élet fejlődéstörténetének 
pillanatnyi keresztmetszetei. (Ha a , pillanatot" földtörténetileg értjük, akkor esetleg 
egy-egy emelet élővilágának egy részletét képzelhetjük a síkokban.) Az M sik A, és Az 
főága az N síkban már az A; sok ágára bomlott szét, az A, kettéoszlott a és b ágra, s 
azonkívül kisarjadt belőle az Ag is. A P sikon az 
a már aj, a2, agágcsoportokra tagolódott, a b-ből 
b, és b; lett. Mindezek az R síkon még több ágra 
tagolódva jelennek meg, az a4-ből a d, az a2-ből 
az e, az as-ból az f és a g, a b4-ből az m és n, a 
b2-ből pedig az o jelű alakcsoport alakult ki. 

De azt is megmutatja ez a rajz, hogy van- 
nak olyan ágak is, amelyek a följebb levő síkot 
már nem érik el. Az élet törzsfáján is vannak 
olyan származási vonalak, amelyek kihalt forma- 
csoportokat jelentenek. Sok olyan ősmaradvány 
ismeretes, amelyeknek ma élő rokonaik nincse- 
nek. Ezek sokszor annyira eltérnek szervezettsé- 
gükben a ma élő lényektől, hogy csak igen alapos 
3. ábra. A nagy kocka az összes is- és mélyreható búvárkodással, nagy . összehason- 
inert, kihalt és élő állatfajt szemlélteti, — Jító anyag összevetésével és széleskörű elméleti 
s benne a his — egyik lapján fekete — — tudással lehet rokonsági kapcsolataikat megál- 
kocka a ma élő állatfajokat. Ez az lapítani. 
lásáj; vő Zlsálő állalítjol közölte § . Az evolúció tanától megtermékenyített bio- 

(Moore—Lalicker—Fischer lógia az elmúlt száz év folyamán óriási léptek- 

nyomán) kel haladt előre a fejlődés útján. Ennek köszön- 

4. ábra. Az élet fájának vázlatos rajza, amely a fajok átalakulását mutatja. Az egyes síkok 
földtörténeti pillanatokként foghatók fel (Moore—Lalicker—Fischer nyomán) 


hető, hogy sikerült olyan törzsfát szerkeszteni, amely az állatvilág fejlődésének nagy 
vonásait úgy állítja elénk, amint az mai ismerctanyagunknak megfelel. A francia 
Cuenot szerkesztette és némileg módosított törzsfát 5. ábránk mutatja be. 

Ez az a törzsfa, amely az állatvilág fejlődését tárja elénk, de mielőtt ennek a 


törzsfának a részleteit megismerjük, egész sereg fogalmat kell még tisztáznunk. 

Egy kis rendszertan 


Tisztázandó fogalmainkat most már csak az állatvilághoz kapcsoljuk, hiszen 
könyvünknek ez a része csak a gerinctelen állatokkal foglalkozik. 

Sokan nem szeretik a rendszertant. Mi is a rendszertan? Ha állatrendszertanról 
beszélünk, akkor az állattannak azt az ágát értjük ezen, amely az állatokat nemcsak 
megismerteti velünk, hanem törzsfejlődési, rokonsági kapcsolataik alapján azt is meg- 
határozza, hogy az egyes állatfajok milyen nagyobb természetes egységekbe csopor- 
tosíthatók. 

Az egyes csoportokat valamiféle névvel kell illetni. Hogy a csoportosítás lényegét 
megérthessük, gondoljunk arra, hogy Földünk felületén is megkülönböztetünk óceá- 
nokat és világrészeket. A világrészeknek (éppúgy az óceánoknak is) neveket adtunk. 
A világrészeken belül országok vannak. Magyarország területét megyékre, ezeket 
pedig járásokra osztják. A járásokba városok és községek tartoznak. Így folytathat- 
nánk tovább a rendszerezést, ha tetszik, akár az egyes házakig, amelyeket az utcák 
nevével és házszámokkal, tehát bizonyos rendszert jelző jelekkel látnak el. 

Az állatvilág rendszerezésének ismertetésénél induljunk ki a legkisebb egységből. 
Az állatrendszertanban s így az állati ősmaradványokkal foglalkozó ősállattanban is 
egység a faj, amely egyedekből tevődik össze. 

Mindenki ismeri a kecsekbékát (Rana esculenta) . Közeli rokona a tavi béka (Rana 
ridibunda) 5 ezért a kettőt több más fajjal együtt azonos nembe (nemzetségbe) (Rana) 
helyezik. De ennek a nemnek közeli rokona a jávai repülő béka (Rhacophorus rein- 
wardti) is. A Rana, Rhacobhorus és még más közeli rokonnemet egy családban egyesí-. 
tenek (Ranidae). A leveli béka (Hyla arborea) már más családba ( Hylidae) tartozik. 
Ezek a családok több más családdal együtt a békák vagy farkatlan kétéltűek rendjét 
( Anura) alkotják. 

Talán egy kicsit sok néhány sorban ennyi latin név, de ezt az összefüggések vilá- 
gosabbá tételére használtuk. A kecskebéka végeredményben a kétéltű állatok osztá- 
lyába tartozik, mint ahogyan sok hasonló vonás alapján ugyanide sorolják a tarajos 
gőtét meg a szalamandrát is. 

Mik a közös jellegek? Először is a , kétéltűség", ami azt jelenti, hogy ezek az álla- 
tok életük egy részét a vízben, más részét a szárazföldön élik le. Életük elején kopol- 
tyúkkal, később tüdővel lélegzenek, például a szalamandra és a béka. 

De ezeknek a kétéltűeknek ismét vannak olyan sajátságaik, amelyek alapján 
más osztályokkal együtt megint magasabb kategóriában egyesíthetők. Ilyen saját- 
ságuk a gerincoszlop, amely közös a halakkal, hüllőkkel, madarakkal, emlősökkel, s 
így ezekkel ismét egy állattörzsbe foglalhatók : a gerincesek törzsébe. 

A nagyon aprólékos rendszerezés persze egész sereg köztes kategóriát is ismer, de 
hát ezeket mi most itt nem beszéljük meg. 

Amint előbbi , közigazgatási" példánkban a falusi kis háztól a községen, a járáson, 
megyén keresztül az országhoz, világrészhez értünk, úgy jutunk el az állatvilág rend- 
szerezésében is a fajon, nemen, családon, renden, osztályon keresztül az állatvilágot 
alkotó nagy szervezeti egységekig, a törzsekig. 

Nos, ezek a kisebb-nagyobb egységek láthatók az 5. ábrán bemutatott törzsfán 
is, ahol az életfa nagy ágain néha csak egyes kisebb csoportokat, máskor ismét sok 
részre tagolt, elágazó hajtásokat tüntettünk fel. 

Előttünk áll tehát a nagy törzsfa. Látjuk, hogy tudásunk mai szintjén mint kép- 
zeljük el az állati élet fejlődésének sok évszázmilliós menetét. Az állatvilág alakjainak 
itt feltüntetett kapcsolatait a jelenleg rendelkezésünkre álló ismeretanyag alapján ír- 
tuk le. Új leletek jelenthetnek új adatokat, talán módosításokat is szükségessé tesz- 

SZERVETLEN ANYAG 


5. ábra. Mai ismereteink alapján így képzeljük el az élővilág törzsfáját (ábránk részletesen 

csak az állatvilággal foglalkozik). A baloldali ág megszakítottsága arra utal, hogy az újszá- 

júak származtatása körül még ERONYÉRTGYSÉ EBA vagyunk (A. H. Müller nyomán, módo- 
sítva) 


nek. Hiszen a ma élő állatok világa is még mindig szolgál újabb és újabb meglepeté- 
sekkel. 

Alig 30 éve, hogy Afrika partjainak közeléből olyan halat halásztak ki, amelynek 
rokonsága már mintegy 150 millió évvel ezelőtt kihalt, legalábbis így gondolták a 
szakemberek. De alacsonyabb szervezettségi fokon álló állatcsoporttal kapcsolatosan 
is előfordult alig egy évtizede hasonló eset. Itt a Mexikói-öböl negyedfélezer méteres 

mélységéből került elő olyan puhatestű állat, amely ennek az ősmaradvány-anyagban 
is óriási fontosságú állatosztálynak a származására és rokonsági kapcsolataira vet új 
fényt. 

7 törzsfa egy helyen hiányos. Őszintén meg kell vallanunk, hogy a jelenleg rendel- 
kezésünkre álló anyag alapján nem tudjuk ezt a hézagot ma kitölteni. Ahhoz, hogy 
itt is folyamatos lehessen rajzunk, még további leletekre, ősmaradványoknak az elő- 
kerülésére lenne szükség. 

Mai alakjában azonban nagyon sok tudományos munka, rengeteg megfigyelés és 
adat volt szükséges ahhoz, hogy igen elmélyült kutatások árán így megszerkeszthető 
legyen. Gondoljuk meg, hogy az ősvilágiélet tanulmányozása a természettudományok 
egyik legfiatalabb ága, hiszen a tudományos szemléletű, az okokat kereső és meglátó 
őslénytan alig 150 éves múltra tekinthet csak vissza. Mennyivel hosszabb időre nyúlik 
vissza a ma oly sok csodálatos eredményt elérő kémia, vagy az évezredek óta tanul- 
mányozott fizika, vagy akár a biológiai tudományok is. Ha mindezt meggondoljuk, 
akkor csak elismeréssel adózhatunk az ősvilágiélet fáradhatatlan búvárainak, akiknek 
bizony kutatásaik közben az élettelen és az élő anyag vizsgálatában egyaránt ottho- 
nosnak kell lenniük. 

Induljunk el hát a törzsfa nyomán arra a sok évszázmilliós útra, amely feltárja 
előttünk e hosszú idő élővilágának hallatlanul lebilincselő és színes fejlődéstörténetét. 


AZ ELSŐ ÉLETNYOMOK 


Előbbi fejezeteinkben sok szó esett a törzsfáról meg a rendszertanról is. Nyilván- 
való lenne, hogy az állati élet fejlődéstörténetének vázolását azonnal megkezdjük a 
törzsfa gyökerénél. De hát komoly nehézségeink támadnának így, s ezért először egy 
kicsit a földtan oldaláról is meg kel! világítanunk kérdéseinket. Annak a tudománynak 
az eredményeit kell most kissé megvizsgálnunk, amely ugyan a szerves élet fejlődés- 
történetét is felhasználja kutatásaiban, de ugyanakkor részletesen vizsgálja Földünk 
anyagának változásait is a hosszú földtörténeti idők folyamán. 

Azt már olvastuk az előző sorokban, hogy az ősi élet tanúi kőbe zártan stb. 
maradtak ránk. Tudjuk azt is, hogy bizony ehhez a megmaradáshoz, a fosszilizálódás- 
hoz sok körülmény együttes összejátszása szükséges. Elsősorban az kedvező tényező, 
ha az állati szervezet meszes vagy kovás szilárd vázzal rendelkezik, amely lehetővé 
teszi a fosszilizálódást. Bizony az első állati szervezeteknek aligha volt szilárd váza. 
A megmaradáshoz az is szükséges, hogy az ősmaradványt magába záró kőzet ne 
szenvedjen maga is utólag olyan változást, amely a beléje zárt ősmaradványok meg- 
maradása szempontjából káros lenne. S bizony azt kell mondanunk, hogy a Föld törté- 
netének azon idejében képződött kőzetek, amikor az élővilág is kialakult, az azóta 
eltelt hosszú idő alatt többnyire olyan mélyreható szerkezeti változásokon estek át, 
hogy ha meg is maradt volna bennük valami az élet első nyomaiból, azok tönkre- 
mentek, elpusztultak e változások során. 

Ezért nem kezdhetjük az ősvilági múltba vezető utat a törzsfa gyökerénél. 
Ezért kell előbb megismerkednünk azzal az állatvilággal, amely az első életnyomokat 
jelenti. A földtörténeti ókor első időszakát, akambriumot megelőzően, a prekambrium- 
ból vagy algonkiumból, sőt részben a még ősibb archaikumból származnak ezek az 
első életnyomok. Jóval több, mint fél milliárd évesek! Nem csodálkozhatunk hát, ha 
ezek az ősmaradványok nem olyan kitűnő állapotban és nagy számban maradtak 
ránk, hogy minden szempontból kielégítők lehessenek. S azon sem csodálkozhatunk, 
hogy maguk az őséletbúvárok sincsenek mind egy véleményen az előkerült marad- 
ványokkal kapcsolatban. 

Az idők folyamán a prekambriumból egészen tekintélyes számban írtak le ős- 
maradványokat. A Föld több területén véltek egyre több és több ősmaradványt fel- 
ismerni az algonkium képződményeiből. A sok maradvány fölött a paleontológia egyik 
kiváló művelője, Schindewolf tübingai professzor tartott seregszemlét, amely bizony 
nem valami kedvező eredménnyel végződött erre az ősmaradvány-együttesre nézve. 
Számos prekambriumi ősmaradványnak tartott leletről azt mutatja ki, hogy nem szer- 
ves eredetű, másoknak pedig, amelyek kétségtelenül egykori élőlényektől származnak, 
algonkiumi korát vonja kétségbe. De nézzük meg egy kicsit részleteiben is ezeknek a 
600—700 millió éves, sőt még idősebb ősmaradványoknak egyáltalában nem érdek- 

telen tudománytörténeti eseményeit. A századfordulón még az volt a remény, hogy 
a földtani kutatások fejlődése magával fogja vonni az egyre idősebb földtörténeti 
szakaszok ősmaradvány-anyagának ismeretét is. Annyi mindenesetre bekövetkezett, 
hogy az , algonkiumi ősmaradványok" száma azóta nagymértékben megszaporodott. 
A sok , ősmaradvány" azonban sok bírálatot is vont maga után, s mint a legújabb 
összefoglalásból látjuk — bizony méltán. Így Cleaves és Fox Grönland keleti részéről 
erősen töredékes pókszabású , ősmaradványt" írt le. Úgy gondolták, hogy hasonlít 
az Ausztráliából már ismert alakhoz, s így annak rokonsági körébe helyezték. Ezzel 
azonban — ugyancsak az ausztráliai pókszabásúra (Sidneyia) történt hivatkozássa! 
— kijelentették egyúttal azt is, hogy azok a kelet-grönlandi rétegek, amelyek a 
Sidneyia groenlaudica néven leírt formát szolgáltatták, a középső kambriumba tartoz- 
nak. A később végzett földtani vizsgálat azonban azt igazolta, hogy a lelőhely réteg- 
sora az algonkiumba tartozik. E szerint tehát a Sidneyia groenlandica is algonkiumi 
lett volna. A tüzetes újravizsgálat meglepő eredményt hozott: az egyetlennek vélt 
maradvány helyett egész sor került elő. A sok példány alapján azonban az is világossá 
vált, hogy ezek bizony egykori hullámbarázdák elmosódott, sérült nyomai, s éppen a 
sérülések okozták azt a szelvényezettséget, amely az első leírókban ízeltlábú állat 
képzetét keltette. Így aztán ezt a , pókszabású ősmaradványt" törölnünk kell az 
egykori élőlények sorából, mert hiszen a maradvány teljes egészében szervetlen ere- 
detű. 

Ki ne ismerné közülünk az agyagos talajnak azt a tulajdonságát, hogy kiszáradó 
felszíne repedezetté válik, felcserepesedik? A Manchurioplycus néven Kelet-Ázsiából 
leírt és prekambriumi moszatnak tartott nyomban az utólagos vizsgálat ugyancsak 
ilyen kiszáradási folyamattal kialakult szervetlen jelenséget talált. Alig pár évvel ez- 
előtt Svédország prekambriumi rétegeiből is említettek bizonytalan jellegű ősmaradvá- 
nyokat. Ezeket szerzőik közelebbről már nem is osztották be semmiféle élőlény- 
csoportba, csak éppen utaltak szerves eredetük lehetőségére. Más kutatók részéről 
történt további vizsgálat ezekről a nyomokról is kimutatta szervetlen eredetüket. 
Kiderült, hogy a kérdéses , ősmaradványok"-hoz hasonló képződmények sokkal fia- 
talabb földtörténeti idők rétegeiben is jól felismerhetők, s keletkezésük kétségtelenül 
a kiszáradó agyag repedezettségével hozható kapcsolatba. Az Anti-Atlas algonkiumá- 
ból a kitűnő francia kutató, Hubé egész sor. ilyen maradvány képét közölte, megje- 
gyezve, hogy az első példányok megtalálása nagy örömet okozott neki: azt gondolta, 
egykori élő szervezetek ősmaradványait találta meg. Rövidesen azonban felismerte 
tévedését, de továbbra islelkesen gyűjtötte ezeket az , álkövületeket" , amelyeket aztán 
pontos és hosszas munkával analizált ki eredetüket illetően. Ezeknél az afrikai leletek- 
nél már arra is találunk példát, hogy az agyag repedéseinek utólagos kitöltődése hoz 
létre olyan szerkezetet, amely könnyen emlékeztet a valóságos ősmaradványokra. 

Ilyen repedés-kitöltésnek minősítik ma már azt a leletet is, amely a roppant 
nehezen kimondható Protadelaidea howchini nevet viselte. Adelaide környékéről 
1926-ban írták le, mint olyan algonkiumi ősi ízeltlábút, amely fejének egyes szelvé- 
nyei még nem olvadtak össze teljesen. Az ízeltlábúakon belül külön csoportot is 
állítottak föl ezen maradvány számára : az ízeltfejűek ( Arthrocephala) osztályát. Nos, 
erről a híres ausztráliai leletről is kiderült a szervetlen eredet! 

A nagyhírű Sederholmtól Corycium enigmaticum néven leírt, igen jellemző alakú 
képződmény szenes anyagáról Rankama kimutatta, hogy szerves eredetű. Schindewolf 
azonban azt hangsúlyozza, hogy az anyag szerves eredete nem jelenti egyúttal azt, 
hogy jellegzetesen ismétlődő formákban egykori szervezet alakját lássuk. Szerinte az 
alak tisztára mechanikusan jött létre, vékony — akár szerves, akár szervetlen eredetű 
— szénlemezke besodródása következtében. 

Sajnos, az élet fejlődéstörténete szempontjából, legalábbis a mai ismereteink 
szerint, egyelőre teljességgel lényegtelen, hogy a Corycium enigmatiícum milyen ere- 
detű. Ha anyagának és alakjának szerves, organikus mivoltát föl is tételezzük, nem 
juttat bennünket előbbre ennek a földtörténetileg is nagyon-nagyon régi nyomnak a 
valódi mivoltát illetően. 

Egy további, hasonlóan nagyhírű maradványt Eozoou, azaz a hajnalkor állata 
néven írtak le. Ilyen maradványok egyebek között Kanadából is ismeretesek. Ezek 
kapták az £Eozoon canadense nevet. De hasonló maradványok előkerültek később 
Csehország, Skócia és Skandinávia területéről is. Ezeket meg Eozoon bavaricum néven 
emlegették. A körkörös szerkezetű felépítés először azt a gondolatot ébresztette, hogy 
itt óriási egysejtű állatok, Foraminiferák vázát találták meg. Rendkívül mélyreható 
vizsgálatok során azonban Möbius már 1878-ban beigazolta, hogy az Eozoon néven 
leírt maradványok egytől egyig szervetlen eredetűek: a szerpentin nevű kőzet gumóz. 

Így aztán megint szertefoszlott egy hiedelem a földtörténeti őskor egyik szerves- 
nek vélt maradványáról. — 

Minden olyan maradvány, amely a földtörténeti ókor. előtti időkből, akár az 
archaikumból, akár az algonkiumból előkerült, érthető módon óriási érdeklődést 
váltott ki. Persze az ilyen maradványok megtalálói már eleve bizonyos elfogultsággal 
ismertették leleteiket, s igyekeztek azok szerves eredetét igazolni. Egész sereg olyan 
név vált ily módon közismertté, amelyeket 2—3 évtizeddel ezelőtt még csaknem 
minden tankönyvben tárgyaltak. Algák egész soráról volt szó ; a népszerűsítő irodalom 
is megemlékezett a szivacsnak vélt Atikokanta maradványról ; csigának minősítették 
a Colorado mély szurdokának falából Ckuaria néven leírt képződményt. Ezekben az 
újabb kutatások alapján ugyancsak nem láthatunk többé szerves eredetű maradvá- 
nyokat. Az algonkiumból előkerült maradványoknak ez a csoportja azonban már nem 
kiszáradási repedések és azok utólagos kitöltésével jött létre, hanem a kőzettéválás 
folyamatában, diagenetikus úton képződött. Pedig mennyi reménység fűződött hozzá- 
juk a földtörténeti múlt e nagyon ősi szakaszának élővilága szempontjából. 

E sorok írója is egyetemi vizsgáira és szigorlataira hallatlan buzgalommal igye- 
kezett megtanulni valamennyi ősmaradványnak vélt képződmény nevét, s ifjúi 
lelkesedéssel próbálta elképzelni, miféle élőlényektől származhattak. S íme az újabb 
kutatások, a tökéletesebb műszerek és teljesebb ismeretanyag most mind azt igazolja, 
hogy e sok-sok név megtanulása fölösleges volt. 

Az 1952-ben Algírban tartott XIX. Nemzetközi Geológus Kongresszuson is 
nagy feltűnést keltettek az afrikai Anti-Atlas prekambriumi képződményeiből emlí- 
tett állítólagos szerves maradványok. A nagyhírű Termier házaspár és Chotwbert 
nagyobbrészt moszatok maradványaként emlegette a leleteket. .Miután azonban 
maguk sem voltak teljesen biztosak vizsgálati eredményeikben, felszólították a 
világ paleontológusait a leletek újravizsgálatára és értékelésére. Ezek a vizsgálatok azt 
a megállapítást eredményezték, hogy a leletek nagy része —mint Hupémaradványai 
is — szervetlen eredetű. Az üledékképződés folyamán létrejött gömböcskés szerkezetű 
ariyag a hegységképző erők hatása folytán és egyéb behatásokra ölti csak föl azt a 
szerkezetet, amely a kútatókat megtéveszti. De mennyi erőfeszítést "jelentenek 
megint ezek a maradványok a tudomány számára! Aprólékos kőzettani vizsgálatok 
egész sorát kell még elvégezni ahhoz, hogy keletkezésük pontos körülményei minden 
nézőpontból megnyugtatóan tisztázhatók legyenek. 

Már említettem, hogy a földtörténeti ókor előtti időkből felsorolt ősmaradványok 
számát még egy másik tény is csökkentette. Több olyan leletről, amelynek valódi 
ősmaradvány jellegéhez kétség nem fér, az derült ki, hogy korban fiatalabbbak, mint 
ahogyan eleinte gondolták, s ezért törlendők az algonkium ősmaradványainak sorából. 

Ezek közül csak egyről szeretnék részletesebben megemlékezni, már csak azért is, 
mert ennek a maradványnak a történetével és jellegével a földtan és őslénytan nép- 
szerűsítésével a magyar irodalomban jelentős érdemeket elért, néhány éve elhunyt 
szaktársunk, Gaál István is sokat foglalkozott. Ez a maradvány a Xenysion atters- 
waldae. 

Köztudomású, hogy az Északnémet-síkság területét a földtörténet legközelebbi 
múltjában, a pleisztocénben jég borította. Az északról dél felé mozgó jégtömegek 
Skandinávia területéről, ahol a földtörténeti múlt ősi szakának kőzetei játsszák a 
legnagyobb szerepet, kisebb-nagyobb kőtömböket hoztak magukkal morénáik anya- 
gában. Ezek a kőtömbök a jégpáncél elolvadása után ottmaradtak az Északnémet- 
síkság területén, s bizony éppen elég fejtörést okoztak idegenszerűségükkel a geológu- 
soknak mindaddig, amíg eredetük ki nem derült. Ma mint , vándorköveket" szinte 
már egyenként ismerik és tartják számon ezeket a messze északról idekerült ősvilági 
tanúkat. Egy ilyen vándorkőből került elő a Xenusion awerswaldae is. A Xenusion 
név — talán kissé szabadon fordítva a görögből képzett szót — messziről jött idegent 
jelent. A lelet faji neve pedig egy bizonyos Awerswald grófnőre vonatkozik, aki 
főnökasszonya volt annak az apácakolostornak, amelynek kertjéből ez a maradvány 
előkerült. Pombecki írja le, aki a berlini egyetem professzora volt. Ez a Xenusion 
bizony igen magas szervezettségű állatra utal már. Amolyan átmenetfélének tekint- 
hető a gyűrűsférgek és az ízeltlábúak között. S ami a legmeglepőbb, minden jel 
arra mutat, hogy ez a furcsa nevű állat levegőből lélegzett ; nem vízben élő alak volt. 

Mai ismereteink szerint nemcsak az algonkiumból, hanem még a földtörténeti 
ókor legelejéről, a kambrium időszakából sem ismertünk szárazföldi lényt, legfőképpen 
nem ilyen aránylag már magas törzsfejlődési állapotot képviselő állatot. Bár a kőzet- 
tani jellegek kambrium előtti vagy kambriumi korra engednek következtetni, a 
magunk részéről már csak azért is lehetetlennek tartjuk, hogy a Xenusion a kamb- 
rium előtt (vagy akár a kambrium folyamán is) élt volna, mert mint mondottuk — 
semmi adat nem áll eddig ezen az egyen kívül rendelkezésünkre, amelynek alapján 
megengedhető lenne szárazföldi állatok létének feltételezése a földtörténetnek ebben a 
nagyon régi szakaszában. 

Fejezetünk címében az első életnyomokat említettük. Kétségtelen, hogy az első 
élőlények már megvannak a prekambriumban. Hiszen pillanatig sem lehet előttünk 
vitás, hogy akkor, amikor az algonkiumot követő földtörténeti ókor legidősebb szaká- 
ban, a kambriumban már igen fejlett állatvilág gazdag ősmaradvány-anyagával 
találkozunk, talán logikai.szükségként is el kell fogadnunk azt a tényt, hogy az algon- 
kiumban is már igen változatos, sőt bizonyos fokig igen fejlett életnek kellett lennie. 
Ma általában mintegy 600 millió évvel ezelőttre teszik a kambrium kezdetét. Azt kell 
mondanunk, hogy ennek az utolsó 600 millió évnek a fejlődéstörténete többé-kevésbé 
világosan áll előttünk. Az előtte levő fejlődésről azonban — sajnos — igen keveset 
tudunk közvetlenül ősmaradványok alapján. Pedig nyilvánvaló, hogy az első élőlény 
megjelenésétől a kambrium már annyira színes, változatos és sok magas törzsfejlődési 
állapotot is jelző állatvilágának kialakulásáig rendkívül hosszú időnek kellett eltelnie. 

Azok a vizsgálatok és meggondolások, amelyeket a kémia és fizika hallatlan 
iramú fejlődésével kapcsolatosan az élet kutatására vonatkozóan ismertettek, azt 
mondják, hogy az élővilág fejlődésének időtartama a kambriumig talán 2—3-szorosan 
is felülmúlja az azóta eltelt időt. Az, hogy ennek az igen hosszú fejlődési időnek az 
élőlényei ősmaradványok formájában nem ismeretesek olyan mértékben, mint a 
későbbi időkből, az akkori élővilág alakjainak szervezeti felépítéséből is következik. 
Azok az élőlények bizony fosszilizációra még nem voltak alkalmasak. 

Mindennek ellenére is az algonkiumból — az eddigi sok tagadást tagadva — szin- 

tén ismerünk már olyan ősmaradványokat, amelyek kétségtelenül élőlényektől s 
köztük állatoktól is származnak. ; 

Föltehető, hogy azok a nyomok, amelyeket Bretagne algonkiumi rétegeiből a 
legalacsonyabbrendű és kicsiny szervezetek egyik legkitűnőbb ismerője, a francia 
Deflandre néhány évvel ezelőtt említett és Palaeocryptidium cayeuzi néven leírt, való- 
ban az ún. Hystrichosbhaeridákhoz tartoznak. 

Talán Dél-Ausztrália algonkiumi ősmaradványaira vonatkozó ismereteink a 
legkorszerűbbek jelenleg. Ezeket a bécsi származású, a két világháború közti időben 
nálunk is többször megfordult, most azonban már évtizedek óta a dél-ausztráliai 
Adelaide egyetemén működő Glaesster professzor 1959-ben, majd a XXI. Nemzetközi 
Geológus Kongresszuson Koppenhágában (Ig60-ban) is ismertette. Az ő adatai 
alapján arra következtethetünk, hogy kovavázas egysejtű állatok, a sugárállatkák 
(kKkadiolaria) vázrészeinek jelenléte a dél-ausztráliai algonkiumból föltételezhető 
(Bretagne-ból már régebben is említettek algonkiumi sugárállatka maradványokat, 
de ezek később vagy fiatalabbaknak bizonyultak, vagy szervetlen eredetűeknek). 
Biztosabban állapítható meg medúzaszerű alakok egész serege. Ezek sorában ugyan 
találunk olyanokat is, amelyeket csak 1—2 példány képvisel, többségükben 
azonban eléggé gyakoriak. Megállapította Glaessner professzor olyan koralloknak a 
jelenlétét is, melyek a kislányok karperecét adó ma élő nemeskorall rokonságába 
tartoznak. Gyűrűsférgek (ilyen pl. a földigiliszta is) maradványai is ismeretessekké 
váltak. Az algonkiumi maradványok sorában gyakoriak a Dickinsonta (6. ábra) né- 
ven leírt alakok. Ezeknek szerves eredete laikus szem számára sem kétséges, csupán a 
rendszertani helyzete körül folyik még a vita: a gyűrűsférgek közé sorolhatók-e, 
mint a pióca? Sokkal valószínűbb, hogy a medúzákkal áll rokonságban. Glaessner 
két olyan típusú ősmaradványt is leírt, amelyeket semmiféle más élőlénytípussal 
nem tud egyeztetni. Hallatlanul izgalmas kérdések ezek az élet fejlődéstörténete 
szempontjából! A kutató tudós sokszor alig reméli, hogy a megoldatlan kérdéseket 
jobb állapotú és még több ősmaradvány segítségével sikerül megoldania. Aztán megint 
újabb leletek kerülnek elő, s ezek újabb bátorítást jelentenek a tudomány művelői 
számára! 

Az algonkium legmagasabb szervezettségű állatainak nyoma jelenleg az észak- 
amerikai Belt-hegység keleti oldaláról származik, ahonnan Lingulella montana 
néven olyan maradványt ismertettek, amely a pörgekarúakhoz tartozik. A pörge- 
karúak az állatvilágban — az újabb rendszerek szerint — már magas törzsfejlődési 
állapotot képviselnek. A Belt-hegységből leírt alak valóban pörgekarúnak tűnik, 
bár a közelebbi meghatározása aligha lehet helyes. A kételyt az okozza, hogy a 
Lingulellák a későbbiekben nemigen nőnek meg olyan nagyra, mint ez az alak. 

Ha most összegezzük e hosszúra I 
nyúlt fejezetünk adatait, akkor azt 
kell megállapítanunk, hogy a pre- 
kambriumi időkből is ismeretesek 
már ősmaradványok, s ezek között 
vannak már magas törzsfejlődési fo- 
kot képviselő alakok is. Nyilvánvaló, 
hogy az élet kialakulása sokkal ha- 
marabb kellett hogy megtörténjék. 
Ha előbb arra hivatkoztunk, hogy a 


kambrium 6o0 millió évvel ezelőtt 6- ábra. Ausztrália algonkiumkori rétegeiből is- 
kezdődött: akkor most més azt is hoz- mert Dickinsonia. Redszertani helyzete vitatott; leg- 

j Jet, "6 azt 2 inkább medúzákkal hozható kapcsolatba (Glaess- 
zátehetjük, hogy a Termier házaspár " — ner nyomán) 

egy I960-ban megjelent munkájában 2650 millió évesnek becsüli azt a legrégibb 
kőzetet, amelynek keletkezésében valószínűleg  moszatoknak szerepük volt! 

Az élővilág kialakulásától a kambriumi időszak gazdag és már magas fejlett- 
ségű alakjainak jelentkezéséig tehát hosszú idő telt el. Ezért itt most már nem követ- 
jük időben az állatvilág fejlődését, hanem megpróbáljuk a legegyszerűbbtől az egyre 
jobban specializált alakokig történő fejlődést az egyes származási vonalak mentén 
felvázolni. Így talán világosan fog előttünk állni, miként következett be az állatvilág 
fejlődésében az egyre magasabb szervezettségű, bizonyos életkörülményekhez mind 
jobban alkalmazkodó csoportok kialakulása. 

Más szóval ez annyit jelent, hogy csak szemléletünkben követjük az évmilliók 
folyását, de az idő függvényében mindig csak keresztmetszet-részeket ragadunk 
ki egy-egy állattípus fejlődéséről. Hiszen az egymásután következő idők élővilágát 
sorozatunkban a Föld című kötet már ismertette. 


Visszatérés a törzsfához 


Könyvünknek ez a része a gerinctelen állatok fejlődéstörténetét szeretné úgy 
bemutatni, hogy a fejlődés egyes mozzanatai önmagukban is megismertessenek 
bennünket ennek a folyamatnak a törvényszerűségeivel. Előbb azt olvastuk, hogy 
egyes származási ágak nyomonkövetésével fogjuk bemutatni az egyre tökéletesedő 
típusok egymásutánját. Ehhez azonban — úgy véljük — először az szükséges, hogy 
mindennapi életünk többé-kevésbé jól ismert állatain az egész állatvilág szervezett- 
ségéről képet adhassunk. Ehhez szolgáljon segítségül az a törzsfa, amelyet az 5. 
ábránkon már bemutattunk. 

Ez a törzsfa a szervetlen anyagból indul ki, s a vírusokon keresztül jut el azok- 
hoz az egysejtű lényekhez, amelyeket hol a növények, hol pedig az állatok közé 
szoktak sorolni. Egy előbbi fejezetünkben már láttuk, hogy mi a különbség állat és 
növény között. De azt is láttuk, hogy egyes élőlényeknél egyszer növényekre, máskor 
állatokra jellemző sajátosságokat találunk. Ezeket az alakokat éppen ezért sok 
kutató Protista néven foglalja össze. Magyarul — nem valami szerencsés szóval — vég- 
lényeknek mondjuk ezeket. Talán azért kell ezekről itt részletesebben is beszélnünk, 
mert fontos csomópontot alkotnak: valószínűleg innen indult ki a fejlődés az élők 
világának két külön ága irányában. Az egyik ág a riapfényenergia segítségével 
autotróf (önálló) táplálkozást folytató növényeket, a másik pedig a heterotróf (más 
szervezetre utalt) táplálkozású állatokat jelenti. 

Az állati táplálkozású alakok sorában is óriási változatosságban találkozunk 
olyanokkal, melyek egész életük folyamán mindössze egyetlenegy sejtből állnak. 
Ilyen az eléggé közismert Amoezba. A változatosság megnyilatkozik sok minden egyéb 
között abban az őslénytani szempontból is roppant fontos momentumban, hogy 
soknak közülük szilárd váza is van, amely fosszilizációra alkalmas. Sőt kiterjed a 
változatosság a váz anyagára is. Ezeket az állatokat együttesen egysejtű állatoknak 
(Protozoa) nevezzük. 

Az egysejtű állatokkal állítható szembe azután az állatvilág összes többi tagja: 
a soksejtűek. Egyedi életük legkezdetibb szakán ezek is egyetlenegy sejtből állnak. 
Megtermékenyítés után ez az egyetlen sejt osztódni kezd, s többsejtű állattá válik. 

A többsejtű állatok világa azonban szintén sok-sok szervezettségi formát, 
különböző fejlettségi állapotot tüntet föl, amelyek alapján nemcsak rendszerezésük, 
hanem fejlődéstörténetük tisztázása is lehetségessé válik. 

Törzsfánk aljából a jobb felé kiágazó hajtások az egysejtű állatokat jelentik 
még. De bal felé, a növényvilághoz vezető nagy ág fölött is látunk két levelet. Egyik 
ezek közül a szivacsokat jelenti, a másik pedig egy a földtörténet folyamán már régen 
kihalt és különben is csak igen rövid ideig élt csoportot. Ez a két levél az álszövetes 
állatokat foglalja magában. Testük már sok sejtből áll, de ezek még nem alkotnak 
valódi szöveteket. 

A valódi szövetekkel rendelkezők legalacsonyabb szervezettségű csoportja, 
a testüregnélküli állatok különböző típusait képviselő hajtások fölfelé indulnak ki. 
Hadzi elképzelése szerint ezek legfejletlenebb állapotukban az ún. testüregnélküli 
örvényférgek. Ebből a csomópontból — a testüregnélküli állatok típusain kívül — más 
igen fontos származási sorok is kiindulnak. A testüregnélküliek sorába az ősmarad- 
vány-anyagban is fontos szerepet játszó csalátozó állatok is beletartoznak. Ezek 
között közismertek a virágállatok vagy korallok, amelyekről már előbb is meg- 
emlékeztünk. Olyan állatok ezek, amelyeknek — a szivacsokkal szemben — ugyan 
már valódi szöveteik vannak, azonban testüregük még nem alakult ki. Az a tény 
pedig, hogy az ősmaradvány-anyagban a korallok nagy tömegben, sőt néha kőzet- 
alkotó mennyiségben is szerepelnek — arra utal, hogy kövesülésre alkalmas váz- 
részcik is vannak. 

A testüregnélküliek csomópontjából két oldal felé indul ki két nagy ág. Mind- 
kettőben már testüreges állatokkal találkozunk. A két ág alakjai között ebből a 
szempontból tehát megegyezést látunk. Ha azonban fejlődési vonalukat az egyed 
kialakulásán keresztül vizsgáljuk, érdekes, mélyreható és alapvető különbséget 
figyelhetünk meg a két ág alakjain. A jobb oldaliakon, amelyeket ősszájúaknak 
(Protostonnia) nevezünk, a kifejlett egyed szájnyílása a barázdálódó petesejt bélcsíra 
(gastrula) állapotában megjelenő ősszájnyílásból alakul ki. A végbélnyílás másod- 
lagosan jön létre. Az ősszájúak sorában azt látjuk, hogy az idegrendszer-kezdemény 
helye a bélcsatorna alatt fekszik, vagyis az állat hasi oldalán. 

A bal oldalon kiinduló ág származástani viszonyai sok szempontból még tisztá- 
zatlanok. Ezt jelenti a nagy ág megszakítása. Itt helyezkednek el az újszájúak: az 
egyed szájnyílása másodlagosan jön létre és nem a bélcsíra ősszájnyílásából. Ez az. 
ősszájnyílás az egyedi fejlődés folyamán vagy bezárul, vagy pedig abból alakul ki a 
végbélnyílás. Az idegrendszer-kezdemény helye is ellentétes, mint az ősszájúaknál: 
itt ugyanis a bélcsatorna hátfelőli oldalán helyezkedik el. 

Minden eddig végzett tanulmány és vizsgálat azt a felfogást igazolja, hogy az 
újszájúak nem az ősszájúakból fejlődtek ki. Ezt a felfogást tükrözi törzsfánk is. 
Ezen a téren, sajnos, egyelőre még arra vagyunk kényszerítve, hogy olyan őstest- 
üreges állatot tételezünk fel, amelyből a fejlődés egyik iránya az ősszájúak, másik. 
iránya pedig az újszájúak felé vezetett. 

Ahhoz, hogy mindezt a sok fogalmat kissé jobban is tisztázhassuk, vessünk 
pillantást a többsejtűek egyedi fejlődésének kiinduló mozzanataira. 

"A megtermékenyített petesejt osztódni kezd. A petesejt utódai egyidejűleg, 
azaz szinkron módón tovább osztódnak. Így az egy petéből.először kettő lesz, ebből 
négy, majd nyolc, azután tizenhat stb. A petének ez a barázdálódása az egyes állat- 
fajokra jellemzően különböző lehet, s a biológusok ily módon a barázdálódásnak 
sokfélé módját különböztetik meg és illetik különböző nevekkel. Számunkra itt elég, 
ha leegyszerűsítve nézzük a petefejlődés menetét s azt mondjuk, hogy a pete több- 
szöri osztódása, barázdálódása után jön létre a szeder gyümölcsére emlékeztető 
szedercsíra állapot (morula) (7. ábra). Vannak olyan ma élő állatok, amelyek egyedi 
fejlődése ebben az állapotban megáll. Élősködők s Moruloidea néven emlegetik 
őket. 

A szedercsíra állapot után megfigyelhető sok állat sejtjeinek olyan rendeződése, 
hogy gömbfelületen helyezkednek el. Az egy rétegből álló gömbfalon belül üreg van. 
Ez a hólyagcsíra (blastiula) állapot. A belső üreget blastocoelnek nevezik. A felület 
sejtjeinek egy része most ún, embrióképző sejtmozgásokkal bevándorol vagy betürem- 

kedik a hólyagcsíra belsejébe. A betüremkedés 
helye az ősszájnyílás (dlastoboruws). Erről beszél- 
0 oO tünk akkor, amidőn az ősszájúak és újszájúak 
ESSGS ágát emlegettük. 
A hólyagcsíra állapot után végbemenő 
e) embrióképző mozgások útján alakul ki a bél- 
csíra (gastrula). Vannak olyan állatok, amelyek- 
ee nek az egyedi fejlődése ezen az állapoton nem 
e 95 is jut túl. A hólyagcsírával szemben a bélcsíra 
? fala már 2 sejtrétegből, a külső csíralevélből 
(ektoderma) és a belső csíralevélből (endoderma) 
áll. Ennek a bélcsírának a külvilággal az ősszáj- 
nyíláson keresztül közlekedő belső ürege az ős- 
bélüreg. A külső és belső csíralevél némely állat- 
típus bélcsírájában érintkezik egymással, mások- 
nál kocsonyás jellegű középréteg (mesogloea) fek- 
szik köztük. Ebben a középső csíralevélnek (71e- 
soderma) mintegy a hírnökét láthatjuk. 

A gastrula állapotban maradó állatok alkot- 
ják az állatvilágnak azt a csoportját, amelyet 
fentebb testüregnélkülieknek (Acoeclomata) ne- 
veztünk. A testüreges állatok (Coedomata) egyedi 
fejlődése azonban ezen az állapoton túl, a kö- 
zépső csíralevél kialakulásával kezdődik. Ezzel 
egyidejűleg alakul ki a testüreg is, amely vég- 
eredményben a kialakult bélcsatorna és a testfal 
közötti üreget jelenti. A testüreges állatok egy bi- 
zonyos szervezettségi fokán túl a testüreget min- 
den oldalról a középső csíralevélből származó 
hámíal veszi körül. Ilyenkor már másodlagos 
testüregről beszélünk. S ennek a kialakulásában 
ismét jelentős különbség figyelhető meg az ősszá- 
júak és az újszájúak között. Ezeknek a részle- 
teknek a vázolása azonban már túl messze Vve- 
zetne bennünket. I 

zat . Célunk csak annyi volt az egyedfejlődési 
7. ábra. A többsejtíűlek ivaros szabo- — mozzanatok ismertetésével, hogy bemutassuk, 
vodásakor két cstrasejt egyesüléséből, ÁRT T 25 bég . tá 
a megtermékenyített petesejtből elő- mint függenek össze az egyedfejlődés kezdeti stá- 
ször két, majd négy sejt lesz. Ebből — diumai az 5. ábránkon feltüntetett törzsfával. 
a seket be Tejláés Ká jelkléés va Talán felismerhető már ebből a rövid ismertetés- 
LNnneR 104 €ji0 Bai 4 e a 11 A A a 
teg betüremkedésével az összájnyilás ből is, h oBy az egyedi fejlődés SGYte es be sar Kö 8 
alakul ki. A bélcsíva ezután jön létre vetkező egyes állapotai és az egész állatvilág 
(Telegdi—Roth K. nyomán) törzsfejlődési menete között szoros összefüggés 
van. 

Véglények és elektronmikroszkóp 


A növény- és állatvilág határa, mint láttuk, nem is húzható meg mindig olyan 
élesen, amint azt a köznapi életben gondoljuk. Az egysejtű szervezetek sorában már 
emlegettük a véglényeket, amelyek az élők világának két hatalmas birodalma határán 
találhatók. Persze, botanikusok és zoológusok egyaránt sokat foglalkoznak ezekkel 
a szervezetekkel, sőt újabban már a paleontológusok is mind gyakrabban kutatnak 
az ostoros véglények sok millió éves maradványai után. S ennek a kutatásnak 
egyre több az eredménye. Olyan ismeretek birtokába juttatják a paleontológusok 
most már ezen a vonalon is a Föld búvárait, amelyeket a gyakorlati életben is jól 
értékesíthetünk. 

Alig hinnénk el, hogy ezeknek az ostoros véglényeknek megkövült maradványai 
is lehetnek! Dehát nézzük meg, miért is beszélünk ostoros véglényekről, s ugyan 
vajon milyen maradványaik maradhattak meg kőbe zártan évmilliók során? 

E legősibbnek tekintett szervezetek apró sejtjét ostor alakú képződmény segíti 
a mozgásban. Az ostornak rugalmas tengelyfonala van, s ennek segítségével változ- 
tathatja helyét ez az apró kis protoplazma-csepp. Az ostorok száma nem minden 
ostoroson egyforma. Vannak alakjaik, amelyeknek csak I, de vannak olyanok is, 
amelyeknek 4 ostora van. Alakban és sok minden egyéb tulajdonságban is jelentős 
eltéréseket figyelhettek meg az ostorosoknál. 

Találunk köztük olyanokat is, amelyek szilárd testecskékkel is rendelkeznek. 
A testecskék anyagában is lehet különbség. Néha kovaanyagú vázrészek fordulnak 
elő, máskor ismét meszes anyagból, kalciumkarbonátból állanak a szilárd testecskék. 

A kovavázasok vázelemei, amelyeket persze legtöbbször csak igen erős nagyítás 
mellett lehet fölismerni, a legpompásabb, igen díszes képet mutatják. E díszes, több- 
nyire valamilyen részarányossággal rendelkezó váz természetesen nem a sejt , szép- 
érzéke" miatt alakult ki, hanem az anyagát szogáltató ásvány kristályszerkezete 
szabja meg az alakot. Ilyen kovavázas ostorosok maradványait a földtörténeti múlt- 
ban egészen a felső krétáig visszamenőleg sikerült eddig kimutatni, azonban nagyon 
valószínű, hogy további kutatások során korábbi rétegekből is előkerülnek. Ma ten- 
gerben és édesvízben egyaránt megtalálhatók, a fosszilis alakok túlnyomórészt tengeri 
üledékekből kerülnek elő. Sokszor pompás rajzolatú lemezkék, máskor ismét többé- 
kevésbé gömb alakú vázak formájában maradtak ránk. 

A mészvázas alakok már jóval részletesebben ismeretesek. A legújabb időkben 
már nálunk is megindult ezeknek a tanulmányozása és az eddigi eredmények is igen 
bíztatók. Protoplazmájukban a magon kívül két barna vagy sárga színtestet külön- 
böztethetünk meg, amelyek a sejt hossztengelyéhez viszonyítva részarányosan helyez- 
kednek el. Persze, ha az egész sejt csak ennyiből állana, nem ismerhetnénk a földtör- 
téneti múltból. De a sejtet kocsonyás burkán kívül még apró kis mésztestecskékből 
álló burok is fedi. Ezeket az apró kis mésztestecskéket kokkolithoknak nevezik. Miután 
a görög kokkos szó magyarul bogyót, általában gömböcskét jelent, a kokkolithot 
gömböcskés kőnek fordíthatnánk. Nem egészen szerencsésen sikerült ennek a névnek 
a megválasztása, mert bizony az ilyen váztestecskékkel rendelkező Coccolithobhorák- 
nak nevezett ostorosoknál a kokkolith rendkívül változatos alakú, s talán éppen a 
gömböcskés, bogyó alakú formák elég ritkák. Változatos alakjukról a 8. ábra nyújt 
némi felvilágosítást. Az egyes mésztestecskék nagysága 0,002—0,0I mm között vál- 
tozik, s Így bizony vizsgálatukhoz már nagy nagyításra van szükség. A mésztestecs- 
kéknek, a kokkolithoknak ásványtani jellege még bizonytalan. A. kalciumkarbonát 
vagy a kalcit, vagy az aragonit nevű ásvány alakjában kristályosodik ki. A magasabb- 
rendű állatok vázában a kalciumkarbonát mindkét kristályosodási formája előfordul. 

A kokkolithoknál még nem sikerült megállapítani, hogy anyaguk aragonitból vagy 
kalcitból áll-e. 


Bár az első kokkolithokról Etrenberg szép munkája nyomán — aki az írókréta 
iszapolási maradékában talált rájuk — már 1836 óta tud az irodalom, biztosabb és 

8. ábra. Ma élő Coccolithophoridák vázelemei (A. H. Müller. nyomán) 


részletésebb ismeretekre ezeket a parányi kis szervezeteket illetően csak az utolsó 
évtizedekben sikerült szert tenni. Az apró kis ősmaradványok kitűnő írancia kutatója, 
Dejflandre alkalmazta rendszerezésükhöz először az elektroónmikroszkópot, s az ő nyo- 
mán több kutató is eredményes vizsgálatok útjára lépett az elektronmikroszkópt 
segítségével. Az elektronmikroszkópi kép a kokkolithok tinom szerkezetére vonat- 
kozóan adott felvilágosítást, és ez á finom szerkezet az alapja annak a rendszerezés- 


s Nem fénysugarakkal, hanem elektronnyalábok segítségével működik; 100—I50 
ezerszeresen is nagyíthat. 

nek, amelyet Deflandre azóta a Coccolithobhorákra nézve felállított. Az elektron- 
mikroszkópnak az ősélettudományban való alkalmazása azt mutatja, hogy az új 
kutatási lehetőségek, amelyeket a fizika és kémia hallatlan iramú fejlődése a legkülön- 
bözőbb irányokban a technika számára lehetővé tett, még sok új adattal fogják gaz- 
dagítani tudásunkat a földtörténeti múlt élővilágát illetően is. 

Ismerkedjünk meg egy kissé ezeknek a Coccolithophoráknak az életével és környe- 
zetével is. Tengerben élő, lebegő szervezetek, vagyis a $lanktonba tartoznak. A lebe- 
gésben segítségükre vannak ostoraik, de néha még ezen kívül is vannak lebegtető 
függelékeik. Nagyon érdekes az a megfigyelés is, hogy a sejt anyaga nem tölti ki 
mindig a vázon belüli teljes teret, hanem annak csak egy részét. Ily módon aztán a 
lebegésen kívül a mélység megváltoztatására is van lehetőségük. Többségük a 
tengervíz felszíne közelében, 20—50 m közötti mélységben található meg; lefelé 
mennyiségük ugyan csökken, de a tengerkutató expedíciók finom műszerei már több 
ezer méteres mélységben is megtalálták képviselőiket. A melegebb vizű tengerekben 
sokkal nagyobb mennyiségben élnek, mint a hűvösebb részekben. Parányi voltukra, 
rendkívül nagy mennyiségükre, s a melegebb és hidegebb tengervízben való gyakori- 
ságukra vonatkozóan igen érdekes adatokkal találkozunk. Egy liter trópusi tenger- 
vízben átlag néhány százezer, de néha 30 millió egyed is kimutatható. Hűvös tenger 
vizében a literenkénti egyedszám leszáll 50-re. Hát bizony ez hatalmas különbség! 
Minthogy a táplálkozásukhoz szükséges nitrogén és foszfor a tengervízben a partok 
közelében általában nagyobb mennyiségben található, sűrűségük itt általában nagyobb, 
mint a partoktól távol eső, nyílt óceáni vizekben. 

Az óriási mennyiségben való előfordulás hallatára méltán vetődik fel a kérdés, 
hogy mi törétnik ezzel a hallatlan tömegű apró szervezettel? Sorsuk bizony egy része 
az élet körfolyamatának: táplálékul szolgálnak olyan szervezetek számára, amelyek 
általában az apró mikroorganizmusok sorából szerzik meg táplálékukat. Különösen 
alacsonyrendű rákoknak szolgálnak eledelül. Ilyen rákok ürülékében a megemésztetlen 
táplálék igen nagy részét alkotják a kokkolithok. A rákokat ismét más élőlények eszik 
meg, és így a Coccolithophoridáktól a tengervízből fölvett anorganikus anyag átha- 
sonítva néha a szervezetek egész során keresztülmegy, mígnem megemészthetetlen 
ürülékként újra a tengerbe kerül s ott a fenékre süllyed. Ez a sorsa a kokkolithoknak 
is, amelyek — különösen a mély tengerekben — a tenger fenekén felhalmozódó 
szerves eredetű , mészben gazdag" iszapokban jelentős mennyiségben találhatók meg. 
Itt befedi őket az üledék és fosszilizálódhatnak. Ezért a kokkolithok a földtörténeti 
múlt üledékeiben gyakran megtalálhatók. A jura időszak elejétől kezdve sokszor 
valósággal kőzetalkotó mennyiségben fordulnak elő, de legidősebb maradványaikat 
már a kambriumból említik. Gimbel, aki sokat foglalkozott a kokkolithokkal is, kiszá- 
mította, hogy a bajorországi eocénkori márgák I köbcentiméternyi anyagában mint- 
egy 800 millió kokkolith fordul elő! 

S most ezzel a mérhetetlenül imponáló számmal vegyünk búcsút a kokkolithok 
további ismertetésétől. Ehelyett egy fiatal magyar kutató, Báldiné Beke Mária nyo- 
mán nézzük meg, hogy miképpen is juthatunk hozzá ezeknek a parányi szervezetek- 
nek az ősmaradványaihoz. Egyik dolgozatában azt olvassuk, hogy eljárása a marad- 
ványok kinyerésére a következő volt. A kőzetanyagot igen apró darabokra törte, majd 
14—4 óráig vízben forralta. A forralás célja az agyagos részek diszpergálása volt. 
Ezután néhány percig hagyta, hogy a folyadékban levő szilárd részek leülepedjenek, 
majd a folyadék leghígabb részéből I—2 cseppet üvegbot segítségével tárgylemezre 
tett. A vizet elpárologtatta, anyagát beszárította, majd vékony kanadabalzsam réteg- 
ben fedőlemezzel lefedte. A fedőlemezeket minden esetben külön gonddal kellett 
végigvizsgálni, mert csak a legvékonyabbakat alkalmazhatta. Ugyanis csak a leg- 

vékonyabb fedőlemezek teszik lehetővé, hogy a mikroszkóp tárgylencséjével a sok 
SZÁZSZOrOS nagyításhoz szükséges közelséget elérhessük. Bárki megpróbálhatja hát 
ezt az egyszerű módszert a kokkolithok vizsgálatára, ha erősebb nagyítású mikrosz- 
kóphoz hozzá tud jutni! 

Vajon gyakorlati szempontból lehet-e valami jelentősége annak, hogy egy kutató 
naphosszat foglalkozik kokkolithok keresésével? Bizony van! Már láttuk, hogy 
Földünk kérgét filmhez hasonlíthatjuk : minden egyes kőzetréteg más és más kockának 
felel meg az élet izgalmas és lenyűgöző filmjéből. A különböző kőzetrétegekből vett 
kokkolithok is különböznek egymástól, s ha valaki odaadó munkával pontosan nyo- 
mon követi a változásokat, rövidesen fölismeri azt a szabályszerű sorrendet, amely 
az egyes kokkolithok földtörténeti korjelző szerepét árulja el. A földtörténeti kor 
megállapítása pedig minden olyan vizsgálatnál elengedhetetlenül fontos, amelynek 
célja az ásványi nyersanyagkutatás. 

Ezeknek az ostorosoknak még sok más formáját is ismerik a zoológusok, sőt a 
paleontológusok is, de további részletezésekbe már nem mélyedünk el. Csak egy 
nagyon érdekes leletről kívánunk még megemlékezni. r933-ban történt, hogy az 
Északnémet-síkság vándorkövei között kréta időszaki tűzkőgumót találtak. Ennek 
csiszolatát többszázszoros nagyítással vizsgálva olyan ostorosok képe bontakozott ki 
a mikroszkóp lencséje alatt, melyeknek semmiféle szilárd vázrésze nem volt. Az elő- 
került maradványok az ostor, néha ostorok képét is világosan mutatták. Az írókréta 
rétegek között elhelyezkedő tűzkőgumók keletkezésének sajátságos viszonyai tették 
lehetővé, hogy a minden szilárd vázat nélkülöző ostoros sejt ilyen jó megtartási álla- 
potban maradjon meg. 

Az ostorosok az egysejtűek között a legegyszerűbb szervezettségű alakokat jelen- 
tik. Minden sejt külön, önálló életet él: mozog, táplálkozik, szaporodik, s mint láttuk, 
sok alkalommal szilárd vázat is épít, amely évmilliókon keresztül is megmarad kőbe 
zártan. 

Nem tartoznak az ostorosokhoz, de itt említjük meg azokat a sajátságos és igen 
apró (0,004—0,200 mm) ősmaradványokat i is, melyek a földtörténeti ókortól kezdve 
az egész földtörténeti múlton keresztül felismerhetők. Pontosabb rokonsági kapcsola- 
taikat nem lehetett tisztázni, sőt rendkívül ellentmondó a különböző kutatók véle- 
ménye e maradványokról. Gyűjtőnéven Hysírichosphaeridáknak nevezték el a hol 
gömbös, hol félgömb alakú testecskéket, amelyek felületét tüskeszerű nyúlványok 
borítják. Egyesek likacsos szerkezetűeknek látszanak. A burok néha kettős. Hogy eze- 
ket a maradványokat mennyire különbözőképpen ítélik meg, jellemző, hogy a sugár- 
állatkáktól alacsonyrendű növények Spóráin át alacsonyrendű soksejtűek pete- 
burkáig mindennek igyekeztek magyarázni. Annyi tény, hogy a földtörténet igen régi 
szakaszaitól kezdve a pleisztocénig ismeretesek, s alakváltozatosságuk alapján a 
gyakorlati élet ezeket is korhatározásra egyre gyakrabban használja fel. 

Az állati élet fejlődéstörténete szempontjából e maradványoknak ugyan nincs 
jelentőségük, de az ostorosok kapcsán itt említjük meg ezeket mint talán szintén 
alacsony szervezettségű alakokat, amelyeket pontos hovatartozásuk megállapítása 
nélkül is fel tudunk használni, az élővilág fejlődésével kapcsolatos változások alapján 
a földtörténeti kor meghatározására. 

Az amőba és rokonai 


Ha az ostorosok táplálkozása olyan, hogy annak alapján hol a növények, hol pedig 
az állatok közé sorolhatjuk őket, akkor az amőbát táplálkozási módja alapján már 
mindenképpen az állatok közé kell sorolnunk. Ez is egysejtű. Szokták változó állatká- 
nak is nevezni. Ez a megjelölés arra vonatkozik, hogy alakját változtatja, mert állá- 
bakat bocsát ki, Ezekkel az állábakkal szerzi meg táplálékát is. Az állábak kibocsátása 
a protoplazma áramoltatásával történik, s ezen a módon tudja helyét is változtatni. 
— Az amőbáknak semmiféle szilárd vázrésze nincs, így fosszilisan nem is ismeretesek. 

De vannak az amőbáknak olyan közeli roko- 
nai is, amelyek protoplazmájuk körül szilárd vá- 
zat választanak ki. A szilárd váz kovaanyagból 
áll. A váznak egy nyílása van, amely arra szol- 
gál, hogy ezen keresztül nyújthassa ki állábait 
az állat. A vázak alakja többnyire lapos, korong, 
lepény formájú. Az amőbának ezek a rokonai, 
melyeket vázuk miatt Thecamoeba néven említe- 
nek a kutatók, általában édesvizekből vagy alig 
sós vizekből ismeretesek. A tengerből származó 
alakokra vonatkozó ismereteink rendkívül héza- 9. ábra. A Thecamoebák egyik kép- 

gosak. viselője a Silicoplacentina (rajzunk 
A lepény formájú Thecamoebák a paleonto- feltöri és kissé hiányos vázat mutat 
lógusoknak is sok godot okoztak. Magyarorszá- be) (Kővári nyomán) 


gon is mind gyakrabban kerültek elő legfiatalabb 
harmad időszaki, ún. pannóniai képződményeinken áthaladó mélyfúrásokból ko- 
vavázas, fehér színű, lepény formájú ősmaradványok, amelyeknek a hovatarto- 
zása hosszú időkön keresztül tisztázatlan volt. Alig néhány éve, hogy a Kőolaj- 
bányászati Tudományos Laboratórium szakemberei széleskörű vizsgálatokat 
indítottak a maradványok pontos meghatározására. A fent közölt leírás is 
ennek a kutatómunkának az eredménye, amely végül is megállapította, hogy 
a hazai alsó pannóniai üledékekben előforduló fehér, lepény formájú ősma- 
radványokban Thecamoeba vázakat kell látnunk. Nálunk a kőolajkutatással 
kapcsolatosan már I934 óta ismeretesek voltak, de valódi természetüket hosszú 
ideig nem sikerült megállapítani. Időközben Jugoszlávia alsó pannóniai képződ- 
ményeiben is — mint szintjelző ősmaradványt — számon tartották, de ugyancsak 
anélkül, hogy eredetüket megnyugtató módon tisztázniuk sikerült volna. A hazai 
vizsgálatok a fenti, már közölt jellegeken kívül megállapították, hogy a lapos, korong 
alakú, lepény formájú alakokon kívül kissé felfújt formák is előfordulnak. Alakbeli 
változatosságuk tehát bizonyos mértékig szintén van (9. ábra). A héjak legtöbbször 
4, mm átmérőjűek, de vannak 0,25 mm és I 2 mm nagyságú példányok is. A héj 
felülete szemcsés. Egy nyílás van, mint már említettük, amely azonban utólagos 
eltömődés, néha elroncsolódás miatt nem mindig ismerhető fel. Ugyanazon az oldalon, 
amelyen a nyilás van, félkör alakú bemélyedést is találunk. Részben a törött példá- 
nyok, részben pedig a csiszolatok — amelyeket mikroszkópi vizsgálat céljára készí- 
tettek — igazolják, hogy a vázon belül csak egyetlen egy üreg van. A váz anyagát 
kétféle eljárással állapították meg. Kovaanyagra utalt az a tény, hogy sem sósavban, 
sem salétromsavban nem oldódott az anyag, még főzés után sem, viszont a fluorsav 
feloldotta. Ásványtani mikroszkópos vizsgálata azt mutatta, hogy igen apró kristályos 
kovaanyaggal van dolgunk. 

Miután ilyen alakokat név szerint eddig az irodalom nem ismett, el is kellett 

nevezni a kis lepényeket. A találó Silicoplacentina, azaz , kovalepény" nevet kapták, 
s négy típusukat négy külön fajként említették. 

Az állati élet szerveződésében — az ostorosokhoz hasonlóan — itt is megállapít- 
ható tehát, hogy a sejt védelmére kovaanyagból álló váz alakult ki. A kovavázas 
amőbák — mint láttuk — az édes és kevéssé sós vízben élnek; tengeri formákról eddig 
alig tudunk. 

Az állatvilág egysejtűi azonban a tengervízben is óriási mennyiségben és elkép- 
zelhetetlen vátozatosságban élnek. Ezeket a tudomány már elég régen ismeri, tanul- 
mányozásuk azonban — különösen az utolsó évitezedekben — mérföldes léptekkel 
haladt előre. Az őslénytani kutatásnak az ipar területén történő térhódításával kell 
magyaráznunk ezt a tényt is. Amióta ugyanis a kőolajbányászat egyre több és több 
kőolajat termel ki a Föld mélyéből, a termelést megelőző kutatások során is a világon 
évente sok-sok millió méternyi fúrást mélyesztenek a földbe. Ennek anyagát labora- 
tóriumokban aprólékosan feldolgozzák. A kutatási munka kiterjed azon kisebb vagy 
nagyobb ősmaradványokra is, amelyek ezekből a fúrásokból előkerülnek. Az előkerülő 
anyag nagyobb része, már csak a fúrások természetéből kifolyóan is, természetesen 
a kisebb, apróbb termetű ősmaradványok sorából kerül ki. Sokféle apró ősmaradvány 
kerül elő, ezeknek nagy része pedig az egysejtű állatokat képviseli. Így aztán érthető, 
hogy az egysejtűekre vonatkozó kutatások az utolsó évtizedekben oly hatalmas 
irammal törtek előre. Már csak azért is, mert a világ összes kőolajkutató vállalata 
szinte versenyre kelve igyekezett a gyakorlati cél érdekében a tudományos anyag fel- 
dolgozását elősegíteni. Ennek köszönhető, hogy gazdagon illusztrált kiadványsoroza- 
tok és folyóiratok serege foglalkozhat ezekkelaz apró ősmaradványokkal. Szinte új 
tudományág alakult ki, anelyet — minthogy munkájában, a parányi ősmaradványok 
tanulmányozásában mikroszkópot is állandóan használ — önikropaleortológiának 
neveztek el. 

Nem kétséges, hogy a mikropaleontológia elvi vonatkozásaiban semmiben sem 
térhet el a nagyobb, szabad szemmel is megfigyelhető ősmaradványokat tárgyaló 
makropaleontológiától, és e megkülönböztetés mindössze a vizsgálat módszerei miatt 

lehet indokolt. A vizsgált anyagban az egysejtűeken kívül még sok más maradvány is 
lehetséges. Magasabbrendű szervezetek, többsejtű állatok vázrészei, apró marad- 
ványai stb., a legtöbb maradvány azonban olyan egysejtűektől származik, amelye- 
ket likacsosházúaknak, latin képzésű műszóval Foraminiferáknak nevezünk. 

A Foraminíferák olyan egysejtű állatok, amelyek az amőbákhoz hasonlóan 
protoplazmájukból ugyancsak nyúlványokat tudnak kibocsátani. Az egysejtűek 
törzsén belül, az amőbákkal együtt a gyökérlábúak osztályába sorozzák ezeket is. 
Legnagyobbrészt normális sótartalmú tengerekben élnek, s a víz sótartalom-csökke- 
nését csak néhány típusuk viseli el. Egy olyan csoportjuk is van, amely az édesvizek 
lakója, de ez a csoport már abban is különbözik a többitől, hogy a sejtnek nincsen 
szilárd váza. Éppen ezért az édesvízi Foraminiferák a földtörténet múltjából nem 
ismeretesek. 

Nagyságban is jelentős különbségek vannak egyes alakjaik között. Sok forma a 
milliméternek csak tört részét éri el. Az átlagos nagyság 12 mm körül van, de ide 
tartoznak az egysejtű állatok óriásai is. A nagyobb Foraminiferák 2—3 cm átmérőjű- 
ek, míg a legnagyobbaknál I2 cm-es átmérővel is találkozunk. Gondoljuk csak meg: 
egysejtű állatok ilyen nagy átmérővel! 

Mint előbb olvastuk, az édesvízben élőknek nincs szilárd váza. Igaz ugyan, hogy 
ezek sejtjének külső fala is keményebb a sejt plazmájánál, olyasféle vegyi összetétele 
van, mint pl. a bogarak ún. kitinvázának. Ez azonban nem alkalmas a fosszilizálódásra. 
Más alakoknál azt látjuk, hogy a sejt külső oldalára idegen anyagokat ragaszt föl. 

Ezek lehetnek homokszemecskék, csillámlemezkék, mésztestecskék, más Foramini- 
ferák vagy egyéb állatok vázának törmelékei vagy akár szivacstűk is. Az idegen tes- 
teket rendszerint mészanyag segítségével cementálják össze az állatkák. Nagyon 
érdekes megfigyelésekre nyílik alkalom, ha ezt az összeragasztott, idegen testekből 
összecementált sejtfalat közelebbről megvizsgáljuk. Azt tapasztalhatjuk, hogy egyik- 
másik faj válogatás nélkül építi be az idegen anyagokat. Mások viszont annál válo- 
gatósabbak. Egyesek csak apró kis kvarcszemcséket ragasztanak össze, ismét mások 
pedig csak szivacstűket. Egycsek hidegvizű tengerekben csak kvarcszemcséket, 
melegvizűben azonban csak mészszemcséket agglutinálnak. Az ilyen összeragasztott 
vázú Foraminmjerákon néha az is megfigyelhető, hogy a falat a felületre merőlegesen 
csatornácskák járják át, a váz , perforált". 

A külső testfal anyaga egészen kivételesen kovaanyagból is állhat. Ez azonban 
olyan ritkán fordul elő, s az alakoknak olyan kicsiny csoportjánál van meg, hogy ép- 
pen csak utalunk erre. Ez volt talán eleinte annak az oka, hogy a Thecamoebákat is a 
Foraminiferákkal kísérelték meg kapcsolatba hozni mindaddig, amíg valódi természe- 
tüket nem sikerült megállapítani. 

A Forantiniferák falépítő anyaga mész, azaz kalciumkarbonát is lehet. A ragasz- 
tott héjnál is gyakoribb. Egyes esetekben a mészváz a mikroszkóp lencséje alatt 
porcelánszerűen hat, máskor viszont üvegesen fénylik. Az üveges fényűeken azt is 
megfigyelhetjük, hogy a váz likacsos, perforált. Ilyen esetben az állábak az egész 
testfelületen kiléphetnek, míg ha a váz nem likacsos, akkor a protoplazma kilépése 
csak egy nyíláson vagy nyíláscsoporton keresztül történik. A kilépési lyuk és annak 
alakja egyébként az egyes nemekre és fajokra igen jellemző. 

Ez a váz, amelynek finom szerkezete a specialisták számára még sok apró részle- 
tet jelent, — vagy egy kamrát zár körül, vagy pedig a kamrák egész sorát. A Forami- 
niferák között tehát megkülönböztetünk egy- és sokkamrás alakokat. A sokkamrás 
alakoknál! az egyes kamrákat elválasztó falak likacsosak, s a likacsos házú megjelölés 
éppen úgy, mint a műszó is, éppen ezekre a likacskákra vonatkozik. 

Alakgazdagságuk roppant nagy. Az egykamrások között vannak egészen szabály- 
talan alakúak, de lehetnek gömb formájúak, csigavonalban felcsavart csőhöz hasonlók 
vagy akár lombikszerűek is. A többkamrás alakoknál a kamrák egymásutáni elren- 
deződése néha egyenes vonal mentén történik, máskor az egyenes két oldalán válta- 
kozva, hajfonatszerűen, ismét máskor csigavonalban vagy egy síkban fölcsavarodva 
alakulnak ki egymás után az egyes kamrák. Egyes alakok vázának felépítése igen 
komplikált. Ezek vizsgálata különböző irányban készített csiszolatok segítségével 
történik. A sokkamrás alakok is egyedi fejlődésük kezdetén egy kamrából állanak, és 
csak fokozatosan alakulnak ki egymás után a további kamrák. 

Érthető, hogy ilyen jelentős alakbeli eltérés mellett nagyarányú eltérések mutat- 
koznak az életmódban is. Azt már láttuk, hogy a Foraminiferák túlnyomó nagy 
többsége a normális sótartalmú tengervízben él: egyesek a partok közelében, többsé- 
gük a nyílt tengerekben. Sok közöttük a lebegő alak, a planktonikus forma. Ezek a 
lebegők az óceánok parttól távoli víztömegeiben a felszínen milliárd és milliárd számra 
sodródnak. Elpusztulásuk után lassan-lassan lehullanak a mélytengerek fenekére és 
ott felhalmozódnak. A gömböcskés kamrákból álló G/obigerina ezekben a mélytengeri 
iszapokban olyan hatalmas tömegben halmozódik fel, hogy a mészben gazdag mély- 
tengeri iszapok egyik fajtáját globigerinás iszapnak nevezik. Az ilyen globigerinás 
iszapnak 8097-a áll ezeknek a Foraminiferáknak a héjából. 

A lebegő alakokon kívül azonban egész sereg Foraminifera él a tenger fenekén. 
A tengerfenék szervezeteinek összessége a benthosz lévén, azt mondjuk, hogy ezek az 
alakok benthonikus életmódot folytatnak. A nagyobb termetű, bonyolult felépítésű 

vázzal bíró alakok — miután fajsúlyuk miatt lebegni nem tudnak — a benthosz élő- 
világához tartoznak. 

Ilyen életmódot folytattak a földtörténeti újkor elején, az eocén folyamán élt 
Niummuilitesek is. Latinul a nummulus pénzdarabocskát, kis darab érmét jelent. 
Miután vázuk ehhez hasonlítható, azért kapták a Nummulites nevet. Helyenként 
kőzetalkotó mennyiségben fordulnak elő: nummuliteszes mészkő Magyarországon is 
sok helyen van. Ha ebből kimállanak az egyes példányok, néha marokszámra is gyűjt- 
hetjük őket. 

Magyar szempontból a Nummuliteseknek nagy nevezetessége, hogy Hantken 
Miksa (1821—1893), aki a múlt század második felében alapított Földtani Intézet 
első igazgatója, majd élete utolsó évtizedében a budapesti tudományegyetemen az ős- 
lénytan első professzora volt, világhírnévre tett szert az egysejtű állatok és különösen 
a Nummulitesek tanulmányozásával. Hantken Miksa e téren a nemzetközi tudományos 
világ egyik legmegbecsültebb tudósa volt. Hogy milyen jelentős nyomot hagyott 
maga után, fényesen igazolja az a tény is, hogy még több mint 30 évvel halála után is, 
róla neveztek el egy új Foraminifera nemzetséget, a Hantkeninát. S ha már ott 
tartunk, hogy az ősmaradványok névadásával kapcsolatos tiszteletadásról is beszé- 
lünk, megemlítjük, hogy a Budai-hegység óharmad időszaki képződményeinek egyik 
legjellemzőbb Foraminiferáját Hantken Miksa viszont a földtan legkiválóbb magyar 
úttörőjéről, Szabó Józsefről nevezte el Clavulinoides szabóinak. Szép szokás a tudomány 
munkásainál, hogy a nagy elődök emlékét névadásban is megőrzik. 

Ha már a Clavulinoides szabóit emlegettük, nézzük meg azt is, könnyen lehetne-e 
hozzájutni. A Budán lakóknak csak kis sétába kerül felkeresni a kiscelli párkány- 
sík környékét, ahol kékes színű agyag sokfelé található. Ha ebből az agyagból egy kis 
zacskóra valót hazaviszünk, mindjárt meg is tanulhatjuk, hogyan nyerhetők ki a Fora- 
miniferák agyagos kőzetből iszapolással. Ehhez mélyebb tálat, pl. főzelékes tálat 
veszünk, ebbe tesszük a mogyorónyira-diónyira tört kőzetdarabokat. Öntsünk rá 
vizet, s keverjük meg. A víz iszapossá válik, mert a széteső agyagban a rendkívül 
finom, apró agyagrészecskék lebegő állapotba kerülnek. Öntsük le a zavaros vizet 

(s ezzel a lebegő agyagrészecskéket is), és adjunk helyette friss vizet. Ez is zavarossá 
válik, újra leöntjük. Így folytatjuk az iszapolást mindaddig, amíg az agyagos részek 
mind eltávoznak, s az iszapolási maradékban már csak kvarcot és egyéb ásványi 
szemcséket találunk, köztük a Foraminiferák vázainak tömegét is. Ha az előbb emlí- 
tett kék agyag iszapolási maradékát a binokuláris mikroszkóp alatt megnézzük, biztos, 
hogy egy sereg Foraminiferát találunk, s köztük a Clavulinoides szabóit is (ro. ábra). 

A földtörténeti elterjedést vizsgálva azt kell mondanunk, hogy Foraminifera 
maradványok az ordoviciumtól kezdve biztosan kimutathatók. A. kambriumiaknak 
tekintett alakok körül bizonytalanságok vannak. 

Törzsfejlődésükben két nagy szakasz különböztethető meg : a földtörténet ókorá- 
nak végéig tart az első, a középkortól tart a második. A legidősebb ismert alakok 
sorában uralkodik a ragasztott házfalú típus. A törzsfejlődés folyamán ezek között 
először a szabálytalan alakú, azután a szabályos alakú egykamrás alakok jelennek 
meg. Ezeket követik a sokkamrások, eleinte az egyenes vonalú egysoros, majd haj- 
fonatos elrendeződésűek. Közben a mészvázas alakok is megjelentek s ugyanezen 
alaksorokban fejlődtek. A fejlődés következő állomása a csigavonalban elrendezett 
kamrák sora, amelyet felvált az egy síkban felcsavart kamrákból álló vázépítés. Ezek 
az alakok a karbonban és a permben, a Fusulina és Schwagerina típus képviselőiben 
több szempontból is nagyon nevezetesek. Híresek arról, hogy termetük — egysejtűek- 
hez képest — igen tekintélyes, 2—3 cm-es nagyságot is elér. Híresek arról is, hogy 
helyenként oly tömegesen találhatók, hogy valósággal kőzetalkotók. A geológusok 

sokszor beszélnek fusulinás mészkőről vagy schwagerinás mészkőről. Híresek arról is, 
hogy jó korjelzők. Ez azt jelenti, hogy egyes fajaik csak rövid ideig éltek s így bizo- 
nyos meghatározott korú rétegekre jellemzőek. Különösen a szovjet paleontológusok- 
nak vannak jelentős érdemeik a Fusulinák és Schwagerinák tanulmányozásában. Vé- 
gül pedig arról is nevezetesek, hogy a földtörténeti ókor végén ezek az alakok mind 
kipusztulnak. 


Io. ábra. A kiscelli anyag jellegzetes Foraminiferája, a Clavulinoides szabói (a). Gyakoriak 

benne a b — Nodosaria és a c — Dentalina is. 4 d — Globigerina kamrái gömbösek. 

Az eocénya jellemző a Nummulites (e — részben feltört és egész példány; f — oldalnézetben) 
(Hantken és Vend! A. nyomán) 


A középkor elején ugyanúgy indul meg a fejlődés, mint az ókorban. Itt is először 
az idegen tárgyakat magukra ragasztó alakok sorával kezdődik a fejlődés újabb nagy 
fejezete, majd megjelennek a mészvázak is, és ezek is megismétlik a vázépítés meneté- 
nek nagyjából ugyanazon ütemeit, mint az ókorbeliek. A nagy termetű és bonyolut 
vázépítésű alakokat itt az óharmad időszaki, elsősorban eocénbeli Nummulitesek 
képviselik. Mint láttuk, helyenként ezek is kőzetalkotó mennyiségben jelentkeznek. 
A francia földtani irodalom olyan nagy szerepet juttat nekik, hogy az óharmad idő- 
szakot Nummulitikumnak nevezik. (II. ábra.). 

A nagy alakgazdagság, a fejlődésnek ismertetett, már rendkívül leegyszerűsített 
vázlata — remélhetőleg — mindenki számára világossá teszi, hogy a mélyfúrások 
anyagából előkerült Foraminiferáknak milyen nagy a gyakorlati jelentősége. 

Az ostorosokkal szemben a táplálkozáson kívül a vázépítés módja is már fejlettebb 
állapotot jelent. Az egysejtű állatok sorában — a környezet élettelen és élő tényezői- 
nek hatására — íme, a fejlődésnek a menete már világosan jelentkezik. 

Az amőba-rokonságból, a gyökérlábú egysejtűek csoportjából most még az építé- 

szet művészeit mutatjuk be. Ez az állatcsoport méretben kisebb a Foraminiferáknál, 
mert sejtjeik csak mintegy 0,[r—o,2 mm-es nagyságot érnek el. Ezek is létrehoz- 
nak vázat, amely legtöbbször sugarasan részarányos, ezért ezeket az állatokat sugár- 
állatkáknak (Radiolaria) nevezik. Vannak köztük olyanok, amelyeknek a váza 
stronciumszulfátból és szerves anyagból áll; a vázelemek itt többnyire tű alakúak, 
kocsonyás anyagba ágyazottan függenek csak össze egymással, s így az ősmaradvány- 
anyagból nem ismeretesek. A többinek a váza kovából van, ezek már a földtörténeti 
ókor legelejétől nyomon követhetők. Változatosságuk és alakgazdagságuk elképesztő- 
en nagy, s a létrehozott vázak olyan gyönyörűek, hogy szebbeket elképzelni sem lehet. 


ir. ábra. Nummulites bonyolult váza a kamrákkal (Pokorny utá) 


A sugárállatkák szilárd vázának pompázatos formáiból némi ízelítőt nyújt I2. ábránk. 

A sugárállatkák mind a tengerben élnek, mégpedig csak azokban a tengerekben, 
amelyeknek vize normálisan sós. A sótartalom csökkenését nem tudják elviselni, 
s Így a csökkentsósvizű tengerekből nem ismeretesek ezek az építőművészek. Érdekes 
azt is megjegyezni, hogy csak egy olyan alakjuk van a ma élők sorában, amely helyhez- 
kötött életmódot folytat, a többi mind a lebegő szervezetek sorába tartozik. A meleg, 
tropikus tengerek vizeiben többnyire a felület közelében élnek, de mintegy 300 m 
mélységig még nagyon gyakoriak. A protoplazma gázcseréje következtében bizonyos 
függőleges irányú napi váltakozás is megfigyelhető életükben. Az elpusztuló szerve- 
zetek a mélybe süllyednek. Az Indiai- és a Csendes-óceánban 4000—8000 méteres 
mélységekben jelentős területeken találjuk meg a mészben szegény mélytengeri üle- 
dékek között a radiolariás iszapot. Némely kutató azonban ennek ellenére azt gondolja , 
hogy a földtörténeti múlt radiolariás iszapjaiból létrejött kőzetek, a radiolaritok a 
sekélyebb tengerben, sőt delták közelében is létrejöhettek. E kutatók úgy vélik, hogy 
ilyen jelenséggel főleg ott találkozhatunk, ahol az egykori élőhely viszonyai a kova- 
vázas sugárállatkák számára kedvezők, de a mészvázasok számára, mint amilyenek 
a Foraminiferák, kedvezőtlenek voltak. Ilyen kedvező körülményt jelentett a sugár- 
állatkák számára, ha a tengervíz kovatartalma vulkáni kitörések következtében gyara- 
podott. A kovasavtartalom növekedése bekövetkezhetett akár finom vulkáni törme- 
lékanyagok, akár pedig a gázoknak a tengervízbe jutásával. 

A földtörténeti múltból aránylag nagyon kevés radiolarit ismeretes Földünk fel- 
színén. Azok a jelenségek, amelyekről most itt beszéltünk, minden egyes esetben 
szükségessé teszik, hogy az előkerülő radiolaritokat a környező kőzetekkel együtt 
vizsgálják meg keletkezési körülményeiket illetőleg, mert maga a radiolarit még 
korántsem bizonyít a mélytengeri származás mellett. 

Ha a Radolariákról beszélünk, nem mulaszthatjuk el, hogy meg ne emlékezzünk 
Haeckelről (r834—I9I9), aki Darwin egyik leglelkesebb követője volt, s a származás- 

tani gondolat egyik utolérhetetlen tollú, ragyogóan szellemes harcosa. Ő volt az, aki 
az első törzsfát is felállította. A sugárállatkákkal kapcsolatosan pedig azért kell 
megemlítenünk nevét, mert fitalabb korában Haeckel olyan monografiákat Írt a 
sugárállatkákról, amelyek rendszerezésüknek máig is alapvető adatait tartalmazzák. 

Nem beszéltünk eddig arról, hogy a sugárállatkák lágy protoplazmájában is talál- 
hatók olyan differenciációs jelenségek, amelyek alapján éppen az építőművészet e 
mestereiben látják a gyökérlábúak törzsfejlődésileg legmagasabbra jutott alakjait. 


me sant 


et 


Te 
5 


ka 
m 


I2. ábra. A kovavázas egysejtű állatok, a Radiolariák váza igen változatos: abroncs, gömb, 
háromszög, csákó alakú (A. H. Müller nyomán) 


Az egysejtű állatoknak még fejlettebb osztályaként tekintjük a. csillós állatokat, 
amelyeket néha ázalékállatkáknak (Injfusoria) is szoktak mondani. A plazmát ezeknél 
kell a legmesszebbmenően differenciáltnak venni a zoológusok vizsgálatainak alapján. 
Testüket csillangók veszik körül. Ezeknek részben a helyváltoztatásban, részben pedig 
a táplálékfölvételben van szerepük. Sajnos, törzsfejlődésüket nem tudjuk pontosan 
nyomon követni, mert csak néhány képviselőjüknek van olyan váza, amely alkalmas 
körülmények között fosszilizálódhatik. Ezek sejtjét kocsonyás anyag veszi körül, s 
ebbe a kocsonyás részbe beépülhetnek apró kis ásványszemcsék, s tulajdonképpen ez 
teszilehetővé a többnyire o, r—o,15 mm nagyságú sejtek fennmaradását a földtörténeti 
múltból. A jura időszak végétől kezdve kerülnek elő ilyen maradványok, amelyek 
keresztmetszete többnyire apró kis kancsóra emlékeztet (I3. ábra). Maradványaik 
már nálunk is előkerültek. A kis kancsók változatosak, s így ezek a parányi kis szer- 
vezetek útmutatással szolgálnak a földtörténeti idő tagolására. 

Az ostorosok, amőbák és egyéb rokonaik, mint láttuk, mind egysejtűek. S mégis, 
micsoda jelentős különbségek ismerhetők fel egyes típusaik között — már alaktani 
szempontból is. Beklemisev szovjet zoológus az állati test szimmetriaviszonyainak 
kutatásakor természetesen nem egyszerűen a geometriai formák kimutatására töre- 
kedett, hanem arra, hogy a forma- és elsősorban a szimmetria változásokban fölismerje 
a fejlődés egymásutánját. Az egysejtűek körében a szimmetriaviszonyok változásai 
részben az élő, részben pedig a fosszilis anyag alapján jól nyomon követhetők. A leg- 
egyszerűbb és törzsfejlődésileg a legalacsonyabb fokon azok az alakok állanak, ame- 
lyek test-, helyesebben sejtfelépítésükben semmiféle szimmetriát nem mutatnak. Ezek 
sorába tartoznak az amőbák is, amelyeknek azonban a mozgása egyes pillanatokban 
átmenetileg bizonyos szimmetriát mutat. Vannak alakok, amelyek úszás közben gömb- 

formát öltenek föl, mások ismét 

; helyváltoztatásuk során közel ke- 

j ; rülnek a kétoldalian részarányos 

) — ismerhetők föl és rövid ideig tar- 

.§ — tanak. Magasabb fejlettséget je- 

Say VA lent a gömb alak, a maga szám- 

ti b Szi talanul sok szimmetriasíkjával. 

13. ábra. A Tintinnidák keresztmetszete kancsó alakú Ilyenkor a sejten belül semmiféle 

(a — Calpionella alpina; b — Calpionella elliptica — más irányítottság nem ismerhető. 

ria, de azzal a különbséggel, hogy 

a részarányosság síkjainak a száma itt már nem végtelen, hanem határozott 

szám. Ilyennel találkoztunk sok sugárállatkánál is. Itt a síkok pontosan megszabott 

szöget zárnak be egymással, s valamennyien egy pontban metszik egymást. Ez a pont 

legtöbb esetben a szimmetria központja is. Ennek az alaknak a sejt-elrendeződése 

ismét további részarányosságok felismerését teszi lehetővé, finomítva a megfigyelések 

állat életmódjának és környezetviszonyainak a visszatükröződése. Hogy csak egy-két 

példát ragadjunk ki: megemlítjük, hogy számtalan sok szimmetria-síkja csak olyan 

alakoknak lehet, amelyeket minden oldalrólazonos közeg vesz körül. Jellemző ezekre, 

hogy aktív mozgást nem tudnak végezni, csak passzív lebegés lehet osztályrészük. 

Szilárd alapon való mozgás esetében viszont a kétoldali részarányossággal felépített 

testforma a legelőnyösebb. 

nyekre már az állati élet legalacsonyabb szervezettségi fokán álló egysejtűek esetében 

is felhívni a figyelmet, hiszen így már itt meggyőződhetünk az alak fontosságáról és 
jelentőségéről az állat életében. 

S most vegyünk búcsút az állati élet fejlődésének ezektől a legkezdetlegesebb for- 
máitól, az egysejtűeknek is már annyira színes és változatos világától s nézzük, 
hogyan és miképpen megy a folytonos fejlődés útján az állatvilág további szerveződése. 

állapothoz. Az amőbáknak ezek 

a részarányos formái azonban 

mindig csak bizonyos állapotban 

— mindkettő a felső jurából; c — a Tintinnopsella — föl, mit a középponttól kifelé in- 

carpatica az alsó krétára jellemző (A. H. Müller nyo- " gyló irány. A következő állapot 

ségjés még mindig a sugaras szimmet- 

sokasága által. A bilaterális szimmetria, vagyis a kétoldali részarányosság újabb meg- 
jelenési forma a részarányosság kialakulásában. 

Alapjában véve mindezen alakok, a részarányosságnak ez a különbözősége az 

A soksejtű állatok sorában természetesen a szimmetriaviszonyoknak sokkal jelen- 

tősebb szerepe van az állati test fölépítésében, mind a helyváltoztatás, mind a környe- 

zettel való kapcsolat szempontjából, de úgy gondoljuk, nem érdektelen ezekre a té- 

A MAGASABBRENDŰSÉG BÖLCSŐJE 


Sejthalmaz és álszövet 


Amidőn arról volt szó, hogy egyedfejlődésük legelején a soksejtűek is egyetlenegy 
sejtből állanak, amely azután barázdálódással előbb két, majd négy stb. sejtre oszlik, 
beszéltünk a szedercsíra állapotról is. Sejthalmazként jelenik meg, azaz a sejtek lát- 
szólag rendezetlen egymás melletti tömegeként. Az ostorosok között is előfordul, hogy 
az egyes sejtek telepet, kolóniát alkotnak. Eléggé közismert ebből a szempontból a 
Volvox, amely hosszú ideig valóban úgy is szerepelt a kutatók elképzelésében, mint 
az a példa, amely megmutatja az egysejtűtől a soksejtűek felé vezető út kiinduló- 
pontját. Az elképzelés annál is inkább látszott jogosnak , mert időközben felismertek 
olyan állatokat is, amelyek valóban a többsejtűek egyedfejlődésének csíraállapotát 
mutatják. Ezeket sejthalmazos vagy szedercsíraállatoknak (Moruloidea) nevezték el. 
Rendszerint megnyúlt testű, csillangókkal ellátott állatok. Kétségtelen, hogy sejtjeik 
között megkülönböztethető a sejteknek az a két nagy csoportja, amely a soksejtűek- 
ben mindenütt jelentkezik: a testi vagy szomatikus sejtek, és az ivarsejtek vagy 
gonocyták. A sejthalmazos állatok tehát valóban nem telepes egysejtűek, hanem a 
soksejtű állatok képviselői. Csakis mint magasabb szervezettségű, tengerben élő 
gerinctelen állatok élősködői ismeretesek. Az újabb kutatások azonban azt a kételyt 
támasztották, hogy vajon valóban elsődleges-e ezeknek az állatoknak ennyire kezdet- 
leges szervezettsége. Egyre inkább felmerül a gyanú, hogy másodlagosan, az élősködő 
állapot folyományaként leegyszerűsödött állatokról van szó, s így ezek egyáltalá- 
ban nem tekinthetők olyan állatoknak, amelyek az egysejtűektől a soksejtűek kiala- 
kulása felé vezető utat jelzik. Nyilvánvaló tehát, hogy a fejlődés útját meg kell pró- 
bálnunk más irányban is keresni. 

Az egysejtűek között vannak olyanok, amelyeknek egy sejtmagja van. De isme- 
rünk több sejtmagvú egysejtűeket is. Ezek nem tekinthetők lényegileg már egyetlen 
elemi organizáltságú sejtnek, hanem összetett szervezetnek. Újabban azt mondják, 
hogy több energidás sejtek az ilyen többmagvúak, szemben az egymagvú egy ener- 
gidás vagy monoenergidás sejttel. Így az egysejtűektől a soksejtűek felé vezető utat 
most ott keresik, ahol az egy energidás sejtből a több energidás sejt kialakulásához 
mutató út is van. Kétségtelen azonban, hogy a soksejtűek kialakulásának módja 
teljes bizonyossággal még nem volt megállapítható. Nagy segítséget tudott volna itt 
nyújtani az ősvilági élet, ha fossziliák alakjában megőrizte volna a fejlődésnek minden 
egyes szakaszát. Sajnos, eddig ilyen ősmaradványok nem kerültek elő, s minden való- 
színűség amellett szól, hogy a jövőben sem fognak előkerülni. Itt tehát nem új ős- 
maradvány-leletek, hanem a kémiai és fizikai ismeretek gazdagodása, valamint a 
módszertan új irányai hozhatják meg a kívánt eredményt. 

A sejthalmazos állatokat nem tekintve, a soksejtűek legkezdetlegesebb alakjai a 
szivacsok. Ezek testfelépítése a bélcsíra állapotnak felel meg. (Közbevetőleg itt 
jegyezzük meg, hogy a szedercsíra és bélcsíra közötti hólyagcsíra állapotnak megfelelő 
szervezettségű állatokat nem ismerünk.) 

A szivacsok álszövetes állatok. Mit is jelent ez? Előbb már szó volt arról, hogy a 
soksejtűeket felépítő sejtek testi és ivari sejtekre különülnek. A testi sejtek egyes 
csoportjai egymással szoros kapcsolatba lépnek, és azonos feladatokat végeznek el. 
A sejtek között az összefüggés annyira szoros, hogy a leggondosabban végzett szövet- 
tani kísérletekkel sem sikerült eddig — még a legkedvezőbb körülmények között 
sem — egyetlen kiválasztott sejtet életben tartani. A valódi szövetekben tehát az 
egyes sejtek között a kapcsolat rendkívül szoros. A szivacs testét felépítő sejtek kö- 
zött azonban lazább a kapcsolat. A külső lemez sejtjei a védelem szolgálatában álla- 
nak. Egyes ostorosokhoz hasonló galléros ostoros sejtek építik fel a táplálkozást végző 
belső lemezt. A zoológusok megállapítása szerint a szivacsok galléros ostoros sejtjei 
és a telepképző galléros ostorosok annyira hasonlók, hogy az utóbbiakban kell felté- 
telezni a szivacsok ősét. 

Zachvatkin szovjet kutató azt Írja a szivacsokról, hogy , ezeknek az állatoknak 
az embriogenezise az embriológiai paradoxonok valamiféle egyvelegének tűnik 
számunkra, a szokásos normától való eltérésnek és minden embrionális fejlődés leg- 
elemibb és legáltalánosabb törvényei megmagyarázhatatlan megsértésének". Zaciivat- 
kinnak ez a mondása is arra utal, hogy a szivacsok az állatvilág törzsfejlődésében is 
külön helyet kell, hogy elfoglaljanak. A szivacsok vakon végződő származási ágat 
képviselnek; hosszú földtörténeti időkön keresztül aránylag nagyon kis mértékű 
változást értek csak el. 

A szivacsok azonban a többi soksejtű állattól nemcsak álszövetes voltuk miatt 
térnek el, hanem egyedi fejlődésüknek egy sajátos vonásában is. Mint tudjuk, 
egyedi fejlődésében a szivacs a bélcsíra állapotot nem lépi túl. Még ez sem volna olyan 
feltűnő, mert látni fogjuk, és már olvastuk is, hogy a valódi szövetes állatok között 
is találkozunk ilyenekkel. Ezeknél azonban az ősszájnyílás megmarad, míg a sziva- 
csoknál! a lárva az ősszájnyílás helyével tapad az aljzathoz, s ezzel a tapadási hellyel 
szemben alakul ki másodlagosan egy nyílás, amely azonban kivezető nyílás. A víznek 
s ezzel együtt a tápláléknak a bevezetésére a testfalat áttörő pórusok szolgálnak. 
Ezért is nevezi az állattan a szivacsokat Poriferáknak, azaz pórusviselőknek. 

A rögzített életmód mellett most már világosan érthetővé válik számunkra, hogy 
miért olyan fontos a galléros ostoros sejtek, a choanocyták jelenléte a szivacsoknál. 
Ezek ostoraik mozgatásával a vizet oly módon áramoltatják, hogy a testfalat áttörő 
pórusokon keresztül a víz beáramolhassék az állati test belsejébe, az ősbélüregbe. 
Így részben a gázcseréhez szükséges Íriss víz kerül mindig a test belsejében levő sej- 
tekhez, részben pedig a vízzel együtt apró szerves lények is belekerülnek, amelyek a 
szivacsok táplálékát szolgáltatják. 

A szivacs testfala — már volt róla szó — a külső és belső csíralemezből áll. A ket- 
tő közötti kocsonyás tömegben, a mesogloeában alakulnak ki azok a szivacstűk, ame- 
lyek a test szilárdítását szolgálják. A szivacstűk anyaga vagy lágy szerves anyag, 
ilyenkor azt mondjuk, a szivacsnak hústűi vannak, vagy valamivel keményebb jel- 
legű szerves anyagból, vagy pedig szervetlen anyagból állhat. A keményebb szerves 
anyagot songinnak nevezik. Ezért hívják a szivacsokat spongyáknak is. Mindazok- 
nak, akik ma már fél századot megéltek, kedves emléke a gyerekkorból. Akkoriban 
ugyanis a betűvetés mesterségét még palatáblán palavesszővel tanulgattuk, s a pala- 
táblához hozzátartozik a zsinóron lógó kis spongyadarab is, amivel a palatáblát kel- 
lett letörölni. Nos, mi már akkor megismerkedtünk a szivaccsal. De csak annyit 

hallottunk róla, hogy tengerből szedik a szivacsbúvárok ! Sem a hústűk, sem a spongin- 
tűk nem alkalmasak fosszilizálódásra, s Így az ősmaradvány-anyagból nem is kerül- 
tek elő. 

De vannak szervetlen eredetű, vagy mész-, vagy kovaanyagból álló tűk is, 
amelyek fosszilisan is előfordulnak már. Ezek a tűk vagy csak laza szövedéket alkot- 
nak, vagy pedig egymással szilárdan kapcsolódnak. Előbbi esetben az állat elpusz- 
tulása után széthullanak, s ezek az egyes elemek találhatók meg ilyenkor a fosszilis 
anyagban, utóbbiban azonban szilárdságukkal lehetővé teszik az egész szivacstest 
fosszilizálódását is. z 

A tűk alakja roppant változatos lehet (I4. ábra), de bármilyen sokfélének is 
látszanak a tűk, végeredményben 
egytengelyű, négysugarú és három- 
tengelyű alaptípusokra vezethetjük Za 2b 
vissza alakjukat. A szivacstűk fajilag ÍG  egyátlytáttem— 

— sajnos — nem jellemzők a sziva- — 1b aes 

csokra, s Így a magányosan előkerülő 

tű csak az általános típust illetően 2c § 
tud felvilágosítással szolgálni. 

A szivacs testfalának felépítésé- 
ben is bizonyos fejlődési egymásután 
ismerhető föl. A legfejletlenebb típu- te 
sok testfalát egyszerű pórusok törik 
át; a következő állapotban a testfal 4 
megvastagodik és az ősbélüregből 
félgömb alakú kamrák nyúlnak bele. L 
A vízmozgató choanocyták a. belső 
testfalon ilyenkor már csak ezekben 
a kamrákban vannak meg. Még bo- 14. ábra. Szivacsiű típusok — 1a—lb — egyten- 
nyolultabb típusok testfal-vastago-  gelyű; 24—2b—2c—2d—3 — különböző négy- 
dásatovábbínegy s a Sállérős ÖStöTÖS tengelyű, és 4 háromtengelyű tű (Moore—La- 

35 megysa8 05 licker—Fischer nyomán 
sejtekkel kibélelt kamrák itt már 
egészen a testfalban helyezkednek el, 
s ebben csatornácskák segítségével egymással is összeköttetésben állnak. A testüregbe 
(ősbélüreg, amelyet s$ougocoedlnek is mondunk) bekerült víz az ősszájnyílás helyével 
szemben levő helyen kialakult kivezető nyíláson át távozik (I5. ábra). 

A szivacsok egyik sajátságos csoportját a marószivacsok alkotják. Ezeket 
fúrószivacs néven is emlegetik, de helytelenül, mert vegyi úton, váladékuk segít- 
ségével végzik romboló munkájukat. Mészvázas puhatestűek házát, kagylóját vagy 
mészköveket szemelnek ki, ezekbe belemarják magukat, s közben labirintusszerű 
járatokat alakítanak ki. A fosszilis anyagban is megtalálhatók a maró szivacsok 
(Cliona) nyomai (16. ábra), s így tudjuk, hogy a szivacsoknak ez a csoportja már a 
szilúrtól kezdve végzi munkáját. Jellegzetes nyomaik, amelyekkel a. bécsi egye- 
tem egykori világhírű őséletbúvár professzora, Abel (1875—1946) is sokat fog- 
lalkozott, egyáltalában nem tartoznak a ritka ősmaradványok sorába. 

Nézzük meg, hogy az ősmaradvány-anyagban milyen szivacsokkal találkozunk 
és mit mondanak nekünk ezek a maradványok a szivacsok törzsfejlődéséről. Miután 
a kovaváz ellenállóbb a mésznél, nyilvánvaló, hogy a kovavázasok az ősmaradvány- 
anyagban gazdagabban képviseltek, mint a mészvázasok. (Azt, hogy hús- és spon- 
gintűk fosszilisan nem ismeretesek, már előbb említettük.) 

A kovavázas alakok maradványai már a földtörténeti ókor elejéről, a kam- 

I5. ábra. A szivacsok testfal-tibusai — A — legegyszerűbb (in. ascon) ; BB, — bonyolultabb 

(ún. sycon) ; C—C,—Cs — a legbonyolultabb fal (leucon) . Jól látható, mint válik a testfal bo- 

nyolultabbá, egyre tagoltabbá. A nyilak a víz áramlási irányát jelzik, a sötétebb vészek bedig a 
galléros ostoros sejtek helyét tüntetik fel (Moore—Lalicker— Fischer nyomán) 


briumból is ismeretesek. Ezzel szemben mészvázasok csak a földtörténeti ókor közepé- 
től, a devontól kezdve kerültek elő. A legrégibb ismert kovatűs alak házfal-szer- 
kezete azonban már nemn a legfejletlenebb típust képviseli, hanem a testfal fejlődésé- 
nek második állapotát. Minden érv azonban amellett szól, hogy az ősi típus a leg- 
egyszerűbb testfal-alkotás volt. Minthogy ilyen a fosszilis kovavázas szivacsok 
között nem ismeretes, ebből a tényből arra kell következtetnünk, hogy a szivacsok 
törzsfejlődésének ősi szakaszait ősmaradványok, úgy látszik, nem őrízték meg. 
Mert nyilvánvaló, hogy a fejlettebb szervezettségre utaló testfal állapotának elérésé- 
hez a törzsfejlődésben hosszú időre volt szükség. Valószínű tehát, hogy a szivacsok 
törzsfejlődésének hosszú kezdeti szakasza már a kambrium előtti időkben végbement. 

A mészvázas szivacsok viszont megjelenésüktől kezdve 
mindmáig őrzik a legegyszerűbb testfal formát. A mészvázas 
szivacsok kezdettől fogva általában a sekélyebb tengerekben 
laktak és ma is ez a tengeri régió a legfontosabb élőhelyük. A ko- 
vavázasok közül azok élnek ma (és a földtörténeti múltban is) 
a tengerparthoz közeli sekély mélységekben, amelyeknek tűi 
egytengelyűek. Azok a szivacsok, amelyeknek négysugaras ko- 
vatűik vannak, már mélyebb vizekben találják meg legkedve- 
zőbb életviszonyaikat. Legfőbb elterjedési területük 90 és 350 m 
közötti mélységben van. Ezek főleg a vastagfalú úgynevezett Lz- 
thistidák, amelyek a kovavázas szivacsok között az ősmarad- 
vány anyagban is a legnagyobb szerepet játsszák. A három- 


16. ábra. Cliona — 


ÚGYSE TÁSA tengelyű tűkkel bíró kovaszivacsok a nagyobb mélységeket 


(Easton nyomán) — kedvelik, ma főleg 200—500 m között találhatók, de egyes 

alakjaik 4000 m, sőt néha 6000 m mélységből is előkerülhetnek. A nagyobb mélység- 
ben található alakok váza nem olyan vaskos, mint a sekélyebb tengeri formáké, ha- 
nem mintegy föllazul. Így jönnek létre azok a pompás szép szivacsvázak is, ame- 
lyeket például Venus-kosár néven ismernek a zoológusok, E váz artisztikuma va- 
lóban a sugárállatkákéval vetekszik! 

A földtörténeti múlt szivacsmaradványai főleg a már előbb említett Lithistidák 
és a háromtengelyű kovaszivacsok alakjait tartalmazza. Mindezek a maradványok a 
földtörténeti középkor végéig, a felső kréta időszakig, elsősorban olyan üledékekből 
kerülnek napvilágra, amelyek kétségtelenül sekélytengeri régióra utalnak. A sekély- 
tengert bizonyítja a kőzetanyag csakúgy, mint a többi előkerült ősmaradvány is. 
Ehhez a tényhez hozzájárul még az is, hogy a kréta időszak után, a harmad időszaki 
üledékekben a kovaszivacs maradványok jelentős mértékben meggyérülnek, alig 
találhatók. 

Ebben a jelenségben azt kell látnunk, hogy a szivacsokra nem alkalmazhatjuk 
minden további meggondolás nélkül a maiság elvét, vagyis az aktualizmus princíi- 
piumát. Az aktualizmus szerint az ősvilági élet maradványainak értelmezésében a 
mai tényekből kell kiindulni. Miután a szivacsoknál az ősmaradvány-anyag kétség- 
telenül bizonyos mértékig eltérő s a maiaktól különböző körülményekre utal, ebben 
az esetben arra kell gondolnunk, hogy a kréta végével kezdődően a szivacsok bizo- 
nyos életmódbeli változáson mentek keresztül. Főleg a háromtengelyű vázzal bíró 
kovaszivacsokon figyelhetjük meg ezt. A szivacsok nagyobb mélységbe húzódtak le, 
a tengerfenék olyan területeire, ahol a víz már egészen nyugodt, semmiféle hullám- 
verés nincs. Ezért vázuk — mint mondottuk — fellazult. 

A harmad időszaktól kezdve a szivacsok az ősmaradvány-anyagban sokkal 
ritkábbak, mint a jura és kréta üledékeiben, amikor virágkorukat élték. A harmad 
időszaktól kezdve észrevehető megritkulásuk nyilván szorosan összefügg azzal a 
jelenséggel, hogy a háromtengelyű tűvel bírók a mélyebb tengeri régiók lakóivá 
lettek. Márpedig arról is beszéltünk az előzőekben, hogy a földtörténeti múlt mélyebb 
tengeri üledékei Földünk felszínén jóval kisebb kiterjedésben fordulnak elő, mint a 
sekélyebb tengerben lerakódott képződmények. 

A szivacsok — mint az állatvilág fejlődésének oldalhajtása — valami csodálato- 
san lassú törzsfejlődési tempóról tanúskodnak. Az előbb említett mélyebb tengerbe 
húzódáson kívül még más oka is van megritkulásuknak. Ha ugyanis összehasonlítjuk 
a háromtengelyű (17. ábra), a négysugarú kovaszivacsok (I8. ábra) és a mészszivacsok 
(Ig. ábra) alakgazdagságát a törzsfejlődés folyamán, akkor jól érzékelhetjük, hogy a 
mészszivacsok nemzetségeinek száma is jelentős mértékben gyérült a földtörténeti 
középkor után. Pedig életmódbeli változás ennél az utolsó két csoportnál nem követ- 
kezett be. A képek azonban jól érzékeltetik, hogy mindhárom csoport törzsfejlődésé- 
ben a jura és a kréta időszak volt a legformagazdagabb szakasz. Ekkor volt virág- 
koruk. A három kép összehasonlítása viszont arról is meggyőz, hogy a szivacsok e 
három csoportjában különféle módon alakult a földtörténet egyes szakaszaiban az 
alakbeli gazdagság változatossága, de a jura-krétabeli felvirágzásban mindhárom 
csoport megegyezik. 

A rajzok szerkesztője, A. H. Müller, aki a világ legrégibb bányamérnöki akadémiá- 
jának, a szászországi Freiberg őslénytani tanszékének a professzora, sok más állat- 
csoport törzsfejlődési viszonyairól is készített hasonló grafikonokat. A változások 
magyarázata — miért gyarapszik meg nemzetségeinek számában valamely állat- 
csoport, vagy éppen miért csökken reg a számuk — sok esetben elég jól értelmezhető 
és magyarázható. A szivacsoknak, ezeknek a minden szempontból annyira saját- 
ságos és különleges állatoknak az esetében azonban eddig még nem sikerült kielégítő 

I7. ábra (fent balra). A há- 

vomtengelyű kovasztvacsok 

nemzetségeinek gyakorisága a 

földtörténeti korok folyamán 

(a szivacsoknak ez a csoportja 

a felső krétában érte el virág- 
zását) 


I8. ábra (alul). A négysugarú 
Lithistida szivacsok virágzása 
a jurában indul meg, s ugyan- 
csak a felső krétában éri el 
csúcspontját 


I9. ábra (fent jobvra) . A mész- 

szivacsok csak a karbon idő- 

szaktól kezdve válnak gyako- 

ribbakká; virágkoruk ezeknek 

is a kréta időszakra esik (A 

I7—I9. ábra A. HB. Müller 
nyomán) 


magyarázatot adni. Megoldatlan egyelőre ez a kérdés, de az élővilág sok egyéb kér- 

désének jövendő tisztázása bizonyára itt is meghozza majd a helyes választ. 
Mint amolyan konzervatív, lassú törzsfejlődési ütemű csoport, a szivacsok 

nem tartoznak az úgynevezett , jó" korjelző ősmaradványok közé, bár néhány alak- 


20. ábra. A Lithistida kovaszivacsok sorában vezérlő ősmaradványok Siphonia (b — teljes 
alak, a — keresztmetszet) a jurában, és az Astylospongia (c) a szilurból (A. K. Zittel nyo- 
mán 


jukat szokták vezérlő ősmaradványokként emlegetni (20. ábra). Ilyen a Lithistidák 
sorából az ordoviciumi ÁA:zlocobium, a szilurbeli Asíylosbongia, a felső krétából a 
tulipánhoz hasonló Szóhonia tuliba, vagy a körte alakú /erea, a háromtengelyű 
szivacsok közül a szilur időszaki Astraeosdongium (2I. ábra), a felső jurabeli, kehelyre 
emlékeztető alakú ZTvemadictyon (22. ábra), vagy az össze nem téveszthető alakú, 
gombához hasonló, sőt talán esernyő alakúnak is mondható felső krétabeli Coedop- 
tvchium agaricoides (23. ábra). A mészvázas szivacsok sorából egy hazai leletet szeret- 
nénk közelebbről kiemelni: a veszprémi 
Jeruzsálem hegy felső triászkori márgá- 
jából előkerült Amblysiphonella lőrenth- 
eyi nevű ősmaradványt (24. ábra). 


2r. ábra (balra). Az Astraeospongium a 

szilurra jellemző háromtengelyűl kovaszivacs 

felül- és oldalnézetben (A. H. Müller nyo- 
mán) 


22. ábra (jobbra). Kehelyre emlékeztet a 
jurdra jellemző Tremadictyon alakja (A. 
H. Müller nyomán) 

23. ábra. Krétabeli a gombához hasonló Coeloptychium — a — oldalnézet, b — alulnézet, 
c — a váz nagyított vészlete (A. H. Müller nyomán) 


. Századunk első évtizedében a magyar földtani kutatás kitűnő irányítója, Lóczy 
Lajos (1849—I920), aki kimagasló kutatásaival hallatlanul sokat lendített a magyar 
földtan ügyén, nagyarányú és széleskörű kollektív munkát indított meg a Balaton és 
környékének tanulmányozására. A kutatások eredményeit sok kötetes sorozat őrzi, 
amelyben természetesen jelentős szerepe van a földtani és őslénytani kutatások 
eredményeinek is. Lóczy Lajos nemcsak mint tudós, hanem mint szervező is kitűnő 
tulajdonságokkal rendelkezett, és számos külföldi kapcsolatát is mozgósítani tudta a 
Balaton tudományos tanulmányozásának céljaira. Míg a Balaton-felvidék földtani 
viszonyairól kiadott vaskos kötetet egymaga írta meg, addig a 4 még vastagabb 
őslénytani függelékként szereplő kötetben az előkerült anyag feldolgozásának ered- 
ményeit a világ legkitűnőbb specialistáinak tollából olvashatjuk. Így — egyebek 

között — a szivacsokat Vinassa de Regny olasz 

professzor monográfiája ismerteti. Lóczy őt kérte 

föl a szivacsok földolgozására s Vinassa de Regny 

eleget is tett a megbízásnak. Néhány új, eddig 

még nem ismert szivacs is előkerült a déli Bakony 

területéről, s ezek egyikét nevezte el Lórenthey 

Imréről. Lőrenthey akkoriban a budapesti tudo- 

mányegyetemen az őslénytan rendkívüli tanára 

volt, majd később, amidőn Hantken Miksa tan- 

székét újra fölállították, az őslénytan professzora 

4— lett. Az ő emlékét örökíti meg ez a jellegzetes, 
tagolt testű, felső triászbeli mészszivacs. 

Talán kissé túl sok is volt a szó a szivacsok- 

ról, amelyek bizony igen lassú fejlődésűek, de 

24. ábra. Az Amblysiphonella 15- — sok szempontból, minden kezdetleges szervezett- 

rentheyi kőmagja (a) és keresztmet- — ségük mellett is, az egész állatvilág egyik leg- 

métt si vég Ke a hk fájlra érdekesebb csoportját képviselik. S mégis foly- 

made. 2 nyit a VZ — tatnunk kell elmélkedésünket, ha nem is az igazi 


áramlási irányát (Vinassa de R 
sijomás) ESB szivacsokról, hanem olyan ősmaradványokról, 

amelyek talán nem szivacsok, de" mégis ezekkel hozhatók leginkább rokoni kap- 
csolatba. 

A földtörténeti ókor első felében, az ordoviciumtól a devonig elég gyakran talál- 
hatók csepp alakú, kb. 5 cm nagyságú, mészvázú, Receptaculites néven leírt ősma- 
radványok. Pontosabb rokonsági körüket eddig ugyan nem sikerült meghatározni, de 
ma a paleontológusok túlnyomó nagy része erősen módosult szivacstűket lát a Recep- 
taculites falát felépítő elemekben (25. ábra). 

A másik csoport még több érdeklődésre tarthat számot. A Receptaculitesnél is idő- 
sebb maradványokról van szó, amelyeket törzsfánk a szivacsok alatt külön levélként 
tüntet föl szivacsszerűek ( Archaeocyatha) néven. Kettősfalú, kúp alakú maradványok 
(26. ábra.) A falakat likacsok törik át, s a két fal között függőleges lemezek is láthatók. 

25. ábra. A Receptaculites 
keresztmetszete (A. H. Müller 
nyomán) 


26. ábra. A szivacsok rokonságába sorolják 

a bizonytalan rendszertani helyzetű Archa- 

eocyathákat (vázlatos rajzunk testfelépíté- 
sükről nyújt felvilágosítást) 


Ilyen vázzal rendelkező alakok ma nem élnek, de a váz alakja és a falak likacsossága 
még leginkább azt teszi valószínűvé, hogy ezek az egykori élőlények a szivacsok 
rokonságába tartoznak. , Ideális" vezérlő ősmaradványok. Más szóval ez annyit 
jelent, hogy rövid ideig éltek, maradványaik csak az alsó és középső kambriumból 
ismeretesek, ezzel szemben nagy területen terjedtek el: délen egészen Új-Zélandig, 
északon pedig Szibéria 707 északi szélességen fekvő vidékéig is megtalálhatók. Az 
ÁArchaeocyathák zátonyalkotó szervezetek voltak. A mai zátonyalkotók földrajzi 
elterjedése korántsem esik ennyire tág határok közé, mert zátonyalkotók csak a 
meleg tengerek vizében tenyésznek. Ebből aztán sokan arra következtettek, hogy az 
alsó és középső kambrium idején egyenletes meleg volt Földünk egész felületén, ha 
zátonyépítő szervezetek ilyen tág határok között élhettek. 

De talán más magyarázatot is találhatunk elterjedésükre. A. geológusok túl- 
nyomó többsége a lánchegységekben látható gyűrődések alapján arra gondol, hogy 
története folyamán Földünk egyre inkább zsugorodott. Az újabb vizsgálatok tükré- 
ben azonban egyre inkább úgy kezd festeni a dolog, hogy ennek az elgondolásnak 

éppen az ellenkezője igaz: Földünk az elmúlt évszázmilliók folyamán tágult. Ennek 
a tágulásos elméletnek éppen magyar tudós, Egyed László professzor az egyik leg- 
lelkesebb harcosa. Adatai alapján kitűnő geográfusunk, Kádár László, a debreceni 
egyetem földrajzprofesszora olyan földgömböket szerkesztett, amelyeken a föld- 
történeti múlt kisebb kiterjedésű Földjének viszonyait figyelhetjük meg. Amidőn a 
kambriumi állapotot ábrázoló földgömbön Kádár László ezeket megmutatta, — leg- 
nagyobb meglepetésemre — azt láttam, hogy Szibériának azok a ma csaknem sark- 
köri területei, amelyeken a zátonyépítő Archaeocyathák maradványai megtalálhatók, 
jóval délebbre kerültek. Majdnem olyan szélességi körre, amely már közel áll a 
zátonyépítő szervezetek mai elterjedési területéhez. Ilyen alapon úgy látszik, hogy 
a7 őslénytan is szolgáltathat bizonyítékokat a tágulási elmélet számára. 


Színpompás világ a tengerfenéken 


Minden útleírásban, amelyben a Vörös-tenger szerepel, olvashatunk a korallok 
bámulatosan mozgalmas és színes világáról. A mozgalmas szó talán nem is hangzik 
itt egészen helyesen, hiszen a tengerfenékhez rögzített életmódot folytató állatokról 
van szó. Tapogatóik folytonos mozgása azonban a mozdulatlanul rögzített állat 
ellenére is roppant mozgalmas életet varázsol a néző szeme elé. Hogy a látványban 
még jobban gyönyörködhessünk, újabban üvegfenekű csónakokkal is rendeznek 
kirándulást a Vörös-tengeren. Akik ilyen csónakázáson részt vettek, mind a leg- 
nagyobb elragadtatással áradoznak a látottakról. Azt mondják, hogy már nem is 
lehet színpompáról beszélni, hanem egyszerűen színorgiát kell mondani. Nemrégiben 
egy nemzetközi összejövetelre egyik kollégánk éppen a Vörös-tengerről érkezett 
meg, ahol ő is részt vett az üvegfenekű csónaktúrán. A szakember lelkesedése még 
három-négy nappal az élményszerű utazás után is annyira élénk volt, hogy alig 
tudta magát a színpompás világ hatása alól kivonni. 

Ez a színes élővilág az állatok törzsfejlődésében a szivacsokhoz még közelálló, 
de azoknál már mégis fejlettebb szervezettségű korallok csoportját képviseli. 

Miben hasonlítanak a korallok és rokonaik a szivacsokhoz? Abban, hogy mindkét 
csoport a testüregnélküli állatok fejlődési fokán áll. Tehát egyedi fejlődésében nem 
jut túl a bélcsíra állapotán. Éppen ezért a régebbi rendszertanok közös törzsben, 
az űrbelűek (Coelenterata) törzsében egyesítették ezeket az állatokat. A fennálló 
különbségek azonban arról győzték meg az állatrendszertan és az őslénytan művelőit 
egyaránt, hogy ez az összefoglalás nem helyes. Nézzük meg ezek után, miben mutat- 
koznak különbségek? 

Fontos különbség, hogy a szivacsok ősszájnyílása bezárul, helyette a testfalat 
áttörő pórusok szolgálnak arra, hogy rajtuk keresztül a víz bejuthasson a test bel- 
sejébe, a sdongocoedlba, míg a korallok ősszájnyílása megmarad, végleges szájnyílássá 
alakul. A szivacsoknál az ősszájnyílás eredeti helyével szemközt kivezető nyílás 
alakul ki, ilyennel a koralloknál és rokonainál nem találkozunk. A leglényegesebb 
különbség abban nyilvánul meg a két csoport között, hogy a szivacsok álszövetesek, 
míg a korallok és rokonaik már valódi szövetekkel bíró állatok. Az állatvilág szer- 
veződésében ismét egy jelentős, minőségi, ugrásszerű változás következik be: a 
valódi szövet kialakulása. 

A korallokat és rokonaikat egyúttal az is jellemzi, hogy szöveteikben úgynevezett 
csalánozó sejtek vannak, amelyek alapján ezt az egész állattörzset csalánozók (Cni- 
daria) néven foglalják össze. A test felületén, különböző helyeken, különböző sűr(iség- 

ben találhatók az ektodermában létrejött csalánszervek. Ezek csalánsejtekből álla- 
nak, amelyeknek tokjában van a hegyes, átfúrt csalánfonal. A test felületén látható 
a csalántüske. Ha ezt inger éri, a csalánfonal rugalmasan kilövell és a csalánsejt 
váladékát csatornáján keresztül az ingert keltő testbe juttatja. Ennek a berendezés- 
nek részben védelmi, részben táplálékszerző szerepe van. 

Eddig mindig csak annyit mondtunk, hogy a korallokról és rokonaikról van szó. 
Nézzük meg közelebbről ezt a rokonságot is] A testfelépítés hasonlósága, azaz valódi 
szövetek, azután csalánozó sejtek jelenléte és a testüregnélküliség állapota alapján a 
korallok rokonságába tartoznak a hidrák és a medúzák is. Mindezen alakok vízben 
élnek, többségük a tengerben. Legnagyobb részük sugarasan részarányos, a kétolda- 
lian részarányosak ritkábbak. Szájnyílásuk körül egy vagy több körben elhelyezett 
tapogatók ülnek. Valamennyi csalánozóról 
elmondhatjuk, hogy vagy magányos, vagy 
telepes; vagy rögzített, vagy szabadonúszó 
életmódot folytat. Sokszor nemzedékváltako- 
zás jelenségét is tapasztalhatjuk a csaláno- 
zóknál. Ez abban áll, hogy ivarosan és ivar- 


talan úton létrejött nemzedékek váltják egy- 
mást. A kétféle nemzedék külső megjelenési 
alakja is elütő: polip és medúza. A polip a 
helyheznőtt, a medúza a szabadon úszó forma. 
Nem minden csalánozónál következik be sza- 
bályosan ez a váltakozás ; vannak esetek, arni- 
kor egyik vagy másik alak kimarad. 

A csalánozók szervezettségének fejlődé- 
sére vonatkozóan a polipnemzedék ad világos 
magyarázatot. Egyes típusok polipjainak az 
ősbélüreg keresztmetszetében egyszerű kör 

27. ábra. Édesvízi hidra hosszmetszete 

(jobb oldalt két csalánozó sejt: az egyik 

eredeti állapotban, a másik kilökött os- 

torral) (Moore—Lalicker—Fischer 
nyomán) 


alakja van. Ezeket nevezzük hidroid-poli- 
poknak. Nyilván a legalacsonyabb fokú szer- 
vezettséget jelentik a csalánozók sorában. Magasabb fejlettségűek azok a polip 
típusok, amelyeket scyphopolib néven emlegetnek. Ezeknél az űrbélt, vagyis a gast- 
ralis üreget válaszfalak egy központi és négy kerületi részre tagolják. A legma- 
gasabb szervezettségű alakoknál az űrbél még erősebben tagolt. Azonkívül pedig 
ennél az authozoo-jolidnak nevezett típusnál a szájlemezből garat indul az űrbél 
felé, s ennek végén van a tulajdonképpeni szájnyílás. 

Az első esettel találkozunk egyebek között a mi édesvizeinkben is gyakori zöld 
hidránál, Ez az állat azon kevés csalánozó egyike, amelyik édesvízben él. A csaláno- 
zóknak ilyen hidroid-polippal bíró alakjait hidraállatoknak nevezi az állatrendszertan. 
Az édesvízi zöld hidra nem telepalkotó. Testének fölépítéséről a 27. ábra tájékoztat 
bennünket. A hosszmetszetben jól látjuk, hogy a testfal a külső és belső csíralevélnek 
megfelelően két rétegből s a köztük levő kocsonyás szerkezetű, már a szivacsoknál is 
emlegetett köztes rétegből (nesogloea) áll. Látjuk a tapogatók övezte szájnyílást, 
amely a tagolatlan űrbélbe nyilik. A kép alsó részén bimbózással új egyed van kialaku- 
lóban. Oldalt érintetlen és már , használt" csalánsejtet látunk. 

Van a hidrának még egy olyan tulajdonsága, amelyről érdemes megemlékezni : 
a nagyfokú regenerálódási képessége. Más állatok esetében is előfordul jelentős mér- 
tékű regenerálódás, de a hidra szinte egyedülálló ebből a szempontból. Ha egy hidrát 
darabokra vágunk, minden egyes darabból új egyed képződik, sőt, még ha szitán 
áttörjük, akkor is minden részecske új hidrává tud kiegészülni. 
13 Az élővilág fejlődéstörténete 

A tengerben élő hidrák legtöbbnyire telepalkotók. A telep nyélből s a rajta 
kialakuló egyedekből áll. A nyelet kitinszerű anyag veszi körül, amely szilárdításra 
szolgál. Ez a nyél sokszor úgy tapad meg az aljzaton, hogy elburjánzik, gyökérszerűen 
szétterül, és ebből a , gyökér"-ből több nyél is kiindulhat, úgyhogy egészen tekin- 
télyes kiterjedésű telepek alakulhatnak ki. Vannak olyan alakok is, amelyeknél 
közvetlenül ebből a gyökérszerűen szétágazó részből nőnek ki az egyes egyedek. 
A gyökérszerű rész el is meszesedhetik, és így már alkalmassá válik arra is, hogy 
ősmaradványként megmaradhasson. Ennek az elmeszesedésnek köszönhető, hogy — 
ha nem is sok, de mégis egynéhány — hidramaradvány a földtörténeti múltból is 
ismeretes. Ha most még hozzátesszük, hogy egyes hidrák — s éppen azok, amelyek- 
nek meszes részei is vannak — részt vesznek a zátonyok felépítésében is, akkor 
világossá válik, hogy a fossziliák között is van szerepük. A korallzátonyok építésében 
is résztvevő hidrafélék maradványai nálunk is megtalálhatók harmad időszaki 
képződményeinkben. Itt nem nőnek ki egyforma alakokat tartalmazó nyelek, de a 
különböző alakok nyoma az aljzaton megmarad (28. ábra), s ez a fosszilis anyag 
szerkezetében is fölismerhető (29. ábra). 


28. ábra. A hidrateleb vázlata a gyökérvész csatornajárataival s a különböző feladatokat végző 

polipokkal (gastrozooid, dactylozooid), amelyek nagyobb (gastroporus) és kisebb álmérőjű 

janet ázebesz], csövekben folytatódnak a bázisban, vagyis gyökérvészben. A pPórusokban 

emezek ts találhatók. A polipokon kívül ismedúzák is létrejönnek a telepben. Ezek szabadon 

úszó életmódúak. I — gastrozooid; 2 — medúza; 3 — dactylozooid; 4 — ampulla, amelyből 

meduza szabadul ki; 5 — felületi csatorna; 6 — dactyloporus; 7 — lemez, 8 — gastroporus; 
9 — csatorna a telepben. (Moore nyomán) 

Más alakok hidratelepének az alja körkörös lemezek alakjában fejlődik, ismét 
másoké pedig amolyan mogyoró nagyságú, de korántsem szép sima felületű gömböcs- 
kék formájában jelentkezik. Ez utóbbiakat kissé részletesebben is megismertetjük. 
Ugyanabból a Jeruzsálem-hegyi felső triászkori márgából váltak egyebek között 


29. ábra. Fosszilis Millepora-telep felületi csiszolata (a) és keresztmetszete (b). Az ampullákban 
alakulnak hi a medúzák I — gastroporus; 2 — dactyloporus; 3 — ampulla; 4 — lemez 
(Moore nyomán) 


ismeretessé tömegesen, amelyről a szivacsoknál már megemlékeztünk. Sok-sok száz 
, mogyoró" került elő innen, amelyeknek a meghatározása hosszú időn keresztül 
nem sikerült. 

Amikor a Lóczy Lajos megszervezte kollektíva még dolgozott, a gyűjtők a 
kis gömböcskéket nem méltatták figyelemre, s Így történt meg, hogy a Balaton 
tudományos tanulmányozásának eredményeiről kiadott monográfiában ezek az 
ősmaradványok nem szerepelnek. Időközben kitört az első világháború, amely 
azután a Lóczy Lajos által összekovácsolt munkaegyüttes tudományos kutatásait 
is végleg lehetetlenné tette. Csak jóval a háború befejezése után került szőnyegre e 
maradványok kérdése. Egy lelkes gyűjtő hívta föl rájuk fiatalon elhúnyt paleon- 
tológusunk, Kutassy Endre (1898—1938) figyelmét. Kutassy Endre aprólékos könyv- 
tári kutatás és sok múzeum anyagának áttanulmányozása után megállapította e 
maradványoknak a mibenlétét s kimutatta, hogy ezek a Helerastridium conglobatum 
néven ismert hidraféléhez s annak alfajaihoz tartoznak, Ez az állat a földtörténeti 
középkor elején, a triász időszak folyamán a meleg, ősi Földközi-tenger vizében 
nagy területeken élt, és a sekély tengeri régiókban tanyázott. Így azután az egykor 
félrelökött, ősmaradványnak el sem ismert kis gömböcskékről is kiderült, hogy az 
élet fejlődéstörténetének egy fontos láncszemét alkotják, amelyek nemcsak a bezáró 
kőzetréteg korára vonatkozóan adnak fölvilágosítást, hanem a kőzet keletkezési 
helyére és viszonyaira nézve is. 

Tengerpartok közelében lakók jól! ismerik a remeterákot. Ez a sajátságos, társa- 
ságot nem kedvelő rák üres csigaházakat keres, potrohát a csigaházba rejti, s azután 
vándorlásai során magával cipeli a csigaházat is, mint valami autó a lakókocsit. Persze, 
ez a hasonlat, már a mozgás sebességét tekintve is, épp olyan erősen sántít, mint a 
hasonlatok általában. De hát nem is ez a lényeges itt, hanem az a tény, hogy a mozgó 
csigaházakon is megtelepedhetnek hidratelepek, amelyek aztán egész sajátságos 

külsőt ölthetnek. Egyiptom eocénkori rétegeiből Kerunia néven Írtak le ilyen furcsa 
alakokat. A Kerunia név a lelőhely neve, Birket-el-Kerun nyomán adódott. Ehhez a 
Keruniához megszólalásig hasonló ma élő ún. Hydractiniákat találtak (30. ábra) 
a Fidzsi-szigetek közelében. Itt egy féreg lakócsövére telepedett rá a hidratelep. 
A két váz hasonlósága mindenesetre igen nagy. Megfigyelték azt a jelenséget is, hogy a 
Hydractinia csigaházra telepedett, amely a remeterák , pótkocsija"" volt, s azt nem- 
csak a felületén nőtte be, hanem a csigaház szájnyílásába is behatolt. Ezzel persze a 
Hydractintának óvatosan kellett eljárnia, mert a remeterák szabad mozgását nem 
korlátozhatta. Így aztán sokszor egészen sajátságos telep- 
formák alakultak ki, amilyenek az ősmaradvány-anyag- 
ban is előfordulhatnak. Az ilyen maradványok termé- 
szetesen igen alkalmasak arra sajátságos alakjukkal — s 
méghozzá esetleg rossz megtartásukkal is —, hogy ala- 
posan igénybe vegyék a paleontológusok minden tudá- 
sát és anyagismeretét, hogy e sajátságos maradványok 
igazi mivoltát megállapíthassák. 

Fejezetünk elején már szó volt arról, hogy a csalá- 
nozók sorában a hidra képviseli a legegyszerűbb típust. 

j $ . . Ennél fejlettebb a scypho-polippal bíró kehelyállatok 
30. ábra. Az egyiptomi  sora.Sok olyan ősmaradvány van, amelyeket ezek közé so- 
eocénkori vétegekből előke- Za. B 8 : ; 
rült Kerunia nagyon ha-  roznak, legtöbbjük azonban annyira vitatható, hogy biz- 
sonltt a ma élő Hydrac- tos hovatartozandóságukról nem beszélhetünk. Könnyen 

tiniára (Abel nyomán) el is képzelhető mindazok számára, akik valaha is láttak 

a tengerben olyan medúzát, amely a kehelyállatok sorába 

tartozik, hogy fosszilis előfordulásuk bizony alig lehetséges. Újabban ezekkel hozzák 

kapcsolatba azokat a földtörténeti ókor folyamán kihalt egészen sajátságos és nehe- 

zen értelmezhető maradványokat is, amelyeket mi a tengeri pillangóknál, vagyis a 
csigák egyik csoportjánál fogunk ismertetni. 

A fejlődés sora azonban halad tovább, s így a csalánozók között most már meg 
kell ismerkednünk a legfeljettebb típust képviselő korallokkal is. Ezek a ,,virág- 
állatok", amelyek nevüket nemcsak rögzített életmódjuknak, hanem színpompájuk- 
nak is köszönhetik. A korallok mind a tengerben élő állatok. A tengervíz sótartamá- 
nak a változásaival szemben rendkívül érzékenyek, a sótartalom csökkenését nem 
viselik el: sztenohalin szervezetek. Ha a Világatlasz Ausztráliát ábrázoló lapját 
ütjük föl, akkor is megfigyelhetjük, de természetesen még világosabban látszik 
részletes hajózási térképen, hogy az Ausztrália északkeleti partvonalával párhuzamo- 
san futó nagy korallzátony azokon a helyeken, ahol folyók ömlenek a tengerbe, 
megszakad. Ezeken a helyeken ugyanis a víz egy kissé kiédesedik a beömlő folyók 
víztömegétől, s ez a kisfokú felhígulás már elviselhetetlen a korallok számára. 

A korallok között vannak magányos és telepes formák. A telepek néha nagy 
kiterjedésű zátonyokká nőhetnek. A zátonyok fölépítésében természtesen nemcsak 
korallok vesznek részt, hanem az állat- és növényvilág sok más tagja is. A növények 
sorából rengeteg moszat, az állatok közül, mint már említettük, egysejtűek, bizonyos 
szivacsok, hidrafélék, de mohaállatok, pörgekarúak, sőt kagylók és sok más egyéb 
szervezet is ismeretes mint zátonyépítő. 

A magányos koralloknak mind a hő-, mind a fényigénye lényegesen kevesebb a 
telepesekénél, illetve a zátonyképzőkénél. Míg magányos korallok néha több ezer 
m mélységben, fény nélkül és hideg vízben is élnek, addig a zátonyépítők 35—50 m, 
kivételesen 80—100 m mélységig élnek meg s csak a legalább 18-20C" hőmérsékletű 
vízben. Ha megnézzük, hogy ma hol találunk korallzátonyokat, kiderül, hogy elter- 

jedésük nagyjából a 307 északi és déli szélesség közötti területre korlátozódik. Az aktu- 
alizmus alkalmazásával, amelyről már megemlékeztünk, azt az álláspontot képviselik 
az őséletbúvárok, hogy azok a tengerek, amelyekben a. földtörténeti múltban korall- 
zátonyok alakultak ki, ugyancsak melegvizűek voltak. Az őslénytan egyik lényeges 
megállapítása, hogy a zátonyépítő korallok éppenúgy, mint a többi zátonyépítő 
szervezet is, nem viseli el a hőmérséklet-ingadozást, tehát sztenotherm szervezetek. 
Egyébként a zátonyépítés is különböző helyeken mehet végbe, ezért a zátonyok- 
nak is többféle fajtáját szokás megkülönböztetni. A zátonyok különböző formáival 
annak idején már Darwin is foglalkozott. Az ő nyomán fejlesztették azután még 
tovább a zátonyok kutatását és rendszerezését. Általában 3 típust szoktak meg- 
különböztetni. A szegélyzátony közvetlenül a tengerparthoz csatlakozik és azzal 
párhuzamos lefutású. A nyílt tenger felé a zátony meredeken esik le. A másik típus a 
sánczátony, amely a szegélyzátonnyal néha szoros kapcsolatban áll. A sánczátony 
is a parttal párhuzamosan fut le, azonban attól távolabb. Az előbb említett kelet- 
ausztráliai nagy zátony esetében a sánczátony a parttól mintegy 30—100 km távolság- 
ban húzódik. Magának a zátonynak a szélessége 300—500 m-nél nem több, de annál 
kiterjedtebb hosszirányban. Ez Földünk leghosszabb zátonya: mintegy 2400 km. 
A másik ilyen hosszan elnyúló, de zárt ellipszis alakú sánczátony Új-Kaledónia 
szigetét veszi körül — nem kevesebb, mint 1500 km hosszúságban. A sánczátony és 
szegélyzátony összefonódása pedig a Vörös-tengerben figyelhető meg legszebben. 
A korallzátonyok legérdekesebb típusát az afollok képviselik. Többé-kevésbé 
kör alakú zátonyok, amelyek a nyilt tenger felé nagyon meredeken hajlanak le, 
belül pedig sekély medencét, lagunát fognak közre. Az Ausztráliától keletre és északra 
fekvő óceáni területen ezrével találhatók atollok. Darwin szerint ezeknek a keletkezése 
a nagy óceáni mélységekből hirtelen kiemelkedő, legtöbbnyire vulkáni eredetű 
szigeten megindult szegélyzátonnyal kezdődött. Az óceáni fenék lassú, állandó 
süllyedése következtében a szigetet először a szegélyzátonyból kialakult sánczátony 
vette körül, amely azután a további süllyedéssel kapcsolatban atollá alakult át. 
A lassú süllyedés természetesen azt is magával hozta, hogy a korallzátony nagyobb 
mélységbe jutott, mint amilyenben a zátonyképzők még megélhetnek. A zátonynak 
ez a nagyobb mélységbe jutott része elpusztult, és a korallok egyre magasabbra és 
magasabbra nőttek, hogy a számukra kedvező mélységet tarthassák meg. Így jöttek 
létre a sokszor több száz méteres vastagságot elérő zátonyok, amelyeknek az alján 
az elhalt koralltelepek, tetején pedig, kedvező mélységben, az élő állatvilág található. 
Nagy nevezetességre tett szert ebből a szempontból az Ellice-szigetcsoport 
egyik kis szigete, Funafuti. A Csendes-óceán nyugati részének szigetekben oly gazdag 
világában van az atollok igazi hazája. Az Ellice-szigetcsoport mindössze 26 km 
kiterjedésű és több apró kis atollból áll. Telegdi-Roth Károly (1886—I955), az első 
magyar Ősállattan c. tankönyv szerzője, erről szólva megemlíti Darwin elméletét. 
Darwin szerint az atollok úgy alakultak ki, hogy vulkáni szigetek a legfiatalabb 
földtörténeti időkben besüllyedtek. Telegdi-Roth ezt az elgondolást, legalábbis az 
atollok nagy részére, helyesnek látja. Az Ellice-szigetcsoport Funafuti szigetén végzett 
próbafúrás eredménye is ezt igazolta. A sziget mintegy 4000 méteres tengermélység- 
ből emelkedik ki, külső lejtője 800 m mélységig még mindig 25" és csak onnan kezdve 
laposodik el. I600 és 2600 m között talpát zátonytörmelék borítja. A közrezárt laguna 
csak mintegy 50 m mély. Az atollnak a tenger színe fölé eső része keskeny, üreges 
zátonymészkőből áll. Anyagának felépítésében sokkal több Foraminifera-iszap és 
Lithothamnium — azaz mészvázas alga — van, mint amennyi a koralltelepek anyaga. 
A próbafúrás 340 m mélyre hatolt le anélkül, hogy a zátony alját elérte volna. A fúrási 
anyagból kikerült Foraminiferák a benthoszhoz tartozó, vagyis a tengerfenéken élő 

típusok, valamennyien ma is élő formák, éppúgy a korallok is; 28 faj közül csak 6 
olyan akadt, amely ma a Funafuti zátonyon nem él, de azok is megtalálhatók a 
Csendes-óceán faunaterületének más atollján. Mindebből az következik, hogy az 
atoll mélyre süllyedt részei is a legfiatalabb földtani időszakban épültek, hogy tehát a 
Funafuti atoll keletkezésére a Darwin és a világhírű ásványtudós Dana által fel- 
állított elmélet kétségtelenül megállja helyét. ,, Ezzel szemben a Bermuda főszigeten 
1914-ben 435 m mélységre lefúrt lyukban a korallzátonyt csak Ixő m vastagságban 
lehetett kimutatni, alatta vulkán tömege foglalt helyet" — írja Telegdi-Roth Károly. 

Azt, hogy a zátonyépítő korallok számára a legkedvezőbb mélység miért éppen 

35 méterig terjed, az a tény magyarázza, hogy ezek az állatok egysejtű zöldalgákkal 
élnek együtt, szimbiózisban. A szimbiózis különféle fajú alakoknak olyan együttélése, 
amidőn az együttélés mindkét szervezet számára előnyös. Az algák a növények közé 
tartoznak, s így táplálkozásukhoz napfényenergiára van szükségük. A korallok 
az algákat azért nem bántják, mert csak állati eredetű táplálékkal élnek, s így az 
egysejtű növényeket nem eszik meg. Az algák számára meg a korallok kiválasztási 
termékei jelentenek hasznot, mert ezeket saját táplálkozásukban felhasználják. 

Érdekesek azok a megfigyelések is, amelyek a zátonyok növekedésére vonatkoz- 
nak. Ezek szerint a zátonyok magassági növekedése évi átlagban 4 és 3 cm között 
váltakozik, úgyhogy az óceáni fenék egyidejű süllyedését föltételezve, 80 m vastag 
zátony kialakulása 2400—I6 000 év alatt mehet végbe. A zátony viszont elpusztul, 
ha az óceáni fenék süllyedése gyorsabb ütemben történik, mint amilyen gyorsasággal 
a zátony fölfelé növekedni tud. Ilyenkor részben a fényhiány miatt következik be 
az elhalás, részben a szárazra kerülés vagy a víz eliszaposodása, vulkáni laza törmelék- 
kel történő elboríttatása, a tengervíz sótartalmának megváltozása és a vízhőmérsék- 
letnek 18C" alá süllyedése miatt. Igen érdekesek, de nagyon aprólékos, pontos meg- 
figyeléseket követelnek meg azok a kutatások, amelyek a földtörténeti múltból ismert 
korallzátony-képződményekre vonatkoznak, s a fent felsorolt okokat igyekeznek 
kimutatni a régmúlt földtörténeti időkben. 

Mint láttuk, a korallok világának, különösen a zátonyoknak élete rendkívül 
lréés és a tudományos kutatás számára is hallatlanul izgalmas kérdéseket 
vet föl. 

Most azonban vizsgáljuk meg azt is, hogy a koralloknak milyen a szervezettsége. 
A csalánozók említésekor már ismertetett két alapforma közül a koralloknál csak a 
polippal találkozunk. Azt már hallottuk, hogy a korallok polip alakja, az anthozoo- 
polip képviseli a legfejlettebb típust. Ennek ősbélüregét sok sövény tagolja s a tulaj- 
donképpeni szájnyílás garatcső végén nyílik az erősen tagolt ősbélüregbe. A korallok 
egy részénél az egész test felépítésében csak lágy szövetek vesznek részt, egy más 
részüknél szaru anyag is előfordul. Természetes, hogy ez a két típus az ősmaradvány- 
anyagban nem található meg. De vannak olyan korallok is, amelyek meszes vázat 
alakítanak ki s ezeket kőkoralloknak (Madreporaria) nevezik. Ezek már alkalmasak 
arra, hogy ősmaradványok formájában fennmaradhassanak. S ezeknek a kőkorallok- 
nak a maradványait valóban ismerjük is, ha nem is a földtörténeti ókor legelejétől, a 
kambriumtól kezdve, ahonnan csak bizonytalan nyomaik maradtak, de a következő 
időszaktól, az ordoviciumtól kezdve már biztosan kimutathatók. 

Egyik fő csoportjuk, a rendszertanban a korallok (Anthozoa) osztályának 
egyik alosztálya a nyolcas korallok (Octocorallia vagy Alcyonaria). Ezeknél 8 lágy 
sövény tagolja az ősbélüreget az állat egész életében. Kevés alakjukon a lágy sövé- 
nyek között meszes sövények is jelentkeznek. Éppen ezért ezt a csoportot az ősmarad- 
ványok általában csak nagyon gyéren képviselik. Jellegzetességük, hogy alig van 
köztük magányos alak, túlnyomó nagy többségük telepalkotó. A szájlemezen a 

garatnyílás körül 8 erősen tagolt, cafrangos tapogató ül. Ezeknek száma az állat 
életkorával éppen úgy nem emelkedik, mint a lágy sövényeké sem. 

A második főcsoport olyan alakokat tartalmaz, amelyekben a lágy és a meszes 
sövények száma is az állat életkorával a 4, illetve a 6 többszöröse szerint gyarapszik 
(négyes, ill. hatos korallok). Gyakoriak közöttük a magányos alakok, de éppen úgy a 
telepalkotók is. Eltérés a nyolcas korallokkal szemben az a tény is, hogy a garat 

JI. dbra. Négyes korall szeptum-rendszerének és a szeptumok kialakulásának vázlata. A ke- 

vesztmetszet-sorozat a legfiatalabb állapottal kezdődik. Azután kialakul egy tengelyi (axiális) 

szeptum, amely később kettéválik. Azt a vészét — amelynek közelében az ún. első oldali szep- 

tumpár alakul ki — főszeptumnak, a szemköztit, amelynek a két oldalán az ún. második oldali 

szemptumbár alakul ki, ellenszeptumnak nyezzük. A többi szeptum neve: metaszebtum. 

a — aziális-, f — fő-, e — ellen-, 1 — I. oldali, 2 — 2. oldali, m — metaszebtum (Easton 
nyomán) 


körül elhelyezkedő tapogatók száma az állat életkorával együtt nő; a tapogatók — 
amelyek egyszerűek, kesztyűujjszerűek — több körben helyezkednek el. 

A kőkoralloknak ebben a Zoantharia néven összefoglalt alosztályában ismét 
3 külön típust különböztethetünk meg, amelyek közül azonban kettő csak a föld- 
történeti ókorból, a harmadik pedig a földtörténeti középkortól kezdve máig ismeretes. 

Az előbbi kettő közül az egyik a négyes korallok csoportja, amelyeknek ugyan 
teste felületes szemléletre sugaras szimmetriájúnak látszik, ha azonban részletesebben 
figyeljük meg az állati test szervezettségét, csakhamar felismerhetjük, hogy föl- 
építésének alapja a kétoldali részarányosság. A. meszes sövények kialakulási rendje 
(3I. ábra) ezt világosan elárulja. Ezek az alakok az ordoviciumban jelennek meg 
s a földtörténeti ókor végén kipusztulnak. Így azt mondhatjuk, hogy a négyes 
korallok a földtörténeti ókor vezérlő ősmaradványai. Vannak köztük mind magányos, 
mind telepes alakok; vannak olyan sajátságos négyes korallok, amelyeknek kehely- 
fedőjük is van; és végül vannak olyan fajok is, amelyek rövid életűek, s Így meg- 
határozott földtörténeti szakaszokra jellemzők (32. ábra). 

A négyes korallokból a karbon időszak elején kiindult egy új származási vonal, 
amely azonban igen rövid életű volt és már az alsó karbonban kiis halt. Mindössze 
két nemzetség tartozik ide, amelyek közül az egyik számunkra azért nevezetes, 
mert képviselőit Földvári Aladár, a debreceni egyetem geológus professzora a dunán- 
túli alsó karbonban is megtalálta. Ez a Hexajhyilia nemzetséget képviseli. A másik 

nemzetség a Helteropiryllia (33. ábra), s ez a két nemzetség együtt a Heterocorallia 
rendet alkotja. Ezekben a meszes sövények kialakulása először a négyes korallokra 
jellemző módon indul meg, majd úgy folytatódik, amint azt a földtörténeti középkor 
elején megjelent típusokon látjuk. A Heterocoralliáknak ez az alakokban szegény 
csoportja az alsó karbon aljára szorítkozik, s így a földtörténeti korhatározásban 
mint kitűnő vezérlő ősmaradvány játszik szerepet (34. ábra). 


32. ábra. Négyes korallok. a — A magányos Zaphrentis főleg a karbon időszakra jellemző, 
de már a szilurban is élt; b — telebalkotó a devonbeli Billingsastraea; c — a kehelyfedős 
Calceola a középső devon szintjelzője (a és c Zittel, b Moore—Lalicker—Fischer uyomán) 


A földtörténeti ókor négyes koralljaitól származtathatók le a földtörténeti 
középkor elejétől mindmáig élő hatos korallok is. A négyes koralloktól abban térnek el, 
hogy meszes sövényeik közül az első hat részarányos elrendeződésben egyszerre 
jelenik meg, a következőkben pedig a térközök felezőiben újra 6, majd r2, azután 24 
stb. meszes sövény alakul ki egyszerre, azaz ciklikusan. Ezért szokták ezeket az 
alakokat Cyclocorallia néven is emlegetni (35. ábra). Mint a négyes korallok között, 
ezeknél is vannak (természetesen mind a magányos, mind a telepalkotó alakok 
között) olyanok, amelyek csak rövid földtörténeti időn keresztül éltek s így jó szint- 
jelzők. A magányosok sorából megemlítjük a Montlivaltia montis Hyerosolimorum 
nevű fajt, amelynek hosszú neve magyarra fordítva annyit jelent, mint a Jeruzsálem- 
hegy Montlivaltiája. Ez a faj is, amelyet a budapesti egyetem egykori geológus- 
paleontológus professzora, Papp Károly (I873— 
1963) írt le a Lóczy Lajos szervezte nagy munka 
keretében, a veszprémi Jeruzsálem-hegy felső triász- 
beli — immáron sokadszor említett — márgájából 
került elő. 

Nevezetes nemzetség a krétára jellemző Cyclo- 
lites is. Erről néhány évvel ezelőtt Géczy Barnabás 
— a sümegi lelőhely több ezer példánya alapján — 
olyan kitűnő monográfiát írt, amelyet a külföldi 
szakemberek is rendkívüli elismeréssel idéznek. A 
monográfia a korszerű őslénytani szemléletnek meg- 
felelően nemcsak az egyes Cyclolites fajok alaki 
bélyegeit rögzíti aprólékos gondossággal, hanem 
egész sereg élettani vonatkozású kérdést is megfejt. 

: Abból a tényből, hogy egyes fajok nagy földrajzi 
sál öpje TÖFÁ JAA denen Vé elterjedésben ismeretesek a felső kréta időszak kü- 
san (Schindewolf nyomán) lönböző rétegeiből, arra következtet, hogy környe. 


I84 


zettani tekintetben nagyfokú tűrőképességgel rendelkeztek. Részletes fejtegetései vi- 
lágosságot derítenek a Cyclolitesek szaporodására vonatkozóan is. A korallok közt 
előfordul mind az ivaros, mind pedig az ivartalan szaporodás. Még a nem szakember 
számára is izgalmasan fejtegeti Géczy Barnabás nagy munkája azokat a tényeket, 
amelyek igazolják, hogy a sümegi Cyclolitesek ivarosan szaporodtak. 

Azért írtam, hogy még a nem szakember számára is izgalmasak az okfejtések, 
mert világosan megismertetik az olvasóval az ősvilág életjelenségeinek nyomozásában 
a sokoldalú vizsgálatok szükségességét, a gondolati, logikai összefüggések elemzésének 
fontosságát. Megtanítanak arra, hogy a megfigyelt adatokat hogyan kell az irodalom- 
mal összevetni, és mindezek alapján szigorú tudományos kritikával a végeredménye- 

34. ábra. Hexaphyllia kelyhe (a); jslssákő ús helyhe fiatalon (b), és kelti állapotban 
(c) (Schindewolf nyomán) 


ket megállapítani. Azt kell szinte mondanunk, hogy az ilyen természetű munka a. 
detektívregények izgalmasságát sem nélkülözi. 

A sok ezer különböző korú példány arra is lehetőséget adott, hogy a 80—90 
millió évvel ezelőtt élt Cyclolitesek egyedi fejlődését pontosan megismerhessük, s 
ebből bizonyos következtetéseket vonhassunk le törzsfejlődési szempontból is. 

A hatos korallok telepei nazánkból ugyancsak sok helyről ismeretesek. Egyik 
leggazdagabb lelőhelyük a miocénkor egy igen gyakori nemzetségének, a Heliastraeá- 
nak szolgáltatta számos szép darabját. A hegyes-völgyes Nógrád megye egyik kis 
falujának, Sámsonházának a közelében emelkedik a Buda-hegy. A Buda-hegy felépí- 
tésében fontos szerepet játszanak a miocénkor mészkő rétegei. Ezekben Sok helyen 
tekintélyes tömbökben fordultak elő a Heliasíraea telepei. 

A meredek hegyoldalon sokszor a völgybe is legördültek a 
kimállott tömzsök s bőséges anyagot szolgáltattak a gyűjtők 
számára. Jutott is az anyagból sok múzeumnak! 

A hatos korallok néhány jellemző alakját a 36. ábrán 
láthatjuk. 

Van azután a korallok osztályának egy harmadik főcso- 

portja, helyesebben alosztálya is. Ide csupa olyan alak tar- " 
tozik, amely ma már nem él, sőt közeli rokonai sincsenek. 
Ezeket fenéklemezes koralloknak (Tabulata) nevezik. Va- T 
lamennyien telepalkotók. Az egyes egyedek többnyire hosz- Sie tbe mek Báló sói 
szúk és karcsúk. Az egyedek belső világát többé-kevésbé  J/gzulásának vázlata. 
szabályos távolságban ún. fenéklemezek, tabulák (innen a Egyszerre egy ciklus je- 
nevük) tagolják. Nagyon jellemző a fenéklemezes korallokra,  lenik meg az előző szep- 
hogy meszes sövényeik erősen visszafejlődtek, sokszor csak dkg Vsatátább si 688 
gyenge tüskék. Az is érdekes sajátossága a korallok ezen cso- fok egyre rövidebbek 
portjának, hogy testfaluk erősen likacsos. Biztosan csak az (Easton nyomán) 

ordoviciumtól a földtörténeti ókor végéig mutathatók ki; fiatalabb alakok előfordu- 
lása kétes. Egyesek ui. még a harmad időszak legelejéről is írtak le Tabulata marad- 
ványokat. Ezek azonban valószínűleg az állatvilágnak más, magasabb szerveződésű 
képviselőitől származnak. 

A 37. ábrán bemutatott fenéklemezes korallok közül nagy érdeklődésre tarthat 
számot a devonra jellemző Pleurodictyum problematicum. Már a név is elárulja, hogy 
sok fejtörést okozott a kutatóknak. Ez a fenéklemezes korall tál alakú telepeket épít. 
A telep közepén féregmaradvány látható. Biztosra veszik, hogy ebben az esetben is 

36. ábra. Hatos korallok — a — a triásztól a kvétáig élt magányos korall, a Montlivaltia; 
— telepes hatos korall a Montastrea; c — jellegzetes alakú a Leptoria telepe. d — a krétá- 
ban élt a magányos Cyclolites (x — oldalról, 2 — alulyól) (Moore és Zittel nyomán) 


olyan együttélésről van szó a korallok és a féreg között, amelyből mindkét félnek 
haszna van. Előbb már említettük, hogy a korallok gyakran élnek szimbiózisban 
moszatokkal. Valószínűleg ugyanez az eset itt is, azzal a különbséggel, hogy nem 
alacsonyrendű növény, hanem a korallnál magasabb szervezettségű állat az együttélő 
társ. Í 

Hadd említsünk meg a Pleurodicíyummal kapcsolatosan egy érdekes hazai vonat- 
kozást. Előbb már szó volt arról, hogy ez az ősállati maradvány a devon időszakra 
jellemző. Magyarországon devon időszaki ősmaradványok eddig még nem kerültek 
elő. De ennek az alaknak néhány példánya különböző gyűjteményeinkben megtalál- 
ható. A irodalomban, amely egyébként a Pleurodiciyummal kapcsolatosan — éppen 
szimbiózisa miatt — ugyancsak gazdag, azt olvassuk, hogy a féreg helyett néha kis 
pörgekarú ül a telep közepén. Nagyon ritka esetnek minősítik ezt, s annál érdekesebb, 
hogy a Miskolci Nehézipari Műszaki Egyetem Földtani Tanszékének gyűjteményé- 
ben olyan Pleurodictíyum példány van, amelyben kis pörgekarút találunk együttélő 
társként. 

A fenéklemezes korallokat alapjában véve a négyes korallok előtt kellett volna 
említenünk, mert ősmaradványaik valamivel korábban jelennek meg az ősvilág törté- 

netkönyvének kőlapjain. Miután azonban sok jellegükben eltérnek a ma élő koral- 
loktól, s a négyes és hatos korallokkal való származástani kapcsolataik nem tisztázot- 
tak —, amolyan függelékféleként említettük azon korallok után, amelyek az élet fej- 
lődésében többé-kevésbé jól követhető sort alkotnak. 

A korallokban a csalánozóknak legfejlettebb típusait ismertük meg. Tudjuk azt 
is, hogy a csalánozók a valódi szövetekkel bíró soksejtűek legalacsonyabb szervezett- 
ségű alakjait képviselik: a testüreg nélküli állatokat. — 

A ma is élő állatok között a testüregnélkülieknek még egy típusát ismerjük: a 

37. ábra. Fenéklemezes korallok: a — Hatszögletes 

prizmás egyedekből áll a Favosites telepe; b — a Ha- 

lysites keresztmetszete tojásdad; c — a Syringopora 

telebében az egyes egyedek egymáshoz kapcsolódnak; 

d — a Pleurodictyum kelyhe közepén féreg-marad- 
ványt látunk (Zittel nyomán) 


bordás medúzákat. A csalánozóktól mindenekelőtt abban különböznek, hogy nincse- 
nek csalánsejtjeik. Ezek is mind tengerben élő alakok. Testük kétoldali részarányos, 
de egyébként igen változatos alakú lehet. Szájnyílásuk és a szájnyílással szemben 
fekvő testvég között 8 úszólemezes borda fut le. Ezekről kapták nevüket is. 

A korallokénál magasabb szervezettségük abban nyilvánul meg, hogy a külső 
és belső csíralevél közötti mezogloea bizonyos mértékig úgy tekinthető, mint a kö- 
zépső csíralevél (mezoderma) kezdeménye, mert a belső csíralevél egy sejtcsoportjá- 
ból a mezogloea sejtes elemei és izomelemek alakulnak ki. Innen már csak egy kis 
lépés kell, s megjelenik a valóságos középső csíralevél, ezzel együtt a saját fallal bíró 
bélcsatorna, mely azután a testüreg kialakulására vezet. Sajnos, a fejlődésnek ezt a 
fokát az ősmaradvány-anyag nem őrizte meg. 


I87 


A NAGY FEJLŐDÉSI UGRÁS REJTÉLYE 


Talán nem is volt helyes előző fejezetünk utolsó megállapítása. Azt mondtuk, 
hogy a fejlődésnek azt az állapotát, amikor a zárt emésztőcsatorna s közte és a testfal 
között a testüreg kialakul, az ősmaradvány-anyag nem őrizte meg. A fogalmazást 
szeretném kijavítani: lehet, hogy megőrizte, de eddig nem került elő olyan ősmarad- 
vány, amely ezt az állapotot jelzi. Gondoljuk meg, hogy Földünk felszínének milven 
kis részét sikerült eddig valóban alaposan átkutatni ősmaradványok után. 

Az ősvilági élet kutatói hallatlan kitartással, sok türelemmel és valóban fárad- 
ságos munkával igyekeznek feltárni, a tudományos feldolgozás számára hozzáférhe- 
tővé tenni a földtörténeti múlt életének azokat a nyomait, amelyek az üledékekben 
néha világosan olvasható jelekként, néha azonban csak nehezen megfejthető Írásként 
találhatók. Minden eddigi szorgos munka ellenére is csak töredéke került elő azonban 
mostanáig a kőbezárt ősmaradványoknak. S bizony, az előkerült leletek közül is 
gyakran hiányoznak olyanok, amelyek biztosan hozzásegítenék a tudományt kulcs- 
ponti kérdések megoldásához. 

A kutató elme türelmetlenségében ilyenkor a ma is élő állatok alaktani sajátságai 
vagy egyedífejlődésük egyes szakaszai alapján igyekszik a törzsfejlődés még tisztázat- 
lan kérdéseire megtalálni a feleletet. Természetes, hogy ehhez a munkához már sok 
kutató együttes közreműködése szükséges, hiszen a vizsgálatokat sokféle irányban 
kell egységes szempont szerint folytatni. 

Érdekes, hogy mintegy 20 évi — aránylag kisebbfíokú — érdeklődés után, az 
utolsó néhány évben a testüreg kialakulásának kérdése ismét a kutatások egyik köz- 
ponti kérdésévé vált. Hozzá kell tennünk azt is, hogy a reflektorfény azért irányult rá, 
mert néhány lelet azt indokolttá tette. A leletek részben az ősi, részben a ma is élők 
világából kerültek a laboratóriumokba s indították el a kutatásokat ez irányban. 

A testüreg kialakulásának kérdése az egész állatvilág fejlődése szempontjából 
annyira jelentős, hogy nem érdektelen történeti sorrendben legalább néhány olyan 
elgondolással megismerkednünk, amely igyekezett erre feleletet adni. 

Elsőként hadd emfítsük meg Ernst Haeckel nevét, ki nemcsak az egysejtű sugár- 
állatkák (Radiolarta) igen alapos feldolgozásával szerzett magának a biológiai tudo- 
mányokban fényesen ragyogó nevet, hanem mint Darwin egyik legharcosabb köve- 
tője is. A fejlődés gondolatának ragyogó tollú, mesteri stílusú, sokszor kegyetlenül 
gúnyos hangú népszerűsítője volt Haeckel. Minderről röviden már megemlékeztünk, 
amikor a sugárállatkákról volt szó. Itt az ún. gastraea-elméletével kell megismer- 
kednünk. Ez a testüreges állatok kialakulását olyan feltételezett alakra vezeti vissza, 
amely a bélcsírából, azaz a gastrulából alakult ki. Ezt nevezte el archicoeldomulának. 

Az archicoeldomulából kétfelé indult ki a fejlődés: részben az ős-, részben az újszá- 
júak felé. 

Mintegy 20 évvel ezelőtt a jugoszláv Hadézi a testüregnélküli örvényférgekben látta 
a fejlődés egyik fontos központi típusát. Elgondolása szerint a valódi szövetes állatok 
sorában ezek képviselik a legkezdetlegesebb alakokat. Ezekből indult ki, Hadzi 
szerint, egyrészt a csalánozók és bordásmedúzák, tehát a továbbra is testüregnélküli 
alakok, másrészt pedig a különböző férgek s így az ősszájúak, sőt — bár itt komoly 
hézag van a törzsfában — az újszájúak fejlődése is. A testüreg nélküli örvényférgek 
igen apró termetűek és a tengerben élnek, sokszor planktonikus életmódot folytatva. 
Nagyon érdekes szervezettségű állatok. Gyakran figyelhető meg, hogy bennük a 
hiányzó bél helyett emésztő sejtcsoport végzi el az emésztés feladatát. Vannak olyan 
alakjaik is, amelyek fiatal egyedein a táplálkozásnak ez a módja tapasztalható még, 
de az idősebb egyedek már csak bennük élő zöldmoszatok által áthasonított táplá- 
lékból élnek. Ily módon ezek az örvényférgek és a bennük élő zöldalgák között valódi 
együttélés, szimbiózis van. Ez azt jelenti, hogy az együttélés mindkét fél számára 
hasznos és szükséges. A testüregnélküli örvényférgek jelentik tehát Hadzi elgondolása 
szerint a valódi testüreges állatok kiindulópontját. (5. ábra.) 

A Hadzi elképzeléseivel szemben fölmerült ellenvetések közül egyet szeretnék 
itt megemlíteni. Vannak biológusok, akik a testüregnélküli örvényférgekben — 
éppen egy részük sajátságos táplálkozási módja miatt, — olyan állatokat látnak, 
amelyeknek a bélcsatornája visszafejlődött s így testüregnélküliségüket másodlagos 
állapotnak tekintik. 

A legutóbbi években a kérdést ismét több kutató kezdte vizsgálni. Ezek között 
nagy érdeklődésre tathatnak számot a dán Lemche kutatásai. Lemchének jutott osz- 
tályrészül az a szerencse is, hogy feldolgozhassa a Galathea expedíció találta Neofilina 
példányokat. Bár ő maga zoológus, ez a munka annyira közel hozta az őslénytani 
kérdésekhez, hogy azóta kutatásaiban mindig jelentős szerepet juttat az ősmarad- 
vány-anyagnak is, és ma már kétségtelenül egyike azoknak a biológusoknak, akik az 
élet fejlődéstörténetével kapcsolatos kérdésekre éppen úgy a ma is élő állatok, mint 
az egykori őslények ismerete alapján igyekszenek választ adni. Ezzel is példázza, 
hogy az őslények vizsgálatát elsősorban biológiai módszerekkel kell végrehajtani, de 
egyúttal azt is, hogy a ma élő állatvilág származástani kérdéseiben az ősmaradvány- 
anyag tanulmányozása elengedhetetlenül szükséges. 

Lemche a nemzetközi tudományos fórumokon többfelé is ismertette elgondolásait; 
kettős munkairányzatának megfelelően a néhány éve, Londonban tartott állattani és 
a Koppenhágában tartott paleontológiai kongresszuson. Így a tudósvilágnak valóban 
széles rétegei szerezhettek tudornást Lemche elgondolásairól. Helyesen szögezi le 
közleménye bevezetésében azt a tényt, hogy a gerinctelen állatok törzsfejlődési viszo- 
nyainak tisztázásához még nagyon sok és alapos kutatásra van szükség. De hang- 
súlyozza azt is, hogy ezt a kutatást csak nagyobb összefogás, komplex vizsgálatok 
segítségével lehet elvégezni. 

Lemche — mint már említettük — a ma élő és a földtörténeti múltból származó 
állatok együttes vizsgálatával igyekszik a származástan nagy kérdéseit megoldani. 
Így a testüreges állapot kialakulását ősmaradvány-anyag figyelembevételével olyan 
közös ősre vezeti vissza, amelyből az örvényférgek, a csalánozóállatok, a gyűrűsfér- 
gek, a puhatestűek és az Ízeltlábúak levezethetők. Az ősmardvány-anyagból igen 
alacsony törzsfejlődési fokon álló, a Neopilinával kapcsolatba hozható puhatestűek 
maradványait, a ma élő állatok világából pedig az egyedi fejlődés különböző adatai- 
nak összehasonlítását hozza fel bizonyítékul. 

Ma tehát ez elgondolások köré csoportosítható annak a nagy ugrásnak a rejtélye, 
amely a testüreg nélküli állatoktól a szerveződés jelentősen magasabb állapotához, 
a testüreges állatok kialakulásához vezet. 

A testüreges állatok kialakulása a fejlődés további lehetőségeit nyitotta meg. A 
virágállatoknak és rokonaiknak — mint láttuk — sugaras részarányosságát figyel- 
hettük meg testük felépítésében. Ezzel szemben a testüreges állatokon — egy 
törzs, a tüskésbőrűek kivételével — a kétoldalian részarányos testfelépítés jelent- 
kezik. Az állatok mozgásmódja következtében kialakul a mellső és hátsó testtájék, de 
ugyanúgy létrejön a háti és hasi, valamint a jobb és bal oldal. Az egyes testtájékok 
határozott működésbeli feladatokat nyernek, ami visszatükröződik az egész test 
alaktani jellegeiben is. Nagyon fontos mozzanat, hogy az érzékszervek elsősorban a 
fejtájékon helyezkednek el, s ennek következménye, hogy az idegrendszer is itt köz- 
pontosul. Mindezek a jellegek — a többi sajátossággal együtt —, a fejlődésnek sok- 
irányú lehetőségét jelentik. S mindjárt itt utaljunk arra is, hogy a testüreges állatok 
sorában, miként azt a törzsfa nagyvonalú tárgyalásánál is említettük már, két alap- 
vető irányban indult meg a fejlődés. Az egyik vonal az ősszájúak, a másik pedig az 
újszájúak nagy csoportja. 

Kétségtelen, hogy az újszájúak jelzik a magasabb szervezettségű, lényegesen 
jobban differenciált csoportot, míg az ősszájúak ezekkel összehasonlítva alacsonyabb 
szervezettségűeknek tűnnek. 

Az ősszájúak között a legkezdetlegesebb fejlődési állapotot a férgek képviselik. 
A korszerű állattan ezek között igen jelentős különbségeket állapít meg, aminek 
következtében nálunk Dudich Endre rendszere nem kevesebb, mint 4 törzsüket 
különíti el. Az ősmaradványok sorában azonban az alakok csak nagyon gyéren for- 
dulnak elő. Általában nincsenek olyan szerveik, amelyek fosszilizációra alkalmasak 
volnának, s így bizony a paleontológusok az összes alakot egybefoglalva — leg- 
többször csak a férgek törzséről szoktak beszélni. 

Pedig a rendkívül kedvezőtlen megtartási viszonyok ellenére is került elő a föld- 
történeti múltból néhány olyan féregmaradvány, amely páratlan érdeklődésre tart- 
hat számot. Láttuk, hogy kedvező körülmények között néha szinte szokatlan fosszili- 
zálódási folyamatok is végbemehetnek. Érdekes, egyedülálló ősmaradványairól neve- 
Zetes a szászországi Geiseltal, ahonnan sok olyan ősmaradvány vált ismeretessé, 
amilyen máshonnan még nem került elő. Így a Geiseltal eocénkori barna kőszenes 
rétegsorozatából Voigínak egy bogár izomzatában fonalféreg (Nematoda) lárváját 
sikerült megtalálnia. Egy másik ilyen, hasonlóképpen páratlan ősmaradvány felis- 
merése ugyancsak Voigt érdeme. A húrféreg subkutikuláris szövetdarabkáját találta 
meg — jellegzetes rostos szerkezetével. Az állatot Gordius tenuifibrosus néven vezette 
be az irodalomba, mint eocénkori húrférget. A rostos szerkezet olyan világosan felis- 
merhető és annyira jellegzetes, hogy egyes kutatók véleménye szerint teljesen meg- 
egyezik a ma is élő Gordius albobunctatus sajátosságaival. 

Bármennyire fontosak és érdekesek is ezek az ősvilági életnyomok, sajnos, nem 
viszik előbbre tudásunkat az állatvilág szerveződésére vonatkozóan. A férgek ma is 
roppant változatos sokasága világosan igazolja, hogy alakgazdagságuk számos fejlő- 
dési ág kiindulási pontja lehetett. A sokféle féregalak között vannak szelvényezetlen 
típusok, de vannak szelvényezettek is. A szelvényezettség elsősorban azokon a férge- 
ken figyelhető meg, amelyeket az állatrendszertanok a férgek legfejlettebb csoportja- 
ként jelölnek meg. Ezek a gyűrűsférgek ( Annelida). A köznapi életben is jól ismert 
képviselőik a földigiliszta meg az orvosi pióca. De hozzá kell mindjárt tennünk azt is, 
hogy a gyűrűsférgek sorában is (amelyeket a zoológiai rendszerek törzsnek minősí- 
tenek) jelentős eltérések vannak, ami további osztályozásukra vezet. 

A gyűrűsférgek testfelépítésének egyik legjellegzetesebb sajátossága a mind a 
piócán, mind pedig a földigilisztán jól megfigyelhető szelvényezettség. A. kezdetlege- 
sebb, kevéssé specializált alakokon ez egynemű. Mit jelent ez a kifejezés: egynemű 

szelvényezettség? Azt jelenti, hogy az egyes szelvények nemcsak külalakjukban 
hasonlítanak egymásra, hanem belső szervezettségükben, felépítésükben is. Minden 
egyes szelvényben belül is megismétlődnek az egyes szervek: ivarmirigyek, kivá- 
lasztószervek, idegdúcok stb. Ez a jelenség magyarázza egyébként egyes gyűrűsfér- 
geknek, így pl. a gilisztának is nagymértékű regeneráló képességét. 

Van azután a gyűrűsférgekkel kapcsolatosan még egy nagyon fontos megemlí- 
teni való: a szaporodásuk. A tengeri fajok egyedi fejlődése a lárva állapottal kezdő- 
dik. A lárva az ún. koszorús vagy trochophora lárva (szokták Lovén-féle lárvának is 
nevezni). Állattani tankönyvben erről a következőket olvashatjuk: , alakja több- 
nyire gömbszerű, körte formájú, esetleg lencse- vagy kettős kúp-szerű. Szájnyílása — 
egyenlítőjének magasságában — a hasoldalán található. A száj előtti testszakaszon... 
jól fejlett, kétsoros csillókoszorú . . . a száj mögötti testszakaszon egysoros, gyengéb- 
ben fejlett csillókoszorú található . . . A szájnyílás után rövid nyelőcső, majd tágas 
gyomor következik. Ez a bélben folytatódik. A . . . lárvának utóbele és végbélnyílása 
is van. A száj előtti testrész felső pólusán jellegzetes szerv, a fejtetőlemez található, 
amelyből jól fejlett csillónyaláb nyúlik ki. A tetőlemez fejlődéstanilag a központi 
idegrendszer és a vele kapcsolatos érzékszervek kezdeménye. Belőle négy idegtörzs 
indul ki." 

A trochophora-lárvát azért ismertettük ilyen részletesen, mert — ha módosult 
alakban is, de — az ősszájúak további törzseire is igen jellemző. Ezért tekintik a 
gyűrűsférgeket a további fejlődés kiinduló pontjának. 

Így azután különösen sajnálatos, hogy a gyűrűsférgek maradványai fosszilisan 
igen ritkák s inkább csak életnyomokban ismeretesek. Áz őséletnyomokkal foglalkozó 
fpaleoichnológia sok gyűrűsféreg-nyomot tart számon. Gyakoriak a lakásul szolgáló 
csövek maradványai. Egyes gyűrűsférgek ugyanis cső alakú lakást építenek maguk- 
nak. Sokszor meszet választanak ki s Így lakásuk szilárd, mészvázú fallal ellátott cső. 
Ezek a meszes csövek gyakoriak már régi földtörténeti időktől kezdve, de különösen 
az eocénból kerültek elő nagy mennyiségben. A ma is élő Serdula nemnél figyelhető 
meg ez a fajta házépítés, és így az ilyesféle ősmaradványokat is legtöbbnyire a Serpula 
nemzetségnek tulajdonítják. Régebben bizonyos becsavarodott mészcsöveket Ser- 
f$ula sfiírulaea néven emlegettek. Ezek a maradványok is az eocénban fordultak elő 
tömegesen. Magyarország ecoén rétegeiből is ismerjük ezeket a becsavart csöveket, 
amelyekről azonban újabb vizsgálatok kimutatták, hogy nem féreglakócsövek. A 
mészváz szerkezetének aprólékos tanulmányozása arra az eredményre vezetett, hogy 
a Serpula spirulaea néven leírt maradványok csigaházak. El is nevezték ezeket 
Tubulostiumnak. Egy másik csöves maradvány SzZirorbis néven ismeretes. Nálunk 
is gyakoriak a Spirorbis maradványok pl. a Perbál környéki szarmata üledékeinkben. 

A régebben a puhatestűek egyik osztályába (ásólábúak), a Dentaliumok rokon- 
ságába helyezett Ditrupa nevű maradvány pedig, ugyancsak a meszes cső finom 
szerkezetének vizsgálata alapján, féreglakócsőnek bizonyult. A Ditruba maradványok 
nálunk szintén nem ritkák, a miocénkori rétegekből helyenként igen jelentős tömeg- 
ben gyűjthetők. Az Ipoly-völgyi Nógrádszakál határában levő ősmaradvány- 
lelőhely anyagában is nagy számban kerültek elő Ditruják. 

A lakócsöveken kívül megtalálható néha a megkövesedett ürülékük is. Élet- 
nyomaik közül azonban a mászás-, csúszásnyomok a leggyakoribbak. Többnyire 
annyira jellegzetesek, hogy eredetük egyáltalában nem kétséges. 

Egyes alakok élősködők, és kóros elváltozásokat is létrehozhatnak. Ma különö- 
sen az Antedon nevű tengeri liliomon figyelhető meg ez a jelenség. Rendszerint 
duzzanatok alakjában nyilvánul meg a kóros elváltozás. Ilyeneket azonban más ten- 
geri liliomokon a földtörténeti múltból is ismerünk. Abel említ hasonló esetet a. felső 

jurából származó Millericrines nevű tengeri liliom nyelével kapcsolatosan. Jól lát- 
ható ezen a példányon a fúrt lyuk és a nyél megduzzadása, ami a mostani jelenségek- 
hez annyira hasonló képet mutat, hogy itt sem lehetünk kétségben az eredetet 
illetően. 

Érdekesek azok a többnyire kitines, néha szarunemű, még ritkábban kovaanyag- 
ból álló kis képletek, amelyek némely férgen — főleg ragadozó életmódot folytatókon 
— állkapocsszerűen fejlődtek ki. Milliméternyi, de inkább még kisebb maradványok, 
amelyeket összefoglalva Scolecodonta néven említenek. Régebben primitív halak 
fogaival, a Conodontákkal hozták ezeket kapcsolatba. A Conodontáktól azonban (a 
gyakori alaktani hasonlóság ellenére is) ma már anyaguk alapján jól megkülönböztet- 
hetők. A Conodonták általában igen jó korjelzők, a Scolecodontákról ezt nem mond- 

38. ábra. A Scolecodontákból, egyes férgeken 39. ábra. A Canadia ma- 
található állkapocsszerű képletekből mutat két radványa a Burgess-palá- 
alakot rajzunk két oldali nézetben (Moore— ból került elő (Moore—La- 

Lalicker—Fischer uyomán) licker—Fischer nyomán) 


hatjuk. A devonkori Scolecodontáknak mai alakokkal való összehasonlításából az 
derült ki, hogy ezek alig különböznek nagyobb mértékben ma is élő rokonaiktól, mint 
a ma élő rokonalakok egymástól (38. ábra). 

Mindezeket a féregmaradványokat kiegészíti néhány olyan fosszilia is, amelyek 
az egész állat megjelenéséről szolgálnak felvilágosítással. Ezek sorából kitűnnek a 
brit-kolumbiai középső kambriumi Burgess-palák kitűnően megmaradt leletei. Sok- 
szor a serték is pontosan fölismerhetők, mint pl. a Canadia (39. ábra) esetében. Álta- 
lában a földtörténet minden nagyobb időszakaszából kerültek elő féregmaradványok. 

Korjelző szerepe nemigen van a féregmaradványoknak, annyit azonban megálla- 
píthatunk, hogy a férgek nyomai már az algonkiumból is sejthetők. A középső 
kambriumban pedig, a Walcott leírásában szereplő alakok nyomán, biztosan éltek már 
a legmagasabb szervezettségű férgek, a gyűrűsférgek is. Bizonyos azonban az is, hogy 
a Burgess-palák gyűrűsférgei már hosszú, ősi fejlődésre tekintenek vissza, hiszen már 
előbbi időből is ismerjük olyan állatok maradványait, amelyek származását a gyűrűs- 
férgekre vezetjük vissza. 

Összefoglalásul nézzük meg, mit is jelent a további fejlődés szempontjából a 
gyűrűsférgek testének szelvényezettsége. Láttuk, hogy a fejlődés kezdeti fokán egy- 
nemű szelvényezettséggel találkozunk. Idővel azonban az egymásután következő 
szelvények különböző életműködésekre válnak alkalmassá, ennek következtében 
egymástól elütő szervezettségűekké lesznek. A testfal kitüremkedéseiből kialakult 
páros függelék, amelyek minden szelvényen jelen vannak, módosulhatnak, és külön- 
böző működést végezhetnek. A szelvények módosulása így azt eredményezi, hogy a 
különböző testtájak más és más működési feladatot nyernek. Így kialakulhat erő- 
sebben fejlett fejtájék. Ennek a kialakulása vagy több szelvény beolvadásával tör- 

ténhetik vagy egyszerűen a fejtájéki szelvények megnövekedésével. E folyamatban 
fontos szerep jut az életvegytani viszonyoknak is, amelyeknek sokszor kisfokú válto- 
zása is nagyméretű alaktani átalakulásokat vonhat maga után. Ily módon a fejlődés 
különböző irányai felé nyílnak meg az utak. Így következtek be azok a módosulások, 
amelyek a gyűrűsférgek csoportját annyira változatossá teszik, de azok az átalakulá- 
sok is, amelyek e csoport keretein már túlnőnek, és új típusok, az ősszájúak többi tör- 
zsének kialakulására vezettek. 

A testüreg létrejöttének rejtélye ugyan még mindig nem mondható megoldott- 
nak, de azért azt hiszem, nagy vonásokban előttünk áll ennek az alapvetően fontos 
mozzanatnak a vázlata. S láttuk azt is, hogy a testüreg kialakulása milyen sok irányú 
fejlődést tett lehetővé. 


13 Az élővilág fejlődéstörténete 


A PUHATESTŰEK BIRODALMA 


A ma élőállatok világában legformagazdagabb az ízeltlábúak törzse. Ez után azon- 
ban mindjárt a puhatestűek (Mollusca) következnek. Több mint százezer fajuk isme- 
retes. Egyebek között a mindannyiunk által ismert kagylók és csigák tartoznak ide. 

Mint tudjuk, Linné annak idején az egész állatvilágot hat classisra (osztályra) 
tagolta. A VI. classisban Vermes (férgek) néven foglalt össze sok olyan típust, köztük 
a puhatestűeket is, amelyeket ma külön törzseknek tekintünk. Lamarck rendszerében, 
a lépcsőzetes fejlődés elvének megfelelően, hat fokozat van s ezeken belül osztályokat 
különböztet meg. A negyedik fokozat osztályai a rákfélék, a gyűrűsférgek, a kacslábú 
rákok, ésa puhatestűek. Cuvier az állatvilágot négy különálló típusra osztja, amelyek 
között — szerinte — soha semmiféle kapcsolat nem volt. A III. típust nevezi puha- 
testűeknek, s ide sorolja a lábasfejűeket, a tengeri pillangókat, a kagylókat, a pörge- 
karúakat, a csigákat és a kacslábúakat. A XIX. és XX. sz. folyamán további kutatók 
eredményei alapján egyre inkább tisztultak azok a fogalmak, amelyek lehetővé tet- 
ték a természetes rendszer további kiépítését. 

A természetes rendszer az alaktani hasonlóságokon kívül elsősorban a származás- 
tani kapcsolatokat veszi figyelembe. Azt is mondhatnánk, hogy a , vízszintes sík" 
szemléletére fölépített rendszer lassan helyet ad a , vertikális" irányú, vagyis az élet 
története alatt létrejött változásokat szem előtt tartó rendszernek. 

Többször hangsúlyoztuk már, hogy ismeretanyagunkban ma még sok hiányosság 
van. Így nyilvánvaló, hogy a minden szempontból helytálló természetes rendszer 
kiépítése még nem történhetett meg. De azt is említettük már, hogy a világszerte 
folyó nagyarányú kutatómunka eredménye, újabb meg újabb leletek, eddig ismeretlen 
élőlények megtalálása, sokszor jelentős mértékű segítséget jelent a tudomány előre- 
haladása, és Így a természetes rendszer kiépítése felé is. 

Külön időszerűséget ad ezeknek a gondolatoknak az a tény, hogy 1957-ig éppen a 
puhatestű állatok rendszere más volt, mint ahogyan ma látjuk. Úgy véljük, hogy a 
törzsfejlődési kapcsolatok tisztázása is nagy lépéssel jutott előbbre. Ez a nagy lépés a 
már többször említett Neobilina szerencsés megtalálásának, illetve Lemche 1957-ben 
a Neopilináról szóló bevezető tanulmányának köszönhető. 

Említettük már azt is — mint unikumot —, hogy 1937-ben a Latimeria nevű 
bojtosúszós halat találták meg. Ez azért volt rendkívül fontos, mert olyan alakkört 
képvisel, amelyet már a földtörténet középkorában kihaltnak hittünk. A kihalászott 
példány viszont azt igazolta, hogy a bojtosúszós halak még mágjg is élnek, s így felül 
kell vizsgálni, illetve helyesbíteni kell földtörténeti elterjedésük idejét. Nagyon fontos 
volt a Latimeria megtalálása azért is, mert sok olyan gondolatot ébresztett, amelyek 
éppen egyes alakok földtörténeti elterjedésére vonatkoznak, s Így a földtörténeti idő- 
számítás módszereire is kihatással vannak. 

A Neopilina ezzel szemben egészen más tekintetben érdemel figyelmet. Kétség- 
telenül fennáll itt is az az érdekes tény, hogy bátran nevezhetjük a Neopilinát is — 
mint ahogyan a Latimeriával tették — , élő kövület"-nek. Ezen túlmenően azonban a 
Neopilina olyan tényekkel, adatokkal gazdagította tudásunkat, amelyek éppen a 
puhatestű állatok törzsfejlődési viszonyaira vetettek új fényt. A Neojilina felszínre 
kerülése már eddig is sok kérdést segített megoldani és további vizsgálata — nem 
kétséges — még további eredményeket fog hozni. 

Már a Neopilina megtalálása előtt is származástani kapcsolatba hozták a puha- 
testű állatokat a gyűrűsférgekkel. Ez elsősorban a trochophora- vagy koszorús-lárva 
alapján történt, mert egyébként a puhatestűek jellemzésében minden könyvben meg- 
találtuk ezt a mondatot: , Testük nem szelvényezett". Ennek ellenére leírtak a lágy 
testtel kapcsolatban szelvényezettségre utaló nyomokat, részben a véredények, rész- 
ben az idegpályák lefutásában. Azután meg a bogárcsiga (Chiton) 8 lemezből álló váza 
szintén szelvényezettségre utal, bár csak a vázat illetően. 

Ezek az adatok sejttették, hogy valami kapcsolatnak mégiscsak lennie kell a 
szelvényezett gyűrűsférgekkel. Az eddig ismert legrégibb puhatestű maradványok 
nem árultak el nagyobb hasonlóságot a gyűrűsférgekkel, mint a ma élők. 

A gyűrűsféreg és puhatestű fejlődési irány eltérősége egyébként nyilván a hely- 
változtatás módjában megnyilvánuló különbséggel is magyarázható. A gyűrűsférgek 
szervezeti kialakulásában bizonyára jelentős szerepet játszott az a tény, hogy az ősi 
gyűrűsférgek többnyire úszó életmódot folytattak. A puhatestűek ősi mozgási típusa 
azonban minden bizonnyal a tengerfenéken való lassú mozgás volt. A legtöbb puha- 
testű állat ma is Így mozog. Köznapi életünkben is gyakran utalunk erre, amikor a 
csigalassúságot emlegetjük! Gyorsabb mozgással a puhatestűeknek csak a legmaga- 
sabb törzsfejlődési állapotot elért osztályában, a lábasfejűeknél találkozunk. Ezeknél 
aztán valóban gyors néha a mozgás. 

A csúszó mozgást mindmáig a bogárcsigák és a csigák őrizték meg helyváltoz- 
tatási módjukban legjobban. Ezek mozgása a hasoldali izmok hullámos összehúzó- 
dásával történik. Hasonló mozgási mód alacsonyrendű férgeken, pl. a laposférgeken is 
megfigyelhető, s így azt mondhatjuk, hogy ez a kétoldalian részarányos testfelépítésű 
állatok között egyike a legősibb helyváltoztatási módoknak. 

Vizsgáljunk meg most közelebbről egy puhatestű állatot, akár kagylót, akár csi- 
gát. Először is csodálkozással állapíthatjuk meg, hogy a , puhatestű " megjelölés csak 
az állat lágyrészeire vonatkozik. A lágyrészeket a hátoldalról kiinduló bőrredő, a 
köpeny borítja be. A legtöbb puhatestűnél a köpeny és a lágytest között üreg van, 
amelyet köpenyüregnek neveznek. Ebben találjuk a kopoltyúkat, a lélegzés szerveit. 
A köpeny mészanyagot (CaCOg) választ ki, s Így a puhatestű állatot kívülről 
szilárd meszes váz védi a külvilág behatásaival szemben. Ez a szilárd váz egy, 
vagy két, vagy nyolc részből áll. Egyrészes pl. a csiga háza, kétrészes a kagylóteknő 
s.nyolc részből áll a bogárcsiga váza. 

A váz szerkezete többé-kevésbé egyforma valamennyi puhatestű esetében: 
kívül vékony, szerves eredetű réteg van. A fosszilizálódás folyamán ez persze mindig 
elpusztul. Ezen belül következik az "oszlopos vagy prizmás réteg. Ez maga is legtöbbször 
több oszlop-rétegből áll. Legbelül a gyöngyházréteget találjuk. A ház vagy teknő 
felületével többé-kevésbé párhuzamosan elhelyezkedő apró és igen vékony lemezkék- 
. ből tevődik össze. Az apró lemezkéken áthaladó fény törése okozza a pompás gyöngy- 
házfényt. A bogárcsigák vázának szerkezete ettől eltérő s bizonyos mértékig más 
szerkezetet tüntet föl a lábasfejűek váza is. A váz fent említett szerkezetétől sok 
puhatestű váza jelentősen eltér, de valószínű, hogy a finom szerkezetben sok jellemző 
vonást fognak még majd az elkövetkező vizsgálatok is kimutatni. 

A szilárd váz elsősorban a külvilág behatásai ellen véd. Éppen ezért ritkán 
csökevényesedik el, de erre is van példa : a ház nélküli vagy meztelen csiga. Ugyancsak 
a mechanikai védelem magyarázza meg, hogy a váz a puhatestűek lágyszerveit 
kívülről védi. A törzsfejlődés folyamán azonban a lábasfejűek egy csoportjánál a 
szilárd váz a lágytest belsejébe húzódott vissza. E belsővázas alakok váza sokszor 
nagymértékben vissza is fejlődött. De ezekről a jelenségekről később még bővebben 
is fogunk olvasni. 

A puhatestűek egyes csoportjaiban a lágyrészek között is lehet eltérés. Általá- 
ban fej, láb és zsigerzacskó különböztethető meg a lágytesten. S ugyanígy általában a 
test is kétoldalian részarányos felépítésű. Mindnyájan tudjuk azonban, hogy a csigák 
aszimmetrikusak. 

Az eddigiek is meggyőztek bennünket arról, hogy bármennyire is egységes a 
puhatestűek törzse, az egyes osztályok típusai között mégis jelentékeny eltérések 
vannak. A megegyező és elütő bélyegek figyelembevételével, a törzsfejlődési viszo- 
nyokat szem előtt tartva, a puhatestűek (Mollusca) törzsében a következő osztályo- 
kat különítjük el: 

Egyteknősök (Monoplacobhora) 
Páros idegűek (Ampbhineura) 

. Ásólábúak (Scaphopoda) 

. Kagylók (Pelecypoda) 

. Csigák (Gastropoda) 

. Lábasfejűek (Cephalopoda) 

A sokat emlegetett Neopilina 


A Colorado Grand (Nagy) Cajonja nemcsak a földrajz és földtan, hanem az ős- 
lénytan művelői számára is sok és érdekes búvárkodási lehetőséget nyújt. A föld- 
történeti ókort megelőző algonkium rétegeit a Nagy Kanyon hatalmas vastagságban 
tárja föl. Az algonkiumi rétegsort ősi indián nevek alapján ,,Uncar" és , Chuar" 
formációra osztották. Nos, a Chuar rétegeiből már régi idők óta ismeretesek kicsiny, 
kúpos formájú, körkörös benyomatokkal ellátott, fossziliáknak tekintett marad- 
ványok. Ezeket a bezáró rétegek neve után Chuariának nevezték el, s úgy tekintették, 
mint nagyon ősi, a törzsfejlődés igen alacsony fokán álló csigákat. Többen kétségbe- 
vonták a Chuaria szerves eredetét is, mert bizony az előkerült példányok nem di- 
csekedhettek valami kitűnő állapottal. A kicsiny, rossz állapotú maradványok nem 
árultak el valami sokat önmgukról. 

Sokkal biztosabbak azok az ősmaradványok, amelyek a kambriumból ismerete- 
sek. Alakgazdagságuk az ordoviciumban a legnagyobb, számuk a szilurban a kambri- 
umi alá csökken, a devonban méginkább megfogyatkozik, s a karbonból és permből 
már alig egy-két képviselőjüket ismerjük. A paleozóikum után azonban hírmondójuk 
sem volt ismeretes. Összefoglalóan Tryblidium-féléknek nevezték ezeket a maradvá- 
nyokat. Voltak közöttük magas kúpos, nem becsavart búbú alakok csakúgy, mint 
alacsony, részben becsavarodottak. Valamennyi megegyezik egymással abban, hogy a 
teknő részarányos, a kúp csúcsa előrefelé eltolódott. Itt lehetett a fejtájék, amint 
arra a teknő belsejében levő patkó alakú izombenyomat-párok elhelyezkedéséből 
következtetni lehetett (40. ábra). Arra is gondoltak, hogy a köpenyüreg a. kopoltyúk- 
kal, valamint a végbélnyílás is a teknő hátulsó, szélesebb részében lehetett. Mindezek 
igen ősi jellegekre utalnak a csigákkal való összehasonlítás alapján. 

A Tryblidium-félékhez a Tryblidium nemzetségen kívül, amely mind Észak- 
Amerikából, mind Európából ismeretes volt, más nemzetségeket is soroltak. Néhány 
évvel ezelőtt Horny prágai paleontológus igyekezett rendet teremteni ebben az állat- 
társaságban. Összefoglalta a rájuk vonatkozó ismereteinket, egyúttal pedig nagy- 
mértékben gazdagította is, mert Kelet-Szibériából is kimutatta ezt a típust a kambri- 
umból és elnevezte Cambridiumnak. A Cambridi- 
umok 1—2 cm nagyságú maradványok, s emlé- 
keztetnek bizonyos más ősmaradványokra, ame- 
lyeket már korábban leírtak. Mindezeket Lemche 
a Tryblidium-félékkel együtt az egyteknős puha- 
testűek osztályába, a Monoplacopbhorákhoz so- 
rolja. 

Láttuk, hogy az állatoknak ez a csoportja 
az algonkiumtól a devonig élt, illetőleg egy-két 
alak maradványa még a karbon és perm rétegei- 
ből is előkerült. Sejthető, milyen óriási volt a 
meglepetés, amikor 1952-ben a dán Galathea 40. ábra. A Tryblidium váza kí- 
tengerkutató expedíció Mexikó nyugati partvi-  vülről (a) és belülről, az izombenyo- 
déke közelében, közel 3600 m-es mélységben a matokkal (b) (Wenz nyomán) 
Csendes-óceán eddig ismeretlen élőlényeinek tu- 
catnyi olyan példányát találta meg, amelyeket a Tryblidium-félékkel lehet kapcso- 
latba hozni. Igen aprólékos és mélyreható tanulmányozás után Lemche 1957-ben írta 
le ezt az , élő kövületet", s a Neopilina galatheae nevet adta neki (4I. ábra). Csehország 
felső szilur időszaki rétegeiből már régebben ismeretes volt a Tryblidium-félékkel 
kapcsolatba hozható Pilina. Erre való utalást jelent a Neopilina név, míg a fajnév 
a kutató expedíció nevét kívánta megörökíteni. 

A Neopilina részletes tanulmányozása roppant izgalmas eredményekre vezetett. 
E vizsgálatok azt igazolták, hogy a Tryblidium-féléket a Neopilinával együtt ki kell 
venni a csigák osztályából, mert egész sereg olyan bélyeggel rendelkeznek, amelyek 
alapján külön osztályt kell részükre felállítani, a puhatestűek törzsén belül. 


4I. dbra. A Neopilina lágy teste (a) a jól kivehető izompárokkal, és teknője kívülyől (b) 
(Lemche nyomán) 

A. Neobpilina a többi puhatestűhöz képest nagyon alacsony törzsfejlődési állapo- 
tot képvisel. Erre utal az izompárok szelvényessége, idegrendszerük egyszerű felé- 
pítése, ami abban nyilvánul meg, hogy az idegsejtek nem alkotnak dúcokat. Kezdet- 
leges szervezettségre utalnak az egyszerűen alkotott szaporító szervek, a kopoltyúk 
és a táplálkozás módja. Mindezek alapján bizonyos kapcsolat figyelhető meg a gyűrűs- 
férgekkel, s így ezeknek a puhatestűekkel való rokonsága — elsősorban a test szelvé- 
nyezettsége alapján — az eddigieknél világosabban jut kifejezésre. 

Lemche a Neopilina tanulmányozása során az ősszájúak egész csoportjának szár- 
mazástani viszonyait illetően bizonyos új megállapításokra jut. Ezeknek további 
ismertetése itt már nem lehet célunk, de annyit röviden megemlítünk, hogy a részletes 
vizsgálatok szerint a gyűrűsférgek, puhatestűek és ízeltlábúak származtatását olyan 
alakokra vezeti visszasamelyekből a csalánozók is levezethetők. Ez részben a radiális 
(sugaras) szimmetria bizonyos elemeiben és embriológiai jelekben jut kifejezésre. 
A részletes ismertetést már csak azért sem tartjuk itt lényegesnek, mert mindez csak 
feltevés és még további vizsgálatokat igényel, magának Lemchének a megítélése 
szerint is. 

Annyi mindenesetre világos, hogy a Neopilina rendkívül sok adattal gazdagította 
tudásunkat. Egyúttal pedig fényesen igazolja azt is, hogy új vizsgálati anyag néha 
mennyire gyökeresen megváltoztathatja a régibb ismeretanyagra épített megállapí- 
tásokat. De az is kitűnik az eddigiekből, hogy csak olyan alapos és széleskörű vizsgá- 
latokkal, erős önkritikával, s a tények olyan logikus összekapcsolásával érhetők el új 
és jó eredmények, mint ahogyan Lemche professzor munkamódszerében látjuk. 


Bogárcsigák és agyarcsigák 


Alapjában véve sem a bogárcsigáknak, sem az agyarcsigáknak nincs közük a 
csigákhoz, csak annyi, hogy ez előbbiek a párosidegűek, az utóbbiak pedig az ásó- 
lábúak osztályának a képviselői s mint ilyenek, az igazi csigákkal együtt a puhates- 
tűek törzsébe tartoznak. A valóságban tehát nem igazi csigák s azokkal együtt sorol- 
juk csak őket egy közös nagyobb rendszertani egységbe. 

Amíg a Neopilina ismeretlen volt, a bogárcsigákat, 
tehát a párosidegűeket (Amphineura) tekintették a leg- 
fejletlenebb, törzsfejlődésileg legalacsonyabb puhatestű- 
eknek. Nevüket onnan kapták, hogy a garatkörüli ideg- 
gyűrűjükből két pár idegtörzs fut le. A feji részen idegdúc- 
pár van, s Így ezek az állatok az egyteknőjűeknél fejlettebb 
típust képviselnek. A két idegpár közül az egyik a test 
közepét elfoglaló (hasoldali) láb két oldalán fut le és szaba- 
don végződik. Ezzel szemben a másik idegpár a test két ol- 
dalán halad végig, s a két ág a test hátulsó részén egyesül 
egymással. 

Ennek az osztálynak minden tagja tengerben él, és 
normális sótartalmú vizet igényel. 
gaz Egyik rendjükben a testet teljesen körülöleli a bőr 

fi megkettőződéséből származó köpeny, amely azonban sem- 

Chi ábra. 4 bogárcsiga — miféle meszes vázat nem fejleszt. Ezek természetesen az 

; iron) váza nyolc lemez- — Ssmaradványok között nem is fordulnak elő. Végered- 
ől áll (Moore—Lalicker— y 

Fischer nyomán) ményben csak ma élő néhány alakjuk alapján ismerete- 

sek. Másik rendjüket cserepeshéjúaknak (Polyjlacophora) nevezik, s tulajdonképpen 
ezek az igazi bogárcsigák (Chiton-félék). Hasi oldaluk lapos; a 8 lemezből álló külső 
vázzal borított háti oldaluk domború. A lemezeket a köpeny választja ki, amely a 
háti oldalról két oldalt csüng le a széles láb köré. A láb lapos és tapadásra, valamint 
lassú mozgásra alkalmas (42. ábra). 

A váz lemezeit a visszahajló köpenyperemek néha teljesen beborítják, legtöbb- 
ször azonban szabadon maradnak. Két rétegük különböztethető meg, melyek közül 
a felső kitinszerű anyagból áll, az alsó mészanyagból, A köpeny a két réteg közé be- 
nyomul s ott duzzanatok formájában érzékszervek alakulnak ki, amelyek a váz felső 
rétegét mint csövecskék áttörik, s ily módon a felső rétegnek olyan jellegzetes szerke- 
zetet adnak, amely sokszor a fosszilis példányokon is jól felismerhető. Minthogy a 
8 lemezt alul izmok tartják össze, az állat elhalása után a lemezek rendesen széthulla- 
nak, s Így a fosszilis anyagban többnyire csak a különálló, egyes lemezek találhatók 
meg. 

A bogárcsigák általában a hullámveréses parton élnek. Ez a tény is elősegíti, hogy 
hátpáncéljuk legtöbbször csak egyes lemezek alakjában marad meg. 

Nagyságuk I és 25 cm között váltakozik. A nagytermetűek ma élnek, Így egye- 
sek nézete szerint egyik törzsfejlődési jellegzetességük a 
test megnövekedése. Ma mintegy 600 fajukat ismerik, 
ezzel szemben az egész fosszilis anyagban, amely a kamb- 
riumtól követhető nyomon, mindössze mintegy I00 faju- 
kat sikerült kimutatni. A földtörténeti múltbeli és a mai 
alakok között a különbség nem nagy. Azokat az alakokat, 
amelyek hosszú földtörténeti időkön keresztül nem vagy 
csak alig változnak, konzervatív fajoknak nevezzük. Szok- 
tunk Zerzisztens formákról is beszélni. Ilyenkor az alakok- 
nak — mint mondani szokás — lassú az , evolúciós tem- 
pója". Hát ezek a bogárcsigák is ilyen lassú evolúciós tem- 
pójú állatok. Egyik karbonbeli maradványukat (43. ábra) ű 
Helminthochiton priscus néven ismerjük, és végeredmény- 493. ábra. Ritka lelet a kar- 
ben az a legnagyobb nevezetessége, hogy a hátipáncél 8  bonból az ősi bogárcsiga 
része közül 4 db együttesen maradt meg. Egyébként ez a LÉKET JATE ERT négy 

LÉKET] 4 ész: PKázé szelét ő sszefüggő lemezből álló 
lelet is világosan bizonyítja, hogy a bogárcsigák fejlődési váza (a); rajzunk egy l- 
üteme mennyire lassú, hiszen kb. 300 millió év alatt semmi — mezt külön is bemutat (b) 
alapvető különbség nem alakult ki ezeken az állatokon. kívülről és belülről (Zittel 
Földtörténeti elterjedésükre vonatkozólag azt az érdekes nyomán) 
megállapítást tehetjük, hogy a földtörténet ókorában jóval 
gyakrabban találhatók, mint a földtörténeti középkor és újkor folyamán. 

Miután a bogárcsigák jelentősége törzsfejlődési szempontból a Neopilina meg- 
találása óta bizonyos fokig alábbszállt, s mert az ősmaradvány-anyagban sem játsza- 
nak fontosabb szerepet, azt hiszem, fentebb elmondtuk róluk mindazt, ami itt érdekelt 
bennünket. 

Ezek után érdeklődésünket teljes mértékben a puhatestűek törzsének következő 
osztálya, az ásólábúak (Scabhopoda) irányába fordíthatjuk. 

Az ásólábúak ugyancsak olyan állatcsoportot képviselnek, mint a bogárcsigák : 
, evolúciós tempójuk" ezeknek is igen lassú. A tudomány szerencséjére ma is élnek s 
Így lágy részeiket is ismerjük. Azért írom, hogy a tudomány szerencséjére, mert be 
kell vallanunk, hogy ha kihaltak volna és csak vázukat ismernénk, meglehetősen 
tanácstalanul állanánk e különös vázakkal szemben. A rendszertanba történő besoro- 


lásuk ugyancsak sok gondot okozna. 

Vázuk mindkét végén nyitott cső, egyik vége kisebb, másik nagyobb átmérőjű. 
A ház enyhén hajlott. Alakjával így az elefánt agyarára emlékeztet, s ebből a szem- 
pontból az agyarcsiga megjelölés valóban találó. Abban a pillanatban azonban, ami- 
dőn a méreteket is összehasonlítjuk, az agyarcsiga megjelölés ugyancsak helytelennek 
tűnik, hiszen a legnagyobb hosszúságú vázak is csak mintegy 8 cm hosszúak, s a szé- 
lesebbik vég átmérője ritkán haladja meg a I cm-t. (Egy karbonkori észak-amerikai 
példány átmérője 4 cm, teljes hosszúsága kb. 60 cm lehetett.) A váz néha egészen 
sima, erősen fénylő, csillogó is lehet, s ilyenkor valóban aprócska kis elefántagyar 
benyomását keltheti. Néha azonban hosszanti élek húzódnak végig a házon, amelyek 
aztán ezt a hasonlatosságot teljesen megszüntetik. 

Figyeljük meg az agyarcsiga egész szervezetét (44. ábra). Látjuk, hogy itt is 
még kevéssé differenciált, egyszerűen al- 
kotott testfelépítéssel van dolgunk. 

Az ásólábúak mind tengerben élnek. 
Mélységbeli elterjedésük igen tág határok 
között ingadozik, mert az apály legmé- 
lyebb vonalától kezdve egészen tekintélyes 
tengermélységekig megtalálhatók. Széle- 
sebbik végükkel, ahol a láb kilép a csőből, 
befúrják magukat a tengerfenék homok- 
jába vagy iszapjába, a váz hátulsó vége 
azonban a tengerfenék fölé emelkedik, s 
miután — mint tudjuk — ez is nyitott, 
itt áramlik be a lélegzéshez szükséges víz. 
Kopoltyújuk . nincsen, a gázcserét a kö- 


44. ábra. Az agyarcsiga (Dentalium) a ten- penynek a köpenyüreg felé eső felülete 
gerfenék üledékébe fúrja bele magát, s csak végzi. 


testének kis része áll kt (baloldali kép) ; szer- Érdekes megfigyelni, hogy a kiemel- 
vezetéről a nagyított jobboldali hosszmetszet . kedő vázrészek a tengerfenék síkjával 
tájékoztat: a vastag vonal jelzi a vázat nagyjából mind azonos szöget zárnak be. 


elgore—Lalieker— Fischer 730m6n) A ma is élőknek mintegy 200, a föld- 


történeti múltból származóknak pedig kb. 
300 faját ismeri az irodalom. A fosszilis alakok között is vannak olyanok, amelyek 
vázának egy részén befűződés, elszűkülés figyelhető meg. Ezeknek a lába korong- 
alakban végződik. 

A többség a Dentalium-félékhez tartozik, a befűződést feltüntető alakokat 
Siphonodentalium-félék néven foglalják össze. 

Az ősmaradvány-anyagban ezek a különbözőségek szintén felismerhetők; a 
Siphonodentaliumok csak a krétától kezdve ismeretesek, ezzel szemben a Dentalium- 
félék maradványait már az ordovicium óta ismerjük. Azóta sem sokat változtak s 
Így mint vezérlő ősmaradványoknak nem sok jelentőségük van. A földtörténeti 
ókor és középkor képződményeiben helyenként több példányuk is előfordul, egyéb- 
ként elég ritkák, ezzel szemben az újkorból maradványaikat már nagyobb számban 
ismerjük. 

Most pedig még azt szeretnénk itt az agyarcsigákról a (latin dens szó fogat 
jelent, így a Dentalium név pontosan az agyarcsiga megjelölésnek felel meg) meg- 
említeni, hogy egyes kutatók szerint a kagylókkal igen közeli rokonságban állnak. 
Eredetileg ezek is két teknős alakok voltak, mint a kagylók, a hasi oldalon azonban 
köpenyük összenőtt és ennek következtében a két teknő helyén egységes cső alakult ki. 
A domború oldal felel meg a hasi oldalnak, itt van a köpenyüreg is. Ebben azonban — 

a kagylóktól eltérően — kopoltyúk nincsenek. További eltérés mutatható ki a láb 
kialakulásában is, amely kimondottan ásólábbá alakult át, amire az osztály neve, 
ásólábúak (Scaphopoda) is utal. 


Igazgyöngy a teknők között 


Az igazgyöngy — mint tudjuk — a kagylók , gyártmánya". De kevesen tudják, 
hogy a földtörténeti múltból is ismeretesek gyöngymaradványok. Ezek persze a hosszú 
évmilliók alatt elvesztették pompás színjátszásukat, de egykori mivoltuk még mindig 
felismerhető.S még kevesebben tudják, hogy Kutassy Endre triászkori gyöngyszemek 
nyomait is megtalálta, s ily módon a legrégibb gyönggyel ismertetett meg bennünket. 
A Tatabánya közelében emelkedő Nagycsákány-hegy triászkori dolomitjában gyer- 
mekfej nagyságú kagylót talált, amelynek egykori, bizony elég tekintélyes sérülése 
meggyógyult, de közben 3 gyöngyszem is képződött. 

A puhatestű állatok lágy testét a bőr megkettőződéséből származó redő, a 
köpeny borítja be. Ezt az eddigiek folyamán is már többször hangsúlyoztuk. Tudjuk 
azt is, hogy a köpeny választja ki a szilárd váz meszes anyagát s a szilárd váz belső 
rétege — s ez éppen a kagylóknál van így leginkább — a gyöngyházréteg. Ha apró 
idegen test kerül a köpeny és a teknő közé, ennek nyomására a köpeny tüszőszerűen 
körülöleli az idegen testecskét s körülötte koncentrikusan mészanyagot választ ki. 
A körkörös szerkezet következtében megint kialakul a fénytörés és Így a gyöngyház- 
fény. Ilyen módon alakulnak ki tehát az igazgyöngyök a két teknő között. Persze 
ritka dolog, hogy a gyöngyszem szép, gömb alakot és megfelelő nagyságot ér el, s 
éppen ezért olyan értékes az igazgyöngy. A , tenyésztett gyöngy" akkor alakul ki, 
ha mesterségesen juttatják a kagyló belsejébe az idegen testet. A gyöngytenyésztés 
nagymesterei a japánok. 

A kagylók tehát mint gyöngytermelők, a kereskedelmi életben is szerepet játsza- 
nak. De táplálkozási célokra is felhasználhatók. Közismert dolog, hogy egyes országok- 
ban kedvelt csemege az osztriga. A fekete ehető kagylónak pedig a tudományos 
neve —Mytilus edulis — faj-megjelölésében is utal a kagyló ilyen célú felhasználására 
(edulis latin szó, ehetőt jelent). 

S mindezek után még azt kell elmondani, hogy ÁAristotelés szerint a kagyló olyan 
állat, amely kívül kemény, belül lágy, és közben van valami, ami a külső keménynél 
lágyabb, de a belső lágynál keményebb. A kemény a szilárd váz, a lágy test, a köz- 
bülső , valami" pedig a köpeny. 

A külső szilárd vázról nagyjából már hallottunk. Most még csak azt szeretnénk 
ezzel kapcsolatban elmondani, hogy a belső gyöngyházréteg vastagsága meglehetősen 
különböző. A teknő mész-anyaga, azaz a kalciumkarbonát gyakrabban aragonit, 
ritkábban kalcit formájában kristályosodik. Az aragonit könnyebben oldódik, s 
Így néha olyan ősmaradvány-lelőhelyek is ismeretesek, ahol már csak a kalcit 
formájában kristályosodó vázak találhatók meg. Hazánkban is, főleg harmad időszaki 
képződményeinkben sokszor figyelhetjük meg, hogy csak a kalcit teknőjű Pecten 
és Ostrea kagylók maradványai kerültek elő. Pedig biztos, hogy eredetileg nemcsak 
ezek az alakok éltek itt, hanem sok-sok más, köztük aragonithéjú kagylók is. 

A köpenyről már nagyjában mindent hallottunk. Egyes részleteket később 
azonban a köpennyel kapcsolatosan is még majd meg kell állapítanunk. 

Vizsgáljuk meg most a kagyló lágy testét. Ennek egyik legfeltűnőbb sajátossága, 
hogy a lágy testen nem különíthető el a fej, csak a törzsfejlődés legalacsonyabb 

fokán álló kagylóknál figyelhető meg csökevényes, alig elkülönülő fej. Ezért a kagyló- 
kat fejnélküli puhatestűeknek (Acephala) is szokás nevezni. A lágytestnek azt a 
részét, ahol a szájnyílás van, mellső résznek mondjuk. A hasi oldalon helyezkedik el 
a láb, amely legtöbbnyire fejsze vagy ék alakú. Erre vonatkozik az állattanban a 
kagylók Pelecypoda (-fejszelábúak) megjelölése. Némely kagyló lábában ún. bisszusz 
mirigyet találunk. Ennek váladéka — a bisszusz — a vízben fonállá szilárdul. A kagy- 
lók a bisszusz fonalak segítségével rögzíteni tudják magukat az aljzaton. Sőt az 

45. ábra. A kagylók koboltyúttbusai. A fekete szín kívül a teknőket, belül a zsigerzacskót és 

a lábat jelzi, A fehér színű köpenyüregben a vonalkázás jelzi a kopoltyúkat; — a — a leg- 

kezdetlegesebb (protobranchia), b — a fejlettebb törzsfejlődési állapotot képviselő fonalas 

(filibranchia), c — a legfejlettebb állapotot jelző lemezes (eulamellibranchia) fípus; d — a 

válaszfalas (septibranchia) kopoltyú oldalági fejlődés eredménye, s csak néhány kagylónem- 
zetségben található (A. H. Müller nyomán) 


egyik faj bisszusz fonalaiból még valóságos fészket is épít magának a tengerfenéken. 
A láb alakja a különféle életmódoknak megfelelően módosulhat, bizonyos mértékig 
vissza is fejlődhet. 

A lágytest hátulsó végéből két cső indul ki. Ezeket szifónak nevezzük. A két 
szifót néha közös burok veszi körül, amely el is meszesedhetik, s ilyenkor fosszili- 
zálódásra is alkalmas. A hasi oldal felé eső szifón keresztül jut be a víz a köpeny- 
üregbe, a háti oldal felé esőn keresztül pedig az elhasznált víz és az ürülék kerül a 
külvilágba. Azoknak a kagylóknak, amelyek a tengerfenék iszapjába fúrják be 
magukat, a szifói hosszúk és természetesen a fenék fölé emelkednek. Ezzel biztosít- 
ják a víz be- és kijutását az állati test belsejébe, pontosabban a köpenyüregbe. 

A köpenyüreg — ezt már ugyancsak olvastuk előbb — a köpenylebenyek és a 
lágy test között van. Itt helyezkednek el a kopoltyúk, amelyeknek felépítése, szer- 
kezete a kagylóknál több típust tüntet föl. A legegyszerűbb típusú egy pár, levél 
alakú kopoltyúból áll. Hasonlít a bogárcsigák, sok csiga és lábasfejű kopoltyújához. 
Ezt a kopoltyút fésűskopoltyúnak (érotobranchia-típus) nevezzük. A másik háromféle 
módosulat már kizárólag csak a kagylókon található meg (45. ábra). Gyakoribb és 
fejlettebb a fonalas kopoltyú (filibranchia-típus), és még fejlettebb a kagylók leg- 
nagyobb részén látható lemezes kopoltyú (ewlamellibranchia-típus). A rekeszes 
kopoltyú (seétibranchia-típus) csak egy kisebb csoportra jellemző, sajátságosan 
specializált módosulat. 

Ebből a felsorolásból az is látszik, hogy a kagylóknak már ötnegyed 
százados múltra visszatekintő Lamellibranchiata (lemezes kopoltyúsok) névvel 
való megjelölése nem is helyes. Pedig ez talán a legelterjedtebb és leggyakrabban 
használt megjelölés. (Itt jegyezzük meg, hogy a szaknyelvben a már említett 

neveken kívül szokták a kagylókat Bivalviának is hívni. Ez kétteknőjűt jelent, s a 
név még Linnétől származik. Lamarck a Conchifera megjelölést használta, amit 
teknőviselőknek fordíthatnánk le szó szerint.) 

A kopoltyúk úgy helyezkednek el, hogy a hátulsó kopoltyúüreg nagyobb a 
mellsőnél. A ma is élő kagylókat tanulmányozó kutatók a kopoltyúknak igen fontos 
szerepet tulajdonítanak, segítségükkel szokták a kagylók rendszertanát megszabni. 
Az őslénytanban a kopoltyúknak nincs jelentősége, mert hiszen nem fosszilizálódnak, 
s Így az ősmaradvány-anyagban nem fordulnak elő. Kétségtelen, hogy a négyféle 
kopoltyútípus különböző törzsfejlődési állapotot jelent, s egymásból származás- 
tanilag levezethető. 

A lélegzést nem egyedül a kopoltyúk végzik, hanem a köpeny két felének belső 
oldala is részt vesz a gázcserében. De mindjárt azt is hozzátehetjük, hogy a kopol- 
tyúknak a lélegzés nem is az egyedüli feladata. A kopoltyúkon csillók helyezkednek 
el. Ezek a szifón keresztül a köpenyüreg hátulsó felébe került vizet részben meg is 
szűrik, s a mellső kopoltyúüregbe, a száj közelébe szállítják. Ebben a megszűrt 
vízben már csak azok az apró szerves anyagok találhatók, amelyekkel a kagyló 
táplálkozik. A víz mozgatásának további célja az elhasznált víznek a kivezető szifón 
keresztül a szabadba juttatása. Az elhasznált vízzel együtt távozik az ürülék is. 
A végbélnyílás a hátulsó kopoltyúüreg háti oldal felé eső részébe nyílik. Ezért van a 
kivezető szifó is a háti oldal közelében. 

A kagylók többsége kétoldalian részarányos. A szimmetria sík a két teknő között 
húzódik. Persze, azoknál a kagylóknál, amelyek valamely különleges életmódhoz 
alkalmazkodtak vagy sajátos környezeti hatásnak voltak kitéve, a kétoldali rész- 
arányosság másodlagosan megszűnt. Vannak olyan, belső szervezettségükben egyéb- 
ként többé-kevésbé szimmetrikusan felépített kagylók is, amelyeknek jobb és bal 
teknője egymásnak nem hű tükörképe. Ilyenkor egyenlőtlen teknőjű kagylókról 
beszélünk, szemben az egyenlő teknőjűekkel, amelyeknél a két teknő egészen szim- 
metrikus. Az egyenlőtlenség a két teknő között megnyilatkozhatik abban a jelenség- 
ben, hogy egyik teknő valamivel kisebb mint a másik. Sokkal gyakoribb azonban 
az az eset, hogy egyik teknő erősebben domború, mint a másik. A két teknő diszítése is 
különbözhetik ilyenkor egymástól. Az egyenlőtlenségnek vannak aztán szélsőséges 
esetei is, amikor a kagylóteknők mivolta már csak messzemenő vizsgálatok alapján 
ismerhető föl. Ilyenekkel főleg egyes kihalt csoportoknál találkozunk. Az ilyen marad- 
ványoknak a helyes értelmezése ugyancsak sok fáradságos munkájába került a 
tudósoknak, és sokszor csak egészen izgalmas kutatásokkal sikerült a valóságot 
kideríteni. 

A kagylókkal kapcsolatban még egy szimmetriasíkról beszélhetünk. Aszerint, 
hogy egy teknő két részarányos félre osztható-e vagy nem, a teknőket egyenlő vagy 
egyenlőtlen oldalúaknak nevezzük. A két szimmetria egymással kombinálódik. 
Vannak egyenlő teknőjű és egyenlő oldalú teknővel bíró alakok, vannak ismét egyenlő 
teknőjű, de egyenlőtlen oldalú teknőkkel rendelkező alakok stb. 

Ezekkel a részarányossági vizsgálatokkal azért foglalkozunk itt kissé részleteseb- 
ben, mert a teknő alakja sok mindent árul el a kagyló életmódjáról. Az egyenlő 
teknőjű alakok általában úgy mozognak, hogy a test szimmetria síkja függőleges. 
Azok a formák, amelyek az ősi mozgásmódot, tehát a tengerfenéken való csúszást 
megtartották, nemcsak egyenlő teknőjűek, hanem a teknők többé-kevésbé egyenlő 
oldalúak is. Lábuk elég széles s a hasi oldalon nyomul ki, ha a teknők nyitva vannak. 
Azoknak a kagylóknak viszont, amelyek a tengerfenék iszapjába fúródnak, átalakul 
a lába, összenyomottabbá válik, megnyúlik, s inkább előrefelé nyomul ki. Az élet- 
módnak megfelelően a teknők egyenlőoldalúsága is megszűnik. A teknő legkiemel- 

kedőbb része, ahonnan növekedése is kiindul, s amelyet búbnak nevezünk, előbbre 
tolódik. A fúró és ásó életmód rendszerint magával hozza a szifók meghosszabbodását 
is, amint arról egyébként már szó volt. 

Ha a szimmetriasík nem függőleges, akkor a kagyló az eredetitől eltérő mozgást és 
életmódot folytat. Lehet, hogy egyik teknője ilyenkor erősen domborúvá lesz s ezzel 
a teknővel ráfekszik az aljzatra. A másik teknő 
ilyenkor gyakran csak mint lapos fedő jelenik 
meg (46. ábra), lehet az eltérés kevésbé jelentős, 
de lehet az is, hogy a kagyló két teknőjének 
aránylag gyorsan egymásután következő össze- 
zárásával és kinyitásával ugráló-úszó mozgást 
végez. 

Más alakok a tengerfenék homokjába vagy 
iszapjába fúródva élnek; hogy ezeknél milyen 
alakbeli változások következnek be némely szer- 
vükben, fentebb már olvastuk. Egészítsük ki ezt 
azzal a megjegyzéssel, hogy a teknők egyen- 
46. ábra. Az oszlrigafélék rokonsá- . lőtlen oldalúakká, a szifók pedig hosszúvá 
gába tartozó Gryphaea nagyon válnak. 
egyenlőtlen teknőjű. Az erősen dom- Az életmód további módosulása, amikor a 
ború bal teknő a tengerfenék iszapján kásió fb ilárd kőbe fúria bel éz 
fekszik, a jobb teknő bedig mint fedő- agyló taba Vagy szúar őbe TEL JEG SÉS magát. 

teknő szerepel (Zittel nyomán) Az csak természetes, hogy az ilyen nagymér- 

tékű életmódbeli változás a teknők külső alak- 

jában s általában az állat egész szerveződésében 

is messzemenő módosulásokat von maga után. Gondoljunk a fa és kőzet keménysége 

közötti különbségre, gondoljunk arra a megfigyelt tényre, hogy a kőbe is az állat 

vagy erőművi (mechanikai) úton fúrhatja, vagy vegyi úton marhatja be magát s 

máris világossá válik előttünk az életmód, a környezet, s ezeknek megfelelően a 
kialakuló forma jelentős mértékű különbözősége. 

Vannak aztán rögzített életmódot folytató kagylók is. Mondanunk sem kell 


47. ábra. A rögzített életmódú kagylók alakja jelentékenyen módosul —a — Reguienia; azegyik 

teknő csigaházszerűen csavarodott, a másik kis fedőteknő (a krétában élt); b — a jurabeli 

Diceras búbjai kifelé csavarodottak; c — a melegvtízű, sé tengerben élt kvétakori 

Hippurites nagyobb teknője kúp alakú, s ennek csúcsávil rögzítődött a tengerfenékhez 
(a másik teknő, mely az erős, csapszerű fogakat viseli, jóval kisebb) (Zittel nyomán) 

már az előzőek után, hogy ezeknél következik be a teknők alakjában a legnagyobb 
mértékű módosulás (47. ábra). Vannak ezek között olyanok, amelyeknél a teknő 
egészen csigaházszerűvé, másoknál ismét az egyik teknő kúpos, tülök alakúvá, a 
másik pedig jóval kisebb, bár ugyancsak kúp alakú fedő teknővé lesz. 

Az életmódnak és környezethatásnak a teknők alakjában történő visszatük- 
röződése természetesen hallatlan jelentőségű az ősvilági élet tanulmányozása szem- 
pontjából. Hiszen ily módon a kagylók ősmaradványként megmaradó része, a két 
teknő, igen komoly adatokat szolgáltat az egykori, néha sok száz évmillióval ezelőtt 
élt kagyló életmódjáról. Sőt a törzsfejlődés néhány mozzanata ís világossá válik. 
Magunk előtt látjuk, hogy a földtörténeti múlt hosszú ideje alatt mint következtek 
egymás után a törzsfejlődés folyamán a különböző alakok, mint alakultak ki az 
egymástól eltérő típusok. Izgalmasan érdekes ezeknek a viszonyoknak és jelenségek- 
nek a magyarázata, vizsgálata. A lassú mozgású és lassú , evolúciós tempójú" kagylók 
ezért nagyon lebilincselő tudományos kutatási kérdésekként állanak előttünk. S bár- 
milyen jelentékteleneknek is tűnnek föl külső alakjukban, tanulmányozásuk mégis 
nagyon komoly és az egész élet fejődésmenetére is vonatkoztatható kérdésekre adhat 
feleletet. 

Ha ilyen nagyfontosságúak a teknők a törzsfejlődés szempontjából, nézzük meg 
egyedi fejlődésük menetét is. Hiszen nyilván nem kevésbé érdekes az sem! 

A kagylók mind vízben élő állatok ; ma ismert mintegy 5000 fajukból 4000 él a 
tengerben, a többi az édesvízben. (Az édesvízi alakok sorában a Sphaerium-félék 
néhány alakja rövidebb ideig a szárazföldön is hosszabb-rövidebb utat tud meg- 
tenni.) Az ősmaradványok között az édesvízi formák jóval későbben jelennek meg, 
mint a tengeriek. Ezért bízvást állíthatjuk, hogy a kagylók kialakulása a tengerben 
történt s az édesvízi életmódhoz való alkalmazkodásuk csak másodlagosan követ- 
kezett be. A tengeri alakok egyedi fejlődését figyelve, azt állapíthatjuk meg, hogy a 
petéből olyan lárva kel ki, amelyet a trochophora lárvával azonosíthatunk. Ez a 
lárvaforma is arra utal, hogy a gyűrűsférgek és a puhatestűek (s ezeken belül ter- 
mészetesen a kagylók) szoros származástani kapcsolatban állanak egymással. Ez 
tovább fejlődik, más, fejlettebb lárva alakot ölt, de ami bennünket most itt közelebb- 
rőlérdekel, az az a tény, hogy a fejlődés egyik szakában a háti oldalon egy szarunemű 
lemez jelenik meg. Az izmok azután a két oldalon lehúzzák a lemezt, amely Így a 
háti részen és a két oldalon veszi körül az állatot. A középvonaltól két oldalt, most 
megkezdődik a mész kiválasztása, s Így megjelenik az a vékonyka két meszes teknő, 
amelyeket embrionális teknőknek (műszóval érodissoconcháknak) nevezünk. Ez után 
indul meg a végleges teknők kialakulása, aminek következtében az embrionális 
teknők később lekopnak, lelökődnek. (Fosszilisan is ismeretesek azonban olyan 
maradványok, amelyeken — bár a végleges teknő már kifejlődött — még megtalál- 
hatók a $rodissoconchák). De mi lesz azzal a lemezkerésszel, amely a hátoldalon 
van s a két — most már kialakult — teknő között maradt? 

Ahhoz, hogy ezt megállapíthassuk, azt kell megvizsgálnunk, milyen további 
teendői vannak a teknőknek. Azt már tudjuk, hogy a teknők elsősorban mechanikai 
védelmi célokat szolgálnak. Ehhez persze igen fontos, hogy jól zárhatók legyenek. 
Nem kétséges azonban az sem, hogy a jól záródó teknőket időnként ki is kell nyitni, 
mert hiszen zárt teknők esetében sem a szifó, sem a láb nem tudna kinyomulni. 

Mindebből az következik, hogy a teknőknek nyitó- és zárószerkezetre van szük- 
ségük. Anélkül, hogy a háti oldalon megmaradt s előbb említett lemezkét végleg 
elfelejtenénk, nézzük meg először a zárószerkezetet. 

A kagylóteknők összezárása izmok segítségével történik. Eredetileg a két teknő 
mellső és hátsó oldalát köti össze izom. Az izom a teknők belső felületéhez tapad s 

így ott izomtapadási nyom alakul ki, amely — természetesen — a fosszilis teknőkön 
is felismerhető. 

Ez az eredeti állapot a törzsfejlődés folyamán a különböző életmódokhoz való 
alkalmazkodás következtében szintén módosul. Olyan alakokon, amelyeknek teknői 
a búb előretolódásával egyenlőtlen oldalúvá válnak, sokszor figyelhetjük meg, hogy 
a mellső izom elcsökevényesedik, és nagyságban messze elmarad a hátulsó izomtól. 


ket egygemő íizmú egyertőtten és Egyizmű 


48. ábra. A kagylóteknő belsejében jól megfigyelhetők az izmok tapadására szolgáló izombenyo- 

matok és a köpenyvonal. Ősi jelleg a két egyforma izom és az ép köpenyvonal ( baloldali oszlop) . 

A középső oszlop alsó rajza sekély, a felső pedig mély köpenyvonal-öblöt ábrázol. A mellső 

izom csökevényessé válik (jobb oldali oszlop, felső ábra), vagy egészen el is tűnik, s ilyenkor 
már egyizmú kagylókyól beszélünk (alsó rajz) (A. H. Müller nyomán) 


Mint tehát az előbbieknek, ezeknek a kagylóknak is két izmuk van, de míg az eredeti 
típusú kagylók egyenlő izmúak, az utóbbiak egyenlőtlen izmúakká válnak (48. ábra). 
Ez a folyamat azután tovább folytatódik olyanképpen, hogy a mellső izom teljesen 
eltűnik, viszont a hátsó megerősödik és kissé előbbre tolódik, a teknő közepe felé. 
Ezzel létrejön az egyizmú kagylótípus. i 

A teknőknek az összezárása tehát az izmok összehúzódásával történik. Attól 
viszont, hogy az izmok elernyednek, a teknők még nem nyílnának ki. Szükség van 
tehát nyitószerkezetre is. S ekkor lép működésbe az a bizonyos lemez, amelynek 
két oldalán a teknők meszes anyaga rakódott le, de hátoldali része a két teknő között 
mésznélküli maradt. Ez a rész rugalmas lemezként működik, s ha az izmok elernyed- 
nek, a megfeszített sarokpánt (mert így nevezik ezt a képződményt) rugalmasan 
összehúzódik, s nyitja a két teknőt. Abban az esetben, ha a sarokpánt a két teknő 
hátoldalának külső felületén található meg, külső sarokpántról beszélünk. A kagylók 
kialakulása azonban úgy is történhetik, hogy a sarokpánt a két teknő búbi része 
közé (tehát nem a háti oldal külső felületére, hanem belülre) kerül. Ilyenkor belső 
sarokpántról beszélünk. A külső és belső sarokpánt működésében, természetesen, 

elvi különbség jelentkezik (49. ábra). A külső ugyanis a teknők összezáródásakor 
megfeszül, amidőn pedig az izmok elernyednek, rugalmasságánál fogva összehúzódik 
s így nyitja a két teknőt. A belső sarokpántot azonban az izmok összehúzódása 
összenyomja. Az izmok elernyedésekor pedig az összenyomott sarokpánt kitágul s 


ezzel nyitja a teknőket. 


A teknők zárásának és nyitásának a mechanizmusa tehát az izmok működésével 


és a sarokpánt rugalmasságával kapcsolatos. 

A teknők tökéletesebb záródása céljára azonban 
egyéb , berendezések" is kialakulnak a kagylókon. A 
teknő belső oldalának búb alatti részét záros peremnek 
mondjuk, mert itt található a kagylók , zára". Ez ki- 
emelkedésekből, fogakból és bemélyedésekből, foggöd- 
rökből áll. 

A fogak — és általában a zár — megint olyan fon- 
tos részletei a kagylóteknőnek, amelyek az ősmarad- 
vány-anyagon ugyancsak többnyire jól tanulmányoz- 
hatók. Ezért — különösen az őslénytan búvárai — a 
kagylók rendszerezésében is nagyon jelentős szerepet 
szánnak a zárszerkezetnek, azaz a fogak kialakulásá- 
nak. A kutatók többsége azt a zártípust tartja a leg- 
ősibbnek, amelynél a záros peremen számos, többé- 
kevésbé egyforma fog s köztük fogmeder található. 
Ilyet találunk a ma is élő Nucula (50. ábra) nemzetsé- 
gen, amely az ordoviciumtól él, s egyike a legősibb 
kagylótípusoknak. Ősi jellegeinek megfelelően leveles 
kopoltyúi vannak s a teknő gyöngyházrétege is vas- 
tag, erősen fejlett. Az olyan zártípust, amelynél sok 
és egyforma fog van, taxodont zárnak nevezzük, s ezt 
tekintjük a legősibbnek. Ezek általában , normális" 
életmódot folytató kagylók, azaz szabadon mozognak 
a tengerfenéken. 

Ezekkel majdnem egy időben jelentkeznek az 
iszapba ásó életmódot folytató kagylók képviselői is. 
Miután az iszapba fúródott alak teknőinek szilárd rög- 
zítettsége nem játszik olyan fontos szerepet, mint azoké, 
amelyek a tengerfenéken szabadon mozognak, — a fo- 
gak visszafejlődnek. Így alakul ki a , rejtett fogú"-nak 
nevezhető kryptodont zár, amely a kagylók nagyon ősi 
típusain figyelhető meg. A kryptodont zárú kagylók 
záros peremén tehát nem látunk fogakat és foggöd- 
röket, legfeljebb enyhén hullámos kidudorodásokat és 
bemélyedéseket. Régebben az volt az általános nézet, 
hogy ez a zártípus az ősi s az előforduló kidudorodá- 


c 


49. ábra. A savokpánt külső 
(a— b) és belső (c) helyzetű le- 
het. A külső savokpánt néha a 
búb előtt és mögött (a) helyez- 
kedik el, gyakrabban csak a 
búb mögött (b). A belső sa- 
rokpánt (c) tartására az egyik 
teknőben néha külön kis pánt- 
tartó is kialakul (A. H. Müller 

nyomán) 


[A 


50. dbra. A Nucula bal tek- 
nőjének záros pereme a két 
egyenlő izombenyomattal. A 
nagyszámú, egyforma fog 
jellegzetes taxodont zárat alkal 
(A. H. Müller nyomán) 


sok a foggal rendelkező kagylók fogkezdeményeit képviselik. Ma a kutatók nagyobb 
része a , rejtett fogú" zárban éppen ellenkezőleg, fogcsökevényt lát. A kérdés el- 
döntése nem történt még meg véglegesen. Talán jövőbeni szerencsés ősmaradvány- 
leletek még eldönthetik ezt a kérdést is. 

. Itt inkább azt szerettük volna kiemelni, hogy milyen nagy nehézségbe ütközik 
sokszor annak az eldöntése, hogy valamely gyengén fejlett szerv kezdeményt jelent-e 
vagy éppen a fordítottját: csökevényt. 

Tény azonban, hogy az összes többi kagylózártípust közvetlenül vagy közvetve 
a taxodont jellegű zárból származtatják. Nem is célunk itt aprólékos részletekbe 
hatolni a kagylók különböző zártípusait illetően, már csak azért sem, mert újabban 
egyre jobban széttagolják, s annyiféle névvel illetik ezeket a típusokat, hogy felsoro- 
lásuk messze túlhaladná célkitűzéseinket. A legfőbb egynéhány típussal azonban 
mégis érdemes megismerkednünk, mert hiszen a kagylók törzsfejlődési viszonyai is 
nagymértékben tükröződnek vissza az egyes zártípusokban. 

A taxodont zárból a fogak számának megkisebbedésével s bizonyos csoportokba 


F-á 

5I. ábra. A heterodont zár vázlata — a — cyrenoid; b — lucinoid zár. Az előbbit 3, az 

utóbbit 2 főfog jellemzi az egyes teknőkben. A fekete szín a fogakat, a pontozás a fogmedreket 

jelöli. Lig — sarokpánt. A és P a mellső ill. hátulsó oldali fogak jele, római számokkal. Az 

arab számok a főfogakra vonatkoznak, a párosak a bal, a páratlanok a jobb teknőben (Mor- 
ley—Davies nyomán) 


rendeződésével alakul ki a keterodont zártípus, amit talán eltérő fogúnak fordítha- 
tunk. A név arra vonatkozik, hogy a fogak a zárosperemen részben közvetlenül a búb 
alatt, részben pedig a zárosperem mellső és hátsó oldalán helyezkednek el. A búb 
alattiakat főfogaknak, a többit mellső, illetve hátulsó oldali fogaknak nevezzük. 
A mellső fogak mindig közelebb fekszenek a főfogakhoz, mint a hátulsók (5I. ábra). 
Ennek a magyarázatát az egyedi fejlődés menetében találjuk meg. Az egyedi fejlődés 
kezdeti szakában ugyanis a mellső oldali fogak egészen a búb alá érnek föl s ott horog- 
szerűen, vagy talán inkább azt mondhatnánk, kampószerűen meghajlanak. Később 
a kampószerűen meghajlott részek és a mellső oldali fogak között az összeköttetés 
megszakad. A kampókból lesznek a búb alatti főfogak, amelyek tehát az egyedi fejlő- 
dés korai szakában a mellső oldali fogak részei. 

A ma élő kagylóknak igen jelentős részén figyelhetjük meg ezt az , eltérő fogú" 
zártípust, s most már a név is világosabb számunkra: a fogak eltérnek egymástól 
helyzetük és kialakulási módjuk szerint. Ha viszont tudjuk, hogy a főfogak a mellső 
oldali fogakból fejlődtek ki, mindjárt könnyebben tudjuk azt is megérteni, hogy ez a 
kagylózár a taxodontból fejlődött ki. (Még érthetőbb lenne, ha a taxodont néven 
összefoglalt típusokat külön ismertetnénk, Ezt azonban nem tehetjük meg, de 
reméljük, hogy az egész fejlődési menet vázolása Így is eléggé világos.) 

A következő zártípust, amelyet az , eltérő fogúból" származtatnak, a régebbi 
magyar irodalomban durványos fogú zárnak mondták. Ez a nem éppen szép hangzású 
magyar név a szaknyelvben jaciyodont zárként szerepel. Akár ezt, akár azt a nevet 
használjuk, a lényeg ugyanaz: egyik teknőben 2—3 nagy, vastag, erős, csapszerű 
fogat, a másikban ezeknek megfelelő foggödröt találunk (52. ábra). Az ábránkon lát- 
ható zár ebben az alakban olyan kagylókra jellemző, amelyek csak rövid ideig él- 
tek: a krétabeli ún. Rudista kagylókra. A durványos fogúak közt ismerünk nem ennyi- 
re szélsőségesen módosult alakokat is. Olyanokat, amelyek amellett megtartották 
kagylóhoz hasonló, sőt egészen kagylószerű megjelenésüket — szemben ezekkel a 
Kudistáknak nevezett, valóban roppant szélsőségesen módosult alakokkal. 

S most már igazán a gyakorlatból ismert ajtó-, szekrény-, fiók- és egyéb zárak 
sokaságát kellene hasonlatként segítségül hívnunk, hogy a kagylók különböző zártí- 


52. ábra. A pachyodont zdr a Hippuritesen — a — a fedőteknő oldalnézetben, a 3 csapbszerű 

foggal; b— az alsó teknő felülnézetben a fogmederrel; c — a két teknő zárt állapotban — váz- 

latosan, hosszmetszetben. A pontozás a felső teknőt és fogait, a fekete az alsó teknő fogmed- 
rett jelenti (Zittel és Easton nyomán) 


pusaival összevethessük. Gondoljunk arra, hogy vannak középkori zárak, amelyekben 
széles és vastag nyelv gondoskodott a biztonságról. De ugyanúgy gondolhatunk egy 
kis finom művű zárra, amely nem nagy méreteivel, hanem elmés szerkezetével nyújt 
ugyanolyan biztonságot, mint a nagyméretű zár, de természetesen más körülmények 
között. : 

Kulcskarikánkon a Io cm-es, vastag és nehéz kapukulcs mellett ott lóg néhány 
vékony, lapos kulcs is. Hiába, a zárak rendeltetésüknek megfelelően különböznek 
egymástól! 

Így van ez a kagylók záraival is: a különböző környezetnek és életmódnak meg- 
felelően különböznek a zárak. Ezeknek néhány típusát már láttuk, de még néhány- 
nyal meg kell ismerkednünk. 

Láttuk már, hogyan alakult ki az , eltérő fogú" zár az alaptípusból. Ugyancsak 
a taxodont zárból alakult ki a hasadtfogú (schizodont) zár is. Ennél a fogak számában 
még nagyobb csökkenés következett be, annyira, hogy végül is az egyik teknőben 
mindössze I, a másikban pedig 2 fog maradt meg, s mindezek a búb alatt (53. ábra). 
A hasadt fogú megjelölés arra vonatkozik, hogy az egymagában álló fog kétfelé 
nhasadt"-nak látszik. Érdekes sajátossága ennek a zártípusnak, hogy az erősebb, 
pontosabb zárás elérésére a kevés számú fog fogazott körvonalú, ami megint a töké- 
letesebb zárást teszi lehetővé. További érdekessége ennek a csoportnak, hogy ezekkel 
áll közeli rokonságban az édesvizeinkben mindenhol előforduló, világszerte elterjedt 
folyami kagyló (Unio) nemzetség is. 

Zavarban vagyunk, amikor az egyenlőfogú (isodont) zárról beszélünk (54. ábra) - 
Zavarunk onnan adódik, hogy ennek az egyébként igen ritka zártípusnak a származ- 
tatását a különböző kutatók más és más zártípusra vezetik vissza. Bármennyire is 
azt szeretnénk, hogy világosan és pontosan követhessük nyomon a fejlődés egymás- 
utánját, az egymást felváltó alakokat, ez nem mindig sikerül. Hangsúlyoztuk már 
eddig is, hogy az élet fejlődéstörténetének okmánytára — sajnos — eléggé hiányos és 
sok részletkérdésben még nem tudunk világosan látni. Ilyen részletkérdés az egyenlő- 

53. ábra. Hasadtfogú (schizodont) zdr. En- 54. ábra. A Spondylus egyenlőfogú (iso- 
nek az alaknak a bal teknőjében (a) 3 fogat dont) zára a bal (a) és a jobb (b) teknőben; 
látunk, közülük a középső , hasadt". A jobb f— fog, ím — fogmedey  (Moore—La- 
teknőben (b) csak 2 fog van (Moore—La- licker—Fischer nyomán) 


licker—Fischer nyomán) 


fogú zár eredete. Mint a képről is láthatjuk, az egyenlőfogú zár mindkét teknőben 
2—2 szimmetrikusan elhelyezett fogból s ugyanannyi fogmederből áll. Az ilyen zár- 
szerkezetű mt KÁN nemcsak egyenlő teknőjűek, hanem többnyire egyenlő oldalú 
teknőjűek is. Így ezeknek a , normális életmódot" kellene folytatni. Ehelyett azon- 
ban helyhezkötött életmódot folytatnak, bisszusz fonalaik segítségével vagy másként 
rögzítik magukat a tengerfenékhez. S tulajdonképpen ebből az életmódból adódnak 
azok a zavarok, amelyek a pontosabb származástani kapcsolatokat elhomályosítják. 

Nagyon formagazdag a fognélküli (dysodont) zártípus. Ennél a búb alatt több- 
nyire rovátkolt mélyedés (néha egyik teknőben ujjszerű bemélyedés, a másikban 
pedig kiemelkedés) látható s ebben a belső sarokpánt helyezkedik el. Ez a zártípus 
(55. ábra) főleg az osztriga és fésűskagyló-félékre jellemző, vagyis olyan két csoportra, 
amelyekről még sokat fogunk hallani a következőkben. Rajtuk kívül azonban még 
egész sereg hasonló zártípusú nagy kagylócsoport ismeretes. 

Miután fentebb azt ígértük, hogy csak a legáltaláno- 


ON sabb zártípusokkal ismerkedünk meg, most már csak eggyel 

—-z ——— foglalkozunk itt: eza , kanalas fogú" (desmodont) zár. Ennek 
aa az a lényege, hogy fogképletek rendszerint itt sem alakulnak 

ki. Ennél is belső sarokpánt van, de ez az egyik teknő amo- 

13 lyan kanálszerű képződményében helyezkedik el (56. ábra). 


55. ábra. Dysodontzár — Valószínűleg magunktól is rájövünk arra, hogy ezzel a zár- 


— itt fog nincs, csakbe- — szerkezettel ásó vagy fúró életmódot folytató kagylóknál ta- 
mélyedés a búb alatt a  jáikozunk. 


kád EL ÁAlÁK MATER Szinte alig hihető el közelebbi vizsgálódás nélkül, hogy 


Fischer nyomán) a kagylók teknőinek ilyen aránylag kis része ennyire válto- 

zatos legyen! De ha meggondoljuk, hogy ez a nagy változatosság milyen hosszú 
törzsfejlődés folyamán, milyen különböző életmódok mellett, mennyire eltérő kör- 
nyezetben és hányféle vegyi és fizikai hatásra jön létre, akkor már mindjárt azt vél- 
jük, hogy ahhoz képest ez nem is olyan nagyon nagy változatosság. Hiszen említet- 
tük, hogy mintegy 5000 kagylófaj él ma s íme csak ilyen kevés zártípus van (s ezek 
között is előfordul olyan, amelyik csak az ősmaradványanyagból ismeretes). 

Ha a kagylóteknőnek egyedül a búb alatti részén, a záros peremen, ennyiféle 
elütő bélyeget ismertünk föl, nézzük meg, hogy vajon további bélyegek is látszanak-e 
a teknő belsejében. 

Vizsgálódásaink először még mindig a teknők zárásának kérdésével lesznek kap- 
csolatosak. Egyes kagylók teknőjének a búbbal szemközti, alsó peremén, a belső 
oldalon rovátkákat találunk. Ezek is a szorosabb illeszkedést szolgálják. 

Ismétlésként pedig vizsgáljuk meg még egyszer az izmok tapadási helyeit: az 
izombenyomatokat (48. ábra). Láttuk, hogy az ősi kagylótípus a kétizmú. Így tehát 
vannak olyan kagylók, amelyeket kétizmúaknak 


mondunk. Ezt a fogalmat azonban rendszertani -— 
értelemben nem szokás használni, hanem mind- 2 
járt azt is megvizsgáljuk, hogy az izmok egyfor- ség Z G 


mák-e vagy sem. Az izmok egyformasága vagy 
különbözősége természetesen az izombenyoma- TD 

tok kifejlődésében is kifejezésre jut. Így az izom- c 0 IZŰ: b 
benyomatok alapján a kétizmúakat mindjárt két c 

csoportra osztjuk: egyenlő és egyenlőtlen izmú- 56. ábra. A , kanalas" fogú (desmo- 
akra. A mellső izom elcsökevényesedése — amint dont) zárban az egyik teknőben (a) a 


arról már ugyancsak beszéltünk — annyira me-  búb alatt kanálkaszerú képlet alakul 


het, hogy végül is csak a hátsó izom marad meg. BELTEZÉS er (b), feke 7 szenáka MÉG 


Így alakul ki az egyizmú típus. Ezek olyan fogal-  ,,ilak előre a szájnyílás irányába 
mak most már, amelyek a kagylók rendszerezé- nutatnak. A belső savokpánt helyze- 
sében is szerepelnek. tét a keresztmetszet (c) mutatja 

A teknő peremével párhuzamosan (aholkét  (Moore—Lalicker—Fischer 3yo- 
izombenyomat van, ott egyik izombenyomattól mén) 
a másikig) a belső oldalon többnyire jól felis- 
merhető vonal fut le: a köpenyvonal. A köpeny eddig a vonalig szorosan hozzátapad 
a teknőhöz. E vonalon kívüli része szabadon áll, mirigyekben igen gazdag s csak ez a 
rész választja ki a növekedés alkalmával a teknő külső és középső rétegét, míg a belső 
réteget a köpeny egész felülete. A köpenyvonal a hátulsó részen öblöt ír le (48. ábra) . 
Ez az öböl olyan kagylókban alakul ki, amelyek szifóinak a kitolása és behúzása erős 
izommunkával történik, s Így erősen fejlett szifóizmokkal rendelkeznek. Ennek a je- 
lenségnek a rendszertani jelentősége azért tekintélyes, mert a köpenyvonal is legtöbb 
esetben felismerhető a földtörténeti múltból származó kagylómaradványokon. 


Rendszerezzük a kagylókatil 


Mindeddig csak belülről vizsgálgattuk a teknőket. Pedig külső felületükön is 
találhatunk néhány jellegzetességet, amire egy-két szóval ki kell térnünk. 

A köpeny vázkiválasztó működése nem egyenletes és folytonos. Kiválasztó 
tevékenysége — az évszakos ingadozásokon kívül — egész sereg életvegytani ténye- 
zőnek is függvénye. A kagylók külső felületén ennek következtében mindig találunk 

a teknő körvonalával többé-kevésbé párhuzamosan lefutó, ún. növekedési vonalakat, 
amelyek a szakaszos vázkiválasztást jelzik. Miután nemcsak évszakos változások 
befolyásolják a növekedést, természetes, hogy a növekedési vonalakat nem hasonlít- 
hatjuk össze a fák évgyűrűivel. Ennek ellenére egyes kutatók szerint a növekedési 
vonalakból bizonyos fokú következtetéseket vonhatunk le a kagylók életkorára vonat- 
kozóan is. A növekedési vonalakon sokszor csomók is kialakulhatnak, de éppen úgy 
lécek, gallérszerű képződmények is előfordulnak. 

Ezeken a körkörös elemeken kívül a búbtól sugárirányban kiinduló diszítő- 
elemeket is találunk néha. Ezeket bordáknak nevezzük. A bordák és bordaközök 
megint különböző felépítésűek lehetnek. 

Amint tehát látjuk, a külső oldal is nagyon változatos kialakulású lehet a kagy- 
lóknál, 

Annyi mindenféle alaktani és életmódbeli sajátságot ismertünk meg a kagylók- 
nál, hogy ezek után nem lehet számunkra érdektelen, hogyan is osztályozhatnánk ezt 
a sokféle alakot. 

Az osztályozás egyúttal rendszerezést jelent, s azt már hallottuk az előbbiekben, 
hogy ilyenkor a természetes rendszert igyekszünk felépíteni. Nem elég tehát ,,víz- 
szintesen", a ma élő alakok alapján megszerkeszteni a rendszert, hanem , függőleges" 
irányban, más szóval az idő függvényében is nyomon kell követnünk az egyes csopor- 
tok fejlődéstörténetét. S bizony, az ilyen rendszer kiépítése sohasem könnyű. Elég, 
ha arra gondolunk, hogy évszázmilliók folyamán végbement fejlődést akarunk össze- 
foglalni — sajnos — gyakran hiányos anyag alapján. 

A kagylók osztályozását is részben a ma is élő állatokkal foglalkozó zoológusok, 
részben a kihalt formákat vizsgáló paleontológusok kezdték el. Kezdetben a két irány 
művelői különböző alaktani alapokból indultak ki. S hogy a különböző alapú rend- 
szerekben végül mégis volt egyezés, legalábbis bizonyos fokig, az a szervezet egyes 
részei közötti szoros viszonosságnak köszönhető. 

A korszerű rendszer igyekszik a lágytest szervezetét, a teknők alaktani sajátos- 
ságait, és az életmódbeli jelenségeket egyaránt figyelembe venni akkor, amidőn a 
kagylók természetes rendszerének kialakítására törekszik. 

Az összehasonlító bonctan egymaga nem szolgáltathat alapot a rendszer felépí- 
tésére, mert az ismert családoknak mintegy 4 része csak a krétától kezdve fordul elő, 
és a családoknak mintegy I/5 részét egyáltalában nem képviselik ma is élő alakok. 
Különösen a földtörténeti ókor ősmaradványai között sokszor szerepelnek rossz meg- 
tartású, sőt hegységképző erőktől erősen torzított alakok. 

Korobkov szovjet akadémikus is utalt arra néhány évvel ezelőtt, hogy a kagylók 
között, főleg a Pecten-félék sorában sok olyan rendszertani egység (nemzetség és faj) 
van, amelyek nem egységes származásúak, hanem több származási vonalat egyesíte- 
nek magukban, s a hasonló forma kialakulása környezeti hatásokra vezethető vissza. 

A kagylók törzsfejlődését illetően néhány jellemvonás azonban mindezen nehéz- 
ségek ellenére is felismerhető. Megállapítható, hogy a kopoltyúknak a fejlődése több 
vonalon haladt az egyszerű felépítésű (protobranchia) típustól a differenciáltabb felé, 
mint alkalmazkodási jelleg. Ugyanez vonatkoztatható bizonyos mértékben a zár- 
szerkezetre is. Megfigyelhető egyes ágakon, hogy a fejlődés folyamán bizonyos nagy- 
ságbeli növekedés történt. Különösen őslénytani szempontból fontos a teknő felépí- 
tésében és finomszerkezetében bekövetkezett változások sora, mert ezek az ősmarad- 
ványok alapján is jól nyomon követhetők. E téren két szembetűnő törzsfejlődési 
mozzanatot sikerült rögzíteni. Az egyik abban a tényben van, hogy az ősi jelleget 
képviselő, erősen fejlett gyöngyházréteg mindjobban a háttérbe szorul, s az újabb 
típusú kagylókban már porcelánszerű. Ezt a jelenséget egyébként a csigák törzsfejlő- 

désében is megfigyelték. A másik mozzanat: az aragonit váz helyett a kalcitanyag 
veszi át az uralkodó szerepet. Hogy ezek az anyagváltozások milyen hőmérsékleti, 
egyéb fizikai és kémiai okok következtében jöttek létre, ez ideig még nem volt meg- 
állapítható. Nyilván nagyon kiterjedt és komplex vizsgálatok fognak csak feleletet 
adni a jövőben erre az érdekes megállapításra. 

Linné, Lamarck, Cuvier, Blainville s a zoológia és paleontológia sok más nagy- 
nevű képviselőjének munkásságára építve, a mai általánosabban elfogadott rendsze- 
rek egyike a kagylók osztályát két alosztályra osztja. A felosztás alapja a teknő 


57. ábra. A Palaeoconchae néhány képviselője — a — Cardiola; b — Buchiola (kinyílt kettős 
teknő) ; c — Solemya (Zittel nyomán) 


szerkezeti felépítése: az egyikben (ezt a csoportot latin műszóval Prionodesmacea 
néven említik) a külső szerves anyag alatt jól fejlett prizmás, oszlopos és ugyancsak 
jól fejlett gyöngyházréteg van. A másik csoportnál (a műszó itt sem egyszerűbb: 
Teleodesmacea) , az oszlopos réteget vastag lemezes porcelánszerű réteg helyettesíti, 
a gyöngyházréteg fejletlen. Az első csoport ősibb jellegeit igazolja, hogy a köpeny- 
lebenyek egymással nem nőttek össze, s a szifók kevéssé fejlettek. Fésűs vagy fonalas 
kopoltyúik vannak. Ide tartoznak egy-egy rendet alkotva a rejtett, taxodont, hasadt, 
egyenlő fogú és fognélküli zárral rendelkező alakok. A másik alosztály törzsfejlődé- 
sileg magasabb fokára a következő jellegek utalnak: a köpenylebenyek egymással 
összenőttek és csak a láb és szifók kilépése helyén vannak szabadon. A szifók erősen 
fejlettek, lemezes kopoltyúik vannak, egy kis csoportnak pedig rekeszes kopoltyúi. 
Az ide tartozó rendek zára : eltérő, durványos vagy kanalas fogú. A két alosztályban 
ugyan mindhárom féle életmódot folytató kagyló megtalálható, az elsőben azonban 
csak igen kis számban találunk ásó (tehát nem valódi fúró) életmódot folytató kagy- 
lót, míg a. második alosztályban gyakori az ásó életmód és valamennyi fúrókagyló 
is ide tartozik. 

I Fussunk át most az egyes rendeken is, és nézzük meg, milyen érdekesebb for- 
mákkal, esetleg földtörténeti szempontból fontos nemzetségekkel találkozunk. 

Az első alosztály (Prionodesmacea) ősi jellegű csoportját a rendszerezők Palae- 
oconchae néven foglalták össze. Ide a rejtett fogú (kryfiodont) zárú alakokat sorozzuk, 
amelyek egyenlő teknőjűek, mint ahogyan két izmuk is nagyjából egyenlően fejlett. 
A teknők vékonyak s bizonyos mértékig emlékeztetnek az embrionális teknőre, a 
prodissoconchára, amelyet a kifejlett alakok legnagyobb részénél már nem találunk 
meg. Valószínűleg szabadon másztak a tengerfenéken, de ma is élő képviselőjük ásó 
életmódot folytat. Az ordoviciumban jelennek meg, a szilurban érik el virágzásuk 

tetőfokát, a devonból is elég szép számban ismeretesek, de azután már alig találjuk 
meg képviselőiket, bár még ma is élő alakjuk is van. Mint korjelző a Cardiola (57. 
ábra, a) a szilurban játszik szerepet, a Buchiola (57. ábra, b) a szilurban és devonban. 
A krétától máig is élő Solemya (57. ábra, c) ásó életmódot folytat, s igen érdekes módon 
búbja hátrafelé tolódott, úgyhogy mellső vége jelentékenyen hosszabb a hátsónál. 

A következő rend neve: Taxodonta. Ez a megjelölés már egymagában világosan 
beszél e rend alakjainak zártípusáról: a taxodont zárú kagylók a Taxodonta rendbe 
tartoznak. De nézzük meg, hogy a zártípuson kívül milyen további jellegzetességek- 
kel találkozunk még. Izmaik egyenlők. Legtöbbjüknek ép köpenyvonala van, mind- 
össze egy kisebb csoportnál talál- 
kozunk sekély és kisterjedelmű 
köpenyöböllel. A rend neve azon- 
ban azt már nem árulja el, hogy 
az ide sorolt alakokat a kopoltyúk 
alkotása szerint két alrendbe kell 
osztani. 

Az egyik alrend fésűs, a má- 
sik azonban már fonalas kopol- 
tyúval rendelkezik, legalábbis a 
ma is vizsgálható élő alakok. A 
megegyező teknő-jellegek alap- 
ján semmi okunk sincs arra, hogy 
a hasonló felépítésű, zárú, kifejlő- 
désű teknővel bíró alakokban más 
kopoltyútípust tételezzünk fel, 
mint a ma élőkben van. A fésűs- 
kopoltyús alakokat Nucula-, a fo- 
nalas-kopoltyúsokat  ÁArca-félék- 
nek nevezzük. 

A Nicula-félék általában ki- 
sebb termetűek. Első képviselő- 
jük egyes kutatók szerint már a 
58. ábra. Taxodonta kagylók — a — Nucula jobb kambriumban megjelent, bár a 
teknője belülről; b — Costatoleda az egri téglagyár- — legtöbb paleontológus a kagylók 
ból; c ; Arca teknője kívülről és belülről; d — Gly- megjelenési idejeként az ordovi- 
cymeris belülről és kívülről (A. H. Müller, Telegdi— — ciumot említi. Maga a Nucula 

TES BASE SZE KEL VOÁS] nemzetség (58. ábra, a) többé-ke- 

vésbé háromszög alakú, a záros- 

perem búb előtti és búb mögötti oldala közel derékszöget zár be egymással. A kagy- 

lók gyöngyházrétege jól fejlett. Maga a Nucula nemzetség a szilurban lép fel s mind- 

máig ismeretes. Hazánkban különösen a miocénkori üledékekben gyakori. Rokonsá- 

gába tartozik a sekély köpenyöböllel, megnyúlt hátulsó teknőféllel rendelkező Leda 

is, amelynek egyik igen érdekes alakját Telegdi—Roth Károly a híres egri téglagyári 

faunában találta meg (58. ábra, b). Egyesek ide sorolják a legősibb, talán a devon- 
ból származó édes- és csökkent sós vízi kagylókat, amilyen pl. az Anthracosta. 

Az ÁArca-féléknek fonalas kopoltyúja, egyenes vagy hajlott zárospereme van. 
Termetük általában nagyobb, mint a Nucula-féléké és vagy kör alakúak vagy sajka- 
formájúak. Míg a Nucula-félék egész életükben szabadon mozognak, azaz normális 
életmódúak, addig az Arca-félék fiatal példányai bisszusz fonallal rögzítik magukat 
a tengerfenékhez és csak később szabadítják ki magukat az önkéntes megkötöttségből. 

Ezt az életmódbeli változást azért említjük, mert két teknőjük egymás tükörképe 
(sőt sok alakjuknál még az egyes teknők is részarányosak). Márpedig tudjuk, hogy a 
helyhez kötött életmódúak rendszerint nem egyenlő teknőjűek. Miután azonban 
életük későbbi szakában leválnak bisszusz fonalaikról és szabadon mozgó alakokká 
lesznek, teknőik megtartják a részarányosságukat. 

Maga az Arca nemzetség (58. ábra, c) a triásztól máig él s közel 700 különböző 
faját ismerjük. Ezek között a harmad időszakbeli Arca diluvii egyike a leggyakoribb 
alakoknak. A sajka alakú teknőt kívül számos borda díszíti. A záros perem hosszú és 
egyenes. A kerekded körvonalú alakok sorában a Glycymeris (régebbi nevén Pecíun- 
culus) tartozik a gyakori ősmaradványok sorába. A krétától ismeretes. Teknőjén 
kívül csak koncentrikusan lefutó növedékvonalak láthatók, de a teknő egészének fel- 

59. ábra. Hasadtfogú (schizodont) zárú kagylók — a — Trigonia, b — Myophoria, c — 
hazai pliocéni képződményeinkben jellegzetes kagyló, az Unio wetzleri 


építésében bordák is szerepelnek. Ezek azonban vékonyak, és csak akkor válnak 
láthatókká, ha a vastag teknő felületének egy része lekopik. A Glycymeris obovata 
(58. ábra, 2) faj az oligocénban élő alak, amely nálunk is olyan nagy tömegben fordul 
elő helyenként, hogy Glycymeris obovatás- (v. Pectiunculus obovatusos-) homokréteg- 
ről is szokás beszélni. Erről a fajról már a magyar irodalomban is olyan sokat vitáz- 
tak, hogy a vele foglalkozó dolgozatok tömege megtöltene egy könyvszekrényt. 

A Nucula-félékhez viszonyítva az Arca-félék tehát magasabb törzsfejlődési álla- 
potot jelentenek: kopoltyú, teknőszerkezet mind ezt igazolja. 

A kagylók fejlődésének egyik további lépését jelentik azok az alakok, amelyeket 
Schizodonta néven foglalnak össze. A kopoltyúk még ezeknél is fonalasak, azonban 
záruk már nem a kezdetleges, a törzsfejlődés elején álló taxodont típust mutatja, 
hanem a hasadtfogút (53. ábra). Megint arra kell utalnunk, hogy pontosan nem tud- 
juk megmondani, melyik zártípusból alakult ki a hasadtfogú. Miután azonban a 
Schizodonta rendbe sorozott kagylók teknőjében mind a prizmás, mind a gyöngyház- 
réteg erősen fejlett, kopoltyúik pedig fonalasak, ezeket is a törzsfejlődésileg alacso- 
nyabb fokon álló kagylóknak kell tekintenünk. További érv e megállapítás mellett az 
a tény, hogy a Schizodonta rend mai képviselői már túlnyomó nagy többségükben 
igen komoly módosulást mutatnak a régebbi alakokhoz képest. Izmaik egyenlően 
fejlettek. Első képviselőik ezeknek is az ordovicium folyamán jelentek meg s máig is 
élnek. 

A rendszertan kiépítői a Schizodonta rendben is két alrendet szoktak megkülön- 
böztetni. A Trigonia-féléknél találjuk a tipikus hasadtfogú zárat. Maga a Trigonia 
nemzetség (59. ábra, a) egyike a legdíszesebb kagylóknak. Bordáin bütykök találha- 
tók; de a búbtól hátrafelé húzódó él mögötti kisebb felületen a díszítés viszont már 
nem tünteti föl a bütyköket. A Trigoniák a jurában érték el fejlődésük csúcs- 

pontját, azóta formagazdagságuk fokozatosan csökken. Ma már csak néhány fajuk él 
az Ausztrália körüli óceáni területeken. Érdekes, hogy ezek a ma élő formák nagyobb 
mélységben élnek, mint amilyenben jurabeli elődeik tanyázhattak. 

Ugyancsak jellegzetesen hasadtfogú a triászban vezérlő ősmaradvány szerepét 
játszó, de már a devonban jelentkező Myophoria (59. ábra, b). 

A másik alrendbe azokat a kagylókat sorozzák, amelyek a csökkentsós- és édes- 
vízi életmódhoz alkalmazkodott hasadtfogúak lehetnek. Ezeknek zárja elég jelen- 
tékeny mértékben módosul, és korántsem olyan egyszerű benne a hasadtfogú zár 
egyes elemeit fölismerni. A komoly életmódbeli változás mellett azonban ezen nem 
is nagyon csodálkozhatunk. Közöttük a Cardinia a jurában játszik fontos szerepet, 
mint szintjelző alak. Mecseki kőszénképződményes sorozatunkban a széntelepes 
csoport fedőjében ugyancsak megtaláljuk ennek az alaknak a képviselőit. 

5 ugyanide sorolják az édesvizeinkben széltében-hosszában elterjedt folyami 
kagylót (Unio, 59.ábra, c) is. Ennek triászbeli elterjedése kétes, de a jura végétől már 
biztosan kimutatható. Pannon-rétegeinkben szintjelző az Unio wetfzleri nevű faj. 

Már beszéltünk arról, hogy a fosszilizálódás feltételei a tengerben sokkal ked- 
vezőbbek, mint a folyókban. Ebből következik megint, hogy azok a Schizodonta 
rendbeli kagylók, amelyek a csökkentsós- és méginkább az édesvízi életmódhoz 
alkalmazkodtak, az ősmaradvány-anyagban sokkal gyérebben fordulnak elő, mint a 
tengerben élők. Ezért olyan nehéz a ma annyira elterjedt Unio és a belőlük származ- 
tatott ÁAnodonta nemzetség törzsfejlődési viszonyait tisztázni. Származásukkal 
kapcsolatban eleinte az volt a felfogás, hogy a Taxodonta rendben említett, ugyancsak 
édesvízi Anthracosia nemzetségből vezethetők le. Steinmann Gusztáv (1856—I929), 
a bonni egyetem világhírű paleontológusa, aki 1928-ban a Budapesten tartott nem- 
zetközi őslénytani konferencián is megjelent s mint a konferencia egyik legidősebb 
tagja, osztatlan tiszteletnek örvendett, az Untok származtatásáról a bécsi egyetem 
egykori professzorának, Neumayr Melchiornak (1845—1890) az eredményeihez 
csatlakozva azt hangsúlyozta, hogy az Uniok olyan Trigorita-félékre vezethetők 
vissza, amelyek a csökkentsós vízbe és a folyókba vándoroltak. Ezt a felfogást alá- 
támasztja, hogy Kelet-Ázsia kréta időszaki képződményeiben kétségtelenül csökkent- 
sósvízi rétegekből kerültek elő a Trigoniához közelálló ősmaradványok. Néhány 
év előtti vizsgálatok ezeket az alakokat már megint inkább az Uniókhoz közelebb 
állónak vélték. A Trigonia- és Unio-félék közötti rokonság azonban egyre inkább 
valószínűnek kezd látszani. S ugyanígy az Anodonta leszármaztatása az Unióból 
szintén elfogadott. Az Anodonta név annyit jelent, mint fognélküli. S valóban, az 
dÁnodontán az egykori ősök hasadtfogú zárja teljesen visszafejlődött. Az Anodonta 
olyan kagyló, amely főleg erősen iszapos fenekű tavakban él. A zár biztonsága tehát 
nem olyan elsőrendűen fontos, és Így a zár fog- és fogmeder-képletei elcsökevénye- 
sedtek. 

Ha nem dinamikus egységben néznénk a kagylók fejlődését, hanem csupán az 
alaktani hasonlóság statikus szemléletére építenénk, bizony aligha jutott volna 
valaha is valakinek az eszébe, hogy a fognélküli kagylókat. az annyira jellegzetes 
zárú Trigonia-félékkel s így a hasadtfogúakkal hozza kapcsolatba. 

Az egyenlőfogú kagylókat az Isodonta rendben foglalja össze rendszerünk. 
Az egyenlőfogú zár felépítését már megismertük (54. ábra). A származástani kap- 
csolatokat itt sem sikerült biztosan kimutatni. A következőkben tárgyalandó rend 
Pecten-féléiből (fésűs kagylók) szokták ennek a rendnek az alakjait származtatni. 
Kis csoportot alkotnak csak, amely aránylag elég későn, a földtörténeti középkorban 
jelent meg s azután nyert csak nagyobb jelentőséget a tengeri élet közösségében. 
Fonalas kopoltyúsok. Az eddig tárgyalt valamennyi rend képviselőjétől élesen 

különböznek abban a jellegzetességben, hogy ezeknek már csak I izmuk van. A mellső 
izom teljesen elcsökevényesedett, a hátulsó viszont megnagyobbodott és a teknő 
közepe felé tolódott. Minthogy az Isodonta rend közé sorolt kagylók rögzített élet- 
módot folytatnak, teknőik egymásnak nem tükörképei, hanem rendszerint elég jelen- 
tékeny mértékben különböznek egymástól. A helyhezkötött életmód azután azt is 
eredményezi, hogy növekedés közben a kagyló kénytelen a rendelkezésére álló 
térhez alkalmazkodni s így még a teknők körvonalaiban is nagyarányú eltorzulások 
jöhetnek létre. 

Egyebekben ennek a rendnek is két alrendjét különböztetjük meg. Egyik ezek 
közül a Szondylus-féléket foglalja magában. Aránylag vastag teknőjű, nagyobb 
termetű alakok, a melegebb vizű tengerek sekélyebb részeinek lakói. Általában 
élénk színekben, narancssárga, vörhenyes, sárga stb. pompáznak, és a teknők felüle- 


60. ábra. Egyenlőfogú (isodont zárú) kagylók — a — Spondylus teknő kívülről. A tüskék az 
iszapba való rögzülést célozzák; b — Plicatula, c — Anomia teknő belülről és kívülről (Zittel, 
Hörnes és Maryland Geol. Surv, nyomán) 


téről sokszor tekintélyes tüskék nyúlnak ki. Sem a szín, sem a tüske a maga teljes 
hosszában az ősmaradvány-anyagban már nem fordul elő, mert a színező anyagok 
a fosszilizáció folyamán tönkremennek, a tüskék pedig a kőzetté szilárdult üledékekből 
nem szabadíthatók ki. A S;ondylus (60. ábra, a) a triász elejétől él mindmáig s ugyan- 
úgy közeli rokona, a Plicatula (60. ábra, b) is. 

A másik alrendbe tartozó Anomia-félék kerekded körvonalúak s igen vékony 
teknőjűek. A teknők legnagyobb része gyöngyházanyagból áll. Az ÁAnomia a jurától 
él máig, s különösen a harmad időszaki üledékekben igen gyakran fordul elő (60. 
ábra, c), annyira, hogy nálunk is szoktak anomiás homokról beszélni a miocén elején. 
Bisszusz fonala elmeszesedett, így igen erősen rögzíti magát a tengerfenékhez. Ennek 
következménye, hogy körvonala is igen változékony. 

A kagylók egyik igen népes csoportját a fognélküliek (Dysodonta) rendje alkotja, 
Alaktani jellegeiben e rend nem egységes, mert közöttük találunk fonalas, de már 
lemezes kopoltyús alakokat is. Előbbiek már az ordoviciumban felléptek, utóbbiak 
csak a devontól kezdve ismeretesek. De többségükben csak a földtörténeti ókor után 
kezdenek fontosabb szerephez jutni. 

A Dysodonta rend egyik alakokban leggazdagabb alrendjét a Pecten-félék alkotják. 
Teknőjük többnyire kerekded körvonalú, s a búb két oldalán rendszerint fülszerű 
képződmény van. Sok alaknak egyforma a két teknője, soknak pedig különböző. 
Éppúgy előfordulnak soraikban egyenlő, mint egyenlőtlen oldalú teknőjűek, de 
az .előbbiek jóval gyakoribbak. Legtöbbjüknek a teknőjét, külső felületét a búbtól 
sugár irányban széthaladó bordák díszítik. Vannak olyanok, amelyeknek belső 
oldalán találunk csak bordaszerű támasztóléceket, s olyanok is, amelyeknek teknőin 
csak növekedési vonalak figyelhetők meg. Nagyságukról annyit jegyezhetünk meg, 

hogy a fiatal harmad időszak előtti példányok csak kivételesen haladják meg az 
5 cm-es átmérőt, míg a későbbi alakok sorában már 5—20 cm-es átmérőjű alakok is 
előfordulnak. 

Többnyire egész életükben egyik teknőjükkel a tengerfenékhez rögzítetten 
találhatók. Bisszusz fonaluk a mellső fülecske kivágásán keresztül jut a szabadba. 
Egyesek csak fiatal korukban rögzítettek, később szabadon másznak a tengerfenéken, 
sőt vannak olyan alakok is, amelyek a teknők gyors nyitásával és hirtelen becsukásá- 
val úszó mozgást is tudnak végezni. Az alakbeli nagy változatosság tehát az élet- 


6I. ábra. Fognélküli (dysodont) zárú kagylók — a — a felső triász szintjelző alakja, a 

Pteria contorta, amelyet régebben Avicula contorta néven ismertek; b — a középső triászra 

jellemző a vékony és labos teknőjű, finoman bordázott Daonella; c — a melegviízű tengerek 

közönséges kagylója, a fésűs kagyló (Pecten); d — a Pecten rokonságába tartozó Amussium 
teknője belülről és kívülről (Zittel és Hörnes nyomán) 


módbeli nagy változatossággal is magyarázható. Köpenyvonaluk ép, lábuk csak 
gyengén fejlett. Bár a köpenyvonallal kapcsolatban megjegyezhetjük, hogy a bal 
teknőn enyhe öböl figyelhető meg a mellső fülecske alatt azokon az alakokon, ame- 
lyek jobb teknőjükön fekszenek és a bal mint fedőteknő szerepel. A fekvő helyzetben 
rögzített alakok jobb teknője, amelyen a kagyló fekszik, erősen domború, a bal oldali 
fedőteknője pedig lapos vagy homorú is lehet. Ezzel szemben a fiatal állat alsó teknője 
lapos, a fedőteknője pedig domború. Nyomatékosan igazolja ez a jelenség is az 
életmód nagy befolyását az alaktani jellegekre. 

A Dysodonta rendben — mint láttuk — fonalas és lemezes kopoltyúk egyaránt 
előfordulnak. A Pecten-félék alrendjében (Pectinacea) fonalas kopoltyúk vannak csak. 
Általában csak egy izmuk van, de egyes alakokon az elcsökevényesedett mellső 
izom gyenge nyoma még megfigyelhető. 

Az egyenlőtlen oldalú teknőjű alakok közül megemlítjük a legfelső triászra jellemző 
vezérlő ősmaradványt: Pteria contorta (6. ábra, a). A földtörténeti tankönyvek 
rendszerint Avicula contorta néven említik, azonban helytelenül. Az Avicula nevet 
ugyanis Klein 1753-ban, tehát Linné Systema naturae c. könyve, a névadás szempontjá- 

ból perdöntő Io. kiadásának megjelenése előtt alkalmazta először s Így ez a név 
érvénytelen. Maga a Pteria nemzetség egyébként csak a felső triászban tűnik fel és 
mindmáig él. 

A Daonella nemzetség (6I. ábra, b) vékony és lapos teknőjű, bordái igen finomak, 
a búb két oldalán hiányzanak a fülszerű képletek. Az egyik tótkomlósi mélyfúrásunk- 
ban ennek a kagylónak az alapján sikerült kimutatni, hogy a fúró már a triászkori 
üledékekben jár. A sokkal fiatalabb pannóniai rétegsorhoz képest semmiféle jelentő- 
sebb kőzettani változás nem volt megfigyelhető s így a kagylómaradvány igazolta a 
rétegek korát. A Daonella ui. csak a triászban élt. 

A Pectenek családjában a mellső izomnak már legkisebb csökevénye sem figyel- 
hető meg: ezek már kivétel nélkül csak egy izommal rendelkeznek. A fiatalabb 
harmad időszak Pectenjeit nemrégiben ismertette Csepreghyné Meznerícs Ilona, 
akinek ezt a korszerű munkáját a közelmúltban a Francia Földtani Társulat egyik 
legmagasabb szintű kiadványsorozatában adta ki. Ez a monográfia sok Pecten és 
vele közeli rokon nemzetség (6I. ábra, c és d) színtjelző szerepét tisztázta. 

A Dysodonta rend következő alrendjébe a Mytilus-félék (Mytilacea) tartoznak. 
Kopoltyújuk ezeknek is fonalas, azonban a mellső izom — ha csökevényesen is — de 
még jól fölismerhető. Ezek az alakok tehát két, de egyenlőtlen izmú formák. A típus 
a ma is élő s mint már említettük — táplálékul is szolgáló ehető fekete kagyló 
(Mytilus edulis). A nagy elterjedésű kagyló általában a sekély mélységek lakója: 
helyenként olyan tömegesen fordul elő, hogy a tenger fenekét valósággal elborítják 
egyedei. Bisszusz fonállal rögzíti magát az aljzathoz. 

Két teknője egymás között szimmetrikus, egy-egy teknőnek azonban nincs 
szimmetria síkja, a búb egészen előretolódott (62. ábra, a). A sótartalom megvál- 
tozásával szemben nem érzékeny, ún. euwryhalin szervezet (szemben a sótartalom- 
változást nem bíró stenohalin szervezetekkel). Így a csökkentsós vizű tengerekben, 
mint amilyen pl. a Keleti-tenger is, nagy tömegben fordul elő. Érdekes, hogy ha 
apály idején szárazra kerül, órákon keresztül életben marad, mert szorosan zárt 
teknői között megmarad annyi tengervíz, amennyi néhány órán át még elég a gáz- 
cserére. A Mytilus nemzetség első képviselői a triászban jelentek meg, s az azóta el- 
telt mintegy 200 millió év alatt sem sokat változtak. 

A közeli rokon Moditolus nemzetség egyik képviselője, a Modiolus corrugatus 
(62. ábra, b) hazai eocén barna kőszén-telepes üledékeink könnyen felismerhető, a 
bányászoktól is gyakran gyűjtött alakja. 

Ugyanebbe az alrendbe sorolják a datolyakagyló (Lithodomus lithobhaga) nevű 
fúrókagylót (62. ábra, c). Ennek a kemény kőzetbe fúró kagylónak alakja valóban 
nagyon hasonlít a datolyára : elöl — hátul lekerekített s felülete is csaknem egészen 
sima. Hogyan fúr hát akkor ez a kagyló? A datolyakagyló a vegyi úton maró kagyló 
sorába tartozik. A vegyi hatást valószínűleg az a szénsav fejti ki, amely a lélegzés 
következtében a köpeny felületén válik ki. Mások szerint a köpeny peremében apró 
kovatestecskék vannak, amelyek lehetővé teszik, hogy szénsavban nem oldódó, 
kemény kőzetekbe is befurakodhassék. Külön érdekessége a Lithodomusnak, hogy 
hiányzik az a többi fúró-szervezetnél meglévő érzékenység, amely meggátolja abban, 
hogy más fúrójáratokba befúrjon. Ezt az érzékenységet thigmotaxisnak nevezik, s 
alapjában véve a fúró-szervezetek legtöbbjén felismerhető. Egyik barnakőszén-tele- 
pünk fölött szintén fúró-szervezet építményeit látjuk. Ugyancsak sok nyom van, de 
ezek egymást sohasem metszik, mert az ismeretlen fúrószervezetek thigmotaxisa 
kitűnően működött! 

A Mytilus-félék alrendjébe tartozik a Perna-félék családja is. A fejlődés új 
szakaszát, a környezethez való alkalmazkodásnak és ezzel kapcsolatosan az életmód- 

beli kérdések megoldásának új alaktani bélyegekkel történő reakcióját figyelhetjük 
meg ezen alakoknál. A teknő gyöngyházrétege jól fejlett, vastag. A teknő belsejében 
már csak egy izombenyomat van. Ez a teknő közepe felé tolódott és aránylag nagy. 
A jelentős mozzanat azonban a zárban figyelhető meg. A záros perem hosszú és 
egyenes, fogak nincsenek rajta (hiszen a Dysodonta rendbe tartoznak az alakok), 


62. ábra. A Mytilus és rokonai — a — Mytilus teknő belülről és kívülről; b — a Modiolus 

corrugatus teknője kívülről; c — a datolya kagyló (Lithodomus) teknője kívülről; d — 

Perna (helyesebb nevén Isognomon) teknője belülről és kivülről, jól látható a zárszerkezet saját- 

ságos kifejlődése; e — Gervilleia — a két teknő egymáshoz viszonyítva kissé elcsúsztatva, 
. hogy a bal teknő záros bereme látható legyen (M. Hörnes, Szőts E. és Zittel nyomán) 


de a záros perem részekre tagolt, durván rovátkolt, aminek az a következménye, 
hogy a belső sarokpánt is szakaszos kifejlődésűvé lesz. A vastag, rostos részek kitöltik 
a rovátkák helyét, míg a többi, vékony, lemezesen kialakult része a záros perem 
két oldala között húzódik végig, ott, ahol nincsenek árkok a rovátkolás következtében 
(62. ábra, d). A Pernák családjaa perm végén jelenik meg a földtörténet folyamán s 
alakjai mindmáig élnek. Vannak köztük földtörténeti korjelzés szempontjából is 
fontos alakok. Ilyenek a Gervilleita nemzetség (62. ábra, e) képviselői, amelyek a 
triásztól a krétáig éltek, s főleg a triász egyes szakaszaira igen jellemzők. 

Ugyancsak a triászban alakult ki maga a Perna nemzetség is (62. ábra, d). Ez 
nálunk is helyenként egész padokat alkot. A Perna név körül elég sok a nevezéktani 
zavar. Pedalion és Isognomon néven is emlegetik. 

Végül e család egy fontos nemzetségéről szeretnénk megemlékezni, a krétára 
annyira jellemző Inoceramus nemzetségről. Első alakjait már a jura időszak elejéről 

ismerjük, fontos szintjelző szerepük azonban a felső krétára korlátozódik. A záros 
perem tagoltsága az Inoceramuwsoknál inkább csak hullámvonalszerű, semmint éles. 
Még egy nevezetessége is van ennek a nemzetségnek : a fosszilis kagylók legnagyobb 
példányai ugyancsak soraiból kerülnek ki. Változatos alakjaik néhány képviselőjét a 
63. ábrán láthatjuk. Az Inoceramus-teknő egyik érdekessége, hogy oszlopos rétege 


63. dbra. A kréta időszaki Inoceramus nenizetség két képviselője: a — Inoceramus cripsi, 
b — Inoceramus lamarcki (Zittel és A. H. Müller nyomán) 


több oszlopsorból épül föl, s néha a teknők úgy mennek tönkre, hogy az egyes oszlop- 
rétegek külön-külön lemezekké hullanak szét. 

A Dysodonta vagy fognélküli zár-típust képviselő rend egyik további alrendjét a 
devontól máig élő sonkakagylók (Pinnacea) alkotják. Búbuk erősen előretolódott, 
a két teknő hátul kisebb mértékben rendszerint tátong. A megnyúlt teknő hossza 
néha az I m-t is eléri. A teknők többnyire 
vékonyak, bár vannak olyan alakok ís, ame- 
Ilyeknek prizmás része több rétegből áll, s 
ezeken is megfigyelhetjük az egyes rétegekre 
történő széthullást. A. sonkakagyló-féléknek 
két egyenlőtlenül fejlett izma van, búbi ré- 
szükkel az iszapba fúródnak, bisszusz fonallal 
rögzítik magukat. Sokszor az ősmaradvány- 
ként előkerült példányok is az eredeti helyzet- 
ben találhatók. S végül hadd említsük meg en- 
nek a nem nagyon formagazdag alrendnek a 
fejlődés szempontjából egyik legérdekesebb 
sajátosságát: a Dysodonták eddig ismertetett 
alrendjével szemben ezeknél már a lemezes 
kopoltyúval találkozunk. Így tehát az eddi- 
giekkelszemben kétségtelenül magasabb törzs- 
fejlődési állapotot képviselnek. Egy élő és 
egy fosszilis alakjukat a 64. ábra tünteti föl. § 

Az osztriga-félék alrendjébe (Ostreacea) j ; ; 
általában vastaghéjú, egyizmú, helyhezkötött — fsssite féldánya (A HL Müller yos 
életmódot folytató, és — mint a sonkakagylók mán) 

— ugyancsak lemezes kopoltyús fognélküli (Dysodonta) kagylók tartoznak. A föld- 
történeti középkor elejétől élnek s még gazdasági jelentőségük is van, amint már 
utaltunk arra. 

A Pecten-félékkel ellentétben az osztriga a bal teknőjével fekszik a tengerfenéken. 
Következésképpen ez az erősebben fejlett, domború, míg a jobb oldali a laposabb, 
vékonyabb fedő teknő. Bizonyosfokú sótartalom-csökkenést az osztrigák elviselnek. 
Igen gyakran fordulnak elő tömegesen, nemritkán padokat alkotva. Egyik kitűnő 
rendszerezőjük a szovjet Vialov, aki nálunk is már több alkalommal megfordult. 

65. ábra. Az osztriga és rokonsága — a — oszíriga-teknő belülről és b — kívülről; c — Lopha; 
d — Exogyra teknője belülről és kívülről (A. H. Müller és Zittel nyomán) 


Az Ostreaceák sorába az osztriga (Ostírea) nemzetségen kívül még sok más 
nemzetség is tartozik. Maga az Osfrea (65. ábra, a és b) sokszor fél méteres hosszúsá- 
got is elér hazai miocén üledékeinkben. A Gyyphaea (46. ábra) egyik faja, a Grybhaea 
obligua a mecseki liászkori széntelepes sorozatban nagy mennyiségben jelentkezik. 
A budavidéki oligocénkori ún. kiscelli agyagban a Gryphaea brongniarti található. 
A Lobha (régebbi nevén: ÁAlecíryonia; 65. ábra, c) roppant jellegzetes, könnyen 
felismerhető, mert teknője szögletesen redőzött. Bár a legfelső triásztól máig él, 
főleg a kréta időszaki üledékekben gyakori. Szinte csigaházszerűen csavarodott 
búbja van az Exogyra nemzetségnek (65. ábra, d), mely szintén főleg a krétára jellemző 
és nem is lépi túl a kréta határát. 

Az osztriga-féléket általában a sonkakagyló-félékből származtatják. Ugyancsak 
sonkakagylókra vezetik vissza a Dysodonta rend egy további alrendjét is, amelyet 

Lima-féléknek neveznek (Limacea). Többnyire szabadon mozgó alakok (66. ábra, a), 
de van olyan fajuk is, amely bisszusz fonalaiból fészket épít magának. A Lima szabói 
(66. ábra b) fajt Szabó Józsefről, az első nagy magyar geológusról nevezte el Gaál 
István (1877—I957), a magyar földtani és őslénytani tudományágak egyik leg- 
szélesebb skálájú művelője. 

A Lima-félék természetesen lemezes kopoltyúsok, s ilyenek a földtörténeti 
újkor folyamán valószínűleg ezekből kialakult Dreissena-félék (Dreissenacea) is. 


66. ábra. Lima-félék és leszármazottaik — a — Lima teknője kívülyől és belülről; b — Lima 

szabói; c — folyami vándorkagyló, a Dreissena teknője belülről és kívülről; d — a balatoni 

kecskeköröm teknője belülről és kívülről; e — a kecskeköröm egyik rokona, a Congeria spathu- 
lata (M. Hörnes, Hofmann K., A. H. Müller és Vitális I. nyomán) 


Egyik jól ismert alakjuk a vándorkagyló, amely a Balatonban is igen közönséges és 
bizony sok fürdőző talpsérüléséért volna felelősségre vonható. A század elején a 
Balatonban még ismeretlen volt, de azóta hihetetlenül elszaporodott (66. ábra, c). 
S ennek a közvetlen rokonságába tartozik a Congeria ungula caprae (66. ábra, d) is. 
Ez a hosszú latin név a mindnyájunk által jól ismert balatoni kecskeköröm tudomá- 
nyos neve. A kecskekörömnek tehát sem a kecskéhez, sem a körömhöz nincsen köze. 

Sajnálnám, ha illúziókat kellene rombolnunk a kecskekörömmel kapcsolatban. 
Olyan megindító és szép históriák forognak közszájon prózában és versben hol a 
kegyetlen királykisasszonyról, hol pedig a bűbájos tündérkéről, akinek kecskéi a 
Balatonba vesztek, hogy nekem magamnak is rosszul esik, amikor a romantikus és 
költői magyarázat helyett egyszerűen kijelentem: a balatoni kecskeköröm nem más, 
mint a kagylók Dysodonta rend, Dreissenacea alrend, Congeria nemzetség egyik 
fajának teknője. S főleg azok a példányok az igazi kecskekörmök, amelyek annyira 
kopottak, hogy nagyobbrészt már csak vastag s így ellenállóbb búb körüli részeik 
maradtak meg. 

A Congeria lemezes kopoltyús, két egyenlőtlen izmú, erősen csökkentsós vizek 
lakója; első alakjai az eocénból ismeretesek, s hazai pannóniai rétegeinkben óriási 
változatosságban és mennyiségben, szintjelzően fordulnak elő. A fajok végtelenül 
nagy számából itt csak néhány jellemző alakot mutatunk be (66. ábra, €). 

A kecskekörömmel azután zárul is rendszerünkben a kagylók első alosztálya, 
amely mint láttuk, nagy formagazdagságban bontakoztatta ki előttünk a kagylók 
törzsfejlődésének első nagy fejezetét! 

Nézzük meg most a másik alosztályt ( Teleodesmacea) , amelynek tagjait a gyöngy- 
házréteg nagymértékű visszafejlődése ill. hiánya jellemzi. Ebben is ismét több rendet 
különböztetünk meg, amelyek túlnyomó-részt lemezes, egy kisebb csoportjuk pedig 
rekeszes kopoltyús. A ma is élő kagylófajok nagyobb része ide tartozik. 

Ennek a , nagyobb rész"-nek viszont mintegy a felét vonhatjuk össze a Hetero- 
donta rendbe. Mint a név mutatja, ide az eltérő fogú zártípussal rendelkező kagylók 
tartoznak. Természetesen lemezes kopoltyújuk és két, nagyjából egyenlő izmuk van. 
Teknőik rendszerint egyenlőek, ritkán egyenlő oldalúak. Az ide tartozó kagylók 
többnyire szabadon mozognak, kisebb részük az iszapba ássa magát. Soraikban 
vannak ép és beöblösödő köpenyvonalú alakok. 

Miután nagyon formagazdag csoporttal van dolgunk, csak néhány típusukat 
mutatjuk be anélkül, hogy a részletesebb törzsfejlődési vagy rendszertani össze- 
függéseket kihangsúlyoznánk. 

p köpenyvonalú, vastag, erős teknőjű — mint neve is mutatja — a Crassatella 
(67. ábra, a), amely fosszilisan főleg az eocénban gyakori. Teknői kívül simák. Ezzel 
szemben erős bordák födik a Cardita felületét (67. ábra, b). A Cyprina (67. ábra,c) 
főleg a hűvösebb tengerek lakója s így nálunk az oligocénra jellemző, amikor a mai 
Magyarország területét a mai Földközi-tenger őse, a Tethys vize úgy borította el, 
hogy egy csatornán keresztül az Északi-tengerrel is kapcsolatban állott. Ez nyújtott 
lehetőséget arra, hogy területünkön is megjelenhessenek északi, azaz boreális fajok. 

Nagy formagazdagságával tűnik ki a főleg kerekded körvonalú alakokat magában 
foglaló Lucina nemzetség (67. ábra, d, e). Felületét körkörös díszítés födi. 

Az ugyancsak számos alakot tartalmazó Cardium nemzetség (68. ábra, a) felü- 
letét bordák díszítik. A csökkent sótartalmú vízben is megél, sőt egyes alakjai az 
édes-, vagy majdnem édesvízbe is bevándoroltak, s zárszerkezetükben is átalakulva 
a Limnocardium (68. ábra, b, c) nemzetséget képviselik. Ez a pannóniai üledékekben 
nálunk is nagy változatosságban és mennyiségben fordul elő. 

Vékony teknői vannak az iszapba ásó életmódot folytató Tellina (68. ábra, d) 
nemzetségnek. Köpenyöble mély. 

Sekély köpenyöble van a Venus (68. ábra, e—f) sok-sok alakjának. Ennek a 
nemzetségnek mintegy 400 faját ismerjük, a fele ezeknek csak fosszilisan került elő, 
a többi ma is élő. A Venus a jurától kezdve ismeretes. 

Most pedig beszéljünk megint egy kicsit bővebben a kagylóknak arról a csoport- 
járól, amelyhez szintén fűződik monda. Amikor a kagylók osztályát kezdtük megis- 

merni, szó volt arról, hogy az ez ideig ismert legrégibb, kb. 200 millió éves igaz- 
gyöngy nyoma a Vértes-hegység fejnagyságú kagylóján ötlött Kutassy Endre szemébe. 
Ezek a nagy termetű alakok persze máshol is előfordulnak. Vannak kisebb rokonaik is. 
Nagyon sok kerül elő ezekből a kagylókból az ausztriai festői szépségű Dachstein- 
hegy mészkő-képződményeiben. Felső triászbeli tengeri mészkövek ezek, amelyeket 
éppen itteni clőfordulásuk miatt a földtani irodalom dachsteini mészkő néven tart 
számon. Ennek a mészkőnek a felületén gyakran találhatók ennek a kagylónak a 
keresztmetszetei. Miután ezek nagyon emlékeztetnek a szarvasmarhák lábnyomára, 
az ottani népi szóhasználatban Kulitritt, azaz tehénnyom néven ismeretcsek. A hegyi 
lakók sokszor dús fantáziája azután még másféle elképzeléseket is fűz ezekhez a 
nyomokhoz. Sokszor a , borzalmas vadász", máskor meg azoknak a vad-asszonyok- 
nak a lábnyomát vélik a kagyló keresztmetszeteiben fölfedezni, amelyeknek még nem 
emberi, hanem állati lábuk volt. Már igazán csak egy kis lépés választ el attól, hogy 
patával s hosszú farokkal ellátott ördög nyomának tulajdonítsuk e nyomokat. 


67. ábra. Heterodont zárú kagylók néhány képviselője — a — Crassatella teknője kívülről és 
belülről; b — Cardita jouanetti teknője kívülről és belülről; c — Cyprina bal teknője belülről, 
a jobb teknő záros peremével; d—e — a Lucina nemzetség két képviselője, a Lucina concentrica 
(teknő kívülröl és belülyől) és a Lucina columbella (A. H. Müller, M. Hörnes és Zittel nyomán) 

68. ábra. Heterodont zárú kagylók egy másik csoportja — a — Cardium teknője kívülről és 

belülről; b — a Limnocardium zagrabiense; c — Limnocardium haueri; d — Tellina teknője 

belülről és kívülről; e — Venus haidingeri teknője belülről és kívülről; f — Venus plicata 
teknője kívülről és belülről (M. Hörnes, S. Brusina és K. Zittel nyomán) 


Íme, ez a példa is élénken mutatja, hogy a babona még az ősmaradványokat is 
felhasználja céljaira ! Arra vonatkozóan, hogy a tehénnyomok, a , borzalmas vadász" 
és a többi babonaszülte alak léptének nyoma hogyan került a mészkőbe — a babonás 
fantázia ismét különböző történeteket talált ki. 

Mi azonban jól tudjuk, hogy itt egyszerűen a Megalodus, a Lycodus, a Conchodus 
és más kagylók keresztmetszeteivel van dolgunk. Sajnos, az ősvilági élet kutatója 
számára is éppen elég sok nehézséget jelentenek ezek a kagylók. 

Általában nagy termetűek, teknőjük vastag. Vannak köztük olyanok, amelyek- 
nek a két búbja többé-kevésbé egyforma, de vannak különböző nagyságú búbbal 
bíró alakjaik is. A búb alatt mindkét teknőben rI—3 főfog található, néha pedig I—I 
mellső és hátsó oldali fog is látható. 

A zavar ezekkel az alakokkal kapcsolatban az őslénytan számára ott kezdődik, 

hogy ilyen kagylók már a devonból is ismeretesek. Ezeket Megalodonnak nevezték el. 
A karbon és perm időszakból, tehát mintegy 80 millió éven keresztül, azután sehon- 
nan sem kerülnek elő nyomaik. Pedig partközelben képződött mészkövek ezekből az 
időszakokból ismeretesek, de mindmáig csak Megalodonok nélkül. A triász vége felé 
azután ismét megjelennek, sőt, helyenként valósággal kőzetalkotó mennyiségben. 
A triászbclieknek a devonkoriaktól való megkülönböztetése végett, ezeket el- 
nevezték Megalodusnak. A két név azonban elég sok zűrzavarra adott alkalmat, és 


69. ábra. Devonkori Megalodon (a), és triászbeli Megalodus kőbele oldalról (b), és kettős teknője 
hátulról (c) nézve (Zittel és F. Frech nyomán) 


sokféle szempontból kifogásolható. Ezért a devon időszaki formákra egy időben az 
Eomegalodon, a triászból származókra pedig a Neomegalodon nevet alkalmazták. 

Tény az, hogy egymáshoz nagyon hasonló, minden fő vonásukban megegyező 
alakok 80 milliós évkülönbséggel jelentkeznek (69. ábra). 

Erre a jelenségre meg kell találnunk a helyes magyarázatot. Nos, a legáltaláno- 
sabban azt a nézetet fogadták el az őséletbúvárok, hogy a triászbeliek nem közvetlen 
leszármazottai a devonban talált alakoknak, hanem csak a hasonló életmód és hasonló 
környezet hatására kialakult, ún. konvergens alakokról van szó. Konvergens fejlő- 
déssel máshol is találkozunk, s így ezt a gondolatot elfogadhatjuk erre a két, egymás- 
tól hosszabb idővel elválasztott, földtörténeti időszakban megjelent csoportra is. 
Természetesen, emellett rokonság mégiscsak van közöttük olyan értelemben, hogy 
valószínűleg valamilyen közös ősi alakból kell mindkét csoportot származtatnunk. 
S így most már nem is helyes, ha konvergens fejlődésről beszélünk, mert ez a fogalom 
rendszertanilag egymástól távol álló alakok külső alaki hasonlóságára vonatkozik. 
A jelen esetben hasonló alakúságról, azaz műszóval khomöomorfiáról van szó. 

S most még beszélnünk kell a Megalodusok rendszertani helyéről. Tekintettel 
arra, hogy egész rokonságuk kipusztult a jura elején, lágy részeikről, kopoltyúalko- 
tásukról nem alkothatunk magunknak képet. Miután a búb alatti fogak nagyok — 
ezeket a kagylókat is a már emlegetett durványos zárúak (Pachyodonta) közé sorol- 
ják. Persze fogaik kialakulása eltér attól a képtől, amelyet a zárak rövid jellemzésénél 
ezzel a fogtípussal kapcsolatban említettünk, mert hiszen ott azt olvashatjuk, hogy 
az egyik teknőben nagy fogak, a másikban azonban ennek megfelelően csak fogmed- 
rek vannak. A Megalodusok esetében azonban ez nem áll, mert mint láttuk, ott 
mindkét teknőben találunk fogakat. Így most az újabb irodalom a Heterodonta renddel 

hozza közelebbi kapcsolatba ezeket a sajátságos kagylókat, s ha fenntartással is — 
ezek soraiba helyezi őket. 

A Megalodon és Megalodus, vagy ha úgy tetszik : az Eornegalodon és Neomegalodon 
esete megint azt példázza, hogy a kagylók osztályában is olyan izgalmas problémákat 
vet fel sokszor az ősmaradvány-anyag, amelyek mind a származástani kapcsolatok, 
mind pedig a rokonsági összefüggések és életmódbeli viszonyok tekintetében egyaránt 
az ősvilági élet kulcskérdéseire vetik érdeklődésünk fénycsóváját. 

Gondoljunk csak azokra a példákra, amelyeket már többször emlegettünk: a 
Latimeria és a Neopilina esetére, ahol az új leletek 80 millió évnél is jóval hosszabb 
időt hidaltak át. A Megalodusoknál ilyen áthidalás aligha fog bekövetkezni, és az 
egész kérdéssorozat éppen ezért talán még figyelemre méltóbb és elgondolkoztatóbb! 


a b c 
70. ábra. Chama sguamosa — a — kettős teknő, b — jobb, c — bal teknő belülről (Zittel 
nyomán) 


A Heterodonta kagylókból származtatják általában azon alakokat, amelyeket a 
durványos zár jellemez. Csak későn jelennek meg a földtörténet folyamán, a középkor 
közepe táján, s egyik legmesszebbmenően specializált csoportjuk a földtörténeti 
középkor végén már ki is halt. Közös sajátsága a Pachyodonta rend minden tagjának, 
hogy helyhezkötött életmódúak, s általában , nyájban" élők, kétizmúak. 

Ennek a rendnek is két alrendjét különböztetik meg. Az egyik (Chama-félék) 
aránylag csak kevéssé tér el kezdetben attól a csoporttól, amelyből származtatjuk. 
Ha azonban néhány képviselőjükön végigtekintünk, mindjárt szembetűnik a fejlő- 
désnek az az iránya, hogy a búb becsavarodásával a kagyló alakja mindinkább csigá- 
hoz hasonlóvá váljék. Emellett a két teknő is egyre kevésbé lesz egymás tükörképe 
(70. ábra). Az erősen módosult ala- 
kok a földtörténet folyamán sorra ki- 
haltak, egyedül a Chama él ma is, 
amely az eltérő fogú ősökhöz való 
hasonlatosságot még leginkább meg- 
őrizte. A Megalodus-féléket is ezekkel 
hozták régebben kapcsolatba. 

A másik alrend (Rudisták) az- 
után már egészen sajátságosan alkal- 
mazkodott alakokat foglal magában. 
Jobb oldali teknőjük (7I. ábra) tü- 
lökszerű, erősen megvastagodott 
falú, s csúcsával a fenékhez nőtt. A 
bal viszont csak fedőteknő, amely 
egyáltalában nem hasonlít a másik 


JI. ábra. A Rudista kagylók két képviselője. — teknőhöz: ezek az alakok tehát szél- 
a — Radiolites, b — Sphaerulites (Zittelnyomán) — sőségesen egyenlőtlen teknőj űek. A 

kréta melegvízű tengereiben éltek, tömegesen, sekély vízben, a partok közelében. 
Sok fajuk kitűnő szintjelző a krétában, amelynek végével ez a jellegzetes állatcso- 
port is kihal. 

A Rudistákkal kapcsolatban újra elővehetjük a konvergencia kérdését. Ezekhez 
nagyon hasonló alakúak bizonyos perm időszaki pörgekarúak, amelyeknek a pörge- 
karúakhoz való tartozását csak igen hosszú vizsgálatokkal sikerült kimutatni. De 
külső megjelenésében nagyon hasonlít ezekhez a kagylókhoz a kacslábú rákok néhány 
képviselője is. A hasonlóság olyan nagy, hogy a múlt század vége felé a zágrábi 
egyetem akkori professzora, a7" 
híres  Gorjanovié-Kramberger, 
aki a krapinai ősember-leletet 
is felfedezte, ezeket a kacslábú 
rákmaradványokat először 
mint újharmad időszaki Rxuw- 
dista kagylókat írta le (72. 
ábra). 

Itt már valóban helyes 
konvergens fejlődésről beszél- 
nünk, mert hiszen három kü- 
lön állattörzsbe tartozó állat 
hasonlóságáról van szó. Olya- 
nokról tehát, amelyek egymás- 
sal már nem állanak rokoni 
kapcsolatban, de külső mesjer 72. ábra. A konvergencia egyik legszebb példája a Rudista 
lenésükben 2. oppant nagyfokú kagylók közé tartozó Hippurites (a), a pörgekarúak közé 
hasonlóság állapítható meg. tartozó Richthofenia (b), és a kacslábú rákok közé tartozó 

A könyvünkben követett — Pyrgoma (c) külső alaki hasonlósága (A. H. Müller, 
rendszer szerint a kagylók osz- Zittel és Telegdi— Roth szyonián) 
tályának utolsó rendjét Des- 
modonta néven foglaljuk össze. Ide azok a kagylók tartoznak, amelyeknek a belső 
sarokpántja rendszerint kanálkaszerű képződményben található. Ez a jelleg már 
elárulja életmódjukat is, amint arra emlékszünk a zárral kapcsolatban elmondottakról. 
Fúró vagy legalábbis iszapba ásó kagylókról van szó. Meglehetősen eltérő jellegeket 
figyelhetünk meg különböző típusaikon, de egy vonásban mind megegyezik : lemezes 
kopoltyújuk van. Illetőleg még ebben a bélyegben sem egyeznek meg mind: egy 
kisebb csoportjuk (Poromyacca) ismeretes, amelynél a kopoltyúk rekeszesek. A kagy- 
lók között ez az egyetlen csoport ezzel a kopoltyútípussal. 

Egyebek közt általános a felfogás az ősmaradvány-anyag alapján, hogy a 
kanalasfogúak ugyancsak az eltérő fogúakból alakultak ki, sőt a rekeszes kopoltyú is 
a lemezesből származtatható. i 

Ha visszaidézzük a Hetcrodonta rend roppant nagy változatosságát, akkor ter- 
mészetesen már azon sem csodálkozhatunk, hogy a kanalasfogúak csoportja is egy- 
mástól elütő alakokat foglal egybe. Annyit jelent ez, hogy a Heterodonták több alak- 
köre is fokozatosan az ásó és fúró életmódra tért át, s ily módon, minthogy a kiindulás 
többféle alakból történt, természetesen az egyes származási vonalak is egymástól 
eltérőek. 

Ennek a rendnek az alakjai között igen sok olyan formával is találkozunk, ame- 
lyeknek a szifói rendkívül erősen fejlődtek ki, s a teknőbe legtöbbször nem is húzhatók 
vissza. Így alakulnak ki az ún. tátongó teknők. Minthogy pedig az iszapba ásott ala- 
koknál a láb is sokszor állandóan a teknőn kívül van, gyakoriak az elöl is tátongó 

teknők. Ez annyit jelent, hogyha az állat már el is pusztult, s két teknőjét összeilleszt- 
jük, akkor elöl is, hátul is rés marad a két teknőtél között, amelyeken az állat életében 
elöl a láb, hátul a szifók nyúltak ki. 

A szifók megerősödésével kapcsolatban pedig szeretném még megemlíteni, hogy a 
szifókat közösen beborító köpenyrész néha el is meszesedhetik. Így alakulnak ki azok 
az alakok, amelyeknek szifói is megmaradnak fosszilisan. Roppant érdekes marad- 
ványok (73. ábra), mert ezek a teknők sokszor egészen kicsivé csenevészesednek el, és 
egészen rátapadnak az elme- 
szesedett (a teknőkhöz viszo- 
nyítva óriási) szifókra. A me- 
szes cső mellső végén remek- 
művű, ugyancsak meszes szű- 
rőlemez található, amely meg- 
73. ábra. A Brechites teknői elcsökevényesednek, szifója — akadályozza a szennyeződés- 

erősen megnő és elmeszesedik (Merklin nyomán) nek a szifóba jutását. 

Ebből a rendből, amely 
tehát a kagylók törzsfejlődésének utolsó lépcsőjét jelzi, itt csak néhány alakkal is- 
merkedünk meg. 

Rendkívül hosszúra nyúlt alak a kardhüvelyre emlékeztető Ensis (ensis latin 
szó, kardot jelent) (74 ábra, a). Teknői nagyon vékonyak. Minthogy iszapba fúrtan 
él, nincs is szüksége a külvilág erőszakos behatásaival szemben a szilárdabb, vasta- 
gabb váz védelmére. Csak a paleontológus számára jelent sokszor nehézséget, hogy 
az igen vékony teknőket a kőzetanyagból épen szabadítsa ki. 

Tág határok közötti sótartalom-változást tűr el az ÁAloidis (Corbulának, sőt 
Varicorbulának is nevezik). Ennek a nemzetségnek a jobb oldali teknője a nagyobb, 


48 ábra. Kanalas fogú (desmodont-zárú) kagylók néhány képviselője — a — Ensis teknője 

kívülről és belülről; b — Aloidis teknője kívülről és kettős teknő a búb felől; c — a hűvös 

tengerben ma is élő Mya; d — Mactra teknője kívülről és belülről; e — Panopea kömagja 

a beöblösödő köpenyvonallal, és kettős teknő a búb felől nézve (Zittel és Moore—Lalicker 
— Fischer nyomán) j 

s ennek oldalával fekszik az iszapra, amely csak kevéssé borítja be. Bal teknője úgy 
illik bele a jobba, mint doboz a doboz fedelébe (74. ábra, b). Ez melegebb vízben él, 
míg a hátul lenyesett körvonalú és erősen tátongó Mya a hűvösebb tengerek lakója 
(74 ábra, c). Meg kell említenünk a Macfra nemzetséget is. A Mactra podolica (74. ábra, 
d) nálunk is előforduló ősmaradvány, amely a szarmatakori csökkent sósvízű tenger 
lakója volt. Az aránylag nagyobb termetű Panobea (74. ábra, e) az elöl-hátul tátongó 
kagylók egyik nálunk is gyakori példája — oligocén- és miocénkori üledékeinkből. 


a a Vo ey 
9. 


zzz ezta TÁ . 
Zé e 


75. ábra. A fúrókagylók egyik képviselője, a Pholas kőbefúrt egyedeit ábránk bal oldali 
rajza mutatja; teknőjét ktvülyöl és belülről jobb oldalt láthatjuk (A. H. Müller nyomán) 


Az igazi fúrókagylók is mind ide tartoznak. Fába fúró a Teredo és Martesia. 
Kőbe fúró a PAholas (75. ábra). S mindezek olyan fúrószervezetek, amelyeknek rend- 
kívül fejlett érzéke, thigmotaxisa nem engedi meg, hogy más állat járatába belefúr- 
janak. A Dysodonták sorában említett Lithodomus fúrókagylónál ez hiányzik. 

S mindezek után már csak a Cusjidaria nemzetséget említjük (76. ábra), a 
Poromyacea alrend egyik ismertebb képviselőjét. Ez az az alrend, amelynek alakjain 
— mint sajátságos oldalági fejlődés végeredményét — rekeszes kopoltyúkat találunk. 

A kagylókkal foglalkozó fejezeteink hosszúra nyúltak. Ez azonban nem vélet- 
lenül történt. A kagylók az ősmaradvány-anyagban gazdagon fordulnak elő, s már 
hosszú idők óta foglalkoztatják az őséletbúvárokat. Láttuk, hogy a hosszú ideje tartó 
tanulmányozás ellenére is, még sok kérdést kell a kagylókkal kapcsolatban megoldani. 
De láttuk azt is, hogy sok kérdés igen alapos analízis, élő és kihalt alakok aprólékos 
összehasonlítása, új kutatómódszerek alkalmazása és sokszor szerencsés leletek alap- 
ján máris megoldást nyert. Annál bíztatóbb ez, mert 
hiszen a kagylóknak csaknem minden főtípusa már a 
földtörténeti ókorban kifejlődött, s azóta igen lassú evo- 
lúciós tempóval fejlődött tovább. Egész sereg nehézség 
volt tehát — és van még ma is — a kagylók fejlődés- 2. 
történetének vizsgálatában, és mégis sikerült a tudo-  76- érés Kt S KT SÉBT Év ni 
mány erejével a nehézségek jó részét már leküz- kését uhu belelvál 4. inülvől 
deni. (A. H. Müller nyomán) 

Milyen is a csigalépcső? 


Ez az a kérdés, amelyre a legtöbben magyarázó mozdulattal felelnek : amolyan 
csigavonal-félét rajzolnak ujjukkal a levegőbe. S ez a mozdulat egyúttal nemcsak 
a csigalépcső, hanem a csigaház jellegzetes alakját is mutatja. 

Az előzőkből már tudjuk, hogy a csigák is a puhatestűek nagy birodalmába tar- 
toznak és annak igen lényeges részét alkotják. 1949-ben készített statisztika szerint 
3I 643 ma élő fajuk ismeretes a tengerekből, 24 503 a szárazföldről, és 8765 az édes- 
vizekből. Valóban hatalmas számok, amelyek meggyőznek bennünket arról, hogy a 
puhatestűek sorában ma kétségtelenül a csigák alkotják a legformagazdagabb Osz- 
tályt. Ennek a több mint 60 000 ma élő fajnak mintegy a fele az újharmad időszaktól 
kezdve él már, Ha hozzávesszük a megelőző földtörténeti időkben élt és azóta kihalt 
csigafajok számát, kiderül, hogy a legformagazdagabb csoportok egyikével, ha ugyan 
nem a legformagazdagabbal van dolgunk. 

A csigákra jellemző a részaránytalanság. Persze, ez az aszimmetria csak a törzs- 
fejlődés folyamán alakult ki, s alapjában véve azt mondhatjuk, hogy az egész állat- 
világban egyedülálló részaránytalanságra vezetett. Az ősök kétoldali részarányossá- 
gáról már akkor olvastunk, amikor a puhatestűek származásáról volt szó. De azt is 
tudjuk, hogy a puhatestűek törzsfejlődésileg legalacsonyabb fokon álló képviselői- 
nek ősmaradványait, a Tryblidium-féléket kezdetben a csigákkal hozták kapcsolatba. 
S láttuk azt is, hogy egyes esetekben ezeknek búbi részén a teknő kisfokú becsavaro- 
dása volt észlelhető. A teknő becsavarodása a lágy részek kétoldalian részarányos 
mivoltát azonban nyilván nem érintette, mert hiszen a kétoldalian részarányos lágy 
testű Neopilina teknőjének búbi részén is megfigyelhető egy kisfokú becsavarodás. 

Ősi típusú csigáktól ismerünk olyan házat, amely becsavart, de az igazi jellegze- 
tes csigaház becsavarodottságával ellentétben — egy síkban. Ezek az alakok a triász 
óta, sajnos, már nem ismeretesek, s így ezeknek a belső szervezettségéről már semmit 
sem tudunk. Nem tudjuk, de valószínűnek kell tartanunk, hogy lágy részeik is még 
kétoldalian részarányosak voltak. Az igazi, nem egy síkban fölcsavart házú csigák- 
nak ugyanis nemcsak a váza, hanem a lágy teste sem őrzi meg az ősi szimmetria - 
viszonyokat. A biológusok ilyenkor (a kerti csiga tudományos neve: Helix után) 
helicoid szimmetria-viszonyokról szoktak beszélni. Ez a részaránytalan testfelépítés 
hajlás és csavarodás következtében jön létre és magával vonja az idegpályák keresz- 
teződését, valamint a test egyik oldalán a szervek elcsökevényesedését. A törzsfejlő- 
dés folyamán azonban bekövetkezik egy , visszacsavarodás" is. Ez viszont az ideg- 
pályák kereszteződésének megszűnését eredményezi, a lágy test külső alakját többé- 
kevésbé ismét kétoldalian részarányossá teszi, a belső szervezettség részaránytalan- 
sága azonban továbbra is megmarad. 

Ilyen módon a csigák sorában az idegpályák lefutása alapján két egymástól 
nagyon jól megkülönböztethető csoport alakult ki. A ma is élő csigákkal foglalkozó 
kutatók az idegpályáknak a lefutását valóban a rendszerezés egyik legfontosabb 
alapjának tekintik. Sőt voltak olyan zoológusok is, akik éppen ezen az alapon arra a 
helytelen gondolatra jutottak, hogy a csigák két teljesen külön, egymástól független 
törzsfejlődési vonalon fejlődtek ki. Ezt a felfogást azonban egyhangúan utasította 
vissza a többi kutató. 7 

Ennek a nagyon bonyolultan hangzó sok hajlásnak, csavarodásnak és keresztező- 
désnek a további magyarázgatása helyett most már rajzra hivatkozunk (77. ábra), 
amely minden szónál világosabban tárja elénk a tényeket. Kétségtelenül roppant 
érdekes, hogy a szimmetria-viszonyoknak ilyen többszörös és aránylag bonyolult 
módosulása az egész állatvilágban sehol máshol nem található. 

Egyébként a csiga lágy teste általában jól megkülönböztethető három tájékra 
osztható: fejre, lábra és a zsigerzacskóra. 

Szemben a kagylókkal, amelyeken — mint láttuk — a fejtájék nem különül el, 
a csigákon világosan felismerhető a fej. A mellső hasi oldalon van a szájnyílás, a háti 
oldalon a szem, és egy vagy két pár tapogató. 

A szájban van a nyelv s ezen a , reszelő" (vadula), a csigáknak ez az igen jelleg- 
zetes szerve. Rajta fogak ülnek hosszanti és haránt sorokban elrendeződve. A fogak 


77. ábra. A csiga lágy testének fejlődéstörténeti menete — a, — feltételezett ősi típus, amelynek 

idegpályáti párhuzamosan futnak le, s a kopoltyúk a test hátulsó részében helyezkednek el; 

b—ce — csavarodás következtében a kopoltyúk oldalya, illetve előrefelé tolódnak, és megszűnik 

az idegpályák párhuzamos lefutása; d — az idegpályák 8-as alakot mutatnak, csak egy kopol- 

tyú van, amely a szív előtt fekszik — ezt látjuk a ma élő elölkopoltyúsokon; e — visszacsavarodás 

következtében az idegbályák lefutása másodlagosan bárhuzamossá válik, s az egy kopoltyú 
a szív mögé kerül (Easton nuyomán) 


rendkívül jellemző képletek, s a mais élő csigák rendszertani besorolásában fontos 
szerepet játszanak. Majdnem azt mondhatjuk, hogy a ma élő csigákkal foglalkozó 
kutatók számára a fog jelenti a legfontosabb faji megkülönböztető bélyeget. Megint 
olyan sajátosság ez, amelyet az őséletbúvár nem tud felhasználni, mert hiszen mind- 
ezek az ősmaradvány-anyagból hiányoznak. 

A szemek egyszerűek, alapjában véve alacsony törzsfejlődési állapotban vannak, 
azonban a kagylókhoz viszonyítva mégis csak fontos előbbrehaladást jelentenek. 
Hiszen tudjuk, hogy a kagylóknak nincsen szeme. 

Végül a tapogatókról néhány szót. Talán fölösleges is erről beszélni, hiszen 
mindnyájan játszottunk , ,csiga-biga gyere ki"-t, és ismerjük a tapogatókat. Tudjuk, 

hogy kesztyűujjszerűen behúzhatók és kitolhatók. Vannak csigák, amelyeknek 
szeme a tapogatók végén ül, másoké a tapogatók alapja közelében található. Ez a 
bélyeg is felhasználható rendszertani alapul. 

A láb a hasi oldalon helyezkedik el. Ezért a csigákat a tudományos elnevezés 
haslábúaknak mondja, műszóval: Gasíroboda. A haslábú kifejezés alapjában véve 
talán nem is egészen helyes, mert a gaster magyarul gyomrot jelent. Ebből a szóból 
származik az Ínyesmesterség nemzetközi neve, a gasztronómia is. A csigákkal kapcso- 
latban ez annál könnyebben megjegyezhető, mert tudjuk, hogy a csig2, különösen 
Franciaországban igen kedvelt csemege. Mi a csigát ugyan nemigen használjuk fel 
élelmiszerként, de azért mégis fontos szerepe van nálunk is ebből a szempontból. 
Hazánk ugyanis évente több vasúti kocsival szállít éti csigát külföldre, valutáért. 
Így a csigáknak is megvan a népgazdasági jelentősége. Egyébként a csigagyűjtést is 
erősebben kellene ellenőrizni, mert a szakszerűtlen gyűjtéssel egész csigaállományunk- 
ban komoly károkat okozhatnak. A Természettudományi Közlöny Ig6I. évi augusz- 
tusi számában sok érdekes adatot olvashatunk erre vonatkozólag. Az ott található 
figyelmeztetések annál is inkább megszívlelendők volnának, mert valóban ügyelnünk 
kell arra, nehogy felelőtlen módon teljesen tönkretegyük csigaállományunkat, meg- 
bontsuk a biológiai egyensúlyt, és végül a népgazdaságnak is jelentős kárt okozzunk. 

Talán megbontja a csigalábról szóló leírásunkat ez a pár közbevetett sor, de hát 
a Gaslropoda névvel kapcsolatban lehetetlen volt nem emlékeztetni a gasztronómiára, 
s ezzel kapcsolatosan a csigák ebbeli jelentőségére. Ez talán azért is megbocsátható, 
mert a csigák lábáról még annyit szeretnénk megjegyezni, hogy az széles, nagy felü- 
lettel érintkezik az aljzattal. Emlékszünk, hogy a kagylókat ék alakú láb jellemezte. 
Mind ott, mind itt mirigyek is vannak, amelyek nyálkás váladéka a lábat sikamlóssá, 
könnyen csúszóvá teszi. Persze, akármilyen nagyfokú is a nyálkatermelés, azért a 
mozgási sebesség mégiscsak csigatempójú marad! 

S végül még annyit a lábról, hogy néha jelentős mértékű módosuláson megy át: 
a test két oldalán elhelyezkedő szárnyszerű képletté lesz, amint azt az ún. tengeri 
pillangókon, a csigák egyik messzemenően módosult csoportján látjuk. 

A zsigerzacskó a láb fölött, a fej mögött helyezkedik el, s benne foglal helyet 
az emésztőszervrendszer ; ott találjuk a nagy és kiterjedt májat, a veséket, a szaporító- 
szerveket, a véredényeket, az idegpályákat. A zsigerzacskó az egész házat kitölti. 

Anélkül, hogy a lágyrészekről részletesebben emlékeznénk meg, e helyen inkább 
csak egy igen érdekes jelenségről teszünk megint említést. A szájnyílás közelében 
nyílik a ragadozó csigák egy méregmirigyének a kivezető nyílása. Némely nemzetség 
mirigyének a váladéka roppant erős méreg. Így pl. ha a Cons nevű tengeri csigát vala- 
ki a tenyerén tartja, s a csiga radulája kis sebet üt a kéz bőrén —, elég a méregmirígy 
váladékából egy kis csepp ahhoz, hogy a radula által okozott kis seben keresztül a 
véráramba jutva — akár felnőtt férfi halálát is okozhassa. Bizonyára nem gondoltuk 
volna, hogy ennyire veszélyes lehet egyetlen csigal De azért különösebben nem is 
lepődünk meg, mert hiszen — ha nem is ilyen nagy mértékű mérgezésről — de elkábí- 
tásról, megmerevítésről már a csalánozó állatokkal kapcsolatban is hallottunk. Pedig 
azok az állati szerveződésnek lényegesen alacsonyabb fokán állanak! ; 

A zsigerzacskót — mint a többi puhatestűn —itt is a bőr megkettőződéséből 
kialakult köpeny borítja. Ennek egyik legfontosabb feladata a védelmet szolgáló váz, 
a csigaház anyagának a kiválasztása. Úgy borítja be a zsigerzacskót, hogy közte és a 
köpeny között üreg, az ún. köpenyüreg alakul ki. A köpenyüreg ugyancsak általá- 
nosan elterjedt a puhatestűek körében és jellemző erre az állattörzsre. Eredetileg a test 
hátulsó része felé helyezkedett el, de a csigák törzsfejlődése folyamán bekövetkezett 
változások során a test mellső oldalára helyeződött át. A visszacsavarodással kapcsolat- 

ban azonban egyik csoportjuk köpenyürege ismét eltolódik a test hátulsó oldala felé. 
A köpenyüregben vannak aztán a kopoltyúk is. Ezek felületén csillókat találunk, 
amelyek a víz mozgatására szolgálnak. 

A csigák egyébként sajátságos szimmetria-viszonyaik miatt lehetnek két- vagy 
egykopoltyúsak. A szárazföldi csigáknak, de némely vízi alaknak is eltűnik a kopol- 
tyúja, s a gázcserét , tüdő" bonyolítja le. Prsze nem igazi tüdőről van itt szó, hanem 
arról, hogy a köpenyüreg fala véredényekben igen gazdaggá lesz, s ezen át történik 
meg a gázcsere. Az általunk is jól ismert éti csigának ugyancsak ilyen , tüdeje" van. 

Igen érdekes egyébként az a mód, ahogyan a csigák a kopoltyúk eldugulása ellen 
védekeznek. A vízben levő finom iszap ugyanis könnyen okozhat zavarokat a kopol- 
tyúk működésében. Ennek megakadályozása — a víz mozgatása mellett — ugyan- 
csak a kopoltyú csillóinak feladatai közé tartozik. Ez azonban nem nyújt kellő védel- 
met, ha a víz erősen zavaros, ezért a kopoltyúkhoz érkező víz iszaptól való mentesí- 
tésének többféle módja is ismeretes. Vannak olyan alakok, amelyeknél , iszap-ízlelő" 
szervek alakultak ki. Az , iszap-ízlelő" szervek ott találhatók, ahol a köpenyüregbe 
érkező víz a kopoltyú közelébe kerül, Ha az ,,iszap-ízlelők" túl nagy mennyiségű 
iszapot jeleznek, — a köpenyüreg bezárul, s csak akkor nyílik újra, ha a víz ismét ki- 
tisztult. Azt, hogy a köpenyüreg bezáródása valóban ezen szervek hatására jön létre, 
kísérletileg is igazolták. Ha ugyanis ezeket operatív úton eltávolítják, az iszapos VÍz 
beáramlásakor a köpenyüreg nem záródik be, s az állat esetleg ennek következtében 
el is pusztulhat. A csigák tehát ennek a szervnek a segítségével is megakadályozhat- 
ják a kopoltyúk eliszaposodását. Egyébként előszeretettel keresik fel a szilárd, sziklás 
tengerfeneket, ahol az eliszaposodás veszélye nem fenyegeti létüket. Egy további 
nkopoltyú-iszaptalanítási " mód a következő: a köpenyüreg erőteljes összehúzódásá- 
val és hirtelen kinyitásával gyors iramban mozgatja a vizet, hogy a kopoltyúüregbe 
került iszap eltávolodjék. Ez persze a csillók munkája hatásának jelentős fokú meg- 
növelését jelenti. A csillók és a szinte görcsös összehúzódás ill. hirtelen nyitás olyan 
gyorsan áramoltatja a vizet, hogy az ilyen módon magával ragadja a kopoltyúüregbe 
jutott iszapot. ; 

Mindezekből a módokból az tűnik ki, hogy a csigák élete szempontjából rendkívül 
jelentős a kopoltyúüregbe jutott iszap eltávolítása. Ezért aztán természetes, hogy a 
törzsfejlődés folyamán ezen a vonalon is tökéletesedtek. A magasabb törzsfejlődési 
állapotú csigák iszap elleni védekezését a köpeny mellső oldali meghosszabbodásából 
kialakult szifó segíti. A köpeny előrefelé meghosszabbodik, s két oldala csővé nő 
össze. Hasonló mindez a kagylóknál megfigyelt szifókhoz. Míg azonban a kagylóknak 
be- és kivezető szifója van, a csigáknál ugyanazon a szifón keresztül jut be a víz az 
állat köpenyüregébe, amelyen keresztül távozik. A szifó kialakulása jelentős mozzanat 
a csigák törzsfejldőésében. Életmódjukban is változás áll be ezáltal, mert ily módon 
lehetővé válik, hogy a csigák iszaposabb tengerfenéken is megéljenek. A szifó lehetővé 
teszi — különöen a már hosszúra nyúlt alakban —, hogy a végén tiszta, iszapmentes 
víz kerüljön a köpenyüregbe. Sőt a hosszú szifó —, sitt megint a kagylókra utalunk 
— azt is lehetővé teszi egyes csigák számára, hogy kisebb mélységben be is áshassák 
magukat a tengerfenék iszapjába. Ily módon az élőhely lehetőségei gyarapodnak; a 
csigák újabb területeket hódíthatnak meg. 

Az ősvilági élet szempontjából a szifók kialakulása fontos mozzanat, mert jelen- 
léte a csigaházon is visszatükröződik s így a szifók megjelenése, hosszúra növekedése 
stb. már az ősmaradvány-anyagon is tanulmányozható. A lágytesthez tartozó szifó 
félreismerhetetlen nyomot hagy a szilárd vázon is! . 

Eddig oly sok szó esett már a lágy testről, hogy végre valóban itt az ideje, hogy 
foglalkozzunk a szilárd vázzal is. 

A csigákról általában azt mondjuk, hogy egy részből álló szilárd vázzal rendelkező 
puhatestű állatok. Ez a régi, jól bevált meghatározás az utóbbi évek vizsgálati ered- 
ményeinek a tükrében már elvesztette általános érvényét. 

A híres angol természettudományi hetilapnak, a Nature-nek Ig6o. évi március 
I2-i számából értesültünk arról, hogy Japánban Kawaguti és Baba olyan csigát írt le, 
amelynek a háza — a kagylókhoz hasonlóan — két teknőből áll. Az ismertetés két 
tekintélyes tudós tollából származik, akik közül az egyik— a néhány évvel ezelőtt 
hazánkban is járt Cox — az angol akadémia tagja, a British Museum kiváló tudósa. 

Leírásukból kiderül, hogy a Tamanovalva limax lágy teste a csupasz csigára emlé- 
keztet, de a kagylókéhoz hasonló két teknője van. A Japán-tengerben találták példá- 
nyait sekély mélységekben. A legnagyobb példány teknőinek hossza 7 mm. Érdekes, 
hogy a lapos láb a középvonal mentén a teknőbe való behúzódásakor összehajtható. 
A lágy test minden jellegében a csigák törzsfejlődésében magas fokot jelentő, már 
, Visszacsavarodott" hátulkopoltyús csigák jellegeit viseli. A váz azonban két egyenlő 
alakú és méretű részből áll. A kettő között mindössze annyi az eltérés, hogy a bal olda- 
linak a csúcsán a csigaházra jellemző , helicoid" becsavarodás figyelhető meg. 

Hasonló teknők egyébként az Ausztrália körüli tengerekből már szintén isme- 
retesek voltak, s ezeket Edenttellina néven írták le. Kawaguti és Baba szerint nem hoz- 
hatók kavcsolatba a Tamanovalvával, de Cox és Rees már hangsúlyozza a hasonló- 
ságot. Minthogy azonban az Edenttellina lágy teste nem volt ismeretes, biztosan nem 
lehetett állítani. 

A Nature 1960. július 2-i számában azonban már ismét találunk egy újabb ide- 
vonatkozó híradást Burn ausztráliai zoológus tollából. Azt az igen fontos hírt közli, 
hogy Edenttellinákat talált élő példányokban, azaz a lágyrészekkel együtt. A szeren- 
csés lelet alapján megállapíthatta, hogy az Edenttellina és a Tamanovalva ugyanazt a 
nemzetséget (genust) képviselik, sőt ide sorolható be egy a Kalifornia környéki 
tengerből leírt forma is. S a csattanója most következik ennek a cikknek: Burn 
emlékeztet arra, hogy a Párizsi-medence eocénkori képződményeiből Berthelinia 
néven már régen leírtak hasonló maradványokat, s így a nevezéktan elsőbbségi tör- 
vényének megfelelően a Kalifornia, Ausztrália és Japán környéki tengerben élő 
kétteknőjű csiganemzetség a Párizsi-medence eocénkori alakjával együtt Berthelintá- 
nak nevezendő. De kiderül Burn cikkéből még az is, hogy van egy további kétteknős 
csiga is, amely nem sorozható be a Berthelinta nemzetségbe. Ezt Midorigainak nevezte 
el. Ezzel a kétteknős csiganemzetségek száma is már kettőre emelkedett, s egész sereg 
fajuk ismeretes, amelyek a földtörténeti múltban már megjelentek és ma nagy elter- 
jedésben élnek világszerte. 

Nem kétséges, hogy a nagy elterjedés ellenére is, a kétteknőjű csigák a nagy 
ritkaságok, a kivételek sorába tartoznak. Nézzük meg tehát közelebbről, hogy milyen 
jellegeket tudunk kiolvasni a , közönséges csigák" háza alapján ennek az állattársa- 
ságnak a földtörténeti időkben bekövetkezett változásairől, törzsfejlődéséről. A lágy 
testet illető változások sokféleségéről az előzőekben már hallottunk. 

Természetesen a csigák házának anyagát is — mint a többi puhatestűnél —, a 
lágy testet körülvevő köpeny választja ki. A ház anyagának kiválasztása az egyedi 
fejlődésnek már embrionális szakaszában megindul. Az ekkor kiválasztott ház azon- 
ban rendszerint jelentősen különbözik az élet további folyamán kiválasztott háztól, 
amennyiben az utóbbinál rendszerint simább és fénylőbb, sőt némely ritka esetben 
még az is megfigyelhető, hogy az embrionális kanyarulatok tengelye nem csik egybe 
a később épített ház tengelyével. A két tengely szögeltérése néha 90"-ot is elérhet. 
Azonkívül pedig még a csavarodás irányában is lehet különbség. Mit jelent ez? 
Ha a csigaházat úgy állítjuk fel, hogy csúcsa felfelé, szájnyílása pedig lefelé legyen és 

felénk nézzen, akkor ha a szájnyílás jobbra esik, jobbracsavarodott, ha pedig a száj- 
nyílás a bal oldalon van, akkor balracsavarodott csigaházról beszélünk. A csigák túl- 
nyomó nagy többségénél jobbra csavarodik a ház. Ilyen értelemben lehet — nagy 
ritkán — eltérés az embrionális és a végleges ház csavarodásának irányában. 

A csigaház szerkezeti felépítése hasonlít a kagylók teknőjéhez. Legkívül itt is 
szerves anyagot, conchyolint találunk, ezalatt az oszlopos réteget, majd belül a gyöngy- 
házréteget. Természetesen ez az itt vázolt felépítés éppen úgy csak általánosságban 
érvényes a csigákra is, mint a kagylókra. A jól fejlett gyöngyházréteg csak az ősi 
típusú csigákra jellemző, míg a törzsfejlődésileg fiatal alakoknál nem ismeretes. 

Ugyancsak törzsfejlődésileg magasabb fokot elért csigáknál azzal a jelenséggel is 
találkozunk, hogy a köpenyszegély körülöleli az egész testet, aminek következtében 
a ház többé-kevésbé visszafejlődik. Eléggé közismert alak nálunk is a csigák között 
az erősen csökevényes házú meztelen csiga. 

A ház vastagsága nagyon különböző lehet. A szárazföldi csigáké általában véko- 
nyabb, mint a tengeri alakoké, de vastagabb, mint az édesvízieké. A tengeri csigák 
házának vastagsága ingadozik a földrajzi fekvés szerint: a forró égövi tengerek csiga- 
házai rendszerint vastagabbak, mint a hidegebb vízben élő alakoké. De függ a ház 
vastagsága attól is, hogy a csiga a partközel erősen hullámveréses részében él-e, vagy 
pedig csöndesebb, nyugodtabb vízben. Természetes, hogy az erős hullámveréses, kavi- 
csos, durva homokos partközeli területen élő csiga háza vastagabb, mint a nyugodt 
vízben élőké, ahol erőszakos behatások nem veszélyeztetik a csigaház épségét. Egyéb- 
ként hasonló jelenségek a kagylóknál is vannak. Ott is azt látjuk, hogy a hullámverés 
övében élők teknője durvább, vastagabb, mint azoké az alakoké, amelyek a finom 
iszapba ássák magukat s így erőművi hatások nem veszélyeztetik létüket. A száraz- 
földi csigák között a nagyon száraz területeken élőknek alakul ki vastag háza. Mind- 
ezek a jelenségek a környezethez való alkalmazkodás megnyilvánulásaiként is je- 
lentkeznek. 

A csigaház nagysága is erősen változó. Egészen apró, szabad szemmel alig felis- 
merhető alakoktól a közel I méteres nagyságú házakig mindenféle nagyság elő- 
fordul. 

A különböző házak — kanyarulataikat tekintve — igen különbözőképpen épül- 
tek fel. Már említettük, hogy az ősi típusú csigák kanyarulataiegy síkban csavarodtak 
fel. Ez a típus ma már neni él. De van egy másik ősi típus is, amelynek még ma is élő 
képviselői vannak. Ezeknek háza bizonyos mértékig emlékeztet bennünket az egy- 
teknős puhatestűek vázára. Hiszen ezért is sorolták régebben a Tryblidium-féléket 
a csigák közé. Ezek csigaházának búbja kicsiny és nagyon kevés számú kanyarulat- 
ból áll, az utolsó kanyarulat pedig egészen kiterülés tág nyílású. De ezekről az alakok- 
ról később még többet is fogunk hallani. 

Vannak olyan csigaházak, amelyek már egészen , csigaszerűek", ámbár a ház 
kevés számú kanyarulatból áll. Végeredményben ilyen a kerti csigáé is, de ilyen egy 
hozzá hasonló házú tengeri csigáé is. Mások házán azután jóval több kanyarulatot 
találunk; ezek egyik típusát tornyos csigának nevezik, mivel alakja egészen torony- 
szerű: magas és karcsú. Az egyes kanyarulatok néha nem is érintik egymást : a. csiga- 
háznak szinte dugóhúzószerű alakja van. Máskor a kanyarulatok éppen csak érintkez- 
nek. De a többé-kevésbé az idősebb korban kialakított fiatalabb kanyarulatok körül 
is ölelhetik az idősebb kanyarulatokat, amelyeket a csiga egyedi fejlődésének még 
fiatalabb szakaszában épített. Sőt találunk olyan házat is, amelynek legutolsó, leg- 
fiatalabb kanyarulata az előzőket teljesen be is borítja. Ilyenkor csak az utolsó kanya- 

Az utolsó kanyarulat a szájnyilásban végződik. Persze ennek a szájnyílásnak 

semmi köze a csiga valódi szájnyílásához. Ez az a szájadék, amelyen keresztül a 
lágytest a házból kinyomul illetőleg a házba behúzódik. A ház szájnyílásán külső és 
belső ajkat szoktunk megkülönböztetni. A külső ajak sokszor egészen éles peremű, 
máskor kissé duzzadt: előfordul az is, hogy a külső ajakból ujjszerű, néha pedig 
egyenesen tüskéhez hasonló részletek nyúlnak ki. Néha a szájnyílás kiterültsége 
ezeket összeköti s ilyenkor lúdlábhoz hasonlóvá válik a külső ajak. 

A belső ajak kifejlődése korántsem ennyire változatos. 

A csigaház szájnyílásának egyébként fontos szerepe van a törzsfejlődési állapot 
megítélésében is. Pontosabban megfogalmazva, ez a megállapítás a keresztezett ideg- 
pályás csigákra vonatkozik. Ezeknek a törzsfejlődés kezdetén ép, zárt körvonalú 
szájnyílásuk volt. Ezt a szájnyílást műszóval Aolostom szájnyílásnak nevezik (a 
holos görög szó ; annyi, mint egész, ép; a stoma pedig — száj). A törzsfejlődés további 
szakában azt látjuk, hogy ha a csigaházat csúcsával fölfelé s szájnyílásával lefelé 
vesszük kézbe, amint előbb arról a jobbra vagy balra csavart csigaház esetében 
beszéltünk, alul a szájnyílás körvonala megszakad s kis, rövid kanálisba, csatorna- 
szerű vonalba megy át. Ilyenkor azt is mondhatjuk, hogy a csigaháznak csurgó- 
kezdeménye van. Végül ennek a folyamatnak az utolsó állapotában a csurgókez- 
deményből csurgó, kanális lesz. Ha a szájnyílás nem holostom, akkor sidkonostomnak 
mondja a szaknyelv. S ha most visszagondolunk mindarra, amit a csigák szifójával 
kapcsolatosan olvastunk, azonnal megértjük, milyen jelentős fokú tökéletesedést 
árul el a szájnyílásnak csatornával való módosulása. Hosszú szifó mellett szükség 
van a hosszú csatornára. Az ilyen csigák tehát már változatosabb életkörülmények 
között is megtalálják életlehetőségeiket s Így fennmaradásuknak, biztosabb életben- 
maradásuknak már jóval nagyobb a valószínűsége. 

A csigaház sajátosságai között igen szembetűnő a díszítettség is. Vannak arány- 
lag sima, de vannak erős tüskékkel, jól fejlett dudorokkal ellátott csigaházak is. 
Az erősen díszített alakok főleg a mozgatottabb vízű élettájékokon élnek, a díszítet- 
lenek a nyugodtabb vizű területek lakói. A díszítés elemei vagy a kanyarulatok lefu- 
tásával párhuzamosak, és ilyenkor hosszanti vagy spirális díszítő elemekről beszé- 
lünk, vagy pedig harántirányban húzódnak a kanyarulatokon s ezek a haránt- vagy 
tengelyirányú díszítő elemek. Ezek a díszítő elemek csomók, dudorok, tompa vagy éles, 
rövidebb vagy hosszabb tüskék, vonalak, bordák, lécek stb. lehetnek, amelyek a két 
irányban sokféleképpen kombinálódhatnak, különböző erősségben fejlődhetnek ki s 
így a csigaházak díszítése nagyon változatos. 

Nálunk az utolsó évtizedben Szrausz László foglalkozott sokat a ház díszítésével. 
Utalt arra, hogy a csigaház kanyarulatain a díszítés gyakran eltéra szomszédos kanya- 
rulatokétól. Ez persze nagyon sokszor okoz az őséletbúvár számára súlyos nehézséget, 
amidőn az előkerült ősmaradvány-anyagot kell azonosítani. Sírausz azonban sok-sok 
ezer csigaház vizsgálatával igazolta, hogy a fiatalkori kanyarulatok díszítése sokkal 
állandóbb jellegű, mint az egyedi fejlődés további során kialakított kanyarulatoké. 
Ezzel a megállapításával — mondanom sem kell — megkönnyítette az egyes alakok 
azonosításának a munkáját — persze, csak olyankor, ha a csigaház megtartási állapo- 
ta jó és az ősmaradványon a fiatalkori kanyarulatok is valóban megtalálhatók. Az 
ilyen jellegek fölismerése már csak azért is roppant fontos, mert az ősélettudomány 
egyik leglényegesebb kérdésével, a fajfogalommal a legszorosabban összefügg. Már- 
pedig az egyes fajok fölismerésének és azonosításának a gyakorlati életben is nagy 
jelentősége, tekintélyes összegű, a népgazdaságot érintő kihatása van. 

A csigaház egy további érdekességét megint a szájnyílás környékén találjuk meg, 
de csak egyes, ősibb jellegű formákon. Ezeken az figyelhető meg, hogy a külső ajak 
közepe tájáról hátrafelé rés indul ki. Ez a rés arra szolgál, hogy a köpenyüregbe 

kerülő ürüléket eltávolítsa. Amint a csigaház tovább növekedik, a rés idősebb részeit 
a ház mészanyaga (amelyet a köpeny választ ki) elzárja. Az elzárás néha tökéletlen 
és így kör alakú nyílások maradnak a házon. A nagyon kiterült utolsó kanyarulattal 
bíró fülcsigán, a Haliotisen figyelhető meg ez legjobban. Ez a csiga nemzetség — ősi 
jellege ellenére —ma is él; vastagon fejlett gyöngyházrétege van. Nagyobb példányai 
a tenyérnyi nagyságot is elérik. Jellegzetes alakja, a szép, színjátszó gyöngyházréteg, 
és megfelelő nagysága miatt gyakran használják hamutálcának is. 

Egy másik csigán a rés bezáródása a ház további növekedésekor tökéletes. Ez a 
másik csigatípus a Pleurotomaria. A betömödőtt rés egykori helye a kanyarulatokon 
jól fölismerhető, ami egyébként egészen természetes, ha meggondoljuk, hogy a rés 
elzárása utólagosan, a ház növekedése alkalmával történik. Ezt a jól fölismerhető 
részt résszalagnak mondjuk, A résszalagnak a díszítése is eltérő a kanyarulatok többi 
részén látható díszítésektől. 

A csigaháznak itt vázolt néhány jellegzetes sajátossága persze mindig sok ténye- 
ző függvényében alakul ki. Ezzel magyarázható az a tény is, hogy rendszertanilag, 
tehát a törzsfejlődés alapján kialakult rokonság nézőpontjából egymástól távol eső 
alakok is, a ház alakjában, megjelenési formájában, díszítésében és sok egyéb részleté- 
ben is egymáshoz igen hasonlók lehetnek. Azt, hogy rokonságban egymástól mégis 
távol állanak, a lágy részek, elsősorban a radula fogacskáinak alapján lehet pontosan 
megállapítani. Ez azonban az ősmaradvány-anyagban nem fordul elő, s ezért bizony 
a csak földtörténeti múltból ismert csigáknak a rokonsági kapcsolatait megállapítani 
nagy nehézségekkel jár. Szerencsénkre a csigák, amint azt fejezetünkben már emlí- 
tettük, ma a régebbieknél nagyobb formagazdagságban fordulnak elő. Ezt úgy is 
mondhatnánk, hogy a csigák virágkorukat élik. A mostani nagy változatosságuk s 
igen tekintélyes fajszámuk nagy segítségünkre van azonban abban, hogy a földtörténeti 
múltból származó maradványoknak a pontos és helyes rokonsági, törzsfejlődési kap- 
csolatait, minden nehézség ellenére, mégiscsak megállapíthassuk. 

A sokféle csiga természetesen sokféle életmódot folytat. Vannak olyan alakok, 
amelyek a tenger parti övezetében mozogva igyekeznek táplálékot találni. Szerencsés 
esetben előfordulhat, hogy a csiga nyomát finomszemű üledék lepi be, s Így az egykori 
csiga csúszásnyoma is fosszilizálódik. Persze ez elég ritka eset, s e ritka esetben is ki- 
vételnek számít, ha az előkerült csúszási nyommal kapcsolatban pontosabban tudunk 
a csigára következtetni. A legtöbb esetben csak annyi állapítható meg, hogy csiga- 
csúszási nyommal van dolgunk. Néha azonban már ez is jelentős eredmény, mert az 
ősmaradványokban egyébként szegény üledékekből előkerült effajta nyomok mégis 
igen fontos útbaigazítással szolgálhatnak. 

Milyen természetű is az a táplálék, amelynek felkutatására a csigák olyan fárad- 
hatatlanul csúsznak? A csigák között is vannak növényevők és ragadozók. A növény- 
evők — ha a tengerben élnek — legtöbbször moszatokkal táplálkoznak. A ragadozók 
pedig többnyire csigatársaik vagy kagylók teknőit fúrják meg, s az Így készített lyukon 
keresztül kiszívják a lágy test anyagát, vagy a tengerparton heverő tetemeket, medú- 
zákat stb. eszik. Az egyes ragadozó csigák , fúrástechnikája" alig-alig különbözik 
egymástól. Így azután — bár sokszor kerülnek elő csigáktól megfúrt kagylóteknők — 
ritkán tudunk pontosan következtetni az egykori gyilkosra. A földtörténeti újkorból 
származó maradványok sorában aránylag gyakran találkozunk csigák fúrásnyomai- 
val. Ám minél ősibb korokba megyünk vissza a földtörténeti múltba, annál ritkábban 
kerülnek elő ilyen maradványok. Érdekes, hogy bár a csigák maradványai már az 
alsó kambrium óta ismeretesek, a legidősebb csigafúrás nyomát csak az ordovicium 
végén találták meg. Ez annál is különösebb, mert az áldozat sem nem kagyló, sem 
nem csiga, hanem a pörgekarúak ( Brachiopodák) körébe tartozó állat volt. 

A fiatalabb földtörténeti időkből származó sok és többnyire eredményes , fúró- 
lyuk" arra utalhat, hogy ez a táplálékszerzési mód — talán a csigák fúrási technikája 
is — tökéletesedett a törzsfejlődés folyamán. Legalábbis ezt a meggyőződést keltheti 
bennünk az a sok maradvány, amelyet hazai fiatal-harmad időszaki képződményeink- 
ben is lépten-nyomon megtalálunk. Ha valahol gazdagabb ősmaradvány-lelőhelyet 
ismerünk meg, biztos, hogy a nagyszámú kagyló és csigamaradvány között tekintélyes 
mennyiségben találunk jolyan alakokat, amelyek világosan elárulják az egykori ra- 
gadozó csigák tevékenységének a nyomait. 

A lágy test és a ház sajátosságai alapján megkísérelhetjük most már a csigák 
egész törzsfejlődésének a vázolását. Ezzel kapcsolatban először arra szeretnénk utalni, 
hogy a csigák ősmaradványai már az alsó kambriumtól kezdve biztosan ismeretesek. 
Ez azért érdemel külön figyelmet, mert a kagylók — amelyeket a puhatestűek törzsén 
belül a csigáknál kevésbé fejlett törzsfejlődési fokon álló alakoknak tekintünk— a 
kambriumból eddig biztosan nem voltak kimutathatók, s csak az ordovicium óta 
követhetők nyomon. Mindkét osztály esetében azonban kétségtelen, hogy az első 
megtalált ősmaradványok korát megelőző távoli időkből indult ki törzsfejlődésük. 
Abból a tényből, hogy akambriumban már elég változatos csiga-faunával találkozunk, 
nyilvánvalóan következik, hogy az ősi puhatestűekből a különböző osztályok típusai- 
nak törzsfejlődése már az algonkium folyamán megindult és jelentős előrehaladást 
ért el. 


A szív szerepe a csigák rendszerében 


Ma a csigák osztályát 3 alosztályba szoktuk sorozni. A legkevésbé differenciált 
csoportban a kopoltyúk a szív előtt találhatók, az idegpályák keresztezettek. Fejlet- 
tebb típust képvisel a , visszacsavarodott" formák alakköre, ahol az idegpályák pár- 
huzamos lefutásúak. Ide két alosztály tartozik. Az egyiket olyan alakok képviselik, 
amelyeknél a kopoltyú a visszacsavarodás következtében, az ősi puhatestű típushoz 
hasonlóan, ismét a szív mögé került. Ezeket a csigákat ezért hátsókopoltyús alakok- 
nak nevezzük. A másikat pedig azok a csigák képviselik, melyeknél a lélegzés nem 
kopoltyúval történik, hanem a kopoltyúüreg falát behálózó véredények sürű szövedé- 
kével, a , tüdővel". Ezek a tüdős csigák. 

Van azután még egy csoport. Ennek képviselői a földtörténeti ókorban játszanak 
jelentős szerepet. Első képviselőik ugyancsak a kambriumban jelennek meg, de akkor 
a csoport formagazdagsága még nagyon szerény keretek közé szorul. Az ordovicium- 
ban azonban számuk hirtelen meggyarapszik s ez a változatosság megmarad még a 
szilur folyamán is. A karbon folyamán aztán még egyszer némi emelkedés következik 
be alakgazdagságukban, de a permben tovább szegényedik az egész alakkör, s végül 
a triászban ki is pusztulnak. Utóbbiak hírmondóinak egyike nálunk a Bakony-hegy- 
ség triászából ismerctes. 

Ezeket az alakokat a szaknyelv Amóhigastropoda néven foglalja össze. Pár évvel 
ezelőtt ide sorolták a Tryblidium-féléket is, amelyekről azonban ma már tudjuk, 
hogy az egyteknősök (Monoplacophora) osztályába, vagyis a Neopilina rokonsági 
körébe tartoznak. A másik csoportra az Awmphigastroboda név nagyon jól illik; czt 
talán így fordíthatjuk magyarra: részarányos csigák. 

Ezeknek a részarányos csigáknak (a név persze kizárólag a házra vonatkozik, 
mert hiszen már rég kihalt csoport, és így lágytestüket nem ismerjük), a rendszertani 
helyzete mindmáig eléggé vitatott. Vannak, akik egy negyedik alosztályt látnak 
bennük, míg más kutatók szerint azokkal a csigákkal kell egy alosztályba sorolnunk 

ezeket az alakokat, amelyeknek a kopoltyúja a szív előtt helyezkedik el. Ha meggondol- 
juk, hogy az , előlkopoltyús" típus a lágy testben végbement nagyarányú csavarodás 
következtében jött létre, s végeredményben erre vezethetjük vissza a csigaház jelleg- 
zetes csigavonal — vagy térjünk csak vissza első hasonlatunkhoz: csigalépcső — 
alakját is, akkor valóban elfogadhatóbbnak tűnik az a felfogás, amely szerint a rész- 


78. ábra. Ősi jellegű szimmetrikus csigák — a—b—c — Bellerophon hátulról, a szájnyílás 
felől és oldalnézetből; d—e — Knightites hátulról és a szájnyílás felől (Moore—Lalicker— 
Fischer nyomán) 


arányos csigák lágy testének becsavarodása még nem történt meg. Így — az egytek- 
nősökhöz hasonlóan — ezek még két olyan kopoltyúval rendelkezhettek, amelyek a 
test hátulsó részén helyezkednek el. Szinte az a gyanú merül för bennünk, hogy talán 
nem is csigák ezek az alakok sem, éppen úgy, ahogyan a Tryblidium-félékről is kide- 
rült, hogy nem tartoznak a csigák osztályába. 

De hát ne menjünk itt túl messzire, s hagyjuk meg ezeket az alakokat egyelőre 
csigáknak! 

A részarányos csigák sorában ott találjuk — mint leghíresebbet — a Bellerobhon 
nemzetséget (78. ábra, a, b, c). Utolsó képviselőinek egyike, amelyet Bellerophon 
vaceki néven írtak le, mint említettem, nálunk is ismeretes a Balaton-felvidék triász 
időszaki üledékeiből. A Bellerobhon-félék virágkora a földtörténeti ókor elejére esik, 
de a karbon időszakból is elég bőviben ismerjük képviselőiket. Házuk, mint ezt mon- 
dani szokás, eléggé felfújt, vagyis a ház kanyarulatai meglehetősen domborúak, száj- 
nyílása öblös. A ház egy síkban csavarodott föl és , szűkköldökű" forma. Ez annyit 
jelent, hogy a fiatalabb kanyarulatok elfödik az idősebbeket, s így tulajdonképpen 
csak az utolsó kanyarulat látszik. A tekintélyes nagyságú szájnyílás közepe táján a 
Bellerophonon is rést találunk. A ház növekedésével a rés természetesen itt is bezárul; 
a résszalag a házon világosan szembetűnő, díszítésében is eltérő a ház többi részén 
tapasztalható díszítéstől. 

Ezekkel hozzák közeli rokonságba a Knightites nevű, az észak-amerikai perm- 

rétegekből ismeretes alakot (78. ábra, d, e). Ez is részarányos, egy síkban fölcsavart 
házú alak, ezen is megtaláljuk a rést. Sajátságos és jellegzetes azonban erre az alakra, 
hogy a rés két oldalán az ajak csőrszerűen előreugrik, sőt a kanyarulat külső felén is 
duzzanat látszik. A csőrszerű képződmény a kutatók véleménye szerint arra utal, hogy 
a Knightitesen már megtalálható a szifó, amelyről korábban már szólottunk. Akkor 
úgy emlékeztünk meg a szifóról, mint a törzsfejlődés egyik magas fokát jelző szervről. 
Nagyon érdekes tehát, hogy ennek az előrehaladott törzsfejlődési állapotot jelző 
szervnek a csíráját már itt, a törzsfejlődésnek valóban kezdeti szakában megtaláljuk. 

Persze, még egyszer szeretnénk hangsúlyozni, hgy az Ambhigasíropoda, vagyis 
részarányos csigák megismeréséhez még sok szerencsés leletre és jelentékeny további 
fejlődéstani vizsgálatokra is szükség lesz. Mert lehet, hogy valóban külön alosztályba 
sorolandók a csigák osztályán belül, az is lehet, hogy az elölkopoltyús csigák közé kell 
ezeket az alakokat besorolnunk, de talán egy Neopilina-szerű meglepő, új lelet alapján 
a Bellerophont és társait is majd valami új, eddig ki nem különített osztályba kell majd 
a csigáktól áthelyeznünk. De hiszen minderre már fentebb is utaltunk. 

Nézzük meg most az , elölkopoltyús" csigák alosztályát. A szaknyelv ezeket 
Prosobrauchia néven említi. Már hallottuk, hogy a megjelölés arra vonatkozik, hogy a 
kopoltyú a lágy test csavarodása következtében előre kerül, a szív elé. Ezeket a csi- 
gákat tekintik a legősibb típusúaknak (a Bellerobhon-féléket nem említve). 

Ennek az alosztálynak ismét 3 rendjét szoktuk megkülönböztetni. A széttagolás 
itt már egyszerűbb, mert hiszen egész sereg ma is élő alak tartozik ide s így a házon 
kívül a lágy test jellegei is fölhasználhatók megkülönböztetésükre. A lágy test jellegei- 
ből mindenekelőtt azt kell ismét hangsúlyoznunk, hogy a csigák sajátságos csavarodá- 
sa az idegpályáknak 8 alakban történő lefutását eredményezte. Ezért Streptoneura 
néven is említik ezt az alosztályt. Szabadon fordítva : csavart idegűek. Persze az ideg- 
pályák csavartsága mellett a kopoltyúk mellső helyzete is igen jellemző erre az alosz- 
tályra, hiszen erről kapta a nevét is. A kopoltyúk kialakulásában azonban már elég 
jelentős eltérések figyelhetők meg. Vannak olyan alakok, amelyeken még páros kopol- 
tyút találunk, többségükön azonban már csak egy kopoltyú látható. A továbbiakban 
aztán magában a kopoltyú kialakulásában is különböző jellegek ismerhetők fel, de 
hát ilyen messzire ne menjünk bele a részletekbe. Már csak azért sem, mert akkor a 
szív kialakulásáról is kellene beszélnünk, ami újabb részletekhez vezetne. 

A részletek elhagyása azért is kívánatos, mert bizony amúgy is igen sok névvel 
leszünk kénytelenek megismerkedni. A néváradatot kezdjük azzal, hogy az elölkopol- 
tyús csigák (Prosobranchia) alosztályának 3 rendjét soroljuk föl: Archaeogastropoda, 
Mesogastropoda, Neogastropoda, magyarul: — némi szabadossággal — ősi-, közép- és 
újcsigák. 

Az Archaeogastropoda rendre a ház sajátosságai közül az jellemző, hogy a száj- 
nyílás ép, rajta nemhogy csurgó, hanem még csak csurgókezdemény sem figyelhető 
meg. Már említettük, hogy az ilyen szájnyílást a szaknyelv holostomnak mondja. 
Általánosságban azt is hangsúlyozhatjuk az ősi csigákkal kapcsolatban, hogy jól 
fejlett gyöngyházrétegük van. A ma élőket még további két nagy csoportra osztják 
a radula fogacskáinak kialakulása szerint, de mivel ez a jelleg az ősmaradvány- 
anyagon úgysem tanulmányozható, Így csak annyit említünk meg, hogy egyik rend- 
szerezőjük szerint nem kevesebb, mint Io fóőcsalád és 59 család különböztethető meg az 
s ősi csigák" sorában. Az 59 családnak tekintélyes számú nemzetsége, a legtöbb nemzet- 
ségnek elég sok faja van. Az ősi csigák ( Archacogastropoda) különösen a földtörténeti 
ókorra. jellemzők, de ma is bőven ismeretesek képviselőik. Alakjuk igen változatos 
lehet; vannak , valódi" csigaház alakúak, de erősen kiterült, sapka és csésze alakú 
formáik is. Néhány jellegzetes alakjukat megemlítjük. 

A Maclurites nemzetség (79. ábra) példányai a földtörténeti ókor idősebb feléből 
ismeretesek. A Maclurites egyúttal alkalmat ad eddig még nem említett általánosságok 
felsorolására is. A kép olyan csigát ábrázol, amely házának szájnyílását szájfedő 
zárja el. 

A csigáknak kétféle szájfedője is van. Ha a csiga a forró nyárban a kiszáradás 
ellen nyári, vagy télen a hideg ellen téli álomba merül, — lágy testét behúzza a házba, 
s annak nyílását kiválasztott meszes lappal bezárja. Ez a szájfedő az ejpiphragma. 
Amikor újra kezdi életműködését, ezt a szájfedőt ledobja. Az epiphragma általában 
nem fosszilizálódik. A másik fajta szájfedő, az 
operculum azonban fosszilizációra is alkalmas, 
mint a Maclwxrites rajzán is láthatjuk, már igen 
régi földtörténeti korokból is ismeretes. Anyaga 
vagy conchyolinból, vagy kalciumkarbonátból, 
vagv mindkettőből állhat. Talán fölösleges is 
megjegyezni, hogy a szerves conchyolin nem 
fosszilizálódik, csak a kalciumkarbonát. Az oper- 
culum állandó szájfedő, amely a ház nyílását a  , ) 44ya. A földtörténeti ókorban élt 
külvilágtól mindig elzárja, ha az állat lágy testét  g; szájfedővel ellátott Maclurites pél- 
visszahúzza a házba. Néhány formáját a 80. ábra  dányai is ismeretesek (Moore, La- 
mutatja be. Ez a rajz egyébként azt is elárulja licker—Fischer nyomán) 
nekünk — főleg a Littorina szájfedőjének a vizs- 
gálata alapján —, hogy a szájfedő spirális növekedése logaritmikus függvény szerint 
történik. Ugyanez áll egyébként magára a házra is. De azt is megfigyelhetjük eze- 
ken a szájfedőkön, hogy a spirális csavarodás a ház felcsavarodásával ellentétes 
irányú. 


80. ábra. A felső sor és a jobb alsó ábra szájfedőket, operculumokat ábrázol (Turbo, Natica, 
Viviparus, Ceratopea és Littorina operculumok ) ; lent balra — Ampullaria háza és lágy teste, 
s rajta a szájfedő; lent középen — ma élő Turritella (Easton nyomán) 

A Maclurites első pillantásra úgy tűnik, mintha balra csavarodott házú lenne, 
de éppen a szájfedővel együtt megtalált példányok alapján igazolható, hogy ez a 
feltevés helytelen. 

A szájfedő tehát, amely sok elölkopoltyús csigán megvan, sokszor szolgálhat 
értékes felvilágosítással. Különösen jellegzetes alakú operculumoknak az alapján 
sokszor a faj is meghatározható. 

Az ősi csigák ( Archaeogastroboda) sorában egy további nevezetes csoportot 
alkotnak a rendszerint elég széles 
alapú kúpra emlékeztető Pleuroto- 
maria-félék. Jellemzőjük a rés és a 
jól fölismerhető résszalag (8I. ábra). 
Ennek a csoportnak számos alakja 
van s így a Pleurotomaria-félék föld- 
történeti elterjedése nagyon hosszú 
időre nyúlik vissza. Első képviselőik 
már a földtörténeti ókor elején meg- 
jelentek s néhány alakjuk még ma 
is él. 

5 . Résszalagos csiga: Pleurotomaria oldal- ; ; z 
81. ábra pa aélméső es (Wenz köp atadtú ) A Pleurotomariának magyar vo- 


natkozásban is van érdekessége. A 
Budai-hegységben az óharmad idő- 
szak folyamán képződött márgából (amelyet budai márgának neveztek el) a magyar 
földtani tudományok hőskorának egyik legkitűnőbb képviselője, Hofmann Károly írt 
le olyan Pleurotomaria fajt, amelyet semmiféle eddig ismert alakkal nem tudott azo- 
nosítani. Ezért az új fajnak a Pleurotomaria budensis, vagyis budai Pleurotomaria ne- 
vet adta. 

Bár közeli rokona a Pleurotomariának, megjelenési alakjában mégis elüt tőle a 
Haliotis, Szélesen kiterült, fül alakú házáról már mint hamutálcáról is megemlékez- 
tünk. A rés csak tökéletlenül tömődik el s így résszalag helyett nyílássor jelzi az 
egykori rést. Első képviselői a krétában jelennek meg, de csak a miocéntól kezdve 
válik gyakoribbá ez az erősen fejlett gyöngyházréteggel jellemzett alakkör. 

A réssel kapcsolatban a Fissurella nemzetséget szeretnénk még bemutatni 
(82. ábra). A kép jól szemlélteti, hogy a fiatalkorú állapottól hogyan helyeződik át a 
végbél kivezetésére szolgáló rés az alig becsavart teknő felső részébe. 


82. ábra. A Fissurella egyedi fejlődése jól mutatja (balról jobbra ) a vésszalag fokozatos módo- 
sulását, és a vésnek a ház középső vészére történő eltolódását (Easton nyomán) 

A földtörténeti ókor gyakori alakjai az Euombhalus-félék (83. ábra, b). Utolsó 
képviselőik a krétában pusztulnak csak ki. Házuk igen jellegzetes alakú s így könnyen 
fölismerhető. A fiatalabb kanyarulatok alig födik az idősebbeket. Többnyire laposan 
csavarodott föl, de néha kissé be is süllyednek az idősebb kanyarulatok. 

A csészecsiga (Patella) az Európa körüli tengerek parti sávjában igen gyakori 
alak, amely néha gyermektenyér nagyságúra is megnő (83. ábra, a) . Sem rés nem figyel- 
hető meg házukon, sem pedig nyílás a csúcson. Csésze vagy sapka alakúak. A külön- 
böző fajok külső díszítése eléggé erősen eltérő lehet : vannak aránylag finom díszítéssel 
ellátott alakjaik, de olyanok is, amelyeknek főleg a. csúcsból kiinduló bordáik fejlett- 
sége igen tekintélyes. A Patella széles lábának tapadókorongjával olyan erősen tapad- 
hat, hogy néha csak 15 kg súllyal megterhelve válik el az aljzatról. Egyébként még 
azt is megemlíthetjük erről a csigáról (amelynek rokonsága ugyan már a földtörténeti 
középkorban is élt, de nagyobb formagazdagságra csak az újkorban tett szert), hogy 


83. ábra. Archaeogastropoda — a — tányércsiga vagy Patella oldal és felülnézetben; b — a 

majdnem egy síkban felcsavarodott Euomphalus a szájnyílás felől és felülnézetben; c — 

Trochonema; d — Trochus a szájnyílás felől és az ellenkező oldalról nézve; e — Neritina a 

szájnyílás felől; f — Velates alul- és oldalnézetben (Wenz, Moore—Lalicker—Fischer, M. 
Hörnes és Morley —Davies nyomán) 

alakját nagymértékben befolyásolhatja az aljzat, amelyhez tapad, és a víz moz- 
gatottsága. ; 

A Pleurotomarta-félékből származtatják a földtörténeti ókorra jellemző, de még a 
mezozóikumban is előforduló Trochonema-féléket (83. ábra, c). Alakjuk erősen emlékez- 
tet a Pleurotomaria házaira, de sem rés, sem résszalag nincs a házukon. Rokonságába 
tartozik az Euwniema is, amely kanyarulatainak alakjával még mindig Pleurotomaria- 
jellegű, de a ház egész alakja már sokkal karcsúbb. A Trochonema-félékből származ- 
nak a Trochts-félék. Ezek csak a földtörténeti középkorban terjednek cel, s alakgazdag- 
ságuk a földtörténeti újkor folyamán bontakozott ki nagyobb mértékben. A Trociuis- 
féléken már kevésbé szembeötlő a Pleurotomaria-félékkel való rokonság, de az ősi 
csiga ( Archacogastropoda) jellegeket házuk igen világosan tünteti föl: szájnyílásuk 
teljesen ép, gyöngyházrétegük erősen fejlett. Megemlítjük még azt is, hogy sok 
alakjuk a tengervíz sótartalom-változására csak nagyon kevéssé érzékeny, s ezért 
képviselőik a csökkent-sósvízi tengerek üledékeiben is gyakran megtalálhatók, így 
pl. nálunk a felső miocén, vagyis a szarmata emelet képződményeiben. 

A Trochus-félék nagy alakgazdagsága mellett természetes, hogy az idesorolt 
alakokat nagyon sok nemzetségben helyezik el, s így se szeri se száma a nevek töm- 
kelegének. A gazdag csoportról csak általános képet (83. ábra, d) adunk, amely a 
Trochus-félékről némi fogalmat nyújt. 

Az ősi csigák sorát most még két alakkörrel szeretnénk kiegészíteni. Mindkettőt 
az jellemzi, hogy néha fosszilis példányain is megtalálhatók a ház színeződésének 
nyomai, s Így valóban érdekes ősmaradványok. Egyik a Neritina (83. ábra, e), amely 
az erősen csökkent sótartalmú vízben is megél. Elefántcsont színű házán barna 
vonalak rendkívül változatos mintázata figyelhető meg. Néhány évvel ezelőtt meg- 
próbáltunk valamiféle rendszerességet fölismerni a rajzolatokban. Kísérletünk azon- 
ban nem sok eredménnyel járt, mert a sok száz példány díszítésében mintegy tucatnyi 
, alapminta" volt felismerhető, de ezek kombinálódása szinte határtalanul sokféle 
variánshoz vezetett. 

A másik színes házzal is megmaradó csiga az eocériból ismert Velates (83. ábra, /). 
Ez már jóval nagyobb, mint a Neritina. Színezett példányai pedig sokkal ritkábbak. 
Nálunk a Dudar melletti eocénkorbeli barna kőszénbánya sok-sok pompás ősmarad- 
ványa között fordulnak elő színezett Velates-házak. Az alapszín barna, rajta pedig 
még sötétebb barna színben jól kivehető zegzugos rajzolat ismerhető fel. Dudaron 
kívül más eocénbeli képződményünkben is előfordul, de sehol sem ilyen szép színes 
példányokban. Jellegzetes alakja akkor is jól felismerhető, ha csak kőbél alakjában 
kerül elő. 

De nézzük tovább a törzsfejlődés menetét. Az elölkopoltyús csigák második 
rendjeként a középcsigákat (Mesogastropoda) említettük. Mik azok a jellegek, ame- 
lyekben ezek magasabb törzsfejlődési fokot értek el, mint az ősi csigák? Ha ezt meg 
akarjuk állapítani, akkor először azt kell megtudnunk, hogy az ősi csigáknak vagy 
két kopoltyújuk van, vagy ha egy van, akkor a kopoltyúlemezek két sorban ülnek. 
A szívnek két pitvara van. A középcsigákon azonban már mindig csak egy kopoltyú 
látható. Ennek lemezei is csak egy oldalon vannak. Mindezek a jellegek a lágy testen 
figyelhetők meg. De vajon a házon is felismerhetők olyan jellegek, amelyek meg- 
különböztetik a középcsigákat az ősiektől? A szájnyílásban nincs különbség, mert a 
középcsigáké éppen úgy, mint az ősieké, épszélű, vagy amint a szaknyelv mondja: 
holostom. De mégis jól megkülönböztethetők a két rendbe tartozó alakok házai, mert 
a középcsigáknál nem találunk gyöngyházréteget. A tányér, csésze vagy sapka 
alakú ház itt már nagyon ritka, annál gyakoribb a tornyos termet, esetleg a már 
említett , helicoid" alak, azaz az éti csigáéra emlékeztető házforma. Tengeri, édesvízi, 

sőt kivételesen szárazföldi alakok is szerepelnek közöttük. A földtörténeti ókorban 
már megjelentek. Számuk kezdetben csekély, aránylag hosszú földtörténeti időn 
kereszt ül alig gyarapszik formagazdagságuk, a földtörténeti középkor végefelé azonban 
erős fejlődésnek indulnak. A fejlődés üteme az újkor folyamán rohamossá válik, s ma 
formagazdagabb e csoport, mint korábban bármikor. 

A sok-sok alak közül valóban csak néhány jellegzetes képviselőjüket említjük. 
Nagyon sok nemzetség és faj tartozik a Cerithium-félék közé. Ezeknek a változatosan 


84. ábra. Cerithium-félék — 
a — Cerithium hantkeni az 
alsó eocén, b — Cerithium 
margaritaceum (a szájnyílás 
és az ellentétes oldal felől te- 
kintve) az oligocén, és c — Ce- 
rithium bidentatum a miocén 
 EZdldétás] ősmaradványa; d — 

urritella; e — szabálytalanul 
fölcsavart háza van a Verme- 
tus nevű csigának (Szóts E., 
M. Hörnes, Telegdi-Roth 

nyomán) 


díszített csigáknak rengeteg alakja ismeretes hazai harmad időszaki üledékeinkből; 
vannak közöttük szintjelzők is (84. ábra, a, b, c). Hazai miocénbeli alakjaikkal 
Strausz László nagy monográfia keretében foglalkozott. Rokonsági körükbe tartozik a 
toronycsiga (Turritella) is. Ennek a nemzetségnek is sok faja ismeretes, nálunk is 
tömegesen fordul elő (84. ábra, d). A féregcsiga (Vermetus) arról nevezetes, hogy 
háza kicsavarodik és szabálytalanul nő (84. ábra, e). A kiédesedett vizekben a Melania 
(85. ábra, a) gyakori, mint ahogyan nálunk is barna kőszén-telepes csoportjaink 
egyik jellemző csigája ; azután a miocén-pliocén határán erősen változékony és nagy 
tömegben előforduló Melanopsis (85. ábra, b, c), valamint a Tinnye községről elneve- 

zett Tinnyea vásárhelyii (85. ábra, d), amely nagy termetével is kitűnik rokonai 
között. A legfiatalabb harmad időszak édesvízi medencéiben élt a Vivijparus, az 
elevenszülő csiga (86. ábra) nagy tömege. Házuk átalakulását a sima alakoktól az 
erősen díszítettekig csaknem minden őslénytani tankönyvben megtaláljuk. 


85. ábra. Csökkent sótartalmú vízben élő csigák — a — Melania; b — Melanopsis entzi, 

a dunántúli pannonkori iledékeinkből ismeretes; c — a Melanopsis martiniana alakja 

nagyon változatos; d — a Tinnyea vásárhelyii nevű fajt Hantken fíria le Tinnye község környé- 
kéről, — ma a Brotia nemzetségbe sorolják (Wenz és Vitális nyomán) 


Külön kötetet írhatnánk a Nerinea (87. ábra) nemzetségről, erről a jurára és 
krétára szorítkozó, tornyosházú, kevéssé díszített csigáról. Sajátságos módon a ház 
belső üregét mészréteg lerakásával igen különbözően, az egyes fajokra jellemzően 
megszűkítik. Ezért keresztcsiszolatuk fajonként nagyon eltérő képet mutat. 

A középcsigák sokaságából még jelentős számban sorolhatnánk föl példákat, 
olyanokat is, amelyek magyarországi vizsonylatban is fontos szerepet játszanak. 

Ehelyett azonban vizsgáljuk meg most azt a jelenséget, hogy milyen újabb 
fejlődési jellegeket figyelhetünk meg az újcsigákon (Neogastíropoda). Földtörténeti 
megjelenésükről annyit, hogy a kréta időszaktól találhatók nagyobb számban, 
bár legelső példányaikkal már a triászban is találkozunk. Éppen Magyarországról 


86. ábra. A Viviparustól a Tulotomáig vezető sor; ezt a sorozatot Neumayr mutatta ki Szlavó- 
niából. Az a ábrán egészen sima alakot látunk, amely fokozatosan erősödő díszítést nyer, mig 
végül a d ábrán látható alak jön létre (A. H. Müller nyomán) 

került elő egy ilyen csiga, a Budai-hegység felső triászkori ún. dachsteini mészkövéből, 
amelyet Kutassy Endre talált meg, akit korán bekövetkezett halála akadályozott 
meg abban, hogy az érdekes leletet a tudományos világgal megismertesse. Így Bartkó 
Lajosra hárult ez a feladat, aki Fusus noricus néven Írta le ezt a csigát (88. ábra). 

Az újcsigák (Neogasíropoda) lágy szervezetében — a középcsigákéval (Mesogas- 
tropoda) szemben — elsősorban az tűnik föl, hogy szifójuk van. Kialakul azután az 


1; prg ; a 
Eik a] b c d e 


87. ábra. A jurára és krétára jellemző Nerinea (a) különböző fajai- 
nál különböző módon szűkül meg a kanyarulatok belseje; ábránk az 
így keletkező jellegzetes rajzolatokat mutatja be (A. HK. Müller nyomán) 


az , iszap-ízlelő" szervük (osbhradium) is, amelyről már korábban megemlékeztünk. 
Végül pedig még azt is megemlítjük, hogy radulájukon az egy sorban ülő fogacskák 
száma kicsiny. A ház — mint a középcsigáké — itt is gyöngyházréteg nélküli. Az új- 
csigák szájnyílása azonban már csurgóval, kanálissal van ellátva (sijdhonostom). 
Ez az a jelleg, amelynek alapján mind az ősi, mind a középcsigák házától az újcsigák 
háza jól megkülönböztethető. 

Az előlkopoltyús csigák fejlődése tehát az itt vázolt három szervezeti típuson 
keresztül jutott el mai fejlődési fokáig, amikor kétségtelenül 
ezt a legmagasabb fejlettségi fokot elért újcsigák (Neogastro- 
boda) játsszák az elölkopoltyúsok sorában a legfontosabb szere- 
pet. Persze ez is annyira formagazdag csoport, hogy éppen csak 
néhány képviselőjét tudjuk megemlíteni. A Cancellaria (89. 
ábra, a) a zömökebb termetű, többnyire eléggé díszes házú csi- 
gák sorába tartozik. Azt a formakört, amely orsó alakú házzal 
ellátott csigákat foglalt magában és Pleurotoma néven foglalták 
össze, az újabb rendszerek annyira széttagolták, hogy maga a 
Pleurotoma név sem maradt meg, mert az elsőbbségi jog alap- 
ján a Tiwris névvel kellett helyettesíteni. A régi értelemben 
vett Pleurotomák legnagyobb része a Clavatula (89. ábra, b) nem- 
zetségbe került. Kettős kúp formájúak a Cons nemzetség (89. 
ábra, e) alakjait. A Fusus egyik ősi képviselőjéről már megemlé- 
keztünk. Nagyon gazdagon díszített házukkal a Murex-félék (89. 
ábra, d) tűnnek ki még az újcsigák sorából. Több alakot az- 
után már nem is említünk, mert se szeri, se száma az ide tar- § 
tozó fajoknak. , 88. ábra. A Fusus 

Nézzük meg a fejlődés menetét a csigák másik nagy cso- — noricus a csurgóval 
portjában: azokon, amelyekben az idegpályák ,,visszacsava- ellátott legősibb csi- 
rodottak", s ahová a csigák — mint már láttuk — két alosz- . £2, 2 FAVgv ak hegye 
tályát soroljuk. Az egyik alosztályt a hátulkopoltyúsok (Opis- kövéből "(Bartkó T.. 
thobranchia) alkotják: a visszacsavarodás következtében nem- nyomán) 

csak az idegpályák párhuzamos lefutása következik be, hanem az elölkopoltyúsok 
egyetlen megmaradt kopoltyúja a szív mögötti helyzetbe kerül. A meglevő egyetlen 
kopoltyúnak a szív mögötti elhelyezkedésére vonatkozik az alosztály hátulkopoltyús 
(Opisthobranchia) megjelölése, A csigák törzsfejlődésében ez a , visszacsavarodási tö- 
rekvés" aránylag nagyon korán kialakul: már a földtörténeti ókorban. A karbontól 
kezdve ismerünk olyan csiga ősmaradványokat, amelyeket a hátulkopoltyúsok közé 
kell sorolnunk. A hátulkopoltyúsok nagy többségén megfigyelhető a ház visszafejlődési 
irányzata. Sok közöttük a meztelen csiga. Öperculumuk soha nincs. Gyakori a visszae 


89. ábra. A Neogastropodák néhány jellegzetes alakja — a — Cancellaria; b — Clavatula 
(régebben Pleurotomának mondták); c — Conus; d — az igen díszes Murex (M. Hörnes 
nyomán) 


fejlődési irányzat következtében az olyan ház, amelynek utolsó kanyarulata az előző- 
ket teljesen körülöleli, s az így körülölelt idősebb kanyarulatok mészanyaga néha fel 
is oldódik. 

Ennek az alosztálynak is több rendje van, de ezek közül majd csak az egyikkel 
foglalkozunk részletesebben. Itt csak az Actaeonella nevű nemzetségre (90. ábra, a) 
szeretnénk felhívni a figyelmet, amely aránylag nagy termetű, kúpos házú csiga, 
és a krétában elég gyakori maradvány. Kisebb termetű a Ringicula (90. ábra, b), 
amely elsősorban duzzadt külső ajkával tűnik ki. Fajokban eléggé változatos a 
becsavarodott házú Bulla (go. ábra, c). Ugyancsak a hátulkopoltyúsok közé tartoznak 
azok a maradványok is, amelyeket a palóc föld szerelmese és évtizedeken keresztül 
térképező geológusa, id. Noszky Jenő a Budai-hegység oligocénkori agyagmárgájából, 
az ún. kiscelli agyagból írt le. 

Mivel e maradványok esernyőre emlékeztetnek — az esernyő latin neve után az 
Umbrella nevet kapták. Miután pedig Noszky Jenő szerette Mikszáth Kálmánt és a 
Szent Péter esernyője c. regényét, Így az előkerült új fajok egyikét Umbrella mikszáth, 
másikát meg Umbvella sancti-betri néven írta le (go. ábra, d, e). 

Van azután a hátulkopoltyús csigáknak egy egészen sajátságosan módosult 
rendje is, a tengeri pillangók (Pteropoda). A csigák lába ezeken az alakokon a test 
két oldalán elhelyezkedő szárnyszerű képződménnyé alakult át, s innen kapták 
mind magyar nevüket, mind a szaknyelvi megjelölést (a Pteropoda szárnyaslábút 
jelent). A láb két részre osztódásának kezdeti jele a hátulkopoltyúsoknak már más 

90. ábra. A hátulkopoltyús csigák néhány képviselője — a — Actaeonella; b — Ringicula 

a szájnyílás felől és az ellenkező oldalról nézve; c — Bulla, amelynek utolsó kanyarulata az 

előzőket teljesen körülnövi; d — Umbrella mikszáthi; e — Umbrella sancti-petri (M. Hörnegs 
és id. Noszky J. nyomán) 


alakjain is megfigyelhető, itt azonban tökéletessé válik. Megint a fejlődésnek egy 
újabb irányát látjuk! A tengeri pillangók általában igen apró termetűek. Az óceánok- 
nak a partoktól távollevő területein azonban ezek az apró szervezetek óriási tömegben 
élnek. Nagyobb részük váznélküli, de vannak vázzal bíró alakjaik is. A váz az állat el- 
pusztulása után az óceáni mélységekben pteropodás iszap, jellegzetes mélytengeri kép- 
ződmény alakjában halmozódik föl. A tengeri pillangók tehát nagyobbrészt váznélkü- 
liek, a házzal bírók meg a mélytengerekben élnek. Márpedig a földtörténeti múlt 
mélytengeri üledékei alig-alig ismeretesek Földünk felszínén. Ezzel magyarázhatjuk, 
hogy a tengeri pillangók vázai az ősmaradvány-anyagban nem nagyon gyakoriak. 
Néhány típusukat a gI. ábra (a, b) mutatja be. 

A földtörténeti múlt néhány kihalt, de jellegzetes alakját is ide szokták sorozni. 
Így a Hyolithes (gr. ábra, c) nevű, , stanicli" formájú alakot, amelynek mészváza 
néha agcm hosszúságot is eléri. A mészváz keresztmetszete hol tojásdad— hol félkör, 
hol meg háromszög alakú. Érdekes módon fedőjük is van, mely körkörösen díszített, 


egyarj be 

9I. ábra. Tengeri pillangók képviselői — a — Vaginella és b — Cavolinia két nézetben; 

bizonytalan rendszertani helyzetűek, de a tengeri pillangók közé sorolták hosszú időn dát a 

c — Hyolithes és d—e — Tentaculites néven letrt maradványokat (Telegdi-Roth K. és A. H. 
Müller nyomán) 

A kitűnő cseh paleontológus, Zazvorka részletesen foglalkozott a Hyolithesekkel, 
mert ezek fő elterjedése a földtörténeti ókorra, annak is a legelejére, a kambriumra 
esik. Már pedig Csehország területén a kambriumi képződmények nagyon elterjedtek, 
s így aránylag sok Hyolithes maradvány is előkerült. Éppen ez az ősi megjelenési 
idő vált ki bizonyos kételyt az irányban, vajon joggal helyezzük-e ezeket az alakokat 
a tengeri pillangók sorába. Az újabb irodalom számos ellenvetést tartalmaz, de a 
megoldások ott sem sokkal meggyőzőbbek. 

Ugyancsak bizonytalan a rendszertani helyzete azoknak a maradványoknak is, 
amelyek az alsó ordoviciumtól a felső devonig kerülnek elő, s néha tömegesen fordul- 
nak elő. Ezek a Tentaculites-félék (gI. ábra, d-e). A megnyúlt, hosszúkás mészvázak 
rendszerint csak néhány milliméter hosszúságot érnek el, ritkábban centiméteresek. 


92. ábra. Tüdőscsigák néhány képviselője — a. — Valenciennius, bannóniai vétegeink nagyon 
jellegzetes alakja; b — Lymnaeus; c — a balyacsavarodott házú Physa; d — a tányércsiga, 
Planorbis két nézetben (S. Brusina és M. Hörnes nyomán) 


Újabban ezeket is más csoportokkal hozzák kapcsolatba, de szintén nem teljesen 
meggyőző érveléssel. 

Magunknak sem szilárd meggyőződésünk, hogy akár a Hyolithes, akár a Tenta- 
culites valóban rokonsági kapcsolatba hozhatók-e a tengeri pillangókkal, mert hiszen 
teljesen kihalt csoportok, s életidejük is azellen szól, hogy tengeri pillangókat lássunk 
bennük, mert a földtörténeti ókor ez ősi szakaszaiban a csigák fejlődése még nem ér- 
hette el a tengeri pillangók állapotát. De hát a régebbi irodalmi adatokra támasz- 
kodva, itt tárgyaljuk ezeket a formákat, mert az újabb adatok sem nyújtanak 
meggyőzőbb bizonyítékokat. 

Ezek után pedig nézzük meg a csigák harmadik nagy csoportját, a mintegy 7000 
élő, és kb. 1000 kihalt fajjal képviselt tüdős csigák (Pulmonata) alosztályát. Ezek 
kopoltyúja már teljesen visszafejlődött, s helyette a köpenyüreg falának véredények- 
kel sűrűn átjárt része mint , tüdő" végzi a gázcserét. Nagyobbrészt szárazföldiek, 
kisebb csoportjuk édesvízi. Állandó szájfedőjük nincs, de gyakran választanak ki 
téli álom idejére epiphragmát. 

Az alosztályon belül a szemek elhelyezkedése szerint megkülönböztethetünk 
két rendet. Az ülőszeműeken (Basommatophora) a szemek a tapogatók tövében 
találhatók. Ezek sorában érdekes a Valenciennius, amely az akváriumokból is ismert, 
jobbra csavarodott házú mocsári csiga, a Lymnaeus rokonságába tartozik, és a 
pliocénban élt (92. ábra, a, b). Nálunk is gyakori maradvány, és különösen mély- 
fúrásaink pannóniai anyagában található gyakrabban. Balra csavarodott házú a 

Physa, s majdnem egy síkban fölcsavart a tányércsiga (Planorbis) , melyek ugyan- 
csak elég közismertek, szintén az akváriumokból (92. ábra, c, d). 

A nyeles szemű tüdős csigák (Stylommatophora) közismert képviselője az éti 
csiga (Helix pomatia). A rendnek azonban, amelybe tartozik, a legfiatalabb föld- 
történeti múltból is számos maradványa van. De nézzük meg először, miért nevezzük 
ezeket nyeles szeműeknek. 

Azt hiszem, minden olvasónk tartott már a kezében éti csigát, s tudja, hogy 
tapogatói végén fekete pont látszik. Nos, ez a fekete pont a szem, amely tehát ezen a 
csigán nem a tapogató tövében, hanem a végén helyezkedik el. Ilyenek voltak azok 


93. ábra. Löszcsigák — a — Succinea; b — Pupilla; c — Bythinia; d — Helicella (Rotari- 
des M. nyomán) 


az előbb említett alakok (a legfiatalabb földtörténeti múltból), amelyek nálunk külö- 
nösen a löszben, a pleisztocén szárazföldi üledékében találhatók — helyenként 
jelentős tömegben. Nálunk eleinte Rotarides Mihály (1893—I950) foglalkozott ezek- 
kel a löszcsigákkal, igen behatóan, újabban pedig Horváth Andor, aki a szegedi 
egyetemen az Alföld löszcsigáinak (93. ábra) részletes vizsgálatát végzi. 

Ezzel végére is értünk a csigák fejlődéstörténetének. Láttuk, hogy ezúttal is 
hosszú évszázmilliókra terjedő idő történetét öleli föl ennek a csoportnak az élete. 
Láttuk, mint jelentek meg először a még szimmetrikus házú és valószínűleg belső 
szervezettségükben is részarányos alakok. Milyen változásokat hozott magával a 
lágy test meghajlása, majd megcsavarodása, amely az elölkopoltyús csigák nagy 
formagazdagságú alakkörének kifejlődéséhez vezetett. Nyomon követtük ennek a 
fejlődési sornak a származási viszonyát, alaktani átalakulásait. De láttuk azt is, 
hogy a csigák törzsfejlődésének már korai szakaszában bekövetkezett a vissza- 
csavarodás is, amely egy másik származási ág kialakulását tette lehetővé. Ez az ág 
csakhamar kettévált; létrejöttek a tulajdonságaikban erősen változó hátulkopoltyús 
alakok és a tüdős csigák. Mindez a sokféle alak ma is él s fejlődik tovább a földtörténet 
még ismeretlen jövő szakaszai felé. 

Honnankerülakanárimadárkalitkájába 
a,szépiacsont"? 


A kanárimadarak kalitkájában gyakran látunk himbálózni hosszúkás, tojásdad 
alakú lemezt. Állatkereskedésekben ezt , szépiacsont" néven árulják a kanári- 
madarak számára. Mondjuk meg nyomban, hogy nem csontról, hanem puhatestű 
állat vázáról van szó. A szépia, amelyet magyarul tintahalnak is neveznek, éppúgy a 
puhatestűek birodalmába tartozik, mint a folyami kagyló vagy a kerti csiga. A puha- 
testű állatok törzsének azonban egy újabb osztályába: a lábasfejűek (Cephaloboda) 
közé. i 

A lábasfejűeket tekintik a puhatestűek törzsén belül a legmagasabb törzsfejlő- 
dési állapotot elért osztálynak. Lágy testük felépítésében több olyan jellegzetesség 
ismerhető föl, amely élesen különbözik a többi puhatestű osztály képviselőinek 
sajátosságaitól. Ilyen mindenekelőtt az idegrendszerük. A fejtájékon található 
idegdúcot nagyfokú fejlettsége miatt agydúcnak szokás nevezni. Érzékszerveik 
közül szemük is olyan fejlett, hogy szinte már a gerincesek szemére emlékeztet. 
A csigák és kagylók hasi oldalon elhelyezkedő lába is messzemenően módosult. A láb 
a test mellső része felé tolódott el. Egyik része ún. karokra tagolódott; ezek a fcjen, 
a szájnyílás körül helyezkednek el, mig a láb másik részéből a köpenyüregbe vezető 
tölcsér alakult ki. A tölcsér a puhatestűek többi osztályában éppúgy nincs meg, 
mint ahogyan a fejen sem találunk máshol karokat. A lábnak ez a módosulása okozza, 
hogy a lábasfejűek lágy testén az állattan művelői csak két testtájékot különböztet- 
nek meg: a fejlábat és a zsigerzacskót. Köpenyük természtesen ezeknek is van, s 
így köpenyüregük is. 

Ezeken az alaktani jellegeken kívül a lábasfejűek mozgása is lényegesen eltér a 
többi puhatestűétől. Míg azok mind lassú mozgásúak, esetleg planktonikus élet- 
módot folytatnak, jó részük meg éppen rögzítetten él, addig ezek túlnyomó nagy 
többségükben aktívan tudják helyüket változtatni, azaz amint ezt műszóval mond- 
juk: nektonikus, a vízben szabadon mozgó életmódot folytatnak, s mozgásuk olykor 
villámsebes. Mindezek után nem csodálkozhatunk, hogy a lábasfejűeket a puha- 
testűeken belül a legmagasabb fejlettségű osztálynak tekintik. 

Azt is meg kell azonban állapítanunk, hogy ez az osztály ismét két, egymástól 
lényegesen különböző további csoportra osztható. Ezeket a csoportokat a rendszertan 
alosztály kategóriáknak veszi. (Újabb amerikai rendszerek már 3 alosztályt különböz- 
tetnek meg, mi azonban itt a mai állatokkal foglalkozó kutatók szerint általában 
elfogadott két alosztályt különítjük csak el.) 

A ma is élő állatoknak a lágy testre is kiterjedő vizsgálatai azt mutatják, 
hogy a már régi földtörténeti időkből is ismert típusokon négy, míg a földtörténetnek 
csak fiatalabb szakaszaiban megjelent alakköröknél már csak két kopoltyú látható. 
Ezen az alapon a négykopoltyúsok és a kétkopoltyúsok alosztályát szokás meg- 
különböztetni. Természetesen ez megint olyan sajátság, amely az ősmaradványokkal 
kapcsolatban nem tanulmányozható, mert hiszen a lábasfejűeknek a kopoltyúi sem 
fosszilizálódtak. Ez a jelleg azonban — legalábbis így gondolják a paleontológusok — 
egy-két ritka kivétellel az ősmaradványként megőrzött szilárd váz tekintetében is 
jól kifejezésre jut. Azok az alakok ugyanis, amelyek a lábasfejűek törzsfejlődésének 
még kezdetibb fokán állanak és négy kopoltyúval rendelkeznek, külső szilárd vázat 
viselnek, míg a törzsfejlődés előrehaladottabb állapotában levő kétkopoltyús alakok 
szilárd váza a lágy testen belül helyezkedik el. Így az őslénytan a négy- és két- 
kopoltyús alosztály megjelölését mellőzve — külső vázas (Ectocochlia) és belső 
vázas (Endocochlia) lábasfejűekről beszél (94. ábra). 

E két alosztály elterjedése a földtörténeti múltban egészen más volt, mint ma. 
A régi földtörténeti időkben ui. nagy változatosságban éltek azok az alakok, amelye- 
ket az előbbi csoportba sorolhatunk, míg az utóbbi csoport képviselői csak szórványo- 
sabban fordultak elő az ősmaradvány-anyagban. Ezzel szemben ma a külső vázas 
lábasfejűek csak nagyon szegényesen vannak képviselve az élők világában, míg a 
belső vázas alakok egyre nagyobb és nagyobb formagazdagságban szerepelnek. 

A lábasfejűekről egységesen még azt 
is meg kell jegyeznünk, hogy valamennyien 
a tengerben élnek, s a tengervíz sótartal- 
mának csökkenésére nagyon érzékenyek. 
Ha a sótartalom csökken, — a lábasfejűek 
elvonulnak az illető tengerrészből, vagy 
ha nincs módjuk a menekülésre, elpusz- 
tulnak. Jellegzetesen sztenohalin alakok 
tehát, éppúgy, mint az eddig tárgyalt ál- 
latcsoportok közül az egysejtű kovavázas 
sugárállatkák vagy a korallok, amelyekről 
annak idején ugyancsak megállapítottuk, 
hogy nem tudják elviselni a tengervíz só- 
tartalmának a csökkenését. 

A törzsfejlődés elején tehát a váz az 
állatot kívülről veszi körül; éppen úgy 
védi a külvilág erőszakos behatásaival 
szemben, mint ahogyan ezt az eddig tár- 
gyalt puhatestűek esetében láttuk. De az 
egy részből álló váz sajátosságaiban igen 
élesen különbözik az eddig megismert puha- SzTVe e 
testűekétől. A lágy rész ugyanis a váznak IZÉT Ordovicium 
csak legfiatalabb részében helyezkedik el, az Hi 
ún. lakókamrában, s ezt meszes fal, a kam- 
raválaszfal választja el a váz többi részétől. j 
Az idősebb rész maga is kamrázott, de Kambrium 
ezeket a kamrákat csak gáz tölti ki. Nyil- 
vánvaló, hogy ez a vázszerkezet a maga fi . 3 
sajátságos fölépítésével egészen más moz-  94- ábra. A lábasfejűek származástani kap- 

öezsze § ; VeSab csolatai és időbeli elterjedése és gyakori- 
gási viszonyokat biztosít az állat számára, — sága A Nautilus-félék és az Ammonitesek 
mint a puhatestűek eddig megismert vázai. — a külső, a két-kopoltyúsok a belső vázasok 
Hiszen már előbb is utaltunk arra, hogy közé tartoznak (A. H. Müller nyomán) 
a lábasfejűeknek a magasabb törzsfejlő- 
dési állapota helyváltoztatásuk módjában is megmutatkozik. 

A lábasfejűek törzsfejlődése folyamán a sajátságosan kamrázott váz a lágy 
test belsejébe húzódik, különböző módosuláson megy keresztül, s így a mozgásnak is 
más és más módja alakul ki. A külső és belső vázas lábasfejűek megjelenési alakjában 
természetesen óriási különbségek vannak, de az osztályra jellemző bélyegek mindkét 
típuson jól felismerhetők. 

A lábasfejűek legelső maradványai már az alsó kambriumból előkerültek. Észt- 
országból, Lengyelországból és Kanadából is ismerünk az alsó kambriumból olyan 
maradványokat, amelyeket Volborthella néven írtak le. Aprók, mindössze talán 
12 cm-es nagyságúak. A velük foglalkozó irodalom azonban annál tekintélyesebb. 
Máig is sokan vitatják, hogy ezeknek az ősmaradványoknak valamiféle köze lenne a 

lábasfejűekhez. A kitűnő tübingeni professzor, Otto Schindewolf azonban meggyőző 
tanulmányban igazolta, hogy a Folborthellákban valóságos lábasfejűítt kell látnunk 
(95. ábra, a), mert hiszen vázának. szerkezete mindazon bélyegeket magán viseli, 
amelyek a külső vázas lábasfejűekre jellemzők. A váz egyenes, fokozatosan táguló 
belvilága van, kamrázott, s a kamrák válaszfalát szifónyílások törik át. A váz vegyi 
összetétele is megegyezik a lábasfejűek vázáéval. A sajátságos csupán annyi az 
egész Volborthella-ügyben, hogy ezek az alakok csak az alsó kambriumból ismeretesek. 
A középső kambriumból semmiféle olyan maradvány nem került elő, amelyet vala- 
milyen módon kapcsolatba lehetett volna hozni a lábasfejűekkel. Ezek viszont csak 
a felső kambriumban jelentkeznek, de persze már olyan alakokkal, amelyek a Volbor- 
thellánál fejlettebb sajátságokkal rendelkeznek. Ezektől az alakoktól kezdve a lábas- 
fejűek fejlődéstörténete már jól ismert, és nyomról nyomra követhető. A Volborthellá- 
nak ez az időbeli elkülönültsége Schindewolfot arra a gondolatra vezette, hogy ez 
nem lehet a későbbi lábasfejűek egyenes őse. Inkább amolyan előőrsként fogható 
föl. Hiszen tudjuk, hogy az élet roppant hosszú fejlődési szakaszának kellett már 
lejátszódnia a kambrium előtt, mert a kambriumban már sok olyan, nagymértékben 
specializált alakkal találkozunk, amelyek fejlettségi foka hosszú megelőző fejlődést 
tételez föl. Tudjuk, hogy a puhatestűek ősi alakjai is már a kambrium előtti időkben 
sokszorosan és sokfelé differenciálódtak. Így nem csodálkozhatunk azon sem, hogy a 
lábasfejűek egy képviselője a kambrium elején már megjelent, majd az alsó kambrium- 
ban ki is pusztult, míg igazán felvirágzó águk — a Volborthelláéval együtt valószínűleg 
közös őstől — csak később jelentkezik az élet történetében: a felső kambrium folya- 
mán. 
A Volborthellával kapcsolatban azonban az előbb szifónyílásokról beszéltünk. 
Nézzük csak meg kissé közelebbről, mik is ezek a szifónyílások! Persze ahhoz, hogy a 
szifónyílásokról beszéljünk, először magáról a szifóról is kell beszélnünk. Említettük 
már előbb, hogy a lábasfejűek váza kamrázott s az állat lágy teste mindig csak az 
utolsó kamrát, a lakókamrát foglalja el. A lágy testet a köpeny veszi körül s ez érin- 
kezik a lakókamra falával, amelyhez izomszalagok erősítik. A köpeny hátulsó részéből 
indul ki a szifó. Ez a kezdőkamráig követhető, s ennek falához az ún. előszifóval 
(prosipho) rögzítődik. Sajnos, szemrehányást kell tennünk az állatélettan művelőinek, 
hogy mindmáig nem adtak feleletet arra a kérdésre, mi az élettani feladata a lábas- 
fejűek egész házon áthúzódó szifójának. Vagy talán nem is lenne egészen jogos ez a 
szemrehányás, mert bizony a ma élő Nautiluson ilyen kísérletek elvégzése szinte 
legyőzhetetlen akadályokba ütközik. 

Az egyetlen ma is élő külsővázas nemzetség képviselői, a Nautilusok ugyanis 
igen ritkán kerülnek élő állapotban a kutatók laboratóriumaiba. Géczy Barnabás, a 
lábasfejűekre vonatkozó irodalom legjobb magyar ismerője azt mondja, hogy mind- 
össze két élő Nautilusról találhatók följegyzések az irodalomban. Az egyik 2 napig, 
a másik 2 hétig volt életben akváriumban, azonban a szifó élettani feladatára vonat- 
kozó vizsgálat ezekben az esetekben sem történt. Így hát itt csak azt a legáltalánosab- 
ban elfogadott föltevést említjük meg, amely szerint a szifó a lakókamra mögötti 
rész gázkamráit gázzal látja el. A gázkamrák az úszásban és lebegésben játszanak 
jelentős szerepet, s Így a ma általánosan elfogadott vélemény szerint a szifó jelentősége 
elsősorban a helyzetváltoztatással kapcsolatos szerepében nyilvánul meg. 

Ahhoz, hogy a szifó a lakókamra hátulsó végéből kiindulva egészen a kezdőkam- 
ráig haladhasson, természetesen az szükséges, hogy a kamraválaszfalakon nyílás le- 
gyen erre a célra. Ez a szifónyílás, amely előtt vagy mögött még ún. szifótölcsért is ta- 
lálunk. Azokban a lábasfejűekben, amelyeknek szifótölcsérje hátrafelé irányul, — a 
kamraválaszfal hátrafelé domború, és a szifónyílás a kamraválaszfal közepén he- 

lyezkedik el. A kamraválaszfalnak a váz falával alkotott metszővonala általában egy- 
szerű. De vannak olyan lábasfejűek is, amelyeknek szifótölcsérje előre irányul, a kam- 
raválaszfal előre domború, a szifónyílások nem fekszenek a kamraválaszfal közepén, 
s az az előbb említett metszési vonal, amelyet kamravarratvonalnak (röviden lobavo- 
nalnak) nevezünk, bonyolultabb, a törzsfejlődés magasabb fokán igen erősen tagoló- 
dik. Ezek a jellegek lehetővé teszik, hogy a külső vázzal ellátott lábasfejűeket két jól 
megkülönböztethető csoportba soroljuk. A besorolás olyan jellegek alapján történik, 
amelyek a fosszilis anyagon is jól tanulmányozhatók. Ez egyébként annál is termé- 
szetesebb, mert az első csoport jellegeit viselő állatok ugyan — kis változatosságban 
és nem nagy számban — még ma is élnek, azonban virágzásuk, alakgazdagságuk a 
földtörténeti múltba esik, a másik csoport jellegeivel felruházott alakok pedig csak a 
fosszilis anyagban fordulnak elő, mai képviselőik nincsenek. Az előbbi csoportot Na- 
utilus-, az utóbbit pedig Ammonites-féléknek 


nevezzük. 
Az előbb már emlegetett Volborthella a 
fenti tulajdonságok alapján a Nawutilus-félék 
közé sorolható. A felső kambriumból előkerült 
lábasfejűek, de az ordoviciumbeliek is mind ezt 
a f c 


a típust képviselik. Így azt mondjuk, hogy a 

lábasfejűek törzsfejlődése a WMNaxwtiluws-félék 

rendjébe tartozó alakokkal indult meg. Az első 

képviselők persze jelentősen eltérnek a mais 95. ábra. Legősibb lábasfejtek — a — 

élő típustól. Ha a felső kambriumi Plecírono- — folborthella; b — Plectronoceras Ae- 
ű si resztmetszetben, és c — rekonstruálva 

ceras (95. ábra, b, c) képét nézzük meg, azt (A. H. Müller nyomán) 

látjuk, hogy ennek az ugyancsak kicsiny, ősi 

lábasfejűnek a háza kissé tülökszerűen hajlott. 

A Volborthellához hasonlóan nyilván ez az alak is a tengerfenéken élt, s házát úgy 

hordta a hátán, mint a csigák. Talán még nem is volt igazi lábasfejű ; alighanem a 

csigákéhoz hasonló lába volt még, amelynek segítségével mászott. Az ordoviciumból 

ez az alak már nem ismeretes, csak rokonai. De akkor már sok más, a Nautilus- 

féléket képviselő lábasfejű is élt. Ezek sorából sokat emlegetik a Michelinoceras 

(régebben egyenes alakja miatt inkább Orthocerasnak mondott) nemzetséget. Váza 

bot alakú, s egyes példányai 2 méter hosszúságot is elértek. Időbeli elterjedése is 

hosszú volt, mert utolsó alakjai csak a földtörténeti középkorban haltak ki, amikor 

is újabb fejlődési ág indult ki a Michelinoceras nemzetség formaköréből. 

Az ordovicium és a rákövetkező szilur időszak egyébként a Nawutilus-féle lábas- 
fejűek törzsfejlődésének a virágkora. Hallatlan változatosságban — s mint a paleon- 
tológusok szokták mondani — gyors fejlődési ütemben jelennek meg egymás után a 
különböző típusok, amíg végül is létrejön az egy síkban fölcsavart alak, a ma élő 
Nautilusra is jellemző vázforma (96. ábra). Az alakok változatos sokaságában talál- 
lunk tömpe, körte alakú formákat (Gomphoceras) ; kissé meghajlottakat (Gyroceras és 
Cyrtoceras); majd olyanokat, amelyeknek lakókamrája oldalra tolódik ( Ascoceras); 
csaknem becsavarodottakat (Lituites); s végül egészen becsavarodott alakokat is. 

Mindezek az alakváltozások változást jelentettek egyúttal a felhajtóerő és a gra- 
vitációs erő központjának az áthelyeződésében is. A gázkamrák kialakulása és az a 
tény, hogy a lágy test a lakókamrára szorítkozott, a különböző ház-alakok mellett 
természetesen jelentős szerepet játszott az egész állat egyensúlyi, tehát mozgási vi- 
szonyaiban is. A gázkamrák felfelé, a nehézségi erő pedig lefelé vonzotta az állatot 
mozgás közben, s Így a mozgás az aktív vagy izommunka mellett ezeknek az erőknek 
is a hatása alatt állott. A sokféle ház-alak, a gázkamrák elrendeződése, a lakókamra 

hossza — mind olyan tényezők, amelyek jelentős mértékben befolyásolják az állat 
helyváltoztatását. A sokféle alak tehát mind különböző mozgástípusnak felelt meg, s 
végül is a Nautilus-jellegű házépítés látszott a legmegfelelőbbnek, mert a többi típus 
hosszabb-rövidebb ideig tartó fejlődés után eltűnt, s egyedül a Nautilus-típus tartott 
ki mindmáig. 

A Nautilus-félék egész élettörténetét talán ebben a pár sorban foglalhatjuk össze a 
legrövidebben. Mellettük azonban a szilurtól kezdve egy újabb típus is megjelenik : 
az Ammonites-félék. 

Az első Ammonites-féle — éppúgy, mint a Michelinoceras — bot alakú. A bot la- 
tin nevéről Bactrites névvel jelölik. Ezek az alakok a permben is megtalálhatók még 
és egy másik jejlődési ág kialakulási pontjául is szolgálnak: a Baciritest újabban a 
belső vázas lábasfejűek őseinek is tekintik. Viszont azt is meg kell állapítanunk, hogy 
sok őséletbúvár a Bacfíritesben még a Nautilus-félékhez tartozó alakot lát. Az igazi 
Nautilus-típustól mindössze abban tér el, hogy szifónyílása nem a kamraválaszfal kö- 
zepén található, hanem eltolódott a hasi oldal felé. S még egy elütő, már az Ammoni- 
tes-félékhez tartozást jelző bélyeg állapítható meg ezen az alakon : a kamravarratvo- 
nalon megjelenik a szifó közelében egy hátrafelé irányuló ún. , lobus". Ezzel megindul 


96. ábra. A Cephalopodák vázának különböző típusai. Az ősi alak egyenes volt (a ábra), 

majd kissé meghajlott (b—c), aztán megindult a becsavarodás, amelynek kezdeti fokát ad és 

e ábra tünteti fel. Egy síkban felcsavart kezdeti alakokat mutat az f—g— h rajz. Ez utóbbinál 

az utolsó kanyarulat körülöleli az előzőket. A szájnyílás felől nézve a kanyarulatok alakja 

szintén különböző lehet (i—1). Az ún. mellék-alakokon a felcsavarodás csigavonalban törté- 
nik (m) (Beerbower nyomán) fi; 

az a folyamat, amely az Ammonitesek egész törzsefejlődésén keresztül követhető: a 
kamravarratok egyre bonyolultabb felépítése. A kamravarratvonal bonyolódottabb 
szerkezete természetesen együttjár magának a kamraválaszfalnak a bonyolódásá- 
val is. 

Pontos magyarázatot nem tudunk adni a jelenség okára, ám a kamravá- 
laszfal kialakulásának, illetőleg változásának és törzsfejlődési viszonyainak e 
kérdésével mégis foglalkoznunk kell. S ha ezirányú szemlélődést akarunk végezni, ak- 
kor legjobb, ha mindjárt az első kamravarratvonalat vizsgáljuk meg. 

Az A mmonites-ház kialakulása a kezdőkamrával indul meg, amelyet embrionális 
kamrának és $rotoconchának is szoktak nevezni, Ennek kialakulása után jön létre az 


7. dbra. Kezdőkamra-tibusok, a prosutura (baloldalt) és az elsőleges kamravarratvonal 
(jobboldalt) típusai az Ammonites-féléken. A prosutura kezdetben kiterítve egyenes vnalat ad, 
a törzsfejlődés folyamán egy széles nyereg alakul ki, amelyet a törzsfejlődés legmagasabb fokán 
két oldalt két lobus szííkít be. Az elsőleges kamravarratvonal a legősibb típusokon három 

lobusú, később négy, majd öt lobusúvá válik (Zittel nyomán) 


első ún. gázkamra. Ha a kezdő és az első gázkamra közötti kamravarratvonalat vizs- 
gáljuk, azt látjuk, hogy ez az ősi típusú Ammonites-féléken igen egyszerű, tagolatlan 
(97. ábra, IT). Ez a legegyszerűbb, nyereg nélküli kamravarratvonal csak devonbeli 
alakokon ismeretes. De már ugyanakkor megjelenik a szélesnyergű típus is (97. ábra, 2), 
amely azután a triász végéig kitart. (Nyeregnek nevezzük a kamravarratvonalnak 
előre, a szájnyílás felé kihajló részét.) Ugyancsak a triászban megjelenik a keskeny 
nyergű kamravarratvonal is —- a kezdőkamra és a következő kamra között. (97. áb- 
ra, 3.) (Ezt a kamravarratvonalat a szaknyelv prosuturának nevezi.) A törzsfejlődés 
folyamán tehát ez a kamravarratvonal egyre tagoltabbá alakul. 

A kezdőkamra utáni két kamra közötti varratvonalat elsőleges varratvonalnak 
(szaknyelven $rimér suturának) nevezzük. Ennek a kialakulása a törzsfejlődés folya- 
mán ugyancsak változásokon megy át, s ezek a változások számunkra már csak azért 
is fontosak, mert mai ismereteink mellett ezek a változások látszanak a legalkalmasab- 
baknak arra, hogy az Ammonites-félék rendszertani beosztásában alapul szolgáljanak. 

Valamennyi nyereg nélküli prosuturával bíró Ammonitesnél, de a szélesnyergű 
alakok egy részénél is azt látjuk, hogy az elsőleges kamravarratvonalon 3 lobus he- 
lyezkedik el: ezek közül az egyik kívül, a másik belül, a harmadik pedig oldalt. Ezért 
külső, belső és oldali lobusról szoktunk beszélni. A fejlődés folyamán ez tovább tago- 

lódik. Először megjelenik a négylobusú elsőleges kamravarratvonal, majd a jura idő- 
szak elején az ötlobusú, amivel a legfejlettebb törzsfejlődési állapot következett be. 

Az Ammonmtesek kamravarratvonalában az elsőleges kamravarratvonal után 
rendszerint már bonyolódottabb formák jelentkeznek. A varratvonal további tagoló- 
dásában végeredményben kétféle típust lehet megkülönböztetni. Az egyiknél az 
oldali és belső lobus között alakulnak ki újabb nyergek és lobusok. Miután ezek a bce- 
csavarodott ház ún. köldöki részén találhatók, — köldöki lobusoknak nevezik. A 
másik típus esetében viszont azt látjuk, hogy a kamravarratvonal új elemei a külső 
és az oldali lobus között alakulnak ki.. Ilyenkor járulékos kamravarratvonal típusról 
beszélünk. 

Ez utóbbi típus főleg a földtörténeti ókor Amnonitesein ismerhető föl, s néhány 
szórványos kivételtől eltekintve azok az alakok, amelyek ilyen lobavonallal rendel- 
keznek, a földtörténeti ókor végén ki is halnak. A köldöki tagolódással jellemzett 
alakok ezzel szemben a földtörténeti ókorban még alárendelt szerepet játszanak, s 
csak a földtörténeti középkor folyamán jutnak kizárólagos érvény re. 

A lobavonal törzsfejlődésében azonban még további jelenségek kel is találkozunk. 
A kamravarratvonal kezdetben nyergekből és lobusokból áll, későb b, a törzsfejlődés 
további szakaszában először a lobusok kezdenek tovább tagolódni, miközben a nyer- 
gek még egységesek. Végül aztán a nyergek is felbomlanak, s ily módon igen bonyolult, 
sokszorosan tagolt lobavonalak alakulnak ki (98. ábra). Sőt, a törzsfejlődés vége felé 
bizonyos redukciós jelenségek is létrejöhetnek, amelyek következtében a kamravar- 
ratvonal ismét egyszerűsödhetik. Így azután a kamravarratvonalnak az alapján a 
sok kombinációs lehetőség összegezésével valóban csak aprólékos ré szletekbe menően 
követhető nyomon a fejlődés egymásutánja. Jól és szembetűnően jelentkeznek azok 
a bélyegek, amelyek az Ammonites-félék egyes fajainak megkülön böztetését is lehe- 
tővé teszik. Az egész törzsfejlődés, de különösen annak a jurára és krétára eső szaka- 
sza gyors evoluciós tempóban játszódik le, aminek az a következm énye, hogy az ÁAm- 
moníitesek a földtörténeti idő tagolásában is nagyszerűen felhasználhatók. 

A lobavonal kialakulásában jelentkező bonyolultság a Nauxtilus-félék egyszerű 
lobavonalához képest magasabb törzsfejlődési állapotot jelent. Ezen kívül azonban 
az Ammonites- és a Nautilus-félék vázán még másféle elütő bélyegeket is megfigyel- 
hetünk. Az eredeti, ősi állapottól eltérő, tehát magasabb törzsfejlőd ési fokot jelent az 
Ammonitesek szifójának a központon kívüli helyzete is. Mint láttuk , a Nautilusok szi- 
fója a kamraválaszfal közepén halad át, de az Ammoniteseké inn en kifelé, a hasi ol- 
dal felé tolódik el, csupán egyetlenegy devonbeli csoporté, az ún. Clymenta-féléké a 
háti oldal irányában, azaz befelé. Erről a kérdésről egyébként m ár akkor is megemlé- 
keztünk, amikor a szifó és a szifótölcsér fogalmáról volt szó. Az ott olvasottakat itt 
még a következőkkel egészítjük ki. Az ősi típusú Ammonifesek két csoportjának az 
előbb említett és csak igen rövid törzsfejlődési vonalat befutott Clymeniáknak éppen 
úgy, mint a többi Ammonites-csoport kiinduló formakörét jelentő Gontatiteseknek — 
rövid szifótölcsérjei vannak, amelyek a Nautilus-félékhez hasonlóan hátrafelé irányul- 
nak. Az összes többi Ammonites szifótölcsére előrefelé irányul. Egyébként elég gyak- 
ran fordul elő az a jelenség is, hogy az állat egyedi életének korai szakaszában a törzs- 
fejlődés ősi állapotának megfelelően hátrafelé irányuló szifótölcsérek alakulnak ki, s 
csak az egyedi fejlődés későbbi szakaszában kerülnek a helyükre a magasabb törzs- 
fejlődési állapotot jelző előreirányuló szifótölcsérek. 

Egyébként a szifó helyzetével kapcsolatosan is megfigyelhetjük ezt a jelenséget. 
Az első kamrákban ugyanis a szifó központi helyzetű , és csak később következik be 
eltolódása kifelé. Igen érdekes azt is megfigyelnünk, hogy az ősi Goniatites-félék szi- 
fója kezdettől fogva kifelé tolódott állapotban található. 


260 


További eltérés a Nautilus-félék vázától, hogy míg ezek vázának külső felülete 
mindig sima, díszítettség csak a színezésben nyilvánul meg, addig az Ammonítesekén 
gyakran látunk különböző ún. díszítőelemeket: dudorokat, csomókat, bordákat. A 
bordák kialakulása igen érdekes és jól nyomon követhető módon ment végbe. Telegdi- 
Roth Károly , Ősállattan" című tankönyvében a következőket írja: ,,A triászban 
jelennek meg az első bordázott Ammonoideák. Általában az volt megállapítható, hogy 


e 


98. ábra. Ammonitesek lobavonal-tipusai. A legprimitívebb alakokon sem a nyereg, sem a 

lobus nem tagolt (a — Goniatites lobavonal-tipbus); később a lobusok tagolódnak, de a nyergek 

lekerekítettek maradnak (b — Ceratites lobavonal-típus) ; végül a nyergek is erősen tagolódnak 
(c — Neoammonoidea lobavonal-típus) 


az egyszerű bordák a kanyarulatok oldalán jelennek meg, és fokozatosan hosszabbod- 
nak meg a külső rész felé, hogy végül azon is áthaladó gyűrűkké váljanak, bár exter- 
nális barázda vagy taréj gyakran megszakítja őket." Szó van azután arról is, hogy a 
bordák villásan széthasadnak, elágaznak. 

Nagyon érdekes, hogy a villás elágazás mindig a külső oldal közelében kezdődik, 
és innen halad a törzsfejlődés folyamán a belső oldal felé. A jura időszakban ez a fo- 
lyamat ismét lejátszódik, s most már azzal is bonyolódik, hogy az egyszerű bordák 
után sarlósan meghajolt bordák jelentkeznek a villásan elágazókon kívül. S most is- 
mét Telegdi-Roth Károlyt idézzük: ,,A sarlós bordák háttérbe szorulásával a villás 
bordák nagy alakgazdagsága, az elágazás a külső oldal szomszédságától a varrat felé 

tolódik. A felső jurában váltják fel a villás bordákat a hasadt bordák, erre a kréta idő- 
szakban a bordadíszítés , leépítése" következik. A bordák elágazási pontjai lassanként 
felbomlanak, és így végeredményben megint egyszerű bordák állnak elő — ezzel a fo- 
lyamattal együtt jár a kamravarratvonal leegyszerűsödése, sőt a szorosan felcsavart 
háznak a mellékalakok képében való felbomlása is." 

A váz díszítettségében az Ammoniteseken további olyan jellegek is előfordulnak, 
amilyenekkel a Nautilus-félék között nem találkozunk. Ilyenek a házon levő megvas- 
tagodások, amelyek a kőmagokon befűződések alakjában jelentkeznek. Az ilyen nyo- 
mok nyilvánvalóan azt jelzik, hogy a váz növekedése bizonyos ideig szünetelt. Általá- 
ban csak a törzsfejlődés előrehaladottabb szakaszában találkozunk ezzel a jelenség- 
gel, s így ezt törzsfejlődési elöregedésnek tekintik. 

Ha most még hozzátesszük, hogy a szájnyílás körül fülszerű képződmények is je- 
lentkeznek, akkor világossá válik, hogy az Ammonitesek háza már külső jellegekben 
is legtöbbször erősen különbözik a Nautilus-félékétől. 

A Nautilus-féléktől való elkülönítő bélyegek sorában az Ammoniteseknek még 
egy jellegzetességét kell megemlítenünk. A Nautilus-ház nyílását a lágy testhez tarto- 
zó fejsapka zárja le, ha az állat egészen behúzódik vázába. Ezzel szemben az Ammoni- 
teseknél szarunemű, de még inkább mész anyagú szájfedőket találunk. Valószínű, 
hogy ezek a ma is élő Nautilus fejsapkájának megfelelő képződmény elszarusodása, il- 
letőleg elmeszesedése révén alakultak ki. Mindenesetre sok szájfedőt találtak kü- 
lön, amelyek az Ammonites váztól függetlenül is előfordultak, de a Nawtilus-félékkel 
sohasem voltak kapcsolatba hozhatók. Így hát megint jellegzetesen Amunonites 
bélyeggel van dolgunk ezeknek a szájfedőknek az esetében. A bécsi Természettudo- 
mányi Múzeum föld-és őslénytárának egykori kitűnő vezetője, az osztrák paleontoló- 
gusok egyik doyenja, F. Trauth professzor egy fél élet tudományos munkáját áldozta 
ezekre a szájfedőkre. Vizsgálatai sok lényeges sajátságra terjedtek ki, s a szakem- 
berek számára igen fontos adatokat szolgáltattak. 

Mi elégedjünk meg itt annyival, hogy az Ammonites szájfedőknek két nagy cso- 
portját különböztethetjük meg: az egyrészes (Ánaptychus) és a kétrészes ( Aptychus) 
szájfedőket. Az előbbiek gyakrabban szaruneműek és kissé kifelé domborodók: az 
utóbbiak meszesek, és két szimmetrikus félből állnak. A két fél lehet önálló, de többé- 
kevésbé össze is olvadhat egymással. 

Még sokáig emlegethetnénk a Nautilus- és Ammonites-félék közötti különbséget, 
még sok Amninites jellegről tehetnénk említést. Elégedjünk meg azonban az eddig 
felsoroltakkal, és ismerkedjünk meg most néhány típusukkal. Ez annál is fontosabb, 
mert az Ammonitesek — mint már említettük — gyors evolúciós tempóval fejlődtek, 
különösen a törzsfejlődés kezdeti szakaszán túl, s ezért mint korjelző ősmaradványok, 
a földtörténeti időszámítás megbízható bizonyítékaiként is igen fontos szerepet ját- 
szanak. 

Induljunk ki abból a feltevésből, hogy az Ammonites-félék első alakjai bot ala- 
kúak voltak ( Bactrites, 99. ábra, a). Azért mondjuk, hogy feltevés, mert vannak olyan 
kutatatók is, akik szerint az AÁmmonitesek egyenes alakú háza másodlagosan jött létre 
(már becsavarodott vázú ősökből alakult ki). A devonban az Ammonoideáknak két fő 
típusát különböztethetjük meg. Mindkettő becsavarodott vázú egyszerű kamravar- 
ratvonallal és sima, díszítetlen héjjal bíró alak. Az egyik a Goniatites (99. ábra,b), 
azonban a hasi oldalra, tehát kívülre tolódott szifóval rendelkezik, ezzel szemben a 
másiknak, a Clymenia-féléknek (99. ábra, c) a szifója a háti oldalra, azaz befelé toló- 
dott. A Clymeniák rövid életű csoportot alkotnak ; képviselőik hamarosan ki is pusz- 
tultak. A háti oldalra tolódott szifó tehát nem nyújtott nagy lehetőségeket a további 
fejlődésre. 

A Goniatíites-féléknél más a helyzet. A kifelé tolódott szifó itt láthatólag kedve- 
zőbb volt a további törzsfejlődés számára. A Goniatítes-típusból indult ki az Ammont- 
tesek összes többi csoportja, mégpedig a kamravarratvonalak további tagolódásával. 
Azt már előbb mondottuk, hogy ez a tagolódás is két irányban történt: egyiknél a 
külső lobus és az oldali lobus között, a másiknál pedig az utóbbi és a belső lobus kö- 
zött alakultak ki a kamravarratvonalak további tagjai. Az előbbit neveztük járulé- 
kos, az utóbbit köldök-típusú lobavonalnak. A járulékos lobavonallal jellemzett ala- 


99. ábra. Ősi típusú Ammonoideák — a — Bactrites, egyenes vázzal; b — Goniatites; 
c — Clymenia; d — Ceratites; ez utóbbi már a Mesoammonoidea típust képviseli (Zittel 
és Moore—Lalicker—Fischer nyomán) 


kok a földtörténeti ókor vége felé kihaltak, alig egy-két alakjuk ment át a földtörté- 
neti középkor elejére is. Ezzel szemben a köldök-típusú lobavonallal rendelkező Am- 
monitesek sorából kerültek elő azok az alakok, amelyek — főleg a permben és a tri- 
ászban — mint 4 lobusú elsőleges kamravarratvonallal jellemzett alakok a Palaeoam- 
monoideákhoz sorolt Gontatites- és Clymenia-típus után már a Mesoammonoidea-típust 
jelentik. Ezeknél nemcsak abban nyilvánul meg a kamravarratvonal tagolódása, hogy 
a nyergek és lobusok száma megnövekszik, hanem maguk a lobusok is tagoltakká 
válnak. Ezt a lobavonalat Ceratites-típusú lobavonalnak nevezzük, mert a Ceratites 
(99. ábra,d) a legismertebb és leggyakoribb ide tartozó forma. A triász időszaknak 
széltében-hosszában elterjedt s fajokban is gazdag nemzetsége ez. Rokonainak pedig 
— szinte azt mondhatjuk — se szeri, se száma. A permben megindult gyors felvirág- 
zás a triászban már hallatlan gyorsasággal ontja egymás után a különböző alakokat, 
s egyúttal megindul a nyergeknek a tagolódása is. Sok közöttük a rövid életű, éppen 
ezért a triász tagolásában ezeknek az alakoknak jelentős szerepe van. Így a Tvacky- 
ceras (Io0. ábra, a) nemzetség különböző fajai a triász különböző emeleteire jellem- 
zők. A felső triász elejének egyik könnyen felismerhető alakja a széles vázú Tropites 
(xIoo. ábra, b). A triászbeli Ammonoideák között olyanokkal is találkozunk, amelyek- 
nek magyar vonatkozású neve van, Ilyen a Balatonites balatonicus (roo. ábra, c), a 
Hungarites (xoo. ábra, d) és az Arpadítes arbadis (xoo. ábra, e). 

A triász időszak Ammonitfesei között óriási növésű alakokkal is találkozunk. 
Ilyen a Pinacoceras (Ioo. ábra, /), amelynek átmérője az I m-es nagyságot is megha- 
ladja, azonkívül pedig arról is nevezetes ez az egyébként roppant lapos vázú alak, 
hogy kamravarratvonala igen erősen tagolt; nemcsak a Mesoammonoideák között, 
hanem talán a legmesszebbmenően specializált és csak a jurától kezdve ismert Neoam- 

monoideák között sem találunk olyan alakot, amelynek kamravarratvonala ennyire 
bonyolult rajzolatú lenne. 

A triász végén azután nagyon érdekes jelenségeket figyelhetünk meg az Ammono- 
ideák törzsfejlődési viszonyaiban. 

Ilyen jelenség a szabályosan felcsavart ház kicsavarodása. Vannak olyan alakok 
(pl. a Choristoceras, IoI. ábra. a, b), amelynek háza kezdetben szabályszerűen csava- 
rodik föl, de az utolsó kanyarulat már nem simul hozzá a megelőzőhöz. Van olyan alak 


Ioo. ábra. A Ceratites rokonsága a Mcso- 

ammonoidea iíbus — a — Trachyceras; 

b — Tropites; c — Balatonites; d — Hun- 

garites; e — Arpadites (Zittel és F. Frech 
nyomán) 


is (Cochloceras, IOI. ábra e), amelynek háza csigaházszerűen csavarodik föl, s végül 
olyan formával is találkozunk, amelynek a kezdetben fölcsavarodó háza éppen úgy 
egyenesen folytatódik, amint azt a Lituites nevű Nautiloideánál láttuk. A Lituitesben 
azonban az egyenes vonalú alakból a becsavart típus felé vezető út egyik állomását 
láttuk, míg ennek a triászbeli alaknak ez a fajta házépítése éppen az ellenkező irányú 
fejlődési tendencia példájaként fogható föl. Ez az Ammonites egyébként a Rhabdoce- 
vas, amelynek egyik faja, a Rhabdoceras suessi (Ior. ábra d), egyrészt azért nevezetes, 
mert a múlt század egyik legnagyobb geológusának, a. bécsi Swess Ede professzornak 
a nevét őrzi, másrészt pedig azért is, mert Kutassy Endre ennek a fajnak a marad- 
ványait a Budai-hegység felső triászbeli ún. dachsteini mészkövében is megtalálta. 

Az ilyen szabálytalan vázalkotású alakokat mellékalakoknak szoktuk nevezni. 
A mellékalakok megjelenése egyébként mindig nagyobb csoportok kihalását előzi 
meg. Ilyenek az Ammonitesek élettörténetében még egyszer kifejlődnek : a krétában, 
mielőtt az egész ÁAmmonoidea rend kipusztul. 

A triászbeli nagy felvirágzás jelentős formagazdagságot alakított ki az Ammoni- 
tesek között. A már említett Ceratites jellegű kamravarratvonalak mellett megjelen- 
tek a Pinacoceras rendkívül tagolt kamravarratvonalai is ; a prosutura is elérte már a 
keskeny nyergű megjelenési formát, mint ezen a vonalon a specializáltság legmaga- 

IoI. dbra. Mellék-alakok a Mesoammonoideák sorából — a—b — Choristoceras két 
nézetben; c — Peripleurites; d — Rhabdoceras; e — Cochloceras (A. H. Müller nyomán) 

I02. ábra. Az igazi Ammonita-félék néhány Hpusa — a — Phylloceras, szűk köldökű forma; 
b — Lytoceras, tág köldökű alak; c — Amaltheus, pereme díszített; d — Hildoceras, fontos 


szintjelző alak; e — Reineckia, villásan elágazó bordák díszítik (Zittel nyomán) 

sabb fokát. De az elsőleges kamravarratvonal (a $rimer sutura) mindvégig a Meso- 
ammonotdeákra jellemző négy lobusú állapotban maradt. Mindezek az alakok —egyet- 
lenegy csoport kivételével — a triász végén valamennyien kipusztultak. Így a Meso- 
ammonoidedák nagyon népes és változatos csoportja megszűnt, s ebből az egyetlen 
megmaradt alakkörből fejlődött ki az immár 5 lobusú elsőleges kamravarratvonallal 
bíró Neovammonoida alrend. A prosutura e formáknál mindig keskeny nyergű, úgy- 
hogy az első két kamravarratvonal mindig egyforma. jellegű. 


103. ábra. Nevoammonoideák fovábbi néhány típusa — a — Psiloceras, a jura elején élt; 

b — Arietites, szijója a hasi oldal peremére tolódott; c. — Leioceras, váza finoman díszített; 

d—e — Stephanoceras, oldalnézetben és a szájnyílás felől; f — Macrocephalites, ugyancsak a 
jurára jellemző (Zittel és A. H. Müller nyomán) 


A triász-jura határt , átvészelt" csoport a jura időszak elején gyors, robbanás- 
szerű fejlődésnek indul. Egymásután jönnek létre az újabb és újabb alakok, amelyek 
igen gyorsan váltják egymást. Ez az oka annak, hogy a jura és kréta tagolása első- 
sorban az Ammoniteseken alapul. Az egyes fajok legtöbbje csak rövid ideig él s Így 
— különösen a jura folyamán — valóban kitűnően használhatók az időbeli tagolásra. 

Ennek az Ammonites alrendnek egyik legfontosabb nemzetsége a Pkylloceras 
(102. ábra, a). Számos képviselője ismeretes mind a jurából, mind pedig a krétából. Vi- 
lágszerte elterjedtek, s maradványaikkal hazánkban is nagyon gyakran talákozunk. 
Míg a Phylloceras az ún. szűk köldökű típust képviseli, addig közeli rokon alakja, a 
Lytoceras (102. ábra, b) tág köldökű. 

Az Ammonitesek világának itt találjuk a leggazdagabb kibontakozását. Annyi 
nemzetséget kellene megemlítenünk, hogy e helyett inkább csak néhány típusukat 
mutatjuk be (Io2. c—e és I03. ábra). 

Io4. ábra. Az Ammonitesek végleges kihalása előtti nem egy síkban felcsavart ún. mellék- 

alakok jönnek létre — a — Macroscaphites, utolsó kanyarulata kicsavarodik és újra vissza- 

hajlik, b — Nipponites, szabálytalanul felcsavayt vázzal; c — Heteroceras, a Turrilites 
közeli rokona, csigaházszerílen csavarodott házzal (Zittel és Telegdi—Roth K. nyomán) 


A kréta időszak folyamán közel 2 méteres átmérőjű alakok is kifejlődnek, de 
megindul már az a folyamat is, amely a kréta időszak végén az Ammonitesek teljes 
kihalására vezet. Wedekind szerint három ütemben indul meg az Anmmonites-váz egy- 


szerűsödési folyamata is. Először létrejön a mellék- 
alakok (104. ábra) egész sora. A triász végén hasonló 
jelenséget már szintén tapasztaltunk a Mesoammo- 
noideák kihalása előtt. A csigaház, kampó vagy me- 
gint bot alakú ház itt is a kipusztulás előjele. Egy- 
szerűbbé válik a kamravarratvonal is. A Pizylloce- 
rasok rendkívül tagolt, igen bonyolult lobavonalait 
egyszerűbbek váltják fel és mintegy az ősibb típus- 
hoz való visszatérésként megjelenik a Ceratíites jel- 
legű kamravarratvonal. 5 végül egyszerűbbé vá- 
lik a váz díszítése is. A bordák egyszerűbbek lesz- 
nek, majd csomókká esnek szét, s végül díszítés 
nélküli vázakkal találkozunk. 

A kréta időszak végén azután végleg kipusztul 
az Ammonoideák egész rendje, s ezzel a lábasfejűek 
roppant érdekes csoportja tűnik el az élet színpadá- 
ról. Az Ammonoideáknak ez a kipusztulása egyúttal 
a lábasfejűek külső vázas alakjainak majdnem tel- 
jes kipusztulását is jelzi, mert hiszen a Nautilus- 
félék már a földtörténeti középkor elejétől kezdve 
igen szegényes forma-csoportot alkotnak. Igaz vi- 
szont, hogy maga a Nautilus nemzetség még ma is 
él (Io5. és Io6. ábra). 

A földtörténeti ókor fiatalabb szakaszában már 
megindul a lábasfejűek másik nagy csoportjának, 


Io5. ábra. Az Ammonoideák 

gyakorisága devonbeli megjelené- 

sükAtől krétavégi kipusztulásuktg 
(A. H. Müller nyomán) 

106. ábra. Különböző varratvonal-ttbussal jellemzett Ammonoideák származástani kapcsolatai 
és földtörténeti elterjedése. A rajz bal oldalán látható betík a devon, karbon, perm, triász, jura 
és kréta időszakok vövidítései (Easton nyomán) 


[o igati Ammonttes 
varratyonat 


a belső vázasoknak a törzsfejlődése is. Annak a csoportnak, amely ma népesíti be na- 
gyon gazdagon a tengerek vizét, és hatalmas formagazdagságával teszi színesebbé 
a tengeri élet amúgy is változatos képét. 


A zavarosban menekülő tintahal 


A lábasfejűekről már az előbbi fejezet bevezető soraiban megállapítottuk, hogy 
osztályuk, a Cephalopboda osztály két alosztályra különíthető: a külső (Ectocochlia) 
és belső vázas (Endocochlia) lábasfejűek alosztályára. Azt is olvastuk már, hogy a 
külső vázasok között két típust különböztethetünk meg: a Nautilus- és az Ammonites- 
félék típusát. Mindezek a földtörténeti ókorban és a középkorban nagy változatos- 
ságban népesítették be a tengerek vizét, azonban a földtörténeti középkor végétől 
már csak a szorosabb értelemben vett Naxtilus él, 

A belső vázas lábasfejűekről hosszú időn keresztül állították — helytelenül —, 
hogy a triász időszaktól kezdve alakultak ki, s azóta érték el mai formagazdagságu- 
kat. E felfogás helytelenségét azért hangsúlyozzuk, mert a kitűnő belga paleontoló- 

s, de Koninck már 1843-ban említ olyan belső vázas lábasfejű maradványt, ame- 
lyek közül az egyik alsó karbon időszaki, a másikat pedig még idősebb, devonbeli ré- 
tegben találta meg. Ezt a feljegyzést, noha de Koninck ábrát is adott a maradványok- 
ról, figyelmen kívül hagyták. A kételkedés oly nagy volt, hogy amidőn Flower ame- 
rikai paleontológus 1945-ben az észak-amerikai karbonból írt le egy belső vázas lábas- 
fejű-maradványt, még mindig nemigen akarták tudomásul venni a tényeket. Davi- 
tasvili szovjet paleontológus is erélyesen lándzsát tört a leletek vitathatatlanul kar- 
bonbeli kora mellett, és így lassan kezdett tért hódítani az a gondolat, hogy a belső 
vázas lábasfejűek törzsfejlődésének megindulása is már a földtörténeti ókor folya- 
mán megtörtént. 1959-ben Flower a karbonból már több száz példány maradványát 

találta meg, s így azóta kétségtelen, hogy valóban a paleozóikumban is szerepeltek 
a belső vázas lábasfejűek, sőt a karbonban már 4 nemzetségüknek összesen 6 faja is 
megkülönböztethető volt a gazdag ősmaradvány-anyagban. 

A belső vázas lábasfejűek életmódjával igen behatóan foglalkozott a bécsi egye- 
tem egykori világhírű paleontológus professzora, Abel is. Különösen helyváltoztatá- 
suk módját tanulmányozta részletesen. Fejtegetéseiben az alakok nagy részét kitűnő 
és gyors úszónak tünteti föl. És hogy mennyire igaza van, azt minden zoológus is iga- 
zolhatja, aki valaha csak foglalkozott a puhatestű állatoknak ezzel a csoportjával. 
Aki olvasta Heyerdah! kitűnő és élvezetes könyvét a Kon Tiki-expedícióról, az ebből 
a könyvből is tudomást szerezhetett ez állatok gyors, kitűnő úszóképességéről, sőt 
arról is, hogy a vízből kiemelkedve — a repülőhalakhoz hasonlóan — a víz-szín fö- 
lött tova tudnak , szállni". 

A magyar paleontológusok közül Géczy Barnabás foglalkozik a lábasfejűekkel 
igen szélesen megalapozott vizsgálatok keretében, s egyik I960-ban megjelent cikke 
igen értékes megállapításokat tartalmaz a lábasfejűek mozgásáról és helyváltozta- 
tásáról is. Géczy szerint a legősibb típusú lábasfejűek, a Nautilus-félék túlnyomórészt 
a tengerfenéken vagy a tengerfenék közelében tartózkodó állatok voltak, s egész 
törzsfejlődésük folyamán ezt az életemódot tartották meg. Ezzel szemben az AÁmmoni- 
tes-félék inkább lebegő életmódot folytattak; a Nautilus-félékkel.szemben kimutat- 
ható vázépítésbeli különbségeik is mind erre utalnak. Nem voltak túl ügyes és gyors 
úszók, inkább a passzív módon lebegő életmóddal lehet az Ammonitfes-féléket — leg- 
alább túlnyomó részüket —kapcsolatba hozni. Ezzelszemben a belső vázas formákat 
a nagyfokú aktív úszókészség jellemzi. A törzsfejlődés folyamán e három ág történe- 
tében világosan fölismerhetők azok az alakbeli fejlődési irányok, amelyek a három 
helyváltoztatásbeli módnak is megfelelnek. 

Az eddigi megállapításokat a belső vázasokkal kapcsolatosan tényekként fogad- 
hatjuk el. Sajnos, sokkal kevésbé pontosan tudunk azokra a kérdésekre megfelelni, 
amelyeket most kell föltennünk. Például miért alakult ki a belső váz, és milyen külső 
vázas alakcsoportból indult ki a fejlődésnek ez az iránya? 

Az első kérdéssel kapcsolatosan arra kell utalnunk, hogy nyilvánvalóan életmód- 
beli vagy a környezet átalakulása révén kikényszerített változások hozták létre a 
belső váz kialakulását, vagy legalábbis ezek indították meg a fejlődést a belső váz ki- 
alakulása felé. Bizonyos hasonló jelenségeket a puhatestű állatok más osztályában, a 
csigák közt is megfigyelhetünk. A csigák között ugyanis találhatunk olyan alakokat 
is, amelyek köpenyének egy része időszakosan befedi a házat, de akadnak olyan ala- 
kok is, amelyeknél ez állandó. Így tehát a belső váz kialakulásának módja könnyen 
elképzelhető, ha a miért kérdése ezzel még nem is nyert végleges és megnyugtató 
feleletet. 

A másik kérdéssel kapcsolatban a belső váz alaktani sajátságai kétségtelenné 
teszik, hogy a belső vázas lábasfejűek egyenes, nem becsavart házú ősöktől származ- 
nak. Régebben általános volt az a fölfogás, hogy a Nautilus-félék sorába tartozó Mi- 
chelinoceras jellegű ősökre kell visszavezetni eredetüket. Újabban a Bacírites rokonsá- 
gában keresik az ősi formákat. A kérdés ezen módon már nem is jelentkezik olyan 
élesen, hiszen magának a Bacíritesnek a Nautilus- vagy az Ammonites-félék sorába 
való helyezése is vitatott még. Általában azt kell megállapítanunk, hogy valamely 
magasabb törzsfejlődési fokozatot jelentő csoport kialakulása az ősi, kiindulási cso- 
port differenciálatlan, még nem specializált alakköréből indul ki. A Bactritest a köz- 
ponton kívüli szifó helyzete alapján olyan alaknak foghatjuk föl, amely ebből a szem- 
pontból ugyan törzsfejlődésileg a legkevésbé differenciált Nawtilus-félékkel, a Mi- 
chelinoceras típussal szemben már előrehaladottabb stádiumot képvisel, de egyébként 

még mindig annyira kevéssé specializálódott, hogy belőle mind az dAmmonites-félék, 
mind pedig a belső vázas alakok törzsfejlődési vonalának a kiágazását föltételezhet- 
jük. Simanszkíj szovjet paleontológus 1954-ben közölt munkájában a Bacfriteshez kö- 
zel álló Parabacíritest is megemlíti, amelyben már kétségtelenül a belső vázasok ősét 
láthatjuk. Ennek a vázán ugyanis nem ismerhető föl lakókamra, s így már belső vá- 


zasnak tekinthető. 


Ez az utolsó mondat most már elengedhetetlenül szükségessé teszi, hogy végre 
megvizsgáljuk, milyen is az a belső váz, amelynek viselőiről, azok törzsfejlődési ki- 


proostracum 


phragmoconus 


rosírum 


ég Aereszt- 
metszet 


I0o7. ábra. A Belemnites-félék egyik 

képviselőjének, a Megateuthbisnek a 

belső váza vázlatosan (Moore—La- 
licker— Fischer nyomán) 

alakulásáról és életmódjáról már eddig is olyan 
sok szó esett. Hozzá kell tennünk, hogy most, 
amikor a belső vázzal akarunk megismerkedni, 
az ősibb típust kell közelebbről megszemlélnünk, 
mert hiszen ennek a lábasfejű csoportnak a törzs- 
fejlődése folyamán a váz (ezúttal a lágy testen 
belül fekvő) nagyon jelentős változásokon, nagy- 
fokú redukción ment keresztül, annyira, hogy 
egyes képviselőiből már egészen el is tűnt. A 
belső váz vizsgálatát tehát a belső vázas lábas- 
fejűek törzsfejlődésileg alacsonyabb fokon álló 
alakjain kezdjük. 

A törzsfejlődés alacsonyabb fokán álló típu- 
sokat a Belemnites-félékben foglaljuk össze. Ezek 
vázának 3 részét különböztetjük meg (xo7. ábra). 
A 3 részből álló váz középső részét $Aragmoco- 
nysnak (ejtsd: fÍragmokonusz) nevezi az őslény- 
tan. Ez kúp alakú, csúcsával hátrafelé irányuló 
és kamrázott; végeredményben a Naxutilusok és 
az Ammonitesek gázkamráival hasonlítható össze. 
A kamraválaszfalak óraüvegszerűek, s ezeket a 
hasi oldal felé tolódott szifó nyílásai törik át. A 
phragmoconus háti oldala előrefelé lekerekített 
hosszú lemezben folytatódik. Ezt fZroostracum 
néven említik. Ez alkotja a váz mellső részét. 
A phragmoconust a gázkamrák, a proostracumot a 
lakókamra megfelelőjének tekinthetjük. Olyan la- 
kókamrának nézhetjük, amely már nem a ház tel- 
jes keresztmetszetében fejlődött ki, hanem csak a 
háti oldalon nyúlt ki, A proostracum kitincs anya- 
gába aránylag csak kevés aragonit rakódott bele, 
így fosszilizációra kevésbé alkalmas. Valóban azt 
látjuk, hogy a proostracum az ősmaradvány- 
anyagban aránylag ritkán kerül elő. : 

Míg ezt a két részt kapcsolatba tudjuk hozni 
a külső vázas lábasfejűek házával, addig a har- 
madik részt, a rostrumot jellegzetesen belső vá- 
zas szerzeménynek kell tekintenünk. Rendszerint 
szivar alakú, s egy része körülveszi a phragmoco- 
nus hátulsó részét, hátrafelé eső másik része pedig 
tömör mészanyagból áll. Sugaras törés-felülete 
könnyen felismerhetővé teszi töredékekben is. 


Miután a váznak ez a legszilárdabb része, az ősmaradvány-anyagban legjobban 
a rostrum marad meg. Sajátos és jellegzetes alakja miatt a népnyelv , ménykű"-nek 
nevezte el, s egykori villámcsapás nyomának tekintette. 

A rostrum kialakulásában kétféle típust ismerünk. Ennek alapján a rostrumokat 
két nagy csoportba osztják. Alaktani jellegek egyébként is elég nagy számban figyel- 
hetők meg rajtuk és a sok bélyeg nem egy útmutatást ad a lágy testre vonatkozóan is. 
Egyébként sok olyan Belemnites maradványt is ismerünk, amelyek lenyomat formá- 
jában adnak felvilágosítást az egész állatról. 

Mindezek alapján a Belemnitesek (108. ábra) valóban pontosan rekonstruálhatók. 
Látjuk, hogy a fejen ro kar fogja körül a szájnyílást. Közülük kettő jóval hosszabb a 

108. ábra. Belemnites rekonstruált képe; a bőr egy vésze eltávolítva, hogy a belső szervek elhe- 
lyezkedését is feltüntethessük (Moore—Lalicker— Fischer nyomán) 


többinél, a végén kiszélesedett, s csak itt vannak rajta a tapadókorongok, míg a 
másik 8 kar belső oldalán egész hosszában ilyen tapadókorongok figyelhetők meg. 
A szem igen nagy. A megnyúlt test hátulsó részén kétoldalt úszókat találunk. 

Mint a külső vázas alakokon (amint azt az élő Nautilus képén is látjuk, 109. ábra), 
a fej alatt a Belemnitesen is meg volt a tölcsér. Ennek kisebb átmérőjű végea szabadba 
nyílt, a nagyobb átmérőjű pedig a köpenyüregbe. Ebben találjuk a kopoltyút is. 
Mint a Naxwtilusnak, nyilván a Belemnitesnek is meg volt a lehetősége arra, hogy a 
tölcséren keresztül vizet lövelljen ki, s így villámgyors mozdulattal úszhassék hátra- 
felé. De ugyancsak a köpenyüregbe jut a belső vázas lábasfejűek , tintazacskójának" 
a váladéka is. A tintazacskó egy mirigy, amely veszély esetén szépiaszínű váladékot 
választ ki. A tölcséren keresztül a tengervízbe jutó váladék igen erősen megfesti, 
zavarossá teszi a vizet, s az állat az Így zavarossá tett vízben néhány villámgyors 
tempóval könnyen megmenekül az üldöző ellenség elől. Néhány szerencsés megtartási 
állapotú fosszilis lelet is igazolja, hogy nemcsak a ma élő típusok között találunk olyan 
alakokat, amelyeknek , tintazacskó"-ja van, hanem a kihalt Belemnites-féléknek is 
meg volt ez a mirigye. Így pl. ismerünk olyan maradványt, a világhírű solnhofeni 
mészpalákból, amelyekben a , tintazacskó" váladéka is fosszilizálódott, de ismeretes 
ilyen maradvány Szíria felső krétakori rétegeiből is (Iro. ábra). 

Mai ismereteink alalpján a belső vázas lábasfejűek ma élő, nagyságban és test- 
felépítésben annyira eltérő gazdag világát — mind a Belemnites-féléktől származtatjuk. 
A Belemnitesek is változatos állatcsoportot képviseltek, és egyáltalán nem csodálkoz- 
hatunk azon, hogy belőlük többfelé indultak ki újabb törzsfejlődési vonalak. 

Az egyik ilyen származási vonal a szépia rokonsági körének kialakulásához veze- 

Io9. ábra. A ma élő Nautilus mint a külső vázasok egyetlen élő tibusa, néhány belsővázas 
lábasfejű társaságában (Moore—Lalicker—Fischer nyomán) 4 


tett. A szépiát nevezik tintahalnak (hogy miért, azt már fentebb elmondtuk). Latin 
neve: Sepia officinalis, ami magyarra fordítva , hivatalos szépiát" jelent. Hát ez a 
hivatalosság meg arra vonatkozik, hogy régebben vázát a patikákban fogporkészítésre 
is használták, s a hivatalos gyógyszerkönyvekben mindenütt megemlítették. Ennek a 
váza egyébként a már emlegetett , szépiacsont" , amely a kanárimadarak kalitkájában 
is látható. A tengerparti országok halászai nemcsak a húsáért halásszák, nemcsak a 
, szépiacsontot" értékesítik, hanem tintazacskójának váladékát is eladják. Ebből 
készült régebben a szép barna szépiafesték. 

A legősibb olyan maradványt, amely már a szépia-félék rokonsági körébe sorol- 


rro. ábra. Belemnoteuthis syriaca, Szíria felső krétakori vétegeiből; a maradvány a tinta- 
zacskó lenyomatát is megőrizte (A. H. Müller nyomán) 

ható, Kuba felső jurakori mészkövéből ismerjük. 1950-ben került elő ez a maradvány 
s azért is igen fontos, mert a szépiákat egyébként csak a kréta legvégétől kezdve is- 
mertük eddig. Maradványaik a harmad időszaki rétegekből is elég ritkán kerültek elő. 

Így annál örvendetesebb, hogy Szörényi Erzsébet a tatabányai középső eocénból 
kétféle maradványukat is leírta. Az egyiket a belső vázas lábasfejűek egy kitűnő kuta- 
tójának a tiszteletére Archaeosepia naeffi-nek nevezte el. Akkoriban (Ig33) még 

rIr. ábra. A belsővázas lábasfejdek származástani kapcsolatai (Shrock—Twenhofel—Easton 
nyomán) 

ezek a maradványok voltak a legősibb ismert szépiák. De a középső és a felső oligocén 
rétegeinkből is leírt tintahalmaradványokat, s így jelentősen gyarapította a tintaha- 
lakra vonatkozó ismereteinket. 

Ha megnézzük a belső vázas lábasfejűek törzsfejlődési viszonyait ábrázoló képet 
(III. ábra), akkor jól megfigyelhetjük azokat a változásokat, amelyek a Belemnites- 
től a tintahalig vezető törzsfejlődés folyamán a belső váz alaktanában végbementek. 
Ennek a törzsfejlődésnek a folyamán a Belemnites-váz három részéből a rostrum 
fokozatosan elcsökevényesedik s végül már csak kis kampó alakjában található meg. 
Bár ez a fejlődési sor a földtörténet folyamán világosan nyomon követhető, mégis 
rendkívül érdekes, hogy a világhírű bécsi paleobiológus, Abel ezt a kis kampót nem 
csökevénynek, hanem éppen ellenkezőleg : kezdeménynek minősítette. Abel részletesen 
foglalkozott a belső vázas lábasfejűek paleobiológiájával, de ennek ellenére ezen a 
téren helytelen álláspontra jutott. 

A rostrum fokozatos csökevényesedésével kapcsolatban lényeges változások 
történnek a phragmoconus és a proostracum felépítésében is. A phragmoconus válasz- 

falai egyre inkább ferdévé válnak, a háti oldalon mindinkább előre kerülnek, s így 
végeredményben a proostracum födi már be a válaszfalak legnagyobb részét. Így 
alakul ki a ma élő szépia belsejében a , szépiacsont" (rr2. ábra). 

A törzsfejlődési viszonyokat feltüntető ábránkon azt látjuk, hogy a Sepia kialaku- 
lása a Belemnitesből a Belosepián keresztül történik. Szörényi Erzsébet azonban előbb 
említett munkájában arra utalt, hogy a Belosebiák és Sepiák ugyan közös ősből fej- 
lődtek ki, de a továbbiakban törzsfejlődésük két párhuzamos vonalon haladt, s a 
Belosepiák nem tekinthetők közvetlen Sepia ősöknek. 

b - 
II2. ábra. Szépia-félék — a — Sepia orbignyana a háti oldaláról, és b — Sepia elegans a hasi 
oldaláról (utóbbinak a köpenye a hasi oldalról eltávolttva, hogy a kopoltyútreget és benne a két 
kopoltyút láthassuk); c—d — Sepia officinalis váza hasi és oldalnézetben (Easton nyomán) 


A Belemnites-félékből kiinduló másik ág a Spirulához vezet. Ezen a vonalon 
nemcsak a rostrum redukálódik, hanem eltűnik a proostracum is. Változáson megy át 
maga a phragmoconus is. A Spirulirosírán már megfigyelhető a rostrum redukciója, 
s azt is látjuk, hogy megindul a váz középső részének a becsavarodása. A S$irula 
felé vezető törzsfejlődés folyamán ugyanis a phragmoconus becsavarodik, mégpedig 
olyan módon, hogy a hasi oldal kerül a csavarodás belső oldalára. A szifó a hasi oldal 
felé eltolódva található, s hosszúra nyúlt szifótölcséreken halad keresztül. A váz 
30—40 kamrára oszlik; a kamraválaszfalak egyszerűek, előrefelé homorúak (II3. 
ábra, a, b). Ez a finomművű váz az állat testének hátulsó részén helyezkedik el, s a 
köpeny két redője nem borítja be teljesen, úgyhogy egy kis része kikandikál, 

Szirula maradványokat fosszilisan csak a pliocéntól ismerünk ; nem is valószínű, 
hogy hamarább alakult volna ki a belső vázas lábasfejűeknek ez a típusa. Ma általá- 
ban a meleg vízű tengerekben él. 3 ismert élő faja nem tartozik a gyakori állatok közé. 
Általában amolyan 200 m körüli mélységben élnek, amint mondani szokás: a konti- 
nentális küszöb közelében. Az elhalt állatok becsavarodott váza azonban éppen úgy, 
mint a Nautilusé is, az egykori élőhelyen túl, messzi vidékekre is elsodródhatik, s így 
maga a váz néha a hűvösebb vizű tengerekben is előfordul. Sejthetjük, hogyha az élő 
Spirula is ilyen ritkán kerül a kutatók szeme elé, akkor fosszilis anyagban igazán a 
legnagyobb ritkaságok közé tartozik. 

Egy további fejlődési ág a Belemnitestől a kalamájóhoz vezet. A kalamájó latin 
neve Loligo. A belső váz átalakulásában ennél is jelentős változások történtek. Ennek 
a származási sornak egyik, a Belemniteshez közelálló alakja a Belemnoteuthis. Rostru- 
ma, sőt phragmoconusa is bizonyos fokú csökevényesedést mutat a Belemniteshez 
viszonyítva. A váz mellső része, a proostracum ezzel szemben erősebben fejletté vált. 

II3. ábra. Belsővázas lábasfejűek — a — a Spirula vázlata; b — be- 

csavart váza. A becsavart váz a test hátulsó oldalán helyezkedik el, 

és a köpeny két lebenye között egy kis vész kiáll. A váz átmetszett ré- 

szén jól láthatók az óraüvegszerű, előrefelé homorú kamraválaszfa- 

lak és a hosszú szifótölcsérek. A c és d — karcsúbb és zömökebb 

Loligo, e — a nagytermett Architeuthis. Mindezek az alakok ma 
is élnek (Easton nyomán) 


A fejlődésnek ez az iránya már igen korán jelentkezik, hiszen 
az első Belemnoteuthis-maradványok már a triász végéről is- 
meretesek. A krétabeli Conoteuthis rostruma már egészen hi- 
ányzik, s a phragmoconus is nagymértékben visszafejlődött, 
míg a Loligon már csak a proostracum lemez alakú marad- 
ványa látható (II3. ábra, c, d). 

A három fejlődési ágon tehát a belső váz különböző 
módosulata maradt meg. Mindhárom csoport alakjaira jel- 
lemző, hogy a szájnyílás körül Io kar helyezkedik el. 

Van azonban a belső vázas alakoknak egy további cso- 
portja is, amelyre azonban csak 8 kar jellemző. Innen szár- 
mazik latin nevük: Octopus (nyolclábú). Magyarul polipok- 
nak nevezik. A ma élő alakoknál hiányzik a belső váz. Ezeket is a Belemnitesektől 
származtatják, a törzsfejlődés folyamán azonban a belső váz teljesen redukálódott, 
vagy legfeljebb szarunemű, ezért fosszilisan nem is fordul elő. Illetőleg mégiscsak 
előfordul: az irodalom a libanoni felső kréta időszaki rétegeiből említ egy példányt. 
Ezt Woodward még a múlt század végén Palaeoctiopusnak nevezte el (II4. ábra, a, b). 
A polipoknak (II4. c) tehát ez az egyetlen fosszilis képviselője, s így — sajnos — 
nem tudjuk pontosan nyomon követni a törzsfejlődés menetét. Éppen azért származá- 
sukat illetően több elmélet is van, amelyeket azonban az ősmaradványok eddigi 
előfordulásai alapján nem lehet igazolni. 

Minthogy két kopoltyújuk van, a legáltalánosabb — már említett — felfogás 
szerint ezek olyan belső vázas lábasfejűek, amelyek a Belemmnites-félékből kiinduló 
törzsfejlődés folyamán elvesztették a belső vázat, és két karjuk is redukálódott. 

Más kutatók viszont azt a nézetet vallják, hogy a polipok a külső vázas lábasfejűek- 
től származnak. E felfogás szerint a törzsfejlődés folyamán a külső váz és akopoltyúk 
száma redukálódott. Az Octobuws-féléket a külső vázas alakokból származtató kutatók 

között olyanok is akadnak, akik ezeket az alakokat az Ammonitesek leszármazottai- 
nak tekintik. Szerintük a kréta időszak végén az Ammonoideák nem pusztultak ki, 
hanem átalakultak polipokkál Ezek a kutatók a polipok egyik érdekes alakjára, a 
hajóspolipra is hivatkoznak. A hajóspolip vagy Argonauta nősténye ugyanis két karja 
segítségével teste hátulsó részén külső megjelenésében az Ammonitesekéhez hasonló 
vázat választ ki. Ebben őrzi a petéket mindaddig, amíg azokból a lárvák ki nem kel- 

Ir4. ábra. Belsővázas lábasfejűek — a — a li- 
banoni felső krétabeli Palaeoctopus vázlata (a le- 
nyomaton a tintazacskó nyoma is látszik); b — 
a Palaeoctopus rekonstrukciója, amely nagyon 
hasonlít a c — ma is élő nyolckarú polibhoz, az 
Octopushoz; d — az Argonauta váza nagyon 
emlékeztet az Ammonoideáké-ra (A. H. Müller és 
Easton nyomán) 


nek. A hímnek azonban ilyen váza nincs (II4. ábra, d), és a váza nem is kamrázott, 
mint az AÁnimoniteseké. 

A polipokról még sok adatot közölhetnénk. Az irodalom sokat foglalkozik ezekkel 
az állatokkal, amelyek egyebek között arról is nevezetesek, hogy színűket , kedély- 
állapotuk" szerint gyorsan tudják változtatni. Tengerpartok közelében éppen úgy 
megtaláljuk képviselőiket, mint az 1000 m körüli mélységekben. Brehm híres könyve 
— Az állatok világa — hosszú oldalakon keresztül foglalkozik a polipokkal. 

Ha származásuk bizonytalan is, mégis érdekes csoportot alkotnak, s a tudományos 
kutatásnak előbb-utóbb rendelkezésére állnak majd olyan adatok is, amelyeknek a 
segítségével fényt deríthet a polipok törzsfejlődésére. 

A polipokkal nemcsak a lábasfejűek, hanem a gerinctelen ősállatok őslénytanilag 
legfontosabb törzsének, a puhatestűek ismertetésének is a végére értünk. 

A következőkben most már új fejlődési vonalak, új állattípusok származását 
vizsgáljuk. 

A TENGERFENÉKTŐL A LEVEGŐ MEGHÓDÍTÁSÁIG 


Az eddig még nem említett állattípusok közé tartoznak az Ízeltlábúak: a ma élő 
állatok világának legváltozatosabb, legformagazdagabb csoportja. Alakjaikat meg- 
találjuk a sós- és édesvízben, a földben és a földön, sőt a levegőben is. Egyes kimu- 
tatások szerint mintegy ötnegyed millió állatfaj él ma, s ebből kb. 800 000 az Ízelt- 
lábú. Magyarország faunájának összetételében kereken 30 000 állatfajt tartanak 
nyilván a zoológusok, s ebből mintegy 27 000 ízeltlábú. 

A földtörténet folymán ennek az állattörzsnek a képviselői nagyon korán kiala- 
kultak. Már az alsó kambriumból egész sereg alakjuk ismeretes, és így nyilvánvaló, hogy 
törzsfejlődésük messze visszanyúlik a prekambriumi időkbe, bár a törzsfejlődésnek 
erről a szakaszáról alig állnak bizonyítékok a rendelkezésünkre. 

Amikor a puhatestűek törzsének fejlődését vizsgáltuk, megemlítettük már, hogy 
a gyűrűsférgek csoportjából többfelé is kiindultak fejlődési vonalak. Nos, az egyik ilyen 
származási vonal egy roppant sajátságos, a földtörténeti múlt régi idejéből ismert, de 
ma is élő állatcsoport létrejöttéhez vezetett. Ezt az állatcsoportot szokták előlégcső- 
veseknek (Protracheata) vagy féreglábúaknak ( Archijodtata) nevezni. Testük ugyan- 
úgy szelvényezett, mint a gyűrűsférgeké, és természetesen kétoldalian részarányos. 
Lábuk azonban felépítésében mind a férgek, mind az ízeltlábúak lábától eltér, rövid, 
kúphoz hasonló és karmokkal van ellátva. Tüzetesebb vizsgálattal az is megállapít- 
ható, hogy a lábaknak nincs saját izomzata, mint az Ízeltlábúakénak. Így ezek a vég- 
tagok valóban a férgek és az ízeltlábúak végtagjainak fejlettsége között állanak. Az 
előlégcsöves név arra vonatkozik, hogy nem kopoltyúkkal lélegzenek, hanem az Ízelt- 
lábúakéhoz hasonló légcsöveik (tracheáik) vannak. 

Ennek a típusnak, mint mondottuk, vannak — bár elég kis számban — ma is élő 
képviselői. De az ősmaradvány-anyagban is találkozunk ide sorolható alakokkal. 
Ilyen az észak-amerikai Sziklás-hegység világhírű középső kambriumi Burgess-palái- 
nak egyik maradványa, amelyet a magyar nyelvnek szinte kimondhatatlan Aysheaja 
(IxI5. ábra, a) néven írtak le. Nem sokkal könnyebb kiejteni egy hasonló európai lelet, 
a Xenuston nevét sem (II5. ábra, b). Ez a maradvány az Északnémet-sikság egyik 
vándorkövéből származik , s eleinte a bezáró kőzetanyag sajátosságai alapján prekamb- 
riumi korúnak gondolták. Schindewolf azonban egy 1956-ban közzétett értekezésében 
nagyon is elfogadható érveket hozott föl ezzel a kormeghatározással szemben, s ki- 
mutatta, hogy a Xenusion legföljebb kambriumi lehet, ha nem még fiatalabb. A kérdés 
eldöntése természetesen egyáltalában nem könnyű, hiszen a maradványt magába 
záró kőzetdarab a pleisztocén folyamán a mozgó jégtömegekkel került valahonnan 
Skandináviából a mai helyére. A maradvány tehát, mint a paleontológusok ilyenkor 
mondani szokták — nem szálban álló kőzetből ismeretes. 

Talán nem is olyan fontos a jelen esetben, hogy a Xentston korát egészen ponto- 

san tudjuk. Elég, ha fölismerjük azt a tényt, hogy a ma is élő típust korban messze- 
messze megelőzve, a földtörténeti ókor elején is éltek már olyan állatok mind Euró- 
pában, mind pedig Amerikában, amelyek testszabásukban mintegy középső helyet 
foglalnak el a gyűrűsférgek és az ízeltlábúak között. Ez a tény mindenképpen igazolja, 
hogy az ízeltlábúak is, miként a puhatestűek, a gyűrűsférgektől szárm aztathatók. 
Mindenesetre úgy tűnik, hogy az Aysheaia és a Xenuwusion is szárazföldi állatok 
voltak. Ez roppant meglepő, mert a kambriumból a szárazföldi állatoknak egyébként 


II5. ábra. Asz előlégcsöveseh hét híres képviselője — a — az amerikai Ayyheaia és b s az 
európai Xenusion (Shrock—Twenhofel nyomán) 


semmiféle maradványát nem ismerjük. Azok az ízeltlábúak, amelyek a kambriumban 
már olyan nagy alakgazdagságban ismeretesek, egytől egyig vízben, éspedig tenger- 
ben élő állatok voltak. 

Az ízeltlábúak a gyűrűsférgeknél kétségtelenül magasabb törzsfejlődési fokon 
állanak, de az előbb emlegetett két furcsa, nehezen kimondható nevű állatnál is. A test 
szelvényei ugyanis magasabbfokú elkülönültségről, specializációról tesznek tanúbi- 
zonyságot. Hasonlóképpen az egyes testszelvények függelékei is jelentős módosulá- 
sokat mutatnak. A szelvények összeolvadása különböző, legtöbbnyire világosan 
elkülöníthető testtájékok (fej, tor, potroh) kialakulására vezet. Kialakul a kitinanyag- 
ból álló külső szilárd váz, az ízeltlábúaknak ez az igen jellegzetes sajátossága. Sajnos, 
a kitinanyag (amely vegyileg nitrogéntartalmú polysaccharida) kövesülésre nem alkal- 
mas. Sok ízeltlábú kitinanyagába azonban mészsók rakódnak le, s ez már fosszilizá- 
lódhatik. Ennek a ténynek köszönhetjük, hogy az ízeltlábúak maradványai régi föld- 
történeti időktől nyomon követhetők. 

Az ízeltlábúak egyes szervrendszereinek a kialakulásában is nagyfokú előrehala- 
dást figyelhetünk meg a gyűrűsférgekhez viszonyítva. Az egyes szelvényekhez kap- 
csolódó végtagok ízekből állanak és saját izomzatuk van. Erre vonatkozik az ízeltlábú 
elnevezés. Érdekes ebből a szempontból az ízeltlábúak külső vázas végtagjait össze- 
hasonlítanunk a gerincesek, pl. egy gyík belső vázas végtagjával.Az izmok természe- 
tesen csak szilárd alapra tapadva fejthetik ki működésüket. Egyrészt érdekes meg- 
figyelni (Ix6. ábra), hogyan fest belülről, metszetben a gerincesek és az ízeltlábúak 

végtagja. Ha e vázlatot megfigyeljük, szemünkbe tűnik, hogy az izmok a gerinces 
végtag szilárd belső vázához, a csontokhoz tapadnak, míg az Ízeltlábúakban a kitin- 
anyagból álló külső szilárd vázhoz, s Így, mozgatják a végtagokat összehúzódásukkal 
illetve elernyedésükkel. 

Már említettük, hogy a kitinváz —-ha nem rakódnak bele mészsók, főleg kalcium- 
karbonát — alig alkalmas fosszilizációra. Így az ízeltlábúak ősi törzsfejlődésének bizo- 
nyára sok alakja hiányzik mai ismeretanyagunkból, s ezért nagy nehézségekkel kell 
megküzdenie az ősállattudománynak ahhoz, hogy e hallatlanul gazdag és szétágazó 
állattörzsben az egyes származási kapcsolatokat felismerje és helyesen értelmezze. 
Ezért van aztán, hogy , ahány ház annyi szo- 
kás", ami jelen esetben azt jelenti, hogy csak- Biza 
nem minden paleontológiai kézikönyv más- É HETES NÖT 
képpen rendszerezi az ízeltlábúakat, s persze kése 77 
az ősállatokkal és a ma is élő állatokkal foglal- 
kozó kutatók rendszerét is legtöbbnyire na- 
gyon nehéz összehangolni. 

1962-ben jelent meg Moszkvában a Orosz he 
SZSZK egyetemei és főiskolái számára egy ős- . ,/1Mtöl: 
állattani tankönyv, amely a gerinctelenek pikkelyek (B tj; 
maradványaival foglalkozik. A kitűnő és vilá- csontok XI 
gos tankönyv az Ízeltlábúakat is nagyon átte- fg 
kinthetően tárgyalja, s így mi most a továb- SÁS éz . 
biakban ezt a vezérfonalat követjük. a 

Ez a tankönyv az Ízeltlábúak törzsét 5fő- — rró. ábra. Gerinces és ízeltlábú végtag: 
osztályban ismerteti, elsőként a háromkaréjos jának KAR rökkg késs s 1. sé 8 gyik 
ősrákszerűeket ( Trilobitomorbha). Ezek sorá- Eg, gt FánbTa ada dási halja; 
ban a háromkaréjos ősrákoké a főszerep s Így b — az ízetlábúak külső kitinvázzal ren- 
először ezekkel ismerkedünk meg. delkemek, s ítt az izmok a külső kitin- 

A háromkaréjos ősrákok (Trilobíta) jel- várra tapadnak (Moore—Lalicker— 
legzetesen a földtörténeti ókor élőlényei. A Fischer nyomán) 
kambrium elejének a tengereiben a sekély vizű . 
területeket már nagy alakgazdagságban népesítik be. Ez a formagazdagság a felső 
kambriumban eléri a maximumot, s folytatódik az orodiviciumon át is. A szilurban 
nagyfokú elszegényedést figyelhetünk meg, ezt a devonban újabb, de már jóval szeré- 
nyebb méretű felvirágzás követi. Innen kezdve a háromkaréjos ősrákok alakköre egyre 
szegényebbé válik, majd a perm közepe táján utódok nélkül, véglegesen ki is pusztul. 
Az a tény, hogy a kambrium elején sokféle alakjukkal találkozunk, kétségtelenné te- 
szi, hogy a kambrium előtt, az algonkiumban is már hosszú fejlődésen mentek át, de 
innen — sajnos — nem állnak rendelkezésünkre ősmaradványok. Ezért pontosabb 
eredetük éppen olyan homályos, mint a törzsfejlődésük kezdeti szakasza. 

Első képviselőik az osztály valamennyi jellegét magukon viselik már. Háti olda- 
lukon olyan kitinpáncélt találunk, amelybe kalciumkarbonát és kalciumfoszfát 
rakódott. Így könnyen fosszilizálódhatnak. Az I mm vastag kitinpáncélnak arány- 
lag igen bonyolult a felépítése. Sok rétegből áll. A háti oldal páncélzata mind hosz- 
szanti, mind pedig kereszt irányban 3 részre oszlik ; innen származik a háromkaréjos 
ősrák megjelölése is. A háti páncél mellső része a fej, e mögött következik a tor, majd 
a farokpajzs. A fej középső részét a kidudorodó, glabellának nevezett rész alkotja, 
ennek két oldalán találjuk az orcákat. A tor és a farokpajzs középső részét orsónak, 
a szélsőket pedig lebenyeknek, $leuráknak mondjuk. Így tehát a mindkét irányban 
megnyilvánuló háromosztatúság (II7. ábra, a) valóban jól felismerhető. 

Minthogy a háromkaréjos ősrákoknak semmiféle mai leszármazottja nincs, min- 
dent, amit ezzel a kihalt ízeltlábú osztállyal kapcsolatban megállapíthatunk, az ős- 
maradványokként rendelkezésünkre álló anyag részletes alaktani vizsgálata alapján 
sikerült kielemezni. 

Mint minden kitinvázas ízeltlábú, a háromkaréjos ősrákok is vedléssel növeked- 
tek. A levetett, szűkké vált páncélok a , vedlőhelyeken" néha hihetetlen tömegben 


giabetta 


szlodyaJoy 

II7. ábra. A háromkaréjos ősrákok testének vázlata oldal- és felülnézetben (a); mind haránt-, 
mind hosszirányban jól felismerhetően három ,,karéj"-ra tagolódik; b — az arc varratvonal 
tipusai a háromkaréjos ősrákokon. A törzsfejlődés kezdeti szakában az arc varratvonala a fej- 
bajzs szélén fut le (protoparia jellegű, baloldalt fent), de ugyanezt az állapotot figyelhetjük 
meg néhány magas törzsfejlődésű alakon is (hypoparia jellegű) . Egyeseken az arc varratvonala 
a fej külső peremén (proparia jellegű, jobboldalt fent); másokon a fejpajzs hátulsó peremén 
(opisthoparia jellegű, baloldalt lent) éri el a fejpajzs szélét. Ismét más alakokon (metaparia 
jellegű, jobboldalt lent) a varraivonal mindkét vége a fejpajzs hátulsó peremén fekszik (A. H. 
Müller nyomán) 


halmozódtak fel és fosszilizálódtak. Ennek következtében sok esetben egyedi fejlődé- 
süknek szinte minden mozzanatát nyomon követhetjük, s a kitinpáncél gondos vizs- 
gálata messzemenő következtetéseket tesz lehetővé. A páncél levetése alkalmával 
fontos volt, hogy a szemek ne sérüljenek meg. Így a fejen, az orcákon varratvonalak 
haladtak keresztül, amelyek mentén a kitinpáncél fölhasadhatott. Ezeknek a varrat- 
vonalaknak a lefutása a törzsfejlődés különböző szakaszaiban a különböző rendek 
képviselőin más és más, ezért egyúttal igen fontos rendszertani bélyeg is. Roppant 
érdekes (II7. ábra, b), hogy a legkezdetlegesebb jellegű varratvonal a törzsfejlődés 
későbbi folyamán újból megjelenik. 

A fej több szelvény egybeolvadásából alakult ki. Ezt világosan elárulják azok a 
barázdák, amelyek az alacsonyabb törzsfejlődési fokon álló alakok glabelláján figyel- 
hetők meg. Ugyanezen alakok torszelvényeinek a száma nagy, a farokpajzs pedig — 
a fejhez viszonyítva — kicsiny. Ezek a megállapítások sem mind teljes egészükben 
érvényesek valamennyi háromkaréjos ősrák-csoportra. Hiszen vannak kutatók, akik a 
kezdetleges, , $rotoparia" jellegű arcvarratvonalat minden esetben magasabb törzs- 
fejlődési állapotot jelző bélyegnek tekintik. Mások szerint — s ezt már régebben is 

állítják — egyik-másik fejlődési vonalon nagyon hamar bekövetkezett mindannak a 
jellegnek a kialakulása, amelyj más törzsfejlődési ágakon csak hosszú idő múltán 
jelentkezett. 

Azokat az alakokat, amelyek már a kambrium ban igen alacsony (2—3) számú 
torszelvénnyel jelennek meg s részben már a kambriumban ki is pusztulnak, vagy más 
típusaikban — erősen megfogyatkozva ugyan —, de még az ordovicium végéig is 
megtalálhatók, Miomeria néven foglalták ösze. Ez a név , kevés szelvényűt" jelent. 
Egyik képviselője az Agnostus (II8. ábra, a). A másik csoportba a , sokszelvényűek" 
(Pliomeria) tartoznak. Ezek sorából az alsó kambriumban szintjelző szerepet játszó 


II8. ábra. Kambriumi Trilobiták — a — Agnostus; csak két torszelvénye van, a fej- és farok- 
Pajzs csaknem egyforma nagy (főleg a középső kambriumban gyakori); b — az Olenellus 
harmadik torszelvényéből hatalmas tüske nyúlik hátrafelé (az alsó kambrium vezérlő három- 
kavéjos ősrákja); c — a Paradoxides a csehországi középső kambriumi vétegekben nagyon 
gyakori; d — az Olenus is még a primitív alakok sorába tartozik, de glabelláján a barázdák 
már jóval elmosódottabbak; e — Dicelocephalus (az előbbivel együtt a felső kambriumra 
jellemző), farokpajzsa már megnagyobbodott, de glabelláján halványan még felismerhető a 
szelvényezettség (N. N. Kramarenko, A. H. Müller és Moore—Lalicker—Fischer nyomán) 

Olenellust (118. ábra, b) és a középső kambriumi Paradoxidest (118. ábra, c) említjük. 
A felső kambrium európai kifejlődésében az Olenuws (xI18. ábra, d) a szintjelző, Észak- 
Amerika nyugati partvidékén pedig a Dicelocephalus (I18. ábra, e). 

A. törzsfejlődésileg fejlettebb csoportok képviselői közül is bemutatunk néhány 
jellegzetesebb nemzetséget (II9. ábra). Vannak aztán különleges jellegeket mutató 

II9. ábra. Fejlettebb típusú káromkaréjos ősrákok —a 
az Asaphus az európai ordoviciumra jellemző; b s az 
Ulaenus az ordoviciumban világszerte elterjedt, farokpaj- 
zsa nem szelvényezett; c — a Phillipsia maradványaé 
nálunk is előfordulnak; d—e — Harpes háti- és oldal- 
nézetben (ez a nemzetség a középső devonra jellemző, fa- 
jét széles perem övezte, arctüskéi csaknem a test végét 

nyúltak; oldalnézeti rajzában jól láthatjuk, milyen szé- 
les talpon feküdt az iszapos tengerfenéken) (A. H. Mül- 

ler és N. N. Kramarenko nyomán) 


alakok is. Így a szem nélküli Trinucleus. Rokonságába egész sor hasonló alak is tar- 
tozik. Jellemzőjük a szem hiánya, illetőleg esetleg egyetlenegy lencse jelenléte (120. 
ábra, a, b). Szem nélküliek az Agnostus-félék is. 

E jelenség megértéséhez meg kell vizsgálnunk, hogy milyen szeme volt a három- 
karéjos ősrákoknak. Bizonyára mindenki megfigyelte már valamilyen lepkének a 
szemét. Már egyszerű nagyító alatt is jól láthatjuk, hogy összetett szemük van. 
Ugyanígy összetett szemük volt a háromkaréjos ősrákoknak is. Az egyes lencsék sok- 
szögszerűen rendeződtek el egymás mellett ún. facettás szemet alkotva. A lencsék 
néha oly aprók, hogy I mm2-nyi területen 2—14 lencse is előfordulhat, az egész szem 
pedig 1500 lencséből is állhat. Más esetben a lencsék nem csatlakoznak egymáshoz 
szorosan, hanem köztük még hézag van. Nos, ezek az összetett szemek egyes csoportok- 

ban annyira redukálódhatnak, hogy a végén csak egy lencse marad meg, vagy egy 
sem — amint ezt föntebb olvastuk. Érdekes a Crypfolithus (r20. ábra, c) nemzetség, 
melynél a fiatal alaknak még egyetlenegy lencséje van, de a kifejlett állat egészen vak. 

Régebben még azt gondolták, hogy a szem nélküli alakok ősi, primitív típust 
képviselnek, s csak később fejlődött ki a háromkaréjos ősrákok szeme. Ma már tud- 
juk, hogy ennek éppen az ellenkezője igaz: a szemnélküliség magasfokú specializált- 
ságot, meghatározott, szigorúan megszabott életkörülményekhez való alkalmazkodást 
jelent. Minden bizonnyal olyan alakokon fordult elő a szem visszafejlődése, amelyek 
fény nélküli élettérbe kerültek. (Valószínűleg iszapba fúródó életmódot folytató 


I20. ábra. Különleges szemalkotású háromka- 
réjos ősrákok — a — a Trinucleus a középső és 
felső ordoviciumban élt. Szemét teljesen elvesz- 
tettezb— a Tretaspis egykorú a Trinucleus- 
szal, egy szemlencséje még van; c — a Cryp- 
tolithus /iatal egyedeinek még egy lencséje van, 
dela kifejlett állaton ez is eltűnik; d — az Aeg- 
lina szeme igen nagy (A. H. Müller, Beerbo- 
wer és Easton nyomán) 


alakok voltak). Egyes kutatók a Trinucleusban és rokonaiban a nagyobb tenger- 
mélységek fénynélküli területeinek lakóit látják. Ennek az elgondolásnak azonban 
határozottan ellentmond az a tény, hogy ezek az alakok is éppen úgy a sekélytengeri 
üledékekben találhatók, mint a többi háromkaréjos ősrák. 

Vannak olyan alakok is, amelyeknek szeme rendkívüli mértékben megnagyobbo- 
dik. Az ÁAeglinánál annyira megnagyobbodtak oldalt és lefelé, hogy a hasi oldalon a 
két szem csaknem összeér (I20. ábra, d). Más Trilobiták szeme hosszabb vagy rövidebb 
nyélen ül, s ezáltal kiemelkedik a test felületéből. Kétségtelen, hogy mind a megna- 
gyobbodott, mind pedig a kiemelkedő, nyélen ülő szem nagyobb terület átlátására 
alkalmas. Ezért az ilyen szemű formákról általában azt gondolják, hogy úszó életmó- 
dot folytattak. Ezeknek kétségtelenül nagy szükségük volt arra, hogy nagyobb terü- 
letet tekinthessenek át, hogy ellenségeik elől könnyebben és biztosabban menekül- 
hessenek. Sőt olyan elképzelés is volt, hogy az Aeglina esti időben, gyér világosságban, 
hátán úszva vadászott eleségére, ezért volt szüksége az erősen fejlett, és különösen 
a hasi oldalon megnövekedett szemre. 

Sajnos, egyelőre a szemekre vonatkozó elgon dolásokban is még nagyon sok a fel- 

tevés, miután a háromkaréjos ősrákok megjelenésüktől kezdve már csaknem minden 
típust képviselnek: szemnélkülit, normális szeműt, megnagyobbodott látóterűt, s 
minthogy a megelőző törzsfejlődés ismeretlen, a jelenségeket többféleképpen is értel- 
mezhetjük. 

A Trilobiták törzsfejlődésének további sajátságos jellemvonása a tüskék megjele- 
nése. A Pliomerák minden csoportjában találkozunk tüskékkel bíró alakokkal. Ezek- 
nek néhány képviselőjét itt képen is bemutatjuk (I2I. ábra). Az Acidaspis, Radiaspis 
és Ásterobyge esetében nagyon valószínűnek látszik, hogy a tüskék a testfelület meg- 
nagyobbítását célozták. Ez lehetővé tette az állatok számára a lebegést, tehát bizo- 
nyos fokig a planktonikus életmódot. Ez a magyarázat annál is inkább elfogadható, 
mert hasonló lebegtető szervekkel a ma élő állatok sorában is elég gyakran találkozunk. 
Nehéz azonban ugyanezt a magyarázatot a Ceratarges vagy az Amgpyx esetében elfo- 

I2I. ábra. Tüskés háromkaréjos ősrákok — a — Acidaspis; b — Radiaspis; c — Asteropyge. 

Ezeknek az alakoknak a tüskéi a testfelület megnagyobbításával nyilván a vízben való lebegést 

könnyítették meg; d — a Ceratarges tüskéi a lebegésen kívül valószínűleg ijesztésül is szolgál- 

tak; e — az Ampyx sajátságosan fejlett három hosszú tüskéje különleges életmódra utal 
Beerbower és Moore—Lalicker— Fischer nyomán) 

gadnunk. Ezeken talán inkább még védelmi berendezésként foghatjuk fel a tüskék 
kialakulását, mert sem elrendeződésükben, sem alakjukban nem látszanak alkalmas- 
nak arra, hogy lebegtető szervek legyenek, Ismét egy újabb rejtély a háromkaréjos 
ősrákok sokaságában, amelynek megfejtése még a jövő feladatai közé tartozik. Sok 
kérdést vet fel a Ceratarges, nemcsak ijesztő tüskéi, hanem hosszú nyélen ülő szemei 
miatt is. 

Miután a test hasi oldalának kitinanyagába nem rakódtak mészsók, az kevésbé 
volt ellenálló, ezért csak egészen kivételes esetekben maradt meg fosszilisan. A hasi 
oldalnak ez az állapota természetesen a védelem szempontjából is bizonyos fokú 
hátrányt jelentett. Az állatok hasi oldalukon védtelenebbek voltak. Ennek kiküszöbö- 
lésére csakhamar megszerezték a háromkaréjos ősrákok a becsavarodási képességet. 
Gondoljunk csak a sündisznóra: veszély esetén összegömbölyödik, s a külvilág felé 
tüskéi védelmezik. Ugyanígy a becsavarodott háromkaréjos ősrákokat is a kemény 
háti páncél védte meg a támadás ellen. A becsavarodás végeredményben vagy úgy 
történt, hogy a torszelvények valamennyien egyformán vettek részt a becsavarodás- 
ban, és így többé-kevésbé gömb alakúvá, vagy pedig csak kevés torszelvény vett részt 
a becsavarodásban, s Így inkább korongszerűvé vált az állat. 

Részletesen ismerjük a háromkaréjos ősrákok egyedi fejlődését is. Az egyedi 
fejlődés az állatvilág legnagyobb részében palingenetikus, ami annyit jelent a 
Haeckel-féle biogenetikai szabály értelmében, hogy az egyedi fejlődés a törzsfejlődés 
rövid megismétlése. A háromkaréjos ősrákok egyedi fejlődéséből így törzsfejlődési 
viszonyaikra is sok következtetést vonhattak le az ősélettudomány búvárai, sőt még 
a ma is élő ízeltlábúak rokonsági kapcsolatainak tisztázásához is nagymértékben 
figyelembe veszik az egyedi fejlődés egyes jelenségeit. Ebből a szempontból tehát egye- 
di fejlődésük igen fontos. Részletesebben azonban itt nem foglalkozunk a különböző 
egyedi fejlődési állapotokkal, mert igen messzire vezetne ennek tárgyalása. 

Mint említettük, a vedlés folyamatát is nagyon alaposan lehetett nyomon követ- 
ni. A levetett és az üledékbe ágyazódott páncélok (exwviae) jól felismerhető szabály- 
szerűséggel helyezkednek el az üledékben. 

Belső szervezettségükről aránylag kevés biztosat tudunk. Az emésztőrendszerük- 
re, , szívükre" vonatkozó adatok több-kevesebb biztonsággal megállapíthatók, de 
például szaporító- és kiválasztószerveik felépítéséről semmiféle adat nem áll rendel- 
kezésünkre. 

Táplálkozásukban valószínűleg sokféle élelem szerepzlt. Növényi és állati táplá- 
lékkal, korhadó, rothadó, bomló szerves anyaggal éppen úgy táplálkozhattak, mint 
ahogy apróbb szervezetekre vadásztak, s így valóságos ragadozók is voltak. Sok 
háromkaréjos ősráknak egész alaktani megjelenése világosan igazolja, hogy a tenger- 
fenék iszapjának tetején mászkált, s az iszapban található apró szerves törmeléket 
fogyasztotta. Többségük kétségtelenül a tengerfenéken élte végig életét, esetleg kissé 
fölemelkedve úszott is. Kisebb részük aktív úszó is lehetett, néhány alakjuk pedig — 
mint már erről szó volt — lebegni is tudott. A Trilobiták alaktanilag roppant változa- 
tos sokaságában tehát az életmód nagyarányú különbözőségeivel találkozunk. 

A Trilobiták tanulmányozása terén nagy érdemeket szerzett a múlt század 
második negyedében a Csehországba származott francia kutató: Barrande. Ő a Prága 
környéki ópaleozóos rétegekből ezerszámra gyűjtötte és határozta meg a háromkaréjos 
ősrákokat. Közben az egész terület földtani felépítését is részletesen tanulmányozta, 
s így a cseh őslénytanban és földtanban valóban hervadhatatlan érdemeket szerzett. 
A. prágai Nemzeti Múzeum Föld- és őslénytani osztályát ma is Barrandeumnak 
nevezik, s a Cseh medencét is szokták Barrande medence néven említeni, sőt réteg- 
tani taglalásukban barrandei emeletről is beszélnek. 

Magyarországon a háromkaréjos ősrákok csak nagyon gyéren fordulnak elő. 
A Bükk-hegység fáradhatatlan, kitűnő kutatójának, a magyar geológusok egyik 
nagymesterének, Schréter Zoltánnak a nevéhez fűződik az első hazai háromkaréjos 
ősmaradványok megtalálásának az érdeme. Nagyvisnyó határában a Phillipsia 
maradványait találta meg, s Így elsőnek mutatta ki innen ezeket a maradványokat. 

Magukról a Trilobitákról is még 
sok mindent lehetne elmondanunk, 
de nézzük meg most még a Trilobi- 
tomorbha főosztály többi osztályá- 
nak néhány képviselőjét is. 

A Trilobita osztály után meg 
kell emlékeznünk a Merostomotdea 
osztály képviselőiről. Ezek sorában 
érdekes alak a németországi devon 
rétegekből ismeretes Chelontellon 
(x22. ábra, a, b). Az ún. Hemicrus- 
tacea osztályban pedig a híres kana- 
dai Burgess-palák két, egymástól 
nagyon eltérő, érdekes maradványá- 
val, a tüskés háromkaréjos ősrákokra 
emlékeztető Marella (x122. ábra, c) 
és a , propeller farkú" Wagptia (122. 
ábra, d) képviselőjével találkozunk. 

A következő főosztály a rákfélék 
csoportja, amelynek első osztályát 
rákoknak (Crustacea) mondjuk. 

A nem szakemberek rendszerint 
el sem tudják gondolni, hogy az ál- 
latvilágnak, illetőleg az ízeltlábúak- 
nak milyen elképzelhetetlen változa- 
tossága tartozik ebbe a csoportba. 
Legtöbben a folyami rákra, esetleg 
még a homárra gondolnak, mint 
rákra. Pedig ezeken kívül a legkü- 
lönbözőbb törzsfejlődési állapotú, a 
sérts legváltozatosabb  életkörülmények- 
I22. ábra. A Trilobitom - Áá 
moidea osztályának képviselője a Chelosiellon hez alk almazkodott, egymástól Ki 
(a — háti-, b — hasi nézetben). A Hemicrustacea — SEN elütő megjelenésű alakok soka- 
osztályba tartozik a Marella (c) és a Waptia (d) — sága is rokoni kapcsolatban áll ezek- 

(Kramarenko nyomán) kel az alakokkal! A nagyszámú for- 

makör osztályozásában is nagy elté- 

rések vannak. Szovjet tankönyvünk nyomán a rákok osztályán belül több alosztályt 

kellene megkülönböztetnünk. E helyett azonban — minthogy a fejlődés egymásután- 

ját itt úgyis lehetetlen pontosan nyomról nyomra követnünk — csak néhány jelleg- 
zetes és fontosabb típus ismertetésére szorítkozunk. 

Ezek sorában megemlítjük az alacsonyrendű rákok közül az Estiheria (I23. ábra, 
a, b) nemzetséget. Ennek neve a nevezéktani szabályoknak megfelelően ma Isaura 
(de Cyzicuws-nak is mondják). Az apró termetű rák teste jól felismerhetően szelvénye- 
zett, s ezt két oldalról a mészsók lerakódásával merevített apró kis teknők védik. 
A teknők nagyon hasonlítnak picinyke kagylóteknőkhöz, de ha felületüket erősebb 

123. ábra. Levéllábú és kagylósrákok — a — ma élő Estheria vázlata (a bal teknő eltávolítva) 

és b — ateknő felülete erősen nagyítva; c—d — Cythereis teknője oldalról és páros teknő felül- 

nézetben; e — Loxoconcha; f — Candona; g — Cypridea teknője kívülről (mint ábráink 

mutatják, a teknő külső díszítése igen különböző lehet); g — Cythere, bal teknője belülről, az 
izombenyomatokkal (Easton nyomán) 

nagyítással vizsgáljuk, a rácsos szerkezet mindjárt elárulja a különbséget. Az Estheria 
rokonai már a paleozóikumban is ismeretesek voltak s attól kezdve mindmáig nyomon 
követhetők. Nálunk eddig még nem nagyon sok maradványuk került elő ; részleteseb- 
ben csak a Mecsek-hegység triászrétegéből ismerjük maradványaikat. 

Az Osíracodákat magyarul kagylósrákoknak nevezzük. Ezeknek lágy testét 
ugyancsak két teknő védi a külvilág behatásaitól. Természetesen a kitinvázú teknők- 
be itt is mészsók rakódtak, s Így a kagylós rákok kis (0,5—4—25 mm) teknői is arány- 
lag könnyen fosszilizálódnak. Az Esthertával és rokonaival szemben azonban a teknő- 
kön belüli testen a szelvényezettségnek már szinte egyáltalában nem ismerhető fel a 
nyoma, mindössze a végtagpárok kialakulása és elrendeződése utal erre. A teknők belső 
felületének sok részlete van (I23. ábra, Ah), s így ezeknek az ősmaradványok megha- 
tározásában is komoly szerep jut. Persze, nem mindig sikerül kiszabadítani a kőzet- 
anyagból s ilyenkor kutatójuk kénytelen megelégedni a teknő külső oldalának alak- 
tani jellegeivel. A kagylósrákok a földtörténeti ókorban már korán megjelennek s 
azóta a. sós-, csökkentsós és édesvizeket egyaránt meghódították. Tanulmányozásuk 
hosszú időre nyúlik vissza, s magyar kutatók is, mint Daday Jenő (1855—1I920), 
Méhes Gyula (1883—I1959), és Zalányi Béla, legkiválóbb mai magyar kagylósrák- 
kutató, sok esetben szereztek kitűnő munkájukkal nemzetközi elismerést. 

A kagylósrákok tanulmányozása újabban nagyon föllendült, s a paleontológia 
sok odaadó kutatója igyekezett a régmúlt földtörténeti idők ez apró maradványainak 
az ismeretéhez minél több adattal hozzájárulni. Ennek a nagy érdeklődésnek és 
kutatási láznak részben a gyakorlati földtani kutatás is ösztönzője. Mint mondottuk, 
a kagylósrákok általában kistermetű, többnyire néhány milliméteres teknőjű alakok. 
Ezek a teknők a mélyfúrások anyagában is többnyire épen kerülnek elő, ezért a 
gyakorlati célú mélyfúrások kiértékelésében e rákcsoportnak igen jelentős szerepe 
lehet. Hazánkban sok helyen megtaláljuk a pannóniai kornak sokszor igen tekintélyes 
vastagságú üledéksorát. Ezek a képződmények erősen csökkent sósvízi üledékek s így 
ősmaradványaik között tengeri élőlények maradványai nem fordulnak elő. A kagylós- 
rákoknak — mint a csökkentsós-, sőt édesvízi képződményekben is megtalálható ős- 
maradványoknak — így igen fontos szerepe van a hazai kőolaj- és földgáz kutatásban, 
ahol nagy mélységű fúrásokkal harántolják pannóniai képződményeinket. Idősebb 
képződményeinkben is megtalálhatók maradványaik; s ezeket már részletesebben 
tanulmányozták. Vizsgálatuk nagyon sok általános és elvi jelentőségű megállapítást 
tett lehetővé, s Így tanulmányozásuk nagy jelentőségű eredményekre vezetett. 

Vitathatatlan, hogy igen elmélyülő munka, messzemenő általános ismeretek 
szükségesek tanulmányozásukhoz, hiszen az apró teknőkön gyakran alig veszünk 

észre pontosabban megállapítható különbségeket. Mindezekkel nem tudunk részlete- 
sen foglalkozni, ezért csak a nálunk is előforduló néhány nemzetségük egy-két kép- 
viselőjét mutatjuk be (r23. ábra, c—2). 

Van az alacsonyrendű rákok között egy további fosszilisan is előforduló csoport. 
Ezek a kacslábú rákok (Cirripedia), amelyeknek kitűnő házai kutatója Kolosváry 
Gábor, a szegedi egyetem állatrendszertani professzora. 

A kacslábú rákok nagyon érdekes, messzemenően spédiálzálódstt típust képvi- 
selnek a rákok között. Helyheznőtt alakok. Aljzatuk lehet szikla, kavicsdarab, de 
éppen így pl. egy bálna háta vagy egy osztrigateknő. Meg kell említenünk azt az érde- 
kes jelenséget is, hogy a kacslábú rákok között nem ritkák azok az alakok, amelyek 
aljzatnak mindig ugyanazt a tárgyat választják. Így pl. az egyik faj mindig csak a kék 
bálna hátán telepszik meg, más bálnafajokra nem megy rá. 

A helyhez nőtt életmód a test felépítésében is messzemenő alaktani változásokat 
eredményezett. A rögzítést a csáp 3. ízén levő cementmirigy hozza létre váladékával. 

A test ilyenkor hasi oldalával fölfelé rögzítődik, nagymértékben visszafejlődik, de a 
lábak hosszúra nyúlnak, kacsszerűkké formálódnak. A test körül mészlemezekből 
álló páncél alakul ki, amelynek némely alakkörben nyele is van. A nyeletlenek sorában 
a tengeri makk ( Balanws) a leggyakoribb, amelynek fedőlemezei vannak. Ismét más 
nyeletlen alakok kicsinyben olyan tökéletesen utánozzák a Rudista kagylók alakját, 
hogy volt kutató, aki harmad idő- 
szaki Rudistákat vélt bennük fel- 
ismerni (I24. és I25. ábra). 

Az alacsonyrendű rákoknak 
természetesen más csoportjai is 
vannak még, amelyek részben 
fosszílisan is ismeretesek. Előbb 
azt is említettük már, hogy a 
törzsfejlődés menete nagyon bo- 
nyolult és sokágú. Nagy vonások- 
ban azonban mégis jól nyomon 
követhető a rákok törzsfejlődése 


részben a végtagok módosulásá- dlsás ás tátsásó di fejlődésének 

2 :  I24. ábra. A ma alanus egyedi fejlődésének egyes 
JA részben k ás nül Hb stádiumai (A—D), váza kívülyöől (E), és az állat váz- 
tu 50 végcne lalakulasaban, Jata keresztmetszetben (F) (Moore—Lalicker—Fischer 
részben pedig a test szelvényei- nyomán) 


nek különböző módosulásában és 
számában, valamint egyéb jelle- 
gekben is. 

A felsőbbrendű rákok test- 
szelvényeinek a száma mindig 
azonos: 2I. Ugyanígy azonos ezek 
eloszlása is az egyes testtájéko- 
kon. Egyébként ezek között is 
nagy a változatosság, sok külön- 
féle alakkörük, különböző rend- 
jeik vannak, amelyeket nagyrészt 
ősmaradványok ís képviselnek. ja eges Ea MLSz 
Sok érdekesalak isakad közöttük, E atkák TT telénas sú selurból Ezék be 
de mi itt csak egyik rendjükkel  chylepas a felső krétából. (Moore—Lalicker—Fischer 
foglalkozunk kissé bővebben, a nyomán) 
tízlábú rákokkal (Decapoda). 

Ezek közé tartozik — egyebek között — a mi folyóvizeinkben is ismeretes folyami rák. 

A ma élő tízlábú rákok között a legnagyobb a japán óriás rák : szélessége a kiterjesz- 
tett lábak végei között 3,6 m. Ez az alak minden idők leghatalmasabb Ízeltlábúja. 

Fejük és toruk fejtorrá olvad össze, amelyet a háti oldalon egységes páncél, a 
carapax borít. A felsőbbrendű rákok tudományos neve: Malacostraca. Ez a név lágy 
pajzsút jelentene, ami bizony elég megtévesztő név s csak a vedlés időszakában jel- 
lemzi a valóságos állapotot. 

A tízlábú rákok ősibb alakjainak potrohán az utolsó szelvények függelékei lemez- 
szerűen kiszélesednek, ún. wropoditokká lesznek, amelyek mintegy propellert alkotnak 
a test végén. 

A tízlábú rákok nevüket onnan kapták, hogy a tor 8 szelvényének ízelt függelékei 
közül 5 pár, azaz Io db a járóláb. Ezek közül az első gyakran ollóban végződik, a többi 
pedig karomban. Az utóbbiak már csak , egyágú" lábak. A rákok alacsonyabb törzs- 

fejlődési fokon álló alakjain ugyanis , hasadt" lábakat találunk. Ez azt jelenti, hogy 
a testszelvényből egy sugárban kiinduló Ízelt láb két sugárban folytatódik. Ezek a leg- 
különbözőbb módon változhatnak és alakulnak át. A tízlábúak törzsfejlődési irány- 
zatának egyik jellegzetessége éppen az a tény, hgy a lábak egyre inkább egyágúakká 
lesznek, a külső ág, az ún. exopodit eltűnik. A másik törzsfejlődési irány pedig a 
potrohvégi propellernek a visszafejlődése. Megfigyelhető, hogy a potroh mindin- 


126. ábra. Tízlábú vákok — a — Pemphix; b—ce — Eryon 
a hasi és háti oldalról (Zittel nyomán) 


kább lefelé és előre hajlik. úgyhogy az ún. rövidfarkú rákok potroha már majdnem 
egészen hozzásimul a fejtor hasi oldalához. 

A tízlábú rákok első képviselői a triászban jelennek meg. Ekkor azonban még elég 
ritkán fordulnak elő. Éppen ezért érdemel külön figyelmet, hogy hazai felső triász 
rétegeinkből is előkerült a közelmúltban egy tízlábú rák ősmaradványa. A jurában 
már fejlettebb alakjaik is megtalálhatók, s alakgazdagságuk is jelentős mértékben 
megnövekedett. Attól kezdve azután egyre gyakrabban fordulnak elő maradványaik, 
amelyek alapján sok kutató igyekezett törzsfejlődési, ökológiai és életmódbeli válto- 
zásaikat kibogozni. Nem feledhetjük el, hogy az alig 50 éves korában elhunyt Lóren- 
they Imre (1867—IgI7) a magyar paleontológusok között szintén nemzetközi hír- 
nevet szerzett magának a Decaboda rákok tanulmányozásával. Lórenthey a hazai föld- 
ből előkerült tízlábú rákok sorából számos új alakot is leírt. Ezeket itt nem ismertet- 
jük, mindössze a tízlábú rákok néhány jellegzetes alakjának a képét mutatjuk be 

126. ábra). 

; A Az EEÉB a háromkaréjos ősrákszerűekkel abban egyeznek meg, hogy a fei 
első szelvényének függeléke — tapogató. Egy további közös sajátsága e két főosztály- 
nak, hogy az ide sorolt ízeltlábúak kopoltyúval lélegzenek. Ezek azok a bélyegek, 
amelyek alapján a két főosztály közeli rokonságát, közös ősből való leszármazását 
feltételezik. Közvetlen bizonyítékaink erre nézve — sajnos — az ősmaradvány- 

anyagban nem találhatók. De az alaktani bélyegek változásainak nyomon követése a 
pontos, gondos és részletes elemzés alapján — legalábbis nagy vonalakban — való- 
színűsíti ennek az elgondolásnak a helyességét. 

A következő főosztály a csáprágósok (Ckelicerata) . Ezek onnan nyerték nevüket, 
hogy a fej első szelvényének függeléke — szemben a háromkaréjos ősrákokéval és a 
rákokéval — ollószerűen, ún. csáprágóban (chelicera) végződik. Eredetileg ezek is 
kopoltyúval lélegző állatok, a szárazföldi életmódhoz alkalmazkodottak azonban a 
légcsővel való lélegzésre tértek át. A változatos alakokból álló főosztályon belül 
több osztályt különböztetünk meg. Ezek között vannak már teljesen kihaltak, azután 
kihalófélben levő, egészen formaszegénnyé vált és aránylag elég sokféle alakot tartal- 
mazók is. A származástani kapcsolatok itt sem mutathatók ki pontosan, ősmarad- 
ványokkal igazolhatóan. 

Követett rendszerünkben a Merostomata osztály az első. A tudományos név a 
szájrészek szervezettségére vonatkozik. Olyan csoport ez, amelybe már kihalt és 
kihalófélben levő formaköröket sorolnak. Ez utóbbiak közé a molukki rák vagy Limu- 
lus (127. ábra, a) tartozik. Egyedi fejlődésének egyes állapotai a Limulus idősebb 
földtörténeti korokból származó őséhez, de háromkaréjos ősrákokhoz is hasonlítanak. 
Ezen az alapon elindulva valószínűnek látszik, hogy a molukki rákok eredetét valahol 
a háromkaréjos ősrákok körül kell keresnünk. 

Bár ennek az osztálynak a kihalt alakjai között is sok érdekes formával talál- 
kozunk, ezekkel itt most nem foglalkozunk részletesebben, hanem megvizsgáljuk a 
következő osztály képviselőit. Ezeket skorpió alakúak néven említik (Scorpiono- 
morpha). Közöttük az Euryáteridák kihalt, a paleozoikumra jellemző csoportja a leg- 
érdekesebb. Az érdekesség nem annyira a származástani viszonyokban, mint inkább 
a földtörténeti ókorban nyomon követhető élethely-változásaikban van. 

Az Euryfbteridák teste két testtájékra osztható; fejtorra ($rosoma) és potrohra 
(opisthosoma). A fejtort egységes, mészsókkal merevített kitinpáncél borítja, és 5 pár 
függeléke van. Az első csáprágóvá alakult ki, az utána következő 3 járólábbá, az utolsó 
pedig úszólábbá. A potroh néha úszóban, többnyire tüskében végződik. Nagyságuk 
néha csak 20—25 cm, de vannak közöttük a 3 m-t is meghaladó példányok (I27. 
ábra, b, c, d). Alakjaik az ordoviciumban jelentek meg, majd a permben végleg, utó- 
dok nélkül ki is pusztultak. 

Az ordoviciumból ismert maradványok mind tengeri üledékekből erednek. Ennek 
alapján feltételezhető, hogy formakörük kialakulása a tengerhez kapcsolódik. A szilur- 
beli alakok sorából már több, csökkentsősvízben élt Eurypterida maradványa is 
ismeretes. A devonból már csaknem kizárólag csökkentsós- és édesvizi alakok kerül- 
tek elő, míg a karbon és a perm időszaki rétegekből csak édesvíziek. A felső karbon- 
beli ősmaradványaik nagy része a kőszéntelepes képződmények közeléből származik. 
Ez a felsorolás világosan igazolja, hogy a földtörténeti ókor folyamán az Eurypteridák- 
nak fokozatosan megváltozott a környezetük: a tengeri élettájékot e csökkentsós- 
vizen keresztül végleg felcserélték az édesvízi élettájékkal. Az Euryfteridák a lakóhely 
megváltoztatására kitűnő példát szolgáltatnak. 

Az Eurypteridákkal együtt a skorpiók is természetesen a skorpió alakúak osztá- 
lyához tartoznak. Ezeknek egyik legősibb képviselője az angliai szilurban talált 
Palacobhonus (I27. ábra, e). 

A csáprágósok főosztályának további osztályát a pókok ( Arachnida) alkotják. 
Mind ezek, mind a többi ide tartozó osztály változatos maradványok alakjában kerül 
elő már a földtörténeti ókor idősebb szakából is, de tömeges előfordulásukról nem be- 
szélhetünk. A szárazföldi alakokra a légcsövek (tracheák) kialakulása jellemző. Látjuk 
tehát, hogy a tengerfenéken mászó életmódot folytató, legkezdetlegesebb ízeltlábú 

típusok után megjelennek már a szárazföldi alakok is. Megkezdődik az ízeltlábúak 
térhódítása a szárazföldön. 

Külön főosztályt képviselnek a tengerben élő, Pycnwogonida néven összefoglalt 
alakok. Erősen specializált, már megjelenésiikben is figyelmet keltő alakok. Fosszili- 
san mindössze két példányukat ismerjük a németországi devon rétegekből. A csáprágó- 

Végül az ízeltlábúak utolsó főosztályáról kell még beszélnünk. Ezek a légcsöve- 
sek (Tracheata) ; ilyen a mai Ízeltlábúak legnagyobb része. Sok közöttük a levegőben 
röpködő alak. Életmód szempontjából Így a tengerfenéken mászó alakokból kiindulva 


r27. ábra. A Chelicerata főosztály néhány képviselője — a — a molukki rák (Limulus) ma is 

él, de már a jurától ismeretes; b — Eurypterus; c — Pterygotus, és a d — Stylonusus a 

földtörténeti ókorban élt; e — Palaeophonus (az ősi skorpiók képviselője) (Moore—Lalicker 
— Fischer és Rodendorf nyomán) 

128. ábra. A légcsövesek néhány képviselője — a — Arthropleura a karbonból; b — az iker- 

szelvényesek közé tartozó alak Polydesmus; c — a Phyniella a szárnyatlan rovarok devonbeli 

képviselője; d — a TÉCUL ÁSÁRA terák legismertebb alakja a franciaországi felső karbonból 

lelyi Stenodictya lobata; e — óriási szitakötő a karbonból a Meganeura, (Rodendorf, Easton, 
Beerbower és Moore—Lalicker— Fischer nyomán) 

eljutottunk a levegőt is szelő ízeltlábúakig, jelezve a fejlődés sok irányát és hallatlanul 
változatos lehetőségeit. 

A légcsövesek főosztályán belül első osztályként az ikerszelvényeseket emlegetik 
(Dijplopoda). Két-két testszelvényük egybeforrott, s ezt a jelenséget csak az a tény 
árulja el, hogy minden szelvényen két-két függelékpárt viselnek. Az ősmaradvány- 
anyagban aránylag szegényesen képviselt csoport, amely egyébként ma élő alakjait 
tekintve sem különösebben alakgazdag. Csak azért említjük meg egyáltalában az 
ikerszelvényeseket, mert újabban ide sorolták a nyugat-európai felső karbonban 
talált és Aríhropleura (T28. ábra, a) néven leírt igen érdekes maradványt is. Egy 
másik maradványuknak pedig magyar szempontból van érdekessége, mert századunk 
elején magyar kutató írt le a brassói Fortyogó-hegy barlangjának alsó pleisztocén üle- 
dékeiből Polydesmus coronensis néven egy fosszilis ikerszelvényest (I28. ábra, b). 

Sokkal fontosabb a rovarok (Insecta) osztálya, amely ma minden ismert állat- 
osztály között a legformagazdagabb a maga sok-sok százezer fajával. Ezek között 
találjuk a levegőóceán igazi hódítóit. Kezdetlegesebb típusuk ugyan még szárny- 
nélküli (I28. ábra, c), a repülésre képesítő szárny azonban csakhamar megjelenik a 
törzsfejlődés folyamán, majd azután a repülő rovarok végtelen változatosságban 
terjednek el s népesítik be földünket. 

A rovarok osztályát a szárny hiánya vagy jelenléte alapján két alosztályra szokás 
tagolni. A szárnynélküliek ez idő szerint ismert legrégibb képviselője már a középső 
devonban élt, míg a szárnyasok csak a karbontól kezdve találhatók. Ekkor azonban 
már meglehetősen nagy változatosságban jelentkeznek, ami hosszú megelőző törzs- 
fejlődésre utal. Részben már ma élő alakokkal is rokonságot mutató maradványokon 
kívül, sajátságos, csak a karbonra és permre szorítkozó formák is előkerülnek. Ez 
utóbbiakat Palaecodictyoptera néven foglalják össze. Egyik legismertebb képviselőjük 
a Stenodictya lobata (128. ábra,c). A torszelvények háti oldaláról 3 pár szárny indul ki, 
amelyek közül a mellső kicsiny. A ma is élő rovarok szárnyai a 2. és 3. torszelvényből 
indulnak ki. A 2. torszelvényből kiinduló sokszor szárnyfedővé módosul, sőt — pl. 
a legyeké —, teljesen vissza is fejlődhetik. 

A szárny kialakulására vonatkozóan sokféle elmélet van, s meg kell mondanunk, 
hogy ezek közül még egyik sem ad mindenre kielégítő feleletet. A felső karbonból 
(128. ábra, d, e) Franciaország, Németország és Észak-Amerika területéről egyaránt 
nagy tömegben kerülnek napvilágra rovarmaradványok. Változatos alakköröket 
képviselnek már. Így azután a szárny kialakulására vonatkozóan nem sok adattal 
szolgálnak. Különben is, a rovarok kitinpáncéljában nem rakódnak le mészsók, s Így 
a fosszilizálódásuk feltételei sokkal kedvezőtlenebbek, mint a tengerben élő alakoké, 
már csak ebből az okból is. 

A szárnyak egyedi fejlődésének vizsgálata igazolja, hogy azok a kültakaró kitü- 
remkedéséből jönnek létre. Végeredményben két kitinlemezből állanak, amelyek 
között az egyedi fejlődés korai állapotában még egy epidermis réteg is van. Ennek el- 
tűnése után a két kitinlemez egymással közvetlenül érintkezik s a két lemez erezete is 
egységessé válik. Az erezet nagyon jellegzetes rendszertani bélyeg: a törzsfejlődés 
különböző vonalain igen jellemző módon alakul ki. 

A rovarok származásának híres vizsgálója, Handlirsch elméletileg állapította 
meg a legkezdetlegesebb erezet képét, s ezt az elméleti elgondolást egy későbben elő- 
került lelet igazolta is. Handlirsch szerint a rovarok szárnya a háromkaréjos ősrákok 
pleuráiból, oldallebenyeiből származik; így vízi életmódról közvetlenül repülő élet- 
módra tértek volna át. Szerinte az ősi szárnynélküli formák — éppúgy mint a ma élő 
szárnyatlan rovarok is — egyaránt másodlagosan alakultak ki szárnyas rovarokból. 
Handlirsch elgondolásának lényege tehát a Trilobitáktól való közvetlen származás. 

Hansen ezzel szemben a rovarokat a rákszerűekből gondolja leszármaztatni. El- 
gondolását arra alapozza, hogy a rákszerűek sok alakja szervezettségében — és külö- 
nösen a szájrészek kialakulásában — bizonyos mértékig emlékeztet a rovarokéra, s 
Így ezek őseit a rákszerűek között kell keresni. 

A bécsi egyetem egykori, holland származású híres zoológus professzora, Vers- 
luys viszont már egészen másképpen látja az ízeltlábúak származástani kapcso- 
latait. Szerinte a rovarok szárazföldön élt, légcsövekkel ellátott előlégcsövesekből 
alakultak ki. Ezeknek egynéhány képviselőjével fejezetünk elején megismerkedtünk. 
Versluys elgondolásának további részletei azonban még izgalmasabbak: ugyanebből 
az ősi formacsoportból származtatja a háromkaréjos ősrákokat és valamennyi rák- 
szerű állatot is. Ez annyit jelent más szóval, hogy a jellegzetesen vízi életmódot 
folytató alakokat is szárazföldi ősökből származtatja. 

Ma annyi látszik valószínűenek, elsősorban a már éppen emlegetett középső de- 
vonbeli szárnynélküli rovarleletből, hogy a rovarok kezdetben szárnynélküliek vol- 
tak, s a szárny csak később alakult ki, de ugyancsak gyorsan. Hiszen a karbon időszak 
buja erdőségeiben már a 70 cm-es szárnycsúcstávolságot elérő óriási ősi szitakötők 
surrantak. A növényvilág fejlődése, s a repülő rovarok kapcsolata eléggé világosnak 
látszik. 

Fejezetünk végén említsük meg még a szászországi Geiseltal lelőhelyét. Az eocén- 
kori barna kőszén sorozatban számos rovarmaradványt is találtak. Vannak közöttük 
olyanok, amelyek szárnyfedőinek színe is megmaradt. A Geiseltal rovarmaradvá- 
nyainak feldolgozásánál nagy érdemeket szerzett Pongrácz Sándor (1888—I9g45) mú- 
zeumi főigazgató is, aki az egyik legkitűnőbb haladó szellemű magyar biológus volt, s 
Budapest ostromakor lelte túl korai halálát. 

Ha most áttekintjük az ízeltlábúak óriási sokaságát, testfelépítésük és életmód- 
juk igen nagymértékű különbözőségeit, akkor jusson eszünkbe, hogy e fejezetben ki- 
fejezésre juttatott bizonytalanságnak világos magyarázata van. Könnyen beláthat- 
juk, hogy olyan állatcsoport származástani viszonyainak a kibogozása, amelyek fosz- 
szilizálódási lehetőségei oly kevéssé kedvezők, mint az Ízeltlábúaké, bizony nagyon sok 
nehézségbe ütközik. S ha valaki e sok nehézség miatt az őslénytan tudományát akarja 
lebecsülni, és azt állítaná, hogy az őslénytan lehetőségei erősen korlátozottak, akkor 
annak a figyelmét arra kellene felhívnunk, hogy az őslénytan tudományos művelése 
csak mintegy két évszázadra tekinthet vissza. A fizika 3 ezer éves múlt után jutott el 
mai szédületes eredményeihez. Az anyag további gyarapodása, számos jó megtartási 
állapotú ősmaradvány, néhány szerencsés új eredmény a mai állatok vizsgálatában, 
új módszerek és szempontok érvényesítése a kutatásban — új lendületet adhat majd 
az ízeltlábúak kutatásának is. Ezek pedig megint előbbre viszik majd tudásunkat, s 
biztosabb alapokra helyezik az Ízeltlábúak származástanának, törzsfejlődési össze- 
függéseinek a tisztázását. 

A bizonytalanságok emlegetése a nyitott kérdésekre és a kutatás nehézségeire 
kívánja fölhívni a figyelmet. 


A TAPOGATÓKOSZORÚ ÉS MÓDOSULÁSA 


Minden időben vannak , divatos", közkedvelt, a tudósok széles köreit érdeklő 
kutatási témák. Azok az állatok, amelyeket mi itt a tapogatókoszorúsok ( Tentan- 
culata) törzsében foglalunk össze, sajnos még sohasem kerültek divatba, legalábbis a 
ma élő állatokat kutató tudósok körében nem. Az ősélettan művelői számára sokkal 
fontosabbak voltak s Így a fosszilis alakok ismerete talán sokkal biztosabbnak mond- 
ható, mint a ma élőké. Az ősmaradvány-anyagban a tapogatókoszorúsoknak néhány 
típusa már igen korán megjelenik. Ezek a korán kifejlődött alakok azonban már mind 
hosszú törzsfejlődési állapot után jelentkeznek a földkéreg rétegeiben anélkül, hogy 
a megelőző formákról megfelelő ősmaradvány-anyag állana rendelkezésünkre. Így az- 
tán a törzs képviselőinek kapcsolata a különböző kutatók nem egységes értékelése kö- 
vetkeztében sokszor egymástól eléggé eltérő. Vannak, akik két különböző törzsbe 
sorolják azokat az állatokat, amelyeket mi itt tapogatókoszorúsok néven foglalunk 
össze. Ez okozná még a kisebb zavart. Nehezebb azonban akkor eligazodnunk, ha 
ezeknek az alakköröknek a rendszertani helyzetét vizsgáljuk a különböző kutatók 
szemszögéből. Egyesek szerint az ősszájúak nagyon kezdetleges fejlődési fokon álló 
típusai, mások ismét amolyan középfokú helyet jelölnek ki számukra. Fejlődé- 
sükben a lárvaállapot a trochophora lárvához hasonló, de egyes jelenségek az újszá- 
júakra emlékeztetnek. Ezért mi itt ahhoz a harmadik fölfogáshoz csatlakozunk, amely 
ezeket az állatokat az ősszájúak törzsfejlődési sorozatának a végére helyezi. 

Kezdjük szemlélődésünket először is azzal a kérdéssel, miért nevezhetjük ezeket 
az állatokat tapogatókoszorúsoknak. Először is azért, mert testük mellső részén ko- 
szorútartón (lophopkor) elhelyezkedve számos tapogató (tentaculum) található. Ez 
a tapogatókoszorú egyes alakkörökön világosan felismerhető, míg másokon bizo- 
nyos módosulásokon ment át. A koszorútartó ezeknél ugyanis karok alakjában fejlő- 
dött ki. Ez a tény okozza, hogy az egész alakkört sok szerző két törzsre osztja. Hozzá- 
járul ehhez azonban még az a sajátosság is, hogy a két csoportba sorolt alakok külső 
megjelenésükben is erősen eltérnek egymástól. Azok az egyedek, amelyeknek a tapo- 
gatókoszorúja jól felismerhető, csaknem mindig telepeket alkotnak, míg azoknál, 
amelyeknek a tapogatókoszorú tartója karokká módosult, sohasem találkozunk te- 
lepalkotással. Az utóbbiak egyes egyedei nagyobbak, sokszor a 30 cm-t is fölül- 
múlják. 

Ez utóbbiak karjai végükön becsavarodnak, s ezért a tapogatókoszorúsoknak ezt 
az osztályát pörgekarúak ( Brachioboda) néven említik. A magyar irodalom egyszer- 
kétszer kagylósférgek néven is megemlékezik róluk, amely megjelölés a gyűrűsfér- 
gektől való származást kívánja szemléltetni. A trochophora lárva alapján ugyanis 
minden valószínűség amellett szól, hogy a tapogatókoszorúsok (és így a pörgekarúak 
is) a gyűrűsférgek rokonsági köréből származtak. A , kagylós" szó meg arra vonat- 

kozik, hogy a pörgekarúak lágy testét a kagylókéhoz hasonló két teknő védi. A 
hasonlóság mellett azonban a kagylók és pörgekarúak teknői között igen jelentős el- 
térések is vannak. Az eltérések nemcsak a teknők anyagában és szerkezetében mutat- 
koznak, hanem legszembetűnőbben helyzetében is. Láttuk, hogy a kagylók lágy tes- 
tét a teknők két oldalról, a test szimmetria síkjának megfelelően jobb és bal oldalról 
védik. A pörgekarúak teknői ezzel szemben a hasi és a háti oldalon helyezkednek el, 
a kétoldali szimmetriát jelző sík pedig a teknőket felezi. Így tehát a teknők helyzete 


Warm, 194 m dj 2 nyél 

I29. dbra. A pörgekarúak szervezetének vázlata — a — a pörgekarú testének hosszmeltszete 

. vázlatosan; b — hám alatti mésztestecskék; c—d — a pörgekarúak izommunkával zárják és 

nyitják teknőiket. A pontozott izom összehúzódott, a fehér elernyedt állapotban van. A c ábrán 

a záró, a d ábrán a nyitó izmok húzódtak össze B tádálázás ass tááeae tk és A. H. Müller 
nyomán) 


egymagában is már jelentős különbséget jelez kagylók és pörgekarúak között. Kü- 
lönbség van abban is, hogy a pörgekarúak teknője a hasi oldalon rendszerint na- 
gyobb, mint a háti oldalon (I29. ábra, a). 

A pörgekarúak egytől egyig tengerben élő állatok s csak igen kevés faj viseli el 
közülük a tengervíz sótartalmának csekély fokú csökkenését. A pörgekarúak marad- 
ványai tehát általában normális sótartalmú tengerben leülepedett üledékekre jellem- 
zők. Hasi teknőjükből a lágy test folytatásaként nyél nyúlik ki. Ennek segítségével az 
állat rögzíti magát a tengerfenéken, s mozgása csak a nyél hosszával mint sugárral le- 
írt kör területén belül lehetséges. Miután a nyél (fediculum) a pörgekarúak legkezdet- 
legesebb alakjait kivéve, a hasi teknőből lép ki, a hasi teknőt nyeles (bediculáris) tek- 
nőnek is szokták nevezni. A karokat a legfejlettebb pörgekarúaknál néha meszes kar- 
támasztóváz támasztja meg. A kartámasztóváz a háti teknőből indul ki, ezért a háti 
teknőt kartámasztós (bdrachiális) teknőnek is mondják. 

A teknőkön belül helyezkedik el a lágy test. Ezt a kagylókhoz hasonlóan itt is a 

köpeny öleli körül, amely a teknők anyagát kiválasztja, éppen úgy, miként a kagy- 
lóknál. 

A teknőktől bezárt térnek csak mintegy harmadrészét foglalja el a lágy test, 
amely előtt a karok helyezkednek el. Ezeken találjuk a finom tapogatókat. A tapoga- 
tók mozgása tartja áramlásban a vizet, amely a két teknő között a homloki peremen 
kerül be a teknők közötti térbe s hozza magával a légzéshez szükséges oxigént sa 

: táplálékul szolgáló apró szervezeteket. A víz áramlása a táplálékot a szájba sodorja, 
míg a gázcsere a köpenyben és a karokban megy végbe. A karok húsos részeiben, de 
a köpenyben is, a hám alatti kötőszövetben, gyakran találhatók apró kis mészképle- 
tek (I29. ábra, b). Lapos, sokszor csillag alakú, szabálytalan mésztestecskék ezek, 
közepükön néha lyuk van. Minden egyes ilyen kis mésztest egy-egy, a bázislappal 
párhuzamosan lapított kalcitkristálynak felel meg. Fosszilisan eddig nagyon ritkán 
voltak ismeretesek. Legújabban azonban nagy meglepetést okoztak ezek a lemezkék. 
Atöbb mint 500 éves greiíswaldi egyetem föld- és őslénytani intézetének egyik kuta- 
tója a világon eddig egyedülálló érdekes megfigyelést tett. Rügen-sziget világhírű kréta 
rétegeinek pörgekarúit tanulmányozva Steinich hallatlan türelemmel és aprólékos 
munkával az előkerült pörgekarúak megmaradt mésztestecskéi alapján az egész 
lágy kart is ki tudta preparálni. Valóban páratlan teljesítmény, és hallatlanul fontos 
adattal gazdagította ily módon az ősélettudományt. Eddig ugyanis legfeljebb csak a 
szilárd mészvázú kartámasztó vázakat lehetett kimutatni. 

A kagylók teknőitől a pörgekarúakéi a nyitás-zárás módjában is különböznek. 
A kagylók teknőjének a nyitását a pántszalag vagy sarokpánt végzi, míg a zárás ak- 
tív izommunkával történik. A pörgekarúak teknőjének nemcsak a zárása, hanem a 
nyitása is aktív izommunka eredménye. Itt tehát nyitó- és záróizmok vannak (I29. 
ábra, c, d), de ezeken kívül még olyan izmok is vannak, amelyek a nyél mozgatására 
szolgálnak. Ebből a szempontból tehát a pörgekarúak sokkal bonyolultabb felépíté- 
sűek, mint a kagylók. 

A két állattípus teknői közötti különbség van meg egyébként a teknők kialaku- 
lásában is. A kagyló lárván először egy kitines lemez jelenik meg, s ennek két oldalán 
jönnek létre azután a teknők mészlerakódással. Ezzel szemben a pörgekarúak lár- 
váján egyszerre két teknő alakul ki. 

A pörgekarúak teknőjének finom szerkezeti felépítése nagyon változatos képet 
nyújt. Ennek elsősorban az is oka, hogy a törzsfejlődésileg alacsonyabb fokon állók tek- 
nőinek anyaga szarunemű és kalciumfoszfát lemezekből áll, míg a magasabb törzs- 
fejlődésűeké legnagyobbrészt kalciumkarbonátból. Mindkét esetben vékony csator- 
nák járják át a teknőt, amelyek belvilága a szarunemű részekben tágasabb, mint 
a szervetlen anyagú rétegekben. A csatornák azonban nem érik el a teknő felületét, 
mert a teknő legkülső részét mindkét esetben aránylag vastag, szarunemű szerves 
anyagból álló réteg borítja, éppen úgy, mint a kagylóknál. Ezt a réteget a vékony 
csövecskék már nem törik át. 

A teknők külső felületén csaknem mindig felismerhetők a növekedési vonalak, 
amelyek a teknő peremével párhuzamosan haladnak. Egyes alakokon surgárszerűen 
kiinduló bordás díszítést figyelhetünk meg. Előfordul az az eset is, hogy az egyik — 
rendszerint a háti — teknő közepén kiemelkedés halad végig a teknő búbi részétől a 
mellső pereméig. Ennek megfelelően a másik teknőn bemélyedés, öböl található. Ez is 

olyan jelleg, amilyennel kagylóknál nem találkozunk. 

Fontos alaktani, rendszertani és származástani jelleg a nyél kilépésére szolgáló 
nyílás is. A törzsfejlődés legkezdetibb szakában a nyél a háti és hasi teknő között lép 
ki, de a nyílás rövidesen teljesen a hasi teknőbe tolódik át s különböző módosulások 
jellemzik. A nyílás módosulásai a tudományos kutatásban igen nagy jelentőségűek. 

A fejletlenebb pörgekarúak teknőinek zárása csak az izmokkal történik, de az 
előrehaladottabb törzsfejlődési állapotúak hasi teknőjének búb alatti záros pe- 
remén kétoldalt I—I fog alakul ki, amelynek a háti teknőben I—I bemélyedés, fog- 
meder felel meg. A fogak, illetőleg ezek hiánya alapján a pörgekarúak osztályát két 
— zárnélküliek (Inarticulata) és zároshéjúak ( Articulata) — alosztályra szokták osz- 


kartámasztó 


középső 
szeplum 


karlamosztó 


b 


r30. ábra. Kartámasztóváz-tibusok — a — a legegyszerűbb kartámasztóváz az ancistrobegmat 

títbus, amely két rövid nyúlványból áll; b — az ancylobegmat típus a ma is élő Terbratulára 

jellemző; c—d — a kúpjfelületre csavart helicobegmat tíbusú kartámasztóváz a teknőben igen 
változatos helyzetű lehet (Beerbower nyomán) 


tani. Az újabb vizsgálatok szerint a két alosztály fejlődése nagyon korán szétvált, 
még : HAÉAs a kambrium előtt, s azóta külön vonalakon halad. 

gy a törzsfejlődés egyik legfontosabb tényének a paleontológusok a zár megje- 
lenését tekintik. További lényeges sajátság a nyél kilépésére szolgáló nyílás kialaku- 
lása, valamint a teknők anyaga. Ez utóbbival kapcsolatban igen jól felismerhető bé- 
lyegeket szolgáltatnak a csatornácskák felszíni megjelenési formái is. A legmagasabb 
törzsfejlődési állapotot pedig a kartámasztóváz megjelenése jelzi. A kartámasztóváz 
kialakulása is többféle lehet. Kezdetben csak egyszerű, aránylag rövid kampó, ké- 
sőbb ehhez a kampóhoz mészlemez járul, amely vagy kúpfelületen csavarodik fel 
vagy pedig szalagszerűen (130. ábra). 

Ma azt hisszük, hogy a zárnélküli típusok alacsonyabb törzsfejlődési állapotát a 
szarunemű, kalciumfoszfáttal váltakozó teknőanyag is igazolja, — noha előfordul ké- 
sőbb ezeknél is kalciumkarbonátból épült teknő. A törzsfejlődés első szakaszában a zár- 
nélkülieknél a nyél a két teknő között lép ki; a teknők anyaga szarunemű. Ilyen 

alak a megnyúlt, elliptikus Lingula, amelynek első kép- 
viselői a kambriumból, sőt egyes kutatók szerint már aZ 
algonkiumból ismeretesek (I3I. ábra a). Igaz, hogy ezeket 
az ősi alakokat némely szerző Lingulella néven különíti 
el a ma is élő nemzetségtől, de a legtöbb kutató szerint 
nem sok jogosultsága van ennek az eljárásnak. A Lingula 
nyele hosszú. Ennek segítségével lyukat ás a tengerfenék 
iszapjába. A lyuk alján rögzíti magát a nyéllel, a teknők 
meg fölfelé állnak. Itt aztán igazán nem mondhatjuk, hogy 
a hasi teknő alul, a háti teknő pedig fölül van. Ha hosszú 
földtörténeti időkön keresztül éli, vagyis persistens for- 
mákra akarunk példát mondani, elsőként rendszerint a 
Lingula jut eszünkbe. Nem is igen van más nemzetség, 
amely a kambriumtól mindmáig kitartott volna. 

Ugyancsak a primitív pörgekarúak közé kell sorol- 

nunk a kambrium-ordoviciumból ismert Obolust is (I3I. 
ábra b). Teknői nem egészen egyforma nagyok; kerek, 
. pénzre emlékeztető alakúak. A rómaiak nevezték egyik 
váltópénzüket obolusnak, s innen e nemzetség neve. Az 
észak-európai homokkövekben, a felső kambriumban az 
Obolus apollinis nevű faj olyan tömegesen található, hogy 
obolusos homokkövekről is szokás beszélni. Miután ez 
alakok teknőjét a szaruszerű anyag kalciumfoszfáttal vál- 
takozva alkotja, az obolusos homokköveknek igen nagy 
a foszfáttartalma. 

A zárnélküli formák további fejlődéseként a nyél ki- 
lépésére szolgáló nyílás már egészen a hasi, vagyis a nye- 
les teknőbe tolódik át. Ezek között is a szarunemű anyag- 
ból álló teknők a gyakoribbak, de találkozunk olyanokkal 

I3I. ábra. A legősibb pör- is, amelyeknek felépítésében már a kalciumkarbonát is 
gekarúak egyike, a ma is — Jelentős szerepet játszik. A meszes teknős alakok között 
élő Lingula (a); b — ó-ba- a Cranita (I3I. ábra c, d) sok érdekességet mutat. Hosszú 
leozói a kerekded körvonalú — életű nemzetség. Első alakjai az ordovicium közepén jelen- 
Obolus; c—d — a Crania nek meg, mindjárt lakvált ágban. Később 

teknőjének — dús jfantá- B. járt nagy alakvá ozatosságban. Később a 
ziával — koponyához való nemzetség nagyon elszegényedik, de a krétában második 
hasunlóságától nyerte ne- — virágkora következik be. Nyele csak az egészen fiatal egye- 
vét (A. H. Müller és Easton . deknek van. Később a hasi teknő szilárd aljzatra cementá- 

nyomán) lódik. Képviselői ma is élnek. 

A pörgekarúak másik alosztályába a magasabb törzs- 
fejlődési állapotot jelentő zárosteknőjűek ( Articulata) tartoznak. A magasabb törzs- 
fejlődési fokot részben a fogak kialakulása, részben a teknők túlnyomóan kalcium- 
karbonát anyaga jelenti. 

Miután már a pörgekarúak törzsfejlődésének hosszabb szakasza után jelentek 
meg, természetes, hogy valamennyinek a hasi teknőjében találják a nyél kilépésére 
szolgáló nyílást. A ma is élő alakokon, amelyeknek lágy szerveit is tanulmányozhat- 
ják, azt állapították meg, hogy bélcsatornájuk a test belsejében vakon végződik. Való- 
színű, hogy a földtörténeti múltban is ez volt ezen a törzsfejlődési fokon a helyzet. 

A zároshéjú pörgekarúak már szintén az alsó kambriumtól ismeretesek, s ma is 
élnek. Legnagyobb változatosságban a devonból kerülnek elő, de alakgazdagságuk 
még ezután is tovább tart a perm elejéig. Ekkor kezdik a kagylók a tengeri életkö- 

zösségekben mintegy átvenni a pörgekarúak szerepét. De azért a pörgekarúak még az 
egész földtörténeti középkorban is fontos elemei a tengerek élővilágának, sok közöttük 
az aránylag rövid életű faj, s ezek mint vezérlő ősmaradványok a földtörténeti kor- 
megállapításban is fontosak. A zároshéjúak megfogyatkozásának a földtörténeti ókor 
vége előtti beköszöntése még nem jelenti ennek a csoportnak a teljes kipusztulását. 
Először a jurában, majd a felső krétában és végül a fiatalabb harmad időszakban 
újra elszaporodnak, nagyobb a formagazdagságuk, bár ez már nem hasonlítható ösz- 
sze teljes mértékben a földtörténeti ókorból ismert nagy virágzásukkal. 

A zároshéjú pörgekarúak legelső képviselőin hosszú, egyenes zárosperem található 
ugyan, a fogak azonban még inkább csak kezdemények alakjában vannak meg, 


nagyon tökéletlenül fejlettek. Mindössze né- 
hány képviselőjük van, amelyek az alsó és kö- 
zépső kambriumra szorítkoznak. 

A további, már jól fejlett fogakkal rendel- 
kező alakok fejlődési stádiumait a teknő szer- 
kezete alapján szokták rögzíteni. Így ismét 
vissza kell térnünk a teknők felépítésének egy 
részletére. Már említettük, hogy a teknőket 
csatornácskák járják át, s ezek alapján követ- 
jük a törzsfejlődési változásokat. A meszes 
teknőkben 3 különféle típust különböztethe- 
tünk meg, amelyekről a 132. ábra ad fölvilá- 
gosítást. A pontozatlan (impunctata) teknők 
a kambriumtól, az álpontozottak (Zsewdo- 
functata) az alsó ordoviciumtól, s a ponto- 
zottak a középső ordovicium legelejétől isme- 
retesek. Azt persze ma még nem tudjuk pon- 
tosan megállapítani, hogy melyek voltak azok 
a tényezők, amelyek ezeket a különböző szer- 
kezeti formákat kialakították. Egyelőre még 
csak rögzíteni tudjuk a fejlődésnek ezeket az 
egymás után következő megjelenési alakjait 
— anélkül, hogy megnyugtató magyarázatot 
tudnánk adni a miért kérdésre. Sajnos, ismé- 
telten hangsúlyoznunk kell, hogy a pörgeka- 
rúak, de általában a tapogatókoszorúsok ta- 
nulmányozásában a ma élő alakok eddig még 
nagyon kevés figyelmet vontak magukra. A 
ma élő alakok — akárhogyan nézzük is — 
hiányos vizsgálata természetesen nagyban ne- 
hezíti a földtörténeti múlt változásainak a 
megnmnagyarázását is. 

Azok között a pörgekarúak között, ame- 
lyeknek még pontozatlan teknője, de már jól 
fejlett fogai vannak (az Orihis-féléknek, I33. 
ábra, a), különösen fontos szerep jut. Első 
alakjai az alsó kambriumból kerültek elő, for- 
magazdagságukat a középső devonban érik el, 
s a permben kipusztulnak. Fontosságukat az- 
ért kell hangsúlyoznunk, mert a pörgekarúak 

132. ábra. A MEGETONÍELE teknőszerke- 

zete felülnézeti csiszolatban — a, — pon- 

tozatlan, b — álpontozott, c — pontozott 

teknőszerkezet . (Moore—Lalicker—Fi- 
scher uyomdn) 

133. ábra. A závroshéjú pörgeka- 
rúak néhány képviselője — a — 
Orthis; b — Pentamerus vagy 
Conchidium; c — Spirifer; d — 
Spirifer, belsejében a kartámasztó- 
vázzal. (Easton nyomán) 

kutatói szerint a zároshéjúak legnagyobb része ezek- 
ből származtatható le, s csak egy-két formakörüket 
lehet azokra az alakokra visszavezetni, amelyeknek 
a fogai még csak igen kezdetlegesek. Az Orthis-fé- 
lék általában nem nagy termetűek, alakjuk kereszt 
irányban megnyúlt, négyszögletes; hosszú, egyenes 
zárosperemük van. A teknő felületét rendesen finom 
bordák díszítik, amelyek a búbtól sugárirányban 
indulnak ki. A fejlődés egy további lépését jelenti a 
hasi teknő belső oldalának búbi részén kialakult 
izomtapadási hely, amelyet s$ondyliumnak nevez- 
nek. Ezt különösen olyan alakokon figyelhetjük 
meg, melyeknek mindkét teknője erősen domború. 
Ilyenek az Orthis-félékből leszármaztatható Penta- 
merus-félék. Egyik legismertebb alakjuk a Penta1e- 
rus (Conchidium) knighti nevű faj, amely a felső 
szilur egyik szintjelző pörgekarúja (I33. ábra, b). 
Ugyancsak az Orilis-félékből származtatják a 
pontozatlan teknőjű, de már kartámasztó-vázas 
Sétrifer-féléket. Kartámasztó-vázuk helicopegmat- 
típusú, zárospereműk hosszú és egyenes, körvonaluk 
nagyjából háromszög alakú. A középső szilurban je- 
lentek meg, s csak a liászban pusztultak ki. Maga a 
Spirifer nemzetség jóval rövidebb ideig élt : a devon- 
tól a permig. A Sfirifer nemzetség (133. ábra, c és d) 
— különösen a karbonban — szintjelző fajokról is 
nevezetes. Belőlük indult ki a szilur végén a Terebra- 
tula-félék csoportja. Ezeknek ancylopegmat típusú 
kartámasztó-váza van ; teknőjük pontozctt. Nagyon 
formagazdag csoport, amelynek ma is számos képvi- 
selője él. Sok alakjuk szintjelző, néha igen tömegesen 
fordulnak elő. Más kutatók véleménye szerint nem a 
helicopegmat típusú kartámasztó-váz átalakulásá- 
ból jött létre ez a csoport, hanem az Orthis-féléknek 
egy másik leszármazási ágából, a punctata teknővel 
jellemzett és kartámasztó-váz nélküli Dalmanella- 
félékből. Megítélésünk szerint is ez utóbbi felfogás 
látszik valószínűbbnek, mert nehezen képzelhető el 
a helicopegmat típusú kartámasztó-váznak ancylo- 
pegmáttá való redukálása. Sokkal valószínűbb, hogy 
kartámasztó-váz nélküli pörgekarúak szerezték meg 
idővel az ancylopegmat típusú kartámasztó-vázat. 
A Terebratula-félék között (I34. ábra) nagyság szem- 
pontjából is nagy különbségek mutatkoznak. 
Nagyon érdekesek alaktani szempontból a 7Te- 
rebratula-félék sorában a Pygope nemzetség alakjai. 
Ezeknek mellső peremén a növekedés során jelentős 
változás következik be: e perem középső részének a 
növekedése megszűnik. Ennek a következtében a 
teknő a továbbiakban két részre, mintegy két 


szárnyra osztottan növekedik tovább. Egy további mozzanatként a fejlődés folyamán 
a két szárny annyira megnövekedik, hogy egymással összeérve egy nyílást zár körül. 
A nyílás egyre szűkül, de azért mindvégig megmarad. Az egész folyamat annál is in- 
kább izgalmas, mert határozott alaktani jellegek megtartásával történik, s így nem 
lehet szó kóros képződésről. Már csak azért sem, mert a Pygobe nemzetség képviselői 


I34. ábra. Néhány jellegzetes Terebratula-féle — a — Coenothyris vulgaris, a iriász egyik 
legközönségesebb ősmaradványa; b — a Stringocephalus a devonra jellemző; c—d — a 
Dielasma a háti teknő felől és oldalyól (ez az alak a karbonban élt); e — Pygope, a sajátságos 
teknő alakkal; f — nagytermetű az eocénbeli Oleneothyris (Easton és A. H. Müller nyomán) 


— több alaktanilag jól meghatározható fajjal — az egész júrán át, sőt az alsó krétá- 
ban is élnek. Márpedig kóros jelenség esetén nem valószínű, hogy a földtörténeti múlt 
hosszú évmillióin keresztül megmaradtak volna, 


mat típusú kartámasztó-váz, a nagyrészt pontozatlan, de sok alakon pontozott lek- 
nők. Ezek kialakulása a középső ordoviciumra esik, de máig is élnek, azonban virág- 
koruk a földtörténeti középkorban volt. Ekkor sok fajuk pontos időjelzőként is szere- 
pel. Általában kisebb termetűek. A teknők felületét rendszerint jól fejlett, a búbtól 


303 


sugárirányban kiinduló bordák födik (rI35. ábra). Mindezeken az alakokon a mellső zá- 
rosperemn tökéletes záródása figyelhető meg. 

A pörgekarúak nagyon változatos ősmaradvány-sokaságában még egy érdekes és 
alakgazdag csoporttal kell megismerkednünk. Ezek a Product1s-félék. Típusukat azok- 
ra a legkezdetlegesebb zároshéjú pörgekarúakra vezetik vissza, amelyeknek fogképlete 


I35. ábra. A Rhynchonella-félék néhány képviselője — a—b — Lepidocyclus a háti teknő 

felől és oldalnézetben (az észak-amerikai ordovicium-rvétegek elterjedt alakja) ; c—d — Cama- 

rotoechia a búb (c) és a homloki perem (d) felől; e——i — Rhynchotreta a háti teknő és a 

komloki perem felől nézve, g—h — Leiorhynchus a búb és a homloki perem felől; i - Rhyncho- 

nella decurtata, a triász egyik fontos szintjelző Brachiopodája (Easton és Telegdi—Roth 
nyomán) 


csak igen kezdetleges módon alakult ki. A nézetek azonban itt sem egységesek, mert 
más kutatók ezt a csoportot is az Orthis-félékből származtatják. Mindenesetre jellemző 
ezekre a pontozott teknőszerkezet, valamint az a tény, hogy zárosperemük hosszú, 
egyenes. Közéjük tartoznak a pörgekarúak óriásai is, — a legnagyobb Producius 
szélessége a 30 cm-t is meghaladja. Kiterjedtebb rokonságuk ugyan ma is él, de ma- 
ga a Productacea alrend csak a felső ordoviciumtól a permig élt. Fő elterjedése a kar- 
bonra és a permre esik, amikor sok vezérlő ősmaradványt is szolgáltatott. Hasi teknője 
rendszerint erősebben domború, a háti pedig legtöbbször lapos, vagy legalábbis jóval 
kevésbé domború. A hasi teknőn néha tüskék is megjelennek mint díszítő elemek. Ezek 

nyilván hajlékonyak voltak, mert az ősmaradvány-anyagban olyan alakok is vannak, 
amelyeknek tüskéi tengeri liliomok nyelére fölcsavarodva találhatók.(I36. ábra, a és b). 

Olyan fossziliák is ismeretesek, amelyeken a nyél kilépésére szolgáló nyílást mész- 
lemezek teljesen elzárták. Ezek tehát nyelükről leválva, szabadon hevertek a tenger- 
fenék iszapján. Sőt az is valószínű, hogy a tüskéken — mint valami gólyalábakon — 
még helyüket is változtathatták. További érdekességük, hogy ezekből az alakokból 
maradt meg néha a teknők belső felületén a karok alakja lenyomatként. (A rügeni 


mi b 


I36. ábra. A Productusok sorába tartozik az egyik legkiválóbb lengyel baleontológusró 

elnevezett Kozlowskia (a); a Productus horridus (b) felületéről hosszú tüskék indultak ki; a 

úgynevezett mellék-alakok sorából a Richthofenia (c) és a Scacchinella (d—e) érdemel említés 
(az utóbbit a d ábrán átmetszve látjuk) (Easton és Telegd:—Roth nyomán) 


felső kréta pörgekarúival kapcsolatban föntebb már említettük, hogy sikerült a karo- 
kat a kitöltő üledékanyagból kipreparálni. Nos, ezt az egyedülálló műveletet a termé- 
szet lenyomatok megőrzésével pótolta). Egyébként lenyomatok alakjában néha a 
Brachiopodák véredényének és egyéb lágyrészének a lenyomata is megmaradhat. 

A Productus-félék rokonsági körébe nagyon érdekes ún. mellékalakok is tartoznak. 
Ilyenek kialakulását és szerepét már az Ammonitesek tárgyalásával kapcsolatban is 
megemlítettük. A Productus-féléknél is azt látjuk, hogy rokonsági körükben ennek a 
törzsfejlődési ágnak a kipusztulása előtt jellegzetes mellékalakok jelennek meg. 
Ezek egyik csoportjának a háti teknője nem alkot összefüggő darabot, hanem kétol- 
dalt beöblösödések figvelhetők meg rajta. Ilyen az Oldhamina, amelynek közeli roko- 
na, a Lyttonta — hazai perm időszaki képződményeinkből ismeretes. Maradványait 
Schréter Zoltán találta meg a Bükk-hegységben, s ezzel sikerült tengeri perm-üledékek 
jelenlétét itt kimutatni. Megállapításai nagy jelentőségűek voltak az egész magyar 

föld fejlődéstörténetének megismerése szempontjából. A régebbi felfogás szerint 
ugyanis a perm folyamán az egész ország területe szárazulatként emelkedett ki a 
tengerből. Ezzel szemben ScAhrétler Zoltán eredményei azt igazolják hogy a Bükk- 
hegység területén tenger hullámzott. 

A mellékalakok egy másik érdekes csoportját azután áRldühojádáta (136. ábra, c) 
és a Prortchthofenia alkotja. Ezek a permben csaknem világszerte elterjedtek. A hasi 
teknőjük elveszti nyelét, kúp alakúvá válik, és a kúp csúcsánál fogva rögzül a szilárd 
aljzathoz. A kúp alakú hasi teknő belsejében a búb közelében olyan hólyagos mész- 
lemezeket választ le, mint amilyeneket néha a koralloknál is látunk. A háti teknő 
fedőként szerepel, de korántsem a kúp alapjánál, hanem annál jóval mélyebben, s 
fölötte még sugaras elrendeződésben rövid tüskéket is látunk. 

A Productus-félék közeli rokonságában is találunk ehhez hasonló mellékalakokat. 
Ez a Scacchinella (136. ábra, d, e), mely szintén permbeli alak. Hasi teknője ennek is 
kúp alakú, és tüskékkel rögzíti magát a tengerfenékre, de belsejében a fenéklemezces 
korallokéhoz hasonló lemezek sorakoznak. Ezeknek nyilván a lágy test felemelése volt 
a feladata, mintha az állat ezáltal az üledékképződéssel , akart" volna lépést tartani. 

Minthogy a Prorichthofenia, Richthofenia és Scacchinella külső megjelenésében a 
korallokhoz is, Rudista kagylókhoz is, de akár némely kacslábú rákhoz (pl. Pyrgoma) 
is hasonlít, így a gerinctelen állatok sorában a konvergencia talán legszebb példáját 
szolgáltatják. A konvergencia esetében rokonságilag egymástól távol álló alakok ölte- 
nek azonos életmód és azonos környezeti hatások mellett hasonló alakot. 

Előfordul azonban külső hasonlóság egymáshoz közel álló, mondjuk, ugyanazon 
osztályon belüli alakokon is. Ilyenkor hasonló alakúságról, homoeomorphiáról beszé- 
lünk. A Brachiopodák sorában erre vonatkozóan is sok példával találkozunk. A ha- 
sonlóság mind alakban és körvonalban, mind pedig a külső díszítésben annyira messze- 
menő lehet, hogy valóban csak aprólékos és pontos kutatás, a teknő finom szerkeze- 
tének alapos megvizsgálása vagy a kartámasztó-váz kimutatása döntheti el két alak 
azonosságát vagy különbözőségét. Hasonló alakúság előfordulhat korban egymáshoz 
közelálló fajokon, de időben egymástól igen távol eső alakokon is. Ha a két hasonló 
faj egykorú, vagy legalábbis majdnem egykorú, akkor egyidejű hasonló alakúságról 
(isochron homocomorphiáról) beszélünk. Abban az esetben pedig, ha a két egymáshoz 
külsőleg hasonló faj időben eltér egymástól, különböző idejű hasonló alakúságról 
(heterochron homocomorbhiáról) van szó. Könnyen belátható, hogy a rendszertani és 
származástani lényegen túl, földtörté- 
neti korhatározás — és Így végered- 
ményben a gyakorlati élet — szempont- 
jából sem közömbös a hasonló alakú, 
homoeomorph alakok hovatartozandó- 
ságának a tisztázása. Különösen pedig 
. akkornem, ha a kétalak különböző föld- 

történeti időben élt. A 137. ábrán a pör- 
gekarúak hasonló alakúságának egyik 
jellegzetes esetét mutatjuk be. 

A földtörténeti múlt pörgekarúival 

kapcsolatban még sok-sok kérdést vet- 
137. ábra. A hasonló alakúság (homoeomor-  hettünk volna föl. Nagyon sokra talán 
phia) a pör RÚG zésekésásttA között gyakori jelenség— — tudna is felelni a paleontológia. A ma is 


aza karbonbeli Spirifer-félék rokonsá- e CAAEETÉ Hl Pe TEN 
gába áraó Athyris subtilis; b — az előbbi- élő alakok vizsgálata — úgy érezzük 


hez nagyon hasonló felső jurabeli alak a Tereb- . Rem sarkallta a kutatókat olyan nagy- 
ratula subsella (Telegdi— Roth nyornán) mértékben, mint a fosszilis alakok. Nem 

hallgathatjuk el azonban azt a tényt sem, hogy a ma élő fajok száma lényegesen 
mögötte marad a fosszilisan ismert fajok számának. 

S most, midőn a tapogatókoszorúsok törzsének ezt a módosult tapogatókoszorú- 
val rendelkező osztályát megismertük, szóljunk néhány szót még életmódjukról is. 
Általában a sekély tengert kedvelik. Mint helyhez kötött állatoknak, vagyis a ben- 
thosz lakóinak szükségük van a víz bizonyos fokú mozgatottságára, hogy Így mindig 
megfelelő friss vízhez és táplálékhoz juthassanak. Érdekes, hogy a túl erős napfényt 
nem kedvelik. Ismeretesek a pörgekarúak között olyan alakok, amelyek a túl erős 
nyári sugárzással szemben éppúgy nyári álommal védekeznek, mint ahogyan a med- 
véről is mindenki tudia, hogy a tél hidege ellen téli álommal védekezik. 

A pörgekarúak a kétoldalian szimmetrikus állatok közé tartoznak. Azt már lát- 
tuk, hogy a szimmetria.-sík az egyes teknőket felezi. A két teknőnek különböző rendel- 
tetése van, ennek megfelelően a két teknő közül az egyik nagyobb, a másik kisebb. 
A különbség mértékének is fontos szerepe lehet. A karok finom tapogatói folytonos 
mozgásukkal áramlásban tartják a vizet, amely így bejut a két teknő közötti köpeny- 
üregbe s apró törmeléket visz magával. Mind a karokon, mind pedig a szájnyílás körül 
kialakultak hajszálfinom képletek, amelyek az így beérkező apró törmeléket megszű- 
rik, s csak a tápláléknak alkalmas részeket engedik tovább. Vitathatatlan, hogy a 
teknők alakjának fontos szerepe van a vízáramlás útjának megszabásában. A teknők 
hajlata, sima vagy bordázott mivolta mind szerepet játszik ebben. A víz rendesen a 
teknők homloki részének a közepén jut be, s kétoldalt távozik. Mindennek a pontos 
kiértékelése még messzemenő munkát igényel a ma élő állatok megfigyelésével és vizs- 
gálatával, hogy az Így nyert adatokat azután megfelelően és valóban kellő biztonság- 
gal alkalmazhassuk az ősmaradvány-anyagra is. 

Kutatni való tehát bőven van még a pörgekarúakkal, de ugyanúgy azzal a többi 
állattípussal kapcsolatban is, amelyek a pörgekarúakkal együtt a tapogatókoszorú- 
sok törzsébe tartoznak. Egyes kutatók 3, mások csak 2 osztályt sorolnak még ide a 
pörgekarúakon kívül. Ezek mind megegyeznek egymással abban, hogy jól fölismerhető 
koszorútartójukon tapogatók ülnek. Közülük csak egy csoportnak vannak fosszili- 
zációra alkalmas elmeszesedett vázrészei. Ezeka mohaállatkák ( Bryozoa). Így a pörge- 
karúakon kívül csak a mohaállatkákkal foglalkozunk itt részletesebben, míg a többi 
ide sorolt formakört csak röviden érintjük. Hiszen a gerinctelen állatok fejlődéstörté- 
netének szempontjából úgysem mondanak számunkra semmit. 

A mohaállatkák szervezete az életmód következtében lényegesen egyszerűsödött, 
visszafejlődött. Lágy testük két részre tagolható: a mellső a lágy testet körülvevő és 
védő vázból kitolható, a hátulsó rész mindig a vázon belül marad. Előbbit dolypidium, 
utóbbit cystidium névvel illetik. A mellső részen foglal helyet a tapogatókoszorú, 
amely a koszorútartóból (/ophophor) és a tapogatókból áll. A szájnyílás a tapogató- 
koszorún belül található, a végbélnyílás pedig a tapogatókoszorún kívül, egy kisebb 
csoportnál ezen belül. Azt a csoportot, amelynek végbélnyílása a tapogatókoszorún 
belül található, egyes rendszerek álmohaállatok (Entoprocta) névvel a mohaállat- 
kák közvetlen rokonságába sorolják, mások viszont inkább férgekkel hozzák őket 
kapcsolatba. . 

Azokat, amelyeknek végbélnyílása a tapogatókoszorún kívül helyezkedik el 
(Ectoprocta) , részben a csöves tapogatósok (Phoronoidea), részben az igazi mohaállat- 
kák közé soroljuk. Előbbieknek nincs szilárd váza. A testet kifelé csak pergamen- 
szerű anyag védi, amely köré még szervetlen anyagból, gondosan kiválogatott homok- 
szemekből álló csövet is épít az állat. Ez persze fosszilizálódhatik, de fosszilisan a 
Tubicola férgek sokszor igen hasonló felépítésű csöveitől már igazán nem különböz- 
tethető meg. Így ezek ősmaradványai végeredményben ugyanúgy nem szerepelnek, 

mint a minden szilárd vázat nélkülöző Eutoproctáké sem. Ezért a csöves tapogatósok" 
ról itt csak annyit jegyzünk meg, hogy testfelépítésükben látszólag sokkal magasabb 
fokon állanak a mohaállatkáknál. 

Miután a földtörténeti múltból csak a mohaállatkák maradványai ismeretesek, 
ezek fejlődéstörténetét kíséreljük meg itt fölvázolni. Mint már említettük, a lágv 
testet váz veszi körül. Annak a néhány fajnak, amelyek az édesvízben élnek, ez a váza 
szarunemű, fosszilizálódásra nem alkalmas. Ezeknél a koszorútartó patkó alakú. 
A tengeri mohaállatkák koszorútartója ezzel szemben kerekded, valóban koszorú 
alakú s ezek váza kalciumkarbonátból áll. Így tehát az ősmaradvány-anyagban ezek- 
nek a képviselőit találjuk csak meg. 

A mohaállatkáknak fejlett emésztőrendszere van, amely a szájnyílás után követ- 
kező előbélből, majd a gyomorból és az utóbélből áll. Az emésztőrendszer U-alakú s 
Így kerül a végbélnyílás a szájnyílás közelébe. 

A mohaállatkák egyedei (200id) sohasem élnek egyedül. A kiválasztott szilárd váz 
(zo0ecium) összekapcsolja az egyes egyedeket telepekké (zoarium) . Míg az egyes egye- 
dek csak milliméteres nagyságúak, addig a telepek néhány centiméterre nőnek meg. 
Az élők sorában 30 cm-es, a fosszilisak között 60 cm-es telep ismeretes, mint legna- 
gyobb. 

Az egves egyedek egyszerűnek látszó felépítését és egy telep vázát a 138. ábra 
szemlélteti. 

Ezek az egyszerűnek tűnő alakok azonban törzsfejlődésük folyamán nagyon 
érdekes alkalmazkodásokkal jelentős változásokon mentek át. Eközben a szilárd 
vázon, a zooeciumon megváltozott a szájnyílás helye, sőt a telepeket fölépítő egyes 
egyedek között munkamegosztás is létrejött. Ennek megfelelően — a különleges cél 
érdekében — valamely speciális munka elvégzésére szolgáló egyed egész fölépítésében 
is megváltozhatik. A telepalkotás ősibb módjánál az egyes állatok még mind egyforma 
feladatokat végeznek, s így kialakulásukban, megjelenési formájukban is azonosak. 
Azt mondjuk ilyenkor, hogy a telep homomorph. Későbbi törzsfejlődési állapotban 
azután megjelennek a polymorph telepek is, azaz olyanok, amelyekben a különböző 
célokra módosult egyedek egymástól elütő alakúak. 

A rendes, elsősorban a táplálkozást és szaporodást szolgáló egyedeken kívül így a 
teljesen jól felismerhető módosult alakok is létrejöhetnek. Ezek sorában emlékezzünk 
meg először az ivadékgondozásra módosult zooeciumokról, amelyeket ovicelláknak 
neveznek. A mohaállatkák hímnősek, ami annyit jelent, hogy ugyanaz az egyed hím- 
és női. csírasejteket egyaránt létrehoz. A női csírasejteket termelő mirigyek a test 
mellső, a hímcsírasejteket termelők pedig a test hátúlsóbb részében találha-ók. A 
megtermékenyített petesejt az ovicellákba kerül, majd az érés befejezése után a fia- 
tal trochophoraszerű lárva innen jut a vízbe. Ezek az egyedek általában nagy alak- 
jukkal hívják magukra a figyelmet. Hol gömb, hol inkább tojásdad alakúak, s álta- 
lában a zooecium nyílásának közelében helyezkednek el, hogy a megtermékenyített 
pete biztosan bekerülhessen az ovicella védett térségébe (I39. ábra, a). 

A telep , közellátásában" jut jelentős szerep azoknak a módosult egyedeknek is, 
amelyeknek ostora van (vibraculariák) (r39. ábra, b). Ostoruk van, amelynek ütemes 
mozgatásával a vízáramlást segítik elő. Segítik tehát a tapogatókat is munkájukban; 
hozzájárulnak ahhoz, hogy az apró kis szerves anyag a szájnyíláshoz juthasson, 
ugyanakkor azonban egyes támadókat, ellenségeket el is riasztanak folytonos moz- 
gásukkal a telep közeléből. 

A módosult egyedek egy további csoportja meg a "madárcsőrre emlékeztet. Ezek 
az aviculariák (r39. ábra, c). Tapogatóik, szájuk, bélcsatornájuk vagy már teljesen 
eltűnt vagy pedig messzemenően visszafejlődött, elcsökevényesedett. Csak izmok 

vannak, amelyek a madárcsőr alakú két részt mozgatják. Főleg védekező szerepük van, 
ami abban nyilvánul meg, hogy megakadályozzák káros anyagoknak, esetleg lárvá- 
nak a telep felületére történő telepedését. De a táplálkozásban is lehet szerepük, mert 
egyes alakokat megragadhatnak s pusztulásukig fogva tartják. Akkor azután a víz 
sodra a prédát a szájnyílás felé viszi. Sem a vibraculariák, sem az aviculariák nem 
meszcsednek el s így fosszilisan nem is kerülnek elő. Helyüket azonban a telep többi 
zooeciumának felületén bemélyedések jelzik, s Így egykori jelenlétük mégis megállapít- 
ható. A módosult egyedek sorát itt most még egy formával egészítjük ki: vannak olyan 
egyedek, amelyeknek feladata, hogy a telepet az aljzathoz rögzítsék. Ezeket stolon 
néven emlegeti a szakirodalom. 

Magának a telepnek az alkotásában a váz is jelentős módosulásokat szenvedhet, 
ezeket azonban részletes tárgyalás helyett egyszerűen csak ábránkon mutatjuk be 

I38. ábra. Mohaállatkák szervezete váz- 
Pelefészek — latosan — a, — kitolt, b — behúzott po- 
libidiummal és c — fosszilis teleprész 
vázlata (Moore—Lalicker—Fischer 
; nyomán) 

(138. ábra, c), s csupán az egyes törzsfejlődési állapotok megvilágításánál fogjuk fel- 
említeni. 

A kambrium elejéről nem ismeretesek még olyan maradványok, amelyeket a 
mohaállatkákra lehetne visszavezetni. De a kambrium későbbi szakaszaiban már elő- 
fordulnak egyes fosszíliák, amelyeket egyik-másik szerző a mohaállatkákkal hoz 
kapcsolatba. Annyi bizonyos, hogy az ordoviciumból helyenként már sok és válto- 
zatos Bryozoa ismeretes, ami kétségtelenül arra utal, hogy az első ilyen típusú állatok 


I39. ábra. A mohaállatkák módosultegyedei közötta nagytermetű ovicellák (a) jól felismer- 

hetők — ezek fogadják magukba a megtermékenyített petét; b — vibracularia, amely ostora 

mozgatásával a vizet áramlásban tartja; c — avicularia, amely a védekezést és táplálékszer- 
zést szolgálja (Moore— Lalicker—Fischer, Beerbower és Easton iyomán) 


kialakulását legalábbis a kambriumba, ha nem az algonkiumba kell helyeznünk. A 
mohaállatkákra is érvényes az a jelenség, amelyről a pörgekarúakkal kapcsolatban 
már megemlékeztünk. Földtörténeti megjelenésükkor már olyan differenciáltak 
voltak, hogy legalábbis két, régen szétvált fejlődési ágról kell beszélnünk. Ezek közül 
az egyik a kambrium legvégétől minden földtörténeti időszakban kimutatható ugyan, 
azonban jelentős szerephez sohasem jut. Ezeket fésűsszájú mohaállatkáknak (Ctenos- 
tomata) nevezzük. 

A fésűsszájú mohaállatkák nevüket onnan nyerték, hogy a mellső rész behúzódá- 
sakor fésűfogakra emlékeztető koszorú zárja be a zooecium nyílását. Zooeciumaik 
fala nagyon ritkán meszesedik el, gyakrabban a rögzítő egyedek, a stolonok falai s Így 
egyáltalában nem csodálkozhatunk, hogy fosszilisan ritkák, és inkább csak a stolonok 
maradványai kerülnek elő. Ritkaságuk miatt persze földtörténeti korhatározó értékük 
sincs. Különben is a kevés maradvány alapján az a kép nyerhető a mohaállatkáknak 
erről a rendjéről, hogy az igen hosszú földtörténeti idő alatt, amely óta ismeretes, 
lényegesebb törzsfejlődést nem mutatott (I40 ábra). 

A másik ág több rendet tartalmaz, s ezeknek egymás közötti rokonsági kapcso- 

latai több-kevesebb biztonsággal valószínűsíthetők. Általában úgy vélik, hogy a 
körszájas mohaállatkák (Cyclostomata) képviselik azt a csoportot, amelyből a többi 
rendbe sorolt mohaállatka származtatható. A zooeciumok nyílása — amint arra a név 
is utal — kör alakú, a váz vékonyfalú, áttört, de mészanyagból, kalciumkarbonátból 
áll, s így fosszilisan jól fölismerhető maradványokat hagy hátra. Az egyes zooeciumok 
hengeres alakúak; nyílásuk a henger végén foglal helyet (140. ábra, b). Egyik-másik 
faj telepén megjelennek a petetartó ovicellák, másokén pedig a zooeciumok belsejé- 


I40. ábra. A Ctenostomata mohaállatkák egyik korai képviselője a Vinella (a) (az elmeszese- 

dett, sugarasan szétágazó vögzítő vészen szabályosan elhelyezkedett apró kis likacsok jelzik az 

egyes egyedek helyét); b — a Cyclostomata rend egyik híres, a krétában is gyakori alakja: 

az Idmonea; a középső ordoviciumi Dekayella (c) telepe és érintői metszete (d) (Moore— 
Lalicker—Fischer nyomán) 


ben nagy ritkán a mészlemezek, a diaphragmák. Mindezek azonban csak ritkaságok 
a kerekszájú mohaállatkák sorában, A típusnak a kambriumból csak egészen bizony- 
talan maradványai vannak, azonban az ordovicium elejétől mindmáig élnek. A ma 
élő alakokkal kapcsolatban nagyon pontosan meg lehetett figyelni, hogy a csöndes, 
nyugodt vízben élő telep hosszú és karcsú, de a mozgatott vízben élő ugyanazon 
faj telepe rövid és széles alakot ölt. Az ősmaradvány-anyag meghatározásában — 
mondanunk sem kell — ennek a megfigyelésnek nagy értéke van. Hiszen ha 
két elütő megjelenésű telepről megállapíthattuk, hogy ugyanahhoz a fajhoz tartoz- 
nak, akkor már egyebek között környezetükről is több mindent megállapíthatunk. 
A mohaállatkák aprólékos vizsgálata megint csak nagymértékben segít hozzá bennün- 

ket az ősvilági környezet megismeréséhez, és egyúttal a gyakorlati földtan számára is 
értékes eredményekhez juthatunk. 

A kerek szájnyílásúakat a földtörténeti ókorban mind alakgazdagság, mind pedig 
gyakoriság szempontjából — már a devonban, de még inkább a karbonban és perm- 
ben — két másik rend képviselői erősen háttérbe szorítják. Ezek a ferde- ( Treposto- 
mata) és rejtett szájú mohaállatkák (Cryptostomata). A legtöbb kutató az előbbieket 
közvetlenül a Cycloslomatákból származtatja, az utóbbiakat pedig a ferdeszájúakból:. 
Persze, megint újabb sereg nehézség és bizonytalanság van még az erre vonatkozó 
anyagismeretben, és így ezt a származási sort inkább csak ez idő szerinti ismereteink 
alapján mondhatjuk valószínűnek. 

Nos, a ferdeszájúak néhány jellegükben valóban elütnek a kerekszájúaktól. 

Többnyire vastagfalú zooeciumaik vannak. Ha két szomszédos egyed fala minden 
fölismerhető határ nélkül olvad egymásba, — az illető alakot a Trepostomata rend 
Amalgamata alrendjébe osztjuk, ha pedig a két fal határa megfigyelhető, akkor az 
Integrata alrendjébe. A telepek tömzs alakúak, lemezesek, esetleg fa alakúak lehet- 
nek. (Már régen meg kellett volna írnunk a mohaállatkák elnevezésére vonatkozóan, 
hogy a telepek gyakran apró kis fácskákhoz, ha úgy teszik : mohához hasonló alakot 
öltenek. A tudományos Bryozoa szó szerint ugyanazt jelenti. Az angol irodalomban 
találkozunk a Polyzoa megjelöléssel is. (Ez , sok állat"-ot jelent, s a mohaállatkák 
telepalkotására vonatkozik.) A telepet fölépítő egyes zooeciumok fala elmcszesedett, 
alakjuk általában hengeres és a szájnyílás nem kerek. A telep külső részén, az , érett" 
(maturus) részen a fal jóval vastagabb, mint az , éretlen" (immaturis) részen, a telep 
belső részeiben. Egyes alakok zooeciumaiban lemezek (diaplragmák) találhatók. A 
normális egyedek közöttittezektől eltérőeket is találunk. Vannak kisebb átmérőjű csö- 
vek, sűrűn egymásután következő diaphragmákkal : ezeket mesoborusoknak nevezik. A 
normális csövek falaiból kiemelkedő tüskeszerű képződmények (acanthoporus) ugyan- 
csak előfordulnak. Néha a telep felületén kis , hegyecskék" (monticulus) vannak. 
Miután a ferdeszájú mohaállatkák a földtörténeti ókor végén kihaltak, s hasonló ele- 
meket a ma élők telepén nem találunl:, bizony majdnem lehetetlen megmondanunk, 
hogy az egyedek ilyen természetű módosulása végeredményben milyen célt szolgált. 
Itt csak annyit szögezünk le, hogy a kerekszájúakon ilyenek nincsenek, ezért fogad- 
hatjuk el azt a nézetet, hogy a kerekszájúak képviselik az egyszerűbb, törzsfejlődési- 
leg alacsonyabb fokon, a ferdeszájúak pedig a magasabb fokon álló állapotot. 

Mint a mohaállatkákat általában, a ferdeszájúakat is mikroszkóppal vizsgáljuk. 
Nem elég azonban csak a telep felületét megvizsgálnunk, hanem hossz- és érintői 
metszetű csiszolatokat is kell készítenünk róluk. S képük, felépítésük, egész szerke- 
.Zzetük ilyenkor elég sok olyan vonást tüntet föl, amelyek alapján a fenéklemezes ko- 
ralloktól sokszor csak nagyon nehezen különböztethetők meg (40. ábra, c és d). 

A ferdeszájúaktól származnak a rejtettszájúak, Nevüket onnak kapták, hogy a 
felületi nyílás csak mintegy előtérbe, vestibulumba vezet, amint már a korallok eseté- 
ben is láttuk. A zooecium igazi nyílása a vestibulum alján van. A rejtettszájúaknak is 
egyébként meszes váza van, s általában eléggé hasonlítanak fölépítésükbén a ferde- 
szájúakhoz. Itt is csak azokat az elemeket találjuk meg, mint ott. Telepeik azonban 
nem olyan tömzsösek, többnyire finom alkotásúak, sokszor kiterült levélhez vagy 
legyezőhöz hasonlóak. Igen érdekes és jellegzetes alakú az ide tartozó Archimedes 
(I4I. ábra, a), amelynek legyező alakú telepe tengely körül csavarodik föl, s végered- 
ményben egymásba helyzett tölcsérekhez hasonló. Kiterült legyező formájú a Fenes- 
tella. Nevét onnan nyerte, hogy a telepben ablakocskák vannak (I4I. ábra, b) s össze- 
kötő gerendák hozzák létre a kapcsolatot a telep egészében. 

A ma élő mohaállatkák sorában a szájfedősök (Cheilostomata) játsszák a legfon- 

tosabb szerepet. Változatosságban, finom felépítésben, szépségben és alakgazdagság- 
ban messze felülmúlják a mai Ctenostomatákat és a Cyclostomatákat is. Származásuk 
ugyan szintén homályos egy kissé, de a kutatók többsége úgy véli, hogy a rejtettszájú- 
akból származnak. Ezek utolsó képviselői a permből ismertek, viszont az első szájfe- 
dősök maradványai meg a jurából kerülnek elő. Így azt kell föltennünk, hogy a 
triászban is élt olyan rejtettszájú mohaállatka, amelynek maradványai ugyan eddig 
még nem kerültek elő, de amely fejlődési ág a szájfedősök kialakulásához vezetett. 
Bárhogy is álljon a származás kérdése — kétségtelen, hogy a mohaállatkák között ez a 


I4I. ábra. Az Archimedes jellegzetes telepei (a) a karbonban gyakoriak, de a bermben is meg- 

találhatók (ábránk metszetben mulatja a telepet); b — mind az Archimedes, smind a Fenes- 

tella vázát az , ablakok" jellemzik (a szerkezet erősen nagyítva) (Moore—Lalicker—Fischer 
nyomán) 


csoport képviseli a törzsfejlődésileg legmagasabb állapotot. Ezek alkalmazkodtak leg- 
messzebbmenően a tenger élővilágában a mohaállatkák számára lehetséges összes 
körülményhez, új szerveket szereztek meg s ezáltal nagyon virágzó, virulens csoporttá 
lettek. 

. — Telepeikben az ovicellák mellett megjelennek a vibraculariák és az aviculariák. 
A telepben kiteljesedik a ma ismert legnagyobb fokú sokalakúság (folymorphismus), 
de az egyes egyedeknek is új szervezeti fejlődésük van. Ha a tapogatókoszorút az 
állat behúzza a zooeciumba, ennek nyílását egy fedő (operculum) zárja le. Ezzel — 
akárhogy nézzük is — tökéletesebbé válik a külvilág irányában az egyed védelme. 
A mellső rész, a polypidium kitolása és behúzása, ugyancsak igen különbözővé válik. 
Alapvetően kétféle módon történhetik, de a kétféle módon belül még sokféle lehetőség 
áll fönn. A részletek mellőzésével itt csak arra utalunk, hogy az alapvető módok közül 
az egyik kompenzációs (kiegyenlítő)-zsák nélkül, a másik pedig ilyennek a segítségé- 
vel történik. A kompenzációs-zsák nélküli állatok (I42. ábra, a és b) zooeciumának a 
mellső fala néha hártyás állapotban marad. Ez természetesen a fosszilizáció folyamán 
tönkremegy. Így a fosszilis alakon nagy nyílások tűnnek fel. Ha pedig van kiegyenlítő 
zsák, akkor annak külön kivezető nyílásának is kell lenni. Ez a nyílás a fosszilis ala- 
kokon felismerhető (142. ábra, c). 

Mindezek a tények világosan igazolják, hogy a Bryozoák sorában a szájfedősök 
jutottak el a törzsfejlődés legmagasabb fokára. Hidrosztatikai berendezésük pontos- 
színűvé teszi, hogy a mohaállatkák mind magas törzsfejlődési állapotot képviselnek 
és látszólagos egyszerűségük másodlagosan jött létre. 

Vizsgáljuk meg most még a mohaállatkák életkörülményeit, miután testfel- 
építésükkel és fejlődéstörténetükkel nagy vonásokban megismerkedtünk. Azt már 
hallottuk, hogy az édesvízben élők száma igen kicsiny. Azt is tudjuk, hogy ezek 
U-alakú koszorútartóval rendelkeznek, elmeszesedett vázuk pedig nincs. Így az 
ősmaradvány-anyagban nem szerepelnek. (A csehországi felső krétából említett 
Plwmatellites az egyetlen maradvány, amelyet ide soroznak.) 

A mohaállatkák túlnyomó többsége a tengerben él. Világszerte elterjedtek, 


I42. ábra. Kiegyenlttő rssák nélküli szájfedős mohaállatka behúzott (a) és kinyúlt (b) állapotban; 
c — kiegyenlítő zsák telítetlen állabotban, a polypidium a zooecium belsejében (ha az izmok 
összelnízódnak, a zsák kitágul, víz kerül bele és így kinyomja a polypidiumot); d — az 
Cheilostomaták zooeciumai gyakran korsó alakúak (Easton és Beerbower aüyonián) 


hűvös tengerekben is megélnek, azonban a mérsékelt és tropikus égöv tengereiben 
tömegesebben fordulnak elő, mint a hidegvizű tengerekben. Mélységbeli elterjedésük- 
ről nagyjából ugyanazt mondhatjuk: előfordulnak több ezer méteres mélységig is. 
Élő telepeket 6000 m-es mélységből is kihalásztak már, de fő elterjedésük a sekély 
tengerre esik. Már 300 m mélyen megritkulnak, s még inkább 500 m alatt. A sekély- 
tengerieknek sokszor jelentős a szerepük a zátonyok fölépítésében. 

Miután életmódjuk helyhez kötött s a kialakuló telepek mohaszerűek vagy bekér- 
gezés alakúak, legkedvezőbb számukra a szilárd aljzat, sziklafenék. De rögzíthetik 
telepeiket kődarabhoz, kagylóteknőhöz, Brackiobodákhoz s így a laza üledékkel 
borított tengerfenéken is megtalálhatók. Elsősorban a mésziszapos tengerfenéket 
kedvelik, s így ősmaradványaik is legtöbbször mészkő és mészmárga üledékekből 
kerülnek elő. Ritkábban agyagpalából, és még ritkábban homokkőből. Homokos 
tengerfenéken körülményes a rögzítés s ezáltal ritkák a mohaállatok maradványai 
a homok és a homokkő rétegekben. Azok az alakok, amelyeknek nincsenek szilárd 
vázrészei, arra is képesek, hogy a tengerfenéken lassan tovamozogjanak. 

Nyilvánvaló, hogy a tiszta víz az iszaposnál sokkal megfelelőbb krönyezet 
számukra. Így a hullámverés öve igen kedvező lehet, éppen úgy, mint az áramlások 
területe is. Ilyenkor a Íriss víz biztosítva van a számukra, és iszap sincs. 

Érthető azonban az a meggondolás is, hogy a finom, gyengéd telepeket alkotó 
fajoknak elsősorban nyugodt, csöndes vízre van szükségük. Törékeny váz az erősen 
mozgatott, hullámveréses vízben könnyen megsérülhet. 

S most kíséreljük meg összevetni mindazt, amit a tapogatókoszorúsokról a tu- 
domány eddig megállapított. 

Valamennyi ide tartozó osztálynak az idegrendszere kevéssé fejlett. Bélcsatorná- 
juk viszont érdekes különbségekben tér el egymástól. A pörgekarúak zároshéjú 
alakjainak a bélcsatornája a test belsejében vakon végződik. A mohaállatok és az 
Entoprocták testének belsejében kocsonyás anyagot találunk. Ha most még mind- 
ehhez hozzávesszük azokat a különbségeket, amelyeket már eddig is említettünk, 
például az egyedek nagysága közötti különbséget, valamint azt a tényt, hogy vannak 
telepalkotó és magányos formáik, elámulunk a törzs változatosságán és megértjük 
azokat a kutatókat, akik 2, sőt 3 külön törzsbe sorolják ezeket az állatokat. Hiszen 
már a tapogatókoszorúnak a módosulása is jelentős különbségeket érzékeltet. 

Az egyedi fejlődés korai szakaszának összevetése azonban sok hasonló vonásával 
mégiscsak az összetartozásukat érzékelteti, ami elsősorban abban nyilvánul meg, 
hogy valamennyi alakkörben megfigyelhetők azok a jelenségek, amelyek az újszájúak 
felé vezetnek. 

Így az ősszájúak igen változatos csoportjának betetőzéseként mutattuk be a 
tapogatókoszorúsok oly sok jellegben elütő, de mégiscsak összetartozó alakkörét. 

Az ősszájúak egész fejlődéstörténete azt a szinte hihetetlenül változatos képet 
tárja elénk, amely a férgek világából vezet el a ma élő állatvilág két leggazdagabb 
törzsén, a puhatestűeken és az Ízeltlábúakon keresztül e sajátságos állattörzsig, s 
valóban szédítő időtávlatokban szemlélteti az élővilág ez ágának sokrétű, bonyolult, 
és bizony sok részletében még nem teljesen tisztázott fejlődési kapcsolatait. 


A TÖRZSFA MÁSIK OLDALÁN 


Amikor törzsfánk ismertetéséről szó volt, megemlítettük, hogy az újszájúak 
eredete, kialakulásuk, fejlődéstörténetük egyelőre még ismeretlen. Ezért itt most 
nem is igyekszünk újra megvilágítani ezt a roppant izgalmas kérdést, hiszen egyelőre 
csak a feltevések között válogathatunk. Pontos bizonyítékok még nem állanak rendel- 
kezésünkre, amelyek az újszájúak származásáról tiszta képet nyújtanának. Ködös, 
távoli földtörténeti idők múltjába vezet az ősi alak föltételezése, amelyet a ma 
rendelkezésünkre álló ősmaradvány-anyag nem juttatott még birtokunkba. Tény, 
hogy a kambriumban már az újszájúak is változatos csoportokban állanak előttünk. 

Az újszájúság kétségkívül olyan jelleg, amely az állatvilág fejlődésében új 
lehetőségeket, új alkalmazkodási irányokat vetett felszínre. Sőt gyorsabb, sok szem- 
pontból eredményesebb fejlődési módot biztosított. Így a háti oldalon levő idegrend- 
szer olyan utakat is megnyitott a fejlődésben, amelyek még gyorsabb evolúciós 
tempót diktáltak: kialakultak a gerinchúros állatok, majd a magasabb törzsfejlődési 
lépcsőfokot képviselő gerincesek. Ezek sokféleségükkel, 
különböző irányú alkalmazkodásukkal az állatvilág fejlő- 
désében valóban tüneményes gyorsasággal alakították ki 
az egyre tökéletesebb formákat. Végülis az újszájúak törzs- 
fejlődésének legmagasabb alakkörében, az emlősök között 
megjelent az ember, s rövid I millió év alatt a kőszerszám 
használatától az űrrepülésig jutott el. 

Az újszájúak alacsonyabb fejlődési állapotot jelző 
formakörei valamennyien megegyeznek egymással abban, 
hogy eredetileg kétoldalian szimmetrikusak, de egyik cso- 
portjukon, a tüskésbőrűeken a kétoldali részarányosságot 
ötsugaras szimmetria nyomja el. Lárva állapotban azon- 
ban a tüskésbőrűeknek és az előgerinchúrosoknak annyi 
a közös vonása, hogy a közös őstől történt származás 
kérdése nem kétséges. 

Az újszájúak sorában a gerinceseknél alacsonyabb 
törzsfejlődési állapotot képviselő törzsekként a tüskésbő- 
rűek és az előgerinchúrosok szerepelnek. Ezeken kívül 
I43. ábra. A ma élő nytl- egyes rendszerekben ide sorozzák a nyilférgeket, mások 
féreg a Sagitta (a) körvo- — a serteállkapcsúakat. Ezek féregszerű alakok, általában 
nalához nagyon hasonló a — ritkák és rendszertani helyzetük egyáltalában nem tisz- 
sáska ál Er tázott. Őslénytanilag mindössze azért érdemelnek emlí- 
Amisláviá be (Eáston tést, mert a mai nyílféreghez nagyon hasonló alak a hí- 

nyomán ) res középső kambriumi Burgess palákból is előkerült. En- 

nek a maradványnak az 4Amiskwia nevet adták (143. ábra), s bizony nehéz meg- 
állni, hogy meg ne emlékezzünk róla, amikor annyira hasonlít a ma is élő nyilféreg- 
hez. Ugyanígy jelentéktelen és bizonytalan rendszertani helyzetű csoport a Pogono- 
bhora, amelyet egyes rendszerek szintén önálló törzsként tekintenek. 

Mi azonban itt az újszájúak közül csak két törzset említünk a gerincesek előtt. 
Olyan két típusról lesz szó, amely az ősmaradvány-anyagban is gazdagon van kép- 
viselve, s fosszíliái sok esetben mint nagyon fontos földtörténeti korjelzők, első- 
rendűen fontos szerepet játszanak. 


A tüskésbőrűek világa 


Nagyon gazdag birodalom! — Sok és sokféle alak tartozik a tüskésbőrűek közé. 
A név ugyan nem egészen pontosan fedi a törzs sajátosságait, mert vannak típusaik, 
amelyek egyáltalában nem tüskések! De abban valamennyien megegyeznek, hogy 
mind tengerben élő alakok. Alig akad köztük egy-egy faj, amely elbírná a tengervíz 
sótartalmának csökkenését. Így jellegzetesen olyan alakoknak tekinthetők, amelyek a 
normális sótartalmú tengerek lakói. 

Miután mészlemezekből álló szilárd vázuk van, fosszilisan is előfordulnak. 
Maradványaikat valóban meg is találjuk már a kambriumtól kezdve. Szilárd vázuk a 
kültakarón belül alakult ki, így tehát végeredményben belső vázasoknak tekint- 
hetők, mint a gerincesek. Vázuk kalciumkarbonátból áll, de a melegvizű tengerekben 
élőknél megállapították, hogy a kalciumkarbonátot részben magnéziumkarbonát - 
helyettesíti. A tüskésbőrűek ( Echinodermata) minden egyes vázeleme egy-egy kristály- 
tani egységnek felel meg. Ha valamely kőzetből geológus-kalapácsunkkal kiütünk 
egy tüskésbőrű maradványt, annak törési felületén mindig megjelennek a kalcit- 
kristályokra jellemző romboéder lapok. Így tehát a tüskésbőrűeket már töredékeikben 
is könnyen felismerhetjük. 

A tüskésbőrű név (amely a tudományos Echinodermata elnevezés pontos fordí- 
tása), mint már mondottuk, nem is illik tulajdonképpen valamennyi ide sorolt alakra, 
csak a tengeri sünökre és a tengeri csillagokra, de ez a jellegzetes sajátság olyan 
szembetűnő, hogy végül is az egész törzsre ezt a nevet alkalmazták. Mihelyt egy 
pillantást vetünk ezekre az alakokra (I44. ábra), rögtön látjuk, hogy az ide tar- 
tozó, ma is élő alakok milyen eltérő külsejűek. Az eltérő külső megjelenés és a tüskék 
megléte vagy hiánya ellenére is mindezen , tüskésbőrűeknek" vannak olyan szer- 
vezeti sajátságai, amelyek alapján jogos, hogy egy törzsben egyesítsük ezeket a 
különböző alakokat. S ide sorozunk még egy sereg réges-régen kihalt alakot is, ame- 
lyek ezekkel az alaktani sajátságokkal rendelkeznek. 

. Mielőtt azonban rátérnénk az alaktani vonásokra, röviden ismertetnünk kell a 
tüskésbőrűek lárváit is, amelyek az ősszájúak trochophora lárvájától lényegesen 
különböznek. Nagyon alapos és pontos vizsgálatokat végeztek ebben az irányban, s 
így sok értékes eredményt sikerült nyerni. Elöljáróban már itt megemlítjük, hogy a 
tüskésbőrűek lárvája elvileg sok megegyező vonást mutat az előgerinchúrosok 
egyik-másik csoportjának a lárváival. Ez persze nemcsak az , új szájnyílás" meg- 
jelenésében nyilvánul meg, hanem sok más jellegben is, így igazolja a két csoport 
közeli rokonsági kapcsolatát, illetőleg a közös ősi eredetet. Ez a közös ősi eredet 
olyan távoli ősidőkbe nyúlik vissza, hogy mire ez alakok ősmaradványok alakjában 
ismertekké lettek, már maguk a tüskésbőrűek is erősen szétkülönült sok, típust 
magukban foglaló törzsre oszlottak szét. 

A többféle megjelenésű forma lárvái között természetesen bizonyos eltérések 
állapíthatók meg. Végeredményben azonban valamennyit egy elméletileg konstruált 
közös lárva alakra, a Dipleurulára vezethetjük vissza. Nézzük meg ezek után, hogy 
milyen is ez az elméletileg megállapított, a különböző alakok lárváiból össszeállított 
lárvaalak. 

A Difleurula-lárva kétoldalian részarányos (I45. ábra). Ez arra utal, hogy az 
ősi alak, amelyből a tüskésbőrűek származása kiindult, ugyanilyen szimmetriájú 

I44. ábra. Ma élő tiiskésbőrűek jellegzetes típusai (Moore—Lalicker—Fischer uyomán) 


volt. Kezdetben valamennyi csoport lárvája szabadon úszott. Ez a tény — a kutatók 
véleménye szerint — megint arra utal, hogy a tüskésbőrűek eredetileg szabadon 
mozgó ősőktől származtak. A ma élők között azonban jól megkülönböztethetők a 
helyhezkötött életmódú, nyeles alakok (Pelmatozoa) és a szabadon mozgó nyél nél- 
küli alakok ( Eleutherozoa). A nyeles alakok s a szabadon mozgók közül egyik-másik 
tengeri csillag lárvája a szabadon mozgó állapot után szilárd tárgyra rögzül: a nyeles 
tüskésbőrűeké végleg, azonban a tengeri csillagoké csak rövid átmeneti időre. Az 
átmeneti idő után a tengeri csillagok lárvái ismét szabadon mozgókká lesznek. Kez- 
detleges állapotban 3 zacskópár figyelhető meg a Difleurulán. A mellsőnek a test- 
felületre vezető nyílása van. A mellső zacskópár egyik oldala visszafejlődik, míg a 
megmaradónak a kivezető nyílásából alakul ki a tüskésbőrűek ún. vízedényrendsze- 
rének bevezető nyílása. A lárvának bélcsatornája is van. A szájnyílás a nyeles tüs- 
késbőrűeken fölfelé vándorol, s a béltraktus ennek következtében megcsavaro- 
dik. Azokon az alakokon, amelyeknek lárvája szabadon mozgó, azt figyelhet- 
jük meg, hogy mind a száj-, mind pedig a végbélnyílás bezárul, és az eredeti 

helyzethez képest 90"-kal elfordulva oldalt alakul ki új száj-, illetőleg végbélnyílás. 
Ez annyit jelent, hogy a kifejlett egyed tengelye a lárva tengelyével derékszöget 
zár bv. Az új száj- és végbélnyílás kialakulása után megindul a vízedényrendszer 
sugárc: rtornáinak a kialakulása is s ezzel lassan előttünk áll a kifejlett egyed (I46. 
ábra). 

A lárva állapotot itt részletesebben ismertettük azért, hogy világossá váljék a 
különbség az eddig megismert törzsek és a tüskésbőrűek között. Azután meg azért is, 
hogy lássuk, miként haladt a fejlődés menete egy jelentős lépéssel ismét előbbre. 
Aligha van a biológiai kutatásokban szebb és izgalmasabb fejezet, mint az élet 
kibontakozásának, az egyre bonyolultabb, mindinkább sokoldalúbban vagy éppen 
ellenkezőleg: folytonosan egy irányba specializáltan haladó fejlődésnek a nyomon 
követése! S a fölmerülő nehézségek, a megoldatlan kérdések csak még izgalmasabbá 
teszik a kutatást, hiszen azt jelzik, 
milyen irányban kell tovább halad- 
nunk, hogy újabb, biztosabb, pon- 
tosabb eredményeket kaphassunk. 

A Dipleurula, mint láttuk, föl- 
tétlenül szabadon mozgó ősi alakok 
lárvájaként jött létre. De azt is lát- 
tuk, hogy a mai tüskésbőrűek lár- 
vái közül egyesek végleg rögzítődtek — r45. ábra. Dipleurula lárva oldalnézetből — a pon- 
ezekből a rögzített lárvákból mög. foot zérsa taal, valna e háton szektán 
zített állatok alakultak ki. A tüskés- "99 van, 14 TSZ 
bőrűek, mire típusuk kifejlődött, rög- feltüntető (sestognyomén 
zített életmódot folytató állatok let- 
tek, de törzsfejlődésük folyamán egyes fejlődési vonalakon ismét visszatértek a szaba- 
don mozgó életmódra. Nos, ennyi változás után egy pillanatig sem csodálkozhatunk, 
ha a tüskésbőrűeknek is ilyen nagy az alakgazdagsága, ha ebben az állattörzsben is a 
különböző fejlődési ágakon különböző életmódhoz alkalmazkodott alakok egész 
sorával találkozunk. Az meg aztán megint természetes, hogy az életmódban bekövet- 
kezett sok változásnak az alaktanban is a változások egész sora felel meg. 

A tüskésbőrűeknek fejlett idegrendszere, de tökéletlen érzékszervei vannak. 
Bélcsatornájuk ugyancsak jól fejlett. Véredényrendszerük azonban nincs. Van viszont 
egy olyan szervrendszerük, amely kizárólagosan a tüskésbőrűek sajátja: ez a víz- 
edényrendszer. Működését, célját, feladatát illetően azonban az állattan kutatói még 
nem adtak végleges választ. Kétségtelen, hogy a gázcserében szerepe van, sőt ez a 
szervrendszer a gázcsere fő közvetítője. De biztos, hogy a nem rögzített életmódot 
folytató alakok helyváltoztatásában is szerepet játszik. Ezért nevezik ambulakralis 
rendszernek is. (A latin ambulare annyit jelent, mint járni. A szót könnyen meg- 
jegyezhetjük, ha a járóbetegrendelés szakszerű nevére, az ambulanciára gondolunk.) 
Kétségtelenül szerepe van a táplálkozásban, mert az ambulakrális lábak egy része 
fogó szervvé is átalakulhat. Végül pedig egyesek szerint a táplálkozásban egyébként 
is mint fölszívó szervnek van szerepe, míg mások a hiányzó kiválasztószervek funkció- 
ját is a vízedényrendszernek tulajdonítják. A zoológusok további kutatására e téren 
föltétlenül szükség van még. . 

Az ambulakrális vízedényrendszer elhelyezkedése a szilárd vázon belül elvileg 
valamennyi tüskésbőrűben azonos, de a különböző típusokon mégis bizonyos eltérések 
figyelhetők meg — az eltérő alaktani sajátságoknak megfelelően (147. ábra). 

A helyhezkötött életmód jelentős változást hozott létre a test felépítésének 
szimmetria-viszonyaiban is. Ennek következtében alakult ki az egész állatvilágban 

egyedülálló ötsugaras részarányosság. Azt már eddig is megfigyelhettük, hogy a 
helyhezkötött életmódot folytató állatok legtöbbször sugarasan részarányosak. Ezt a 
testfelépítést láttuk a koralloknál, sőt erre utal pl. a Rudista kagylók, vagy a P! rgoma 
nevű kacslábú rák külső megjelenése is Ez a sugaras szimmetria tévesztett meg a 
múlt század első negyedében még a kitűnő összehasonlító anatómus-paleontológust, 
a nagy Cwviert is, aki a korallokat és tüskésbőrűeket Radiata (sugaras állatok) néven 
egyesítette. Csak jóval később, a Ig. sz. második felében ismerték föl a két típus 
közötti nagy különbséget. De akkor is még hosszú ideig tartott, amíg a tüskésbőrűek 
magas törzsfejlődési helyzetével tisztába jöttek. 


146. ábra. A tüskésbőrűek egyedi fejlődése a lárva-állapottól a kifejlett egyedig— oldal- (bal-) 

és felülnézetben (jobboldalt). A felső két rajz a lárvát mutatja, de csak a mellső zacskópárral 

(világos rész). A bélcsatorna (pontozott) még nem csavarodott. A 2. sorban közvetlenül a meg- 

tapadási állapotot, a 3. sorban a nyeles, a 4. sorban a nyeletlen tüskésbőrűleket (utóbbiakat 
fordított állapotban) látjuk (Moore—Lalicker— Fischer nyomán) 

Ahogyan a korallok 4 vagy 6 sugaras részarányossága csak felületes — és vég- 
eredményben ott is a kétoldali szimmetria rejtőzik a mélyben — ugyanúgy áll a 
dolog a tüskésbőrűek ötsugaras szimmetriájával is. Ez egyébként a lárva állapotból 
természetesen következik. 

A tüskésbőrűek ötsugarasan részarányos testfelépítését legjobban a tenger; 
csillagon tanulmányozhatjuk, amelynek karjai egymással 72"-os szöget zárnak be 

I47. ábra. Különböző tüskésbőrílek keresztmetszete — a — tengeri uborka; b — Aigyókarú 

tengeri csillag; c — tengeri csillag; d — tengeri sün; e — az Ősi típusú Edrioaster; f — 

Blastoidea; g — Cystoidea; h — fengeri liliom keresztmetszete (Moore—Lalicker— Fischer 
nyomán) 

Az öt szimmetria sík mindegyike felezi részben az egyik kart, másik oldalán pedig a 
két kar közti részt. Ez a részarányosság azonban nem egészen törvényszerű, mert az 
egyik karok közti mezőben ott fekszik a vízedényrendszer nyílásának, a. hidroporusnak 
a fedőlemeze, a madreporit. Ha pedig megfigyeljük az állat mozgását is, rövidesen 
megállapíthatjuk, hogy mozgása mindig a madreporittól balra eső kar irányában 
történik. Így tehát — a mozgásirány figyelembevételével — van egy olyan szimmetria 
sík is, amelyik az elülső-hátulsó iránynak felel meg. Ez a sík azonban úgy metszi a 
tengeri csillagot, hogy a síktól jobbra eső madreporitnak a sík bal oldalán nincs 
tükörképe. Ez a sík tehát csak a mozgásirány szempontjából szimmetria sík. Fektet- 
hetünk azonban olyan síkot is, amely a madreporiton halad keresztül és felezi a test 
tulsó oldalán levő kart. Ez valóban szimmetria sík, de ilyen csak egy van. Végered- 
ményben a tüskésbőrűekre annyira jellemző ötsugaras részarányosság csak látszólagos, 
szigorúan véve tehát itt is a kétoldali részarányosság az alapforma. 

A tüskésbőrűek látszólagos ötsugaras szimmetriája azonban ennek ellenére 
elgondolkoztató. Vannak tudósok, akik ezt ugyancsak a magasabb törzsfejlődés 
bélyegének tekintik, s kapcsolatba hozzák azzal a ténnyel, hogy a négylábú gerincesek 
ujjainak a száma eredetileg öt. (Talán nem lesz érdektelen itt megemlíteni, még ha 
részletesebb kifejtésére nincs is módunk, hogy egyes szerzők szerint a gerinchúros 
típus egyes neoténiás tüskésbőrűekkel kapcsolatban jött létre.) 

A tüskésbőrűek törzsfejlődésében kétségtelenül fölismerhetjük azt az irányzatot, 
hogy kezdetben a helyhezkötött életmód megszerzésével egyre tökéletesebb ötsuga- 
ras részarányosságot érnek el. Az első, legrégibb helyhezkötött életmódú tüskés- 
bőrűeknek ez a szimmetriája bizony még csak kezdeményében van meg. A fejlődés 
egyik irányában azonban egyre tökéletesebbé válik s valóban teljesnek látszik. Az ülő 
életmódot folytató alakból származtak a tengerekben szabadon mozgó tüskésbőrűek 
akkor, amikor az ötsugaras testfelépítés már világosan kifejezett volt. A szabadon 
mozgó alakok kezdetben valóban ezt a részarányosságot mutatják, sőt a lassú fejlődési 
tempójú alakok változatlanul meg is tartották. Azokon a fejlődési vonalakon, ahol 
gyorsabb ütemben haladt az evolúció, a szabadon mozgó életmódra áttért alakok 
lassan elvesztik az ötsugaras szimmetriát, s visszaalakulnak kétoldalian részarányossá. 
Ma még egy fejlődési ág sem jutott annyira, hogy az újra megszerzett kétoldalian 
részarányos alakon ne lenne meg az ötsugaras szimmetria jól fölismerhető marad- 
ványa. 

A sokféle alak s az alapjában történő életmódbeli változás természetesen részletei- 
ben is nagy különbségeket eredményezett a tüskésbőrűek birodalmában. Időben 
nem együtt élt alakok egymás mellé helyezésével készült a 148. ábra, amely a külön- 
böző életmódot tünteti föl a tüskésbőrűek között. A nyeles tüskésbőrűek, mint a 
kezdetlegesebb csoport képviselői, kezdettől fogva helyhezkötött életmódot folytat- 
tak. Érdekes jelenség törzsfejlődésükben, hogy legfejlettebb szervezettségfi alakkörük, 
a tengeri liliom, a földtörténeti idők folyamán részben a szabadon való szállíttatás, 
sőt a teljesen szabadon való lebegés képességét is megszerezte. Ugyancsak a tengeri 
liliomokkal kapcsolatban figyelhetjük meg azt a már más állatcsoportok (pl. sziva- 
csok, rákok) leírásakor is említett jelenséget, hogy az eredetileg sekélytengeri állatok 
a földtörténeti idők folyamán nagyobb mélységbe húzódtak vissza. A. mélyebb 
tengerekben kevesebb fény és hőmennyiség áll rendelkezésükre. Kevesebb az élő 
aprószervezetek mennyisége is, ehelyett emelkedik az elhalt szerves anyag tömege. 
A víz mozgatottsága is elmarad, úgyhogy a mélytengeri életmód, az ottani környezet- 
nek a sekélytengeritől való eltérése a szervezet jelentős átalakulását hozza magával. 

A szabadon mozgó alakok (Eleutherozoa) között, mint láttuk, vannak iszapba 
ásó, sőt sziklába fúródó alakok, de olyanok is, amelyek a vízedényrendszertől biztosí- 

tott mozgási lehetőséget kihasználva, ambulakrális lábacskáik segítségével szabadon 
mozognak a tengerfenéken. Mozgásuk természetesen egyáltalában nem gyors. Meg- 
jelölt tengeri csillagokról azonban mégis megállapíthatták, hogy néhány év alatt 
eredeti lakóhelyüktől mintegy ezer kilométer távolságra költöztek. Valóban kitartó, 
állandó mozgás kell ilyen hosszú út megtételéhez, ha tekintetbe vesszük a mozgás 
lassúságát. 

Táplálékuk általában apró szerves anyagokból áll. A tengeri uborkák és egyes 
tengeri sünök kedvelik az iszapos aljzatot. Ezek többnyire iszapfalók. Iszapot jut- 


I48. ábra. A tüskésbőrűek főbb típusainak életmódja — a — rögzült életmódú tengeri liliom; 

b — szabadon úszó tengeri liliom; c — ősi tipusú helyhez kötött nyeles tüskésbőrű; d — a 

bimbókelyhűek kihalt csoportja is vögzült életmódot folytatott; e — a legősibb típusú Edrioas- 

teroideák nyél nélkül rögzültek az aljzathoz; f — egyes tengeri siinök félig beássák magukat az 

iszabba, mások viszont (g) teljesen; h — vannak sziklába fúró tengeri sünök is; i — a tengeri 

uborka oldalán hever; j — a tengeri csillag; és k — a kiígyókarú csillag szájnyílásával lefelé 
fordulva szabadon mozgó életmódot folytat (Easton nyomán) 


tatnak szájnyílásukon keresztül bélcsatornájukba, amely annak szerves anyag tar- 
talmát hasznosítja, a többit pedig ismét a külvilágba juttatja. A tengeri liliomok és 
sok más tengeri sün ezzel szemben az erősebb áramlások területét keresi. Ismere- 
tesek a földtörténeti múltból olyan sajátságosan módosult tengeri liliomok is, amelyek 
egész testfelépítése azt igazolja, hogy az állat aránylag erősen áramló vízben élt. Az 
ilyen erős áramlásnak az a jelentősége, hogy a vízzel együtt bőségesen jut szerves 
anyag is szájnyílásába. 

Törzsfejlődésükkel kapcsolatban olvastuk, hogy első fosszilisan ismert képviselőik 
már az alsó kambriumból előkerültek. Az akkor talált típus a karbon közepe tájáig 
élt, s azt a 24 ismert genust, amelyet ezzel az alsó kambriumi alakkal rokonságba lehet - 
hozni, Edrioaster-félék néven szokás összefoglalni (Edrioasteroidea). 

Már volt szó arról, hogy az Echinodermatákat két altörzsre osztjuk : nyeles (Pelmna- 
tozoa) és nyélnélküli alakokra ( Eleutherozoa). Az Edrioaster-féléket — bár nyélnélkü- 
liek — a Pelmatozoák közé sorolják, mert rögzített életmódot folytattak — legalábbis 
nagy részük. : 

Az Edrioaster amolyan laposra sikerült zsömléhez hasonlítható, átmérője 5 cm, 
magassága I cm körüli. Lapos oldalával az aljzathoz nőtt, domború oldalának köze- 
pén volt szájnyílása. Innen 5 kar indult ki, amelyeket a recens példák alapján a víze- 
dényrendszer sugárcsatornái által alkotott ambulakrumokkal azonosítunk. Hátul 


volt a végbélnyílás (I49. ábra, a). 
Az Edrioastert nézegetve el tudnánk képzelni, hogy ősi alakjaként fogható föl 

I49. ábra. A legősibbnek vélt típus, az Edrioasteroidea képviselője az Isorophus (a); az 
Eocrinoidea osztály képviselője a kambriumi Macrocystella (b); a Paracrinoidea típust kép- 
viseli a középső ordoviciumi Camarocystites (c); a Carpoideák közé tartozó Placocystites 
(szilur——devon) alsó (d) és felső (e) oldala (Easton és Moore—Lalicker—Fischer nyomán) 

mind a nyeles tüskésbőrűeknek, mind pedig a nyeletleneknek. Az Edrioaster-félék 
azonban bizonyos mértékig túlspecializáltaknak is tűnnek, s így sokan utódok nélküli 
oldalágat látnak bennük. Ismét más őséletbúvárok szerint a karok kifejlődése alapján 
a tengeri csillagokat származtathatjuk le belőlük. A magunk részéről elsősorban azt 
szeretnénkitt hangsúlyozni, hogy az Edrioasteroideák jelennek meg legelőször a földtör- 
ténetben a tüskésbőrűek közül s annyi mindenesetre bizonyos róluk, hogy rögzített 
életmódot folytattak. 

A nyeles tüskésbőrűek között sok olyan alakkör is van, amely csak a földtörté- 
neti ókor folyamán élt. Így nyugodtan állíthatjuk, hogy a nyeles tüskésbőrűek virág- 
kora a paleozoikum volt, mert azóta már csak a tengeri liliomok élnek, a nyeles tüskés- 
bőrűeknek ez az egyik osztálya. S múltbeli alakgazdagságukhoz viszonyítva ezek is 
erősen megfogyatkoztak. 

A földtörténeti ókor nyeles tüskésbőrűi nagy változatosságban és tömegben ke- 
rültek ugyan elő, de úgy látszik, hogy az eddig ismert típusoknál is sokkal több típu- 
suk élhetett, mert bizony az ősmaradvány-anyagból ismert alakok származástani 
kapcsolataiban sok hézag van még. Azonban az ismert alakok is olyan nagy válto- 
zatosságot mutatnak, hogy a legtöbb rendszerező a nyeles tüskésbőrűek altörzsét a 
már említett Edrioasteroideákon és a ma is élő tengeri liliom (Crinoidea) típuson kívül 
még 5, összesen tehát 7 osztályba sorozza. Jól érezzük, hogy valamennyi osztály jel- 
lemzését pontosan meg kellene itt adnunk, de ez a jellemzés elsősorban úgyis csak az 
alaktani bélyegekre szorítkozhatik — anélkül, hogy ebből a származástani viszonyo- 
kat biztosan földeríthetnénk. Márpedig itt elsősorban az élet fejlődéstörténetének 
vázolása a célunk. Annyit azonban mégis meg kell említenünk, hogy a típusok, az 
osztályok képviselői közötti különbségek a váz részarányosságában, a vázat fölépítő 
táblák szerkezetében, a nyél kifejlődésében, a pórusok elrendeződésében stb. nyilvá- 
nulnak meg. S ebből a szempontból a kombinációk olyan bőségesen fordulnak elő, 
hogy valóban nehéz kihámozni a fejlődés tulajdonképpeni tengelyét. A sokféle alak 
azonban mindenhogyan azt a gondolatot erősíti meg bennünk, hogy az újszájúaknak 
ezek a képviselői is törzsfejlődésükkel messze-messze visszanyúlnak a kambrium előtti 
időkbe. 

A sokféle osztály közül itt először azt szeretnénk röviden bemutatni, amely már 
a középső kambriumban eléri a tengeri liliomok sajátosságait: a jól fejlett nyelet, a 
szabályosan elrendezett táblákból felépített tokot és szabadon mozgó karokat. Az 
igyekezet ebben az Eocrinoidea néven összefoglalt, az ordovicium elejéig élt csoport- 
ban nem járt teljes sikerrel (I49. ábra, b), de kezdetnek mégis jó volt. 

A másik a tengeri liliomokra emlékeztető osztály, a Paracrinoideák csoportja. 
Formaszegény alakkör, csak a középső ordoviciumra szorítkozik. Kelyhének fölépí- 
tése bizony elég szabálytalan s abban is eltér a valódi tengeri liliomoktól, hogy a ke- 
hely tábláit apró nyílások, pórusok törik át (xI49. ábra, c). Mint az Eocrinoideák, ezek 
is rövidesen s utódok nélkül halnak ki. 

Hosszabb életű, a középső kambriumtól a devon elejéig fordul elő a Carboidea 
osztály. Utódjaik ezeknek sincsenek. Egész testszabásukban kiütköznek valahogyan 
a tüskésbőrűek közül. Nyelük egészen rövid, hirtelen kihegyesedő s kelyhük össze- 
nyomott. Az ötsugaras szimmetria hiányzik: kétoldalian részarányosak. Valószínűleg 
elfeküdve éltek a tengerfenéken. Szájnyílásuk a nyéllel szemben, peremükön található. 
A két oldal közül egyik rendszerint domborúbb, mint a másik és nagyobb táblákból 
épül föl. Ezek az állatok általában emlékeztetnek bizonyos mértékig az alacsony fej- 
lődési fokon álló gerinchúrosok egyik-másik képviselőjére (I49. ábra, d, e). 

Azután újabb osztály következik: hol gömb, hol körte, hol meg inkább zsák for- 
májú, szabálytalan alakok lépnek föl az ordoviciumban, mindjárt nagy változatosság- 

ban jelentkeznek s bár már a szilur elején megfogyatkoznak, mégis kitartanak a devon 
végéig. A Cystfoideák ezek. A tüskésbőrű törzsfejlődés ősi, ismeretlen, nyomon nem kö- 
vethető szakaszából lépnek elő az ordoviciumban. Kétségtelenül a nyeles tüskésbő- 
rűek sorába tartoznak, bár nyelük néha alig-alig alakult ki. Vannak köztük többé-ke- 
vésbé szabályosan felépített kelyhű alakok, vannak ötsugaras, de sokszor csak két- 
oldalian részarányos képviselőik is. A vízedényrendszer nyoma néha világosan fölis- 


I50. ábra. Cystoideák — a — rombus alakú pórusrendszer vázlata; b — párosan előforduló 

úgynevezett diplopórusok vázlata (ilyenkor a póruspárok közös udvarkában fordulnak elő); 

c — Echinosphaerites, vezérlő Cystoidea az ordoviciumban (rombus alakú pórusrendszere van) ; 

d — e pórusrendszer nagyított képe; e — a szilurbeli Megacystisnek póruspárjai vannak 
(Beerbower, Easton és Druzsic nyomán) 


merhető, néha alig. Nagyon vegyes alkotású csoportként tűnnek elénk. Egy sajátos- 
ságban azonban mind megegyeznek: nagyon jellegzetesen fejlett pórusrendszerük 
van. Ennek a pórusrendszernek kétféle a kifejlődési formája. Az egyikben a pórusok 
úgy alkotnak rombus alakú mezőket (I50. ábra, a), hogy a rombus nagyobb átlója 
egybeesik két szomszédos táblácska határával. A másik esetben pedig mintegy közös 
kis udvarban, párosával vannak a pórusok (I50. ábra, b). Ezek együttesét hidropórus 
rendszernek nevezik s bizony elég sok fejtörést okoz szerepének tisztázása. Vannak 
ugyanis olyan pórusjáratrészletek, amelyek nem vezetnek a test belsejébe. Egyéb- 
ként a pórusrendszerről az a felfogás, hogy a nem nagyon tökéletesen fejlett víz- 
edényrendszer működését kiegészítve, szerepe a lélegzés szolgálata volt (I50. ábra, c-e). 

A Cystoideákkal kapcsolatosan sok gondolat merült már föl az őslénytanban. 
Származási kapcsolataik kimutatása nagyon nehéz, és eddig még nem is születtek vég- 
legesen elfogadott tételek. Ezért nem is részletezzük itt tovább az elképzeléseket, de 

az egyik érdekes gondolatot megemlítjük. A tengeri sünökön figyelhető meg, hogy a 
vízedényrendszer sugárcsatornáiból az ambulakrális lábacskák — a tokot fölépítő le- 
mezeken keresztül — két ágban lépnek ki s a lemezeken kívül egyesülnek ismét. Így 
az ambulakrális lábacskák kilépésének az ambulakrális mező minden táblácskáján 
egy-egy póruspár felel meg. A felmerült gondolat tehát: vajon nem előfutárai-e a 
Cystoideák páros pórusai, a diploporusok ennek a jelenségnek. 


I5I. ábra. A bimbókelyhílek vagy Blastoideák egyik legismertebb képviselője a karbonbeli 
Pentremites — a — a kehely vekonstrukciója; b — a kehely oldal-, c — alul-, d — felülnézet- 
ben; e — a hydrospivális vendszer vázlata (Easton és Beerbower nyomán) 


Nagyon valószínűtlenül hangzik ez a föltevés, mégis érdekes, mert a fejlődés folya- 
mán sokszor találkozunk azzal a jelenséggel, hogy egymástól távol álló alakkörökben 
is azonos alaktani jelenségek, mintegy , szabvány építőelemek" jönnek létre. 

A bimbókelyhűek vagy Blastoideák osztálya valószínűleg a Cystoideákból ága- 
zott ki. Itt jól fejlett nyéllel és nagyon szabályos ötsugaras szimmetriával találko- 
zunk. Első alakjaik már a középső ordoviciumban kialakulnak, de nagyobb alakgaz- 
dagságuk csak a devonban kezd kibontakozni. Első és legnagyobb virágzásuk az alsó 
karbonban van. A felső karbonban megritkulnak, a permben második virágkoruk kö- 
vetkezik be, de ez után, még a perm vége előtt kipusztulásuk is. 

A bimbó alakú kehely I3 táblából épül fel; ezek 3 sorban helyezkednek el. Az 
alsó sor 3 táblája közül kettő nagy. Úgy tűnik, mintha ez a két nagy tábla 2—2 kiseb- 
ből forrott volna eggyé s így végeredményben az alsó sor is 5 táblából állna, mint a 
másik két soris. Az anbulakrumok pompásan látszanak s valóban semmi további el- 
gondolkoztató nem volna a Blasfoideákkal kapcsolatban, ha nem alakították volna ki 
ún. Aydrospirális rendszerüket. Szépen hajtogatott mészlemezek, amelyek nyilván a 
Cystoideák pórusainak örökségeként alakultak ki. Minden valószínűség szerint ennek 
is a légzésben volt feladata. Kialakulása az ősmaradvány-anyag alapján aránylag 
elég világosan nyomon követhető (I5I. ábra). 

A két világháború közti időben Timor szigetének perm időszaki képződményei- 
ben találtak nagy tömegben Blastoidea maradványokat, amelyek ennek az osztály- 
nak az alakkörét jelentősen gazdagították. Az egész csoport egyik legismertebb és 
kétségtelenül egyik legszebb képviselője egyébként a Pentremites, az észak-amerikai 
karbon rétegek gyakori ősmaradványa. Blastoidea ősmaradványok eddig csak tengeri 
képződményekből kerültek elő. Valószínűleg a tiszta és nyugodt víz volt legkedve- 
zőbb életterük. Többnyire magányos korallokkal, néhány mohaállatkával, pörgeka- 
rúakkal és tengeri liliomokkal együtt találjuk pompás maradványaikat. 

Valamennyi eddig ismertetett nyeles tüskésbőrű típus csak a földtörténet ókorá- 
ban élt. Egyetlen osztályuk van, mint már a bevezetőben említettük, amely leggazda- 
gabban szintén csak a földtörténeti ókorban virágzott, de azóta is megmaradtak alak- 
jai: ezek a tengeri liliomok (Crinoidea). A földtörténeti ókor több ezer fajához hason- 
lítva a mai tengeri liliomok alakgazdagsága bizony eléggé szegényesen hat. 

Érdekes ellentét mutatkozik meg a földtörténeti ókor és újkor Crinoidea képvise- 
lői között abban is, hogy míg a földtörténeti régmúlt alakjai egész életükön át a 
tengerfenékhez rögzítetten éltek, addig a maiak legnagyobb része csak egyedi fejlő- 
désének rövid kezdeti szakaszában él rögzítetten, később szabadon mászkál a tenger- 
fenéken, vagy szabadon úszkál, esetleg idegen tárgyakra tapadva szállíttatja magát. 
Azt is meg kell jegyeznünk, hogy — ha a ma még legáltalánosabban elfogadott osz- 
tályozás szerint az összes eddig leírt Crinoideát 4 alosztályba soroljuk — három alosz- 
tály alakjai korlátozódnak a paleozóikumra, míg a negyedik, ma is élő alosztály csak 
a triászban lép föl. Kétségtelen, hogy a paleozóikus alakok csaknem mind és a mezo- 
zoikus alakok legnagyobb része is a sekély tenger lakója volt. Az elhalt állatok nyél- 
tagjai helyenként nagy mennyiségben halmozódtak föl, s a kísérő fauna, valamint az 
üledék minősége alapján is arra kell következtetnünk, hogy a felhalmozódás a sekély- 
tengerben történt. Ma viszont az állandóan rögzített alakok már nagyrészt a mélyten- 
gerbe húzódtak vissza, és a sekélyvízi faunához inkább azok az alakok tartoznak, 
amelyek csak fiatal korukban élnek rögzítetten. 

Ha alakgazdagság szempontjából ma a tengeri liliomok nem is játszanak nagy 
szerepet, egyedszám tekintetében igen tekintélyes mennyiségben fordulnak elő. Egy 
1882-ből származó adat szerint egy kutatóháló egyetlen fogásával mintegy tízezer 
dÁAntedon példányt hozott felszínre 250—300 m közötti mélységből. A híres Albatros 
tengerkutató expedíció egy-egy hálóhúzásra szintén tonnaszámra halászott ki sza- 
badon úszó tengeri liliomokat. Sekélyvízi tengeri liliomok ma főleg Délkelet- 
Ázsia partjai közelében fordulnak elő, míg Európa és Észak-Amerika körül in- 
kább a mélytengeri alakok uralkodnak. Ha a Nápolyi-öböl nem lenne olyan gazdag 
a sekélyvízi Antedonban, talán nem is lennének a tengeri liliomok olyan jól ismert ál- 
latok. Újabb vizsgálatok szerint a ma élő, nyeles alakok 200 és 5000 m közötti mélysé- 
gekben élnek. A szabadon mozgók sokszor már az apály vonala közelében is megtalál- 
hatók. A hideg tengerekben is előfordul mind a kétféle életmódú alakkör, de azért 
a szabadon mozgók jobban kedvelik a melegebb vizű tengert. A Crinoideák környe- 
zettani viszonyait tárgyaló egyik nagy összefoglaló munkában azt a lemondó megál- 
lapítást olvashatjuk, hogy — kevés kivételtől eltekintve — a tengeri liliomok őskör- 
nyezettanára vonatkozó vizsgálatok nem túl sok eredményt szolgáltatnak. 

Most vizsgáljuk meg azt a kérdést is, hogyan és honnan alakultak ki a tengeri li- 
liomok. Mint minden előbb emlegetett állatcsoportnál, itt is csak úgy tudunk a kér- 
désre válaszolni, ha előbb megismerkedünk alaktani sajátosságaikkal. Nyelük, kely- 
hük és karjaik vannak. De nézzük csak, milyen különbség van mindezek kialakulásá- 
ban a mély és csöndes vízben élő és az erősen mozgatott hullámveréses övben élő alak 
között (I52. ábra). 

A nyél lemezekből, ízekből áll, ezek alakja kerekded, elliptikus, néha ötszögletes, 
közepükön csatorna húzódik át. Minden nyéltagot minden oldalról élő szövet vesz 
körül, s ezért lehetséges, hogy a nyéltagok vastagodhassanak, újak iktatódhassanak 
közbe. S főleg ez az a tény, amely lehetővé teszi a nyél nagyfokú mozgékonyságát. 

A kehely csésze alakú, a nyél a csésze domború oldalához kapcsolódik, amely a 


szájnyílással ellentétes (aborá- 
lis) irány. A nyél másik vége 
hol gyökérszerűen elágazó, hol 
kivékonyodó, máskor ismét 
horgony alakú. 

A csésze alakú kehely vég- 
eredményben két részből áll. 
Az alsót egymás fölött követ- 
kező sorokban elrendezett táb- 
lácskák építik föl. Ez a batina. 
A kehely felső része a tegmen, 
nem mindig épül föl táblács- 
kák szorosan zárt csoportjából, 
néha a fedő csak bőrnemű, 
máskor ismét a bőrben csak 
lazán állanak a táblácskák. A 
tegmen közepén nyílik a száj- 
nyílás, egy sugárközti részben 
pedig a végbélnyílás és a víz- 
edényrendszer. A végbélnyílás 
fölé meghosszabbító cső is ke- 
rülhet (I53. ábra). 

A kehely alsó és felső ré- 
szének határától indulnak ki a 
karok. Felépítésük egysoros. 
Feljebb elágazhatnak, néha 
igen sokszorosan is. 

A szájnyílásból befelé ve- 
zető bélcsatornát öleli körül a 
vízedényrendszer — körcsator- 
nája s ebből indulnak ki a su- 
gárcsatornák a karokba. A víz- 
edényrendszernek ebből az el- 
rendezéséből világos, hogy a 
tengeri liliomok karjai nem 
azonosak azokkal a karszerű 
szervekkel, amelyek az ősibb 
jellegű nyeles tüskésbőrűek 
kelyhéből indulnak ki. Ebből 
arra kell következtetnünk, 
hogy a Cystoideák és Eocrinoi- 
deák kelyhének a tengeri lilio- 
mok kelyhe és karjai együtte- 
sen felelnek meg. Azok a karok 
(brachiolák), amelyek az ősi 

I52. ábra. A mélyvízi (a — Rhenocrinus) és a Juellám- 

verésben élő (b — Eugeniacrinites) tengeri liliom test- 

szabásában jelentős különbségek vannak (K. Ehrenberg 
nyomán) 


I53. ábra. Tengeri liliom felépítésének vázlata — a — 

külső, b — belső nézet. A külső nézet a nyélhez ízülő ke- 

hely táblácska elemeit és a karokat, a belső pedig az emész- 

tővendszert (pontozva) és a vízedényrendszert (sötét) tün- 
teti fel (Beerbower 1yomán) 

nyeles tüskésbőrűeknél megvannak, hiányzanak a tengeri liliomoknál, úgyhogy a 
nyeles tüskésbőrűek e csoportjának származása a brachiolák nélküli ősökből in- 
dult. A brachiolák funkcióit a tengeri liliomokon a karok veszik át. 

Mindez nagyon valószínűnek és ésszerűnek hangzik, de — sajnos — egyúttal any- 
nyit is jelent, hogy végeredményben mindeddig nem ismerjük a tüskésbőrűeknek azt 
az ősi típusát, amelyből a tengeri liliomok származása kiindult. Egyébként pedig már 
ordoviciumbeli föllépésükkor 3 élesen különböző alosztály képviselőiként jelennek 
meg. Törzsfejlődésük kezdete tehát nagyon régi időkbe nyúlik vissza. A legváltozato- 


I54. ábra. Tengeri liliomok — a — Eucalyptocrinites kelyhe a karokkal; b — az Encrinus 

liliiformis nyéltagjai helyenként nagymértékben halmozódnak fel és ún. trochitás mészkövet 

alkotnak; c — az Antedon nyeléről levált és szabadon úszó életmódot folytat, s a kehely alján 

kialakult cirrusok segítségével néha úszó tárgyakra vögzülve , szállíttatja" magát (Easton és 
Zittel nyomán) 


sabb alakokkal találkozhatunk mindjárt szinte az első ősmaradványok között, ame- 
lyek aztán a karbonban érik el virágkorukat, s a perm végével teljesen kipusztulnak. 
Egyetlen csoportjukról sejthető, hogy típusai a triászban kibontakozott 4. alosztály 
képviselői. Ezek azután mindmáig kitartottak ugyan, de formagazdagságuk messze 
elmarad a földtörténeti ókorbeli alakoké mögött. 

A tengeri liliomok igen nagy változatossága a különböző életmódokhoz és kör- 
nyezeti hatásokhoz való alkalmazkodásuk roppant sokféle képét mutatja, s így a 
tengeri élővilágnak egyik legérdekesebb csoportját alkotják. 

A mai alakok fejlődése a mélytengeri területek meghódítására és a szabad 
mozgás visszanyerésére irányul (I54. ábra). 


Szabadon mozgó tüskésbőrűek 


Hallottunk már a puhatestűek tárgyalásakor arról a rendkívül fontos leletről, 
amelyet a dán Galathea expedíció Io952. évi útján szerzett. , Élő kövületet" hozott föl 
a kutatóháló több ezer méteres mélységből, s Lemche, a kitűnő dán zoológus, ezt az 
alakot Neopilina néven vezette be a tudományba. Olvastuk azt is, hogy a Neopilina 
rengeteg új adatot és szempontot jelentett a puhatestűek törzsfejlődési viszonyainak 
tisztázása szempontjából. 

Nos, a szabadon mozgó tüskésbőrűek ( Eleutherozoa) törzsfejlődési viszonyainak 
tisztázásához is igen fontos adatokat szolgáltatott egy újabb , élő kövület". Illetve 

— sajnos — nem élő kövület. Azért kellett előbbi mondatunkat helyesbíteni, mert 
a szóban forgó maradvány talán már száz éve a világhírű londoni British Museum 
egyik leltári tárgya, amelynek jelentősége csak Fell új-zélandi zoológus egyik Ig62- 
ben közölt cikke nyomán vált világossá. A maradványt már 1871I-ben leírta Gvey, 
a Platasterias lateradiata nevet adta neki, és a tengeri csillagok közé sorolta. Ez a 
maradvány is a Mexikó körüli tengerekből került a British Museum gyűjteményébe, 
de — amennyire a rendelkezésünkre álló rövid híranyagból megállapítható — minden 
közelebbi helymeghatározás nélkül. Grey adatait 1889-ben (a híres Challenger kutató- 
expedíció munkálataival kapcsolatosan) Sladen tanulmányozta, s a Platasteriast a ten- 
geri csillagoknak egy másik családjába osztotta. Ezután mindaddig a British Muse- 
um gyűjteményében feküdt a maradvány, amíg Fell nem kezdett foglalkozni a ten- 
geri csillagok karjainak növekedési törvényszerűségével. S ekkor derült ki, hogy azok 
a tengeri csillagok, amelyek családjába Sladen a Platasteriast besorolta (Luidiidae), 
minden más tengeri csillagtól eltérően, a kígyókarúak törvényszerűségei szerint nö- 
vesztik karjaikat. A Platasterias maradványának egy részét vizsgálva, bonyolult és 
nehéz preparálás után Fell azt is felismerte, hogy ez a maradvány sem a tengeri csil- 
lagokhoz, sem a kígyókarúakhoz nem tartozik, hanem olyan jellegei vannak, ame- 
lyek alapján az eddig csak az ordoviciumból ismert Somasteroideák sorába kell he- 
lyezni! Ezért mondjuk a Platasterias lateradiatát is élő kövületnek, mert hiszen álta- 
lánosan vallott nézet szerint a Somasteroideák csak az ordoviciumban éltek, s már az 
ordovicium vége előtt ki is pusztultak. Most pedig látjuk, hogy még mindig élnek kép- 
viselőik, s talán valamelyik legközelebbi kutatóexpedíció ismét számos példánnyal 
fogja gazdagítani a tudományt, és hozzájárul majd ahhoz, hogy a tüskésbőrűek vagy 
legalábbis a szabadon mozgók ismeretét újabb adatokkal egészíthessék ki. 

Bevalljuk, hogy Fell tanulmánya nagyon föllelkesített bennünket, mert éppen 
arról győzött meg, hogy a további tudományos kutatás még nagyon-nagyon sok olyan 
új eredményt érhet el, amely nagymértékben segít tisztázni majd az állatvilág törzs- 
fejlődésének történetét. Ez az eset igazolja, hogy nemcsak újonnan, esetleg több ezer 
méteres tengermélységből előkerült alakok alapján juthatunk nagyon lényeges, eddigi 
tudásunkat elvi vonatkozásban is kiegészítő ismeretekhez, hanem az évtizedek, sőt 
évszázadok során gyűjtött múzeumi anyagok újravizsgálatával is. 

Szóltunk az előbb a Somasteroideákról. Vizsgáljuk meg, hogy e nehezen kimond- 
ható latin névnek milyen tartalma van. 

A szabadon mozgó, nyél nélküli tüskésbőrűekről, az Elewtherozoákról már hallot- 
tuk, hogy ezeket a tüskésbőrűek (Echinodermata) egyik altörzsének tekintjük. En- 
nek ismét három osztályát szoktuk megkülönböztetni : a tengeri uborkákat (Holothu- 
riotdea), a csillagállatokat (Stelleroidea) és a tengeri sünöket (Echinoidea). A Somas- 
teroideákat a csillagállatok egyik alosztályának tekintjük. A csillagállatok további 
alosztályai még a tengeri csillagok ( Asteroidea) és a kígyókarúak (Ophiuroidea) . Van- 
nak kutatók, akik a kígyókarúakat önálló osztálynak tekintik, s származástanilag 
közelebbi rokonaiknak tartják a tengeri sünöket, mint a tengeri csillagokat. 

A Somasteroideák többnyire olyan alakoknak számítanak, amelyek a nyeles tüs- 
késbőrűektől származtak, és mintegy az egész Eleutherozoa altörzs kiindulási cso- 
portját képviselik. Másrészt azonban olyan elképzelések is vannak, hogy a tengeri sü- 
nök nem származtathatók a Somasteroideáktól, hanem ősibb, még nyeles tüskésbőrű- 
ekre vezethetők vissza. Ugyanígy a tengeri uborkákat is közvetlenül a nyeles tüskés- 
bőrűekből származtatják. Abban általában mind megegyeznek a nézetek, hogy a ten- 
geri csillagok a Somasteroideák leszármazottai, de már a kígyókarúakról azt állapí- 
tották meg, hogy vagy a Somasteroideákból, vagy pedig abból az ágból fejlődtek ki, 
amely a nyeles tüskésbőrűektől a tengeri sünök felé vezet. 

A kétféle nézet közül az egyik pusztán az ősmaradvány-anyag, a másik pedig 
csak a ma is élő alakok alapján jött létre. A zoológusok ugyanis a lárva vizsgálatához 
is hozzájuthatnak (a felnőtt állat lágy részein kívül), s így a lárva állapot figyelem- 
bevételével vonják le következtetéseiket. 

Ismerkedjünk meg mi is kissé a szabadon mozgó tüskésbőrűek főbb típusaival. 
Kezdjük először azzal az ősi, Somasteroidea néven összefoglalt típussal, amelyről a 
legközelebbi múltig az volt a föltevés, hogy már a devon legelején kihalt. Vázuk 


I55. ábra. A Somasteroidák képviselője a Villebrunaster (a) franciaországi alsó ordoviciumi 

rétegekből; b — szentmargitai Pentagonaster milleri tengeri csillag; c — a ma élő Asterias, 

vészben felnyitott karokkal; d — Asteroidea kar keresztmetszete (alul középen halad az ambu- 

lakrális csatorna, a kart fölépítő lemezek külső oldalán, ebből jut két oldalra a víz a fehérszínű 

ambulakrális lábacskákba, amelyeknek a! vázon belül eső része az ampulla) (Ehrenberg, 
Telegdi— Roth és Moore—Lalicker—Fischer nyomán) 


ötszögletes ; külön karokról itt még nem beszélhetünk. De voltak váltakozó sorokban 
elhelyezkedett ambulakrális táblácskáik. A felső oldalon ferdén futó, léc alakú táblá- 
kat figyelhetünk meg; ezeket virgaliumnak hívják. A sugárcsatornák mély barázdá- 
ban fekszenek az ambulakrális mező közepén. A további törzsfejlődés során a virgaliu- 
mok helyett peremi táblácskák, marginaliák alakulnak ki, amilyeneket csupán a 
valódi tengeri csillagok egyes alakjain látunk (I55. ábra, a). 

A valódi tengeri csillagok — mint föntebb már olvastuk — a kutatók általánosan 
elfogadott megállapítása szerint a Somasteroideákból származtathatók. A valódi 
tengeri csillagok (ÁAsteroidea) központi korongjából fokozatosan keskenyedő 5 kar 
indul ki. A karok száma néha az 5-nek a többszöröse is lehet. Ez valamennyiük közös 

sajátsága. De ezzel ellentétben vannak eltérő jellegeik is. Egyes tengeri csillagoknak 
nincs madrepora lemeze, másoknak — a , normális"-tól eltérően — a szájnyílása 
oldalán van, míg a legtöbbön a szájnyílással ellentétes oldalon található. A testet 
védő lemezek nem függenek össze egymással szorosan, éppen ezért az állat halála 
után többnyire széthullanak, s így az Asteroideák maradványai aránylag ritkák. 
Sokféleségük abban is megmutatkozik, hogy egyeseken nagy peremi táblácskákat 
(marginaliákat) , másokon meg csak kicsinyeket találunk. Általában a karok táblács- 
kái a törzsfejlődés folyamán kisebbekké válnak, ami valószínűleg nagyobb moz- 
gékonyságot biztosít a karoknak. Különben a zoológusok a lágy testben is jelentős 
eltéréseket figyelhettek meg, s bizony a tengeri csillagok nagyon sok érdekességet 
jelentenek számukra. Miután ősmaradványokként aránylag ritkák, egy-egy jobb 
megtartású, teljesebb alakjuk valósággal világhírnévre tesz szert. Így pl. a Szent- 
margitáról előkerült Pentagonaster mülleri (155. ábra, b) a híres bécsi őséletbúvár, 
Abel tankönyvében is szerepel. Ennek karjai nem válnak el a központi korongtól, 
míg más alakoké (155. ábra, c) világosan elkülönülnek. A karok fölépítése eléggé 
bonyolult és jellegzetes (I55. ábra, d). 

A Somasteroideákat és az Asteroideákat egy harmadik csoporttal, a kígyókarú 
tengeri csillagokkal vagy röviden kígyókarúakkal (Ophiuwroidea) együttesen szoktuk az 
Eleutherozoák ÁAsterozoa (csillagállatok) osztályában egyesíteni. Miután az első két 
csoporttal megismerkedtünk, vessünk egy pillantást a kígyókarúakra is. Szárrnazásuk- 
ról már hallottuk, hogy vagy a Somasteroideákra vezethetők vissza, vagy pedig 
közvetlenül a nyeles tüskésbőrű ősökre. Az előbbit fogadják el általánosabban, és 
azt mondják, hogy a kígyókarúak a valódi tengeri csillagokéval ellenkező irányban 
történt fejlődéssel alakultak ki. A kígyókarúakon jól megkülönböztethető központi 
korong van, amelyből a , kígyókarok" kiindulnak. A vékony karok kígyózó mozgása 
egészen elüt a tengeri csillagok mászó mozgásától. A karok kígyózó mozgása a 
fiatal egyedeket még úszásra is képessé teszi. 

A test központi korongjának szájnyílással ellentétes (aborális) oldalán csak 
apró kis mésztestecskék vannak. Nyílást sem találunk ezen az oldalon, mert a kígyó- 
karúaknak nincs végbélnyílása, a madrepora lemez pedig az alsó oldalon van — ott, 
ahol a szájnyílást is találjuk (orális oldal). A szájnyílás az alsó ; 
oldal központjában helyezkedik el. 

Nagyon érdekes megfigyelni a karok táblácskáinak törzs- 
fejlődési egymásutánját. Kezdetben kisebb lemezek veszik körül 
a sugárcsatornát, s ezt csak részben borítják be. Az ambulakrá- 
lis lábacskák ampullákkal kapcsolatosak. A következő stádium- 
ban az ampullák még megvannak, a karok táblácskái részben a 
megnagyobbodnak, s belül nagy lemezek teljesen körülveszik 
a sugárcsatornát. Végül a törzsfejlődés legmagasabb fokán négy 
külső lemez alkotja a vázat, belül pedig egységes , csigolyává" 
forrt vázdarabok találhatók. Vagy ezekben mint alagútban 
halad a sugárcsatorna, vagy pedig ezek alsó — szájnyílási — 


IS56. ábra. A kigyókarú csillagok karjának módosulása a törzsfejlő- 
dés folyamán — a — ősi állapotban a sugárcsatorna a kar aljának kö- 
zepén még nemteljesen körülzárt, s az ambulakrális lábacskáknak am- 
bullái vannak; b — később a sugárcsatornát páros ambulakrális le- 
mezek ölelik körül. (Ezek oldalsó üregeiben helyezkednek el az ambu- 
lakrális lábacskák ampullái); c — a legfejlettebb állapotban a sugár- 
csatorna a , csigolya" közepén halad végig, s az ambulakrális lábacs- 
káknak már nincs ampullája (Beerbower nyomán) 

oldalán vana csatorna számára bevágás (I56. ábra). Az egyes , csigolyák" mozgé- 
konyan ízesülnek egymással, s biztosítják a karok kígyózó mozgását. Az ambulakrális 
lábaknak ezeken az alakokon már nincs ampullája, s maguk az ambulakrális lábak sem 
mozgásszervek többé, hanem érzékszervek. 

Sőt, ha még egy lépéssel visszatekintünk az első stádium elé, azt látjuk, hogy a 
karok , ízenként" 4 táblából állanak. A középső kettő öleli körül a sugárcsatornát, 
amelyből — természetesen ott is ampullával — a lábacska kiindul. Ezt a típust, a 
karnak ilyen természetű alkotását egyesek külön osztályra jellemzőnek találják: 


I57. ábra. Az , Auluroidea"-tiípusú karváz keresztmetszete 

(a); b — az Auluroideák közé sorolt Aspidosoma egyik karja 

a szájnyílással ellentétes oldalról (az a ábrában a világos a 

kart felépítő lemezeket, a pontozás az ambulakyális rendszert, 

a nagy pontok a kültakarót, a két fekete vonal pedig két tüs- 
két jelent) (Telegdi—Roth nyomán) 


Auluroidea. Az Auluroideák egyéb jellegükben leginkább a kígyókarúakkal egyeznek 
meg, néhány alakjuk pedig jobbára a tengeri csillagokhoz hasonlít. Így az Auluroidea 
néven összefoglalt osztály származástani egységét sokan kétségbevonják, s a karváz 
kialakulásának ezeken látható módját egyszerűen ősi jellegűnek veszik, s nem választ- 
ják el ezt a típust külön osztályként (I57. ábra). 

A kígyókarúak gyakrabban ássák be magukat a tengerfenék iszapjába, mint a 
tengeri csillagok. Ezért aztán maradványaik is valamivel gyakoribbak emezekénél. 
Persze, arról egyik osztály esetében sem lehet szó, hogy sok maradványukkal számol- 
hassunk, hiszen a fosszilizáció lehetősége már eleve igen csekély. Újabban néhány 
kutató iszapolási anyagban is felismerni vélte tengeri csillagok és kígyókarúak 
egyes apró táblácskáit. De bizony ezek is a ritka maradványok közé tartoznak. 

Ámikor a nyeletlen tüskésbőrűek származási viszonyait említettük, utaltunk 
már arra, hogy egyes nézetek szerint a kígyókarúak és a tengeri sünök között igen 
közeli rokoni kapcsolatok vannak. Ezt a szoros kapcsolatot elsősorban a zoológusok 
hangoztatják, s feltevésüket a kígyókarúak és a tengeri sünök lárváinak nagyfokú 
hasonlóságára alapozzák. : 

Az ősmaradvány-anyag alapján ez a feltevés nem nagyon látszik valószínűnek. 
Ugyanis csaknem teljesen azonos a két csoport földtörténeti megjelenésének ideje. 
De van egy másik meggondolásra késztető tény is, ami amellett igen érdekes is. 
Gondoljunk csak arra, hogy a csillagállatok mennyire tökéletesen tükrözik — leg- 
alábbis nagy vonásokban — a sugaras részarányosságot: pedig szabadon mozgó 
életmódra tértek vissza a nyilván rögzített életmódú nyeles tüskésbőrűekből kiindult 

származásuk folyamán. Ezzel szemben a tengeri sünök, amelyek ugyancsak rész- 
arányos és rögzített életmódot folytató alakokból származtathatók és törzsfejlődésük 
kezdetén még megg is őrizték a sugaras részarányosságot, később kétoldalian szimmet- 
rikusakká váltak. A törzsfejlődés vonala tehát erősen elüt egymástól a két csoport- 
ban: ellentétes irányú! 

A tengeri sünöknek (Echinoidea) nincsenek karjaik. A vázelemek zárt tokot 
alkotnak, amelynek táblácskái a törzsfejlődés legelején néhány alaknál mozgat- 
hatóan kapcsolódtak, egyébként azonban szorosan, nem mozgathatóan ízesülnek 
egymással. i 

Az egyedi fejlődés folyamán a táblácskák a szájnyílással ellentétes (atborális) 
oldalon kezdenek kialakulni. Ezt az oldalt a magyar szaknyelv felzetnek is nevezi. 
Ennek középpontjában foglal helyet a végbél kilépésére szolgáló nyílás, a $erifroct, 
persze csak az ősibb jellegű, a sugaras szimmetriát még megőrzött alakokon. Itt a 
végbélnyílást két körben elrendezett táblácskák veszik körül. A belső kör öt táblács- 
kája az ambulakrális sugarak közötti mezők, az interambulakrumok tengelyében 
fekszik. Négy közülük az ivartermékek kivezetésére szolgál, míg az ötödik a víz- 
edényrendszer lemeze, a madrepora lemez vagy madreporit. Ezen a szitaszerűen áttört 
lemezen keresztül jut be a víz a vízedényrendszerbe. A külső kör lemezei ambulak- 
rálisan fekszenek, azaz az ambulakrális mezők tengelyében. Ezeket a belső kör 
genitális táblácskáival szemben ocelláris táblácskáknak nevezzük, mert ezeken fény- 
érző szervek találhatók. A tengeri sünöknél ezektől indul fejlődésnek, mintegy dél- 
körök mentén az ambulakrumok és interambulakrumok mezőinek táblácskasora az 
, alzat"-on (az állat alsó része) található szájnyílás irányában. Így többé-kevésbé 
gömbölyded alakú váz jön létre. A táblácska-sorok száma a törzsfejlődés korai 
szakaszában még nem egységes, később azonban állandóvá válik, akkor minden 
ambulakrális és minden interambulakrális mezőt egyaránt 2—2 táblácska-sor épít föl. 
Az egész váz tehát, minthogy 5 ambulakrális és 5 interambulakrális mező van, 
összesen 20 táblácska-sorból áll. Az ősi alakokon mind az ambulakrális mezőket, mind 
az interambulakrumokat rendszerint jóval több táblácska-sor építi föl. A táblácska- 
sorok száma szerint szokták a tengeri sünök (Echinoidea) osztályát két alosztályra 
osztani: Palechinoidea és Ewechinoidea. 

A Palechinoideákban a délkörök szerint elrendezett táblácska-sorok száma mindig 
több, mint 20. Kivétel csak a Bothriocidaris, amelynek interambulakrális mezőit 
csak I—I táblácskasor alkotja, és így egész vázában csak 15 táblácska-sor figyelhető 
meg. Ezt az ordoviciumban gyakori alakot tehát külön is meg kell vizsgálnunk. Vele 
egy időben már éltek olyan tengeri sünök, amelyeknek rendszertani helyéhez nem 
férhet kétség. A Bothriocidaris sajátságos fölépítése ezért újabban a szakembereket 
arra a gondolatra vezette, hogy ebben az alakban a tüskésbőrűek törzsfejlődésének 
valahol vakon végződő ágát lássák, amely talán még leginkább a kezdetleges álla- 
potú nyeles tüskésbőrűek valamely csoportjával hozható kapcsolatba (I38. ábra, a). 

Az ősi szabású tengeri sünök sorából mindjárt itt említjük meg a jellegzetes 
alakú és immár minden kétséget kizáróan a valóságos tengeri sünök közé tartozó 
Melonechinust (158. ábra, b). Ez a sárgadinnyére emlékeztető kis tengeri sün a karbon- 
időszak folyamán élt. Vastag váza igen jellemző. A Melonechinus rokonságában a 
törzsfejlődés iránya az ambulakrális sorok számának növekedése felé tart. Ebből a 
szempontból jelent érdekes formát ez az alak. 

A szabályos és már pontosan 20 táblácska-sorból alkotott házú alakok egyik 
legszebb képviselője a Cidaris (x58. ábra, c-d). Ebben az anbulakrumok két táblácska- 
sora keskeny szalag alakjában jelentkezik, míg az interambulakrumok táblácskái 
nagyok és díszesek. Bütykök találhatók rajtuk, s ezekhez ízesülnek külön izmok 

segítségével a sokszor igen változatos alakú tüskék (r58. ábra, e). A nagy, sokszor 
xIo cm-es hosszúságot is elérő tüskék az állat helyváltoztatásában és védelmében 
játszanak szerepet. Keresztmetszetük csodálatosan szép finom szerkezetű. Vannak 
azután kisebb tüskéik is. Ezek részben a nagy tüskék tövében úgy helyezkednek el, 
hogy azok izomszalagjait védjék, részben az egész felületet beborítják. 
Ismeretesek igen apró, módosult tüskék is, — ezeket pedicellariáknak nevezzük 


I58. ábra. A bizonytalan rendszertani helyzetű Bothriocidaris vázát (a) csak r5 táblácskasor 
építi föl; b — a Melonechinus váza dinnyére emlékeztet; Cidaris a szájnyílás felőli 4 és 
oldalnézetből (d); e — különböző Cidaris tüskék (Moore—Lalicker—Fischer nyomán) b 


(159. ábra, a-b). Apró, kis módosult tüskék, amelyek sokszor méregmirigyekkel is 
kapcsolatosak. Míg a nagyobb tüskék meggátolják, hogy a vázra más, nagyobb 
élőlények telepedhessenek s Így az állat életfunkcióit veszélyeztessék, addig a pedicel- 
lariák az apróbb organizmusokkal szemben védik a tengeri sünt. Megakadályozzák, 
hogy lárvák a váz felületén megtelepedhessenek, de ugyanúgy azt is, hogy az apró 
szerves, rothadó törmelék a tüskék közé, a váz felületére kerülhessen. Ezért a pedi- 
cellariákat a mohaállatkák aviculariáival szokták összehasonlítani. A pedicellariák 
feladatai közé tartozik a madreporalemez környékének tisztántartása is. A szabályos 
tengeri sünök végbélnyílása ugyanis a , felzet" középpontjában található s közelében 
van a madreporalemez is, amely a víznek az ambulakrális rendszerbe való bejutását 
teszi lehetővé. A pedicellariák feladata, hogy a végbélnyíláson kikerülő ürülék apró 
részecskéit a madreporalemez közeléből eltávolítsák. Agassiz már a múlt században 
hosszas megfigyeléseket végzett e téren, s azt Írja, hogy egyenesen csodálatos az az 
ügyesség és rendszeresség, amellyel a pedicellariák ezt a munkát végzik. 

Az ambulakrális táblácskák tüskéi általában kisebbek, mint az interambulak- 

rálisoké. Ezek között találunk olyanokat is, amelyek mintegy fedőként védik az 
ambulakrális lábacskákat. Ez utóbbiak ugyanis csak az ambulakrális táblácskák 
pórusain keresztül léphetnek a külvilágba. j 

Az ambulakrális táblácskákon ugyanis mindig felismerhetők azok a nyílások, 
pórusok, amelyeken keresztül az ambulakrális sugárcsatornából kiinduló ambulakrális 
lábacskák kilépnek. A tengeri sünök 
sugárcsatornái és lábai helyzetének 
változása a törzsfejlődés folyamán 
jól nyomon követhető. 

A rögzített életmódú tüskésbő- 
rűek sugárcsatornái külső lefutá- 
súak. A tengeri sünök ordoviciumi 
alakjain mintegy átmeneti állapotot 
figyelhetünk meg. A sugárcsatorna 
mint a nyeles tüskésbőrűeken, még 
ezeken is árokban fekszik, de kívül- 
ről már föléje nőttek az ambulakrális 
táblácskák, úgyhogy maga a sugár- 
csatorna a váz belső oldalára került. 
A törzsfejlődés további folyamán 
először a táblácskák belső peremei 
redukálódnak, majd egészen vissza- 
fejlődnek, eltűnnek. Így a sugárcsa- 
torna először belső vályúban halad, 
később pedig, a percmek teljes eltű- 
nése után szabadon. 

A sugárcsatornából kiágazás ve- 
zet az ampullához, amelyből a víz 
az ambulakrális lábacskába jut. A 
legősibb alakokon a lábacskák még 
egy póruson keresztül jutnak a test 
felületére, de a fejlődés további me- 
netében az ampullából két ág indul 
ki, két póruson keresztül, s a két 
ág csak a táblácska külső felületén 


egyesül az ambulakrális lábban (I59. — I59. ábra. a — háromrészes, és b — kétállkap- 
ábra, c-d-e). csos pedicellaria, — mindkét rajzon eEYEBY vész- 

j SG sa ; letet külön is bemutatunk; c — az őst jellegű ten- 
A Cidaris esetében természete- geri sün sugárcsatornája a táblácska belső oldalán 
sen már ezt az utolsó állapotot figyel-  felyezkedik el, s mintegy alagútban halad, az am- 
hetjük meg. bulakrális ltábacska pedig egy póruson át lép hi; 


Ugyancsak Cidarisunkat hasz- d-7-a csatornát beliülről már csak csökevényes pé- 
4] zs B Regi rem veszi körül, az ambulakrális lábacska ket pó- 
náljuk föl arra is, hogy a tengeri sün ruson át lép ki; e — a vázon belül a sugárcsatorna 


szerveinek elhelyezkedéséről általá- már nem fekszik vályúban (Beerbower nyomán) 
nos képet szerezzünk magunknak 
(I60. ábra). . 

. Az ,alzat" középpontjában van a szájnyílás. Ennek belső oldalán találjuk a 
tengeri sünök rágókészülékét. Alakjában hasonlít valami lámpához s miután ezt a 
rágókészüléket már ÁAristoteles is leírta, Aristoteles lámpásának nevezik (I6r. ábra). 
Meglehetősen egyedülálló a maga nemében, és nemigen hasonlítható össze semmiféle 
más állattípus rágószervével. A bonyolult készülék mintegy 40 különböző részből 

áll, s ezt a sok részt több, mint 60 izom mozgatja. Az ötsugaras részarányosság azon- 
ban az Aristoteles lámpásán is jól fölismerhető. 

A rágókészülék izmainak részbeni tapadási helyeiül a váz szájnyílásának belső 
peremén rágószerv körüli gyűrű is kialakul. Ennek az ambulakrális mezőkben kis 
fülecskéi is vannak, azaz a gyűrű felszínéből erősebben kiemelkedő lemezrészek. 
A Cidarisnak ugyan nincsenek ilyen fülecskéi, de a többi szabályos sünben mindig 
megtalálhatók. 

Rágószerv persze csak abban az esetben 
lehetséges ilyen elrendezésben, ha a rágószerv 
az , alzat" közepén helyezkedhetik el. Csak- 
hogy a törzsfejlődés folyamán ezen a vonalon 
a tengeri sünök jelentősen megváltoznak. A 
szabadon mozgó életmódra való áttérés beha- 
tásának tulajdonítjuk, hogy a tengeri sünök 
egyik csoportja elveszti ötsugaras részará- 
nyosságát és kétoldalian szimmetrikussá vá- 
lik. Ilyenkor a szájnyílás is elmozdul központi 
helyzetéből, és ennek következményeként el- 
160. ábra. A Cidaris belső szervezete —  — veszti Aristoteles lámpását is. A legősibb ala- 
az emésztőrendszervel, a vízedényrend- " kokon még nem alakult ki s csak a tökéletes 
szerrel, 2 ambulakrális lábacskával, ésa — szimmetria létrejöttekor jelenik meg az ősi, 

rágószervvel (Beerbower uyomán) m 4 4 : 

egyszerű állkapocsból az ötsugaras szimmet- 
riájú rágókészülék, hogy azután a testalak 
részarányosságának változásával ismét eltűn- 
jék. Ebben a példában egy szerv törzsfejlő- 
dési változásainak egymásutánját nagysze- 
rűen látjuk magunk előtt, annál is inkább, 
mert itt csak nagyvonásokban vázoltuk a rá- 
gószerv változásait, azonban a részletek — 
amelyek ismertetése itt túl messzire vezetne 
— a maguk aprólékosságában még világosab- 
ban és érdekesebben szemléltetik az egész fo- 
lyamatot. 

Az említett Cidaris vázát, mint láttuk, 
20 táblácska-sor építi föl. Így ez az alak a 
tengeri sünöknek Ewxechinoidea alosztályába 
IÓI. ábra. Aristoteles lámpásának neve- . tartozik már. Tudjuk, hogy vannak P alecii- 
zik a tengeri sünök sok mészlemezből  noideák is, amelyeken a táblácska-sorok szá- 
összetett rágókészülékét (Moore—La- ma 20-nál több, ill. egy típusnál 20-nál keve- 

licker—PFischer nyomán) sebb. Az Exwechinoideákat részarányosságuk 

szerint a szabályos (Regwlares) és szabályta- 

lan (Irregulares) tengeri sünök rendjére osztjuk föl. A Cidaris pompás váza nagyon 

szépen tükrözi az ötsugaras szimmetriát, s így ez a nemzetség, természetesen, a sza- 
bályos tengeri sünök közé tartozik. 

A határ a szabályos és szabálytalan tengeri sünök között nem nagyon éles. 
Az élővilág rendszerezésében sokszor kell kissé önkényesen megvonni a határokat, 
egyszerűen megállapodásszerű elhatárolásokat eszközölni. Hiszen tudjuk, hogy a 
törzsfejlődés folyamán az átalakulás, az új típus megjelenése sokszor úgy történik, 
hogy csak egy vagy néhány szervben következnek be változások. A különböző szer- 
vek fejlődési irama különböző lehet. Így a szabálytalanság kezdetéül a tengeri sünök 


338 


törzsfejlődésében a végbélnyílásnak a , felzet" középpontjából a hátulsó interambula- 
krális mezőbe való elmozdulását tekintjük, függetlenül az elmozdulás mértékétől, 
amely igen különböző lehet. Ha a szabálytalan típusú sünök kialakulásakor a közép- 
pontból való kimozdulás még nagyon kicsi is, a törzsfejlődés folyamán — amint 
erről már volt is szó — annyira mehet, hogy a végbélnyílás is az , alzat" oldalára 
kerülhet. 

A végbélnyílás áthelyeződésével 
megindul az ötsugaras szimmetria 
átalakulása kétoldalivá. A kétolda- 
lian részarányos forma kialakulása 
a szabálytalan sünök törzsfejlődésé- 
nek egyik jellemző vonása. A sza- 
bálytalan tengeri sünök — úgy lát- 
szik — sokkal nagyobb mértékben 
tudnak a különböző környezeti vi- 
szonyokhoz alkalmazkodni, mint a 
szabályosak, mert megjelenésük 
után hirtelen nagy formagazdagsá- 
got érnek el, s számos életteret hódí- 
tanak meg. Ennek a nagyarányú fcej- 
lődésnek a következménye az a tény 
IS, hogy az egyes fejlődési ágak kü- — 762. ábra. A szabálytalan tengeri sünök egyike a 
lönböző típusai egymástól meglehe- — Cassidulus (a és b) felzetén az ambulakrális mezők 
tősen elütőkké formálódnak. A sza- szirmot (petaloditonot), szájnyílása körül az al- 


álvtalan tengeri sünök feilődése a zaton Hoscellumot alkotnak; c — a Clypeaster- 
bály gs öksár tt VA e úve félék belsejében támasztógerendák alakulnak ki 
1; keágét JAKE 1IÓS Higecő s dínáig ZEN (Moore—Lalicker—Fischer és Easton nyomán) 
övethető nyomo indmáig. 


A fejlődés egyik jellegzetes sa- 
játsága az ambulakrális táblácska- 
sorok módosulása. Ez abban nyilvá- 
nul meg, hogy előbb a , felzet" olda- 
lán, de később az , alzat"-ig is lenyú- 
lóan, az ambulakrális táblácskák szi- 
rom alakú mezőket alkotnak. De a 
szájnyílás körül is kialakulhat az 
ambulakrális és interambulakrális 
táblácskák különböző kifejlődése kö- 
. vetkeztében virág alakú forma, ame- I63. ábra. Szabálytalan tengeri siin a Holectypus 
lyet a szaknyelv floscellának nevez 1S5— a — DRGÜTÉZKÉBEÉT E — alulról (Easton üyo- 
(162. ábra, a-b). Ez a fÍloscella csak tág 
akkor van jelen, ha a szájnyílás az 
valzat"-on még központi helyzetű. Ilyenkor még állkapcsok is vannak, vagyis az 
állat még rágókészülékkel is rendelkezik. 

A Clypeaster-félék közé sorolt tengeri sünöknek, az erősen mozgatott vizű élet- 
térnek megfelelően, a vázuk belsejében erősítő gerendák, mészoszlopok alakulnak 
"ki (xI62. ábra, c). Olyan sajátság ez, amely a tengeri sünöknek egyedül ezen az egy 
csoportján fordul elő, mert hiszen a többin a vázon belül csak olyan szilárd elemek 
rák ságlábsái elő — a rágókészüléktől eltekintve —, amelyek a lágy részekben talál- 

atók. 

Talán nem érdektelen, ha egyes típusaikkal részletesebben is foglalkozunk. 

Az Irregulares rend törzsfejlődési szempontból legősibb alrendje a Holectypus-félé- 
.ket foglalja magában. A Holectyjus (163. ábra) még azt a szabálytalan tengeri sün típust 
"képviseli, amelyben az ambulakrumok nem alakultak át sziromszerűen, a szájnyílás 
körül nem alakult ki a floscella, s rágókészüléke is megvan, legalábbis az egyedi fejlődés 
korai szakaszában. A kétoldali részarányosság — a végbélnyílás helyzetétől eltekintve 
—az aránylag magas vázon még kevéssészembetűnő. A Cassidulus-féléken már jelentő- 
sebb változásokat figyelhetünk meg. A rágókészülék itt már mindig csak a ki nem fej- 

164. ábra. a — Clypeaster felzete; b — az Encope körvonalában beöblösödések fordulnak elő, 
s a végbélnyílás irányában kulcslyukra emlékeztető nyílás látszik; c — a Mellita körülnövi 
a perem beöblösödéseit (Easton és Telegdi— Roth uyomán) 


lett egyedeken található meg. Az ambulakrális mezők a , felzet"-en sajátságos és igen 
jellemző szirmokká alakultak. Az ambulakrális póruspárok nyílásai közül a szélsők 
harántirányban erősen megnyúltak. A pórusoknak ez a módosulása azzal függ össze, 
hogy a , felzet"-en kilépő ambulakrális lábak teljes mértékben a lélegzés szolgálatában 
állanak. A lemezek igen keskenyek, s így számos póruspár, ill. ezeken kilépő, a légzés 
szolgálatában álló ambulakrális lábacska van az ilyen alak , felzet"-én. A sok láb az 
egész állat légzését ellátja. Az ilyen természetű módosulásra azért van szükség, mert 
az állat nagyrészt iszapba ásottan él s csak a , felzet" áll ki az iszapból. A Cassidulus- 
félékre jellemző egyébként, hogy a szájnyílás körül kialakult f/oscella is mindig meg- 
található, amint ezt fentebb már olvastuk. Mint a Holectypus-félék, a Cassidulus- 
félék is az alsó jurában jelennek meg s azóta is élnek. — 

A következő típus, a Clypeaster-félék alrendje, csak a felső krétában fejlődik ki, 
képviselői ma is élnek. Arról a sajátosságukról, hogy belső támasztógerendáik van- 
nak, már megemlékeztünk. A fejlődésnek bizonyos mértékig más irányában indultak 
el, mint az eddig tárgyalt szabálytalan tengeri sün-típusok. Ezeknek ugyanis az 
egész életén keresztül megmarad az Áristoteles lámpása, de csak bizonyos reduk- 
cióval, amennyiben a szokásos építőelemeknek mintegy 14 része visszafejlődött. 
Ez más szóval annyit jelent, hogy a Clypeaster-félék rágókészüléke csak kb. 30 
elemből áll. Az , alzat" lapos, a szájnyílás kicsiny, floscella nincs körülötte, de a száj- 
nyílásból néha többszörösen elágazó, néha egyszerűbb barázdák indulnak ki az , ,al- 
zat" felületére. Ezek arra szolgálnak, hogy apró táplálék jusson bennük a szájnyílás- 
ba. Ezek a barázdák néha a , felzet" oldalára is felhatolnak. A vázat finom tüskék bo- 
rítják, amelyek majdnem szőrmeszerűen hatnak. A , felzet"-en az ambulakrumok 
szirmot alkotnak. Törzsfejlődésük kezdetén apró alakokkal tűnnek föl, de a Clype- 

aster (164. ábra, a) már tekintélyes nagyságot is elér, sőt a tengeri sünök legnagyobb 
méretű példányai is ebből az alakkörből kerülnek ki, 

Ugyanide sorozandók azok az alakok is, amelyek körvonaluk sajátságos kifejlő- 
désével vonják magukra figyelmünket. Ezek peremén karéjos beöblösödéseket 
figyelhetünk meg a szirmok irányában. Ilyenek fordulnak elő az Exncope (I64. ábra, b) 
nemzetségnél. A Mellitánál (I64. ábra, c) meg azt látjuk, hogy a beöblösödéseket a 
váz a növekedés folyamán körülölelte s Így azok most nyílásokként jelentkeznek. 

A , felzet" ambulakrális lábacskái itt is teljesen a lélegzés szolgálatában állanak. 
A Clypeaster-félék ambulakrális lá- 
bacskáival kapcsolatosan még arról 
az érdekes jelenségről is meg kell 
emlékeznünk, hogy ugyancsak a lég- 
zés szolgálatára módosult külön ki- 
csiny ambulakrális lábacskáik is van- 
nak. Ezek a táblák varratvonalainak 
igen apró pórusain keresztül jutnak 
a külvilágba, sőt egyes alakokon állí- 
tólag még az interambulakrális me- 
zőkben is megtalálhatók. 

Miután a Clypeaster-félék sok és 
változatos formájukat gyors fejlő- 
dési ütemben érték el, természetes, 
hogy a geológusok is nagy fontossá- 
got tulajdonítanak ennek a csoport- 
nak, hiszen sok jó korjelző faj is elő- 
fordul közöttük. 

A szabálytalan tengeri sünök- 


nek még egy csoportjáról kell meg- 165. ábra. A mélytengeri Pourtalesia (a) iszapjaló 
emlékeznünk, sz ezek a Spalangus-  gz iszapfúró dlssódhos e adások halló élljül 
félék. Korábban jelennek meg a ságos, megnyúlt alak alzatát látjuk; b — a Spatan- 
földtörténet folyamán, mint a Cly-  gus-félék egyik jól ismert képviselője: az Eupata- 
peaster-félék, mert első példányaik  §15 alzata és c — felzete (Moore—Lalicker—Fi- 
már a jurából ismeretesek, de ma is TSAz ál éásáó ) 
élnek.  Specializáltságban minden 
más tengeri sünt felülmúlnak. Legtöbbnyire iszapba ássák magukat. Vannak mély- 
tengeri alakjaik is, amelyek valószínűleg a gilisztához hasonló iszapfaló életmódot 
folytatnak, s ehhez alakult egész testszabásuk is. Ennek a sajátságos testszabású tí- 
pusnak egyik képviselője a ma élő Powurtalesia (165. ábra, a). Megnyúlt vázú 
teste minden más tengeri süntől élesen megkülönbözteti. Szájnyílása messze előre 
tolódott, s az egész testalkat már messzemenően kétoldalian részarányos. 
Persze, nem minden Spatangus-féle módosult ilyen nagymértékben, mint a 
Pourtalesia. De valamennyire jellemző, hogy az , alzat"-on szájnyílásuk sem fekszik 
már központosan, hanem eltolódott előre. Mögötte az interambulakrális lemezek 
kissé kiemelkedő mezők, amelyek , szegycsont"-félét (sternumot) alkotnak (I65. 
ábra, b és c). A váz egész felületét kisebb szemölcsök borítják, amelyekhez tüskék 
csatlakoznak. A felzeten csak négy ambulakrális mező alakult ki sziromszerűen, 
a mellső nem. Ebből rendszerint igen hosszú lábacskák nyúlnak ki s lebegő, szerves 
anyagot ragadnak meg. A megragadott szerves anyag azután csatornákon, az ún, 
fasciolákon keresztül a szájnyílásba kerül. Ezek a csatornák is a S$atangus-félék 
jellegzetes képződményei. Csillók tömege olyan vízáramlást hoz ezekben létre, amely 

a szennyező anyagot eltávolítja — illetőleg — szükség szerint — apró szerves törme- 
léket a szájnyílás közelébe juttat. Egyik-másik Sjatanguws-félén megtaláljuk a száj- 
nyílás körül a floscellát is, amely azonban sohasem olyan erősen fejlett, mint a 
Cassidulus-féléké. 

Ha végigtekintünk a tengeri sünök fejlődésén, akkor meg kell állapítanunk, 
hogy a szabadon mozgó tüskésbőrűek között ez az az osztály, amely a földtörténeti 
idők folyamán a legnagyobb fokú változásokon ment keresztül, hiszen testfelépítésé- 
ben elérte a legtökéletesebb ötsugaras szimmetriát s azután ismét a kétoldali rész- 
arányosság felé indult fejlődésének útján. Ez az út már gyors evolúciós tempóban 
zajlott le, s a különböző életmódokhoz való alkalmazkodás következtében a szabály- 
talan tengeri sünök között nagy változatosságot és alakgazdagságot eredményezett. 

Miután megismerkedtünk a tengeri sünökkel, törzsfejlődésük nagy vonásaival 
és néhány fontosabb típusukkal, vessünk egy pillantást a szabadon mozgó tüskés- 
bőrűek egyik legsajátságosabb csoportjára is. Ezek a tengeri uborkák, szaknyelven a 
Holothurioideák osztálya. Sok szempontból egészen különálló osztályt jelentenek a 
tüskésbőrűek törzsében. Lárvájuk jobban hasonlít a tengeri liliomok lárvájához, 
mint a szabadon mozgó tüskésbőrűekéhez, de nem jut rögzített állapotba. Másrészt 
sok vonásukban ismét a szabadon mozgó tüskésbőrűekhez hasonlitanak inkább. Így 
származási viszonyaik egészen homályosak. Valószínűleg a tüskésbőrűeknek valami 
egészen ősi típusából származnak. Nincs összefüggő elemekből alkotott szilárd vázuk, 
s ősmaradványok alakjában csak alárendelten ismeretcsek. Börükben elszórtan talá- 
lunk különböző vázelemeket, amelyek azonban apróságuk miatt csak nemrég óta 
szerepelnek az őslénytani tudomány műhelyeiben. 

A tengeri uborkák egyébként kedvelt csemegéi a keleti konyhának. Belőle készül 
a trepang. Elkészítése nagyon bonyolult; állatvédő egyesületek — valószínűleg — erő- 
sen kifogásolnák annak módját, s a nyert csemege európai gyomor számára, mint 
mondják, nem is olyan nagyon ínycsiklandozó. A tengeri uborkát nyeles fazékban 
tengervízzel együtt halásszák ki. Levegőn ugyanis a tengeri uborka rövid idő alatt 
elbomlik, használhatatlanná válik. A tengervízzel együtt élő állapotban teszik tűzre, 
s amint párolog a tengervíz, úgy öntik utána az édesvizet, majd kellő forralás után 
szellős helyen megszárítják. -Utána ismét főzik, szárítják, majd harmadszor is föl- 
főzik, s akkor szárítás után kockákra vágva, tüllzacskókba csomagolják. 

A tengeri uborka nevet onnan nyerték ezek az állatok, hogy nagyságban is, 
alakban is hasonlítanak az uborkára. Úgy fekszenek a tenger fenekén, hogy száj- 
nyílásuk oldalt van. Megtalálhatók az apály vonalától mintegy 6000 m mélységig, 
előfordulnak hideg és meleg tengerben, de igazi hazájuk mégiscsak a tropikus ten- 
gerek sekély mélységében van, itt tanyáznak legnagyobb számban, s így könnyen 
halászhatók ki trepangnak. Legtöbbnyire mozdulatlanul fekszenek, néha ambulak- 
rális lábak segítségével mozognak, sőt néhány alakjuk úszni is tud. 

Azt az oldalt, amelyen a tengeri uborka fekszik, hasi oldalnak nevezzük. A víz- 
edényrendszer öt sugárcsatornája közül három itt található. Ezt a három sugár- 
csatornát triviumnak nevezzük, szemben a háti oldal biviumnak mondott két sugár- 
csatornájával. (Ezeket a megjelöléseket egyébként a szabálytalan tengeri sünökre 
is szokás használni). A bőrszerű köztakaróval borított test mellső oldalán találjuk a 
szájnyílást és hátulsó oldalán a végbélnyílást. A bélcsatornán áthaladó iszapból 
az állat az apró szerves anyagot használja föl táplálkozására. A szájnyílás körül 
tapogatók helyezkednek el. A tapogatók a vízedényrendszerhez tartoznak, erősen 
szétágazóak. 

A tengeri uborkák vízedényrendszere eléggé sajátságos kifejlődésű, összehason- 
lítva a többi tüskésbőrűével. Az egyedi fejlődés kezdeti szakaszában ugyanis a test- 

felületen levő madreporalemezen keresztül jut a tengervíz a vízedényrendszerbe, 
miként a többi ma is élő valamennyi típus esetében. A tengeri uborkák legnagyobb 
részének azonban később ez a külső nyílása megszűnik, s a test belsejében több belső 
madrepora lemez alakul ki (I66. ábra, a, b). 

A többi tüskésbőrűtől — mint már arról szó volt — abban is különböznek a 
tengeri uborkák, hogy bőrükben elszórtan fordulnak elő apró kis mészlemezek. Ezek 
alakja (166. ábra, c) rendkívül különböző lehet. 

166. ábra. Tengeri uborka — a. — hossz-, b — keresztmetszetben, és c — tengeri uborkák váz- 
elemei (Moore—Lalicker—Fischer és Easton ayomdázi) 


A tengeri uborkák annak ellenére, hogy nincs összefüggő szilárd vázuk, már a 
középső kambriumból is ismeretesek. Ezek a maradványok lenyomatok alakjában 
a brit-columbiai Burgess-hágó világhírű paláiból kerültek elő. A Burgess-palák 
pompás maradványait dolgozta fel Walcott, és eredetileg többféle maradványt sorolt 
a tengeri uborkák közé, amelyekről később más kutatók azt állapították meg, hogy 
részben az űrbélűek közé tartoznak. A Redoubtta polypoda (167. ábra) néven leírt 
maradványt azonban máig is általánosan tengeri uborkának tekintik. Ez a tenger- 
fenék életközösségéhez tartozó forma, éppúgy, mint a többi tengeri uborkának 
tartott maradvány is. 

Biztosan fölismerhető mészlemez- 
kék alakjában a tengeri uborkák csak a 
karbontól kezdve ismeretesek. Az ordo- 
viciumtól kezdve emlegetett alakok ide- 
tartozása még kétesebb, mint a középső 
kambriumi alakoké. 

Annyi azonban legalábbis nagyon 
valószínűnek látszik, hogy a mai érte- 


4. 8 2 167. ábra. Redoubtia polypoda néven írta le 
kggiskek Mása éz stb HGriee EP USTBAK Walcott a középső kambriumi Burgess palák- 
a kambriumban kialakult. Denem tud- 347 ezt a tengeri uborkának tartott lenyomatot 


juk biztosan megállapítani, hogy a váz- (Moore—Lalicker—Fischer iyomán) 

elemek ősi váz csökevényei avagy másodlagos, új szerzeményei-e a tengeri uborká- 
nak. Így tehát rokonsági kapcsolataik a többi tüskésbőrűvel egyelőre egyáltalá- 
ban nem tisztázottak. 

Sok érdekes sajátosságuk, a rendkívül nagymértékű regenerációs készség, a 
vízedényrendszer sajátságos kialakulása a belső madreporitokkal — mind olyan 
jellegek, amelyek erősen elgondolkodtatnak, anélkül azonban, hogy a végleges és 
biztos feleletet származásukra vonatkozóan meg tudnánk adni. Így tehát a tüskés- 
bőrűek formagazdag törzsében a kihalt nyeles alakok mellett a nyélnélküli, szabadon 
mozgó tüskésbőrűek között is bőven akad még olyan kérdés, amelyek megválaszolása 
a jövő feladata marad. 

A tüskésbőrűek egészét tekintve — visszapillantásként megállapíthatjuk, hogy 
ez a törzs is roppant formagazdag, számos, a törzsfejlődés folyamán már ki is halt 
ággal, amelyek között a származástani kapcsolatok bizony nem mindig világosak. 
Kétségtelen, hogy mint újszájúak, — a törzsfejlődésnek új vonásait képviselik, de 
az sem vitás, hogy az újszájúak között is sajátságos oldalági helyet foglalnak el. 


A gerinchúr megjelenése 


A fő származási vonalat az újszájúak között azok a típusok képviselik, amelyek- 
ben már a gerinchúr is megjelent. Ez az a származási vonal, amelynek legfejlettebb 
alakjai a gerinces állatok. (Bővebben könyvünk következő fejezetében olvashatunk 
róluk.) 

A kezdetlegesebb gerinchúrosokról az ősmaradványanyag — sajnos — megint 
csak keveset árul el. Mai képviselőik sokasága azonban azt mutatja, hogy hosszú 
származási sor számos alkalmazkodási alakjaként jöttek létre. Lágy testükben semmi 
olyan szilárd váz nincs, amely fosszilizációra alkalmas lenne. Éppen ezért az ősmarad- 
vány-anyagban is csak egyetlenegy csoportjuk fordul elő. 

Mielőtt ennek a csoportnak, a Graptolithoideák-nak az ismertetésére térnénk, 
már itt is el kell mondanunk, hogy a gerinchúros állatokat (Chordonia) két törzsre 
szokás osztani. A kezdetlegesebb állapotot az előgerinchúrosok (Prochordata) törzse 
képviseli, a fejlettebbet pedig a gerinceseké (Vertebrata). 

Az előgerinchúrosok között ismét két altörzset szoktak megkülönböztetni. 
A fejlettebbeket ezek között zsákállatok (Tunicata) néven foglalják össze. Ezek 
mind tengerben élnek, többnyire aprók, és semmiféle fosszilis képviselőjük eddig 
még nem ismeretes. Fejletlenebbek a Hemichordata altörzsben összefoglalt alakok, 
amelyekben a gerinchúrnak csak kezdeménye van. A fosszilis anyagban ezeket egy 
osztályuk képviseli, az előbb említett Gragtolithoideák. 

Kevés állatcsoport van, amelynek a rendszertani helye annyira vitatott lett 
volna, mint a Gyaptfolithoideáké. Hosszú időn keresztül főleg a hidraállatokkal hozták 
ezeket kapcsolatba, és ezek rokonságába helyezték. Egyes kutatók viszont úgy vélték 
hogy a Graftolithoideák inkább a mohaállatkák rokonai. A második világháború 
előtt közvetlenül, Kozfowski, a lengyel paleontológusok világhírű képviselője, szeren- 
csés, új kutatási módszer alkalmazásával olyan jellegeket ismert föl a Graptolithoi- 
deákon, amelyek alapján ezt a rég kihalt csoportot a béllel légző előgerinchúrosok 
törzsének csövesek (Pterobranchia) osztálya közelébe helyezhette. Maguk a Ptlero- 
branchiák sem tartoznak a nagyon részletesen tanulmányozott állatok sorába s így 
Kozlowski eredményeinek általános elfogadása bizony hosszú időbe tellett. Ma a 
Graptolithoideákat általában a csövesek rokonságába állítják. 

A Pterobranchiák tengerben élő, telepalkotó állatok s mindössze két nemzet- 
ségüket emlegeti az irodalom. Az egyik ezek közül (Cephalodiscus) szabadon úszó 
életmódot folytat, míg a másik (Rhabdopleura) rögzített. S éppen ezzel a rögzített 
életmódú formával tudta Kozfowski a Graptolithoideákat kapcsolatba hozni. 

A Rhapdoplewxra (168. ábra) telepeket alkot, amelyek a tengerfenéken rögzülnek. 
Telepeiben kétféle egyed különböztethető meg, tehát a telepek többalakúak: vannak 
bimbózó és tápláló egyedek. Egyéb részletek elhagyásával vizsgáljuk meg most a 


Gryaptolithoideákat, mint a Rhapdopleurához hasonló alakokat. 
A Gyaftolithoideák az ordovicium- 


ban és szilurban világszerte elterjedt 
alakok, amelyek éppen nagy vízszintes 
elterjedésük és amellett az egyes fajok 
rövid élete, tehát kis, függőleges elter- 
jedése miatt mint szintjelző alakok el- 
Zé azo se MESÉS sőrendűen fontos szerepet játszanak. 
LL ALE LLOL LTE TELT ÉTET ÉLT TI LELTEK B Segítségükkel tagolják az ordoviciumot 


i i intre. 
168. ábra. Rhabdopleura, a Prochordaták 15, a szilurt pedig 22 szin 8 
egyik ma élő képviselője, amellyel Koztowski Mint a Rhapdopleura, ezek is telep- 
a Graptolithoideákat hozta rokonsági kapcso- — alkotók. A telepek a földtörténeti ókor 


latba (Moore—Lalicker—Fischer nyomán) paláin írásjelekhez hasonlóan maradtak 

meg. Erre vonatkozik az , írott kő" je- 
lentésű Graftolithus név is, amely már Linnétől származik. Sőt a Graptolithoideák első 
ábrázolása is Linnének köszönhető (rI69. ábra, a). 

A Graftolithoideák telepei az agyagpalák réteglapjain összenyomottak, alakjuk 
Így nagymértékben módosult, és éppen ezért olyan nehéz a vizsgálatuk is. Kozlowski 
kitűnő preparálási módszerével kiszabadította a maradványokat a kőzetanyagból. 
De az így nyert készítmények alapos tanulmányozása azt is megmutatja, hogy az 
anyagban számos kitünő megtartású példány is volt, amelyek finom szerkezeti 
vizsgálatot is lehetővé tettek. 

A Grajtolithoideák telepeit alkotó egyes egyedek a többnyire csésze alakú thecák- 
ban helyezkedtek el. A theca fala kitines anyagú, amelyet Kozlowski fluorsavval 
úgy szabadított ki a kovás kőzetből, hogy megfigyelhető volt az egyed falának két- 
rétegű felépítettsége. A theca fala a külső kéregből (cortex) és a belső, ún. , fuselláris" 
rétegből áll, amely félgyűrűk sorozatából épül föl s éppen ezzel a jellegével hasonlít 
végeredményben a Rhajdofgleurához (169. ábra. b). 

Egy másik jellegzetesség, amely a Rhajdopleurához való hasonlóságot ugyancsak 

I69. ábra. A Linné ábrázolta Graptolithus scalaris (a); és b — a Graptolithoidea váz 
szerkezete (külső és belső rétegből áll, s a belső réteg félkör alakú gyűrűkből tevődik össze) 
(Hundt és Beerbower nyomán) 

aláhúzza, az indák (stolonok) jelenléte. Ez az egész telep összeköttetésére szolgál, 
és kiemeli a telep egységét. 

Kozlowski vizsgálatai a kitűnő megtartási állapotban nyert Graftolithotdeákhoz 
annyi részletet és aprólékos jellegzetességet szolgáltattak, hogy ma már lehetetlen 
az állatvilágnak erről a réges-régen kihalt és oly nehezen értelmezhető csoportjáról 
egységes képet adni. Olyan fontos és jelentős részletek váltak ismeretessé, amelyek 
alapján a Graftolithotzdeádk osztályán belül a rendek hosszú sorát kellett megkülön- 
böztetni. 

Legősibb, de egyúttal a leghosszabb életű isa Deuxdroidea rend. Ennek első kép- 
viselői a felső kambriumban jelentkeznek tömegesen, s utolsó hírmondójuk pedig a 
karbon elejéről ismeretes. Virágkora az ordoviciumra csik. A rend egyik legismertebb 
nemzetsége a harang alakú telepeket alkotó Dictyonema. A telep alaplemezek segít- 
ségével rögzítette magát valamely tárgyhoz, valószínűleg olyan módon, hogy 
arról a telep lefelé lógott. Az alaplemezből fonal (emma) indult ki, amelynek végén 
találjuk a telep első kelyhét (íhecdját). Ez a sicula, amelyről pontosabb vizsgálattal 
kiderült, hogy két részből áll: az alaplemezhez közelebb eső része nagyon vékonyfalú, 
s néhány hosszanti irányú rost erősíti ; ez a drosicula, s ehhez csatlakozika metasícula. 
A prosicula alakja kúpos, hegye a nemában folytatódik ; a metasicula inkább csőhöz 
hasonlítható és sűrűn következő, harántirányú növekedési vonalak borítják. A siculá- 
ból bimbózással alakult ki az első ivartalanul keletkezett egyed. Ebből további 
bimbózással három egyed jött létre. Egyik ezek közül a stolotheca, amelyben belül 
ott húzódik az inda (stolon), s amelynek bimbózásával további 3 egyed alakult ki. 
A másik egyed a három theca közül a legnagyobb átmérőjű, ezt autothecának nevez- 
zük, míg a harmadik theca kisebb, ez a bitheca. Így jönnek létre , triádokban" 
az egyes egyedek, s az ezeket körülvevő thecák és páros bimbók megjelenésével az 
elágazások, amelyeket néha még ún. dissebimentumok is összekötnek egymással. 
Végeredményben a Deudroidea rend alakjaira jellemző, hogy a rhabdosoma felépítésé- 
ben a thecák mindig triádokként jelennek meg, és az egész telep összeköttetését a 
stolonnal biztosítja (rI7o. ábra). 

Kevésbé formagazdag a Tuboidea rend, amely abban különbözik a Deudroideák- 
tól, hogy itt nincs meg a triádokban történő thecakeletkezés. A földtani korbeli elter- 
jedés is más, mint a Deundroideáknál, mert a Tiuboidea rend képviselői csak az ordovici- 
umban és a szilurban éltek. Ennek a rendnek egyik képviselője a Tubidendrum 
(I7I. ábra, a). Bekérgezéseket alkotnak a Camaroidea és az 1962-ben leírt Csustoidea 
rend alakjai. Előbbiek egyik alakja a Bithecocamara (17I. ábra, b), amelyen csak 
kétféle theca ismerhető föl. Az autothecák alapjukon laposak és erősen kiszélesednek. 
A Crustotideákra megint a triádok meg- 
jelenése jellemző és az autothecák száj- 
nyílásának erősen módosult kialakulása 
(I7I. ábra, c). Végül a Sfolonoidea rend 
megint olyan csoport, amelynek föld- 
történeti elterjedése csak az ordovici- 
umra esik. Ez hol bekérgező, hol meg 
nem bekérgező telepeket alkot. Egyik 
képviselőjük a Szfolonodendrum (I7I. 
ábra, d), erősen megnagyobbodott sto- 


I70. ábra. Dendroidea vázlata — a — ateleb — lothecákkal és ezekben jól fejlett, erős 

vázlata; b — 2 triád a stolo-, auto-, és bitheca- indákkal 

val; c — a theca falának keresztmetszete a 2 vé- A Gy folithoid tál ik 

teggel és a félgyűrűkkel (Moore—Lalicker— aptolithoidea osztály egyik leg- 
Fischer nyomán) formagazdagabb rendje a Graftoloidea 

rend. Alakjai származástanilag a Dendroideákra vezethetők vissza, amint ezt átmeneti 
formák bizonyítják. Földtörténeti elterjedés szempontjából rövidebb életű, mint a 
Dendroidea rend, mert fajai kizárólag az ordoviciumban és a szilurban élnek, a devon 
előtt teljesen kipusztulnak, hírmondójuk sem marad. Éppen ezért szokás a Graptoli- 
thákról általánosságban úgy beszélni mint olyan alakokról, amelyek az ordoviciumra 
és a szilurra korlátozódnak, holott szorosan véve ez elsősorban a földtanilag is 
nagyon fontos és korjelző Gragtoloidea rendre vonatkozik. A Grafptolotdeák jellemző 
módon különböznek a Dendroidea rend tagjaitól abban is, hogy nincs egész telepet 


I7I. ábra. A Tubidendrum (a) a Tuboideák egyik nemzetsége; b — a Bithecocamara a 

Camaroideák közé tartozik; c — a Crustoidea rend képviselője a Ruedemannicrusta geni- 

culata; d — a Stolonodendrum a Stolonoideákhoz tartozik (Moore—Lalicker—Fischer 
és Koztowski uyomán) 


összekötő indájuk (sfolon). Szembeszökő az a sajátosságuk is, hogy a telep (rhabdoso- 
ma) felépítésében csak egyféle thecák vesznek részt. Más szóval ez annyit jelent, 
hogy a telepek nem többalakúak ($olymorbhok) s így a thnecák nem a Dendroideák-nál 
megismert módon hármasával, triádokban alakulnak ki. A Deudroidea telep fel- 
építésében kevéssé érvényesül a kétoldali részarányosság, ezzel szemben a Grajtoloidea 
rend törzsfejlődésének az egyik jellemző vonása, hogy a telep egyre jobban meg- 
közelíti a tökéletes kétoldali részarányosságot. 

Amit már a Dendroideák ismertetésekor a telep első thecájára, s siculára vonat- 
kozóan elmondottunk, az a Graftoloideákra is teljes mértékben érvényes. Sőt azt is 
megjegyezhetjük, hogy a siculára vonatkozó ismereteinket általában a Grapfoloideák- 
nak köszönhetjük, mert megtartási állapota ezeken általában sokkal jobb, mint a 
Dendroideáknál. Itt a legtöbb esetben világosan figyelhető meg, hogy a siculából 
kiinduló első theca bimbózása a metasiculán található nyílásból indul ki. 

A Grajtoloideák egy részének minden thecája az alap egy közös csatornájába 
nyílik, amely ily módon a telep egyes egyedei közötti kapcsolatot biztosítja. Termé- 
szetesen nem tudjuk határozottan megmondani, hogy ezáltal bizonyos egyedek 
csak a táplálkozás szolgálatában állottak-e, s gondoskodtak a közös csatornán keresz- 
tül az egész telep táplálásáról, amíg más egyedek feladata más életfunkciókban nyil- 
vánult meg. Annyi azonban tény, hogy ilyen közös csatornájuk volt. 


347 


IS ZS7t 


z 3 


I732. ábra. A Graptoloideák törzsfejlődésének menete a sokágú formáktól a Monograptus-félék 
típusáig. Az 1—4. ábra a sokágú alakból a négyágú Tetragraptus-típus kialakulását mutat- 
ja; a 4—6. a Tetragraptusok lelőgó, lehajló és vízszintes ágú, míg a 7. fölhajló, a 8. pedig 
felálló Phyllograptus-iípust ábrázol. Két ág elvesztésével alakul ki a kétsoros forma, különböző 
állású ágakkal. A 9. ábrán a Glossograptus, a 10.-en a Didymograptus, a II.-en az Azygo- 
graptus, a 12—13. ábrán ismét a Didymograptus, a I4.-en a Dicellograptus, a 15. ábrán a 
Dicranograptus, a 16. ábrán a Diplograptus, a I7.-en pedig a Climacograptus mulatja ezt 
a folyamatot. A 18. ábrán a Monograptuson látjuk a kétsorosnak egysoros típussá való 
átalakulását, a 19. ábrán pedig már egészen egysoros Monograptus látható. Csigavonalban 
csavarodott be a Rastrites (20.), míg a Cyrtograptus (2I.) a becsavart alaknak többágúvá 
történő átalakulását mutatja (Moore—Lalicker—Fischer nyomán) 

Kezdetben az egyes telepek sok ágból állottak, a törzsfejlődés egyik mozzanata 
éppen az ágak számának csökkenésében mutatkozott meg. Ezeket a viszonyokat 
jól szemlélteti I72. ábránk. De ugyancsak itt láthatjuk a fejlődésnek azt az irányát is, 
amely a lelógó típustól a lehajlón és vízszintesen keresztül a felhajlón át a felállóig 
vezet. 

Némely alak telepei (7habdosomáik ) , amint arról megmaradt leletek tanúskodnak, 
nagytelepekké (synrhabdosomákká) egyesülnek. Ezek — úgy látszik — úszóhólyag- 
szerű képződményben egyesültek, s így lebegtek a tengervízben. 

Ezek a lebegő nagytelepek a régibb kutatók elgondolása szerint sokban emlékez- 
tettek az űrbelűek közé tartozó medúzákra. Ez is egyik oka volt annak, hogy a 
Graftolithoideákat a Hydra-félék rokonságával hozták kapcsolatba. Újabb rekon- 
strukciókban ez a kép is már lényeges átalakuláson ment keresztül, s így már a medú- 
zákhoz való hasonlóság sem olyan nagy. 

A Graftolithoideákban a korszerű ismeretek alapján előgerinchúros állatokat 
látunk. Ezek sorában utódok nélkül kipusztult csoportnak tekinthetők, amelyek, 
éppen úgy, mint az újszájúak között a tüskésbőrűek, az előgerinchúrosok törzs- 
fejlődésének egyik oldalágát képviselték. Mindenesetre nagyon érdekes jelenség, 
hogy az ősmaradvány-anyagban éppen ez az oldalági kihalt csoport található meg, 
míg a ma is élő típusok a földtörténeti múltból nem ismeretesek. 

A gerinctelen állatokat tárgyaló rész elején említettük a kőlapokra rajzolt film 
hasonlatát. Nos, ezt a filmet most a kezdetleges egysejtűtől egészen a gerinceseket 
közvetlenül megelőző, bonyolult felépítésű, gyors evolúciós ütemben fejlődő alakokig 
lepergettük. Talán sokan nagyon hiányosnak találják a filmkockák sorát. De ne 
felejtsük el, hogy a nagy filmjáték rendezője maga a természet, amely bizony sok 
türelmet, töméntelen elmélyedő munkát és kutatást követel nagy alkotásának meg- 

I. A GERINCES ÁLLATOK KIBONTAKOZÁSA 


A gerincesek eredete szinte mérhetetlen távolságba, a földtörténet ezermillió 
évet megközelítő ködös múltjába nyúlik vissza. 

A Föld arculata a maitól merőben különbözött. Ákkor is tengerek és szárazföldek 
váltakoztak, de mennvire más aza kép, amely múltba kalandozó szemünk elé 
tárul. 

A legmélyrehatóbb változást természetesen a szárazföldek tárják elénk. Nemcsak 
kiterjedésükben és eloszlásukban; ehhez talán a földtörténet évmilliói alatt folyton 
változó alakú földrészek hozzászoktatnának bennünket. Fel sem tűnne a szemlélőnek, 
hogy a mai nagy szárazulatokból csak egy-egy foszlány, szárazföldi kiszögellés emel- 
kedett a tenger fölé a földtörténet legrégibb szakaszaiban. 

Ami a múltban kalandozó szemlélőt megkapná, az a szárazföldi táj minden 
képzeletet meghaladó sivatagossága. Nincs sehol egy tenyérnyi folt az első ős-száraz- 
földeken, ahol az élet színe, mozgása szakítaná meg a borzalmas kő-, homok- vagy 
agyagsivatagot! Millió és millió négyzetkilométernyi szárazföldet hatalmas, égbe- 
nyúló, meredek hegyóriások, irtózatos szakadékok, kőgörgetegek, a sikokon pedig 
homok- és agyagsivatagok alkotnak. Rettenetes szélviharok égigérő porfelhőinek 
kavargása rombol és épít folyamatos váltakozásban. Közbe-közbe roppant vulkáni 
kitörések terítik szét óriási területeken komor, fekete láváikat és tufáikat. Ezt a 
föld-arculatot az eső, a szél, és a fagy korlátlanul tépi, szaggatja, rombolja és pusz- 
títja. Nem védi erdő, bozót, fű és termőtalaj. 

A felszín romboló erői megsokszorozott erővel hatottak a csupasz földfelületen. 
Ez okozta a ma elképzelhetetlen vad térszíni formákat és földfelszíni különbsége- 
ket, de ugyanez hozta létre a hihetetlenül gyors változást és elmúlást is. 

A Föld őskorának komor szárazföldjeit ugyanolyan komor légréteg burkolta be. 
Az élet ezerarcú, vidám színpompája még itt is hiányzott. Csak a tengerben tört 
meg a pusztulás birodalma. Természetesen ez sem volt az, amit a mai tenger alig 
elképzelhető gazdaságban nyüzsgő, végtelenül változatos élővilága tár a szemünk 
elé. Különleges, félelmetes világ volt azért ez is. De nem az akkor élt szörnyetegek 
vadságától. Ellenkezőleg; kísérteties lassúsággal mozgó világ ez. Kísérteties és 
könyörtelen. 

A tengervíz áramlásától mozgatott, hullámzó algafonalak , erdőségei", a vízben 
áramló egysejtűek tömege, radiolariák, a tengerfenék kövein bevonatokat alkotó 
alacsonyrendű szervezetek, zömében algák képviselik az élet első formáit. Ebben a 
környezetben mozgott vagy lerögzítve élt az a néhány , magasabbrendű" élőlény, 
melyet az élet sok százmillió éves fejlődése addig létrehozott: elsősorban a csalánozók 
és igen változatos fejlődési fokon a férgek. Utóbbiak mellett az idők folyamán már 
kialakultak a férgek különböző csoportjaiból kibontakozott legősibb ízeltlábú állatok, 

kezdetleges , rákok" típusai. Természetesen nem hiányoztak a puhatestűek legkez- 
detlegesebb képviselői sem. 

A szakemberek férgek néven foglaltak össze egyetlen állattörzsbe egy sereg 
olyan állatípust, amelyet máig sem tagoltak jelentőségük szerint. Ezek legősibb 
képviselői között találjuk azokat az állatokat, amelyeknek sokoldalú továbbfejlődése 
végül is a gerincesek kialakulásához vezetett. 


A gerincesséválás folyamata 


A gerincteleneket tárgyaló fejezetekben gyakran olvashattuk, hogy az ősi élet 
emlékeinek fennmaradását — néhány kivételesen szerencsés esettől eltekintve — eleve 
lehetetlenné tette az, hogy a szóban forgó őslények teste gyorsan feloszló, puha 
részekből állt. Sem belső, sem külső vázuk nem volt, amely a lágyrészek pusztulása 
után is fennmaradhatott volna. Ez a tény nehezíti meg a gerincesek kialakulásának, 
kezdeti fejlődésük egyes szakaszainak megismerését. Ez kényszeríti a kutatókat a 
lelet-anyag vizsgálatának közvetlen és biztos útja helyett a sokkal bizonytalanabb 
közvetett útra a gerincesek eredetének felderítését célzó munkájukban. 

Természetesen ne gondoljuk, hogy ez a közvetett út minden tudományos alapot 
nélkülöző, üres spekuláció, a szabadjára engedett fantázia játéka. Nem. Ennek a 
munkának is megvannak a szigorú tudományos módszerei, logikai keretei, biztos 
támpontjai. Ezekről letérni nem lehet, bármilyen csábító lenne az elkalandozás. 
Nézzük meg egy ilyen tudományos , nyomozás" fegyvertárát, amely akkor is lehetővé 
teszi egy állat-, vagy növénycsoport természetes származási kapcsolatainak, fejlődés- 
történetének főbb vonalakban való rekonstrukcióját, ha erre a közvetlen adatok, 
tehát a közbeeső fejlődési fokok ősmaradvány-leletanyaga nem is áll rendelkezésünkre, 

Első segédeszközünk ilyenkor az embriológia, amely a megtermékenyített 
petesejt első barázdálódásától a környezetében aktív életre képes fejlettség eléréséig 
befutott fejlődés útját ismerteti. Ez az út — amire a biogenetikai törvényeken kívül 
a józan ész is figyelmeztethet — nagy általánosságban nem lehet más, mint az amelyet 
az élet is megtett az egysejtű ősi alakoktól a fejlett soksejtű-típusokig. Hiszen mind- 
kettő egy és ugyanazt az utat járja: az egysejtűtől fokozatos kifejlődéssel a leg- 
bonyolultabbig. Az állat törzs- és egyedfejlődésének útja azonban részleteiben nem 
azonos. Ez talán nem szorul bővebb magyarázatra. Gondoljuk meg, hogy az előbbi 
a sok százmillió év folyamán hány kisebb-nagyobb alkalmazkodási folyamatot, 
fejlődési elhajlást, sőt zsákutcát jár meg, amitől az egyedfejlődés rövid lefutása 
mindig mentesül. 

Azután meg arról sem szabad elfeledkeznünk, hogy az egyén fejlődésének is 
megvannak a maga sajátos mellékvágányai, például a különféle, néha igen bonyolult 
lárva állapotbeli specializációk, amelyek viszont legtöbbször hiányoznak a törzs- 
fejlődés korai szakaszaiból, mert későbbi szerzemények. Így tehát csak a fő vonások- 
ban vág egybe a két fejlődés, — de nekünk a fejlődés fő irányainak tisztázásához 
ez is felbecsülhetetlen segítség. 

Második segédeszközünket a gerincesek kialakulásának kutatásában a gerinctele- 
nek — szervezetünk felépítésében a legtöbb kapcsolatról tanúskodó —. törzseinek 
tanulmányozása jelenti. A Prochordaták azaz ős-gerinchurosok (zsákállatok, szalpák, 
béllélegzők) és az ősi jellegeket leginkább őrző legkezdetlegesebb élő gerincesek 
(a lándzsahal, a körszájúak) szervezetének az összehasonlító tudományára gondolunk, 
Ezen az úton jutunk el azokhoz a jellemvonásokhoz, amelyek mindkét csoportban 

közösek, tehát feltehetően őseik jellemvonásai is közösek. Természetesen itt nagyon 
kell ügyelnünk, hogy ne soroljunk a két csoportot ősi fokon összekötő jellegek közé 
olyanokat, amelyeket ezek későbbi fejlődésük során, egymástól függetlenül szereztek 
meg. 

Ha az előbbi módszer segítségével nagyjából fel tudtuk vázolni elméletben a 
legősibb gerinces-típust, akkor összevethetjük a gerinctelenek mintegy háromnegyed- 
millió fajt számláló, roppant változatos tömegéből kiragadott legősibb jellegű típusok- 
kal. Mert hiszen arra is kíváncsiak vagyunk, hol találjuk meg azokat a jellegeket, 
amelyek a gerincesek őseit a többi gerinctelen törzshöz törzsfejlődésük során kap- 
csolják. 

Még egyszer hangsúlyozzuk: nem azokat az alakokat keressük, amelyekre a 
gerinceseket visszavezethetnénk. Ilyenek természetesen már úgy sem lehetnek. 
Mi csak azokat az itt-ott még felismerhető ősi jellegeket keressük, amelyekből a 
még ősibb jellegekre következtethetünk. Ezek a jellegek fognak minket a legősibb 
kapcsolatok felismerésére vezetni. 

Mindezeken a megfigyeléseken kívül nélkülözhetetlenek azok, amelyeket 
őslénytani bizonyítékok igazoltak. Vagyis: ha ismerjük a fejlődés felső harmadát, 
akkor ez az ismeretünk hozzásegíthet az első kétharmadban lezajlott fejlődés jelen- 
ségeinek a magyarázatához. 

Végül mindezeken az adatokon kívül szükségünk van annak a környezetnek az 
ismeretére, amelyben a fejlődés különböző szakaszai végbementek. Ismernünk kell a 
környezet víz- és légköri viszonyainak, éghajlatának, fizikai és kémiai adottságainak, 
a környező élővilágnak és sok más kísérő körülménynek minél nagyobb részét. 
Mindezek nélkül bizony még akkor is légüres térben mozgunk, ha látszólag igen sokat- 
mondó anatómiai adat-anyaggal rendelkezünk. 

Ha mindezeket figyelembe vesszük, akkor lassanként kialakul bennünk egy 
kép. Ez a kép, ha sok részletében homályos is, nagy vonásokban mégis elénk vetíti a 
gerincesek kialakulásának kezdeti fokán álló ősállatok szervezetének felépítését. 
Azokat a legfontosabb változásokat, amelyeken keresztül haladva eljutunk az őslény- 
tani leletekkel dokumentált ismeretek fénykörébe. 

Azt hisszük, nem volna értelme, hogy itt tudománytörténeti fejtegetéssel bemu- 
tassuk azt a kisebb könyvtárat megtöltő irodalmat — számos elméletével és vitájá- 
val —, amely ezzel a kérdéssel foglalkozik. Mindebből itt csak annyit említünk, 
hogy a gerinceseket a kutatók szinte kivétel nélkül féregszerű, ősi cölómásokból, azaz 
testüregesekből vezetik le. Bár kétségtelenül a gyűrűsférgekből, vagy éppenséggel az 
ízeltlábúakból való származtatás gondolata is felmerül. E tekintetben nagy haladást 
jelentett a zsákállatok és gerincesek rokoni kapcsolatainak a felismerése, és a. cöló- 
mások két nagy embriológiai ágának, az ősszájúak és újszájúak fejlődési törzseinek 
az elkülönítése. 

Mindezek figyelembevételével a gerinceseknek ősmaradványokkal nem igazolt 
legősibb képviselői féregformájú, szelvényezett testű, béllégző újszájas állatok lehet- 
tek. 

Ezekhez a tulajdonságokhoz azonban további magyarázatokat kell fűznünk. 

Az általunk ismert legkezdetlegesebb szabású férgek teste kezdetben az egyik 
oldalán benyomott labdához hasonlított. Egy ilyen labda tengelymenti megnyúlásával 
alakult ki a kettősfalú (külső és belső csíralermezekkel határolt) tömlő, melynek 
betüremkedett része a bélcsatorna. Nyílása a szájnyílás (protostomiumn). A két fal 
közti szűk teret laza sejtréteg (a középső csíralemez) tölti ki. Testnedvei a sejtek 
közt szabadon áramlanak, az ingervezetést pedig a középső csíralemez sejtjei közt 
elhelyezkedő, két vagy több pólusú, csillagformájú ún. érzősejtek látják el. Ugyanitt 

foglalnak helyet az ivarszervek primitív formái, az ivarsejt csomók, amelyek az 
ektoderma (külső csíralemez) állandósuló nyílásán jutnak a szabadba. Az oxigén- 
felvétel és a bomlástermékek eltávolítása közvetlenül az ektoderma-sejtek falán 
keresztül történik, vagy az ezek közti réseken. 

A férgek több csoportjában ismerünk olyan típusokat, amelyek (a fenékiszapban 
beásva élő alakokról beszélünk itt) segítségével megmagyarázhatjuk a gerinces test 
létrejöttének néhány alapvető jellegzetességét. 

A tengerfenék nagyszámú féregcsoportja közt igen sok él az iszapba fúródva. 
Ahhoz azonban, hogy ezek ilyen körülmények közt zavartalanul táplálkozhassanak, 
feltétlenül szükséges, hogy a bomlástermékek ne ugyanazon az úton távozzanak cel, 
amelyen a táplálék felvétele történik. Míg ugyanis a vízben szabadon mozgó alakokra 
nézve a veszély igen kicsi, hogy a táplálékfelvétellel a már kilökött bomlástermékek 
újra a bélcsatornába jussanak, addig a szűk alagútban, az iszapon kerecsztülfurakodó 
állat nagyon is ki van téve ennek a veszélynek. Még inkább fennáll ez a veszély, ha az 
állat az iszapba befurakodva, egy helyben marad, és csak a szájnyíláshoz a vízmoz- 
gással odasodort tápanyagokkal táplálkozik. Ebben az esetben életfeltételként lép 
fel a külön végbélnyílás szükségessége. Hozzájárul még ehhez az a tény, hogy az 
iszapban előrehatoló állat teste megnyúlik, hosszú bélcsatornája tehát mind kevésbé 
képes a szájon keresztül kipréselni a bomlástermékeket. Ebből következik, hogy az 
emésztési végtermékek végül is a test szájnyílással ellentétes végének táján elhelyez- 
kedő, folyékony bomlástermékek eltávozására képződött csatornák egyike felé fognak 
utat találni, és így mechanikusan az önálló végbélnyílás létrejöttéhez vezetnek. 

Mint az előbb láttuk, ezek az ősi férgek még ugyanazon a nyíláson, a szájnyíláson 
lökik ki a táplálkozás megemészthetetlen végtermékeit, amelyiken a táplálékot fel- 
vették. Az anyagcserének ez az ősi formája (pl. a ma is élő laposférgek esetében) 
azonban a legtöbb csoportban fejlettebb berendezésnek adja át helyét, ahol már a 
szájnyílással ellentétes testvégen az emésztési végtermékek eltávolítását szolgáló 
végbélnyílás alakul ki. A fejlődési folyamat azonban természetesen nem volt olyan 
egyszerű, mint azt itt leírjuk. 

De bármekkora időt is számítunk ennek a fejlődési folyamatnak a kialakulására, 
a folyamat mechanizmusáról valójában édeskeveset mondhatunk. Egyelőre meg kell 
elégednünk azzal a feltevéssel, hogy ennek így kellett lezajlania. Minden esetre ezzel 
létrejött az anatómiai állapot, amelyet a rendszertan $rotostomtának nevez, illetve az 
ilyen berendezésű állatokat a Protostomita főtörzsbe sorolja. 

Grobben német kutató ezekkel állította élesen szembe a többi törzset Dexteros- 
tomia (újszájúak) néven. Ezeknek (mint a nevük is utal rá) a szájnyílása nem az 
ősszájból (a protostomiumból) alakult ki, hanem ennek végbélnyílássá történt átala- 
kulása kapcsán a test ellenkező végén, egy újonnan keletkezett nyílás formájában 
jött létre. Ez a folyamat a gerincesekben és az ősgerinchúrosokban elég bonyolult. 
De éppen ez a bonyolult kialakulási folyamat jön segítségünkre magának a folyamat- 
nak közelebbi megismeréséhez, illetve megmagyarázásához. 

Kövessük nyomon, hogyan indul el a zsákállat, a lándzsa-, hal", vagy más igen 
ősi gerinchúros állat embrionális fejlődése? 

A sejtosztódás első lépései nem tárnak elénk semmi különlegeset. Az ősi bélüre- 
ges (gastrula) fokozatig a gerinctelenek közt általában elterjedt fejlődési lépcsőket 
futja végig a gerinchúros állat is. Itt azonban egy olyan lépést iktat be a fejlődés, 
amilyennel sehol másutt nem találkozunk. A merőleges tengelyben jelentősen meg- 
nyúlt test egyik végén ülő ősszájnyílás , ajka" az egyik oldalon erősen növekedni 
kezd. Olyannyira, hogy az egész szájnyílást befedve átborul a másik oldalra, majd 
ezt beborítva tovább nő az ellenkező testvégig, ahol a leborított eredeti ősszájnyilás 

helyett egy új nyílás keletkezik. Ennek következtében az eredeti ősbélüreg U alakban 
visszahajló ággal hosszabbodik meg. Az ősbélüreg új ága a régihez képest az embrio- 
nális fejlődésben kicsiny, vékony csövecske, mely lefűződve — a magasabbrendű 
gerincesek gerincvelő-kezdeményeként — fejlődik tovább. A befedett eredeti ősszáj 
helyén újra keletkezik egy nyílás, a végbélnyílás, míg a test ellenkező végén új száj- 
nyílás alakul ki, — az ősi végbél-nyúlványból, ha van ilyen. 

Ez a bonyolult folyamat az embrió fejlődésében még valahogy érthető. A gerince- 
sek és egyéb gerinchúrosok őseinek történeti kialakulásában azonban látszólag 
teljesen értelmetlen és valószínűtlen, hacsak az életmód többszöri változtatása nem 
kényszerítette erre ezeket az állatokat. Ennek a többszöri, gyökeres életmód-vál- 
toztatásnak lehetett azután a következménye az a bonyolult, többszöri átalakulás, 
amclynek nyomait az említett embrionális fejlődés a mai napig megőrízte. 

Kíséreljük meg ezt a fejlődést nyomon követni. 

Kiindulási pontunk a megnyúlt testű, egyszerű, még csak szájnyílással rendel- 
kező, bélcsatornás, féreg alakú, a vízben vagy vízfenéken élő, és mikroszkópi kicsiny- 
ségű élőlényekkel, növényi korhadékkal táplálkozó ősállatok. Ezek közül különösen 
a korhadó anyagokkal táplálkozók, de a vízfenék apró véglényeire vadászók is speciali- 
zálódtak a vízfenék laza iszapjában furkáló-turkáló életmódra. Ez az életmód viszont 
azt hozta magával, hogy az állat — élete nagy részében — magavájta alagutakban 
mozgott, ami viszont az oxigénfelvétel és a bomlástermékek eltávolítása szempont- 
jából okozott nehézséget. Ezért a test bizonyos részének időközönként a szabad 
vízfelülettel kellett érintkeznie. Ez a jelenség annál sürgetőbben jelentkezik, minél 
nagyobb a test, tehát minél több a felszíntől távolabb fekvő sejtréteg, amelynek 
oxigénfelvétele és bomlásanyag-eltávolítása közvetlenül nem mehet végbe. 

Bizonyos okok alapján azonban valószínű, hogy még a szervezet ilyen irányú 
alkalmazkodása előtt egy másik, a gerincesek kialakulása szempontjából sokkal 
nagyobb jelentőségű esemény zajlott le. Erre a gerinchúrosok gerincvelő-csövének 
kialakulása figyelmeztet. 

Gyakran találkozunk olyan iszaplakó alakokkal, amelyek U alakú járatokban 
mozognak. Hol szájnyílásukkal, hol — az U cső másik szárán — végbélnyílásukkal 
bukkanak fel a járat egyik vagy másik végén, aszerint, hogy a cél a táplálékszerzés-e, 
vagy az ürülék eltávolítása. Minél mozgékonyabb az állat, annál nagyobb lesz ez a 
járat. Viszont minél inkább helyhez kötött életre tér át az állat, annál kisebb lesz a 
járata. Gyakorlatilag csak akkora, hogy az U alakban meghajlott állat mindkét 
testvége elérhesse a járat nyílását. Ez az életmód olyan esetekben következik be, 
amikor az állat csak védelem céljából bújik el az iszapba vagy a homokba, táplálékát 
azonban a felszínen ide-oda mozgó rengeteg mikroorganizmusból fedezi. Ennek az 
életmódnak a további változatában egyetlen lakógödörben fekszik az U alakban 
meghajlott állat. Az ilyen állat teste azután végül maga is összenő az U alak két 
szára mentén, és a külsőleg egységes zsákot alkotó állat testén csak az egymás mellett 
elhelyezkedő két testnyílás, a száj- és végbélnyílás, ill. az ezeket összekötő, U alakban 
meghajolt bélcsatorna emlékeztet e különleges alkalmazkodás előtti felépítésre. 

Talán megemlíthetjük, hogy a fejlődés e fokán az állat lakóüregét a belekerülő 
bélsár, az állat váladéka lassanként állandó alakú lakóüreggé tapasztja ki. Ez fej- 
lettebb fokon az állat által rendszeresen kiválasztott lakócsővé állandósul. Ettől 
pedig — miután a cső maga éppen elég védelmet nyújt — csak egy lépés a vízfenék 
iszapjából szabadon a vízbe kinyúló lakócső kialakulása. Az utóbbi természetesen 
azzal az előnnyel jár, hogy az állat — a teljes védelem előnyét fel nem adva. — nem- 
csak a vízfenéken mászkáló, hanem a vízben szabadon uszkáló mikroorganizmusokhoz 
is hozzáférhet. 

Az iszapban vagy homokban rejtőző életmód elhagyásának másik módja a 
szabad vízbe való kimászás volt. Erre nyilván a kevésbé nehézkes alkatú formák 
voltak képesek. 

Elméletileg ezt a fejlődésmenetet képzelhetnénk el a gerincesek és zsákállatok 
közös őseire is, ha ennek egy embriológiai megfigyelés nem szólna ellene. Ami ellenc 
szól, az a következő. Ha egy ilyen U alakú, meghajlott bélcsatornájú állat a vízben 
szabadon mozgó életmódot folytat, — szervezetében teljesen alkalmatlanná és ésszerűt- 
lenné válik a mozgási irányban, a szájnyílás mellett nyíló végbélnyílás. Érthető, 
ha ugyanolyan mechanizmus hatására, mint az eredeti végbélnyílást létrehozó erő, 
a szájnyílással ellentétes testvégen egy másodlagos végbélnyílás jön létre. Ennek 
viszont az lesz a következménye, hogy az első és a második végbélnyílás közti bél- 
szakasz funkcióját veszti és visszafejlődik. Így kialakul a működésben levő bél- 
csatorna mellett egy a két végen elhelyezkedő száj, és másodlagos végbélnyílással 
határolt, elcsenevészedett párhuzamos csatorna. 

Eddig minden érthető. De van két ellentmondó nehézség. Az egyik, hogy ebben 
az esetben az ősszájnyílásnak kellene véglegesnek lennie. A másik nehézség abban 
rejlik, hogy az embriológia szerint a végleges, tehát másodlagos szájnyílás kitörése 
csak az ősszájnyílás egyik ajkának az U alakú bélcsatornát létrehozó, a másik test- 
pólusig terjedő visszanövése után következett be, kb. akkor, amikor az elzárt ősszáj 
helyén a végleges végbélnyílás tört át. 

Az embriológia tényei tehát fordított táplálékmozgatási irányt és eltérő sor- 
rendet kívánnak az új száj- és végbélnyílás keletkezésének magyarázatához. 

Mindezt azért mondtuk el ily részletességgel, hogy érzékeltessük az olvasóval: 
mennyire kell vigyázni a folyamatok logikailag helyesnek látszó láncaival, és mennyire 
fontos, hogy azokat valós adatokkal ellenőrízzük. Ezek az adatok pedig embriológiai 
tényekkel ellenőrzött sorrendben a következő történeti kialakulást valószínűsítik. 

Elsőnek a zsákforma állat testén az ősszájnyílás említett ajak-átnövése követ- 
kezett be. Csak ezután kerülhetett sor a végbélnyílás kialakulására az új szájnyílás 
és az ősszáj eredeti helye közelében való átfúródás következtében. 

Ennek a fejlődésmenetnek a magyarázatára egyelőre aligha vállalkozhatunk. 
Ezt legfeljebb tudomásul vehetjük. Ha mégis ragaszkodunk valami elfogadható 
munkahipotézishez, akkor arra gondolhatunk, hogy — amint ez az állatvilágban 
nem is olyan ritka — itt az állat valamilyen okból helyváltoztatáskor hátrafelé moz- 
gott és nem előre, mint pl. a tarisznyarákok, melyek ehhez a mozgástípushoz anató- 
miailag is messzemenően alkalmazkodtak. Ez az alkalmazkodás a gerinchúrosok 
ősein a szájnyílás hátravándorlását vonta maga után. Ezért nem voltak kitéve 
annak a veszélynek, hogy mikor az állat előre ásta magát az iszapban vagy a homok- 
ban, — a szájnyíláson keresztül a bélcsatorna menthetetlenül megteljék iszappal. 

Azt viszont nem kell magyaráznunk, hogy a bélcsatorna ilyen elrendezése a 
táplálék felvétele és az emésztési végtermékek eltávolítása szempontjából nagyon is 
bonyolult volt. Érthető, hogy ezt az alkalmazkodást hamarosan a szervezet további 
, átrendeződésének" kellett követnie. Ezt az , átrendeződést" azonban — valószínű- 
leg — az életmód lényeges megváltozása indította el vagy segítette elő. Ezt a válto- 
zást pedig az iszapban-homokban lakó állat nyiltvízi életmóra való áttérése okozta. 
Az életviszonyok és a környezet megváltozása váltotta kia bélcsatorna U alakú behaj- 
lásában, tehát a régi szakaszból kifelé tartó emésztési végtermékek és az új szakaszon 
befelé tartó friss táplálék ütközési helyén a másodlagos végbél kinyílását, de később az 
ellenkező testvégen az új szájnyílás megjelenését is. Az utóbbit nehezen tudnánk más- 
képp elképzelni, mint úgy, hogy a bélcsatorna tágasabb elülső szakaszának a végbél- 
nyílással ellentétes végén az egyik oldalsó, bomlástermék-elvezető nyílás áttörte a bél 

falát. Ez a nyílás azután fokozatosan tágult ki bő szájnyílássá. Ezen keresztül a víz 
nagyobb mennyiségben juthatott a bélcsatornába, miközben a vele együtt a bélbe be- 
sodródott apró élőlényeket az állat megemésztette. A bélen keresztülhatoló víz kez- 
detben az új végbélnyíláson át távozott a testből, később mindinkább a test oldalain 
megnyílt további bomlástermék-elvezető járatocskákon (f$roronephridiumokon) ke- 
resztül. Ezáltal a vizet az állat valósággal átszűrte, csak a visszamaradó apró szerve- 
zetek, a mikroorganizmusok sodródtak tovább a bélbe, megemésztés céljából. 

Ezalatt a szűkebb, másodlagos bélszakasz tovább szűkülve kikapcsolódott a 
táplálékfelvétel folyamatából és mindinkább új szerepet vett át. Ez a szerep; a másod- 
lagos bélszakaszon áthaladó mechanikai, fizikai, kémiai stb. hatásokat , érzékelte" az 
üreget kibélelő hámszövet segítségével. Így lassanként ingerfelvevő és ingerkeltő 
szervvé vált. Ezzel létrejött a későbbi gerincesek központi idegrendszerének alapja, a 
gerinccső, a későbbi gerinc- és agyvelő ősi formája. 

Valahol, a gerinchúros állatok kialakulásának ezen a táján jelenhetett meg egy 
újabb — látszólag igen jelentéktelen — változás a csoport belső szervezetében. Ez 
pedig semmi egyéb, mint egy sekély hosszanti árok a bélcsatorna egész hosszában. 
Talán az az árok, amely a beáramló vízből kiszűrt apró élőlényeket vezette az emész- 
tőbélbe. Ez azárok később egészen bezárult, csatornává vált. Eredeti rendeltetését 
elvesztve, a bélcsatorna és a gerinccső közt lefutó csővé alakult, s létrejött a ge- 
rinchúr (chorda dorsalis) , melyet sejtek töltöttek ki. Ez a rugalmas, pálcaszerű beren- 
dezés az első kezdeménye a gerincnek. 

Visszatérve a gerincesek őseire, fel kell tételeznünk, hogy ezen a ponton újabb 
életmód-változáson mentek keresztül. Legalábbis a zsákállatokkal szemben feltűnő 
új szervezeti berendezéseik ezt valószínűsítik. 

Úgyanis míg a zsákállatok további fejlődése a fokozatosan kitáguló, varsa- 
szerű előbéllel és fokozatosan visszafejlődő hátsó testszakasszal jellemezhető szervezeti 
felépítés útján haladt tovább, addig a gerincesek törzsfejlődése más útra tért. 

Ennek az új útnak a legjellemzőbb tünete az oxigénfelvétel, tehát a légzés szerve- 
inek a kibontakozása. De itt nemcsak a légzőszervek kifejlődésének a ténye a lénye- 
ges, hanem még sokkal inkább a megoldás módja. Ha megnézzük, hogy a gerinctele- 
neknek milyen megoldásokat nyújt a természet, akkor azt látjuk, hogy leggyakrab- 
ban a test azon tájain, amelyek körül leginkább biztosítható az állandó fÍriss víz je- 
lenléte (tehát ahol leginkább lehet mozgatott vízre számítani), — gazdagon tagolt, 
elágazó testfüggelékek alakulnak ki. Ilyenek láthatók a szájnyílás körül, a végtagok 
tövében, a test oldalain, de alkalomadtán másutt is. Csak magasabb fejlődési fokon 
találkozunk olyan esetekkel, ahol ezek a függelékek a test többé-kevésbé védett be- 
mélyedéseiben foglalnak helyet. Még későbbiek az olyan megoldások, ahol a testfel- 
színről bonyolultan elágazó csatornarendszerek szállítják az oxigént nyújtó közeget 
(ebben az esetben már nem is a vizet, hanem a levegőt!) a test egyes részeibe. 

Alapvetően eltérő megoldással találkozunk az ősi gerinceseknél. Itt — a zsákálla- 
tokkal közös ún. chordata-állapot hagyatékaként — az állat a táplálékfelvétel céljá- 
ból a bélcsatornán keresztülhajtott vízből a bélcsatorna felületén át veszi fel a szüksé- 
ges oxigént. 

Mármost, ha ezek a legősibb gerincesek továbbra is a vízben szabadon úszó élet- 
módot folytattak volna, akkor kétségtelenül fölöslegessé vált volna ennek az oxigén- 
felvevő rendszernek a továbbfejlődése. Az a tény, hogy az előbél felülete redőkkel, 
zsákszerű betüremkedésekkel hatalmasan megnagyobbodott (ami az oxigénfelvételt 
ellátó hámfelület megsokszorozódását vonta maga után), kétségkívül arra utal, hogy 
a nyílt vízben úszó alakokkal szemben megszűnt a testfelület szabad oxigénfelvéte- 
le, s a test csak a bélcsatornán keresztüláramló vízből nyerhette a szükséges oxigént. 

Ez kétségtelenné teszi, hogy az állatok testfelülete egyáltalán nem, vagy alig érintke- 
zett a szabad vízfelülettel, és attól elzártan feküdt. Ami más szavakkal annyit jelent, 
hogy ezek az állatok újra iszapba, homokba befúródva éltek. Ez természetesen szá- 
mos kisebb-nagyobb változást vont maga után. Ezek azonban már a legősibb gerinces- 
leletek révén ismert tulajdonságai a lassú fejlődéssel idáig jutott ősi törzsnek. 

Miközben ezeket a szervezetbeli jellegzetességeket igyekeztünk fejlődésükben 
magunk előtt elvonultatni, csak azt a néhány legszembeszökőbb felépítésbeli sajátos- 
ságot vettük figyelembe, amelyek a gerinceseket és ezek korai őseit a gerinctelenek 
törzseitől elválasztják. Ugyanekkor több olyan szerv fejlődését figyelmen kívül hagy- 
tuk, amelyek az állatvilág magasabb specializálódás fokára jutott más törzseinél is 
nagyjából azonos formában vagy hasonló módon alakultak ki. Ezekre itt a teljesség 
kedvéért mégis utalunk, de—az ismétlések elkerülése érdekében — nagyon lerövidí- 
tett formában. 

Itt elsősorban a nedvkeringés, az ingervezetés, a kiválasztás és a fényérzékcelés 
berendezéseire illetve szerveire gondolunk. De ugyanitt még tárgyalnunk kell egy 
kérdést, talán a gerincessé válás egyik leglényegesebb kérdését : a testszelvényezett- 
ség kialakulását, ami a gyűrűsférgeken és ízeltlábúakon is alapvető jelleg. 

A testnedvek — mint a korábbiakból tudjuk — kezdetben szabadon keringtek 
a szövetek és sejtek között. Csak hosszú fejlődés eredményeképpen jöttek létre az állan- 
dó testnedv-vezető pályák. Előbb csak a legfontosabbak állandósultak annyira, hogy 
saját faluk is volt már. Később mind több mellékesebb pálya kapott állandó falat, 
míg kialakult a véredényrendszer és — sokkal tökéletlenebb fokon — a nyirokrend- 
szer. A véredényrendszer néhány fő ága a kezdeti alkalmi és szükség szerinti megrán- 
dulások helyett ritmikus mozgást kezdett végezni. Lassanként elindult az irányított 
véráramlás kialakítása, egyes helyeken a visszaáramlást akadályozó billentyűk kifej- 
lődése stb. A gerincesek ismert legkezdetlegesebb képviselőjén, a lándzsahalon, még 
ezt a fejlődési fokot ismerjük fel, A hiányzó szív szerepét néhány fő véredény látja 
el. Innen származik tudományos nevük is: Leptocardti, vagyis csőszívűek. 

A. bomlástermékek eleinte a testfelület számos pontján, a hámsejtek közt távoz- 
tak el az erre a célra kialakult állandó réseken, illetve az ezekhez vezető kis csatornák 
rendszerén át. Ez a kiválasztó szervek megjelenését megelőző legősibb, primitív fej- 
lődési fokú állapot. A test oldalain párosával, szelvényenként kialakuló ilyen protone- 
phridiumok alakotják ezt a rendszert. Csak magasabb fokon indul meg a kiválasztó 
szervek centralizálódása a test hátsóbb részeire. 

Az ingervezetés berendezései már messze túljutottak az összefüggő, de nem köz- 
pontosított ideghálózat fokán. A bélcsatorna-eredetű gerinccsőhöz igen korán csatla- 
kozik a szelvényenként központosult idegpályák rendszere. A gerinccső viszont 
lassanként a szájnyílás állandósulása révén a gerinccső nyílásával azonos testvégen 
ingerfelvelő és idegi szabályzó centrum kialakulását kezdeményezi, ami a gerinccső 
e végének megerősödését, más szóval az agy kezdeményének a kialakulását jelenti. 
Ezen a fokon találjuk a csőszívűek ma is élő képviselőit, a lándzsahalakat. 

Láthatjuk, hogy az állati szervezet kialakulásának, egyre bonyolultabbá válásá- 
nak, tehát a gerinctelenek megfelelő fejlődési fokozatainak kapcsolása nem okoz na- 
gyobb nehézséget a gerincesek fejlődéstörténetének áttekintésekor. Hiszen a zsákálla- 
tok és a csőszívűek igen kezdetleges felépítésű szervezete kitűnő élő példákkal 
szolgál. 

Ezzel szemben feltétlenül vitás még a gerincesek, illetve őseik szelvényezettségé- 
nek történeti kialakulása, a szelvényeződésnek a fejlődés többi lépcsőfokához viszo- 
nyított időpontja. 

A legmagasabb fejlettségű gerincesek, a madarak és emlősök is több szervezet- 

beli sajátosságukkal utalnak a szelvényezettségre. Elég talán a gerincoszlopnak 
csigolyákra való tagolódását, a bordákat, bordaközi izmokat, az agy- és gerincvelő- 
ből szakaszosan leágazó idegpályákat felsorolni. 

Ahogy a gerincesek kezdetlegesebb fejlettségi fokon veszteglő csoportjai felé kö- 
zeledünk, úgy jelentkezik a test felépítésében a szelvényezettség mind több és több 
emléke. A mai ismert gerincesek legalacsonyabb fejlettségi fokot képviselő alakjainak, 
tehát a csőszívűeknek már igen sok szerve bizonyítja a szelvényezettség kétségtelen 
nyomait. Így elsősorban a kiválasztószervek ismétlődése az, ami ezt az ősi szelvénye- 
zettséget elénk tárja. De semmivel sem kevésbé meggyőző az egész törzs-izomzat szi- 
gorúan szelvényezett tagolódása, ami a halak valamennyi csoportján máig is fennma- 
radt. Ezek a tünetek az embrionális fejlődés során valamennyi csoporton fokozott 
mértékben ismerhetők fel. 

Mindez arra a feltevésre kényszerít bennünket, hogy a gerincesek illetve a gerinc- 
húrosok is valamennyien olyan ősöktől származnak, amelyeknek teste ismétlődő, 


I. A tagolt (szelvényes) ősgerinces-test kialakulása az egyszerű testüreges (coeloma) állat- 
ból, az állattelep-fokon keresztül — Hatschek elmélete szerint (Naef nyomán) 


egymás mögé sorakozó tagokból, szelvényekből tevődött össze. Ezekben a szelvé- 
nyekben kezdetben valamennyi szerv és berendezés ismétlődött, és csak később a 
specializálódás folyamán korlátozódtak fokozatosan testtájakra. Így pl. a légzőbél 
a maga zsákos betüremkedéseivel és nyílásaival (kopoltyúnyílások) a száj mögötti 
elülső testtájra, míg a kiválasztó- és ezekkel fokozatosan kapcsolódó ivarszervek a 
test hátsó szakaszára korlátozódnak. 

Embriológiai adatok, főleg azonban a gerinctelenek ún. ivartalan szaporodásá- 
nak számos példája azt a feltevést valószínűsíti, hogy a gerincesek szelvényezettsége 
az ősök egyszerű egyénekből összetett teleppé válásának nyomait hordja magán. 
Vagyis azt kell feltételeznünk, hogy a gerincesek, illetve általában a gerinchúrosok 
igen korai elődei szelvényezetlen állatok voltak, amelyeknek testében nem ismétlőd- 
tek sorban az egyes szervek. Későbbi fejlődésük során viszont a gerincteleneknél oly 
gyakori ivartalan szaporodás kapcsán az állatok bimbózással több-kevesebb leányál- 
latot hoztak létre. Ezek azonban nem szakadtak le az anyaállatról, hanem rajta ma- 
radva, vele láncforma állattelepet alkottak. (r. ábra) A törzsfejlődés igen hosszú, két- 
ségkívül több száz millió éves további szakasza kellett ahhoz, hogy az állattelep-felépí- 
tés a telep-egyének telepen belüli helyzetétől függő specializálódását odáig vigye, hogy 
a számtalan egymás mögé sorakozó állatból felépített állattelep már teljesen az 
egységes állat külsejét vegye fel. Ezen azután csak a belső szervezet egyik-másik saját- 
sága vagy embriológiai felépítése árulkodik az egykori állattelep-felépítésről. Hat- 
scheknek, a bécsi egyetem volt tanárának ez a felismerése már 85 éves. Azóta sem 
tudták cáfolni, sőt évről évre szaporodik a bizonyító adatok száma. 

A zsákállatok telepeiben az egyéniségüket és egyforma testalakjukat megtartó 
telep-egyének önállóságát senki sem vitatja. A telepes korallok fejlettebb alakjairól 
már nem egy esetben (Maeandrina) lehetetlen volna megmondani, hol végződik az 
egyik egyén és hol kezdődik a másik. Ugyanígy vita tárgya számos telepes medúza 

esetében, hogy sok egyénből összetett teleppel vagy egyetlen egyénnel van-e dol- 
gunk. De vajon kinek jutna eszébe felvetni, hogy testünk nem egy osztatlan egyént 
hord, hanem sok-sok egyén összeolvadásából keletkezett telep, ha a zoológus és embrio- 
lógus adatai le nem lepleznék évmilliárdos múltunk e döntő fejlődési lépcsőjét? 

Évmilliárdot mondtunk. Ennek nem egészen a fele esik a gerincesek ősma- 
radvány-bizonyítékokkal közvetlenül alátámasztott történetére. De már addig is leg- 
alább egy félmilliárd év zajlott le, amíg a gerinctelen soksejtű állatok egy csoportja el- 
indulhatott azon az úton, amelynek végén az ember áll. 


A legrégibb gerinces-leletek 


Mi marad meg a lándzsahal elpusztulása után — minden szilárd elemet nélkülöző, 
kocsonyás testéből? Bizony semmi. A gerinctelenek esetében láthatjuk, milyen 
. ritka, hogy a szilárd váz vagy héj nélküli állatból a legfinomabb iszaprétegekben a 
test lenyomata megmaradhat. De mi maradhat meg 500—I000 millió év múltán a ge- 
rincesek legősibb képviselőinek lágy testéből? Nem csoda, ha nyomukat sem ismerjük. 
Csak az első páncélos testű alakjainak maradtak meg a maradványai, de hát ezek 
megjelenéséig hosszú fejlődésen kellett a gerincesek őseinek átesniök, és addig bizony 
sok százmillió év telt el. 

Az újabb radiokarbon-időszámítás szerint jó 400 millió évesek azok a rétegek, 
amelyekből az első gerincesek maradványainak tekinthető leletek előkerültek Észak- 
Amerika ordoviciumi időszaki (az európai nevezéktan szerint alsó szilurnak nevezett) 
képződményeiből. Ezek a leletek apró csillagszerű pikkelykék, az eddig ismert legré- 
gibb gerinces , páncélzat" maradványai. Ezek mellett az ÁAstraspis és Erypiychius 
néven leírt apró nyomok mellett ugyanebben az időben jelennek meg a Föld történe- 
tében először a Conodonta néven ismert, később a rétegek korhatározásában az egész 
földtörténeti ókor folyamán elsőrendű jelentőségű maradványok. Ma sem tisztázott, 
hogy ezek a kis fogazott állkapocs formájú ősmaradványok tulajdonképpen ősi sza- 
bású, puhatestű gerincesektől származnak-e, vagy gyűrűsférgek maradványai. Ma 
inkább gerinces-maradványoknak tekintik őket a nem-gerinces specialisták; a gerin- 
cesekkel foglalkozó szakemberek szívesebben tekintik ezeket a rétegtan szempontjá- 
ból nagy fontosságú, de a gerinces-rendszertan szempontjából igen kényelmetlen apró 
maradványokat a gyűrűsférgekhez tartozóknak. 

A szoros értelemben vett szilúr időszak, tehát az európai kortáblázat felső 
szilurja óta ismerünk gerinces-ősmaradványokat. 

Tulajdonképpen nehéz volna ezt a roppant változatos ősgerinces társaságot 
néhány tulajdonsággal jellemezni. Alakra, de valószínűleg életmódra is igen külön- 
böző, többé-kevésbé halakra emlékeztető, hol oldalt, hol hát-hasi irányban összenyo- 
mott testű kis állatok ezek, testüket vagy apró rögszerű vagy pajzsocska-formájú 
pikkelyek fedik. Olykor testük igen változatos felépítésű; vagy csak a test elülső 
részére kiterjedő, vagy a farok kivételével az egész testet fedő, összefüggés nélküli 
pajzsokból álló, vagy héjszerű, egységes páncélt alkotó külső burkuk van. Csak két vo- 
natkozásban egyeznek meg. Szájukat nem állkapcsok támasztják, mint a magasabb- 
rendű gerincesekét, és valamennyien édesvízi üledékekből kerültek elő. Emellett 
jellemző még rájuk, hogy vagy külső páncél fedi testüket, vagy belső porcos váz van 
bennük. De mindenképpen valamilyen váz- vagy páncél-elem alakult ki rajtuk. Ez 
tette lehetővé, hogy egyáltalában megmaradhattak az utókor számára. Éppen ezért 
bizonyosra vehető, hogy ezek nem az egyedüli gerincesek voltak, Valószínűleg nagy- 

számú és változatos váz-és háznélküli, így megmaradásra egyáltalán nem alkalmas 
ősgerinces is élt abban az időben. 

A szilur illetve az ordovicium óta tehát voltak olyan alakok, amelyek szilárd 
vázelemeik révén alkalmasak a fosszilizálódásra. Ezek viszonylag közeli rokon- 


2. Két ma is élő, igen ősi gerinces-tipus; fent a folyami (Petromyzon), lent a tengeri ingola 
(Myxine) 


ságban állnak a ma is élő ún. ingolák v. körszájúak (Cyclostomata) kis csoportjával, 
(2. ábra) míg a lándzsahal rokonságába tartozó még kezdetlegesebb alakok (meg- 
maradásra alkalmas szilárd vázelemek hiányában) nem maradtak fenn az utókorra. 


Ősgerinces avagy hal? 


Mindig baj van, ha látatlanban készítünk ruhát valaki számára. 

Ez történt a gerincesek egyik nagy csoportjával is. Megalkották a halak (Pisces) 
osztályát — 1758-ban — anélkül, hogy sejtették volna, mi mindent fognak a szak- 
emberek r—2 évszázad múlva ebbe a fogalomkörbe belegyömöszölni. 

A probléma azzal kezdődött, hogy a zoológia a körszájúakat és a cápa-rája félé- 
ket sorolta ide. (3. ábra) Már Linné érezte, hogy nem ide valók, de ő még nem tudott 
velük mit kezdeni. Ezért eleinte az előbbieket a férgekhez, az utóbbiakat a kétéltűek- 
hez csapta, sok más egyébbel együtt. Azután feltedezték a csőszívűeket, a lándzsahal- 
féléket. (4. ábra) És alig, hogy a zoológia a halak fogalomkörén ezt a nem éppen szeren- 
csés bővítést végrehajtotta, máris jöttek a paleontológusok, s egy csapat őslényt so- 
roltak (minden különösebb aggály nélkül) a halak közé. Ezzel azután elérték azt, hogy 
mindaz, aminek , legalább" gerinchúrja volt és vízben élt, gyakorlatilag a halakhoz 
került. 

De már a múlt század közepén J. Miller rájött, hogy túl heterogén állatcsoportok 
kerültek a halak gyűjtőfogalma alá. Ezért előbb még csak a halak osztályán belül kü- 
lönböztetett meg 6 alosztályt, később azonban a halak egységes osztályát feladva 
4 önálló osztályt állított fel a helyébe. 

Hosszú utat tett meg a rendszertan, míg a ma korszerűnek tekintett rendszer-vál- 
tozatokig eljutott. Ám nem kétséges, hogy még hosszú utat kell megtennie, amíg az 
alacsonyabb fejlettségű gerincesek rendszerezése legalább nagy vonásokban nyugvó- 
pontra juthat. Ettől ma még elég messze vagyunk, hiszen a legáltalánosabban elfoga- 
dott Berg-féle rendszerben már I20o rend, 12 osztály, 2 főosztály és 2 altörzs képviseli 
a valaha egyetlen osztályba sorolt halakat, tehát a ma ismert 20 000 halfajt. 

3. Három ősi gerinces-tipus. a) A legősibb gerinces fejlődési fok vekonstruált képe (Naef 
nyomán); b) egy ősi tobozbáncélos , hal" (Poraspis) rekonstruált képe; c) egy ma élő cápa 
(Carcharodon) 


Mindenesetre a régi értelemben vett halak osztályának feldarabolására jellemző, 
hogy egyik csoportjuk, a csőszívűek — amennyiben még egyáltalában a gerincesekhez 
sorolhatjuk őket — az összes többi gerincessel szembeállított altörzset képvisel. Ez az 
Acrania, a koponya nélküliek altörzse. További 5—6 osztály — az állkapcsos gerince- 
sek egységes főosztályát (Gnathostomata) képviselő többi gerinces állatokkal szemben 
— az állkapocsnélküliek (A gnatha) főosztályát alkotják. Az állkapcsosok főosztályán 
belül a halak többi osztálya áll szemben a négylábú gerincesek osztályaival — azonos 
értékű osztályként. 

Tárgyalásunk során ennek a kérdésnek a részleteire még többször visszatérünk. 
Itt csak azt kívánjuk még egyszer hangsúlyozni, hogy a rendszertan régi álláspontját 
visszatükröző, a mindennapos nyelvhasználatban rögzült hal fogalma a tudomány 
mai állásfoglalásában egyáltalában nem állja meg a helyét. Ezért használjuk itt is min- 

4. A ma is élő lándzsa-, hal" (Branchiostoma) és egy igen ősi felső szilurkori gerinces-tipus 
(Birkenia) — a gerincesek kialakulásának kél korai elágazása 

denütt az ősgerinces kifejezést olyan esetekben, ahol az olvasó gondolkodás nélkül a 
hal gyüjtőfogalmát tartaná természetesnek. A , halak" elnevezést tehát erősen leszűkí- 
tett értelmezésben, csakis a fejlődéstörténeti és rendszertani-anatómiai tekintetben 
egységes Pisces osztály tagjaira alkalmazzuk. 


A fej kialakulása 


A hétköznapi életben úgy hozzászoktunk ahhoz, hogy ami él és mozog, annak feje 
is van, hogy az olvasó ezt a címet kissé furcsállhatja. Mi köze ennek a történetnek egy 
olyan alapvető, nyilván a fejlődéstörténet kezdetére utaló fejezethez? 

És mégis ide tartozik ez a fejezet. 

A magasabbrendű gerincesekre vonatkozólag nem kérdéses, hogy mi a fej. Itt a 
törzstől a nyakkal elválasztott, különleges szerepében messzemenően kiegyénült alakú 
és működést kifejtő fej fogalmi önállósága körül nincs is vita. Nem kételkedünk a ro- 
varok fejét illetően sem. De már pl. a pókokon, rákokon vagy százezer egyéb Ízeltlábún 
atest elülső része összeolvad a test többi részével, vagy pl. a férgek jó részén a fej 
szerepe megoszlik a törzs elülső részének számos közel azonos felépítésű és szerepű 
szelvénye között. Végül másokon a test egész szabása olyan, hogy fej kialakulására 
nem is kerülhet sor. 

De térjünk vissza a gerincesek közvetlen elődeire, illetve legősibb szabású kép- 
viselőire. Ezeken a száj- és végbélnyílás többszöri helycseréje a legjobb bizonyítéka an- 
nak, hogy nemcsak fejről, de még a test elülső és hátsó végéről sem beszélhetünk úgy, 
amint azt tesszük a magasabbrendűek esetében, amelyeken ezek a testtájak végleg 
állandósultak. Természetesen nem alakulhat ki ilyen azon az állaton sem, amely hely- 
hezkötött, sőt az ilyen a legtöbbször védőburokba (ház) bújtatott életmódot folytat. 

A testtájak rögzítése, ezen keresztül pedig a fej megjelenése azonban rögtön bekö- 
vetkezik, amint a vízben szabadon mozgó életmódot folytató állatról van szó. Ebben az 
esetben az elülső testvégen elhelyezkedő szájnyílás közelében tömörül — részben a 
tapintás kivételével — valamennyi érzékszerv központja: a fényérzékeny sejtcsopor- 
tok, illetve magasabb fokon a szemek; a szaglóidegek ; a vegyi ingerfelfogás (izlelő) 
idegek központjai. A gerinccsatorna nyílása révén pedig ugyanide vezetett az egész 
központi idegrendszer elosztó , telepe" is. Természetes, hogy ennyi idegközpont csat- 
lakozása, illetve kiágazása a gerinccsatorna elülső végződésének jelentős megerősödé- 
sével, megvastagodásával is járt. Ez azután a hátulsó testvégtől élesen elütő fejtá- 
jék kialakulására vezetett. Természetesen mennél élénkebb mozgásúak voltak ezek 
az ősi alakok és mennél aktívabban táplálkoztak, t annál gyorsabb volt a fejtájék ki- 
alakulása, annál feltűnőbben jelentek meg benne a külvilággal való élénkebb kapcso- 
latot lehetővé tevő ideg- és érzékszerv-központok. 

A gerincesek őseinek a fej kialakulását megelőző fejlődési fokozatát az általunk 
ismert alakok közül egyedül a lándzsahal képviseli. Valamennyi más ismert élő vagy 
kihalt alak a fejlődés magasabb fokán áll. Ezek egész sor olyan fejlődési lépcsőn 
mentek át, amelyekről a következőkben lesz csak szó. 


kt Aktív táplálkozás alatt azt értjük, amikor az állat táplálékát nem a légző-vízből 
szűri ki, hanem külön felkeresi és megragadja a táplálékul szolgáló élőlényeket vagy anya- 
gokat. 


365 


Váz és páncél 


Sokunknak volt már izomláza, amcly egy-egy erőltetett gyaloglás, túlfeszített 
alkalmi munka következményeképpen kínoz hosszabb-rövidebb ideig. Az izom- 
láz — az erőltetett izommunka közben termelt bomlástermékek visszamaradása 
miatti izommerevség és fájdalom. Mint tudjuk, alapos masszázs ilyenkor csodát 
művel. Miért? Egyszerűen azért, mert valósággal kipréseli az izmokból ezeket a 
bomlástermékeket, amelyeket egyébként a szokásos igénybevétel mellett az izomzat 
maga is el tud távolítani, mégpedig úgy, hogy a mozgás (összehúzódás és kitágulás) 
folyamán valósággal kipréseli magából. Ez az izomzat önmasszázsa. Az izomrostok 
közül kipréselt bomlástermékeket azután a nedvkeringés gyorsan eltávolítja és 
kiküszöböli a szervezetből. 

Nem kell különösebben bizonygatni, hogy mennél kezdetlegesebb egy szervezet, 
annál tökéletlenebbül bonyolítja le ezt a folyamatot, annál tökéletlenebb a bomlás- 
termékek eltüntetése. Ez pedig — elsősorban a legkevésbé mozgékony állatokon — 
azzal jár, hogy a test peremi felületi részein itt-ott a bomlástermékek megrekednek. 
Sóik kicsapódnak, szilárd rögöcskék formájában halmozódnak fel a felület alatt, 
a bőrben és a bőr alatt. Természetesen e szemcsék felhalmozódása korántsem egyen- 
letes az egész állat testfelületén. A legsűrűbben az állat legmerevebb részein, első- 
sorban a fejtájékon, de részben a törzsön is létrejönnek ezek a rögöcskék, legkevésbé 
pedig a legmozgékonyabb részeken, mint a mozgásszervként legtevékenyebb hátsó, 
tehát a farokrészen. Ebből következő lépésként önként adódik, hogy a kezdetben 
különálló rögöcskék fokozatosan kisebb-nagyobb lapokká, lemezekké állnak össze, 
legalábbis ott, ahol az állati test a legkevésbé mozgékony. Így lassanként az állat 
fejét, törzse nagy részét többé-kevésbé összefüggő páncél takarja be, csak leg- 
mozgékonyabb farokrészén fedik egymással lazább összefüggésben álló rögöcskék- 
pajzsocskák. 

Az állat fajsúlyát tetemesen megnövelő páncél-elemek természetesen egyrészt 
fokozott mértékben merevítik az állatot, másrészt lassanként alkalmatlanná teszik 
a vízben úszó életmódra is. Ezek a páncélosok a vízfenéken nehézkesen mozgó ala- 
kokká váltak. Egyrészt páncélzatuk alkalmatlanokká tette őket arra, hogy ellenségeik 
elől gyors mozgással menekülhessenek, másrészt azonban páncélzatuk ezt fokozatosan 
feleslegessé is tette. 

Ugyanakkor természetesen a gyors mozgású, tehát erős izommunkát végző 
alakok testében ezek a bomlástermék-rögöcskék alig vagy egyáltalában nem fejlőd- 
hettek ki. Ennek következtében ezek testsúlyát semmiféle jelentős súlytöbblet nem 
gyarapította. Mozgó, illetve úszóképességüket tehát nem korlátozta semmi, viszont 
éppen ezáltal elég mozgékonyak maradtak ahhoz, hogy ellenségeik elől elszökhesse- 
nek. Ezért nem is volt szükségük a nehéz páncélzatra. 

A két főtípus, a gyorsan mozgó, páncéltalan és a nehezen mozgó, páncélos 
fenéklakó típus közt természetesen minden elképzelhető átmenet megvolt. 

Joggal feltehető azonban a kérdés, vajon a bomlástermékek az izomzatból 
csak a testfelület felé távoztak-e, illetve nem volt-e meg a lehetősége annnak, hogy a 
test más részein is keletkezzenek bomlástermék-tároló holt területek? 

Nemcsak hogy lehettek, de voltak is. Sőt a gerincesek merev tartó , szerkezeté- 
nek" kialakulásában a külső páncélnál sokkal fontosabb szerepük volt. 

Ehhez azonban egy lépéssel vissza kell térnünk a gerincesek őseinek sokkal 
korábbi fejlődési állapotához. 

A gerincessé válás folyamatának ismertetése során említettük, hogy a gerincesek 
féregszabású ősei egy a sejttelep-egyénből az összetett telep-egyénhez vezető fejlődé- 

sen mentek át, és Így egyéneik a soksejtű állatok telepeiből összetett, eredeti egyénisé- 
güket teljesen elvesztett állat-láncok utódainak tekintendők. Már most gondoljuk 
végig az Így keletkezett telep-egyén felépítését: az állat szelvényekre osztott testé- 
ben az egyes szerveken kívül elsősorban az izomzat is megszakad a szelvényhatárokon, 
hogy a következő szelvény új izomköteggel induljon. A szelvények közt a megszakadó 
izomkötegek megfelelő szakaszait kötőszöveti lemezek kapcsolják egymáshoz. 
Ugyanilyen kötőszöveti lemezek fejlődnek természetesen a szelvényeken belül a háti, 
oldali és hasi izomköteg-párok között is, a szelvényeket elválasztó — vagy össze- 
kapcsoló — lemezekre nagyjából merőlegesen, de mindenesetre ezeket metszve. 

Nem kétséges, hogy az izomkötegek és a szelvény-izomszakaszok közti kötő- 
szöveti lemezek környéke lesz a testnek az a része, ahova az izmokban képződött 
foszforsavas bomlási termékek sói elsősorban lerakódnak. És minél mélyebb testtájé- 
kon fekszenek ezek, annál nehezebben távolítja el azt a véráram. Itt is — mint 
mozgatottság szempontjából legkevésbé igénybevett sávok — elsősorban a kötő- 
szöveti lemezek metszési vonalai jönnek tekintetbe. 

Ha mindezt végiggondoljuk, nem fog meglepni bennünket, hogy éppen ezek a 
területek azok, amelyekben a test belső támasztóberendezései (csigolyák, háti és 
hasi bordák stb.) kialakultak. De bármekkora jelentősége is van ennek a folyamatnak 
a gerincesek további fejlődése szempontjából, lényegében semmi egyéb nem történt, 
mint hogy az izommunka bomlási termékeinek legtökéletlenebb eltávolítási helyein 
a kötőszövetbe mind több ilyen bomlástermék, foszforsav-rögöcske rakódott le. 
A szervezet , üzemének" ez a kezdeti csődje volt tehát az oka annak a csodálatos 
berendezkedésnek, amely a gerincesek annyiszor megcsodált, minden más tejlődést 
messze maga mögött hagyó kibontakozásának az alapja lett. 

Közelebbről nézve azt látjuk, hogy elsősorban a legkezdetlegesebb alakokban 
testmerevítő szerepet játszó gerinchúr körül keletkezett ilyen lerakódás-hüvely. 
Természetesen ez szelvényenként megszakad, vagyis gyűrűket alkot. Ezek a gyűrűk 
a későbbi csigolyatestek első kezdeményei. Azt talán már nem is kell külön hang- 
súlyoznunk, hogy ezek a gyűrűk mindenütt a szelvény-határon jöttek létre. 

A következő hely, ahol az ilyen lerakódás vázképződést eredményezett, a gerinc- 
húrhoz simuló (mint korábban láttuk: bélcsatorna-eredetű) gerinchüvely volt. 
Természetesen a szelvényes felépítésnek megfelelően ez is gyűrűs elrendeződésű. 
Ezek a gyűrűk mágg is fennmaradtak a csigolyák gerincvelőt körülvevő felső íveinek 
alakjában. 

Tulajdonképpen ehhez a kettős gyűrű-rendszerhez csatlakozva fejlődnek a 
további váz-elemek, elsősorban a hátközépen, a két háti izomnyalábot elválasztó 
kötőszöveti lemez és a szelvény-válaszfalak metszéseiben. Ezek voltak a háti csigolya- 
nyúlványok kezdeményei, illetve a hátúszók belső váz-alapjai. 

Ugyanilyen izomköteg és szelvény-válaszfal közt létrejött vázrendszerek a csi- 
golya-gyűrűktől a testfelület felé — rézsutosan fölfelé — irányúló ún. háti bordák. 
Végül ide sorakoznak a testüreg belső fala és a szelvény-válaszfalak közt kialakult 
hasi bordák is. 

Mindeme vázelemek közül természetesen a gerinchúrt körülvevő gyűrűk és 
gerincvelőt védő rendszer alakult ki a leghamarabb és a legzavartalanabbul. A többiek 
a test mozgékonyságának függvényeként — a testtájtól és az állat felépítésétől, 
valamint életmódjától függően — különböző időben és különböző mértékig fejlőd- 
tek ki. Legnehezebben és nem mindenütt alakultak ki a hasi bordák. Ez a többféle 
elemből álló vázrendszer leghamarabb a test legmerevcbb részében, a fejben tudott 
egységes, összefüggő képződménnyé válni, s ez lett a kobonya. Erről azonban a követ- 
kezőkben fogunk részletesebben megemlékezni. 

Visszatekintve tehát leszögezhetjük, hogy az izommunka nem megfelelően 
eltávolított foszforsavas bomlástermékei a szervezet , nyugodtabb" részein meg- 
gyűlve, foszfor- és mészsók formájában lerakódtak, s az állati test későbbi védelmét 
és támasztékát adó páncél- és vázrendszer kialakulását eredményezték. 


A koponya megjelenése 


Ami az írás egy nép történetében, az a porc- vagy csontváz megjelenése a gerin- 
cesek történetében. Ettől az időponttól számítjuk a gerincesek megismerhető, nem- 
csak sejthető történetét. 

A váz maradványai alkalmasak arra, hogy a régmúlt idők üledékeibe zárva 
kövületként, ősmaradványként fennmaradjanak, s belőlük olvassuk ki egykori tu- 
lajdonosaik történetét, kialakulását, sorsát. 

Ahogy a gerincesek ordoviciumi — alsó szilurkori első páncéldarabkái bekerültek 
a rétegekbe, attól a pillanattól számítjuk a gerincesek ismert történetét. A lándzsa- 
halhoz hasonló gerinchúros, de még nem szilárd vázelemeket viselő gerinces elődökről 
csak annyit tudunk, amennyit máig fennmaradt rokonuk felépítéséből ezekre követ- 
keztetni lehet. 

Más a helyzet azokkal a sziluridőszaki maradványokkal, vagy lenyomatokkal, 
amelyeket Skóciából, Észtországból, Észak-Amerikából írtak le a kutatók. Amíg 
tehát a gerinc és más vázelemek, illetve az állat testét fedő pajzs- és pikkely-páncél 
kialakulása előtti őseikről csak sejtéseink vannak, addig ezeket nemcsak külsőleg 
írjuk le, hanem szerkezetiükről, felépítésükről, életmódjukról is már rendkívül sokat 
tudunk elődeikhez képest. Ezeket az ismereteinket röviden áttekintve a páncéllal 
fedett vagy belső vázzal támasztott legelső gerinceseket — inkább életmód és külső 
megjelenés, semmint belső rokonsági kapcsolataik alapján — két nagy csoportra 
oszthatjuk. Az egyik csoportba a külső páncél nélküli, csak belső vázas alakok, a 
másikba a belső váz legalább részbeni kifejlődése mellett többé-kevésbé teljes külső 
páncéllal védett alakok tartoznak. 

Természetesen ezt a két csoportot ilyen élesen csak a mindent rendszerező 
szakemberek állítják szembe. A természetben — a máris ismert fajok és csoportok 
változatos sokasága következtében — ezek a határok meglehetősen elmosódnak. 
Jelentősége mégis van ennek a külső csoportosításnak. Azok a csoportok ugyanis, 
amelyekben a belső váz elemei gyéren mutatkoznak, s a külső védelem legfeljebb 
a bőrben rejtőzködő, elszórt szemcsék formájában van meg, — a fejlődésben mellék- 
utcába, zsákutcába jutottak. Máig is fennmaradt képviselőik a. fejlődés, a specializáló- 
dás viszonylag igen alacsony fokán vesztegelnek. Jó példa erre az ingolák szervezete, 
amelyben a váz nagy részét még csak kötőszöveti kezdemény formájában találjuk 
meg. Ez a porcváz még a fejrészen sem csontosodott el. Ez az állapot még abban 
az esetben is jellemző, ha feltételezzük, hogy az ingolák eredetileg jobban fejlett 
vázú ősök leszármazottai. Némileg ezt valószínűsíti a Palaeosbondylis nevű devon- 
kori ősgerinces egész felépítése. E kis állatnak erősen az ingolákéra emlékeztető 
váza, a vázelemek erős tagolását és elmeszesedését tárja elénk. 

Ha akár az ingolák két, egymással közelebbi rokonságban nem álló csoportjának 
váz-felépítését vesszük figyelembe, akár az említett Palaeospondylust vizsgáljuk, 
mindhárom esetben olyan új elemet látunk, amilyent eddig nem mutathattunk 
ki a gerincesek őseinél. Azt ti., hogy a fej differenciált felépítésének megfelelően a 
belső váz — a törzsön mutatkozó elemeken túlmenően — számos új építőelemből áll. 

Ezek közelebbről nézve semmi egyebet nem jelentenek, mint a gerinchúr és gerinc- 
velő védelmét ellátó, többé-kevésbé elmeszesedő gyűrűk, illetve vályúrészek kiter- 
jesztését a fejen elhelyezkedő legfontosabb érzékszervek központjainak védelmére. 
Ehhez járul a béllégzés kopoltyúkká kifejlődött, zsákokkal és kopoltyúrésekkel 
komplikált rendszerének támasztóváza, amely az előbb felsoroltakkal egybeolvad. 
Ez az egész, látszatra igen bonyolult rendszer együttvéve alkotja az ún. koponyát. 
Ahhoz, hogy megérthessük, miért mondunk , úgynevezett" koponyát, előbb 
meg kell ismerkednünk a másik nagy csoporttal, a külső páncélos alakokkal is. 


5. Devonkori állkapocsnélküli ősgevrinces (Pteraspis) oldal-, felül- és alulnézetben 


Ezek igen változatos alakú állatok. Egyesek közülük széles, félkör alakú, lapított 
elülső részt és rövid, szinte ostorszerű farokrészt viselnek. Mások halszerű, oldalt 
lapított formájúak. Egyeseknek a fejrésze aránylag rövid, patkó forma, másoké a 
test nagy részére kiterjed, s hol egyszerű, hol pedig kétoldalt szarvszerű nyúlványok- 
ban végződik. Amellett nagy részükön meglepő specializálódás nyomait láthatjuk, 
mint például az elektromos szerveket stb. Vannak, amelyeknek a fejéhez hátul 
oldalsó páros végtagok csatlakoznak, a többségről azonban hiányoznak ezek a páros 
végtagok. Végül egy lényeges jel- 
leg alapján valamennyien két fő 
csoportra oszlanak. Egyik részük 
egy, a másik részük páros orrnyí- 
lást visel. Képviselőik közül a Ce- 
bhalaspis, a Drebanaspis, a Pte- 
raspis, (5. ábra) a Thelodus (6. 
ábra) a legismertebbek, s az or- 
doviciumtól, vagyis az alsó szi- 


lurtól a felső devonig éltek. — 6. Felső szilurkori állkapocsnélküli ősgerinces (The- 
De mindeme sokféleségük lodus) felülnézetben 

mellett is egy sereg közös sajátság köti őket össze. Ilyen pl. az azonos szerkezetű, több- 
rétegű csontpáncél, illetve pikkelyzet, amelyet kívül zománcréteg burkol. A fej felépí- 
tésében a külső páncél mellett elmeszesedett belső váz van, bár az esetek többségében 
az a belső váz a törzsre is kiterjed, tagolt gerincoszlop alakjában. Végül közös saját- 
ságuk a fejpáncél pajzsaitól körülvett szájnyílás, amelynek zárását mozgékony páncél- 
elemek végzik. A kopoltyúrendszer egyeseken a fejpajzs-tömbbel (7. ábra) teljesen 
összenőtt rendszer, illetve ennek része. 

Ami azonban ennek a fejpáncélnak az össze- 
tételét illeti, csak annyit mondhatunk, hogy eb- 
ben számos, egymástól teljesen függetlenül kiala- 
kult rendszer állapítható meg. Ezeknek egymás- 
hoz való viszonya, rokonsági kapcsolata azon- 
ban (a nyilvánvalóan közeli rokon alakoktól el- 
tekintve) még korántsem tisztázott. Ebben a te- 
kintetben tehát igen messze vannak a maga- 
sabbrendű koponya teljesen egyveretű felépíté- 
sétől, jelezve, hogy egyelőre még igen sokféle 
szerkezeti elv megvalósítása indult el a fejlődés 
útján, és még jó százmillió év telik el, míg a két- 
éltűek legősibb alakjaiban a fejlett gerincesek 
koponyájának végleges felépítése állandósul. 

Mindezek mellett a legfontosabb, hogy míg 
a páncélzat nélküliek , koponyája" a belső porc- 
váz továbbterjedéséből alakul ki, addig a páncé- 
7. Szilurvégi állkapocsnélküli ős- 105 fejűek koponyája a belső porcos fejváz és a 
gerinces (Kiaeraspis) /ejpáncélja, — külső, nem kötőszöveti eredetű páncél egybekap- 

elektromos szervek (0) nyomaival csolódásából jött létre. Ez az alapvető különb- 

ség a koponya-alkotásban annál szembeszökőbb, 
mivel a koponya eredetének ez a kettőssége az embrionális fejlődés során valamennyi 
gerincesen megmutatkozik. 

A koponya tehát nem egyszeri és nem egy eredetű szerzeményként jelent meg a 
gerincesek fejlődésében, hanem egyszerre több különböző formában, eltérő fejlődési 
irányokat és elveket valósítva meg. A természetben egy-egy végleges megoldás 
korántsem egyetlen lehetséges eset kibontakozását jelenti. Sokkal inkább lehetséges, 
hogy számtalan megoldási lehetőség közül — igen sok ok egymásrahatása közben — 
egy sereg megoldás kiküszöbölődik, valamelyik pedig fennmarad. 

Itt kell végül megemlítenünk, hogy a tisztán kötőszöveti eredetű belső fejváz 
kialakulása nem egyedül a körszájúak és a fent röviden ismertetett ordoviciumi- 
devonkori kihalt őseik (gyüjtőnéven : Agnathi, állkapocsnélküliek) sajátsága. Ugyan- 
ez a helyzet a fejlődéstörténetileg sokkal magasabb fokon leágazott cápák és roko- 
naik, a ráják, valamint a kimérák és nagyszámú kihalt rokonaik esetében. Ezeken 
azonban olyan új elemek kapcsolódnak a fejlődésbe, amelyek más, magasabb fokú 
fejlődési szinten mozgó csoportokkal közösek. Ezért felmerül a kérdés, vajon e közös 
sajátságok a közös eredet bizonyítékai-e, vagy megint egymástól függetlenül jutottak 
hozzá a közös szerveződési sajátsághoz. (Pl. a kopoltyúív-eredetű állkapcsok és 
nyelvcsonti ívek.) Előbbi esetben a cápák, a ráják és a kimérák a halakkal és rokonaik- 
kal közös eredetűek s mint ilyenek, élesen szemben állnak az állkapocsnélküliekkel, 
utóbbiban mindkét ágtól függetlenül, a kettő között, önállóan kialakult ősi gerinces- 
ágat képviselnek. Erre a kérdésre itt nehéz lenne akár ilyen, akár amolyan választ 
adni; mindenesetre a továbbiak során még visszatérünk rá. 

A mozgás és a végtagok 


Mielőtt a gerincesek kibontakozását tovább követnénk, tisztáznunk kell néhány 
alapvető fogalmat a mozgással kapcsolatban. i 

Az élőlények mozgásában két fő csoportot különböztetünk meg: az aktív és a 
passzív mozgást. Az utóbbi itt minket tulajdonképpen nem érdekel, mert főleg a 
kisméretű és alacsonyabbrendű élőlények speciális mozgása, melynek mozgató ereje 
a közeg, melyben az állat él. A számunkra fontos aktív mozgás az, amikor az állat 
saját mechanikus közreműködésével változtatja a helyét. 

Az aktív helyváltoztatás igen sokféle. Nem célunk most valamennyit ismertetni. 
A fejlődés egyes irányainak megértéséhez csak néhányat fogunk közelebbről meg- 
vizsgálni. 

Természetesen elsősorban tisztáznunk kell, hogy a helyváltoztatás az állatot 
körülvevő közegben, jelen esetben a vízben, vagy a két közeg határán (a víz és víz- 
fenék határán) folyik-e? És azt is szem előtt kell tartanunk, hogy ugyanaz a hely- 
változtatási probléma csak azonos anatómiai adottságok mellett eredményez azonos 
alkalmazkodást, azonos változásokat a szervezet felépítésében. Ha induláskor mások 
voltak az adottságok, — az alkalmazkodás vonala feltétlenül eltér egymástól még 
akkor is, ha a végeredmény látszólag nagyon hasonlít. 

Ezek előrebocsátása után abból indulhatunk ki, hogy az ősgerincesek hely- 
változtatásakor elsősorban a víz ellenállását kellett leküzdeni, amennyiben vízben 
szabadon mozgó, tehát úszó helyváltoztatásról van szó. A vízfenéken bonyolultabb 
a helyzet; ott egyéb akadályokat is le kell küzdeni. 

A víz ellenállásának leküzdésére (természetesen) annál alkalmasabb a test 
alakja, minél kisebb felülettel ütközik a víz ellenállásába. Az ellenállás csökkentésére 
tehát kis keresztmetszetű, vagyis a mozgás irányában megnyúlt test a legalkalmasabb. 
(Ugyanebből az elvből következik, hogy az állat előrehajtó motorja ennek az 
ellenállásnak a leküzdése volt: a legmozgékonyabb testszakasz, a testvég jobbra- 
balra, vagy le-föl csapkodó mozgásával előrelökte magát. Ez zömök állat esetében 
a farok ostorozó mozgásából áll; minél karcsúbb és hosszabb az állati test, annál 
hosszabb testszakasz vesz részt ebben a mozgásban, mígnem az egész test kígyózó moz- 
gásával történik az előrehaladás. Ahhoz azonban, hogy minél hatásosabb legyen ez az 
előrehajtó erő, széles felületet kell a víz útjába állítani, vagyis a testet előrehajtó moz- 
gás kilengésének irányában a test szétterül. Ezért az oldalozó kilengéssel előremozgó 
állatok kétoldalt lapított, magas keresztmetszetűekké válnak, míg az előbbire 
merőleges mozgással haladók hát-hasi irányban lesznek laposak. 

Ugyanennek az elvnek a logikus következménye, hogy a farokrész — mint az 
előrehaladó mozgás szerve — lapított, a törzs e tekintetben passzívabb részei (főleg 
a fej) hengeresek. 

Ugyancsak természetes, hogy a vízfenéken lakó, onnan hol fölemelkedő, hol 
visszaereszkedő, mozgás közben a fenék egyenetlenségeit, akadályait áthidaló alakok 
hát-hasi irányban lapítottak, míg a nagyjából egy szintben úszkáló alakok kétoldalt 
erősen lapítottak, a nyílt tengerek változatos mozgási lehetőségeit kihasználó alakok 
viszont kétoldalt gyengén lapítottak. 

Végül — csak futólag — megemlítjük, hogy az oldalt csapkodva előrehaladó 
típusok (tehát a kétoldalról összenyomott keresztmetszetűek) testoldalain azokon a 
pontokon, amelyek az oldalozó kilengések közben , holtpontot" alkottak, egyensú- 
lyozó lemezek (magassági kormány) alakultak ki: a páros végtagok. Így pl. a 
rövid, zömök alakokon, aholez a mozgás egyszerű farokcsapkodás, és a holtpont 
közvetlenül a fej mögött van, egy pár végtag alakul ki; a karcsúbb, hosszabb ala- 

kokon a fej mögötti és a törzs-farok közt levő csomópontban két pár ; végül a megnyúlt 
kígyószerű alakokon ez lemarad. 

Túl messzire vezetne, ha a fenti elvek törvényszerű alkalmazását rengeteg válto- 
zatával akarnánk bemutatni — itt megelégszünk az elvek rövid ismertetésével. 


Az állkapocs kialakulása 


Ahol erős külső páncél — legyen az összefüggő csontok vagy csontlemczek 
rendszere — védi a test elülső részét és így a fejet is, ott a szájnyílást két (ti. alsó 
és felső), vagy több kisebb lemez szegélyezi. Ezek aszerint simulnak össze vagy távo- 
lodnak el egymástól, ahogy az állat nyitni vagy csukni kívánja a száját. Természete- 
sen a szájfedőket (, ajkakat") mozgató izmok megerősödése lehetővé teszi, hogy 
az állat , ajkait" erősen egymáshoz szorítsa, ezáltal tehát a táplálékot szorosan 
megragadja vagy belőle darabokat leharapjon. Valamennyi nem parazita életet 
élt ősi gerincesnek, az említett szilur-devoni csoportok képviselőinek ilyen száj- 
berendezésük volt. 

Azok az állatok azonban, amelyek nem rendelkeztek összefüggő páncélzattal, 
hanem többé-kevésbé csupasz bőrűek voltak s testüket csak a gerinchúr elporcosodá- 
sából alakult és ehhez csatlakozó porcos belső váz támasztotta — a szájnyílásuk 
egészen másképpen záródott. 

Tudjuk az előbbiekből, hogy a kopoltyúbél (előbél, légzőbél) kitámasztását — 
akárcsak a testüregét a bordák — a kopoltyűúívek látták el. Ezek a bordákkal ellen- 
tétben nem egy darabból állottak, hiszen csak így tudták összecsukódva szűkíteni, 
szétnyílva pedig tágítani a száj- illetve garatüreget, amivel a légzéshez szükséges 
víz mozgását állandóan biztosították. 

Ez a folyamat maga után vonja, hogy az elülső kopoltyúívek rendszere lassan. 
mindinkább új szerepet kap: a szájüreg elzárását, ami egyben a táplálék megragadá- 
sát is jelenti. De ahogy az elülső kopoltyúívek szerepe a munkamegoszlás következ- 
tében mindinkább a szájelzáró és táplálék-megragadó feladatára tolódott át, úgy 
csökkent ezek légző szerepe, úgy satnyult el a zászlóként rájuk függesztett kopoltyú 
is, és úgy erősödtek meg ezeken az íveken az összehúzó izmok. 

A gerincesek kialakulásának kevés részletét tudjuk olyan szépen nyomon követni, 
mint az elülső kopoltyűívek lassú átalakulását szájzáró, táplálékot megragadó beren- 
dezésekké, állkapcsokká. 

A devonkori , halak" serege tanúskodik erről. Az e tekintetben legkezdetlegeseb- 
ben viselkedő ősgerincesek elülső kopoltyúpárja még viseli a kopoltyútámasztó 
sugarakat a hátsó felületén. A mögötte elhelyezkedő kopoltyúív ugyan megerősödött 
már új szerepére, amelyben ún. nyelvcsontként működött, de még teljesértékű kopol- 
tyú is, amit a hozzá vezető kopoltyúrés normális fejlettsége is mutat. 

Az ezen a fejlettségi fokon vesztegelt — illetve kihalt — devon-karbonkori 
ősgerincesek közül különösen az Acauthodi és Arthrodira néven ismert formák voltak 
elterjedve. Az előbbiek külsőleg egészen halszerű állatok. A múlt században egyes 
alakjaik (Climatius) mint a páros végtag kialakulásának legszebb fejlődéstörténeti 
bizonyítéka szereztek hírnevet. Rajtuk ugyanis a mellső és hátsó páros végtagok 
közt számos páros végtag jelent meg. Ezeket tekintették az eredetileg egységes oldal- 
só úszólemez úszókra feldarabolódott maradványainak. 

Az Arihrodirák viszont mind erősen páncélozott alakok, és nem egy esetben az 
5—7 m testhosszúságot is elérő — akkori időkben még — gigászok (Dinichthys). 

Egy harmadik, említésre méltó csoportjuk, az Autiarchi viszont erős csontpáncéllal 
fedett, két tagból összetett mellső páros , végtagú", a fenéken nyilván ezek segít- 
ségével mászkáló alakokat hagyott hátra a devonból. 

A fentiek szerint kialakult és néha félelmetes erejű állkapcsokat éles vágó perem 
vagy fogszerű kinövések tették még félelmetesebbé. 

Ha nem fedte az állat testét csontpáncél, akkor a szájperem bőre kívülről rábo- 
rult az állkapocs-ívre, és Így apró pikkelyeivel mint megannyi ősi fogacskával borí- 
totta be annak felületét. Innen már csak egy kis lépés volt ezen az állkapocsperemen 
a fogak fokozatos megerősödése, és máris előttünk van a fogsorral felfegyverzett 
állkapocs. 

A fejlődés természetesen nem állott meg ezen a fokon. Először is szükség volt az 
állkapcsok erősebb rögzítésére. Nem volt elég, hogy az ív felül még a chorda-tokhoz, 
vagy az ebből keletkezett kezdetleges agytokhoz kapcsolódott, illetve, hogy középen, 
ahol az állkapcsok ízületet alkottak, ezek egymáshoz csatlakoztak. Az egész felső tag 
hosszában két ponton, ízülettel vagy szilárdan kapcsolódva odafűződött az agytok 
alsó feléhez. Ez volt a kopoltyúív-eredetű arcváz és az agytokból kialakult agy- 
koponya első összekapcsolódása koponyává. 

A további fejlődés folyamán két irány alakult ki. Az elsőt a csak finom , fogacs- 
kákkal" fedett bőrű, tehát nem pikkelyes-páncélos cápák-ráják ősei képviselték: 
igen korai fejlődési fokon a vízfenék fölött úszkáló alakjaik szájnyílása mindinkább 
a test alulsó felületére húzódott le a fej elejéről. Emiatt az elülső 2—4 kopoltyúpár 
is visszafejlődött; nyomai még máig is jól felismerhetők a fiatal cápák állkapcsai 
előtt az izomban elhelyezkedő ún. ajakporcokban. Állkapoccsá kialakult kopoltyú- 
íÍvük mögött következő ún. nyelvcsonti Ívük kopoltyúív-eredetéről pedig máig is 
árulkodik az előtte nyíló fecskendőlyuk — a régi kopoltyúrés maradványa. 

A másik fejlődési irányban a testet fedő csontos-pikkelyes váz beborította a 
kopoltyúívek porcos állkapcsait és komplikált, sok csontból álló — a mai értelemben 
vett —állkapcsokat hozott létre. Ezekre is behúzódott a bőrpikkely-eredetű fogacskák 
bevonata, a később a csontos állba előbb árkot, majd gyökeret is eresztő félelmetes 
fogazat korai őse. 


Védelem vagy gyorsaság 


A szilur végére és a devon elejére az állkapocsnélküli és állkapcsos ősgerincesek 
halszerű alakjainak nagy változatossága népesítette be a vizeket. Gyakorlatilag 
valószínűleg csak az édesvizeket, az álló- és folyóvizeket. Alig találunk köztük csu- 
pasz testű, páncélzat nélküli alakokat. A pikkelypáncéltól a nehéz pajzspáncélzatig, 
sőt szinte a testet teljesen befedő egységes csont-tokig a védőburok minden formájá- 
val találkozunk. 

Ahogy ez a sokoldalú ősi gerinces-világ fokozatosan a tengervízhez kezdett 
alkalmazkodni, az újfajta környezet számos új problémát vetett fel. Ezek között 
természetesen a nyílt tenger adta lehetőségek és problémák a legfontosabbak. 

A minden irányban igen korlátozott kiterjedésű édesvízben a mozgás keretek 
közé szorult, különösen ami a mélységi-magassági helyváltoztatás lehetőségét 
illeti. Ezek az állatok nagy többségükben a fenéken vagy annak közvetlen közelében 
éltek. Állandóan a víz visszahúzódásának, kiszáradásának voltak kitéve, s a növény- 
zet és a vízfenék egyéb akadályai közt bújkáltak. 

Amikor a gerincesek a tenger felé kezdtek terjeszkedni, rögtön a mozgásnak, 
a lakóterület megváltoztatásának korlátlan lehetőségei nyíltak meg előttük. 

Az üldözött, a gyengébb, a sűrűn lakott—rá nézve tehát ellenségekkel, veszélyek- 
kel teli — partvidékről és tengerfenékről a végtelen nyíltvíz felé menekült. De utána 
nyomult az üldöző is. Megindult a verseny, amelyben egy új képesség döntött 
élet és halál fölött: a sebesség, sőt: a kitartó sebesség. 

. Valóságos kiválogatódás indult meg. A kevésbé páncélozott, kevésbé védett 
állat kimenekült a nyíltvízbe. Tehette is, hiszen gyengébb páncélzata lévén, könnyeb- 
ben mozgott. Így ideig-óráig el is tudott menekülni nehézkes üldőzői elől. Természete- 
sen az új terület igen hamar megkapta a maga ragadozóit, a maga gyors mozgású 
üldöző típusait. Ezek legfőbb fegyvere is a sebesség volt, hiszen a gyors, de védtelen 
prédaállattal könnyen elbántak, ha már utolérték. 

Ez a környezet lett a bölcsője a gerincesek egy jelentős (és mind a mai napig 
virágzó) osztályának, a cápákat-rájákat és kimérákat magába foglaló ún. borcoshalak- 
nak. Szervezetük a devon folyamán végleg kialakult : azóta gyakorlatilag alig változ- 
tak valamit. Valamennyien torpedó alakú, hosszú, hengeres testű állatok, kivéve a 
rájákat. Ezek fejlődése a földtörténet későbbi időszakában ágazott el, és messzeme- 
nően alkalmazkodtak a fenéklakó életmódhoz. Széles, lapos és hatalmas szétterülő 
mellúszóik és egyik csúcsával előre néző négyszög alakú testük különbözteti meg 
rokonaiktól. i 

A porcoshalak testét csupa apró zománctüske fedi. Ezek a tüskék semmiben 
sem különböznek a szájüreg peremét kibélelő fogaktól, csak nem olyan nagyok, 
hanem olyan kicsinyek, hogy a bőr félszíne bársonyos hatást kelt. Ritka esetben 
találunk még olyan jó bizonyítékot valamely szerv vagy berendezés kialakulásának, 
eredetének magyarázatára, mint a cápák bőrének , pikkelyzeté"-ből kialakuló gerin- 
ces-fogazat. Talán nem is kell külön említenem, hogy a cápabőr pikkelyzetén is csak 
azért ismerhetjük fel teljesen tisztán a fogazattal közös eredetet, mert megmaradt 
azon az ősi fejlődési fokon, amelyen a specializálódás még nem mosta el a gerinces- 
fogazattal közös eredetének bizonyító vonásait. 

A porcoshalakat egyéb tulajdonságaik még élesebben körülhatárolják, így első- 
sorban belső vázuk sajátosságai. Ez a belső támasztóváz mindvégig porcos maradt, 
sehol sem csontosodott el. Ahol pedig a csigolyákban merevítés céljából mégis mész- 
lerakódás következett be, ott ez nem a többi gerinces mintájára, a gerinchúrt körül- 
vevő külső lemezek formájában jött létre, hanem a gerinchúr hártyájának megvas- 
tagodásából, illetve a belé rakódott mészanyagból. 

A többi gerinces osztály viszonyaitól élesen eltérő támasztóváz-kialakulási 
móddal áll szoros kapcsolatban az a tény is, hogy a porcoshalaknak nem volt és 
nincs bordájuk. A testüreget kitámasztó rendszer tehát a test elülső részére, a kopo- 
nya és a kopoltyúkosár tájára korlátozódik, a tulajdonképpeni testüregre azonban 
már nem terjed ki. 

Ugyancsak a porcoshalak teljesen elszigetelt kialakulásának bizonyítéka, hogy 
ki sem alakult bélcsatornájuk elülső részében az a páros vagy páratlan kitüremlés, 
amely a későbbiek során a halakban úszóhólyag, a négylábúakban pedig tüdő for- 
májában fejlődött ki. 

Végül az egész porcoshal-váz önálló kibontakozásának folyamányaként ebben 
az osztályban a végtagok kialakulása is teljesen egyéni úton zajlott le. A végtagok 
valójában a törzs , élvonalain" porcpálcikákkal kitámasztott bőrredők, amelyeket 
csak a redők szélein helyettesítenek ún. rugalmas rostok a támasztásban. Maguk 
az egyes porcpálcikák eredetileg szelvényenként helyezkedtek el. Csak hosszú idő 
alatt tömörültek az egyes támasztópontok: a vállöv és a medenceöv köré. A rájuk 
tapadó izmok eredethelye jelzi, hogy melyik szelvénytől húzódtak előre vagy hátra 
és tömörültek uszonnyá. Bár erről később még lesz szó, de a különbség érzékeltetésére 

már itt megemlítjük, hogy az igazi halak osztályának végtagjai tulajdonképpen 
álvégtagok, amennyiben ezek uszonyai nem egyebek, mint úszósugárrá meghosszab- 
bodott pikkelyekből hártyával összekötött lemezek, amelyeknek alapjához csak a 
test belsejében támaszkodnak tartólemezek, vagy legfeljebb összenőtt pikkelysorok 
sugaraiból összetett lemezek. Ebben a tekintetben tehát öszehasonlíthatatlanul 
közelebb állnak a porcoshalak a négylábúak őseihez, mint az igazi halak osztályához. 

Mindez azt mutatja, hogy a porcoshalak osztályának legősibb képviselői az 
ősgerincesek koponyás, állkapcsos fejlődési fokán — valahol a szilur időszak kezde- 
tén — leszakadt fejlődési törzset képviselnek, amelyet valószínűleg az édesvizekből 
a. tengeri életmódra való áttérés hívott létre. 

Néhány rövid életű kisebb csoportot a rendszerezők közös jellegeik miatt hol a 
páncélos ősgerincesek leágazásának, hol pedig már a porcoshalak igen ősi képviselői- 
nek tekintettek. (8. ábra) Ezeket nem számítva, a porcoshalakat két fő csoportba, 
a cápák-ráják (Elasmobranchii) és a kimérák (Holocephali) alosztályaiba sorolják. 
Nagy formaállandósággal, gyakorlatilag a tengeri élettér szinte korlátlan uraiként, leg- 
félelmetesebb ragadozóiként vonulnak végig a felső devontól napjainkig. 

8. Cábaszabású permkori ősgerinces (Pleuracanthus) csontváz- és körvonal-vekonstrukciója 


Két nagy alosztályuk, a cápák-ráják és a kimérák a külső megjelenés (fejforma 
stb.) mellett elsősorban abban különbözik egymástól, hogy míg a cápák-ráják agy- 
koponyájához ízülettel kapcsolódik az állkapocspár ősi kopoltyúívének mellső tagja, 
tehát a felső állkapocs, addig a kimérákon ez már szilárdan összeforrt az egységes 
koponyával, és csak az alsó állkapocs ízesül szabadon a felső állkapoccsal. Ezen- 
kívül a kimérák kopoltyúréseit egységes lebeny (kopoltyúfedő) takarja, míg a cápák 
és ráják kopoltyúrései szabadon nyílnak, egymás mögött sorakozva. 

A kimérák sohasem voltak alakgazdagok. Ma alig néhány fajuk él a mélyebb 
tengerekben. Ezzel szemben a cápák-ráják, ha messze el is maradnak a csontos- 
halak 20 000-et megközelítő fajszáma mögött, mégis rettegett ragadozó voltukból 
következő uralkodó szerepüket — különösen a meleg tengerekben — mindig biztosí- 
totta nagy példányszámuk. 

Két, nem túl élesen elkülöníthető nagy csoportjuk a cápák (Selachit) és a ráják 
( Batoidei). 

Az előbbiek hengeres, megnyúlt, ideálisan , áramvonalas" testformával, a száj 
fölött csúcsba kifutó, kúpos fejjel, jól fejlett farok-, hát- és páros uszonyokkal, vala- 
mint erős izomzattal a vízi gerincesek ideális típusai, melyek utolérhetetlen úszó- 
művészetükkel, hihetetlen kitartásukkal képesek arra, hogy a világtengerek minden 
zugába eljussanak, s a legnagyobb tengermélységek fölött is megéljenek. (9. ábra) 
Ezeken a helyeken a halak legnagyobb része csak úszóhólyagja segítségével tud meg- 
élni, a fenékre való leszállás és pihenés lehetősége nélkül. Viszont a cápák képesek 
állandóan mozgásban maradni, és magukat izomerővel is a megfelelő vízszintben 
tartani. 

Ezekkel éles ellentétben a ráják teste hát-hasi irányban teljesen lelapult, mell- 
úszóik pedig hatalmas félkör vagy háromszög alakú legyezőként a fejtől az ostor- 
szerűen kivékonyodott, de farkúszó nélküli farokig szegélyezik az állatot. Ezzel az 
alakkal a ráják a tengerfenéken lapuló és onnan csak időnként, , felröppenő" ragado- 
zókká alakultak át. Mindenesetre ebben az alkalmazkodási formában a legmagasabb 
tökélyig jutott gerincesek.- 

Ha cápákról, rájákról beszélünk, mindig valami egzotikusan távolira gondolunk. 
Pedig csak részben van igazunk. Ma hírmondójuk sem maradt meg a hazai földön. 
Viszont volt idő, amikor a Magyar medencét elborító őstenger parti homokjában 
olyan mennyiségben dobálta a hullámverés az elhullott cápák fogait a turzásban, 
hogy ma is százszámra gyűjthetjük a rétegből. Felsőesztergályon, Ipolytarnócon, 


9. Harmad időszaki őscápa (Carcharodon megalodon) rekonstrukciója; mellette egy ember 
ugyanabban a léptékben ábrázolva 


vagy akár fővárosunk kőbányáiban, a rákosi miocénkori képződményekben, a fóti 
Somlyóhegyen — sok más tengeri állat maradványa közt — egykor nyüzsgő cápa- 
élet nyomaira bukkanunk. 

Az őséletbúvár a porcoshalak történetében látja a földtörténetben először és 
legélesebben megnyilvánulni azt az elvet, hogy a legszilárdabb védelemnél, páncélzat- 
nál, pajzsnál is sokkal hathatósabb védekező fegyver a. sebesség. De támadáskor is ez 
biztosítja legjobban a sikert. 

A páncélos , halak "-porcoshalak párharcának drámai párhuzamát látjuk a követ- 
kezőkben a páncélpikkelyes és csupasz bőrű kétéltűek közt végbemenő kicserélődés- 
ben. Ez tükröződik vissza a hűllők számos törzsében a nehéztestű, teljes csontpán- 
célzatú csoportok és a könnyűtestű alakok számarányának eltolódásában (az 
utóbbiak javára), és ugyanez zajlott le — sőt, zajlik le úgyszólván a szemünk 
előtt — az emlősállatok páncélos-pikkelyes testfedőjű alakjainak visszahúzódásában 
a vértezetlen, de éppen ezért könnyű mozgású, fejlettebb típusokkal szemben. 

Persze, nemcsak a gerincesek történetében zajlott le eza harc a páncélzat és a 
sebesség között. Megtaláljuk mását a tengeri puhatestűek fejlődésében is. A vizsgálati 
anyag hihetetlen gazdagsága és a párharc drámaisága miatt talán a cápák-ráják 
ostrománál is lenyűgözőbb volt ez a vetélkedés a csigaház-szerű héjban védetten 
élt lábasfejűek és a házat visszafejlesztő rokonaik, a mai szépiák és oktopuszok 
ősei közt. A világtengerekben a Föld ókorának második felében (és főleg a kö- 
zépkorában) megszámlálhatatlan tömegben éltek — szinte a IOo0o 000-et is meg- 
haladó fajszámban — az ún. Natwtilusok és Ammonitesek, melyeknek elpusztulásuk 

után visszamaradt házai leghatalmasabb hegységeinket felépítő kőzettömegeket 
töltöttek meg. A Föld középkorának végével pedig egy csapásra mind kihaltak; 
egyedül a Nautilus nemzetség élte túl ezt a tömegkihalást, s ma vagy 6 faja él még. 

És mégis van, ami a cápák-ráják teljesítményét előtérbe helyezi, mégpedig az, 
hogy ez a dráma az élet. történetében először velük játszódott le. Azóta sokszor meg- 
ismétlődött — mindig ugyanazzal az eredménnyelil 


A két út: a tengeri és a szárazföldi 


Kedves olvasónk, látott-e már halat vízbefúlni? 

Bármennyire furcsán hangzik ez a kérdés, mégis teljesen indokolt. És sokkal 
gyakoribb probléma a biológiában, mint gondolnánk. 

A hal légzéskor a vízből oxigént von ki kopoltyúival, Természetesen nem a víz 
HO vegyi összetételének oxigénjét, hanem a vízben elnyelt szabad oxigénmolekulá- 
kat. Ha nincs ilyen a vízben, ami nem ritka jelenség, akkor a hal — megfullad! 

Ismeri ezt a jelenséget minden akvarista. Tudja, hogy halai igen hamar elpusz- 
tulnának, ha nem levegőztetne a medence vizén áthajtott légárammal. A ter- 
mészetben a felkavart, mozgó hullámoktól felkorbácsolt, vízeséseken lezuhanó víznek 
számos lehetősége van arra, hogy szabad oxigént nyeljen el, nem is beszélve a vízi- 
növényzet oxigéntermeléséről. Így rendes körülmények között a tengervíz, a folyóvíz 
és a nagyobb tavak vize bőven tartalmaz oxigént. De ha a tenger felszínén — nagyobb 
mennyiségű édesvizek befolyásánál — a könnyebb fajsúlyú édesvíz a nehezebb ten- 
gervizet elszigeteli a levegőtől (mint pl. a Fekete-tenger esetében), ott az át nem szellő- 
zött tengervízben minden élet megszűnik, és részben a felül elhelyezkedő oxigén- 
tartalmú vízréteg elpusztuló szervezetei, részben pedig a levegőinentes zónába tévedő 
és ott megfulladó szervezetek milliárdjainak a mélység felé , permetező" tömegei — fel- 
bomolva — az utolsó oxigénmaradékot is elvonják a vízből. Lassanként az egész 
oxigéntől elzárt víztömeg megtelik bomlástermékekkel, és végleg alkalmatlanná 
válik oxigént légző szervezetek számára. 

Ugyanez a helyzet (mégpedig az esetek óriási többségében) az állóvizek, lapos 
mocsarak, öreg holtágak vizében is, ahol a kellően meg nem mozgatott víz tele bomlási 
termékekkel, különösen kiszáradás felé közeledve, igen oxigénszegénnyé válik. Ilyen 
helyeken, különösen az esős és esőnélküli évszakok váltakozásával jellemzett szub- 
trópusi éghajlat alatt, se szeri se száma a száraz évszakban többé-kevésbé kiszáradó 
vízállásoknak. 

Hogyan igyekszik segíteni magán a hal, ha ilyen oxigénszegény vízbe jut? Ezt a 
jelenséget megint elégszer láthattuk az akváriumban, kiszáradófélben levő álló- 
vizekben. A hal a felszínre úszik és levegőt nyel. Természetesen a hal kopoltyúja 
nincs levegő-légzésre berendezkedve, s ha folyamatosan így akarna lélegzeni, ment- 
hetetlenül elpusztulna. De a vízből hiányzó oxigén tökéletlen és kisméretű pótlásának 
mégis ez az ösztönösen megtalált útja. 

Olyan halak pedig, amelyek állandóan ilyen oxigénszegény vízben élnek, ahol 
az oxigéntartalom gyakran közelíti meg vagy éri el a légzési , létminimumot" — külön- 
böző alkalmazkodási formákkal igyekeznek ezt a gyakran szükségessé váló , légi" 
oxigénpótlást tökéletesíteni. Így pl. a réti csik (Misgurnus fossilis) végbelének vér- 
edényekkel dúsan átjárt hámfelülete kezdetleges fokon a levegőből való oxigén- 
felvételre is szolgál. A labirinthal (Anabas scaudens) kopoltyúfedőjében bonyolult 
csatornarendszer (a labirint) alakult ki. Ez vízzel telve alkalmas arra, hogy az állat 

órák hosszat tartó szárazföldi kalandozásai alatt a kopoltyúkat nedvesítve, azokat 
kiszáradás ellen védje, és Így nyálkahártyájukat a levegőn is alkalmassá tegye az 
oxigénfelvételre. 

Ez a probléma természetesen nem mai keletű, és nemcsak akváriumi dísz- 
halainkat vagy pusztuló lápvilágunk és holtvizeink halainak rohamosan fogyó népét 
érinti. Még sokkal nagyobb méretekben fennállott ez, amikor az ősi tengerek és folyók 
első ősgerincesei a nagy árterek időszakos kiöntéseit, a száraz időszakban vissza- 
húzódó lapos tavak és mocsarak vizeit is hatalmukba kerítették. Bizony évmilliókon 
át millió és millió ősgerinces pusztult el vízhiány következtében, míg az első ered- 
ményes alkalmazkodás létrejött. 

Mi volt ez az alkalmazkodás? 

A levegő után kapkodó kis akváriumi hal adja meg a magyarázatot. Az , őshalak" 
elkezdték nyelni a levegőt. Garatjuk hámfelületén — akárcsak a réti csik végbelén — 
a hajszálér-hálózat dúsabb lett. Ez biztosította az oxigénfelvételhez a megfelelő vér 
áramlását. A. hámfelület kiszáradása ellen pedig az időnkénti kopoltyúlégzéskor a 
szájüregbe áramló víz védte az állatot. Amikor pedig a szájüregbe felvett levegőtö- 
meg a kopoltyúnyílások egyidejű elzáródása mellett a szájüreg hátsó boltozatán 
vagy két oldalán betüremléseket okozott, ezeken az őslényeken máris bekövet- 
kezett az élővilág fejlődéstörténetének egyik legjelentősebb kezdeményező lépése. 

Ez a kétoldali vagy páratlan betüremkedés ugyanis fokozatosan, évmilliók 
alatt tasakká bővült, az állat pedig ezt a , levegő-nyelést" a kopoltyú-légzés vízfel- 
vételétől függetlenítve végezhette. Ezzel pedig gyakorlatilag megoldódott a gerincesek 
törzsében a levegőlégzés. 

Természetesen ne gondoljuk, hogy ezek az egyszerű zacskók rögtön valami 
kiváló tüdőkként működtek. Nem. De ne felejtsük el, hogy pl. a magas fejlettségi 
fokon álló békák tüdeje is még olyan tökéletlen berendezés, hogy az állat oxigén- 
felvételének csak aránylag jelentéktelen részét képes ellátni. Ha egy békát lakkal 
bekenünk, — hamarabb fullad meg oxigénhiány miatt, mint ha a tüdejét operáljuk 
ki teljesen. Itt természetesen arra is kell gondolnunk, hogy az állatok nagy része 
ezt a számukra kedvezőtlen időszakot egyszerűen — erősen lecsökkentett élet- 
működéssel — , átalussza". Így a békák télre az iszapba fúrják be magukat, ahol 
csupasz, vékonyhámú bőrük segítségével egyszerűen bőrlélegzéssel veszik fel a 
lecsökkentett anyagcsere számára szükséges oxigént. 

Nagyjából ugyanezt látjuk Ausztrália, Afrika és Dél-Amerika ún. tüdőshalainál, 
melyek életelemük, a víz kiszáradásakor beássák magukat a nedves iszapba, és 
lecsökkent életfunkciók mellett, kezdetleges tüdőkként működő légzacskóikkal — a 
külvilág felé hagyott nyíláson át — levegőt lélegzenek. Egyes esetekben be is tokozód- 
nak, s így még tökéletesebben elszigetelődve a külvilágtól, még ez a gyenge élet- 
működésük is tovább csökken. 

A máig is fennmaradt tüdőshalak kezdetleges, tüdeje" mutatja a tudományos 
kutatásnak azt az utat, amelyen a levegőlégzés eredetét, és ezen keresztül a száraz- 
földi élet egy fontos feltételét keresheti. 

Ugyanekkor azonban nemcsak a levegőlégzés és a szárazföldi élet kezdeteit 
ismerhetjük meg ezekben a szinte változatlan konzervativitással megőrzött ősi 
sajátságokban, hanem azt az utat is, amelyen a valódi halak mérhetetlen forma- 
gazdagságának egyik igen jellemző berendezkedése, az ún. úszóhólyag jött létre. 

A kettős lélegzetű , halak", a bojtosúszósok és a valódi halak legrégibb ismert 
képviselői nem nagyon különböznek egymástól. Maradványaikat édesvízi üledékek- 
ben találjuk. Ez azt igazolja, hogy kivétel nélkül még abban a környezetben tartóz- 
kodtak, ahol a víz oxigénszegénysége miatt a levegőlégzés első lépéseit megtették. 

A kettőslélegzetűek máig is megmaradtak ebben a környezetben. A valódi 
halak zöme azonban, amint pl. a bojtosúszósok kései utóda — a harmincas évek 
végén felfedezett Latimeria — bizonyítja, hogy a gerincesek e két ága újra vissza- 
vándorolt a nagy nyílt tengerekbe, ahol a légzacskó a korlátlan kopoltyúlégzési 
lehetőségek mellett teljesen elveszítette eredeti rendeltetését, és — hártyafalú zacs- 
kóvá egyszerűsödve — a halak jól ismert úszóhólyagjává alakult. 

Az úszóhólyag azután a megváltozott körülmények közt új szerepet kapott. 
Ahhoz, hogy ezt megértsük, gondoljunk a tengeralattjáró hajók hidrosztatikai elvére. 
A hajótest súlya ellenére sem tudna víz alá merülni (a bezárt légtér kis fajsúlyának 
felhajtóereje miatt), ha fajsúlyát meg nem növelnék a hajótest oldalában elhelyezett 
terjedelmes víztartályokba szükséghez mérten beengedett vízzel. De nem tudna 
újra felszínre emelkedni sem, ha a víztartályok vizének kiszivattyúzásával nem csök- 
kentenék fajsúlyát. 

Ugyanez a helyzet a halakkal. Itt nem víztartály, hanem az úszóhólyag a ,,hid- 
rosztatikus" szerv. Ez teszi lehetővé, hogy a haltest a vízben szabadon lebegjen — 
anélkül, hogy akár a fenékre merülne, akár a felszínre bukkanna. Így tehát semmi- 
féle erőt sem kell igénybe vennie ahhoz, hogy a víz egy bizonyos szintjében marad- 
hasson. 

A valódi halak úszóhólyagja a kezdetlegesebb szervezetű alakokban egy csator- 
nán keresztül még közvelenül összefügg a szájüreggel. Ez igazolja eredeti kapcsolatát 
a garattal. A legspecializáltabb halakban már ez a csatorna is teljesen visszafejlődött. 
Az úszóhólyagot megtöltő gázkeverék (mert ezt csak igen durva megközelítéssel 
mondhatjuk levegőnek) időről időre szükségessé váló szabályozása már csak a vér- 
keringésen keresztül lehetséges. 

Egy másik — kevésbé alapvető, de annál feltűnőbb — tulajdonsága a valódi 
halaknak, bojtosúszósoknak és kettőslélegzetűeknek : az egész testet beborító pajzsok 
illetve pikkelyek rendszere. Ezt a cápán — mint a korábbiakban láthattuk — csak 
a bőrben elhintett kis szemölcsszerű kezdemények képviselik, összefüggő testburkot 
azonban sohasem alkotnak. 

Mármost ennek a fejen csontlemezekből, a test többi részén összefüggő pikkely- 
burokból álló testfedőnek a jelenléte is egész sereg további átalakulást vont maga 
után, másrészt magának a pikkelyzetnek a kialakulása is változatos formában ment 
végbe. 

Maguk a pikkelyek eredetileg teljesen hasonlók voltak a cápaformájúak és a 
még ősibb vízi gerincesek testét fedő csontrögöcskék, pikkelyek vagy lemezek fel- 
építéséhez (Il. ott). Ahogy ezek a kezdetben rendszertelenül elszórt rögöcskék nagyob- 
bodva összeértek — , az egész testben az útkövezet kockáihoz hasonlóan érintkező, 
rombusz alakú lemezek rendszerét alkották. Ahol a test nagyobb méretű mozgékony- 
sága következtében ezek is állandóan mozogtak-hajoltak egymás mellett, ott érint- 
kezésük szabad maradt, míg ahol merev testrészt fedtek, ott az egyes pikkelyek 
növekedése korlátolt volt, és szorosabb kötésbe is kerültek egymással. Ez első- 
sorban a koponyára vonatkozott, ahol a sok pikkely helyett hamarosan kisebb számú, 
nagyobb méretű fedőcsont jelent meg. 

Valamennyi csoport közös tulajdonsága, hogy az első működő kopoltyúrés 
előtt elhelyezkedő függőleges pikkelysor megnagyobbodott, s kopoltyúfedővé vált, 
mialatt a többi kopoltyú is a kopoltyúfedő alá húzódott be. Így jött létre a cápa- 
formájúak és még kezdetlegesebb ősgerincesek sorban, egymás mögött elhelyezkedő 
kopoltyúrései helyett a halak, a bojtosúszósok, és a kettőslélegzetűek kopoltyúfedő- 
vel takart kopoltyúrendszere. 

Végül e nagy csoport harmadik lényeges új szerzeménye a páros végtagok fejlő- 

désében mutatható ki, mégpedig bizonyos tekintetben a kopoltyúrendszer előre- 
tolódása következtében. 

Azáltal, hogy a kopoltyúk előrenyomulnak, a mellső páros végtagok támasztó- 
szerkezete (vállöv) is előre tolódhat, mígnem eléri a koponya hátsó csontjait, majd 
ezekkel érintkezve — valósággal nekik támaszkodva —, a végtagpár számára sokkal 
szilárdabb alapot nyújt. Ez a folyamat a legfejlettebb csontoshalakon odáig jut, 
hogy még a hátsó végtagpár 35 előre tolódik. Végül is támasztószerkezetével (, meden- 
ceöv") a vállövhöz támaszkodva, bekapcsolódik a koponya sztatikus rendsze- 
rébe. Ezzel a két páros végtag mint a test kormányrendszere — teljesen a kopo- 
nyához kapcsolódik, vele egy tömböt alkot, míg a tulajdonképpeni motor, a farok 
(a hozzá kapcsolódó páratlan uszonyok rendszerével) a test hátsó végén helyezkedik el. 

Mindezek az új szerzemények —  tüdőkezdemény-úszóhólyag, kopoltyúfedő, 
és a koponyához szilárdított páros végtagok — nemcsak teljes kibontakozásukban, 
hanem mint specializálódási irányok is teljességgel ismeretlenek az eddig tárgyalt 
primitívebb ősgerinceseken. 

Mire lehet ebből következtetni? 

Talán arra, hogy e három csoport kialakulásában minden egyéb ősgerinces- 
csoporttól elkülönítetten, közös őstől származott volna, és Így egymással áll közelebbi 
rokonságban? Vagy talán azonos életfeltételek mellett az azonos kényszer kiválogató 
hatása mindhárom csoportban egymástól függetlenül csoportosította azokat az 
indítékokat, amelyek I00—200 millió év alatt, sok millió nemzedéken keresztül 
öröklődve és egymásra halmozódva, külön-külön hozták létre ezeket az alkalmazko- 
dási formákat. 

Teljes határozottsággal egyik felfogás mellett sem állhatunk ki. Mindkettő 
mellett szólnak érvek, kizárólagos és megdönthetetlen érv azonban egyik lehetőséget 
sem támogatja. Talán még legvalószínűbbnek azt a. feltevést fogadhatjuk el, amely 
kétféle mértékkel mérve, a valódi halakat élesen elválasztja a másik két csoporttól, 
a tüdős- és bojtosúszós halaktól, s ezeket a valódi (csontos) halakkal szembeállítva. 
— egymással közelebbi rokonságba vonja. 

Nem célunk ennek a vitának a részletezése. A fő érvek a következők. 

Első megállapításként leszögezhetjük, hogy mindhárom csoport legősibb 
ismert képviselőin is megvoltak azok az élesen megkülönböztető jellegek, amelyek 
alapján őket a mai rendszertan-tudomány a leghatározottabban elkülöníti. Így első- 
sorban: a valódi halaknak, legősibb képviselőiktől kezdve — páros végtagjaik helyett 
átalakult pikkelyekből képződött ún. úszósugarakból felépített álvégtagjaik vannak. 
A két másik csoport viszont — ugyancsak legrégibb képviselőitől a mai napig — valódi 
végtagokkal rendelkezik. Ezek a végtagok belső porcvázzal támasztott, izmokkal 
körülvett testnyúlványok; peremükön a halakról ismert úszósugár-szegély van. 
Tehát itt is a valódi halak állnak távolabb, míg a bojtosúszósok és kettőslélegzetűek 
egymás közt közelebbi kapcsolatokat jeleznek. A rokonság foka tehát valóban nem 
azonos értékű a három csoport között. 

Itt azonban még egy szempontot kell figyelembe vennünk: a halak álvégtagjai, 
a kettőslélegzetűek és bojtosúszósok valódi végtagjai két elvi fontosságú különb- 
séget jelentenek, amelyet az életmód és a fejlettségi fok alapvető különbségei nélkül 
aligha tudunk megmagyarázni. Mi lehet ennek a különböző irányú fejlődésnek 
az oka? 

Ismereteink mai fokán nem gondolhatunk másra, mint arra, hogy a két egymás- 
sal ellentétes csoport fejlettségének igen eltérő állomásán nyerte páros végtagjait. 
Emlékezzünk csak a cápaformájúakra. Összefüggő pikkelyvázuk nincs, végtagjaik 
pedig elvileg ugyanolyan felépítésűek, mint a kettőslélegzetűeké és a bojtosúszósoké. 

Vagyis valódi végtagok, belső porcvázzal, amelyeket izmok vesznek körül, és ezekhez 
tapadva mozgatják a végtagot. Ebből nem akarunk rögtön e két csoportnak a cápa- 
félékkel fennálló közelebbi rokonságára következtetni. Mást látunk ebben. Azt tudni- 
illik, hogy ezeken (a cápafélékhez hasonlóan) még nem alakult ki az a viszonylag 
merev pikkelypáncél, a végtagok keletkezésekor amely a valódi halakat álvégtag- 
jaik első kezdeményének megjelenésekor már régtől fogva jellemezte. 

Ebben látjuk mind szervezetileg, mind fejlődéstörténetileg a döntő jelentőségű 
különbséget a valódi halak, valamint a bojtosúszósok és kettőslélegzetűek között. 
Ez a különbség követeli meg, hogy az utóbbiakat rendszertanilag is egységes csoport- 
ként állítsuk szembe a valódi halakkal. Ezt újabban a kutatók jó része meg is teszi. 
A szembeállítás önálló csoport felállítását teszi szükségessé. De ez a csoportnév nem 
a végtagalakulás különbségét tükrözi vissza, hanem a csoportnak egy másik, ezen a 
ERGA még nem túl jelentős jellegzetességére utal. Ez pedig a szaglószerv elhelyez- 
kedése. 

A legalacsonyabb fejlettségi fokon álló gerincesek szaglószerve a fej elülső vége 
táján elhelyezkedő páratlan vagy páros bemélyedésben végződik, amelynek falát 
idegvégződésekkel bőven ellátott hámszövet burkolja. A víz könnyebb áramlása 
érdekében a bemélyedést egy bőrgát kétnyílásúvá különíti. A bemélyedésbe hatol a 
környezet vize, és itt érzékeli a hal a víz összetételének az életműködése szempontjá- 
ból fontos sajátosságait. 

Ilyen a szaglószerv elhelyezkedése a valódi halakon. Viszont a másik két csoport 
szaglószerve a szájüregben foglal helyet úgy, hogy egyik nyílása közvetlenül a száj- 
perem mögött helyezkedik el, míg a másik e mögött, a szájpadlás fogsorokon belüli 
felületén. Itt kell megemlítenünk, hogy mind egyénfejlődési sorokon, mind pedig a 
legősibb kétéltűek maradványain szinte lépésről lépésre követhetjük a szaglószerv 
elülső nyílásának vándorlását — előbb a szájüreg peremére, majd a fogsorok közt 
kitörve fokozatosan a fej elülső felszínére. Ezáltal létrejön (első, kezdetleges for- 
májában) a fej külső felületére nyíló és csatornán át a szájüregbe vezető, ott pedig 
beszájadzó szaglószerv. A fejlődés folyamán később a szagláson kívül a levegőlégzés- 
nek a szájnyílástól, tehát az eredeti kopoltyúlégzés útjától immár teljesen függetle- 
nített járata alakul ki. 

A kettőslélegzetűek és bojtosúszósok e tulajdonságát véve alapul, a rendszertan 
ezeket Choanata, azaz belső orrnyílástak néven állítja szembe a valódi halakkal, 
melyeket ebben a szűkített értelmezésben Áctinogterygii néven foglalnak össze. 

Mindent egybevetve kétségtelennek látszik, hogy a cápaformáktól élesen elkülö- 
nült magasabbrendű gerincesek már a devon elején két, jól megkülönböztethető 
ágon fejlődtek tovább. Az egyikben a valódi halak (Actinopterygii) később roppant 
alakgazdagságban, a Föld minden valamirevaló vizét — a legmagasabb hegyi patak- 
tól a tenger legnagyobb mélységéig — benépesítő tömege foglal helyet. A másikat 
pedig kezdetben a belső orrnyílásos Choanata ág két korán különvált csoportja, a 
mindmáig csak a szubtrópusok időszakosan kiszáradó vizeiben, szűkreszabott télet- 
területen , tengődő" kettőslélegzetűek (Dipnoi) és a Föld ókora után igen megritkult, 
két-három még élő típusában három évtized óta ismert bojtosúszósok (Crossopterygii) 
képviselik. Az utóbbiak azonban mindenekfölött azért tarthatnak számot érdeklő- 
désünkre, mert fejlődéstörténetük, anatómiai felépítésük és eredeti életmódjuk 
folytán végső fokon a legközelebbi rokonságban vannak az emlősállatokkal, így 
tehát az emberhez is vezető fejlődési irány feltételezett közvetlen őseivel. Egy bizo- 
nyos pontig egymástól el sem választhatók. Ezt a kérdést azonban később tárgyaljuk. 
Addig térjünk vissza a halak és a Choanaták közelebbi ismertetésére. 

A halak 


Talán nem kell ismételni, hogy a fentiek szerint a halak alatt ebben a fejlődés- 
történeti seregszemlében csak egy részét értjük azoknak az állatoknak, amelyeket a 
hétköznapi életben halnak mondunk. Ez a fogalomszűkítés bizony elég hosszú 
tudománytörténeti fejlődés eredménye. Egy-két különlegesen képzett, széles látókörű 
gondolkodón kívül az egész ókor és középkor — tudós és laikus egyaránt — még 
az emlősállatokhoz tartozó ceteket és sziréneket is a halakhoz sorolta. Csak a XVIII. 
században kezdték ezeket az emlősállatokat valódi rendszertani helyükre , áttelepí- 
teni", míg sokan ma is még , cethalról" beszélnek. De mindez aránylag kis része a 
különböző törzsfejlődési fokú és rangú gerinceseknek. A legrégibb korok (szilur- 
devon) legkezdetlegesebb szervezettségi fokon álló gerinces lényeit sajátságos, vál- 
tozatos alakú páncélos ,,halait" és a cápaformájúak népes seregét csak a század- 
forduló táján, az utolsó évtizedekben, sőt években telepítette ki a tudomány a halak 
fogalomköréből. Erről a nagyközönségnek még édeskevés tudomása van, s nem is 
fogja az új fogalom-elhatárolásokat egyhamar átvenni. 

A fentiekben vázolt és a fejlődéstörténet segítségével levezetett fogalomszűkítés 
alapján azt mondhatjuk, hogy a halak a gerincesek törzsének olyan osztályát alkot- 
ják, amelyet a következőképpen jellemezhetünk. 

Megnyúlt, oldalt lapított, hengeres vagy kígyószerű testük kétoldalian rész- 
arányos. Tengerben vagy édesvízben élnek. , Hidegvérű" állatok. A gerincesek 
többi osztályától megkülönbözteti őket a porcos vagy csontos belső váz. Koponyáju- 
kat bőrcsontok, testüket pedig eredetileg pikkelyekből álló takaró fedi, amely a 
kopoltyúkat is egységes fedővel burkolja be. Pá- 
ros és páratlan végtagjaik pikkelyeredetű ún. 
álvégtagok. Valamennyien kopoltyúval lélegez- 
nek, s úszóhólyagjuk csak kivételesen fejlődött 
vissza. (Io ábra.) 

Természetesen ez a rövid jellemzés nem ter- 
jed ki olyan részletekre, mint pl. a koponyacson- 
tok elhelyezkedése, összenövése vagy átalakulása 
révén létrejött bonyolult helyzet ismertetése, va- 
lamint számos — csak a szakember számára 
szemléletes — jellemvonásra., 

Erre márcsak azért sem vállalkozhatunk, 
mert a halszerű gerincesek mintegy 20 000 fajá- 
nak túlnyomó többségét adó valódi halak a 
forma-változatosságnak olyan tobzódását nyújt- 
ják, amelyet áttekinteni — főleg azonban össze- 
kötő tulajdonságok alapján rendezni — nemcsak 
a kívülálló érdeklődő, hanem bizonyos tekintet- 
ben ma még a specialista sem tudja. 

Éppen ezért meg kell elégednünk azzzal, 
hogy csak utalunk ennek az utolérhetetlen válto- 
zatosságú nagy csoportnak az alakgazdagságára, 
és megelégszünk a fejlődés nagy , országútjának" 

étek a bemutatásával, amelyen elindultak és a maguk 

28. ja vga sZ vÁya AV ág dé tklols külön útját járva eljutottak. Az elért formagaz- 
A Akgsá be az esős időszak beálltá. — dagság érzékeltetése, a halak áttekinthetetlen 
val a víz visszatértét specializációs szétágazásának bemutatása már a 

I2. Permkori, ősi szabású csontoshal (Palaeoniscus) (a csoport képviselői a de vontól kezdve 
ismeretesek) 


I4. Az észak-amerikai páncéloscsuka (Lepidosteus), ma is élő zománcpikkelyes hal 


leíró zoológus feladata; ő is csak arra vállalkozhat, hogy szerény keretek közt sze- 
melvényeket ad belőle. 

Elegendő, ha felhívjuk a figyelmet a halak birodalmára, a rohanó hegyipataktól 
a méltóságteljesen hömpölygő folyamokig, az alkalmi állóvizektől a végeláthatatlan 
lápvilágokig, tengernyi nagyságú tavakig, tengerek szikláspartú vagy bársonyos 
fövenyű peremi vizeitől a világtengerek végtelen síkjáig és mérhetetlen mélységceiig 
váltakozó ezernyi élettájra és élesen eltérő környezethatásra, amelyek mind a test 
felépítésének, az állat életmódjának, alkalmazkodási adottságainak száz- és ezernyi 
változatát kényszerítik ki, s ezzel okaivá, kifejlesztőivé válnak a gerincesek egyetlen 
más osztályában sem látott alakgazdagság kibontakozásának (II—I4. ábra). 

Ez az oka annak, hogy a vizek birodalmában, a halak közt a gömb formától a 
kígyó- illetve botsáska-szerűen megnyúlt, esetleg hosszú kocsányokon lógó szemű 
bizarr alakokig, a kétoldalt korongvékonyra lapított formától a hát-hasi irányban 
teljesen lelapult tányérformáig, a páncélos alakoktól a pikkelyruhába burkoltakon 
keresztül a teljesen csupaszokig, a csupaszáj alakoktól a kis szűk, résszerű száj- 
nyílásúakig, a hatalmas teleszkópszeműektől a teljesen vak formákig, vagy a mély- 
tengerek örök sötétségében saját , lámpással" világító, bizarr formákig, a tenger 
habjait a gyorsvonat sebességével hasító, vagy szárnyszerű hatalmas mellúszóikkal 
madarak módjára a levegőbe felemelkedő alakoktól a más halakra rátapadva 
magukat tovahurcoltatókig minden alak- és életmódbeli alkalmazkodás megtalál- 
ható. 


A hiányzó láncszem 


A fejlődéstörténeti gondolat diadalra jutása után természetszerűen a legnagyobb 
érdeklődéssel fordultak a kutatók a nagy rendszertani csoportokat , összekötő" ún. 
átmeneti alakok felé. Ezek közt is egyik legelőkelőbb hely az Afrika, Dél-Amerika és 
Ausztrália időszakosan kiszáradó vizeiben élő és a száraz időszakot tüdőlégzéssel átvé- 
szelő ún. tüdőshalaknak vagy kettőslélegzetű halaknak (r5. ábra) jutott. Az idesorol- 
ható három , élő fosszilia" (élő kövület, ahogy a régmúlt időkből ősi szabással vissza- 
maradt alakokat hívni szoktuk), a Neoceratodus, a Protobterus és a Lepidosiren — bi- 
zony sok tulajdonságával megdöbbentően hasonló utat futott meg a szárazföldet 
meghódító négylábúakkal. Így elsősorban — ami a múlt század kutatóinak szemet 
szúrt — úszóhólyagjuk tüdővé alakult át, legalábbis kezdetleges fokon. Továbbá: 
nem álvégtagjaik vannak, mint a valódi halaknak, hanem , nyeles", tehát belső 
porcvázas, izmokkal fedett és mozgatott, csak a peremükön úszólebennyel körülvett, 
anatómiai alapjaiban a négylábúakéval homológ (származástanilag azonos) valódi 
végtagjaik. Ezek a négylábúakétól csak abban különböznek, hogy úszók, s nem járó- 
végtagnak alakultak ki, tehát nem széttartó sugarakban (ujjakban) végződnek. 
És végül — mint azt újabban a kutatók nyomatékosan hangsúlyozzák —, belső 
, Orrjáratuk" van, (innen a Choanata) akárcsak a négylábúaknak. 

A tüdőshalak devonkori (I6. ábra) és későbbi képviselőinek gondos vizsgálata az- 
után lelohasztotta a kezdeti lelkesedést. Kimutatták ugyanis, hogy a tüdőshalak nem 
közvetlen elődei, ősei a devon végén úgyszólván , készen" megjelenő négylábúaknak 
(Ichthyostega stb.), hanem ezekkel párhuzamos fejlődésen átment oldalági rokonai. 
A vizsgálatok kétségtelenül igazolták, hogy a tüdőshalak egész koponyafelépítése, 
fogazata, specializációja, a tüdők és belső orrnyílások kialakítása, és sok más jellege 
a négylábúak fejlődésének irányától eltér. 

Ám éppen a devon és karbon időszaki ,, halak" beható vizsgálata mutatta meg, 

I5. A tüdőshalak mai képviselői: a dél-amerikai Lepidosiren, az afrikai Protopterus, és az 
ausztráliai Epiceratodus — elterjedési területükkel 


hogy bár a tüdőshalak nem is lehettek a négylábúak ősei, — de a velük egy időben 
megjelenő ún. bojtosúszósok (Crossopterygii), melyeket kezdetben részben a tüdős- 
halakhoz, részben Gamoidei néven a valódi halakhoz soroltak, sokkal inkább kielégí- 
tik azokat a kívánalmakat, amelyeket a négylábúak ,,halszerű ősével" szemben 
támaszthatunk. 

Kiderült ugyanis, hogy ez a Föld ókorában eléggé elterjedt ősi alakkör koponya- 
szabásában messzemenően megfelel annak a felépítésnek, amelyből elméletben már 
le tudnánk vezetni a négylábúak ősi koponya-szabását. Emellett ez a csoport végtagjai 
felépítésében sokkal jobban megközelíti azt a belső támasztóváztervet, amelyből 
bizonyos továbbfejlődéssel megint csak kifejlődhetett az ősi négylábúak lába. 

Mialatt azonban a tudomány a bojtosúszósok anatómiáját tanulmányozta — a 
Porolepis, Osteolebis, Coedlacanthus, Laugia, Undina és egyéb, a devontól a kréta 
felső részéig élt nemzetségek maradványain — és igyekezett megtalálni azt az alakot, 
amely akadály nélkül állítható a négylábúak kiindulási pontjára, váratlanul a zooló- 
gusok szóltak bele a kérdésbe: Kelet-Afrika partközeli vizeiből egy új haltípust 
írtak le 1939-ben, melyről kiderült, hogy a 70 000 000 éve kihaltnak vélt bojtos- 
úszósok élő képvisclője (r7. ábra). A Latiímeriának elnevezett nagyfontosságú leletet 


rő. A tidöshalak igen ösi — devon időszaki — képviselője (Dipterus) 

egy második bojtosúszós haltípus, a Malania felfedezése követte a háború utáni évek- 
ben, sőt valószínűleg még egy harmadik nemzetséggel is számolhatunk ebből a cso- 
portból. Ezek a felfedezések lehetővé tették, hogy az eddig csak ősmaradványok révén 
ismert állatcsoportot élő képviselőin keresztül jobban is megismerhessük. (Meg- 
nyugvással állapíthatjuk meg, hogy amit a vizsgálatok eddigi eredményei mutatnak, 
csak kiegészíti, de nem változtatja meg az őslénytan idevágó megállapításait.) 
Ami az élő bojtosúszósok felfedezéséből következő komoly és váratlan meg- 
lepetés, az — felbukkanásuk tényén kívül — elsősorban az ismert ókori-középkori 


I7. A százmillió évnél régebben kihaltnak hitt bojtosúszósok nemrég felfedezett élő képviselőjé, 
a Latimeria 


elődökével szemben teljesen megváltozott környezet. Ugyanis míg ezeket az összes 
lelőhelyen édesvízi rétegekből gyűjtötték, addig a maiak kivétel nélkül óceáni, 
mélyebb vizekből kerültek felszínre, vagyis az elmúlt hetvenmillió év alatt a bojtos- 
úszósok a várakozással ellentétben sem nem haltak ki, sem nem váltak szárazföldi — 
négylábú — állatokká, hanem a többi halak példáját követve kirajzottak a világ- 
tengerekbe, hátat fordítva a szárazföldi életre való áttérés minden lehetőségének. 

A Latimeria és társai esete fokozott óvatosságra int a négylábúak bojtosúszós- 
eredetének kérdésében is : az egész csoport fejlődési , trend"-jében, irányában nyoma 

r8. A végtagalkotásában már a négylábúakra emlékeztető devon időszaki Eusthenopteron 
I bojtosúszós hal j 


sincs a szárazföldi életre való specializálódásnak. Ez mutatja, hogy az Eusthenopteron 
(I8. ábra) és más alakok sokban a legősibb négylábúakra emlékeztető néhány 
bélyege (mint a koponyacsontok viszonylag hasonló elrendeződése a négylábú- 
végtag vázfelépítésének levezetésére minden eddig ismertnél alkalmasabb szerkezete), 
nem jelent a négylábúak bojtosúszós-eredete melletti bizonyítékot. Talán valószí- 
nűbb ebben az esetben a közös eredet. 

Arra azonban, hogy mi a kérdés megoldása, csak a további — szerencsés — lele- 
tek adhatják meg a mainál biztosabb választ. 

Kirándulás a szárazföldre 


A devon első felétől kezdve a növény- és állatvilág kényszerű terjeszkedése 
indult meg. Talán úgy fejezhetjük ki magunkat a leghelyesebben, ha azt mondjuk, 
hogy a vízi élőlények egy része fokozatosan , azon vette magát észre", hogy szárazon 
van. A víz körös-körül eltűnt, kiszáradt, részben pedig alkalmatlanná vált arra, 
hogy az állat benne mozogjon, ellenségei elől elrejtőzhessen, és táplálékát kivadássza 
belőle. 

Eddig a kérdés igen egyszerű volna. De vajon ebben az csetben minden további 
nélkül lehetséges ez a , kitelepülés"? A növényvilág fejlődésében láttuk azokat a 
szerveződésbeli mozzanatokat, melyek célja ugyan korántsem a szárazföld meg- 
hódítása, a szárazföldi életre való alkalmazkodás volt, mégis éppen erre bizonyultak 
igen eredményesnek és célravezetőnek. 

Ugyanerre a következtetésre kell jutnunk a szárazföldi életre áttért gerinc- 
telenek esetében, és ugyanezt az eredményt láthatjuk a szárazföldivé vált gerincesek- 
nél is. 

Ahhoz, hogy megértsük a szárazföld 
meghódítására kényszerült gerincesek fej- 
lődésének egyes lépéseit és végső sikereit, 
gyors pillantást kell vetnünk azokra a szer- 
veződésbeli adottságokra, amelyek ezt a 
hatalmas ugrást az Élet fokozatos kibonta- 
kozásában lehetővé tették. Ez annál köny- 
nyebb, mert e szerzett új tulajdonságokat 
a choanáták tárgyalása során már nagy- Ig. A tüdő kialakulása az úszóhólyag fejlő- 
részt ismertettük. Itt inkább csak az új  désifokától a magasabbrendű szárazföldi 
fordulat létrejöttében játszott szerepüket gerincesek tiidejéig (balról jobbra) 
kell megvilágítanunk. 

Természetesen valamennyi közt első helyen kell említenünk a levegőlégzés 
újonnan alakult szervét, a szájüreg hátsó részéből nyíló és fejlettebb fokon tüdők 
formájában működő, rendszerint páros légzsákokat. Mint már említettük, ezek a 
véredényekkel bélelt hártya-zsákok csak arra szolgáltak, hogy az oxigénszegény 
vízben a légzést a levegőből lenyelt és ezekbe a légzsákokba préselt levegő oxigénjéből 
pótolják. Ezt a szerepet a kezdetleges , tüdők" jól el is látták, sőt, mint a mai tüdős- 
halak (kettőslélegzetűek) egyikén-másikán láthatjuk, a száraz időszakban teljesen 
lecsökkent életműködés mellett betokozódó állat teljes oxigénszükségletét is fedezi. 
Egyébre azonban ezek a kezdetleges légzőszervek önmagukban nem voltak alkal- 
masak (Ig. ábra). i ; 

De bármennyire csak levegőből való oxigénpótlás volt a legősibb tüdő-kezdemény- 
nyel bíró, kopoltyúval légző ősgerincesek tüdejének szerepe, mégis kétségtelen, hogy 
csak egy jelentéktelen kis lépés választotta el az ősgerinceseket a kizárólagos levegő- 
légzés adottságától. És ha nem is ismerjük a szárazföldre kivándorolt, kopoltyúikat 
teljesen elvesztő legősibb kétéltűek tüdejének pontos szerkezetét, annyit biztosan állít- 
hatunk, hogy fejlettségben a tüdőshalak és mai kezdetleges kétéltűek (gőték) tüdejé- 
nek alig szembetűnő fejlettségbeli különbségét hidalta át — tökéletesen. 

Mindezekből azonban az is kiviláglik, hogy a legősibb tüdős ősgerincesek tüdeje 
egyáltalán nem a szárazföldi élet kényszeréből született, hanem a szárazföldek hamar 
megposhadó, oxigéntartalmát fokozatosan elvesztő kisebb vizeinek lakóinál szük- 
ségessé váló oxigénpótlás kényszeréből. 

Az természetesen minden további magyarázat nélkül érthető, hogy a tenyészeti 

időszak elején, tehát a nagy esőzések után a petékből kikelő fiatal állatoknak még 
nem volt szüksége erre az oxigénpótlásra. Ez az igény csak az állat növekedésével 
és a víz oxigénjének a meleg-száraz évszak előrehaladásával párhuzamosan beálló 
elhasználódása miatt jelentkezett. Így a fiatal állat fejlődésének korai szakaiban 
még csak kopoltyúlégzés van. Csak később türemkedik be a szájüregből a tüdő 
kezdeménye és alakul ki a tüdő. Az állat tehát, akár a mai kétéltűek, csak élete 
későbbi szakában vált tüdőlégzésre alkalmassá. 

Természetesen fel kell tételeznünk, hogy millió és millió évig a tüdőlégzés maxi- 
mális teljesítménye csupán az volt, hogy az állat az időnként lenyelt levegőből ezek- 
ben a tüdókezdeményekben némi oxigént vont ki a kopoltyúlégzés oxigénfelvételének 
pótlására. Ez a képesség ott, ahol a kényszer is leginkább fennállott, nemzedékek 
millióin keresztül fejlődött ki annyira, hogy a kétéltűek igen ősi alakjai már , meg- 
kísérelhették" rövidebb-hosszabb ideig víz nélkül, csupán a levegőből lélegezve 
nagyobb szárazságot is átvészelni. Ezzel pedig elméletileg a valójában még teljesen 
vízi életet élő ősgerinces képessé vált arra, hogy kifejlett korában — szükség ese- 
tén — a szárazon is élhessen. 

A fejlődés során sokkal később, kialakulásuk teljes befejezése után, kedvező 
adottságként fejlődött ki a levegőlégzés segítségével az orrnyílások és az orrjárat 
rendszere. Eredetileg, mint azt előbb tárgyaltuk, ez csak szagló-ízlelő szerv volt, 
a fej elülső részén elhelyezkedő páros bemélyedés, amelyet középen lágyrészekből 
alkotott gát választott szét, miáltal két nyílás keletkezett az átáramló víz számára. 
Mármost ez a szaglószerv a Choanatáknál — innen a nevük — lehúzódott a száj- 
peremen keresztül a szájüregbe. A legősibb ismert kétéltűeknél (Icithyostega) az 
elülső nyílás a felső állkapocs peremén fekszik, mint annak kis bemélyedése. A későb- 
bieknél viszont mindig e fölött, az állkapocs peremétől jól eltávolodva, a koponya 
külső felületén fekszik. Ebből logikusan arra következtethetnénk, hogy a hal-choa- 
naták szájüregen belüli szaglószervének nyílásai közül az elülső a szájperemen 
keresztül visszavándorolt a koponya külső felületére, aminek következtében a belső 
és külső szagló nyílása közt elhelyezkedő csatorna révén a szájüreg és a külvilág 
közt egy páros összeköttetés képződött. Ez lehetővé tette, hogy rajta keresztül 
csukott száj mellett is bejuthassanak anyagok a külvilágból a szájüregbe. Nyilván- 
való, hogy ha az állat csukott szájjal leereszti a szájüreg fenckét, akkor a meg- 
nagyobbodott szájüreg szívó hatása a külső közeget, tehát a vizet vagy a levegőt 
szívja be a szájüregbe. Ezzel pedig bekövetkezett a levegőlégzés a száj nyitása nélkül, 
az orrnyíláson át. 

Ha újra elképzeljük a még teljesen vízben élő ősgerincest, melyet a víz oxigén- 
szegénysége arra kényszerít, hogy a levegőből pótolja oxigén-hiányát, észre kell 
vennünk, hogy a szájjal közvetlen összeköttetést biztosító orrüreg révén önként, 
készen adódik az állat számára a kényelmes, egyszerű levegőlégzés lehetősége. Mármost 
ha ez az állat történetesen a szárazföldre szorul ki, — levegőlégzése funkcionálisan 
teljes mértékben biztosítva van. 

Fontosságát tekintve talán elsőnek kellett volna a végtagokat említeni, amelyek 
nélkül a szárazföldi élet egyszerűen elképzelhetetlen. Végtagok alatt itt a páros vég- 
tagokat értjük. 

Mint az előző fejezetben tárgyaltakból már amúgy is kiviláglik, a Choanaták 
végtagjai — a cápafélékéhez hasonlóan — egészen más szabásúak és eredétűek, 
mint a halaké (I. 375. old.). Mint már említettük, a halak végtagjai tulajdon- 
képpen nem valódi végtagok, csak megnyúlt és összétett, pikkelyekből alakult test- 
szegélyek, amelyeket a tövükhöz tapadt izomvégződések révén mozgat az izomzat. 
Ezek a , végtagok" alkalmasak arra, hogy a farok kígyózó vagy hajócsavarszerű 

mozgása segítségével előre hajtott testet kormányozzák. Még arra is alkalmasak; 
hogy egyes esetekben a vízben súlytalan testet föltámasztva a fenékről tovább- 
lökjék, de semmi körülmények közt sem tudják az állat testét a levegőn (ahol a 
test súlya a vízben tapasztaltnak sokszorosára ugrik) föltámasztani és a farok 
előrehajtó munkája nélkül előremozgatni. Ehhez egészen. más berendezkédésre 
van szükség, pl. amilyenek a négylábúak végtagjai. 

Arról is volt már szó, mi lehetett az oka, hogy az egyik esetben a halak álvég- 
tagjai, a másik esetben pedig a Choanaták valódi végtagjai jöttek létre. 

Azt a kérdést viszont most kell tisztázni, vajon a négylábúak, illetve közvetlen 
Choanata őseiknek a szárazföldi életre való áttérés következtében fejlődtek-e vég- 
tagjaik, vagy csak egy már megszerzett berendezkedés jött kapóra az új életmódra 
való áttéréshez, illetve tette azt minden további nélkül lehetővé. 

Lássuk az adatokat. 

Mindenekelőtt vizsgáljuk meg a legősibb Choanaták és főleg négylábúak végtag- 
alkotását. 

Az első, ami itt feltűnik — az, hogy a legrégibb (felső devonkori) négylábúak, 
az Ichthyostega-fajok végtagalkotása és a legbonyolultabb, legfejlettebb choanata- 
végtag felépítése közt igen lényeges a különbség. Ezt a különbséget ugyan a fejlődés- 
történet kutatói igyekeznek a lehetőséghez mérten jelentéktelennek feltüntetni, 
hogy a négylábúak fejlődési vonalának, törzsfájának egyelőre minden igyekezet 
mellett is még fennálló hiányosságát lehetőség szerint áthidalják, mégis el kell ismer- 
nünk, hogy cz a különbség jelenleg megvan. 

Miben nyilvánul ez meg? 

Kezdjük azzal, hogy miben egyezik a kettő. Ha nem a páros végtag kialakulásá- 
nak egész fejlődéstörténetét elemezzük végig, hanem csak a fejlettség ismert leg- 
magasabb fokán álló crossopterygius-végtagot hasonlítjuk össze egy kezdetleges 
négylábú-végtaggal, akkor a következőket látjuk. (20. ábra) 

Először is mindkét esetben a törzsön gyakorlatilag azonos felépítésű váll- illetve 
medenceöv biztosítja a végtagok szilárd támaszát. Másodszor a végtag vázát alkotó 
elemek a végtag tövén egyetlen tagból állnak, amelyhez annak szabad végén két 
további, egymás mellett fekvő élem kapcsolódik. i 

Amiben viszont a két végtagféle felépítése lényegesen különbözik, az először a 
további elemek szárna és kapcsolódása egymáshoz, másodszor az a tény, hogy bojtos- 
úszósok vagy kettőslélegzetűek végtagja mindig uszonyt alkot, a sugarak tehát a 
végükön nem szétterülők és keskenyedők, vagyis evezőszerű uszonyba illeszkednek, 
míg a négylábúak ujjainak sugarai széttartók, különállók, és semmiféle úszóhártya 
nem kapcsolja őket szorosan evező formájú uszonnyá. 

A leglényegesebb különbségre utalva le kell szögeznünk, hogy ezt a végtag alap- 
vetően különböző funkciójában kell keresnünk. A choanata végtag váz-felépítésének 
modellje az egy- vagy kétoldali tollas szerkezet, míg a négylábúaké a vége felé növekvő 
számú elemekből! felépített, sugarasan szétágazó tartószerkezet. Az előbbi típikus 
evező; az utóbbi viszont szabályos feltámasztó elem. 

" Annak, hogy a vázolt különbségeket csak lényegeseknek, de nem alapvetőknek 
mondottuk, igen egyszerű a magyarázata. Ma is él a Földközi-tengerben és mellék- 
tengereiben (tehát az Adriában is) egy hal, melyet általában fecskehal néven ismernek. 
Ennek a különös alakú; nagyfejű halnak hatalmas melluszonyai vannak, Ebben 
eddig még nincs semmi különleges. Ami viszont különlegesség — és a mi szempontunk- 
ból említésre méltó —, az ennek az uszonynak a felépítése. A hatalmas, kinyitva 
pillangószárny formájú uszony első három úszósugara ugyanis nem kapcsolódik az 
uszonyhoz úszóhártvával, amely a többi sugarat összéköti, hanem szabadon áll 

sőt rovarvégtag-szerűen behajlítható, és önállóan mozgatható. Mellső uszonyának 
3—3 szabad , ujjával" azután mint egy nagy bogár vagy pók, szaladgál a mi halunk 
a víz fenekén, amikor , nincs kedve" lepkeszárny-uszonyait kiterítve úszva tova- 
siklani a vízben (2X. ábra). 

Miért említettük ezt a példát? Azért, mert a fecskehal szemlélteti a legjobban, 
hogy ha egy vízfenéken mozgó állat (melynek a halakéhoz vagy choanatákéhoz 

20. A járóvégtag kialakulásának feltételezett útja az Eusthenopteron wszonysugaraitól a 
kétéltttek öfujjú járó végtagjáig (balról jobbra) 


hasonlóan felépített uszonya van) nem úszva, hanem a fenéken járva kezd közlekedni, 
akkor elsőnek az úszósugarai válnak szét, illetve , önállósulnak". Fiz tehát még 
olyan kis fejlődéstörténeti elkülönülés folyamán is létrejövő eltérés, mint a fecskehal 
esetében látszik, amelynek legközelebbi rokonain e járó alkalmazkodásnak semmi 
nyoma sincsen. 

Ezzel a példával csak azt kívántuk igazolni, hogy ha egy ősgerinces-csoportnak 
fejlődéstörténete során a C/ioanatákéhoz hasonló belső vázú úszóvégtagja van, ameny- 
nyiben mozgása túlnyomóan a fenéken járó helyváltoztatássá módosul, — a fejlődés- 
ben jóformán alig számító rövid idő alatt módosulhat. Ez a módosulás rendszertani 
elkülönítésre csak egészen szűk keretek közt nyújt lehetőséget, s mégis olyan vég- 
taggá válhat, amilyent a négylábúak ideális kiindulási végtag-szabásának fogadhat 
el a legszőrszálhasogatóbb fejlődéstörténész is (22. ábra). 

Mindebből az a tanulság vonható le, hogy a Clioanata végtagféleség típusos 
uszony-forma és mint ilyen, nem a vízfenéken vagy éppen a szárazföldön való járás 
következtében létrejött végtagforma, hanem szabásánál fogva mindkettőre teljes 
mértékben alkalmas. Így minden további nehézség nélkül válik a négylábúak előbb 
a vízfenéken, később a szárazon való helyváltoztatásra alkalmas végtagjává. 

2r. A jfecskehal (Trigla) melluszonyának három különvált sugarán mint ujjakon , járkál" 
a tengerfenéken 

22. A négylábúak kialakulásának három foka: a) a bojtosúszósokénak megfelelő halszerű 
fejlődési fok; b) a páros uszonyok járó végtag szerepének kialakulása; c) a járóvégtag, kialaku- 
lásának korai fokán 

Ez a végtag viszont viselőik megjelenésében, életlehetőségeiben, életműködésé- 
ben oly mélyreható változásokat tett lehetővé, amely az állatvilágnak ezt a csoport- 
ját indokoltan állítja szembe az uszonyos C/toanatákkal — , négylábúak" gyűjtőnév 
alatt. Ezt tükrözi Tetraboda elnevezésük is a szakirodalomban. 

A végtagoknál látszólag sokkal kevésbé fontos, mindenesetre nem olyan fel- 
tűnő tulajdonsága a négylábúaknak testük pikkelyekkel fedett felülete. Bármennyire 
is valószínűtlennek, sőt a logikával 
ellentétesnek látszik, ez a sajátságuk 


xy WV sokban hozzájárult ahhoz, hogy al- 

NY kalmasakká váljanak a szárazföldi 
életmódra. 

pp Ha ma élő példákat keresünk e 

kérdés megoldására, — bizony, a 


fenti feltevésnek az ellenkezőjét ta- 
pasztaljuk. A mai kétéltűek egytől 

í vevő alakok lehettek a szárazföld 
ellen ostromra induló első ősgerincesek, illetve ős-négylábúak. 

E biztonságunkbani azonban hamar megingat egy ugyancsak ma is élő kétéltű- 
csoport, a gőték és szalamandrák távoli rokonságába tartozó Gymnophiona kétéltű- 
csoport giliszta formájú, a földbe beásva élő vak tagjainak a példája. Ezek bőrében 
ugyanis mindenütt megtaláljuk még a hajdani csontlemezkék, pikkelyek elcsökevé- 
nyesedett maradványait, kis csontszemcsék formájában. Ez tehát azt igazolná, 
hogy a kétéltűek bőrét eredetileg pikkelyek fedték, sez a pikkely-takaró az idők 
folyamán ment veszendőbe. 52 set E : 

De gyakorlatilag fölösleges azon törnünk a fejünket, vajon a földtörténet távoli 
múltjának kétéltűi pikkelyes védőpáncélt viseltek-e vagy csupaszok voltak. Ott 
van a megszámlálhatatlan ősmaradvány, amelyek közt — mégpedig a legkülönbö- 
zőbb rokonsági csoportokban — éppen elég példányon megtaláljuk a pikkelypáncél 
maradványait, vagy legalábbis lenyomatát (23. ábra). Ezzel tehát a legősibb száraz- 
földi négylábúak, a szilurvégi-devonkori ős-kétéltűek pikkelypáncélja bizonyítottnak 
tekinthető. i ; 

Más kérdés azonban e pikkelypáncél indokoltságának a bizonyítása. 

Ott kell kezdenünk, hogy utalunk az előző fejezetekben a páncélzat és moz- 
gékonyság kápcsán mondottakra. Mennél jobban páncélozott a test, annál nagyobb 
a fajsúlya, s. egyben annál nehezebben tud a vízfenékről a víz szabad, magasabb 
rétegeibe emelkedni. Ennek viszont: az a természetes következménye, hogy az állat 
végül is , lemond" az úszva mozgásról és a fenéken fog mozogni. De hogyan? 


24. Az Ichthyostega csontváz-rekonstrukciója 

Természetesen úgy, hogy farkcsapásokkal motorként igyekszik magát előre- 
hajtani, miközben páros végtagjaival elrugaszkodik a fénéktől. Ettől már csak 
egy lépés a farok működésének csökkenésén és a páros végtagok szerepének növekedé- 
sén kercsztül a félreérthetetlen, aktív négylábon járás kialakulása. A még vízben 
élő legősibb kétéltű-négylábúak járó végtagjainak kialakulásában a legfontosabb 
indítóok tehát éppen a test nehéz páncélzata. Ennek pedig szebb bizonyítékát 
nem is kívánhatjuk, mint az előbbiekben megismert legősibb négylábú, az Ichtiyostega 
nehézkes testfelépítése, pikkelypáncélzata, és úszószegélyes, — az akkori ,, halak", 
ősi Crossopterygiusok stb. farkának felépítésétől elvileg semmiben sem különböző —- 
farka! (24. ábra) 

Ezzel azonban csak azt a korábbi állításunkat igazoltuk, hogy a legősibb négy- 
lábúaknak feltétlenül pikkelypáncélos állatoknak kellett lenniük. Azt azonban, 
hogy a szárazföldre kimászó és a szárazföldön — legalábbis életük késői, felnőtt 
szakában — huzamosan tartózkodni is tudó ősi formák is csak ilyen pikkelypáncélos 
alakok lehettek, egy élettani szemponttal valószínűsíthetjük a legmegbízhatóbban. 

Nézzük meg, hol élnek a mai kéltéltűek. Vízben, víz mellett, nedves helyeken 
vagy ott, ahol ezek közel vannak és időről időre felkereshetők. Gyakorlatilag tehát a 
kétéltűek az elmúlt 400 millió év alatt nem voltak képesek testüket a kiszáradás 
ellen megfelelően védeni. Emellett természetesen jelentkezik a fiatal nemzedék fel- 
nevelésének vízhez kötöttsége is. Igen, a ma élő kétéltűek csupasz bőre képtelen 
száraz levegőben védeni a testet a kiszáradástól, ezért az állat kénytelen egész életét 
megfclelő páratartalmú levegőn vagy éppenséggel vízben tölteni. 

Mármost képzeljük el: ha 400 millió év nem tudta a csupaszbőrű kétéltűek. testét 
a kiszáradás elleni védelemre átalakítani, akkor vajon elképzelhető-e, hogy éppen 
ilyen csupaszbőrűek, a levegő nedvessége tekintetében ennyire kényes állatok hódítot- 
ták volna meg a szárazföldet? ÁAlighal 

Ezzel szemben a test pikkelypáncélzata önként kínálkozik erre a védő szerepre. 
Természetesen ne a hétköznapi életből ismert halak tetőzsindely-szerűen egymásra 
boruló pikkelyeire gondoljunk, hanem a föld ókorának állatait fedő, csontpajzsokból 
álló, teljes peremükkel egymáshoz kapcsolódó páncélzatára. 

Azt, hogy ez az érv mennyire helytálló, legjobban a mindennapi életben hüllők- 
nek nevezett krokodilusok-gyíikok-kígyók és egykor végtelen változatosságban élt 
rokonaik igazolják. 

Emlékezzünk arra, hogy a kétéltűeket — még ha a kiszáradás ellen tudtak 
volna is védekezni —, a vizek közelében tartotta szaporodásuk és az ivadék fel- 
nevelésének gondja. Nos, a hüllők voltak az első négylábúak, melyeknek szaporodási 
formája megváltozott, és rögtön alkalmasakká váltak a száraz, sőt bizonyos tekintet- 
ben a sivatagos területek meghódítására is! 

Nagy ugrás ez a szárazföld meghódítása terén. 

Mi tette őket erre alkalmassá? Nem kételkedhetünk abban, hogy testnedvük 
tökéletesebb védelme. Hiszen a szárazföldre kimászó és ott eredményesen megmaradó 
első ősgerincesek valóban pikkelypáncélos alakok voltak, ami egyben arra a később 
lényegessé váló kérdésre is előre megadja a választ, hogy a szárazföld víztelen vidékei- 
hez alkalmazkodó hüllők nem külön erre a. célra , cserezték ki" a bőrüket, hanem ez 
az adottságuk tette őket erre az életmódra alkalmassá. 

Mindezeket csak azért mondottuk el, hogy világossá váljék a legősibb kétéltűek 
pikkelypáncélzatának fejlődéstörténetük korábbi szakaszából öröklött jellege, vagyis 
az, hogy nem valami gyökeresen új tulajdonságként alakult ez ki rajtuk, amikor 
járó végtagú, tüdőlégzésre is alkalmas, de még mindig vízlakó fejlődési fokozatukat 
már elérték. Itt ismét csak azzal a már hangoztatott esettel találkozunk, hogy -a 

szóban forgó sajátságot nem a szükség hozza létre, amelyhez alkalmazkodna, 
hanem csak az új helyzet révén előállott szükségben úgyszólván , kapóra jön". 
Így jött kapóra a legősibb négylábúak kibontakozásában is a korábbról , készen" 
hozott pikkelypáncél a szárazföld meghódításában ! 

Még számos olyan anatómiai adottságról számolhatnánk be, amelyek kivétel 
nélkül lényegesen előségítették a kétéltűek elődeinek a szárazföldi életre való — többé- 
kevésbé zökkenésmentes — áttérést. Mégsem tesszük, mert a felsorolt példák is 
kellően szemléltetik a kérdés elvi körvonalait. Egy anatómiai átalakulásról azonban 
célszerű még megemlékeznünk. Ez jellegénél! fogva alkalmas arra, hogy a természet- 
ben végbemenő változások okainak és lefolvásának túlzott általánosításától minden- 
kor óvakodjunk. - 

Ez az átalakulás ugyanis nem eredetileg már meglevő könnyítője volt a száraz- 
földi életre való áttérésnek, hanem ellenkezőleg: annak folyományaként jött létre, 
bár utána komoly előnyt biztosított az állatnak új környezetében. 

Ez az új berendezkedés a vízben élő kopoltyús alakoknak szárazföldi, levegőből 
légző alakokká történt fejlődése folyamán szerepüket vesztett kopoltyúívek átalaku- 
lása, illetve visszafejlődése révén keletkezett. Ugyanis ahogy a kétéltűnek a vízi 
lárva-időszak végével kopoltyúi visszafejlődnek, az állkapocs mögött elhelyezkedő 
első kopoltyúív (amelynek alsó szakasza nyelvcsonti ív formájában marad meg) 
felső szakaszában is fennmarad. 

Ez a hyomandibulare néven ismert kis vázelem a kétéltűekkel kezdődőleg az 
összes négylábú gerinces állatban megtalálható. A cápákon — visszafejlődött álla- 
potban — az ősi első kopoltyú nyílásának, a séiraculumnak vagy fecskendőnyílásnak 
a nyoma máig is megmaradt. Amikor a levegőrezgés mozgásba hozza a spira- 
culum nyílását fedő hártyát, — a mozgást a hártyát érintő hyomandibulare továbbítja 
a tövében elhelyezkedő hallóidegekhez. A kopoltyúív felső eleméből pedig a spira- 
culumot bezáró hártya mint dobhártya közbejöttével kialakul a négylábúak halló- 
szervének talán legfontosabb eleme, a külvilág mechanikus ingereit a hallóidegekre 
továbbító ún. kengyel-csontocska. 

A kengyel kialakulása mint a. négylábúak hallószervének része, kétségtelenül 
csak a szárazföldivé válás folytán jött létre..Ez az átalakulás a legjobb példája annak, 
hogy a természetben állandóan és folyamatosan végbemenő változások nem azért viszik előre a 
szervezetet a , célszerűsödés", a , tökéletesedés" útján, mert a fejlődésben célszeríűségek 
uralkodnak. Ellenkezőleg: ha egy új tulajdonság a szervezet funkcióiban hasznos, illetve 
ha nem is hasznos, de beleilleszkedik az életműködések láncába, akkor a szervezet bekap- 
csolja átrendezádési, átalakulási menetébe, és így viszi tovább. Azt hogy egy ilyen , lehető- 
séget" a szervezet felhasznál-e vagy sem, annyi kibogozhatalanul bonyolult tényező 
statisztikus egybeesése vagy egymás ellenes hatása határozza meg, hogy a való- 
színű folyamat tisztázására csak ritka esetben (és akkor is csupán nagy vonásokban) 
vállalkozhat a kutató. 

Az elmondottak körülbelül elég világos képet adnak arról, hogy mik voltak 
azok a tulajdonságok, amelyek a vízi életet élő ős-négylábú számára lehetővé tették 
a szárazföldi élet felé a döntő lépés megtételét. De nem zárhatjuk le ezt a fejezetet 
anélkül, hogy ki ne térnénk arra, a — szakkörökben is általánosan és vita nélkül 
elfogadott — feltételezésre, amely bizonyos tekintetben teljesen téves megvilágításba 
helyezi a gerincesek szárazföldi életre való áttérését is. 

E szerint a felfogás szerint ugyanis a szárazföldi állati élet csak a szárazföldi 
növények megjelenése irtán vált lehetségessé. Ezt két érvvel támasztják alá. Az egyik 
az, hogy a növények asszimilációja révén került csak annyi oxigén a levegőbe, hogy a 
szárazföldi állatok levegőlégzése lehetővé váljon. A másik érv pedig az, hogy az 

állatvilág azért csak a növényvilág után léphetett ki a szárazföldre, mert hiszen a 
növények megjelenése előtt az állatok legfeljebb egymást ehették volna (növényi 
táplálék hiányában). Ennek következtében egy-kettőre önmagát pusztította volna 
ki a szárazföldre kirándult állatvilág. Nos, lássuk csak, mi szól c megdönthetetlennek 
hitt érvek ellen. 

A növényvilág oxigéntermelő szerepét senki sem vitatja. Hiba volna azonban 
ebben látni a szárazföldi állatvilág kialakulásának feltételét. Ne felejtsük el, hogy 
egyrészt a növény- és állatvilág nagyjából egy időben települt meg a szárazföldön. 
Másrészt az addigi asszimiláló növényzet a vízbe , lélegezte" a felszabadított oxigént, 
és nem a levegőbe. Végül a kezdetben még csenevész szárazföldi növényzet igen 
hosszú ideig csak a keskeny parti sávokra korlátozódott, s így oxigéntermelése ele- 
nyésző volt. Mindezek mellett gondoljuk még meg, hogy azok a víztömegek, amelyek- 
nek szabad oxigéntartalma a hullámverés vagy más mozgás révén neni pótlódik, —- az 
eredetileg benne élt oxigéntermelő növényzet ellenére ma is , holt" vizekké válnak. 
Mennyivel inkább érvényes ez az őstengerek korában, amikor — a korábbi vélemé- 
nyek szerint — a levegőnek nem volt számottevő szabad oxigéntartalma. Tehát ha 
végiggondoljuk a tényeket és a lehetőségeket, akkor hamar beláthatjuk, hogy az 
állatok szárazföldi elterjedésének nem volt előfeltétele a szárazföldi növényvilág, 
és általában a növényi oxigéntermelés. 

Az előbbiekhez hasonlóan mindmáig egyöntetű álláspont a kutatók körében, 
hogy az állatvilágot a szárazföldi élet kezdetén a növényvilág azért is előzte meg 
szükségszerűen, mert az állatvilág szerves táplálék nélkül nem tudván magát fenn- 
tartani, feltétlenül rászorult a növényi táplálékra. 

Ez a feltevés azonban alapvetően téves, mégpedig egyszerre két szempontból is. 
Először azért, mert a növényvilág az állatvilágot a szárazföldön a valóságban nem 
is előzte meg; másodszor azért, mert a szárazföldi életre áttért állatvilág — még- 
pedig annak valamennyi törzse —- a szárazföld birtokbavétele után még vagy száz- 
millió évig nem nyúlt hozzá a szárazföldi növénytáplálékhoz! 

Igen ám, de mivel táplálkozott az állatvilág százmillió évig a szárazföldön? 

A válasz megdöbbentően egyszerű: amennyiben nem állati táplálékkal, tehát 
ha nem ragadozó volt, akkor minden esetben a vízből. 

Hogyan? 

Többféle módon. Az első mód az volt, hogy gyakorlatilag megmaradt vízi állat- 
nak, mint a mai kétéltűek tekintélyes része. A másik mód: a táplálékszerzés idejére 
visszatért az állat a vízbe. A harmadik módot gyakorlatilag valamennyi ma élő 
kétéltűnél tapasztalhatjuk: az állat legtáplálékigénvesebb növekedési időszakát, 
lárvakorát a vízben tölti mint kopoltyús vízi állat. Külön érdekessége ennek az idő- 
szaknak, hogy a lárvák nemcsak hogy vízi életet élnek, hanem jórészt korhadó 
növényi anyagokkal is táplálkoznak! Viszont felnőtt korban, a szárazföldön mind 
ragadozók! A negyedik módszert, az előbbinek tulajdonképpen csak egy változatát a 
rovarok nagy tömegeinél tapasztaljuk : az állat egész lárvaéletét a vízben éli le mint 
ragadozó vagy korhadék-evő, amikor pedig kifejlődve a szárazra megy, már nem 
eszik többé! Sőt, egy tekintélyes részüknek felnőtt korban már szájszervei sincsenek 
(afág rovarok). 

A szárazföldi életmódra áttért állatok tisztán ragadozó táplálkozású alakjai 
mellett jelentkező vízből való táplálkozás annyira kifejlődött a földtörténet korai 
időszakaiban, hogy később nemhogy visszafejlődött volna a bőséges növényi táplá- 
lék hatására, hanem még tovább is alakult és tökéletesedett. 

Mindezek azt bizonyítják, hogy az állatok — jelen esetben a négylábúak — szá- 
razföldi életmódjának a kialakulásában a növényzet szárazföldi elterjedésének gya- 

korlatilag semmi néven nevezendő szerepe nem volt, tehát az állatvilág megjelené se 
a szárazföldön nem volt a növényzet megjelenéséhez mint előfeltételhez kötve; 

És miközben mindazokat az érveket felsoroltuk, amelyek a legősibb négylá- 
búak számára a szárazföld meghódítását lehetővé tették, illetve megkönnyítették, 
tudatosan nem érintettünk néhány olyan szempontot, amelyek megakadályozták az 
állatvilág e nagy csoportját abban, hogy a szárazföldet valóban meghódítsa. Ezekről 
az okokról mondunk el most egyet-mást. 

A szárazföld meghódításának legfontosabb akadálya a kétéltűek nemi életében 
gyökerezik — a legősibbtől a mai alakokig. Ez a kérdés bővebb magyarázatot kíván, 
amit részletesen megadhatunk a ma élő kétéltűek életmódjának ismerete alapján. 

Figyeljük meg tavasszal a békák ívását. Azt látjuk, hogy minden rendű és rangú 
béka, legyenek azok a vizek-vízpartok kuruttyoló kecskebékái vagy a háztájék száraz 
környezetének kövei alatti nyirkosabb-hűvösebb levegő páratartalmával is kiegyező 
varangyos békái, sőt a fák koronájában hangoskodó levelibékák is — valamennyien 
ott ugrálnak, bukdácsolnak, úszkálnak a napsütötte, növényzettel benőtt sekély 
vizekben. Miért? 

Egyszerűen azért, mert a békák és velük együtt valamennyi kétéltű petéi külső 
úton termékenyülnek meg. Ez azt jelenti, hogy — akárcsak a halak legnagyobb 
része — a kétéltűek általában egyszerűen a vízbe eresztik nagyszámú petéiket 
(,ikrájukat"), hogy a hímek az ikra fölé, a vízbe eresztve ki spermájukat, cz úton 
termékenyítsék meg a petéket. Ahol más megtermékenyítési módokkal találkozunk 

(pl. gőték), ott is gyakorlatilag ennek a külső, testen kívüli megtermékenyítésnek a 
változatai alakultak ki. 

Ennek az anyaállat testén kívül bekövetkező megtermékenyítésnek az oka a 
kétéltűeknél a:sperma átvitelét elősegítő szerv hiánya. Ezt a tényt számos példán 
láthatjuk: a cápaformáknál, és nem egy hal esetében is, ahol megfelelő berendezés 
kialakulása elősegítette a sperma bevezetését a nőstény testébe. Így lehetővé vált a 
peték megtermékenyítése testen belül, ami a hüllők, madarak embrióinak nyugodt 
kifejlődését védett helyen, héjon belül teszi lehetővé, illetve számos cápaféle, főleg 
azonban az emlősök utódainak az anya testében, teljes védelemben való kifejlődését. 

A hím kétéltűek hiányzó külső nemi szerveinek döntő élettani jelentősége elsősor- 
ban nem a fiatal nemzedék kifejlődésének kezdetleges védelmében, hanem sokkal 
inkább abban a tényben rejlik, hogy ezek az alakok szaporodásukban teljesen a vízhez 
vannak kötve. Ha elszakadnak a víztől — kipusztulnak, még akkor is, ha különben 
elég párás volna a levegő ahhoz, hogy az állati test ne száradjon ki. 

A kétéltűek nem egy csoportjában találunk számos olyan kísérletet, amellyel a 
vízhez kötöttségből igyekszik az állat szabadulni. Valamennyi kísérlet csak odáig 
jutott el, hogy a vízbe lerakott és a vízben megtermékenyített petékből kikelő lár- 
váknak a víz kiszáradása esetén is biztosítsa fennmaradását. A peték vízbe rakásá- 
nak és megtermékenyítésének kényszeréből azonban egyetlen kétéltű sem talált ki- 
vezető utat. 

A vízbe lerakott és ott megtermékenyülő petékből kikelő kétéltű-fiasítás — 
ritka specializációs eredményektől eltekintve — élete első szakaszát a vízben, ősei 
kopoltyúit megtartva tölti el. A mai kétéltű-lárva és a kopoltyús ősök között ebben a- 
tekintetben mutatkozó fő eltérés a későbbi kétéltűek lárváinak külső kopoltyúiban 
mutatkozik. Ezek a kopoltyúk egyszerű túlnövések a kopoltyúrésen át, amit a na- 
gyobb oxigénfelvevő felület nyerésének szükségessége indokol a gyors növésű, fo 
kozott anyagcseréjű fiatal állat számára. Ahogy a lárva elérkezik az átalakulás idő- 
szakába, fokozatosan fejlődnek ki járó végtagjai, és- csökevényesedik el a: farka 
(békákénál), mígnem a felnőtt állat végleges külsejét veszi fel. Számos további test- 

táj és szerv átalakulása mellett ugyanekkor fejlődik vissza a lárva kopoltyúberen- 
dezése is, miután már előzőleg teljesen visszahúzódtak a fiatal lárvakorra jellemző 
külső kopoltyúbojtok. 

A legfejlettebb kétéltűek között nemegy akad, amelynek megtermékenyített 
petéiből — az ivadékgondozás számos egyéb berendezése mellett — már nem bújik 
ki a kis kopoltyús lárva, hanem a nagy szikzacskóval rendelkező petében fejlődik ki az 
utód. Itt tehát a vízben szabadon élő lárva fokán már túljutott az állat, a vízhez való 
kötöttségtől azonban változatlanul nem tudott szabadulni, miután a hím külső ivar- 
szervei híján nem képes a belső megtermékenyítésre. 

A kétéltűek fejlődéstörténetének ez a zsákutcája mindmáig megakadályozta, 
hogy a víztől teljesen függetlenedjenek, és a szárazföld víztelen —vagy legalábbis a 
peterakás idején állandó vízterületeket nem tartalmazó — vidékeire is kiterjedjenek. 
Ez a kötöttség volt az oka annak is, hogy a párás-nedves vagy állandó vízállásos vi- 
dékek kivételével mindenütt a vízhez nem kötött, külső ivarszervekkel rendelkező 
hüllőknek kellett a terepet átengedniük, nem is beszélve azokról a területekről, ame- 
lyeket ezek is kénytelenek voltak — és ma is kénytelenek — a fejlődés és szervezeti 
sokoldalúság sokkal magasabb fokára jutott madaraknak és emlősöknek átengedni. 

A kétéltűek különleges helyet foglalnak el a gerincesek, főleg a négylábúak közt. 

Egyes igen ősi gerincesek — a páncéloshalak, a cápaalakúak, de a valódi halak is — 
a fejlődésnek jól elhatárolt, minden más csoport fejlődési vonalán kívül álló irányát 
képviselik. A kétéltűek talán az egyetlen gerincesosztály, amelyről elmondhatjuk, 
hogy egy szinte jelentéktelen berendezés kivételével minden adottságuk megvolt és 
ma is megvolna arra, hogy —- távoli rokonaikhoz hasonlóan — alkalmazkodjanak a 
szárazföld legváltozatosabb viszonyaihoz. Mégis, ez az egy hiányosságuk elég volt arra, 
hogy végérvényesen holtvágányra jussanak, És bármily hasznos és eredményes al- 
kalmazkodási móddal sikerült is olyan képességek birtokába jutniuk, amilyenek 
nemegy sokkal magasabb fejettségi fokra eljutott hüllőnek, vagy még magasabbrendű 
gerincesnek sem jutottak osztályrészül — mindezek csak pótmegoldások voltak. A 
fejlődés nagy vonalából végleg kiestek. A természetben pedig nincs visszakozás ; holt- 
vágányról nincs visszaút! 

Kevés állatcsoport elhatárolása oly nehéz a rokon csoportoktól, mint a kétél- 
tűeké. Ennek igen egyszerű magyarázatát adják most részletezett sajátságaik. Ahhoz 
azonban, hogy ezt jól lássuk, előbb más oldalról kell a kérdést megvilágítani. 

Amikor a tudomány még csak a ma élő hüllőket és kétéltűeket ismerte, rend- 
szertani elkülönítésük igen könnyű feladat volt. Ahogy azonban évről évre nőtt a 
megismert ősi hüllők és kétéltűek tömege, formaváltozatossága, úgy mosódott el 
mind jobban a természetesnek és tökéletesnek hitt rendszertani elhatárolás, és úgy 
folyt össze a két csoport egymásba. 

Ma már ott tartunk, hogy az alacsonyabbrendű négylábúak legjobb ismerői 
teljesen elvetik a két , állatosztály" különállóságának álláspontját, és új szempontok, 
felismerések alapján, a gerincesek fejlődéstörténeti okszerűségére s a vérrokonság alak- 
tani tényeire épített új rendszerében a halak-kétéltűek-hüllők-madarak-emlősök 
ötös tagolása helyébe állított új kategóriákban már csak a madarak és emlősök szere- 
pelnek némileg önálló rokonsági-rendszertani egységként, míg a többi osztályt mint 
a természetes rokonsági kapcsolatokat semmiképpen sem visszatükrözőt — felbon- 
tották, képviselőiket pedig egészen más csoportosításban kapcsolták össze. 

Ebben a tekintetben talán elég lesz a legújabb és legkorszerűbb idevágó összefog- 
lalásra, a kétéltűek-hüllők őslénytana legkiemelkedőbb élő képviselőjének, F. Hue- 
nének ,, Paláontologie und Phylogenie der Niederen Tetrapoden" című vaskos kötetére 
hivatkoznom. 

Hxuene rendszere teljesen szakít a hagyományos, Linné 1758-ból való rendszerére 
alapított és a XIX. század első felében kialakított klasszikus rendszerrel, illetve az 
ezt korszerűsíteni akaró, mentő kísérletekkel. A kérdés jobb megértése céljából most 
lássuk ezeket a rendszereket, 

Linné említett rendszere (amellett hogy a középkor skolasztikus hagyományai- 
ból sarjadt kezdetleges felfogásokkal szakítva, kora ismereteihez mérten bámulato- 
san korszerű áttekintést adott az élővilág összefüggéseiről) még a külsőségekből in- 
dult ki. Így történt, hogy rendszerében a gerinccseket csak négy osztályra tagolta. 
Ezek: 

halak( Pisces) 

kétéltűek ( Amphibia) 

Madarak ( Aves) 

emlősök (Mammalia). 

Ezen a rendszeren csak a klasszikus anatómiai felfedezések évtizedei változtat- 
tak a múlt század elején annyit, hogy Linné rendszerének Amphibia osztályát kétfelé 
vágták, megkülönböztetve a 

kétéltűek ( Ambhibia) és 

hüllők (Reptilia) 
osztályait. Ez a most már bonctani alapon öt t jól elhatárolt és a mai gerincesek isme- 
rete alapján természetesnek is látszó rendszer több mint egy évszázadig megingatha- 
tatlan elvként állt. Senki nem is gondolt a megbontására. Az egyetlen említésre méltó; 
szintén az anatómia eredményeiből kisarjadt további tagolási kísérlet embriológiai 
alapon két fő csoportra, altörzsre kívánta csoportosítani a gerinces osztályokat. Ezek: 

Anamnia (a Pisces és Amphibia osztályokkal) és 

Amnmiota (mely a többi gerinces ósztályt foglalta magába). 

Emellett még megemlíthetjük, Ernst Haeckelnek a fejlődéstörténeti világszem- 
lélet híres apostolának azt a megállapítását, hogy a hüllők és madarak fejlődéstörté- 
netileg sokkal közelebb állnak egyrnáshoz, mint bármely más gerinces osztályhoz. 
Ezért a két osztályt Sauropsida néven kívánta közös, magasabb rendszertani cgy- 
ségbe foglalni. 

Ugyanígy megemlíthető az a: kísérlet is, amely a vérkeringés szerveinek fejlett- 
ségi foka, s az ennek alapján állandó vagy csak a külső hőmérséklettől befolyásolt 
változó testhőmérsékletet biztosító anyagcsere-intenzitás foka alapján hideg- és meleg- 
vérű gerinceseket különböztetett meg. Előbbibe a halak, kétéltűek és hüllők, utóbbiba 
a madarak és emlősök osztályát sorolták. 

Végül ennek az évszázadnak a húszas-harmincas évei hozták meg a már megme- 
revedéssel fenyegető és a hatalmasan megnövekedett őslénytani adat-anyag riyomása 
alapján általánosan mesterségesnek elismert , klasszikus" rendszer ellen az első táma- 
dásokat, amelyek legújabban a régi rendszer teljes elvetésére kezdenek vezetni. 

Megint csak az összképet zavaró túlságos részletekbe kellene belemennünk, ha 
ennek a forradalomnak a. történetét akarnánk megismerni. Erre nincs is szükségünk ; 
elég, ha a reformok és végül a teljesén új rendszer-tervezetek létrejöttének fő okaira 
rámutatunk. Ez annál is könnyebb, mert egy részüket már a halak és kétéltűek is- 
mertetése kapcsán amúgy is tárgyaltuk. 

Láttuk, hogy a , halak" néven összefoglalt, igen eltérő szervezettségű rendszer- 
tani csoportok közül először a csőszívűeket ( Acrania) kellett a Craniota (vagy Verte- 
brata) néven összefoglalt összes többi gerincessel (illetve valódi gerincessel) szembe- 
helyezni. 

15 , halak" gyűjtőfogalom másik, az .összes többi gerincessel (tehát a , halak" 
még fennmaradó csoportjaival is) szemben álló rendszertani kategóriáját mint állka- 

pocsnélkülieket (Agnathi) választjuk el az összes egyéb gerinces-csoporttól (Gunat- 
hostomata) . 

Az utóbbiakat rokonsági kapcsolataik szerint ismét négy csoportra kell felbon- 
tani. Az elsőbe a legősibb állkapcsos gerinceseknek a Föld ókorában élt és kivétel nél- 
kül zsákutcaszerűen, vakon végződött fejlődési vonalat képviselő csoportjait helyez- 
zük, vagyis az ún. , páncéloshalakat". A második, sokkal egységesebb csoportban a 
cápák-ráják és kimérák, valamint törzsfejlődésük gyorsan kihalt oldalágai foglalnak 
helyet. A harmadikba a , valódi" végtagos tüdőshalak és bojtosúszósok, valamint a 
négylábúak valamennyi ága, tehát a Choanaták tartoznak. Végül a negyedik cso- 
portot az álvégtagos valódi halak (Pisces) képviselik. 

Ha most czek közül a Choanatákat vesszük szemügyre, azt kell megállapítanunk, 
hogy — szemben a tüdőshalakkal és bojtosúszósokkal — két, csigolya-felépítésében 
alapvetően eltérő, terjedelmében igen egyenlőtlen csoportot foglalnak magukba. Az 
egyikbe a viszonylag kevés alakot számláló, csigolyáit a chordaburokból létrehozó 
gőték-szalamandrák csoportja ( Urode!idia) , míg a másikba a négylábúak túlnyomó 
többsége (Exwtetrapoda) tartozik. 

A valódi négylábúak roppant változatos körét ugyancsak anatómiai alapon két 
egyenlőtlen tagra kellene osztanunk. A koponya tartórészének kétféle fejlődési irá- 
nya alapján az elsőbe a SZ/egocephalusok és békák fejlődési csoportjai ( Batrachomor- 
pha), a másodikba az összes többi négylábú kerülne. A kategóriák túlzott tagolásának 
elkerülése érdekében azonban az idc sorolható csoportokat három egyenrangú cso- 
portra bontjuk : az elsőbe (Reptiliomorpbha) a Batrachomorpha ágba nem sorolt összes 
ősi szabású, vagyis nem áttört koponyatetejű alakokat soroljuk, mint az ún. Cotylosat- 
riusokat és a teknősöket; a másodikba az emlősökhöz vezető Pelycosanriusokat, The- 
rapsidákat, emlősöket és néhány kisebb, rokon ágat ( Tlieromorphoidea) ; a harmadikba 
pedig a gerinccsek még beosztatlan csoportjait, a sárkánygyíkok ( Dinosauwrtusok) , pik- 
kelyesek, azaz gyikok-kígyók, krokodilusok, madarak és repülősárkányok (Pterosau- 

Ami ebben a beosztásban a legfeltűnőbb: a kétéltűek klasszikus csoportja után 
a hüllőké is alkotó ágaira szakad, miközben ezek egyike az emlősök, másika pedig a 
zásban és rangszinten kapcsolódnak az előbbiekhez. Ezt a cseppet sem szemléletes 
kapcsolat-láncot a továbbiakban még részletesebben tárgyaljuk. Annyit azonban 
már itt is leszögezhetünk, hogy mint mindenütt az élettudományok rendszerében, eb- 
ben az esetben is a morfológiai hasonlóságok külsőségei helyett (amelyek legtöbbször 
jól áttekinthető, bár mesterséges kategorizálást adnak) a belső összefüggések termé- 
szetes (csak talán nem szemléletes) csoportosítása lép előtérbe. 


Az áruló csigolya 


A fejlődéstörténeti kutatómunka menetét figyelve azt látjuk, hogy a legtöbb 
esetben kétlépcsős utat fut be, míg egy kérdést a kor szinvonalán és megnyugtatóan 
meg tud oldani. Először a rendszertan alaktani módszereivel igyekszik az egyes szer- 
vek hasonlósága vagy különbsége alapján rokonsági csoportokat összeállítani, s az 
egy-egy rokonsági csoportba sorolt, a földtörténet során különböző időben élt alako- 
kat kísérli meg leszármazási sorokba, láncokba kapcsolni. 

A második lépcsőben viszont a hasonlóságok kiemelésével szerkesztett fejlődési 
sorok, láncok ellenőrzését hajtja végre a kutató. Bizony igen sok esetben az az ered- 

mény, hogy a korábbi kutatás indokolatlanul, felületesen, elhamarkodottan alkotta 
meg , fejlődési" sorait. Mi ennek az oka, illetve mi ad jogot a kritikusnak az elmarasz- 
taló ítéletre elődeivel szemben? 

A magyarázat igen egyszerű. Az ellenkezőjét teszi annak, amit előde tett. Nem 
a hasonlóságokat keresi, hanem ellenkezőleg: a különbségeket. Ha pcdig ezek a különbsé- 
gek olyan természetűek, hogy a rokonságot, sőt éppenséggel az egymástól való leszár- 
maztatást kizárják, akkor a vélt rokonsági vonal is hamis, tévesnek bizonyul. 

Egy ilyen esetet ismertetünk a következőkben. 

Ugyszólván a tudományos rendszerezés kezdete, tehát a XVIII. század közepe 
óta elfogadott vélemény a rendszertanban a kétéltűek néven egybefoglalt gerincesek, 
a farkatlan kétéltűek, tehát békák, és farkos kétéltűek tehát szalamandrák-gőték szo- 
ros rendszertani-származási kapcsolata. Ez a rendíthetetlen hit elsősorban a két állat- 
csoport egyaránt kopoltyúkat viselő, vízi lárvákkal való átalakulásos fejlődése, sima 
csupasz bőre, nagyjából azonos szerveződési foka (vérkeringés, kiválasztás, ideg- 
rendszer stb.) alapján alakult ki és állandósult. 

De hiába volt a hasonlóságok egész serege, a lényeges fejlődési jellegek azonos ki- 
bontakozása, — az anatómusok mégis olyan megfigyelést tettek, amelyet az utóbbi 
évek kutatómunkája végül is a két kétéltű-csoport rokonságát kizáró adatként érté- 
kelt. Kiderült, hogy az ún. farkos kétéltűek csigolyái egészen másként alakultak ki, 
mint nemcsak a többi kétéltűé, hanem az összes egyéb négylábú gerinceseké, tehát a 
hüllők, madarak és emlősök valamennyi csoportjáé is. 

Míg ugyanis a négylábúak túlnyomó többségének a csigolyái úgy alakulnak ki, 
hogy az eredetileg a gerinchúrt és a gerincideget védő lemezkék hosszabb fejlődés 
eredményeképpen, bár az egyes csoportokban más-más sorrendben és mértékig egy- 
séges csigolyává forranak össze, addig a farkos kétéltűek gerinchúrjának külső hár- 
tyája mész beépülésével csontos gyűrűvé alakul át, és ehhez a gyűrűhöz forr hozzá 
a gerincvelőt védő felső ív. 

Ez pedig azt jelenti, hogy a farkos kétéltűek csigolyáinak a kialakulása illetve 
elcsontosodása a fejlődés olyan útján indult el, amely minden más úttal, tehát a többi 
négylábúhoz vezető fejlődéssel is ellentétben áll. Vagyis a farkos kétéltűek (nevezzük 
őket az egyszerűség kedvéért gőteformáknak) a többi , kétéltűvel" való sok hasonló- 
ság ellenére sem közös eredetűek, hanem ezektől függetlenül alakultak ki, közös tu- 
lajdonságaik pedig az azonos külső körülmények hatására azonos módon bekövetke- 
zett szervezeti reakció eredményei. 

És itt nem hallgathatunk el egy igen tanulságos esetet. A gőtefajták lárvájának 
fejlődésében a mellső lábak fejlődnek ki először, csak jóval később a hátsók. Ezzel 
szemben a békalárvákon jóval a hátsó lábak kibontakozása után jelennek meg a 
mellső végtagok. Mindaddig, amíg a csigolyák merőben ellentétes gyökérből kiindult 
fejlődése ki nem derült, nem figyeltünk erre az adatra. Ma már csodálkozunk, hogy 
ez az intő példa eddig senkinek sem tűnt fel. 

Természetesen azzal, hogy a gőteformákat a valódi kétéltűektől leválasztottuk 
és ezektől független eredetüket felismertük, még nem tisztáztuk, hogy akkor tulaj- 
donképpen honnan is származnak ezek a , kétéltűek". Mert csigolya-szerkezetüknek a 
cápákéhoz hasonló alapelve természetesen semmi jogot sem ad arra, hogy bármilyen 
kapcsolatot tételezzünk fel a két gerinces osztály közt. De ilyen rokonságra nem is 
gondolhatunk, hiszen a cápák sok olyan szervet nélkülöznek, amelyek nélkül nem le- 
hettek kiinduló pontjai annak a fejlődésnek, amely a gőtefélékhez vezetett. Így pl. 
gondoljunk csak arra, hogy ebben az osztályban nem fejlődött úszóhólyag, tehát nem 
volt meg az alap arra, hogy a későbbi fejlődés során tüdőt alakítson ki, mint azt más 
helyütt láttuk a többi négylábú, illetve a tüdőshalak kialakulásának ismertetésénél, 

Ha tovább kutatunk a halszerű ősgerinccsek között, akkor a koponya fedőcsont- 
jainak száma, megoszlása, elhelyezkedése, valamint a végtagfejlődés útja kényszerí- 
tően a bojtosúszósokhoz vezet el bennünket. Azoknak is egy oly korai fejlődési foká- 
hoz, ahol a csigolyák kialakulása úgyszólván még nem indult el, hanem szinte csak az 
egységes gerinchúr van meg. A legújabb vizsgálatok ezeket az ősöket valahol a boj- 
tosúszósok Porolepiformes rendjében, illetve ennek közelében keresik, szemben a kö- 
zeli rokon Osteolepiformes renddel, amelyben viszont az összes többi négylábú közös 
ősét vélik felfedezni. Mindezek a megállapítások azonban csak ideiglenes jellegűek, an- 
nál is inkább, mert pl. a Porolepiformes-alakok gerincalkotását egyelőre nem is is- 
merjük, miután mindmáig csak koponya-maradványaik kerültek elő. Sőt, ezek is a 
karbon-perm időszakokból. tehát egy igen kezdetleges ős felfedezése szempontjából 
túl késői időpontból valók. 

Ezek az ősi gőteformák, melyeket a specialisták különböző neveken (Pseuwdo- 
centrobhori, Lebpospondyli, Neciridia stb.) foglalnak össze, hosszú, gyíkszerű testű, 
gyenge végtagú , kétéltűek" voltak, (sőt a végtagok egyes csoportokban hiányozhat- 
nak is) ; hosszú farkuk, fedőcsontokkal burkolt zárt koponyájuk volt. A csontpikke- 
lyekkel! fedett testű, gyenge testalkatú állatok kétségkívül egész életükben a lápok, 
állandó állóvizek sekély vizében a vízfenéken élő, s a felszínre csak a víz oxigénhiá- 
nyának pótlására felúszó, de valójában szárazföldi életet nem élő alakok voltak. Erre 
utal legtöbbjük lelőhelye is. Legszebb maradványaikat ugyanis a köőszén-mocsarak 
palává préselt iszapjában találták Csehországban és másutt. 

A tulajdonképpeni góteformák ( Urodela) , amelyek az útmeneti árkok, jól átme- 
legített állóvizek növényzete közt úszkáló gőték (Triturus), s erdeink nyirkos sűrűjé- 
ben tavasszal és ősszel az avar közt mászkáló szalamandrák révén számtalanszor sze- 
miünk elé kerülnek, — egy bizonytalan krétaidőszaki alaktól eltekintve csak a földtör- 
ténet újkorából ismeretesek és gyakoriak az eocéntől napjainkig. 

Két alrendjüket különbözteti meg a rendszertan. Az egyiket a homokóraszerű, 
tehát elől-hátul chordamaradvány számára bemélyült csigolyák és az élethossziglan 
vízi életmód jellemzi (Ichthyoidea, Megalobatrachoidea) , míg a másikat az átalakulás 
után többé-kevésbé szárazföldi életmódra való áttérés teszi ismertté; ide 
a csak hátul kivájt csigolyájú gőték és szalamandrák, valamint számos rokonuk tar- 
tozik. Egyesek életfogytiglan hordják külső kopoltyúikat is (Proteoidea) , egy másik 
csoportjuk pedig csak mellső lábakkal rendelkezik (Meantes). 

Talán mint érdekességet megemlíthetjük, hogy a legnagyobb gőteforma állatok, 
a ma csupán Dél-Japánban és Kelet-Kína hegyvidéki patakjaiban élő, másfél métert 
is megközelítő, hatalmas óriásszalamandráknak (Megalobatrachus maximus) egy kö- 
zeli rokona valaha Európában is élt (Audrias) nemzetség. Ezt a felső miocénből, 
Öningenből származó híresleletet pedig éppen az avatja tudománytörténeti hírességgé, 
hogy a példányt a XVIII. században Scheuchzer professzor , Homo diluvii tristis 
testis" néven írta le, ami azt jelenti, hogy , a vízözön szomorú embertanúja". Azóta 
jó néhány további európai lelet került napfényre az oligocéntől a pliocénig, sőt leg- 
utóbb a Villányi hegységben fekvő Csarmnóta egy sziklahasadékában feltárt pliocén- 
végi állattársaság maradványai közt is sikerült egy velük közeli rokonságban álló, 
hatalmas faj néhány csigolyájára bukkannunk. 

A gőteformák harmadik csoportjába lábatlan, külsőleg inkább valami óriásgi- 
lisztára mint gerincesre emlékeztető, föld alatt élő, vak alakok, a trópusok Gymnophi- 
ona (vagy Coecilia) néven ismert , kétéltűi" tartoznak. Koponyaalkatuk, életmódjuk 
lényegesen eltér a valódi gőteformákétól, így biztosra vehetjük, hogy ezektől teljesen 
független eredetűek. De hogy merre mutatnak e csoport rokonsági kapcsolatai, az 
egyelőre aligha dönthető el, annál is inkább, mert még egyáltalában nem sikerült 

nyomára bukkanni kihalt képviselőinek. Egyetlen nyomravezető adatnak látszik 
a Gymnophionák bőrében elszórt mészrögöcskék jelenléte, amelyek hajdani csontpik- 
kely-páncél maradványai. Ez a hajdani páncélzat arra utal, hogy az állatok valamely 
rég kihalt páncélos-ősgőtével hozhatók közelebbi rokonságba. Azt azonban, hogy ez 
melyik ág volt, ma még hozzávetőleg sem tudjuk megmondani. 

A gőteformák a gerincesek kialakulásának tarka történetében soha sem játszot- 
tak kiemelkedő szerepet. Karbon-perm időszaki viszonylagos virágzásuktól eltekint- 
ve — mindig többé-kevésbé mellékes állatok abban a nagy színjátékban, amelyet a 
természet folyton hullámzó egyensúlyának nevezünk. Talán éppen ez a statiszta-sze- 
rep, amely mentes volt a nagy csillogásoktól, óvta meg őket a nagy bukásoktól. 


A szárazföld felfedezése 


Ha igaz, hogy a gőteformákat csigolya-szerkezetük árulta el, s ennek alapján 
sikerült kimutatni, hogy a kétéltűekhez csak párhuzamos fejlődés, nem pedig rokon- 
ság és közös eredet fűzi őket, akkor még inkább igaz az, hogy a valódi kétéltűeket vi- 
szont csigolya-felépítésük alapján tudjuk — már amennyire — rendszerezni, illetve 
fejlődési kapcsolataikat tisztázni vagy legalábbis valószínűsíteni. 

Mint már az előző fejezetben említettük, a gerincesek gerinchúrját szelvényen- 
ként, illetve szelvény-határonként egy-egy védő csontlemez takarta be, épp így a ge- 
rincagy megfelelő szelvényre eső szakaszait. Ez a 4—4 elem a további fejlődés folya- 
mán végül is egységes csigolyává forrott össze. Az összeforrás útja azonban csopor- 
tonként más és más volt. Ez a fejlődéstörténet teszi lehetővé, hogy azonos csigolya-ki- 
alakulási csoportokat rokonsági csoportokként kezeljünk. 

Öt fejlődési típust különböztetnek meg a csigolyatest fejlődése szerint. 

I. A csigolya kettős testből és az elülső háti ívből épül fel (embolomer csigolya). 

. 2. Az előbbi típushoz hasonló felépítésben a kettős csigolyatest első eleme föl- 
felé, a hátsó pedig lefelé kiékelődik, illetve utóbbi erősségben visszamarad az első 
elem mögött (rhachitom-típus). 

3. Az első típus továbbfejlődése, azzal a különbséggel, hogy a csigolyatest hátsó 
tagja egyszerű koronggá keskenyedik el, amely a továbbiakban a csigolvaközi porc 
szerepét veszi át (stereosjondyl-tipus). 

4. Az előbbivel szemben az elülső csigolyatest válik csigolyaközi porccá, s a hátsó 
adja a végleges csigolyatestet (gastrocentrális-típus). 

5. A csigolyát szinte csak a hátsó felső ívdarab alkotja, az elülső csigolyatest-elem 
pedig csigolyaközti porckoronggá alakul. A többi rész maradványai beolvadnak a. 
hátsó felső ívtagba (notocentrális-típus). 

Az öt csigolyafejlődési típus közül gyakorlatilag az első a kiindulópont valameny- 
nyi többi típus felé, amelyek közül a stereospondyl és a gastrocentrális a két végső fej- 
lődési cél (ritkán a notocentrálisba fut ki a fejlődés), míg a rhachitom különböző megje- 
lenési formái e fejlődés egyes közbenső fokait jelképezik. 

Joggal érzünk bizonyos csalódást annak hallatára, hogy nagy állatosztályok 
sok évmilliós fejlődési , dinamikája" csak bizonyos aprólékos csigolya-elváltozások- 
ban nyilvánul meg. A természet nagy változásai rendszerint hatalmas külső és élet- 
módbeli átalakulások kíséretében zajlanak le, nem pedig ilyen , nem szemléletes", 
inkább elvi jelentőségű átalakulásokban. 

Sietünk az ez irányú kételyeket eloszlatni. A csigolyafejlődés különböző útjai 
nem kizárólagos és főleg nem szembetűnő mérföldkövei ennek a fejlődésnek. 

Ami pedig a négylábúak fejlődésében az egész törzs további sorsát a legmélyre- 
hatóbban befolyásolta, az az életmód alapvető megváltozása volt. 

Az előzőkben találkoztunk az életmód megváltozásának egy módjával, amely a 
nhal"-fokon messzemenően átformálta az állat egész szervezetét. A szabad vízben 
úszó alakoktól egész anatómiai felépítésükben és belső élettani adottságaik eltérő 
szerveződésében különböznek a sekély, időnként kiszáradó vizekben, a kis vízállás 
miatt inkább a vízfenéken mozgó és élő alakok. 

Átalakulásuk messze a földtörténeti ókor devon időszakának elején kezdődhetett 
el. A devon végéről, Grönlandból tökéletes állapotban, szinte teljes rekonstrukcióban 
ismerünk négylábúakat (JIchtíhyostega), 
minden tekintetben kialakult , kétéltű"- 
szervezettel, a , hal"-fejlődési fok alig né- ÖSS VS mus 
hány nyomával. Sőt kek ami a továbbiak. jos ESEN 
ban fokozott fontosságot nyer majd — va- CG será EOZESTT 
lamennyi ismert , kétéltű" közt talán eze- áz EZ SE EZESST Ő 
ken látjuk a legerőteljesebben fejlett pá- 3 
ros végtagokat (25. ábra). 

A devon végéig tehát — már leg- 
alábbis azokban a csoportokban, ahol a 
fejlődés gyorsan ment végbe — az átala- 
kulás a , hal"-fokból a , kétéltű"-fokig az 
egész hosszú utat megtette, sőt az Ichihyos- 
tega végtag-alkotása azt engedi gyaníta- 
nunk, hogy bizonyos vonatkozásban ezen 
is messze túljutott. 

Miből is áll ez a fejlődés? Mi előzi meg 
és hogyan zajlik le? 

A hal, mikor a vízben lebeg, a , súlyta- 
lanság" állapotában semmiféle erőhatás- 
nak nincs kitéve, míg csak maga nem kezd 
el mozogni. De abban a pillanatban, ami- i . 
kor ez a súlytalansági állapot valamilyen 25. 4 legősibb ismert kétéltíi, a felső devoni 
okból megszűnik (adott esetben az állat  Tehthyostega MORGZKÉTS öldat- és jeliiné- 
fajsúlyának növekedésével), az állat teste 
teljes nyugalmi állapotban is ki van téve 
mechanikai hatásoknak, nyomásnak, húzásnak stb. Ez a behatás kisebb, ha az állat 
a vízfenéken nyugszik, de erősen megnövekszik, amint a test valamilyen okból , fele- 
melkedik" a fenék fölé. Amennyiben pedig ezt feltámasztással éri el, akkor a feltámasz- 
tó pontokon mintegy pilléreken nyugvó testnek, a feltámasztási pontok közé eső ré- 
szei mint egy híd íve a pillérek közt, tetemes lefelé húzó erő hatásának van kitéve. Ez 
természetesen a vízben mozgó állat esetében viszonylag igen kis terhelés, de a száraz- 
földön mozgó állatra olyan komoly tétel, hogy ennek leküzdése az alacsonyabbrendű 
négylábúaknak pl. csak pillanatokra, inkább lökések idejére sikerül, s csak a legma- 
gasabb rendű gerincesek, a madarak, emlősök képesek e feladatot izomerővel és nem 
kis mértékben megfelelő statikai berendezésekkel biztosítani. 

Ebből következik, hogy az egyszerű korongokból álló embolomer csigolyates- 
tek a halakban nem alkalmasak egy önhordó gerincoszlopra nehezedő teher megfelelő 
viselésére, ha a súlytalanság állapota megszűnik. Így megértjük, hogy a csigolyák 
miért alakulnak át a fejlődés igen korai szakaszában (az esetek túlnyomó többségé- 
ben) rhachitom csigolyákká, ahol a ferde felületekkel úgyszólván egymásba ékelődő 

csigolyatestek a végtagok mint feltámasztó pillérek közti ívet sokkal szilárdabban 
tudják tartani. Ez a felépítés csak akkor alakul át a fejlődés befejezését jelentő stere- 
ospondyl vagy ezzel egyenértékű gastrocentrális csigolyává, amikor a felső ívek egy- 
másba kapaszkodása ezt a szerepet jobban látja el — ti. a törzs mozgási szabadságát 
nem befolyásolja, viszont ugyanazt a szilárdságot nyújtja. 

A más úton kialakult csigolya-felépítés kivétel nélkül olyan csoportokban ta- 
pasztalható, amelyekben a kis testtömeg miatt a statikai megterhelés viszonylag je- 
lentéktelen. Ezért különleges berendezések nélkül is kellő szilárdságot biztosít a 
csont a gerincnek. Ilyen esetek a legkisebb alakokat magukba foglaló Stegocephalák- 
nál (Piiyllospondyli) és a békáknál ( Auwxra) jelentkeznek. 

Mindezt előre kell bocsátanunk, hogy megfelelően értékelhessük a rendelkezé- 
sünkre álló adatokat, és belőlük az egyes csoportok fejlődésének menetét kibogozhas- 
suk. És most térjünk vissza oda, ahonnan ki akartunk indulni. Kíséreljük meg a vízi 
gerincesek szárazföldi életmódra való áttérésének rekonstrukcióját. 

Eddigi tudásunk szerint az egész folyamat keretét belső kontinentális álló, illetve 
lassú mozgású vizek, igen lassú folyású folyók sekély medrei, árterek többé-kevésbé ál- 
landó tócsákban visszamaradt vize, folyók lefűződött kanyarulatai (morotvái) ad- 
ják. Valamennyit jellemzi a víztömeg szinte teljes nyugalma, rosszul szellőzött, sőt 
bizonyos fokon oxigénszegény volta, valamint időszakosan bekövetkező, kisebb-na- 
gyobb mérvű beszáradása vagy legalábbis nagymérvű párolgása. 

E vizek lakóinak — részben vagy teljesen — nem kopoltyúlégzéssel kellett ki- 
elégíteniük oxigénszükségletüket. A sekélyvízi úszás helyett a fenéken mozgó hely- 
változtatásra, sőt a víz kiszáradása esetében a meder elhagyására és más, vízzel telt 
mélyedés, tócsa, folyó stb. felkeresésére kellett berendezkedniük. 

A primitív gerincesek közül erre azok az alakok alkalmasak, amelyek jól fejlett 
úszóhólyaggal rendelkeznek, páros végtagjaik pedig nem fejlődtek vissza. E két saját- 
ság ugyan az összefüggések bonyolult láncolatán keresztül egymástól különben ís 
függ, ami a továbbiakban úgyis tisztázódni fog. 

Az úszóhólyag — mint tudjuk — levegőtároló szerv. Általános rendeltetése a faj- 
súly-szabályozás a vízben, a súlytalanság elérésére. Ott azonban, ahol a víz egészen 
sekély, ennek semmi szerepe sem lesz. Ott a levegőtárolásnak nem statikai, hanem 
oxigénfelvétel kiegészítését biztosító feladata lesz. Ez alatt az értendő, hogy az úszó- 
hólyag belső falának véredényei a tárolt levegő oxigénjét felveszik, a , készlet" cse- 
réje pedig nem statikai helyzetváltozáskor, hanem az oxigénhiánytól függően kö- 
vetkezik be. Ezzel a szervezet megtette az első lépést a tüdő kialakítására. A folya- 
mat úgyszólván észrevétlenül fokozódik és építi ki a további lépcsőfokokat. 

De azon a ponton, amelyiken az úszóhólyag elvesztette a magasság-szabályozó 
szerepét, — ezt a testnek más módon kellett pótolnia. Mechanikusan biztosítja az 
állat a kívánt magasságban való maradást úszással vagy a vízfenéken azzal, hogy 
páros végtagjaival felemeli, távoltartja testét a talajtól. Itt a páros végtagok szerepe, 
amely addig a kormányzást végezte, jelentősen kibővült, miközben az úszás előre- 
haladását a farok, sőt bizonyos mértékig az egész test kígyózó mozgása biztosította. 
Most már a víznél nehezebb fajsúlyú test lebegését is biztosítani kellett a vízfenék 
fölött, a test alátámasztásával. Az alátámasztás további, új jelentőséget nyer, amikor 
a sekély vízben farokmozgással előrehaladó állatot folyamatosan kellett alátámasztani, 
nehogy a fenék egyenetlenségeibe ütközzék. Ez különösen a mellső végtagok erősö- 
dését vonta maga után. Talán említeni sem kell, hogy minél sekélyebb a víz, annál 
nagyobb szerep jut az előrehaladásban is a páros végtagoknak, míg végül az előbbre 
jutás csak e végtagok előrelökő-feltámasztó mozgásával volt lehetséges, amikor az 
állat teste többé-kevésbé a vízen kívülre került. 

Bármennyire érthető és logikus a folyamat ilyen lebonyolódása, mégsem ez a fel- 
merült kérdések egyetlen megoldási formája. Így pl. a levegőn huzamosabb ideig tar- 
tózkodó halak egyike, a mangrove-mocsarakban, a vízből kiálló mangrove-gyökere- 
ken mászkáló és , rovarászó" Anabas scandens nevű halacska a kopoltyúfedője 
alatt egész labirintust visel. Ennek csatornái tárolnak annyi vizet, amennyi állandóan 
nedvesen tartja a kopoltyúkat és biztosítja légzőképességüket. Egy másik esetben a 
mi réti csíkunk — ha olyan szűkös a víz oxigéntartalma, hogy kopoltyúlégzéssel már 
nem biztosítható a hal oxigénszükséglete — véredényekkel behálózott végbelének fe- 
lületén keresztül pótolja az oxigénhiányt, amihez végbélnyílását sűrűn emeli a fel- 
színre. Mindezek egy-egy kísérletet jelentenek a természetben a problémakör egyik- 
másik részletkérdésének a megoldására. A problémákat azonban minden vonatkozá- 
sukban csak a végigvezetett lehetőségek sora tudja megoldani, és mint az eredmény- 
ből láthatjuk, sikerrel. I 

Közben az a körülmény sem kerülte el figyelmünket, hogy sem az úszóhólyagból 
a tüdő kifejlődése, sem pedig a páros végtagok járólábakká való átformálódása 
nem jelentik szükségképpen a szárazföldi életre való áttérést. Még kevésbé előfel- 
tételei ennek az átalakulásnak. 

Tehát még egyszer határozottan leszögezzük: a tüdő és a járólábak kialakulása 
még nem jelenti a szárazföldi életmódra való áttérést. Adva voltak, tehát élt velük a 
szervezet, , hasznosította a maga javára", mint ahogy az úszóhólyagot is hasznosí- 
totta légzésre (tüdőnek), eredeti funkcióját elhagyva. 

Ezzel azonban kényes ponthoz érkeztünk. Egyáltalán: a szükséglet hozza-e lélre 
a szervet, vagy csak felhasználja a külső hatásoktól és ingerektől függetlenil — más, ko- 
rábbi behatásra — létrejött szervezeti adottságokat? 

Jelen esetben a helyzet nem olyan bonyolult, mint azt még nemrégiben is hitték. 
A funkció megszűnése révén a szervezet egy berendezkedése úgyszólván feleslegessé 
vált. Az új helyzetben azonban új funkciót kapott, és ez az új szerep kifejlesztette a 
maga legjobb hasznára. Így lett. a , használaton kívül" helyezett úszóhólyagból az 
új környezetviszonyok közt tüdő. Ebben nincsen scmmi hihetetlen vagy csodálatos. 

A lárvaállapot vízi életszakaszát törvényszerűen követő életszakasz állandósu- 
lásáig igen hosszú, folyamatos, a környezetviszonyoktól függően meg-megálló, fő- 
leg azonban csoportonként igen különböző ütemű folyamat játszódott le. Ennek a 
fejlődésnek az időtartama nemegy csoportban százmillió években mérhető, de ahol a 
leggyorsabban ment végbe, ott sem lehetett jó néhány évmilliónál rövidebb. 

Ez az átalakulási határ tehát elmosódott. Ezt különösen a gőteformák egyike- 
másika igazolja. Egyeseknek egyáltalában nincs tüdeje, ami természetesen visszafej- 
lődés, de mindenesetre jelzi a folyamat hullámzását. Más gőteformák pedig annak elle- 
nére, hogy átalakulásuk — a tüdővel lélegző, fejlett alakká — szabályszerű, egválta- 
lában nem térnek át a szárazföldi életmódra, hanem állandóan a vízben maradnak, 
kopoltyúíveik, kopoltyúnyílásaik pedig — a tüdők mellett — végig megmaradnak. 

Annak, hogy miért említjük példaként a gőteformákat és nem valódi , kétéltűe- 
ket" sorolunk itt fel, egyszerű a magyarázata. Itt a valódi kétéltűek két nagy cso- 
portja közül a békák túl fejlettek arra, hogy fejlődéstörténetük ily korai fokára vissza- 
tekinthessünk. A második nagy csoport, a Stegocebhala rend utolsó képviselői pedig 
csak a triászig jutottak fel, tehát vagy 200 millió éve kihaltak, s így nem nyúj- 
tanak olyan meggyőző bizonyítékot, mint a mai alakok. Eletmódjukra csak közvetett 
adataink és logikai bizonyítékaink vannak. Éppen ezeket kellett előzőleg biztosabb ada- 
tokkal alátámasztani, különben nehezen volnának hihetők a várttól és megszokottól 
eltérő adatok és megfigyelések. 

Ha ti. az őséletbúvár azt a feladatot kapja, hogy a sok ezerlelet közül válassza szét 

a hüllők és kétéltűek maradványait, bizony nagy bajban van. Könnyű ezt végrehajtani 
a ma élő alakokon: ott a csupasz, , nyirkosan" tartott bőr, a fejlődés folyamán a petc 
és felnőtt állat közé iktatódó lárvaállapot (ebihal), a kopoltyúlégzés és az ennek meg- 
felelő belső anatómia, a vérkeringéssel stb. első pillanatra jól elválasztja a kétéltű- 
eket (26. ábra) a , száraz" kérges-csontpikkelyes-páncélos bőrű, lárvaállapot nélkül 
fejlődő, kopoltyúkat az élet egyetlen szakaszában sem viselő, anatómiailag is jóval 
fejlettebb és más irányban is specializált hüllőktől. 

Mindezek a felismerhető bélyegek természetesen hiányoznak a kihalt állatok 
maradványain. Itt csak a jól-rosszul megmaradt csontváz jellegeiből tehetünk meg- 
állapításokat. Márpedig Így egyetlen adatot is, 
amit ezen a területen felhasználhatunk — ha 
olyan szerencsés, felnőtt állattól származó lele- 

7. DA tünk van, amelynek rendszertani hovatarto- 

N [/ BON zása már biztosan megállapítható, viszont még- 

; sem egészen felnőtt és így kopoltyúi is vannak 

még, (amennyiben kétéltű volt) — a kopoltyú- 

ívek megléte vagy hiánya alapján döntjük el: a 

két osztály melyikéhez kell sorolni leletünket. 

S Ezek az esetek azonban ritkák és nem is mindig 
j megtámadhatatlanul bizonyító erejűek. 

Így hát nem tehetünk mást, mint hogy 
azokat az alakokat, amelyek biztosan kopoltyú- 
íveket viseltek, csonttani jellegeik alapján össze- 
hasonlítjuk a kopoltyú-nyomokkal! nem rendel- 
kező alakokkal, és így állapítjuk meg, hogy ezek 
inkább a kopoltyús, tehát kétéltű csoportba tar- 
toznak-e, vagy inkább a kopoltyútlanokhoz, 
azaz a hüllőkhöz. 

A beható vizsgálat azután meghozza a tel- 
26. Dvinosaurus permnkori kétéltű — jes — csalódást! 
koponyája a kopoltyútvek tartóvázá- Kiderül ugyanis, hogy bizony az összetar- 

461 tozó, közeli rokon-csoportok tagjai közt vannak 

szép számmal mind kétéltűek, mind pedig hül- 

lők — vegyesen. Egyszóval: egyazon rokonsági körön belül egyes fejlődési csoportok 

igen gyorsan mentek át a kétéltűség fokozatán, mások lassabban, megint mások bennc 

is maradtak. És itt érkeztünk el arra a pontra, ahol a régen jól bevált varázsszer, a 

kétéltűek-hüllők ellentéte teljesen elmosódik, s utolsó szalmaszálként kapaszkodunk 
a csigolya-felépítés és koponyacsontok különböző szerkezetű összenövésébe. 

Az előzőkben már láthattuk, hogy a , kétéltűek" tekintélyes részének, a gőte- 
formáknak alapvetően eltérő csigolya-felépítése valamennyi többi négylábútól el- 
különült eredetre utal. Az összes többinek — a négylábúakhoz legközelebb álló boj- 
tosúszós-csoportokhoz hasonlóan — kétkorongos a csigolyateste, vagy annak fejlő- 
dése ilyenre vezethető vissza (ha ugyan nem olyan kis állatokról van szó, amelyeknél 
a kis megterhelés következtében lényegtelen a csigolyatestek elcsontosodása, így ez 
csak későn, akkor következik be, amikor a felső ívek már szinte kialakították a csi- 
golyát, tehát annak felépítésében a csigolyatesteknek már alig jut szerep; ilyenek pl. 
a békák, a phyllospondyl Sfegocedhalusok). 

A kétkorongos (embolomer) csigolyatestű formákhoz a legkezdetlegesebb sza- 
bású kétéltűek tartoznak. Ilyenek például az Ichtíryostegaliák, a legősibb ismert ko- 
ponyatípusú, farokúszójukban még támasztósugarakat viselő devonkori alakok, va- 

lamint legközelebbi, alsó és középső karbonbeli rokonaik, tehát egy kimondottan nem 
kétéltű hüllőcsoport ősi alakjai. De ilyenek a legújabb vizsgálatok alapján a hüllők- 
höz sorolt (korábban Sfegocephalusoknak tekintett) Anthracosauria-csoport és a való- 
di hüllők alsó perm időszaki igen kezdetleges szabású képviselői, a Seymouriamorbhák. 

Az embolomer típusból kialakult három fejlettebb csigolyatípus közül kettő, 
mégpedig a hátsó elem redukciójával jellemzett stereospondyl és a két csigolyatest- 
elem ék alakú érintkezését szemléltető rhachitom-típus csak kétéltű alakokban for- 
dul elő, míg a harmadik (melynek éppen az elülső eleme redukálódik, miközben a hát- 
só veszi át a csigolyatest teljes szerepét) a hüllők, madarak és emlősök régi értelmé- 
ben vett osztályait foglalja magában. 

A fentiekből következik, hogy a , kétéltű" Stegocephalusok zöme a hátsó csigo- 
lyaelemet redukáló típust képviseli, míg a hüllők, madarak és emlősök egységesen a 
csigolyatcest elülső elemét redukáló típushoz tartoznak. 

Mindezek után tehát csak a kezdetleges, embolomer csigolya-típuson belül ma- 
rad még kavarodás a csigolyaszerkezet alapján való felosztás után is. Ezen a ponton 
viszont a koponya fedőcsontjainak megoszlása, illetve fejlődési iránya segít ki ben- 
nünket. Ugyanis amíg az egyik csoport koponyája hátsó részének csontjai ugyanolyan 
rendszer szerint olvadnak össze eredeti alkotóelemeikből, mint a bojtosúszósokénál, 
addig a másik csoportban a koponya hátsó peremét alkotó csontok teljesen eltérő el- 
rendezésűek. Az előbbiek a hüllőkre utalnak, az utóbbiak pedig a , kétéltű" sorba tar- 
toznak. Ezzel tehát gyakorlatilag a kezdeti, még nem differenciált csigolya-felépítésű 
csoportot is sikerült szétválasztani, bár hozzá kell tennünk, hogy ezt a szétválasztást 
csak a legújabb rendszertani felfogás alapján hajthatjuk végre. Azonos felépítésű 
csigolyák és általános hasonlóságuk alapján ezeket a kezdetleges csoportokat régeb- 
ben gondolkodás nélkül egyesítették a Stegocephalusokon belül mint kezdetleges két- 
éltűeket. 

Mindezeket azért mondtuk el, hogy igazoljuk : a legősibb vízlakó négylábúakból 
s kétéltűek" alakultak ki és léptek ki a szárazföldre. Ezek azonban korántsem jelen- 
tették a négylábúaknak azt az egységes osztályát, amelyből idővel a hüllők leszár- 
maztak. A négylábúak ősi alakjai közül egy csoport gyorsan alkalmazkodott a szá- 
razföldi élethez, hamar levetette kétéltű életmódját s az ezt lehetővé tevő berendezé- 
seit (kopoltyúkat stb.) és rohamosan teljesen szárazföldi alakká vált. A másik cso- 
port — a többség — kitartott félig a vízhez kötött életmódja mellett, s mindmáig 
, kétéltű" maradt. 

E kétirányú folyamat kibontakozásáról adatszerűen tulajdonképpen keveset 
tudunk. De még ennyit sem tudunk, ha azt kutatjuk hogyan ment végbe a hüllők 
teljes elszakadása a víztől. Az utóbbi esetben teljesen természettudományos logikánk- 
ra, és bizonyos mértékig a fejlődés egyes lépcsőinek a szervezet felépítésében megma- 
radt nyomaira vagyunk utalva. Az ősi kétéltűekről többet tudunk; ezekből annyi ős- 
maradvány maradt, hogy legtöbbjükből következtetni tudunk egykori gazdája élet- 
körülményeire, életterületére. 

A tulajdonképpeni kétéltűek, a Batrachomorjphák és békák két nagy csoportra 
oszthatók : az egyik a Stegocephalusok, a másik a békák (Anura) rendje. 

A Stegocephalusok a felső devontól a triászig bezárólag éltek, míg a békák leg- 
régibb ismert képviselője a triász alján jelent meg. Kapcsolatuk még ma is vitatott, 
bár természetesen bármikor felbukkanhat a békák valamilyen karbon-permkori ősi 
képviselője, melyen keresztül ez a kapcsolat véglegesen rögzítődik. Mindenesetre két- 
ségtelen, hogy a két rend közt egyelőre komoly szakadék tátong. 

Miben is áll ez? 

Elsősorban — sőt szinte kizárólag — abban, hogy a békák viszonylag igen korán, 

200 millió évvel ezelőtt nagymértékben specializálódtak mai formájukra, míg a 
Stegocephalusok aránylag igen kissé távolódtak el a legősibb négylábúak testalkatától. 
Így történt azután, hogy alapvetően nagyfokú hasonlóságuk mellett külsőleg mégis 
igen messzemenően eltér e két nagy csoport. 

Az eltérések nagyjából a következők. A Sztegocebhalusok megtartották ősi 
csontpikkely-páncélzatukat; a békák teljesen csupaszbőrűek. Az előbbieknek általá- 
ban mind megmaradt eredeti megnyúlt, a testhez arányítva fejlett, erőteljes úszó- 
farkuk, míg az utóbbial farka csak lárvaállapotukban van meg s később teljesen eltű- 
nik. A Stfegocebhalusok — amennyiben nem specializálódtak a kígyóforma, megnyúlt, 
végtagnélküli testalkat irányában — viszonylag gyenge végtagú állatok voltak. 
A békák közismerten —- olykor hatalmas ugrásokra képesítő, többnyire  fel- 


27. Az oldalirányban szaruszerűen kiterült feji, permkori Diplocaulus kétéltű életkép- 
rekonsírukciója 


tűnően erősebben fejlett hátsó végtagokkal rendelkeznek. Végül még a szakember 
szemében legfontosabb eltéréseket, a Stegocephalusok zárt koponyatető-felépítésének 
nagymérvű fellazulását, redukcióját, az egész csontváz könnyebbé válását kell hang- 
súlyoznunk. 

Természetesen az életmódban is nagy különbség mutatkozott a két rend tagjai 
között. Ugyanis míg a Stegocebhalusok —sőt közöttük még azok is, amelyek nem szük- 
ségképpen állandó — vízlakók voltak (amint arra a kígyóformára megnyúlt, vissza- 
fejlődött vagy éppenséggel teljesen redukált végtagú alakok gyenge végtagalkotásá- 
ból, nagyrészt aránytalanul nagy fejükből (27. ábra) következtetni lehet), addig a 
békák túlnyomó többsége a vízi lárvaidőszak után szárazföldi vagy csak részben vízi 
életet él. 

A Stegocephalusok elterjedésének tetőpontja, virágzásuk csúcspontja a karbon 
időszak, amikor a kiterjedt kőszénlápokban hihetetlen tömegben és változatosságban 
éltek. Virágzásuk tehát szorosan összefüggött e kor hatalmas páfrány-zsurló mocsár- 
erdeivel; az ezekből felhalmozódott hatalmas karbonkori kőszenek és ezek meddő 

közbetelepülései, palái valóságos ósi múzeumai az akkori kétéltűiek, a Stegocephalusok 
változatos világának. 

Az ide tartozó állatok — belső szervezetük egyveretűsége és életmódjuk, vagy 
legalábbis élettájuk azonossága mellett is — igen változatos külsejűek. Először is 
meglepően sok típusuk testalakja rendkívül megnyúlt. Ezek, a különböző mérték- 
ben elcsenevészedett végtagok sokféle redukciós fokain keresztül a teljesen végtag- 
nélküli, kígyószerű alakig úgyszólván minden változatot képviselnek. Többségük 
— különösen kezdetben — a megnyúlt, hengeres, vagy hát-hasi irányban lapított 
testű, erőteljes úszófarkú, megnyúlt háromszög-alakú, lapos fejű típushoz tartozott. 
Ebből a típusból fejlődött ki a test zömökebbé válásával, a farok fokozatos meg- 
rövidülésével, és a fej mind hatalmasabb méreteivel párhuzamosan az a típus, ame- 
lyik a Mastodonsaurusban és társaiban a triász folyamán tűnt el végleg. A törzs 


28. Az ősi kétéltítek óriása, a triászkori Mastodonsaurus életkép-rekonstrukciója 


hosszánál semmivel sem rövidebb, de annál mindenképpen szélesebb hatalmas fej 
lehetetlenné tette, hogy az állat még farokkal úszva jusson előre. A farok tehát 
visszafejlődött. De szorosan összefügg ezzel a helyváltoztatás egy másik lényeges 
kérdése is: ezt a hatalmas testet kint a szárazföldön csak egészen különlegesen erős 
mellső végtagok bírták volna el. Ez pedig a Stegocephalusokról nem mondható el. 

gy nem marad más választásunk, mint hogy feltételezzük: ezek az állatok szinte 
kivétel nélkül a vízben, illetve a vízíénéken nehézkesen mozgó alakok voltak, melyek 
csak itt, a víz kiegyenlítő segítségével többé-kevésbé , súlytalanná válva" voltak 
képesek mozogni. Közben ne felejtsük el, hogy pl. a Mastodonsaurus (28. ábra) ko- 
ponyahossza elérte az egy métert, ami egymaga. már kellően érzékelteti az állatok 
méreteit és nehézkességét. 

Külön kell említenünk a valószínűleg életfogytiglan kopoltyút viselő, alig arasz- 
nyi phyllospondy! alakokat, pl. a Dissorophus-féléket (Andhibdamus, Branchiosaurus 
stb.), ahová a lekerekített, a Stegocebhalusok tipikus, igen zárt koponyaalkata helyett 
nagy nyílásokkal áttört koponyájú, rövidfarkú vízlakó kétéltűeket számítják. 
Jelentőségük, hogy őket tekintik a békák legközelebbi rokonainak. 

A békák eredetét nemrégiben még csak a felső juráig tudtuk visszavezetni. Alig 
20 éve azonban Madagaszkárból előkerült egy békalelet. Ez egyszeriben a triász 
elejéig nyomta le a határt. A lelet nagy izgalmat váltott ki, egyben csalódást is 
okozott. 

Ez a lelet /Protobatrachus massinoti) ugyanis, annak ellenére, hogy igen jelentős 
bélyegeiben megfelel a békák őseihez fűzött követelményeknek, egészben véve épp 
olyan valódi és hamisítatlan béka, mint akár egy kecskebéka. 

Természetesen felmerülhet az olvasóban a kérdés: mikor , valódi" egy béka? 

Ez először is egész testalkatából következik. Rövid, széles, elöl kerekített, lapos 
fej, nyaknéküli átmenet a törzsbe, amely szintén rövid, széles és lapos. Mindehhez 
rövidebb mellső, hosszabb (esetleg igen hosszú), ugrásra specializálódott hátsó lábak, 
a farok teljes hiánya, és végül a csupasz bőr járul. 

Ezekben a jellegekben a Protobatrachus semmiben sem marad el a , modern" 
békától. Vagyis a békák már 200 millió évvel ezelőtt rendelkeztek mindazzal a külső 
alkati adottsággal, ami ma is jellemzi őket. I 

Szóval semmit sem fejlődtek azóta? 

De igen, sőt elég sokat. 

Miben? 

A választ egy kis magyarázattal vezetjük be. 

A békák életmódja egész sereg alkalmazkodási bélyeget hozott létre azok anatómiai 
felépítésében. Ilyenek p)]. a csigolyák számának lecsökkenése egészen 6—Io kereszt- 
csont előtti csigolyára. Ettől a Protobatrachus még messze van : 13—I6 törzscsigolyája 
van ezen a szakaszon. Azután a békák alkar- és lábszárcsontjai egységes csonttá 
nőttek össze; a Protobatrachuison ezek még különállók. A békák  medence- 
csontjai különös, villa alakú berendezéssé forrtak egybe, amelynek hátsó végén 
kerek , tárcsába" illeszkednek a combcsontok, elülső végük pedig inakkal a kereszt- 
csonthoz van erősítve ; valósággal rugalmasan felfüggeszti a hátsó végtagpárt a gerinc- 
oszlopra. Ez természetesen igen célszerű az ugró állat , kirugózására"". Ennek bizony 
csak a kezdeményeit találjuk a triászkori ősön. Medencéje még nem elöl függeszkedik 
a keresztcsonton, egyáltalán nem olyan megnyúlt és fejlett még. Végül: a békák ke- 
resztcsont mögötti összes csigolyái egy egységes, tőr alakú csonttá nőttek össze. 
Ehelyett a Protobatirachus keresztcsigolya mögötti csigolyái ugyan erősen redukál- 
tak, tehát külső farok már nem fejlődött ki, ellenben ezek a csigolyák még külön- 
állók, nem nőttek össze egységes , urostylus"-szá. 

Mindezek azt igazolják, hogy a Protobatrachus, ha életmódbeli alkalmazkodásá- 
ban már fel is vette a békák minden fontos jellegét, annak anatómiai kivitelezésére 
még nem alakultak ki a legtökéletesebb, legfejlettebb berendezések. Ebben primitív 
ez a típus. 

És a fiatalabb leletek, a felső jurából származó békamaradványok? Ezek már 
teljesen mai békák. Ha azt vesszük, hogy a ma élő alakok egyáltalában nincsenek 
valamennyien ugyanazon a fejlettségi fokon, akkor azt mondhatjuk, hogy a I50 millió 
évvel ezelőtti békák már semmiképpen nem tartoznak — mai szemmel sem — a 
kezdetleges szervezetű alakok közé. Mint ahogy a Protobatrachus koponyája annyira 
mai szabású, hogy a , legmodernebb" kecskebékáink mögött sem marad el. Ezen 
viszont kissé elgondolkodhatunk. Lehet, hogy a Protobatrachus nem is igazi őse a 
mai békáknak, hanem olyan ún. oldalági rokon. Ezért azután igen , modern" jellegek 
keverednek benne ősi jellegekkel, amelyek már a Protobatrachus idejében is csak 
egyes alakokon voltak meg. 

Természetesen azt, hogy ez a feltevés helyes-e vagy sem, csak további leletek 
alapján dönthetjük el. 

A békák — csupasz bőrük miatt — ha nem is a vízhez, de állandóan nedves- 
nyirkos levegőhöz és bizonyos hőmérséklethez vannak kötve. Ez szab különben 
határt a békák terjeszkedésének a sivatagok és sarkvidékek felé. 

Még egy tényező befolyásolja a békák szabad terjeszkedését. Általában — kezdet- 

ben kivétel nélkül — a vízbe rakják le petéiket, amelyeket a hímek itt termékenyíte- 
nek meg, akárcsak a halak nagy része. A vízben kikelt lárvák (ebihalak) kopoltyúkkal 
lélegzenek és csak egy bizonyos testnagyság elérése után alakulnak át a felnőtt béká- 
hoz hasonló állatokká. Csak mellesleg jegyezzük meg, hogy cz az ebihal-forma már 
alkalmazkodás a különleges vízi életmódhoz, nem pedig őseredeti fejlődési formája a 
békáknak. Kezdetben, akárcsak a mai gőteformák — és néhány maradványból ítélve a 
Stegocephalusok esetében is — petéből kibúvó fiataljai még alig különböztek a 
felnőtt állatoktól, csak idővel alakult ki az ebihalak különleges vízi formája mint 
lárva-specializáció. 

Az cbihal-állapot a békák közt sem általánosan elterjedt, csupán a hidegebb 
éghajlaton szaporodnak így. A trópusokon és általában a melegebb éghajlatú terüle- 
teken igen gyakori, hogy a nagy (és szikanyagban gazdag) petékből nem lárvák, 
hanem a felnőtt állatoktól csak méretben különböző kis békák másznak ki. Ahol 
pedig nem ez a helyzet, ott legalább a szülők egyike gondozza, hurcolja állandóan 
magával (torokban, hangzacskóban, költőtasakban, vagy a háton képződött külön- 
leges gödrökben) a megtermékenyített petéket az állat kibúvásáig. Tehát ezeknek 
is hiányzik a kopoltyús lárvaállapota, az ebihal. 

Mindez azt tárja elénk, hogy a békák éppen ott, ahol számukra legkedvezőbbek 
a környezeti viszonyok, fokozatosan mindinkább átalakulás nélkül kibúvó, kész 
fiatalokat hoznak világra, vagyis általános támadást indítottak terjeszkedésük leg- 
nagyobb korlátja, a vízhez kötöttség ellen. Nem tudjuk, hogy mióta tart ez az ostrom; 
azt sem tudjuk eldönteni, hogy milyen gyorsan halad, és mennyire válik általánossá. 
A békák fejlődésének hihetetlenül lassú ütemét ismerve elképzelhető; hogy" ez a 
folyamat millió és millió évet vesz igénybe. 


Elszakadás a viztől 


A négylábúak eddig tárgyalt csoportjait több-kevesebb biztonsággal összeköti 
az a tulajdonságuk, hogy valamennyi — legalábbis élete első szakában — kopoltyúval 
lélegzik, vízi életmódot folytat. Ezért hívjuk őket kétéltűeknek. 

Semmi adatunk sincsen arra, hogy milyen úton-módon kísérelték meg az egyes 
rég kihalt kétéltű-csoportok a szabadulást ebből a kötöttségből. Viszont éppen elég 
példát ismerünk arra, hogy az élő kétéltűek különböző magasabb fejlettségű csoport- 
jaiban számos olyan berendezkedés alakult ki, amelynek segítségével a fiatal nem- 
zedék fejlődése a vízi életszakasz átugrásával, közvetlenül a szárazon induljon el, 
vagy legalábbis mielőbb oda tevődjön át. 

Így a meleg égövi békák egyik-másik családjában általánosan elterjedt az a 
jelenség, hogy nagyméretű megtermékenyített petéből nem lárva, tehát az ún. ebihal 
bújik ki, hanem rögtön a kész négylábú, visszafejlődött farkú, kopoltyúnélküli béka. 
Ez ugyan fejlődése folyamán a petében. végigéli a farkos-kopoltyús ebihal-fejlődés 
egyes lépéseit, csakhogy ez az időszak a peteburok védelmében, a külvilágtól elzárva, 
embrionális szakaszban zajlik le. 

Más békáknál meg éppenséggel ez a petében végbemenő , készrefejlődés" is 
külön védőberendezés segítségével történik. Például a megtermékenyített peték 
elhelyezése a hímállat hangzacskójában, vagy a háton erre a célra alakult bemélyedé- 
sekben, amelyek teljesen beburkolják a fejlődő embriót magába záró petét addig, 
amíg a kész állatka ki nem mászik onnan. 

Az ilyen és hasonló berendezések azonban kizárólag csak azt szolgálják, hogy a 

fejlődő ivadék számára a hiányzó vízi környezetet egyenletes, nedves — tehát nem 
kiszáradó — környezettel helyettesítsék. Ez ugyan a víztől való függetlenné válás 
egyik tényezője, de mégiscsak egy közbenső állomás, és egyáltalában nem az első 
és legdöntőbb lépés. Mindezek a megoldások korántsem teszik fölöslegessé a vizet 
a szaporodás első, indító fázisában : a peték megtermékenyítésének idején. 

Természetesen nem ezek az egyedüli alkalmazkodási módok. 

Mielőtt ennek magyarázatára rátérnénk, nézzük meg, hogyan kísérli meg a 
négylábúak másik fejlődési iránya, a gőteformák osztálya a szárazföld teljes meg- 
hódítását — ha egyáltalában megkísérli ezt. 

Először is a gőteformák igen tekintélyes része (valamikor Perennibrancitiata 
néven rendszertanilag is összefoglalták őket) a vízi életmódot egyáltalában nem adja 
fel. Ezek életfogytiglan hordják kopoltyúikat. 

Másik nagy csoportjuk, akárcsak a békák nagy része, vízi lárvaállapot nélkül 
fejlődik. Ezek éppen a trópusi-szubtrópusi párás, nagy erdőségek lakói, s így vízhez 
csak nehézségek árán, vagy gyakran sehogy sem juthatnak (pl. a hegyi erdőségekben). 
A gőteformák, szemben a békákkal, ún. , eleven-tojás"-sal könnyítenek ezen a 
nehézségen, vagyis megtermékenyített petéiket (tojásaikat) testükben érlelik meg, 
a kis állatok még az anyaállatban fejlődnek ki, és látszólag az elevenszülő állatok 
kicsinyeihez hasonló módon , születnek". Ennek természetesen van egy igen különös 
előfeltétele. A vízben szaporodó békák és gőték nőstényei a vízbe rakják le petéiket, 
a hímek pedig a vízbe permetezik ondójukat, amely így megtermékenyíti a petéket. 
A szárazon természetesen a megtermékenyítésnek ez a módja kivihetetlen. A gőte 
hím egy kis tokban bocsátja ki ondóját, amit a nőstény felvesz a kloakájába, ahol a 
tok feloldódik, s a sperma felvándorol a petékhez és megtermékenyíti azokat. Ez 
közvetlen közösülés nélküli belső megtermékenyítés. 

A víz közvetlen közelétől így függetlenedett gőteformáknak tehát nincs a két- 
éltűekre jellemző lárvafejlődése. Egyes alakjaik a Földközi-tenger mellékének száraz 
sziklás vidékein mozgásuk fürgeségével valósággal. kirínak a kétéltűek közül, és 
egészen gyikszerűen hatnak (Chioglossa). 

Mindezek a példák jól szemléltetik, hogy mindkét , kétéltű" osztály . közt 
számos csoport fejlődése figyelemre méltó utat tett meg a vízhez kötöttség leküz- 
désében. Ennek ellenére a levegő páratartalmának nagyobb mérvű csökkenése határt 
szab terjeszkedésüknek. Vízgazdálkodásukat képtelenek a külső körülményektől 
függetleníteni. 

Mi ennek az oka? 

Valamennyi ismert élő kétéltű bőre mirigyekkel teletűzdelt, egyszerű hámsejtek- 
ből felépített vékony bőr. Rajta a víz éppoly könnyen távozik, mint amilyen könnyen 
az oxigénfelvétel történik. Ez azzal a veszéllyel jár, hogy ha nem elég páratelt a 
levegő, akkor az állat könnyen kiszárad és elpusztul. Ezért nem hagyhatja el a vizet, 
illetve a páratelt, árnyékos területet. 

De ne felejtsük el, hogy a ma élő kétéltűek csupasz bőre nem tükrözi vissza a 
négylábúak ősi állapotát. Sőt! Tudiuk, hogy a földtörténet ókorának mindkét osztálv- 
beli kétéltűi nehéz páncélos-pikkelyes alakok voltak. A giliszta külsejű Gymnophionák 
bőrében még ma is ott találjuk az ősi páncél utolsó, csontszemcsékké visszafejlődött 
maradványait. 

Ez az a pont, ahol — hogy úgy mondjuk — a kétéltűek sorsa évszázmilliókra 
eldőlt: , levetették "nehézkes páncéljukat; ezzel lehetővé vált, hogy a gőteformáké- 
hoz hasonlóan gyenge felépítésű test a szárazföldön is életképes legyen, vagy lehetővé 
vált a békák nagy mozgékonysága. Egyúttal azonban elvesztették azt a védőpáncélt, 
amelv végső fokon a kiszáradás ellen eredményesen védhette őket. 

Itt vált el élettani okokból a két fejlődési irány további sorsa: az egyik meg- 
maradt a védtelenné vált bőr páraigény-szabta korlátai közt ; a másik pedig — a hül- 
lők — e korlátokat áttörve elindult azon az úton, amelynek a végén ott van a víztől 
való teljes elszakadás: a szárazföld meghódítása. 


A megosztott sereg 


Az előzőkben láttuk, hogy a négylábúak roppant változatosságú törzse szám- 
hódítására. Kísérletük napjainkig igen változatos eredményig jutott el. 

A csigolya-felépítésükben valamennyi négylábútól elütő Urodelidiák testszabá- 
sukban, szárazföldhöz való alkalmazkodásukban gyakorlatilag megálltak a paleozoi- 
kum végéig elért fejlődési fokukon. Azóta lényegesen már nem fejlődtek. 

A csigolya-felépítés alapszabásában egységes irányban elindult többi négylábú 
a további fejlődés során szinte robbanásszerűen szétágazott. Egyes fejlődési ágai 
azután más-más eredményre jutottak, más-más időben érve el ugyanazt a fejlettségi 
fokot. Ezt a csigolyatest különböző utakon végbement további fejlődése jelzi. 

Az egyik fejlődési ágban — ahova egyébként a Loxembolomeri-csoport tartozik — 
a kettős csigolyatest ék alakú továbbfejlődésén, majd az egyes ékek összenövésén 
át jut el az egységes, stereospondyl csigolya-felépítéshez. Ide tartoznak a Sfegoce- 
phaltsok, és a máig fennmaradt békák is. Ez az ág tehát részben a triász folyamán 
kihalt — a kétéltűek fejlődési fokán, részben pedig a békákban fennmaradt — szintén 
kétéltű fokon. 

Minket itt most a másik — ismét csak aránytalanul nagyobb — csoport további 
története érdekel. Ezt a csoportot koponyacsontjainak a valódi kétéltűekétől eltérő 
elhelyezkedése alapján már amúgy is szembeállítottuk ezekkel. Még élesebben szembe- 
kerülnek velük további fejlődésük folyamán, amikor már mindkét csoport az iker- 
csigolyás korszakból kinőve indul el külön utakon. 

Nézzük meg, mi is ez a — kétéltűekkel kapcsolatban már. röviden érintett — 
különbség? Semmi egyéb, mint hogy a kétéltűek csigolyáiban az első ikercsigolya a 
felső, a második az alsó részében ékelődik ki, vagyis az embolomer korban párhuza- 
mos korongként egymás mögé sorolt csigolyapár egymással szembefordult éket 
alkot (rhachitom csigolya). Ez a kettő azután a fejlődés befejező szakaszában egy- 
séges csigolyatestté forrott össze. 

Ezzel szemben a többi négylábúban az eredetileg ugyancsak embolomer csigolya 
elülsó csigolyateste elvékonyodik, elcsökevényesedik, végül csigolyaközi porccá alakul, 
míga hátsó csigolyatest megerősödve, a stereospondyl csigolyától alig megkülönböztet- 
hető egységes csigolyává fejlődve látja el szerepét (gastrocentrális csigolya). Az 
eredmény, mint látjuk, teljesen ugyanaz, viszont a hozzá vezető út egészen eltérő. 
Ez az eltérő fejlődési út teszi lehetővé, hogy a két különálló fejlődési ágat el is tudjuk 
különíteni. Ez egyben arra is figyelmeztet, hogy a megtévesztésig hasonló szervek, 
anatómiai berendezések nem mindig jelentenek közeli rokonságot is. Az esetek igen 
nagy százalékában csak összetartó fejlődés (konvergencia) folyományai, nem pedig 
igazi vérrokonság, ún. fejlődéstörténeti közvetlen kapcsolat eredményei. 

Ennek a felismerésnek azonban a hüllők-kétéltűek vonatkozásában messze- 
menő következményei voltak, amit az alábbiakból igen könnyen megértünk. 

Azt, hogy a kétéltűek nem jelentenek rendszertani-fejlődési egységet, már a 
gőték és szalamandrák, illetve a Stfegocephalusok és békák éles elkülönítésekor vilá- 

gosan láttuk. Most pedig arra a további tényre kell a figyelmet felhívnunk, hogy ellen- 
kező irányban, a hüllők felé sem áll fenn ez a határ. Az egyik oldalon megvan a 
valószínűsége, hogy egyes, koponya-felépítésükben és csigolya-fejlődésükben , két- 
éltűek"-nek a vízi lárvaállapota már eltűnt (mint nemegy mai békának), a másik 
oldalon pedig a , hüllők" koponyatípusa és csigolya-felépítése messze visszavezet 
az ősi , kétéltűek" közé. Vagyis más szavakkal: a hüllők gastrocentrális csigolya- 
típusa és a hüllőkre jellemző koponya-alkata messze visszavezet a karbon-perm 
kopoltyús, tehát fiatal korban vízi lárvaállapottal fejlődő alakjai közé, sőt a koponya 
alapján még a legősibb, embolomer csigolya is kimutatható olyan formákon, amelye- 
ken a fejlődés iránya kétségtelenné teszi a hüllő-fejlődési vonalba való tartozást. 
Emellett azonban ezek valamennyien még kimutathatóan , kétéltű" lárvaállapoton 
mennek át. 

Mindez azt mutatja, hogy a kétéltűség a fejlődésnek csak egy foka, és erre rokon- 
ságot nem alapíthatunk. Három teljesen önálló, egymástól függetlenül haladó vonal 
ment illetve megy át ezen a fázison, a vízi, kopoltyús lárvaállapoton, és érte el vagy 
kezdi elérni a víztől függetlenített fejlődés, a , hüllőszervezettség" fokát. 

Bennünket elsősorban az érdekel, hogy eljutottunk egy olyan csoportig, melyet 
kezdetben még kopoltyús lárvaállapot, később teljesen szárazföldi, tüdőlégzéses 
szervezeti berendezkedés mellett embolomer (ikercsigolyás) állapotból a gastrocent- 
rális csigolya-alkatba átjutó, koponyatípusukat illetően pedig az anthracosaurid 
(egy ősi csontelemből alakult ixterbarietalejú) típus szerinti felépítés jellemez. 

A most már nem külsőségek, nem egy bizonyos fejlődési fok, hanem belső, 
származási összefüggések alapján egységesnek tekintett nagy fejlődési csoport — 
amelyet a régi szemlélet szerint a , Stegocephalusok" egy kis része (Anithracosauri- 
sok), valamennyi régi értelemben vett hüllő, valamint a madarak és emlősök osztályai 
alkotnak — természetesen eredet, fejlődési irány, alkalmazkodás alapján igen hamar 
beláthatatlan sokaságú kisebb csoportra, fejlődési ágra szakadt. 

Ezek rendszerezése, rokonsági körökbe való sorolása, nem kevésbé a belőlük 
levezetett madarak és emlősök osztályainak megfelelő helyre való illesztése — másfél 
évszázad rengeteg munkája, erőfeszítése után — ma kezd mind tisztábban kibonta- 
kozni. (29. ábra) Amíg azonban odáig eljutott a kutatás, hogy kilátásairól ennyi de- 
rűvel nyilatkozhassunk, — rengeteg csalódáson, vitán kellett átjutnia. E mai eredmé- 
nyeket annak a felismerésnek köszönhetjük, hogy míg a legrégibb karbon—permkori 
alakok koponyája kivétel nélkül egységes páncélként fedi a fej felső felületét (csak 5 
nyílást: két orr-, két szem- és egy ötödik, ún. fejtetőszem-nyílást hagyva szabadon), 
addig a későbbiek során ennek hátsó szakaszán változó elhelyezésű 2—4 ún. , halánték- 
nyílás" keletkezett. Ezek révén alkalmazkodásbeli különbségek alapján igen messze ke- 
rült, de eredetileg összetartozott csoportok rokonságát, illetve ugyanilyen alapon igen 
hasonlóvá vált csoportok összenem tartozását sikerült olyan mértékben tisztázni, mint 
a régebbiek során pl. a csigolya keletkezésének különböző útjai vagy az interparietale 
eltérő eredete alapján. 

Kiderült ugyanis, hogy ha a koponya már eljutott a halántéknyílás kialakulásának 
fokára, akkor csak egy vagy két halánték-pár keletkezik. A kettő helyileg mindig 
határozottan elvalik egymástól. Ami a legfontosabb: a kettő közt átmenet nincsen; 
egyik sem alakul át a másikba. Ez pedig azt jelenti, hogy a halántéknyílások rendszere 
az ezzel egyáltalában rendelkező alakok nagy tömegén igen jól használható útmutatás 
az egyes csoportok rokonsági kapcsolatainak tisztázására. 

Természetesen ez nem azt jelenti, hogy akár az egy-halántékpáros, akár a két- 
halántékpáros csoportok minden alakjára szigorúan érvényes ez a sajátság. Ellenkező- 
leg: a fejlődés folyamán ez az alapszabás nem egy módosulást mutat. Szerencsénkre 

azonban e módosulások lehetőségei igen korlátozottak, miután megszabott anatómiai 
elváltozásokra vezethetők vissza, melyeket jól ismerünk és követni tudunk, hiszen a 
rágóizomzat fejlődésének közvetlen hatása alatt történik a módosulás, összhangban az 
alsó állkapocs megfelelő módosulásával. Ennek alapján leggyakoribb módosulás a 
két-halántékpárosokon az alsó halántékpár alsó peremének visszafejlődése. ( Például a 
gyikok és még magasabb fokon a kígyók állkapocs-ízülése szabadabbá, ezáltal a száj- 
nyitás nagyobb méretűvé válhat.) A másik módosulás, amelyet itt megemlíthetünk, 
mindkét csoportban úgyszólván a fejlődés végpontjaként keletkező átalakulás: a 
nyílás oly mértékű kitágulása, amely mellett az eredeti koponyafedőből már csak 
keskeny taraj, vagy híd marad. Ez a fejlődés természetesen azzal is jár, hogy a kezdetén 

a bőr alatt képződött, pikkely-eredetű koponyafedőcsontok, amelyeken eleinte az 
izmok csak kis nyílásokon lépnek ki a koponya felületére — a fejlődés végére az izmok 
alá , süllyesztett" belsőagytokká válnak. Íme egy fejlődés, amelyre a természetben 
ott, ahol az gyorsan lezajlott, , alig" 200—250 millió évre volt szükség! 

De térjünk vissza kiinduló pontunkhoz. 

Az előbb elmondottakból az olvasó azt a következtetést vonhatja le, hogy a 
gastrocentrális csigolyájú alakok rendszerezése az egy-, illetve két-halántékívesekre 
való felosztással tulajdonképpen teljes megnyugvásunkra meg is történt. Nem szabad 
azonban elfelejtenünk, hogy a halánték-ablakok felszakadása a gastrocentrális-anthra- 
cosaurid fejlődési ágban nem következett be korán, sőt nemis mindenütt. Ugyanis 
még azokban a fejlődési csoportokban is, amelyeken nem jöttek létre ilyen halánték- 
nyílások, meszemenően végbement egy másik folyamat, amely lényegében ugyanarra 
az eredményre vezetett : a koponyafedő szem mögötti alsó és kétoldali hátsó peremén 
kezdetben beöblösödések keletkeztek, mégpedig hol a hátsókon, hol a halánték- 
alattiakon, hol pedig egyidejűleg mindkét helyen, ami végül is az egységes koponya- 
tető megbontására vezetett. Ahhoz, hogy rajta a rágóizmok kiléphessenek, a koponya- 
csontok a mélybe szorultak, agytokká szűkültek. Ezt a fejlődési utat a teknősök jár- 
ták, mint azt később még látni fogjuk. 

Mármost, ha egy beosztandó alakon cgy vagy két halántékpár látható, tudjuk, 
hova soroljuk a rendszerben. Ha azonban történetesen még nincs semmiféle halánték- 
nyílása vagy beöblösödése az egységes koponyatető felépítésében, akkor bizony nem- 
egyszer igen nehéz helyzetben vagyunk. Nem tudhatjuk ugyanis az előbbi meggon- 
dolások alapján, hogy vajon kései utódai melyik irányba haladnak vagy haladtak 
a szóban forgó alak földtani korát követő évmilliók vagy évtízmilliók során. 

Ezért mindazokra az alakokra, amelyek még nem jutottak el a halánték-nyílások 
keletkezésének a fokára, nem, vagy csak más jellegek segítségével alkalmazható a 
magasabb fejlettségűeken igen jól bevált szétválasztási rendszer. Márpedig azt is el 
kell itt mondanunk, hogy a fejlődésnek éppen ebben a korai időszakában az egyes 
fejlődési ágak elváló , specializálódása" igen nagyfokú volt. A kezdeti fejlődés rend- 
kívül sokféle lehetőséget teremtett meg, amelyek viszonylag rövid idő után eltűntek, 
nem eléggé differenciált jellegeik határozatlanságával erősen nehezítve a fejlődéstör- 
ténész és rendszertan-kutató munkáját. 

Természetesen arra is figyelmeztetnünk kell még az olvasót, hogy ahol a halán- 
tékívek kifejlődésének kettős útja jó elválasztást tesz lehetővé, ott is fennáll egy bizo- 
nyos kétely lehetősége. Nem hangoztathatjuk eléggé, hogy a hasonlóság az összetar- 
tozásnak csak a lehetőségét jelenti, nem a bizonyosságát. 

Így tehát egy egy-halántéknyílású és egy két-halántéknyílású alakokat össze- 
foglaló csoport biztosan nem közös eredetű. Két egy-halántéknyílású csoport rokon- 
sága, vagy a másik oldalon két két-halántéknyílásúé legfeljebb csak valószínűsíthető 
(mert esetleg kiderül, hogy ezek a berendezkedések függetlenül, nem-rokon csoportok- 
ban is kialakulhattak.) Ezt csak azért említjük meg, mert a hasonlóságok alapján biz- 
tosnak tekintett rokonsági kötelékekből is itt-ott ki kell valamelyik csoportot emelni, 
amelyről kiderül, hogy a rokonsági bizonyítékként nyilvántartott jelleget a többi 
ágtól függetlenül szerezte meg. 

Az itt bővebben részletezett nehézségek kényszerítenek arra, hogy azokat a 
csoportokat, amelyeken még a későbbi halántéknyílás differenciálódásának a nyo- 
mai nem látszanak (illetve esetleg el sem indulnak) — közös, ősi csoportként állítsuk 
szembe a két (ti. egy és két pár halántéknyílásos) későbbi fejlődési iránnyal. 

Gyakorlati könnyebbség céljából egyelőre ide — a halánték-nyílás nélküliek- 
hez — soroljuk a már említett , harmadikutas" teknősöket is. 

Ez az , ősi" csoport nem tekinthető természetesnek, de mindaddig, amíg nem 
sikerül belőle legalábbis a két továbbfejlődött nagy csoport őseit gyökerükig feltárni 
és kiemelni, kényszerűségből fenntartandó. 

Az első önálló ág ebben az ősi szabású alakokat összefoglaló csoportban az 
Ichthyosauriusok, az ún. halgyíkok rendje. Tulajdonképpen a középső triászban jelen- 
nek meg, tehát viszonylag későn. Ehhez mérten testük egész szabása igen specializált, 
úgyszólván , készen" léptek a fejlődéstörténet színpadára. Ekkorra külsejükben 
látszólag már teljesen delfin-szabású alakot vettek fel. Hengeres testük, delfincsőr- 
szerűen megnyúlt orr-részük, lapátszerű úszóvégtagjuk, a delfinekre és cápákra emlé- 
keztető háromszögű hátúszójuk volt; kétágú, csak a delfinek vízszintes farokszárnyai- 
val ellentétben függőleges farkúszójú tengeri ragadozók voltak ezek az állatok. 

Alakbeli elszigeteltségük és minden más hüllőétől eltérő specializálódásuk kezdet- 
től fogva sok fejtörést okozott a rendszertannak. Sokkal jobban ma sem állunk ezzel a 
kérdéssel, sőt, bizonyos tekintetben még bonyolódott is a legutóbbi időkben. Ugyanis 
1952-ben egy kutató Grönland legalsó triász rétegeiből egy olyan koponya-maradványt 
és némi további csontleletet ismertetett, amelyet — Tupilacosaurus — a koponya- 
csontok formája alapján nem sorolhatunk máshova, mint az Ichthyosaurusokhoz 
mint azok legősibb ismert képviselőjét. Koponyája hátsó részének felépítése azon- 
ban a kihalt hüllők egyik legkiemelkedőbb ismerője, Huene szerint kétségtelenné teszi 
a Stegocephalusokkal fennálló kapcsolatokat. Ennek alapján — ha Hxuene feltevése 
helyesnek bizonyulna — a halgyíkok valójában nem hüllők, hanem — legalábbis 
eredetükben — valódi kétéltűek — hüllőfejlődési fokon! 

Még eldöntetlen, hogy végső fokon a kétéltűekből kell-e az Ickíiryosaurusokat 
levezetnünk vagy az ősi hüllők csoportjának egy elszigetelt ágát képviselik továbbra 
is, de ahogy a fejlődés útját látjuk, nem marad sokáig bizonytalan. Addig is megelé- 
gedhetünk azzal, hogy minden tekintetben nagymértékben izolált, megjelenésekor 
már feltétlenül a fejlődés , hüllő"-fokán állott csoportot képviselnek. 

De nem ez a halgyíkok egyetlen megoldásra váró rejtélye. 

Származásuknál nem kisebb — bár ehhez némileg kapcsolódó — rej jtély, hogyan 
lettek szárazföldi ősökből kiindulva ilyen tökéletes, halszabású tengerlakókká, meg- 
tartva közben a szárazföldön megszerzett tüdőlégzésüket. 

És ha mégis a Sjegocephalusokhoz csatlakozó kétéltű-leszármazottak? Miért és 
hogyan vesztették el akkor kopoltyúlégzésüket, ha végső fokon tengerlakó, hal alakú 
formákká fejlődtek ki? 

Sok tekintetben ez szól Huwene ellen. Nem valószínű, hogy egy csoport, amely víz- 
ben él, kopoltyúkkalis lélegzik a felnőtt korban kialakuló tüdő mellett, átvándoroljon 
a tengerbe és közben — tehát folyamatos vízi életmód mellett — váljék kopoltyú 
nélküli, tüdővel légző tengerlakóvá. Sokkal inkább hisszük el, hogy valamelyik ősi 
hüllőág korai képviselői, szárazföldi életre alkalmazkodott valódi , hüllő"-szervezetek 
váltak másodlagosan — kétéltű szerveik elvesztése után —a vízi élethez messzemenően 
alkalmazkodott alakokká. 

Vagy talán ez lehetetlen? 

Dehogy! Pontosan ugyanazt az utat tették meg a cetek is. Szárazföldi, tüdővel 
légző emlősök szinte valamennyi alkalmazkodásának ellentmondva fejlődtek vízilakó 
szervezetűvé — természetesen a lehetőségek határain belül. A tüdőlégzés, az eleven- 
szülés, a fiak, az újszülött tejjel való táplálása stb. megmaradt mint a vízi életmód 
, alkalmatlansága". De a halszerű alak, a még csontvázában is uszonnyá átalakult 
végtagok, a farok- és hátúszó kiképzése, vagy a légzőjáratok praktikus áthelyeződése, 
alkalmazkodás a nagy vízmélységekbe való lebukásra stb. — szinte feledtetni tudják 
az elveszett és vissza nem hozható képességek hiányát. 

És mint harmadik rejtély, az Ichthyosaurusok életmódjának egy több megfigye- 
lésre alapított lehetősége nyomul előtérbe: a halgyíkok esetleges elevenszülő volta. 

Bármilyen furcsán is hangzik egy ilyen ősi állatcsoport képviselőiről, több meg- 
figyelés alapján felvetődött annak a lehetősége, hogy ezek az állatok már eleveneket 
is szültek. Azt tapasztalták ugyanis, hogy egyes igen jó állapotú csontvázak hasüregé- 
nek hátsó felében, a bordák közt igen fiatal utódok összefüggő vázrészei fekszenek. 
Kezdetben — ragadozóról lévén szó, melynek hasüregében rendszerint ott vannak a 
megemésztetlen táplálékmaradványok, csontok, fogak stb. — azt hitték, hogy 
kannibalizmussal állnak szemben vagy más halgyik-fajok kicsinyeit falták fel az 
állatok. Később azonban a kis állatok maradványainak épsége és elhelyezkedése 
alapján mindinkább hajlott a szakemberek véleménye az elevenszülés tényének az 
elfogadása felé. j 

És ha már elevenszülő, akkor miért nem lehetne állandó hőmérsékletű, meleg- 
vérű is? 

Ez azonban már két igen különböző értékű dolog. Az elevenszülés nem feltétlenül 
bizonyít magas fejlődéstörténeti fokot. Nem egy cápafaj elevenszülő, nem beszélve 
arról, hogy igen primitív kétéltűek is bizonyos tekintetben elevenszülők, illetve ,,ele- 
ventojók", ami a kérdéses eset szempontjából egyre megy. A , melegvérűség" viszont 
minden esetben az egész szervezet funkciójának, anatómiai berendezkedésének, 
anyagcseréjének olyan magasrendű, bonyolult szövevényét követeli meg, amelyet az 
általános szervezettség — főleg az ideg-centralizáció — ilyen fokán még nem tételez- 
hetünk fel. 

Ha a halgyikok általános jellemzését megadtuk, tulajdonképpen a részletkérdé- 
sekben már nemsokat mondhatunk. A középső triász alsó részétől a kréta végéig nyúló 
kb. I00—IiIo millió év alatt keveset változnak. A középső triászban jelennek meg, 
egész fejlődéstörténetük legváltozatosabb együttesével. A felső triászban már megrit- 
kulnak, az alsó-középső jurában pedig csupán néhány alakjuk él. A felső jurában újra 
változatosabb faunájuk jelenik meg, majd egy alsó krétakori viszonylagos virágzás 
után, a felső krétába átnyúló egyetlen nemzetségükkel a kréta végén eltűnnek a világ- 
tengerekből, amelyeket időről időre tömegesen elleptek. 

Fejlődésükben egyrészt általános szempontok érvényesültek. Ebben a legrégibb 
alakoktól az utolsókig fokozatosan látjuk a tökéletes delfin-alakot kibontakozni, a 
páros végtagok bizonyos mértékű kisebbedésével és a farkúszó két lebenyének a meg- 
nagyobbodásával párhuzamosan. Ami viszont ennél lényegesebb, az a páros végtagok, 
különösen a mellső végtagpár anatómiai felépítésének alakulása, főleg azonban ennek 
két eltérő irányban mutatkozó specializálódása. 

Az egyik csoporton (Latibinnati) ugyanis azt látjuk, hogy amíg a végtag láb- 
középcsontjai és ujjpercei 5—9 párhuzamos hosszanti sorba rendeződnek, addig a 
másik csoportban (Longibinnati) ezek 3—4 sorra olvadnak le, aminek következtében 
az első csoport halgyíkjain viszonylag rövid, de igen széles, lapátszerű végtagok, a 
másikban viszont keskeny, hosszú evezők jönnek létre. Az elsőben a középső triász- 
kori primitív Mixosaurust, az alsó jurában igen elterjedt Euryfterygittst és az utolsó 
halgyikot, a kréta végén kihaló Myofterygiust említhetjük, a keskeny-evezősök közül 
pedig a jura két igen elterjedt nemzetségét, a Stenobterygiust és Leptopterygiust. 

A halgyikokat elhagyva, elsőnek nagyjából közelálló alakköröket találunk 
a négylábúak további csoportjaiban. Sőt, talán túlságosan is közelednek egymáshoz, 
mint azt az Authracosauria, Seymouriamorpbha, Microsauria, Diadectomorpbha, Procolo- 
phonia, Pareiasauria, Captorhinida neveken összefoglalt, vagy még további kis csopor- 
tok alakjai mutatják. 

Valamennyit egy sajátságuk köti össze egymással, és a kissé idegenül közéjük 

illeszkedő teknősök ( Testudinata) rendjével: a halántéknyílások hiánya, vagyis bizo- 
nyos tekintetben fejlődési kezdetlegességük. És mint minden, a fejlődés kezdetén 
álló, még csak elindulásban levő specializáció tagjaitól, nem is várható, hogy egymástól 
valóban már élesen el is különüljenek. 

Két csoportjuk ennek ellenére — kétéltű-szerű kezdetlegességével — jobban elüt 
a többi csoporttól. Ezek az Anthracosauriusok, amelyeket a régebbi rendszertan még 
gondolkodás nélkül a kétéltűekhez, a Stegocephalusokhoz sorolt. Külsejük miatt oda 
is illenek ; csak több ízben említett koponyaalkatuk és csigolya-szerkezetük mutatja, 
hogy bár fejlődésük fokában egyeznek a Sjegocephalusokkal, fejlődésük iránya nem 
ezekkel azonos, hanem a később fokról fokra jellegzetesebbé váló , hüllők"-ével, 
melyeknek előfutárai. 

A másik csoport, a Seymouriamorbha, melyet legismertebb képviselője, az igen 
behatóan tanulmányozott alsó perm időszaki Seymouria baylorensis alapján mindig a 
legősibb hüllők képviselőjének tartottak, külsejében még bizony eléggé , kétéltű "- 
szerű, sőt legnagyobb részük (Discosauriscus, Letoverpeton, Diplovertebron) még bizto- 
san , kétéltű" lárvákkal szaporodott. Ezek a karbonkori-alakok még kizárólag két- 
csigolya-testű csigolyákat viseltek, míg az alsó perm Seymouriajának gastrocentrá- 
lis, tehát fejlettebb csigolyái mellett még ikercsigolyák is vannak a gerincoszlopában 
— beszédesen bizonyítva az embolomer csigolyák gastrocentrális típusba való foko- 
zatos átmenetét. 

A többi — kisebb, — felső karbon-permkori csoport számos képviselőjét itt külön 
nem is említve, a Föld ókorának talán legjellegzetesebb szárazföldi ősgerinceseit, a 
Pareiasauwriusokat kellitt közelebbről megvizsgálnunk. Ezek a legnagyobb képviselőik- 
ben ökörnagyságot elérő, csak kétszer olyan széles, roppant nehézcsontú, súlyosan 
páncélozott bőrű, bizarr külsejű alakok valóságos nyájakban népesítették be Dél- 
Afrika vagy Kelet-Ororszország permkori vidékeit. Végtelen lassúsággal mozgó szik- 
lákra hasonlíthattak ezek az ősvilági szörnyek. Kinövésekkel, szarvakkal, bütykökkel 
éktelenített nehézkes fejük, ormótlan végtagjaik bizony ijesztően hatnak, ha össze- 
hasonlítjuk őket a mai idők finomcsontú, villámgyors mozgású állatainak csontvázával. 
Úgy hatnak egymás mellett, mint egy középkori vár több méteres, sziklákból össze- 
hordott falai a modern acélváz-üveg épületköltemények csipkefinomsága mellett. 
A Pareiasaurus, a Scutosaurus és mások mindmegannyi beszédes tanúi az akkori idők 
nehézkes, lassú, védettségre, páncélozottságra berendezkedett világának. 

Ebből a világból nőttek ki méltó utódokként a teknősök (Testudinata). Mikor ezt 
mondjuk, nem a villámgyorsan úszkáló vízi teknősökre, hanem a nehézkesen, minden 
lépés után hosszú , gondolkodási" szünetet tartó szárazföldi teknősökre gondolunk. 
Ők a Pareiasaurusok méltó utódai. 

Még mindig nem tudunk határozott választ adni arra a kérdésre, hogy honnan 
erednek. Századunk tízes éveiben ugyan elterjedt egy vélemény, amely szerint a teknő- 
sök közvetlen őseit a dél-afrikai középső permból leírt Exnotosauwyrusban kell látnunk, 
ezt azonban aligha fogadhatjuk el. 

Az Eunotosaurtws legfeltűnőbb tulajdonsága: tojásforma testüregét védő, igen 
elszélesedett bordáinak alakja. Ez adta a kutatók nagy részének azt az ötletet, hogy 
teknőseinket erre az alakra vezessék vissza. 

Ha jobban megnézzük a teknős-csontváz, főleg pedig a páncél felépítését, rá kell 
jönnünk, hogy aligha lehet őket az Eunotosaurusszal közelebbi kapcsolatba hozni.Míg 
ugyanis az utóbbinak a bordái szélesednek el, addig a teknősök bordáin nyoma sincs 
semmiféle elszélesedésnek, ezzel szemben a testet fedő bőrcsontpáncélzat megfelelő 
lemezei nőnek össze a csigolyák tövisnyúlványainak csúcsával, bordákkal, mellcsont- 
tal stb. A törzset mozgató izomzat visszafejlődésével a páncélzat csontlemezei köz- 

vetlen kapcsolatba kerültek a csigolyák-bordák-mellcsontok megfelelő részeivel, és 
természetesen összenőttek. Ezzel egyben érintettük a teknősök egyik, külsőleg min- 
denesetre legszembetűnőbb jellegét. 

Az egymással nem szilárd kapcsolatban álló háti-hasi páncél mellett a teknősök 
másik igen jellemző vonása az orrnyílások egyesülése a koponya elülső végén egységes 
orrnyílássá és az a tény, hogy a legősibb, sőt néhány mai alakon is fennmaradt egységes 
koponyatokot nem halánték-nyílások nyitják meg, hanem hátulról, vagy alulról ki- 
induló beöblösödések, melyek sok esetben középúton találkozva egyesülnek. A foga- 
zat hiánya csak a későbbi teknősök igen jellemző sajátsága; a triászkori alakoknak 
még nagyszámú apró fogból álló fogazata van állkapcson és szájpadláson. 

A teknősökkel kapcsolatban van először alkalmunk a , hüllő" fokozat egy igen 
jelentős vívmányáról beszélni. Talán ez a legjelentősebb a szárazföld végleges meg- 
hódításának érdekében. A teknősök ugyanis nem betékkel szaporodnak, hanem tojáso- 
kat tojnak. 

Mi a kettő közt a különbség — kérdi az olvasó? 

Óriási! Míg a kétéltű nősténye petéit lerakja — mindegy, hogy vízbe vagy nedves 
növényzetre —, és a hím a lerakott petéket spermájával a vízben vagy a szabad leve- 
gőn megtermékenyíti, addig a teknős, mint akármelyik más hüllő vagy madár, párzó- 
szerve segítségével a nőstény testébe képes bevezetni a spermát, amely itt terméke- 
nyíti meg a petéket (belső megtermékenyítés). Ezek pedig — miközben az embrio- 
nális fejlődés el is indulhat — még a petevezetékben megfelelő védőburkot kapnak, és 
csak ekkor tojja le a nőstény a megtermékenyített, már gyakorlatilag embrionális 
fejlődésnek indult petét — vagyis a tojást. 

Míg tehát a lerakott és a testen kívül, a szabadban megtermékenyített pete vízi 
közeget kíván meg, vagy legalábbis olyan nedves környezetet, amelyben továbbra 
sem szárad ki, addig a belső megtermékenyítés után megfelelő védőhéjjal letojt tojás- 
ban az embrió bármilyen száraz környezetben kifejlődik. A megtermékenyítés és 
embrionális fejlődés tehát függetlenítve van a vízi környezettől. És ezzel először 
vált gerinces állat a víztől függetlenné. Ez tette lehetővé, hogy a szárazföldet végképp 
meghódítsa, mert a kétéltű csak kirándult a szárazföldre, hiszen ha más nem, de a 
szaporodás újra meg újra visszakényszerítette a vízbe. 

A teknősök minden valószínűség szerint fokozódó kibontakozásban levő, csúcs- 
pontjukat még talán el sem ért rendje a , hüllők"-nek. Erre utal mai képviselőik nagy 
formagazdagsága, mely egyik-másik csoportjukban messze maga mögött hagyja a 
földtörténeti múltbelieket. Tudjuk, hogy három életteret hódítottak meg maguknak. 
Egy részük száraz, szinte sivatagos, sziklás, gyér füves mediterrán környezetben él; a 
másik a mocsárvilág lakója; a harmadik viszont a nyílt tengerben talált otthont. 
Szaporodásuk időszakában azonban ezek is kivándorolnak a szigetek homokos parti 
sávjába — tojáslerakásra. Ez a háromféle élettér messzemenően. befolyásolta egész 
anatómiai felépítésük kibontakozását, ami megint csak oda vezetett, hogy rendszere- 
zésükhöz bonctani jellegeik külső hasonlósága nem elég biztos támpont. Így tehát itt 
is ideiglenes rendszerekkel kell megelégednünk, míg a valódi fejlődéstörténeti kapcso- 
latokat visszatükröző jellegek ismeretében nem korszerűsíthetjük osztályozásukat. 

Eszerint általában három csoportra különítjük őket: a nyakukat a pajzs alá 
behúzni tudó ún. Cryftiodira, a fejüket-nyakukat oldalt a páncél pereme alá behúzó 
Pleurodira és a szarupáncél helyett puha bőrrel fedett páncélú alakok (Trionychia) 
alrendjeire. 

A Cryptodira alrendbe sorolják a még fogakkal felfegyverzett triászkori — leg- 
ősibb ismert — alakokat, mint a Triassochelys dux vagy Proganochelys guenstedti. 
Ide soroljuk a szárazföldi, mocsári-állóvízi és tengeri teknősök nagy részét a triásztól 

máig, köztük az Al-Dunáig felhúzódó növényevő görög teknőst (Testudo gyaeca) , vagy 
a mocsarainkban még elég gyakori mocsári teknőst (Emys orbiícularis). 

A Pleurodira alrend tagjai is mindhárom élettér lakói. Ezeket az említetteken 
kívül az alulról fölfelé-hátrafelé , megnyíló" koponyatető is jellemzi. A Cryptodira 
teknősökkel egy időben, már a triászban megjelennek; virágkorukon határozottan 
túljutott, ma inkább trópusi csöport. Képviselőik közül a jurakori Plesiochelys és 
Thalassemys, a pleisztocénben kihalt Miolania (szarvas-teknős) vagy élő Pelomedusa 
mellett az erdélyi kréta Kallokibotiumát említjük itt, mely utóbbit a magyar paleonto- 
lógia világviszonylatban legjobban ismert kiválósága, Nopcsa Ferenc írta le. 

A harmadik alrend, a Trionychia kizárólag mocsári-csendesvízi formákat foglal 
magába. Ez a csoport is teljes virágjában van, bár ma csak a trópusi-szubtrópusi 
meleg vizekben él. Hazánk harmadkori rétegeiben nem egy helyről ismerjük páncél- 
maradványaikat, elsősorban eocén- és miocén időszaki barna kőszén-telepeinket 
létrehozó erdős-mocsaras képződményekben. Általánosan ismert és nagy elterjedésű 
alakjai az eocén óta élt Trionyx nemzetség fajai. 

A teknősök, bár kétségtelenül sok specializációs jelleget is mutatnak, alapvető 
vonásaikban egy igen ősi, virágkorát a Föld ókorának végén, a permben élt fejlődés- 
ág kései konzervatív utódai, utolsó mohikánjai. Erre utal a triász óta gyakorlatilag 
megmerevedett fejlődésük, amely a harmadkor eleje óta egyetlen új típust sem hozott 
már létre. Jelenkori virágzásuk azonban beszédes bizonyítéka a kialakult, kiegyen- 
súlyozott csoportok szívósságának, szemben a kirobbanó rohanó fejlődésű csoportok 
hirtelen eltűnésével. Erről éppen a következő fejezet tanúskodik a legjobban. 


A Föld ősvilági urai 


A Föld ősvilági urainak, a Dinosauriusoknak az eredetét nem ismerjük. Ezeket 
valahol az áttörés nélküli koponyatetős ősi alakok közt fogjuk majd megtalálni. 
Pillanatnyilag a Diadectomorbhák és Captorhinidza közt keresik azokat az előbb alsó 
majd később felső halánték-nyílást is mutató formákat, amelyekből a két-halánték- 
nyílásos alakok nagy törzse kisarjadzott, melyeket a modern rendszertan Sauro- 
morbha néven foglal össze. 

A legősibb két-halántéknyílásos alakok az Eosuchta-rend tagjai, pl. a Youngina, 
a Broomia, a Palaeoagama és más nemzetségek. Valamennyit jellemzi — a kettős ha- 
lántéknyíláson túlmenően — a gyíkszerű, megnyúlt test, karcsú végtagok, finom 
alkotású koponya. Megannyi olyan vonás, amilyeneket az ősi Reptiliomorbha törzs 
tagjain seholsem tapasztalhattunk. Ezzel a külsővelez a fiatal, permkori társaság igen 
lényeges lépést tett előre a fejlődésben. 

Az Eosuchiusok, mint minden átmeneti csoport, amely csak közbenső lépcsője 
egy nagyjából ismert fejlődési vonalnak, nehezen elhatárolható. És különösen nehezen 
határolható el a fiatalabb csoportok felé, melyeknek egyik-másik ősi alakja nem 
egy az Eosuchia rendbe sorolt alakhoz áll közel. Itt a rendek elhatárolása nem 
fejlődéstörténeti, hanem inkább a fejlettségi fok alapján történik, vagyis mesterséges. 

Ebből a rendből — az Eosuchiaból — kell közvetlenül leágaztatnunk a hüllők egy 
fejlődéstörténetileg nem nagy jelentőségű, a mai faunában elfoglalt szerepük miatt 
azonban fokozott figyelmet érdemlő ágát, a hidasgyikok-gyikok-kígyók fejlődési- 
vonalait összefoglaló Sguamata (pikkelyesek) rendet. 

E rendet három elég természetes alrendre bonthatjuk fel: a hídasgyikok, a gyí 
kok és a kígyók alrendjeire. 

A hídasgyíkok eredete a legnagyobb valószínűséggel az Eosuchia rend Palaeo- 
agamidae családjának valamelyik permkori képviselőjére vezethető vissza. Kettős- 
halánték-nyílású, többé-kevésbé gyik alakú, kisebb, viszonylag rövid, egyenlő 
mellső és hátsó végtagú formák. Jelentőségük a tudomány számára elég különös: 
akárcsak a bojtosúszósok, ezek is a földtörténet régi, 80—100 millió év előtti idősza- 
kában, a jura folyamán szinte teljesen kihalt ősi csoportot képviselnek, igen korai, de 
rögtön le is állott specializálódással. A csoport egyetlen faja — teljes primitívségé- 
ben — a mai napig megmaradt. Ez a hidasgyíkok esetében a S$henodon nemzetség, 
Új-Zéland egyik , élő kövület"-e, az ősvilágból visszamaradt fejlődéstörténeti tanúja. 

Hidasgyíkunk triászban és részben jurában élt rokonai általában szárazföldi, 
gyikszerű életmódot folytató formák (Mesosuchus, Rhynchosaurus, Hyperodapedon), 
vagy krokodilus-szerűen megnyúlt arcú, tengeri-édesvízi életre átalakult, a felső 
krétáig felnyúló alakok (Champbsosaurus) voltak. 

A hidasgyíkok mellett sokkal fontosabbak (mai elterjedésük miatt) a másik két 
alrend képviselői: a gyikok és a kígyók. 

A gyíkok (Lacertilia) legősibb képviselőikben (Prolacerta, Thalattosaurus; ez 
utóbbi tengeri életmódot folytatott a triász elején) még kettős halántéknyílású for- 
mák. A későbbi alakok azonban már csak felső halántéknyílást viselnek, amennyiben 
az alsó halántéknyílás alsó peremét szolgáltató járomcsont hátsó szára visszafejlő- 
dik, s a koponya hátsó oldalsó szögletét képező csont, a négyszögcsont (guadratum) 
kitámasztás nélkül marad, így csuklósan mozgékonnyá válik. Ennek viszont az a 
következménye, hogy a négyszögcsonthoz ízesülő alsó állkapocs így sokkal nagyobb 
nyitási lehetőséget kap. Ez szélsőséges formában a kígyókon figyelhető meg. Tudva- 
levőleg ezek szájüregének ilyen , tágítása" az állat keresztmetszetét kétszeresen meg- 
haladó méretű prédaállat lenyelését is lehetővé teszi. 

A tulajdonképpeni gyíkok maguk igen változatos társaságot alkotnak. Itt most 
nem isa Föld valamennyi — nem sarkvidéki — szárazulatát benépesítő ezernyi kisebb- 
nagyobb, mai értelemben vett gyíkra gondolunk, hanem elsősorban a felső krétában 
, előd nélkül" felbukkanó —és a kréta végén éppoly hirtelen eltűnő — Mosasaurusok- 
ra vagy Pyihonomorphákra. Ezek a ro m-t is megközelítő méretű hatalmas állatok 
teljesen a tengeri élethez alkalmazkodtak korábbi, eddig felderítetlen történetük fo- 
lyamán. Testük hosszú, megnyúlt. Fejük ugyancsak nyújtott, végtagjaik pedig töké- 
letes evezőkké alakultak át. Farkukon az úszáshoz alkalmas felső-alsó uszonytámasztó 
nyúlványok nőttek. 

Ha általános alakjukat, alkalmazkodásuk formáját néznénk, eszünkbe se jutna 
ezeket a semmiképpen sem gyikokra emlékeztető alakokat ide besorolni. Koponyájuk 
egész alkata, négyszögcsontjuk fellazulása, csigolyáik felépítése és sok más fontos 
részlet azonban kétségtelenné teszi, hogy a ma is még óriás formákat is tartalmazó 
Varanusgyík-csoport rokonairól van itt szó, melyek az új életmódhoz oly sikeresen 
alkalmazkodtak, hogy teljesen , kivetkőztek" eredeti gyikmivoltukból. 

Ma már vagy másféltucat Mosasaurius nemzetséget ismerünk, főleg Észak- 
Amerika, de nem sokkal ritkábban Európa vagy Afrika felső krétabeli rétegeiből. 
Talán elég lesz ezek közül a névadó Mosasaurus (30. ábra) nemzetségen kívül a 
Clidastes, Platecarbus és Tylosaurus nemek neveit említenünk, melyek a leggyakrab- 
ban szerepelnek leletekben és leírásokban. 

Inkább csak a teljesség kedvéért említjük meg, hogy a Mosasaurusok mellett 
még ismerünk néhány kisebb, szintén a gyíkok körébe tartozó krétakori csoportot, 
amilyen pl. az Aigialosauridák, a Mesolepbtidák és a Dolichosauridák családjai. 
Kisebb, megnyúlt testű, gyenge végtagú, jórészt tengeri alakokat ölelnek fel, mint a 
dalmáciai Aigtalosaurus és Eidolosaurus. : 

A többi gyikféle alak — néhány kréta-eocén forma kivételével — minden nehéz- 
ség nélkül beosztható a ma is élő nagy gyikcsaládok egyikébe-másikába. 

Legrégebbre, a felső jurába vezetnek vissza a jólismert Geckonidae család kép- 
viselői ( Ardeosaurus) , míg napjainkban a trópusok és szubtrópusok minden zugában 
ott találjuk őket. Tapadókorongos lábaikkal falakon, mennyezeten futkosnak és kap- 
kodják a rovarokat. 

A krétától kezdve pedig már ott vannak az agámák, leguánok, kaméleonok és sok 
más gyíikcsalád tagjai. Megtaláljuk köztük a varánuszok korai képviselőit, vagy első 


30. A krétakori Mosasaurus, a gyikok tengeri életmódhoz alkalmazkodott oldalágának 
életkép-rekonstrukciója 


valódi gyikjainkat. Az előbbiek pliocénkori és alsó jégkori európai alakjai nálunk sem 
hiányoztak (Polgárdi, Villány, Csarnóta), 5 m-t meghaladó óriásukat pedig Dél- 
Ausztráliából írták le fiatal jégkorszaki rétegekből. A varánusz csoportnak az in- 
donéziai Komodó-szigeten egy 4 m-t is elérő óriása, a komodó-gyik él. 

A kígyók (Ophidia) mai ismereteink szerint az alsó krétában jelennek meg. 
Jugoszláviából és Egyiptomból ismerjük legrégibb maradványaikat. Ezek a kígyók 
azonban már alig különböznek mai utódaiktól. Csak még megnyúlt alakúak a nyak- 
csigolyáik és rövid a farkuk, szemben a későbbi kígyók csigolyáinak uniformizálódá- 

3I. A dinoszauruszok fő csoportjainak fejlődéstörténeti összefüggése 


sával és farkuk megnyúlásával. Talán említésre méltó, hogy a két legrégibb kígyó 
nemzetséget (Pachyophis, Mesophis) két magyar kutató, Nopcsa Ferenc és Bolkay 
István írta le. 

Az újabb kígyók azután szorosan beleillenek abba a keretbe, amelyet a kígyók — 
különösen melegebb éghajlatok alatt — közismert változatossága sokkal jobban ér- 
zékeltet. Az Anakonda pl. meghaladja a 8 m hosszúságot. De említsük meg a számta- 
lan Colubrida nemzetséget, ahova a mi siklóink tartoznak, valamint a többi nem 
méregfogas kígyócsaládokat, vagy a méregfogas Viperidákat, és a rettegett trópusi 
Crotalidákat. 

Láthattuk, hogy a kígyók maradványai — akárcsak sok más magasan speciali- 
zálódott állatcsoport — úgyszólván végleges formában, a specializáció befejezte 
után kerülnek a szemünk elé. Ezzel roppantul megnehezedik a kutató helyzete, mert 
az így elszigeteltté váló állatcsoport eredeti rokonsági viszonyait csak nehéz munká- 
val, a specializálódásban részt nem vett jellegek vizsgálatával tisztázhatja, ha ilyen 
jellegeket egyáltalában sikerül találnia. 

A fenti kitérés után visszakanyarodunk a másik , gyűjtő" csoportra, a Theco- 
dontia néven összefoglalt ősi hüllők (31. ábra) rendjére. Az Eosuchiatól elsősorban a 
szemgödör előtti koponyanyílás-pár különbözteti meg őket, de fogazatuk korszerűbb 
elhelyezkedésében (ránőtt fogak helyett fogmedri árokban sorakozó fogak) is az ősi 
típus továbbfejlődését jelentik. Az Eosuchianak feltétlenül erőteljesebb testalkata, 
rendszerint bonyolult, nemegyszer tüskés páncélja is a sokoldalú differenciálódás és 
új fejlődést elindító specializációs irányok jele. A Desmatosuchus, az igen régen ismert 
Aetosaurus, az Ornithosuchus, Euparkeria és Scleromochlus, melyeket Pseudosuchia né- 
ven foglalnak össze, valamint a krokodilusokra megtévesztésig emlékeztető Para- 
suchia alrend képviselői (Mystriosuchus, Machaeroprosopbus és mások) valamennyien 
ezt a sokirányú specializálódást tárják elénk. 

Ez a triászban már megmutatkozott , szétágazás" a jura folyamán teljességében 
kibontakozott, de a kréta végére le is zárult. A kréta-paleocén határt már csak az 
egyetlen igen konzervatív ág, a krokodilusok lépték át, hogy jelentéktelenül kis 
fajszámú, fejlődésében megállott csoportként jussanak át a mába — és talán a hol- 
napba is. 

Három nagy ágát különböztetjük meg ennek a fejlődésnek. Az egyik a Saur- 
ischia, a másik az Ornithischia, a harmadik pedig a már említett krokodilusok (Coco- 
dília) rendje. 

A két első csoportot hosszú ideig Dinosauria néven egy rendszertani egységbe 
foglalták. Ezek képviselték a hüllő-fejlődés csúcsát: a két csoport közt elosztott, 
egyik-másik esetben a 20—30 m-es testméretet elérő szárazföldi állatóriásokat. 

Újabban mindinkább nyilvánvalóvá válik, hogy a dinosaurusok igen változatos, 
szinte az életlehetőségek valamennyi árnyalatát valamilyen alkalmazkodási formában 
egy-egy csoport révén meghódító rendje — nem egységes eredetű. 

Már a nyolcvanas években észrevették, hogy a dinoszauruszok egyik részének 
medencecsontja a csigolyákhoz kapcsolódó felső, vízszintes lemeze mellett egy lefelé- 
előre, és egy másik, lefelé-hátrafelé irányuló ága van (Saurischia). Ezzel szemben a 
másik csoportban a lefelé-előre forduló ág (a $ubis) hátra fordul a hátsó ág mellé, ami- 
vel a madarak ma is ismert medenceszerkezetét vette fel (innen ered a neve is: 
Ornithischia madár-medencéjűek). 

A medencecsontok kialakulásában mutatkozó, lárszólag nem jelentős eltérés 
azért különösen fontos, mert a madármedencéjű alakok a dinoszaurusz-fejlődés kezde- 
tétől fogva külön vonalon futottak, szinte a Saurischia-alakok megjelenése előtti felső 
triász időktől kezdve. 

A Saurischia-ág első, a triász felső részébe tehető megjelenésétől kezdve két 
vonalat képvisel. Ezek specializációs irányai jelentősen különböző voltuk következté- 
ben egymástól gyorsan távolodnak és jól elkülöníthetők. A két vonal közül az egyiket 
a Coelurosauria, a másikat a Pachypodosauwria alrendben csoportosítjuk. 

A Coelurosauria-ág tagjai könnyűcsontú, karcsú állatok. Ez kimondottan alkal- 
massá teszi őket arra az alkalmazkodásra, amelynek végpontját a strucc-szerű, 
, madárlábú" Strutliomimus (32. ábra) , vagy Ornithomimus nemzetségek képviselnek. 

Miből is áll ez a specializáció? 

Elsősorban a fej válik feltűnően kicsivé, legalábbis a nemzetségek egy részében. 
Ezzel egyidőben a fogazat redukálódik, sőt el is tűnik; párhuzamosan megrövidül a 
törzs elülső része. Pontosabban: a gerincen a mellső lábak támasztóíve (lapockaív) 
hátratolódik, miáltal a törzs megrövidül és zömökebbé válik. Ugyanekkor természe- 
tesen a nyak — a lapockák hátratolódása következtében — sokkal több csigolyából 
áll, vagyis tetemesen megnyúlik. A megrövidült törzs visszafejlődött elülső részén 
pedig a mellső végtagok feltűnően megkisebbednek, valósággal elcsenevészednek. 

Mármost mi ennek a következménye? 

A test nem redukált hátsó része, a hatalmas farokrésszel együtt olyan arányta- 
lanná válik a visszafejlődött elülső résszel szemben, hogy végül a test elülső része, 
amellyel a hátsórész és a farok nagyjából egyensúlyba kerül — felemelkedik : az állat 
két lábra áll. Ez úgy képzelhető el, mint a kenguru eseté- 
ben, vagyis hogy az állat két hátsó lábára és hatalmas, 
izmos farkára támaszkodik. Ennek további természetes 
következménye a hátsó lábak megnyúlása, az oldalsó láb- 
ujjak redukciója és a középsők megerősödése, illetve egy- Ji 
séges madárcsüd-szerű lábközép kialakulása. Könnyű fel- 
építésükből következik, hogy bőrpáncélzat nyomait sem 
viselik. 

Természetesen ez a folyamat nem 
egyik napról a másikra zajlott le. A leg- 
korábbi, még alig specializált Coelurosau- 
rusoktól a fejlődési vonal végpontjait je- 

32. A kétlábon futó krétakori Struthiomimus dinoszaurusz rekonslrukciója 

Vajon mi hozta létre ezt a különleges alkalmazkodású csoportot? 

Valamennyien könnyűlábú ragadozók voltak, amelyek futva érték el prédájukat. 
Fejlődéstörténetük alatt folyamatosan kisebbedő fejük, visszafejlődő elülső részük, 
elcsökevényesedő fogazatuk mindenesetre arra enged következtetni, hogy zsákmá- 
nyuk sokkal inkább került ki a növényzettel gyéren fedett, homokos síkokon és 
halomvidékeken mászkáló apró hüllők, rovarok közül, mintsem környezetük hatal- 
masan páncélozott növényevői vagy éppenséggel félelmetes ragadozó Dinosaurusai 
közül. Teljesen strucc formájú, fogatlan alakjaik pedig nem is lehettek mások, mint 
kizárólagos apróállatevők, vagy mint egyesekről — mégpedig jogosan — feltételezik : 
a nagy sauriusok tojásainak elrablására specializálódtak. Csak egyetlen családjuk, a 
fején szarvszerű nyúlványokat viselő Ceratosaurus-félék csoportja tartotta meg erő- 
teljes fogazatát nagyméretű koponyájában és vált rokonaitól eltérően valódi raga- 
dozóvá. E jurakori alakok fejlődése azonban nem nyúlt át a krétába. 

Maguk a valódi Coelurosaurusok a felső triásztól a felső krétáig éltek tucatnyi 
család számos nemzetségében, miközben az észak-amerikai felső triászkori Ammosaw- 
zustól, a németországi Dolichosuchustól számos többé-kevésbé specializált jurakori 
európai, észak-amerikai, ázsiai nemzetségen (Compsognathus, Podokesaurus) ke- 
resztül érkeztek el a már említett strucc-szabású, karcsúlábú felső krétakori vég- 
alakokhoz. 

A Saurischia másik ága, a nehézkes testű Pachypodosauriusok rögtön első megjele- 
nésüktől kezdve két nagy fejlődési vonalban haladnak krétavégi kihalásuk felé. Külse- 
jük és felépítésük sokban hasonlít a Coedlurosaurusokéhoz, csakhogy kezdettől fogva 
nehézkes alkatú, nagy fejű, ragadozó alakok ezek. Egyébként, mint az előbbiek, ezek 
is kétlábon járó (bided) alakokkal kezdődnek, melyek az egyik csoportjukban, a 
ragadozó Carnosawruwus-félékben meg is maradnak ilyeneknek, míg az utóbbiak a 
Sauropoda- -fejlődésben másodlagosan újra négylábra ereszkednek a legnagyobb, teljes 
sen növényevő alakokban. 

A ragadozó Carnosawrusok szintén a felső triásztól találhatók és a kréta végéig 
élnek. Két lábon járó, tehát visszafejlődött mellső végtagú és viszonylag rövid nyak 
mellett nagy fejű, erős fogazatú formákat sorolnak ide, mint az európai jurából a múlt 
század eleje óta ismert Megalosaurus, az észak-amerikai Allosaurus, az ugyancsak 
észak-amerikai felső krétából leírt és igen részletesen ismert hatalmas, 8 m-t meg- 
haladó testhossz mellett 5 m-nél magasabb Tyrannosaurus és az ennél is jóval nagyobb, 
12 m-t is meghaladó testhosszú afrikai alsó krétabeli Bakarijasaurus és Spinosaurus. 
Ezek a máig ismert legmagasabb ragadozó szárazföldi állatok. 

A másik ág, a Sauropodák csoportja, kezdetben kicsi és középnagy, a Carnosaw- 
riusokra emlékeztető, viszonylag kis fejű, hosszúnyakú, de nem ragadozó-fogazatú, 
inkább két lábon járó alakokat foglalt magában. A jurában és a krétában ez a fejlődés 
az előbbi jellegek fokozásával, a négylábra ereszkedés mellett óriási méretű alakokhoz 
vezetett, melyek a kréta végével — mint a többi Dinosaurts-csoport — kivétel nélkül 
kipusztultak. 

A nyugat-európai felső triászkori Plateosaurus még viszonylag könnyű mozgású, 
két lábra emelkedve járó, Carnosaurusokra emlékeztető Saurojoda. Ezzel szemben a 
jura-krétabeli óriás alakok, mint a Cetiosaurus, a Helopus, a Brachiosaurus, (33. ábra) 
az Ápatosaurus, a Brontosaurus, a Diplodocus vagy mások (34. ábra) egytől egyig 
hatalmas testű, négy, elefántszerű oszloplábon járó, hosszúfarkú, hosszúnyakú, kisfejű 
növényevők ; egy részük eléri a 20—25 m testhosszúságot, amivel az eddig megismert 
legnagyobb szárazföldi állatok jelzőt érdemlik ki. A leghatalmasabb fajok nem a kréta 
végén élnek, hanem inkább a kréta elején. A kréta végét már csak , kisebb" óriások 
érték meg. 

33. A díinoszaurusz-agyvelő aránya a gerincvelőével (Stegosaurus); jellemző a medencetájék 
gerincvelői szakaszának az agyvelőt messze meghaladó mérete 


Sok szó esett ezeknek a szinte elképzelhetetlen méretű és testtömegű állatoknak 
az életmódjáról. Hogyan élhettek, mozoghattak ilyen iszonyatos testtel a szárazföl- 
dön? Hiszen a mai állatvilág legnagyobb alakjai, a 20—30 m-t elérő cetek is csak víz- 
ben tudják roppant nagy testtömegüket fenntartani és mozgatni. 

Éppen a mai legnagyobb állatok vízi életmódja adta azt a gondolatot, hogy a 
mezozóikumállatóriásairól is feltételezzük : tulajdonképpen vízben alámerülve éltek, a 
vízfenékről , legelték" a vízi növényzetet, és hosszú nyakukat a vízből ki-kiemelve 
lélegeztek (35. ábra). Természetesen ez sok mindent megmagyarázna, de nehezen bi- 
zonyítható. Az, hogy a kőzet, amelyben maradványaikat találjuk, inkább vízi össze- 
hordás, mint szárazföldi akkumuláció eredménye, — még nem jelenti szükségképpen , 
hogy az állatok vízben éltek. Az atény, hogy csontvázuk valamennyi olyan eleme, 
amely úszás esetén a vízbe merül — tömör, a vízből kiállók viszont könnyű; lemez- és 
sínszerű felépítésűek, feltétlenül arra enged következtetni, hogy a vízből kiálló részek 


34. A jurakori Camarosaurus dinoszaurusz csontváza 

súlycsökkentését szolgálta. A széles oszloplábak is szólhatnak a vízfenék puha iszapjá- 
ban való elsüllyedés elleni berendezkedés mellett, bár a szárazföldön is ilyen elefánt- 
szerű lábakra lehetett szükségük. Végül a vízi életmód mellett szólhat a test alá hú- 
zott, függőleges végtagállás, úgyszintén az esetek nagy többségében az orrnyílások 
felhúzódása a koponyatető közelébe. 

Ha mindezek ellenére is egyelőre várakozó álláspontra helyezkedünk a Dino- 
saurusok életmódjának rekonstrukciójában, akkor azt a kétségtelen bizonyítékok 
hiánya okozza, és nem a valószínűsíthetőségé. 

A Dinosaurusok másik nagy ága, mint már mondottuk: a madármedencéjűek, 


1711 j 


35. A vízben élő, a vízfenéken , legelésző" Brachiosaurus (dinoszaurusz) életkép-rekonstrukciója 


az Ornithischia rendje. Fő jellemvonásuk a medence egyik csontjának, a $ubisnak az 
eredeti helyéről az ischium mellé, hátrafelé való átfordulása. Ezzel a jelleggel azután 
több, kisebb-nagyobb mértékben természetesnek látszó csoport foglalható össze. 
Ezek közül az egyik, a már a Sauwrischia-csoport Coelurosaurusain megismert biped 
testfelépítést mutatja, csakhogy ezek nem ragadozók, hanem a jelek szerint mind 
növényevők. A többi — 2—3 — csoport: a Sfegosaurusok, a Ceratopsia és esetleg 
külön csoportként vagy a Slegosawruwsokhoz kapcsolva az Ankylosawria csoport. 
Valamennyit a négy lábon járás és a nehéz csontpáncélzat jellemzi. 

Az Ornithopoda alrend tagjai jura és még inkább kréta időszaki kenguruszerű 
alakú, tehát két lábon járó, megrövidült végtagú és nyakú, általában viszonylag nagy 
fejű, növényevő fogazatú alakok. Páncélzatnak nyomát sem találjuk rajtuk. 

. Az Ornithopodák sok fajt magában foglaló, változatos Dinosaurus-ág. Beszédes 
bizonyítékai ennek a könnyűlábú, erősen viszafejlődött elülső testű Hyjsilobhodon,; 

az éppen ellenkezőleg specializált, nehézkesebb felépítésű, csak félig-meddig két lábon 
járó, rövid vaskos papagájfejszerű koponyájú, alsó krétakori Psittacosaurus; a roham- 
sisak-szerű, egységes védőpáncéllá átalakult koponyatetővel jellemzett Stegoceras, 
vagy a megint csak igen változatos specializált növényevők, elöl fogatlan, hátnl pár- 
huzamosan több sor fogat viselő, nagy testű Dinosaurusok. Az utóbbiak közül külön 
is ki kell emelnünk a még kezdetlegesebb specializációjú felső jurakori Canyotosaurust ; 
a magasan specializált alakok tömegéből pedig egyik legjobban ismert Dinosaurus- 
típust, a belgiumi felső krétából r7 teljes csontvázzal előkerült Iguanodon-t; a 
kacsacsőrszerű állkapcsú Kritosaurust, a kazuárszerű csonttarajt viselő Corytho- 
saurust; vagy végül az orrnyílásoktól kiindulva az egész koponyatetőn végighúzódó, 


36. A felső krétakori Triceratops dinoszaurusz rekonstrukciója 


sőt azon a teljes fejhosszt meghaladó hosszúságban enyhe ívben túlnyúló, titokzatos 
szerepű, végig üreges csontos fejdíszű Parasawrolobhust; és a mumifikálva fennmaradt 
lelete révén világhírre szert tett Trachodont. 

Zárt egységet alkotnak a madármedencéjű Dinosaurusok közt a Ceratopsia 
alrend képviselői. Eredetüket szintén nem ismerjük. Túl hirtelen jelennek meg a felső 
krétában, hogy annak végével el is tűnjenek. A specializációban elmaradottabb alak- 
jaikból tudunk csak eredeti rokonsági kapcsolataikra következtetni. Eszerint rövid- 
nyakú, nagyfejű, kevéssé redukált mellső végtagú formákból fejlődtek ki ezek a nehéz 
alkatú, a hátsókhoz hasonlóan erős mellső végtagú állatok, amelyek legfeltűnőbb jelle- 
gei azonban fejükön alakultak ki. Koponyájuk papagájcsőrszerű, fogatlan elülső ré- 
szét 1 2—3 hegyes szarv védte; ugyancsak szarvpár meredt a homlokról, a szem- 
üregek fölött fölfelé vagy fölfelé-előre. Ezenkívül a koponya egész hátulsó pereme 
gallérszerűen hátranyúló, hatalmas csonttarajban folytatódott, amelyen egyeseken 
még hatalmas peremtövisek is ülnek. A szarvakkal harcoló állatokat a hatalmas tarkó- 
taraj pajzsként védte az ellenféllel szemben. Az erős orrszarvú nagyságú állatok meg- 
jelenésükben — és valószínűleg életmódjukban is — emlékeztetnek az orrszarvúakra . 

A mongóliai Protoceratops nemzetség kívételével teljesen Amerikára szorítkozó al- 
rend legismertebb nemzetségei a Triceratops (36. ábra) , a Pentaceratops, a Monocloni- 
us, a Styracosaurus, és az ezektől kissé eltérő Pachyrhinosaurus. 

A gyorsasággal védekező, egyébként védtelen Ornithopodák, a szarvakkal támadó 
és tarkópajzzsal védekező Ceratopsiák mellett a harmadik csoport a SZegosaurusok 
vagy Tyreophorák, feltűnően apró és rendszerint megnyúlt koponyájú, négylábú, 
csontlapokkal, csonttarajokkal-csonttüskékkel védett nehézkes állatok alkotják. 
Legismertebb és egyben legjellemzőbb képviselőjük is az észak-amerikai felső jurabeli 
Sztegosaurus. A hátán végighúzódó, hatalmas csontlapokból álló, kettős csonttaraja és 
:hhez a test oldalain csatlakozó tüskék rendszere, hosszú tüskékkel fegyverzett farka 
— igen bizarr külsőt kölcsönöztek ennek a különben valószínűleg nagyon jámbor 
állatnak. 

Megemlítjük még a Scolosaurus nemzetséget is. Alacsony, széles testű, páncélos, 
négy lábon mozgó őskori tank ez, melyet Nopcsa Ferenc Írt le és nevezett el. Tudo- 
mányos nevének magyar fordítása: tetű-szaurusz. 

Végigtekintve a Dinosaurusok formagazdag csoportján, megismerve óriásait, 
önkéntelenül felvetődik bennünk a gondolat: miért haltak ki ezek az élővilág legna- 
gyobb hatalmasságai szinte egy csapásra a kréta végén? 

Több magyarázat van kihalásukra, de maradéktalanul egyik sem fogadható el. 
Sokkal védtelenebb kortársaiknak hatalmas tömege maradt fenn, míg ők kivesztek. 
Pusztulásukra nem tudunk kielégítő választ adni. 

Két tényt azonban mindenképpen le kell szögeznünk. 

I. A kréta végénél általában a túlspecializált csoportok pusztultak ki, míg a kez- 
detleges fokon levők vagy csak igen lassú fejlődést mutatók túlélték ezt a kihalási 
időszakot, vagy legalábbis ilyenek maradtak fenn. 

2. Az a tény, hogy pl. a Dinosauruwsokkal és más túlspecializált szárazföldi 
szauruszokkal együtt a kréta végén pusztultak kia tengeri szauruszok (Ichihyo- 
saurusok stb.) is, sőt a gerinctelenek világában az addig uralkodó Armimonitesek is 
mind egy szálig eltűntek a világtengerekből, azt mutatja : szó sem lehet arról, hogy a 
Dinosaurusok esetleg táplálékhiány vagy más helyi ok miatt vesztek volna ki. 

Kétségtelen tény tehát, hogy a kréta végén a világtengerektől a szárazföldek 
belsejéig mindenütt kivesztek a Föld középkora folyamán legnagyobb fejlettségüket, 
virágkorukat megért állatcsoportok. A mellettük mellékes szerepet játszott alakkörök 
pedig — primitívebb szervezettségükkel átvészelve a kréta végi , nagy halál"-t — 
átjutottak az újkorba, esetleges virágkoruk és lehanyatlásuk korába. 

Azt, hogy mindmáig ez az egyetlen megfogható tény a kihalás nagy kérdésében, 
a két-halántéknyílásúak utolsó rendje, a krokodilusok is beszédesen tanúsítják. Leg- 
ősibb képviselőik a triász felső részében bukkannak fel. Kezdetben alig különböztet- 
hetők meg a Dinosaurusok két rendjével és a hidasgyíkokkal, gyíkokkal, kígyókkal 
közös őseiktől, az ősi szabású Thecodontia rend alakjaitól. Nagyjából gyik formájú 
állatok, testüket, vagy legalábbis hátukat csontlemezekből álló páncél takarja. Orr- 
nyílásaik fokozatosan közelednek, egyeseken már érintkeznek is egymással, szájpad- 
lásuk pedig elöl kezd duplázódni, ami a belső orrnyilást fokozatosan hátrafelé tolja. 
Ezek jellemzik még a felső triászkori Protosuchust vagy jurakori rokonait. A jura ele- 
jétől ismert fejlettebb alakjaikon már előretorlódott egyetlen kerek nyílásban egye- 
sült orrjáratot, a szemek magasságáig vagy még hátrább tolódott belső orrnyilásokat 
és ugyanekkorra. kialakult másodlagos csontos szájpadlást találunk. Ehhez a fejlődési 
fokhoz számos jura-krétakori és egyetlen eocénkori nemzetséget ( Sebecus — Dél-Ame- 
rikából) sorolunk, mint pl. az egészen rövidfejű Notosuchus és Libycosuchus, az igen 
megnyúlt, keskeny arcorrú Pholidosaurus és Teleorhinus, az európai krétában szé- 
lesen elterjedt Goniopholis, szintén erősen megnyúlt arcú, tengeri életmódhoz alkal- 
mazkodott Teleosaurtts, Metriorhynchus, Geosaurus. 

Az alsó krétától kezdve pedig itt vannak a koponya hátsó részébe visszahúzó- 

dott belső orrnyílású , modern" formák. Ezek közé tartoznak a meleg égöveken 
ma is élő krokodilusok, gaviálok, kaimánok, s a harmadkor folyamán Európában is 
élt krokodilus-félék, elsősorban a Tomistoma és Crocodilús nemzetségek tagjai. Magyar- 
országról is gyakran kerültek elő maradványai, legutolsó előfordulásuk nálunk a plio- 
cén közepére esik, tehát vagy 5—6 millió évvel ezelőttre. 

A Dinosaurusok kihalása kapcsán mondottakra jó ellenpélda a krokodilusok 
esete. rIo0o millió év alatt alig változtak, míg elérték a kréta elején legmagasabb fejlő- 
dési típusukat. Azóta meg fejlődésük éppenséggel megállt. Mégis ma is élnek — ha nem 
is oly változatosságban, mint pl. a kréta folyamán. 8 nemzetségbe osztott 2I fajuk 
azonban amellett tanúskodik, hogy ez a fejlődésének immár másfélszáz millió éve 
alatt alig , modernizálódott" csoport biológiailag nincs kihalásra ítélve. Ugyan- 
ekkor azonban a velük egyszerre indult, de , gyorsvonat sebességével" fejlődött 
Dinosaurusoknak már vagy 70 millió éve hírmondója sincs a Földön. 


A levegő birtokba vétele 


A jura legalján alakulnak ki könnyű csontozatú, galamb nagyságú, majd 
nagyobb, két-halánték-nyílásos hüllők, amelyeket mindenekelőtt az jellemez, hogy 
mellső végtagjaik negyedik ujjperce — a hozzá tartozó kézközépcsonttal együtt — 
óriásra megnőtt és megerősödött. Ezt a hatalmasra nyúlt és vastagodott ujjat azután 
(a lenyomatok tanúsága szerint) bőrlebeny, ún. repülőhártya köti össze a testoldallal 
és a hátsó lábak combrészével. Tehát kétségtelen volt, hogy ezek a mai denevérexrhez 
hasonlóan végtagjaik közt kifeszített bőrhártya segítségével repültek. 

Úgynevezett repülőhalakat, hatalmas mellúszóikkal a vízből kiugorva kisebb- 
nagyobb távolságra siklórepüléssel eljutó alakokat már a mezozoikum eleje óta isme- 
rünk. De igazi, szárnnyal repülő állatról a rovarok kivételével — a Ptierosauwrusok jura 
eleji felbukkanásáig — nincs tudomásunk. Gyakorlatilag velük indul el a gerincesek 
térhódítása a levegőben. Ők uralják azt — a kréta végén bekövetkezett hirtelen eltű- 
nésükig. A földtörténeti újkorban már más az úr a levegőben. 

A Pterosaurusok, repülőgyíkok két irányban specializálódtak. Egyik águk, a 
jura legelején megjelenő Rhampbhorhynchoidea legfeltűnőbb jellemvonása a hosszú 
farok, amelynek végén széles bőrlebeny volt, nyilván a repülés közbeni kormány- 
zásra. A másik ág, a jura felső része óta ismert Ptferodactyloidea alrend tagjait a teljesen 
visszafejlődött farok, a fogazat különböző mértékű fejlődése vagy teljes hiánya 
jellemzi. 

A Rhampbhorhynchoidea köréből elsősorban az alrend névadóját, a kis Rhampbho- 
rhynchust említjük, mellette a Dimorbhodon, vagy a Dorygnaihus jelentős még. A jura 
végére nyomuk vész, hogy átadják a terepet a másik fejlődési vonalnak. á 

E vonal! tagjai, a Pterodactyloidea alrend képviselői közül a megnyúlt, hegyes 
arcorrú jurakori kis Ptierodactylust említjük, valamint az amerikai krétakori repülő- 
szauruszok két óriási képviselőjét, a 6—7 m-es kiterjesztett szárnytávolságával 
minden idők legnagyobb repülő állatát, a Pteranodont, és a nem sokkal kisebb Nycto- 
saurust. Az előbbi árszerűen hegyes, fogatlan csőrén kívül a méretre és erősségre 
egyaránt hatalmas, a fej, szemek előtti részével egyensúlyt tartó, s hátrafelé, a 
koponya folytatásában kinyúló csontsisakkal tűnik ki. A kréta végével ezek is 
nyomtalanul kipusztultak. 

A Pterosaurusok különleges formái és életmódja méltán váltott ki fokozott 
érdeklődést a kutatók táborában. Néhány szerencsés lelet is segítségükre volt. Így ez 

állatok életének sok érdekes titkát sikerült megfejteni. Itt nem térünk ki a Ptfero- 
saurusok repülésének mechanikájával igen beható részletességgel foglalkozó kötetnyi 
irodalom eredményeire, inkább csak azt emeljük ki, hogy repülőhártyájuk igen 
pontos rekonstrukciója mellett sikerült ezen a szőrzet nyomait is felfedezni. Igen 
fontos adat ez, mert hőszabályozás, így tehát a , melegvérűség , pontosabban 
az állandósított testhőmérséklet lehetőségét jelentik az állat számára, amit csak a 
legmagasabb fejlettségi fokon álló állatok, a madarak és az emlősök érnek el a 
mai állatvilágban. 

A Pterosatrusok kihalásáról, kréta végi hirtelen eltűnésükről semmivel sem 
tudunk többet, mint a többi szauruszéról. Eltűnésükkel még értetlenebbül állunk 
szemben, mint a legtöbb dinoszauruszéval. 

És míg a denevérröptű Pterosaurusok kihalásán töprengünk, újabb problémaként 
bukkannak fel nem is túlságosan távoli rokonaik, a velük kb. egyidőben indult 
és specializálódott, a kréta végével azonban a kipusztulásra való hajlam nyomait 
sem mutató, a harmadkoron keresztül mindmáig a halakkal együtt virágkorukat 
élő madarak. 

A madarak a klasszikus rendszerben a halak, a kétéltűek, a hüllők és az emlősök 
mellett a gerincesek egyik osztályát képviselik. A rendszer fejlődéstörténeti re- 
formjának élharcosai számára azonban csak a két-halántéknyílásúak egyik rend- 
jét alkotják, akárcsak a Dinosaurwsok valamelyik rendje, vagy az előbb tárgyalt 
Pterosaurusok. És ha a madarak egyes , alosztályai", rendjei közti különbségeket 
hasonlítjuk össze a madarak rokonságának többi rendszertani egységével, mint pl. a 
Sanurischia, Ornithischia, Pterosauria, Crocodilia stb., rendekkel akkor el kell ismer- 
nünk, hogy vagy ezeket kell — mégpedig valamennyit — osztály rangjára emelni 
a rendszerben, vagy a madaraknak — helyesebben specialistáiknak — kell meg- 
elégedniük egyszerűen egy Diajsida rend rangjával az állatvilág fejlődéstörténeti 
rendszerében. 

A madarak eredetét kutatók közt a századforduló óta szenvedélyes viták folytak. 
A szakkörök két évtizeden keresztül valsósággal lázban égtek, mikor Beebe, Nopcsa, 
Abel vagy Heilmann egy-egy újabb vitacikke, könyve vetett fel új szempontokat, 
hozott új érveket. ; 

Miről vitatkoztak? 

Arról, hogy a fáról fára ugráló, erdőlakó életmód mellett szerezte-e meg a madár 
a szárnyait, illetőleg a repülőképességét, amint azt Beebe, Abel, Heilmann vitatták, 
vagy éppen ellenkezőleg: mint rohanó, sztyepplakó alakok tértek át kétlábon futásu- 
kat ugrásokkal megszakító, a mellső végtag csapkodásával az ugrások távolságát 
folyton hosszabbító, végül repüléssé fejlesztő mozgással repülésre (Nopcsa). 

Kinek lehet igaza? Nem tudjuk. 

Három dolgot azonban nem szabad elfelejtenünk. 

r. A fáról fára való ugrálás azonos fejlettségű, teljes funkcióbanlevő mellső- 
hátsó végtagokat kíván. Ez pedig, tudjuk, mindig ejtőernyő-ugrást eredményez. 
Ennek a mókus terpesztett végtagú ugrásától a denevér repüléséig minden lépcsőjét 
ismerjük, s állíthatjuk, hogy ez sohasem vezethet a madárszárny kétlábon járást 
feltételező kialakulásához. 

2. A madár tollruhája, az ebbőla repülés számára adódó lehetőségekkel alapve- 
tően eltér a repülő hüllő vagy emlős csupasz vagy szőrruhás testének adottságaitól. 

3. A madarak járó-futó állatok. A fán ugrálva , repülők" pedig kezdetben két- 
lábú ugrással mozognak tovább, s később (mikor már jó repülők) hátsó végtagjaik 
már csak megkapaszkodásra alkalmasak, járásra azonban aligha (denevérek). 

Mindezek amellett szólnak, hogy bármennyire valószínűtlennek is látszik első 

pillanatra — az igazsághoz Nofcsa elgondolása áll közelebb. Már amennyiben abból 
indulunk ki, hogy a madarak őseinek futással vagy ugrálással kellett szorgalmasan 
u. trenírozniuk", hogy késő utódaik majd néhány millió év múlva jó repülők lehesse- 
nek! I 

Ahogy azonban ma látjuk a dolgokat, erre sohasem volt szüksége az állatnak. 
Sokkal inkább a fejlődésben kialakult egyik vagy másik jelleg adott lehetőséget 
egy bizonyos életmód gyakorlására. Ebben az esetben tehát a hozott adottság csak 
előnyt jelent az ezzel az adottsággal nem rendelkező állatokkal szemben, tehát a 
felülkerekedés lehetőségei nagyobbak; az ellenségekkel szembeni védekezésben 
ügyesebb, a táplálékszerzésben eredményesebb ez az állat. Fennmaradása és elsza- 
porodása jobban biztosítva van, mint e képességekkel nem rendelkező társaié. 
A fejlődésnek ez az iránya tehát számszerűen is felülkerekedik az utódokban, ésa 
kései utódokban felfokozódik, még eredményesebbé válik. Természetesen még ilyen 
körülmények közt is igen kicsi az új adottságok száma, amelyek (statisztikusan 
szelektálódva) új fejlődés alapjaivá válnak. 

Mármost visszatérve a madarak őseire, abból kell kiindulnunk, hogy nem azonos 
funkciójú mellső-hátsó végtagok mellett, fogazatukból következtetve inkább ragado- 
zó, két-halánték-nyílású, kistermetű , hüllők"; testfedő pikkelyeik előbb zsindelysze- 
rűen fedik egymást. Később ezek a pikkelyek tovább hosszabbodva —szabad végükön 
felszabdalódnak, mígnem közös tőben összefutó kis pamacsokká vagy közös tengely- 
ről leágazó, oldalágakkal bonyolított képződményekké, kezdetleges tollakká válnak. 
Megint csak Nojcsa sztyepp-futója áll közelebb ehhez a lehetőséghez. Miután pedig 
az élesebb testperemeken mindig erősebbek a pikkelyek, nyílvánvaló, hogy az ezekből 
alakult , ős-tollak" is itt a legfejlettebbek. Ez azonban a testfelület nagyobbodását 
jelenti. Ha az állat a légellenállást igyekszik továbbmozgatására felhasználni (Nopcsa 
szerint ; mellső végtaggal való csapkodás), akkor ez az adottság rendelkezésre áll. 

Az első kezdettől az albatrosz-repülésig azonban még hosszú az út — alkalmaz- 
kodásban is,. időben is. 

De hogyan állunk a legősibb madárleletekkel — kérdezheti joggal az olvasó, 
megunva hosszadalmas elméleti fejtegetéseinket. 

Nos, van egy szerencsés leletünk, amelyről azonban kiderült, hogy nem is olyan 
nagy szerencse a megtalálása. 

Még a múlt század hatvánas éveiben került napvilágra a bajorországi Solnhofen 
jurakori írópaláiból egy, majd később még egy ősmadácr-lelet, a csontváz legnagyobb 
része. Ez fél évszázadra talán a leghíresebb őslénytani lelet dicsőségében sütkére- 
zett, mint a fejlődéstörténet legragyogóbb bizonyítéka : a küllőmadár! 

Az újabb, korszerű vizsgálatok sokat lekoptattak az Archaeopteryx lithographica 
néven leírt lelet dicsfényéből. Jelentősége, mint legősibb madárleleté (amely az 
ősmadarak egy kihalt, korai oldalágát képviseli), számos ősi jelleg mellett a madárrá 
válás igen előrehaladott fokát mutatja. Nem egy tulajdonságában azonban rengeteg 
ún. hüllő-jelleget is megtartott. Így pl. , ősi" jellegei csak bizonyos kritikával fogad- 
hatók el, éppúgy, mint madárjellegei sem biztosan képviselik a madárrá válás akkori 
leghaladottabb fokát. 

De milyen is ez az Archaeopteryx? 

Röviden azzal válaszolhatunk, hogy galambnagyságú madár; farka hosszú, 
sok csigolyából áll. Koponyáján feltűnik a csőrrész elkülönülésének hiányából adódó 
hüllőszerű külső is. Itt magyarázatképpen hozzátesszük, hogy a mai madarak farká- 
nak hosszát csupán a tollazat befolyásolja ; csontvázukban a farokcsigolyák helyett 
valamennyi, az Archaecopteryznél fejlettebb madárnak rövid, ékszerű csont-csonkja 
van — a csigolyák összenövéséből keletkezett öygostyl. 

Az a nem madárszerű jelleg, amely az Archaeofteryxen még látható, mind az 
ősi fejlettség bizonyítéka. Ilyenek : a 3 4—5. lábközépcsont különállása; nem olvadt 
még egybe a mai madárcsüddé. Ugyanígy a szárnyban a 3—4. kézközépcsont is 
különáll még egymástól. A mellcsont még nemcsak a madarakon közismert , taraját"" 
nem viseli, hanem még széles lemezzé sem alakult. Mindezek ősi jellegek, amelyek 
azonban már előrevetítik a későbbi madárcsontváz jellegzetes kialakulásának útját. 

Ami azonban ezeken felül lényeges, mégpedig a madárrá válás vonalán, az a 
két leleten lenyomatban remekül látható szárny- és farktollazat fejlettsége. (37. ábra) 
Sőta szárny evezőtollainak elhelyezkedése, fejlettsége semmiben sem marad el egy 
mai gyengébb röptű madáré mögött. 
És ez mutatja, akárcsak az alsó triász- 
kori Protobatrachus esetében, hogy a lé- 
nyeges új jellegek szinte teljesen mai 
fejlettségűek, csak a kísérő részletek 
tekintetében van még szükség hosszú 
fejlődésre. 

Mindezek a jellegek azt mutatják, 
hogy az Archacopteryx már a valódi ma- 
darak egy oldalága, melyen bizonyos 
hüllő-jellegek (pl. a hosszú farok) fenn- 
maradtak, miközben a madárrá válás 
egyes részletei még elég kezdeti fokon 
állanak. 37. Az evezőtollak elhelyezkedése az Archaeo- 

Talán nem is tartanánk az Archae- pteryx szárnyán 
opteryxet a madárrá válás vonalán kissé 
elmaradottnak, ha nem állna módunkban ezt a felső jurakori típust a kréta felső részé- 
ből előkerült viszonylagos gazdag madáranyaggal ellenőrizni. Ezen az anyagon láthat- 
juk, hogy bizony a felső krétában a madárfauna már teljesen , modern". Ezalatt azt 
értjük, hogy a kréta végéig kihalt két fogascsőrű madár rend kivételével — gyakor- 
latilag a mai madárrendek, sőt bizonyos mértékig a mai családok képviselői népesítik 
be az akkori szárazföldeket. A madárfauna fejlődése tehát fő vonásaiban a kréta 
végéig lezárult, s azóta már csak a fő típusokon belül bontakoztak ki még új részlet- 
jellegek. 

Itt megint önként kínálkozik az összehasonlítás a madarakkal közeli rokonságban 
álló Pterosaurusokkal: nagyjából párhuzamosan, egymás mellett, más úton ugyan- 
azt a fejlődési , tervet" megoldva fejezték be kibontakozásukat a kréta végére. 
De míg az egyik ág (a Ptferosaurusok) ezzel maradéktalanul ki is pusztult, addig 
a másik ág, (a madarak) átjutva ezen a határon, meglevő fő típusai hihetetlen 
méretű felvirágzását érte meg, és így jutott el napjainkba. 

Ugyanannak a fejlődésnek a végén az egyik nyomtalanul eltűnik, a másik 
pedig robbanásszerű virágzásba csap át! 

Hüllőszerű farka és egyéb, a mai madarakétól távol álló tulajdonságai alapján 
az Archaeopteryxet az összes többi madárral Archaeornithes néven állítják szembe, 
emezeket MNeornithes név alatt foglalva össze. 

A tulajdonképpeni madarak vagy I2000 (legújabb kritikai becslés szerint 
8600) fajt számláló formagazdagságát a rendszertan ma még nem képes egységes 
elvek szerint osztályozni. Mint mindenütt, itt is sokáig viaskodott egymással a régi, 
alaktani-ökológiai rendszer az új, fejlődéstörténeti adatokra alapított rendszerezéssel. 
Ez a harc a madártanban sokkal tovább tartott, mint a rendszertan sok más területén. 
Bonyolította a kérdést, hogy a fejlődéstörténeti rendszer hívei érvelésükben inkább 

csak anatómiai adatokra támaszkodtak, mint tényleges fejlődéstörténeti tényekre. 
Ennek oka igen egyszerű. Miután a felső krétabeli madártípusok már teljesen mai 
jellegűek, hiányoznak az Archaeofteryx-típus és a mai csoportok kialakulása közti 
generalizáltabb alakkörök, amelyek az egyes természetes csoportok valódi rokonsági 
kapcsolatait felfednék. 

Ilyen körülmények között helyesebbnek tartjuk, ha nem erőltetjük túlzottan a 
nagyobb, összefoglaló kategóriák rögzítését, hanem inkább megelégszünk a kisebb, 
még áttekinthető összefüggésű, láthatólag természetes csoportok rögzítésével. 
Ennek értelmében a madarakat ma általában 30—35 , rendre" osztják fel, de az 
ezeken belül elválasztott 4. —50 alrend egy részét egyes rendszerezők még rend-rangban 
tartják számon. 

Éppen az ismert madarak — kihaltak és élők — fejlődéstörténeti haladottsága 
miatt nem volna sok értelme, hogy ennek a bonyolult rendszertani szövevénynek a 
részleteibe akár csak nagyjából is betekintsünk. Ehelyett inkább a vakvágányként 
kihalt néhány , rend"-re térünk ki röviden, kiegészítve néhány adattal a legfontosabb 
csoportok múltbeli előfordulásáról. 

Mint már a fentiekben érintettük is, a madarak közt jóformán csak a fogas- 
madarak, a pingvinszerű, nagytermetű Hesperornis-félék, és a kis, jórészt galamb- 
méretű alakokat magában foglaló Ickthyornis-csoport tér el lényegesebben a mai 
madárvilág közismert típusaitól. Az előbbiek, a Hesperornithiformes rend kép- 
viselői. Ilyen a méteresnél nagyobb Hesferornis, vagy a Bajtornis, az Enaliornis — az 
észak-amerikai felső kréta-rétegekből, és a dél-amerikai Neogaecornis, amelyet Lam- 
brecht Kálmán írt le. Hosszúcsőrű, fog-vályuban elhelyezkedő éles, hegyes fogakat 
viselő, vöcsök-testalkatú, úszó ragadozók voltak, s partközeli vízben úszkálva halász- 
tak. 

Az Ichihyornithiformes , rend" ugyancsak észak-amerikai, felső krétakori madara- 
kat foglal magában. Galamb nagyságú vagy alig nagyobb, hosszúcsőrű, csaponülő 
fogakkal felfegyverzett állkapcsú kis ragadozók ezek, mint pl. az Ichthyornis vagy az 
Apatornis. 

Bizonytalan rokonsági kapcsolatai miatt önálló rendbe sorolják az első, felső 
krétakori, fogazat nélküli (tehát , modern") madarat, az észak-amerikai hattyú- 
nagyságú Caenagnathust. 

A Caenagnathiformes közelében helyezik el a rendszertanban a mai madarak közt 
legősibb szabásúnak tartott struccok kis csoportját. Régies szájpadlás-alkatuk 
és a mellcsonti taraj teljes hiánya alapján egyesek a madarak repülőképességének 
megszerzése előtti állapotot, vagy legalábbis igen ősi, futó-specializáció eredményét 
látják a Stíruthioniformes csonka , szárnyában", mellcsonti taraja teljes hiányában. 
Arra bizony aligha tudunk ebben a pillanatban megnyugtató választ adni, hogy mennyi 
az igazság ebben a feltvésben, hiszen a legrégibb ismert strucc-maradványok a pliocén 
alsó feléből származnak, tehát Io millió évesnél biztosan újabbak. Ezek a leletek 
már teljesen a mai struccok fejlettségi fokán álló alakokról tanúskodnak, sőt pl. a 
jégkorszak elején élt és hamarosan kihalt óriás struccok — melyek egy jelentős 
leletét a Fejér megyei Kisláng szolgáltatta — a mai Struthio nemzetség tagjainál 
magasabb fejlettséget értek el. Érdekes még, hogy a struccok mai hazájából, Afrikából 
csak a jégkorszak óta ismerjük őket. Pliocénkori őseik Kelet-Délkelet-Európa, 
Elő-Ázsia, Belső-Ázsia füves pusztáinak ún. Hipparion-faunáiból ismeretesek. 

A struccoknálsemmivel sem régebben ismerjük a dél-amerikai nanduk — struccok- 
ra emlékeztető külsejű, de jóval kisebb, a struccokkal semmi közelebbi rokonságban 
nem állott madarak — fejlődési ágát. Ezek csak a pliocén vége óta ismert, vissza- 
fejlődött szárnyú, mellcsonti taraj nélküli futómadarak. Mai élő alakjukon (Rhea) 

kívül a Protorhea és a Heterorhea nemeket említhetjük elsősorban Patagónia füves 
pusztáiról. 

Tulajdonképpen igen feltűnő, hogy Eurázsia-Afrika struccai, Dél-Amerika 
nandui, vagy — mint még látni fogjuk — Madagaszkár Aejyornisai mellett Ausztráliá- 
nak és Új-Zélandnak is megvannak a maga visszafejlődött szárnyú, mellcsonti 
taraj nélküli óriásmadarai. Ebből sokan messzemenő következtetéseket vontak le. 
Valamennyit egy közös, a madarak repülő képességének megszerzése előtt önállóso- 
dott fejlődési vonalába egyesítve — a Carinata névvel jelölt repülőképes madarakkal 
szemben —, Ratitae néven önálló , alosztály" tagjaiként tartották nyilván. Ma már 
mindinkább kialakul az a vélemény, hogy a helyi adottságok hasonlósága folytán 
valamennyi kontinensen, nagy szigeten kialakulhattak ilyen repülésre képtelen 
csoportok. 

Ausztrália és Új-Zéland életviszonyai, úgy látszik, kedvezőek voltak az ilyen 
, Ratita""-alakok kibontakozására. Három különálló , rend" képviselői élnek illetve 
éltek itt. 

Ezek egyike, a mai Caswartformes rend sisakos kazuárjait és emuit egyesíti 
magában. 

Keveset tudunk Ú-Zélandnak szinte a szemünk előtt élt és kihalt óriásmadarai- 
ról, a moákról, a Dinornithiformes , rend" rmadáróriásairól. Ezek nem egy esetben 
elérték, sőt meghaladták a 3-m-es testmagasságot. Zömök testalkatukat figyelembe 
véve megállapíthatjuk, hogy minden idők legnagyobb ismert maradai voltak. 

Új-Zéland moái kitűnően érezhették magukat ezen az óceáni kettős szigeten. 
Legalább öt nemzetséggel képviselt számos fajra szakadva népesítették be a sűrű, 
buja erdők koszorúzta hegyvidékektől körülvett magasfüvű réteket. A legnagyobb 
fajokat magában foglaló Dinornis nemzetségen kívül elég lesz a Palajteryzxz és az 
Anomalapteryx nemzetségek neveit említenünk. 

A kazuárokon és moákon kívül Új-Zélandot egy harmadik , szárnyatlan" 
madár , rend" is lakta és lakja ma is: a kivik ( Áfterygiformes) . Ezek alig tyúk magas- 
ságú madarak ; a legsűrűbb erdők lakói, ahol férgeket szedegetve barangolnak. Élő 
képviselőjükön, az Afteryxen kívül ősmaradványaikat nem ismerjük. Történetüket 
teljes homály fedi. 

Végül még egy nem repülő óriásmadár-csoportról kell itt említést tennünk. 
Ez a madagaszkári Aepyornithiformes rend, amely az új-zélandi moákhoz hasonlóan 
több nemzetségre hasadva, jó néhány fajjal népesítette be ezt a nagy szigetet Afrika 
szomszédságában. Legnagyobb példányaik az Áejyornis nemzetségből meghaladják a 
3 métert, tehát nem maradnak el a termetesebb moák mögött. Más nemzetségeik 
(pl. a Muellerornis) kisebbek. Madagaszkárról ezeket a madarakat a jégkorszakból 
— valószínűleg annak felső részéből — ismerjük, de kétségtelenül átnyúlik koruk a 
jelenkor legutóbbi évezredeibe is. Ennek alapján történeti kialakulásuk semmivel 
sem volna tisztázottabb, ha nem ismernénk Észak-Afrika, pontosabban az egyip- 
tomi Fayum felső oligocén-rétegeinek két madár nemzetségét, a Síromeriát és az 
Eremopezust, amelyek — a magyar Lambrecht Kálmán, a kihalt madarak világ- 
viszonylatban legkiválóbb szaktekintélyének kutatásai eredményeképpen — az 
dÁAepyornis-félék korai elődeinek tekinthetők. Ez egyben azt is valószínűsíti, hogy az 
ÁAepyornithiformesek kontinentális-afrikai eredetűek, talán az óvilági struccokkal 
is távoli rokonságban állnak és jóval később, Madagaszkár 20—25 millió évvel 
ezelőtt bekövetkezett leszakadása után elszigetelve alakultak ki mai formájukig. 

Csak röviden említjük meg a Tinamiformeseket, amelyek külsőleg a tyúk-félékre 
emlékeztetnek, anatómiai jellegeikben azonban hol ezekhez, hol pedig a struccok 
hoz hasonlítanak, valamint számos, teljesen elszigetelt jellegük van. Ezt a dél- 

amerikai csoportot a pliocénben a Tinamisornison kívül néhány dél-amerikai alak 
képviseli. 

A madarak eddig tárgyalt csoportjait csupa több-kevesebb ősi jelleget magán 
viselő, kihalt vagy igen kis elterjedésű, kevés fajban megjelenő, kihalóban levő 
madártípus kéviseli. A madarak zömét a továbbiakban ismertetendő , rendek" 
képviselői adják. Ezekről említettük már bevezetőben, hogy a felső krétában, 
vagy az eocénben szinte mai formájukban jelentek meg, de legalábbis valamennyi 
nagyobb élő típus ekkor már megvolt. 

Így a búváralkatúakat (Gaviiformes) és a vöcsökalkatúakat (Colymbiformes) 
már az eocéntől, illetve az oligocéntől leletek kötik össze mai alakjaikkal. Ugyancsak 
eocén — bár közelebbről nem besorolható — ősi alakkal indul a viharmadarak 
( Procellariiformes) története. 

" Az oligocéntől kezdve elég gazdag bizonyító anyag áll rendelkezésünkre a madár- 
világ egyik legbizarrabb ága, a pingvinek (S$henisciformes) történetének tisztázására. 
Bár nemegy tulajdonságukban kezdetlegeseknek mondhatók, dea csüd megrövidülése 
és elszélesedése, a szárny csontjainak ellapulásai és ezzel kapcsolatban a szárny 
tökéletes uszonnyá való átalakulása stb. révén, talán a pingvinek a legszélsőségeseb- 
ben specializálódott madarak. Szinte el sem hinnénk a farok mellé szorított hátsó 
végtagokkal, kiterjesztett úszószárnyakkal a víz alatt villámgyorsan tovasuhanó, 
fókaszerű állatokról, hogy madarak, ha a szárazra kibukdácsolva csőrük, tollazatuk 
külsőleg is el nem árulná , kilétüket". 

Akárcsak mai elterjedésükben, a pingvinek a múltban is a déli földrészek lakói 
voltak. Leleteik nagyobbik része az oligocéntől kezdve Dél-Amerikából került elő 
(Palacospheniscus, Paraptenodytes, Cladornisés mások), de jutott a Seymour-szigetekre 
(a miocéni Eosbheniscus, Anthropornis és más nemzetségek), Új-Zélandra (ugyan- 
csak miocén Pachydyptes, Palaeceudyfbtes), vagy Ausztráliára (Palaeeudyfbtes) is. 

A felső krétáig nyomozhatók a gödényalkatúak (Pelecaniformes) legősibb elődei, 
hogy az eocéntől kezdve mind bővebb leletanyaggal járuljanak hozzá a gödények, 
kárókatonák, Íregattmadarak, valamint az eocénben élt rokon fogasmadár-csoport, 
az Odontopterygiformes történetéhez. 

Valószínűleg a gödények szűkebb körébe sorolható az erdélyi, felső kréta rétegek- 
ből származó Elopteryx nopcsai néven leírt madárlelet, vagy a kolozsvári oligocéni 
Eostega lebedinskyi (ez utóbbit Lambrecht Kálmán ismertette). Egy kígyónyakú 
madár ( Anhinga) maradványait írta le ugyanő a tatarosi aszfalttelep alsó pliocén 
eredetű homokjából, vagy egy másiknak gyomortartalommal együtt megmaradt 
teljes leletét Protoplotus beauforti néven Szumátra (mai nevén Szumatera) ismeretlen 
korú rétegeiből. A fogasmadarak köréből pedig ugyancsak Lambrecht révén ismertük 
meg a Dél-Amerikából származó Pseudodontornist, melynek állkapcsaiban valódi 
fogak teljesen fogszerű, erős csontnyúlványok vannak. 

A gólyaalkatúak sorában (Cicontiformes) a gémek éppúgy, mint a gólyák, illetve 
a flamingók már az eocénben, sőt az utóbbiak a krétában kialakulnak és elég gazdag 
lelet-anyaggal szerepelnek az egész harmadkoron keresztül. Csak az afrikai , papucs- 
csőrű gólya" ( Balaenicebs) kialakulásáról nem tudunk még — kihalt képviselőinek 
ismerete híján — semmit. : 

A gólyaalkatúak történetének — és a madarak történetének is — egyik legszebb 
része a flamingók történeti fejlődése. Lépésről lépésre követhetjük nyomon a lábak, 
pontosabban a csüd meghosszabbodását, és a mai Ílamingókra oly jellemző, kerekített 
derékszög alatt lekonyuló csőr fokozatos lehajlását. A miocénbeli Palaelodus még 
egyenes csőrű fajaitól a mai Phoenicopterus nemzetség jellegzetes flamingócsőrű fajáig 
bizony Io—I5 millió év telt el. 

A madarak egyik jelentős csoportja a lúdalkatúak (Anseriformes). Történetük 
szintén a kréta felső részéig követhető Lambrecht Franciaországból leírt Gallornis- 
lelete segítségével. Az eocéntől pedig egész sereg, leletekkel jól alátámasztott kacsa, 
lúd és hattyú nemzetség sorakozik ehhez a csoporthoz. 

A lúdalkatúakkal kétségtelen származási összefüggésben állnak — anatómiai 
felépítésük alapján — a sólyomalkatúak ( Falconiformes). Az utóbbiakat általában 
két nagy csoportba osztjuk fel. Az egyikben az amerikai keselyűk (kondor formák 
Cathartae), a másikban az óvilági sólyomalkatúak (Falcones) foglalnak helyet. 
Érdekes, hogy a kondor formájúak a harmadkor elején, az eocénben még Európában 
is élnek (Eocathartes), csak később válnak kizárólagos észak- illetve dél-amerikai 
állatokká (Palacogyps, Breagypjs). Mai jól ismert képviselőik, a kondorkeselyűk 
(Sarcorhambhus) a pliocén óta élnek Észak-Amerikában. 

A sólyomformájúak ( Falcones) , a keselyük, a sasok, a héják-kányák, és sólymok 
az eocénben jelennek meg biztosan, főleg európai leletekkel. Későbbi történetükhöz 
nagyszámú adat áll rendelkezésre a Föld minden kontinenséről, jeléül annak, hogy 
már igen korán elterjedtek valamennyi lakható szárazföldön. A sok nemzetségnév 
közül itt csak kettőt ragadunk ki: a felső krétakori Lithornisét, és az európai oligocén- 
ben-miocénben széltében elterjed ÁAgwilavust. 

Általánosan ismert csoport a tyúkalkatúak (Galliformes) , rendje". A tulajdon- 
képpeni Galli zárt fejlődéstörténeti csoporton kívül ide sorolják a hoacinok, karmos- 
tyúkok (Otpisthocomit) egyetlen fajt képviselő kis csoportját is. 

A hoacin a madarak fán mászó ősének vitatói számára elméletük egyik fő bizonyí- 
téka. Fiataljainak szárnyán ugyanis még megvan a jurabeli Archacojteryxen is meg- 
figyelhető, külön mozgatható, karommal felfegyverzett 2 nem redukált ujj. Ezekkel 
kapaszkodva mászkálnak a kis madarak a fák ágai között. Bármennyire is fontos 
volna tudnunk, miért nem redukálódtak a hoacinok mellső végtagjainak ujjai, — lele- 
tek hiányában semmit sem tudunk erről. 

A valódi tyúkidomúak (Galli) — fácánok, tyúkok, fajdok, pulykák és számos 
rokonuk — szintén az eocén óta ismertek. Főleg a fácánok-fajdok történetének ősma- 
radvány-dokumentációja gazdag, bár a pulykák történetét is vissza tudják vezetni 
az oligocénig. A fajdok közül az eocénből a Palaeophasianus, a miocénből a Palaeo- 
alectoris, és a ma is élő (a jégkorszak hideg időszakaiban nálunkis tömegesen előfordult) 
hófajd (Lagopbus) nemzetségeket soroljuk fel, míg a fácánok-tyúkokból elég lesz az 
eocénkori Paraortyx és Palaeortyx, az oligocéni Archaeobhasianus, a miocénbeli 
Taoperdix, a magyarországi pliocén végi lelet alapján leírt Pliogallus, vagy a ma általá- 
ban meleg égövi, a pliocén-pleisztocén határán nálunk is élt Francolinus nemzetséget 
kiemelni. 

A darualkatúak (Gruiformes) nem egységes csoportjából a valódi daruformák 
(Grus) számos eocén alakkal indulva (Ceranoides, Eogrus, Geranojpsis stb.) jutnak el 
a Palaeogrus oligocén-miocén, és Pliogrus pliocén-alakokon és másokon keresztül 
a mai darvakhoz. Semmivel sem ritkábbak a szintén eocénig visszavezethető guvat- 
formák (Ralli) . Innen elég lesz az Eocrex, Ouercyrallus, a Rallicrex eocén-oligocénkori 
nemzetségek nevének említése. . 

A darualkatúak több kisebb jelentőségű mellékágának mellőzésével itt csak 
az oligocénig visszanyúló túzokokat (Otides) és a Dél-Amerikában kialakult, az 
oligocén óta ismert, a Phororhacos nemben és rokonaiban kibontakozott, hatalmas 
méretű ragadozó madarakat magában foglaló csökevényes szárnyú csoportot említ- 
jük. A Phororhacos nemzetség fajainak keselyűcsőrrel fegyverzett koponyája egymaga 
elérte a 65 cm hosszúságot. Az állat magassága a 2 m-t is meghaladta. 

Itt kell egy másik, az előbbiekkel nem rokon óriásmadár-csoportot említenem, 

a Diatrymiformeseket. Fő képviselői, a Diatryma, a. Gastornis és mások — nem marad- 
nak el méretekre a Phororhacosok mögött. Európa és Észak-Amerika eocén-alakjai 
a korszak végével hirtelen eltűntek. 

Gazdag, de ősmaradványaiban nehezen kibogozható , rend" a lilealakúaké 
( Chadradriiformes). Ennek oka, hogy egy-két ide sorolható régi alak mellett (pl. 
Presbyornis az észak-amerikai eocénből) inkább jégkorszaki előfordulásaik alapján 
ismerjük őket. Ugyanez áll az alkákra (AÁlcae), melyek közül az óriásalka a múlt 
század második felében halt ki. Egyedül a sirályok (Lari) maradványait ismerjük 
nagyobb számban az eocén óta (Limosavis, 
Halcyornis, Rupelornis). 

A galambok (Columbae) és közéjük 
sorolt talpastyúkok (Pterocletes) történetét 
megint csak igen hiányosan ismerjük. 
Ritka miocéni előfordulásuktól (Gerandta) 
eltekintve — történetüket gyakorlatilag 
csak a jégkorszak felső része óta ismerjük. 

A galambokhoz tartozik a XVIII. 
században kiirtott , dodo" is (38. ábra). 
j Ugyanezt mondhatjuk a papagályok 
(Psittaciformes) kihalt képviselőiről. Egy- 
két miocénbeli alak, köztük az európai 4A7- 
chaeopsíttacus tanúskodik csak korábbi, a 
mai mérsékelt övre is átnyúló elterjedé- 
sükről. 

Végül hasonló a helyzet a kakukkal- 
katúak (Cuculiformes) esetében. Európai 

j oligocén és miocén időszaki képviselőik 
38. A XVIII. században kipusztítottdodo — (Dynamopterus, Necrornis) mellett inkább 
óriásgalamb (Didus) rekonstrukciója csak , modern" alakjaikat ismerjük. 
Jobban ismerjük viszont a bagolyal- 
katúak (Strigiformes) múltját. Az eocéni Protosírixztől kezdve elég gyakoriak ma- 
radványaik a harmadkori lelet-anyagokban. 

A madárrendszertan féltucatnyi , rendje" közül, melyek közé a kecskefejőket, a 
jégmadarakat, a lappantyúkat, a szalakótákat, a harkályokat soroljuk, gyakorlatilag 
bizony csak a harkályféléket ismerjük ősmaradványokból is. Bizonytalan eocénkori 
alakjaik (Cryptiornis, Uintornis) és miocénbeli képviselőik (Palaecopicus) mellett 
pliocén és pleisztocén időszaki ősmaradványaikat is megtalálták. 

És végül a madárvilág leggazdagabb , rend"-jére, a madárfajok jóval több, mint 
felét felölelő verébalkatúak (Passeriformes) áttekinthetetlen sokaságára térve, 
ugyanazt kell mondanunk, amit már a fentebb felsorolt kis rendekről mondottunk. 
Ősmaradványaik — néhány kihalt miocén- vagy pliocén-nemzetségük nyomai elle- 
nére — oly hiányosak, meghatározásuk illetve besorolásuk oly bizonytalan, hogy fej- 
lődéstörténetük jelentőségük jóformán ismeretlen. 

Ha végiggondoljuk, hogy az őslénytanilag jól dokumentált madárcsoportok 
fejlődéstörténeti kialakulásához, rokonsági viszonyaik tisztázásához mit adott a 
kihalt anyag, azt kell mondanunk, hogy gyakorlatilag vajmi keveset. 

Mi ennek az oka? 

Egyszerűen az, hogy a madaraknak az Archacojteryzet követő valamennyi ős- 
maradványa már a nagy fejlődéstörténeti változások, a fő csoportok kialkulása utáni 
időkből való, amikor már lényeges változás nem is várható. Így bármennyire jelentős 

az őslénytani anyag, fontossága inkább csak az egyes csoportok terjeszkedésére, ván- 
dorlására, mintsem fejlődéstörténetére vet fényt. A legrégibb madárpaleontológia 
anyag olyan korszakból való, amikorra a madarak fejlődése, kialakulása nagy voná- 
saiban már lezajlott. Az őslénytani anyag már csak apró lépésekhez nyújt tárgyi 
dokumentációt (például a flamingók sajátos csőrformájának kialakulása stb.). 


A másik út: az emlősök kibontakozása 


A két megelőző fejezetben nagy vonásokban végigkövettük az állatvilág kialaku- 
lásának egy mindaddig példa nélküli fellendülését, magasbaszökkenését. Apró, gyík- 
szerű külsejű állatokból Is5o millió év alatt a legnagyobb szárazföldi élőlények alakul- 
tak ki (30 méteres testhossz !). Kétlábon szökdelő ragadozók, esetleg 7 m-es szárny- 
fesztávolságú repülősárkányok : a legnagyobb élőlények, amelyek valaha izomerővel 
a levegőbe tudtak lendülni . . . 

És mindennek nyomtalanul vége szakadt — hirtelen, átmenet nélkül. Mi maradt 
meg? Egy kis oldalág: a madarak. Az óriás Dinosaurwsok, repülősárkányok idején — 
70—80 millió évvel ezelőtt — még jelentéktelen kísérői a szárazföldek és levegő urai- 
nak; azóta utódaik a levegő meghódításában és birtoklásában. 

Most pedig újra visszatérünk ahhoz a kezdethez, ahol vagy 230—250 millió évvel 
ezelőtt az első halánték-nyílásos ősök elindultak világhódító útjukra. 

A két-halánték-nyílásúak és a konzervatív, halánték-nyílás nélküli fejlődési irá- 
nyok mellett, de velük egy időben indult el azoknak az ősi formáknak a fejlődése is, 
amelyeknek csak egy, mégpedig oldalsó halánték-nyílásuk szakadt fel. Ezt a fejlődés- 
történetileg nem egységes, hanem eredetében több (vagy legalábbis két) fejlődési 
vonalra tagolódó csoportot újabban T/ieromorphoideanévenállítja szembe a tudomány 
a másik két — ti. a konzervatív (Anapsida vagy Rejtiliomorbha) és két-halánték- 
nyílásos (Diapsida vagy Sauromorphoidea) fejlődési ággal. 

Áttekintésünket egy , mellékvonallal" kell kezdenünk. 

Dél-Afrika és Dél-Amerika keleti részének összefüggő beltengeri kifejlődéséből, 
a perm elejéről ismerünk néhány ősmaradványt, amelyek a szemüreg mögött, a kopo- 
nya hátsó-oldalsó szögletében fekvő nagy alsó halánték-nyílás alapján ide sorolhatók. 
Krokodilusszerű, de a gaviálhoz hasonlóan elkeskenyedett koponyájúak, hosszúra 
megnyúlt, tűhegyes fogaik azonban élesen elkülönítik őket az ismert korukbeli 
négylábú típusoktól. Ezek a Mesosaurus nemzetség tagjai. 

Minden jel arra mutat, hogy a Mesosauwria rend egy önállóan kibontakozó fejlő- 
dési ág, amelyet közvetlenül kell valamelyik Anthracosauruws-csoportból leágaztat- 
nunk. Még így is igen gyors fejlődést kell feltételeznünk, hogy e csoport korai ma- 
gasfokú specializációját igazából megértsük. 

A Mesosawurusok elszigetelt fejlődési ága mellett a Protforosauria ugyancsak kis 
csoportja is elszigetelten álla Theromorphoidea törzs fejlődési ágai közt. Ide sorolja 
őket az egy pár halánték-nyílás jelenléte, de koponyacsontjaik elrendeződése, csigo- 
lyáik felépítése mégis az ősi Cajtorhinidia rendhez, illetve a Sauromorjbha ősi alakjai 
felé mutat kapcsolatot. Ezért nem tehetünk mást, mint hogy ezt az ágat is ideigle- 
nesen — halánték-nyílásai alapján — a Theromorphoidea törzs egy igen korán levált, 
önálló ágának tekintjük. 

A Protorosawria rend legrégibb alakjai már a felső karbonban megjelentek. Utolsó 
képviselőiket a felső triászból ismerjük. 

Kevéssé specializált, gyíikszerű külsejű kis állatok, felső állású halánték-nyílással. 

Legismertebb nemzetségeik az Áraeoscelis az alsó, és a Protorosaurus a felső 
permből. 

A kétségtelenül párhuzamos alkalmazkodásúnak látszó oldalágak leválasztása 
után egységesebbnek tűnő Theromorphoidea törzs fejlődése két irányba tart. Az egyik 
a Placodontia, Nothosauria, Plesijosauria tengeri életmódra specializált, de ebben külön- 
külön , fejlődési tervet" megvalósító ágaiban nyilvánul meg, a másik viszont a 
Therapsida, és ezen keresztül az emlősök fejlődési irányát valósítja meg. Ősi törzsként 
viszont a kevéssé differenciálódott, valójában azonban már a Therabsida—Mammalia- 
vonal felé tartó Pelycosaxria rend tagjai állnak e fejlődés kezdetén. Ez az oka annak, 
hogy mi is inkább az utóbbiakhoz csatlakoztatjuk őket, nem pedig a másik, a tengeri 
életmódra alkalmazkodott irányhoz. 

Ezért elsőnek a Nothosauria-Plesiosauria-ágat tárgyaljuk, amelyet a rendszer- 
tan — kisebb kezdeti odalágaival együtt — Saurobterygia rendben foglal össze. 

Tulajdonképpen a két főág közt is olyan kis eltérések mutatkoznak, hogy azokat 
csak a specialista érzékeli. Az általános érdeklődő inkább két párhuzamos, de nem azo- 
nos fejlődési sebességgel haladó ágat lát maga előtt, amelyek egyike igen hamar kihal 
(a Nothosaurus ág), míg a másik (a Plesiosaurusok) a kréta végéig jut el. Az utóbbiak 
két fejlődési irányban, szinte egymással versenyezve érik el fejlődésük csúcspontját 
— kréta végi kihalásuk előtt. Ezek jellemzésén keresztül ismerkedünk meg mi is az 
egész renddel. Előrebocsátjuk, hogy a Pachyfleurosauroidea nevű legidősebb alsó- 
középső triászbeli alakok még a vízi (úszó) életmódhoz és a halrabló táplálékszerzés- 
hez való alkalmazkodás közbenső fokait képviselik (Pachypleurosaurus, Proneustico- 
saurus, Nothosaurus), csak a Simosaurus mutatja a fejlettebb Plesijosaurusoknál még 
határozottabban felismerhető magasabb specializálódás jeleit. 

A félelmetes rabló fogazat, kicsi fej, hosszú, kigyószerű nyak, hengeres test, 
viszonylag gyorsan elvékonyodó farok és tökéletes úszóvégtagok révén igen jelleg- 
zetes tengeri szauruszokká alakult Plesiosaurusok egyik ága — lapos, rövid, háromszög 
alakú fejjel — a triász elejétől élt Európa alpi-északi részein (Pistosaurus, Plesio- 
saurus, Muraenosaurus, Elasmosaurus) , míg a másik ág (a Pliosauridák) a jura elejé- 
től a kréta végéig viszonylag nagy, krokodilus-, sőt Ichihyosaurus-szerűen megnyúlt 
koponyájú, jóval rövidebb nyakú, de ugyancsak a végletekig specializált úszóvég- 
tagú képviselői Észak-Amerikában is elterjedtek (Pliosaurus, Trinacromerum). 

A Sauropterygiusok élletterét — és bizonyos tekintetben alkalmazkodását — 
osztották a talán legkülönlegesebb egy-halánték-nyílású oldalágnak mondható 
Placodontia rend tagjai. Ezek is tengerlakók, de nem olyan félelmetes rablók, mint 
amazok, hanem , békés" rák-kagyló-csiga-ropogtatók. Zsákmányukat a tenger fenekén 
mászkáló rákokból, részben pedig az ott élt puhatestűekből szedték. Ezek ke- 
mény héját lapos, gombszerű fogukkal összeroppantva ették ki belőle az állat puha 
testét. Ehhez a különleges étrendhez alkalmazkodott egész szervezetük, anatórniai 
felépítésük. Végtagjaik természetesen alkalmazkodtak a vízben való mozgáshoz, de 
nem oly messzemenően, mint a Sauropterygiusok lapátvégtagjai, hiszen nem volt 
szükségük ilyen tökéletes szerszámokra, hogy zsákmányukat megszerezzék. Védelmük- 
ről pedig nem sebes meneküléssel gondoskodtak, hanem széles, lapos, szinte teknő- 
szerű testüket rendszertelenül elszórt, mozaikszerűen illeszkedő, részben kúpos 
kiemelkedésekkel felfegyverzett csontpáncél védte az ellenség ellen. Koponyájuk a 
Sauwurofterygiusokétól főleg vaskosságával tért el, ugyanakkor állkapcsukat, főleg 
azonban szájpadlásukat is fedő hatalmas ún. , kavicsfogaik", lapos, kerekített pere- 
mű, kerek, vagy hosszúkás zúzófogaik sajátosan jellemezték őket. Egyébként épp- 
úgy egy pár halánték-nyílással rendelkeztek, mint amazok. 

A Placodontiusok a német és alpi triászkori rétegekre korlátozódnak. Így viszony- 

lag túl későn jelennek meg első képviselőik ahhoz, hogy eredetükről, illetve főleg 
halánték-nyílás-előtti fokon álló őseikről bármit is megállapíthassunk. Fejlődéstörténe- 
tileg legkezdetlegesebb alakjaik a Helveticosaurus és Paraplacodus nemzetséghez tar- 
toznak. Ezeket még hosszú, hengeres elülső fogaik, valamint meglehetősen egységes 
alakú és nagyságú állcsonti és szájpadlás-fogaik jellemzik. A Placodusok már rövi- 
debb, véső alakú elülső és az állcsonti fogaknál feltűnően nagyobb szájpadlás-fogak- 
kal rendelkeznek. A Cyamodws nemzetségben a rövid koponya elől szinte hegyes csúcs- 
ba fut ki; elülső fogaik is olyanok, mint a kis peremű állcsontiak, szájpadlásfogaik közül 
pedig csak a két hátsó nő meg feltűnően. Ugyanebben a sorban, a veszprémi Jeruzsá- 
lem-hegy felső triász rétegeiből gyűjtött, elsőrendű állapotú (Placochelys placodonta, 
az ún. bakonyi álteknős — melyet a veszprémi múzeum nagyhírű néhai igazgatója, 
Laczkó Dezső fedezett fel egyik gyűjtőútján a szá- 
zadfordulón —, elülső fogaknak már nyomát sem 
mutatja koponyája ujjszerűen kihegyesedő elülső 
részén. (39. ábra.) Végül teljesen külön útra tért a 
Henodus, melynek már csak egyetlen fogát találjuk 
állkapcsonként és oldalanként. Talán kissé túlzott- 
nak tűnik, hogy a Placodontiusoknál, vagy ahogy 
újabban nálunk hívják őket: az álteknősöknél eny- 
nyire elidőzünk. De szolgáljon mentségünkre, hogy 
a magyar őslénytan talán legféltettebb büszkesége, 
a Placochelys lelet a magyar Állami Földtani Intézet 
gyűjteményében van, és nem tartottuk egészen hiá- 
bavalónak, hogy ennek a speciálisan magyar őslény- 


nek a rokonságával is kissé megismerkedjünk. 39. A veszprémi Jeruzsálem- 
Most pedig visszatérünk a fővonalra, a Thero- — hegy  kavicsfogú  álteknősének 
morpha fejlődési törzs központi, egyben legősibb (Placochelys) koponyája 


csoportjaira. Mint mondottuk, esetleg helyesebb 

lenne őket a fejlettebb oldalágak előtt, tehát a Sawropterygiusok, Placodontia tár- 
gyalását megelőzve ismertetni. Rokonsági, illetve közvetlen leszármazási kapcsola- 
taik azonban olyan kérdésesek, hogy inkább a központi ős-Thkeromorphák, valamint 
a Pelycosauriusok-Therapsidák és utódaik szélesen alapozott kapcsolatait kívánjuk 
kiemelni, mint az előbbiek kétes értékű elméleti vonatkozásait. 

A legősibb Theromorpkákat (Pelycosawria) egy — inkább fejlődési fokuk, mint 
biztos fejlődéstörténeti kapcsolataik alapján felállított —rendbe soroljuk ; az anajsid 
(halántéknyílás nélküli, tehát Rejtiliomorbha) Captorhinidáktól úgyszólván csak két 
tulajdonságuk különbözteti meg. Egy pár oldalsó halánték-nyílásuk és nem egyenle- 
tes nagyságú fogakból álló, pontosabban az orrnyílás mögött egy-két feltűnően meg- 
nagyobbodó fogat tartalmazó fogsoruk van. Különben még eléggé gyik formájú, hosszú- 
kás fejű állatok. Ezek természetesen a legrégibb felső karboni-alsó permi alakok. Itt 
kell elsősorban a Varanosaurust és Ophiacodont említenünk mint a legismertebb alak- 
jaikat. 

De már a perm folyamán gyorsan specializálódnak, sokoldalúan, számos ágban 
indítva el fejlődési vonalakat. (40. ábra.) Ezek nagyobbrésze a perm folyamán elis tű- 
nik. Két-három águk azonban a triászba isátnyúlik. Tudományos ismetzeteink mai állá- 
sa alapján közéjük soroljuk a Pelycosawria közvetlen utódait, az Anomodontia, a Bauri- 
omorpha és a Cynodontia ágban kibontakozott TAerapsida-rendet és leszármazottaikat, 
az emlósállatokat. 

A Pelycosaurusok fejlődést indító vonalának elsősorban a Varanops, az Anningia, 
a jól ismert, hatalmasan megnyúlt csigolyanyúlványai révén valóságos torz háti ta- 

40. Az emlősszabású őshüllők fejlődéstörténeti összefüggésének vázlata 


rajt viselő Dimetrodon az alsó-középső perm jellemzői, míg a gyorsabb koponya- 
specializációjukkal egyéni utakat járó, felső karbon-permbeli Edaphosaurusok 
közül az alsó permi Casea, vagy Dimetrodonhoz hasonlóan hatalmas tövisnyúlványo- 
kat viselő, de ezeket keresztágakkal még bizarrabbá tevő, szintén alsó permi Edapbho- 
saurus méltó említésre. 

Tény, hogy a Pelycosaurusoktól több út vezet át a középső triásztól az alsó juráig 
élt Therapsidákhoz, s ezzel már azt is megmondtuk, hogy a két rend elhatárolása 
sokkal inkább fejlődési fokot jelez, mintsem fejlődési vonalat. Ebben azesetben ugyan- 
is az utóbbiak nem ágazhatnának ki elődeikből több, egymástól független cso- 
portban. 

Valóban az a helyzet, hogy a két rendet határ-alakjaikban gyakorlatilag nem is 
tudjuk szétbontani. Ez a nehézség különösen a Varanosaurus-Ophiacodon-szerű, 
differenciálatlan Pelycosaurius-vonal permi leszármazottaira érvényes, melyeket bizo- 
nyos tekintetben már Therapsidáknak is tekinthetnénk. Ha ezt nem tesszük, annak 
inkább a többi ág kirobbanóbb fejlődése az oka. 

Nem vállalkozhatunk arra, hogy ezeket a többé-kevésbé önállóan és elszigetelten 
lezajlott fejlődési vonalakat csak nagyjából is nyomon kövessük. Hiszen nem túlzunk, 
ha azt mondjuk, hogy a gerinces-fejlődés talán legfeltűnőbb szétágazásával állunk itt 
szemben. Csak a dél-afrikai ún. Karru-vidék perm—triász rétegsorából megközelítően 
2000 fajukat ismerjük, és igen szerény becsléssel kb. 2 000 000-ra becsülik az innen 
kiemelhető példányokat, még akkor is, ha csak a teljes csontvázakat számoljuk. Pedig 
még szóba sem hoztuk, hogy a Szovjetunió Uralon inneni területein, a volt permi tarto- 
mányban ebből az időből szintén gazdag szárazföldi ősmaradvány lelet-anyag került 
felszínre, nem is említve, hogy Észak-Amerika is viszonylag bővelkedik permkori 
Therapsidákban. 

Nyolc-kilenc alrendjüket mint önálló fejlődési irányt különbözteti meg a legújabb 
rendszertani osztályozás. Ezek közül a Pelycosaurus-szerű, primitív alakok a kis 
Dromasawuria-csoport tagjai, mint a Galechirus, vagy a Galepus említhetők a középső 
— felső permből. 

Igen vaskos testalkat, rövid, zömök fej, hátrafelé visszafejlődő vagy teljesen 
elsatnyult kúpos-hegyes fogazat, rövid szemmögötti koponyarész jellemzi a Dino- 
cephalia alrend tagjait. Ide tartozik a Moschojs, a Síruthiocebhalus és a Tapinocepha- 
lus, valamennyi a dél-afrikai permi-rétegekből. Ilyen a Venjukovia, a remekül fennma- 
radt Ulemosauwrus és Deuterosaurus is a Közép-Volga—Ural-vidék permi anyagából. 
Viszonylag sokkal erősebb koponya, megnyúlt szemmögötti koponyarész, a hatalmas, 
agyarszerű felső szemfogaktól eltekintve teljesen visszafejlődött fogazat, és szinte 
ormányszerűen lefelé konyuló arcrész jellemzik az Anomodontiákat, melyek a perm 
közepe felé bukkantak fel és a triász elejéig éltek. Legjellegzetesebbek a Dicynodon, 
(4I. ábra), Lystrosaurus és Kannemeyerta nemzetségek tagjai, valamennyien Dél- 
Afrika permi-rétegeiből. 

Hátul feltűnően kiszélesedő koponyája és erős szemfogak mellett elöl megmaradó 
fogazata volt az igen sok nemzetségre felbomló permkori Gsogonospsia alrend tagjai- 
nak. Ezek Dél-Afrikában éppúgy megtalálhatók, mint Oroszországban (Rubidgeta, 
Gorgonops, Dinogorgon, Phihynosaurus, Scylacops). Kis csoportot jelentenek a Ruwbid- 
ginta alakkör apró termetű tagjai (Mygalcsuchus, Rubidgina) a dél-afrikai permi 
anyagból. 

A Gorgonogsiákhoz hasonlóan ragadozó formákat ölel fel a TAherocephalia alrend, 
talán a legsokoldalúbban specializált alakokat, melyek azonban életmódjuktól elte- 
kintve semmiben sem közelednek a Gorgonopbsta-típushoz. Legjellemzőbb tulajdonsá- 
guk, hogy szájpadlásuk fejlődésében, állkapcsukátformálódásábanés fogazatuk funk- 

cionális alkalmazkodásában igen fejlődőképesek, rugálmasak. Emellett még igen fon- 
tos, hogy ezek könnyű felépítésű, gyorsmozgású alakok, igazi ragadozók. Az ide sorolt 
nemzetségek közül mint legismertebbeket a Lycosuchus, az Ictidosaurus, a Whaitsia 
nemet említjük a tömegből. 

Specializált, metsző-, szem-, és zápfogakra különült fogazat, szinte teljesen a 
szemek magasságáig hátrahúzódott szájpadlás-híd és hátsó elemeiben erősen vissza- 
fejlődött, inkább már csak a fogazatot hordó fogmedri csontból álló alsó állkapocs 
a sajátsága a kis Bauriomorbha alrendnek. Nemzetségei (Bauria, Ericiolacerta, 
Sesamodon) felső perm—alsó triász korúak. 


4r. Emlősszabású Dicynodonta permkori hüllő rekonstrukciója 


A fejlődéstörténet egyik legérdekesebb és ezzel összefüggésben természetesen 
egyik legtöbb problémát felvető állatcsoportja a Therabsida-rend következő ága, a 
Cynodontia alrend. 

Hogy miért? Mert ezektől egyenesen vezet a fejlődés az emlősökig, annyira zárt 
láncban, hogy az áthidaló alakok miatt a hüllő-fokozatot a fejlődéstörténeti emlős- 
fokozattól nem is tudjuk élesen elválasztani, aminek természetesen az a következ- 
ménye, hogy a klasszikus rendszertan hüllő-emlős elhatárolása, illetve a két régi fel- 
fogás szerinti , osztály" szétválasztása lehetetlenné válik. Egyszerűen rendszertanilag- 
alaktanilag egymásba folynak. (42. ábra.) 

Mielőtt ennek a — valljuk be, igen örvendetes — nehézségnek a részleteit lega- 
lábbis nagy vonásokban feltárnánk, tekintsük át magukat a Cynodontia-alakokat. 

A Cynodontia-típust (43. ábra.) a következők jellemzik. Először is: a halán- 
ték-nyílás teljes kitágulása a koponya középső és hátsó tarajáig, illetve a járomcsontig. 
Azután: a szájpadlás teljessé váló másodlagos hídja, az orrnyílások előre- és egymás 
mellé nyomulása a koponya elülső csúcsán ; a zápfogak egyszerű hegyes kúpformájá- 
nak átalakulása több csúcsú fogakká : az állkapocs hátsó részének fokozatos, gyors 
visszafejlődése, annyira, hogy már a fogmedri csont (dentale) érinti az ízületi pontot, 
illetve részt vesz az állkapocsnak a koponyán való felfüggesztésében. Mindezek 
mellett a csontváz többi elemei is fokozatosan, egyértelműen , modernizálódnak." 

Ha most összehasonlítjuk ezt a csontváz-, elsősorban koponya-alkatot az emlő- 
sökével, akkor azt tapasztaljuk hogy a Cynodontia fejlődése a halánték-nyílás teljes 
kitágulásával pontosan az emlőskoponya halántékrészének állapotát érte el. Ugyanez 
mondható a szájpadlás másodlagos áthidalásáról ; a legprimitívebb emlősök fokát érte 
el a fogazat alakulása is. 

Két ponton mutatkozik még általában a Cynodontia- és emlőskoponya fejlődési 

fokában színvonalbeli eltérés. Ezek : az alsó állkapocs hátsó csontjainak redukciója és 
az ezzel kapcsolatos átalakulások, valamint az orrnyílások egyesülése a koponya 
elülső csúcsán. Tekintettel azonban arra, hogy az utóbbi egyes Cynodontia-alakokon 
már bekövetkezett, ez a határ is elmosódott. 

Marad tehát az állkapocs átalakulása. 

42. Az emlősállat kialakulása (Naef nyonidán): a) igen ősi emlósszabású hüllő; b) átme neti 
alak, a bikkelyzet helyett szőrzete alakul ki; c) kezdetleges emlősállat-típus 

Látszólag ez nem is olyan lényeges különbség. Pedig az! Ennek megértéséhez 
azonban némi magyarázatra van szükség. 

Ha közelebbről megvizsgáljuk az emlősök fülcsontjainak szerkezetét — különö- 
sen a fiatal állaton, a fejlődés korai szakában —, akkor megállapíthatjuk, hogy 
a magasabbrendű emlősök szokásos dobcsontján belül kis, lazán összefüggő, illetve 
csak kötőszöveti szalagokkal összekapcsolt csontocskákból álló rendszer foglal helyet. 
Az anatómusok igen behatóan tanulmányozták ezt a csontrendszert és megállapítot- 
ták, hogy itt három csontocska : az ún. kalapács, üllő és kengyel úgy helyezkedik el, 


43. Triászkori emlősszerű őshüllő (Cynognathus) rekonstrukciója 


hogy a hallóideg-végződéssel kapcsolatban álló kengyel az üllővel, ez pedig a kalapács- 
csal áll összeköttetésben. Az utóbbi viszont a hallójáratot kifelé határoló dobhártyával 
érintkezik. Mármost a kívülről jövő hanginger megrezegteti a dobhártyát; ez átviszi 
a rezgést a kalapácsra, amely áttétellel — ez az üllő — a kengyelhez továbbítja ezt a 
mechanikus ingert, s ettől a hallóideg veszi át. 

Ha megnézzük, milyen berendezés felel meg ennek a hüllőkön, azt látjuk, hogy 
csak a kengyel van meg, s ez közvetlenül értintkezik a dobhártyával. Ez a kengyel 
nem más, mint a nyelvcsont mögött elhelyezkedő kopoltyúív mellső darabja, amely 
visszamaradt és a hallási inger átvevőjévé alakult át. Ez a csont — a staes — olyan 
jellemző a négylábúakra (szemben a , halakkal", vagyis a kopoltyúsokkal), hogy az 
egész törzset Stajedifera néven is szokták említeni, aszokottabb Tetrapoda név helyett 
(44. ábra). 


44. A füljárat és a fülcsontok kialakulása a halak kopoltyúrésétől az emlősfül dobhártyájáig és 
hallócsontjaiig : egy hal (balról) béka (középen), és emlősállat (jobbról) bal kobonyafelének 
harántmetszete a hallószeru magasságában 


Ezek után térjünk vissza a triász Cynodontia-alakjaira. Az állcsontok visszafejlő- 
dése közben a fogmedri csont (dentale) mögötti csontok, a szögletcsont (ang4- 
lare), az ízületcsont (articulare), valamint a koponya négyszögcsontja (guadratum) 
elcsenevészedik, és a fogmedri csonttal való korábbi szoros kapcsolata fellazul. 
Azzal, hogy a dentale hátsó vége az ízületi pontig már előzőleg hátranyúlt, lehetővé 
vált, hogy az állkapocsnak a koponyához való ízesülését teljes mértékben átvegye, és 

Így a mögötte sorakozó csontocskák lelazulása lehetővé — és egyben érthetővé is — 
vált. I 

És most következett be a lényeges fordulat. A funkcióját vesztett három cson- 
tocska nem tűnt el, hanem a síafeshez csatlakozva az emlősök sokkal tökéletesebb, 
fejlettebb hallószervének lett f ontos alkotórésze. Ez a funkcióját vesztett szerv több 
más esetben is megfigyelt funkcióváltása. Ismét le kell szögeznünk, hogy nem köz- 
vetlen a szükséglet hozott létre egy új berendezést, hanem egy meglevő berendezés 
tette lehetővé egy új funkció bevezetését, majd e funkció pedig a létjogosultságot 
kapott szerv továbbfejlődését — az új funkció értelmében. 

Ez itt úgy következett be, hogy a szögletcsont a hallószervet védő dobcsont 
(előbb csak gyűrű) szerepét vette át, a négyszögcsont és a kalapács pedig az icus 
(üllő) és malleus (kalapács) szerepében maradt fenn az emlősök hallószervében. 

Miért foglalkoztunk ezzel olyan részletesen? 

Elsősorban azért, mert ha egy állat megmaradt leletén a csontocskák egyike még 
az állkapocs kapcsolatában van meg, vagy legalábbis az állkapcson lenyomat alakjá- 
ban megtaláljuk a helyét, akkor ez azt jelenti, hogy itt még nem alakultak át az áll- 
kapocs redukált csontocskái fülcsontokká — hiszen egyikük még állkapocsi kapcsolat- 
ban van meg. Ez pedig gyakorlatilag azt jelenti, hogy az állat — legalábbis a fülcson- 
tok átalakulása tekintetében — még , ,hüllő"-fokon áll, vagyis semmiképpen nem em- 
lősállat. Ellenben, ha az állkapocs már megállapíthatóan csak a dentaleből áll, akkor 
nyugodtak lehetünk, hogy az átalakulás már bekövetkezett, tehát az állat ekkor már 
az emlősök szintjére emelkedett, s már ezekhez sorolható rendszertanilag — legalább- 
is ebben a tekintetben. 

És itt kezdődik az újabb baj! 

Ismerünk olyan triász végi leleteket, amelyek emlős mivoltában soha senki nem 
kételkedett, semmiféle tekintetben, míg elő nem került az állkapocs is, amely viszont 
a napnál világosabban mutatta, hogy bizony ez az állat még hüllő — legalábbis ebben 
a tekintetben. Ü 

De hát mikor hüllő még egy állat, vagy mikor emlős már? 

Bizony, meg kellett állapítanunk, hogy az egyes jellegek tekintetében a hüllő 
emlőssé válása igen különböző időpontokban következett be; vagyis az emlóssé válás 
nem egybehangzóan és ellentmondást nem tűrően egyszerre következett be, hanem — tulaj- 
donképpen teljesen logikusan — szinte jellegenként más-más időpontban. 

s ennek a felfedezésnek van egy nagy jelentőségű és döntő tanulsága: újra és 
újra rá kell döbbennünk, hogy a természetben a határok nem a. fejlődési vonalak 
összekötő alakjai között vannak, hanem az egyes — egymástól távolodó — fejlődési 
vonalak közt. Természetellenesek az olyan elhatárolások, mint a hüllők és emlősök 
köztiek, viszont valódiak és természetesek az olyanok, mint pl. egyik oldalon az 
emlősökhöz, illetve másik oldalon a dinoszauruszokhoz vezető fejlődési ágak közé 
húzott rendszertani-fejlődéstörténeti határvonal. 

Egyben azonban még egy kérdést meg kell világítani. Tudniillik ha valaki meg- 
kérdezi, hogy , ezek alapján tehát a hüllők és az emlősök közt nincs elvi különbség? "", 
— akkor mégis azt kell válaszolnunk, hogy , de igen; vanl[" 

Hogyan értsük ezt? 

gy, hogy a fejlődés folyamatossága miatt alakilag folyamatos az átmenet, 
funkcióiban azonban nem. Egyszerűen azért, mert attól a pillanattól kezdve, hogy a 
folyamatos morfológiai változás új funkció-formát tesz lehetővé, ez elvi különbséget 
jelent — előbb csak funkcióban; morfológiailag addigra (úgyszólván észrevétlenül) 
talán régen bekövetkezett az átalakulás —, elvi valósággá azonban csak a funkció- 
váltás tette. A hüllők—emlősök vonalán, morfológiailag fokozatosan alakultak ki 

azok a változások, amelyek összességével a szerkezet — szintén észrevétlenül — , át- 
csúszott" volna a magasabb, jelen esetben az emlős-stádiumba, a funkció azonban 
élesebb és elvi átváltást jelent; — ide kell tennünk elméletben a határt. 

Gyakorlatban azonban ezt a pillanatot nem rekonstruálhatjuk, tehát uz átmenetet 
széles átmeneti időszakra kell kiterjesztenünk. 

Ez az időszak bizony az egyes lényeges jellegek nem egyidejű átváltása miatt 
eléggé kiterjed. A valóságban azt mondhatjuk, hogy egyes felső triászkori Ictidosauru- 
sok fogazatuk minden jellegében már kétséget kizáróan emlősök. Nem is kételkedett 
ebben senki, de ugyanakkor nem egy ugyanilyen — kétségtelenül indokoltan az emlő- 
sökhöz sorolt — állatról egészen a jura közepéig terjedően kiderült, hogy állkap- 
csak még nem viseli azokat a kis csontocskákat, amelyek nélkül nem alakulhatott 
ki az emlős-hallóberendezés. Ezek tehát ilyen alapon nem is emlősállatok! 

Ez az időbeli eltolódás pedig 20—30 millió évet jelent. Még földtörténeti méretek- 
ben sem rövid idő! 

Az átmenetnek ez az óriási időtartama nem egyedüli oka a nehézségeknek, ame- 
lyekkel szembe kell néznünk. Még egy megoldatlan — és bizonyos finomsági fokon túl 
szinte megoldhatatlan — kérdéssel állunk szemben. Ez az emlősök egy- vagy több- 
gyökerű eredetének kérdése. 

Valahányszor egy újabb fejődési irányt vizsgálunk meg közelebbről, mindig meg 
kell áliapítanunk, hogy nem egyetlen vonalon indul meg az új fejlődés, hanem számos, 
egymással bárhuzamosan, szinte egymással versenyezve haladó fejlődési ág, rokonsági 
csoport halad rendszerint ugyanabban az irányban, s formálódik át ugyanazon 
fejlődési elv szerint. Ez a helyzet az emlősök kialakulásában is. Tucatnyi, egymással 
több-kevesebb rokon vonást mutató kisebb fejlődési ág halad szinte teljesen párhuza- 
mosan az , emlőssé válás" útján. Ezek közül természetesen nem mindegyik jut célba ; 
nem is haladnak ugyanazzal a sebességgel. De mégis: nemcsak egyetlen fejlődési ág 
jut el a , célba". Kétségtelen, hogy több közelebbi-távolabbi rokonságban álló 
Therapsida-ág érkezik el az emlős-stádiumba. Ennek alapján valamennyit egyöntetűen 
emlősállatnak kell tekintenünk. Ha tehát szigorúan vesszük a dolgot, akkor azt kell 
mondanunk, hogy az emlősök nem egy-eredetűek, tehát nem természetes fejlődéstörté- 
neii egység. Viszont ennek megítélésében nem szabad túlzásba esnünk. Ugyanis ha egy 
nemzetség két fajáról kiderül, hogy egy megelőző nemzetség egy-egy fajára kell őket 
közvetlenül visszavezetnünk, akkor elmondhatjuk hogy ez a nemzetség nem természe- 
tes csoport, nem tekinthető fejlődéstörténeti egységnek. De ha pl. egy osztályról 
kiderülne, hogy nem egyetlen fajra vagy nemzetségre vezethető vissza, hanem ezek 
kisebb-nagyobb csoportjából ered, kezdettől több önálló, bár kezdetben még igen 
közelálló fejlődési vonalban indulva el, akkor még nyugodtan elmondhatjuk, hogy ez az 
osztály egységes eredetű. Az ide sorolt valamennyi alak rendszertani egysége vérrokon- 
ságon alapul. 

Így állunk az emlősök eredetével is. Eredetük kb. két Therodontia-alrend kép- 
viselőire vezethető vissza. De itt sem egy-egy alakra, hanem számos különböző fejlett- 
ségű, alkalmazkodási irányt képviselő és eltérő életmódú típusra. Ámi pedig e kérdést 
még tovább bonyolítja — az a tény, hogy mindezek már határozottan elkülöníthetők 
mint az egyes emlős-csoportok elhatárolt ősei, mielőtt tulajdonképpen emlősökké vál- 
tak volna. Éppen ezért, ha szőrszálhasogatók akarnánk lenni, azt kellene mondanunk, 
hogy az emlősök nem egységes eredetűek. Ezt azonban nemcsak az egységes szemlélet, 
jobb áttekintés és a vitatható részletek tisztázatlansága miatt nem tesszük, hanem 
azért sem, mert hiszen jól tudjuk, hogy minden elhatárolás elsősorban csak fogalom- 
képzésünk segédeszköze, nem pedig a természet alkotása . 

Visszatérve az emlősök eredetére, körülbelül a következőket állapíthatjuk meg. 

A triász legvégéről, a triász-jura határáról már jó egy évszázad óta mind több apró, 
egérnagyságú ősgerinces maradványait, elsősorban természetesen fogait ismertük meg, 
amelyeket a kutatók rövidebb-hosszabb vita után végül is a legősibb emlősállat-ma- 
radványoknak nyilvánítottak. E fogacskák egy része két-három kúpsorból összetett, 
lapos koronát visel, más részük azonban erősen eltérő formájú : inkább hegyes, egy vagy 
három főkúpból és az ezek tövében meghúzódó kis járulékos kúpocskákból felépített 
koronát visel, vagy éppenséggel egyszerű, egyhegyű fogacskák, s tövükön elöl-hátul 
kis járulékos kúp-kezdemény van. Idővel a leletek nemcsak számban gyarapodtak, 
hanem teljesebbek is lettek ; ma már nagyjából mindkét típus koponya- és állkapocs- 
alkotását is ismerjük. Tudjuk, hogy az előbbi csoport (sokgumós fogai miatt a 
Multituberculata nevet kapta) koponyájának lecsapott, rágcsálószerű orr-része van, 
és egységes, előrenéző orrnyílás, két erős és mögötte két apró, rágcsálószerű metszőfog, 
hatalmas járomív, rendkívül fejlett koponyataraj (a rágóizmok tapadására) jellemzi. 
Ehhez mérten az állkapocs elöl rágcsálószerű, hatalmas metszőfogban végződik, 
hátul pedig a félelmetes rágóizmok felvételére igen terjedelmes felszálló ággal rendcl- 
kezik. Eddig ez a koponyaalkat — akárcsak a fogazat különleges alkalmazkcdása is 
— a fejlődés igen magas fokára mutat, és sehogyan sem illik az ismert legősibb emlős- 
állatokhoz. 

És ezen a ponton következett be a meglepetés: a második világháború után is- 
mertük csak meg igazán ezeknek az állatoknak a koponyáját és állkapcsát a dél-kínai 
Lufengből leírt Bienotherium révén. Az egy évszázad óta ismert, híres Tritylodonnak 
ugyanis csak az arckoponyáját ismerjük. Nos, erinek a Bienotheriumnak az állkapcsa 
még többcsontú, vagyis az állkapocs hátsó végén még ott látható az emlősökben már 
levált és fülcsonttá átalakult redukált állcsontok helye. A Bienotherium tehát, akárcsak 
a vele egykorú Tritylodon, még nem tekinthető emlősállatnak — ha a redukált áll- 
csontok fülcsonttá való átalakulását az emlőssé válás kritériumának tekintjük. 

És most lássuk a másik csoportot. 

Ennek koponyája a Mudltituberciulaták, iletve használatosabb nevükön ÁAllotle- 
riák koponyatípusával szemben valóban kezdetleges, nincsen rajta semmi olyan át- 
alakulás nyoma, amelyet életmód okozta különleges specializálódás hozott volna létre. 
Természetesen már itt is előre néz az egységes orrnyílás, de a fogazat csak a Cyuodon- 
tta-specializálódást mutatja, vagyis a metsző-, szem- és zápfogakra való szétkülönülést. 
A zápfogak koronájának bonyolultabbá válása nem olyan mértékű, hogy emiatt ki 
kellene őket a Cynodontia közül zárnunk. Miért soroljuk mégis az emlősökhöz? Első- 
sorban azért, mert fogazatuk alakulása még jobban odaillik az emlősfogazat végtelen 
sokoldalú és bonyolult további fejlődésének kezdőpontjára. Ami azonban itt is igen 
zavaróan hat, az egyik-másik idesorolt alak állkapcsának kétségtelenül kimutatható 
további csontelemei — tehát a fülcsont-átalakulás hiánya alapján — még ezek sem 
igazi emlősök ! 

De hogyan állunk az emlősállatok többi jellemző tulajdonságával, amelyek alap- 
ján mindig oly élesen el lehetett különíteni őket a hüllőktől? 

, Szőrzettel fedett testű, elevenszülő, vmelegvérűtc gerincesek, amelyek fiaikat 
emlőikből saját tejükkel táplálják" — mondja a zoológus. 

A felsorolt négy jelleg közül a mi esetünkben gyakorlatilag egyik sem használ- 
ható. Először: nem tudhatjuk, mikor történt meg a szőrruha kialakulása a pikkelyből, 
amelynek nyomait számos erszényes és rágcsáló máig is megőrizte a farkán. Másod- 
szor: az elevenszülés ma sem kizárólagos sajátsága az emlősöknek (pl. elevenszülő 
sok más állat, pl. egyes cápák is), s az elevenszülés kialakulásának ma is igen külön- 
böző fokán állanak. Harmadszor: a , melegvérűség", az állandó testhőmérséklet is 
olyan fokozatosan kialakuló adottság, amely bizonyos mértékig ma sem tökéletes és a 

mai emlősök közt — pl. a kacsacsőrú emlős esetében — még átmeneti állapotot mutat 
a , hidegvérű" hüllőkhöz. Végül negyedszer: az emlők és a speciális mirigyváladékkal, 
a tejjel való ivadéktáplálás sem jelent éles határt: a kacsacsőrű emlős itt is külön 
úton jár, illetve átmenetet jelent a , valódi" emlősök felé. 

Mindezek alapján tehát elégedjünk meg azzal, hogy ismereteink eljutottak egy 
pontig, ahol már úgyszólván kézzelfoghatóan érzékeljük a , hüllő-stádiumból" az 
, emlős-fokozatba" való átmenetet — egyelőre élesebb elhatárolást nem tudunk 
keresztülvinni, de általános fejlődéstörténeti ismeretünk sem igényli ezt. 

Más kérdés, hogy a rendszertan szakembere éppen itt, a"legősibb emlősök (vagy 
az emlősökhöz átvezető legfejlettebb , hüllők") rendszerezésénél jut a legnehezebb 

. helyzetbe ismereteink mai fokán. 

A rendszertan dilemmája a következő: ha ezeket a legősibb alakokat a Therap- 
sida rendszertani egységén belül igyekszünk elhelyezni, akkor a Multituberculatákat és 
Allothertákat ezek Ictidosauria-alrendjébe tudjuk minden további nélkül besorolni, 
míg az összes többi emlőst — ha nem ugyanez, akkor — a hozzá legközelebb álló Cyro- 
dontia alrend veszi fel minden akadály nélkül. 

Ugyanezt az emlős-rendszer felől nézve: a kép egészen másként fest. Először is 
az ÁAllotheria és az összes többi emlős közti eltérés olyan nagy, hogy — ha az előbbie- 
ket egyáltalában már emlősállatoknak tekinthetjük — feltétlenül önálló alosztályok- 
ként állnak egymással szemben. A további, triász—jura határon és jurában élt alakok 
viszont még mindig annyira különböznek az összes többi (és későbbi) emlőstől — még- 
pedig nemcsak a fejlődési fok, hanem a fejlődési irány tekintetében is —, hogy bár- 
melyikükkel szemben az összes későbbi emlősállat csak egységes rendszertani csoport- 
ként (alosztály) szerepelhet a rendszerben. 

Ez azonban azt jelenti, hogy az egyik oldalon az emlősök a Therapsida 1—2 al- 
rendjébe sorolhatók, tehát I—2 alrend , rangúak", a másik oldalon viszonta több 
alosztályra bontott emlős osztály besorolása azt kívánná, hogy jóformán valamennyi 
Therapsida rendbeli alrendnek legalább osztály-, rangot" adjunk! Ez pedig az amúgy 
is túlságosan bonyolulttá váló rendszer végleges csődjét jelentené. 

Vajon miért éppen itt, az emlősök ősi leágaztatásánál merül fel ez a kérdés? 

A válasz igen egyszerű. Azért, mert itt mír annyi adatunk van, hogy a rendszer 
és törzsfejlődési séma közti ellentét kirobban. Ahol még nincs ilyen vita, ott az ismzret- 
anyag hiányossága miatt szunnyad a kérdés. De pl. a madarak esetében az egyik oldal- 
ról, ti. az ősigyökerek felől már szintén felmerült ez a kérdés, amennyiben a hüllők 
specialistája a madarakat csak mint egy Sauwromorbha rendet veszi tudomásul, szem- 
ben az ornithológus által a madarak számára a kétely legkisebb lehetősége nélkül 
mindenkor megkövetelt osztály besorolással. 

Mindezek után az olvasó valószínűleg egyetért velünk, ha egyelőre nyitott kér- 
désként hagyjuk az emlősök élesebb elhatárolását Therapsida-őseik felé, és nem 
foglalunk állást az alrend—osztály , rang" vitájában sem. Ehelyett áttérünk az 
emlősök ismertetésére. 

Vessünk még előbb egy pillantást visszafelé, az eddig végigtekintett gerinces- 
fejlődésre. A gerinces-kialakulás első lépéseinél még a végleges támasztó-merevítő 
váz és a védőpáncél kialakulása, a végtagok megjelenése, elhelyezkedése, specializáló- 
dása, majd a fejváz változatos és sok irányú plasztikus változásai voltak azok a jelle- 
gek, melyeket nyomon követve a rendszertan és fejlődéstörténet az ősi , halszerű" 
gerincesek és halak kibontakozását megismerte. 

A négylábúak megismerésében már a koponyaalkotás bonyolult változásai 
mellett a gerincoszlop bonyolult fejlődési folyamatai, és ezt kísérve a végtagok és tá- 
masztóvázuk alakulása voltak az iránymutatók. 

Mindez gyökeresen megváltozik vagy legalábbis eltolódik az emlősöknél. Itt a 

fogazat végtelen aprólékosságú és vátozatosságú fejlődése az a vezérfonal, amelyre 
ismereteinket alapíthatjuk. Emellett a koponya alakulásának, főleg azonban a vég- 
tagalkotás semmivel sem egyhangúbb átformálódásának változatos irányai és lépcső- 
fokai csak szinte mellékes kiegészítői, úgyszólván elnagyolt keretei a megismert fejlő- 
désnek és kapcsolatok tisztázásának. Az emlősállatok fogazatának végtelen válto- 
zatosságával csak az Ammonitesek lobavonalainak alakgazdagsága és változatossága 
vetekszik — bizonyos mértékig. A fogazat segítségével kb. tízszer annyi részletet tu- 
dunk felfedezni, kb. tízszer annyi rendszertani—fejlődéstörténeti egységet tudunk 
rögzíteni, mint abban az esetben, ha történetesen csak koponya- és végtagcsont- 
maradványok alapján volnánk kénytelenek a kihalt emlősöket is megismerni. Ebből 
következik, hogy az emlősök fejlődéstörténetét is összehasonlíthatatlanul jobban is- 
merjük, mint a többi gerincesét. Végül ez a magyarázata annak is, hogy az emlősök -: 
felvirágzásának és uralmának időszakát, a harmad- és negyedkort is aránytalanul 
jobban ismerjük, mint a korábbi időszakokat. (Itt ősföldrajzi, ős-éghajlattani ismere- 
teinkre, a földrészek közti összefüggések történetére és változásaira célzunk.). 

Az emlősök — megjelenésük pillanatától kezdve — öt élesen elkülönített fejlődési 
, törzset" képviselnek. Ezekhez csatlakozik hatodiknak a csőrös emlősök kihalt képvi- 
selőiben ugyan nem ismert, de kisszámú élő alakjaiban is minden más emlőssel szem- 
ben álló, igen eltérő fejlődési ága. I 

A csőrös emlősökkel — éppen korai őseik ismerete; híján — nem sokat kezdhe- 
tünk. Szervezetük a fejlettség igen alacsony fokántáll. Testhőmérsékletük oly mérték- 
ben ingadozik a külső hőmérséklet hatása alatt, hogy még inkább kell őket a , hideg- 
vérűek", mint a , melegvérűek", vagyis az állandó hémérsékletűek közé sorolni. Mint 
láttuk, nem eleveneket szülnek, hanem tojásokat raknak és azokat költik ki, mint a 
madarak vagy a hüllők. A szó szoros értelmében vett emlősről sem beszélhetünk, de 

tejről sem. Mindezeken felül csontvázuk, koponyájuk, vállövük, végtagalkotásuk 
igensok olyan venást tükröz, amelyek még közelebb állnak a Therapsida-ősökhöz, mint 
a tulajdonképpeni emlősökhöz. Ehhez jön még egészen különleges zápfogalkotásuk, 
amely inkább az ÁAllotheria. (Multituberculata)-fogazatra emlékeztet, mint bármely 
más emlős-csoportéra. Mindezek mellett ismert képviselőik (kacsacsőrű emlős, han- 
gyászsün) igen messzemenő alkalmazkodása speciális életkörüményeihez azt mutatja, 
hogy a többi törzstől elszigetelten bár, de hosszú utat tettek meg a fejlődésben, míg 
mai alakjukat felvették. Ezt az elszigetelt utat igazolja elterjedésük is. Délkelet-Auszt- 
rália és Új-Guinea területére korlátozott előfordulásuk az emlősállatok elterjedésének 
két olyan végpontját mutatja, ahová csak a legősibb szabású erszényesek jutottak 
el, vagyis a csőrös emlősök után a legkezdetlegesebb emlősök. Feltehető tehát, hogy 
ezek az állatok rögtön a mezozoikum legelején, a teljes emlőssé válás előtt szakadtak 
le a többi ágról, és azoktól elszigetelten, különleges helyi adottságaik és életfeltételeik 
közt fejlődtek ki mai formájukig. 

A már többször említett Allotheria- vagy Mudtituberculata-ággal egészen más a 
helyzet. Ezek a triász végétől a harmadkor legelejéig, az eocén alsó részéig éltek, lega- 
lábbis Észak-Amerika, Kelet-Ázsia, és Európa akkori szárazföldjein, de lehet, hogy a 
terjeszkedés számára elérhető valamennyi földrészen. Az emlőssé válás kapcsán már 
jellemeztük koponyaalkotásukat, fogazat-típusukat e nehézkesen cammogó, medve- 
szerűen talponjáró kis állatoknak. (45. ábra.) Csupán egyetlen képviselőjük, a Tae- 
niolabis vagy Polymastodon nemzetség érte ela paleocénben a khódnagyságot. Ez volt 
kora állatóriása — ha összehasonlítjuk a mezozoikus óriásokkal—, bizony elég törpe 
, Óriás", Csak jóval később érték el a legrégibb őspatások a tapír-nagyságot. 

Míg az Allotheria-ág túlélte a szárazföldek leghatalmasabb óriásait — a 30 m-es 

T heroboda-Dinosaurusokat —, addig a többi ősi ág, a Triconodonták, a Symmetrodon- 
ták, a Docodonták, és a Pantotheriák a jura végével eltűntek, pontosabban: a Pawto- 
theria valamelyik oldalági leszármazottjai lehettek minden kétséget kizáróan a har- 
madkorban virágba szökkenő emlősállatok fejlődésének alapjai. (46. ábra.) 
Azelőbb említett 4 triász végi—jurakori ősi emlősállat-csoportot (a Triconodonta, 
a Symmetrodonta, a Docodonta és a Pantotheria ágakat) egységesen jellemzik az apró 
méretek, a hegyes rovarevő 
fogazat, és természetesen az 
igen kezdetleges, bizonyos vo- 
natkozásokban — pl. a fülcson- 
tok kialakulásában — hüllőkre 
jellemző tulajdonságok. Ezek 
mellett nyomát sem látjuk raj- 
tuk az Allotheria-alkalmazko- 
dás számos jellegzetességének. 
Fogazatuk még legalább 6—8 
metszőfogból, alul-felül mind- 


EYES sgt ; ; . -.., —— két oldalon I— szemfogból, 
.£ otheria őseml cénkor? képviselőjé- sét Al ja ; elsz A 
E EÉSS HK (Ptilodusj koponyája ja 3—4 elő- és 4-től 9-ig terjedő 
számú rutózápfogból tevődött 
össze. Ezzel szemben a maga- 
sabb rendű emlősöknek 6—6 
metszőfoga, mindkét oldalon 
alul és felül I—I szemfoga, 
4—4 elő- és 3—3 utózápfoga 
van. Az előbbiek fogai közül a 
metsző- és szemfogak egyhe- 
gyű, rendszerint egygyökerű 
fogak voltak, a zápfogak vi- 
szont kétoldalt lapított, két- 
gyökerű, egy középső főkúp- 
ból és ehhez elöl-hátul, eset- 
leg oldalt is csatlakozó mellék- 
kúpokból épültek fel. Ha azon- 
ban közelebbről is megnézzük 
ezeket körülbelül egér méreteű 
maradványokat, azt látjuk, 
hogy egymástól bizony igen lé- 
nyegesen különböznek. Ez ter- 
mészetesen elsősorban a foga- 
3 zatban mutatkozik, de pl. az 
46. Igen ősi emlősállat-ttbus rekonstrukciója állkapocs felépítése is alátá- 
masztja a különbségeket. 
Ezek az első tekintetre látszólag jelentéktelen eltérések válnak azután oly mély 
szakadékokká, amelyek nagy állat-csoportokat gyökerükig elválasztanak vagy meg- 
bízhatóan összekapcsolnak — év-tízmilliókat átfogó, bonyolult fejlődésük során. E 
különbségek vörös fonálként húzódnak végig az emlősök fejlődésén. Egy-egy zápfog- 
felépítési szerkezet mint valami bibliai eredendő bűn kíséri végig az egyes fejlődési 
törzseket; a fejlődés minden változásán átütve mutatja az ősi kapcsnlatokat, és 
figyelmeztet, ha tévesen kapcsolunk össze két fejlődési fokot vagy irányt. 

Ezért itt, az emlőssé válás első lépéseinél kissé alaposabban kell ezekkel a részle- 
tekkel foglalkoznunk. Eközben nem térünk ki az emlősfog kúpos alakulásának külön- 
böző elméleteire, hanem csak adatszerűen ismertetjük a fő típusokat, ill. ezek leg- 
fontosabb komplikálódási irányait. 

Az első és legegyszerűbb — az ún. íriconodont típus. Ennek zápfogai a főkúpon 
kívül egy elülső és egy hátsó mellékkúpot viselnek ; az utóbbiak fokozatosan megkö- 
zelítik a főkúp fejlettségét. Ezért a fejlettség csúcsán a triconodont fog három egymás 
mögötti, azonos erősségű kúpból áll. Ez az ősi fejlődési irány a jura végén utódok 
nélkül kihal. Egy évszázad óta ismert legfontosabb kéviselője a Triconodon nemzet- 
ség, (47. ábra.) Észak-Amerika felső jura-rétegeiből. Jól ismertek Anglia középső 
jurakori lerakódásaiból is a Phascolothe- 
rium és Amphilestes nemzetségek primi- 
tívebb alakjai. Valamennyit jellemzi az 
állkapocs hatalmas fejlettségű korona- 
nyúlványa, valamint a szögletnyúlvány 
teljes hiánya, ami a koponya-tarajhoz 
tapadó rágóizmok túltengő fejlettségé- 
vel áll szoros kapcsolatban. 

Kezdeti jelentéktelen eltérések 
— felső triászbeli Kilneon — után 
mind élesebben alakul ki a Symimetro- — 47. A valódi emlősállatok jurakori képviselő- 
donta-ág jellegzetessége: az alsó állka- jének (Iriconodon) koponya-rekonstrukciója 
pocsban a főkúpnak belső, a felsőben 
pedig annak külső oldalán kibontakozó mellékkúpok. Ez a kúpkialakulás harapás- 
kor a zúzó, tehát a szó igazi értelmében vett rágószerszám első megvalósulása. 

De ez a ssmmetrodont-fogazat sem tudott sokáig fennmaradni. A , nem sokáig" 
itt földtani mértékkel értendő, mert hiszen ez nem kevesebb, mint 30 millió évet jelent! 
A. felső jura időszaki S$alacotheriummal ki is hal ez az Angliából és Észak-Amerikából 
ismert fejlődési irány. 

Nem túl messze a symmetrodont-fogazat kialakulásától vehette kezdetét a 
Pantotheria-fogazat fejlődése. Ezt az alsó fogazatban a hátsó mellékkúp hátsó pere- 
mén keletkező kis zománcszalag vezette be, amely fokozatosan egy kis hátsó pár- 
kánnyá szélesedett ki. Ez a talonid később annyira kitágult, hogy rágáskor a felső 
fogsor szembekerülő fogának főkúpját fogadta be, miáltal a kúpok már nemcsak 
egymás mellé vágtak a rágáskor, hanem rágófelületükkel egymásra ütve mindinkább 
zúzást végeztek, miközben az egymás mellé csapó kúpok sínszerűen vezették a két 
szemben álló fogazatot a megfelelő zárásba. Ezzel kialakult a Pantolheria-csoport 
fogszerkezete, amely azonban ebben a formájában szintén nem élte túl a jura végét. 

A pantotheriid-fogazat kialakulása az állkapocs felépítésében és ezen keresztül 
a koponya alakjában is jelentős változásokat hozott létre: az állkapocs-ízület alatt 
megjelent a szögletnyújtvány, vele párhuzamosan pedig kialakult a valódi rágóizomzat. 
Ugyanekkor elindult a koronanyúlvány fokozatos megkisebbedése, ami viszont a 
koponya-taraj és a rá tapadó izomzat fokozatos visszafejlődését jelenti. A megválto- 
zott táplálkozás, illetve rágás-mechanizmus tehát a koponya és állkapocs messze- 
menő átalakulását vonja maga után. 

A Pantotheria-ágat számos apró rovarevő alak képviseli. Ezek közül legismerteb- 
bek a középső jurabeli angliai Amphitherium és az észak-amerikai felső jurakori 
Phascolestes. 

Az eddig tárgyalt, főleg jurakori csoportok mellett maradt még néhány apró 
termetű ősi alakot magában foglaló csoport, amelyet az előbbiek egyikébe sem lehet 

nyugodt lélekkel besorolni. Bár régebben általában ezt tették, s csak újabban figyel- 
tek fel fejlődésük elszigetelő jelenségeire. Különösen azóta határolják el élesen a 
többi triász végi—jurakori ősi emlőstípustól ezt a csoportot, amióta felső triászbeli 
képviselőik révén kiderült, hogy látszólag pantotheriid-szabású fogazatuk más úton 
érte el ezt a típust, vagy legalábbis egy ettől külsőleg nem túlságosan különbözőt. 

Az eddigi típusoktól eltérő fogazat-fejlődésük nagyjából a következőkben re- 
konstruálható: korai triconodont fejlődési fokon a felső zápfogak belső felületéhez 
csapódó alsó zápfogakkal az ütközésben kialakuló zománcszalag viszonylag gyorsan 
fejlődött ki önálló belső kúppá, mely már az alsó fog belső felületéhez zárult. Itt 
viszont az alsó fogakon alakultak ki a korona tövében. elhelyezkedő kis kúpocskák, 
s így a két fogsor záródása még tökéletesebb, a zúzó rágás még pontosabb lett. Ez a 
fogazat-típus igen kezdetleges formájában Európa (Anglia, Svájc) felső triász- 
rétegeiből ismeretes ( Eozostrodon) , közép- és felső jura alakjai (Peraiocynodon, Doco- 
don) pedig főleg Észak-Amerikából kerültek napfényre. 
is önálló utakon járt. Így már régről ismertük a többi egykorú emlőstípustól elütő, 
filigrán állkapocs-formáját, amelyen furcsán lefelé meredő keskeny nyúlványként 
jelentkezik a szögletnyúlvány is. Amit azonban a legutóbbi évekig nem tudtunk: 
ezek még a jura végéig megtartották az emlősállat-állapot előtti fülcsont-szerkezetet, 
amennyiben az állkapocs belső-hátsó felületéhez simulva még ott tapad a hüllő-áll- 
kapocs utolsó csontmaradványa, az emlős-hallószerv későbbi dobcsontjal 

A jura végén egy időre megszakad az emlősállat-maradványok sora, és csak a 
kréta legvégén találkozunk újra velük. A közben eltelt — még földtörténeti méretek- 
ben is jelentős — 70 millió év érthető módon teljesen megváltoztatta, átformálta az 
emlősállatok egész szervezetét. 

Már említettük, hogy az ÁAllotheria kivételével nyomtalanul eltűntek a triász- 
jurabeli ősi emlősök, illetve előemlős-csoportok. Helyüket merőben új típusok foglal- 
ták el, a jelek szerint ezek is kistermetű, jórészt rovarevő alakok voltak. Ebben 
tehát nem változtak meg különösképpen elődeikhez képest. Fogazatuk azonban jelen- 
tősen bonyolultabb és változatosabb lett, új elemekkel bővült, amelyeknek a felső 
jurában még nyoma sincsen. 

Mik ezek az új elemek? A gyanakvás látszólag indokolt: a változás csak annyi, 
hogy az alsó zápfogak talonid-párkánya nagyon kiterjed, és egy-egy külső, hátsó és 
belső kúpra bomlik. Ezek azonban a három elülső kúptól, a trigonidtól abban külön- 
böznek, hogy emezekkel szemben feltűnően alacsonyak maradnak. Ugyanekkor elin- 
dul az elülső kúp fokozatos visszafejlődése. A fog rágófelülete tehát mindinkább a 
talonid-, a zúzófelület megnagyobbodása, túlsúlya felé tolódik el. 

Az alsó zápfog-típusnak megfelelően a felső is megváltozik. A belső főkúp és a 
két külső kúp közti összekötő gerincen I—I új, kisebb kúp jelenik meg, az eredetileg 
3-kúpú fog pedig 5-kúpúvá alakul. Ezek mellett a belső főkúp hátsótperemén zománc- 
szalag keletkezik, s ez viszonylag gyorsan széles, lapos kúppá erősödik. Így a fog 
6-kúpúvá válik, a szemben álló alsó fog megfelelő zúzó ellenpárjává. 

Ezzel a hat elemmel gyakorlatilag kimerítettük az emlős-zápfog végtelen gazdag- 
ságú variációinak alapelemeit. A változatosságot ezek egyikének-másikának erőtel- 
jesebb vagy gyengébb kifejlődése vagy eltűnése, az egyes alkotóelemek egymáshoz 
viszonyítva némileg eltolt elhelyezkedése, aránya, végül az egyes elemeket összekötő 
gerincek—bordák végtelenül változatos kapcsolódása adja. Csak ritka esetekben 
jutott el a fejlődés olyan fokára, hogy az eredeti alépítmény nyomait sem tudjuk a 
kialakult fogképletben felismerni vagy belőle elemezni. 

Mielőtt azonban a krétavégi emlősökre visszatérnénk, vázoljuk fel az emlős- 
zápfog kúpelemeit. Az alábbiakban közöljük ezek tudományos elnevezését is. 


Alsó zápfog Felső zápfog 
1. Főkúp Protoconid Protoconus 
2. Elülső mellékkúp Paraconid Paraconus 
3. Hátsó mellékkúp Metaconid Metaconus 
—. Az 1—3 együtt Trigonid Trigon 
—. Az I. és 3. mögötti rész Talonid Talon (Hypoconus) 
4. Külső talonidkúp ! Hypoconid — — — 
5. Hátsó talonidkúp Mesoconid(Hypoconulid)! — — — 
6. Belső talonidkúp Endoconi — — — 
7. Az I.—2. közti kúp [EZERT Paraconulus 
8. Az I. és 3. közti kúp . ——- Metaconulus 


Ahol a kúpok eredeti jellegüket teljesen elveszítve, hosszanti vagy keresztirányú 
gerincekké formálódnak át vagy kapcsolódnak össze, ott szokásos még a nevek helyrangját 
jelző proto-, para- stb. tagok után a -conus, illetve -conid helyett -Jophus, illetve -lophid 
jelzést kapcsolni. 


E kitérés után azonban forduljunk vissza a kréta végi emlősállat-csoportokhoz, 
illetve azokhoz, amelyeket fogazatuk fejlődési iránya alapján a Pantotheria-fogszabás 
ún. triconodont, illetve trituberculáris fogfejlődése és annak továbbalakulása jellemez. 

Előre kell bocsátanom, hogy nem volna itt értelme az egyes kialakuló fogazat- 
típusok elemzésének. Ez bizony még a vele foglalkozó specialistáknak is igen komoly 
gondot okoz. Nem mintha oly távol állnának egymástól, hogy összefüggéseik bizony- 
talanná válnak, hanem éppen ellenkezőleg : szinte ahány típus, annyiféle későbbi nagy 
fejlődési csoportra emlékeztet kezdetleges fokon. Egymástól azonban annyira nem 
különböznek, hogy képtelenség volna ezt az egységes társaságot a későbbi nagy fejlő- 
dési csoportokkal levő kapcsolataik alapján szétszakítani. Annál is inkább nem tehet- 
jük ezt, mert gyakran nemcsak egy, hanem két-három későbbi csoport, sőt nem egy 
esetben egész sereg ilyen fejlődési vonal jellegeit egyesítik magukban, kezdetleges 
fokon. Ezek a kréta végi alakok tehát még nem specializált, hanem generalizált 
típusai, még magukban hordják mindazokat a jellegeket, amelyek később szétágazó 
leszármazottaik közös tulajdonságai lesznek. Ezért ma még a lehetetlenséggel határos 
megmondani, vajon egy szóban forgó típus a későbbi patásállatok, a ragadozók, a 
rágcsálók, vagy netán a félmajmok-majmok legősibb képviselője-e. Itt még mindezek 
a felismerhetetlenségig összefolynak. Ez viszont azt mutatja, hogy a későbbi emlős- 
állatok, vagy legalábbis a rovarevők, a ragadozók, a rágcsálók, a majmok és a patá- 
sok gyakorlatilag mind a kréta végi generalizált ősi csoport leszármazottai. 

És a többiek? 

Attól függ, hogy melyik csoportokról van szó. Itt elsősorban az erszényeseket, 
azután a ceteket, a fókákat és a denevéreket kell említenünk. 

Mindezek közül kétségkívül a leginkább elszigeteltek az erszényesek. Itt nem 
közismert primitív jellegeikre utalunk. Ilyen az erszénycsont; az igen kezdetleges 
fejlődési fokon — embrióként — megszült fiókák különleges felnevelése az erszény- 
ben; vagy a méhlepényt még nem fejlesztő méh-berendezésük. Ezek a tulajdonságok 
a többi emlős fejlődésének igen korai szakaszában körülbelül ugyanilyenek lehettek. 
Ezek tehát csak a meglassult, visszamaradt fejlődés bizonyítékai, de nem szólnak a 
többi emlőssel való közelebbi rokonság, illetve közös eredet ellen. 

Ugyanakkor ismerünk számos, a közös eredet ellen szóló tulajdonságot is az er- 
szényeseken. Ilyen például az erszényesek egyes fogtípusainak a többi emlősökétől 

teljesen eltérő száma. Míg ugyanis az ún. méhlepényes emlősök fogazata — ősi formá- 
jában (tehát nem redukált állapotában ) — alul-felül, mindkét oldalon 3—3 metsző, 
I—I szem-, 4—4 elő- és 3—3 utózápfogat tartalmaz, addig az erszényeseknél ennek 
maximálisan 5—5 metsző-, I—1I szem-, 3—3 elő- és 4—4 utózápfog felel meg. Ha 
visszagondolunk arra, hogy a jura ősi emlősállat-típusai is 3—3 metsző-, illetve 4—4 
előzápfoggal rendelkeztek, akkor be kell látnunk, hogy az erszényesek csak olyan ősi 
alakoktól vezethetők le, amelyek már a viszonylag redukált metszőfogú jurakori 
ismert csoportokból sem származhatnak. Ezt támasztja alá az erszényesek 3—3 elő- 
zápfogának nem redukciósan lérejött eltérő száma is. 

Ez azonban azt bizonyítja, hogy az erszényesek ősei már a jura folyamán külön- 
álló fejlődési vonalat képviseltek, amelyet magas metszőfog-szám, eltérő elő- és utó- 
zápfog-számarány, ezek mellett pedig néhány további elszigetelt sajátság, mint az 
állkapocs befelé fordult szögletnyúlványa, a dobcsont más eredete (nagy részében a 
koponyaalap szárnycsontja alkotja), és más, itt nem részletezhető, de fejlődéstörté- 
netileg fontos sajátság is alátámaszt. : 

Hol alakult ki ez a csoport? Erre egyelőre nem tudunk választ adni, de mindaddig 
korai volna ezzel a kérdéssel foglalkozni, amíg Ausztráliából, az erszényesek klasszikus 
hazájából felső jégkorszaki, tehát alig I5—20 000 éves leleteknél biztosan idősebb er- 
szényes maradványokat nem ismerünk, s az erszényesek másik nagy elterjedési terü- 
letéről, Dél-Amerikából a mezozoikumi emlősökről egyáltalában semmit nem tudunk. 

Itt önkéntelenül arra gondolunk, hogyan lehetséges, hogy az erszényesek ma 
Ausztrálián és a hozzá csatlakozó szigeteken (Új-Guinea stb.) kívül éppen az oly távol 
fekvő Dél-Amerikában és Közép-Amerikában élnek? Erre nyomban azzal felelhe- 
tünk, hogy a harmadkor első részében — a felső oligocénig — Európában is éltek még 
erszényesek, mégpedig a mai észak-amerikai oposszum legközelebbi rokonai. Egy 
fajukat pl. a Bakony peremén, Bodajk határában nemrég felfedezett oligocénkori 
sziklahasadék tízezernyi apró csontmaradványa között találtuk meg. De a földtörté- 
net ZET ÁRESE Európa és Észak-Amerika közt szárazföldi összeköttetés csak Eszak- 
kelet-Ázsián, a Bering-szoroson át volt időről időre. Ez azt jelenti, hogy valamikor 
Ázsián át Ausztráliától Európáig, és Észak-Amerikán át Dél-Amerikáig mindenütt 
el voltak terjedve az erszényesek. Idők folyamán azonban Európában és Ázsiában 
kihaltak. Amerikában is (egyetlen faj kivételével) visszahúzódtak a trópusi Kö- 
zép-Amerikába és Dél-Amerikába. Így jött létre a kettészakadt elterjedési terület. 

Egyre azonban itt is fel kell hívnunk a figyelmet. Az európai óharmadkori erszé- 
nyesek a dél-, illetve észak-amerikai erszényeseknek legközvetlenebb rokonai. Ám az 
ausztráliai ággal — azon túlmenően, hogy ezek is erszényesek — semmi közelebbi 
kapcsolatban nem állnak. Ez pedig azt igazolja, hogy az erszényesek egy része való- 
színűleg ausztráliai elterjedési területéről Ázsián —Észak-Amerikán át eljutott Dél- 
Amerikába, illetve Európába is. Az utóbbi helyen egyetlen kis csoportjuk élt csak, 
míg közép- és dél-amerikai elterjedési területükön több ágra szakadva virágzó fejlő- 
désnek indultak. 

Megint csak különös, hogy ennek a fejlődésnek a csúcsát elérő csoportok, a 
Sparassodonta nevű dél-amerikai félelmetes ragadozók a pliocén vége előtt mind ki- 
pusztultak. De ugyanígy kipusztultak az oposszumok és a ma csak Közép-Ameriká- 
ban élő specializált, redukált fogazatú Caenolestes-félék számos rokona is, hiszen ma 
csak egyetlen águk, valamennyi közt a legprimitívebb szervezetű, legkevésbé speci- 
alizált fogazatú oposszumok, a Didelbhidák élnek, az említett Caenolestidák mellett. 

Más a helyzet Ausztráliában. Itt mint valami természetvédelmi parkban, ahol 
növény és állat védve volt minden veszedelemtől — különösképpen a fehér ember 
megjelenése előtt — zavartalan egyensúlyban élt a földrész csőrös emlősökön kívül 


458 


kizárólag erszényesekből álló emlős állatvilága. Nem lévén versenyképes ellenlábasuk, 
elfoglalták és birtokba vették az egész kontinenst. Ellepték erdeit, fáit, bozótosait 
füves pusztáit és vízparti ligeteit, állóvizeit és folyóit, sivatagjait. Nem elégedtek meg 
a föld felszínével sem: röpködő alakjaik a levegőt, vakondszerűen alkalmazkodott 
formáik pedig a föld mélyét is elfoglalták. Kialakultak rovarevő, kis és nagy ragadozó 
típusaik, egérszerű kis rágcsálók és nagy növényevők egyaránt. Valamennyi 
típus ugyanúgy kiegyénült itt mint, a többi emlősök szétágazó specializálódásából a 
többi földrészen —, csak talán valamivel ezek előtt. Természetesen az erszényes 
, Tepülőmókus" semmi kapcsolatban nem áll hasonló nevű rágcsáló névrokonával. 
Az erszényes , farkas" sem farkas-rokon, de azért az életmód hasonlóságának hatása 
alatt létrejött külső hasonlóságok mégis megdöbbentők. Természetesen alakultak ki 
különleges típusaik is. Ilyen például a kenguruk tömege. Ezek sem hasonlíthatók sem 
az ugróegerekhez, sem a többi földrész más, kétlábon ugráló állatához, 

Hogyan differenciálódtak ennyifelé az ausztráliai erszényesek, és milyen fejlődé- 
sen mentek át közben? — bizony nem tudjuk. De azt sem, hogy a fejlődés egyes 
fokozatain mikor mentek át. Kihalt maradványaik nem vezetnek vissza a régmúltba, 
a jégkorszakon túl, amikor néhány hatalmas, ma már kihalt képviselőjükön, az orr- 
szarvú-nagyságú Diprotodonon, a hatalmas ragadozó Tiylacoleon kívül jóformán csak 
a mai alakok éltek. Ezek a teljes fogazatú, rovarevő-ragadozó ún, , ausztráliai oposz- 
szumok", az erszényes farkas (Thylacynus) , továbbá a rágcsálószerűen redukált foga- 
zatú sokféle alak: bandikut, koala, vombat, és az erőteljes farkukra támaszkodva, 
hatalmas hátsó lábaikon ugrálva közlekedő, visszafejlődött mellső végtagú sokféle 
kenguru (Macropus). § 

Ha az erszényesek eredetét és kialakulását bizonytalannak mondtuk, akkor sok- 
szorososan áll ez a most következő három csoportra, elsősorban a cetekre. A cetek 
(delfinek, fizéterek, bálnák) a tengeri élethez — a tüdőlégzés megőrzésén kívül — 
minden vonatkozásban a legmesszebbmenően alkalmazkodott emlősállatok. Mellső 
végtagjaik tökéletes uszonyokká idomultak, a hátsók teljesen visszafejlődtek, helyet- 
tük hatalmas úszófarkuk alakult ki. Egész testükkel — akárcsak a nyílt vízi úszó élet- 
módhoz a legtökéletesebben alkalmazkodott halak —a úszó, mélybe lebukó, ragadozó 
vagy apróállat-evő életmódhoz alkalmazkodtak. Közülük kerültek ki minden idők 
legnagyobb ismert emlős óriásai, a 30 m-t meghaladó testhosszúságú és I50 000 kg-ot 
elérő testsúlyú kolosszusok. Fogazatuk vagy nagyszámú hengeres-kúpos egyszerű 
fogból áll, vagy erősen redukált. Esetleg — mint valamennyi bálnáé —, embrionális 
korban kihull, és helyét a szájpadlás szarunemű redőkké átalakult nyúlványai, a 
szűrőkként működő szilák (ún. halcsont) helyettesítik. 

Nem csoda, hogy ezeket az állatokat csak a XVIII. század második felének tudo- 
mánya kezdte rendszeresen az emlősállatok közé sorolni. Addig bizony halaknak néz- 
ték őket (cethal), sőt még azután is — egy évszázadnál tovább — az összes többi em- 
lőssel szembeállítva önálló rendszertani egységként kezelték a ceteket. Csak a múlt 
században ismerték meg a szakemberek a Zeuglodonták néven összefoglalt 
oligocén időszaki ősceteket, melyek végre közelebb hozták a ceteket a többi emlős- 
höz. Azt azonban, hogy milyen mértékű ez a kapcsolat, máig sem sikerült tisztázni. 
Sőt, elmondhatjuk, hogy a legújabb vizsgálatok tükrében a kérdés újra bizonytalanab- 
bá vált. Mi ennek az oka? 

Az ősi Zeuglodonták (Protocetus, Pappocetus, Basíilosaurus, Dorudon stb.) az 
egyiptomi, észak-amerikai, új-zélandi stb. középső és felső eocénben megnyúlt testű, 
inkább ragadozóra, mint cetre emlékeztető koponyájú, alig redukált hátsó végtagú 
alakok voltak. Ennek alapján hosszú ideig elintézettnek tekintették, hogy a cetek 
fejlődése az ősi ún. Creodonta ragadozókból vezethető le. 

Ennek a levezetésnek azonban sokak szemében ma két dolog szögesen ellent- 
mond, Az egyik, hogy a Zeuglodonták már az eocén közepén gyakorlatilag kialakult 
cetek, mellső végtagjuk uszonnyá formálódott. A testen belül még megmaradt, de már 
nem működő végtagot hordó hátsó mozgásszervük az úszófarok. Ugyanakkor a Creo- 
donták még a patásoktól alig elválasztható, teljesen kezdetleges ősemlősök, melyek 
össze sem hasonlíthatók a velük egy időben élt Zeuglodonták — amúgy is teljesen más 
irányú — fejlettségi fokával. Ezenkívül a Zeuglodonták fogazata a legtávolabbi kap- 
csolatot sem mutatja a legősibb ragadozóknak a kréta végi bonyolult trituberculáris fo- 
gazatra visszavezethető fogazat-felépítésével. Arra kell tehát következtetnünk, hogy a 
cetek az emlősök kialakulásának a Triconodontákkal távoli kapcsolatot mutató, önálló 
ága. Igen korán alkalmazkodtak a vízi életmódhoz, ami a harmadkor legelején már 
befejezett tény volt. Az eocén folyamán tulajdonképpen már csak , technikai javí- 
tások"-ra került sor, amelyek erősen lassított menetben úgyszólván a negyedkorig 
zajlottak. Ilyen , javítások" voltak: az orrnyílás hátravándorlása a koponyatetőre, 
ezzel párhuzamosan az orrcsontok redukciója ; a légzés és a táplálékfelvétel útjainak 
az elválasztása; a nyakcsigolyák összenövése a fej-törzs-kapcsolat szilárdítására és 
az úszás biztonságának növelésére; ilyen a törzs megrövidülése — az erőteljesebb 
úszás érdekében stb. Közben lépésről lépésre követhető volt a hátsó végtagok csont- 
elemeinek fokozatos redukciója, ami a századforduló darwinista-lamarckista vitákba 
bonyolódott szakembereinek egyik kitűnő , csemegéje" volt. 

Amit még itt megjegyezhetünk, az a cetek törzsfejlődésének korábbi (eocén— 
alsó miocén időszakaira korlátozott) csonttömörülése. Ez a vízi életmódra áttért 
szárazföldi gerinceseken általános jelenség valószínűleg azt a célt szolgálja, hogy a 
lemerüléskor nagy levegőtartalékot magába szívó test a víz felhajtó erejével szemben 
megfelelő ellensúlyt biztosítson a lemerüléshez. (Itt megint ne valami célszerűségi 
összefüggést keressünk, hanem elégedjünk meg azzal, hogy vízi életmód következté- 
ben az állat fiziológiájában beállott zavarok csonttömörülésre vezettek—, ez azon- 
ban úgyszólván , kapóra jött" a lemerülés megoldásához.) 

A cetek a világtengerek lakói. Nincsenek szűkebb területekhez kötve ; a múltban 
sem voltak. Egy-egy csoportjuk megjelenése tehát soha sem volt valamely tenger 
különlegessége. Csak időbeli egymásutánjukból tudunk némileg összefüggéseikre 
következtetni. 

Két nagy egységüket különbözteti meg a rendszertan. Ezek a Zeuglodonták és a 
valódi cetek. Megkülönböztetésüket az teszi szükségessé, hogy a Zeuwglodonták mellett 
párhuzamosan az eocén végétől ismerünk valódi ceteket, anélkül, hogy a két csoport 
köztátmeneteket találnánk. Ebbőlaz következik, hogy fejlődésükben egymás mellett 
futottak, nem egymásból származtak le. A Zeuglodonták eddigi ismereteink szerint 
nem lépték túl az alsó miocént. 

A valódi ceteket három csoportra osztjuk: fogascetekre, delfinekre, és bálnákra. 
A fogasceteket a felső eocéntől ismerjük. Számtalan nemzetségük lepte el a múlt 
óceánjait és beltengereit. A magyar beltengerből sem hiányoznak miocénkori marad- 
ványaik. Legősibb képviselőik és egy oldaláguk, a Sgwalodonok, a miocén végéig, még 
a Zeuglodontákra emlékeztető, többkúpos fogakat viseltek állkapcsukban. 

A delfinek a miocén eleje óta jóformán minden tengerben élnek; miocénkori 
képződményeinkben a Heterodelbhiís, Acrodelphis és más nemekhez tartozó marad- 
ványaik nem ritkák. Anglia, Belgium, Hollandia területéről azonban a pliocénből is 
számos maradványukat írták le. 

Végül a bálnák (Mystacoceti) fejlődési ága az oligocén közepe táján már megvan 
a tengerekben. A magyarországi miocén-üledékből egész csontvázát írták le (Meso- 
cetus hungaricus), a Cetotherium és más nemzetségek fajai pedig százával kerültek 

elő Európa, Észak-Amerika, Dél-Amerika és más területek harmadkori tengeri képződ- 
ményeiből. Mai képviselőik közt van az állatvilág legnagyobb óriása, a 30 m-t meg- 
haladó hosszúságú kékbálna (Sibbaldus musculus), vagy a 150 tonnát megközelítő 
súlyú északi bálna ( Balaena mysticetus). Nagy fajgazdagságuk és óriásaik minden 
eddigi állatét meghaladó méretei azt mutatják, hogy fejlődő, vagy legalábbis fejlődése 
csúcsán álló csoporttal állunk szemben. Nem hanyatló fejlődésnek vagyunk itt tanúi — 
természetesen ha nem vesszük tekintetbe az ember közbelépése okozta eltolódásokat. 

Ha a cetek eredetét egyelőre nem tekintjük kellően tisztázottnak akkor sokszo- 
rosan elmondhatjuk ezt a másik tengerben élő emlősállat-rend tagjairól, a fókák- 
rozmárok igen elszigetelt fejlődési ágáról. Pedig még nemrégen teljesen tisztázottnak 
vették ezt a fejlődési vonalat ; mint valami magától értetődő egyszerű tényt könyvel- 
ték el, hogy ez a rend — illetve mint feltételezték: ragadozó-alrend — valahonnan a 
medvék ősibb képviselőiből szakadt le a harmadkor korábbi szakaszában. A sors gúnya- 
ként hat, hogy a medvék ma is a legkevésbé ismert eredetű ragadozók. Legkorábbi 
ismert képviselőik a pliocén végén éltek, ám a fókák legősibb alakjai sem primitíveb- 
bek, mint a ma élők. Sőt fogazatuk — típusos triconodont fogazat, specializált vagy 
leegyszerűsödött alakban — a legtávolabbi kapcsolatban sincs egyetlen ragadozóé- 
val sem, legyen az élő vagy kihalt ősi típus. Mindezek tisztán jelzik, hogy a fókák-roz- 
márok az emlősök trituberculáris fogazat-specializálódása előtt, illetve egy tricono- 
dont egyszerű fogazatú fejlődési irányától igen korán elválva alkalmazkodtak a vízi 
élethez. Alkalmazkodásukat követően fejlődésük annyira lelassult, hogy az utolsó 
25—30 millió évben már számbajövő további fejlődést nem is értek el. Ebben a tekin- 
tetben talán egyedül a rozmárok speciális fejlődési iránya a kivétel, amennyiben fel- 
tételezhető, hogy ez az oldalág viszonylag későn szakadt le a ragadozó fővonalról és 
alkalmazkodott különleges életkörülményeihez. Biztos adatunk azonban erre sin- 
csen. 

Az , úszólábúak" (Pinnipedia) rendje, vagyis a fókák—rozmárok fejlődési ága 
sokkal kevésbé alkalmazkodott a tengeri élethez, mint a ceteké. Nem is szakadt el 
annyira a szárazföldtől, amelyhez — legalábbis a párzás és fiatalok felnevelése miatt 
— kötve van, de amúgy sem él kizárólagos tengerlakó életet: a vízbe mindig táplálék- 
szerzés céljából megy be, illetve a veszély elől. Egyébként a szárazon heverész. Ennek 
megfelelően mellső végtagjai úszókká alakultak ugyan, belső váza azonban csak kis 
mértékben változtatta meg járóvégtag szabását. Hátsó végtagjai — ha esetlenek is a 
szárazon — messzemenően úszóvégtaggá való alkalmazkodásuk ellenére nagyrészt a 
test alá húzható, járásra is alkalmas végtagok maradtak. Farokúszójuk sem alakult 
ki. Elmondhatjuk, hogy a fókák inkább külső testformájukban váltak tökéletes vízi- 
állatokká; csontvázuk fejlődése ezzel nem tartott mindenben lépést. Ez azonban 
nem egy folyamatos fejlődés pillanatnyi, kezdetlegesebb foka, hanem — úgy 
látszik — egy fejlődés megállapodott csúcspontja, ahonnan már nem várható 
további kirobbanó ütemű fejlődés. 

Három természetes csoportjukat, családjukat különböztetjük meg: a valódi fóká- 
kat, a fiülesfókákat és a rozmárokat. Míg az előbbiek kivétel nélkül igen falánk ragado- 
zók, addig az utóbbiak hatalmas felső szemfogakkal (rozmár-agyar) felfegyverzett, 
jámbor , legelő" állatok, ami alatt kagylót-csigát, rákot és más tengeri héjas-páncélos 
kisállatot evő, nem határozottan ragadozót értünk. Legrégebbi adatok a fülesfókák- 
ról maradtak fenn az oligocén-miocén határáról ( Allodesmus, Desmatophoca) , míg a 
Miophoca révén a valódi fókák a miocén közepétől, a Prorosmartsban pedig a rozmá- 
rok a felső miocénben már képviselve voltak. Földrajzilag a fülesfókák csendes- 
óceáni eredetre utalnak, míg a valódi fókák nagy része a Tethys-tengerre (a Földközi 
tenger ősére) utal. 

A , modern" emlősök harmadik bizonytalan eredetű csoportja a denevéreké. 
Általános — de bizonyítani soha meg sem kísérelt — vélemény szerint a rovarevők egy 
oldalágából alakultak ki. 

Ha közelebbről nézzük meg ezt az elszigetelt fejlődési ágat, —a következőket kell 
leszögeznünk : 

A végtagok közt a test oldalán és a mellső végtagok hatalmasan meghosszabbo- 
dott ujjai közt, a testoldalon kifeszített vékony bőrredővel mint szárnnyal repülő, 
rovar- vagy gyümölcsevő, hegyes-kúpos fogazatú, nagyrészt kis emlősök. Ez volna a 
ma élő denevérek definíciója. Ha azt kérdezzük, hogy ezzel szemben milyenek voltak 
a legelső ismert denevérek, — csak azt válaszolhatják, hogy szakasztott ugyanilye- 
nek. Ismerünk egész sereg denevért a. középső eocénből, amikor még mai faunánk 
egyetlen nagyobb csoportja sem jelent meg. De ezek a legősibb denevérek nyugodtan 
besorolhatók volnának a mai alakok közé. Fogazatukban ugyan találunk ősi jellegeket 
de ezek elenyésznek a mai alakok közt e tekintetben fennálló különbségek mellett. 
, Szárnyalkotásuk", repülőkészségük anatómiai bizonyítéka sem marad el semmivel a 
maiaké mögött, semmiben sem különbözik lényegesen ma élő utódaiétól. 

Mindez azt jelenti, hogy a denevérek az eocén közepén — tehát kb. 50-—55 millió 
évvel ezelőtt — már úgyszólván mai fejlettségi fokukig specializált csoport voltak; 
azóta esetleg csak változatosságuk gyarapodott újabb típusokkal, dc lényegesen tovább 
nem fejlődtek. Ez viszont azt jelenti, hogy a középső eocénig igen hosszú idő telhetett 
el attól kezdve, hogy az első repülni tudó denevérek kialakultak ; hát még azóta, hogy 
fán mászkáló-ugráló őseik a denevérré válás útjára tértek. 

Ez a meggondolás kényszeríti a kutatót arra, hogy a denevérek eredetének kér- 
désében a legnagyobb óvatossággal járjon el. Nem ágazhatott le a denevér-törzs azok- 
ból a rovarevőkből, amelyek a feltételezett leágazás időpontjában még korántsem 
voltak olyan fejlettségi fokon, amilyenről a denevérek elindultak. Ezért kell a rovar- 
evő-eredetet — legalábbis egyelőre — fenntartással fogadnunk, vagy még inkább el- 
vetnünk. Pillanatnyilag sokkal valószínűbbnek látszik, hogy a denevérek (CHiro- 
ftiera) eredetét közvetlenül azokra a mezozoikumi ősemlősökre kell visszavezetnünk, 
amelyek a Pantotheria fejlődési ággal egyszerre, ezek mellől szakadtak le. Többet 
azonban erről a kérdésről egyelőre nem mondhatunk — hacsak nem akarunk a múlt 
század második felében széltében-hosszában dívott , hipotetikus ős", , átmeneti alak" 
és más fantáziaszülemény felállításának a hibájába esni. 

Azt pedig, hogy a denevérek specializációja milyen korán érte el a mai típus 
kialakulását, — a legjobban az Olaszországban felfedezett alsó oligocéni Archaeo- 
fterobus — egy valódi repülőkutya — maradványai igazolják. A gyümölcsevő ún. 
nagydenevérek (Macrochiroptera) mellett természetesen ugyanekkor szinte mai for- 
májukban éltek már a patkósorrú denevérek és rokonaik (Pseudorhinolophis, Vesper- 
tiliavus, Necromantis, Revilliodia és mások), és jóformán valamennyi mai család kép- 
viselői, melyek a kis-denevérek (Microchiroptera) rovarevő denevér-ágát képviselik. 

A denevérekkel tulajdonképpen lezártuk azoknak az emlős-csoportoknak a so- 
rát, amelyek többé-kevésbé elszigetelten alakulhattak ki a legősibb Pantotheria-szerű 
generalizált típusokból. Valamennyi többi kis és nagy ág egyaránt 2—3 fő fejlődési 
törzs tőben elválaszthatatlanul összenőtt szétágazása. Természetesen ezek határai 
is elmosódnak a mezozoikum és a harmadkor határán ; nemcsak a típusok egyöntetű- 
sége, hanem még sokkal inkább a rendelkezésünkre álló vizsgálati anyag szegényes- 
sége és tisztázatlansága miatt. 

E csoportok egyike — mai ismereteink szerint — a rovarevők egyik ágát, a fél- 
majmokat és a majmokat, a másik a rágcsálókat, a harmadik a rovarevők másik, 

nagyobb részét, a foghíjasokat, a ragadozókat és patásokat foglalja magában.Termé- 

szetesen néhány kisebb csoport (pl. nyulak, földimalacok stb.) is tartozik ide, hol az 
egyik, hol a másik főcsoport leágazásaként. 

Már ebből a felsorolásból is látható, hogy a rovarevők osztályozása körül valami 
zavar van, vagy pedig a rovarevők az a törzscsoport, amely még annyira egyesíti 
magában a későbbi csoportokban szétágazó és elkülönülő közös sajátságokat, hogy 

Valamennyi nehézség valóban fennáll itt, de leginkább arra kell mégis hivatkoz- 
nunk, hogy éppen a legkorábbi, kréta-paleocén-eocén korú alakok ismeretében mu- 
tatkoznak komoly hiányok, ezeket a régi leletcsoportokat ismerjük a leghiányosab- 
ban, pedig éppen ezekből kellene a legtöbb alakot ismernünk, hogy a későbbi 
szétágazás számtalan részletkérdésében segítségünkre legyenek. 

A rovarevők (Insectivora) ismertetését azzal kell kezdenünk, hogy mai alakjaik 
egyáltalán nem adnak egységes képet; ezek is inkább azt a látszatot keltik, hogy szá- 
mos — primitívebb szervezettségük alapján összefogott, nem pedig rokonsági kap- 
csolataik szerint összetartozó — önálló fejlődési ágat kapcsol itt össze a kutatás. 

És így is van! Az utóbbi évtizedek részletkutatása ezt több esetben bebizonyí- 
totta. Az idevágó vizsgálatok eredményei még nem adnak tiszta képet, de egy vonatko- 
zásban körülbelül kikristályosodott az álláspont: a tágabb értelemben vett rovar- 
evők egy ága, az ún. mókuscickányok (Tupbatoidea) semmiképpen nem sorolhatók 
a többi rovarevővel azonos rendbe, illetve közös fejlődési ágba. A. Délkelet-Ázsia 
(Malájföld, Indonézia, Fülöp-szigetek) őserdeiben élő mókuscickányok — az oli- 
gocéni Azagaleés más rokon nemzetségig visszamenően — semmiféle rokonságot 
nem mutatnak a valódi rovarevőkkel, ellenben igen sok sajátságukban a félmaj- 
mokra emlékeztetnek, csak kezdetlegesebb fokon. Így pl. közeli kapcsolatra enged 
következtetni a két csoport koponya- és fogazat-felépítése. Igen jellegzetesen hasonló 
szabású a medencecsontjuk ; mindkettőé jelentősen eltér a valódi rovarevőkétől. De 
sorolhatnánk számos további anatómiai sajátságot is, amelyekben a két csoport meg- 
egyezik. Mindezek alapján nyugodtan mondhatjuk, hogy a mókuscickány a fél- 
majmok—majmok fejlődési ágával közös eredetű, csak az ezekével szemben meglas- 
sult továbbfejlődése miatt viszonylag primitív fokon maradt meg, illetve sokkal pri- 
mitívebb fokig jutott csak el, mint a félmajmok (melyeknek viszont a belőlük kiágazó 
valódi majmokéhoz képest lassult meg fejlődésük). 

Az őserdő igen rosszul konzerválja az állatmaradványokat. A fán lakó őserdei 
állatok maradványaiaz őslénytanban mindig ritkaságok. Csak véletlenül mocsárba ful- 
ladt vagy árvíztől elsodort állat maradványai őrződnek meg, különben az őserdő buja 
növényzetének felbomlásakor keletkező humuszsavak a legrövidebb időn belül fel- 
bontják a csontot, fogat, s az állatnak az utókor számára hírmondója sem marad. 

Ez a magyarázata annak is, miért oly ritkák — és bizonytalanok — a mókuscic- 
kányok maradványai a régmult időkből. Egyetlen megbízható maradványa a mon- 
góliai alsó oligocénből származó Anagale. Ez viszont alig tér el a mai alakoktól. És 
egyben ez az oka annak, hogy rokonsági kapcsolataikat inkább ma élő alakjaik (Tu- 
baia, Ptilocercus) anatómiai sajátosságai alapján igyekszünk tisztázni, mintsem 
korai elődeikre támaszkodva. 

Az igen ősi, rovarevésre alkalmas fogazat, a fán élő őserdei életmód, az általános 
anatómiai felépítés (rövid végtagok, megnyúlt fej, hosszú farok stb.) folyamatosan 
vezetnek át a mókuscickányoktól a félmajmokhoz (Prosimiae). De azért — lega- 
lábbis mai képviselőikben — már jelentős különbségek is adódnak köztük. Így első- 
sorban a specializáltabb fogazat, a többi ujj mellől elváló s velük szembehelyezhető 
hüvelykujj, ebből következően a kapaszkodó végtag, ezen pedig (a karmok helyén) 
a lapos körmök stb. már jól mutatja a két csoport közti fejlettségi különbséget. 

A félmajmok múltjáról igen sokat tudunk, de nagyon keveset ahhoz, hogy ere- 
detüket tisztázhassuk. Mert bár a paleocén közepétől az eocén végéig Észak-Ameri- 
kában és Európában igen gazdag maradvány-anyagot hagytak hátra, utána mindkét 
helyen kihaltak. Néhány elszórt ázsiai-afrikai lelettől, valamint jégkorszak végi ma- 
dagaszkári virágzásuk gazdag maradvány-anyagától eltekintve csak Afrika és Délkelet- 
Ázsia legzártabb trópusi területeiről ismeretesek, és itt maradtak meg a mai napig. Régi 
leleteik már egy gazdagon elágazó, változatos csoportról tanúskodnak, amelyen belül 


48. Az óvilági majmok és az emberhez vezető 
ág óharmadkori koponyatíibusának rekon- 
strukciója (Naef nyomán) 


49. A miocénkori euvróbai Dryopithecus 
emberszabású majom állkapcsa felül- és ol- 
dalnézetben 

a primitívebb alakok mellett igen speciali- 
zált formákat létrehozó félmajom-fauna 
van. Igazán ősi típusok akkor már éppúgy 
nem voltak köztük, mint ma! 

A félmajmokat ma lZorikra, lemurokra 
(makik), farsiusokra (rémmakik) és aje- 
ajekre osztjuk. Közülük csak az India 
alsó pliocén képződményeiben talált 1lo- 
rik jelentkeznek viszonylag későn. A többi 
csoportot a paleocén közepe óta számos 
nemzetség képviseli Észak-Amerika (Omo- 
mnys, Shoshontius, Tetontus, Anaptomorpihs, 
Pelycodus, Notharctus) és Európa ( Adabis, 
Plesiadabis, Necrolemur) szárazföldi kép- 
ződményeiből. Igen korai és jelentős for- 
magazdagságuk, különleges és magas spe- 
cializációt mutató típusaik korai kifejlő- 
dése és konzerválódása — éppúgy mint régi 
nagy elterjedésükhöz képest szűk mai el- 
terjedési körük — egyöntetűen azt mutatja, 
hogy a félmajmok az óharmadkor emlős- 
világának virágkorukat 40—50 millió évvel 
ezelőtt élt, azóta fokozatosan visszahú- 
zódó, kihaló csoportja. Madagaszkári meg- 
lepő virágzásuk, itteni óriás alakjaik (pl. a 
közel medvenagyságú Megaladafpis) a jég- 
korszak végén, sőt részben a jelenkor elején 
a törzs utolsó fellobbanása volt, amit kü- 
lönlegesen kedvező helyi körülmények tet- 
tek lehetővé. i 

A félmajmokhoz (bár lényeges foko- 
zati különbséggel) szinte észrevétlenül csat- 
lakoznak a majmok, melyekkel általában 
főemlősök (Primates) néven egy rendbe 
sorolják őket. Három, fejlődésük irányá- 
ban és ritmusában kimondottan eltérő ágra. 
oszlanak: az amerikai ún. szélesorrú maj- 
mokra, a kutyafejű majmokra, és az ember- 
szabású majmokra. Az utóbbi kettőt igen 
közelálló orrnyílásuk alapján keskenyorrú 
majmoknak hívják. 

Eredetük, a félmajmokkal fennálló 
kapcsolatuk, sőt egymásközti kapcsolataik 


is sok ponton még tisztázatlanok. A fő baj természetesen az, hogy biztosan besorol- 
ható leleteik a miocénnel kezdődnek. Oligocénkori afrikai, indiai, sőt európai leleteik 
igen bizonytalan rokonságúak. A kutatók ezeket az eocén-oligocén leleteket (Pondaun- 
gia, Amphipithecus, Apidium, Propliopithecus, Parapithecus stb.) hol a kutyafejű 
majmok közé sorolják, hol pedig az emberszabásúak ősi képviselőiként kezelik. Biz- 
tos rendszertani helyű majomleleteink egyelőre csak a miocén elejétől kezdve van- 
nak, amikor is Dél-Amerikában az első — igen gyér számú — szélesorrú majom-lelet 

50. A Kárpát-medencében is élt miocénkori ősgibbon (Pliopithecus) ; Zapfe rekonstrukciója 

(Homunculus Argentínából, Cebupithecia és Neosatmiri a trópusi Dél-Amerikából), 
valamint Afrika és Európa-Ázsia területén az emberszabásúak (Dryopithecus, Procon- 
sul, Pliopithecus) bukkannak fel. Kutyafejű majmok — leletekkel bizonyíthatóan — 
a pliocén eleje óta éltek, ami természetesen így elképzelhetetlen. 

Primitívebb rokonaikhoz képest a majmokat elsősorban a meghosszabbodott, 
fogásra alkalmas négy kézzé átalakult mellső-hátsó végtagok, a hát-hasi irányban la- 
pított törzs, főleg azonban az erősen megrövidülő arcrész és a rohamosan fokozódó 
méretű agykoponya jellemzi. Mindezekhez járul a fokozott mozgékonyság, és magá- 
tól értetődően a rohamosan fokozódó idegtevékenység, reflex-gazdagság. 

Az egyes fejlődési irányok közti különbségek közül a széles és keskeny orrsövényt 
(orrlyuk-távolság) már említettük. Ehhez csatlakozik az újvilági (szélesorrú) maj- 
mok fogsor redukciójában (párhuzamosan az arcrövidüléssel) a 3—3 elő- és 2 vagy 3 
utózápfog megmaradása, szemben az óvilági (keskenyorrú) majmok egységes 2—2 
előzápfogával. A metszőfogak száma viszont egységesen 2—2 állkapcsonként és olda- 
lanként. Ezzel szemben a zápfogak felépítésében a szélesorrú majmok és az embersza- 
básúak megtartják a zápfogak primitív alapszabását. 

A kutyafejű majmoknak általában megmaradt hosszú, kapaszkodásra is alkal- 
mas farkuk. Az emberszabásúakon ez teljesen visszafejlődött, s visszamaradt fark- 
csigolyáik teljesen a törzsbe rejtve (a végbélnyílás felé görbült állapotban) találhatók. 

Mindez azt bizonyítja, hogy egyik csoportot sem lehet a másikkal közelebbi kap- 
csolatba hozni. Valószínűleg mindhárom ág önállóan specializálódott. 

Ezt a kérdést látszólag igen könnyen megválaszolhatjuk. Itt vannak a félmaj- 
mok, önként kínálkozva erre a célra. Ez elméletben helyes is. Gyakorlatban azonban 
nem ismerünk olyan, minden tekintetben primitív félmajom-típust, amely még elég 
generalizált ahhoz, hogy a valódi majmokat egységesen, vagy legalább egyik-másik 
águkat belőle vezethetnénk le. 

Talán az egyetlen konkrétum, amit e tekintetben elkönyvelhetünk, a majmok 
legkorábbi biztos képviselőinek földrajzi előfordulásából adódik. 

Néhány évtizeddel ezelőtt még , konkrétebbnek" látszott a helyzet, mert a Pa- 
rapithecius- és Projliopithecus-leletek hatása alatt egyöntetű volt az a vélemény, 
hogy a valódi majmok őshazája Afrika ; itt éltek elszigetelten az oligocén-miocén ha- 
" táráig. Amikor a miocén legelején Afrikából az ormányosok is elindultak, hogy Euró- 
pát, Ázsiát elárasztva Észak- és Dél-Amerikába is eljussanak, — a majmok is átlép- 
ték ezt az elterjedési határt, és Európa mellett Ázsia megfelelő területeit, főleg In- 
diát népesítették be. I 

Az óvilági majmok, főleg pedig az emberszabásúak eredetének és szétáramlásá- 
nak fenti módja ma már nem olyan vitathatatlanul bizonyos. Időközben ugyanis ki- 
derült, hogy az eocénben, illetve az oligocénben Burma, Nyugat-Európa. területein él- 
tek olyan Prisnates alakkörbeli ősmajmok ( Ampiipithecus, Alsaticopithecis), melye- 
ket — legalábbis egyes kutatók véleménye alapján — nem zárhatunk ki a valódi 
majmok ősi vonalából. 

Bárhogy is álljon azonban ez a kérdés, egy mégis csak biztos. Kutyafejű ma- 
jomfélék először Afrikában alakultak ki (talán már Azidium, Moeripithecus az oli- 
gocénben ; Libypithecus, Simopíthecus a pliocénben). Az európai Mesopithecus csak az 
alsó pliocénben, a Dolichopithecus és mások pedig még később jelentek meg. Ugyanek- 
kor a legősibb valódi emberszabású majmok (48. ábra.) a miocén elején Afriká- 
ban fejlődnek ki (Proconsul). Az Európa nyugati csücskétől Kínáig elterjedt 
Dryopithecus nem tagjai már fejlettebb fokon állottak (49. ábra) ; az indiai Sivapithe- 
cus, Ramaphitechus, Sugrivapithecus stb. pedig már ennél is sokkal maibb, nem is be- 
szélve az Austriacopithecus, Hispanopithecus, Ankarapithecins és más, nem egészen tisz- 
tázott hovatartozású alakról. A valódi emberszabású majmok másik ága, az előbbi 
gorilla-csimpánz-ággal szemben a gibbonokat magába foglaló ág is Afrikában indult a 
Limnopithecus-Pliopithecits-vonallal, hogy fejlettebb Pliopithecus-hajtásokkal Euró- 
pában is továbbfejlődjék. (50. ábra.) 

Mindez azt látszik mégis alátámasztani, hogy a mai kutyafejű majmok, akár- 
csak az emberszabásúak, afrikai központból áramlottak szét a pliocén első felében s 
jutottak el Európa és Ázsia általuk lakható, meleg, erdős vidékeire. 

Ebben az erdős környezetben alakultak ki a Pliopithecus-ágból a karcsú termetű, 
embermódra, egyenesen állva kézujjaival a bokájáig leérő, igen hosszú végtagú gib- 
bonok. Fejlődésük eredményeképpen a gibbonok úgyszólván kezeikkel ágról ágra 
kapaszkodva , járó", tökéletes erdei, fán lakó állatokká váltak; gyümölcs- és rovar- 
evők, melyek szinte egész életüket a fákon töltik. 

Habár a légtornász gibbonok fán lakó alkalmazkodását korántsem érik el, hason- 
lóképpen erdőlakó specializálódás következett be a gorilla-félék fejlődésében is. Eköz- 
ben az indonéziai (borneói) orángután — nehezebb teste ellenére is — szinte gibbon- 
szerű fán lakóvá vált, a csimpánz Közép-Afrika erdőségeiben már rövidebb karjai- 

ból is következtetve kevésbé fán lakó, a nagytestű gorilla pedig — ugyanazon a 
területen — inkább a földön jár gyümölcs-rovar-apróállat-tápláléka után. Valameny- 
nyit jellemzi az erősen redukált arckoponya, a fokozódó agyüreg-méret, és a hatal- 
mas ragadozó-agyarak ellenére is erősen emberi arckifejezés, mimika, amit még termé- 
szelesen az emberéhez erősen hasonlító egész testalkat is fokoz. 

A csi mpánzban az emberhez minden fontosabb anatómiai vonásában hasonló, 
viselkedésében megdöbbentően , emberi" lényt ismerünk meg, melyet — többi roko- 
nával együtt — külsőleg főleg az erdőben fákon lakó életmódhoz való messzemenő 
specializálódás tett bizonyos tekintetben hangsúlyozottan állattá. 

Nem célunk azt a több mint két évszázad óta tartó, ma már csak a laikusok kö- 
zött to vább folyó vitát ismertetni, amelynek eredményeként felismerték, hogy az 
ember az emberszabású majmokkal a legközelebbi rokonságban álló fejlődési ág végső 
hajtása. Itt csak adatszerűen ismertetjük (a következő fejezetben) a fejlődés tényeit. 

Az e mberszabású majmokról még csak annyit kell megemlítenünk, hogy a szá- 
zadforduló évében az akkori Magyarország területén, Dévényújfalu miocén ere- 
detű hasadékkitöltésében is találtak Dryopithecius-maradványokat. Az elmúlt évek 
folyamán pedig a Kárpát-medence nyugati peremén, mélyen bent az Alpok völgyei- 
ben, a Stájer szénmedence miccénkori képzédményeiben találtak további Dryobi- 
thecus-maradványokat. Pliopithecus-gibbonok maradványait mind Dévényújfalu ú- 
jabb feltárásaiban, mind pedig a Stájer szénmedencében ismételten találtak, de a 
mai Magyarország területéről is előkerült e kis emberszabású ősmajcm: Felsőtárkány- 
ból, Eger mellől ismerjük maradványát. A miocén végével gyakorlatilag eltűntek 
Európából az emberszabású majmok; a pliocén alsó részéből alig 2—3 bizonytalan 
korhatározású leletét ismerjük csak. 

Az emberszabású majmck visszahúzédásával szinte egy időben, a pliocén elején 
bukkannak fel az első kutyafejű majcmfélék Európában. Magyarország területéről 
is 3 helyről ismerjük őket ebből az időből (Baltavár, Polgárdi, Hatvan), míg a felső 
pliocéni képződményekben Dolichopithecus maradványokat (Pesterzsébet, Csarnóta), 
a legalsó és alsó pleisztocénből pedig magót-maradványokat ismerünk (Betfia és a 
délszlovákiai Gembaszög). 

A jégkorszak többször előnyomuló hideghullámai végleg visszaszorították Euró- 
pából az utolsó Primateseket is — egy kivételével. Ez addigra már megvetette a lábát 
valamennyi kontinensen, hogy rövidesen uralma alá hajtsa az egész Földet! 

A mókuscickány-félmajcm-majom fejlődési vonal mellett csak röviden emlé- 
kezünk meg egy ma csak két fajban ismert délkelet-ázsiai állatcsoportról, az ún. re- 
pülémakik (Dermottera) elszigetelt, de a majom-ághoz még mindig a legközelebb 
álló kis fejlődési vonaláról. Bizonytalan eocénkori ősi képviselői mellett csak az említett 
két hátsó-indiai képviselőjét ismerjük. Ezek (Cynocephalus) a toroktól a farokvégig 
terjedő, a végtagok segítségével kifeszített ejtőernyővel , repülnek" fáról fára. A de- 
nevérekéhez hasonló meghosszabbodott ujjuk nincsen; ujjuk semmivel sem hosz- 
szabb, mint bármely hasonló nagyságú, fán mászkáló állaté. Nincs is semmi közük a 
denevérekhez. Inkább a mókuscickányok és félmajmok őseivel állnak rokonságban, 
mint ezekkel párhuzamosan levált önálló, elszigetelt fejlődési vonal. Arra, hogy a 
földtörténeti múltban mennyire voltak elterjedve, a jövőben is nehezen fogunk tudni 
választ adni, mert trópusi-őserdei állatcsoportról lévén szó, kicsi az esélyünk arra, 
hogy ősmaradványaira gyakrabban bukkanjunk. 

A Dermoftera után tárgyalunk néhány emlősállat-rendet, bár nem azért, mint- 
ha ezekkel, vagy akár a mókuscickány-félmajom-majom-vonallal állnának kapcso- 
latban, vagy akár a következő főág, a rágcsálók felé hidalnák át a szakadékot, hanem 
egyedül azért, mert a rokonsági kapcsolataikról egyelőre semmi biztosat nem tudunk. 

Ezek a foghíjasok (Edentata) néven összefoglalt, a földimalacok (Tuwbulidentata) ki- 
emelése után is még idegen elemeket magában foglaló rendszertani csoport tagjai, 
valamint a Taeniodonta és Tillodontia néven ismert kihalt fejlődési ága k. 

Ezek közül a Taeniodonta-ágat az alsó paleocén és a felső eocén közt élt kisebb 
emlősök alkotják. Erős szemfoguk és majdnem teljes fogazatuk némileg a rovarevőkre, 
valamint a legrégibb patásokra, magas fogkorona tetején ülő alacsony és így ha- 
mar lekopásra ítélt fogkúpjuk pedig már bizonyos tekintetben a foghíjasokra emlé- 
keztet. 8—Ixo nemzetségüket ismerjük; eddig csak Észak-Amerika földjéről kerül- 
tek elő. Alig róka nagyságú legkorábbi (alsó oligocénbeli) alakjaiktól (Onychodectes, 
Wortmannia) az eocén végéig mintegy medve nagyságú, zömök fejű alakokhoz ( Ecto- 
ganus, Stylinodon) vezet a fejlődés. Az eocén végével utódok nélkül tűnnek el az ame- 
rikai kontinens ősi állatvilágából. 

A másik, szintén korán lezárult fejlődési irány — a Tillodontia —, sajátságos 
fogazat-fejlődése miatt hol a rovarevők, hol pedig a rágcsálók függelékeként szere- 
pelt a rendszerben, mígnem bebizonyosodott, hogy ezektől függetlenül létrejött, ön- 
álló ágat alkot. Észak-Amerika felső paleocén és eocén, ill. Európa alsó eocén 
időszaki rétegeiből ismerjük ezt a kis csoportot. Jellemzi őket az elülső fogazat 
rágcsálókéhoz hasonló specializálódása ; a törzsfejlődés folyamán az elülső metszőfog- 
pár fokozatos megnagyobbodása; az utána következő metsző- és a szemfogak vissza- 
fejlődése. Ismertebb alakjaik az Esthonyx és a Tillotherium. 

A felsorolt két paleocén-eocénbeli fejlődési vonal mellett sokkal jelentősebbek a 
foghíjasok (Edentata) . Ma három jelentősebb csoportjuk él: a lajhárok, a hangyászok, 
és a tatuk. Mindhárom dél-, illetve közép-amerikai állatcsoport. Azok is voltak egész 

történetük során, eltekintve az első csoportba tartozó néhány alak pliocén végi—alsó 
pleisztocéni észak-amerikai , kirándulásától". Észak-amerikai formák voltak viszont 
a lajhár-szerűekkel távolabbi rokonságot mutató, a paleocéntől az alsó oligocénig el- 
jutott, alig ismert Palaeanodonták (Palaeanodon, Epoicotherium) ; ritka, a feaunában 
különösebb szerepet nem játszó kis állatok. 

Annál fontosabb szerepük volt a valódi foghíjasoknak, az Edentata rend dél-ame- 
rikai számtalan képviselőjének. Nevük némileg félreértésre adhat okot. Általában 
nem foghíjasok : csak a hangyászok fogai tűntek el — valószínűleg hosszú fejlődéstör- 
ténetük korai szakaszában —, a többinek kivétel nélkül vannak fogai. Ezek a fogak 
azonban (más emlősök fogaival szemben) nagyrészt egyszerű dentin-oszlopokká fej- 
lődtek (vagy fejlődtek vissza). Zománc csak igen vékony rétegben, vagy ami gyako- 
ribb, egyáltalában nem borítja azokat. Sokuk elülső fogazata vissza is fejlődött, csak 
egyszerű, zománcnélküli, egyforma zománcoszlopokká redukált zápfogaik maradtak 
meg. 

Külső megjelenésükben rendkívül különbözők, különösen a lajhár-alkatúak 
és a tatuformák, olyannyira, hogy közös eredetük sem tekinthető bizonyosnak. Míg 
ugyanis az előbbiek valamennyien fán lakó, a fákon mászkálásra, illetve függeszke- 
désre messzemenően alkalmazkodott, gyapjas szőrözetű gyümölcs- és rovarevők, 
addig az utóbbiak mozaikszerű, a törzsön harántövekbe rendezett kis csontlemezek- 
kel fedett, ásó életmódot folytató alakok; egész szervezetük ehhez alkalmazkodott. 

A lajhár-alakúak (Pilosa) Dél-Amerikában a felső eocénben lépnek az élet szín- 
padára néhány bizonytalan alakkal, de még az oligocénben is elég szórványosak. A 
miocénben indul el hatalmas méretű felvirágzásuk, s a pliocénben, de még inkább a 
pleisztocénben hatalmas méreteket érnek el egyesek, így pl. a Megatherium az ele- 
fántnagyságot közelíti meg. Természetesen ilyen méretek mellett a lajhárfélék nagy 
része nem maradt meg ősei fán lakó életmódja mellett. A földön nehézkesen cam- 
mogó állatok voltak, melyek új tartózkodási helyük, életmódjuk és nem kevésbé ha- 

talmas méreteik miatt külsőleg is nagyon eltávolodtak fán lakó őseiktől. Így végtag- 
jaik oszlopvastagságúvá váltak ; farkuk hatalmas támaszkodófarokká alakult. Miért? 
Egyszerű a válasz: ősi kapaszkodó végtagjaikat még elnehezedett, földön járkáló idő- 
szakukban is megtartották, aminek két oka lehetett. Az egyik : hogy hatalmas karma- 
ikkal gumókat, gyökereket keresve a földet ásták ; a másik lehetőség : hogy elülső vég- 
tagjaikkal ágakba, fiatal fákba kapaszkodva, felemelt elülső testtel, erős farkukra 
támaszkodva legelték a fák lombjait. Valószínűleg mind a két életmód-változatnak 
akadt követője. Csaknem biztos azonban, hogy ezt a két életmódot egyformán követ- 
ték az egyes csoportok; ezeket határozottan elválasztani nem lehet. 

A három földilajhár-féle fejlődési ága közül a Megalonychidák már az eocén-oli- 
gocén határán bukkannak fel Dél-Amerikában (Orphodon), ahol pleisztocén végi ki- 
halásukig több nemzetségben (Hapalops, Hyperleptíus, Nothrotherium) terjednek el, 
majd Közép-Amerika (Megalochus stb.) és Észak-Amerika (Megalonyx) pleisztocén 
eredetű képződményeiben is megjelennek. A. másik családot a Megatheriidákat 
csak a miocéntől ismerjük Dél-Amerikából (Planops, Megatheridium) , illetve a pleisz- 
tocénből Észak-Amerikából (Megatherium) . 

Nagyjából ugyanez a helyzet a Mylodontidákkal (Mylodon, Scelidotherium, Glos- 
sotherium), amelyek Patagónia barlangi lerakódásaiban — a legújabb korhatározá- 
sok szerint — még 9000 évvel ezelőtt, tehát a jelenkor elején is éltek. Míg a földi laj- 
hárokat elég jól tudjuk követni történeti kialakulásukban, addig a ma is élő kister- 
metű, fán lakó alakok, a Bradypus-félék történetéről egyetlen adat sem világosít fel — 
megint csak az őserdei alakok igen ritka lelet-fennmaradása miatt. 

A hangyászok (Myrmecophagidae) csőrszerűen megnyúlt fejű, hatalmas ásókar- 
mú, messze kinyújtható, féregszerű nyelvükkel a hangyabolyok, termeszvárak lakóit 
kiszedő állatok, Dél-Amerika—Közép-Amerika pliocénkori rétegeitől kezdve szere- 
pelnek a leletanyagban. Ma is e területek trópusi füves-bozótos vidékeit lakják. 

A másik nagy foghíjas-ág, az övesállatok, vagy tatu-formák a paleocén óta is- 
meretesek Dél-Amerikából, ahol számos nemzetségre differenciálódva ma is széles 
elterjedésűek. Észak-Amerikába csak a felső pliocén—alsó pleisztocén folyamán jutott 
el — a földilajhárok néhány képviselőjével egy időben — három nemzetségük. Míg 
azonban mai leszármazottaik inkább kistermetű állatok (az óriás-tatu sem sokkal ha- 
ladja meg a borznagyságot), addig kihalt, főleg pleisztocénkori alakjaik közt hatal- 
mas állatok voltak. Ezek kövült csontpáncéljainak maradványairól emlékezik meg 
vagy egy évszázad előtti leírásaiban Darwin, mikor azt Írja, hogy a patagóniai indiá- 
nok ezek hatalmas csontmozaikból összetett , héjait " kunyhónak használták. Ezek 
a Glyptodon, Glyptotherium néven ismert óriások 2 m-t elérő hosszúságú, közel másfél 
méter magas, domború csontpáncéljukkal, buzogányszerű végződéssel felfegyver- 
zett páncélos farkukkal bizarr látványt nyújtó alakjai voltak a dél-amerikai füves 
pusztáknak. 

A foghíjasokhoz sorolták régebben a tobzosokat (PAholidota) , ma. azonban telje- 
sen független, a foghíjasokkal — fogazatuk teljesen függetlenül, azonos körülmények 
közt azonos specializációt megtett és hasonló formákat létrehozott fejlődésétől elte- 
kintve — semmi hasonlóságot nem mutató dél-ázsiai—afrikai emlősrendnek tekint- 
jük őket. Csak azért tárgyaljuk itt, a foghíjasok után, mert valódi helyüket a rend- 
szerben és a fejlődéstörténetben annyira nem ismerjük, hogy egyelőre nem tehetünk 
éle mint ott hagyjuk őket, ahova a régibb rendszertan — külsőségük alapján — 

elyezte. 

A tobzosok problémája ott kezdődik, hogy igazi régi elterjedési központjukat 
sem ismerjük. Ázsia déli része vagy Afrika volt-e e terület? Nem tudjuk. Legrégibb, 
igen bizonytalan leleteiket ugyanis Nyugat-Európa oligocénkori rétegeiből írták le 

(Necromanis). Ezen kívül még néhány, ugyancsak hiányos miocénkori leletet isme- 
rünk ugyaninnen (Textomanis, Galliaetatus), illetve néhány jelentéktelen felső jég- 
korszaki leletet mai elterjedési területéről. A Villányi-hegységi alsó pleisztocén ere- 
detű Kormos által közölt adat (Manis hungarica) nem hiteles, de nem is valószínű. 

Mindez azt mutatná, hogy a tobzosok régebbi, nagyobb elterjedési területükről 
húzódtak vissza orientális-etiópiai, tehát dél-ázsiai-afrikai lakóterületükre. De hogy 
vaójában honnan és milyen ősökből vezethetők le, ez továbbra is nyitott kérdés 
marad, j 

Az eddig tárgyalt nagy fejlődési ágak nem egységes származású csoportokat, 
hanem azok egész sorát, egymással több-kevesebb közös vonást mutató, önálló fejlő- 
dési ágat foglalnak magukban. A most következő fejlődési irány viszont önmagában 
zárt, úgyszólván rokontalan csoportot képvisel: a rágcsálókat (Glires). 

A rágcsálók az emlősök legváltozatosabb csoportja. Az emlősök nemzetségeinek 
egyharmada, fajainak fele ide tartozik. De nemcsak a rendszertani csoportok túlsúlya 
jut a rágcsálókra. Egyedszámukkal is ezek az általuk lakott földrészek legtömegcsebb 
lakói. Egyik-másik családjuk uralkodó egyedszámú ott, ahol előfordul. Így a hideg és 
mérsékelt övi zónában Európa-Ázsia és Észak-Amerika (szaknyelven: a Holarctis) 
uralkodó számú emlősállatai a pockok, Afrika—Dél-Ázsia pedig az egerek nyomasztó 
túlsúlyát mutathatná egy , népszámlálás" esetén. 

Nem csoda, hogy éppen e roppant alakgazdagságú csoport rendszerezése, rokon- 
sági ágainak összefüggése — a rájuk vonatkozó nagy mennyiségű adat ellenére is még 
igen kiforratlan. Időről időre új szempontok alapján át- és átalakítják rendszerüket. 

Az elmúlt évtized is ilyen , forradalmi" időszak volt a rágcsálók természetes kapcso- 
latainak, rendszerezésének kutatás-történetében. Természetesen nem célunk ennek 
a történeti , fejlődésnek" a részletes ismertetése. Helyette megpróbáljuk a rágcsálók 
rokonsági kapcsolatait — a legutóbbi idők eléggé biztosnak látszó adatai alapján — 
felvázolni. 

Még egy fél évszázaddal ezelőtt a nyúlféléket egységesen a rágcsálókhoz sorolták 
a szakemberek. Azóta mindinkább az a vélemény alakult ki, hogy a nyúlformák (Lago- 
morpha) —akárcsak néhány más, több-kevesebb vonatkozásban a rágcsálókkal pár- 
huzamosan, de azoktól független fejlődés irányában haladó csoport — csak külsősé- 
gekben állnak közel a valódi rágcsálókhoz. 

Ma mindenesetre általános az a vélemény, hogy a rágcsálók zárt egységét csak a 
nyúlformák nélkül érthetjük, sőt az utóbbiakat egyesek komoly érvek alapján in- 
kább a patások távoli rokonaiként könyvelik el. 

Az így sokkal egységesebb és egységes eredetűnek mondható valódi rágcsálókat 
ma többnyire a legősibb rovarevőszerű krétakori típusokból vezetik le, anélkül, 
hogy bármely közelebbi csoportot tudnának kiindulópontul megjelölni. Tehát ismét 
az a baj, hogy őslénytani adataink a rágcsálók kialakulásának túl kései pontjától 
vannak. Nem is annyira az időre, mint inkább az állatcsoportok fejlődési fokára 
mondjuk ezt. 

A rágcsálók legrégibb előfordulását Észak-Amerika felső paleocénkori képződ- 
ményeiből jegyezték fel, Ezek a Paramys nemzetséghez tartozó, külsőleg meglehető- 
sen mókusszerű rágcsálók. Fejlődési fokuk azonban sok tekintetben (pl. a fogazatban) 
nemcsak hogy nem primitívebb, mint a ma is élő mókusoké, hanem felépítését tekintve 
még fejlettebb is. A többi — az eocénre és oligocénre kiterjedő — ősi rágcsáló-típus 
pedig éppenséggel kivétel nélkül sokkal magasabb fejlettségi fokon áll, mint a ma élő 
mókusaink. Nyugodtan leszögezhetjük, hogy egyelőre egyetlen olyan ősi szabású 
rágcsálót sem ismer a paleontológia, amelynek csontváza, fogazatának felépítése tekin- 
tetében a fejlettség lényegesen alacsonyabb fokán állott volna, mint a mai mókusok. 

Vagyis nincs adatunk arra, milyen szerveződési fokokon keresztül jutottak el a rág- 
csálók korai, talán kréta időszaki őseiből a felső paleocénkori vagy éppenséggel ma is 
élő primitív képviselőikig. 

Nemcsak ez a kérdés nyitott. A rágcsáló-családok sokaságának viszonylag ma- 
gasan specializált alakokkal induló fejlődési sora miatt az egymásközti kapcsolataik 
is tisztázásra szorulnak. Így azután — kevés kivételtől eltekintve — pillanatnyilag 
nern tehetünk mást, minthogy az egyes családokat főleg fogazatuk fejlődési hasonló- 
sága, alaki kapcsolatai alapján hozzuk egymással rokonsági összefüggésbe. Ebben a 
tekintetben azonban helyesebben járnak el azok a kutatók, akik egyelőre inkább el- 
tekintenek a nagyobb csoportok, családok kapcsolatainak a firtatásától, s a családo- 
kat — feltehető kapcsolataik figyelembevételével — egymásután felsorolják, anélkül, 
hogy magasabb egységbe foglalnák. össze. Elvileg mi is ezt az eljárást követjük, és e 
szerint az elv szerint ragadunk ki néhány jelentősebb családot a rágcsálók szinte átte- 
kinthetetlen tömegéből. . 

A rágcsálók 50—55 kisebb-nagyobb terjedelmű családját általában újabban ősibb 
(hypoconrs nélküli) és tökéletesebb fogazatú (íyboconust fejlesztő) családok szerint 
szokták csoportosítani. Az előbbiek zápfogainak bonyolódása egy hypoconus nélküli 
típusból indul ki, míg az utóbbiaknak egy négykúpú felső fog-felépítésű alakkör a ki- 
indulópontja. 

Valódi hypoconus nélküli típusok elsősorban a fogazatukat igen ősi fokon meg- 
őrző mókusfélék (Sciuridae), a repülőmókus-félék (Petawristidae), és a pelefélék 
(Gliridae). Mindhárom család tagjai primitív, alacsony fogkoronájú rovarevő-raga- 
dozó-magevő kisemlősök. Csak a legnagyobbak, az óriás-repülőmókusok érik ela 
macskanagyságot. A mókusok és pelék a felső eocénben már Európa állandó lakói 
voltak; a repülőmókusokat csak az alsó miocénben élt alakjaiktól kezdve ismerjük. E 
típusok azonban csak a pleisztocén elejéig éltek Európában, a mai trópusi, hátsó-in- 
diai óriás-repülőmókusokkal rokon nemekben (Petauria, Pliopetaurista), Észak-Ame- 
rikától Kelet-Európáig a hideg égövi fenyőerdő — a tajga — övben élő kis repülő- 
mókusok új jövevények. A mókusok családjából még tisztázatlan az ürgék és a ve- 
lük közelebbi rokonságban álló, nálunk a felső jégkorszakban elterjedt marmoták ere- 
dete. Végül a pelék afrikai-európai és délnyugat-ázsiai csoportja, kicsiben a hullámbá- 
dog felületére emlékeztető, igen lapos zápfog-rágófelületeivel, nálunk , visszahúzódó" 
kis rágcsálócsoport. 

Bár velük közelebbi rokonságban aligha állanak, fogazatuk valódi hypoconus 
nélküli felépítése alapján ide sorakoznak az ugróegerek (Zapodidae és Dipodidae), a 
hörcsögök (Cricetidae) , a pockok ( Arvicolidae) és az egerek (Muridae) családjai. Va- 
lamennyinek fogazat-típusa az ősi típussal szemben már annyira átalakult, hogy kap- 
csolatukat csak a hypoconid-nélküli felépítés jelzi. 

Az ugróegerek két családját a rövid elülső és erősen meghosszabbodott hátsó vég- 
tag, félsivatagi rovarevő-növényevő életmód jellemzi. Két, egymástól függetlenül ki- 
alakult családjuk közül az egyik (Dipodidae) Afrika — Kelet-Európa — Belső-Ázsia, 
a másik pedig zömében Észak-Amerika (Zapodidae) földjén terjedt el. A Dipodidaek 
a jégkorszak második felében nálunk is éltek. Az ugrásra nem specializálódott Sicista- 
nemzetség, a csíkosegerek ma is tagjai faunánknak. 

A hörcsögfélék az oligocénben és a miocénben még uralkodó rágcsálói voltak fau- 
nánknak. Azóta jelentőségük nagyon visszahanyatlott, kivéve Észak-Amerikát, ahol 
egy csoportjuk, a Hesberomyinák az egerek szerepét vették át, sőt a pliocén — 
pleisztocén határán Dél-Amerikába is átjutottak, s ott is vezető szerepre vergődtek. 

A miocén és pliocén határán, valószínűleg belső-ázsiai hörcsögökből indult el az 
a fejlődés, amely az eredetileg alacsony-kúpos zápfogak koronájának fokozatos meg- 

nyúlásával végül folyamatosan növekedő, gyökértelen oszlopfogak fokáig jutott el. A 
magevő ősökből tehát ideális fűevőket, a több mint I200 fajjal Eurázsia és Észak- 
Amerika mérsékelt-hideg öveiben uralkodó szerepre jutott pockokat ( Arvicolidae) 
hozta létre. 

Az embert kiformáló fejlődési útvonal mellett ez a legkirobbanóbb ütemű, leg- 
eredményesebb fejlődés az egész kialakuló emlős állatvilágban. 

Ami a mérsékelt-hideg övekben a pocok, az az egér (Muridae) a melegebb és tró- 
pusi óvilági területeken. Alsó pliocéninél idősebb rétegekből sehonnan sem ismerünk 
egér-maradványokat. Ettől az időtől kezdve azonban olyan rohamos fejlődésnek in- 
dultak, hogy ma ők az emlősök fajokban leggazdagabb családja. Egyetlen nemzetsé- 
gük, a patkányok csoportja majdnem ezer fajt foglal magában. Ma Európában, Ázsia 
mérsékelt és meleg égövi részein, Afrikában és még Ausztráliában is élnek, csak Észak- 
és Dél-Amerikából hiányoznak. Ennek egyszerű oka az, hogy a Bering-szoros vidéké- 
nek hideg égövét egyetlen fajuk sem érte el, így nem tudtak Amerikába sem átjutni. 
Bár legrégibb képviselőik a pliocénben úgyszólván semmivel sem kezdetlegesebbek, 
mint mai nemzetségeik nagy része, mégis bizonyos valószínűséggel a hörcsögökről ko- 
rán lehasadt oldalágnak kell őket tekintenünk. 

Itt emlékezünk meg még egy teljesen kihalt családról, az Fonyidákról. Csupa ki- 
csiny, egér nagyságú vagy még kisebb állat tartozott ide. A felső oligocéntől a felső 
miocénig éltek. Jelentőségük — legalábbis Európában — az, hogy az akkori hörcsö- 
gökkel ők alkották a fauna uralkodó elemét. 

Bár nem szorosan ide tartozik, de érdekességként megemlítjük, hogy az ezerki- 
lencszázötvenes évekig az Eonyida-leletek a legnagyobb ritkaságok közé tartoztak. 
Alig 3—4 maradványukat ismerték. A legújabb gyűjtési módszerekkel viszont a fau- 
nák uralkodó elemének bizonyultak. Így volt ez a miocénben is, ahonnan pedig addig 
egyetlen maradványukat sem találták. 

A rágcsálók második nagy csoportjába az önálló hypoconus-t fejlesztő, tehát a 
felső zápfogakon négy főkúpú típusból kiindult alakok tartoznak, vagyis a rágcsáló- 
csoportok többsége. Ezek azonban egyúttal nem a fajokban és nemekben leggazda- 
gabb csoportok, sem pedig a legelterjedtebb rágcsáló típusok. 

Az ide tartozó rágcsáló-típusok fogazatára egyébként jellemző, hogy — legősibb 
ismert képviselőik, a Theridomyidák kihalt csoportja kivételével — zápfogaikon a kú- 
pok harántlécekké olvadtak össze. Miután ezek a lécek a fog peremein, kétoldalt az 
érintkezésüknél szintén egymásba olvadtak, a magas fogkorona a fokozatos kopás 
folyamán hamar zománclécek és általuk bezárt zománcszigetek rendszerévé alakult 
át. A fogak pedig ilyen zománcszigetekkel díszített koronájú oszlopfogak lettek. 

Igen érdekes az ide sorolt rágcsáló-csoportok elterjedése is. Ezek képviselik a fel- 
ső eocéntől az alsó miocénig Európa rágcsáló-faunájának a zömét. Nemrég azt hittük, 
hogy talán csak a ma élő hódok maradtak meg belőlük a mérsékelt és a hideg éghaj- 
lat alatt. A trópusokon, Afrikában, Dél-Ázsiában él még néhány elszigetelt típus, 
amelyeket nagy valószínűséggel Theridomyida-leszármazottaknak tekinthetünk. 

Éppen ellenkezőleg alakult a sorsuk — valószínűleg óvilági bevándorló típusok 
észak-amerikai utódaiként — Dél-Amerikában. Itt hirtelen jelentek meg és foko- 
zódó változatosságban alakultak ki. Kizárólagos rágcsálói voltak ennek a földrész- 
nek a pliocén végéig, amikor újabb rágcsáló-típusok vándorolnak be Észak-Ameriká- 
ból. Ebből a virágzó, sajátságos dél-amerikai rágcsáló-faunából jutott el egy csoport 
a miocén-pliocén határán Észak-Amerikába. Ezek egyik ága, a tarajos sülöké ( Hysíri- 
cídae) a Hijparionok és más észak-amerikai faunaelemekkel együtt jutott tovább 
Ázsiába, Afrikába, Dél-Európába, ahol még ma is él. A tarajos sülök tehát Dél-Ame- 
rika igen kevés ősemlős , ajándéka" közé tartoznak. 

Könyvünk kereteit lépnénk túl, ha ezeket a csoportokat részletesebben ismertet- 
nénk. Ehelyett elég annyit megjegyezni, hogy Dél-Amerika eme sajátos rágcsáló-fau- 
nájának tagjai még a nálunk háziállatként elterjedt tengeri-malacok, a prémes állat- 
ként mindenütt tenyésztett hódpatkányok, a nutriák (Myocastor), és ide tartoznak 
az állatkertekben tartott agutik. 

Térjünk vissza a , rovarevők" gyűjtőnevű ősi emlős-csoporthoz. 

A rovarevők (Insectivora) nagyrészt ősi fejlettségi fokon veszteglő, illetve 
nagyon lassú fejlődéssel és csak igen kezdetleges fejlődési fokig eljutott állatok. Egy- 


5I. A méhlepényes emlősállatok legősibb ismert képviselőinek, a mongóliai krétakori Delta- 
theridium (a) és Zalambdalestes (b) koponyája és fejének rekonsírukciója 


séges csoportnak azonban még így sem tekinthetők. Két elszigetelt águkat említjük 
meg, amelyek fejlődéstörténetileg egészen más gyökerekből sarjadtak ki, és fogaza- 
tukat tekintve is különböző fejlődési irányt követtek. Az egyik csoportba néhány 
igen elszigetelt, távoli, apró elterjedési területekre redukált típus, régi, talán valami- 
kor gazdagon elágazó fejlődési vonalak utolsó maradéka, kihalás előtt álló , élő kövü- 
let" tartozik. Ilyenek a nyugat-indiai szigetek Solenodonja, továbbá a trópusi 
Afrika Potamogalidái, valamint Dél-Afrika Cürysockloriddi. Az utóbbiak — akárcsak 
az erszényes , vakondokok" — a valódi vakondokok igen sikerült másai, a föld- 
ben turkáló életmódra messzemenően alkalmazkodott rovarevők, anélkül azonban, 
hogy a vakondokkal bármi rokonságban állnának. E csoportok eredetéről igen ke- 
veset tudunk. Rokonsági körükbe tartozó ősmaradványt úgyszólván egyet sem is- 
merünk. Az észak-amerikai oligocén-rétegekből ide sorolt ősi alakok (Afternodus), 
vagy az ugyaninnen előkerült paleocén-eocénkori Palaeoryctes és Didelfhodus, legin- 
kább azonban az észak-kínai felső kréta képződményekből előkerült Deltatheridium 
és mások idetartozása még nagyon kérdéses. (5I. ábra). 

Ezeknél sokkal zártabb egységet alkotnak az Ausztrália és szigetvilágának ki- 
vételével úgyszólván az egész Földön elterjedt, , modern" rovarevők: vakondokfé- 
lék (Talbidae), cickányfélék (Soricidae), és sünfélék (Erinaceidae). Mindhárom ágat 
— kisebb rokonágaikkal együtt — az oligocén eleje óta ismerjük gazdag maradvány- 

anyag révén. A vakondokfélék európai, ázsiai és észak-amerikai állatok; a mérsé- 
kelt öv lakói. A másik két család Afrikát is elárasztotta, azzal az eltéréssel, hogy a 
sünök Észak-Amerikában csak a pliocénig jutottak el, és akkor kihaltak. 

A cickányfélék a , legsikerültebb" rovarevők. Fajszámban (az általuk lakott terü- 
leteken egyedszámban is) az emlős-fauna uralkodó rágcsálói, az egerek, pockok után 
következő faunaelemek. 

A legősibb rovarevő-típusoktól nem sokban különböző, csak nagyobb termetű, 
főleg pedig fogazatban, végtagalkotásban ugrásszerű fejlődésnek indult, ragadozó- 
mindenevő állatokat foglal magába a ragadozók ( Ferae) rendje. Elhatárolásuk kez- 
detben igen bizonytalan. Egyik részük a rovarevőkkel, másik a legősibb patásokkal 
fonódik össze — annyira, hogy rendszertani helyük részben még máig sem végleges. 

A ragadozók közt lábalkotásuk, fogazatuk specializációja alapján négy fejlődési 
irányt különböztetünk meg. Ezek nagy vonásokban rokonsági csoportoknak fogha- 
tók fel. 

A ragadozók legősibb típusú ága a Procreodi nevű csoport. Rovarevő-mindenevő 
fogazatuk van. Mind a rovarevők, mind a legősibb patások felé nehezen elhatárolható 
fogazat-típus ez. Végtagjaik rövidek. Ezek jelennek meg legkorábban; a paleocén 
elejétől már számos alakjukat ismerjük Észak-Amerikából, majd rövidesen Európá- 
ban is elterjednek, ahol — akárcsak Ázsiában — a felső oligocénig élnek. A Kolozs 
megyei Egeres barna kőszén bányájában talált a múlt században Koch Antal, a ko- 
lozsvári, majd a budapesti egyetem földtani tanszékének nagynevű tanára egy ősem- 
lős maradványt, a tiszteletére elnevezett Kochictist. A csoport korai képviselői 
közül az amerikai Oxyclaenus, Chriacus, Deltatherium és a nyugat-európai ÁArcto- 

cyon az ismertebbek. 

Igazi ragadozó állatokat foglal már magában a ragadozók második fejlődési irá- 
nya, a Mesonychoidea ( Acreodi) ág. Közepestől igen nagy testméretig, hosszú fej, igen 
erőteljes fogazat, futásra specializálódott végtagok, pataszerű, elszélesedő karmok 
jellemzik. Az észak-amerikai Mesonyx, az Európából is ismert Dissacus és a Pachyae- 
na, az Ázsiából előkerült Azdrewsarchus, az eddig ismert leghatalmasabb ragadozó 
emlősállat — valamennyi az eocénből ismeretes. 

A harmadik ágban a ragadozó életmódra különösen fogazatával minden eddi- 
Binél jobban alkalmazkodott társaságot találunk, amelyeknek a zápfoga fokozato- 
san éles, pengeszerű vágóeszközzé alakult át. Zápfogaik közül az egymással átellen- 
ben álló felső második és alsó harmadik (utolsó), vagy pedig az ezt megelőző átellenes 
Pár a többihez képest különlegesen megerősödik, ún. tépőfoggá fejlődik. Az állatok 
végtagjai ugyanakkor megerősödnek, középső, harmadik ujjsugaruk helyezkedik be 
a láb tengelyébe és erősödik meg a többi rovására. Ez kezdődő pbáratlanujjúság. Ide 
felső paleocén—eocén kori óvilági nemzetségek tartoznak. Legismertebb az Oxyaena, 
Hyaenodon, és a Pterodon. Az egész fejlődési ág az oligocén végével kihal. Két elszige- 
telt nemzetségük, az óriási, európai-indiai Hyaenaelurus és az alsó pliocénig fennma- 
radt indiai Dissopsalis azonban messze túlélte e fejlődési ág általános kihalását. 

A negyedik fejlődési ágat az utolsó-felső előzápfog és első-alsó utózápfog tépő- 
foggá alakulása, valamint a mögöttük elhelyezkedő zápfogak fokozatos redukciója 
(vagy ellenkezőleg: zúzófoggá való kiszélesedése) jellemzi. Emellett lábalkotásuk- 
ban — amennyiben erre sor kerül — a tengely a 3—4. ujj közé esik. Ez kezdődő 
fbárosujjúság. A paleocén közepétől ismerjük ezt a fejlődési vonalat, valamennyi 
ma is élő ragadozó-csoportunk kiindulási pontját. Legősibb alakjaikat — miután 
kismértékű differenciálódásuk miatt még nem tudjuk őket megfelelően szétosztani a 
későbbi, specializáltabb ágak közt — Miacidae néven önálló családba fogjuk össze 
(Miacis, Vulbpavus). Ezek a paleocén közepétől az eocén végéig éltek. 

A felső eocéntől kezdve a mai ragadozó családok már annyira differenciálódtak, 
hogy nagyobb nehézség nélkül közéjük sorolhatjuk az akkor élt ragadozókat. Így 
azután a felső eocéntől kezdve zárt sorban jelennek meg Észak-Amerikában a valódi 
kutyafélék (Canidae: Procynodíctis, Daphoenus, Tomarctus stb.), egészen a mai 
nemzetségekig (farkasok, rókák stb.). Európában és Ázsiában csak a felső pliocénben 
jelentkeznek — a Bering-szoroson keresztül. Helyettük az óvilági mérsékelt övben 
(Ázsia Európa) a rokon Amphicyonidae kihalt család élt (Amphicyon, Simocyon 
stb.) Teljesen medveszerű külsőjük volt a velük párhuzamosan az Óvilágban kialakult, 
Észak-Amerikát a miocén óta benépesítő, de a pliocén végén mindhárom kontinensen 

52. A barlangimedve (Ursus spelaeus) rekonstrukciója 


kipusztult álmedvék (dÁAgriotheriidae) nemzetségeinek (Hemicyon, Agriotherium, 
Ursavus). A valódi medvéknek ezekhez semmi közük; a felső pliocén óta ismerjük 
őket. Legősibb típusa a Háromszék megyei Barót barna kőszénbányáiból leírt felső 
pliocénkori Protarctos böckhi, melyet Böckh János, a Földtani Intézet akkori igazgatója 
tiszteletére nevezett el 1900-ban Max ScAlosser, az ősemlősök egyik legkiválóbb 
ismerője. Jégkorszaki, de már kihalt medvéink közt külön is ki kell emelnünk a barna- 
medvénknél sokkal erősebb barlangi medvét, a magyarországi barlangok jégkorszaki 
lakóját, az ősember egyik legfontosabb vadászzsákmányát és leggyakoribb ellen- 
ségét. (52. ábra.) 

Az oligocén-miocén időszak ragadozóinak nagy része (jórészt kistermetű ragado- 
zók) mindmáig bizonytalanul illeszthető a rendszerbe. Ezek viszonylag mind ősi szabá- 
sú állatok ; a menyétfélék és mungók (, cibetmacskák"") jellegei keverednek bennük a 
legősibb kutyafélék alaktani bélyegeivel. Ebből a ma még tisztázatlan tömegből 
differenciálódnak ki a miocén folyamán a valódi mungók ( Viverridae-Herpestidae) , 
a menyétfélék (Mustelidae), kutyaszerű alakjaikból pedig az észak-amerikai mosó- 
medvék és rokonaik (Procyonidae), illetve az ázsiai , macskamedvék" ( Ailuridae) 
és az ún. bambuszmedvék ( Ailurobodidae). Valamennyiről sokat mondhatnánk, 
ám itt csak azt jegyezzük meg, hogy a miocén végén és a pliocén elején alakulnak 
ki a Viverridákból a hiénafélék ( Hyaenidae) , amelyek ettől az időtől kezdve a jégkor- 


475 


szak végéig állandó tagjai voltak a magyar emlősfaunának is. A Himalája indiai 
lejtőjén és Délnyugat-Kínában élő macskamedvék (kis panda) egy ága a pliocén 
végén szintén élt hazánk földjén. Dél-Angliából is kerültek elő leletei. A menyét- 
félék egyes ágainak hatalmas kiterjedésére és későbbi visszahúzódására jellemző, 
hogy a dél-amerikai grizonok egy közeli rokonát (Panmnonictis) a Villányi-hegység alsó 
pleisztocén-rétegeiből írta le Kormos Tivadar. 

A ragadozók egyetlen ága, a macskafélék (Felidae) és rokonaik állnak csak 
, gyökértelenül" ebben a rendben. Legrégibb ismert képviselőik az eocénben már a 
húsevő ragadozó életmódhoz minden más ragadozónál magasabb fokon specializálód- 
tak. Előzápfogaik fejlődésében a valódi ragadozóktól teljesen eltérő irányba haladtak, 
és ezen az úton messze elmaradtak a többi ragadozó fejlettségi fokától. Ez azt mutat- 
ná, hogy a ragadozóktól független, önálló fejlődéssel jutottak el a specializálódás 
ragadozószerű irányába. Természetesen ebben a kérdésben biztosat csak a macska- 
félék eddig ismeretlen őseinek felfedezésétől várhatunk. Két fő irányban spccializá- 
lódtak : az egyik a mai macskától az oroszlánig-tigrisig számos alakban mutatja be a 
legtökéletesebb ragadozó állat típusát, a másik pedig a kihalt kardfogúak (Machairo- 
dontidák) csoportja hatalmas, késpengeszerű, lapos felsőszemfogaivala vad elejtésének 
egy speciális formájához alakult ki. Ezek a jégkorszak közepe előtt kihaltak és a 
kevésbé egyoldalúan specializált valódi macskaféléknek adták át a teret. 

Említettük a legősibb ragadozók tárgyalása kapcsán, hogy egyes típusaik szinte 

elválaszthatatlanok a korabeli patásoktól, mások pedig a rovarevők egyes típusaival 
álltak közelebbi kapcsolatban. Ezek a legősibb, úgynevezett gyűjtőtípusok, a Condyi- 
arthra néven összefoglalt alsó paleocén—felső eocén időszaki észak-amerikai, dél- 
amerikai, és felső paleocén—eocén európai kis középtermetű, nehézkes állatok. 
Valamennyit jellemzi a teljes fogazat, amelyben a zápfogak a trituberculáris fogazat- 
típus , teljes", tehát 5—6 kúpú formáját veszik fel, alacsony, gumós kúpokkal. Ezek 
még típusos ragadozó-mindenevő állatok voltak, teljes, ötujjú végtagokkal (Tetra- 
claenodon, Phenacodus stb.). 

Már úgyszólván a Condylarthra mellett, a paleocéntől kezdve mind gyakoribbak 
a gyorsan specializálódó típusok. Ezeket specializációs irányuk alapján több-kevesebb 
nehézséggel be tudjuk sorolni az eocén alsó határáig teljesen kibontakozott tulajdon- 
képpeni patásállat-csoportokba. Négy fő csoportra tagoljuk őket. 

Az egyik csoport gyorsan — és igen sokoldalúan — alkalmazkodott; ez kizárólag 
dél-amerikai alakokat ölel fel. Éppen sokoldalú specializációjuk kényszerít bennün- 
ket arra, hogy az ide sorolt számtalan nemzetséget több rendbe osszuk. Általában a 
Litopterna, Toxodonta, Typotheria és Ástrabotheria rendeket különböztetik meg. 
Ezeket ugyancsak nem tárgyaljuk külön-külön. Ehelyett csupán azt említjük meg, 
hogy e négy —illetve a következőkben említendő Pyrotheria renddel együtt öt —ren- 
den belül Dél-Amerikában szinte teljes tükörképe fejlődött ki valamennyi eurázsiai— 
afrika1—dél-amerikai patásállat-specializációs típusnak. Nem egy típus hosszú 
évmilliókkal ezek előtt, mások szinte hajszálnyira velük egy időben fejlődtek ki. Ám 
mind egy szálig kipusztultak, amikor a pliocén végén Dél-Amerika szárazföldi össze- 
köttetésbe került Észak-Amerikával, s az onnan beáramló, sokkal fejlettebb, gyorsabb 
növényevők, valamint az itteniragadozó-erszényesekkel szemben rendkívüli fölényben 
levő fejlett ragadozók valósággal eltüntették a Föld színéről ezt az élővilágot: a 
nehézkes foghíjasokat; az óriáslajhárokat; a mozgó búboskemenceszerű óriás- 
övesállatokat; a nehézkes, lassú, ősi típusú patásokat. 

Amíg azonban a maguk elzártságában az erszényes—foghíjasz—őspatás békés 
egyensúlya fennállott, addig itt a legforróbb trópustól a sarkközeli zord éghajlatig, 
havasok rideg, kopár magaslatáig minden élettér megtelt hozzá alkalmazkodott — de 

53. Az ősi jellegű patásállatok fejlődéstörténeti kapcsolatainak vázlata 


Észak-Amerika Machairodusaihoz, jaguárjaihoz, farkasaihoz alkalmazkodni nem 
tudó — emlősállat-típusokkal. Megvoltak itt a kis kérődzőknek megfelelő alakok 
éppúgy, mint a nehéz testű orrszarvúak, sőt ormányosaink hasonmásai; a miocén 
Thoatherium pedig pl. tökéletesebb ló volt, mint amilyenné Észak-Amerikában a 
valódi lovak I0—15 millió év múlva formálódtak. Közben eredeti ötujjú ősökből 
ugyanígy alakult ki egyujjú lábformája, meghosszabbodott lábközéppel, és ősi 
talponjáró formából , ballerinaszerűen" ujjhegyen ,,spiccelő" alakká, mint később 
a valódi lovakban kialakult tökéletes futótípusaink. 

Ha összehasonlítjuk Dél-Amerika sajátos patásállat rendjeinek típusait mai 
patásainkkal, vagy éppenséggel a paleocén-eocén-oligocén időszak patásaival, akkor 
azt látjuk, hogy nagy többségükben nehézkes, zömöktestű állatok ezek, és csak 
elvétve akadunk egy-egy karcsú, könnyű testű állatra. Ám még ez sem hasonlítható 
igazán kecses szarvasainkhoz, antilopjainkhoz. Ez vezette a kutatókat arra a meg- 
oldásra, hogy az óharmadkor egyes patásál- 
latcsoportjait — a dél-amerikai, előbbiekben 
tárgyalt rendek kihagyásával — és ezek leg- 
közelebbi rokonait külön rendszertani egy- 
ségbe fogják össze. Nem mint rendszertani 
egységet, hanem csak mint áttekintést előse- 
gítő segédeszközt fogadjuk el ezt a Suzbuugu- 
lata , törzset", amelybe (53. ábra) csupa 
nehéz testű, vaskos állattípus került. Ide tar- 
tozik a paleocén-eocén időszaki észak-ameri- 
kai, ázsiai, az alsó eocénben ecurópai Pato- 
54. Az észak-amerikai eocén Eobasi-  donták és Dinoceraták (54.ábra), az orrszarvú- 
leus őspatás koponya-rekonstrukciója  nális nagyobb, főleg azonban nehézkesebb, 

ez utóbbiak esetében bizarr szarvakkal, agya- 
rakkal fegyverzett, ellenségeikkel szemben sebezhetetlen állatóriások. Ide sorolják a 
külsőleg az elefántok ősibb formáira emlékeztető dél-amerikai Pyrotheria csoportot. 
És itt következnek maguk az ormányosok (Proboscidea), ma élő elefántjaink ősei 
és rokonai. 

Az ormányosok három önálló fejlődési vonalban fejlődtek, amelyekhez negyedik- 
nek az afrikai felső-eocénkori elszigetelt Barytiherium nemzetségét sorolják. Az első 
vonal — a Moeritheriumok — tulajdonképpen fogazatának teljesen azonos felépítése 
miatt feltétlenül ide tartozik, annak ellenére, hogy ez a csoport nem fejlődött az 
ormányossá válás irányában. Rövid életű csoport volt, amelyet eddig csak Észak- 
Afrika felső eocén—alsó oligocén fajumi (egyiptomi) rétegeiből ismerjük. A második 
csoport az igazi ormányosok, az Elephantoidea. Ezek az oligocén végéig nem lépték 
át Afrika határát, a miocénben azonban elárasztották Európát, Ázsiát, átjutottak 
Észak-Amerikába, végül a pleisztocén elején Dél-Amerikát is birtokukba vették. 
Eközben ősi, párosan elhelyezett, kevés gumós fogból álló fogazatuk és I—2 pár 
agyaruk rohamosan továbbfejlődött. Agyaruk az alsó állkapocsban egyes esetekben 
széles lapáttá alakult (Platybelodon stb.), más esetekben teljesen eltűnt. Zápfogaikon 
a gumópárok száma megnőtt, a gumók elrendezése is megváltozhatott, esetleg 
alakja vált éles tarajjá. Közben koponya-formájuk hol alacsony, lapos volt, hol 
tornyos, magas, egészen rövid. Két ősibb családjuk, az afrikai oligocénből kisarjadt 
Gomphotheriidák (55. ábra) és Mammutidák (ez utóbbi névnek azonban semmi köze 
sincs a mammuthoz) ; mindkettő még a jégkorszak folyamán kihalt. Ma csak az utóbbi 
oldalágaként kialakult Elephantidák élnek. Ezek valószínűleg dél-ázsiai származási 
területükről a jégkorszak elején jutottak el Európába és Afrikába, végül Észak- 


478 


Amerikába is. A jégkorszak végével kihalt legismertebb képviselőjük a szibériai jégbe 
fagyva, húsostól-bőröstől megmaradt leletből igen jól ismert mammut. (56. ábra.) Mai 
utolsó, még élő alakjaik, az ázsiai és afrikai elefánt napjai is meg vannak számlálva. 

Fogazata, koponyaalkata és egyéb bonctani jellegei alapján rendszertanilag 
ide, az ormányosok közelébe helyeznek még három, egyébként igen elszigetelt emlős- 
állat-csoportot. Ezek a szirtiborzok, a 
szirének és a Desmostyiusok. Az előb- 
biek Afrika és a hozzá csatlakozó elő- 
ázsiai száraz sivatagos-sziklás terület 
lakói. Nyúlnagyságú, de zömöktestű , fo- 
gazatukban igen ősi pa- 
tás-kapcsolatokat muta- 
tó, ötujjú, patásállatkák. 
Történetük Afrika alsó 
oligocén-rétegeiig követ- 
hető. Az oligocénben- 
miocénben virágzó kis 
törzs ma már csak hírmondóival sze- 
repel az cmlős-faunában. 

Teljesen a vízi életmódra alkalmaz- 
kodtak a szirének (Szrenia) . Fogazatuk 
félreismerhetetlen kapcsolatokat mutat 
az ormányosokéval, egyébként nem sok 
a párhuzam a fejlődésükben. A sziréne- 
ket az eocén közepe óta folyamatos ős- 
maradványanyag dokumentálja. Virág- 
koruk a miocénben volt; ma már csak 
két nemzetségük él (a dugong és a ma- 
natusz). Fejlődésük közben a vízi élet- 
módhoz hátsó végtagjuk teljes vissza- 
fejlődésével, ezzel párhuzamosan erős 
farokúszó kialakulásával alkalmazkod- j ELO ENTTT 
tak, miközben növényevő fogazatuk j G 
víz alatti , legelésre" kényszerítette 
őket, amihez ismét egy sereg különleges 
alkalmazkodási módon keresztül jutot- 
tak el. Sirenavus, Manathertum, Tha- 
lattosiren stb. nemzetségeik révén a ma- 
gyar tengerben a középső eocén óta úgy- 
szólván megszakítás nélkül ott voltak a 
miocén végéig, amikor is a Kárpát-me- 
dence beltengere gyors kiédesedésnek 


öltő űl ; . Az orrmányosok agyarának fejlődése a mi- 
és feltöltődésnek indult. Addig azonban 358 Mastodoa augastdensől (2), a öliocén; 


a viszonylag kis méretű, sekély VÍZŰ kori M. longirostrison (b) át, az alsó pleiszto- 
beltenger igen megfelelhetett igénye- céni M. arvernensisig (c) 
iknek. 

A Desmostylusok a legújabb felfedezések szerint az oormányosokra sokban em- 
lékeztető, rövid, vaskos lábú, vízi-vízmelléki nehézkes növényevők voltak a Csendes- 
óceán északibh partjai mentén, az oligocéntől úgyszólván a pleisztocénig. Valódi 
természetüket, rokonsági kapcsolataikat, életmódjukat azonban még alig ismerjük. 


479 


Itt, a patásállatok bizonytalan rokonsága közelében említjük meg az afrikai 
földimalacok (Tubulidentata) és a nyúlformák (Lagomorbha) rendszertani csoport- 
jait — nein azért, mintha fejlődéstörténetileg ide tartoznának, hanem mert ezzel is 
csak a patásokkal fennálló, de teljesen tisztázatlan fokú és irányú kapcsolataikra 
kívánunk utalni. 

A földimalacok afrikai, a Szaharától délre elterjedt, visszafejlődött , foghíjas" 
fogazatú, megnyúlt kis fejű, gyenge elülső testű, erős hátsó végtagú és farkú állatok. 
Extrém ásóállatok, valószínűleg kizárólagos termitaevők. A termitavárak falának 


56. Felső jpleisztocénkori orrmányosunk, a mammut (Elephas primigenius) csontváza 


kibontására rendkívül erős karmaik vannak. Az őslénytani leletek tanúsága szerint 
Afrikában a miocén óta folyamatosan éltek. Az alsó pliocénben Dél-Európa és India 
ún. Hipparion-faunáiból sem hiányoztak, de a pliocén folyamán itt kipusztultak. 

A másik csoport, a régen a legkisebb kételkedés nélkül a rágcsálókhoz sorolt, 
ma azonban a patások közelébe helyezett nyúlformák (Lagomorpbha) első nyomai 
Kelet-Ázsia és Észak-Amerika óharmad időszakába vezetnek vissza. Ázsia felső 
paleocénkori rétegeiből előkerült maradványaik már a rend önállóságát igazolják. 
Ez rövidesen két önállóan továbbfejlődő csoportra szakadt: a füttyentőnyulak 
(Ochotonidae) és a valódi nyúlfélék (Leporidae) családjára. Az előbbiek az oligocén 
eleje óta ismert kelet-ázsiai—európai állatok, az utóbbiak viszont az alsó pliocénig 
csak Észak-Amerikában fordultak elő, és csak a Hipparion-faunák beáramlásával 
egy időben érték el Európát (Alilepbus). Lassú fejlődésű csoport ez. Az oligocén 
óta alig továbbfejlődve jutottak el (mai?) virágkorukba. 

Visszatérve a valódi patásállatokra: két nagy csoportjuk áll még előttünk. 
A páratlanujjúak (Perissodactyla) és a párosujjúak ( Artiodactyla) rendje. Közöttük — 
lábalkotásuk alapvető mechanikai különbsége mellett — némi fogazatbeli különbség 
mutatkozik, amely természetesen a fejlődés folyamán tovább fokozódik. A legfeltűnőbb 

57. A páratlanujjú patások (Perissodactyla) fejlődéstörténeti kapcsolatai 


31 Azlélővilág fejlődéstörténete 


különbség azonban az, hogy míg az előbbi virágkorát messze túlhaladt, rohamlép- 
tekkel a kihalás felé siető csoport, s a még élő családjai alig egy-két nemzetséggel 
szerepelnek, addig a párosujjúak gyakorlatilag az oligocén folyamán elindult, a miocén 
óta rohamosan fejlődő, újabb hajtásai révén a rágcsálók mellett az emlősvilág leg- 
erőteljesebb, legfiatalabb törzse. 

A páratlanujjúak mélyen a Condylarthra-típusokban gyökereznek. Azoktól 
élesen el sem lehet őket választani. Viszont első megjelenésük pillanatától kezdve 
kibontakozásuk jól elkülöníthetően 5 önálló vonalon fut. Ez azt bizonyítja, hogy 
ezek az egyes csoportok már Condylarthra-fokon elkülönültek egymástól. Az öt cso- 
port: a lófélék, Titanotherium-félék, a Chalicotheriumok, a tapír-félék és az orrszarvú- 
félék. (57. ábra.) 

Közülük legismertebb a lófélék kialakulása, amihez több ezer teljes csontváznyi, 
igen jó állapotú lelet segítette hozzá a kutatókat. Ez a leletgazdagság Észak-Ameriká-" 
ból került ki, ahol gyakorlatilag a lófélék egész története lejátszódott. 


58. Az Eohippus, a Miohippus, a Merychippus és az Eguus nemzetségek végtagjaiak fejlődése 
(balról jobbra) az egyujjúságíg; baloldalt a mellső, jobboldalt a hátsó végtag alsó szakasza 


De hiszen a lófélék nem amerikai, hanem eurázsiai, afrikai állatok, ahol mint 
vadlovak, szamarak és zebrák ma is élnek — mondja erre az olvasó. 

Igen, de csak annyiban óvilágiak, hogy időről időre Észak-Amerikából, ahol 
egész fejlődéstörténeti kibontakozásuk végbement, egy-egy hullámuk átjutott 
Ázsiába, Európába, sőt néha Afrikába is. Csak egy oldaláguk alakult ki — és halt is 
ki — az európai és ázsiai eocénben ill. az alsó oligocénben ; a Palaeotheriidae. A valódi 
lovak (Egwidae) családja alig róka nagyságú kis állatokkal, alacsony kúposfogú, 
ötujjú mindenevő-növényevőkkel indul az eocén alján Észak-Amerikában. Ez az 
ősi csoportjuk még az eocénben el is tűnik; helyette két ágban megy tovább a fej- 
lődés. Az egyik, az Anchitheriumok ága, szélső ujjainak redukciójával, háromujjú, 
a mai lovakhoz képest feltűnően nehézkes, alacsony gumós, bordás fogú állatokat 
hozott létre az alsó pliocénig, miközben a miocén elején Ázsiába-Európába is átjutot- 
tak. A másik ágat gyors , végtag-modernizálódás", tehát a kéz- és lábközépcsontok 
erőteljes megnyúlása, a szélső ujjak gyors redukciója (melynek végén már csak a 
középső ujj maradt meg, mint a lóláb egyetlen ujja), a zápfogak rohamos átalakulása 

oszlopfogakká, — és végül mindezek eredményeképpen a lovak ujjhegyen járó, 
gyors futású, könnyű testű, fűevő állatokká való átalakulása jellemzi. (59. ábra.) 

Ez a fejlődési ág, az Egwinae vonala kétszer bocsátott az óvilágba oldalágakat. 
Az első a Hipparionok beáramlása volt a pliocén elején, mégpedig oly tömegben, 
hogy Eurázsiában és részben még Afrikában is uralkodó elemei lettek az akkori 


a 


59. A lovak kialakulásának négy jelentős 

lépcsőfoka: az eocénbeli Eohippus (a), az" 

oligocéni Miohippus (b), miocénkori Mery- 

chippus (c), és a ma is élő ló (d) végtagjai- . 

nak ujj-redukciója, zápfogainak fejlődése, 

valamint méreteinek és külső megjelenésé- 
"nek átalakulása 


nagyemlős-faunáknak. Ezért hívják- 
ezeket az állattársaságokat Hijfarion- 
faunának. A második hullámuk a jég- 
korszak küszöbén tört be az óvilágba. 
Ez volt a ma is élő óvilági lófélék be- 
özönlése Amerikából. Érdekes, hogy itt 
az ÁAnchitheriumok még éppen megér- 
ték a Hipfarionok beözönlését, és csak 
azután haltak ki. A Hijparionok is 
túlélték az Eguus-csoport (a mai lovak, 
szamarak, zebrák) beözönlésének első 
mozzanatait, s csak azután tűntek el. 
Ami azonban a legkülönösebb: miköz- 
ben az óvilág megtelt a mai lófélékkel, 
azalatt Észak-Amerikában, a lovak ki- 
alakulásának, felvirágzásának klasszi- 


g1" 


kus területén a jégkorszak végére már hírmondója sem maradt a lovaknak. Így es- 
hetett meg, hogy Cortez és Pizarro spanyoljait az indiánok lovukkal egy élőlényt al- 
kotó csodalényeknek tartották, akik ellen minden ellenállás eleve hiábavaló... 

Magyarország területe a Hipparion-faunák, a háromujjú Hippbarionoknak is 
több mint egy évszázad óta világhírű előfordulási helye. Vas megyében Baltavár, 
Fejér megyében Polgárdi és Csákvár — az egész világ szakemberei előtt közismert 
nevek. 

Az itt talált ló a jégkorszak 
utolsó szakában az ősember egyik 
legfontosabb  vadászzsákmánya 
volt. Később, a jelenkor elején, 
a csiszolt kőkor vége felé pedig 
az ember már nemcsak terelgette 
a vadat, hanem fokozatosan házi- 
asítását is elkezdte, amit a bronz- 
és vaskori ember már 3—4 évez- 
reddel ezelőtt be is fejezett. A hik- 
szoszok és görögök révén pedig a 
ló a hadtörténelem nagy ütőkár- 650. Egy észak-amerikai oligocénkori titanotheriida 
tyái közé is bevonult. Ma még nem (Brontotherium) rekonstrukciója 
tudjuk, hol vette kezdetét a ló 
háziasítása, csak sejtjük, hogy Belső- vagy Elő-Ázsiában, de egyes kutatók európai 
háziasítást is feltételeznek. 

A Titanotheriumok (Brontotheriidae) különösen Észak-Amerikában és Belső- 
Ázsiában virágzó, fejlődésük csúcsán szinte elefánt nagyságú, némileg az orrszarvúakra 
emlékeztető, hatalmas, nehéztestű, változatos orr- és homlokszarvakkal felfegyver- 
zett páratlanujjúak. (60. ábra.) A középső vagy felső eocéntől a középső oligocénig él- 
tek. Legelső (középső eocénbe helyezett) leletük Erdélyből, a Kolozsvár melletti And- 
rásházapusztáról előkerült hosszú nevű Brachydiastematherium transilvanicum. 

A Chalicotheriidák — mintha nem is volnának patásállatok — hatalmas ásó- 
karmokkal felfegyverzett, fogazatukban azonban a Titanotheriumokkal közelebbi 
rokonságot tükröző különös, gumók, és más húsos növényi anyagok összezúzására 
alkalmazkodott fogazatú állatok. (6I. ábra.) Bár virágkoruk az oligocén-miocén volt 
-—, Afrikában, Kelet-Ázsiában a jégkorszak alsó részéig éltek. Nálunk a Hipparion- 
faunákkal együtt tűntek el. 

Említésre érdemesek még a tapírfé- 
lék (Tapiridae) és az eocénben vagy leg- 
feljebb az oligocénben kihalt oldalági ro- 
konaik, a Lophiodontidák. Az utóbbiak 
járomszerűen összenőtt zápfog-kúpjaik- 
kal, a tapírok mozgatható, ormányszerű 
felső ajkukkal szintén a ma már ritkaság- 
számba menő, nehézkes testű óharmadkori 
patásállattípust képviselik. Nem is gon- 
dolná az ember, hogy a trópusi őserdők 


62. A párosujjú patások 


, (Artiodactyla) 
6I. Egy karmos , patásállat", a miocénkori fejlődéstörténeti 
Moropus rekonstrukciója összefüggése 

mocsaraiban élő tapírok a Kárpát-medence számos helyéről kerültek elő, és egé- 
szen a jégkorszak elejéig éltek. 

A régi alkatú patások utolsó csoportja az orrszarvúak (Rhinocerotidae). Fogaza- 
tuk tekintetében a tapíroktól nem állnak messze, életmódjuk, orr- illetve homlok- 
szarvuk révén azonban különböznek tőlük. 

Legősibb ismert leletük a már említett Andrásháza-pusztáról, a középső eocén- 
rétegekből előkerült apró termetű Prolryracodon orientalis. Későbbi fejlődésük során 
igen változatos, sokfelé specializálódó csoporttá fejlődtek ki. Egyik águk ( Amyiodon, 
Cadurcotherium) vízi állatokká alakult át, mások szarvatlan orrszarvúként bonta- 
koztak ki ( Aceratherium, Aphelobs). Egy águkból gyors növekedéssel a legnagyobb 
termetű emlősállat, az elefántoknál nagyobb Indricothertum fejlődött ki. Ez az 
állat Belső-Ázsiából Erdélybe jutott el terjedési útvonalán. Az orrszarvúak elterjedése 
ma, kihalásuk előtt, igen korlátozott. Afrikán és Délkelet-Ázsián kívül (ahol ma is 
élnek még) a jégkorszak végéig éltek egész Európában, Ázsia szinte teljes területén 
és Észak-Amerikában. Ezekről a területekről csak a jégkorszak végével tűnt el utolsó 
alakjuk is. i 

A végnapjaikat élő páratlanujjúak nagy törzse mellett — éles ellentétként — 
virágzik a párosujjúak ( Artiodactyla) rendje (62. ábra). Nem minden águk fejlődéské- 
pes. Az ún. gumósfogú párosujjúak ( Bunodonta vagy Hyodonta) számos önálló fej- 
lődési vonala — mint az Elotheriumok (63. ábra), az Anthracotheriidák és mások — az 
oligocén folyamán, vagy az oligocén-miocén határán nagyobbára kipusztult. Érde- 
kes, hogy ezek is viszonylag rövid lábú, nehézkesebb testalkatú, gumósfogú, 
tehát fogazat-kifejlődésben is kezdetleges fokon veszteglő alakok voltak. Egyet- 
len, ma is élő rokon csoportjuk ismeretes. Ezek a disznófélék (Swidae) és az amerikai 
pekarik (Tayassuidae). De ezek sem hasonlíthatók már össze az oligocén-miocénkori, 
igen sokfelé specializálódott, nemegyszer óriás alakokat létrehozott változatos disznó- 
faunákkal. 

A párosujjúak zöme, a középső ujjak fokozódó túltengése és az oldalsók vissza- 

. fejlődése mellett — főleg a fogazat továbbfejlődésében különbözik a gumósfogú ősi 
: alakoktól. Felső és alsó zápfogainak 4—4 fő kúpja félhold alakot vesz fel, és hol las- 
súbb, hol gyorsabb ütemben magas fogkoronát fejleszt, vagyis oszlopfoggá válik. 
E típusból minden tekintetben konzervatív jellegek tüntetik ki két észak-amerikai 
csoport tagjait. Ezek az oreodonok és a tevefélék (Tyloboda). Az előbbiek a felső 
eocéntől a pliocén közepéig éltek. Rövidlábú, nagyjából birka nagyságú vagy nem 
sokkal nagyobb növényevők. Speciálisan Észak-Amerika lakói; különösen az oligocén 
uralkodó faunaelemei, 

A tevék egész fejlődéstörténete a felső eocéntől a pleisztocénig Észak-Ameriká- 
ban játszódott le. Csak a pleisztocén elején sikerült egy águknak (Lama) Dél-Amerika 
hegyvidékeire, az Andokba, másik águknak, (valódi tevék, Camelus) pedig az óvilágba 
átjutni, ahol a pleisztocén elején nemcsak Ázsiát, hanem Afrika északi részét és Kelet- 
Európát is benépesítették. Legnyugatibb ismert előfordulásuk a Fejér-megyei Kisláng 
alsó pleisztocén időszaki leletéből került ki. 

A tevék már sok tekintetben lényegesen , modernebbek", mint az eddig tárgyalt 
patások. Karcsúbb, magasabb testalkatukkal jobb mozgáskészség jár, amit lehetővé 
tettek a továbbfejlődött végtagok, amikor a két középső ujj középcsontjai egységes 
csánkcsonttá nőttek össze. Az állatok anyagcseréje pedig gyomruk beosztásának 
továbbfejlődésével javult. 

A párosujjúak következő — utolsó — egysége a kérődzők (Ruminantia). E vonal 
halad a legtovább. Gyomruk — az emésztés több szakaszra bontásával (összezúzás 
a fogak közt, előemésztés, továbbrágás, második emésztési folyamat), a kérődzéssel 

63. Az észak-amerikai, disznó-külsejőt oligocénkori 


Achaenodon rekonslrukciója 


anyagcseréjüket sokkal gazdaságo- 
sabbá teszi. Végtagjaik továbbfejlő- 
dése gyorsaságukat növeli. A kopo- 
nyafüggelék miocén folyamán elin- 
dult kialakulásával (szarv, agancs) 
az aktív védekezés és támadás hat- 
hatós fegyvereihez jutottak. 

A kérődzők a kisebb jelentő- 
ségű oldalágak (64. ábra) elhagyá- 
sával három fő csoportra oszlanak: 
szarvasfélékre (Cervidae), zsiráffé- 
lékre (Giraffidae) és tulokfélékre 
( Bovidae). Mindhárom ág bizonyta- 
lan, az oligocénig visszanyúló ősi 
formáktól eltekintve a miocénben 
indul kibontakozásnak. Áz első kettő 
valószínűleg kezdetben közös fejlő- 


déssel, az utóbbiak azonban rögtön önálló utakon. 

Míg ugyanis a szarvasok-zsiráfok koponyáján a homlokcsont kinövéséből kelet- 
kező élő, szőrös bőrrel bevont nyúlványok a szarvasok agancsának és a zsiráfok 
, szarvainak" közös eredetére utalnak, addig a tulokfélék szarvai kezdettől fogva a 
koponyatetőn kialakult, csak később hozzánőtt és szarvcsappá nagyobbodott, el- 
szarusodott bőrrel fedett függelékek. Emellett a tulokfélék fejlődésére jellemző a záp- 
fogak sokkal gyorsabb ütemű oszloposodása, mint a szarvasoké, vagy éppenséggel az 
ebben a tekintetben egészen kezdetleges fokon megrekedt zsiráfoké. 

Bármennyire is érdekfeszítő, nem térhetünk itt ki a szarvasagancs szinte leg- 
kisebb részletekig ismert fejlődéstörténeti kialakulására, az első nyárstól a gímszarvas 


vagy óriásgím hatalmas agancsrend- 
szeréig. Annyit azonban megjegyzünk, 
hogy a szarvasok agancsa, amelyet az 
állat évről évre , levet" és újranöveszt, 
az egyén élete folyamán épp olyan fej- 
lődési fokokon keresztül jut el a fejlő- 
dése és ereje teljében pompázó szarvas- 
bikák agancsáig, mint az agancs fejlő- 
déstörténeti kialakulása I5—20 milliós 
éve alatt mai csúcspontjáig eljutott. 
A szarvasok, illetve aszarvasagancs 
kialakulása mai sokféle megjelenési for- 
májáig a miocén folyamán kezdődött, 
számos kihalásba fulladt , zsákutcával". 
Különösen Észak-Amerika földtörténeti 
múltja bővelkedik ilyen , kísérletek"- 
ben, bár Európa és Ázsia sem volt men- 
tes ezektől a vakon végződött fejlő- 
dési vonalaktól. Mai szarvasaink szá- 
mos miocénkori és néhány Hijpparion- 
faunabeli (tehát alsó pliocéni) próbál- 
kozás után valamelyik a Hidparion-fau- 
nákkal Észak-Amerikából Eurázsiába 


64. Bizary külsejű észak-amerikai pliocénkori 
kérődző SSYEKELÖGETESI koponyarekonstruk- 
ciója 

eljutott ágból sarjadtak ki. A felső pliocénben már kezdtek a mai formák gyökerei 
mutatkozni. A pleisztocén közepe előtt már valamennyi mai típus megvolt. A jég- 
korszak elején illetve a jégkorszak visszahúzódásával együtt eltűnt szarvasféléket 
(óriásgím, 65. ábra) is ismerünk. Egyik-másik pedig — mint a Magyarország területét 
a jégkorszak vége felé nagy csordáival elárasztó rénszarvas (Rangifer 66. ábra) vagy 

65. A felső jégkorszak? óriásgím (Megaloceros) rekonstrukciója 


jávorszarvas ( Alces) — északabbra, éppenséggel a sarkköri jeges tundrákra húzódott 
vissza. Észak- és Dél-Amerika mai szarvasai megint csak jégkorszak-eleji visszaván- 
dorlók. (67. ábra.) 

A tulokfélék az antilopok, a kecskék-juhok és tulkok csoportjára bonthatók. 
Ez a felosztás azonban inkább csak a jobb áttekintést, mintsem a rendszertani kap- 
csolatok hű szemléltetését szolgálja. 

Talán az antilopok állanak a kezdetlegesebb fejlettségi fokon, bár e tekintetben 
igen különböznek az egyes antilop nemek. Ezek az állatok szinte észrevétlenül jelen- 

66. A közép-európai rénszarvas (Rangifer tarandus) — aliogy azt a kortárs művész a jégkor— 
szak vége felé látta (ősemberi rajz) 


(PLEISZTOCÉN 
OLIGOCÉN PLIOCEN HOLOCÉN 


67. Az észak-amerikai bárosujjú fauna átalakulása az eocéntől nabjainkig, az ősi 
csoportok visszahúzódása és az új csoportok uralomra jutása révén 

nek meg a szarvasok mellett a miocén eleje után, de gyakoribbakká csak ez időszak 
vége felé válnak. A Hipbarion-faunák jelentik az antilopok virágkorának kezdetét. 
Azóta sem hanyatlottak vissza: Ázsia, főleg azonban Afrika melegebb füves-erdős 
területeinek legtömegesebb nagyemlősei. 

Fejlődésben az antilopokat túlhaladó oldalhajtás a Hifbarion-faunákban vagy 
ezeket követően a valódi tulkok ( Bovinae) és a juhok-kecskék (Ovinae) ága. Magas 
oszlop-fogaikkal, valamint az előbbiek erőteljes testalkatukkal, az utóbbiak pedig 
hegyi —, egy oldalágukban (Ovibovinae, pézsmatulok) belső-ázsiai —sarkvidéki alkal- 
mazkodással tűnnek ki, 

A valódi tulkok a jégkorszak folyamán Dél-Ázsiából Észak-Ázsiába, Észak- 
Amerikába, illetve Európába és Afrikába áramlottak szét. Észak-Amerikáig az 
Európában is igen, elterjedt, és csak az elmúlt évtizedekben kipusztított bölények 
( Bison) jutottak, míg a szarvasmarhák ( Bos) Dél-Ázsiából csak Európáig — Észak- 
Afrikáig jutottak el. Belső-Ázsiára korlátozódott a jak. Viszont Ázsia-Afrika mclegebb 
tájaira mindenhova eljutottak a bivalyok (Anoa, Buffelus, Bubalus). 

A magyar föld igen gazdag jégkorszaki bölény- és őstulok-leletekben, bivaly- 
maradványok azonban nem kerültek innen elő. Ezeket már az ember hurcolta be 
Európába a történeti időkben. Csak egy-két leletüket ismerjük Európa idősebb- 
jégkorszaki, melegebb szakaszaiből. Az őstulok — mint későbbi házi szarvasmarháink 
őse — nagy jelentőségű. A juhokkal együtt ugyanúgy háziasította az ősember, mint a 
lovat, csakhogy a disznóval együtt sokkal korábban fogott hozzá az állomány terv- 
szerű tereléséhez, gondozásához, mint a lovak esetében. i 

A juhok rokonságából magyar vonatkozásban megemlítjük a jégkorszakban el 
terjedt kőszáli kecskét (Ibex), sa ma Grönland és Kanada jeges tájain élő, a jégkor- 
szak felső részében azonban Magyarországig , lerándult" pézsmatulkot (Ovibos). 

A tulokfélék, és bizonyos tekintetben még a szarvasfélék is —a páratlanujjúlovak 
mellett — az emlősök fejlődésének, egyben az egész mai állatvilág fejlődésének csúcs- 
pontját jelentik. Anatómiai fejlődésük, csontvázuk kialakulása, mozgáskészségük, a 
külső körülményekhez való alkalmazkodásuk, anyagcseréjük takarékossága, a táp- 
anyagok felhasználása, növekedésük gyorsasága, kirobbanó történeti kialakulásuk — 
közismert dolog. 

És ha mégsem tekintjük őket az élővilág korlátlan csúcsteljesítményének, annak 
az az oka, hogy itt számolnunk kell egy másik csoporttal. Ez pedig a végtagalkotás- 
ban (ötujjúság), a fogazat specializálódásában (alacsony, gumós fogazat), a fejlődés 
.gyorsaságában, anyagcsere-takarékosságban egyaránt igen kezdetleges fokon álló 
.Primates rend. De mindezek ellenére snégis az élővilág egésze fölé emeli ezt a fajszámra 
igen kis csoportot az agyvelő egyedülálló, kirobbanó ütemű fejlődése, és ennek eredménye- 
ként e rendnek a természetben elfoglalt helye. Egy új, az emlős-fokozat fölötti fejlő- 
:dési lépcső talán még nem is sejtett méretű kibontakozásának kezdete jellemzi ezt a 
csoportot. 


A jövő kapujában: az ember 


Valahol a Hifparion-faunák erdőkkel váltakozó, bozótos-füves területein a 
Dryopithecus-Sivapíthecus ág egy alakja vagy csoportja az őserdőből kinyomult az 
eelszaporodó füves területekre. Talán úgy is mondhatnánk, hogy egyik őserdő-foltból 
a másikba mind gyakrabban kellett bokros-füves területeken átváltania, hogy a 
táplálékul szolgáló gyümölcsöt megfelelő mennyiségben összeszedhesse. Lassanként 
hozzászokott a nyílt térségeken való közlekedéshez. Itt kevesebb gyümölcs, de több 

apróállat várta. Jobban rászokott tehát erre, az őserdőben csak mellékesen keresett 
és talált táplálékra. j 

Ezeknek az alakoknak őserdei, fán lakó életmódjuk kezüket annyira fogó, kapasz- 
kodó végtaggá alakította át, hogy — mint az ebben a tekintetben végletesen specia- 
lizált gibbonok — a földön járáskor mellső végtagjaikat nem használva, csakis a hátsó- 
kon jártak. Ezzel létrejött a felemelkedés, a két lábon járás fokozódó kényszere, ami 
végül is teljesen két lábon járóvá, egyenes, felemelt testtartásúvá tette őket. Így ter- 
mészetesen kezük még inkább a kapaszkodás- megragadás-fogás speciális ESZKÖZÉVÉ 
vált. 

Az egyoldalú őserdei — gyümölcsevő életmódról való áttérés, a változatos TERERBBI 
a sokoldalú táplálkozás, az ennek megszerzéséhez szükséges igen sokféle tevékenység, 
a síkon megszaporodott veszély ellen való védekezés fokozottabb követelményei, a kéz 
sokoldalú felhasználhatóságának és az egyenes testtartásnak az előnyei — párosulva: 
az amúgy is legfejlettebb agyú állatok sokoldalú reflex- és tapasztalati képzet-anya- 
gával —, kölcsönhatásban az agy és életmód hatalmas méretű továbbfejlődésének, 
komplikálódásának útját nyitotta meg. 

Nem a mi dolgunk elvileg tisztázni, hogy a reflexek milyen kombinációja vezet 
egy olyan mértékű fogalomalkotásig, amely már a gondolkodás kritériumának felel 
meg. Szintén nem a mi feladatunk felhívni a figyelmet arra a tényre, hogy a kéz mint 
szinte korlátlanul sokoldalú , szerszám", milyen tág lehetőséget nyújt a reflex- és 
ezeken keresztül a gondolatképzéshez. E folyamat analízise helyett paaleontoló- 
gus feladata észlelni az alaktanilag észlelhető változásokat és azokat összefüggő 
eseményláncba kapcsolva figyelmeztetni az összefüggésekre. 

Az őslénytan kutatója adatokat gyűjt, amelyek segítségével az emberszabású 
majmok és az ember közti morfológiai (alaktani) űrt minél tökéletesebben áthidal- 
hatja. E folyamatot ugyan az ősembertan külön tudományterülete figyeli a legtelje- 
sebb részletességgel, nagy vonásokban azonban az ősállattan kutatója is foglalkozik 
vele. Ennek az elgondolásnak a jegyében követjük az emberréválás folyamatának 
lényegesebb mozzanatait. 

A pliocénben főleg India ún. Sivalik-rétegeiből ismerjük az emberszabású maj- 
mok leleteit, ahol a Szvapithecus, a Bramapithecus, a Ramapithecus, a Hylopithecus, 
a Sugrivapíthecus nemzetségnevek alatt a miocén időszaki Dryopithecusénál rövidebb, 
kevésbé vaskos állkapcsú, kisebb szemfogú, szétállóbb állkapocstestű leleteket fed- 
tek fel. Mindeme jellegek közelebb hozzák ezeket a maradványokat az ember áll- 
kapocs- és fogazat-felépítéséhez. Ezzel azonban ezen a vonalon zsákutcába jutottunk. 
A kaukázusi Udabnopithecus, az anatóliai Ankarapithecus sem viszi előbbre a kérdést. 

Így a legközeleb::; láncszemet, sőt láncszemeket Dél-Afrika adja, ahol előbb a kis 
ÁAutstralopíthecus, majd a Paranihropus, a Plesianthropus, a Telanthropus, és legújab- 
ban Zinjanthropus néven leírt maradványok váltak ismeretessé, Izek a leletek —ame- 
lyek korban ugyan tetemesen fiatalabbak (legalább 4—5 millió évvel későbbiek), 
mint az indiai leletek — ideálisan megfelelnek annak a külső megjelenésnek, amit a 
Sivapithecus-fokozat és legrégibb ismert emberős közti átmenettől várunk. Az ember 
eredetének kutatói számára nagy szerencse és könnyebbség, hogy e leletek jó része ki- 
tűnő állapotú, s nemcsak a fogazatot, állkapcsot őrzi, hanem megbízható képet ad e 
fokozat koponya-formájáról és koponya-méreteiről, tehát agyüreg-méreteiről, űrtar- 
talmáról, valamint arc-formájáról is. 

Egyetlen tulajdonságuk miatt azonban ezeket az afrikai , előembereket" még- 
sem soroljuk az ember közvetlen ősei közé: zápfoguk rágófelületének megnagyobbo- 
dása azt bizonyítja, hogy az ember közvetlen elődeinek egy igen közeli rokon, mind- 
azonáltal eltérő irányban specializálódott oldalhajtását jelentik; 

A , Pithecus"-fokozattal a sor Afrikában megszakad, s a fejlődés következő fokát 
Ázsiában, mégpedig Indonéziában, Jáván kell keresnünk, ahol még a múlt század 
végén Dubois belga orvos felfedezte, és a harmincas években Koeniungswald német 
származású holland paleontológus igen sok lelettel kiegészítette az oly elkeseredett 
vita központjává lett Pithecantrobus erectus kezdetleges formát. Valaha hevesen vitat- 
ták emberős voltát. Ma már ezen túl vagyunk. Az afrikai Awstralobithecusnak és 
rokonainak a felfedezése után az emberős-tagadók inkább e leletek emberős voltának 
tagadására tértek át — kevés sikerrel. A Pithecanthrobus tagadását különben egy 
további lelet, az észak-kínai Csukoutien Sinanthropus néven ismertté vált leletei tették 
reménytelenné. A Sinanthrobus felfedezése után ugyanis már reményteljesebb vállal- 
kozás volt a Pithecanthropus, a Sinanthropus és a Homo (a mai ember) nemzetségek 
elválaszthatóságának tagadása, mint az emberős-jelleg tagadása. Ma már a koponya- 
alkatban, az arc emberivé válásában, a koponya-űrtartalom fokozatos növekedésében 
a Paranihrobus—Plestanthropus-csoport, a Pithecanthrobus—Sinanthropus, és az 
ember olyan szoros láncot alkotnak, hogy az embernek az Anthropoidea-ágból való 
közvetlen származása gyakorlatilag adatszerűen dokumentált, bizonyított tény. 

A közben felvetődött oldalágak — az indonéziai Meganihropbus, a dél-kínai 
Gigantopithecus — révén felmerült az óriásnövés, valamint az utóbbi években felfe- 
dezett észak-afrikai Atlanthropus kérdése, vagy a rajnavidéki Mauer híres állkapocs- 
lelete, a Homo heidelbergensis besorolásának vitája, vagy a felső jégkorszaki kihalt 
emberfaj, a Homo neandertalensis oldalág — vagy közvetlen ős szerepe — már nem a 
paleontológust érdeklő kérdések. Ezek inkább az anthropológust izgatják. 

A paleontológus számára itt egy másik probléma vetődik fel. 

Ez pedig a következő. Kb. 40 millió év alatt kialakult az emlősök ősibb fejlődési 
hulláma. Nem egészen 30 millió év alatt létrejöttek az emlős-fejlődés , modern" 
típusai. Nehéz volna észrevétlen hagyni, hogy e fejlődés harmadik hullámának az 
elején állunk. Ezt a hullámot is legalább 20 millió évre becsülhetjük. Hogyan fog ez 
alakulni? 

Tény az, hogy az óharmadkori fejlődési hullám végével — az ezt leváltó új fejlő- 
dési szakasz mellett — a régi hullám néhány csoportja tovább élt. Csak éppen nem 
játszottak uralkodó szerepet a faunában. Fejlődésünk meglassult, formagazdagságuk 
pedig fokozatosan megcsappant. Amikor a jégkorszak végével ezek egész sora a ki- 
halás határára jutott (ormányosok, páratlanujjúak stb.), új jelenség kezdett érvénye- 
sülni. Ez : az ember rohamos szaporodása, és a nagyemlős-faunában véghezvitt pusz- 
tító tevékenysége. Ha ezt egyszerű tényként fogadjuk el, akkor lehetetlen észre 
nem vennünk, hogy az ember közbelépésének eredménye kb. ugyanaz lesz, mint a 
kréta végi nagy fauna-átalakulásé. Akkor az óriáshüllők faunája pusztult ki gyakor- 
latilag nyomtalanul, és néhány túlélője mellett kialakult az új emlős-fauna, kitöltve 
az élővilágban a hüllők megüresedett helyét. Nos, ha néhány évtizedre előrevetítjük 
a nagyemlősök várható sorsát, akkor azt látjuk, hogy az egész Földön ezek kihalása 
már csak idő kérdése. A háziállatok révén néhány fajuk még valamivel túlélia korábban 
vadon élt, majd a rezervátumokbanis kipusztuló vad rokonait. Végül az emlősfaunából 
csak a kisemlősök, a rovarevők, a denevérek, a rágcsálók nagy része, a kis ragadozók 
fognak megmaradni, mellettük pedig a kihalt emlős-fauna helyét is egységes óriás- 
populáció (állomány) formájában az emlős-fauna uralmát leváltó , ember-fauna" 
veszi át. 

Eddig nem nehéz eljutni a következtetésekkel. Azt azonban már nehezebb 
megmondani, mi lesz ezzel az , ember-faunával" az elkövetkező évmilliók folyamán. 
Nem az érdekel bennünket, mi lesz a túlnépesedés következménye. Ez a közgazdász 
problémája. Arról sem vitatkozunk, mik az emberiség esélyei, kiirtja-e önmagát 

egy legborzalmasabb háborúban. Mi csupán azt vizsgáljuk, mi történik, ha az em- 
beriség vagy nem népesedik túl, vagy — míg ez a veszély végzetessé nem válik — 
megoldja a szintetikus táplálék problémáját, vagy korlátot szab a szaporodásnak stb. 
Föltesszük, hogy megfelelő életmóddal tud védekezni jelenlegi életmódjának degene- 
ratív elfajulásai elen. Még arra is gondolunk, hogy a terhességi idő meghosszabbodásá- 
nak megakadályozásával vagy lerövidítésével, esetleg 
mesterséges embrió-neveléssel sikerül az emberiségről a 
"mindinkább elnyúló terhesség és nehezebbé váló szülés ve- 
szélyét elhárítani. Ebben az esetben feltétlenül számol- 
nunk kell az agy növekedésével, vagy legalábbis kompli- 
kálódásával, az arc további redukciójával, az állkapocs 
rövidülésével, a fogazat redukciójával, az ujj-redukciók- 
kal, a gerincoszlopban pedig az egyenes tartás folytán 
következő további változásokkal, Íme ezek lennének a 
, legközelebbi" változások. Azt, hogy ezeket mi fogja még 
követni —, nemcsak az ember anatómiai felépítéséből és 
eddigi fejlődéséből adódó szükségszerűség, hanem sokkal 
inkább az ember jövőbeli életmódja és legfőképpen a fizio- 
lógus fokozódó beavatkozása fogja megszabni. Azzal, hogy 
az ember nem elszigetelt kis helyi, állományokban" él, 
hanem rohamosan halad a minden határt elmosó univer- 
zálódás felé, kizárja az elszigetelt helyi fejlődésre ala- 
pított fauna-képződés lehetőségét. Hiába szorítja ki az 
ember az emlősöket, madarakat a Föld színéről —, nem 
fog az egymást leváltó kétéltű-, hüllő- és emlős-fauna min- 
tájára ember-fauna kibontakozni. Az ember a fajtákra- 
fajokra való elszigetelődés helyett rohamosan válik ,,ki- 
egyenlített állománnyá", amivel a megelőző fejlődési hul- 
lámokkal való minden párhuzamba állítást eleve lehetet- sg Ilyenekké válunk? — 
lenné tesz. (68. ábra.) Shapiro elgondolása a jövő 
Mindezek alapján valószínű, hogy az ember a termé- emberéről 

szeti helyéből adódó fejlődésnek tulajdonképpen csak az 

elején, a kapujában van. De hogy ez a fejlődés bekövetkezik-e, illetve hogyan fog 
lezajlani —, az elsősorban magától az embertől függ. 

Ebben pedig alapvetően különbözik minden megelőző fejlődéstől. 


II. A GERINCES ÁLLATOK BENÉPESÍTIK A FÖLDET 


Tér és idő 


Egy ásvány vagy kőzet megjelenését (vagy hiányát) egy bizonyos lelőhelyen csak 
a keletkezés körülményei befolyásolják. Vagyis bizonyos ásványok mindenütt elő- 
fordulhatnak, ahol a föld mélyéből, az , olvadékból" azonos körülmények közt, 
ugyanolyan magmás eredetű kőzet tört ki és merevedett meg. De az nem befo- 
lyásolja, hogy ez a folyamat vajon Ausztráliában, Kanadában vagy történetesen a 
Tokaji hegyen történt-e. 

Más a helyzet az élővilág ma már megközelítőleg 3 millió féle ismert élő és 
kihalt képviselőjével. Azért hangsúlyozzuk, hogy csak az ismertekről beszélünk itt, 
mert ha valamennyi kihalt alakot is ismernénk, I—2 milliárd fajról kellene beszél- 
nünk. Ezek valaha mind a Föld felszínének valamely területén alakultak ki, körül- 
határolt területet népesítettek be. 

Természetesen ennek a területnek a határait sok szempont szorította és szorítja 
össze vagy tágítja ki. Így természetesen szinte korlátlan elterjedésűek azok a vég- 
lények, amelyek porszemnél is kisebb, betokozódott spóráit a szél akadálytalanul 
kapja fel és terjeszti szét az egész földfelületen. Ezek a véglények természetesen ma 
éppúgy, mint a múltban, az egész Földön mindenütt megtalálhatók. 

De már nem ez a helyzet a magasabbrendű, soksejtű növények és állatok elter- 
jedésével. Természetesen itt is sok a fokozat. Így pl. igen nagy elterjedési lehetőséggel 
rendelkeznek a világtengerek lakói, melyeket tengeráramlások szinte korlátlanul 
szállítanak — különösen az önállóan kevésbé mozgékony primitív alakokat és a lárvá- 
kat. Itt is főleg a hidegebb vizeket is tűrő alakok vannak előnyben, mert bizonyos 
mélységtől lefelé a világtengereket 4 C" körüli hőmérsékletű víz alkotja az egyenlítőn 
és a sarkvidékeken egyaránt. Így azután az Északi-sarkvidék élővilága a mélyebb 

tengerszinteken keresztül szinte akadálytalanul sodródhat pl. a Déli-sarkvidék vizeibe. 
Természetesen ez sem ilyen egyszerű, de számtalan adottság kombinációja révén ez 
bekövetkezhet, — aminthogy be is következett igen sok esetben, amit a két sark- 
vidék tengeri élővilágának nagy hasonlósága is bizonyít. 

Ám a többé-kevésbé zárt vízrendszerek, főleg pedig a szárazföldek állat- és 
növényvilágának elterjedése annyi akadályba ütközik, hogy ennek egyes mozzanatai 
az élővilág legalább oly izgalmas és érdekes történeti szövevényét alkotják, mint az 
egyes fajok eredetének, kialakulásának és kihalásának történetel 

Természetesen az egyes fajok elterjedésében az első szempont a fizikai adottságok 
összessége: a hőmérséklet, a levegő-nedvesség, a légnyomás, a táplálékul szolgáló 
anyagok és élőlények sajátságai és hozzáférhetősége illetve mennyisége, a lakó- és 
búvóhelyek száma és mineműsége, az ellenségek száma és veszélyessége, a terület 

lakottsága, ezen keresztül a faj életlehetőségeinek bizonyos minimumot elérő háborí- 
tatlansága, a szaporodás, a fiasítás felnevelésének, megmaradásának lehetőségei. Eze- 
ken kívül még sok más szempont befolyásolja a faj elterjedését. 

Talán említeni sem kell, hogy ezek a feltételek fajonként állandóan, vagy leg- 
alábbis bizonyos idő elteltével kisebb-nagyobb mértékben megváltoznak; ebből kö- 
vetkezik, hogy a faj elterjedési területe kitágul, összeszűkül vagy esetleg — amennyi- 
ben az elterjedési terület közbenső szakaszain válik a faj számára lehetetlenné az élet 
— több egymástól elszigetelt területre bomlik fel. 

De ugyanúgy az utóbbi ellenkezője is bekövetkezik : földrészek szakadnak szét, 
illetve más földrészek közt keletkezik szárazföldi összeköttetés. Egyes élőlény-cso- 
portok, amelyek esetleg évmilliókon, vagy évszázmilliókon át éltek egy földrészre 
korlátozva, — földtani mértékkel mérve hirtelen keletkezett földnyelveken, száraz- 
földi , hidakon" keresztül átjutnak más földrészekre, hogy új hazájukban esetleg 
változatosabban virágozzanak tovább, míg eredeti hazájukban eközben talán ki- 
pusztulnak. Említettük pl. az észak-amerikai lovakat, amelyek a földtörténet során 
nem kevesebbszer, mint négyszer terjedtek át (, vándoroltak be") a Bering-szoroson 
keletkezett szárazföldi hídon át az Óvilágba. Három ilyen hullámuk azonban egész 
európai-ázsiai-afrikai elterjedési területén kihalt, szinte még a következő hullám 
megérkezése előtt (amikor természetesen minden alkalommal alovak törzsének más, 
a fejlődés magasabb fokára jutott képviselői törtek be ide), csak a negyedik tudta 
magát mindmáig fenntartani. De csak Eurázsiában és Afrikában (vadlovak, szamarak, 
zebrák); ugyanakkor Észak-Amerikában a jégkorszak végével kihaltak a lovak. Hír- 
mondójuk sem maradt ott, ahol vagy 60 millió éven át virágoztak és alkották minden- 
kor az emlős-fauna gerincét, s a spanyol hódítók lovait már soha nem látott csoda- 
szörnyekként rettegték Amerika őslakos indiánjai. i 

Az élővilág története szinte szakadatlan lánca az ehhez hasonló vagy még bonyo- 
lultabb terjeszkedési — kihalási folyamatoknak. Természetesen legjobban a legma- 
gasabb fejlettségű virágos növények és a gerinces állatok (az utóbbiak közt is az em- 
lősök) történeti életföldrajzát ismerjük — annyira, hogy már kísérletet is tehetünk 
ennek felvázolására. A vázlat természetesen nem lesz egyenletes; egyes helyeken és 
időkre igen részletes és szavahihető, másokra a szó szoros értelmében vett vázlat : né- 
hány vonás a bonyolult történeti folyamatból. 

De bárhogy is álljon e kérdések megismerése, az egyes területek élővilágának tör- 
téneti kialakulása semmivel sem érdektelenebb, mint az egyes fajok-törzsek kialaku- 
lása őseikből. Ezért a következőkben ennek a folyamatnak, tehát az egyes gerinces ál- 
lat-együttesek jellemző faunáinak történeti-földrajzi formálódását, alakulását, és a 
mai jellemző állat-együttesek kialakulásának történeti alapjait vázoljuk fel, mai is- 
mereteink szerint, az első, igen bizonytalan nyomoktól a hozzánk legközelebb élt 
együttesek viszonylag igen jól ismert képéig. 


Hódítóút az édesvizektől a tengerekig 


A gerinces állatok fejlődését tárgyaló rész bevezetőjében említettük, hogy a ge- 
rincesek első megjelenését teljes homály fedi. Ez természetes is, ha meggondoljuk, 
hogy az első gerincesek végtelenül hosszú, százmilliónyi éven át csak lágyrészekből 
álló, mindennemű kövesedésre alkalmatlan vázelem nélküli állatok voltak. Éppen 
ezért a vázelemek, a páncélzat, esetleg a fogazat megjelenéséig alig remélhetünk ős- 
gerinces-maradványokat. 

Ezzel bizonyos mértékig ellentétben áll az az ismert tény, hogy a Conodonta nevű 
apró fogacskák millióit találták a Föld ókorának legkorábbi, kambriumi, ordovici- 
umi rétegeiben. Ha ezek lennének a legősibb gerincesek maradványai, akkor vagy 
ugyanígy meg kellenne találnunk ezek fogszerű pikkelyeit — mégpedig sokszorta 
nagyobb mennyiségben, mint a fogakat —, vagy pedig kétségbe kellene vonnunk a 
gerinces-fogazat pikkely-eredetét feltételező valamennyi elgondolást. Ezt azonban 
nem tehetjük, mert tények szólnak ellene. Tények, mint az ősi halak zománccal fe- 
dett pikkelyeinek a fogakéval teljesen azonos felépítése, vagy a mai cápák testét fedő, 
kis horgas fogakkal felfegyverzett pikkelyek és mások. 

De mindezeken felül még egy érv szól a Conodonták gerinces-maradvány jellege 
ellen. Ez pedig az, hogy a Conodonták kivétel nélkül tengeri eredetű üledékekből ke- 
rültek ki. Ezzel szemben minden olyan maradvány, amelyet kétségkívül ősi gerince- 
sekre vezethetünk vissza (csontpikkelyek, csontos vázdarabok stb.), ezideig min- 
.den alkalommal édesvízi üledékekből, vagy legalábbis olyan parti képződményekből 
jutott napvilágra, amelyeket valami folyó vagy patak hozhatott a tengerbe és a 
hullámverés teregethetett szét a parton. 

Ilyen körülmények között mindaddig, amíg kétségtelen bizonyítékok alapján 
nem igazolható az ellenkezője, feltételezhetjük, hogy a gerincesek legelső képvise- 
lői édesvizekben éltek. 

Ha azonban ez nem igazolódna be, akkor is (de ezt már tényként) le kell szögez- 
nünk, hogy a legrégibb, maradványokból ismert ősgerincesek az édesvizekben éltek. 
Ilyeneket ismerünk Colorado-hegység ordoviciumi rétegeiből (tehát 450—480 millió 
.évvel ezelőttről) folyóvizi eredetű, parti lerakódású üledékből. A felső szilurig nem is- 
merünk további ősgerinces-maradványokat — de nem tengeri üledékeket sem. A 
felső szilurban viszont több helyről mutattak ki kontinentális, édesvízi képződmé- 
nyeket, amelyekben rögtön megjelentek a gerinces-maradványok is, sőt viszonylag 
változatos és gazdag leletanyaggal. Ezek a 350—360 millió éves maradványok Észak- 
Anglia és Skócia szilur időszaki üledékes rétegeitől Skandinávián át a Spitzbergákig, 
vagy az Orosz tábla balti pereméig, — kis számban Észak-Amerikában is — fellelhe- 
tők voltak. 

Abból, hogy más területekről, más földrészekről nem kerültek elő szilurkori ős- 
"gerincesek, semmire sem következtethetünk, mert szárazföldi-édesvízi szilur-képződ- 
ményt sem ismerünk innen. Így nyugodtan felelhetjük, hogy ezek az édesvizekben 
(folyókban, állóvizekben) élt halszerű ősgerincesek — Tremataspis, Lanarkia, Thelodus 
.és sok más — az akkori szárazföldeken általánosan el voltak terjedve. Arra a kérdésre 
egyelőre nem tudunk megnyugtató választ adni, hogy a fentiek mit bizonyítanak? 
Nem tudjuk, vajon a legelső vázas-páncélos ősgerincesek nagy elterjedése csak úgy 
képzelhető-e el, hogy a világtengerekben mindenütt elterjedt őseikből az édesvízi élet- 
módhoz alkalmazkodva tudtak egymástól elszigetelt földrészeken is egyidőben meg- 
jelenni, tehát ezek az édesvízi ősalakok éppen nagy elterjedésükkel bizonyítják-e, 
hogy elődeik tengeri alakok voltak? 

A felső szilur sokféle, félsós-vízi, folyótorkolati, tengerparti, esetleg édesvízi hal- 
szerű ősgerinceséből mindenesetre arra következtethetünk, hogy az a közös gyökér, 
amelyből a devon és későbbi időszakok világtengereinek uralkodó gerinces-világa el- 
indult, a kor szárazföldjein sarjadt ki. Ezt kétségtelenné teszi az a tény, hogy a 

sszilur után ugyanazok a fejlődési csoportok, típusok élnek kétségtelenül a tengeri 
környezetben, amelyek a szilurban még ugyanilyen bizonyossággal a kontinensek 
.édesvizeit népesítették be. 

A devon a , halak kora", vagy legalábbis a halszerű ősgerinceseké. A devon ele- 
jén még nagyjából a szilurbeli édesvízi típusok folytatódnak, jórészt a vízfenéken 

mászkáló állkapocsnélküli ősi formák, bár egyes típusok már — alakjukból következ- 
tetve — nyíltvízi, szabadon úszó formák lehettek. Ezek kezdenek a középső és 
még inkább a felső devonban uralkodóvá válni, miközben a bezáró kőzet is kétségte- 
lenné teszi ezek tengeri életterét. Területileg ezeket is nagyjából ugyanazokról a vidé- 
kekről ismerjük, mint a szilurkori alakokat, mert ezek a földtörténet legkiterjedtebb, 
ösmaradványokban leggazdagabb, és a későbbi hegységképző mozgásoktól leginkább 
megkímélt felszíni ó-paleozóos képződmények. Így azután ismét csak Anglia , Old 
Red Sandstone"-ja, a Baltikum, a Rajnavidék, valamint Grönland és Kanada devonja 
az a terület, ahonnan továbbra is a leggyakrabban kerülnek elő az ősgerincesek ma- 
radványai. Ez természetesen egyben azt is jelenti, hogy akkori tényleges elterjedé- 
sükről, az egyes csoportok esetleges hiányáról vagy másutt elszigetelődésükről egye- 
lőre semmi adatunk nincs. 

Ilyenformán inkább arra a körülményre kell figyelmünket fordítanunk, hogy az 
egyes csoportok az ismert területen egyenletesen oszlanak-e meg a devon egész fo- 
lyamán, vagy sem. Ezt figyelve először is azt tapasztaljuk, hogy az Agnatha-típusok, 
az állkapocsnélküli ősi alakok szemlátomást ritkábbak a devon elejétől kezdve. He- 
lyettük a páncélosok váltak uralkodókká, valamennyi fejlődési águkban itt érve el 
legnagyobb virágzásukat. Ezek közt is kiemelkednek az Arihrodira tagjai, a nyílt 
tengerek akkori urai, mozgékonyságban, védettségben és fegyverzetben, de mére- 
teikben is — hiszen 5—6 méteres Dinichthys-óriások éltek a devon-tengerekben, az 
addigi fejlődés mindenképpen leghatalmasabb állatai. Mellettük csak első, ritka kez- 
dő-alakjaikban mutatkoznak a későbbi korok uralkodó tengeri gerincesei, a cápák-rá- 
ják első ősi alakjai, vagy a magasabbrendű vízi gerincesekhez, sőt a halakhoz 15 veze- 
tő főágak. Csak a tüdőshalak és a bojtosúszósok (Dijnoi és Crossojterygit) élték 
ugyanekkor első — és legnagyobb — virágzásukat. 

A devon végével nagy , őrségváltás" zajlik a tengerekben. 

Először is az állkapocs nélküliek (Agnathi) nyomtalanul eltűnnek, kihalnak. 
A ma élő körszájúak két csoportjának eredete és leszármazási kapcsolata az A gnathi- 
val ködös, sőt valószínűtlen. I 

De nemcsak az Agnathi valamennyi ága hal ki a devon végén. Ugyanez a sors 
vár a devon-tengerek uraira, valamennyi , páncéloshalra" is. Egyedül az Acanthodi- 
va ág éli túl a többit és jut el (igen leapadt fajszámmal) a perm közepéig, ahol ezután 
végképp eltűnik. 

A devon végével pedig a porcosok (Chondrichthyes) , a cápák-ráják-kimérák első, 
ősi hulláma veszi át az uralmat a vizekben, megosztva azt a valódi halak első hullá- 
mával (porcoshalak, Chondrostei). Mellettük a tüdőshalak és bojtosúszósok természe- 
tesen csak statisztaszerepet játszanak. Mindenesetre ez a karbon-perm tartamára ki- 
terjedő, tehát 220 és 300 millió év közti 80 millió évet kitöltő hullám nem tudott olyan 
hatalmas alakokat kitermelni, mint a Dinichíhysek, bár ennek ellenére még az idő- 
szak végéig a tengerek urai, és továbbra is uralkodó tömegei voltak a porcosok. 

A perm végén, a triász elején indul el a porcosok (cápák-ráják-kimérák) és a va- 
lódi csontos halak (Osteichthyes) egymás közt megosztott uralma, amelyben azonban 
alak-változatosságban, az élettér sokoldalú kihasználásában a csontoshalak vitatha- 
tatlan fölényben voltak kezdettől fogva, és még sokkal inkább abba jutottak az idők 
folyamán. A. porcosok a nyílt tengerek, óceánok korlátlan urai maradtak, de a vi- 
lágtengerek és az édesvizek minden zugában a csontoshalak őrizték meg uralmukat. 

A kőszén-mocsarak benépesülnek 


Csend ülte meg a Földet a földtörténeti ókor legnagyobb részében. A szilur végéig 
nem ismerünk olyan szárazföldi élőlényt, amely bármilyen hangot adhatott volna. 
De még azután is sokáig, egészen a permig nem voltak olyan magas fejlettségű alakok, 
amelyekről feltételezhető, hogy hangadásra képesek voltak. 

Ez jut eszünkbe, amikor arra gondolunk, hogy a legelső száras növények a szi- 
lur végén kezdik fejüket a mocsár vizéből kiemelni a levegőre, és a devon végén indul 
el a gerincesek fejlődésének az az útja, amelynek eredményeképpen a devon végi — 
karbonkori mocsarak világából mind gyakrabban mászott ki a szabad levegőre a far- 
kos kétéltűek ( Urodelidia) , vagy a kétéltűek ( Amphibia) valamelyik tagja. Ez önma- 
gában is fontos állomása az élet térhódításának. Van azonban még egy másik fontos- 
sága is. 

A kopoltyúval lélegző hal addig élhet a vízben, amíg az megfelelő oxigénmeny- 
nyiséget tud biztosítani a lélegzésre. Ha ez bármilyen okból megszűnik, akkor a hal 
elpusztul, megfullad, bármilyen előnyösek lennének egyébként számára a vízi életfel- 
tételek. Ilyen veszély nem leselkedik a tüdővel (vagy tüdővel is) lélegző gerinccsre. 
Sőt a kiszáradó mocsarak élővilágát vizsgálva a gerinctelenek esetében is azt tapasz- 
talhatjuk, hogy először a kopoltyús csigák pusztulnak ki, majd amikor a víz teljes ki- 
száradása már az állatokat fenyegeti, akkor kerül sor a tüdőscsigákra. Ezek — oxi- 
gént úgyszólván egyáltalában nem tartalmazó vízben is megélnek, tehát ott, ahol 
a halak már megfulladnak. 

Ezért lehetséges az, hogy a primitív kétéltűek a szárazföld apró pocsolyáiban is. 
megéljenek, ha máskülönben táplálékuk van. Ez a magyarázata, miért éltek a kétél- 
tűek oly tömegben a karbon időszaki szárazföldek édesvizeiben, kőszén-mocsaraiban, 
ahol éppen az oxigénellátás hiányossága miatt a halak alig élhettek meg. 

Erre bárki mondhatja, hogy a kétéltűek felneveléséhez éppúgy oxigéndús le- 
vegő kell, mint a halak életbenmaradásához. Ez igaz, de azt sem szabad elfelejte- 
nünk, hogy a halak állandóan igénylik az oxigénellátást, míg a kétéltűek lárvái csak 
teljes felnövekedésükig, ami rendszerint egybeesik a nedves időszakkal, illetve azec- 
lőtt zárul le, mielőtt a száraz időszak eliszaposítaná a vizeket és légzésre alkalmat- 

lanná tenné azt számukra. 

Elmondhatjuk tehát, hogy a vízi környezet a kétéltűek számára eleinte sokkal in- 
kább a bőrkiszáradása ellen védő közeg volt, mintsem egyebekben is tökéletes élettér. 

Bármennyi típusát ismerjük eddig a legősibb kétéltű-élet megnyilvánulásának, 
mégis túl keveset ahhoz, hogy az egyes típusok jellemző lakóterületét elhatárolhas- 
suk, bizonyos csoportok elterjedési területét másokéval szembeállíthassuk. Éppen 
ezért nem vonhatunk le semmiféle következtetést egyes állatcsoportok származási 
területére, más területekre való átterjedésére, vagy bizonyos területekről való visz- 
szahúzódására vonatkozólag. Ennek természetesen még egy oka van. Nem ismer- 
jük eléggé az egykori földrészek határait, sőtegyes földrész-darabok földrészekké egye- 
sülését sem. 


Vízben, szárazon és levegőben 
A perm volta földtörténet első időszaka, amelyből a gyűjtés számára hozzáférhető 
helyen összefüggő, nagy szárazföldi területek fenn is maradtak. Értjük ez alatt a inai 


szárazföld felszínét. Ez elsősorban Dél-Afrika északi részében, az ún. Karrú siva- 
tagban és a Szovjetunióban, az Uralon innen, a cári uralom Perm kormányzóságában 

figyelhető meg. Ennek köszönhető, hogy e két területnek végtelenül gazdag ősmarad- 
vány-együttesein keresztül viszonylag igen világos képünk van az akkori szárazföl- 
dek gerinces-faunáinak életéről. A folytatás azonban már nem ilyen kedvező. A Föld 
középkorának triász-jura-kréta korszakai, tehát mintegy 150 millió éves időtartam 
alatt az igen változatos és hellyel-közzel igen gazdag lelet-anyag és a szinte áttekint- 
hetetlen lelőhely tömege ellenére sem nyújtanak megfelelő képet a mezozóos hüllő- 
faunák elterjedési viszonyáról, vándorlásáról, terjeszkedéséről. Általában valameny- 
nyi úgy-ahogy ismert rend vagy család szinte minden földrészről előkerült. Nincsen 
a kisebb-nagyobb területeknek olyan jellemző sajátos, endemikus csoportja, mint 
pl. az emlősök vagy akár a madarak esetében. Ha a ma élő hüllőkön igyekszünk ezt 
a. furcsa jelenséget ellenőrizni, azt kell tapasztalnunk, hogy egyes nagyobb rendszertani 
csoportjuk sokkal kozmopolitább, mint az emlősöké. Ennek a jelenségnek az okát 
egyelőre nem tudjuk kellőképpen megmagyarázni. Részben az illető csoportok 
nagyobb elterjedési területével, részben a mezozóos földrészek más, a kozmopolita 
elterjedésre alkalmasabb megoszlásával, szorosabb kapcsolatával némi összefüggés- 
ben kell lennie. 

Ez a nehézség a magyarázata különben annak az eljárásunknak, hogy csak a szá- 
razföld minden tájféleségét meghódító hüllő-típusok elterjedésének általános voná- 
sait emeljük ki, annak konkrét földrajzi fejlődéstörténeti menetét azonban egyelőre 
érintetlenül hagyjuk. 

Ezt tartva szem előtt, röviden emlékeztetünk az egyes csoportok hódító útjaira, 
amelyekkel az élettér úgyszólván minden fajtáját, minden adottságát kihasználva né- 
pesítették be a Földet, visszaszorítva a kétéltűeket a szárazföld nedvesebb-mocsara- 
sabb területein is, kérdésessé téve a halak és cápák uralmát a tengeren, és meghódítva 
a levegőt, ahová két — származásában különálló — rohamcsapatot, a repülősárká- 
nyokat (Pterosauria) és madarakat ( Aves) is , küldtek". 

Ugyanekkor a szárazföldön az apró, gyíikforma rovarevőktől a hatalmas, kétlá- 
bon járó ragadozókig, kengurú alakú, vagy a földtörténet legnagyobb szárazföldi ál- 
lataiként nehézkesen cammogó, 30 m-t elérő óriási növényevőkig, valamint az emlős- 
állatokra emlékeztető állattípusokig az életmódhoz, az életkörülményekhez való al- 
kalmazkodás minden elképzelhető (egyben minden elképzelést meghazudtoló) forma- 
változatosságát megvalósították. A hüllők kihalt képviselőinek alakgazdagsága mel- 
lett elszürkül a fantázia legvadabb játéka is. 

De nemcsak a szárazföldi élet és a levegőbe emelkedés területét töltötték ki a 
hüllők a permtől a kréta végéig terjedő uralmuk alatt. Az Ichíhyosaurusok, a Plesio- 
saurusok, a Placodontiusok, a Mosasauruxsok, a tengeri krokodilusok, a teknősök és más 
hüllők révén a tengeri életmódra is visszaalakult néhány olyan csoport, amelyek kö- 
zül pl. az Icithyosaurusok nyilván minden vonatkozásban fölényben voltak koruk 
legfejlettebb halaival szemben is. 

A kréta időszak végével valamennyien kipusztultak, kivéve a belőlük kisarjadt 
madarakat, néhány viszonylag kezdetleges fokon veszteglő mellékvonalat (teknősök, 
gyíkok, kigyók, krokodilusok, hidasgyikok), és a szintén belőlük kiszakadt, ekkor 
még igen jelentéktelen emlősöket. 

A láthatatlan rohamcsapat 


A földtörténeti középkor, a mezozoikum elején, a triász folyamán, a hüllők ,,vi- 
láguralmának" kezdetén ott voltak már az 5—Io m-es, még később a 30 m-t is elérő 
hatalmas óriáshüllők mellett az emlősök egér nagyságú ősei. Ki gondolná, látva a két 
társaság nevetséges ellentétét: az egér nagyságú ősemlőst és a hegy nagyságú óriás 
szauruszt, hogy hirtelen eltűnik az egész óriáshüllő-világ, és mellőle óriásként nő ki 
az , Élet új ura", a kis , egérke" milliónyi utóda, s 70—80 millió évre átveszi a hatal- 
mat a hegyek és síkok, nádasok és folyók, tengerek és felhők fölött. 

Ezt a kis, észrevétlen társaságot, , láthatatlan rohamcsapatot" —akárcsak vala- 
mennyi ókori-középkori állategyüttest — igen nagy területről ismerjük. Az Allothe- 
ria törzs már a triász végi képződményekből Dél-Afrikából, Dél-Kínából és Nyugat- 
Európából került elő, tehát Amerika kivételével úgyszólván valamennyi földrészről. 
A. felső jura időszaki rétegekből már Észak-Amerikából is ismerjük őket. Ettől az idő- 
től kezdve azután az egész hátralevő mezozoikumon át, a harmadkor legelején az 
alsó eocénig ott is maradnak Európában és Észak-Amerikában, amikor is — úgy lát- 
szik — végleg kihal ez az oldaláguk. 

Alig ismerjük az igen apró termetű, csak fogak révén jellemzett legősibb emlős- 
szabású állatcsoportok, a Jriconodonta, a Symmelrodonta, a Docodonta és a Pantothe- 
ria rendek területi megoszlását. Leleteikre részben szerencsés véletlenek vezettek, 
s csak kis részük került elő tervszerű, korszerű gyűjtőmunka eredményeképpen. Ilyen 
gyűjtés azonban csak igen kevés helyen történt, úgyhogy fenti törzsek curópai-észak- 
amerikai előfordulása korántsem jelenti hiányukat más területeken és földrészeken. 

Dél-Amerikából, de még inkább Ausztráliából, a pleisztocént megelőző ko- 
rokból úgyszólván semminemű adatunk nincsen a szárazföldi élet kialakulásáról és 
későbbi földtörténeti menetéről. Márpedig ez éppen a két nagy déli kontinens terüle- 
.tén kétszeresen fontos kérdés. Hiszen az emlősvilág kétséget kizáróan legősibb sza- 
. bású két fejlődési törzse, a csőrös emlősök (Monotremata) és az erszényesek (Marsu- 
. Pialia) Ausztráliából, illetve Dél-Amerikából ismeretesek, tehát éppen a legősibb 
emlőstípusaink kérdésében joggal e két földrésztől várhatjuk a választ. 


Új világ küszöbén 


Megszoktuk az emberiség történetéből, hogy a nagy korhatárokat nem is annyira 
apokaliptikus katasztrófák, mint inkább eredményeikben óriási jelentőségű, de a 
maguk idejében figyelemre sem méltatott kis változások jellemzik, amelyek hatá- 
saikban jelentenek választóvonalat az események hullámzásában. 

Ebben a tekintetben a földtörténeti kréta-paleocén időszak határa, vagyis a kö- 
zépkor és újkor mezsgyéje nem hasonlít az emberiség történetének határaihoz. Nem 
a régi lassú, csendes elhalása és az új észrevétlen belopakodása jelzi ezt a határt. Ka- 
tasztrófák sora húzott mély barázdát a Föld középkora és újkora közé. 

S nem is a kontinensek és tengerek megoszlásában, hatalmas tengermedencék 
kiemelkedésében, tengerfenekek százmillió évet meghaladó idők óta képződő 
kilométer-vastag mészkő-tömegének alpi magasságokba emelkedő láncaiban, vagy 
az ősi szárazföldekből keletkezett nagy tengerelöntések megjelenésében látjuk legfel- 
tűnőbben ezt a katasztrófát. Sokkal beszédesebben mutatja ezt az élővilág — tenger- 
ben és szárazföldön egyaránt. 

Ahol a krétakori tenger hullámait toronymagasba korbácsolta a tengeri hüllőször - 

nyek egy-egy farkcsapása, hogy tőrhegyes fogsoraikat villámgyorsan áldozatukra 
mélyesztve újra eltűnjenek a morajló habokban, vagy az Ammonitesek milliói nyü- 
zsögtek a világtengerek minden részében, ott szinte egy csapásra eltűnt az utolsó 
tengeri szaurusz is, a tengerfenék kővé merevedő mésziszapjába temetkeztek az 
utolsó Ammonitesek ... 

A tengeri szauruszokat, Ammoniteseket a kréta vízi életterének egész sereg vi- 
rágzó állat-csoportja követte. Osztozott sorsukban a gerinctelenek legtöbb törzsé- 
nek egyik-másik csoportja is. Szinte kivétel nélkül a legfejlettebb, legelterjedtebb 
csoportok. 

És mialatt a világtengerekben folyt a természet nagy , őrségváltása", — a szá- 
razföldeken, legalábbis hatásaiban, ennél is nagyobb méretű változások zajlottak. 

A kulisszák készen várták az eseményeket. A növényzet nagy vonásaiban a felső 
krétában már mindenütt a harmadkor uralkodó vegetáció-képét mutatta, ha nem is 
olyan faj- és övezeti megoszlásban. . 

A színpad azonban, úgy tűnik, kiürült. 

Hiába várjuk a 30 métert is meghaladó méretű lomha növényevő és 8—I0 méte- 
res ragadozó dinoszauruszokat. Nem bukkannak elő a mocsarak sűrűjéből, a fák ár- 
nyékából. Harminc tonnás testsúlyúk többé nem remegteti meg a földet, elszórt csont- 
jaikon pedig a diadalmas jövő , egérkéi" rágcsálnak. 

A hasonlat az egérkékkel nem túlzott, csak nem szabatos. 

A földtörténet szárazföldjeinek óriásai szinte egy csapásra eltűntek a kréta vé- 
gén, helyüket pedig a középkor végének egér — patkány méretű kis rovarevőhadá- 
ból kibontakozó számtalan ősi emlősállat-csoport vette át. A kép azonban körülbe- 
lül úgy festhetett, mintha az arénában a levonuló elefántok helyébe egérhadat terel- 
nének a rendezők az új számban. 

A régi nagyságból pedig ebbea képbe csak elvétve lép bele a kréta végi nagy szau- 
rusz-halált átvészelt néhány hüllőféle, mint a krokodilusok, a teknősök, vagy a gyí- 
kok-kígyók továbbélő alakjai. Mellettük természetesen nem hiányoznak a kétéltűek 
ősi csoportjának azok a képviselői sem, amelyek ugyanúgy maradtak meg a gazdag 
kétéltű-fauna roncsaként a felvirágzó hüllőfejlődés kísérőinek a földtörténet közép- 
korában, mint az emlősök mellett a szegényes krokodilus-gyik-teknős-fauna a hüllők 
kréta végi pusztulása után. 

Az egész, mozgalmasnak aligha mondható képet egyedül a madarak élénkítik. 
Tudjuk, hogy a madarak fő rendjei a kréta folyamán (amennyire ezt az igen szegényes 
lelet-anyagból meg tudjuk állapítani) nagyjából már kialakultak. Így a harmadkor - 
hajnalán elég formagazdag madárvilág népesítette be a szárazföldeket és a környező 
vizeket. Amit pedig semmiképpen sem szabad elfelejtenünk: itt nem a hajdan nagy 
virágzáson átment állatcsoport néhány degenerált maradékával találkozunk, ha- 
nem egy életerős új ág sokrétű fejlődésének tarkaságával. 
ügyre és kísérjük el kibontakozó, majd végül lehanyatló fejlődésében. 

A földtörténet újkorának legidősebb, paleocén-képződményeit viszonylag igen 
kevés helyről ismerjük. Ennek legfőbb oka egyszerűen abban keresendő, hogy — a 
meginduló óharmadkori üledékképződés legalsó tagjai lévén — rendszerint a fiatalabb 
képződmények alá temetveott sem figyelhetők meg, ahol különben már ebben a korai 
időszakban indult el ez a sorozat. 

A középkorra, illetve a krétára jellemző Holoste:-csoportbeli és más ősibb jellegű 
halak eltűnésével párhuzamosan néhány továbbélő (ferzisztens) kis csoportot, mint 
a kecsegefélék, A nia-félék és mások gyér maradványait felszínre hozó tengeri paleo- 
cén-képződményeket itt nem is említve — néhány fontosabb szárazföldi paleocén ere- 

detű üledékkel fedett területet sorolunk itt fel. Ezek közt legfontosabb az Egyesült 
Államok déli részén, az Új-Mexikóban elterülő Puerco-, Torrejon- és Tiffany-formá- 
ciókban az egész paleocént feltáró nagy kiterjedésű és gerinces-maradványokban vi- 
szonylag gazdag terület. Mellette csak a francia—belga Cernay-előfordulások és az an- 
gol Thaneti homokok, a patagóniai Rio Chico-rétegek, s az újabb feltárások révén fo- 
kozatosan kibontakozó mongóliai Gashato-formáció felső paleocéni ősmaradványai 
jönnek itt tekintetbe. 

Ezek alapján módunkban áll a harmadkor legkorábbi időszakainak szárazföldi 
gerinces világát rekonstruálni. 

A halak közül néhány maradvány a mai napig fennmaradt ősi haltípusokat kép- 
viseli. A középkor gazdag hüllővilágát kevés krokodilus és gyíikféle, valamint teknős 
szegényes együttese váltja le. 

A szárazföldi fauna-kép középpontját azonban az emlősök jelentik, amennyire 
ezek a kréta gazdag szaurusz-világa után egyáltalában figyelmet érdemelnek. 

De ez az emlős-fauna is igen messze áll attól, amit e fogalomkörhöz fűzünk. A 
paleocén legmélyebb, kezdeti rétegeiben Multituberculaták, erszényesek, rovarevők, 
őspatások, Taentodonta és foghíjasok maradványai bukkannak fel. A főemlősöket 
az óharmadkori rétegekben képviselő félmajmoknak, rágcsálóknak, páros- és párat- 
lanujjú patásoknak, foghíjasoknak még nyoma sincsen, — hogy a többi emlős-cso- 
portról ne is beszéljünk. 

De ez a szegényes ősi emlős-együttes is igen különösen fest, ha mai szemmel néz- 
zük. 

Egy mai értelemben vett, kiegyensúlyozott emlős-fauna összetételében, legyen 
az bármely kontinensen (csak éppen ne hideg égöv alatt), óriás-, nagy — és középter- 
metű patások, közép- és főleg kisméretű rágcsálók, illetve zömmel apró rovarevők 
tarkítják az alapréteget. Ehhez csatlakozik a nagy-, közép- és elvétve kistermetű ra- 
gadozók, zömben középtermetű majmok számban sokkal kisebb tömege, végül né- 
hány — faj- és egyedszámban jelentéktelen — továbbiemlősállat rend. Ettől a meg- 
oszlástól komoly eltérést csak Dél-Amerika és még inkább Ausztrália ilyen vonatko- 
zásban alapvetően eltérő fauna-területe mutat (Dél-Amerika emlős-faunája foghíjas-, 
sajátos őspatás-, helyi rágcsáló- és erszényes-együttes, míg Ausztráliáé erszényes- 
együttes). 

Amit a paleocén kezdetén a Puerco-faunában látunk, az mindezektől legalább 
annyira eltér, mint Ausztráliának a kréta végi elzárkózása óta szinte napjainkig ön- 
állóan fejlődött állatvilága és a kelet-afrikai antilopos-zebrás füves puszták élővilága. 

De nézzük meg közelebbről ezt a paleocén-kezdeti faunát. A fauna talán legvál- 
tozatosabb elemét, mint már fentebb említettük, a Multituberculaták adják. Ezt a 
valódi emlősállatoktól elváló, önállóan kialakult ősi , emlős"-rendet számos egér, 
patkány nagyságú alak mellett egyetlen hód nagyságú alak is képviseli. Mindezek az 
állatok koponyaalkotásban, fogazatuk komplikáltságában megdöbbentő fokú másai 
annak a specializálódási típusnak, amelyet a valódi rágcsálókban jól ismerünk. Egész 
felépítésükből arra következtethetünk, hogy életmódjukban sem térnek el a 
későbbi rágcsálók rovarevő-magevő-fűevő életmódjától. Egyben azonban még itt is 
alapvetően eltértek ezektől: többségük csontozata, méreteikhez képest medve-szerű 
nehézkes teste, talponjáró végtagjai figyelmeztetnek arra, hogy ezek bizony nehéz- 
kes, lassan cammogó állatkák voltak, — ebben rendkívül messze estek az örökmoz- 
gó, kecses, fürge rágcsálóktól. J 

A másik nagyobb csoport ebben az állattársaságban az erszényesekhez tarto- 
zik. Távolról sem olyan változatos ez a rovarevő életmódú társaság, mint a kihalás 
előtti virágzását élő Multituberculaták, bár a konzervatív állatrend kréta végi — paleo- 

cén időszaki specializációjának végalakjaiként ezek is hamarosan kihalnak. Az eocén- 
oligocénbeli erszényesek már a mai amerikai erszényesek (oposszum) legközelebbi ro- 
konságába tartozó — szervezetében minden tekintetben ősibb jellegeket mutató, te- 
hát konzervatív — alakok mind Észak-Amerikában, mind pedig Európában. 

A méhlepényesek alosztályába tartozó többi emlősrend sok tulajdonságában egye- 
zik az előbb tárgyaltakkal, legjellemzőbb vonásuk azonban feltűnő hasonlóságuk, 
aminek a természetbúvár számára az a kellemetlen következménye, hogy az egyes 
rendek jóformán nem különböztethetők meg egymástól. 

Akkor miért igyekszünk őket mégis megkülönböztetni? — kérdezheti az olvasó, 

A válasz egyszerű: mert későbbi fejlődésük folyamán igen elkülönülnek egymás- 
tól. Itt azonban, a gyökerek közelében még alig lehet őket szétválasztani. Ez termé- 
szetes folyománya és egyben megnyugtató bizonyítéka is a rendszer fokozatosan ki- 
alakuló természetességének. Ha semmiféle rokonságban nem állnának azok az állat- 
csoportok, amelyeket a rendszerben egymás közelébe helyezünk, akkor bizony nem 
érné a kutatót az a kellemetlenség, hogy kései utódaikban roppant távol álló cso- 
portok korai képviselői szinte szétválaszthatatlanok egymástól. 

Nos, szerencsénkre — vagy ha úgy tetszik: szerencsétlenségünkre — ezek a ko- 
rai, paleocéni emlősök, rovarevők, ragadozók, őspatások, foghíjasok, és a felső paleo- 
cénben már a félmajmok is annyira hasonlítanak egymáshoz, hogy bizony a specia- 
listák is gyakran hajbakapnak egyik-másik alakon, hogy ez vajon rovarevő, raga- 
dozó, avagy őspatás, illetve rovarevő vagy félmajom maradványa-e? A későbbi jel- 
legeiket előrevetítő specializálódás még leghamarabb egyes őspatás-csoportok képvi- 
selőin vehető észre. Ezek az akkori fauna óriásai — de méretükkel a disznóét csak meg- 
közelítik; valamennyi kortársukat felülmúlják nehézkességükkel. Ha anatómiai jel- 
legeikben, csontozatuk sajátságai igen távoliak is, — külső megjelenésükben sokban 
emlékeztethettek a mai fauna cammogó medvéire. 

Ez a mai elképzeléseinktől oly messze álló fauna-együttes egész ma ismert elő- 
fordulási területén feltűnően egységes képet mutat, ami különösen Dél-Amerika vo- 
natkozásában feltűnő. Tudjuk, hogy ez a kontinens igen hamar leszakadt arról az 
egységes sorról, amely Észak-Amerikán át Ázsiával és Európával összefüggött. A 
kapcsolat csak hosszú időközökben állt vissza, amikor a közben teljesen önállóan fej- 
lődött helyi fauna néhány új elemmel gazdagodott. Ezek a legtöbbször számos addig 
tenyészett helyi alak kipusztulását is okozták, míg az új jövevények végül beleillesz- 
kedtek az új keretekbe, s a fauna tovább élte újra elszigetelt életét —a legközelebbi 
összeköttetés létrejöttéig. 

A paleocén felső része egy ilyen összeköttetés időszaka. Ezen az óriási területen 
a számos közös alak — és még inkább a teljesen helyi típusok hiánya — mindenesetre 
hosszabb idő óta tartó, kicserélődésre bő alkalmat adó, egységes fauna-területre 
utal. 

Végül még azt kell megjegyeznünk, hogy a paleocén végéig egyetlen olyan emlős 
család megjelenéséről sem tudunk, amelynek utódai máig fennmaradtak volna. Min- 
den tagjában idegen, kihalt együttes élt ekkor — mai ismereteink szerint. 


A mai kép közeledik 
Egy kis túlzással elmondhatjuk, hogy a földtörténetben törmelékes kőzetek (ka- 


vics-homok-agyag) és mészkőképződmények korszakai váltogatják egymást, külö- 
nösen a Föld újkorában. Ebben a váltakozásban a paleocén a maga durvább-finomabb 

tengerparti üledékeivel, szárazföldi hordalékaival éles ellentétben áll a rá következő 
eocén uralkodóan mészkő-képződményeivel, s ezt helyenként felváltó tengerperemi 
kőszén-képződményeivel. Ezek mellett csak másodsorban jönnek számításba a ki- 
mondottan szárazföldi felgyülemlések, mint a francia foszforitok és mások. 

Az eocén-képződmények szerepe a szárazföldi élet — és ezen keresztül a gerin- 
cesek kibontakozásának szemléltetése — szempontjából gyakorlati okokból sokkal 
nagyobb, mint a paleocén-üledéksoré. Ennek igen egyszerű a magyarázata. Az eocén- 
képződmények ugyanis hatalmas felületeket borítottak ela mezozoikus és régibb 
sekély tengerfenekeken, hogy az eocén végén mindenestől kiemelkedve későbbi szá- 
razföldekként, fiatalabb képződményektől el nem borítva szolgáltassanak a geológus 
és paleontológus számára kiadós ősmaradvány-lelőhelyeket. Ezek a leletek ugyan túl- 
nyomórészt az akkori tengerek életének megismeréséhez nyújtottak gazdag ismerct- 
anyagot, a peremterületek eocén időszaki szárazföldje és időnként tengerrel elöntött 
partközeli kőszénmocsarai azonban a szárazföldi élet gazdag múzeuma. E korszak 
gerinces-világát aránytalanul jobban ismerjük, mint a megelőző paleocénét. 

Ennek a különleges földtani helyzetnek köszönhetjük, hogy Európából a francia- 
országi Epernay környékéről és Ouercy foszforitjaiból, az angol Hampshire medencé- 
ből, a németországi Messelről és Geiseltalból, vagy a svájci Egerkingenről az akkor 
élt szárazföldi gerincesek — elsősorban emlősök és madarak — páratlan gazdagsá- 
gát ismerhettük meg. Egy olyan világot, amelyhez fogható változatosságú élet ma 
csak a tobzódóan gazdag trópusokon képzelhető el. 

A Kárpátok övezte terület ősgerinces világa nem közelíti meg gazdagságban a 
felsorolt leleteket, de első nyomaival mégis életjelt ad magáról. Ezek a leletek az em- 
lített állat-csoportok legősibb eddig ismert képviselőiként jelentőségben a gazdag 

nyugati leletek jó egynéhányát felülmúlják. 

A többi kontinensen, akárcsak Európában, gazdag eocénkori szárazföldi ősélet- 
nyomokat fedeztek fel. Első helyen áll ebben a tekintetben Észak-Amerika, ahol 
Wyoming és Utahállamokbóla folytonos üledéksorban feltárt teljes eocén eredetű ré- 
teg egymásután szinte filmszerű mozgalmassággal tárja elénk a kor szárazföldi gerin- 
ces-életének változatosságát, kialakulását és elmúlását. Észak-Amerika mellett 
folyton emelkedik a jelentősége Mongólia eocén időszaki gerinces-lelőhelyeinek (Sara. 
Murun, Irdin-Manha és Kolobolcsi formációk), nem is említve Afrika (Egyiptomban 
Fayum) szerepét. Mindezek mellett nem hanyagolható el Dél-Amerikában Patagó- 
nia — Darwin óta közismert — ősmaradvány gazdagsága, ahol a Casamayorense 
eocénbeli gerincesvilága színpompás képben tárja elénk egy nagyjából elszigetelt vi- 
lág önállóan kibontakozó őséletét. 

De milyen volt ez az eocéni állatvilág? Hasonlított-e még a paleocén teljesen 
idegenszerűen ható állat-együtteseinek világához, vagy már feltünedeznek benne a 
ma életének megszokott típusai is? 

A válasz mindkét kérdésre: igen is és nem is. 

Eddigi ismereteink alapján három nagy fauna-terület bontakozik ki az eocén 
időszaki szárazföldi élet megoszlásában. Az első — és legnagyobb — az európai — 
észak-ázsiai — észak-amerikai ; a második az afrikai; a harmadik pedig a már említett 
dél-amerikai. 

Az európai-amerikai életteret két vonás jellemzi az eocén folyamán : a paleocén 
alakok fokozatos eltűnése, egy sereg új típus megjelenése — ezek közül nem egy hir- 
telen jelent meg, rögtön tömegesen, ami jó korjelző határköveket adott a földtörté- 
nész számára. 

A kihaló alakok közt első helyen a Multituberculatákat kell említeni. Utolsó kép- 
viselőik az alsó eocénben alakulnak ki, fiatalabb rétegekből nem ismerjük ezeket a. 

paleocén környezetben is már archaikusan ható mezozoikus , maradvány-állato- 
kat". 

A Multituberculaták sorsára. jut az eocén folyamán egyik-másik igen ősi Condyl- 
arthra-őspatás is. A többség azonban még teljes virágjában van az eocénben. Sőt jó 
részük Európa és Amerika közt közös nemzetségekkel jelentkezik. Egy alak pedig 
Észak-Amerika és Dél-Amerika közeli kapcsolatára emlékeztet. 

Ugyancsak teljes virágzásban találjuk a paleocénből átjött ősi félmajom-csalá- 
dokat, de ez vonatkozik a rágcsálók nagy részére is. Az utóbbiak Európa és Észak- 
Amerika vonatkozásában már félreismerhetetlenül specializálódtak. 

Változatosabb sorsa volt az eocénben a ragadozók népes táborának. Legősibb 
jellegű, a patásoktól nehezen megkülönböztethető típusaik még az eocén elején nyom- 
talanul eltűntek. Helyükbe az igazi húsevő Cseodonta ragadozók léptek, s ezek foga- 
zata mindjárt sokoldalú specializáció jeleivel vált ki. Csoportjaik közt első ízben je- 
lentek meg a kutyafélék őseihez közeli kis ragadozók, a mai ragadozók ősei (Miaci- 
dae). Az eocén vége felé pedig a Creodonták közt élt Mongóliában minden idők legha- 
hatalmasabb szárazföldi ragadozó emlősállata, az Andrewsarchus, amelynek fejhossza 
meghaladta az egy métert. 

Ebben az időben a patások közt is felbukkannak az ősi, nehézkes típusok mel- 
lett a későbbi patásokat képviselő új csoportok, a páratlanujjúak és párosujjúak 
első képviselői. Az előbbiek rögtön uralkodó számban, az utóbbiak azonban egyelőre 
elvétve, ritkán felbukkanó kísérőkként. Mindkét csoport hirtelen jelenik meg mind 
Európa, mind Észak-Amerika alsó eocén-rétegeiben. Ez a tény mindenesetre azt a 
gyanút ébreszti, hogy mindkét ág valahol Belső-Ázsiában alakulhatott ki, ahonnan 
már kiegyénült, tehát specializálódott formában terjedtek át Európa és Észak-Ame- 
rika fauna-területeire. Ebben a kérdésben még további kutatásokra van szükség. 

És itt kapcsolódik be ismereteinkbe a Kárpát-medence két világhírű lelete. Az 
egyik az andrásházai (Kolozs m.) Brachydiastematherium transilvanicum, amelyet 
Böckh János, az Állami Földtani Intézet akkori igazgatója és Pávay Elek, az ameri- 
kai emigrációból hazatért 48-as honvédtiszt írtak le 1876-ban. A másik a Prohyraco- 
don orientalis. Ezt Koch Antal, ugyanabban az időben a kolozsvári egyetemen a föld- 
tan és őslénytan tanára írta le. Az első lelet közeli rokonait annakidején csak Észak- 
Amerikából ismerték. Ezek voltak a Titanotheriumok családjának a tagjai. A 20-as 
évektől Kelet-Ázsiából is ismerjük őket. Az erdélyi Brachydiastematherinm Európá- 
ban teljesen váratlanul bukkant fel, a Prohyracodon pedig az eddig ismert legősibb 
valódi orrszarvúféle lelete. 

Mindkét leletet több alkalommal újravizsgálták. A Prohyracodon kérdésének 
tisztázására Amerikából is átjöttek kutatók tanulmányútra Kolozsvárra és Buda- 
pestre. Megállapításuk egybehangzóan az volt, hogy mind a Braciydiastematherium, 
mind pedig a Prokyracodon lelőhelyükön és földtörténeti korukban , idegen" elemek, 
nem illenek oda, és mindkettő — fejlettségi foka alapján — jól beleilleszkedik az 
észak-amerikai alsó oligocénbeli alakok láncolatába. De az eocénbe semmiképpen, 
legkevésbé pedig a középső eocénbe. 

Azon nehéz volna vitatkozni, hogy ezeknek az állatoknak a szakemberek sze- 
rint , nem illett volna" Európában (jelen esetben éppenséggel Erdélyben) élniük. Ezek 
tények, amlyeket elkell fogadni. Ezzel szemben igenis vitatható, hogyan került az eo- 
cén időszakban Európába két olyan állatfaj, amely eléggé jól ismert fejlődési láncolat 
tagjaként az alsó oligocénbe tartozik. 

Itt csak egy megoldás lehetséges, mégpedig az, hogy Európa és Amerika közt 
újra , egyeztetni kell a földtörténeti kor-órákat". Ugyanis amit Európában középső 
eocénnek nevezünk, az Észak-Amerikában az alsó oligocénnel azonos, 

Hogy lehetséges ez? 

Igen egyszerűen. Az európai korbeosztás alapját tengeri képződményekben élt 
csigák, kagylók, egysejtűek váltakozó faunáinak egymásutánjából építették fel. 
Ugyanakkor Észak-Amerika középső részeiben az egész földtörténeti újkort magába 
foglaló, hatalmas szárazföldi képződménysorozat adja a helyi földtörténeti korbeosz- 
tás és tagolás alapját. A két egymástól teljesen idegen korbeosztás idő-azonosítása 
igen nehéz. Csak akkor és ott van erre lehetőségünk, amikor a két kontinens száraz- 
földi élővilágának egy jól ismert (és a helyi korbeosztásban pontosan elhelyezett) cso- 

portja hirtelen bukkan fel a másik kontinensen. Ezt a felbukkanást az eddigi megbíz- 
ható ellenőrző adatok szerint — a földtani mértékkel — egyidejűnek vehetjük mind- 
két helyen, vagy egyik-másik tengeri képződményt (jellegzetes élővilágával) lé- 
:pésről lépésre követhetünk egyik kontinenstől a másikig. 

Nos, az első eset ritka, a második pedig Európa és Észak-Amerika vonatkozásá- 
ban nem áll fenn, miután a két kontinens partvidéki élővilágát az Atlanti-óceán mély- 
tengeri gátja választja el. Márpedig csak partközeli és sekélyebb tengeri képződmé- 
nyeket tudunk itt összehasonlítani. Így tehát a közbeiktatott mélytengeri árok miatt 
nincs közös sekélytengeri élőviláguk. 

Egyelőre tisztázatlan, vajon valóban éltek-e már Európában az cocén közepén 
.orrszarvúak, vagy csak az alsó oligocénben vándoroltak be Észak-Amerika felől, ill. 
Belső-Ázsiából kontinensünkre, 

Nemcsak a ragadozók és patások jelentek meg új típusokkal az eocén folyamán. 
Teljesen új elem az eocén faunájában a denevérek rendje is. Magasfokú specializáció- 
juk, a mai emlős-fauna többi rendjeitől alapvetően eltérő felépítésük, (pl. szárnyakká 

-alakult mellső végtagjuk) arra engedne következtetni, hogy az egész földtörténeti új- 
kort igénybe vevő, hosszú fejlődés után végre napjainkban érték el ismert magas szer- 
vezettségi fokukat. Nos, ha ezt tételezzük fel, alaposan tévedünk! 

A denevérek gyakorlatilag legelső ismert alakjaikban már mai értelemben vett 
. denevérek, s az azóta eltelt legalább 50 millió év alatt már csak jelentéktelen változá- 
"sokon mentek át, jeléül annak, hogy életmódjuk megkívánta különleges alkalmazko- 
. dásuk messze a földtörténet középkorába visszanyúló évmilliók eddig felkutatatlan 

homályába vész. 

Nem lesz haszontalan itt egy pillanatra visszagondolni a madarak kialakulásáról 
mondottakra : mindkét, egyaránt a repüléshez alkalmazkodott szervezetű állat-cso- 
port az eocénre tulajdonképpen kialakulva, szinte mai formájában áll előttünk. Vál- 
tozásaik azóta sokkal inkább sorolhatók az elszigetelődés hatására bekövetkezett izo- 

. lációs-variálódás, mintsem a környezet formáló hatásának számlájára. 

Végezetül — a kép teljessége érdekében — még egy eocénbeli emlősrend kialaku- 
"ásáról kell megemlékeznünk. Ez a mai napig ugyan fennmaradt, de végnapjait élő 
. szirének (tengeri tehenek) rendje. Dél-Európa és a Kárpát-medence számos elszórt, 
igen hiányos lelet mellett két jelentősebb maradványát szolgáltatta: az egyik az 
.észak-olaszországi Prototherium veronense, a másik pedig a felső-gallai Sirenavus 
hungaricus felső eocénkori koponya- és hiányos csontváz-lelete. Mindkettő ugyanazt 
mutatja, mint a denevérek: egy speciális (itt vízben élő, uszonnyá átalakult mellső 
végtagokkal úszó) életmódra messzemenően alkalmazkodott emlősrendről van szó, 
.amely szinte fejlődésének befejezett csúcspontján jelenik meg, már fejlődéstörténete 
általunk ismert legősibb, legmélyebb pontján. Gyakorlatilag teljes történeti kialakulá- 
sukat egyelőre a mezozoikum végi—paleocén időszaki fejlődés ismeretlen homálya 
rejti előlünk. 

Ha mindezekből fel akarjuk vázolni az eurázsiai—észak-amerikai fauna-terület 

.eocénkori emlősvilágának a képét, akkor a következőket kell szem előtt tartanunk. 

A fauna igazi földtörténeti középkori maradványainak sorából csak az erszénye- 
sek egy nemzetsége jut át az eocénbe. Az eocén elején eltűnnek az utolsó Multi- 
tuberculáták. A paleocénből átjött valódi emlős-rendek sorában fokozatos , moder- 
nizálódás" indul el, vagyis a rendek paleocén ágai fokozatosan kihalnak és új oldal- 
ágakban halad tovább a csoport fejlődése. Ez különösen a ragadozókra és a patásokra 
—- bár kisebb mértékben a rovarevőkre és a rágcsálókra is — érvényes. Ezzel 
szemben nem hoznak létre új típust a félmajmok, amelyek konzervatív csoportokkal 
élik át az eocént. 

A ragadozók és főleg a patások mai jellegeinek kialakulása (mai ragadozók 
legősibb elődei, Creodonták, Titanotheriumok, lovak, tapírok, orrszarvúak) mellett 
új színt ad a faunának a denevérek és szirének megjelenése. Kialakulásuk azonban a 
középkor-újkor határán folyhatott le, eddig ismeretlen fauna-területen, ismeretlen 
körülmények közt. 

Mindezek az adatok két tényezőre hívják fel a figyelmünket. Az egyik: a fauna- 
elemek nagyságrendjének eltolódása a nagyobb méretű alakok felé, sőt nem egy 
esetben óriás alakok jönnek létre ( Andrewsarchus) ; a másik pedig: a nehézkes alako- 
kat produkáló csoportok lassú visszahúzódása a fürgébb, karcsúbb testalkatúakkal 
szemben. Pontosabban a nehézkes, nehézmozgású felépítés korlátozódása a valóban 
legnagyobb testű alakokra, míg a kistermetűek mindinkább karcsú, fürge ala- 
kokká válnak. Ezek az átalakulások Európa fauna-területén sokkal kisebb mérték- 
ben vehetők észre, mint Észak-Amerika vagy akár Kelet-Ázsia lelőhelyein. Ennek 
talán egyik legkézenfekvőbb magyarázata az akkori földrajzi viszonyokban kere- 
sendő. Ugyanis míg Észak-Amerika és Belső- illetve Kelet-Ázsia hatalmas kontinen- 
tális tömeget alkotott, addig az akkori Európa jórészt szigetekre felszabdalt, igen 
tagolt térségek halmaza volt, ahol nem is nagyon alakulhatott ki pl. a Titanot- 
heriumok és más nagytestű állatok életlehetőségeit biztosító nagytáj. Ez alatt ter- 
mészetesen nem arra gondolunk, hogy esetleg ez a felszabdalt szigetvilág nem 
nyújthatott ezeknek a nagytestű állatoknak megfelelő élelmet vagy mozgási lehető- 
séget, hanem sokkal inkább arra, hogy hosszabb idő alatt a sok apró kis térség nem 
biztosította volna a megfelelő vérfelírissítést eredményező, nagy távolságú vándorlást 
és tenyészkicserélődést, 

Mindezeken a jellegeken kívül azonban még azt a tényt sem szabad figyelmen 
kívül hagynunk, hogy az eocén folyamán szinte valamennyi rendben megjelennek 
azok az emlőscsaládok is, amelyek fejlődése több-kevesebb töréssel bár, de napjainkig 
vezeti fel a fejlődést. 

Az európai—észak-ázsiai—észak-amerikai faunaterület mellett a mi vonatkozá- 
sunkban az afrikai a legfontosabb, már csak az európai kontinenssel való, ideig- 
óráig igen szoros kapcsolata miatt is. 

ppen ez az Európával fennálló szomszédi kapcsolat azt a feltevést alakíthatja 
ki a szemlélőben, hogy Afrika és Európa szárazföldjei mindenkor a legszorosabb 
kapcsolatban és kölcsönhatásban fejlődtek a földtörténet évmilliói folyamán. 

Nos, ez a mindenképpen megalapozottnak tetsző feltevés teljesen téves volna. 
Afrika élővilága a harmadkor elején semmivel sem állt közelebb az eurázsiai—észak- 
amerikai nagy északi fauna-terület szárazföldi faunájának összetételéhez mint ez 
Dél-Amerikáéhoz. Sőt! Az a rokonság és számos közös vonás, amelyet Európa és 
Afrika, vagy Dél-Ázsia és Afrika közt észlelünk, egészen máshonnan ered. 

Afrika faunájáról az eocén időszakból édes-keveset tudunk. De ez a kevés is 
elég arra, hogy tisztán lássuk : ennek az Afrikának az akkori Európával gyakorlatilag 
semmi kapcsolata nem lehetett. 

Afrika eocén-faunájáról az egyiptomi Fayum-sorozat középső és felső eocénkori 

rétegeinek gerinces-leletei nyújtanak némi felvilgásoítást. Ezek szerint az Európából 
szintén ismert szirének ősi alakjai mellett a cetek legősibb alakjainak több képviselője 
került innen elő, továbbá az ormányosok eddig ismert legkezdetlegesebb tagjai 
(Moeritherium), végül egy csak innen ismert őspatás rend egyetlen képviselője 
( Barytherium),. 

Ha nem is vesszük figyelembe a szirének mellett az ősi ceteket mint tengeri 
alakokat, akkor is teljesen endemikus, itt keletkezett emlősrendként kell kezel- 
nünk az ormányosokat és a Barytheriumokat. Ezekhez még csak közeli rokon alakok 
sem fordultak elő más kontinenseken, s az ormányosok miocén eleji kiáramlásáir 
Aírikán kívül soha nem is fordultak elő. Ennek a két , patás"-rendnek az afrikai, 
elszigetelt kialakulása és a miocénig fennálló különállósága e kontinens különleges 
fauna-történeti helyzetét mutatja, amit különösen faunájának valamivel jobban 
ismert oligocénkori története még inkább alátámaszt. 

Áttérve végül Dél-Amerikára, a Casamayorense aránylag jól ismert faunája 
alapján a következőkben rekonstruálhatjuk e kontinens eocén faunatörténetét. 

Dél-Amerika eocén faunája már alapvetően eltér a másik két nagy fauna- 
birodalomtól. Ez nemcsak az itt képviselt rendek különbözőségében, hanem az 
egyes életterek és életmódok eltérő benépesítésében is jól mutatkozik. 

Dél-Amerikában az eocénben erszényesek, foghíjasok, valamint a jellegzetes 
dél-amerikai , patás" rendek ősi képviselői az emlősök. Nincsenek még rágcsálok, 
rovarevők, félmajmok, ragadozók, számos más rendtől eltekintve, amelyek vagy 
általában nem érték el Dél-Amerikát, vagy csak a földtörténet igen kései szakaszaiban 
jutottak el oda. 

Mármost felmerül a kérdés: vajon ez a hiányos emlős-fauna kihagy bizonyos 
típusokat vagy más alakokból fejleszti ki azokat, mint a teljesebb faunákban tapasz- 

taljuk? 

Rögtön meg is adhatjuk a választ. A fauna a környezet-adta lehetőségeket 
minden tekintetben kihasználja. Ez Dél-Amerika eocéni faunájában a következő 
helyzetet teremtette. 

Először is a rovarevő-fauna hiánya az erszényes rovarevők felvirágzását tettc 
lehetővé. A ragadozók és Csreodonták hiánya folytán pedig az erszényes rovarevőkből 
fejlődhettek ki a fauna ragadozói (S$arassodonta), noha az eocén folyamán nem 
alakult ki farkasnál nagyobb alak. A rágcsálók hiányát az igen változatos növény- 
evő foghíjas-fauna mellett a speciális dél-amerikai növényevő-rovarevő erszényesek 
(Caenolestidák) pótolják. Mindezek az élettér kihasználásának szempontjából fokoza- 
tos átmenettel kapcsolódtak Dél-Amerika igazi specialitásai, endemikus (bennszülött) 
növényevő patásai felé. 

Ha végigtekintünk ezen az állattársaságon, amelynek sajátszerűségét nem tom- 
pítja az oligocénben hirtelen felbukkanó rágcsálók, a miocénben megjelenő újvilági 
majmok, legfőképpen pedig a pliocén végén és pleisztocén elején beáramló páros- 
és páratlanujjúak, ragadozók és mások rárétegződése, akkor nyugodtan elmond- 
hatjuk, hogy Dél-Amerika emlős világa az eocénben érte el a többi fauna-területtől 
legelütőbb arculatát. Ebben az időben a fauna új elemei kivétel nélkül ott helyben, 
a paleocén-típusok továbbfejlődése révén kialakult fauna-elemekből állottak. 

A következő korszakokban az új fauna-elemek messzemenően befolyásolják a 
régi fauna továbbfejlődését, és ezekkel végül is valamelyes természetes egyensúlyi 
helyzetbe jutva alakítják ki ezekben az időszakokban a dél-amerikai kontinens még 
mindig igen jellegzetes, de már új és új elemekkel felírissített fauna-együttesét. 

De mi van Ausztrália fauna-képének kialakulásával? Erről ugyanis mindeddig 
nem esett szó. Ennek két oka van. Az egyik, hogy a kérdés vitatására semmi- 

féle őslénytani anyagunk nincsen; a másik pedig, hogy Ausztrália szárazföldi 
élővilága olyan mértékben idegen a többi kontinensétől hogy a földtörténet újkorá- 
nak legrégibb szakaszaitól kezdve a jelenkorig semmiféle kapcsolatot sem tételez- 
hetünk fel köztük. Éppen ezért Ausztrália faunáját tulajdoképpen csak mai 
összetételéből következtetve tudjuk a többi kontinensével összevetni. Bár meglehet, 
hogy valamelyik kontinenssel, elsősorban Délnyugat-Ázsiával időről időre lehetett 
fauna-kapcsolata, ám a beáramló elemek idővel újra kipusztultak, az ősi, har- 
madkor előtti fauna-elemek utódai pedig régi egyensúlyukba visszazökkenve 
élték tovább életüket — , paradicsomi" elzártságukban. Ezt a feltevést semmiféle 
bizonyíték nem erősíti meg, sőt a többi kontinens fauna-fejlődésének története 
az ellenkezőjét igazolja, mert az elzártan fejlődött helyi (endemikus) faunák 
sorsára mindig végzetes hatású volt az új fauna-elemek beözönlése. Mindig az új 
elemek szaporodtak el uralkodóan, miközben a régi, helyi fauna elemeinek jórésze 
kipusztult vagy legalábbis megritkult. 

Ezzel a határozott negatívummal le is zárhatjuk az eocénbeli szárazföldi élettér 
gerinces világának áttekintését. Ha távol is vagyunk még attól, hogy jól ismerjük 
ezt a világot, idegenszerűségét és mai világunktól messze eső vonásait némileg mégis 
érzékeljük már. Úgyszintén felfedezzük benne azt a néhány ismerősnek tetsző vonást, 
amelyek közelebb jőve, az elkövetkező időszakokban mind több hasonló vonással 
szaporodva, végül is a mi jól ismert élővilágunkba torkollanak. Ezt azonban még jó 
40 millió év szakadatlan fejlődése előzi meg. De megelőzi a faunák elszigetelt fejlődé- 
sének, majd ezt követő egymásra való rétegződésének többször megismétlődő drámai 
egymásutánja is. 


Az első ismerősök 


Ha az eocénről azt mondhattuk, hogy élővilágában először találhatók a harmad- 
kor folyamán azok az emlős elemek, amelyekben már a modern fauna kialakulásának 
csíráit ismerhetjük meg, akkor a rákövetkező oligocén élővilága már komoly lépéssel 
haladta túl ezt a fokot. Itt bukkanunk első ismerőseinkre, mai faunánk legősibb 
elemeire. A mi szempontunktól pedig még külön jelentősége is van az oligocén állat- 
világának. A Bakony keleti peremén fekvő Bodajk határában, a triász-mészkő karszt- 
hasadékaiban az elmúlt évek során az európai fauna-elemek számát tekintve is 
gazdag oligocéni gerinces faunát sikerült feltárnunk. Így az a kép, amelyet az oligocén 
faunájának fejlődéséről felvázolunk, a legtöbb vonásában a magyar föld ősi állat- 
életének első hiteles összképét adja. 

Oligocén eredetű gerinces-lelőhelyekben Nyugat-Európa viszonylag elég gazdag. 
Itt elsősorban a francia foszforitok oligocénbe átnyúló lelethelyei mellett Ronzonra, 
Németországban a Mainz-i medencére, a bajor babérces előfordulásokra gondolunk. 

Ázsiában mindenekelőtt a mongoliai Hszanda Gol gazdag leleteit sorolhatjuk 
ebbe a korba. Észak-Amerika oligocénbeli szárazföldi állatvilágának teljes fejlődési 
sorát a White River-sorozat tárja fel, ugyancsak utolérhetetlen gazdagságban, míg 
Dél-Amerikából a patagonai Deseadó sorozatban kapunk bő felvilágosítást az oligo- 
cén szárazföldi fauna-képéről. 

Az északi földgömb oligocén-faunáit elsősorban azzal a tulajdonságukkal jelle- 
mezhetjük, hogy bár összhatásukban nagymértékben , modernebbek", mint a 
megelőző eocén állattársaságok, mégis sokkal kisebb mértékben keltik ezt a hatást 
az itt jelentkező új fejlődési sorok, mint az eocén-fauna paleocén alapjának teljes 
hiánya. Az oligocén emlősvilágának maiságát tehát a régi típusok kihalása jellemzi. 

Az egész elmúlt században, főleg azonban a múlt század hét-nyolc évtizedében 
szinte kizárólag az emlősök nagyméretű vagy közepes alakjaira vonatkozó adatokat 
gyűjtötték össze. Az apróemlősök rendszeres vizsgálata, mindenekelőtt azonban rend- 
szeres gyűjtése az őslénytani kutatás legutolsó két-három évtizedére jellemző. Nagy- 
tömegű, összefüggő adatszolgáltatás pedig — az elszigetelt esetektől eltekintve — 
inkább az elkövetkező évek kutatásaitól várható. Ezért érthetővé válik, hogy bizony 
a múlt század nagy részében nemcsak a kezdetleges preparálási-konzerválási munkála- 
tok, hanem főleg a mai szemmel teljesen felszínesnek mondható gyűjtési-ásatási 
módszerek következtében az apróemlősök ismerete az őslénytan eléggé elhanyagolt 
területe volt. A fauna-kép összesítésében szinte kizárólag a nagyemlősök megjelenésé- 
ből, eltűnéséből, gyakoriságából levont következtetéseket használták fel. 

Mindezek szem előtt tartásával mi is a nagyemlősökre támaszkodva rekonstruál- 
juk az oligocén fauna-képét, és csak kiegészítésképpen kapcsoljuk hozzá a kisemlős- 
fauna egyelőre még csak kialakuló, de már nagy vonásokban is roppant mozgalmasnak 
igérkező analízisét. 

Az utolsó európai erszényesek, a mai dél-amerikai oposszummal legközelebbi 
rokonságban álló Peratlerium néhány faja, e rend utolsó óvilági képviselői, csak az 
oligocén végével tűnnek el kontinensünkről. 

Szinte velük egy időben pusztulnak ki kontinensünk területéről a Creodonták, 
melyek a Ptierodon és Hyaenodon nemzetségek számos fajával népesítették be az 
oligocén idején a szárazföldek nagyobbik részét, és a miocénbe már csak az óriás 
termetű Harbagodon (—Hyaenaelurus) jutott el. 

Az oligocénben még virágzó ősi ragadozó típusok, a Creodonták mellett nagy 
lendülettel indul meg a valódi ragadozók kibontakozása. Elsősorban a kutyafélék 
és a velük rokon Ambhicyonidák, valamint a menyétfélék közül a kis termetű 
Stenoplesictinák terjedtek el. Mellettük mennyiségileg kisebb szerepet játszanak a 
macskafélék. Gyakorlatilag mindezek a ragadozó nemzetségek az eocénbeli típusokra 
visszavezethető, de az oligocénben kibontakozott fejlődési vonalak tipikus kép- 
viselői. 

Változatosabb a patások oligocénkori története. Különösen a páratlanujjúakra 
vonatkozik ez, amelyek közül a Palaeohippida-lófélék még az oligocén elején hirtelen 
megcsappannak és eltűnnek a színtérről, míg az orrszarvúak és a soha sem változatos 
tapírok viszonylag virágzó nemzetségekben vonulnak végig az egész korszakon. 

Ha a páratlanujjúak — legalábbis a lovak — részleges visszahúzódását tapasztal- 
juk, annál feltűnőbb a párosujjúak előtörése. Itt megint a gyökereikben az eocénben 
már mindenütt fellelhető típusok feltűnő elszaporodását és változatos szétágazását 
emelhetjük ki. Különösen változatos az Awuthracotheriida fauna, gazdag oligocén 
szénlápjaink jellegzetes dísznókülsejű patásai, a mind több típusban jelentkező 
disznófélék, valamint a kérődzők apró termetű, sokféle, bizonyos tekintetben a 
szarvasfélékre emlékeztető (de természetesen teljesen agancstalan) alakja. 

Miközben ezek a nagyemlősök éltek és váltakoztak egymással az oligocéni Európa 
változatos szárazföldi tájain, azalatt tarka apróemlős-világ töltötte ki a maga sok- 
színűségével ezt a keretet. 

A rovarevők még elég távol álltak attól a képtől, amit egy mai európai rovarevő- 
fauna elénk varázsol. A vakondokféléknek a mainál változatosabb társasága mellett 
teljesen idegenszerűen hat a rnai értelemben vett cickányok teljes hiánya, ami majd- 
nem a teljes oligocénben észlelhető. Helyettük csak egy maradéktalanul kihalt, 
cickányszerű kis állat-csoportot ismerünk ebből a körből az oligocénben. Ezt a rovar- 
evő társaságot a sünök néhány ősi formája egészíti ki. Mindebből kiviláglik, hogy 
rovarevő emlőseink aránylag sokkal gyérebben töltötték be azt a szerepet, amelyet a 

rovarok hatalmas tömegei mellett az akkori fauna-együttesben betölthettek volna. 
Miután aligha gondolható, hogy a természet egyensúlyának ezen a vonalon hiányzott 
a kellő biztosítéka, fel kell tennünk, hogy ezt a hiányt az akkor még részben a gazda- 
gabb gyik-fauna, részben pedig a denevérek és apró rágcsálók feltűnő magas arány- 
szárna pótolta. 

A denevérek az oligocénben már igen változatos alakgazdagságban jelentkeznek. 
Néhány ma már kihaltnak tekinthető csoportjukon kívül uralkodó számban a 
patkósorrú denevéreket találjuk. A simaorrú denevérex, melyek a mai európai 
denevér-faunák túlnyomó többségét jelentik, ebben az időben még csak gyéren 
mutatkoznak. 

Azt mondottuk hogy a rovarevők hiányzó tömegeinek helyettesítésében nagy 
szerep jutott a kis rágcsálóknak is. Ezt kissé meg kell magyaráznunk. A rágcsálókat 
általában nem tartjuk rovarevőknek, és ez általában így is van. Ellenben ez idő tájt 
még különbséget kell tennünk rágcsáló és rágcsáló között. A pockok szinte kizárólag 
fű-, illetve levélevők. Az egerek már eléggé mag- és mindenevők. A pelefélék és csíkos- 
egerek viszont többé-kevésbé rovarevők-ragadozók; a jól ismert hörcsög, ha szerét 
teheti, szívesen ragadozóvá válik, mégpedig pillanatok alatt. 

Ha most megnézzük, hogy Bodajkon a százezres tömegben feltárt oligocén 
rágcsáló-maradványok közt milyen számarányban oszlanak meg a rágcsálók, akkor 
a következőket tapasztaljuk. 

Minden más rágcsálót messze felülmúló tömegben egy kihalt, apró termetű rág- 
csáló-csoport, az Eonyidák képviselői kerültek elő. Méreteik és alacsony, zúzótörő. 
fogazatuk semmiképpen sem utal kimondott növényevőre. Némi magevés mellett 
ezek az apró állatkák csak kis húsevő rablók lehettek, ami termetükből következtetve 
gyakorlatilag rovarevést jelenthetett. 

Az Eomyidák mellett legnagyobb tömegben a hörcsögfélék ősi alakjaival talál-. 
kozunk a bodajki faunában. Ezek a hörcsögök azonban igen kevéssé hasonlítottak — 
legalábbis méreteikben — ma is itt élő, tekintélyes méretű rokonukra, mert egérszerű,. 
apró állatkák voltak. Egy alakjuk pedig — úgy látszik — minden idő legkisebb. 
rágcsálóféléjét juttatta a kezünkbe, a törpeegérnél is kisebb állat formájában. Ezek 
az apró hörcsögök is sokkal inkább kapkodhatták a zöldben bújkáló rovarságot, 
semmint a növényzettel bajlódtak volna. 

Végül az előbbi kettő után a pelefélék adták a fauna harmadik leggyakoribb. 
elemét. Ezekről az állatokról pedig már a fentiekben is elmondtuk, hogy nem ártal- 
matlan vegetariánusok. 

De a rágcsálók nemcsak életmódjuk miatt érdekelnek bennünket. Fauna- 
összetételük vizsgálata az állatvilág fokozatos fejlődésének, alakulásának legtanulsá- 
gosabb példáit szolgáltatja számunkra. 

A rágcsáló-fauna mai összetételében igen fontos szerepet játszó mókusfélék 
már itt is jelentős tagjai a faunáknak. Bodajkon — akárcsak ma a trópusi ázsiai 
faunákban — többféle alakkal szerepelnek. Valamennyi közül azonban legérdekesebb 
egy majdnem a mai marmota nagyságát elérő, hatalmas faj. Ennek utódai az alsó 
miocénig nyomozhatók, csak ekkor tűnnek el az európai fauna-képből. 

A pelék családjából — az eocénből átjövő 1—2 típus mellett — ott vannak már a 
mindmáig fauna-területünk tagjaiként szereplő, vagy legalábbis a miocén időszaki 
pele-fauna gerincét adó típusok, mégpedig hatalmas számbeli fölényben az előbbiek- 
kel szemben. 

Itt lépnek fel első ízben (alárendelt példányszámban) a mai ugróegerek ősi 
rokonságába tartozó legrégibb ismert csíkosegerek. 

Ugyancsak oligocénben induló alakok az Eomyidák, nem túl változatos forma- 

kinccsel, viszont a kor rágcsálói közt uralkodó példányszámmal. Mint már említettük, 
egér nagyságú kis rágcsálók, s valószínűleg rovarevő életmódot folytattak. Az utódaik 
még a miocénben is uralkodó elemei az apróemlős-faunának, de a miocén vége előtt 
hirtelen, minden átmenet nélkül eltűnnek. 

Az Eomyidák mellett tömegesen találhatók meg a hörcsögfélék. Az egérnél is 
jóval kisebb törpe alaktól a mai európai hörcsögnél valamivel nagyobb termetű 
fajokig különböző méretben kerültek elő maradványaik. Uralkndóan gyakori 
formájuk azonban az egérnél valamivel nagyobb. Különleges hörcsög-csoportot 
alkotnak a miocénbe is áthúzódó Melissiodontinák, különös, a méhek üres lépjére 
emlékeztető (innen a név!) keskeny zománclécekkel elválasztott, rekeszekre bontott 
zápfog-rágófelületük miatt. 

A bodajki fauna rágcsálóinak egyöntetűen alacsony fogkoronája és már említett, 
valószínűleg rovarevésre hajló életmódja azt a gyanút ébreszti, hogy az egyetlen 
Melisstodontina-hörcsögöket leszámítva nincs is köztük igazi növényevő, illetve 
főleg fűevő alak. 

Ha ebből a szempontból átvizsgáljuk a nyugati oligocén rágcsálófaunáinak 
összetételét, azt látjuk, hogy a bodajki alakok ott is előfordulnak, de megközelítően 
sem ilyen változatosságban és tömegben, hanem viszonylag szerény példányszámmal, 
viszont a fauna rágcsálóinak nagyobbik részét számos új, Bodajkról teljesen hiányzó 
rágcsáló adja. Ezek szinte kivétel nélkül magas fogkoronájú fajok és nemzetségek. 
A magas fogkorona, vagy még inkább a gyökér nélküli oszlopfog a legbiztosabb jele 
annak, hogy az illető állat fűevő: a fűevés a fűfélék (Graminea) magas kovatartalma 
miatt annyira koptatja a zápfogakat, hogy azok csak folytonos növekedéssel egyen- 
lítik ki a kopást. Enélkül a fogkorona olyan hamar elkopna, hogy az állat rendes 
élettartamának csak csekély részére volna működőképes fogazattal ellátva. 

Ezek a típusok, a változatos Tleridomys—Trechonmys-csoport rágcsálói, roha- 
mosan indultak neki annak az útnak, amely végső fokon az oszlopos, folyamatosan 
növekvő, ideális fűevő fogazat kialakulásához vezet. Habár Európa területén ez a 
fűevésre való alkalmazkodás az eocén ősi rágcsálóiból gyorsan kiegyénült típusokba 
szökve itt nem is vezethet végső eredményre, mert ezek a fejlődési vonalak sorra 
kihaltak, mégis rokonaik a többi kontinensen — de mindenekelőtt Dél-Amcriká- 
ban — magas fejlettségű, a fűevéshez messzemenően specializált csoportokat hoztak 
létre. Számos leszármazottjuk ma is jellegzetes tagja ennek a különös faunának. 

Nem sokkal a Theridomys-ág felvirágzása után (inkább a középső, mint az alsó 
oligocénben) gyors fellendüléssel vonja magára a figyelmünket egy sok tekintetben a 
Theridomys fogazat rágófelületére emlékeztető zápfog-típusú rágcsálócsoport. Ez a 
hódok családja. Az apró termetű, korai oligocén szárazföldi, sőt föld alatt túró élet- 
módú állatoktól mind a legnagyobb európai rágcsálóig, a hazánkban éppen egy év- 
századdal ezelőtt kipusztított európai hódig, mind pedig az észak-amerikai jégkorszak 
végi, medve nagyságú Castoroidesig hosszú utat tett meg ez az érdekes rágcsáló- 
család. Oszlopos lomb- és gallyevő fogazatának alapjai azonban már az oligocénben 
megvoltak. Később már csak az oszlopfog megnyúlásával kellett azt tökéletesíteni. 

Végül — az oszlopfogúsággal kapcsolatban itt említjük meg harmadik rágcsáló- 
csoportként a mai tudományos felfogás szerint már nem is rágcsálónak tekintett, 
hanem ezekre csak néhány specializációs párhuzamuk miatt emlékeztető, s inkább 
a patásokkal közelebbi rokonságba helyezhető nyúlformákat. Európában ezek tulaj- 
.donképpen csak az oligocén vége felé jelentek meg, de akkor sem a mai faunánk- 
ban jellegzetes szerepet játszó nyulakkal, hanem a rend másik családjának, az 
Ochotonidáknak vagy füttyentőnyulaknak a korai képviselőivel. Európában felbuk- 
kanó alakjaik valójában már egy teljesen kialakult, specializált típus képét nyújtják. 

Ez a három, határozottan az oszlopfogúság irányában fejlődő, fűevésre speciali- 
zálódó csoport jól szemlélteti a Nyugat-Európa főleg alsó és felső oligocénkori fizikai 
földrajzának szárazföldi jellegét. Ettől minden tekintetben különbözik a Kárpát- 
medence, pontosabban Bodajk környékének nedves-erdei képe. Utóbbit jól egészíti 
ki a Bachitherium-ősszarvasnak, ennek az alig nyúl magasságú kis állatkának a 
gyakorisága és a rengeteg óriásszalamandra-, valamint erdei sikló-maradvány. 

A nyugat-európai száraz karsztos területek füves-bokros tájai és a bodajki nedves- 
erdei környezet mellett — jellegzetes harmadik európai oligocén-tájként említ- 
hetjük meg azokat a láp-öveket, amelyek kiterjedt széntelepeket hoztaklétre. Jellemző 
állatviláguk az Anthracotheriumos, disznós fauna-együttes, orrszarvú és főleg apró 
szarvasfélék őseiből álló párosujjú alakokkal kiegészítve. 

Ettől az európai jellegű oligocénkori képtől elüt az afrikai állatbirodalom jellege. 
Az eocén szirénjei tovább fejlődnek az oligocénben, de még fontosabbak az ormányo- 
sok. Ezek, vagyis a Phioniia- és Palaeomastodon nemzetségek fajai már félreismer- 
hetetlenül magukon viselik a valódi ormányosok szervezeti felépítésének minden 
jellemző vonását. De a mai elefántok újszülött borjainál is kisebbek. Napjaink elefánt- 
jainak felső agyarpárján kívül ezek még alsó agyarpárt is viselnek. 

Ezeken kívül Afrikából ismerünk néhány Creodonta ragadozó típust, amelyek 
nem állnak távol európai kortársaiktól. Ugyanezt mondhatjuk el néhány ismert 
afrikai ősrágcsálóról. Ezek az európai Theridomyina-alakok fejlődési oldalhajtásai. 
Ha nem volna olyan hiányos az afrikai oligocén-fauna képe, akkor természetesen 
feltűnőnek kellene tartanunk, hogy ebből a faunából hiányoznak az oligocénkori 
Creodonta ősragadozókkal szemben Európában határozottan túlsúlyban levő valódi 
ragadozók, úgyszintén a nem Theridomyitna-rágcsálók. Mindezek a tények arra utal- 
nak, hogy az európai és afrikai szárazföldi faunák közös típusai valahol az eocén 
mélyebb részében keresendők. Az oligocénben mindkét kontinensen élt alakok 
sokkal kevésbé a közvetlen oligocénkori kapcsolat tanúi, mint inkább a közös paleocén 
(eocén) időszaki fejlődési törzsek még mindkét földrészen fennmaradt, de egymással 
már közvetlen kapcsolatban nem álló leszármazottjai. 

Az afrikai oligocén-faunában azonban az eddigieknél sokkal fontosabb szerepet 
játszanak azok a csoportok, amelyek sem az oligocénben, sem előtte nem állottak 
kimutatható közös ősök vagy éppenséggel közös alakok révén akár európai, akár 
más földrészek ismert emlősrendjeivel rokonságban, hanem itt helyben fejlődtek ki 
az afrikai élővilág nagyfokú óharmadkori körülzártságában. Ezek közt kell említe- 
nünk az orrszarvú nagyságú és megjelenésű, félelmetes Arsinoitheriumot, az ormá- 
nyosokra emlékeztető hatalmas Barytheriumot, és az ebben az időben már virágzás- 
ban levő, mai képviselőikhez képest óriásokkal kérkedő szirtiborzok (Hyra-félék) 
három rokontalan, tisztán afrikai őspatás rendjét (Embrithoboga, Barytheria és 
Hyracoidea). 

Ezek mellett szinte semmi jelentősége sincsen annak a ténynek, hogy Észak- 
Afrika oligocén-képződményei — akárcsak helyenként Európáé — dúskálkodnak az 
Anthracotheriidákban, bár ezek sem ugyanazok a nemzetségek, mint az európaiak. 

Végül még egy, a mi szemszögünkből nézve különös jelentőségű emlősrend 
néhány nagyfontosságú képviselője bukkan fel először Afrikában. Ezek a valódi 
majmok, pontosabban az emberszabásúak, amelyeknek legősibb, biztos alakjai 
Egyiptom fayumi oligocén eredetű rétegeiből kerültek napvilágra: a Parapithecus, 
a Projliopithecus és a Moeripithecus. Közülük különösen az első kettő játszik igen 
fontos szerepet az ember rokonsági kapcsolatainak és eredetének tisztázásában. 

De ezt a dicsőséget, mármint az emberiség bölcsőjének dicsőségét Ázsia sem 
adja olcsón! Még IgIo táján úgy látszott, hogy Jáva középső pleisztocénben, tehát 

vagy 300-400 ezer évvel ezelőtt Jáván élt híres , majomember", a Pithecanthropus 
révén szerzett jelentőségét Ázsia végleg elvesztette, hiszen kétségtelennek látszott, 
hogy valamennyi többi kontinens Afrikából kapta —legkorábban a miocén elején — 
emberszabású majom-alakjait, a törzs maga pedig Afrikában alakult ki. De három 
évtized sem telt el, és máris újra jelentkezett Ázsia. Burma eocénkori rétegeiben 
kétségtelenül antropoid állkapocs-töredéket találtak. Sem ez az Amphipíthecus, 
sem az ugyancsak ősi antropoidnak határozott Pondaungia emberszabású jellege 
mindmáig nem dőlt el, Afrika viszont előretört az A wstralobiíthecinák egész sorának a 
Dél-Afrika pliocén végi — pleisztocén eleji képződményeiből való felfedezésével. 

Akárhogy is dőljön el a jövőben ez a kérdés, kétségtelen, hogy Afrika az oligocén 
folyamán helyben kialakult, ősi afrikai emlősállat-rendekkel tűnt ki. Kétségtelen 
tehát, hogy ezen a földrészen, önálló törzsfejlődési gócként számos állatcsoport 
kialakulása zajlott le. Ezek egy része — helyi jellegzetességek — idővel kihalt, 
nagyobbik részük azonban kiáramlott a többi kontinensre és azok faunáinak számos, 
a faunák összetételében nagy fontosságú csoportját, rendjét, családját alkotta. Az, hogy 
mennyiben sorolható ezek közé az emberiséghez vezető ősi emberszabású törzs, 
vagy pedig mennyire volt az emberi nem, tehát a Homo nemzetség közvetlen ősének 
az Australobithecináknak kizárólagos bölcsője, — még további leletek tanúságtételétől 
függ. ; 

Ugyanakkor, amikor Afrika endemikus, ősi állatcsoportjairól beszélünk, nem 
hallgathatjuk el az emlősökön kívül e kontinens két további jellegzetességét : a közel- 
múltban kihalt madagaszkári ÁAejyornis-óriásmadarak oligocénkori ősének vagy 
legalábbis ősi rokonának bizonyult Siromeriat, melyet a magyar Lambrecht Kálmán, 
a madarak őslénytanának legkiválóbb képviselője ismert fel és írt le, valamint a 
fayumi oligocén-rétegek jellegzetes harcsaféléit, amelyek e földrész máig is jellemző, 
már az oligocénben is kiemelkedő szerepét igazolják. Az ősállatföldrajz és a kontinen- 
sek története szempontjából ezek közül különösen az előbbinek tulajdonítanak elvi 
fontosságot. Ne felejtsük el, hogy visszafejlődött szárnyú és melltarajú ún. óriás- 
madarakat ma Afrikából, illetve a határos Arábiából (strucc), Dél-Amerikából (nandu) 
valamint Ausztráliából — Új-Guineából (emu és kazuár) ismerünk. Ezekhez csatla- 
koznak a legközelebbi múltban kihalt madagaszkári epiornisz-félék és új-zélandi 
dinornisz-félék, minden idők leghatalmasabb termetű madarai. Mármost voltak, 
akik úgy gondolták, hogy ezek az óriásmadarak külön-külön alakultak ki az egymástól 
igen távol fekvő és földrajzilag rendes körülmények közt semmiféle kapcsolatba 
nem hozható területeken. Ez a magyarázat tisztázná az óriásmadarak igen szétszórt 
és látszólag semmi összefüggést sem mutató előfordulását. Viszont teljesen magyarázat 
nélkül hagyná az egyes óriásmadár-csoportok közti rengeteg közös vonás és általában 
nehezen tagadható származástani összefüggés kérdését. Ugyanekkor teljesen nyílt 
kérdés marad, hogy vajon ezek a madarak jellegzetes madártarajnak nyomát sem 
mutató mellcsontjukban egy ősi fejlődési fokot őriztek-e meg, avagy a rendesen 
kialakult szegycsont-taraj utólagos, fokozatos redukcióját tárják elénk, mégpedig a 
repülő életmódnak a nagy testsúly következtében futó életmóddal való felcserélése 
következményeképpen? 

Lambrecht fayumi lelete ugyan e problémák egyikére sem ad megnyugtató 
választ, mégis döntő új szempontokat szolgáltat a tudomány számára e kérdés 
tisztázásához. Ugyanis, ha már az alsó oligocénben kell ilyen futó-életmódra speciali- 
zált alakokkal számolnunk — mégpedig éppen Afrika nagymértékben elszigetelt 
faunájában —, akkor nagy valószínűséggel feltételezhetjük azt a lehetőséget, hogy 
valóban élt valahol a  paleocénben—eocénben (mégpedig hatalmas kiterjedésű 
területen) egy ilyen madártörzs, amelynek az összefüggő terület szétszakadozása 

után korábbi elterjedésének néhány szigetszerű foltján, ezeken a körülhatárolt 
területeken izoláltan továbbfejlődve kialakult utódai a különböző óriásmadár- 
csoportok. Ehhez a feltevéshez a Síromeria-lelet még azt az adatot szolgáltatja, 
hogy ez a szétszakadás igen korán mehetett végbe. Ezért akadunk már Észak-Afrika 
alsó oligocénből származó leletei közt olyan futó óriásmadár-típusra, amely már 
határozottan Afrika egy — legkésőbb az oligocén végével elszakadt és azóta önálló 
állatföldrajzi egységként tovább élt — nagy szigetén, Madagaszkáron a jelenkor 
elejéig virágzó óriásmadártörzs tagjaival, az Aepyornithidákkal mutat kétségtelen 
kapcsolatot. Az pedig további kérdés, hogy magán a kontinensen mikor és milyen 
körülmények közt pusztult ki ez a törzs. 

Afrika elszigetelt életet élt faunájának taglalása után áttérve Ázsia oligocén 
fauna-történetére — meglepődve tapasztaljuk, hogy ez a hatalmas földterület meny- 
nyire Európa és Észak-Amerika jellegzetes vonásainak keveréke, s egyben vissza- 
tükrözése; legalábbis a kontinens északi és keleti területein. India és Délkelet-Ázsia 
ebben a vonatkozásban még rejtély, amelynek megoldásához igen sok adatra volna 
szükségünk — elsősorban természetesen magukról e területekről, de nem sokkal 
kevésbé Afrikából is, amely felé kapcsolatok utalnak. 

Ázsia kontinentális (északi) törzsén eddigi tudásunk szerint egyetlen olyan 
nagyobb rendszertani emlős-csoport sem élt az oligocén folyamán, amelyet Európa 
vagy Észak-Amerika hasonló korú képződményeiből ne ismernénk. Bár ennek a 
területnek a faunájára (pl. apróemlős-faunájára) vonatkozó ismereteink csak alkalmi 
leletekből adódik. Márpedig ezek igen messze vannak attól, hogy összefüggő képet 
adhassanak egy kontinens tarka szárazföldi életének erről a színekben gazdag és 
változatos csoportjáról. 

Ami az oligocén folyamán Ázsia élővilágának (és ezen belül emlős-faunájának) 
mégis sajátos színt kölcsönöz, az a szomszédos kontinensekkel közös csoportok 
helyi képviselőinek sokfélesége, bizarr kifejlődése, vagy hatalmas, óriás alakjai. 
Így pl. Belső- és Kelet-Ázsiában gazdag és változatos Titanotheriida-faunát találunk, 
akárcsak Észak-Amerikában. Ugyanekkor Európában gyakorlatilag nem voltak 
Titanotheriidák. Azután Ázsiában viszonylag gazdag tapírféle állatok éltek — ezek 
mind Európa, mind Észak-Amerika oligocénbeli faunáiban elég szegényesek. Ezzel 
szemben Ázsiában hiányoztak a lófélék, Észak-Amerika oligocén-faunájának mind a 
formák sokféleségében, mind pedig az egyes fajok tömeges jelentkezésében uralkodó 
patásai. Ezt a hiányosságot viszont bizonyos tekintetben egyensúlyba hozta Ázsia 
aránylag változatos párosujjú-faunája és orrszarvú-típusai. Az utóbbiak közt találjuk 
Belső-Ázsiában az oligocén folyamán minden idők eddig ismert leghatalmasabb 
méretű emlősállatait, az Indricotheriumokat (az amerikai irodalom Baluchitheriumok 
néven említi őket). 

Éppen ezekkel kapcsolatban kell Ázsia endemitásaival, helyi fauna-specialitásai- 
val kapcsolatban megkockáztatnunk, hogy ezeket Amerikából eddig nem ismerték, 
de még előkerülhetnek. Alig néhány éve került napvilágra Jugoszláviában az első 
európai Indricotherium-lelet. Pedig ezekről az állatokról még azt sem mondhatjuk el, 
amit egyik-másik egér nagyságú kisemlős esetében elmondunk, hogy hiánya egyik 
vagy másik kontinens faunájából nem tekinthető kétségtelennek. Hiszen megfelelő 
finom gyűjtési módszerekkel (iszapolás) át nem kutatott területeken gyakran elkerüli 
a gyűjtők nagyobb csontokra összpontosított figyelmét az apró állatok alig 
milliméteres fogacskája. Nos, az Indricotherium esetében ez az aggály sem forog- 
hatott fenn, mégis csak két évszázad őslénytani gyűjtőmunkája után bukkant elő 
Európa földjéről a legnagyobb szárazföldi emlős első csontdarabja. 

Ázsia oligocénbeli ragadozói Európa megfelelő csoportjaival állnak közeli kap- 

csolatban ; rágcsálói pedig — amennyire a kevés eddig felfedezett alakból erre követ- 
keztetni lehet — megoszlanak a két szomszéd földrész közt. Nyúlforma alakjai — az 
Óvilág első valódi nyúlformái — kétségtelenül észak-amerikai kapcsolatról tanús- 
kodnak. 

Mindezekből arra következtethetünk, hogy Ázsia centrális részeinek fauna- 
fejlődésére mind az európai, mind pedig az észak-amerikai — legalábbis az eocén- 
oligocén határán fennállott — kapcsolat nyomta rá a bélyegét. 

Bármily kevéssé ismerjük még Dél- és Délkelet-Ázsia fauna-fejlődését, azt már 
feltétlenül látjuk, hogy lényeges kérdésekben különbözik Ázsia északibb sávjának 
fauna-összetételétől. Ennek az eltérésnek önmagában még nem tulajdonítanánk 
nagyobb jelentőséget. De az a feltűnő, hogy Dél-Ázsia azokban a pontokban tér el 
lényegesen Ázsia Himalájától északra elterülő törzsétől, amelyekben Afrika oligocén- 
faunájával szembetűnően megegyezik. Ezek közt a faunáknak elsősorban két saját- 
ságát kell kiemelnünk. Az egyik egy ősi emberszabású majom-csoport megjelenése 
mind Afrika, mind pedig Dél-Délkelet-Ázsiában; a másik az Anthracotheriidák fel- 
tűnő változatossága mindkét terület faunájában. 

Abból, hogy ez a két emlős-csoport egyetlen Anthracothertida-nemzetség kivételé- 
vel teljesen hiányzik Észak-Amerikából, minden további nélkül arra következtet- 
hetnénk, hogy ezek az óvilág trópusi faunaképébe tartoznak, s mint ilyenek, nem 
jutottak el az akkori mérsékelt övön keresztül oly magasan északra, hogy a Bering- 
szoros táját elérve átterjedhessenek Észak-Amerikába. 

Ennek a gondolatmenetnek ellenbizonyítékaként meg kell említenünk, hogy 
ugyanekkor az Észak-Amerikából éppúgy, mint Észak-Ázsiából ismert igen vál- 
tozatos Titanotheriida-fauna eddig Dél-Ázsiából még nem került elő. De Afrikából seml 
A Titanothertidák tehát az emberszabású majmokkal és Authracotheriidákkal szemben 
e faunák mérsékelt és hidegégövi jellemző alakjait jelentik. 

De nem valami misztikus afrikai-indiai őskontinensről van itt szó. Ezt az indiai 
faunák orrszarvúi, köztük az észak-ázsiai faunákkal közös óriás orrszarvúak (Indrico- 
therium) bizonyítják. Afrikából ugyanis nem ismerünk még ebből az időből orrszarvúa- 
kat. Ezek csak jó későn, a Hijparion-faunákkal jelennek meg ezen a földrészen. 
Ez pedig mind egyöntetűen azt bizonyítja, hogy Dél-Ázsia faunája csak abban külön- 
bözött Észak-Ázsiáétól, hogy a kontinens trópusi faunaképét tükrözte vissza, 
amelynek természetesen Afrika trópusi faunájával szintén voltak közös vonásai is. 
Ez utóbbi azért érdekes, mert ebből az időből Európa szárazföldi faunája semmiféle 
kapcsolatot sem mutat Afrikáéval. Azt viszont még nehéz volna eldönteni, hogy 
ez csak a klímaöv eltérésének volt-e következménye, vagy tényleges elterjedési gát is 
csatlakozott hozzá. Mindenesetre valószínűbb, hogy az utóbbi eset az igaz. 

Ha most Észak-Amerika szárazföldi faunaképét vesszük szemügyre gazdag 
emlősfaunái tükrében, akkor elsősorban azt kell leszögeznünk, hogy míg bizonyos 
vonatkozásokban alig látunk lényeges különbséget az északi Ó- és Újvilág fauna- 
összetétele közt, addig más tekintetben feltűnő és alapvető fontosságú eltérések 
mutathatók ki Észak-Amerika és Eurázsia fauna-képei között. 

Természetesen soha sem szabad elfelejtenünk, hogy Észak-Amerika és Eurázsia 
faunáihoz Európa fauna-összetétele áll viszonylag a legmesszebb, Ázsia pedig ter- 
mészetesen a kettő közt középen helyezkedvén el, faunájában isa két véglet között 
áll s hol Amerikának, hol Európának a faunája felé közeledik inkább. 

Észak-Amerika faunájának számos rovarevő-, ragadozó-, rágcsáló- és patásállat- 
csoportja van, amelyek az Óvilágban még nyomokban sem lelhetők fel, ami az össze- 
kötő szárazföldi híd, a Bering-szoros környékének igen északi helyzete miatt nagyon 

is érthető. Hiszen egy ilyen hideg égövi híd a fauna kicserélődésében klimatikus 

rostaként működik. Csak azokat az elemeket cseréli ki, amelyek elviselik a hideg 
éghajlatot, illetve elterjedési övük ilyen északra nyúlik föl. Minden más alak képtelen 
a Beringen keresztül a terjeszkedésre, szükségképpen tehát hiányzik a másik konti- 
nensről. Így tehát ezek a csoportok nem annyira a kontinensek fauna-történeti kap- 
csolataira, mint inkább elterjedésük klímaviszonyaira jellemzők. De jellemző a fauna- 
történet szempontjából a mindkét oldalon megtalálható állatcsoportok elterjedése, 
virágzása vagy visszahúzódása, vagyis az összfaunában játszott szerepe is. 

Ebben a tekintetben különösen a patásállatok esetében tapasztalunk lényeges 
eltéréseket. Ezeket jórészt már említettük Észak-Ázsia faunájának vázolásakor, 
ezért itt csak egészen röviden emlékeztetünk erre. 

Az észak-amerikai oligocén-faunának valamennyi közt legfeltűnőbb , egyéni" 
sajátsága a lófélék, és mellettük a Titanotheriumok és orrszarvúak változatos együt- 
tesinek uralkodó szerepe. Mellettük a párosujjúakat inkább a kihalásra ítélt Elotheri- 
idák és Merycoidodontidák képviselik. A fejlettebb párosujjúak közül itt csak a ké- 
sőbbi tevefélék ősi alakjait említjük. Ezekhez csatlakozik a , földihódok" és más, Eu- 
rázsiából hiányzó rágcsáló-családok sora, valamint a valódi rovarevők ritkasága és 
formaszegénysége. 

Mindebből lassanként egy igen érdekes tanulság bontakozik ki. Nevezetesen 
az oligocénkori állatföldrajzi képnek a maival való meglepő párhuzama. Ez nem azt 
jelenti, hogy a kettő közt bármiféle belső kapcsolat volna, hanem azt, hogy nagy 
vonásokban ugyanaz a két fő alakító erő formálta mindkét faunát, ami azután 
meglepően hasonló eredményekre vezetett. 

Nézzük meg egy kissé közelebbről, miben áll ez a párhuzam? 

Először is mindkét időszakban ugyanaz a tényező segítette elő egy európai— 
észak-ázsiai észak-amerikai nagy faunabirodalom kialakulását. Ez a tényező a 
Bering-szoros környékének időnként szárazra kerülő és faunakicserélődési hídként 
jelentkező területsávja. 

A másik tényező az Eurázsia és — részben ehhez csatlakozva — Afrika területén 
kialakult meleg égövi faunabirodalom elkülönülése az északi kontinens-sáv mérsékelt 
és hideg égövi (ős-holarktikus) faunisztikai nagyegységétől. 

A kettő kombinációja eredményezte azután, hogy az oligocénbeli fauna-fejlődés 
egyrészt az egyes kontinensek faunáinak észak-déli tagolódását, másrészt a Bering- 
szoroson keresztül lezajló kicserélődését jelentette, amely utóbbiban azonban a 
trópusi és mérsékelt, illetve hideg övi faunazónák fokozodó szétválása következtében 
a kicserélődést mindinkább a nemtrópusi fauna-elemekre korlátozta. Nos: pontosan 
ugyanezt tapasztaljuk a mai, valamint a megelőző jégkorszak végi fauna-fejlődésben 
is. Kialakul egy holarktikus faunaegység, amelynek éppen a legészakibb elemei 
állnak a legszorosabb interkontinentális kapcsolatban egymással. A mérsékelt öviek 
kapcsolata már korlátozottabb és távolibb rokonságot mutat. A trópusi elemek 
endemikusak maradnak, feltéve, hogy nem korábbi holarktikus elterjedésű, ezért 
csak később, a mai trópus egyik-másik elszigetelt elterjedési foltjára visszahúzódott 
csoportokról van szó (tapírok, tevék stb.). 

Gyakorlatilag ettől a fauna-fejlődéstől mint valami idegen világ, szinte légmen- 
tesen elzárva bontakozik ki Dél-Amerika sajátságos faunája, saját ősi gerinceseinek 
továbbfejlődése révén, amelyet a patagóniai Deseado-faunákból elég kimerítően 
ismerünk. 

E faunák egyik feltűnő sajátsága, hogy néhány paleocén-típusú erszényestől 
eltekintve /Polydolops) gyakorlatilag valamennyi eocénbeli csoport töretlenül jut át 
az oligocénbe, illeve életerős fejlődési ágakkal járul hozzá a kor faunisztikai képének 
kialakulásához. 

Fokozódó vitalitással bontakoznak ki az erszényes ragadozók új típusai, amelyek- 
nek legnagyobb alakjai már a barlangi medve-méretet is elérik. A foghíjasok még 
mindig mellék-alakjai a fauna-együttesnek, bár fokozódó változatosságuk — későbbi 
virágzásuk előhírnöke. 

Az emlős-fauna törzsét Dél-Amerika jellegzetes patásállat rendjei adják. Az oligo- 
cénben a legtöbb család változatosságban és méretben fejlődése csúcsára érkezett. 
Megjelennek és rohamos fejlődésnek indulnak a magas oszlopfogú alakok, ami a 
fűevésre való specializálódás biztos jele. 

És miközben Dél-Amerika patásállat-csoportjainak soraiból a füves-pusztai 
alakok tömege fejlődik ki, — hirtelen, minden előzmény nélkül és váratlanul fel- 
bukkannak az oligocénben e terület rágcsálói, mégpedig rögtön nagy változatosságban, 
de kivétel nélkül az oszlopos fogazat-fejlődés kisebb-nagyobb fokát elérő Hysirico- 
morpha formákkal. Ez a tény újabb meglepetés, mert éppen a Dél-Amerikában 
feltűnt Hysiricomorphák azok a rágcsálók, melyeket nem származtathatunk észak- 
amerikai eocén — alsó oligocén rágcsáló típusokból. Így tehát még azt sem tudjuk 
elképzelni, honnan áramlott be Dél-Amerikába ez a változatos, de egyetlen élesen 
körülhatárolt csoportra korlátozódott rágcsáló-típus. Ma már hajlandók volnának a 
kutatók ezt a faunát Afrikából is származtatni. De mint maguk is bevallják, az 
sátvándorlás" kérdése egyelőre megoldathatatlan problémát jelent. Pedig csakis 
kívülről jöhetett a rágcsálók e hulláma, mert Dél-Amerika régebbi faunáit ahhoz már 
túlontúl jól ismerjük, hogy egy teljes rágcsáló-fauna abban mindmáig elkerülhesse 
a kutatók figyelmét. Ez a bevándorlás annál is érdekesebb, hogy az egész dél-amerikai 
helyi fauna-együttesben más bevándorlást az oligocénben nem mutathatunk ki. 
A többi faunaelem — nehézkes, sokféle patásával, elefánt méretű és alakú Pyro- 

theriumaival, hatalmas erszényes ragadozóival és sok más bizarr formájával — kivétel 
nélkül ősi paleocén—eocénkori helyi fejlődés eredménye. 

Ugyanekkor Ausztrália és a környező szigetek szárazföldi állatainak történetét 
teljes homály fedi. 

A Titanotheriumokkal, Indricotheriumokkal, és mélyen az óharmadkorban gyöke- 
rező fejlődés többi óriásával együtt szállt sírba az oligocén végének hatalmas füves 
pusztákkal borított, kiterjedt szárazföldjének jó része, hogy helyet adjon az újhar- 
madkor első szakaszát, a miocént annyira jellemző helyi tenger-elöntésnek, elmocsa- 
rasodó térszínnek, szénképző lápvilágnak és ezek teljesen megváltozott faunájának. 


Aírika meghódítja a világot 


Megszoktuk, hogy a nagy földtani időszakok határát fauna-katasztrófákkal, az 
addig virágzott faunák legjellemzőbb elemeinek vagy uralkodó alakjainak hirtelen 
eltűnésével, egycsapásra következő kihalásával támasszuk alá. Ezen a ponton azon- 
ban egyet nem szabad elfelejtenünk. Tudniillik azt, hogy a nagy földtörténeti esemé- 
nyek mellett az élet története csak kisérő tünet volt, csak következményl Hiszen ilyenkor 
a földtörténeti változás az érintett fauna életterében megfelelő hatású változásokat 
idézett elő, amennyiben ez a változás úgy átalakította a szóban forgó elterjedési te- 
rület földfelszíni, éghajlati, növényzeti stb. viszonyait, hogy arra az élővilág megfe- 
lelő változással kénytelen volt reagálni. 

Talán példák felsorolása nélkül is magától értetődő, hogy a földtörténeti válto- 
zások faunisztikai következményei nem arányosak egymással. Ez különösen a szá- 

razföldi faunákra érvényes, amelyre annyi helyi hatás nyomhatja rá a bélyegét—még- 
pedig faunisztikailag jól észrevehetően —, hogy ezek közt a földtörténeti változások 
valósággal elsikkadnak. : 

Ilyen körülmények közt külön szerencsés esetnek vehetjük az olyanféle egybe- 
esést, mint az ó- és újharmadkor, az oligocén-miocén észlelhető földtörténeti, vala- 
mint a szárazföld életföldrajzi és fauna-történeti határának éles és határozott nyo- 
mait. 

A miocén európai szempontból legjelentősebb földtörténeti eseménye -az volt, 
hogy kialakult az ős-Földközi-tenger (Tethys) nyugati felét a Fekete-tengerrel — a 
Lyoni öblön, az Alpok északi peremének síkján, Felső- és Alsó-Ausztrián, a Magyar- 
medencén, a Rkomán-medencén át — összekötő , , Mellék-Földközi-tenger", az ún. Para- 
tethyys. Ezzel együtt járt az oligocén végi általános tengervisszahúzódás, majd a mio- 
cénben következő sekélyvízi, de nagy területekre kiterjedő új tenger-elöntés és az ezt 
kísérő elmocsarasodás. Mindezekkel szorosan összefüggött az éghajlat általánosan ki- 
egyenlítettebb volta, tengeribb jellege. 

Azt természetesen nem kell bővebben bizonyítgatnunk, hogy a szárazföldek fel- 
színi viszonyainak ilyen méretű változása hatással volt az élővilág alakulására is. Ez 
azután még fokozottan elősegítette a fauna amúgy is mélyreható átalakulását. 

De ne vágjunk az események elé. 

Ismét csak Európa szárazföldi fauna-összetételének oligocén utáni alakulását 
követve nyomon, első pillantásra talán zavarólag hat, hogy a miocén folyamán nem 
olyan egységes a fauna-jellege, mint régebben volt. Itt három fő típussal találkozunk. 
Egy idősebb nedves- erdei, egy fiatalabb nedves- erdei, és egy száraz-erdei —szavanna 
típus követik egymást. Különbségeik számottevők. 

Két fontos jellemvonásban mégis szoros egységbe kapcsolódva jellemzik a mio- 
cén időszak fauna-típusát. Az egyik az óharmadkori fauna-elemek feltűnő visszahú- 
zódása és eltűnése ; a másik az afrikai fauna addig sem Európából, sem Ázsiából vagy 
Észak-Amerikából nem ismert néhány jellegzetes elemének hirtelen beözönlése az 
európai, az ázsiai, illetve az észak-amerikai fauna-térségbe, ami e faunák gyökeres 
átalakulását eredményezi. 

Az oligocén vége felé az európai emlős-faunát még igen sok igazi paleocén elem 
gyakorisága, vagy legalábbis állandó felújulása jellemzi. Ezek közt talán a legjelleg- 
zetesebbek az utolsó óvilági erszényesek, a Peratherium-opusszumok. Mellettük az oli- 
gocén emlős-faunáknak mind változatosságuk, mind tömeges kialakulásuk révén 
jellemző alakjai az Authracotheriidák, hogy a többi párosujjú-csoport oligocénbeli, ősi 
szabású nemzetségeit ne is említsük. Ezek mellett ott vannak az Elotheriidák disznó- 
szerű családjának képviselői, legfőképpen pedig számos Creodonta-ősragadozó, a fel- 
törő valódi ragadozók családjai és nemzetségei mellett. 

A miocén alsó tagjában, a burdigalai emelet idején mindezek eltűnnek. Nyoma 
sincs az erszényeseknek, gyakorlatilag kipusztulnak a Creodonták és az Elotheriida 
ősdisznók. Az Anthracothertidák családjai pedig (az egyetlen Brachyodus nemzetség egy 
faja kivételével) felső oligocén virágzása után érthetetlen hirtelenséggel kipusztul- 
nak az európai faunából. 

Az oligocén-faunából kisarjadt családok közül a szarvasfélék, a disznófélék, a ra- 
gadozók közül az Amphicyonidák, a menyétfélék, a cibetmacskafélék (helyesebben: az 
ősi hiénafélék) és macskafélék lendülnek föl feltűnően. A rágcsálók közül eltűnnek az 
oligocénben specializálódott oszloposfogú fűevő-típusok, kivéve az új jövevény füty- 
tyentőnyulakat (Ochotonida) és a gyorsan kibontakozó hódféléket. 

Mindezeket a változásokat fontosságban magasan felülmúlják bizonyos átala- 
kulások, amelyek arra engednek következtetni, hogy Afrika — igen hosszú idő után 

először — újra kapcsolatba került Európával illetve a többi kontinenssel. Abból kö- 
vetkeztetünk erre, hogy az addig minden kétséget kizáróan csak Afrikában élt 
ormányosok hirtelen felbukkannak Európában, Ázsiában, valamint a felső mio- 
céntől Észak-Amerikában, sőt a pleisztocén elejétől kezdve már Dél-Amerikában is. 

Európába az ormányosok a gumósfogú ún. Mastodonok két nemzetségével, vala- 
mint a , kapafogú" Deinotheriumokkal érkeztek a miocén legelején, és innen gyorsan 
továbbterjedtek a Deinotheriumok Indiába. A Mastodon-félék azonban gyakorlatilag 
egész Ázsiában szétszéledtek, majd egyes nemzetségeik a felső miocénben Észak- 
Amerikát is elérték, ahonnan — mint említettük — a pleisztocén kezdetére Dél- 
Amerikát is meghódították. 

Miközben az ormányosok hullámai elözönlötték Európát, és Ázsiát, ugyanak- 
kor — szintén Afrikából — emberszabású majmok (Dryopithecus, Pliopithecus) ter- 
jedtek át Európába és Dél-Ázsiába. Észak-Amerika felől megjelentek Észak-Ázsiá- 
ban, majd Európában is a lovak egy új, fejlettebb hullámának képviselői, az Anchi- 
theriumok, a mi fogalmaink szerint még mindig kissé nehézkes, háromujjú erdei ló- 
félék. 

Mindezeken túlmenően azonban a faunák összetételét messzemenően befolyásol- 
ták a fizikai földrajzi tényezők, vagyis a nedves meleg klíma előtérbe nyomulása a 
kontinentális száraz éghajlattal szemben, valamint ennek következtében a kiterjedt 
elmocsarasodás. Ez különösen a patásokon vehető észre. A már többször említett or- 
mányos-invázió mellett a tapírok elszaporodása, a disznófélék tömegei, a kancsil- és 
szarvasfélék gyakorisága egyöntetűen ezt jelzi. De ezt igazolják a rágcsálók is, túl- 
nyomóan erdei alakjaikkal, mindenütt gyakori hódféléikkel. 

Ugyanekkor a madárvilág kihalt képviselői közt a gazdag lúd- és kacsaféle tár- 
saság, sokféle gázló, gólya, flamingó, a hüllők közt pedig a krokodilusok, és főleg a 
mocsári Trionyx-teknősök széles elterjedése még jobban aláhúzza az emlősvilág vizs- 
gálatából adódó képet. 

Ez a faunajelleg nem kíséri végig az egész miocént. Ahogy a felső miocén felé kö- 
zeledünk, úgy válik az együttes jellege száraz-erdeivé, ahol az erdőket mind gyakrab- 
ban váltják fel füves puszták. Természetesen a száraz erdei jelleg fokozatos elszavan- 
násodása további eltolódásokat eredményez a fauna összetételében. Ezek lassanként 
oda vezetnek, hogy a miocén végére a fauna nedves-erdei elemei szinte teljesen eltűn- 
nek, és a három ujjú őslőfélék, az Anchitheriumok, majd a szarvasok mellett mind- 
inkább előtérbe nyomulnak az antilopok, az orrszarvúak és más, több-kevesebb való- 
színűséggel a nyílt füves területek lakójának tekinthető patások. Velük együtt terjed- 
nek el a rágcsálók közt a hörcsögök, a ragadozók köréből pedig jó egynéhány ugyan- 
ilyen környezetre utaló Amphicyonida, hiénaféle és menyétféle. 

Ezt az elég jól ismert és rekonstruálható európai faunát nehezen hasonlíthatjuk 
össze a szomszédos földrészek miocén időszaki faunájának fejlődésével. Ez főleg Afri- 
kára érvényes. Tulajdonképpen furcsán hat, hogy éppen az afrikai fauna miocén fo- 
lyamán lezajlott eseményeiről gyakorlatilag alig tudunk valamit, pedig hatásait a szó 
szoros értelmében a világ másik végéig — Patagóniáig — követhetjük. 

Az afrikai miocénkori szárazföldi fauna összetételét egyrészt az Eurázsiába át- 
terjedt elemekből, másrészt az Egyiptom és Kelet-Afrika néhány gazdagabb előfor- 
dulásának adataiból vázlatosan ismerjük. 

Ezekből nagy vonásokban az európai faunától főleg trópusi jellegeiben külön- 
böző állattársaság rajzolódik ki, természetesen néhány speciális helyi csoport jellemző 
vagy éppenséggel uralkodó volta mellett. i 

Sajnos, Afrika apróemlős-összetételéről ebből a korból gyakorlatilag semmit 
sem tudunk, így az állatföldrajzi és faunatörténeti szempontból nem annyira érzékeny 

nagyemlősök adataira vagyunk utalva. Ezek szerint Afrika rovarevő-faunája a mio- 
cénnek Európából ismert típusai mellett már a mai jellegzetes összetétel előhírnökeit 
szolgáltatja. Ugyanez álla rágcsálókra is. A ragadozó-fauna csak néhány, Európá- 
ból már hiányzó Creodonta-típus révén üt el az egykorú európai területekétől. Patás- 
állat-faunájában pedig természetesen uralkodnak az ormányos- és szirtiborz-elemek, 
Az utóbbiak azonban már egyáltalában nem mutatják az óharmadkori változatossá- 
got, és akkori óriásaik is hiányoznak. Tehát ebben is a mai kép felé közelednek. Ezek 
mellett ott vannak még az Anthracothertidák, amelyek továbbélése az óharmadkor 
után a trópusi faunákban, különösen Dél-Ázsiában mutatkozik feltűnően, bár Afrika 
faunájának is jellemzője. Orrszarvúak, disznófélék, sőt a kérődzők egyik-másik kez- 
detleges típusa is felbukkan itt, ha nem is oly változatosságban, mint Európa fauná- 
jában. Viszont teljességgel hiányoznak a lófélék ( Anchiítherium). Úgy látszik, hogy 
ezek szigorúan ragaszkodnak a mérsékelt övi éghajlathoz. Mindezeket természetesen 
az európainál sokkal változatosabb emberszabású majom-együttes, sőt egyéb maj- 
mok és félmajmok is kísérik. 

Igen érdekes és igazán fontos volna tudni, hogy az Afrikából kimutatott, euró- 
painak ismert miocéni ősemlős-típusok közül hány vándorolt be egyidejűleg az 
ormányosok és emberszabású majmok Afrikából történt északi és északkeleti irányú 
kirajzása idején, a miocén elején létrejött , hídon" át Afrikába. 

Nem könnyebb, sőt sokkal nehezebb a helyzetünk, amikor Dél-Ázsia szárazföldi 
faunájának kialakulását és kapcsolatait igyekszünk tisztázni. Ez érthető, ha meggon- 
doljuk, hogy Dél-Ázsia miocénkori szárazföldi fauna-adatok tekintetében aránytalanul 
szegényebb, mint Afrika. Ez indokolja azt az eljárásunkat, hogy részletes egybevetés 
helyett megelégszünk néhány utalással, amelyek a kapcsolatok és összefüggések felté- 
telezhető irányát jelzik. 

Azon kell kezdenünk, hogy a fauna — az oligocén hagyatékaként — erősen ma- 
gán viseli egy ázsiai faunajelleg kétségtelen nyomait. Ide sorolhatjuk a miocénbe át- 
nyúló óriás-orrszarvúak (Indricotherium) és egyéb ázsiai — észak-amerikai Orrszarvú- 
csoportok (Metamynodon, Indotherium) színre lépését. 

Ennél az ázsiai örökségnél sokkal feltűnőbb és sokrétűbb az a kapcsolat, ame- 
lyet a miocén elejétől Afrika és Dél-Ázsia közt tapasztalhatunk. Erre az időre esik az 
ormányosok (Mastodonok és Deinotheriumok) beözönlése Dél-Ázsiába afrikai eredeti 
hazákjukból, de ugyanekkor jöhettek át erre a földrészre a változatos afrikai ember- 
szabású majmok különböző típusai is. Az emberszabású majmok vagy valóban Afri- 
kából terjedtek át Dél-Ázsiába a miocén folyamán, vagy ősi dél-ázsiai emberszabású 
majom-törzs ott helyben kialakult leszármazottai. Végül az sincs kizárva, hogy az 
Európába átkerült afrikai csoport terjeszkedett később Ázsiába. De ha már felvetet- 
tük az afrikai elemek közvetett indiai bevándorlásának lehetőségét (Európán át), 
akkor az ormányosok esetére vonatkoztatva is ugyanezt kell mondani. Egyetlen olyan 
afrikai állattípust sem ismerünk Dél-Ázsia miocénkori rétegeiből, amelyről nyugodt 
lelkiismerettel elmondhatnánk, hogy Afrikának és Dél-Ázsiának Európába el nem 
jutott közös alakja. 

Talán első pillanatra fölöslegesnek tűnik, hogy annyit foglalkozunk azzal a kér- 
déssel, vajon Dél-Ázsiába Afrikából közvetlenül, vagy Európa közvetítésével ju- 
tottak-e el ezek a kétségtelenül afrikai eredetű elemek. De éppen a következő idősza- 
kok fauna-származási elemzései fogják megmutatni, hogy milyen döntő jelentőségű 
ez a kérdés az óvilági trópusi faunák mai képének kialakulása szempontjából. Álljon 
itt példaképpen a földimalac esete. 

Mint említettük, a foghíjasok valaha egységesnek hitt rendjét három, egymástól 
független rendre bontjuk. Az egyik a valódi foghíjasok (lajhárok-hangyászok-tatuk) 

amerikai ága, a másik a tobzosok dél-ázsiai vonala, a harmadik pedig a földimala- 
cok (Tubulidentata: Orycterobus) kizárólagosan afrikai vonala. 

Amikor , kizárólagosan" afrikainak mondjuk a földimalacokat, akkor készakarva 
hangsúlyozni akarjuk, hogy ez a kizárólagosság az, ami a történeti szemléletben tel- 
jesen hamisnak fog bizonyulni. Ugyanis kiderül, hogy bár az afrikai középső és felső 
miocénből ismerünk a legutóbbi évek óta egy Tubulidentata-őst, de ez után az idő 
után megint nyoma veszett ezen a kontinensen és csak az indiai és dél-európai plio- 
céni maradványok előfordulásai hidalják át a majdnem 20 millió éves űrt. Így tehát 
szó sem lehet , kizárólag afrikai" elterjedésről. 

Mármost : mire következtethetünk ebből a kissé sovány adat-anyagból? Föl sem 
soroljuk valamennyi eshetőséget, csak a legkézenfekvőbbeket említjük meg a követ- 
kezőkben. i 

I. Az afrikai őshonos földimalacfélék — mint trópusi elemek — az ormányo- 
sokkal egy időben Indiáig eljutottak, északabbra azonban nem terjedtek el. Később, 
csak a Hipparion-faunák idejében érték el Dél-Európát — Afrika, vagy Dél-Ázsia 
felől. Miután ebben az időben bizonyítottan egyetlen fauna-elem sem jutott el Afriká- 
ból Európába, így ebben az esetben is több a lehetősége a dél-ázsiai bevándorlásnak. 

2. Az itt is őseredeti afrikai fauna-elemnek tekintett földimalac a Hitparionok 
Észak-Amerikából kiindult és Ázsián át történt hatalmas európai — aírikai be- 
törésével egy időben, de ellentétes irányban végbement terjeszkedéssel jutott el 
Dél-Ázsiába meg Dél-Európába. Igen, de ebben az esetben két dolgot figyelmen kí- 
vül hagytunk. Az egyik, hogy a pliocéneleji Hipjarion-invázió Afrikából csak az At- 
lasz-sávot tudta meghódítani. A tulajdonképpeni Afrikában a pleisztocén eleje előtti 

időkből a Hipjarionok teljesen ismeretlenek. Márpedig ahol ennek a lófélének csak 
egyetlen faja is megjelent, ott a fauna rögtön uralkodó tagjaként, óriási példányszám- 
ban találjuk. Hiánya a transz-szaharai Afrikában egyben azt is jelenti, hogy a Hippa- 
rion-hullám nem jutott el Afrika földjére. Szükségképpen tehát ellenirányú faunater- 
jeszkedés még kevésbé elképzelhető ezen az úton. A másik akadály a földimalacok ed- 
digiek szerinti hiánya Afrika területéről a pleisztocénig, amikor viszont mind a Hij- 
barion, mind pedig a mai lófélék (ló, zebra, szamár) hatalmas tömegekben lepték el 
Afrikát északkelet felől. 

3. Akár azért, mert a miocén után eredeti afrikai elterjedési területükön kipusz- 
tultak, akár mert dél-ázsiai eredetűek és a miocénben is innen jutott el Afrikába egy 
(utóbb itt kipusztult) képviselőjük, — a földimalacok a pleisztocén elejei Eguida-hul- 
lámmal egy időben Dél-Ázsia felől jutottak el Afrikába, ahol ma kizárólagosan élnek, 
miután Európában és Dél-Ázsiában a pliocén vége előtt kipusztultak. 

A földimalac esete egy a sok, még megoldásra váró kérdés közül. Mindenesetre 
az utóbbi évtizedek rohamosan szaporodó afrikai leletei arra engednek következtetni, 
hogy belátható időn belül ezekre is kielégítő magyarázattal szolgálhat a tudomány. 

Ez a bizakodásunk hiányzik, amikor Dél-Ázsia miocénkori szárazföldjének 
élettörténeti adatait rakjuk össze. Az egy évszázaddal ezelőtt megindult és a század- 
forduló után is még egy ideig tartó kutatási fellendülést az utóbbi időben teljes tes- 
pedés váltotta fel. Így csak a régibb adatokra támaszkodhatunk, míg a felmerülő 
kérdésekre korszerű, új vizsgálati eredmények hiányában a legtöbb esetben nem is 
várhatunk kielégítő választ. 

Legjobb helyzetben Észak- és Kelet-Ázsia hatalmas területét vehetjük bonckés 
alá. Itt különösen Belső-Ázsia és újabban Mongólia, valamint Belső-Kína és Tibet 
azok a területek, amelyek értékesnél-értékesebb új adatokat szolgáltatnak. Kiderült, 
hogy egész Észak- és Kelet-Ázsia miocénkori emlősfaunája (mert hiszen csak ezt is- 
merjük annyira, hogy Európa és Észak-Amerika klasszikus faunáival összevessük) 

nem tükrözi vissza földrajzi helyzetét. Európa és Észak-Amerika közti helyzetéből 
ugyanis arra kellene következtetnünk, hogy állatvilága valamiféle középhelyet foglal 
el e két földrész faunái közt. Viszont ennek semmi nyomát sem találjuk. Ezzel szem- 
ben azt tapasztalhatjuk, hogy szoros kapcsolatban áll az európai faunával, s ettől 
csak jellegzetes belső-ázsiai elemei különböztetik meg, nem pedig észak-amerikai 
bevándorlói. 

Ezzel természetesen nem azt kívánjuk hangoztatni, hogy Észak- és Kelet-Ázsia 
miocén-faunája nélkülözi az észak-amerikai bevándorlókat, hanem azt, hogy ezek 
— jelentéktelen kivételektől eltekintve — éppúgy eljutottak Európába is, mint az 
Afrikából Ázsián át Észak-Amerikába benyomult ormányosok! 

Ami Észak-Ázsiát mégis elválasztja Európa azonos korú faunáitól, az — a mind- 
két földrészen közös állat-csoportok eltérő nemzetségein és fajain kívül — főleg mind- 
inkább kialakuló hegyvidéki fauna-jellege. Ez különösen a miocént követő pliocénben 
bontakozik ki a magalteljességében, rányomva bélyegét Kis-Ázsiáig a helyi faunákra. 

Ha nem is közelíti meg Európa és Észak-Ázsia nagyfokú faunisztikai párhuza- 
mát, a korábbi időszakokhoz képest feltűnő sok párhuzamot, sőt rokonvonást talá- 
lunk az európai és észak-amerikai miocén-faunák között. 

Mint már az oligocénben, itt is mindinkább előtérbe nyomul és fokozottan érvé- 
nyesül a két kontinens faunájában a trópusi jellegű elemek kölcsönös hiánya, illetve 
a mérsékelt és hideg égövi csoportok kölcsönös kicserélődése. 

Így elsősorban teljességgel hiányoznak Észak-Amerika faunájából az óvilágban 
Nyugat-Európától Kelet-Kínáig, tehát a melegebb égövben mindenütt felfedezett 
emberszabású majmok. Miután pedig az oligocén folyamán eltűntek Észak-Amerika 
területéről a félmajmok is, így a miocénben már semmiféle majom nem maradt itt. 

A rovarevők jellegzetes típusaiból — érthető okokból — az oligocéni rokon cso- 
portokból mindkét faunabirodalomban mindinkább kialakultak a jellegzetes helyi 
típusok. Ezek azonban sokkal kevésbé alkalmasak arra, hogy földrészek közötti 
nagy terjeszkedésekben vegyenek részt. 

Már több a közös vonás a két távoli terület rágcsáló-faunái között. Különösen a 
nyúlformák mutatnak közelebbi kapcsolatot az Óceán két oldalán, bár a hörcsög- 
félék kapcsolatai is elég közeliek lehettek, s egy-két típusuk a Bering-szoroson át való 
terjeszkedés , gyanújába" is esik. 

Kölcsönös terjeszkedés szempontjából sokkal mozgalmasabb képet nyújtanak 
a ragadozók, de még ezeket is lefőzik a patások. 

Az előbbiek közül a Creodouták nem érik meg a miocént. A valódi ragadozók kö- 
zül az igazi kutyafélék fejlődése teljes változatosságában virágzik, noha Európába eb- 
bena korszakban még egyetlen fajuk sem jutel, sőt a felsőpliocénig sem mutatkoznak. 
Itt vannak továbbá az európai álmedvék első bevándorolt típusai, a Hemicyonok. A 
menyétfélék változatos társasága alig különbözik európai rokonságától. Ezzel szem- 
ben új színt kölcsönöznek az észak-amerikai faunának a mosómedvefélék első képvi- 
selői. Ezzel a végig észak-amerikai, illetve később általában amerikai speciális állat- 
társasággal szemben ismeretlen marad az amerikai faunában az óvilági trópusi jellegű 
cibetmacskák családja, és gyakorlatilag ugyanezt mondhatjuk a közvetlenül belő- 
lük kiágazott hiénafélékről is. Végül megfelelő, közeli rokon alakokkal képviselt csa- 
lád Észak-Amerikában a macskafélék változatos társaságar— a különböző kard- 
fogú tigrisekkel, és a valódi macskafélék őseinek tekinthető alakokkal. 

Az Indricotheriumhoz hasonló speciális ázsiai típusoktól eltekintve nagyjából 
ugyanazok a csoportok képviselik Észak-Amerikában is a orrszarvúakat, a hatalmas 
ásókarmú , patásállatokat" (Chalicotheriumokat) , bizonyos tekintetben pedig a mio- 
cén magasabb részétől kezdve a Mastodonokat is. 

Nem mondnatjuk el ugyanezt a lovakról. Ugyanis amíg az óvilág mérsékelt-övi 
részeiben észak-amerikai bevándorló, a háromujjú ősló ( Anchitherium) képviseli ezt 
a családot, addig Észak-Amerikában a család nagy fajgazdagságban, több nemzetség- 
ben uralja a hatalmas szárazföldi térségeket. Azt mondhatjuk, valóságos , lófaunát" 
alkottak — a többi fauna-elemet háttérbe szorító egyedszámukkal. i 

Amíg tehát a páratlanujjúak és ormányosok összetételében kisebb, vagy inkább 
számszerű megoszlásbeli különbségek mutatkoztak a két világrész között, addig az 
óvilági és észak-amerikai párosujjú fauna között igen lényeges különbségeket látha- 
tunk. Például az óvilági disznófélék Amerikából teljesen hiányoznak, s helyüket itt az 
újvilágban a pekarifélék foglalják el. Folytatódik és egyben csúcspontját éri el a fauna- 
kialakulás az óvilági szarvas- és antilopfélék teljes hiányával, s helyettük Észak- 
Amerikában igen változatos fajszámban találhatók a tevefélék és az Oreodontidák. 
Ezek viszont teljesen hiányoznak az óvilági faunákból. 

Éles ellentétben Észak-Amerikával — Dél-Amerika továbbra is a teljes el- 
zárkózással és kizárólag belső fejlődésével tűnik ki. Ebben az időben a Santa Cruz 
formáció faunái jó bepillantást engednek ennek az elszigetelt , világnak" az életébe. 

Az oligocénkori erszényes ragadozók életerős törzsekkel mennek át a miocénbe. 
Ugyanezt látjuk Dél-Amerika rejtélyes eredetű rágcsáló-csoportja, a sül-szerű alakok 
esetében. Változatosan fejlődik tovább a kontinens jellegzetes foghíjas-faunája, 
amelyben már szép számmal vannak a tatufélék mellett hangyászok, s különböző 
fán lakó és földi lajhárok is. Óriás formáik azonban csak később fejlődnek ki. 


,Ellenroham" Észak- Amerikából 


A miocén végén az európai földrész képe jelentősen megváltozott. A miocén 
folyamán ugyanis még a Rhőne-medencétől az Alpok északi lejtői mentén a Bécsi- 
medencéig, majd ezen keresztül a Magyar-medencébe, illetve a Kárpátok külső 
peremén, Galícián és Moldván át a Fekete-tengerig nyúló tenger-rendszer ekkorra 
már több zárt tóra szakadt. Ezek az önállóvá vált tengerrészek azután kiédesedtek. 
Egy részük még az alsó pliocénben, mások később, de a jégkorszak elején utolsó ma- 
radványuk is feltöltődött. 

Ennek a mellék-Földközi-tengernek, az úgynevezett Paratethys-nek a feldarabo- 

. lása és fokozatos eltűnése messzemenően befolyásolta a környező területek fizikai- 
földrajzi viszonyait, többek között az éghajlatát. A földközi-tengeri meleg éghajlatot, 
esős-párás erdőségeit és mocsárvidékeit lassanként kiterjedt szárazföldek, belső- 
szárazföldi, szélsőségesebb éghajlat, füves puszták váltották fel. 

Ez a belső-kontinentális, füves pusztai klíma azután Kelet-Ázsiától Nyugat- 
Európáig többé-kevésbé összefüggő sztyepp övezetet hozott létre. 

Nem ismerjük eléggé Északkelet-Ázsia és Északnyugat-Amerika földtani- 
ősföldrajzi viszonyait. Egyet azonban tudunk : Észak-Amerika és az Óvilág között — 
ha nem is az érintett fajok számában, de annál inkább a szóbajövő alakok tömegét 
és terjeszkedő képességét illetően — talán a földtörténet legnagyobb méretű fauna- 
kicserélődése folyt le ebben az időben. A gigászi méretű kétoldali fauna-terjeszkedés- 
nek pedig csak egy útja volt : Alaszka és a Csukcs-föld közt, a Bering-szoroson keresz- 
tül. 

De hiszen gyakorlatilag csupa szárazföldi állatról van itt szól Hogyan jutottak 
át ezek a Bering-szoros 50—60 m mélységű, 80 km-nyi széles tengersávján? 
Sehogy! 

; A jégkorszak folyamán 200 m-es tengerszint-ingadozások is voltak. Ezt a száraz- 

földi jégtömeg képződése, illetve olvadása folytán az óceánokban bekövetkező 
vízmennyiség-ingadozás okozta, A pliocén idején a Bering-szoros szárazfölddé válása 
már ennek a mennyiségnek a negyedrészétől is bekövetkezhetett. A szárazföldi híd 
tehát akár ezért, akár a földkéreg felemelkedése következtében jöhetett létre. 

Mielőtt arról beszélnénk, hogy milyen állatcsoportok jutottak át Amerikából 
Ázsiába és Európába a miocén-pliocén határán, sőt valamivel később Afrikába is, 
nézzünk körül, mi maradt meg, illetve mi tűnt el a miocén jellemző fauna-elemeiből. 

Még nem is olyan régen igen könnyű volt a válasz erre a kérdésre. Ma azonban, 
amióta sorra megismerjük az erdei jellegű Hidparion-faunákat, tehát az alsó pliocén 
jellegzetes háromujjú lovaival jellemzett állattársaságok erdei együtteseit, azóta 
úgyszólván teljesen eltűnik a miocén- és pliocén-faunák közti éles határ. Elmond- 
hatjuk, hogy ha nem is változatlan formában, de testben megnagyobbodott, fejlettebb 
formában bizony gyakorlatilag minden miocénbeli alak előbb-utóbb felbukkan a 
pliocénben is. 

Ezek a miocénből átjött alakok azonban egy dologban nem hasonlíthatók össze 
miocénkori őseikkel: amíg az ősök a miocénben úgyszólván egyeduralkodói voltak 
koruk állatvilágának, addig az ezt követő pliocén első felében már csak jelentéktelen 
számú kísérői vagy helyi elszigetelődött csoportokra korlátozott ritkaságai a faunák- 
nak. Ha fajszámukat nézzük, ezek teszik ki a fauna zömét, különösen ha hozzájuk 
számítjuk a ragadozókat, amelyek közt a pliocén alig hoz idegen alakot, vagyis 
bevándorlónak tekinthető új típust. 

Így ebben a korban a viszonylag kevéssé ismert rovarevők és denevérek a felső 
miocéni típusok leszármazottai. A rágcsálók közül az alig ismert mókusfélék helyi 
ősökből vezethetők le. Ugyanez a helyzet a hódfélékkel, sőt egy alakjuk, a Dijoides 
európai-ázsiai elterjedési területéről jutott el ebben az időben Észak-Amerikába. 
A faunákban óvilágiak a hörcsögfélék. Ezzel szemben teljesen új elemek az alsó 
pliocénben Európa valódi egérféléi. Ezek most jelentkeznek először a földtörténet 
során. Ma még nem tudjuk, hogy honnan kerültek hozzánk, legfeljebb arra követ- 
keztethetünk, hogy dél-ázsiai eredetűek — legalább is emellett szól mai, zömmel 
dél-ázsiai elterjedésük és az a tény, hogy Észak-Amerikát sohasem érték el. 

A Hifparion-faunák rágcsálóinak talán egyik legérdekesebb alakja a tarajos 
sülök képviselője. E faunákkal bukkan fel először Európában, de Ázsiában is a 
Hysiírix nemzetség és legközelebbi rokonai, melyeknek külön érdekességet kölcsönöz 
az a tény, hogy Észak-Amerika felől kapta az Óvilág. i 

Bizonytalan emberszabású majom-maradványok mellett — amelyek azonban 
talán téves korhatározásúak — a pliocén már csak az indiai hulmánok rokonságába 
tartozó Mesopithecus majom-nemzetség maradványait őrzi Európából. Indiában 
változatlan gazdagságban élnek az emberszabású majmok, köztük az ember eredete 
szempontjából nagyfontosságú, igen magas fejlettségű Sivapithecus. Ennek igen 
közeli rokona az Anukarapithecus, amelyet legutóbb írtak le Anatóliából (Kisázsia). 

A ragadozók néhány alakját helyi miocén időszaki ősökből származtathatjuk, 
de maradványaikat Észak-Amerika alsó pliocénkori rétegeiből is ismerjük. Ezek 
közül csak az európai Hipparion-faunák hatalmas álmedvéjét, az Indarctost, és az 
ugyancsak európai eredetű Machairodus kardfogú macskát említjük. 

Igen fontosak a Bering-szoroson keresztül lebonyolódó fauna- kicserélődés tekin- 
tetében a nyúlformák. A füttyentőnyulak ugyan már régi — oligocénkori — beván- 
dorlók az Óvilágban, a. valódi nyulak azonban csak a pliocénben, a Hipfarionokkal 
(háromujjú lovakkal) együtt bukkannak fel Ázsiában és Európában, az eocénig 
visszakövethető, eléggé jól ismert észak-amerikai történetük vége felé. 

Legfontosabb fauna-elemek a pliocénbeli nagy fauna-váltás szempontjából a pa- 
tások. Az ormányosok és orrszarvúak története ugyan nem hoz e tekintetben nagy 
változásokat, báraz ormányosok több típusa csak ebben az időszakban jut át Észak- 
Amerikába. Ezzel szemben döntő jelentőségűek a fauna kialakulásában a Hijjari- 
onok. 

A Hifparion nemzetség — a fejlődéstörténet egyik legjobban tisztázott rokon- 
ságisorának végalakjaként — a pliocén legelején bontakozott ki Észak-Amerikában. 
Nagy csordákban népesítette be az akkori füves pusztákat. Európából (vagy akár Ázsi- 
ából) egyetlen közeli rokonát sem ismerjük a miocénből. Az óvilági elterjedési terület 
egyetlen lóféléje a Hipjariontól távol álló, egészen más fejlődési ágon kialakult 
ÁAnchitherium volt, amely egyébként az alsó pliocén faunájában is megjelent még — 
ritkaságképpen. 

A pliocén alsó részében, nem is egészen az elején, úgyszólván robbanásszerűen, 
óriási példányszámban törtek be az Óvilágba, pontosabban: Ázsiába és Európába 
a Hipparion nemzetség tagjai. Kelet-Ázsiától Portugáliáig és Észak-Amerikáig min- 
denütt a fauna uralkodó tagjai lettek. Innen származik ezeknek a faunáknak a Hijb- 
farion-fauna elnevezése! 

A Hipbarion-faunák másik fő jellemvonását a párosujjúak jelentik. A miocén- 
ben a sok disznóféle mellett főleg a szarvasfélék a fauna jellemző, tömeges patásai. 
A Hibparion-faunákban ezzel szemben gyökeresen megváltozott a helyzet. Az elsze- 
gényedett disznó-fauna mellett a szarvasfélék leletei ritkaságszámba mennek, még 
az erdei jellegű leletekben is. Helyettük a Hijfarion-maradványokon kívül az anti- 
lopfélék nagy változatossága jelentkezik, amelyet a hirtelen felvirágzó, miocénkori 
elődökre visszanyúló zsiráf-nemzetségek egészítenek ki néhol — különösen délen — fel- 
tűnő gyakoriságban. 

A Hijparion-faunák elterjedési övének igen jólismert szakasza a Magyar-me- 
dence, amelynek ún. pannon képződményei klasszikus Hifparion-faunákat szolgál- 
tattak a múlt század ötvenes évei óta (Baltavár, Polgárdi, Csákvár, Hatvan stb.). Ép- 
pen ezek a leletek teszik lehetővé, hogy a miocénbeli elődökből az akkor kialakult és 
bevándorlókkal, főlega fauna domináns elemeivé előlépett észak-amerikai beözönlők- 
kel kiegészült alsó pliocénbeliállatélet sok jellemző részletét megismerjük. A fauna-kép 
fokozatos átalakulásából tudjuk, hogy a pannon tó rohamosan csökkenő sótartalmú 
vizének partjain kezdetben erdei, majd fokozatosan szárazzá és füves-pusztaivá való 
környezetben élt ez az állattársaság. 

Mire pedig a felaprózott ,, Paratethys"-tenger maradványai lassanként feltöl- 
tődtek, akkorra a Hipparion-faunák is felmorzsolódtak. A Hibparion nemzetség fajai 
ugyan még jó ideig éltek, sőt egész Afrikát is ellepték, de uralkodó szerepük az alsó 
pliocén végén megszűnt. A fergeteges rohammal az egész Óvilágot , lerohanó" észak- 
amerikai vendégek uralkodó szerepe megszűnt, már csak egyszerű, szürke fauna- 
elemként járultak hozzá az összkép színesebbé tételéhez, hogy azután rövidesen 
hírmondójuk se maradjon. 


A lánc elszakad 


Klasszikus Hippbarion-os állat-együtteseinknek a Léberon-hegy, a magyar Balta- 
vár, Polgárdi és a görögországi Pikermi jellegzetes csont-felhalmozódásai után hirte- 
len vége szakad. Itt-ott néhány elszórt lelet (Ukrajnában, Dél-Oroszországban) még 
amellett szól, hogy a gazdag pannóniai korú fauna-együtteseink közvetlen utódaira 
bukkantunk. Összefüggő nagyobb lelet azonban már sehonnan sem került elő. 

Mi lehet az oka ennek a nagy és időben sem megvetendő méretű hiánynak? 

Mai földtani ismereteink szerint ezt mással nem tudjuk magyarázni, mint az üle- 
dékgyűjtő szárazföldi medencék megemelkedésével, ill. a felszínnek a szárazföldek 
hatalmas területeire kiterjedő, minden eddigit felülmúló letarolásával. Arra, hogy mi- 
lyen méretű volt ez a letarolás, némi útbaigazító adattal szolgálhatnak a Kárpát-me- 
dencén belül uralkodó viszonyok. Pannóniai tavi képződményeink 400-450 m-ig ér- 
nek föl középhegységeinkbe, míg a korban utánuk következő üledékek 200-250 m-nél 
magasabbra nem jutottak. Ez pedig azt jelenti, hogy az Alföldön több száztól több 
ezer méterig terjedő vastagságú, hatalmas pannóniai üledékünk jó 250-300 m-es felső 
részét hordta le a pannont követő időszak folyóinak, patakjainak, záporainak pusz- 
tító ereje és szállította az anyagot az akkori beltengerekbe, tetemesen hozzájárulva 
azok feltöltéséhez. Mindez az éghajlatot lényegesen megváltoztatta, az szárazföldibb 
lett, szélsőségesebb, hidegebb telekkel és száraz, forró nyarakkal. 

Ezek a körülmények azután messzemenően hozzájárulnak a dúsabb növényta- 
karó, az erdő visszahúzódásához, ami viszont azt eredményezi, hogy a védelmétől 
megfosztott talajt a víz sokkal könnyebben kimossa, elhordja, tehát nagy méretek- 
ben elkezdődik a vízmosásokkal szabdalt, kopárrá vált földek kialakulása, ami 
végső fokon a teljes kopárrá válás kezdete. Így természetesen a növénytakarójától 
nagyrészt megfosztott, kopár föld gyorsan lepusztult annyira, hogy csak a közép- 
hegységekbe benyúló nyelvek és a pannóniai üledékeknél fiatalabb bazaltlávák 
(Nagysomlyó, Sághegy, Badacsony stb.) védőköpenye alatt maradt meg eredeti vas- 
tagságában a medencék egykori feltöltése. 

Nem csodálkozhatunk tehát azon, ha nem dúskálunk ebből a korból származó 
szárazföldi ősmaradványokban. Ritka véletlen adottságok egybeesése eredményez- 
het csak olyan csekély helyi üledék-felhalmozódást, vagy karsztos üreget, amelyben 
különleges fekvésénél fogva az általános letarolás közepette is volt akkora üledékössze- 
hordás, hogy e kor jellemző élővilága maradványaiban átvészelte az eltelt 3—4 mil- 
lió évet. 

Ha egyszer a lánc elszakadt és egy szeme kihullott, ki mondja meg, hogy való- 
ban csak egy szeme hiányzik-e? Bizony így vagyunk a Hipparion-faunák eltűnését 
követő korszak élővilágának a hiányával is. Csak azt látjuk, hogy a korban legköze- 
lebbi ismert fauna-kép semmiképpen nem kapcsolódik hozzá szervesen, átmenetek- 
kel, és igen nehéz volna megmondani, hogy milyen összetételű, sőt hányféle változá- 
son átment állattársaság tűnt el, míg az új kép kialakult. 

Erre biztosan nem következtethetünk, s így újabb találgatásokra vagyunk 
utalva. Ez a találgatás pedig annál nehezebb, minél gyökeresebben megváltozott kép 
tárul szemünk elé, amelyet sehogyan sem tudunk a Hifjarion-faunák szokott képé- 
ből levezetni. 

Nézzük meg, melyek azok a változások, amelyek az élővilág fejlődésének fo- 
lyamatosságában ezt a zökkenőt létrehozták, s kíséreljük meg kibogozni, mi is történt 
itt tulajdonképpen. 

A franciaországi Rousilloni medence közepetáján, Perpignan körzetében több 
helyen bukkantak gazdag ősgerinces-lelőhelyekre, amelyek ősállat-együttesét össze- 
foglalóan roussilloni fauna néven említi a szakirodalom. 

Ha a roussiloni faunán, illetve az ennek túlnyomó többségét szolgáltató gerinces- 
maradványokon végigtekintünk, már a halaknál meg kell állnunk. A. fauna elég gya- 
kori tagja egy harcsaféle, melynek legközelebbi rokonai Afrikában élnek. A harcsa- 
félék különben is Dél-Ázsia, és még inkább Afrika jellemző édesvízi halai. Európába 
és Észak-Ázsiába csak a tengervízbe is bekukkantó közönséges harcsa (Silurus glanis) 
tudott eljutni. 

Nem sok mondanivalónk van a kétéltűekről és hüllőkről, mégpedig azért, mert 
ezek elterjedési földrajzát még korántsem ismerjük korszakról-korszakra olyan jól, 
hogy találhatóságukból vagy esetleg hiányukból akár a legfontosabb adatokat is 
felismerjük. 

Lényegében ugyanígy állunk a madár-maradványokkal is. Ehhez járul még 
hogy a madarak amúgy is ritka maradványai igen hiányos képet adnak az illető idő- 
szak madárvilágáról. A harmadkor végén még mindig 200-300 madárfajt kellene kor- 
szakonként ismernünk, nem pedig egy tucatnyit, hogy az akkori madárvilág összeté- 
telét úgy ismerjük, mint emlősállat-együtteseit. Éppen ezért a madár-maradványok 
őséletföldrajzi használhatóságától is még elég messze vagyunk. 

Egészen más a helyzet az emlősállatok esetében. Itt néhány hiányzó láncszem 
kivételével teljesen egymásutánban követhetjük a fejlődés egyes állomásait korszak- 
ról korszakra. Talán azt mondhatnánk általánosságban, hogy a roussilloni faunából 
jól ismerjük a kor nagyemlőseit, de igen hiányosan a kisemlősöket. 

Még legjobban állunk az apróemlősök legnagyobb és a mi szempontunkból leg- 
fontosabb rendjének képviselőivel: a rágcsálókkal. 

Egy különleges alakkal kezdjük a sort: a fauna repülőmókus-fajával (Pliopetau- 
rista p$liocaenicus). Repülőmókusokat — mint láttuk — ismerünk Európa mio- 
céni faunáiból is, bár ezek még eléggé a kezdetén állnak annak az útnak, amely őket 
a valódi mókusoktól eltávolította. A pannonból, helyesebben a Hifparion-faunákból 
nem ismerünk repülőmókusokat. Nem is nagyon várnánk innen ezeket a minden tekin- 
tetben típusos őserdei alakokat. A felső pliocénben megjelenő képviselőjük, a délke- 
let-ázsiai óriás repülőmókusok legközelebbi rokona inkább új bevándorlásra utal. 

Kisebb fejtörést okoz a kutatóknak a faunában nem ritka hörcsögfaj felbukka- 
nása. A Hipparion-faunákban már megtalálhatók a valódi hörcsögök nemzetségének 
(Cricetus) korai tagjai. Ezek a füves-pusztai magevők jelenthették a korábbi füves 
táj átmentett képviselőit. 

Újabb különlegesség a faunában egy eredetileg teljesen ismeretlen kapcsolatú 
rágcsáló, a Ruscinomys euwropaeus. Ennek ősét spanyolországi Hibparion-faunákból 
mutatták ki. A spanyolországi lelet a hörcsögök és a roussilloni faj közt tökéletes hi- 
dat teremt. Itt tehát az európai hörcsögök egy specializációs oldalágával állunk 
szemben. 

Igen érdekesek végül a fauna egérféléi. Tudjuk az előzőkből, hogy az egérfélék csa- 
ládja Európában minden előzmény nélkül a Hibparion-hullámmal bukkant fel a kö- 
zépső pannonban, Ez nem azt jelenti, mintha ezekkel jött volna ide közvetlenül Észak- 
Amerikából. Ennek pillanatnyi ismerteink mellett semmi valószínűsége sincs. Sok- 
kal lehetségesebb, hogy Délkelet-Ázsiában, az egérfélék mai eldorádójában kell ke- 
resnünk ennek a családnak az eredetét, ahonnan néhány típusuk Kínában észak felé 
terjeszkedve a Hibbarion-ménesek terjeszkedésével egyidőben jutott el hozzánk. 
Ezt a feltevést — mert egyelőre természetesen csak feltevésről van itt szó — alátá- 
masztja az egérfélék e korbeli első megjelenése az észak-kínai Hiffarion-faunákban, 
valamint az a tény, hogy Észak-Amerikában sem azelőtt, sem később soha nem élt a 
valódi egerek családjának semmiféle rokona. 

Talán nem fölösleges megemlíteni, hogy az Amerikában ma már széltében-hosz- 
szában elterjedt európai egér és patkány őseit a kettős kontinensre a Columbust és kö- 
vetőit vivő hajók telepítették be. Amerika bennszülött , egerei" és , patkányai" tulaj- 
donképpen hörcsögök, s európai , kollegáik" segítsége nélkül is mindenkor teljes 
sssikerrel" töltötték be az egereknek és a patkányoknak az emberre nem túlságosan 
áldásos szerepét. 

Visszatérve a roussilloni fauna egereire, azt látjuk, hogy azok sem a korábbi 

(Hipbarion-faunabeli), sem a későbbi alakokhoz nem csatlakoznak, hanem elszigetelt 
csoportot képviselnek (Stebhanonmys). Ez pedig arra enged következtetni, hogy itt 
az egerek egy önálló terjeszkedési hullámának gyorsan eltűnő képviselőiről van szó, 
nem pedig a Hippbarion-faunákkal Európába benyomult alakok leszármazottairól. 

A rágcsálók után közvetlenül említjük a nyúlformákat. Két képviselőjük: egy 
nyúlféle és egy füttyentőnyúl-féle (Ochotonida) élt. Az első valamelyik Hifparion- 
faunabeli nyúl közvetlen leszármazottja lehet. : 

A többi emlősállat-rend tárgyalását a majmokkal kell kezdenünk. Ezeket a fau- 
nában egy kihalt pávián-nemzetség ( Dolichopithecus) képviseli aránylag igen gazda- 
gon. Itt megint említésre méltó, hogy míg a Hiffarion-faunák — a már említett bi- 
zonytalan emberszabású majom mellett — egy cerkóímajom-félével, a Mesopi- 
thecus-szal szerepelnek, addig a roussilloni faunában egy páviánféle található, még- 
pedig egy olyan alak, amilyenek fejlettség és felépítés tekintetében ma csak Délkelet- 
Ázsiában, illetve a Szunda-szigeteken élnek. És még hozzátehetjük azt is, hogy 
egyetlen — Íranciaországi — későbbi, bizonytalan lelettől eltekintve a Dolichopi- 
thecus nemzetség is ennek az időszaknak a specialitása. 

A ragadozók népes csoportja Roussillonban is változatos együttes. Ez nagymér- 
tékben hozzájárul a fauna-összetétel állatföldrajzi alapjainak a kibogozásához, an- 
nak ellenére, hogy a ragadozók nagy része mozgékonysága, gyorsasága és környezeté- 
vel szembeni igénytelensége miatt sokkal kisebb mértékben használható állatföld- 
rajzi és elterjedés-történeti következtetésekre, mint a növényevők, vagy éppen a 
rágcsálók. 

A kutyafélék közül nyoma sincsen Roussillonban a valódi kutyák (farkasok) 
nemzetségének. Ezek csak később jelennek meg Európában, sőt Ázsiában is — a 
jégkorszak kezdetéig Észak-Amerikából nem jutottak át az Óvilágba. A család azon- 
ban mégsem hiányzik erről a lelőhelyről. Képviseli a mai nyestkutyák (Nyctereutes) 
kelet-ázsiai nemzetségének rokonságába sorolható, de kezdetlegesebb kutyaféle 
(Ruscinalobex) , melyet a család első óvilági bevándorlójának kell tekintenünk. Fej- 
lettebb utódai Európában a jégkorszak első szakaszát még megérték, míg Kelet- 
Ázsiában a jégkorszak különböző időszakaiból kerültek elő leleteik, illetve ott még 
ma is élnek leszármazottaik. ez 

A kutyafélék mellett sokkal nagyobb jelentőséget kell tulajdonítanunk a medve- 
féléknek. Ezek ebben az időszakban lépnek az élet történetének a színpadára. 

A medvéket már vagy egy évszázad óta az álmedvéktől ( A griothertidae) származ- 
tatják — tévesen. Az A griotherium-félék ugyanis annak ellenére, hogy a valódi medvék- 
től felületes vizsgálattal, főleg azonban legrégibb ismert képviselőik szerveződési fo- 
kának és irányának ismerete nélkül elválaszthatatlanok, — olyan tulajdonságokkal 
rendelkeznek, amelyek alapján a medvék őseiként szóba sem jöhetnek. Ezt a felisme- 
rést csak a legutóbbi két évtized kutatása nyomán kezdik fokozottan figyelembe 
venni. 

Feltűnő, de különösebb jelentőséget nem szabad annak a ténynek tulajdoníta- 
nunk, hogy Roussillonból nem ismerünk egyetlen menyétfélét (Mustelidát) sem. Kö- 
vetkeztetéseket ebből csak akkor vonhatnánk le, ha rendszeres gyűjtés, nem pedig 
ötletszerű alkalmi kövületvadászat eredménye vagy véletlen leletek sorozata állna 
rendelkezésünkre. ; 

A medve-maradványoknál semmivel sem kisebb jelentőségűek a fauna. cibet- 
macska- ( Viverrida) leletei. Ez a trópusi Ázsia és Afrika bozótos-erdős területein szél- 
tében-hosszában elterjedt változatos ragadozó család eddig eléggé megőrizte előlünk 
kialakulása titkát. ea esresa zt lle j 

Ha a nagyemlősök terén általában elégedetlenek voltunk a roussilloni faunával, 

akkor sokszorosan áll ez a patásállatok közül az ormányosokra és az orrszarvúakra. 
Ezek sem utódai a Hipparton-faunák vastagbőrűinek, hanem dél-ázsiai bevándorlók. 

A vastagbőrűek viszonylagos ritkaságáért bőven kárpótoltak a lovak Roussillon- 
ban. A faunának ez a leggazdagabban képviselt állatcsoportja, ami pedig adott esetben 
nagy szerencse, mert a Hipparion-faunákkal való szembeállításban éppen az ott is 
vezérszerepet játszó és legtömegesebb lófélék a legfontosabbak. 

Roussillonban a lóféléket egyetlen Hipjparion-faj képviseli (H. crassum). Csak- 
hogy ez a vastag és rövid lábú, nagy termetű és finom, bonyolult fogzománcú faj 
semmiféle közvetlen kapcsolatba sem hozható az európai Hipbarion-faunák változa- 
tos lőféléivel. Ez más szóval azt jelenti, hogy legalább is fennáll a gyanúja annak, hogy 
a roussilloni Hidparton-faj nem az itt korábban élt Hipfarionok valamelyikére vezet- 
hető vissza, hanem egy másik, a pannóniai emelet idején nálunk ismeretlen törzsből 
alakult ki. 

A páratlan- és párosujjúak közt tárgyalja a rendszertan az ún. csövesfogúak, a föl- 
dimalacok rendjét, amelyet az őspatásoknak az óharmadkor közepe táján élt vala- 
melyik korai ágából vezetnek le. Ez a ma trópusi-afrikai csoport mind a Hipparion- 
faunák idején, mind Roussillonban (akár India hasonló korú Sivalik-képződményci- 
ben) elterjedési sávja peremével belenyúlt a napjainkig felkutatott, jórészt mérsékelt 
övi zóna déli szegélyébe. Így jutott el Roussillonba is. 

A párosujjúak közt elsőnek a disznóféléket említjük. Még nem tisztázott kér- 
dés, hogy egy, vagy két disznóféle (Sxida) élt-e itt. Az utóbbi esetben mindkettő 
ugyanannak a jellegzetes dél-ázsiai (indiai) típusnak a képviselője. 

A kérődzők nagy csoportjából a szarvasféléket (Cervidae) két faj képviseli. Az 
egyik külsőre inkább őzszerű alak, míg a másik a valódi szarvasok egy igen ősi vonalát 
képviseli. Az őzszerű alakot általában a kelet-délkelet-ázsiai muntyák-szarvasokkal 
hasonlítják össze. Ez az összehasonlítás azonban még nem jelenti a közeli rokonsági 
kapcsolat feltételezését, mert a külső hasonlóság lehet párhuzamos fejlődés eredmé- 
nye is. A második, a szarvasszerű alak semmiképpen sem leszármazottja a Hipparion- 
faunák jellegzetes szarvasféléinek. Ennek kapcsolata is sokkal inkább utal Délkelet- 
Ázsia felé, hiszen a Ruwusa- és Sika-nemzetségbeli szarvasok sokkal több vonatkozás- 
ban hasonlítanak a roussilloni alakhoz. 

A tulokfélék ( Bovidae) családjába tartozik a roussilloni fauna utolsó tagja, amcly- 
ről még feltétlenül beszélnünk kell. Ez a tulokféle nem antilop, hanem az indiai Siva- 
lik-faunákból kiindult, ott számos nemzetségben virágzó és onnan szétterjedt tulkok 
( Bovinae) egyik legkezdetlegesebb képviselőjének (Parabos boodon) bizonyult. 

Ha mármost összegezzük a roussilloni fauna és még inkább az utolsó években 
feltárt csarnótai (Baranya m.) igen változatos állattársaság részletes elemzéséből 
nyert tapasztalatainkat, akkor a következőket állapíthatjuk meg. 

I. A fauna néhány alakja miocéni ősöknek a leszármazottja ; áthidaló Hijjari- 
on-faunabeli fajaik vagy folyómenti galériaerdők, vagy éppenséggel vizek lakói 
voltak, esetleg a miocénből már mint füves-bozótos táj lakói jöttek át. 

2. Ugyancsak alig néhány fajt találunk a faunában, amelyek a Hipparionok 
fauna-hullámának a kíséretében érkeztek Európába és jutottak be a roussilloni fauna- 
együttesbe. Ezek kimondottan füvespusztai alakok. 

3. Végül a fauna túlnyomó többségét azok az alakok alkotják, amelyek közvet- 
lenül dél-ázsiai bevándorlók, illetve szabatosan : Délkelet-Ázsia felől terjedtek át az 
európai fauna-területre. ; 

Ez pedig azt jelenti, hogy Európának a Szibérián keresztül közvetlenül Észak- 
Amerikából átterjedt, Hibparion-hullámmal átfestett, helyi miocén eredetű alsó pli- 
océni, pannóniai emeletbeli állattársasága e korszak végével alapvetően átalakult. 

A fauna uralkodó zöme közvetlen délkelet-ázsiai törzsek tagja, ami annak a jele, 
hogy Európában a Hipparion-faunák lealkonyultával a pannóniai szakasz végére 
jellemző száraz, szélsőséges éghajlatot követő, nedves-éghajlatú, beerdősödött terü- 
leteken hatalmas délkelet-ázsiai fauna-beáramlás zajlott le. Ennek a bizonyítéka és tt- 
busa a roussílloni fauna-együlttes. És ez jellemzi az asztinak nevezett földtörténeti 
emeletet is. 


Az új tényező 


A földtörténet folyamán a földfelszín fizikai adottságainak, — domborzat, ten- 
gerek és szárazföldek megoszlása, páratartalom, hőmérséklet stb. — úgyszólván ál- 
landó változásait észlelhetjük. Ez viszont a földi élet alakulására gyakorol szinte fo- 
lyamatosan ható befolyást. A pliocén végétől azonban a környezethatás olyan méret- 
ben kezdi az élővilág továbbfejlődését befolyásolni, amilyenre addig nem volt példa. 

Mi ez az új tényező? 

A jégkorszak, vagy pontosabban a jégkorszaki eljegesedések. 

Abban az időben a mai grönlandi és antarktiszi jégtakaró kiterjedésének két- 
szerese-háromszorosa fedte a Föld sarkvidékeitől kiindulva a kontinenseket, illetve a 
szárazföldeket. A magas hegységek hóhatára is többszáz méterrel lejjebb ereszkedett. 
A 2—3 ezer m vastagságot elérő szárazföldi jég legnagyobb kiterjedése idején Európát 
Dél-Angliától Hollandián, Németországon át a Cseh-medence és a Kárpát-medence 
pereméig, sőt gel borította. Innen kanyarodott fel északkeletre az Ural északi tá- 
jáig. Ugyanakkor Eszak-Amerika jégpáncéljának déli határa a Nagy tavaktól dé- 
lebbre nyúlt le. 

A szárazföldi jég formájában megkötött vízmennyiség természetesen a világten- 
gerek vízmennyiségét csökkentette tetemesen; a jégtömegek maximális kiterjedése 
idején valamennyi tenger felszínét vagy I00 m-rel szállította le. Ennek következté- 
ben óriási területű sekélytengerek váltak szárazzá, amivel lényegesen megváltoztat- 
ták a szárazföldek kiterjedését, összefüggéseit stb. 

Végül nem elhanyagolandó változást okozott az is, hogy a tengerek szintjének 
ily méretű süllyedésével együtt járt a szárazföldek legnagyobb részének ugyanilyen 
megemelkedése, vagyis ugrásszerűen megnőtt a síkvidéknek a középhegységi és ma- 
gasfennsík-övezetbe, illetve az utóbbinak a magashegységi-havasi övezetbe való átto- 
lódása is. Ez viszont kisebb-nagyobb eljegesedési centrumok kialakulására vezetett. 
Így vált eljegesedési centrummá az Alpok tömege, a Pireneusok, a Kaukázus és sok 
más mérsékelt övi, sőt trópusi hegység. Ebből az időből valók a Tátra, a Déli-Kárpá- 
tok korlátolt kiterjedésű eljegesedési nyomai is. 

Mi sem természetesebb, mint hogy ezek a nagyarányú változások a földfelület, 
főleg a szárazföldek hőmérsékleti viszonyait alapjaiban megváltoztatták. A jégpán- 
cél területén nyáron is sarkvidéki hőmérséklet uralkodott, de sok száz km-re a pere- 
métől is mélyen leszorította az átlagos hőmérsékletet. Így a jéggel nem fedett vidé- 
kek széles sávján is a nyáron felengedő néhány deciméteres földkéreg alatt örökké fa- 
gyott talaj bénította az élet kibontakozását. A mai észak-szibériai tundravidéken 
vagy Észak-Kanadában stb. szokásos kifagyási jelenségeket, jég-ék képződést és ka- 
vicszsákokat okozott, mint azt az utóbbi időkben hazánk területéről is sok helyen ki- 
mutatták. 

Ugyanekkor a szárazföldek kiterjedésének megnövekedése, a tengerek vissza- 
húzódása, a nagy víztömegek közvetlen éghajlat-kiegyenlítő hatásának csökkenése 
erősen megnövelte a szélsőséges kontinentális klímájú területsávokat. 

Mindezek a jelenségek természetesen messzemenően befolyásoiták az élővilág 
fejlődését és elterjedését — elsősorban azáltal, hogy a mai szárazföldek területének 
egyötödén az azt beborító hatalmas jégpáncél gyakorlatilag minden magasabbrendű 
élet lehetőségét is megsemmisítette. De ettől a területtől az Egyenlítő felé haladva 
is széles sáv keletkezett az eddig mérsékeltövi-földközi-tengeri klírna területén, ame- 
lyen a zsibongó gazdag állatvilágot rejtő buja erdők helyét a tundrák fagyott talajá- 
nak nyomorgó törpe-növényzete, vagy legfeljebb a sarkhoz közeli tűlevelűek-nyíresek 
szegényes növényvilága foglalta el, — a sarkvidék minden sanyarú életkörülményé- 
hez edzett gyér állatvilággal. Még tovább, az Egyenlítő felé haladva is erősen eltoló- 
dott éghajlati öveket találunk az eljegesedések idején. 

A szakaszokban előnyomuló, majd visszahúzódó jégtömeg az élővilág fejlődését 

alapvetően befolyásolta. A jég minden egyes előnyomulása a növény- és állatvilág jelen- 
tős részét (amely nemn viselte el az éghajlat hideggé vagy szélsőségessé válását) kipusztí- 
totta, másokat pedig az új körülményekhez való alkalmazkodásra kényszerített. A 
jeges szakasz végével, vagyis a jégtakaró visszahúzódásával pedig az élővilágnak az 
eljegesedéshez alkalmazkodott részét pusztította ki az éghajlat változása, míg a me- 
legebb éghajlati övekben fennmaradt melegkedvelő élővilág fokozatosan újra vissza- 
térhetett a jég előnyomulásakor , feladott" területre. Miután azonban ezt a délibb 
területet is valami formában érintette az eljegesedés hatása, ez sem maradt változat- 
lan. Így a , visszavándorlók" sem ugyanazok, mint amelyek annakidején erről a te- 
rületről kiszorultak, hanem ezeknek többé-kevésbé megváltozott utódai, esetleg más 
területekről bevándorolt új elemekkel megszaporodva. Tehát a jég minden egyes 
visszahúzódása egy új állatvilág megjelenését eredményezi, míg a jég ezt lezáró újabb 
előnyomulása — elszegényedve bár, de megtartja az élővilág (alkalmazkodás révén 
jelentéktelenül megváltozott) tagjait. Így azután a jégkorszaknak ma általában fel- 
tételezett négy fő jég-előnyomulási időszaka (az őket megelőző enyhe szakasszal 
együtt) egy-egy jellemző állatvilág kialakulását vonta maga után. E négy szakaszra 
márannyinevet alkalmaztak, hogy leghelyesebb ezek helyett, a félreértések elkerülése 
végett a legalsó, alsó, középső, és felső jégkorszak elnevezést használni. A két első sza- 
kaszt, a legalsó és az alsó jégkorszakot jellemző magyarországi állatvilág típusos elő- 
fordulása alapján az irodalom mindinkább villányi és bihari szakasznak nevezi. Mi is 
ezeket a neveket tartjuk meg. 

Talán feltűnt, hogy mindeddig egy szót sem szóltunk a jégkorszak legszembetű- 
nőbb eseményének, a hatalmas szárazföldi jégtakaró kialakulásának és a vele kap- 
csolatos éghajlati változásoknak a kérdéséről. Ez tulajdonképpen nem is tartozik 
szorosan vett tárgyunkhoz, ezért csak érintjük, részleteibe azonban nem bocsátkoz- 
hatunk. 

Mintegy másfél évszázados vita folyik az eljegesedések okáról illetve okairól. A 
tucatnyi elmélet és magyarázat közül egyik sem bizonyult biztosnak vagy legalábbis 
kizárólagosnak. Röviden ma azt mondhatjuk, hogy az eljegesedések illetve a jégkor- 
szak elnevezés alatt összefoglalt jelenségek elindító alapoka : a Föld Nap-körüli kerin- 
gési viszonyainak igen bonyolult kozmikus hatásokra visszavezethető megváltozása. 
A. Föld keringési pályaelemeinek ez a folyamatos változása volt az elindítója annak a 
ma még áttekinthetetlen , láncreakciónak", amelynek együttes hatását eljegesedések 
és köztes időszakok bonyolult rendszereként észleljük. 

Az észak-amerikai bevándorlók 


Az előző fejezetben sok mindent elmondtunk már, ami valójában ide tartozik. 
El kellett ott mondanunk, hogy érthetőbbé váljék a hazai csarnótai ősállat-társaság 
és a villányi típusú ős-faunák éles ellentéte, egyúttal a pliocénvégi fauna-fejlődéssel 
lezárjuk a harmadkor felső határát az új fauna-szakasz felé. 

Nyomatékosan hangsúlyoztuk annak idején, hogy a csarnótai faunákat az em- 
lősök közt az egérfélék uralkodó szerepe jellemzi, ezzel szemben a villányi és a bihari 
faunákban az egérfélék a ritkaságok közé tartoznak. A biharinál fiatalabb faunák- 
ban pcdig csak egy-két esetben találkoztunk velük a pleisztocén folyamán. Az egész 
pleisztocénben — és ebben a villányi faunák sem kivételek — az emlős-faunák ural- 
kodó többségű emlős-családja a pocokfélék. 

Ennyit az általános fauna-képről. De ennél sokkal lényegesebb különbségeket 
mutatnak a részletek. Itt megint csak az emlősállatokkal foglalkozunk, mert a többi. 
állatosztályról megközelítően sincs annyi adatunk, mint az emlősökről. 

A cickányok családjából a csarnótai szint valamennyi nemzetsége átnyúlik a 
villányi emeletbe. Csakhogy a csarnótai faunában még nyoma sincs a villányiban már 
uralkodó szerepre jutott, ma is élő Sorex és Crocidura nemzetségeknek. Ezek közül az 
előbbi az egész Ó- és Újvilág hideg és hideg-mérsékelt övének uralkodó cickány nem- 
zetsége, míg az utóbbi kimondottan a dél-európai—dél-ázsiai— afrikai meleg sáv ural-. 
kodó alakjait foglalja magában. 

A rágcsálók közt elsőnek említjük a mókusfélék (Sciuridae) családját, s azon- 
nal szembe ötlik, hogy míg a csarnótai faunák a maitól teljesen idegen erdei fauna- 
elemeket tartalmaznak, addig a villányi faunákban ezeknek már nyoma sincs. He- 
lyettük egy ürgefaj (Citellus primigenius) igazolja a két emelet közt uralkodó alap- 
vető nedvesség- és növénytakaróbeli változását. 

Ugyanezt tükrözik a pelefélék (Gliridae). A csarnótai faunák pelebőségével szem- 
ben Villányon a legnagyobb ritkaság egy a maitól eltérő nagypele-faj (Glis hofmanni) , 
s a csarnótai faunák uralkodó pele-fajának, a Dryomimus-nak is csak egyetlen lelete 
vált ismeretessé. 

A hörcsögök ( Cricetidae) , akárcsak a csarnótai faunában, itt 15 a várakozással el- 
lentétesen viselkednek. Az előbbiek egyetlen hörcsögféléje (Cricetinus) eltűnik, és a 
villányi faunákban a körülbelül azonos nagyságú, fejlett fogazatú Allocricetes nem- 
zetség lép a helyére, mégpedig a füves-pusztai környezetnek megfelelően megnöveke- 
kedett példányszámban. 

A leggyökeresebb változást talán a pocokfélék jelentették a villányi faunákban 
a csarnótaiakkal szemben. Egytől-egyig eltűntek a csarnótai faunák jellegzetes, ősi 
felépítésű pocokféléi. 

Ezzel szemben a fiatalabb villányi faunákban hihetetlen tömegben elszaporodva, 
több nemben, számos fajra tagolódva árasztják el az egész tájat a fejlődés magasabb 
fokát elért gyökeres fogú és gyökértelen fogú pockok. Állandó növekedést biztosító 
oszlopos fogaikkal a táplálkozásmód tökéletesedésének eddig ismert legmagasabb fo- 
kát érték el. Ez biztosítja számukra a mai kisemlős-faunában mindent elsöprő térfog- 
lalásukat. A gyökértelen fogú lemmingek (Lemmts, Dicrostonyxz stb.) az örök hó 
sarkvidéki tájain olyan vidékeket hódítottak meg, ahol más növényevő már képtelen 
megtelepedni. 

A majmokat a villányi emelet faunáiban — a francia faunákból kimutatott Do- 
lichopithecus páviánfajtól eltekintve — már csupán magótfélék (Macaca) képviselik. 
Magasabb fejlettségű, illetve emberszabású majmok ekkor már csak a meleg égöv- 
ben éltek. 

Igen változatos, és a fauna-fejlődési vizsgálatokban jelentős szerepet játszik a 
villányi emelet ragadozó-faunája. 

Az első, ami itt feltűnik: a kutyafélék fajgazdagsága. Csak a farkasféle 3—4, a 
róka pedig legalább 3 fajjal szerepel, ami szintén a füves-puszták és bozótosok tér- 
foglalását igazolja az erdőségekkel szemben. 

A villányi faunára jellemző, hogy a roussilloni faunák igen primitív medveféléje 
már sehol sem fordul elő. Helyét a felső jégkorszak barlangi medvéjéhez és a mai bar- 
na medvéhez vezető fejlettebb alak foglalja el. 

Az álmedvék ( Agriotheriidae) a villányi emelet idején Eurázsia területén már 
nem voltak megtalálhatók. 

Változatos menyétféléket (Mustelidae) találtunk a villányi faunákban. Ennek 
kettős oka van: először is átveszik a roussilloni-csarnótai faunák alakjait, és néhány 
észak-amerikai bevándorlóval, s a mai fauna valamennyi nemzetségével mint új jöve- 
vénnyel is gazdagodnak. 

Feltétlenül amerikai eredetű a villányi faunák két grizonféléje (Pannonictis és 
Xentctis). Eurázsiai rokonságuk nincs, ellenben szorosan kapcsolódnak Észak-Ame- 
rika újharmadkori lelet-anyagának néhány alakjához (Trigonictis) , illetve a ma is élő 
dél-amerikai Grison és Grisonella nemzetségekhez. 

A patások csoportjában az orrmányosok közül a Mastodonok úgyszólván válto- 
zatlanul kerülnek át a felső pliocénből, tehát nem alkalmasak a két emelet elválasz- 
tására. Viszont annál nagyobb jelentőségük van a valódi elefántoknak. Ezek között 
az Archidiskodon flanifrons volt az első európai faj, míg a nála jóval fejlettebb A. me- 
ridionalis a villányi típusú nagyemlős-faunák úgyszólván legfontosabb korjelző faja. 
Nagy ellenállóképességű fogai még a legdurvább kavicsrétegekben is megmaradtak. 

Miután az orrszarvúak közismerten nehezen határozhatók meg fajra, illetve 
nemzetségre, így sok hiba csúszik a közölt határozásokba. Ezért helyesebb ezeket a 
két emelet viszonylatában korhatározásra nem is használni. 

Eddigi ismereteink szerint döntő jelentősége van a pliocén-pleisztocén elhatáro- 
lásánál a lovaknak. A roussilloni és csarnótai faunákban eddigi tudomásunk szerint 
valódi (tehát egyujjú) lovak az Óvilág területén nem fordultak elő. A villányi fau- 
nákban ugyan több helyről ismerjük még a Hipbarion nemzetséget, mellettük azon- 
ban már Észak-Amerikából bevándorolt valódi lovak (egyujjúak) találhatók. 

Mint víz- és mocsárlakó alakokat, a tapírokat a miocéntől kezdve korról korra 
átmenő két párhuzamos fejlődési törzs fajaiban követhetjük. A villányi faunákból 
sem hiányoznak. 

Röviden meg kell még emlékeznünk a tevékről (Camelidae). Ezek, mint emlí- 
tettük, esetleg a villányi szakasz idején kerültek át Észak-Amerikából az Óvilág 
északkeleti vidékein keresztül a Kárpát-medencébe. Kislángon ez a keleti faunaelem 
egy akkor még szintén keleti-ázsiainak számító másik elemmel, az óriásstruccal együtt 
jelent meg. 

Nagyobb jelentősége van a faunák kialakulása szempontjából ezekben az idők- 
ben a szarvasok (Cervidae) családjának. 

A klasszikus villányi (villafrankai) jellegű nagyemlős-faunákban ágasbogas agan- 
csú szarvasokkal találkozunk (Exwcladoceus). Ezek mellett már megtalálhatók a já- 
vorszarvasok ősi alakjai (Libralces) és a későbbi óriásgímek kezdetleges formái 
(Orthogonoceros). 

Legvégül pedig a tulkokról ( Bovidae) az derül ki, hogy néhány gazellafélén kí- 
vül valamennyi ez időszakból ismert antilopféle már a csarnótai fauna idejében is itt 
volt. Jelentős változást csak a tulkok ősi képviselőjének, a Leptobos nemzetségnek a 
feltűnése okoz a villányi faunákban. Mármost ha nem tételezzük fel, hogy ezek az 

őstulkok közvetlenül a Hipparion-faunák óta itt élt Parabos nemzetségből alakul- 
tak ki, akkor a Leptobos-fajokat is biztosan délkelet-ázsiai (indiai) bevándorlóknak 
kell tekintenünk. 

Mindezekből végső fokon mi következik? 

Ugyanaz , amit már a Hibjarion-faunák esetében is tapasztalhattunk, hogy az új 
faunát nem a régit minden nyomával együtt elsöprő teljesen új állattársaság alkotja — je- 
len esetben tehát nem csupa amerikai bevándorló. Ellenkezőleg : az alapot az előző fau- 
nából visszamaradt, az új körülményekhez (ebben az esetben a nagy összefüggő er- 
dőségek felszakadozását követő füves-pusztai környezet kialakulásához) alkalmazko- 
dott alakok nagy száma adja. Ehhez járulnak a Délkelet- Ázsia felől beszivárgott fajok, 
illetve sokkal nagyobb számban a belső-ázsiai bevándorlók. 

Annak, hogy ilyen körülmények közt miért beszélünk amerikai fauna-hullámról, 
ugyanaz az oka, mint a Hibbarion-faunákban : ezek a beözönlők tömegükkel a fauna 
uralkodó jellegét adták. Ez volt a helyzet annakidején a Hijfarion-fajok csordáival, 
valamint a villányi-villafrankai időkben az Eguws nemzetség már egypatájú őseivel, 
az Allohibbus és Macrohibpus-fajok ménceseivel. 


Az északi vendégek 


Talán furcsán hatott, hogy a villányi vagy villa rankai időszakban semmi nyo- 
mát nem tapasztaltuk a jégkorszak első szakaszának. Kétségtelen tény, hogy a geo- 
lógusok, főleg azonban a jégkorszak-kutatók legnagyobb része ezt az időszakot te- " 
kinti a jégtakaró első előnyomulása idejének, helyesebben ebbe az időszakba helyezi 
a legidősebb, giinz névvel jelölt moréna-nyomokat. Ezzel szemben nagyméretű lehű- 
lés nyomait a villányi emelet idején az állatvilág összetétele nem igazol, 

Később talán igen? . 

Igen, mégpedig mindjárt a villányit követő bihari időszakban, tehát az alsó jég- 
korszakban. 

A bihari időszak faunáit a Villányi-hegység lelőhelyei — akárcsak a villányi 
emeletéit — klasszikus előfordulásokban őriztek meg. Ezenkívül ismerjük őket a Kár- 
pát-medence több helyéről, Brünn mellől, Dél-Németországból, Dél-Angliából (hogy 
csak az európai lelőhelyekről emlékezzünk meg). Mint már említettük, apró- és nagy- 
emlős-faunáikat Kárpát-medencebeli előfordulásaik segítségével megbízhatóan sike- 
rült egybehangolnunk, azonkívül ismerjük meleg füves-pusztai, hegyvidéki-erdei, és 
vízmelléki jellegű állattársaságaikat. Az időszak nagy részére vonatkozólag a fauna 
mennyiségi összetételének hullámzását, illetve változásait is ismerjük a földtörténeti 
idők keresztmetszetében. 

Ezért a bihari faunák esetében beszélhetünk a fauna általános jellegén kívül an- 
nak , menetközbeni" alakulásáról is. 

Nagy általánosságban a bihari faunák óriási többségükben kígyó-maradványo- 
kat tartalmaznak. Az emlősök uralkodó többségét pocok-hörcsög-fajok alkotják. FHa- 
jok szerinti összetételükben különböznek a bihari faunák a villányi faunáktól. Az utób- 
biakban még mindenütt kimutatható régies jellegű fauna-elemek szinte teljes eltű- 
nése jellemzi a bihari faunát. E mellett a mai faunák szinte valamennyi eddig hiány- 
zott elemének őse a bihari emeletben együttesen található fauna-területünkön. Már 
jelentkeznek a mai fauna legjellegzetesebb sarkköri, jeges-tundrai képviselői, illetve 
ezek alig elválasztható rokonai. Ez az európai klíma lehülésének első félreérthetetlen 
nyoma, egyúttal százszázalékos bizonyítéka ! 

De vegyük sorjában az adatokat. 

A kétéltűek és hüllők a faunákban — a kígyók tömegétől eltekintve — nagyon 
meggyérültek, a madarak sokkal jelentősebb szerepet játszanak. 

A rovarevők közt a vakondokok száma egy harmadik, nagytermetű alakkal sza- 
porodik. A pézsmacickány itt is mindenütt előfordul. 

A cickányok közt hiába keressük a régibb faunákból átjött, villányi emeletben 
még virágzó nemzetségeket. Csak a Beremendia nevű óriáscickány húzza ki az idő- 
szak vége tájáig. Ezek mellett azonban a mai fauna kihalt fajokkal képviselt cickány 
nemzetségei élnek. (Valamennyi már a. villányi időkben itt volt.) 

A denevérek a ma élő nemzetségek élő fajaival szerepelnek. 

Majomfaja is van még a bihari emeletnek. A vörösagyagos lelőhelyekről egy ma- 
gót- (Macaca) fajt ismerünk. 

A villányi faunák ürge-faja képviseli a mókusféléket, s itt-ott a hegyvidéki fau- 
nákban peléket is találunk —, mai faunánk nemzetségeit. 

Új elem a faunában az ugróegerek (Zapodidae) amerikai családjának (van eurá- 
zsiai ugróegér-család is, a Dijodidae) óvilági ágához tartozó csíkosegér (Sicista) nem- 
zetségből egy kihalt faj felbukkanása. 

Teljesen új elemmel szerepelnek a földikutyák (Spalacidae), amennyiben a vil- 
lányi emelettel teljesen és nyomtalanul eltűnt Prosjalax nemzetség helyébe a vele 
nem közvetlenül rokon, nálunk ma is élő Sbalax nemzetség lép. 

A hódok családjából a közönséges hód (Castor) képviselője mellett még utoljára 
színre lép a kihalás előtt álló Trogontherium óriási hód is. 

; Lényeges változás következik be a hörcsögök állományában: megjelenik a mai 
hörcsögünk (Cricetuws) egy kihalt faja és rögtön a fauna egyik uralkodó alakjává vá- 
lik. Mellette ott van a dél-orosz pusztákon ma is élő törpehörcsög ( Cricetulus) nemzet- 
ség egy faja. 

Az új faunát azonban legszembetűnőbben valamennyi csoport közt a pockok ( 4r- 
vicolidae) családja érzékelteti. Ezek az utolsó képviselőivel még fennmaradt Mimo- 
mys nemzetség mellett csupa mai típussal vonulnak be a faunába, — tömegeikkel 
ennek egész jellegét , modernizálva". 

Az egerek, mint a villányi emeletben, itt is csak az erdei egerek ( Apodenus) ritka 
szórvány-leleteivel bukkannak fel — elvétve. 

A villányi tarajos sül faj közeli rokona vagy vele azonos a bihari is. 

A nyúlformák közül is eltűntek a villányi fauna régi elemei, és a bihari faunák- 
ban már csak a két, a mai faunákban is jelenlevő, illetve csak a jelenkorban később 
keletre visszahúzódott alakja, a mezeinyúl (Lejus) és a füttyentőnyúl (Ochotona) 
egy-egy faja élt. 

A ragadozók közül a villányi emelet összes új jövevénye itt van, viszont nyom- 
talanul eltűnt már annak valamennyi régi csarnótai alakja. Új alak csak egy van, 
ez az északi vidékek jellegzetes nagy Mustelidája, az északi népek legendás és 
félelmetes hírű rozsomákjának (Gulo) egy ősi faja. A rozsomákot megint csak az észa- 
ki faunaterület szülöttének kell tekintenünk ; Szibériából terjedhetett át a jégkorszak 
vége felé Észak-Amerika sarkvidéki tájaira is. 

Ha nem is új bevándorló, hanem a villányi idők nagyobbik medvetípusának az 
utóda, mégis jellegzetes alakja ennek a kornak a barnamedvéktől fejlődési irányban 
mindjobban eltérő és lassanként a jégkorszak folyamán a barlangi medvében fejlő- 
dése csúcspontját elérő fejlődési vonal. 

A ragadozó-fauna nagyméretű kicserélődése mellett figyelmet érdemel, hogy 
két nagyragadozó, a villányi faunák óriáshiénája (Pachycrocuta) és kardfogú macskája 
(Epimachairodus) ezt a kort még jórészt végigélte. 

A patások közt mindig nagy figyelemmel kísért ormányosok ismét a szokott 
képpel mutatkoznak: nyoma sincs már a Mastodonoknak. Csak a valódi elefántok 
egy faja, a villányi alaknál magasabb fejlettségű Mammuthus wisti jellemzi ezt az 
időszakot. i 

Az orrszarvúak ugyanazok, mint a villányi emelet idején. A lovak viszont új, 
nagytermetű típusokkal különböznek a villányi alakoktól. A tapírok a bihari fau- 
nákban már nem éltek Európában. 

Talán nem várt eleme a faunának a víziló. Ezt nem szorította ki a villányi eme- 
let végének nagy fauna-rostája. A disznók természetesen a villányi emeletben már 
megjelent mai vaddisznónk ősi vonalát képviselő Sus nemzetség egy nagy fajával 
szerepelnek a bihari faunában. 

A szarvasok családjából a gímszarvasok (Cervus) első típusos képviselője mellett 
az óriásgím ősének (Orthogonoceros) egy faja, ősi jávor (Libralces), és a villányi fau- 
nákból még ismeretlen őz (Capreolus) a fauna jellemző alakjai. Mellettük megjelenik 
a tundrák másik jellegzetesebb alakja, a rénszarvas (Raugifer) egy régi képviselője 
is. Ez — a lemmingen kívül — megdönthetetlen bizonyítéka a sarkvidéki jellegű ég- 
hajlat betörésének a bihari faunák területének közelébe. 

Igen nagy változást okozott a bihari emelet kezdete a tulkok ( Bovidae) összeté- 
telében. Eltűntek a felső pliocén óta elterjedt antilopfélék, úgyszintén a villányi eme- 
let jellegzetes őstulokja, a Leptobos is. Ezzel szemben megjelentek a bölények ( Bison), 
valamint egy-két még nem eléggé ismert nagy juhféle. Ami viszont a legszembeöt- 
lőbb, az arktikus vendégek: a mai pézsmatulok, a ma csak Észak-Amerikában és 
Grönland tundravidékén élő Ovibos és igen közeli rokona, a Praeovibos formájában, 
Ennek az arktikus alaknak a megjelenése a bihari faunában még más szempontból is 
fontos. Észak-Kína bihari és villányi faunáiban is feltűnnek az Ovibos rokonságába 
tartozó alakok. 

Ettől az arktikus betöréstől eltekintve, amelyet időben a bihari emelet felső végére 
kell tennünk, a néhány kivétellel kihaló villányi fauna-elemek eltűnése és a mai fauna 
még hiányzott utolsó elemeinek a megjelenése az, ami a bihari emelet fauna-fejlődését 
jellemzi. 

A bihari emelet faunájához kapcsolják az alpi eljegesedés kutatói az általuk 
mindelnek elnevezett morénaláncot illetve jégelőnyomulást. 


Két vastagbőrű—és más semmi? 


A középső jégkorszakban rohamosan halad a fauna fejlődése is mai arculatának 
kialakulása felé. Kialakult a mai állatvilág váza: már itt van minden fontosabb nem- 
zetség, csak még igen sok a faunának az idősebb korokból áthozott faja vagy nem- 
zetsége, nem is beszélve a mindig újra és újra jelentkező, a jég előtörésével kapcsolat- 
ban területünket elárasztó arktikus fauna-elemekről. 

Míg a korábbi időszakban egy-egy fauna-szakasz az állatvilág fokozatos fejlődé- 
sének jellegzetes állomása volt, olyan kép, amely a fejlődés folyamán soha vissza nem 
tért, — addig itt már az éghajlati viszonyok változásától függő, egy fauna-fejlődési 
szakaszon belül is többször megváltozó, majd , visszaváltozó" képet találunk. 

Miután még a rövid tartamú, éghajlat okozta fauna-eltolódásokat sem követheti 
teljes visszatérés a régi állapotokba, —a fauna fejlődési változásai és az éghajlat okozta 
eltolódások kihatásai nemegyszer egymással összevegyülnek, egymást csökkentik 
vagy erősítik. Ennek pedig az a kövekezménye, hogy nem minden esetben tudjuk 

megmondaui, hogy a fauna természetes fejlődéséből adódó, vagy csak éghajlat- 
változás következtében beállott változással állunk-e szemben. 

Mindehhez még hozzá kell vennünk, hogy a jégkorszak felsőbb tagozataiban 
ezek az éghajlati eltolódások különböző erősségűek, és egymásutánjuk sem tisztázott. 

Ilyen zavaró tények mellett a jégkorszak felső szakaszaiban a. fauna-kép jellem- 
zésére a következő adatok és feltevések állnak rendelkezésünkre. 

I. Az előző , jeges" szakasz után a mammutok fejlődési vonalába tartozó ősele- 
fánt-féle, a Mammuthus trogontherii ága erősen háttérbe szorult, és a mai afrikai ele- 
fántokkal legközelebbi rokonságúnak tartott Palaeoloxodon antiguws faj lett a vezér- 
alak. Ettől a típustól viszont határozottan különbözik az utolsó eljegesedést meg- 
előző szakasz elefántfajainak összetétele: a Palaeoloxodon antiguus köre példányszám- 
ban meggyérült és keskenyebb foglemezű alakokkal jelenik meg, míg az uralkodó 
szerepet a mammut (Mammuthus $rimigenius) még vastagabb lemezű, de már 
tipikus példányai veszik át. 

2. Az ormányosokkal párhuzamosan a Stephanorhinus etruscus-ősorrszarvú he- 
lyébe a következő időszakban annak erősen megnagyobbodott termetű utóda (S. 
kirchbergensis) lép. Ennek helyét viszont az utolsó eljegesedésben egyetlen és uralkodó 
orrszarvúként az északkelet-ázsiai származású gyapjas-orrszarvú (Coelodonta anti- 
guitatis) foglalja el. 

Ezek a korabeli eltérések azonban csak Közép-Európában és Dél-Ángliában ta- 
pasztalhatók így ; Dél-Európában már eléggé használhatatlan ez az elválasztás. 

Az egyetlen, e korból szóbajövő fauna, amelyet nem földközi-tengeri területről 
ismerünk : a még feldolgozatlan Budapest-vidéki solymári lelet. Innen a kor jellemző 
orrszarvú-faja (Stebhanorhinus kirckbergensis) mellől jávorszarvas, bölény, gímszar- 
vas stb. leletek, és rendkívül gazdag egyedszámú apróemlős-fauna került felszínre. 
Ennek legjellemzőbb vonása a ma is ezen a területen élő fauna-elemekkel való mesz- 
szemenő hasonlóság. Eltérő tagjai ennek a faunának gyakorlatilag csak a Lagurus 
nemzetségbe sorolható pocokfélék, melyek az utolsó eljegesedés idején eltűntek a 
magyar kisemlős-faunából. 

Miután azonban az utolsó eljegesedést bevezető melegebb szakasz emlősfaunái 
más faunákkal szemben a maival fennálló közeli kapcsolataikkal tűnnek ki, kiderül, 
hogy a solymári faunának ez a jellege is közös tulajdonsága mindkét utolsó eljegese- 
dés közötti , melegebb" szakasznak. 

Mindezt egybevetve tehát elmondhatjuk, hogy fennáll egy alsó jégkorszak — vagy- 
is bihari — utáni, harmadik jégkorszaki önálló fauna- szakasz lehetősége. Ezt azonban 
a két vastagbőrű, az elefánt és az ormányos egyedül még nem igazolhatja. Fejeze- 
tünk címének kérdőjele tehát továbbra is ott marad mindaddig, amíg szerencsés lele- 
tek és jellemző rétegsorok nem igazolják vagy cáfolják az itt vitatott kérdéseket. 


A csúcson 


A. jégkorszak utolsó fauna-szakaszából jóval több leletet ismerünk, mint három 
megelőző korszakából együttvéve. Ennek természetesen megvannak az okai. Első- 
sorban ezek valamennyi közt a felszínhez legközelebb fekvő, tehát leghamarabb fel- 
színre is kerülő maradványok. A másik ok pedig az a tény, hogy ezt nem követte 
újabb eljegesedés, amely lepusztította volna az ebből a korból származó képződmé- 
nyeket. 

jé Ezért fauna-történetileg ezt az időszakot ismerjük legjobban az eddig tárgyal- 

tak közül. Ha itt valami hiányolni valónk van, az az időszakot bevezető melegebb 
szakasz faunájának az ismerete. Ezt a faunát ugyanis csak igen ritkán sikerült fel- 
fedezni. A faunák zöme a hideg szakaszokra, illetve az azokat elválasztó enyhébb ég- 
hajlatú köztes időre, az ún. , interstadiális"-ra esik. 

Ebben az időszakban azonban nemcsak emlős-faunára támaszkodhatunk, ha- 
nem ősrégészeti anyagra is. 

Feltétlenül sokat köszönhetünk a paleobotanikának, vagyis az ősnövénytan- 
nak is az uralkodó éghajlati viszonyok tisztázásában. Még egyáltalában nem olyan 
régen a botanikus igen fáradságos munkával metszeteket készített az ősemberi 
telepek tűzhely-maradványai közt talált széndarabkákból, s a régész és a fauna-bú- 
vár számára megmondta, hogy fenyőféle, nyír, vagy milyen más fafaj elszenesedett 
darabja volt a leletben. Ebből egészen új távlatokat merített mindkét kutatás a jö- 
vőre nézve. 

A másik, jelentőségében az előbbit sokszorosan felülmúló segítséget a fosszilis 
pollen-vizsgálatok bevezetésével, általánosításával, főleg azonban ezek mennyiségi- 
statisztikus kiépítésével nyújtotta a botanika. 

Az 50-es évek közepén a statisztikus fauna-elemzés módszerének alkalmazása az 
alsó negyedkori emlős-faunákról azt derítette ki, hogy ezek gyors váltakozásuk követ- 
keztében a mennyiségi vizsgálatokkal nemcsak a klímajelleg-meghatározásra, hanem 
igen finom korhatározásra is alkalmasak. 

Ennek a korhatározásnak és a vele összefüggő éghajlat-rekonstrukciónak az alapja 
az egyes időszakok rendkívül gazdag apróemlős-faunája, elsősorban a pocok-fauna, 
amely számos okból rendkívül alkalmas ilyen vizsgálatokra. Alkalmasságának alapja 
tömeges jelentkezése a faunában, aminek következményeként a legáltalánosabb ra- 
gadozó-táplálék, ezek közt is a bagolyféléknek leggyakoribb prédája. A baglyok sző- 
röstől-bőröstől nyelik le az állatokat, s az emészthetetlen maradékot (toll, szőr és 
csont) pihenőhelyükön, illetve búvóhelyükön galacsinok (ún. köpetek) formájában 
kiöklendezik. Ezt tették a földtörténeti múlt baglyai is. Így a barlangokban, szikla- 
fülkékben, ahol hajdan baglyok tanyáztak, a rétegek az elhullajtott és később bete- 
metett bagolyköpeteket ezerszámra őrizték meg, bennük az apróemlősök, kis 
madarak tízezreinek csontjait. 

Miután a baglyok mindenféle pockot egyformán vadásznak, az egyes pocokfajok 
arányszáma a bagolyköpet-anyagokban körülbelül az akkori tényleges gyakoriságuk 
arányát is jelzik. Ha tehát egy pocokfaj a bagolyköpetekből származó anyagban tö- 
megesen fordul elő, egy másik viszont csak ritkaságképpen, akkor biztosak lehetünk 
abban, hogy a két faj körülbelül ugyanilyen arányban volt azon a vidéken elterjedve. 

Mármost, ha egy csontlelőhely rétegsorát szintenként begyűjtjük és azt tapasz- 
taljuk, hogy a bennük talált pocokfajok egyedszám-aránya szintről szintre válto- 
zik, — nincs más dolgunk, mint megfigyelni, hogy a csökkenő illetve emelkedő 
példányszámú fajok ma milyen környezeti viszonyokra jellemzők. Ezúton máris 
szintről szintre rekonstruálhatjuk a rétegek keletkezési időszakaiban uralkodott 
éghajlati, sőt növényzeti viszonyokat is. 

Ha pedig gondosan rögzítjük az egyes fajok hőmérsékleti igényeinek adatait, 
akkor ezeket az egyes fajok egyedszámának arányával összevetve, a szóban forgó 
időszakok uralkodó hőmérsékletének adatait is megismerhetjük. 

Ezzel a módszerrel (a pocokfajok mennyiségi arányát véve alapul) Közép- 
Európa fauna-történetének menetéről az utolsó eljegesedés idejére a következőket 
állapíthatjuk meg. 

Közvetlenül csatlakozva az utolsó jégközi szakaszban uralkodó, a maitól való- 
színűleg alig különböző éghajlat alatt élt faunához — azt látjuk, hogy alul a ma is élő 

mezei pocok (Microtus arvalis) szinte kizárólagos tömegével kezdődik a rétegsor. 
Fölfelé haladva a rétegekben a mezei pocok uralkodó szerepe lassan eltűnik s helyét 
fokozatosan átveszi a mind hidegebb éghajlatra jellemző patkányfejű pocok (M. 
veconomuws), a havasi pocok (M. nivalis) és atundrapocok (M. gregalis). Végül a jeges 
tundrák kizárólagos lakója, az örvös lemming (Dicrostonyx torguatus) az uralkodó 
faj. Ez a szerepcsere azonban nem egyenletesen, folyamatos vonalban megy végbe, 
hanem visszaesésekkel, előreugrásokkal találkozunk. Minden egyes visszaesés és 
előreugrás jellemző éghajlati változást jelez, amit leginkább az észak-európai nagy 
jégtábla szélének előre-hátra való mozdulása eredményezett. 

Az utolsó eljegesedés folyamán csak két jelentős hideg-kilengést (stadiálist) 
tapasztalunk, és egy kisebb hideg-kilengésektől megszakított viszonylagos fel- 
melegedést (iuterstadiálist) . Mindezek a kisebb-nagyobb kilengések ugyanígy követik 
egymást az északi nagy szárazföldi jégtakaró peremének mozgásaiban, a jég idő- 
szakos leolvadási és előnyomulási szakaszaiban, jelezve, hogy az állatok azonos 
jelenségekre azonos módon reagálnak. 

A bemutatott fauna-görbéből faunatörténetileg még érdekes, hogy az utolsó 
eljegesedés idején, a szárazföldi jég előnyomulásától vagy visszahúzódásától függően 
törnek be a mérsékelt övi fajokkal jellemzett faunába a hideg füves-puszta, majd a 
jeges tundra pocokféléi, illetve lemming-fajai. Mellettük a hideg-pusztai füttyentő- 
nyúlak (Ochotona) nagyfokú előretörése mutatja, hogy még az eljegesedés legszélső- 
ségesebb szakaszában sem hasonlított Közép-Európa a mai vízállásos jeges-tundrához, 
hanem sokkal inkább valami jeges-pusztai jelleget öltött. 

Amikor a nagyemlős-fauna eddig alkalmazott megbeszélése helyett a kisemlős- 
fauna földtörténeti és fauna-történeti alakulását hoztuk előtérbe, akkor valójában 
az volt a szándékunk, hogy az éghajlati kilengésekben oly változatos és a fauna 
fejlődését, illetve a fauna összetételbeli kilengéseit vázoló keretet adjunk a nagy- 
emlős-faunában is látható változékonyság ismertetéséhez. 

Ha a jégkorszak utolsó szakaszának fauna-képét összefoglalóan akarjuk jellemezni, 
akkor a következőket kell kiemelnünk. 

A melegebb időszakok faunái a kétéltűek közül telítve vannak ősvarangy- 
maradványokkal, míg a hideg szakaszok egyetlen eddig ismert békafaja, a Rana 
méhelyi a valamennyi élő kétéltű közt a legmagasabb északra felhatoló barna békák 
legközelebbi rokona. 

A meleg időszakban a hüllők közül a görög teknős (Testudo hermanni) fel- 
bukkanása a Komárom és Esztergom magasságában fekvő süttői faunában jelzi, 
hogy ez az Aldunától északra ma neni található állat akkor még sokkal északabbra is 
honos volt. 

A hideg szakaszokban természetesen semmiféle hüllő nem éri el Közép-Európát. 

Igen jellegzetes madárvilága van az utolsó eljegesedés időszakának. Kár, hogy a 
bevezető meleg időszak madár-faunáját még nem ismerjük. 

A hideg időszak faunájában a madárvilágot számos jellemző alak képviseli. 
Ezek nemcsak megjelenésükkel, hanem sokkal inkább a maitól nagyban eltérő 
gyakorisági viszonyaikkal tűnnek ki. Legjellemzőbb alakjaik a nagy tömegekben 
elszaporodott fajdfélék, az enyhébb időszakokban a siket-(Tetrao urogallus) és nyír- 
fajd (Lyrurus tetrix), a leghidegebb szakaszokban pedig a hófajdok (Lagopus). 
Ezek mellett a hóbagoly (Nyctea), az északi vidékek számos ragadozó madara, 
lúd- és kacsaféléje, havasi szajkó és mások egészítik ki az erősen északivá váló madár- 
világot. A füves-pusztai befejező szakasz rövid átmeneti időszakában pedig olyan 
jellegzetes pusztai alakok is felbukkannak, mint a keleti füves sztyeppek pusztai 
talpastyúkja (Syrrhaptes paradozxa). 

Bár a madárvilág a maga óriási mozgékonyságával, vándorló készségével is 
mutatja az éghajlat nagyfokú hullámzását, — sokszorosan kiütközik ez az emlős- 
fauna alakulásában. Amint az éghajlat zordabbra fordul, gyorsan eltűnnek a rovar- 
evő-faunából a fehérfogú cickányok (Crocidura). Az időszak még zordabb szakaszai- 
ban már a vörösfogú cickányok (Sorex, Neomys) is ritka vendégekké válnak. 

Az utolsó eljegesedésben lezajlott hatalmas éghajlati változásokat a rágcsálók 
mennyiségi aránya jellemzi a legjobban. Ennek megfelelően összetétele is a bevezető 
meleg szakaszban Európa akkori szárazabb éghajlati viszonyait visszatükröző, 
inkább pusztai mérsékelt égövi rágcsáló-faunának felel meg. 

Az éghajlat hidegre fordulásával eltűnnek az összes hőigényesebb rágcsálók, 
a közönséges hörcsög, a délibb elterjedésű pocokfajok, és végül szinte már csak az 
északi jeges-puszták éghajlati viszonyait türő néhány pocokféle — havasi- és 
tundrapocok, örvöslemming — tömegei képviselik a rágcsálókat, igazi jeges-pusztai 
képet nyújtva a sarki hófajd tömegei mellett. 

Nem tudjuk, vajon az utolsó eljegesedést megelőző és bevezető szakaszban a 
nyulakat a mezei nyúl (Lejpus ewropaeus) képviselte-e nálunk. Arról azonban már 
igen pontosan tájékozva vagyunk, hogy a jég egész előnyomulási időszaka alatt 
kizárólagos európai nyúlfaj — a dél-európai sáv kivételével — a sarki nyúl (Lejus 
timidus) volt. Amikor a jégkorszak végével az éghajlat újra felmelegedett, nemegy 
sorstársával együtt ez is az Alpok — és más, a jéghatár fölé nyúló magashegysé- 
gek — magas régióiba húzódott föl, ahol a mai napig fenntarthatta magát. Az ilyen 
alakokat hívjuk jégkorszaki maradvány-(reliktum) fajoknak. Ismerünk ilyeneket az 
emlősökön kívül mind az állat-, mind pedig a növényvilág legkülönbözőbb csoport- 
jaiból. 

Ha már a reliktum-fajokról beszélünk, meg kell emlékeznünk ezeknek egy furcsa 
csoportjáról is. Az egyik idevágó legjellemzőbb példa a havasi pocok. Az utolsó 
eljegesedés idején egész Európát és Délnyugat-Ázsiát elözönlötte, miután északi 
lakóterületéről délre szorult a jégtakaró délre nyomulása következtében. Amikor a 
jégtakaró visszahúzódott, a havasi pocok nem követte észak felé, ellenben mindenütt, 
ahol addigi elterjedése környékén magashegységek voltak, ezekre húzódott vissza. 
Így él ma egymástól sok száz, sőt sok ezer kilométernyi távolságra eső kis hegyvidéki 
elterjedés-szigeteken, mint a Földközi-tenger mellékén a Libanon-hegységben, 
ettől északkeletre a Kaukázus magashegységi övében, és az Alpok havasi, gyér 
füves foltjain. Pedig alig 20 000 évvel ezelőtt összefüggő elterjedésben népesítette be a 
kontinens nagy részét. 

A nyúlformák közül meg kell még említeni a füttyentőnyúlat, ma Belső-Ázsia jel- 
legzetes, alig hörcsögnagyságú, aprófülű kis nyúlféléjét (Ochotona) . Talán nemis egy, 
hanem két fajban végigkíséri az egész felső jégkorszakot Európában. Legnagyobb 
tömegekben a jég előnyomulásának maximális kilengéseit közvetlenül megelőző és 
követő, de még tundrai pockos-lemminges hideg szakaszaiban találkozunk vele, 
sőt átlépi a jelenkor alsó határát is, és csak annak korai meleg-maximuma előtt 
húzódik vissza. 

A ragadozók uralkodó tömegben jelentkező alakja az utolsó eljegesedés leg- 
jellemzőbb és legismertebb állata: a barlangi medve (Ursus s$elaeus). 

Százával-ezrével kerülnek elő a barlangi medve-lakta barlangokból e faj kopo- 
nyái, csontvázai. Az ősember egyik legfontosabb prédaállata lehetett. Az ősember 
nem lakta medvebarlangokban összehalmozott töméntelen csontja azonban arra 
figyelmeztet, hogy — a csont felhalmozódásának tízezer évnyi idejét figyelembe 
véve — semmi esetre sem volt a barlangi medve gyakoribb a mai barnamedvénél, 
ha ez utóbbi olyan területeken él, ahol ember nem háborítja, korlátozza szaporodását. 

A barlangi medve mellett a barlangokban egykor tanyázott nagyragadozók 
(barlangi farkas, barlangi oroszlán, barlangi hiéna) voltak még közönséges lakói 
ezeknek a barlangi faunáknak. Mellettük a róka, borz, kisebb menyétfélék, hiúz, 
vadmacska voltak a kísérő alakok. 

Az eljegesedések hideg kilengés-maximumaiban a fölsorolt nagytermetű alako- 
kon kívül az északi tűlevelű erdők jellegzetes vérengző ragadozója, a rozsomák 
(Gulo) s vele együtt a sarkiróka (Leucocyon lagopus) jelentették a fauna tundrával 
határos jellegét. 

Egyik-másik jégkorszaki ragadozó nem érte mgg itt az eljegesedés maximumát, 
hanem még előtte végleg eltűnt a faunából. Ilyen minden valószínűség szerint a 
barlangi hiéna. 

A ragadozókénál sokkal jellegzetesebb ingadozásokat mutat a felső jégkorszak 
növényevő patásállat-faunája. Ez érthető, hiszen táplálékukon keresztül sokkal 
inkább függtek az éghajlati viszonyoktól, mint a ragadozók. Ha nem is minden 
tekintetben legjellemzőbb, de mindenképpen legismertebb alakjuk a mammut 
(Mammuthus primigentius) volt. Amennyiben ezt ma meg tudjuk ítélni, csordái 
legsűrűbben az utolsó eljegesedés előtti időkben népesítették be a szárazföldi jég 
kiterjedési területétől délre húzódó széles határsávot, Észak-Spanyolországtól Észak- 
kelet-Szibériáig. A jégkorszak végére számuk meggyérült; a befejező hideg szakasz 
idejéből már alig néhány hiteles korú leletét ismerjük Szibérián kívül. 

Az utolsó eljegesedést már csak a gyapjas orrszarvú éri meg; úgy látszik, ki is 
tartott az utolsó hideg-kilengésig. 

Egyelőre nincs tisztázva a lovak szerepe az utolsó jégkorszakban ; csak annyit 
tudunk, hogy nagytermetű, hidegvérű és könnyű testű lófajok éltek. Az utolsó 
eljegesedés elején még élt egy szamárfaj (Asinus hydruntinus), mely a jégkorszak 
további, befejező szakaszából már hiányzik Európában. 

A szarvasfélék még mindig nem kevesebb, mint 6 különböző nemzetségből 
kerülnek ki. Ekkor már él mai szálerdeink nagyvadja, a gímszarvas (Cervus elaphus), 
a bozótosabb vidéken az őz (Cafpreolus capreolus), a délibb jellegű lapátos dám- 
szarvas (Dama dama). Mellettük az alsó jégkorszak óta itt él az óriásgím ( Megaloceros 
giganteus), továbbá a ma már csak az északi nyíres-lápos erdőket lakó jávorszarvas 
( Alces alces), és az eljegesedés hideg-kilengéseinek maximumában az északi tundrás- 
nyíres területek rénszarvasa (Rangifer tarandus). Az utóbbi fokozatosan átveszi a 
barlangi medve uralkodó szerepét a leletanyagban is, és az utolsó hideg hullám idején 
a leletek makrofauna-anyagának néha 90947-át teszik ki. 

Magashegységeink sziklás vadonjaiban a kőszáli kecske (Capra ibex) és a zerge 
(Rupicapra rubicapra) élt az utolsó eljegesedés idején. A valódi tulkok közül az 
őstulok (Bos $rimigentus) és a nálunk sokkal gyakoribb ősbölény ( Bison priscus) 
tömege egészíti ki a képet. Kettőjük közül különösen az előbbi szerepe szorul még 
bizonyos tekintetben tisztázásra. Pontos korhatározású leletek hiányában nem 
tudjuk, mennyiben húzódik vissza a hidegebb időszakokban ez az eredetére délkeleti 
faj, illetve milyen kapcsolatban állt a jégkorszak után nagy tömegekben található, 
tőle jóformán semmiben sem különböző, a XVIII. századig élt jelenkori őstulokkal. 

Legvégül említsük meg a hideg előretörések faunájában a sarki hófajd, a tundra- 
pocok, az örvöslemming, a sarkinyúl, a rozsomák, a sarkiróka és a rénszarvas méltó 
társát a tulokfélék közt, a grönlandi és kanadai tundrák jellegzetes lakóját : a pézsma- 
tulkot (Ovibos moschatus). Ennek az északi kérődzőnek a hazai előfordulása is azt 
igazolja, hogy Magyarország a jégkorszak utolsó, legszélsőségesebb hideg-kilengése 
idején --Iz C"-ot alíg meghaladó júliusi középhőmérsékletével a fenyő-nyírerdők 
és tundra elterjedési területének a határán feküdt. 


54 


Fejezetünknek , A csúcson" címet adtuk. Ezt akkor értjük meg igazán, ha egy 
gyors pillantást vetünk arra a fejlődésre, amelyet a gerinces fauna a harmadkor 
elejétől-közepétől az utolsó eljegesedés záró hideg kilengéséig megtett. 

Ne mélyedjünk el túlságosan a részletekben, csupán néhány példát ragadjunk 
ki a fejlődésből. Akárhová nézünk, mindenütt mélyen a harmadkor kezdetéig vissza- 
nyúló fejlődés legmagasabb fokán álló alakokba ütközünk itt a jégkorszak záró 
szakaszán. A mammut — az oligocén eleje óta nyomon követett ormányosok fejlő- 
désének csúcspontját jelenti, nemcsak teljes felépítésében, hanem a tundrát meg- 
közelítő hideg éghajlat viszontagságaihoz való alkalmazkodásában is. Hol van 
ettől a forró égövek alatt élő két elefántfaj? 

Vagy nézzük a ragadozókat : barlangi oroszlán, barlangi medve, barlangi hiéna. 
Valamennyien a harmadkorba mélyen benyúló fejlődésnek a ma élő képviselőket 
méretekre, fejlettségre, a hideghez való alkalmazkodásban messze felülmúló kép- 
viselői. 

De ott vannak a pockok, a rágcsálók hosszú fejlődésének csúcspontján álló, 
életmódjuk követelményeihez a legmagasabb fokon alkalmazkodott példányai. 
Ezek közül a csúcson a pockok között is legtökéletesebb alakok — a tundrák gyilkos 
hidegével szemben is győzedelmeskedő lemmingek. 

Vagy lássuk a sok, rna is élő, de a jégkorszak csúcsán megszerzett legmagasabb 
fokú alkalmazkodás eredményeként ma a szinte élettelen sarkvidéket birtokába 
vevő többi állatot, amilyen a hófajd, a sarkinyúl, a sarkiróka, a rénszarvas, és a 
pézsmatulok. 

Valamennyi faj valahol a meleg égöv alatt indult fejlődésnek, hogy sok évmillió 
után, fejlődése csúcspontján, a jégkorszak végén érje el azt a fejlettséget, amely 
képessé teszi az élővilág számára addig hozzáférhetetlen jeges tájak, a sarkvidékek 
birodalmának a meghódítására. 

Igenl Ez itt a következő kérdés, amiért tulajdonképpen az egész problémát fel 
kellett vetnünk. Mi lett azokkal az alakokkal (barlangi oroszlán, barlangi hiéna, 
gyapjas orrszarvú, vagy a mammut), amelyek alkalmazkodtak a hideghez, de mégis 
kipusztultak, még pedig akkor, amikor az éghajlati viszonyok újra elviselhetővé 
váltak? Kipusztultak, míg a hatalmas alkalmazkodáson át nem ment rokonaik ma 
is ott élnek a forró égöveken, primitíven, kihalt rokonaik által végigfutott specializáló- 
dás és fejlődés minden nyoma nélkül. 

Kimondhatjuk tehát, hogy az emlősök világa a jégkorszak legkiugróbb kilengésé- 
nek csúcsán volt fejlődése legmagasabb pontján. A mai alakok csak a fejlődés utolsó 
szakaszairól lemaradt rokonai ezeknek. Amennyiben pedig ilyen, a fejlődés csúcs- 
pontjait elért alakokkal még találkozunk, ezek kivétel nélkül a sarkvidék jeges 
tundráira vagy ezek közelébe visszahúzódott típusok. 

A jégkorszak legkiugróbb pontján az élet kialakulásának egy nagy szakasza is 
lezárult, a folytatás azonban korántsem erről a csúcsról halad tovább. A következő 
új korszak egy új fejlődés kezdetleges, de a további fejlődés korlátlan lehetőségeit 
magában hordozó, életerős törzseivel indul el világhódító útjára. Ennek a fejlődésnek 
a vezér-alakja ugyanis az emlősök egy sok tekintetben igen ősi jellegeket megőrzött 
ágából alakult. Tulajdonságaik azonban — éppen specializálatlanságukban rejlő 
lehetőségeiken keresztül — alkalmasak arra, hogy az emlősök világának jégkorszak- 
végi csúcspontja után kialakítsák a maguk merőben új világát — az emberét. 

De míg az emlősök egy csoportja az ember világává alakulhat át, addig még sok 
minden történik (nem is annyira időben, mint inkább eseményekben), ami még ide 
kívánkozik. 

Nincs megállás 


Nem a mi feladatunk eldönteni, hogy mi idézte elő a jégkorszak legkiugróbb 
hideg-csúcsát követően a szárazföldi jégtakaró helyenként 2—3 km vastagságú 
jégpáncéljának alig 2—3 ezer év alatt végbement visszahúzódását, illetve elolvadását. 
Bennünket most elsősorban az érdekel, hogy ez kb. 18—19 ezer évvel ezelőtt indult 
meg. Ezt a fauna gyors átalakulásán pontosan észlelhetjük. 

A jégkorszak végén bekövetkezett hirtelen felmelegedés olyan messzemenő 
változásokat okozott mind a növényvilág, mind pedig az állatvilág képében, amilyent 
a legnagyobb lehülés sem tudott addig létrehozni. Sorra eltűntek a faunából a magasan 
specializált hidegtűrő alakok (mammut, gyapjas orrszarvú, nagytermetű és nehéz- 
testű lófajták, óriásgím, barlangi medve, barlangi oroszlán, barlangi hiéna). Ugyan- 
akkor más fajok messze északra húzódtak vissza, ahol jégkorszakvégi hőmérsékleti 
viszonyokat biztosíthattak maguknak (tundrapocok, örvöslemming, sarkinyúl, 
sarkiróka, rénszarvas, pézsmatulok). 

Megint mások a környező magashegységek jégmezői közé menekültek föl, 
ahol megtalálták a jégkorszak végső szakaszában síkvidékeinken uralkodó éghajlati 
és növényzeti viszonyokat, vagy legalábbis ezekhez annyira hasonlókat, hogy fenn- 
maradásuk biztosítva volt. Ilyenek pl. a marmota, a havasipocok, a sarkinyúl alpi 
változata, a kőszáli kecske, a zerge, a hófajd és sok más állat. 

Ami azonban ebből a , veszteség-listából" a legfeltűnőbb, az a közhiedelemben a 
forró égövhöz kötött állatcsoportok jégkorszakvégi képviselőinek hirtelen kipusztu- 
lása a jelenkor elejét bevezető hirtelen felmelegedéskor. 

Tekintsük át, milyen állatok pusztultak ki ekkor? 

A mammut —- tehát elefánt. Rokonai India-Hátsóindia és Afrika forró égövi 
erdeiben élnek. 

A gyapjas orrszarvú — amelynek mai rokonai, az orrszarvúak India, Indonézia 
és Afrika ismét csak forró égövi területein élnek. 

A barlangi oroszlán és a barlangi hiéna — mindkettő rokonai, az oroszlán és a 
foltos hiéna egyformán meleg égövi állatok. 

Mi ennek a magyarázata? Talán ezek nem voltak hideg éghajlatot elviselő 
állatok? 

De azok voltak. A magyarázat egészen másban keresendő. 

Mindezek az állatok egy hosszú, nem egy esetben 40—50 millió éves fejlődés 
végére jutott, specializálódása folyamán a sarkköri hideg éghajlathoz alkalmazkodott, 
magasfejlettségű fajok. Éppúgy, mint a többi, ha nem is forró égövi rokonságú, de 
egy bizonyos fejlődés csúcsára eljutott állat, amely szintén kihal, mint pl. az óriás- 


Ha megnézzük ezeket az állatfajokat, azt tapasztaljuk, hogy nagy részük hosszú 
fejlődésen átment, valaha virágzó, gazdagon elágazott változatos fejlődési ág néhány 
maradék-típusának egyike vagy talán utolsó fennmaradt tagja. 

A mammut, a gyapjas orrszarvú, az óriástulok kihalt, a bölény gyakorlatilag 
ugyanerre a sorsra jutott (mesterséges életbentartása sem változtat már lényegesen 
ezen a tényen). De nemcsak ezek haltak ki, hanem igen rövid idő kérdése, hogy az 
ormányosok 2 fajra összeszűkült, valaha virágzó törzse, s az orrszarvúak ugyanígy 
4 fajra leolvadt nagy fajgazdagsága végére pontot tegyünk. Folytathatnánk még, 
de ebből is látszik, hogy faunánk éppen legfejlettebb nagyemlősei a rohamos kihalás 
határára értek, ha ugyan ki nem haltak már. Pedig mindeddig még nem is említet- 
tük az ember szerepét az állatok kiirtásában, kiszorításában. : 

De tévednénk, ha azt hinnénk, hogy a jégkorszak vége egyedül okoz eltolódást a 

faunában. Nem. Eltolódások állandóan bekövetkeznek, mert nemcsak a hatalmas 
klímaforradalmak hatnak átalakítólag a fauna összességére. Sokkal kisebb éghajlati, 
növényzeti eltolódások is már éreztetik hatásukat az élővilág összetételében. 

Így a magyar faunában még a jelenkor elején ott volt néhány, a jégkorszak 
végét átélt faj, mint a füttyentőnyúl (Ochotona), a törpehörcsög (Cricetulus) stb. 
Ezek tudvalevőleg ma a belső-ázsiai füves-puszta lakói, részben Dél-Oroszországban 
is élnek (Cricetulus). Mármost a jégkorszak utáni meleg atlantikum időszakban 
ezek még itt éltek, mert 5—6 ezer évvel ezelőtt területünkön elég száraz volt az 
éghajlat. Közben azonban I—2 évezredre lehült és csapadékossá vált az éghajlatunk. 
Ennek következtében hirtelen eltüntek a füvespuszta jellemző állatai, vagy legalábbis 
megritkultak. Csak mintegy 2000 évvel ezelőtt kezdtek újra visszaszállingózni, 
amikor a mezőgazdaság térfoglalása révén fokozatosan mind jobban előnyomult 
az erdőséggel szemben a megművelt terület, a kultúrsztyepp. A hörcsög és más 
állatok akkor megindult visszatelepülése ma is tart még, csakhogy az előnyomulás 
frontja már valahol Belgiumban van. Közben természetesen néhány füvespusztai 


állat — mint pl. a törpehörcsög és a füttyentőnyúl — nem jött vissza. Ezek fau- 
nánkból végérvényesen kihullottak. 
Ugyanakkor azonban állandóan — ma is — tart az új állatok beáramlása. 


Így valamennyien tudjuk, hogy a balkáni kacagógerle, a szíriai harkály és más 
fajok a legutóbbi időkben érték el országunk területét, s részben már túl is terjedtek 
rajta. 

Nincs megállás! Állatfajok tűnnek el — rendszerint külső, éghajlati hatásra —, s 
új fajok foglalják el a helyüket. Ez állandóan folyik, ha nem is azonos ütemben. 

A jégkorszak nagyemlősei nem jönnek többé vissza. Viszahúzódtak — ha ki 
nem pusztultak —, hogy rövidesen összeszűkült elterjedési területükön is kipusztulja- 
nak. Helyük a fauna-képben üresen marad ; nincs utánpótlás. Ez az üres hely zoológiai- 
lag mind fokozottabb mértékben vezet el a telítetlen faunákhoz. 

De vajon valóban telítetlen marad az a hely? 

Nem, mert helyét új elem foglalja el: az ember. Áhol megjelenik, ott gyorsan 
átalakul a fauna, amelynek középpontjában maga az ember áll, kíséretében pedig a 
régi faunából csak azok maradnak meg, amelyeket ő eltűr és amelyek őt eltűrik a 
közelükben. 

Így alakul a fauna összetétele, hol gyorsabban, hol lassabban, de folyamatosan. 

Hová és meddig? Erre ma még nehéz válaszolni, körvonalai azonban máris 
kezdenek kibontakozni: rohamosan formálódik egy új fauna-kép, amelynek közép- 
pontjában mindenütt az ember áll, s amelyet az emlős és más faunák megmaradt 
töredékei egészítenek ki. 

Ennek a fejlődésnek törvényeit azonban már nem a természet, hanem maga az 
ember írja. 


35 Az élővilág fejlődéstörténete 


Ötödik rész 
ÉLET ÉS HALÁL AZ ŐSVILÁGBAN 


Írta: 


Tasnádi Kubacska András 


, Az őslénytan a múlt biológiája, 5 a 
megkövesült állat csak abban külön- 
bözik az élőtől, hogy nem napokkal, 
hanem földtani korszakokkal előbb 
pusztult el." 

(Thomas Huxley) 


HÁROM ŐSÉLETBÚVÁR 


A XVIII. században és a XIX. század elején, amikor az első őslénytani vizsgála- 
tok megkezdődtek, a kutatók igyekezete és erőfeszítése kimerült az ősnövényi és ős- 
állati maradványok alakjainak leírásában, a test bonctani felépítésének egyhangú, 
lélektelen tanulmányozásában. Kevesen akadtak, akik a maradványokban nem 
csupán a test élettelen, kővévált roncsait, hanem az örökösen alakuló, fejlődő ősvilág 
hírnökeit, a lélegző, érző, táplálkozó és növekedő növényi és állati test bizonyítékait 
látták. Ezek a kutatók voltak az ősvilág igazi varázslói, akik szemünk elé idézték 
a múlt sötétségéből az életet, akik rájöttek arra, hogy az élő anyag, amelyből a 
test felépült, számos maradandó jelet hagyott hátra a kövesedett csonton, kagyló- 
teknőn, csigaházon, amiből a szervezet működésének sok titkát fejthetjük meg. 
Nemcsak az alacsonyabbrendű gerinctelen állatokon van ez Így, amilyen például 
a kagyló vagy a tengeri sün, hanem a melegvérű gerinces állatokon is, amelyek pedig 
magasan állottak már a törzsfejlődés lépcsősorán. 

Igazi változást a kutatási módszerek és a vizsgálatok szellemének fejlődése terén 
csak a múlt század hetvenes évei hoztak, amikor Vlagyimir Kovalevszkij az egész ős- 
lénytant a modern szellemű fejlődéstani és élettani kutatások szolgálatába állította. 
Néhány esztendő alatt óriási haladás következett be. 

Kovalevszkij kékszemű, vörös szakállú, fehérbőrű, megnyerő arcú férfi volt. 
Olyasvalaki, aki az első szempillantásra bizalmat ébresztett embertársaiban. Ha ke- 
zünkbe vesszük egyetlen megmaradt fényképét, egy lángelme és egy gyermek szeme 
néz ránk (I. IX. tábla.) 

Végzete korán elragadta. Ám alig temették el, egy másik, nem kevésbé zseniális 
őséletbúvár, a belga Louis Dollo lépett a nyomába, s kutatta tovább az ősélettudo- 
mány igazságait. Egész életét az őslények titokzatos vizágának szentelte. Fontos vizs- 
gálatokat végzett, és nagyszerű egybevetések segítségével — amelyekben a kihalt 
és élő szervezetek között fennálló párhuzamokkal foglalkozott — tisztázott sok fejlő- 
déstani kérdést. (X. tábla.) 

Túl vagyunk már a századfordulón, s az ősélettudomány rendkívüli iramban tör 
előre. , Nincs különbség az élő és a kihalt szervezetek biológiája között", hangoztatja 
Huxley mondását — Kovalevszkij és Dollo tanítása nyomán — az ősélettudomány. 
S ekkor, Igr2 tavaszán megjelenik az osztrák Othenio Ábel (XI. tábla,) alapvető köny- 
ve: A Gerinces állatok Paleobiológiája, — az élő és a kihalt szervezetek élettanának 
mesteri összefoglalása. 

Abelnek kutatói tehetségén kívül nagy írói készsége volt, s művét a szakemberek 
kicsiny körén kívül a nagyközönség széles rétegei is olvasták. Az ütközetet tulaj- 
donképpen ő nyerte meg az ősélettan számára, mert ez a tudományág az ő segítségé- 
vel jutott a biológiai tudományok legmagasabb szintjére. 

VIagyimir Kovalevszkij 
(r843 — 1883) 


Amikor Kovalevszkij az európai őslénytani kutatás porondján megjelent, nyom- 
ban nekivágott a Írissen felfedezett ősvilági út bejárásának. Ismerte ő is az összeha- 
sonlító bonctant, tisztában volt az állati test felépítésével, de az ő számára az ősállati 
csont alakja, finomabb vagy durvább szerkezeti felépítése, ízületei, izomtapadási 
dudorai vagy gödröcskéi már mind egy-egy élettani jelenség magyarázatát őrizték. 
Munkássága két kort kapcsolt össze: a tisztán leíró őslénytani tudomány korát — a 
természet törvényeit kutató, az élet fejlődését bizonyító ősélettani vizsgálatok korá- 
val. Tudatában volt annak, hogy az őslénytanból kiindulva egy egészen új világnak, 
a leíró őslénytant mint részt magában foglaló teljes tudományszaknak, az ősélet- 
tudománynak vagy paleobiológiának az alapjait kell megteremtenie. Semmi sem bi- 
zonyítja ezt jobban Darwinhoz intézett levelénél. 

Az Ön által kifejtett alapelvek továbbépítése, világos és kétségbevonhatatlan példák- 
kal való alátámasztása új útra tereli az őslénytant is. Én bizalommal tekintek a jövőbe, 
amelyben valamennyi élőlény leszármazása ugyanolyan egyszerű és tisztán kimutatható 
lesz, mint azé a csoporté, amelyet dolgozatomban éppen kifejtek. Néhány ilyen származási 
vonal, ha halványan is, de már felismerhető, és remélem, hogy a jövőben módomban lesz 
Önnel több kérdést downi barátságos magányában megbeszélnem, amint az itt tárgyalt 
kérdések egyikét-másikát is megbeszéltük." 

Mik ezek a kérdések és milyen gondolatok foglalkoztatták őt, az őséletkutatót, 
azt egyik tudományos művében részletesen kifejtette. ,, Az összehasonlító bonctan ered- 
ményeinek mai állása mellett sokkal nagyobb követelményt kell támasztanunk az őslény- 
tani kutatásokkal szemben, mint néhány évvel ezelőtt gondoltuk volna. A tudósok nagy ré- 
sze nem elégszik meg a merőben leíró munkával. A kihalt állatok maradványait nemcsak 
le kell írni, hanem értelmezni is kell, és ébpen ebben rejlik a mai óslénytan egyik legnehe- 
zebb, egyben leghálásabb feladata." 

Kovalevszkij tudományos munkásságának néhány esztendeje alatt elszántan 
igyekezett a meglevő töredékes ősmaradványok segítségével megismerni és megismer- 

tetni mindazt, ami figyelmét lekötötte, szellemét elbűvölte. Mindössze 6 értekezést 
hagyott ránk. Első jelentős művét 33 éves fővel írta, és 4I éves korában már halott 
volt. 

Kortársai kiváló szakembernek tartották, az őslénytan és ősélettan művelő :pe- 
dig ma —a belga Dollo mellett — egy egész évszázad őslénytani kutatásának leg- 
nagyobb mesterét látják benne, akinek szava az idő egyre növekvő távolságán át is 
fokozódó erővel hirdeti a fejlődéstan igazságait. 

Mi az, amiről beszélt? 

Megírta az őslénytan legklasszikusabb állatcsoportjának, a patásoknak az őstör- 
ténetét, s ezzel világosságot derített az egész tudományág egyik legszövevényesebb 
és legszerteágazóbb kérdésére. 

Az eocén korszak derekán, mintegy 50—55 millió évvel ezelőtt feltűnt ősállatok- 
ról volt szó. A földtörténet egymást követő korszakainak szárazföldi lerakódásaiból 
ismert őspatások széleskörű rokonságának csontmaradványain lépésről lépésre nyo- 
mozható a csontváz folyamatos átalakulása, mégpedig a környezet és a táplálék bi- 
zonyos fokú, szintén folyamatos és állandóan ható változásaival kapcsolatban, 

Kovalevszkij mondta ki első ízben a nagy igazságot, hogy eredetileg a patásálla- 
tok végtagja is ötujjú volt. De ugyancsak ő állapította meg azt is, hogy a patásálla- 
tok zápfoga a törzsfejlődés kezdetén alacsony koronájú, és csak a növényi táplálék 
minőségéhez alkalmazkodva nyúlt meg a fogak koronája. Az eocén lóős zápfogán még 

gumók zúzták össze a lágyabb táplálékot, s csak később, az oligocén őslovainak fogán 
alakult ki a gumókból zománchurkos rágófelszín, amely a fűfélék kemény, kovás szá- 
rát és levelét könnyebben őrölte meg, tehát legelésre alkalmasabb lett. 

Ma tudjuk, hogy az eocén korszak derekán még nem éltek olyan ős-fűfélék, ame- 
lyek tömeges elterjedéssel legelésre alkalmas gyepet alkottak volna. Ezek csak ké- 
sőbb fejlődtek ki. Ám 1876-ban minderre bizonyos emlősállatok fogainak a vizsgála- 
tából visszakövetkeztetni merész dolog volt, s a tudományos gondolkodásnak, a ter- 
mészeti jelenségek és törvények kutatásának és a dolgok helyes magyarázatának mes- 
teri bonyolítására vallott. 

Ma persze nemigen gondolunk már arra, milyen merőben más úton haladt az ős- 
lénytan művelése a származástan, illetve fejlődéstan megteremtése előtt, amikor a 
régi világnak, a Cuvier-féle leíró tudománynak a varázsa még nem tört meg. A vál- 
tozás okát az őslénytanban is Darwinnak és követőinek, köztük Kovalevszkijnek a 
munkáiban találjuk meg. Amazok kezén még akárhányszor egybemosódik a valóság 
a képzelettel, ha a természeti jelenségek magyarázatára adják fejüket. Kovalevszkij 
kezén az állati csont már bonyolult mechanizmussá válik. Az ősállat csontvázából 
már kiolvassa a törzsfejlődés folyamán végbement változásokat, következtetni tud az 
ősökre, sőt a környezetre : azéghajlatra vagy a növényzetre is. Az ő nyomán a szakem- 
berek már meg tudják mondani, hogy füves síkságon, bozótos erdőszegélyen, kemény 
talajon vagy mocsaras, süppedő tájon élt-e az állat. Tudják, hogy száraz, esetleg siva- 
tagi éghajlat, vagy párás, meleg, sőt trópusi klíma uralkodott körülötte, s ha mind- 
ehhez alkalmazkodott a szervezete, akkor a nemzetség vagy faj a földtörténeti idők fo- 
lyamán hosszan megmaradhatott, ha pedig nem, — kiveszett. Az alkalmazkodás, az 
adaftáció és az alkalmazkodni nem tudás, az inadaptáció fogalmát is Kovalevszkij ve- 
zette be az őslénytanba. 

Így határozza meg a nemzetség vagy a faj kipusztulásának törvényét: ,, Az örök- 
lött tulajdonságok megmaradását, a szervezetnek az új viszonyokhoz való alkalmazkodást 
képtelenségét mondom inadajtációnak és azokat a nemzetségeket, amelyek ilyetén merevek, 
alakulásra képtelenek, inadapttvu nemzetségeknek nevezem." 

Ez a fogalmazás — állapítja meg Lambrecht Kálmán, Kovalevszkíj kitűnő ma- 
gyar életrajzírója — még a tájékozatlan olvasó számára is érthetővé teszi, mekkora 
forradalmat jelentett az őslénytan történetében Kovalevszkij munkássága. 

Amennyire világos, okfejtésében tökéletes Kovalevszkij írása, amennyire korát 
megelőzően fölényes a közlésmódja, annyira nyugtalan, furcsa, meglepetésekkel teli 
és váratlan fordulatokkal zsúfolt az élete. ,, Bármilyen érdekes volt hallgatni Kovalevsz- 
kijt — írta Oskar Fraas, a németek egyik legkiválóbb ősállat-kutatója —, egyéni- 
sége valósággal félelmetes volt. Valami megfoghatatlan mohóság fejeződött ks rajta, ide- 
ges vágy mindent látni, s a tudomány valamennyi ágában egyaránt otthonosan mozogni." 
A moszkvai egyetemen tanított, de előadásaira ő maga járt a legrendetlenebbül. 
nNem volt pontos. Hallgatóit gyakran sokáig váratta. Nagy késéssel érkezik, köpenyben 
lép a terembe, kalapját hóna alatt szorongatja, s kezében egy fekete madártetemet tart. Az 
utcán döglött varjút talált, s magával hozta. Ragyogó szabadelőadást rögtönzött a gertin- 
ces állatok repülésének fejlődéséről, s a kuszált tollú szárnyakon szemléltette az elmon- 
dottakat." 

Képzeljük magunk elé fekete taláros alakját, amint lázas elragadtatással ma- 
gyaráz. Gondolatai egyenesen átsugároztak hallgatóiba. A nem várt, rögtönzött elő- 
adás remekbe formálódó mondatai kitörölhetetlen képeket rögzítettek a tanítványok 
emlékezetébe. Évtizedekkel halála után is beszéltek róla. Osztrákok, németek, belgák, 
angolok, oroszok foglalkoztak vele visszaemlékezéseikben. Amit elmondottak, az szol- 
gál hídul Kovalevszkij életének, tetteinek és gondolatainak a megértésére. 

Louis Dollo 
(1857—I931I) 


1877-ben Belgium déli részén, a francia határ közelében, kréta időszaki kép- 
ződményekbe telepített nagy kőszénbányában, 322 m mélységben hatalmas ősállat- 
csontokra bukkantak. A belga Akadémia és a brüsszeli Természettudományi Múze- 

um szakemberei preparátoraikkal együtt kiszálltak a helyszínre, s hónapokon át 
tartó hosszadalmas munkával kifejtették, majd 600 óriási gipsztömbbe ágyazva a fel- 
színre szállították a kőszénbánya rejtélyes csontmaradványait. Több mint IIOo 000 
kg súlyú anyag vándorolt a brüsszeli múzeum pincéjébe. 

Ma egyetlen teremben Io óriás kengurú-sárkánygyíik (Iguanodon) álló csontváza, 
s 19 fekvő csontváz fogadja a látogatót. Aki belép, megrendülve, földbegyökerezett 
lábbal szemléli az ősvilági óriásokat. Ezeket a leleteket a legkiválóbb belga őséletbú- 
vár, Dollo írta le korszakalkotó munkában. Munkái nemcsak a sárkánygyíkokkal fog- 
lalkozó szaktudománynak, hanem az egész ősélettudománynak is legkimagaslóbb 
termékei. 

Dollo ugyanúgy, mint Kovalevszkij, nem elégedett meg a csontok puszta anató- 
miai vizsgálatával, a kenguru-sárkánygyik származásának, rokonsági kapcsolatainak 
a kutatásával, hanem a váz tüzetes vizsgálata után tisztázta a maradványokat bezáró 
kőzetrétegek keletkezésének körülményeit. Fontos élettani következtetéseket vont le 
a két hátsó végtagján járó és futó állat lábnyomaiból, s a testüregben, a gyomor he- 
lyén talált növényi maradványokból. Megállapította, hogy a kőszénbánya ősgyíkja 

xIo m hosszú növényevő óriás volt. Teste a szárazföldi és vízi élethez egyformán alkal- 
mazkodott. A szárazföldön a tűlevelű fák hajtásainak legelése közben felágaskodva 
több méteres farkára támaszkodott, de a vízben a krokodiluséhoz hasonló lapos, 
széles farkával kitűnően úszott. Úszás közben a farok oldalmozgását hatalmas izom- 
zat végezte, s az izomkötegek egy része a combcsont különleges, számfeletti bütykeire 
tapadt. 

Dollo véleményét a szakemberek eleinte kétkedéssel fogadták. Ekkorra már Ame- 
rikában és Európában számos négy lábon járó, hosszú nyakú, hosszú farkú növény- 
evő sárkánygyíik óriás csontváza került napvilágra. Egy ismeretlen ősvilág bontako- 
zott ki a tudósok és az érdeklődő nagyközönség szeme előtt. Csupa meglepő, érdekes 
és tanulságos ősállat-alak. Most kezdték csak sejteni, hogy a törékeny testű, hátulsó 
lábain ugráló, vagy egész életén át fán lakó ősgyíkokon kívül sok tonnás kolosszusok, 
rettentő fogazatú ragadozók, az emlősállatokra hasonlító gyikszörnyetegek alakultak 
ki a sárkánygyíikok soraiban. 

A szakemberek eleinte úgy gondolták, hogy ése a nagytestű, 20—30 m hosszú és 
8—Io m magas sárkánygyíkok szárazföldön, esetleg mocsarakban éltek, mígnem Os- 
born, a New York-i természettudományi múzeum igazgatója egyes sárkánygyík-csont- 
vázakon kimutatta, hogy Dollonak van igaza, mert a gyikszörnyetegek teste remek pél- 
dája az állati szervezet vízi életre áttérő alkalmazkodásának. A hosszú testű dino- 
szauruszokon a végtagok, a bordák és a farkcsigolyák tömörek, súlyosak, csontanya- 
guk elefántcsontszerű. Ez a rész került víz alá, ha az állat alámerült — ez volt a ne- 
hezék. Ami az óriási testből a vízvonal fölött állt ki, tehát a hát- és nyakcsigolyák 
sora, az a csontvázban könnyű, légüres szerkezetű. Ezért nevezte el Osborn egyik ál- 
latát Camarosaurusnak. (I. ábra.) 

Ezt tudva biztosan állíthatjuk, hogy az állatok életük nagy részét vízben töltöt- 
ték, és olykor azt is megmondhatjuk, hogy rendes körülmények között meddig me- 
rültek a mocsárba, a tóba vagy a tengerpart, esetleg laguna vizébe. Hosszú nyakukat 
felnyújtva 8—rxo m mélységet is átlábolhattak. 

I. ábra. Vízben járó Camarosaurus képe 


Ez egyetlen példa Dollo számos megfigyelése közül. Következtetéseit a csontváz- 
ban rejlő bizonyítékok hosszú sorával támasztotta alá. A fogazat, az izom-tapadási 
felület, az állat hátrahagyott lábnyoma, kövesedett ürüléke és béltartalma, mumifi- 
kálódott bőre árulták el neki az ősi szervezet életműködését, s a látottakat logikusan 
elemezve — a darwini alapelvek továbbépítésével felvázolta a kihalt hüllők ősélet- 
tanát, paleobiológiáját. A csont alaktani vonatkozásaihoz tehát megkereste az élet- 
tani magyarázatot, minden részletet a kimúlt szervezet életnyomának tekintve. 

Élete folyamán a legkülönbözőbb állat-csoportokkal foglalkozott. Tanulmányoz- 
ta a kihalt és az élő teknősök szervezetét, származását, életmódját. Kimutatta, me- 
lyik volt partlakó, melyik élt a sekélyebb partmenti tengervízben, és melyik faj me- 
részkedett ki a nyilt óceánra. A messzire elkalandozó élő óriásteknősök közé tartozik 
a két méter hosszú, több száz kiló súlyú bőrteknős. Páncélja mozaikszerűen elhelyez- 
kedő bőrlemezekből áll, de haspáncéljában elszórtan még csontszigetek találhatók, 
amelyek a csontlemezekből álló hajdani páncél maradványai. Dollo részletes vizsgálat 
alapján igazolta, hogy a bőrteknős csontospáncélú partlakó ősöktől származott. Ezek 
a rendes páncélú ősteknősök azért veszítették el a törzsfejlődés folyamán eredeti 
csontpáncéljukat, mert kényszerítő életkörülményeik folytán, évmilliók során áttér- 
tek a nyílttengeri életre. 

Ehhez a különös, szinte hihetetlen megállapításhoz pedig nem kellett egyéb, 
mint az egymást követő földtörténeti időszakok tengeri üledékes kőzeteiben jól-rosz- 
szul megmaradt néhány ősteknős-csontváz. Olyan eset ez, mint amikor valamelyik 
félre eső vidéki ház padlásán ráakadunk nagyanyáink évszázados divatújságjaira, s 
az egymást váltogató évek divatlapjai lassan, fokozatosan elénk tárják a kalap, 
a ruha, a cipő anyagának változását, formájának alakulását, amíg végre eljutunk 
a mai viselethez. Így válik Dollo írásainak olvasása nyomán az élő bőrteknős való- 
ságos , eleven" ősállattá, a származástan egyik legmegbízhatóbb tanújává. 

Egymást követik az évek. Dollo már a belga tudományos akadémia tagja, a 
brüsszeli egyetem tanára, — szerény és csendes ember, személyében igénytelen, életé- 
ben visszavonult, neve az egész világon közismert. 

n Akit Dollot a századforduló elején munka közben kereste fel, évről évre reggel nyolc 
órától a múzeum régt épületének kicsiny, dohos, sötét alagsori helyiségében találta — írta 
Abel, a mester hetvenedik születésnapját tidvözlő cikkében. — A helyiség rácsos ablakai 
a Parc Léopoldra néztek. Parányi dolgozóasztal, szegényes, rozzant nádszékkel. 
Alig pislogó gázlámpa, gyalulatlan deszkából összeácsolt könyvállvány és tárgyiartó, és 
egy kicsiny vaskályha. Ez volt a szoba egész bútorzata, amelyben a vaskályha télen-nyáron 
izzásig hevítve égett, hogy leküzdje a szoba nyirkosságát és dohosságát. Ebben a szegényes 
helyiségben, amely nem volt mélló a legutolsó tudományos segéderőhöz sem, írta Dollo 
a kenguru sárkánygyikokról, az ősteknősökről, a Mosasaurtsokról és a tiidőshalakról 
szóló mesteri értekezésett." 

Azt hinné az olvasó, hogy az ilyen nagynevű tudós, ismert ember, akinek nevére 

a tudományos világ felfigyel s nemzete kezd büszke lenni, annak legalább a nyugodt 
munka lehetőségét biztosítják, ha még oly kicsiny és gyatra berendezésű szobában is. 

Nos, nem Így volt. — 

Dollo éppen a Mosasaurusokról, ezekről a hatalmas tengeri ősgyíkokról szóló ta- 
nulmányát fejezte be. Kimutatta, hogy az öt métertől a tizenöt méter testhosszig vál- 
tozó nagyságú állatok a. földtörténeti középkorban a mai Új-Zéland tájékáról indul- 
tak el világhódító útjukra. Eljutottak az amerikai őstengerek meleg vizébe, onnan 

tovább húzódtak a mai európai szá- 

kk razföld helyén terjeszkedő kréta idő- 

szaki óceánba. A kiterjedt állatcso- 

port legősibb képviselői azonban 

szárazföldlakók voltak, s csak törzs- 

fejlődésük folyamán, évmilliók során 

alkalmazkodtak a vízi életmódhoz. 
(2. ábra.) 

A munka megjelent, s néhány 
hét elteltével a múzeum igazgatója 
hívatta Dollot. Felszólította, hagyja 
abba az őshüllőkről folytatott tanul- 
mány-sorozatát. Hogy miért? — azt 
egyetlen szóval sem okolta meg. 

Dollo nem fordult panasszal sen- 
kihez. Visszavonult alagsori munka- 
szobájába és hozzáfogott egy másik 


jelen E téma feldolgozásához, a tüdőshalak 

e gr zláll származásának a tisztázásához. Alig 

; ss NT van ma biológiai tankönyv, amely- 
Úf// A : szá ből hiányozna Dollonak a kettőslé- 
S tv Ty b z legzésű vagy más néven tüdőshalak 
met gő retlá fejlődését ábrázoló híres képsoro- 
tbe zata, a darwini származástan egyik 


HAt alapvető őslénytani és állattani bizo- 


nyítéka. (3. ábra.) 

Az igazgató újból hívatta a tu- 
dóst, s közölte vele röviden az újabb 
kívánságát: — Hagyja abba a tüdőshalakra vonatkozó közléseit, és térjen vissza in- 
kább az ősgyíkok tanulmányozására. 

Csak évtizedek múlva, az igazgató halála után derült ki, hogy Karl Zfftel, a vi- 
lághírű német paleontológus kérte meg levélben, tiltsa el Dollot ősélettudományi vizs- 
gálataitól. Amikor ez megtörtént, s Dollo egy másik fejlődéstani munkával, a tüdős- 
vagy kettőslélegzésű halak származásának megoldásával lépett a világ szakembe- 
rei elé, újból írt az igazgatónak: "mégiscsak jobb, ha megengedi, hogy Dollo 
újra az őshüllőkkel foglalkozzék . . . Az ősállatok fejlődéstanának és az ősélettudo- 
mánynak a művelése nemegyszer váltott ki a kizárólag rendszertannal foglalkozó 
paleontológusok körében rosszallást, gáncsoskodást és lekicsinylést, amit Zittel esete 
is bizonyít. 

Dollo ezután az erszényes emlősállatok eredetével és származásával kezdett 
foglalkozni. Több tanulmánya jelent meg e kérdésről. Modern szellemű kutatómunka 
eredményei ezek is, de az igazi, nagy összefoglaló mű csak Igog őszén került nyilvá- 
nosságra. Kovalevszkij emlékének ajánlotta. 


2. ábra. Mosasaurus tengeri Ősgyik 

Nincsenek benne retori- 
kai szépségek — Írja Dolloról 
szóló életrajzában Lambrecht 
Kálmán. — Mondatai brutáli- 
san tömörek, jellemzők, tisz- 
ták. A műben rövid visszapil- 
lantást vet az őslénytan törté- 
netére, amelyben három sza- 
kaszt különböztet meg. A me- 
sélő korszakot, élén Schewxch- 
zerrel, aki még 1677-ben egy 
ősszalamandra csontvázát a 
vízözönbe fulladt ember földi 
maradványának tartott. A má- 
sodik korszak az ősállatok ana- 
tómiáját leíró korszak, amely- 
nek legkimagaslóbb alakja a 
nagy francia természetbúvár, 
Cuvier. A harmadik korszak a 
fejlődéstan első hirdetőjével, 
Kovalevszkíjjel kezdődik. 

A harmadik korszak ős- 
lénytani kutatásai az ősvilági 
élet kérdéseit két ágon vizs- 
gálják. Az egyik ág szárma- 
zástani szempontból boncolja 
az öröklődő vonások szerepét, 
a másik a biológiára helyezi a 
hangsúlyt, s a létfeltételekhez 
való alkalmazkodás kérdései- 
vel foglalkozik. Ezt az új tu- 
dományágat nevezi néhány év 
múlva Abel ősélettudománynak, 
paleobiológiának. 

Mit értett Dollo a , létfel- 
tételekhez való alkalmazkodás 
kutatása" alatt? 

Három példával válaszolt 
rá. Ősi típusú halak, tengeri 
skorpiók és a trilobiták, az ún. 
háromkaréjos ősrákok szerve- 
zetének alkalmazkodásával vi- 
lágította meg új vizsgálati 
módszerét. Figyelmeztet pél- 
dául arra, hogyan módosult a 
napsugaraktól átjárt tenger- 
parti öv állatfajának teste, ha 
az állat nagyobb tengermély- 
ségbe vándorolt, vagy éppen a 
mélytenger lakója lett. A parti 


3. ábra. Kettős légzésű vagy tüdőshalak fejlődése. Dollo 
nyomán. ( Felülről lefelé: az afrikai tüdőshal (Protopte- 
rus), a délamerikai tüdőshal (Lepidosiren), az ausztrá- 
liai tüdőshal (Epiceratodus), karbon időszaki tiüdőshal 
(Uronemus lobatus), felső devon tüdőshal (Phanerople- 
uron andersoni), alsó devon tüdőshal (Scaumenacia 
curta), alsó devon tüdőshal (Dipterus valenciennesi). 
Dollo, r895. 

4. ábra. Trilobiták alaki változatai. Alul két, tengerfenéken élő alak széles testszegéllyel. A kép 
jobb alsó sarkában úszó alak, középen lebegő formák, a jobb felső sarokban óriási összetett 
szemű alak 


övben élő állat jól működő szeme a nyílt tenger mélyebb szintjeiben megnagyobbo- 

dott (XII. tábla). Egyes fajokon óriás szemek jöttek létre, másokon hosszú nyélen ült 

a szem, hogy a rendelkezésre álló kevés fényt az állat minél jobban kihasználhassa. Az 
igazi mélytenger számos lakója azonban úgy, mint a tengerfenéken élő alakok is, telje- 
sen elveszítették aszemüket. (4. ábra.) 

Dollo kimutatta azt is, hogy a nyílttengeri övben legcélravezetőbb a torpedó 
alakú, úgynevezett áramvonalas test, amilyen a delfineké, ellenben a tengerfenéken 
élő állatnak, például a rájának a teste rendszerint ellaposodott. Mindkét esetben a 
farkúszók is alkalmazkodtak az élettáj követelményeihez. Így alakult át a tenger 
iszapjába fúródó alakok farka tövis alakú támasztószervvé. 

Sokáig folytathatnánk. Az ősélettudomány fejlődésének vázolására azonban 
ennyi is elég. 

I914 következett. Az európai nemzetek szemben állottak egymással, a hivatalos 
Belgiumot engesztelhetetlen gyűlölet választotta el mindentől, ami német, s a né- 
metek hazaárulónak bélyegeztek soraikban mindenkit, aki az ellenség földjén élő 
barátaival tartott fenn kapcsolatot. Dollot a belga akadémia törölte tagjai sorából, 
mert továbbra is levelezett osztrák és német tanítványaival és szaktársaival, s megvi- 
tatta velük tudományos problémáikat. Ahogy nem emelt szót egykor a szűklátókörű, 
féltékeny német áskálódása ellen, most inkább kész a megingott múzeumi állását is 
odahagyni, semmint tudós társait megtagadni. Hitt a nemzetek megbékélésében — 
írta róla Lambrecih/ Kálmán. S amikor 1931-ben meghalt, tanítása, egész életének 
gondolatbeli folytatása valóban tovább élt abban az iskolában, amely vezéréül őt 
vallotta, s amelyet az osztrák Othenio Abel szervezett meg. 


Othenio Abel 
(1875— 1946) 


Amint egy jól megalkotott regényben ugyanazoknak a személyeknek a visszaté- 
rése lassanként bevezeti az olvasót az ábrázolt külön világba, ugyanez történik a mi 
esetünkben is, amidőn a múlt eseményei a szemünk előtt fejlődnek és alakulnak ki 
egyes személyekhez kötötten. Néhány évtized vagy akár csak néhány esztendő — 
az érdekes események, tudományos tapasztalatok hosszú sorát, emberek, intézmények 
életét, eszmék diadalra jutását vagy bukását idézi elénk, mert a biológiai tudomá- 
nyok kibontakozása az utolsó évtizedekben olyan nagy mértékben meggyorsult, hogy 
egyes tudományágak fejlődését néhány kiemelkedő szellem tanulmányain is lemér- 
hetjük. 

Kovalevszkij Darwinnak On the Origin of the Species című könyvére hivatkozik, 
amely 1859-ben jelent meg Londonban. Személyesen is felkereste a fejlődés gondolatá- 
nak első legnagyobb fáklyavivőjét, felsorakozott mögéje, és dolgozataiban a , ma" 
tanulmányozásának tapasztalatai mögé a földtörténeti múlt évmillióinak eseményeit 
és tanulságait állította erősítésül. Fő művét Darwinnak ajánlotta. 

Utána Dollo következett. Egész élete munkáját Goethe egyik nagyszerű mondásá- 
val jellemezhetnénk leginkább: , Mihelyt megszületünk, máris hatránk a világ, s 
ez így tart egészen a strunkig." Nála a fejlődés gondolata mellett előtérbe lépett a 
környezet fajátalakító hatásának eszméje, az okok keresése, és a földtörténeti múlt- 
ból vett példák felhasználása. Ki másnak ajánlhatta volna munkáját, mint Kova- 
levszkijnek? 

Az út most már világos, bár neve még nincsen az új tudományágnak. 

A három lángész : Darwin, Kovalevszkij és Dollo után feltűnik a kevésbé zseniális, 
de rendkívüli összefoglaló képességű és tehetségű tudós, O. Abel, aki egybegyűjti s 
tömören szavakba önti mindazt, amit ma ősélettudománynak nevezünk. Több köny- 
ve, számos monográfiája és kisebb dolgozata jelent meg. Iskolát alapított, s tanítvá- 
nyaival három évtizeden át uralta az őslénytant. Folyóiratokat szerkesztett, utazott, 
előadásokat tartott Európa, Amerika és Afrika tudományos központjaiban, népszerű- 
sítő könyvei az egész világon elterjedtek. Legnagyobb és legértékesebb műve mégis 
az a munkája, amelyet egyébként Dollonak ajánlott, s amelyben első ízben foglalta 
egybe mindazt, amit a kihalt szervezetek életnyomairól tudunk. Sorra foglalko- 
zott különböző állatok kövesedett lábnyomaival, helyváltoztatásuk módjával, vég- 
tagcsontjaik funkcionális átalakulásával. Megvizsgálta táplálkozásukat, amire töb- 
bek között a fogazat tanulmányozása, a rágás mechanizmusának megismerése, a 
kövesedett ürülékek és gyomortartalmak, a megrágott fosszilis ételhulladékok gon- 
dos kutatása és elemzése nyújtott felvilágosítást. Nem kerülték el figyelmét a 
kihalt állatok maradványain észlelhető kóros elváltozások, a betegségek ősvilági 
megjelenése, az élősködők előfordulása, a halálküzdelemnek és a halálnak alaktorzító 
változásai. 

A jelen biológiájának szilárd talaján állva vált mindez lehetségessé. Jobban 
mondva: csak így tudta a letűnt földtörténeti korok életjelenségeire is kiterjeszteni 
vizsgálatait. Olyan paleontológus, akinek agyában az élő szervezetek biológiájának 
valamennyi fogalma is a helyén volt. 

Könyve további tartalmát is hasonló szempontok szerint rendezte. Minden egyes 
ma élő láncszemnek megkereste a múltak világából kínálkozó ősi párját. A könyv 
háromnegyed része a gerinces alakok szervezetének a külvilággal való küzdelméről 
szól. A külvilág hatását, a szervezet alkalmazkodásának módját, mértékét, lehető- 
ségeit és fajait tárgyalja, mindenütt kutatva az erőt, az okot, a természeti törvényt, 
amely átformálta, a primitívtől a fejlődés magasabb szintje felé lendítette a szer- 
vezetet. 

Valóságos újraértékelése ez az egész őslénytannak. A tapasztalat, a kutatói erő és 
leleményesség ragyogó példáit őrzik elapok, igaz, helyenként sok romantikus színnel 
tarkítva, amit azonban a könyv megjelenése óta eltelt negyven esztendő már meg- 
felelően egyszerűsített, újra értékelt, végérvényesen nyugodt és biztos alapokra helye- 
zett. A tudományok történetében ez a szokásos, a helyes, és ez a haladás biztos jele. 


SZÜLETÉS ÉS HALÁL AZ ŐSVILÁGBAN 


Kihalt állatok életnyomainak kutatása 


Amint rövid történeti visszapillantásunkból láttuk, az utolsó fél évszázadban az 
őslényekkel foglalkozó tudomány igyekezett minél többet felderíteni a növények és 
az állatok ősélettanából. Nehéz út volt ez. A következtetéseket gyakran valóságos. 
detektív munka előzte meg. Néhány ősállati lábnyom — a közelebbi felvilágosítással 
szolgáló fog vagy csont legkisebb töredéke nélkül—, kövesült ürülék, borostyánkőbe 
zárt ősrovar-tetem, beteg csont, ennyi volt az egész. Nopcsa Ferenc egy ízben azt 
mondotta, hogy minél kevesebb az őslénytani kutatásokban a tárgyi adat, annál 
inkább izgatja a probléma a tudós fantáziáját. Az ősvilági maradványokkal foglalkozó 
biológusnak eleinte csakugyan kevés adat állott rendelkezésére ; erre épített, s kísér- 
letei tapogatódzók, eredményei bizonytalanok voltak. A témák azonban kétségkívül 
érdekesek és többet ígértek a csontok puszta alaki leírásánál vagy az ősállatok rend- 
szertani elkülönítésénél. Ezért egyre többen kezdtek foglalkozni ősélettannal, roha- 
mosan gyűlt a vizsgálati anyag, új vizsgálati módszerek születtek, növekedett az iro- 
dalom, az egyetemek versengve alakítottak paleobilológiai tanszékeket, alapvető 
és összegező nagy munkák láttak napvilágot. 

Á kialakuló ősvilági biológiának egyik ága az ősvilági éleínyomokkal foglalko- 
zott. Magába foglalt minden élettani adatot, az állat születésétől haláláig. Ha valaki 
töprengett már régi írások megfejtetlen töredékein — írta ebben az időben Abel —, 
és tudja, milyen erőfeszítésbe, mekkora  agytornába kerül elolvasásuk, jobban 
mondva megmagyarázásuk, akkor tisztában lehet azokkal a nehézségekkel, amelyek 
az őséletnyomok tanulmányozása és megfejtése során felmerültek. Ma már a sok ezerre, 
sőt tízezerre rúgó adat azt bizonyítja, hogy ezeket a fáradozásokat mégis siker koro- 
názta. 

A szakemberek eleinte az ősvilági életnyomokatis úgy , kezelték", mint azt egyéb 
őslénytani vizsgálataiknál megszokták. Például a kövesült lábnyomot az állat nemzet- 
ségét és faját jelző kettős latin névvel jelölték meg, noha az is kétséges volt, hogy a 
gazdaállat melyik állatcsoportba tartozott. Igyekeztek az életnyomok létrejöttét 
mechanikai kísérletekkel magyarázni, a természetes életnyomok keletkezését ki- 
eszelt eljárásokkal utánozni. Az eredmény siralmas volt. Így jutottak lassanként arra 
a gondolatra, hogy a kihalt élőlények kövesült nyomait az élő növények és állatok 
napjainkban is keletkező életnyomaival, életműködésük számos jelével és bizonyítéká- 
val vessék össze. Ekkor derült ki, hogy mennyi értékes, sokszor szenzációs eset, meg- 
oldás és következtetés adódik, hiszen az életnyomok vizsgálata terén nincsenek azo- 
nos , recept" szerint elkészíthető leírások, sem elbírálható leletek, mert az egyes 
ősmaradványok önmagukban hordják egykori életmegnyilvánulásaik magyarázatát. 

Amikor a paleontológusok bőviben voltak már a helyesen leírt, értelmezett érde- 
kes ősmaradvány-anyagnak, rájöttek arra, hogy gyakran az élő állatok biológiájá- 
nak ismerete sem tud az összehasonlításra kellő vizsgálati anyagot szállítani, mert a 
zoológus sincs tisztában sok mindennel, amire a paleontológusok és paleobiológusok 
feleletet várnak tőle. Így például a vadászati és erdészeti irodalom kevés és egészen 
más irányú megfigyelésein kívül alig tudunk valamit az élő állatok lábnyomairól, hely- 
változtatásuk módjáról, s még ennél is kevesebbet — mondjuk — a férgek vagy a 
csigák életnyomairól. Pedig ezek a nyomok nagy szerepet játszanak az egykori száraz- 
földi, édesvízi vagy tengeri képződmények tanulmányozásában. Ilyen esetekben meg- 
történik, hogy az őséletbúvár ösztökéli a ma biológusát a hiányzó kutatások elvégzé- 
sére. 


Születés és halál a borostyánkő-erdőben 


Vannak leleteink, amelyek kitűnően szemléltetik egy-egy kor vagy lelőhely ős- 
élettani eseményeit, vagy egy-egy ősélettani jelenséget. Közismert pédákkal szolgál 
erre a Balti-tenger mellékének borostyánköve, amelynek szép, átlátszó, borsárga pél- 
dányaiból vagy felhős, át sem tetsző darabjaiból ékszert, cigarettaszipkát s számos 
apróbb dísztárgyat faragtak és esztergályoztak emberemlékezet óta. A borostyánkő 
úgy negyvenöt-ötven millió évvel ezelőtt, az eocén korszakban élt ősfenyőfák gyantá- 
jából keletkezett. Amikor még folyékony gyanta volt, olyan, mint a ma élő fenyő- 
fák lágy, ragadós gyantája, — a borostyán-gyantába is beléragadtak a rovarok. Az 
ősvilági fenyőgyanta azután az őserdő korhadó, pusztuló fáival együtt az aljzatban 
felhalmozódott, s amikor a fenyőerdőből széntelep lett, a széntelepben megmaradt az 
ősvilági gyanta, a borostyánkő is. (XII. tábla.) 

Nos, a borostyánkő egyes darabjaiban olykor egyenként vagy tömegesen fordul- 
nak elő lepkék, szúnyogok, bogarak, százlábúak és hangyák. A múzeumok természete- 
sen gyűjtik és őrzik, a szakemberek pedig tanulmányozzák ezeket a rovar zárványo- 
kat. Az ősvilág színes és pompás élete bontakozik ki előttünk. Megelevenedik a meleg, 
szubtrópusi őserdő nyüzsgő rovarvilága, ragyogó szárnyú lepkéi, és a földön katonás 
rendben menetelő hangyacsapatai. A szél távoli vidékekről felkapja és magával ragadja 
a szúnyogokat és muslincákat. Odasodorja a ragadós gyantára a füstoszlopként 
kavargó apró, szárnyas rovartömeget, és a nap melegétől folyékonnyá vált gyanta 
valamennyit magába temeti. 

A borostyánkő tehát alkalmas arra, 
hogy tájékoztasson bennünket az ősvilági 
rovarok szaporodásáról és haláláról, vagyis 
arról, hogy 50 millió évvel ezelőtt ugyanúgy 
éltek és haltak meg az állatok, mint ma. 
Van borostyánkő darab, amelyben páro- 
sodó őshangyák és ősszúnyogok láthatók. 
(5. ábra.) Azt bizonyítják, hogy már az 
eocén időszaki ősrovarok párosodása is úgy 
ment végbe, mint ma élő rokonaiké. Más al- 
kalommal peterakás közben érte a lepkét a 
folyékony fenyőgyanta. Van olyan boros- 

jaSiSlRl tyánkő darab, amelyben egy ős-rovarevő 
kövárnály" Násrottak, kö E AVAG 8 szőrszálai láthatók, rájuk erősített tetűser- 
lágy gyantára kével. Sokkal több esetben maradt ránk 

olyan borostvánkó példiny, ameirbez az és- 4 EZZESEÉN 
rovarok halálos vergődésének nyoma reizzli- CG ZZZAZEZŐ TS . 
SS Jet. BiEGÉ S - ezet lelkére Vr. s 
CIX Xi, Egy ik-másik habosra verte sSzaiznyava 2: IG ESÖ szt 
XA (AgV lonyégyantát vagy örvényt xavarI ÉN GZ ZENE Y 
vágj mét ei ; íg FENE SANElTE ÉS 3 Eoyyt . 
bonne. Van, ameolviknek a megxeménrvzző ZT s ZÉSI 
SYana szétnyemta a testét, s az eltávozó 1evs- 5 zi SZO 
sésvoorékek láthatók —, amint a szakemba- - 
TÖxs mogjogyezték: , ez az úsvildgi bogár gyaz- vo sg 
TaDa ágyazott utolsó lehelete". ro. ábra. SET gp o: . 
,. Ha a földtörténeti múltban tű-hányóx fú N za tsz 
siszört nagy mennyiségű pora, az úgynevezeti taj ell ; 
Wsant hamu boritotta be sürün a környé- öt altt 
ker, a portőmeg befedte a földre hullott fa- e ek 

leveleket vagy rovarokat is. Pájfalov István 
a Mocsex-hegvségben olyan miocén időszaki 


vaxini tufát talált, amelvben számos ősro- 


var maradványa között párosodó rovarok le-  S2s2y 2-3 láz nzeröarő ; 
nvorzzatai Is akadtak. Jura időszak, Sclnázjen, Nírziirsráz 


Párzási harc az ősvilágban 


Vannak érdekes és értékes felvilágosításokkal szolgáló leletek, amelyex ismétel 
ten arró! győznek meg, hogy bármilyen hézagos a kép, amely előttünk kidonizkszr 
végereíménvében a földtörténeti múlt és a ma biológai eseményei közt vozható pár- 
Euzarmaról tanúszodik. A csontokról bizonvos esetekben mzg tudjax állapítani, hogy 
niremt vagy hímnemű egyedektől származnak-e. Ez olykor méz az olyan állatcso- 
nortokbói eredő maradványokon is észlelhető — pl a dinjszzurcszox csontjam —, 
ameiyexnek ma már a képviselői sem élnek. 

Lamöreci:t Kálmán több, mint ezer oldalas nagy kézikönyvben foglakozott a 
kihalt madarakkal. A terjedelmes munkában olyan eseteket ismertetett, amikor a 
hím szárnycsontján hatalmas, hegyes csonttövis meredt előre, amellyel verekedés köz- 
ben, párzási harc alkalmával mély, sőt halálos sebeket ejthetett. A ma élő Ckauna 
torguata Oken szárnyközépcsontján hatalmas csonttövis van. Madagaszkár szigetéről 
a kihalt Ceutrornis majori Andrews szárnycsontján (os metacarbus), volt hasonló 
nagy csonttövis. Egy másik faj, az élő jasszana (/acana spinosa jacana) képén 
szemléltetjük, hogy ez a csontszurony hogyan helyezkedett el a madárszárnyon. 
(7. ábra.) 

A felfegyverzett szárny ritkább esetein kívül közismert a másodlagos nemi 
bélyegként szereplő sarkantyú egyes madárfajok kakasainak csüdjén. 

A madarak hímjei tehát a földtörténeti múltban ugyanúgy verekedtek egymás- 
sal, mint ma. Erre a váz említett anatómiai bélyegei mellett vannak egyenes bizonyí- 
tékok is. A hazai barlangok jégkorszaki üledékeiből a havasi fajd és a hófajd (Lagopus) 
csontjait zsákszámra ásatták ki a szakemberek. A madárcsontok között az állat 
életében eltört, majd ismét egybeforrt villacsontok azt bizonyítják, hogy a madár 
melle kívülről jövő, ismételten megújuló támadásoknak volt kitéve. A vizsgálat itt is 
arra az eredményre vezetett, hogy csakis párzási harc közben eltört csontokról lehet 
szó. A fajdkakasok egymással szemközt állva támadtak, egymásnak ugorva rúgták 
és tépték ellenfelük mellét, aminek a vékonyfalú csöves csont áldozatul esett. 4000 

7. ábra. A jasszana szárnytövise 


madártól származó csont vizsgálatából kitűnt, hogy II94-a törött. Ugyanezeken az 
állatokon az egyéb testrészek baleseti törései és csontsérülései alig érték el az egy- 
tized százalékot. Az egészséges és törött, de ismét összeforrt csontok statisztikus kiér- 
tékelése így bizonyította a hímek közti nagymértékű verekedést, ami egyébként az 
élő fajdfélékre is jellemző. 

Más példák is kínálkoznak. Az ősszarvas-féléken az egymást követő földtörté- 
neti korok alatt fokozatosan kialakult a hím agancsa, míg végül olyan faj is akadt 
közöttük, mint a jégkorszakban élt óriás gím, amelynek agancsán sok ág, széles 
lapát volt, s fejedelmi terpesztése meghaladta a négy métert. Tehene agancstalan. 
A bikák élethalálküzdelméről beszélnek a koponyákon található erős csontsérülések, 
és az agancs-törések. 

Tülekedő ősállatok képét őrzik az ősember karcai és barlangi falfestményei. 
Több ősemberi faragvány üzekedő ősállatokat ábrázol, egy falfestmény pedig a tehe- 
neit kísérő őstulok-bika nyugalmas vonulását örökíti meg. (8. ábra.) 


8. ábra. Tehenét kísérő óstulok bika. Az ősember képe. Gyotte de la Mairie, Dordogne, 
Fryanciaország. Jégkorszak 

Ősvilági tojások 


Amint tudjuk, az alacsonyabbrendű gerinces állatok nagyobb részének pete- 
sejtje (a tojás) elhagyja az anyaállat testét, s fejlődési folyamata csak ezután zárul le. 
Amíg a petesejt az anya testében fejlődik, addig csekélyebb védelmet kíván, s a lágy 
burok is elégséges. Fokozódik a veszély, mihelyt a pete vízbe vagy nedves talajra 
kerül, szárazon pedig a kiszáradás veszélye fenyegeti. Ezért mielőtt a pete a testet 
elhagyná, két burkot kap a petevezetékben. Az egyik a fiatal állatot tápláló szik, a 
másik a szarunemű vagy meszes héj. Az utóbbi szilárd, sokszor rugalmas és vastag 
héjak alkalmasak a kövesedésre, és tájékoztatnak a több millió évvel ezelőtt lezajlott 
egyénfejlődés érdekes és fontos mozzanatairól. 

Alacsonyabbrendű gerinctelen állatok közül csigák, rovarok fosszilizálódott 
petéit ismerjük. Olykor kőzetalkotó mennyiségben fordulnak elő szárazföldi vagy 
édesvízi mészkövekben és tavi mésziszap-le- 
rakódásokban, például a mainzi medencében 
vagy Spanyolországban, Barcelona környé- 
kén. A fosszilis csigapeték ( Bulimusok petéi) 
némelykor oly nagyok, hogy egyes szakembe- 
rek tévesen teknősök vagy madarak tojásai- 
nak tartották őket. 

A németországi Solnhofen jura időszaki 
mészmárgájának vékony paláiban ősrákfélék, 
Linuusok páncéltöredékei fordulnak elő. Ha- 
talmas, erősen domború páncél fedte az egész 
testet. Az egyik megkövesedett páncélban, az 
állat hasi oldalán megkövesült peték tömege 
látható szétszóródva. A szívós, rugalmas hár- 
tyával burkolt pete kitűnően megmaradt, 
anyaga sok foszfort tartalmaz. (XIII. tábla.) 

Fosszilizálódhattak az ősráják és őscápák 
petetokjai is. Ezeknek az állatoknak a petéit 
rendszerint szívós, ellenálló, szaruneműburok  9.ábra. Élő vája petetokja felmetszve. 
veszi körül, amely a fiatal állat kikeléseután Látható benne a his rája. Mellette az egri 
sem megy tönkre, és a tengeráramlás mérföl- oligocén ősrája petetokja 
dekre elsodorja. Némelyik rája- vagy cápafaj 
nősténye a tengerfenék iszapjába ássa el , tojását "; más faj szarunemű fonalakkal 
tengeri moszatokra erősíti petetokjait. A petetokokat viharok idején tízezrével szag- 
gatják le s vetik partra a hullámok. Ha a partra sodort petetokot iszap temeti be, év- 
milliókra konzerválódhat, illetőleg megkövesedhet. 

A kövesülést elősegíti a lerakott tojások nagy száma. A grönlandi cápa (Lemargus 
borealis) négy méter hosszú nősténye 500 tojást rak le. Egyes cápafélék tojását töme- 
gével gyűjtik a halászok, s az ipar finom kesztyűbőr kikészítésére használja. Egy 
ilyen cápatojás ára két tyúktojáséval egyenlő. Kihalt rája- és cápafélék petetokjait 
ismerjük Észak-Amerikából, Angliából, Németországból és Svájcból. Magyarorszá- 
gon az egri téglagyár oligocén tengeri agyagjából került napvilágra fosszilis petetok. 
Olyan kicsiny ősrájafélétől származik, amelynek rokonsága ma a trópusok meleg 
tengereiben él. (9. ábra.) 

Különösen érdekesek a sárkánygyíkok vagy dinoszauruszok tojásai. 1923-ban 
egy amerikai kutató expedíció bukkant rájuk Mongólia felső kréta időszaki homokkö- 
veiben, ahol 55—60 millió évvel ezelőtt száraz, homokos sivatag terült el. Az érdekes 

Io. ábra. A két méter magas tojásevő ősgyik (Struthiomimus) 


leletet nemcsak a szakemberek méltatták figyelemre, hanem az újságok révén a nagy- 
közönség is hamarosan tudomást szerzett róluk. 

A gazdag lelőhely kikutatására rövidesen újabb expedíció ment a helyszínre. 
A szakemberek ez alakalommal 40 kövesült sárkánygyík-tojást gyűjtöttek. Lépésről 
lépésre átkutatták a környéket, s hamarosan kitűnt, hogy a 20 cm hosszú, aránylag 
vékony héjú őshüllő-tojások fészkenként fordulnak elő. Egy-egy fészekaljban 5—9 


II. ábra. ,, Az újságok azt állították, hogy a sárkánygyik-tojásokat sikerült kikelteni." 

tojás volt. Még inkább növelte a szenzációs lelet hírét, hogy a tojásokban megtalálták 
a sárkánygyik-embriók apró, kifehéredett csontvázait is. A sárkánygyík-tojások ügye 
egyébként ezzel még nem záródott le. A tojások egy részét ugyanis ,, valaki" vagy 
, valami" összetörte, s az expedíció tagjai csak széthullott cserepeiket gyűjthették 
össze az ősgyík-fészkekből. 

A szakemberek kettőzött buzgalommal kutattak tovább. Megbontottak minden 
gyanús kőzetpadot, míg végül ráakadtak a tojásrabló ősgyík csontvázára. Az egyik 
összetört tojáshalom fölött az ősvilág irtózatos homokvihara végzett vele. A kréta 
időszaki számum hatalmas homoktömeggel temette be. (Io. ábra.) 

Az expedíció preparátorai javában bontogatták a kemény homokkősziklákat, 
amelyekből acélvésőkkel hámozták ki a néhány milliméter vastag tojáshéjakat, ami- 
kor az egyik kutató azzal a hírrel érkezett vissza a táborba, hogy a közeli dombon 
megtalálta a tojást rakó ősgyiík napszítta, kimállott, fehér koponyáját. Bontócsákány- 
nyal, vésővel és kalapáccsal nyomban útnak indultak néhányan. 

Hetekig tartó, fáradságos munka következett. Több, mint 70 sárkánygyík csont- 
vázát és csonttöredékeit szabadították ki kőzetsírjából. Megállapították, hogy a 
tojásrakó ősállatok teljes hossza 3 m lehetett. Az állatok a finomszemű, laza homok- 
ban gödröt kapartak, ebbe rakták tojásaikat, azután a , fészket" gondosan betemették, 
és — akárcsak a ma élőgyík vagy teknős — a tojások kikeltetését a Nap melegére 
, bízták". 

Nagyszerű zsákmány volt ez! A Daily Mirror cikksorozatban számolt be arról a 
kísérletről, amelyet — szerinte — a Colgate-egyetem szakemberei végeztek. Azt állí- 
totta, hogy olyan gépet szerkesztettek, amelyben az ősgyik-tojásokat sikerült kikel- 
teni, s azokból különös szörnyek bújtak elő. Mondanunk sem kell, hogy ez lehetet- 
lenség, de a szenzációt hajhászó újság ezzel mit sem törődött. (II. ábra.) 

Sok esztendő telt el, mire az elhagyott sivatagi tájat ismét teherautós-karavánok 
kutatták keresztül-kasul, és a meredek sziklafalakon újra felbukkantak a geológusok 
és paleontológusok. A híressé vált lelőhelyet a 40-es évek derekán a Szovjetunió 
szakemberei keresték fel. Ők is sok tonna kövület-anyagot küldtek haza, számos 
sárkánygyik csontvázát és tojását gyűjtötték. Ezek a sok nehézséggel tarkított kutató 
utak tehát jelentős eredménnyel zárultak a kihalt hüllők egyik nagy csoportja, a. 
sárkánygyíkok szaporodásának vizsgálata terén. 

Tíz évvel ezelőtt Franciaországban fedeztek fel egy másik Dinosauwrus-fészkelő- 
helyet, amely egykor meleg éghajlatú, mocsaras partvidék volt. Itt százával, sőt ezré- 
vel találtak tojásokat, mert a part annak idején több kilométer hosszúságban költő- 
hely lehetett. A betemetett tojások kikeltését itt is a Nap melege végezte. Időnként 
óriási felhőszakadás duzzasztotta meg a közeli vizet, s az ősvilági strandot tele- 
hordta iszappal. A kicsinyek benníulladtak, és a hatalmas költőtelep lassan, év- 
milliók során megkövesedve maradt meg napjainkig. 

Persze, nemcsak őshüllők, hanem madarak fosszilis tojásait is ismerjük. Madagasz- 
káron három-négyszáz évvel ezelőtt még éltek azok az óriásmadarak, amelyeknek 
Io literes tojásait a múlt században felfedezték. A 3 m magas, struccszerű ősmadár- 
nak, az Aepyornisnak 34 centiméteres tojása — friss állapotban — 8—Io kg lehetett. 
Legnagyobb élő madarunknak, az ugyancsak óriás struccnak a tojása , csak" 15 cm 
magas, átlagos súlya pedig másfél kiló. Az ép Aedyornis-tojások azért ritkák, mert 
héjuk 3.5 mm vastag, tehát jóval vékonyabb a strucctojásénál, Ezért legfeljebb két 
tucat ép tojást őriznek világszerte a múzeumok, s egynek-egynek az ára felér egy 
kisebb házéval. r900-ban egyetlen példányért 840 aranymárkát fizettek. 

Másik kihalt óriás futómadár az új-zélandi moa. Rotschild, akinek Angliában nagy 
gyűjteménye volt kihalt madarakból, 230 fontot fizetett egyetlen moa-tojásért. 

Van Straelen, a brüsszeli Természettudományi Múzeum igazgatója éveken át 
foglalkozott ősállatok tojáshéjának szövettani és élettani vizsgálatával. Ő írta le a 
kihalt kacsacsőrű emlős fosszilis tojását. Megállapította, hogy míg a madár, hüllő és 
emlős tojásának héja a hozzá nem értő szemében ránézésre alig különbözik egymástól, 
addig a héj szerkezete vékony csiszolatban, nagy nagyítás alatt vizsgálva állat- 
csoportonként szembetűnően megváltozik. A mocsárban vagy a száraz sivatagban élő 
állatok tojáshéján jól tanulmányozhatók az apró légzőnyílások és kivezető csatornák. 
A mongóliai őshüllő-tojások héjának finom szerkezete például hasonlít a napjaink 
száraz, sivatagi tájain élő madarakéhoz. Ezzel szemben más szerkezetű a sivatagi, 
mint a mocsári őshüllők tojása. A hüllők cso- 
portjában a kígyó vagy a gyik tojáshéjának 
szerkezete megint eltér a krokodilusétól. A 
szakember tehát biztosan megállapíthatja, 
melyik ősállat-csoport tojását vizsgálja, sőt 
olykor azt is, hogy az állat milyen éghajlat 
alatt élt. (I2 ábra.) 

Említsünk meg egy példát arra, hogy a 
tojáshéj mikroszkópos vizsgálata alapján mi- 
x2. ábra. Sárkánygyik (Hypselosaurus lyen mértékű azonosítás, illetőleg faji, sőt faj- 
priscus) kövesedett tojáshéjának kereszt- — tabeli megkülönböztetés lehetséges. 1930-ban 
Rhöne). h ges "iojásk Áj külső felülete, Tugarinov transbaikáliai lelőhelyről származó 
sz — szemölcs, cs — a felszínye kivezető — fosszilis strucctojást vizsgált. Összehasonlítá- 
csatorna, pr — kristályosmész prizmák. — sul megnézte az élő strucc-fajok, illetve alfa- 

(Lapparent után) jok tojáshéjainak szerkezetét, s minden két- 

séget kizárva kimutatta, hogy a transbaikáliai 

kihalt struccfaj nem a dél-afrikai struccokkal, hanem az észak-afrikai alakkal, a 

Síruthio camelusszal áll közeli rokonságban. Az előzőknél a héjfelület apró mélyedései- 

ben több kicsiny levegőztető csatorna egyesülés után szájadzik a külvilágra, az utób- 

binál és a Transbaikáliából, Selengaról származó fosszilis tojáson mindegyik csator- 
nácska külön-külön nyílik a külvilágba. 

A fontos kérdésnek óriási irodalma van. Messzemenő vizsgálatok alapján a kihalt 
struccfélék származásával, rokonsági kapcsolataival és elterjedésével kimerítően 
foglalkoznak a szakemberek. 


Az elevenszülő halgyík 


A. madarakat kivéve a gerinces állatok valamennyi osztályában előfordulnak 
olyan fajok, amelyeknek egyedei nem tojással szaporodnak, hanem eleveneket szül- 
nek. Sőt az emlősállatok — a kacsacsőrű emlőstől eltekintve — mindannyian ele- 
veneket szülnek. 

Eleveneket szülő halak pompásan megmaradt, teljes csontvázait ismerjük 
solnhofeni palákból, ahol a jura időszakban a tengerpart finom homokjába beteme- 
tődött haltetemek kövesültek meg. 

Csakhogy a jura-tengerben éltek hatalmas, olykor 8—Io m hosszú, sőt ennél is 
nagyobb őshüllők, amelyek torpedó alakú testükkel kitűnően úsztak s rémei voltak a 
halaknak, rákoknak, polipoknak. A tudósok halgyíkoknak, Ichtíryosaurusoknak nevez- 
ték őket. Számos kitűnően megmaradt csontvázuk ismeretes. Akad közöttük olyan, 
amelynek testében jól látszanak a fejlett embriók, mert az anyaállat közvetlenül a 

szülés előtt pusztult el. Az egyik ilyen, két méternél hosszabb példány a stuttgart: 
múzeum tulajdona, és a württembergi Holzmaden agyagpaláiból került napvilágra. 
Három embrió maradványa az anya testében fekszik, de a negyedik magzat látszatra 
részben már a szabadban volt, amikor anyjával együtt elpusztult és az iszapba süly- 
lyedt. Liebmann — a lelettel behatóan foglalkozva — arra a gondolatra jutott, hogy 
a halgyik anya hullája a jura-tengeröböl sekély vizében rövid idő alatt felpuffadt s a 
bomló holttestet feszítő gázok a testüregből az egyik embrió tetemét kilökték. 
Hasonló eseteket ismerünk a jelenleg élő állatok körében, sőt a törvényszéki orvos- 
tan szakemberei jogi viszonylatban is elismerik a halál utáni szülés lehetőségét. 

Amikor a tudomány közelebbről megismerkedett a ma élő delfinek és bálnák 
szaporodásával, az előbbi magyarázatot az őséletbúvárok egy része elvetette. Iga- 
zolódott Lwetlkennek még 1887-ben közölt megfigyelése: a delfinek, általában a cet- 
félék embrióinak farka bepöndörödött állapotban van, és a tulajdonképpeni szülés 
küszöbén egy darabig így hurcolja az anya kicsinyét, s az félig kicsüng testéből. 
Napokig tarthat ez az állapot, mígnem a fiatal állat teste olyannyira kifejlődik, hogy 
úszásra képes. Ennek a jelenségnek nagy irodalma van, s neves kutatók, — például 
Abel, Nehring, Branca, Schulze, Wimann — vitatják és foglalnak mellette állást. 
Szerintük a természet efféle gondoskodása nélkül a lágy, becsavarodott testű apróság 
hamarosan vízbefúlna. 

Abel szerint hasonlóképpen volt ez a tüdőkkel lélegző halgyikok magzataival. Mi 
azonban azt hisszük, hogy a megmaradt halgyík-csontváz esetében a halál utáni 
születés a valószínűbb. 


A barlangi medve újszülöttjei 


A kihalt emlősállatok újszülöttjeiről is sok mindent tudunk. Elmondunk egy 
érdekes példát. 

A barlangokban évezredek során lerakódott agyagrétegek ásatása közben olyan 
jégkorszaki tanyahelyekre bukkantak, ahová a barlangi medve nősténye vonult 
vissza kölykedzésre. Amíg kint dermesztő vihar dühöngött, addig a barlang mélyén, 
ahová nem férközhetett be a tél fagyos lehelete, egyenletes hőmérsékletű levegőben a 
mackóanya megszülte kicsinyeit. A kis állatok egyike-másika a legféltőbb gondosko- 
dás ellenére is elpusztult, s csontjai a barlang agyagrétegébe kerültek. Itt találtak 
rájuk a szakemberek ásatás közben. A barlangi medve emlősállat volt, kicsinyét tehát 
szoptatta és elevenen maga hozta a világra, nem úgy, mint az előbb említett sárkány- 
gyikok, amelyek a Nap melegére bízták tojásaik kiköltését. A. hatalmas barlangi 
medve újszülöttei alig patkánynagyságú állatkák voltak. Ugyanekkora ma a barna 
medve kicsinye. Egy-két év alatt, gondos neveléssel a kis mackó fölcseperedett, és 
anyját elkísérte mindenüvé táplálékszerző útjain. Amikor azonban a téli álom ideje 
bekövetkezett, anyjával együtt húzódott a barlang mélyére. Ha elpusztult, csontjai 
megint csak a barlang agyagrétegébe kerültek. Csakhogy ezek a csontok jóval na- 
gyobbak, mint az egy évvel azelőtti újszülött állatkák csontjai voltak. 

A tudósok egy darabig nem értették, hogyan lehetséges az, hogy a barlangokban 
mindig csak bizonyos nagyságú, tehát bizonyos életkorra valló mackócsontokat talál- 
nak. Később azonban rájöttek arra, hogy a dolognak nagyon egyszerű a magyarázata. 
A medve kora tavasztól késő őszig nem tartózkodik a barlangban, és ha a szabad 
természetben pusztul el, csontjai nem is maradnak meg. Így tehát a téli álom tanya- 
helyén: a barlangban mindig az áttelelő medvék csontjai kerülnek csak az ásatók 

kezére, és ezért hiányoznak a szabadban töltött közbeeső időszakok fölcseperedő 
medvéinek a csontmaradványai. 

Mindebből az az igen érdekes megállapítás is adódik, hogy a kihalt medve ugyan- 
úgy aludt téli álmot, mint a mi barna medvénk. 

A tudósok ismerik tehát az alig megszületett, néhány hetes vagy hónapos apró- 
ságoknak a csontvázait, ismerik a rákövetkező télen a barlangban elhullott egy éves, 
majd ugyanígy a kétéves és három éves stb. állatok csontmaradványait. A medvefélék 
fejlődésének, növekedésének a csontos váz alakulásának, a különböző korú fogak kopá- 
sának, a különböző korban jelentkező betegségeknek feltárult minden rejtélye az egy- 
mást követő évek alatt fejlődő és alakuló csontok megfigyelése nyomán. Így képesek 
tanulmányozni egy állatcsalád vagy állattörzs egész fejlődését, akárcsak ma az 
állatkertekben nevelt vagy a tenyésztett állatokét. Miután a hazai és külföldi barlan- 
gokban tízezrével találják a barlangi medvék csontmaradványait, ennek a kihalt ős- 
állatnak az életét jobban ismerjük akárhány ma élő vadállaténál. 

Számos esetben megmaradtak azoknak a betegségeknek a nyomai is, amelyek 
az ősállatok halálát okozták. Ilyenkor kétségtelen, hogy az állat sérüléseibe, vagy a 
gennyes gyulladások következményeibe halt bele. Az eltört, betegesen eltorzult, a 
gennyes gyulladásoktól nagymértékben elváltozott csontok mindent ugyanúgy elárul- 
nak a hozzáértő szakembernek, akárcsak a háziállatok sérült vagy beteg testrészei 
az állatorvosnak. 

A bécsi egyetem szakemberei, amikor megvizsgálták az imént említett apró 
barlangi medve újszülötteket, rájöttek arra, hogy az állatkák halálát fogzási zavarok 
okozták. A megröntgenezett apró állkapcsokban gyulladásos folyamatok játszódtak 
le, mert a barlangi medve törzsfejlődése folyamán változott a fogak száma, mérete és 
elhelyezkedése, de mindehhez az állkapocs egyéb csontjai már nem tudtak alkal- 
mazkodni, s a törzsfejlődés folyamán egyre gyakrabban és gyakrabban pusztultak el 
az apró állatok fogzási zavarokban. 


A halál 


A halál az ősvilágban egészen olyan, mint ma. Ezer arcú és ezer alakban leselkedik 
áldozatára. Régitűzhányó kialudt kráterében meggyűlt esővíz csillog. Kék tengerszem. 
Ide járnak a környék állatai inni. A tavacska azonban gonosz és csalóka, halált jelent 
a szomjazóknak. A kráterből hosszú évezredek elmúltával is gázok törnek föl, és a 
nehéz gázok meggyűlnek a kráter mélyedésében a víz tükre fölött. Amint az állat 
mohón lehajol ivásra készen és beszippantja a halálos gázt, elszédül, odarogy a ta- 
vacska partjára —, a többit azután hamarosan elvégzi és befejezi a mélyből egyre 
szivárgó gáz. Ezeknek az állatoknak a csontjai lassan betemetődnek a tóparton, s 
megmaradnak évezredeken, évmilliókon át a mai napig. A föld mélyéből felszivárgó 
gázok pedig, ha kisebb mértékben is, ma is állandóan ömlenek a tókörüli sziklák 
repedéseiből. (XIV. tábla.) 

Az ilyen halál természetesen nem okozta az egész faj kipusztulását. Itt most nem 
is erről beszélünk. Az egyén, a család pusztulásáról, egy kisebb helyi jellegű állattársu- 
lás vesztéről, egy vidéket, a tenger vagy a folyó kisebb részletét benépesítő állatok 
haláláról van szó. Egy-egy állatfaj vagy állattörzs, egy egész időszak állatvilágának 
kipusztulása vagy kicserélődése az őslénytan vagy a származástan szempontjából 
sokkal, de sokkal nagyobb jelentőségű dolog. (Ezzel különben már 4 Föld című előző 
kötetben foglalkoztunk.) Az egyenkénti vagy tömeges egyéni halál azért mégis gyak- 

Limulits (Mesolimulus walchi Desm.) ósrák maradványa a hasoldalról nézve. Az apró, kerek 
szemecskék a rák kövesedett petéi (Solnhofen, Németország. Müller nyomd) 


a. 


Az egyik ismert legrégibb őshüllő (Ophiacodon) tojása (Perm időszak. Romer nyomán) 

A patagóniai Sierra Canguel kopár vidékén emelkedik a Rincon de Scaritt vulkán. A ko- 

mor, kietlen tájon az eocénben messze földön a krátertóban összegyűlt víz volt az egyetlen itató. 

A krvátertó vize fölött meggyűlt szénsavas gázoktól százával hullottak el az állatok. A vrekonstri- 
ált kép a Scarittia nevít ősemlősök itatóhelyét ábrázolja 

Dimetrodon ősküllő tö- 

vött és csontheggel gyó- 

gyult radiusza (orsó- 

csontja) (Moodie 191yo- 
mán) 


Barlangi medve összecsontosodott 
hátcsigolyái. A két csigolyatestet 
alul erős csontköpeny köti össze 

Placenticeras ammonites az amerikai krétából. Jól látható 
a héjon a Mosasaurus tengeri őshüllő hegyes, kúpos fogai- 
nak a nyoma 

Kövesedett baktériumok egy kihalt rovar (Eopyrophorus) tracheájában — a geiseltali 
eocénkori barna kőszén-telepből. Kb. IJoo x nagyítás (Krumbiegel nyomdn) 


Fosszilis gyöngy a nagymarosi lajtamész- Kalciumkarbonátot kiválasztó baktériu- 
kőből (természetes nagyság) mok (ún. álnikrokokkuszok) (Kamb- 
viun eleje, Eszak-Amerika;. Walcott 

nyomán) 

ran tár elénk a földtörténeti múltból olyan igazságokat, amelyek érdekesek is, tanul- 
ságosak is. 

Gondoljunk arra, hogy egy-egy, napokig tartó hatalmas viharalatt milyen tömén- 
telen állat pusztul el a tengerben, vagy milyen tömeges halált okoz hideg vagy meleg 
vízáramlatok betörése, a víz sótartalmának változása, a vízpart sekély vizének fel- 
melegedése a napsütésben, a beálló oxigén- illetve levegőhiány. Weiler német tudós 
írt le Magyarországról kövesült halmaradványokból álló harmad-kori tengeri faunát. 
Minden egyes halnak görcsösen kitátott szája arról tanúskodott, hogy az állat fulladás 
következtében pusztult el, amikor a túlságosan felmelegedett partmenti sekély vízben 
oxigénhiány állt elő. Más alkalommal olyan halmaradványt találtak, amelynek szájá- 
bólegy másik, alig valamivel kisebb hallógott ki. Nyilvánvaló, hogy a rabló nem tudta 
áldozatát lenyelni, megfulladt s mindketten odavesztek, illetve fosszilizálódtak. 

Vajon milyen példát tárjunk még az olvasó elé a sok ezer és ezer ősvilági halál- 
eset kövesedett bizonyítéka közül? Akad olyan is, amelyik az egysejtű állatok halálá- 
val, sőt az elöregedett egysejtű szervezet , aggkori kimúlásával" foglalkozik. Az em- 
ber hajlandó azt gondolni, hogy az ilyen mikroszkopikus , apróság" esetében mindaz, 
ami patologikus, a több tucatnyi évmillió távlatában már meseszerű s könnyen meg- 
lehet, nem bírja ki a szigorú kritikát. 

Pedig nem így áll a dolog. 

Hol fogható meg a kérdés? Egyik könyvemben, amit nemrégiben az ősállatok 
betegségeiről írtam, azt mondottam, hogy az életnek azoknál a mély gyökereinél, 
amelyek a szerves élet alapanyagáig, a plazmáig nyúlnak, mert ezeknek a kicsiny 
állatoknak egyetlen sejtből álló testét ugyanaz az élő anyag, a plazma alkotja, mint 
amilyen élő sejtek tömegéből épül fel a soksejtű állatoknak, vagy akár az embernek a 
teste. Az egyén megöregedésével, sok egysejtű állatkán, például foraminiferán, jól 
láthatóan jelentkeznek az öregkori halált megelőző jelenségek. A szakemberek számos 
esetben bizonyították be, hogy az állat természetes halállal múlt ki. A kiöregedett, 
meggyengült életerejű plazma végső erőfeszítésére vall, hogy az utolsó kamrácskák, 
amelyek az egysejtű állatka házát felépítik, egyre alacsonyabbak a többinél. Az elöre- 
gedett plazma tömege már nem bizonyult elégségesnek a szükséges kamratér betöl- 
tésére, s gyenge mészfalakat, mintegy természetes , rabitzfalat" hozott létre, sőt a 
öregkori kamrafal teljes elmeszesítésére sem volt elég ereje. 

Mennyire jellemző eset ez. Az öröklött ösztönös kényszer akkor is megindítja az 
új kamra képződésének folyamatát, amikor a befejezésre az elöregedett plazmatömeg 
már nem képes. 

Hasonló esetek tömege valósággal tolong az irodalomban. Azután akadnak 
egészen másfélék, amikor az életerős állatot pusztítja el egy másik, nála hatalmasabb 
rabló vagy ragadozó. A kréta időszak végén Placenticeras ammoniteszek éltek az 
Amerika helyén terpeszkedő őstengerben. Kedvező életviszonyok, élelembőség jelle- 
mezte a tengervizet a parttól bizonyos távolságban. Az egykori tengeriszapból kelet- 
kezett márgában az ammonitesz héjakon kívül sok a Mosasaurus, tengeri ősgyik 
csontmaradványa. Külső alakjukkal emlékeztetnek ezek az állatok a ma élő kro- 
kodilusokra, s hosszúranyúlt krokodilus-állkapcsukban nekik is hegyes, erős, kúp 
alakú krokodilus-fogaik voltak. (x3. ábra.) 

A sok tengeri ősmaradvány között különös, átlyuggatott falú ammonitesz-háza- 
kat találtak a gyűjtők. A házfalat valami többszörösen átharapta anélkül, hogy az 
egészet szétroppantotta volna. Ez azonban már nem segített az ammoniteszen, mert 
anagy lyukakon mindenfelől házába hatolt a tengervíz, lágy teste is erősen megsérült, 
s hamarosan kimúlt. Az üres héj azután alászállt a víztömegen át az iszapba, ott be- 
temetődött és fosszilizálódott. (XV. tábla.) 

I3. ábra. Mosasauvrus (Tylosaurus) tengeri ősgyik a kréta tengerben. A levegőben repülő 
sárkányok 


A szakemberek a lyukak elhelyezkedéséből, alakjából és számából rájöttek, hogy 
a nagy, lágytestű ammoniteszeket a Mosasaurusok ölték meg. Úgy látszik, rendsze- 
resen táplálkoztak velük. A lyukak két sorban ültek a házfalon, s amerre az állkapocs 
két ága ék alakban összefutott, arrafelé közelítettek egymáshoz. Az alsó és a felső 
állkapocs olló módjára kapta közre az ammoniteszt, tehát a ház mindkét oldalán ott. 
láthatók az ellentétes fogak nyomai. (I4. ábra). A Mosasaurus különösképpen a száj- 
padlásán (fterigotdeumán) is apró fogacskákat viselt, s ezek nyomai is meglátszanak 
a héjon. Ezek a fogak pedig abban az időben más ten- 
geri őshüllőn ismeretlenek. (I5. ábra.) 

Az állat pusztulását okozó ellenséges támadásnak szá- 
mos esetben maradt nyoma a gerincesek ősmaradványain. 
Még az olyan állatok csontjain is, amelyek szintén félel- 
metes ragadozók voltak. A bécsi Természettudományi 
Múzeum 1908-ban vásárolt egy kardfogú tigris csontvázat, 
amely Argentína jégkorszaki üledékeiből származott. A 
csontváz egyes darabjait — természetes anatómiai hely- 
zetüknek megfelelően — drótvázra szerelték, és az egyik 
üvegszekrényben felállították. Ettől kezdve fél évszázadon 
át senki sem törődött vele. A nagyközönség megbámulta 
s tovább ment, a tudósok pedig elfeledték. 1955-ben Drex- 
ler, az egyetem anatómiai intézetének tanára vette szem- 
ügyre. Részletes kórbonctani elemzés után valóságos ősvi- 
I4. ábra. A lyukak kétsor- — lági drámát írt az amerikai kardfogú tigris haláláról. 
ban ülnek az E ZNEESÉBBÉ Az állat rendkívül öreg korát a csontvázon tapasztal- 
E ÉALEI SZTEKÁSZÉSKSÍÁGÉS 3 ható súlyos, degeneratív jellegű öregkori elváltozások bi- 
whitfieldi Hyat) körvona-  zonyítják. Így rendkívül kopott a negyedik előzápfog és 
la fölé berajzoltuka Mosa- a tépőfog koronája, amelyeken a fogbélkamrák is nyitot- 
saurus állkapcsának kör- tak. A harmadik előzápfog még az állat életében kihullott, 
vonalait a fogak helyével, — a fogmederfalak öszenőttek. Az állatot súlyos öregkori 


illet knak iz , ése - ; 
il velő tukakkal máz torzító köszvény (arihritis és sdondylosis) támadta meg. 

I5. ábra. A Mosasaurus (Mosasaurus horridus Williston) koponyája. Ez az állat harapta át 
az Ammonites házfalát. (Lásd a XV. táblát.) A szemiireg alatt jól látszanak a szájpadlás 
apró fogai is 


Második és harmadik ágyékcsigolyája ennek következtében összenőtt. Ujjpercein, 
lábközép és lábtőcsontjain, valamint a fibula és tibia alsó ízületi végein rendkívül 
nagymértékű, köszvényes eredetű csontfelrakódások láthatók. Hasonló jelenségeket 
észleltek fogságban tartott oroszlánokon és tigriseken, s ezek analógiájára Drexler 
legalább 25 évre becsülte az amerikai kardfogú tigris korát. 

Nem csodálkozhatunk azon, hogy ilyen korban, ennyire súlyos kóros elváltozá- 
sokkal terhelten bizonytalanná válik az ugrás. Az állat támadás közben kevésbé 
határozott, s a nagyobb testi erővel rendelkező, nagytermetű növényevővel szemben, 
ha történetesen óriáslajhárt, ősbölényt vagy masztodont támadott meg, az életre-ha- 
lálra megindult küzdelemben alul maradt. 

A természettől örökségképpen kapott gyor- 
sabb , észjárás", könyörtelen önfegyelem, halá- 
los biztonság az áldozattal vagy az ellenféllel 
szemben — ez biztosít szinte mértéktelen előnyt 
a macskaféle ragadozóknak. Mindezt a fajfor- 
máló erők nehéz küzdelem árán vívták ki évmil- 
liók alatt, s ezek mondottak csődöt most, az öreg 
állat életének egyetlen óráján, vagy talán csak 
néhány percében. Áz ellenfél — esetleg több is 
lehetett — fellökte, földre taposta, bordáit be- 
zúzta, bal oldali combcsontját, jobb oldali láb- 
szárcsontját és szárkapocscsontját összetörte. 

A szívós óriásmacska túlélte vereségét. Bor- 
dái, végtagcsontjai szilárdan összeforrtak. He- 
tekig tartó elvonultságot, hónapokig tartó éhe- 
zést és kínlódást jelentett ez. A végleges gyógyu- 
lás azonban már nem következett be. A csont- 
törést csontvelőgyulladás követte, s ez végzett 
vele. 

Mindez, amit most elbeszéltünk, kissé regé- 
nyesnek tűnik. Egyetlen állat csontjaiból kiol- 
vasni élettörténetének utolsó napjait... De 
mindjárt másként látjuk a dolgot, ha olyan pél- 
dát választunk, amelyben több, merőben eltérő 
típusú állatnak ugyanabban az élettérben bekö- 76 úbra. A Limulus ősrák képe. 
vetkezett pusztulását mutatjuk be. A németor- Jura, Solnhofen 

szági Solnhofen vidékén a jurában tengerpart vonult végig. A napsütésben fehéren 
csillogó mésziszap borította. Amint egy-egy nagyobb hullám partra futott, sok élő ál- 
latot vitt magával, s ezek azután ott maradtak a lapos strandon, amikor a víz 
visszaszivárgott a tengerbe. 

Íme egy életkép. Mindenfelé vízicsigák mászkálnak, néhány tövises farkú Lünulus 


ny 


I7. ábra. A Limulus 
ősvák a lágy tengerparti 
iszapon tova futott. Ha- 
lálvergődésébe hátyama- 
radt hosszú tövisének 
nyoma, amint a farok- 
tövíssel — jobbra-balra 
csapkodott. MESE 


nyomán 

ősrák (16. ábra) keresi közöttük a visszavezető utat. Odébb 
jókora ősi tintahal csapkod karjaival , s mereven előreveti 
két hosszú tapogatóját. Őt viseli meg leghamarabb a Nap 
perzselő melege. Lágy teste kiszárad, az iszap rendkívül 
gyorsan keményedik körülötte, megfogja, visszatartja, míg- 
nem halálküzdelmében kihányja a gyomortartalmát, egy 
másik őspolip félig megemésztett testének maradványait. Az 
ősrák heves farkcsapásokkal rohan tova a kiszáradó parton. 
(17. ábra). Hatalmas, sisak alakú fejpáncélja mélyen belesüp- 
pedalágy anyagba, s a megszilárduló iszaptömeg őt is halálos 
szorítással veszi körül. Erejének végső megfeszítésével né- 
hányszor még nekifeszíti hosszú, merev farktövisét a cement- 
keménységűvé váló talajnak, azután elcsendesedik, kimúlik, 
kiszárad. A csigák után hosszú ösvények maradnak az iszap- 
világ felszínén, mielőtt ők is végleg megrekednének, s ezek 
a különös halálösvények ugyanúgy megkövesednek, mint a 
tintahal vergődésének nyomai vagy a sisakos ősrák haláltu- 
sájának kemény farkcsapásai, 

A hullámok egymást követik. Az egyik tisztára mossa a 
kis tragédiák színhelyét, a másik iszapréteggel takarja be, s 
hosszú évmilliókra állandósítja. A szél erősödik. Néhány ro- 
vart sodor az újabb iszapréteg lágy felületére. Átnedvese- 
dett szárnnyal menekülni nem tudnak, s tehetetlenül köröz- 
nek a vizes anyagon: halálörvényt kavarnak maguk körül. 
Ez is megmarad a kiszáradó strandon, s a szél finom, száraz 
korallhomokkal takarja be. (6. ábra.) 

Ezek közismert példák az ősélettanban. A szakember tu- 
catjával idézhetne hasonlókat. Mi most befejezésül az ősem- 
ber világából vett néhány különösen érdekes képre szeret- 
nénk felhívni a figyelmet. Olaszország, Franciaország és Spa- 
nyolország barlangfestményei és sziklakarcai között olyan 
életnagyságú, olykor több méter hosszú állat- és ember-ábrá- 
zolások akadnak, amelyek évtízezredekkel ezelőtt letűnt vi- 
lágok harcosainak és vadászainak a haláláról tájékoztatnak. 
Ezek a barlangi képek sérüléseket, halálos kimenetelű va- 
dász-szerencsétlenségeket, harci tevékenységet örökítenek 
meg. Franciaországban, Dordogne-ban másfél méter magas, 
tragikus jelenetet ábrázoló sziklaképet találtak. A Lescaux- 
barlang falára festette az ősember fekete és vörös festékkel. 
Az ősvadász rosszul vetett lándzsával megsebesítette az ős- 
bölénybikát. Az állatnak kiontotta a beleit, s a felbőszült 
vad letaposta a vadászt. Meg kell említenünk, hogy vannak, 
akik a képet szimbolikus jelentőségűnek tartják, amit első- 
sorban a fekvő alak madárfejszerű álarcára s a melléje rajzolt, 
madárban végződő totembotra alapítanak. Az a tény, hogy 

I8. ábra. Az ősember sziklafestménye a Lascaux barlangban. Dordogne, Franciaország. 
Az ősvadász megsebesítette a bölénybikát. A vadász a földön fekszik, lándzsája a bölény belét 
kiontotta 


r9. dbra. Megnyilazott őstulok üldözi az ősvadászt. (Spanyolország, Cueva Remigia, Gasulla 
üreg) 


ebben az időben van már olyan ősrégi konvenció és hagyomány, amely élményeket 
és kész szereplőket — a földön fekvő álarcost és a halált jelképező megsebesített va- 
dat — bocsájt valakinek a rendelkezésére, — ez a tény magában véve is figyelemre 
méltó dolog, de az életből ellesett történetnek valós voltán mitsem változtat. És szá- 
munkra a jelen esetben ez a fontos. (18. ábra.) 

Egy másik képen a megnyilazott őstulok üldözi az ősvadászt. A remekbe festett 
faliképen az állat mindössze I2 cm magas, mondhatnánk egyike az első ősvilági 
miniatűröknek, amelyet vörös színnel vázoltak a spanyolországi Gasulla-üreg falára. 
A fejvesztetten menekülő ősvadász baljában szorongatja az Íjat s egy nyílvesszőt 
(19. ábra). 

Az előbbi kép a halál komor tragikumát tárja elénk. A hatalmas állat fejét szü- 
gyébe vágva toporzékol, sörénye égnek mered, farkát hátrafelé csapja, lábait a földre 
feszíti. A földre terített embert csupán néhány vonás jelzi. De milyen találó, ki- 
fejező vonás! A halálos zuhanásban szétvetett karok ; az elnyúlt sovány, szinte szána- 
lomra méltó test; a földre lapuló, szétterpesztett ujjú tenyér. Ezzel szemben a máso- 
dik képből letagadhatatlanul némi komikum árad. A vad hajsza a spanyol bikavia- 


20. ábra. Párduc támadja meg a vadászokat. A kilőtt, célttévesztett nyilak a földön hevernek. 
(Dél-Afrikai sziklakép) 

2r. ábra. A kivégzés első ránkmaradt ábrázolása. (Spanyolországi sziklakép a Gasulla üreg 


faláról) 


dalok kinevetett torreádorának esetére emlékeztet. S hogy nem túlzunk, amikor hu- 
moros vonást vélünk felfedezni a rajzban, emlékeztetünk egy harmadik képre, ame- 


lyen párduc támad a vadászcsoportra. Aki 
teheti, vad futásban keres menedéket. Ket- 
ten tehetetlenül, egymásba kapaszkodva 
reszketnek az előtérben, s van, aki ijedté- 
ben felbukik és cigánykereket vet a legve- 
szélyesebb pillanatban. Tagadhatatlanul 
groteszk élmény, groteszk vonásokkal meg- 
örökítve (20. ábra). 

A spanyolországi Gasulla-üregben ta- 
láltak egy másik, számunkra nagyon fon- 
tos és jellemző sziklaképet. Ezt is fekete és 
vörös színnel festette az ősember a szik- 
lára. A kép teljes hossza huszonhét és fél 
centiméter s a kivégzés első ránk maradt 
ábrázolása. A háttérben íjat és nyílvesz- 
szőt fejük fölött rázó harcosok láthatók, az 
előtérben földön fekszik a nyíllövésekkel 


22. ábra. Lenyilazott harcos. Az ősember 

falfestiménye. Fején tollbokréta, kezében 1j. 

A kép I7 cm széles. Spanyolország, La Sal- 
tadora. (Obermaier nyomán) 

kivégzett ősember. A csoport ábrázolása, az ordítozva fejük fölött hadonászó alakok 
rajza, a haldokló vagy halott magános, számkivetett volta művészien örökíti meg a 
jelenetet (2I. ábra). 

Halálos sebben összerogyó, ledárdázott vagy megnyilazott harcosok képe egyéb- 
ként nem tartozik a ritkaságok közé (22. ábra). 

Ezzel talán zárhatjuk is fejezetünket. Látjuk, hogy az egyén biológiájában a 
születés és halál módja, szerepe ugyanaz a letűnt földtörténeti időszakokban is, mint 
ma.S a következő fejezetből majd az is kitűnik, hogy a halált megelőző betegségek 
tanulmányozása sem fog merőben újat hozni a számunkra. 


BETEG ŐSÁLLATOK 


Az ősbetegségek tana 


Négy évvel ezelőtt a Magyar Orvostörténeti Könyvtár Palla Ákos kezdemé- 
nyező munkája révén kiadta a magyar kutatóknak azokat a munkáit amelyek az ős- 
állatoknak, az ősembernek és a történelem előtti embernek a betegségeiről szólnak. Ez 
a döntés egy új tudományágnak, a. baleopatológiának vagy magyarul az ősbetegségek 
tanának a megalapozását jelenti. Olyan tudományét, amellyel nemcsak az orvosok, 
hanem az ősállattan, és az embertan szakemberei is foglalkoznak. 

Bizonyára felötlött már bennünk a kérdés: vajon mióta van betegség a Földön, 
vagy voltak-e betegségokozó baktériumok az ősvilágban? Minderre az ősállatok 
betegségeivel foglalkozó őséletbúvár adhat választ. Ha pedig azt kérdezzük, hogy a 
fogszuvasodás vagy a köszvény már az ősembert is bántotta-e, akkor az orvos és 
az embertan szakembere felel igennel vagy nemmel. Az orvostudomány régóta figyel- 
meztet arra, hogy a fogszuvasodás az emberi civilizációval együtt terjed, és sok száz 
ősemberi fogat kell megvizsgálni, mire egy-egy szuvas fogra akadunk. Azt azonban 
az orvosok közül is kevesen tudják, hogy a fogszuvasodás betegségének kezdete 
messze visszanyúlik a földtörténeti múltba, a sok millió éves ősvilágok ködös homá- 
lyába, mert hiszen már 70—80 millió évvel ezelőtt, a kréta időszakban is éltek olyan 
ősállatok, például az említett Mosasaurus, amelyeknek fogain nagy szuvas üregek 
nyíltak. A fogszuvasodás azonban, ha a folyamat fájdalmas is, még nem halálos 
baj. Sokkal veszedelmesebb emberre és állatra egyaránt a tuberkulózis. Mit tud 
erről az ősbetegségek tudománya? Vannak leletek, amelyek azt látszanak bizonyí- 
tani, hogy a tuberkulózis az őskor emberét, a történelem előtti embert, sőt az ős- 
állatokat is megtámadta és súlyos elváltozásokat hagyott csontjaikon. 

A vizsgálatok szerint a kőszénkorszaktól kezdve, tehát mintegy 300 millió 
éve vannak biztos nyomok kórokozó baktériumok tevékenységéről. Az őshüllők, az 
óriástermetű sárkánygyíkok csontjain csonthártyagyulladás és csontvelőgyulladás 
súlyos eseteit észlelték. Amerikában találtak egy Dinosaurus-csontvázat, amelynek 
medencecsontjában gennyes csontelhalásos folyamat következtében több literes üreg 
kelekezett. Más alkalommal karbon és perm időszaki őshüllők csigolyanyúlványain 
és végtagcsontjain olyan törést követő fertőzések, súlyos csontvelőgyulladások 
nyomaira bukkantak, amelyek valósággal a felismerhetetlenségig eltorzították a 
vázrészeket (23. ábra). 

Kétségtelen, hogy az ember a betegségek egy részét az ősállatok birodalmából 
s hozta magával". A betegségek őstörténetét tehát az ősember betegségeinek ismeretén 
túl tovább kell kutatni a földtörténeti múltban élt állatokon. Annak ugyanis, aki 
az ősállatok betegségeivel foglalkozik, elvitathatatlan előnye, hogy egy-egy betegség 
lefolyását, keletkezését és gyógyulását, főként azonban hatását sok esetben végig- 

tanulmányozhatja nemcsak az egyeden, hanem a fajon, sőt az egymás nyomába 
lépő fajok törzsfejlődésében is. Ezek tanulmányozása pedig megerősít bennünket 
abban a tudatban, hogy az állatfajok és fajták, valamint az emberi nem egyedeinek 
természetes gyógyulása azonos utakat követ. 

Az ősállatok betegségeinek ősi megnyilvánulási módjai lényegükben már magukon 
viselik az egyes betegségeknek mindazokat a főbb sajátságait, amelyeket napjaink 


23. ábra. Törés ős- 
hüllő csonton és a tö- 
rést követő gennyes 

csonthártya- és 
csontvelő gyulladás 
nyoma. Perm. Az 
ismert legrégibb 

gEGMÉRSÉSESÉREB 
egyike (Moodie 11yo- 
új mán) 


beteg élőlényeinek tanulmányozása révén ismerünk. Még a leg- 
egyszerűbb élőlényeknek, például a kihalt egysejtű állatoknak a 
betegségeit is ismerjük. Vázaikon gyógyult töréseknek, repedé- 
seknek, a váz kiegészülésének, fejlődési rendellenességének nyo- 
mai látszanak. De lágyrészeik betegségeinek nyomai is megma- 
radtak a szilárd vázrészeken. Táplálkozásuk zavaraival, a kör- 
nyezet hőmérsékletének megváltozásával kapcsolatos betegség 
pusztító hatása, az öregedéssel járó alakváltozások, torzulások 
olvashatók le a parányi mészpáncélokról. Olyan, évmilliókkal 
ezelőtt lezajlott betegségekről tanúskodnak, amelyek egyúttal 
az első betegség-fajtáknak ma még felismerhető és megkülön- 
böztethető alaptípusai. 

Az ősrákok ( Trilobiták ) között találjuk az eddig ismert leg- 
régibb betegség nyomokat. Ezek részben a vedlés alatt bekö- 
vetkezett sérülésekkel függnek össze, vagy egyelőre felismerhe- 
tetlen eredetű elváltozások. Észak-Amerikából, a kambrium 
elejéről több példányt ismertettek, s újabban egyre többet fog- 
lalkoznak velük (24. ábra). 

Más előnye is van a beteg ősállati maradványok vizsgála- 
tának. A leletek nagy száma lehetővé teszi a statisztikai kiérté- 
kelést. A szakembereknek olykor módja van arra, hogy egyetlen 
állatfaj több ezer egyedét vizsgálja meg s a beteg példányokat 
kiválogassa. 

Ilyenkor a ritkább betegség-fajták is előkerülnek. Az ala- 
csonyabbrendű állatokon, például a tengeri sünökön, a tengeri 
liliomokon, rákokon, kagylókon, csigákon élnek élősködők is, 
rendszerint férgek. Hatalmas daganatokat, torz kinövéseket 
okoznak, sőt a gazdaállatot is elpusztíthatják. Jellemző, hogy 
ezek az élősdiek évszázmilliókon át megmaradtak, utódaik 
ugyanúgy élősködnek ma is a tengeri csigákon, a kagylókon, a 
rákokon vagy a tengeri sünökön. 

Ismerünk ősvilági legyeket, bögölyöket, szúnyogokat, kul- 
lancsokat, rühatkákat, tetűket és bolhákat (25. ábra). Legtöbb- 
jüket a borostyánkő, vagyis az ősfenyők gyantája őrizte meg. 
A borostyánkőben talált bolha legalább 50 millió éves. Rovar- 
evő emlősállatokon élősködött. Különösen érdekes, hogy már 
abban az időben minden szerve, például a szúrásra és vérszívásra 
átalakult szájrészei, hatalmas ugrólábai ugyanolyan fejlettek 
voltak, mint ma is élő utódaié (26. ábra). Még a csecselégynek 
is megtalálták kihalt, kövesedett ősét (27. ábra). 

Az orvost — érthető módon — a magasabbrendű gerinces 
állatoknak, az emlősöknek a betegségeiérdeklik. A szakirodalom- 


ban is ezekről található a legtöbb adat. A test lágy részei ugyan a kövesedés alatt el- 
pusztultak, de a szilárd vázrészek, a csontok igen jól megőrizték számos betegség 

24. ábra. Trilobiták az észak-amerikai kanibriumból és szilúrból, sérülések és vedlés közben 
bekövetkezett patologiás elváltozások nyomaival. Ezek az eddig ismert legősibb betegségnyomok 


közé tartoznak 


nyomát. Tudnunk kell ugyanis, hogy a csontok gyakran nyújtanak felvilágosítást a 
lágyrészek betegségeiről is, különösen az ízületekben vagy azokon a helyeken, ahol az 


izmok tapadnak. 


Beteg ősállati csontról először 1774-ben számoltak be. Azóta gyűltek az adatok a 


szakirodalomban, de csak 1923-ban jelent meg egy olyan 
összefoglalás, amely áttekintést adott a gerinces ősállatok 
betegségeiről. Ez a munka azonban főleg az amerikai mú- 
zeumok leleteit ismertette. A magyar kutatók egybe- 
gyűjtve a hatalmas hazai beteg ősállatcsont-anyagot, 
két évtizedes munka után most egybefoglalták mindazt, 
amit az ősvilági betegségekről tudunk. 

Különösen jól ismerjük az ősállatok csonttöréseit. A 
legrégibb ismert csonttörések 150—200 millió évvel ezelőtt 
élt őshüllők maradványain találhatók. Bár ezeknek az ős- 
hüllőknek a csontszövetei különböztek az emlősállatoké- 
tól, ám a csontheg képződése, a csonthártyagyulladás és 
csontvelőgyulladás ugyanúgy zajlott le akkor is, mint ma. 
Érdekes, hogy a 20—25 méter hosszú, sok tonna test- 
súlyú sárkánygyíik eltört 2—3 méteres végtagcsontja is 
összeforrott (XV. tábla). 

Sok súlyos kimenetelű állkapcsi gennyedés nyomait 
is ismerjük. Ez a betegség gyakori volt a barlangi med- 
véken. Ezek hosszú életkort értek meg, fogaik rágófe- 
lülete nagymértékben lekopott, a fogbélüregek megnyiíl- 
tak és gyakran fertőződött a fogmeder. 

Kihalt emlősállatok maradványain gyakoriak a ge- 

25. ábra. Egy mumifiká- 
lódott jégkorszaki eciobara- 
síita — (Neohaematopinus 
relictus Doubinine). Szi- 
béria, Indigirka. Gerince- 
seken élősködött, 30 X-os 
nagyítás (Doubinine nyo- 
mán) 

rinc csontjainak és ízületeinek a megbetegedése. Számos olyan példa ismeretes, 
amely a gerincbetegségek legsúlyosabb eseteit tárja elénk. Előfordul, hogy a szom- 
szédos csigolyákat széles csontköpeny köti össze, és Így tökéletesen összecsontosod- 
tak. Hosszú lefolyású, idült megbetegedésekről van itt szó, rendszerint a végső álla- 
potról, amikor a betegség erősen megtámadta a csontszövetet. A lágyrészek betegsé- 
geire épp ebből következtetünk. 

A sok ezer ősmaradvány vizsgálatát először az ősállattan szakemberei végezték. 
Később egyre több alkalommal kapcsolódtak a munkába orvosok is. A kutatás mind- 
jobban elmélyült és kiszélesedett, mind többen foglalkoztak részletkérdésekkel. A tu- 


26. ábra. Eocén bolha. (Palaeo- 

psylla klebsiana Dampf.) Borostyán- — 27. ábra. Ősvilági csecselégy (Glossina oligo- 

kőzárvány. (Augusta és Laurentiaux — cena Scudder). I2,5 nun hosszú. Oligocén, 
nyomán) Colorado. (Laurentiaux nyomán) 


domány végül is eljutott odáig, hogy a kóresetek egyszerű leírásán kívül kutatni 
kezdte, hogyan viselkedett az egész élő szervezet a betegség esetén. De a szakemberek 
hamarosan rájöttek arra, hogy ez sem elég. Vizsgálni kezdték egy-egy korszak teljes 
állatközösségének a betegségeit. Az egyén betegségének vizsgálata mellett tehát itt 
is megjelent a , közösség egészségügyének" a vizsgálata. Foglalkozni kezdtek a kör- 
nyezet hatásaival: a hőhatással, a fényhatással, a táplálékváltozással, majd rátértek 
az öröklődés kérdésére, az éghajlat-változás rendkívüli hatásainak, a fertőző betegsé- 
geknek — például a tuberkulózisnak — a vizsgálatára. Elkezdtek foglalkozni az egyén 
és az egész faj vagy állat-csoport degenerálódásának a kérdésével, az agyalapi mi- 
rigy növekedésének és túlzott működésének eredményeképpen jelentkező óriásnövés- 
sel, és végső fokon a faj kipusztulásával. 

Az ősbetegségek tudományának az ősállatok betegségeivel foglalkozó ága ma is 
ezeket tartja a legfontosabb vizsgálati feladatoknak. Hozzá kell tennünk, hogy ma 
már nem az őséletbúvároké a döntő szó, hanem — helyesen — az orvosoké. Az utóbbi 
évtizedekben különösképpen sok szó esik az ősbetegségek tudományának az ember 
betegségeit kutató ágáról is, amely —érthető módon —a leginkább érdekel bennünket. 

Vita az egymilliárd éves mikrokokkusz körül 


Franciaországban Pasteuw munkássága nyomán valósággal divattá vált az ős- 
baktériumok kutatása. Sok, nem is sejtett vonatkozás világosodott meg a földtör- 
téneti múlt és a ma baktériumai között. Minden különbözőségük ellenére mélyreható 
rokonsági kapcsolatokat fedeztek fel közöttük, és hamarosan nagy népszerűségnek 
örvendő, vaskos paleobakteriológiai dolgozatok jelentek meg. A baj csak az volt, 
hogy nem orvosok, biológusok és bakteriológusok kutattak, hanem ásványtannal, 
őslénytannalés növénytannal foglalkozó szakemberek, akik a maguk szaktudományán 
túl a baktériumokhoz keveset vagy semmit sem értettek. Amit írtak, különös 
alkotói tevékenység eredménye volt. Helytálló megfigyelések és gyatra következte- 
tések, hamis beállítások s már eleve elhibázott kutatási módszerek és technikai eljá- 
rások szövevényéből alakult az irodalmi anyag, amely sehogyan sem illeszkedett be 
a modern bakteriológia légkörébe. 

Említettük, hogy a karbon és perm időszakoktól kezdve vannak közvetett bizo- 
nyítékaink kórokozó baktériumok tevékenységéről. Ezek az őshüllők csontjain je- 
lentkező gennyes gyulladások nyomai. Meg kell azonban jegveznünk, hogy a bakté- 
riumok kórokozó voltát akkor sem lehetne minden kétséget kizáró módon bizonyí- 
tani, ha történetesen kövesedhettek volna, mert a tudomány mai állása szerint nem 
tudjuk eldönteni, melyik baktérium volt kórokozó, melyik vett részt az állati tetem 
felbomlásában, és melyik került a fosszilizálódás idején a környezetből az ősmarad- 
ványba (XVI. tábla). 

A baktériumokat, amint tudjuk, a legtöbb esetben nem lehet külső, alaki bélye- 
geik alapján megkülönböztetni. A baktérium betegségkeltő tulajdonságának igazo- 
lására pedig az orvos elengedhetetlenül fontosnak tartja a biológiai próbák elvégzését. 
Például a gümőkor során képződött sarjszövethez hasonló szöveti elváltozás sok más 
betegségben kialakulhat. A sarjszövetek igazi természetének igazolására a bakterioló- 
giai lelet nélkülözhetetlen. Régebben a gümőkor esetében megelégedtünk a gümőba- 
cilus mikroszkópos kimutatásával ; ma már fontos követelmény, hogy a bacilusok va- 
lódi természetét biológiai próbával: állatoltással, kitenyésztéssel is igazoljuk . Szüksé- 
ges ez azért, hogy a számos öZsewdotuberkulózis-bacilustól a valódit elkülönítsük. 
Ezért nem tudjuk eldönteni ma. sem sok kóros barlangi medve-csontról, hogy tuber- 
kulotikus egyéntől származik-e, vagy hasonló csontszöveti elváltozásokat okozó 
másféle betegségben szenvedett az állat. 

1914-ben Észak Amerikában, Montana államban a földtörténeti őskorból szár- 
mazó mészkőben Walcott olyan baktérium-láncokat fedezett fel, amelyek mikrokok- 
kuszokra hasonlítottak. Íme, mondották a szakemberek, megvan a legrégibb kórokozó 
baktérium. Méghozzá olyan időszakból, amikor még nyoma sincs a gerinces állatok 
maradványainak. Később azonban kiderült, hogy ezek mészkiválasztó baktériumok, 
amelyek ma is élnek a tengervízben, s csak a kövcsedés folyamán tapadtak egymás- 
hoz oly módon, hogy mikrokokkusz-láncoknak nézték őket. Kétségtelen, hogy ezek 
az ismert legősibb baktériumok, de nincs betegség okozó jelentőségük, és semmi kö- 
zük a mikrokokkuszokhoz (XVI. tábla). 

Kétszájú csiga, kövült gyöngy, kasztrált kagyló... 


Az ember nem hinné, mennyi érdekes eset adódik, ha a gerinctelen állatok szinte 
áttekinthetetlen birodalmát a patológus szemével vizsgálja. A kagylót és csigát pél- 
dául — bizonyos csoportoktól eltekintve — a külvilág káros hatásai ellen kemény 
teknő vagy ház védi. De mi történik akkor, ha ez a védőpáncél eltörik vagy berop- 
pan? Nos, a házfal vastagsága nem zárja ki a tört részek összeforradásának, kiegészü- 
lésének, amint mondani szokás: regenerálódásának a lehetőségét. 

Különösen gyakori a csigákon a szájnyílás környékének a sérülése, amikor a házfal 
még nemn érte el növekedése közben a kellő vastagságot és szilárdságot. Az állat rege- 
neráló képessége viszont éppen a szájnyílás körül a legnagyobb, tehát ott, ahol a lágy 
test köpenye a házfal szilárdító anyagát, a kalciumkarbonátot kiválasztja. Megesik, 
hogy a csiga nemcsak házfalának tört részét egészíti ki, hanem a vele érintkező ide- 
gen tárgyakat : kavicsot, dióhéjat, idegen csigaházat is bevonja mészanyaggal és , ,oda- 
erősíti " magához. 

Teknő- vagy házfal-sérülésen kívül lehet az állat életében más kritikus helyzet is, 
amely további védekezésre kényszeríti. Így például, ha idegen test jut a köpeny alá 
és azt izgatja, kagylóban is és csigában is gyöngyképződés indulhat meg. Olykor több 
élősködő vagy homokszem kerül a kagylóköpeny és a teknő belső gyöngyházrétege 
közé, s ilyenkor gyöngyházkinövések halmaza keletkezik. A Földtani Intézet gyűjte- 
ményében van több balatoni kecskeköröm (Congeria) , amelynek belső, sima gyöngy- 
házrétegét nagy gyöngyház-hólyagok borítják. A. hólyagokon egy-egy apró nyílás lát- 
ható. A nyílást a gyöngyházhólyagokat előidéző élősködő hozta létre és tartotta nyitva, 
hogy a belső üreg a külvilággalérintkezésben maradjon, és ezen a nyíláson át állandóan 
friss vízhez jusson, 

De igazi ősvilági gyöngyöket is ismerünk, mégpedig közel mogyorónyi, tekinté- 
lyes méretű példányokat, csakhogy ezeknek gyöngyházrétege évmilliók alatt felol- 
dódott, eltűnt, és ezért nemesgyöngy értékük nincsen (XVI. tábla). 

Egy másik említésre érdemes eset szinte túl merész ahhoz, hogy az állat elevennek 
hasson. Kettős szájú Clawsilia csiga ez, a fajra jellemző méretekkel és külső alakkal. 
A tornyos, karcsú csigaház tíz kanyarulatból áll. Az utolsó kanyarulaton a rendes 
szájnyílás mellett egy másik, nagyobb szájnyílás is látható. Ez a rendellenes 
szájnyílás van összeköttetésben a csigaház belsejével, a rendes szájnyílást pedig utó- 
lagosan képződött mészfal eltorlaszolta. 

A csigaház megsérült, a rendes szájnyílásnál nagyobb lyuk keletkezett ott, ahol 
az állat testének minden esetben át kellett haladnia, ha ki akart jönni a házából. Mi- 
után ez a lyuk az utolsó kanyarulat fenekén nyílott, közvetlenül a rendes szájnyílás 
mögött — az állat teste a sérült helyen keresztül tolódott napvilágra, itt képezett 
magának egy újabb szájnyílást, a régi szájnyílás felé pedig a kivezető utat mészfal- 
lal zárta le. Tudnunk kell, hogy a csiga teste messzire visszahúzódhatik a házába, mert 
a lágy test csupán a ház csúcsával van összenőve, a test alsó részének mozgékonysá- 
gát tehát mi sem akadályozza. 

Ezeknek az eseteknek a megelevenítésére nem kell különösebb képzelőerő. An- 
nál nehezebb felderíteni a belső kóros folyamatokra utaló elváltozások okait. Bizo- 
nyos, hogy történnie kellett valaminek. De mi lehetett az? , 

A legszebb példa erre a nagy amerikai paleopatológus, Mood-ze esete. Ő 1923-ban, 
a kihalt élőlények betegségeiről írott alapvető munkájában említ egy miocén időszaki 
óriásnövésű tengeri kagylót, amely egyébként mindenben megegyezett a rétegben ta- 
lálható valamennyi többi fajtársával, csak teknője nőtt azok többszörösére s vált 
durván vaskos alakká. Moodie édesvíz betörésével, a tengervíz sótartalmának hirte- 

len csökkenésével magyarázta az esetet. A dolog ilyen egyszerű, ötletszerű elintézése 
természetesen nem helyes. Vannak megfigyelések a tengervíz sótartalmának ingado- 
zását, hirtelen vagy fokozatos csökkenését, illetve növekedését követő átalakulások- 
ról, a kagylók és csigák elváltozásairól, de ezekben az esetekben mindig a fauna együt- 
tes képét kell vizsgálnunk. Igaz, hogy a mutatkozó hatás egyik állat-csoporton vagy 
fajon könnyebben, a másikon nehezebben ellenőrizhető, mert az egyik jobban reagál a 
környezet változó hatásaira, mint a másik. Mégis kétségtelen, hogyha a faj egyetlen 
példányán észlelünk csak nagyobb változást, a többi egyed viszont rendes méretű és 
alakú, akkor az ok nem az egész állattársaságot együttesen érintő eseményben kere- 
sendő (28. ábra). 

Nyilvánvaló, hogy így kell gondolkodnunk akkor is, amikor Moodie példányának 
óriásnövésével foglalkozunk. Annál is inkább, mert az óriásnövést előidéző ok az állat 


28. ábra. Óriás növésű kagyló az észak-amerikai miocénből (Venus rileyi Conrad). Mellette 
a vendes növésít példány. (Moodie nyomán) 


fiatal korától kezdve folyamatosan hatott, amit a kagylóteknő állandó egyenletes nö- 
vekedése jelez, és amit nem akadályozott különösebb kóros elváltozás. 

Idáig biztos úton jártunk következtetéseinkben. Most azonban egy szokatlan for- 
dulóhoz érkezünk. A malakkológus Boettger vizsgálatai szerint a kagylók és csigák 
egyedeinek óriásnövését a növekedési és nemi tényezők együttesen jelentkező zava- 
rai okozzák. Kiderítette, hogy egyes esetekben élősködők, illetőleg az élősködők ál- 
tal előidézett természetes kasztráció az oka az óriásnövésnek. 

Kapcsoljuk egybe a kettőt : Mood-e egyedi óriásnövését és Boettger vizsgálatának 
az eredményét. Ilyen vagy ehhez hasonló magyarázata lehet azoknak a látszólag rej- 
télyes eseteknek, amikor az egész állattársaságból csak csekély számú egyeden vagy 
egyetlen példányon észlelünk változást. 


Daganat a tengeri liliomon 


A tengeri liliomok az ősvilágok tengereinek legszebb és legérdekesebb tüskésbőrű 
állatai közé tartoznak. Legtöbbjüket számos ízből álló hosszú, hajlékony, finom vo- 
nalú nyél rögzítette a tengerfenékhez. Jellegzetes alkatuk már az első szempillan- 
tásra a Föld őskoráról beszél (29. ábra). 

Voltak közöttük olyan fajok, amelyek életük egy részén úszva kalandozták be 
az óceán partszegélyét, megmegkapaszkodtak, s megint tovább utaztak. De akár 
ezeket, akár az előbb említett, helyhez rögzített fajokat nézzük, szervezetük főbb vo- 
násaiban megegyeztek. Testük lágy részeit felfelé álló karokkal szegélyezett ke- 
hely zárta magába, amelyből egy hosszú nyél mozgékonyan egymásba kapcsolódó 
íÍzein át központi csatorna futott végig, le egészen a kapaszkodásra szolgáló gyökér- 
régióig. Az ízek kemény mészkorongjain áttörve Így biztosította ez a kezdetleges, ősi 
szervezet az idegkötegek lefutását, a táplálócsatorna mélybe ereszkedését, s az egész 
megnyúlt, szinte groteszk szabású állati testet egybefűző és rögzítő kötőszövet ki- 
terjedését. 

Valahányszor ezt a növényi alkatú természeti lényt látjuk, jusson eszünkbe, 
hogy örökösen játszadozó, csapkodó, prédára leső karjaival állatokat fogdos és eszik, 
ahelyett, hogy a tengerfenék homokjából, amelyben megkapaszkodik, szívna élelmet. 
Állat ez, testén bevezető szájnyílással és kivezető végbélnyílással, noha mind a két 
nyílás még szorosan egymás mellett, a kehely közepén, az úgynevezett kehelyfedőn 
helyezkedik el. 


30. ábra. Parazita féregtől 
megtámadott tengeri liliom 
nyélyészlete az észak-ame- 
vikat köszén időszaki váte- 


29. ábra. Kövült tengeri liliom gekből (Moodie nyonián) 

Meander. Szalag alakú féreg- 
kiúszásnyom (Helminthoideca) 
(Eocén, Bregenzi erdő) 


Négykarú tengeri csillag. 

(Veszprémi vágóhídi kőfejtő, 

triász időszak, karni emelet. 

Erősen nagyított kép, Oravecz 
János nyomán) 


Hatkarú tengeri csillag; öt kar 
helyett ( Alsó devon, Bunden- 
bach, Németország) 

Sérült és részben regenerált vázít tengeri siin (Clypeaster sp.) 
(Miocén, Nagyenyed. Vadász Elemér nyomd) 

Barlangi medve koponyája oldalról nézve. Jól látható az eltört és ismét összeforrott, torzult 
járomcsont. A koponyatetőn nagy csontkinövés. A sérülést az ősember bunkója okozta (Igyic 
barlang) 


Mastodon kövesedett ürüléke Ipolytarnócról (Miocén) 

Egy ősállat rekonstruálása. Csontváz, rajzban felrakott izomzat, megvajzolt kültakaró; 
Ectoconus majusculus Matthew a felső bpaleocénből (Germann nyomán) 

Ez az érdekes és különös lény több százmillió évvel ezelőtt, a szilur és devon idő- 
szakokban tömegesen élt a tengerfenéken. De később is, a karbonban vagy a földtör- 
téneti középkor fejlettebb állatvilágú időszakaiban ott látjuk a víz sodrásában hajla- 
dozó , erdőségeit". Az egykori tengeriszapból ezrével és ezrével kerülnek elő szebbnél 
szebb ősmaradványai vagy jellemző, könnyen felismerhető nyéldarabkái. S ezeken 
a nyeleken olykor jókora daganatok éktelenkednek. A keskeny, karcsú nyél, 
mintha durva kéz kötötte volna göcsre, az ízek erős torzulásával jelzi, hogy a beteg- 
ség rendkívül előrehaladott állapotban volt (30. ábra). 

Miután ma is élnek tengeri liliomok, ha erősen megfogyatkozott számban és 
határozottan hanyatlóban levő jelentőséggel is, — a szakemberek kutatni kezdtek 
ezek soraiban hasonló betegségek után. Gsaff valóban talált élő patológiás példányo- 
kat, amelyeken különböző daganatok és bőrciszták voltak. A hosszan lecsüngő, körte 
alakú képződményeket felvágva megtalálta bennük azt az élősködő férget, amely- 
nek a ciszta lakóhelyül szolgált. Most már csiszolatot készítettek a kihalt tengeri 
liliomok daganattól torzított nyeléből, s itt is megtalálták az évmilliókkal ezelőtt 
élősködő féreg lakókamráját és a külvilágba vezető keskeny járat nyílását. 

A kihalt tengeri liliomok cisztái és daganatai tehát az eddig ismert legősibb be- 
tegségfajták közé tartoznak, s változatlanul ma is megtalálhatók az élő tengeri lilio- 
mokon. 


Az elvesztett kar története 


A tüskésbőrű állatok közül a tengeri liliomnál sokkal ismertebb a tengeri csillag. 
Ez az állat, ha másként nem, bizonyára szemünkbe ötlött már a tengerről szóló úti- 
könyvek képein, amelyek a tenger változatos állatvilágát örökítik meg. Nincs helyhez 
kötve. Lassú mozgással vándorol a tengerfenéken. Az eltérő életmód szorosan 
összefügg az állat alakjával. Nem a szabad víztömeget szűrte át táplálék után, hanem 
szélesen elterülve a lapos tengerfenéken kereste prédáját. Ehhez az élethez tökéle- 
tesen alkalmazkodott az alakja, s egyes testrészei egymásközti arányának is ebben 
rejlik a titka. 


3I. ábra. Az Asterias rubens öncsonkítását követő regeneráció. Ez a tengeri csillag egyik karját 

rögzíti, miközben teste mozgásba lendül. A kar keresztben leválasztja saját magát, de magával 

viszi az emésztő- és szaporító szerveit. A seb igen gyorsan bezárul. Oly gyorsan megy végbe 

a leválás, amit erős inger, pl. sérülés, viz jARrGMTOSA vált ki, hogy alig tudjuk szemmel 
kisérni 

32. ábra. Ez a tengeri csillag (Coscinas- 
terias tenuispina Lmk) felnőtt korában 
6—9 karján kívül gyakran még 2—6 ki- 
sebb új kart visel. Ezeknek az új karok- 
nak a bimbódzása igen gyorsan megy 
végbe a sebhelyen s a fejlődés gyorsan 
halad tovább a teljes vegeneráció felé 


33. ábra. Linckia multifora Link nevű 
tengeri csillag egy vagy több karja le- 
válik, de legalább egy öreg karnak vissza 
kell maradnia. Az öreg karon visszama- 
radó testkorong 6 hónap alatt regenerálja 
az összes leválott kart! De a leszakadt 
kay sebfelületén is 4—5 kis bimbó jele- 
nik meg, amelyből új karok fejlődnek. 
Ezek az új karok megnagyobbodnak és 
új száj, új végbélnyílás jön létve. Ennél 
a fajnál ez a , regeneráció" az ivartalan 
szaporodás rendes ér ség De a vegene- 
rálódás számos rendellenes alak létrejöt- 
tét eredményezi. (Villásan ketléágazó 
hay stb.) 

A tengeri csillag teste központi korong- 
ból és karokból áll. Ezeknek a karoknak igen 
nagy a regeneráló képességük. Egyetlen le- 
szakadt kar regenerálhatja az egész állatot, 
korongjával együtt, mert egy-egy karban az 
összes szervek megvannak. (31—33. ábra.) Az 
úgynevezett kígyókarú tengeri csillagoknál, 
ahol a szervek csak a központi testre szorít- 
koznak és nem terjednek át a karokba, nincs 
meg ez a nagyfokú regeneráló képesség. 

Az állatkertek akváriumaiban tartott 
tengeri csillagokról tudjuk, hogy ha környeze- 
tükben nem jól érzik magukat, például a víz 
hidegebb vagy melegebb a kelleténél, az o1- 
dott sók szokott aránya megváltozik, vagy 
egyszerűen nincs Ínyükre a bekebelezett táp- 
lálék, akkor egymás után elvetik karjukat, 
míg végül elpusztulnak. Akkor azonban, ha 
ellenség ragadja meg egyik vagy másik karju- 
kat, úgy igyekeznek menekülni, hogy elvetik 
azt, áldozatul hagyják és tovább állnak. (Ön- 
csonkításnak is nevezik ezt a jelenséget.) A 
hiányzó kar teljes nagyságában újra nőhet. 
Simroth azzal próbálkozott, hogy egy tengeri 
csillagot kétfelé vágott, az állat különböző 
szerveit is kétfelé vágta. Mind a két fél élet- 
ben maradt, regenerálódott, csakhogy a ka- 
rok száma nem az eredeti ötre egészült ki, ha- 
nem a kétkarúra csonkított fél négykarú, a 
három karúra csonkított fél hatkarú új 
egyeddé alakult. Amidőn a kísérletet — amely 
mintegy száz évvel ezelőtt történt — mások 
megismételték, ugyanezt tapasztalták (XVII. 
tábla). 

Oravecz János Veszprémben, az Áranyos- 
völgy vágóhídi kőfejtőjének tűzkőlencsés, 
márgás mészkővében bukkant egy ősi négy- 
karú tengeri csillagra. Ez a triász időszaki 
lelet ritkaságszámba megy, mert a tengeri 
csillagok mészlemezeikre esnek szét elpusz- 
tulásuk után, s az egész állat ritkán kövesedik 
meg. Az állatnak a három normálisan fejlett 
karja mellett valamivel rövidebb, kisebb 
mésztáblákból álló negyedik karja van (ké- 
pünk bal oldalán). Rendkívüli a dologban az, 
hogy a kar melletti, úgynevezett interbrachi- 
ális, tehát karok közti területen az ötös szim- 
metriának megfelelően két kar nyoma látható. 
Ez jelzi a tengeri csillag karjainak eredeti ötös 
számát (XVII. tábla). 


Az elvesztett és regenerált kar története azonban ősrégi. Voltak egyes ritka ese- 
tek, amidőn kihalt tengeri csillagok csonkult és regenerált karral kerültek kövület- 
gyűjtők kezére. Biztos volt tehát, hogy ezeknek az alacsonyabbrendű tengeri álla- 
toknak a földtörténeti múltban is megvolt a regeneráló képességük, s ezt a tulajdon- 
ságukat évszázmilliók során megőrizték. Csak az a kérdés, milyen mértékben, s 
egyáltalán lehet-e statisztikai vizsgálatokkal a csonkulások és a regeneráció mérté- 
kére és gyakoriságára következtetni? 

1951-ben Lehmaun elhatározta, hogy végére jár a dolognak. Egyetlen devon 
időszaki lelőhelynek több száz példányát vizsgálta meg Berlin és Bonn múzeumaiban. 
Tizenkét tengeri csillag-fajon huszonhárom esetben talált csonkulást, illetve regene- 
rálódást. A sima, sötét színű palákban remek kövület-példányok voltak. Lehmann 
röntgenfelvételeket is készített róluk, s a kitűnő állapotú anyagnak még több rész- 
letét, itt-ott kőzettel takart anatómiai bélyegét is sikeresen tanulmányozta. És így 
lett nyilvánvalóvá, hogy a regenerált karok eredeti alakjukat nem nyerték vissza, 
az épen maradt karoknál kisebbek jöttek létre. Csupa alsó devoni alakról van szó. 
Véletlenség lenne? ,, Az élő tengeri csillagokon a regenerálódott kar teljes nagyságában 
újra nőhet" — állapították meg régen, Lehmann előtt a legkülönbözőbb szakembe- 
rek. Ez a fokozott regeneráló képesség a devon eleje óta fejlődött volna ki ilyen mér- 
tékben? A kérdésre egyelőre nincs válasz. Meg kell várni, míg Lehmann vizsgálata- 
inak fonalát valaki újból felveszi, s talán megerősíti vagy megcáfolja a tételt. 


Feljegyzések egy tengeri sünről 


Az első világháborút közvetlenül megelőző komor és fenyegető napokban kezd- 
ték el nyomni a Magyar Földtani Intézet új, nagy alakú kiadványsorozatának máso- 
dik kötetét, amely az egymásra következő évek során oly sok és jelentős további 
munkának lett irányító, modern biológiai szemléletet biztosító műve. Előtte még 
szinte teljesen hiányzik a hazai ősgerinctelenek irodalmából annak az új tudomány- 
nak a munkálása, amelyet Kovalevszkij, Dollo és Abel igyekezett megtölteni anyag- 
gal és tartalommal, s hazánkban is az őslénytan és a ma élő állatok biológiája 
között a kapcsolat megalapozódását jelentette. A kötet, amelyről szó van, Vadász 
Elemér vizsgálatait tartalmazza a hazai lelőhelyekről származó, miocén időszaki ten- 
geri sünökről. Óriási anyagot, 2500 fosszilis tengeri sünt vizsgált. A munka szellemére 
jellemző, hogy figyelmet fordít a kihalt tüskésbőrűek élettanára, s ezzel kapcsolato- 
san betegségeikre is. 

Az ősgerincesek, elsősorban a sárkánygyikok kutatása terén Nopcsa Ferencnek 
már számos paleobiológiai megfigyelése volt, s baráti kapcsolatai Dollóval és Abellel 
a biológiai irány művelését egyébként is biztosították. Lemaradásunk az ősgerinc- 
telenek vonalán azonban kétségtelen. Az első úttörő próbálkozások egyike Vadász 
korszerű publikációja Ig08-ban az Ammonitesek betegségeiről. Ezt követi I9I4-ben 
a most említett kötet a tengeri sünökről. 

Vadász érdeme, hogy nem kiragadott kóreseteket tárgyal, hanem paleopatoló- 
giai megfigyeléseit az egyed és a faj fejlődéséhez kapcsolva beépíti az egész állatcso- 
port biológiájába. A szervezetet mint egységes egészet tartja szem előtt. Figyel a kör- 
nyezet, az életmód hatásaira, mérlegeli az öröklött tulajdonságokat. Eljut odáig, 
ahol már élesen megkülönbözteti a kívülről ható sérüléseket az állati testben belül 
keletkező betegségektől. Elválasztja az egyéni fejlődés során, a fiatal kortól kezdve 
megnyilvánuló kóros hatásokat a törzsfejlődés folyamán öröklödő elváltozásoktól. 

Munkái idehaza és külföldön fordulópontot jeleznek a gerinctelen ősállatok betegsé- 
geinek kutatása terén. Az egyik, Nagyenyedről származó, sérült és regenerált vázú 
tengeri sünjének klasszikus példája számos külföldi tankönyvben és kézikönyvben 
szerepel. 

Ne töprengjünk azon, hogyan lehet egy tengeri sün — ha meg oly rendkívüli 
példány is — ilyen és ennyiféle dolog elindítója. Elégedjünk meg a tények rögzítésé- 
vel és mutassuk be magát az állati maradványt, vagy amint az ősállattan nevezi: a 
tengeri sün-vázat (XX. tábla). 

A Clypbeaster nemzetség alapjában véve egyik igen nagy fajáról van szó. A pél- 
dány I75 mm átmérőjével tányér nagyságú, meglehetősen lapos, kerek alakú, amely- 
nek kövesedett kemény mészpáncéljából jókora darab hiányzik. Valószinűleg tenge- 
ri sünöket is fogyasztó óriás rák törhette ki a páncél peremének egy részét, de e kí- 
vülről ható, rendkívüli nagy sérülést az állat kiheverte. A sérülés az egyik, képünkön 
is jól látható sziromra is kiterjedt. A seb itt is behegedt, bár a szirom nem regenerá- 
lódott. 

A tengeri sün túlélte a veszélyt, és gyógyulása sok tanulsággal szolgál. Regene- 
ráló ereje korántsem olyan nagy, mint a tengeri csillagé. Az állat a páncél — szak- 
nyelven: a váz — teljes kiegészítésére nem képes. Megtoldhatjuk ezt azzal a megfi- 
gyeléssel, hogy ha a peremet teljesen jelentéktelen sérülés érte és a váz regenerálása 
könnyűszerrel lehetséges, még ilyenkor is csak a törésfelület behegesztésére, lezárá- 
sára szorítkozik a szervezet. 

A tengeri sün váza mészlemezekből áll, s ezeken gödröcskékben kemény mész- 
szemölcsök foglalnak helyet. A szemölcsökön pedig eredetileg tüskék ültek. A mi 
tengeri sün példányunkon a beroppant lemezek újból összeforrtak, a sérült részek 
szemölcsei is regenerálódtak. Ez a határa tehát a tengeri sün regenerációs képessé- 
gének. ; 
De az elmondottakkal a tengeri sün , megpróbáltatása" még nem ért véget. 
Egy másik támadásról van szó, amely a hátsó, páros szirom felől is beroppantotta. 
a vázat, nem kevésbé veszélyes módon, bár az előbbihez hasonlóan szerencsés végső 
kimenetellel. Egymás folytatásában sorakozó mély, kerek, egyforma átmérőjű lyu- 
kak jelzik a ragadozó rák mesterkedését, hogy a tengeri sün kemény mészvázát 
megbontsa. Nem tudta keresztül törni. Ollója gyengének bizonyult, s az állat ezt a 
kívülről jövő második nagy sérülést is kiheverte, és szervezete a regenerációs folya- 
mat alatt termelt mészanyaggal a. sebhelyeket lezárta. Az állat belső sérülései egyik 
esetben sem lehettek túlságosan nagyok; a tengervíz nem hatolt be a testüregbe, a 
külső és belső nyomás közti egyensúly-állapot nem bomlott meg. 

Sokat lehetne írni a gerinctelen ősállatok betegségeiről, születési rendellenessé- 
geiről, környezetük változó hatásainak torzító befolyásáról. Fejezetünk meghatá- 
rozott terjedelme azonban ezt nem engedi meg. Azok, akik többet szeretnének tudni, 
olvassák el Palaeopathologia című könyvem első fejezeteit, amelyben mindenki szá- 
mára érthetően, a szaknyelv különleges útvesztői nélkül foglalom össze mondaniva- 
lóimat. 


A barlangi medve húgyköve 


Tegyük fel azt a kérdést, hogy lehetséges-e olyan betegségről tudomást szerez- 
nünk, amely nincs kapcsolatban a szilárd vázzal, kagylóteknővel, csigaházzal, csont- 
vázzal? Nem túlzott dolog ilyesmit várni és követelni a fosszilizációtól? 

A ma élő csigák pusztulását gyakran idézik elő húgykövek és uteruszkövek. Sok- 

kal jelentősebb a szerepük, mint a gerinceseknél. Magyar kutatók, a Szabó testvérek 
közölnek érdekes vizsgálati adatokat. Egy 2,48 gramm testsúlyú ÁArion csiga húgy- 
kő-tömege például 0,36 gramm volt. Elképzelhetetlen arány emberre vagy általában 
gerinces állatra vonatkoztatval Ezek a konkrementumok sok esetben olyan nagyok, 
hogy a csiga testfalát is átfúrják s kiállnak belőle. 

Kihalt csigák könnyen feloldódó kövei természetesen nehezen fosszilizálódhat- 
tak, de a gerincesek jóval nagyobb húgykövei vagy vesekövei szerencsés körülmé- 
nyek között megmaradtak. 

Még a múlt században történt, hogy az egyik németországi barlang jégkorszaki 
agyagrétegében, barlangi medve csontvázak mellett több, sima felületű követ talál- 
tak. Az egyik I5 gr súlyú, 3 cm hosszú, 5,6 cm kerületű példány volt. A többi ennél 
kisebb. A kövek múzeumi jelzőlapjára ráírták: a barlangi medve húgykövei, Erp- 
finger barlang. 

A két világháború között azután Tilly Edingernek, aki egyébként a kihalt álla- 
tok agyának összehasonlító bonctanát Írta meg, kezébe kerültek a kövek. Tudta, 
hogy a növényevő állatokban a húgykő gyakori. Miután a barlangi medve is elsősor- 
ban növényi koszton élt, a húgykövek keletkezése nem volt kizárva. A húgykő azon- 
ban nemcsak a táplálékkal függött össze, hanem az ivóvíz mésztartalma is hefolyá- 
solta keletkezését. A barlang vize pedig erősen meszes, hiszen a barlangban még ma 
is képződnek cseppkövek. 

Ha kihalt állatokban eddig nem is, de 6000-7000 éves egyiptomi emberi múmi- 
ában a francia Rxwxffer talált már vese- és hólyagköveket. Amerikában, az egyik ari- 
zonai barlangban felfedezett 3000 éves indián múmiából is ismerünk hólyagkövet. 

Boncolás közben vesében Nematoda férgekre is akadtak: kutyában, farkasban, 
fókában, vidrában, görényben, szarvasmarhában és emberben. Nos, Edinger a. bar- 
langi medve húgykövében megtalálta a féreg testének 4-6 mm széles üregét, a féreg 
farkrészének jellemző lenyomatával együtt. 


Az ősember jobbkezessége 


Sokat vitatott kérdés, hogy jobbkezes volt-e az ősember, vagy mindkét kezét 
egyformán használta. Állásfoglalások igyekeznek bizonyítani mellette is, és szólnak 
ellene is. 

Az ősembernek legfőbb vadászfegyvere és eszköze kovakőből készült. Hegyes, 
éles szilánkokat repesztett le erőteljes ütéssel vagy nyomással a nagyobb kődarabról, 
az úgynevezett magkőről. A lehasított darabot azután addig ütögette, pattintgatta, 
amíg kiformálódott, használható lett. A fejlődő kultúrával fejlődőtt a kőeszközök 
készítésének módja is. A lándzsahegyen kívül voltak kőből készült késpenge-szerű 
szilánkjai, bőrvakarói, fúrói. Amikor alakjukat durván kinagyolta, az éleket kisebb, 
de sűrűn alkalmazott ütéssel alakította, apró szilánkocskákat pattintva le és fűre- 
szes erős munkaélt hozva létre. A kidolgozásnak ezt az utóbbi módját retusnak 
nevezzük. 

1915-ben a Földtani Intézet paleontológusa, Kormos Tivadar felhívta a figyel- 
met a barlangi medve egyik állkapcsára, amelyen a bal oldali koronanyújtvány még 
az állat életében kettétört, majd a törésfelületek csonthegképződéssel összeforrtak. 
A törést meglehetősen erős ütés idézhette elő, hiszen az állkapocs felszálló ága vas- 
tag izomba volt bepólyálva. 

Ez az állkapocs nagyon öreg állattól származott. A zápfogak koronái a gyökér- 

régióig lekoptak. Az ilyen öreg medve tehát semmi esetre sem párzási harcban sérült 
meg. Az ütés bal felől érte a koponyát, s feltehetően eltörte a járomcsontot is. 

1x1919-ben egy olasz kutató írt le ismét bal oldalukon törött barlangi medve áll- 
kapcsokat, majd a bécsi egyetem ősélettudományi intézetének tanára, Abel foglal- 
kozott hosszasan egy bal oldalán sérült barlangi medve-koponyával. Ez a leírás ve- 
tette fel első ízben azt a lehetőséget, hogy az állatot az ősember sebesítette meg. 

A koponya a bal szemüreg felett 57 mm hosszú, rosszul gyógyult homloksebet 
visel. A csontsérülést az ősember éles és hegyes ütőfegyvere okozta. A seb évekig 
gennyedt és sohasem gyógyult meg tökéletesen. Abel szerint az ősember a barlang 
szűk folyosóiban kiemelkedő szikláról támadott bal kéz felől az állatra. 

A magyar anyag vizsgálata azután további lépéssel vitte a megoldás felé a kér- 
dést. 

A. Földtani Intézet és a Magyar Nemzeti Múzeum gyűjteményében több száz 
barlangi medve koponya között nyolc sérült akadt. Mindegyiknek bal oldala volt 
kórosan elváltozva. A régibb adatokkal együttesen ez a szám végleg megerősíthetett 
abban a tudatban, hogy nem véletlenül esik valamennyi sérülés a bal oldalra. 

A támadás elsősorban a fiatal, egy-két éves állatokat érte. Az egyik koponyán 
jól látható, hogy a szemközt jövő ütés behorpasztotta a koponyatetőt, a bal homlok- 
csont magasan a jobb fölé emelkedett. Egy másik ütés megsértette a bal agytokot. 
Ez azután erősen visszamaradt további fejlődésében, s kisebb lett a jobb oldalinál. 
Az ütés következtében eltört a járomív, elszakadtak a koponyatetőre tapadó izmok, 
és sorozatosan egymás mögötti sípolynyílások jelzik a nagymértékű gennyedést. 

Egy másik koponyán ugyanezt tapasztaljuk. Ezen a fejlődésében visszamaradt 
bal oldali agytok különösen vékonyfalú, deformált. A járomcsont is eltört, s bár 
törésfelületei összeforrtak, a töredékek nagymértékű elmozdulása és a csonthártya- 
gyulladás csontszöveti sarjadzása egész különös módon elváltozott, torz járomívet 
hozott létre. Az állatot fiatal korában súlyos tárggyal, valószínűleg bunkóval bal 
felől megütötte az ősember. A koponyatető izomszakadásainak helyén 4 cm hosszú, 
kihegyesedő csontfelrakódás látható (XIX. tábla). 

Így folytathatnánk tovább. Majdnem minden esetben eltört a bal oldali járom- 
csont, fejlődésében visszamaradt a fiatal állat megsérült bal agytokja. A fiatal kopo- 
nyacsontok rugalmasságuk következtében visszatérhettek eredeti helyzetükbe, s az 
állat az életveszedelemből megmenekülve meggyógyulhatott. 

Az állatorvosi gyakorlat bizonyítja, hogy az állat koponyasérülése abban az 
esetben is gyógyulhat, ha sérülés következtében az agyvelő jelentékeny része szabaddá 
válik, sőt egyes roncsolt vagy előreesett agyvelőrészek eltávolítása is szükséges. 
Feltehetően megsérült vagy elpusztult a barlangi medve szeme; az ütést erős vérzés 
követte orron és szájon át, az állat elszédült, s látási zavarai keletkezhettek. Az álla- 
tot tehát ilyenkor könnyű volt végérvényesen elejteni. 

Nem győzzük olvasóinknak hangsúlyozni, mennyire fontos a megtámadott 
állatok fiatal volta. Ezek még nem vettek részt a párzási harcokban, s kizárólag az 
ősember marad megnevezhető támadó félnek, szúró és ütő fegyvereivel. 

Vannak azonban ennélis kézzelfoghatóbb bizonyítékaink. Trieszttől 3 kilométerre 
északra van a Pocala barlang. A Trieszti Természettudományi Múzeum igazgatója 
olyan barlangi medve-koponyát talált ott, amelyben benne ült még a mousteri kori 
ősember pattintott kőlándzsahegye. Egy másik, hasonló lelet Sziléziából került elő, 
ahol a Hellmich barlang medvéjének orrüregében találtak pattintott kovakő-nyíl- 
hegyet. 

szelek az unalmas részleteket azért kellett elmondani, hogy megértsük a dolog 
lényegét, ami most következik. Az egyszerű, hallgatag koponyák sok nyomtalanul 

elveszett képet idéznek fel. Az első kép az ősember, amint kezében kovakő fegyveré- 
vel vagy bunkójával szemközt áll a barlangi medveboccsal. /obb kezében fogja a 
fegyvert, vagy ha két kézre fogja a nyelet, az ütés a jobb keze felől sújt le, s ezért 
éri a csapás a szemben álló medve koponyájának bal oldalát. Az ütés eltöri a járom- 
csontot, elszakítja és szétroncsolja a koponyatető izmait, benyomja a halánték- 
csontot vagy a homlokcsontot. A rettenetes csapás kivédhetetlen, a közelből alá- 
zúduló súlyos tárgy a legtöbb esetben végez a fiatal mackóval. Az ősember tűzhelyei, 
például a Bükk-hegység Istállóskői barlangjának híres kiépített. ősemberi tűzhelye 
telve van megrágott, megpörkölt, széthasogatott medvebocs-csontokkal. De megesik, 
hogy a medve megmenekül. Megérkezik az öreg, és a sebesültnek sikerül egérutat 
nyernie. Vagy az állat alágörög a lejtőn és nyomtalanul eltűnik a sűrű bozótban. 
Ilyenkor hosszabb-rövidebb idő alatt kiheverheti sérüléseit, bár öregkoráig megőrzi 
első nagy kalandja csontot roncsoló emlékeit. 

Mindez felidézi a második képet, a jobbkezes ősembert, aki, ha talán nem is kizáró- 
lagosan, de bizonyíthatóan elsősorban jobb kezét használja a harc lázas önfeledt- 
ségében, önkéntelenül és természetesen, lándzsadöfésre, ütésre, hasításra, s így fel- 
tehetően az eszközök finomabb megmunkálására is. 

Hadd emlékeztessünk arra, hogy véleményünk szerint az ősember jobbkezességét 
a spanyolországi és franciaországi jobbkezes technikájú sziklarajzok is igazolják. 
Gondoljunk csak a balkezes Leonardo da Vincire, akinek legremekebb rajzai balkezes 
vonalvezetésről tanúskodnak. 

Nos, befejezzük. Így bontakozott ki az ember jobbkezességének kérdése lépésről 
lépésre. Kormos 1915-ben megtalálja az első leletet, de még nem sejti a dolgok össze- 
függését. Az olasz Pieragnoli folytatja a vizsgálatokat olaszországi barlangok anyagán, 
több lelet kerül a kezére, de ő sem fog gyanút. Abel a húszas évek elején egyetlen 
sérült ausztriai barlangi medve-koponya alapján az ősemberre gondol, csak a magya- 
rázat csúszik kissé félre, s még másfél évtizedig tart, amíg végre a magyarországi 
leletek vizsgálata meghozza a sikert: megvilágosodik minden, bebizonyosodik az 
ősember jobbkezessége. 

Most még csak néhány szó van hátra a kőhegyű fegyver pusztító erejéről. Svéd- 
ország déli részén, Skaniában fiatal kőkori áldozati helyen lókoponyára találtak. 
Az állatot tűzkőből készített kőhegyű eszközzel csapták homlokon. A kő majdnem 
5 centiméter mélyen hatolt a homlokcsonton át az agyüregbe. Az ősember kőből 
pattintott lándzsahegye tehát valóban félelmetes fegyver volt. 


Egy ősállat rekonstruálása 


Ősállat rekonstruálása a szakembernek mindig érdekes, sőt izgalmas feladat. 
Legnagyobb paleontológusaink: Dollo, Osborn, Abel, Huene, Nopcsa, Taekel, és még 
annyian mások szívesen foglalkoztak vele. Különösen jók voltak a rekonstruált 
képek vagy szobrok akkor, ha kiváló szakember lelkiismeretes gonddal állította 
össze egy-egy ősállat csontvázát, miután nemcsak hozzáértéssel, hanem türelemmel 
is tanulmányozta az izomtapadási helyeket s a csontvázat valóságos műgonddal 
felöltöztette az izmok egymásra boruló és egymásba fonódó élethű bonctani képébe. 
Erre jött a kültakaró az esetleges szarukinövésekkel, bőrredőkkel, mély ráncokkal, 
tülökkel, sörénnyel, farkbojttal, megnyúlt, mozgékony ajakkal, ormánnyal, füllel, 
a szem oly jellemző és fontos elhelyezésével, s más, részleteiben fel sem sorolható 
ezer és egy külső sajátsággal és anatómiai függelékkel (XX—XXI tábla). 

A szakember azonban egymagában rendszerint nem képes elvégezni a rekon- 
struálás nehéz, a szaktudáson kívül sok művészi megérzést, sőt megsejtést kívánó 
munkáját. Okvetlenül társat keres hozzá: kitűnő rajzolót vagy festőt. Akárhány 
akadémiai festő, ismert nevű művész akad közöttük. Szívvel-lélekkel dolgoznak. 
Az ő nevüket is dicsfény övezi, ha egy-egy jól sikerült rekonstrukciós kép kikerül a 
kezük alól, és átveszi a világirodalom. Az Amerikai Természettudományi Múzeum 
világhírű tudósának és ősállat-kutatójának, Osborunak művésztársa Ch. R. Knight 
volt, aki két évtizeden át veretlenül a legszebb ősállat-rekonstrukciókat készítette 
szoborban és képben, tenyérnyi tollrajzban vagy impozáns méretű fÍreskókban, 
életnagyságú Titanotherium fejekben. A dél-amerikai pampák rendkívüli ősállatainak 

34. ábra. Dimetrodon csontváza 


kép-rekonstrukcióit Észak-Amerika harmadkori emlőseinek élethű, művészi háttére 
megrajzolt csodálatos képkölteményeit H. Bruce Horsfall festette. Európában a 
háború óta különösen a prágai egyetemi őslénytani intézet professzorának, J. Augus- 
tanak a művésztársa, 2. Burián tűnt ki nagyon szép színes ősvilági képeivel és remek 
anatómiai hűséggel megrajzolt ősállat-rekonstrukcióival (XXII —X.XKIII. tábla). Ve- 
lük egy időben tűnt fel idehaza a Nemzeti Múzeum művésze, Ardor Lóránd. Két 
évtizedes rekonstruáló művészi pályán a világ legjobb ősállat festményeit készí- 
tette, egyvonalban a fél évszázados művészi múltra visszatekintő amerikaiakkal, 

Akadt szakember, aki maga illusztrálta munkáit. Gondoljunk a dán G. Heilmann- 
ra. Fekete-fehér vagy színes ősmadár, gyíkmadár és sárkánygyik képei bámulatba 
ejtik az olvasót. Abban a hitben élünk, hogy a művésztudós természet után rajzolta 
képeit (45. ábra). 

A rekonstruált ősállat-képek azonban csak csekély számban művészi alkotások. 
Gyakran a szerző veti papírra elképzelését, amelyben az anatómiai jellegeket igyek- 
szik kidomborítani anélkül, hogy a megfelelő rajztechnikával a legkevesebbet törőd- 
nék. Ezek a hevenyészett rajzok azért mindig hűségesen visszatükrözik személyes 
jellegű elgondolásait, és jól támogatják a szövegrészek megértését. 

Most visszakanyarodunk egy érdekes rekonstrukciós vita előzményeihez. A kar- 
bonban és a permben Európában, Csehszlovákia és Németország területén, és Észak- 
Amerikában, Texas és Illinois államokban olyan szárazföldi őshüllők éltek, amelyek- 
nek hátcsigolyáin a tövisnyújtványok a csigolyák magasságának a harmincszorosát, 
vagyis az egy métert is meghaladták. A származástanilag eltérő állatcsaládokat a 


592 


35. ábra. Edaphosaurus csontváza 


szakemberek egyetlen gyűjtő őshüllő-rendbe foglalták. Könnyebb volt így egybevetni 
és áttekinteni a külsőre nagyjából hasonló állat-alakokat. Éltek közöttük ragadozók 
(Dimetrodon) és növényevők, illetve rovarevők (Edaphosaurus). A több méter hosszú 
állatoknak ismerjük teljes csontvázait is, így rekonstruálásuk nem ütközött aka- 
dályokba (34—35. ábra). 

Még a század elején történt. Osborn útmutatása szerint Knight úgy rekonstruálta 
ezeket az őshüllőket, hogy gerincvonalukon a tövisnyújtványok egy sorban állottak, 
és bőrvitorla kötötte őket egybe. Ezt a felfogást a németek kitűnő ősállatbúvára, 
a német természettudományok egyik nesztora, Jaekel elvetette. Úgy vélekedett, 
hogy a tövisnyújtványok nem egy síkba estek, hanem különböző irányokba szerte- 
állottak. Nézetét egy hevenyészett rajzzal támasztotta alá (36. ábra). 

Abel x9gI2-ben Osborn véleményét 
osztotta, amikor azt mondotta, hogy a 
hátcsigolyákat erős oldalnyúlványok kö- 
tötték össze egymással, s ezek a csigolyák 
oldalt mozdulását és a tövisnyújtványok 
tűpárnaszerű szerteállását megakadályoz- 
ták. Abban azonban egyet értett /aekel- 
lel, hogy a tövisnyújtványokat aligha köt- 
hette össze bőrvitorla, s az Osborn— 
Knight-féle rekonstrukciónak ezt a részét 
helytelenítette. 

Amikor a harmincas években a kihalt 
állatok betegségeivel foglalkozni kezdtünk, 
feltűntek egyes tövisnyújtványok. A 
hosszú, pálca alakú csontdarabokon törés 
látszott, némelyiken több is. A törésekre 
még 1923-ban Mood-e hívta fela tudomá- 
nyos világ figyelmét, de magyarázatot nem 
fűzött hozzájuk. Nem is a törés ténye 
volt az érdekes, hanem az a megfigyelé- 
sünk, hogy a töredékek elmozdulás nélkül 
forrtak egybe egymással. Fel kellett téte- 
leznünk, hogy a tövisnyújtványokat a va- 36. ábra. 


; ; aekel rekonstrukciója 

38 Az élővilág fejlődéstörténete 593 


a természetes függesztés illetve kötés nélkül a letört tövisnyújtványdarab a csonkjá- 
val nem forrhatott volna egybe. A tövisnyújtványok között kifeszülő bőr úgy mű- 
ködött, mint bordatörés esetén a thorax lágyrészei, amikor bizonyos természetes 
rögzítést biztosítanak (37. ábra). 

Ha ez így van és a tövisnyújtványokat erős bőrvitorla kötötte egymással össze, 
abban az esetben bizonyítottnak vehetjük a tövisek egy síkban való elhelyezkedését 
is. Elég egyetlen pillantást vetni /aekel rajzára, s meggyőződhetünk arról, hogy a 
szertemeredő töviseket bőrvitorla nem köthette egybe. 


37. ábra. A Dimetrodon helyes rekonstrukciója 


Paleopatológiai elgondolás alapján tehát kimondhattuk, hogy Osborn rekon- 
strukciós felfogása helyes, és a tövisnyújtványokat bőrvitorla kötötte össze. 

Azt nem tudjuk, hogy a tövisnyújtvány-taréj mire szolgált. Nopcsa úgy véli: 
a taréj csupán másodlagos nemi bélyeg, különösebb jelentőség nélkül. Az állatoknak 
csak ilyen hosszú tövisnyújtványos alakjait ismerjük, s a hím és nőstény maradványai 
között nem tehetünk különbséget. Talán a nősténynek hiányzott a taraja, felismerni 
azonban nem tudjuk. De nem tudjuk azt sem, milyen terepen, milyen növényzet 
között éltek. Az irodalom ma Case véleményét fogadja el: a megnyúlt tövisek — 
mondja — semmire sem voltak jók. Lehetetlen védekezési szervet látni bennük. 
Mindenképpen terhet jelentettek az állatnak. Kétségtelenül akadályozták az állatot 
vitális és fejlődési lehetőségeiben. A család — fejezi be — megélt ennek ellenére, vagy 
elpusztult éppen emiatt. 


Koponyasérülések és az öröklődés 


Minden paleontológusnak van egy állandóan ismétlődő, szívéhez közelálló kér- 
dése: öröklődik-e vagy sem? Mindegy, hogy gerinctelen vagy gerinces állatokkal 
foglalkozik. S az egész szakirodalom szívesen látja a legkisebb adatot is. kf 

1922-ben Ábel rendszeresen végigvizsgálta a Phytosawrida őshüllők koponyáin 

található, marakodás közben szerzett sérüléseket. Azzal a gondolattal foglalkozott, 
öröklődtek-e egyik-másik esetben a koponyát torzító hatalmas csontdudorok, alak- 
talan csontkinövések? Számos lelőhelyről ismerünk Phyiosaurus-maradványt, a 
kérdésnek tehát nemzetközi jelentősége volt. 

A Plytosawrusok külsőre hasonlítottak a ma élő krokodilus-félékre, de azoktól 
több fontos anatómiai bélyegben és fejlődéstani sajátságban különböztek, s a hüllők 
törzsének egyik, évszázmilliókkal ezelőtt kihalt ősi ágát képviselték. Ők is vízben 
éltek. 

A hím krokodilusok és gaviálok koponyáján az orrüreg meghosszabbodásában 
a csontba beágyazott hólyag alakú üreget találunk. Falát nyálkahártya borítja, 
telve a szaglást elősegítő idegvégződéssel. A különleges szagló berendezést meg- 
találjuk a kihalt phytosauridák koponyáin is, amely arra szolgált, hogy párzás idején 
az állatok könnyebben rátaláljanak egymásra. A krokodilusok, gaviálok, alligátorok 
ilyenkor elkeseredett harcot vívnak egymással, s dühödt párzási harcok folytak le a 
triász Pliytosaurusok között is. Számos csontheg, forradás, csonthártyagyulladásból 
eredő csontszöveti túltengés deformálja a csontokat. Olykor olyan óriási csont- 

38. ábra. A Phytosaurus koponyája csonthártyagyulladás súlyos nyomaival. Eredetije 70 cm 
hosszú. Felső triász, New Mexico 


kinövések ezek, hcgy a krokodilszerűen hosszúranyúlt állkapocs végétől a szem- 
gödörig egyetlen torz tömeggé alakítja a kopcnyát (38. ábra). 

Abel úgy nyilatkczott, hcgy a sértetlen PARytosaurida koponyák nagy része 
nőstényektől, a sérültek pedig hímektől erednek, de a csontdaganatok és csontszöveti 
túltengések nem öröklődnek. 

Amikor Ábel befejezte vizsgálatát, amelyhez élete folyamán többször is vissza- 
tért, 1926-ban váratlanul megjelent Nofcsa összefoglaló munkája (Londonban és 
idehaza), Fejlődéstani és örökléstani következtetések a hüllők tanulmányozásából címmel. 
Ez a nagy tudással, de sok rcmantikus részlettel megírt tanulmány a phytosauridák- 
kal foglalkozva leszögezte, hogy a , orzító jelleg öröklötté vált, később nem egész szabály- 
szerűen tovább nőtt". Nopcsa tehát a sérülések nyomán keletkező csontszöveti túl- 
tengések öröklődését iparkodott bizonyítani. 

A vita felélénkült, mások is hozzászóltak, s Abel válaszolt. Nopcsa személyes 
varázsa, roppant tudásának csillogása ellenállhatatlanul saját körébe vonta szak- 
társainak egy részét. Gondolatmenete tetszetős, megállapítását szívesen átvették s 
1933 áprilisában bekövetkezett váratlan haláláig nem is cáfolta meg senki. 

A dolog akkor vesz végleges fordulatot, amikor ezt a kérdést is a kórbonctan 
irányzékán át nézzük. Megállapíthatjuk, hogy a csontszöveti túltengés külső meg- 
jelenése, kórszövettani képe egymagában is eldönti, hogy újkeletű, kóros csontfel- 
rakódásról van szó, és nem olyan csontrészletekről, amelyek alakjukat és tömegüket 
nem a gennyes gyulladásoknak köszönhetik, hanem a törzsfejlődés útján nyerték 
volna és szerkezetükben, szövettani képükben egységes, normális csontállományt 


38" 595 


tárnának elénk. A csontszöveti elburjánzások minden esetben kimutathatóan csont- 
hártyagyulladás és csontvelőgyulladás eredményei. 

A kérdés ezzel eldőlt. 

Minden egyes Phytosaurus, amelynek koponyáján kóros elváltozásokat észlelünk, 
külön-külön szerezte sérüléseit, párzási harcban vagy a zsákmányért folytatott 
küzdelemben. A sérült koponyák egészségesekkel vegyesen találhatók ; az erősebben 
sérültek kevésbé sérültekkel. A legnagyobb mértékű torzulások nem egyebek súlyos 
csonthártyagyulladásnak és csontvelőgyulladásnak a következményeinél. A nyílt 
seben keresztül bekövetkezett fertőzés a gyulladásos folyamatot fokozta, és a csont- 
szövet kóros burjánzását szinte mérték nélkül megnövelte. 

Az ősélettudomány nem térhet le kutatásaiban arról az ésszerű, kísérletekkel is 
alátámasztható alapról, amelyet a biológia biztosít a számára. 


MIT ETTEK AZ ŐSÁLLATOK? 


Különös kérdés! Bizonyára ugyanúgy éltek és táplálkoztak, mint ma élő utódaik, 
például a háziállataink. Az őselefánt akkor is gallyakat tördelt és lombot evett; 
az ősló és az őstulok legelt ; a ragadozók a növényevőkre vadásztak ; a pocok akkor is 
gyökeret, magot rágcsált. Mi van ezen különös, ami még a szakembert is elgondolkoz- 
tatná? 

Idáig rendben is van a dolog. Egy nap azonban az ősállatokkal foglalkozó szak- 
ember csomagot kap a postán. Néhány fog van benne. Aki küldte, a kísérő levélben 
azt kérdezi, miféle állaté lehetett? Kútásás közben találta. A fogak szokatlanul 
nagyok és súlyosak. Ebből arra következtetett, hogy megkövesedtek. Nem is hasonlí- 
tanak — Írja — élő állat maradványára. 

Milyen állat volt, mit evett, hogyan élt — kérdezi tovább a levél. Élnek e ma is 
leszármazottai? Jámbor fűevő volt vagy félelmetes ragadozó? Erdőben lakott vagy 
síkságon? Forró éghajlat volt abban az időben hazánk földjén vagy jégkorszak? 
Valamennyi kérdés érdekes is, jogos is, csakhogy a szakembernek abból a néhány 
fogból kell következtetnie mindenre, amit a levélíró elküldött. 

Szerencsére a feltett kérdések többé-kevésbé összefüggenek egymással: a kör- 
nyezet a táplálkozással; a táplálék minősége, sőt a táplálék-fajta kérdése az éghajlaté- 
val. Azt azonban már kevesebben tudják, hogy a táplálék és a táplálkozás módja 
idők folyamán egy-egy állat törzsfejlődése alatt megváltozhatott, méghozzá nagy- 
mértékben, szinte hihetetlen utakra térve. 

Ezért érdekel minket — egyebek között — az ősállatok táplálkozása. Szorosan 
hozzátartozik mindahhoz, egybefonódik mindazzal, amit az ősállatok életéről tud- 
nunk kell, hogy világosan álljon előttünk az a kép, amit a földtörténeti múltból 
szemléltetni akarunk. 

Kezdjük azzal, hogy szemügyre vesszük két közismert állatnak, a lónak (39. 
ábra) és a szarvasmarhának a fogát. A rágófelszín érdekel bennünket. 


39. ábra. Ló fogának zománchurkos rágó- 40. ábra. Őselefánt (Elephas antiguus Falc.) 
felszíne Jogának zománchurkos vágójelsztne 

Mind a két állat igazi növényevő. Fogaik rágófelszíne alkalmas arra, hogy a 
füvet, akeményebb magot, vagy a gabonafélék kovás szárát összezúzza, szétmorzsolja, 
megőrölje. A kiemelkedő éles zomíánchurkok a lófog felszínét valóságos reszelővé 
alakítják. Ha kőzetrétegben hasonló fogat találunk, bizonyosak lehetünk, hogy a 
fog egykori gazdája is növényevő volt. Például kemény zománchurkokat és zománc- 
redőket találunk a mammut, az elefánt (40. ábra), az orrszarvú, a szarvas fogán, 

Ezután nézzük meg egy húsevő ragadozónak, a kutyának vagy a farkasnak a 
fogait. Nincs széles felületű őrlőlap. Éles, a hús vágására alkalmas tarajok alkotják a 


4I. ábra. Az amerikai kardfogú tigris (Eusmilus) koponyája, típusos ragadozó fogazat. 
OÖOligocén 


fog koronáját. Az alsó és a felső állkapocs fogainak nagy tarajai olló módjára egymás 
mellé illeszkednek, a közrefogott húsdarabot valósággal elnyírják és a csontot eltörik. 
Ha ilyen fogai voltak egy ősállatnak, bizonyos, hogy az is húsevő, ragadozó volt. 

Méginkább fokozódik a fogazat ragadozó jellege a macskafélék, például az oroszlán 
vagy a kardfogú tigris fogain (4I. ábra). A jégkorszaki barlangi hiéna zápfogai való- 
ságos , csonttörő szerszámmá" alakultak át. Az éles tarajokat, hegyes kúpokat vi- 
selő ragadozó fogazat annyira jellemző az állat táplálkozására, hogy ha az em- 
lősök törzsfáján egészen távol eső állattípus állkapcsát vesszük szemügyre, az első 
pillanatban tisztában vagyunk ragadozó voltával. 

A fog alakja azonban önmagában még nem biztosítja az állat táplálékának 
kellő felaprózását. A fog, az állkapocs és a koponya együtt alkotnak egy egységes 
, gépczetet"", amely a táplálkozás különböző módjainak megfelelőzn alakult. A. ragado- 
zó állat fogsorai például csak nyitnak és zárnak, azaz le és fel mozognak, mint az 
olló két szára. Oldalmozgásuk nincs. A nagy szemfog és a zápfogak hegyes kúpjai 

és tarajai az oldalt mozgást egymásba illeszkedésükkel megakadályozzák, lehetet- 
lenné teszik. 

A növényevő alsó és felső fogsora viszont oldal irányba és előre-hátra is elmozdul 
egymáson: őröl, mint a malomkő. . 

A kétféle mozgástípusnak megfelelően alakult az állkapcsok ízülése, amely más 
a ragadozón és más a növényevőn. Az emberen, aki mindenevő, tehát hússalés növény- 
nyel is táplálkozik, az állkapocs-izület a vegyes táplálkozásnak megfelelően alakult, 
és lehetségessé teszi a nyitó-záró mozgást, az előre-hátracsúszó, valamint az oldalsó 
mozgást is. 


42. ábra. Halgyik (Ichthyosaurus) a jura tengerben 


Az őslénytannak fontos és hatalmas tudományága foglalkozik a táplálkozással. 
Az elmondott példák alapján is sejtjük, hogy a szakember valóban sok mindent ki- 
olvashat a fogazatból és a koponya csontjaiból a kihalt állatok életére vonatkozóan. 

Van azonban a fogazaton kívül még más segítő eszköz is, ha az ősállatok táp- 
lálkozását kutatjuk. 

Ismerünk leleteket, amelyeken az állat testüregében kövült állapotban megma- 
radt az elnyelt és még megemésztetlen táplálék. Papp Károly Szentmargittáról, lajta 
mészkőből delfin csontvázat írt le, amely még abból az időből származik, amikor a 
Dunántúl nagy részét a mediterrán őstenger borította. A megkövesedett csontvázban 
számos apró halacska váza is látható. Ezeket az őshalacskákat vagy 15 millió évvel 
ezelőtt nyelte el az ősdelfin, s azok vele együtt kövesedtek meg. 

Németországban, Holzmaden vidékének sötét liász paláiban óriás halgyikoknak, 
Ichihyosaurusoknak a megkövesedett csontvázait találták. Ezek az ősmaradványok 
kitűnő állapotban fosszilizálódtak. Nemcsak bőrük, uszonyaik maradtak meg, ha- 
nem testüregükben zárva elnyelt és félig megemésztett kisebb halgyíkok is láthatók, 
— tehát a maguk fajtáját sem kímélték, kannibálok voltak. A gyomor és belek he- 
lyén elnyelt halak, polipok maradványait preparálták ki a szakemberek. Akárcsak 
a ma élő cápák: mindenre rávetették magukat, ami élt és mozgott. Rettentő állkap- 
csaikkal szétvágták és elnyelték, ami útjukba került (42. ábra). 

Vannak leletek, amikor az állat egész étlapját meg tudjuk határozni a jól meg- 
tartott és kitűnően kövesedett maradványokból. A jégkorszak végén Szibériában, a 
Beresovka folyó mellett, partrogyás maga alá temetett egy mammutbikát. Eltörte 
combcsontját, medencecsontját és több bordáját. Szorult helyzetéből nem tudott 
menekülni, és megfulladt a földtömeg alatt. Olyan váratlanul érte a szerencsétlen- 
ség, hogy szájában ott maradt az előző pillanatban leszakított növénynyaláb. 
A , falat" körülbelül I5 kg növényi maradványból állott. A holttestet talajjégbe 
fagyva találták, ami az állat fogai közt és gyomrában a növényeket jól konzerválta. 
Meghatározásuk alkalmával kitűnt, hogy legnagyobb részük ma is él azon a terüle- 
ten. Ilyen például a havasi ecsetpázsit, a havasi mák, a tippan, a sás, a kakukkfű, 
a mezeicsajkár, a vadárpa. Egy másik mammut-tetemben fenyő és nyír ágdarabo- 
kat találtak. Tápláléka évszakonként változott. Tavasszal és nyáron elsősorban fű- 
féléket legelt a tundra növényvilágából, akárcsak ma a rénszarvas, de télen kényte- 
len volt a fákat kopasztani, 

Sok esetben megmaradt a kihalt állatok kövesedett ürüléke. Különösen akkor, 
ha olyan körülmények közé került a tetem, hogy a kőzetben keringő víz vagy szivárgó 
nedvesség szilárdító anyagokkal, ásványi sók oldatával átitathatta. Ilyenkor az ürü- 
lék megkövesedhetett, és akár évszázmilliókon át megmaradt. 

Igaz ugyan, hogy az ürülék, mielőtt fosszilizálódhatna, könnyen elpusztul. Első- 
sorban más állatok eszik meg. Emlősök, madarak, hüllők, sőt csigák és rovarok is elő- 
szeretettel fogyasztják. A trópusok alatt sokszor rögtön a földrehullás után kikezdik 
a rovarok, galacsinhajtók, még mielőtt kiszáradhatna. Vízbe hullva szétmállik, az eső 
szétáztatja; a sok csontot fogyasztó ragadozó ürülékében kevés a , ragasztó" anyag 
és a forró napsütésben magától szétesik. De ha egyszer kiszáradt, akkor napsütésben, 
esőben is hetekig megmaradhat, s ilyenkor alkalom nyílik a betemetődésre és a köve- 
sülésre. 

Halaknak, hüllőknek, madaraknak és emlősállatoknak is megmaradhatott a 
bélsara kövesedve. Vannak leleteink, amelyekben megkövesült az állat egész csont- 
váza, látható a test lenyomata, a testüregben a kövesült bélcsatorna, s benne a kö- 
vesült ürülék. Ilyen esetek analógiája alapján akkoris következtethetünk az állatra, 
ha a kövesült ürüléket a testüregen kívül találjuk, mert az ürüléknek sokszor jellemző 
az alakja, s ha megcsiszoljuk, mikroszkóppal, nagy nagyítás alatt vizsgálva a táplá- 
lék maradványait is megtaláljuk. Halpikkelyek, csonttöredékek, meg nem emésztett 
fogak, rákok páncéldarabkái, kagylótöredékek, rovarmaradványok lehetnek ezek 
— aszerint, mivel élt az állat. A geiseltali eocén barna kőszéntelepekből származó 
krokodilus koprolitban baktériumokat mutattak ki. (XVI tábla.) 

Egyes madarak, például a baglyok a meg nem emésztett rágcsáló csontokat, 
egerek, pockok, ürgék maradványait a szőrrel együtt gomolyagokban kiöklendezik. 
Ezek az úgynevezett madárköpetek valóságos étlapot tárnak elénk. Pontosan meg 
lehet mondani, milyen állatokkal élt a madár. Egeret, cickányt, gyíkot, kígyót vagy 
apróbb madarat fogyasztott szívesebben. De azt is elárulja a maradványok száma, 
hogy abban az időben melyik állat, például melyik pocokfaj volt az uralkodó a kör- 
nyék faunájában. Ebből azután következtetni lehet az éghajlatra, a levegő páratelt- 
ségére, a környező világ növényzetére, erdőkre vagy füves, bokros pusztaságokra 
és így tovább. Ezek segítségével valóságos ősvilági naptárt és meteorológiai jelentést 
állíthatnak össze a szakemberek, mert más pocokfaj élt a füves, napsütötte, szá- 
razabb levegőjű térségeken és pusztaságokon, s más fajok éltek az erdőségek nedve- 
sebb levegőjében, nedvesebb talaján. 

Az üregeket, sziklarepedéseket madarak választják tanyahelyül. Itt fészkel- 
nek a baglyok, a vércsék, és itt öklendezik ki a csont- és szőrgomolyokat is. Évezre- 

dek alatt egymásra gyűlik a sok köpet. Az esővíz agyagot mos hozzá, mészkődarab- 
kák hullanak közéjük, a repedésekbe húzódó kígyók, békák csontjaival keverednek, 
s lassan-lassan kitöltik az üregeket és sziklahasadékokat. Így maradnak azután évez- 
redeken, évmilliókon át. 

Az apró pocokcsont ugyanúgy magán viseli az állatfaj jellemző sajátságait, mint 
a nagy állatnak, a lónak vagy az elefántnak szabad szemmel is jól látható csontja. 
Csak nagyítóüveg alá kell helyezni a kis koponyát, fogat vagy végtagcsontot. 

Ha a csont segítségével meghatároztuk az állatfajt, akkor kezdődhet a kutató- 
munka másik része: kideríteni a csontocskák segítségével az egykori madárköpetből, 
hogy milyen is volt az az ősvilág, amelyben ezek az állatok éltek. 

De nemcsak az ősvilág madarainak köpetei maradtak fenn. 

A múlt század végén Erdélyben, Szentpéterfalva közelében Nopcsa Ferenc szá- 
mos sárkánygyik csontot talált kréta időszaki agyagrétegben. A ritka lelet világszen- 
záció lett. A csontok foltonként, úgynevezett fészkekben fordultak elő. Nopcsa éve- 
kig nem tudta megmagyarázni, hogyan halmozódtak oly szorosan egymásra, s kö- 
rös-körül miért nem talált az agyagban egyetlen további csontdarabot sem. 

Véletlen megfigyelés vezette a dolog nyitjára. Észrevette, hogy a csontok között 
krokodilusfogak hevernek. Hamarosan rájött arra, hogy az egykori vízparton elhul- 
lott sárkánygyikok maradványait krokodilusok szaggatták szét, majd az egyes dara- 
bokat víz alá rángatták s ott nyelték el vagy tépték le róluk a húst. Ezek a helyek 
tehát nem voltak egyebek krokodilus tanyáknál, s a mohó harapások és egymás 
közt lezajlott marakodások közben kitört fogak elkeveredtek az idegen állatnak, 
a , pecsenyének" a csontjaival. Nopcsa a harapások nyomát a csontokon is megtalál- 
ta, sőt a csontokba belétört krokodilusfogakat is gyűjtött. Az így szerzett tapaszta- 
lat segítségével később egyre-másra tárta fel a többi krokodilus-tanyahelyeket, s az 
összegyűjtött hatalmas sárkánygyik csontanyagot két évtizeden át vizsgálta. 

Olykor egészen különös leletekre akadunk, amelyek az ősvilág legrejtettebb dol- 
gairól rántják le a leplet, esetleg olyan jelentéktelennek látszó dolgokról is, amelyek- 
nek hallatára az ember önkéntelenül megkérdi, fontosak-e ezek egyáltalán a biológus 
számára? Mi hasznunk van belőle, ha megtudjuk, hogy az ősvilágban is voltak meggy- 
vágópintyek s azok más éghajlat alatt, más életkörülmények között ugyanúgy roppan- 
tották szét a madárcseresznye (Prunus avium L) magvait s nyelték el, mint ma élő 
utódaik. Szeliga-Mizerzeyevski 1927-ben leírta a lengyelországi Starunia jégkorszaki 
aszfalttelepeiből a meggyvágó (Loxia coccothrawstes L.) múmiáját, amelyben megta- 
lálta a feltört magokat. A madár tehát már a jégkorszakban ugyanúgy táplálkozott, 
mint ma. 

Vagy említsük meg azokat a remek tengeri liliom kelyheket, amelyeket Clarke 
írt le Észak-Amerika középső devoni rétegeiből. Százával találta őket, s nem minden- - 
napi leletek voltak. A tengeri liliomok karjai között, a kehely közepén, ott, ahol a vég- 
bélnyílás látható, kövesedett csigaházat találtak. A csiga több százmillió évvel ez- 
előtt, a devon-őstenger vizében hajladozó karcsú tengeri liliom kelyhére telepedett s a 
tengeri liliom végbélnyílásán át kilökött ürülékkel táplálkozott. Ezt a különös la- 
komát olyan hosszú időn át folytatta, hogy a csigaház lenyomata idővel belemélyedt 
a növekedő tengeri liliom kehelyfedő lemezébe. 

Nehogy félreértés essék. Nem egyetlen, egyedülálló s ezért talán félremagya- 
rázható leletről van szó. Clarke és Abel 18 tengeri liliom fajt sorol fel, amelyeknek kely- 
hén több csigafaj egyedei táplálkoztak ürülékkel. 

A meggyvágó koponyájának, illetve csőrének szerkezete több százezer éven át 
változatlan. Csőre rendkívül erős, tövén nagyon vastag, de hegybe kifutó. Fejének 
majdnem a fele csőr. Mindez azt árulja el, hogy táplálékának megszerzése nagy erő- 

vel jár — írja Herman Ottó —, csőre egyenesen a kemény 
magvak feltörésére van alkotva. A mag az alsó káva mélye- 
désébe fekszik. A felső káva bordázott, a mag , őrlésére" ki- 
válóan alkalmas. , Oly cseresznye vagy meggymagot, amelyet az 
ember testsúlya csak a csizmasarokkal bír felrobbantani, ez a 
madár csak úgy kihiivelyez." A csőr szilárd felépítése és mag- 
törő szerkezete ugyanolyan jellemző tehát a madár táplálko- 
zásmódjára — akár kihalt állatról van szó, akár ma élőről —, 
mint a lófog rágófelszíne jellemző a növényevésre. 

A tengeri liliomok és az ürüléket evő csigák kapcsolata 
ennélis régebbre, mintegy 300 millió évre nyúlik vissza. Olyan 
biológiai tényt jelez, amely a devon időszak óta változatlanul 
fennmaradt, hiszen a ma élő tengeri liliomoknak is vannak 
hasonló csiga-vendégei (43. ábra). 

Az őslénytannak nem csupán az a feladata, hogy az 
ősállati maradványokat egymástól fajonként megkülönböz- 
tesse és a rétegtannal foglalkozó geológusnak úgynevezett 
43. ábra. Devontengeri — ,,vezérkövületeket" szállítson, hanem célja mindenek előtt 
liliom tengeri csigával. az élet történetének a megvilágítása. Bepillantani az ősvilágok 

(Clarke nyomán.) életébe; a törzsfejlődés folyamán az élőt a kihalttal össze- 

kötő származási fonalakat kibogozni, megismerni és követni: 

ez is fontos és szükséges feladat. Ehhez sok összehasonlító bonctani tanulmány és az 

alkalmazkodás nagy kérdéseinek az elemzése szükséges. De végső fokon szükséges 

valamennyi életmegnyilvánulás pontos és részletekbe hatoló ismerete is. S ezért fon- 
tos a kihalt állatok táplálkozásmódjának tanulmányozása. 


Ős-gerincesek kövesedett gyomortartalma 


A liász-tenger vizében szivárványos fényfoltok mozognak. Apró tintahalak, polip- 
féle puhatestű állatok csapata vonul a víz tükre alatt. Hirtelen, alattomosan és ki- 
számítottan, hatalmas fekete tömeg húz zsinóregyenesen a polipraj felé. Több mé- 
ter hosszú, óriás halgyik vágódik közéjük, s tátott szájjal, jobbra-balra lódulva nyeli 
a vergődő, magatehetetlen puhatestű tömeget. A vonuló raj olyan sűrű, hogy a ha- 
talmas gyomor percek alatt megtelik eleven poliphússal. 

Ezt a képet nem véletlenül választottuk ki és elevenítjük meg. Nem fantázia 
szülötte. A halgyik, az Ichthyosaurus a mélyvízből jött fel, s pukkadásig tömött ben- 
dővel ismét oda süllyedt vissza. Amikor elpusztult és a tenger fekete iszapjába bete- 
metődött, gyomrában még mindig két fiatal halgyik félig megemésztett csontváza, s 
száznál több őspolip karjának nehezen emészthető izmos szívókorongjai és fekete 
anyaggal telt tintazacskói voltak. A gázokkal telített, baktériummentes, sűrű iszap- 
tömeg konzerválta, megkövesítette és megőrizte a ragadozó hüllőt éppen úgy, mint 
gyomortartalmát. 

1908-ban Branca írta le ezt az érdekes leletet, s a polipok ősvilági tintazacskói- 
ból pontosan megállapította, hol feküdt a ragadozó halgyik testüregében a gyomor. 
De a számos tintahal-maradvány figyelmeztette arra is, hogy a köztük fekvő két 
kis halgyik csontváza szintén a gyomorban volt, és nem ugyanannak az öreg állat- 
nak az embriói lehettek. ő ng Cell 

Még világosabb és áttekinthetőbb egy másik lelet. Az egész világirodalom egyik 

legrégibb és legelőkelőbb őslénytani monográfia-sorozatában, a száz évvel ezelőtt 
alapított Paleoutograpbhicaban Brown a kihalt.őscápák kövesedett maradványaival 
és teljes testlenyomataival foglalkozott. ; I 
Ezek sem mindennapi leletek, annyi bizonyos. A ráják és cápák az ismert legő- 
sibb haltípusok közé tartoznak. Ott úszkáltak már a földtörténeti ókor tengereiben, 
s évszázmilliók során mindig veszélyeztették a világóceánok szabad térségeit vagy 
partmenti öveit. Kemény zománcú, csillogó fogaik rendszerint mindenütt előfordul- 
nak a tengeri eredetű homokkövekben, márgákban, mészkövekben és agyagokban. 
De vázuk annál ritkább, mert nem is csontos váz az tulajdonképpen, hanem porcos 
váz, ami könnyen elpusztul, tönkremegy, mielőtt fosszilizálódhatna. Mert a cápafé- 


44. ábra. Súrkánygyik (Compsognathus) csontváz-részlet Solnhofenből. A testüregben egy 
széltépett és elnyelt őöshüllő csontjaival. (Nopcsa Ferenc nyomán.) 


lék — akár kihalt, akár ma élő fajokról van szó — a törzsfejlődés folyamán nem érték 
el a csontoshalak magasabb fejlődési szintjét, a váz tökéletes elcsontosodásának álla- 
potát. 

Nos, Brown 1900-ban megvizsgálta azt a néhány ritka, jó állapotban megmaradt 
leletet, amely különösen kedvező kövesedési körülmények között megőrizte egy- 
egy őscápa teljes lenyomatát, szervezetének egyes részeit. A Svábföld liász üledékei- 
ből napvilágra került nagy őscápa gyomrában nem kevesebb, mint 250 Belemmnites- 
nek (őspolipfélének) a maradványaira bukkant. A Belemnites lágy testében kemény, 
szivar alakú mészváz-rész van, amely darabonként is elég súlyos, több dekás és több 
centiméter hosszú tömeg, s 250 db, bizony még a kérlelhetetlen cápagyomor számára 
is veszélyes töltelék. Brown, majd az ő nyomán Branca meg is kockáztatta azt a né- 
zetet, hogy a cápa saját falánkságának áldozata lett s a megemészthetetlen zsákmány- 
ba pusztult bele. 

Mi, Abellel együtt, kissé kételkedünk ebben. Ha olvassuk Brelim Állatok világát 
és látjuk, hogy a sörös palacktól kezdve a matrózcsizmáig, egy vegyeskereskedésre 
való megemészthetetlen tárgy került már elő a cápák gyomrából, akkor az emlí- 
tett őscápa(Hybodus) életét sem kell félteni a Belemnites-maradványoktól. 

A solnhofeni mészmárga palákból ismerünk kitűnő halmaradványokat, számos 

esetben megmaradt gyomortartalommal. Egy rablóhal ( Belonostomus tenuirosíris 
Ag.) őshüllőt (Homocosaurust) nyelt le. A hal méretéhez viszonyítva igen nagy a hüllő. 
Jóformán a hal egész testüregét kitölti. Hatalmas feje megrekedt a hal végbélnyílá- 
sánál, s erről az esetről már Abel is azt hiszi, hogy a nagy és veszélyes falat a rablóhal 
vesztét okozta. 

Több hasonló halmaradványt ismerünk Bajorországból. A németek nagynevű 
geológusa, Walther megjegyzi, hogy a solnhofeni palából napvilágra került majdnem 
mindegyik hallenyomat testében találunk állati táplálék-maradványokat. A bolognai 
múzeum őriz egy cápa-vázat. Testüregében hatalmas csontoshal szétszaggatott és 
részben megemésztett maradványai vannak. 

45. ábra. A Compsognathus longipes házimacska nagyságú ragadozó sárkánygyik képe. 
G. Heilmann rekonsírukciója 


Az örökös életveszély az egyik oldalon, a táplálékszerzés állandó gondja a másik 
oldalon — a természetben kezdettől fogva fennálló kényszerű kapcsolat az erősebb 
és a gyengébb között. Az idevágó számos őslénytani példa közül különösen kiemel- 
kedik a dinosauruszok alakkörébe tartozó Combsognathus csontváz Solnhofenből, 
Nopcsa Ferenc bizonyította be 1903-ban, hogy a Compsognathus testüregében talált 
csigolya-, medence-, borda- és végtagcsont-maradványok nem az őshüllő embriójától. 
hanem egy széttépett és elnyelt másik, gyíkszerű őshüllőtől származnak. A bizonyí- 
tás klasszikus példája ez és az összehasonlító bonctan segítségével dolgozó szakem- 
ber meglepő eredménye, egészen reménytelennek tűnő esetben. (44—45. ábra.) 

Egy másik, kitűnő hazai példát, a szentmargittai ősdelfin gyomrában talált kö- 
vesült apró halakat (CArysophirys féléket) Pajp Károly írta le, s már említettük. 

Gyomorkőövek 


Madarak, különböző hüllők (például krokodilusok, egyes gyíikfélék), sőt em- 
lősállatok is szednek fel és nyelnek le kődarabokat. A kő a gyomorban marad, ahol a 
gyomorfal összehúzódása, a táplálék mozgása erre-arra sodorja. A szakemberek sze- 
rint a kő részt vesz a táplálék felaprózásában s a legtöbb esetben ebben látják 
biológiai jelentőségét. 

Ha a kő hosszabb ideje fekszik a gyomorban, simára kopik, lecsiszolódik. Olyan 
fényezett a felülete, mint a sivatag szélfújta homokjától csiszolt, úgynevezett siva- 
tagi mázzal borított kődarabnak. A fényesre csiszolt felület a gyomorkőnek ismer- 
tető jele. Ha ilyent kihalt állat testüregében találunk, bizonyosra vehetjük, hogy 
fosszilis gyomorkővel van dolgunk. 

Sok a gyomorkő a hazai barlangok jégkorszaki üledékeiben, ahová az elpusztult 
madarakból, elsősorban fajdfélékből került. A sima felületű, csillogó kvarckavicso- 
kat nyomban felismerjük. 

Ausztráliában és Új-Zélandban kihalt óriásmadarak, a moák gyomorköveit ta- 
lálták meg számos esetben. A 2—3m magas állatok számára a gyomorkő jelentősége 
igen nagy lehetett. A szemek mérete a babszem és a galambtojás között változott. 
Egyetlen madár, az Emeus casuarinus esetében a kövek összes súlya 2,7 kg volt. Egy 
másik esetben 342 követ számoltak meg. Súlyuk többet nyomott négy és fél kilónál! 

Ezek az adatok ámulatba ejtik az embert, de különösebb ősélettudományi jelen- 
tőségük nincs. Egészen más szemmel nézzük azonban azt a rendkívüli esetet, amelyet 
Lambrecht Kálmán írt le Ig3I-ben egy jávai szaklapban. 

Lambrechinek Bandungból sötétszínű kőlapot küldtek, amelyben eocén időszaki 
madárcsontváz volt. A lelet Sipangból, Nyugat-Szumátráról származott. Amikor 
megvizsgálta — kitűnt, hogy a madárnak nemcsak a teljes csontváza van meg, ha- 
nem pompásan megmaradt a gyomortartalma, egy halomban látható kvarckavics- 
szemekkel. A további vizsgálatok során kiderült, hogy kihalt kígyónyakú madárral 
van dolga, amelynek rokonsága ma is él a távol-keleti szigetvilágon. Ez az élő madár 
víz alatt úszva közelíti meg a halat, majd hosszú nyakát előrevágva csőrével biztosan 
ragadja meg áldozatát. Amikor a vízirózsa, a Nympbhea termése érik, annak lágy mag- 
vaival is táplálkozik. Ehhez azonban nincs gyomorkövekre szüksége. Ezért Lambrechi 
feltételezi, hogy a kígyónyakú madár az eocénben kemény magvakkal táplálkozott, 
vétrendje" és , étlapja" azóta változott meg. Ezt bizonyítja különben az eocén- 
kori madár halfogásra kevésbé alkalmas, jóval rövidebb nyaka és csőrének eltérő 
alakja. A gyomorkövek jelenléte ebben az esetben tehát az életmód megváltozását 
jelenti. 

Érdekesek azok az esetek, amikor hattyúnyakú sárkányok, Plesiosaurus-félék 
testüregében, a gyomor helyén találtak gyomorköveket. A hatalmas, 6—8 m hosszú 
vagy ennél is hosszabb állatoknak tyúktojásnál nagyobb kvarcdarab, gneiss tör- 
melék s kemény homokkő görgeteg volt a gyomorköve. Rendszerint egy halomban 
fekszenek megemésztetlen táplálékmaradványokkal. Fraas — aki Holzmadenből az 
egyik legszebb hattyúnyakú sárkány, a Thaumatosaurus victor teljesen ép csontvázát 
írta le — megemlíti, hogy a gyomor és a belek helyén olajosan fénylő, szürke kvarcda- 
rabokat talált. Egy másik, angliai lelőhelyről származó hattyúnyakú sárkányban 
kavicsokon kívül elnyelt fadarabkát, őshüllő-fogat és Belemnites mészvázait talál- 
ták (46. ábra). 

A könyvtárnyi gyomorkő-irodalomban újabban két tudós is rendet igyekezett 
teremteni. Az egyik Lambrecht Kálmán, a másik — részben az ő nyomdokain halad- 
va — Othenio Abel. Az érdekesnél érdekesebb esetek közül megemlítjük, hogy sok 

sárkánygyik ( Dinosaurus) vázában is találtak gyomorköveket. Az egykori német Ke- 
let-Afrikában folyt nagy kiterjedésű ásatások is hoztak felszínre ilyeneket. Rendkí- 
vüli méretű sárkánygyik-vázakat ástak ki, a világ eddig ismert legnagyobb száraz- 
földi állatainak maradványait. Az egyik csontváz nyakcsigolyái mellett, a nyelőcső 
helyén feküdtek a kövek. A szakemberek szerint az állat haláltusája közben öklen- 
dezte ki azokat. Ezt tapasztaljuk a ma élő, haláltusájukat vívó madarakon, gyiko- 


46. ábra. Plesiosaurus rekonstruált képe. (Colbert nycmán) 


kon és kígyókon. A fényesre csiszolódott gyomorkövek a nyakcsigolyasor bal olda- 
lán feküdtek, annak jeléül, hogy a sárkánygyik nyelőcsöve — éppúgy, mint a mada- 
raké —, a nyak bal oldalán húzódott! 

Kalcedon és láva darabokból álló gyomorköveket találni az élő fókafélékben, 
például a Callorhinus ursinusban. 


Dögevő és ragadozó állatok tanyái 


Ha elővesszük Széchenyi Zsigmond vagy Kittenberger Kálmán afrikai útikönyveit, 
oldalakon át olvashatunk a hiénák dögevő, eltakarító munkájáról. ,, A foltos hiéna 
hatalmas erejű állat — írja Kittenberger. — A legnagyobb és legveszélyesebb vadak kö- 
zött szerepelne, ha nem volna igen nagyon gyáva. Állkapcsa és fogazata hihetetlenül erős, 
játszi könnyedséggel robbantja össze a nagy antilopok, sót a bivaly acélos lábszárcsontját, 
hogy a csontvelőhöz jusson." Egy kiváló angol kutató, Bucland megfigyelte, hogy a 
fokföldi hiéna szétrágta egy ökör combcsontját, Brehm pedig látta, amikor az afrikai 

csíkos hiéna fél óra alatt — a koponyát kivéve — eltüntetett egy egészkutya-hullát. 
Ugyanezt mondhatjuk a jégkorszaki barlangi hiénáról, vagy az azt megelőző, me- 
legebb időszakok őshiénáiról (47. ábra). Az ősemberen kívül a barlangi hiéna 
vitte a legtöbb ősállati maradványt a biztos, sötét tanyahelyre, ahol zavartalanul 
lakmározhatott. Ilyen lakomák maradványaiból állította össze Szckenberg az auszt- 
riai Eggenburg közelében kiásatott Ördöglyuk faunáját, amelyet a jégkorszak ide- 
jén hiénák hordtak egybe. Kőtvad, óriásgím, rénszarvas, bölény, mammut, gyapjas 
orrszarvú és ősló szerepelnek a listán. Ezek a hiénák nemcsak a vadtulok vagy az ős- 
bölény , acélos lábszárcsontját" roppantották ketté, amint azt Kittenberger írta, ha- 
nem a jégkorszaki orrszarvú elefántcsont-kemény, rendkívül tömör ugrócsontját, 
asztragalusát is körülrágták. 

Sok ilyen hiénás barlangot isme- 
rünk Németországból,  Franciaor- 
szágból és Angliából. Bucklaud már 
a múlt század elején rájött arra, hogy 
az angliai Kirckdale barlangjának 
nagytömegű jégkorszaki csontjait a 
barlangi hiéna hurcolta be és rágta 
össze. A csontok mellett megtalálta 
a hiéna maradványait, sőt szerteszét 
heverő kövesedett ürülékeit is. Va- 
lóságos hiéna-tanyahelyet írt le a 47. ábra. Öshiéna koponyája erős csonttörő foga- 
Bihar-hegységből Kormos Tivadar. ezttat 
A barlang mélyén víz gyűlt össze, s : 

a víz mellé hurcolták zsákmányukat a hiénák. A kiöregedett állatok ide húzódtak 
halálukat érezve, s itt találta meg Kormos az összerágott csontok mellett az elpusz- 
tult hiéna csontvázát és kövesedett ürülékét is. 

Azokban a barlangokban vagy sziklahasadékokban tehát, ahol a földtörténeti 
múltban hiénák tanyáztak, rendszerint minden csontot szétharaptak, összerágtak, 
és a szétrágott óriás állatcsontok élénken tanúskodnak arról, hogy a hiéna állkapcsa 
milyen szörnyű csonttörő , szerszám". 

Tudnunk kell, hogy a hiénák nem egyéb táplálék hiányában rágták szét és fo- 
gyasztották el a csontokat. A nagyobb állatok végtagcsontjainak ízületi részei és a 
csontvelő fontos táplálékuk volt. Egy bécsi paleontologus, Zapfe kimutatta, hogy a 
hiéna elsősorban a még összefüggő vázrészeket, végtagokat rágta szét, s ilyenkor előbb 
a test felé eső, erősebb, úgynevezett $roximális ízületeket lazította meg vagy harapta 
el. A hiénarágásra jellemző, hogy a csontszéleket erőszakosan szétmorzsolja, s a 
csontban mély fognyomokat hagy. Harapásai olyan jellegzetesek, hogy régi csonttani 
atlaszok képein, például Cuvier 1836-ban megjelent világhírű összehasonlító csont- 
tanának ábráin is felismerhető az őshiéna rágása a jégkorszaki gyapjas orrszarvú fel- 
karcsontján és combcsontján (48. ábra). — 

Az erőltetett rágásnak olykor fogtörés volt a következménye. Az Igric-barlang- 
ból ismerünk egy vén barlangi hiéna koponyát. 1856-ban gyűjtötték és a Nemzeti 
Múzeumba került. Legtöbb foga erősen koptatott, sőt a fogbélkamra is nyitott. A 
jobb oldali negyedik előzápfog még az állat életében többszörösen eltört. A fogtörés 
és a megnyílt fogbélüreg súlyos következményei a koponyán kitűnően láthatók. A fog 
gyökere hatalmas sipolynyíláson át szabadon látszik. A fertőzés átterjedt a koponya 
többi részére is. A koponyatetőn, a hatalmas rágóizmok tapadására szolgáló, sisakta- 
réj-szerű falcsonton nagy csontelhalásos üregek nyílnak, amelyek a homlok- és arcöb- 
lökből a szabadba ürítették a gennyet. 

A jégkorszak nagy eljegesedései közé eső melegebb időszakokban a hiénatanyá- 
kon, aholsok csont hevert, gyakran megjelent a tarajos sül, és a csontokat összerágta. 
Sőt a hiénák vagy a farkasok lakomáján visszamaradt csontokat valósággal eltüntet- 
te, felismerhetetlen golyókká rágta körül. A legszebb példákat a gömöri karsztfenn- 
sík egyik üregéből, Gombaszögről hoztam a Nemzeti Múzeum gyűjteményébe (XXIV. 
tábla). 

A hiéna vagy a farkas fogsora, amint mondottuk, olló módjára zár. A kiálló és 
hegyes csúcsok egymás közé illeszkednek : a fogak , lyukasztanak" és törnek. Másként 
rág a tarajos sül. Ez igazi rágcsáló állat. Állkap- 
csa előre-hátra mozog, s csak egyes példányokon 
tapasztalható, hogy a fogsor kissé átlós irányba 
(transzverzálisan) is mozoghat. Ennek megfcele- 
lően a két alsó állkapocs előre álló, nagy és széles, 
véső alakú metszőfoga hosszú, vályú alakú, 
egymással rendszerint párhuzamos, 3—4 mm szé- 
les nyomokat vés a csontokon. Ha csak egyet- 
lenegyszer látunk ilyen rágásnyomot, később is 
minden esetben felismerjük. 

Höfer számos helyről származó élő tarajos 
sül rágásnyomát vizsgálta meg, s a nyomok 
j alakja és lefutásmódja minden esetben egyezett. 

48. ábra. Szarvasmarha combcsont és Ez Vg u 4 éz k 
felkarcsont szétharapva. A ma élő A kelet-indiai szigetvilág, pl. Bornco tarajos 
joltos hiéna lakomájának maradéka. — Ssülje, Afrika vagy Amerika tarajos sülje éppen 
A hiéna a proximális tzületeket ette úgy rág, mint ősei rágtak a jégkorszakban vagy 
meg (Zapfe nyomán) azt megelőzően a pliocénben. Fick megfigyelése 
szerint rágás közben a két metszőfog hegye oly- 
kor közelít vagy távolodik, noha az alsó állkapocs szimfizise minden esetben, mind- 
egyik fajon összecsontosodott. Ez meglátszik a kihalt tarajos sül rágásnyomain is, 
mert a kirágott vályúk egyes esetekben gyenge szög alatt hajlanak egymáshoz. A 
rágás mechanizmus tehát a tarajos sülökön évszázezredek alatt sem változott. 

Egyes lelőhelyeken, ahol növényevő dinoszaurusz-csontokat találtak, gyakoriak 
rajtuk a ragadozó dinoszauruszok fogainak nyomai és a harapás közben kitört vagy 
kihullott fogak. Ezeknél az állatoknál a fogak gyakori kitörése ugyanis nem jelentett 
táplálkozási nehézséget, hiszen a fogak száma nem korlátozott, mint például az em- 
lősállatoké. A kitört-fogak helyébe rendszerint újak nőttek. Sőt, ott voltak már az 
állcsontban és az állkapocsban tartalékban, mielőtt még szükség lett volna rájuk. Az 
egyik erdélyi sárkánygyík állkapcsában Nozcsa harmadfélszáz fogat talált, de akad- 
tak állkapocsra, amelyben kétezernél-több fogat és fogkezdeményt számoltak meg. 

A frankfurti Senckenberg Múzeum Ditlodocus csontvázának preparálása közben 
megtalálták két csigolya közé ékelődve egy ragadozó dinosaurusnak a kitört fogát. 
Egy Brontosaurus gerincét pedig a hullaevő Állosaurus harapta össze. Ebben az 
esetben is ott hevert a csontváz mellett az Allosaurus néhány kitört foga. 


49. ábra. Növényevő sárkánygyikok (Brontosaurus) csabata menekül a ragadozó Tyranno- 
saurus elől 

Bizonyos, hogy ezek a fogak mindkét esetben dögevés közben törtek ki, s a raga- 
dozó nem az élő állatot harapta meg. Nem lehet azonban semmi kétségünk aziránt, 
hogy az élő növényevő Dinosaurus-kolosszusokat is üldözte és megtámadta, sőt egyi- 
ket-másikat elejtette. 1941-ben az amerikai Természettudományi Múzeum expedíciót 
küldött ki Texasba, Brontosaurus lábnyomok gyűjtésére. Fáradságos munkával 
hosszú területen kiszabadították a nyomokat, s kitűnt, hogy a több nagy és néhány 
kisebb növényevő sárkánygyíkból álló csapatot egy hatalmas, kétlábon járó ragadozó 
Dinosaurus üldözte. Valamennyiük lábnyoma kitűnő állapotban maradt meg az egy- 
kori iszapból keletkezett kemény kőzetben (49—50. ábra). 
4  — Elemi csapások alkalmával, áradások 
vagy füves sztyeppek égése közben olykor hi- 
hetetlen tömeg állat pusztul el. Ott, ahol a 
tetemek összetorlódnak, a ragadozók hosszú 
időre tanyát ütnek a könnyű préda elfogyasz- 
tására. Ilyenkor a szétrágott csontok heka- 
tombái maradnak hátra s temetődnek be. 

Görögországban, Pikermi vidékén ha- HEEGz 
sonló katasztrófa alkalmával elpusztult plio- 
cénbeli állatok ezer és ezer csontját ásatták ég. 
ki a szakemberek, köztük a Magyar Földtani SG 
Intézet kutatói is. Abel, aki szintén heteken 
át ásatott, sok megrágott ősállati csontot vitt s 1. 
magával Bécsbe, az egyetemi Őslénytani In- . 
tézetbe. A pliocénkori hiéna úgy harapta el a 
vastagabb végtagcsontokat ;jízületi végük 
alatt, mintha azok árpacukorból lettek volna. 
A háromujjú ősló sípcsontjába úgy mélyedt gy 
be a foga, mint a vajba. Sőt a tarajos sül is ki- 
vette részét a csontpusztító munkából. Abel 
remek képeit az egész világirodalom átvette, 

Sós mocsarakban, aszfalt-telepek ragadós 
iszapjában is sok állat lelte halálát. Alföldi j ú 4 a úg ú 
László, aki az Állami Földtani Intézet kikül- Törentesáátos jezták fátnzoai: TÁ 
dötteként Mongóliában járt, több esetben nyilak az üldöző ragadozó dinoszaurusz 
látta, amint a sivatag sóstavaihoz a nagy (Tyrannosaurus) lábnyomait jelzik 
vízhiány következtében ménesek érkeztek. Az i 
állatok alatt a vékony sókéreg beszakadt, s volt, amelyik odaveszett, mások olda- 
lukra fordulva testüket addig vetették hátra, amíg kivergődtek a szilárdabb partra. 
Újból és újból ittak a sós vízből, miközben a levegőt körülöttük betöltötte a halál- 
ordítás szívszorító lármája. 

Ausztráliában, a Kallabonna-tó mellékén jégkorszaki mocsarak sós ingoványa 
terül el. A napégette sivatagban az ingovány vizét itt is vékony sókéreg takarta. Sok 
napi járóföldre nem volt hely, ahol az állatok szomjukat olthatták, s ítt is a sós vízre 
fanyalodtak. Amelyik nem vigyázott, vagy túl mohón vágott neki a víznek, az alatt 
beszakadt a kéreg és az állat lassan alásüllyedt. Orrszarvú nagyságú erszényes ősálla- 
tok, a Diprotodonok és az óriásmadarak, a moák csontvázait találták itt álló helyzet- 
ben — úgy, amint lassan-lassan alásüllyedtek. A növényevő erszényesek mumifiká- 
lódott gyomortartalma elárulta, hogy sótkedvelő növényekkel táplálkoztak, míg a 
moák gyomorkövei azt bizonyítják, hogy messzeföldről keresték fel a vizet, mert 
gyomorköveik kvarcanyaga sok mérföldes körzetben hiányzik (5I. ábra). 

Másik ősvilági tömegsírt tártak fel Kaliforniában, Los Angeles mellett, a Rancho 
la Brea aszfalt-telepeiben. Madarak, növényevők és ragadozók vesztek itt oda ezer- 
számra. Az aszfalt nemcsak fogva tartotta s halálukat okozta, hanem konzerválta és 
megőrizte őket. Amíg az aszfalt-mocsárból kiemelkedő dög húsához hozzáfértek a ra- 
gadozók, addig marcangolták és falták. Amint azonban a nagytestű növényevők 
teteme a nap melegétől fellágyult asz- 
faltban alább süllyedt, a ragadozók- 
nak is menekülniük kellett. Ilyenkor 
természetesen megesett, hogy túl soká 
késlekedtek, marakodás közben egy- 
mást taszították az aszfaltba, vagy 
megriasztva elvétették az ugrást, egy- 
szóval ők is ottvesztek a bűzlő, fekete 
mocsárban. 

Az állandóan megújuló lakomákat 
—. a megrágott csontokon kívül — olyan 
maradványok is jelzik, amelyekbe ott 
látjuk belétörve a ragadozó kardfogú 
. tigris vagy kaliforniai ősfarkas fogát. 
) Beszédes hírmondói ezek a rég letűnt 
5I. ábra. Őserszényes (Diprotodon) világnak. 


Ősvilági , élelem-raktárak" 


Bizonyára nem minden csodálkozás nélkül olvassuk ezeket az adatokat, de álta- 
luk tisztul s alakul ki igazán sok-sok kép az ősállatok életéről. Talán éppen azért, 
mert ilyen lebilincselők, helyénvaló a szakember kérlelhetetlen bírálata is. Annyi 
mindenesetre bizonyos, hogy egy-egy lelet körül gyakran élénk vita kerekedik, ami 
olykor évtizedekre visszanyúlik adatokért, hogy annál hathatósabban tisztázhassa a 
kérdést. 

Ilyen vitatott ősélettudományi problémáknak valósággal iskolapéldája a követ- 
kezőkben elmondott leletek ügye. 

A szakemberek régóta megfigyelték, hogy időnként különböző lelőhelyekről elő- 
kerülnek olyan vázrészek, amelyeknek odajutását, felhalmazódását megmagyarázni 
nem sikerült. Észak-Amerikában az északnyugat-nebraskai Bad Landsban, Merycoi- 
dodon-tartalmú rétegekben több esetben bukkantak olyan csontfészekre, amelyben 
csak patás állatok koponyái voltak. Ez a Merycoidodon ősi állattípus, még nem ké- 
rődző párosujjú (52. ábra). Koponya-leleteihez tartozó egyéb vázrészei körös-körül 
hiányoztak a rétegekből. Abel 1925-ben maga is talált ilyen réteget, amelyben ennek 
az ősnövényevőnek négy koponyája volt egymás mellett, vázrészek nélkül. A kopo- 
nyák házikutya-koponya nagyságúak, mindenesetre nern túl nehezek ahhoz, hogy 
eredetileg akár egy kisebb termetű ragadozó is magával hurcolhatta őket. 

A hely pontos tanulmányozása után kitűnt, hogy — ami egyébként természetes 
is — árvíz által összesodrásról szó sem lehet, s a rétegben, a leletek mellett sok raga- 
dozó-koprolit, vagyis kövesedett ürülék van. Ez a lelet tökéletes párja annak, amelyet 
ugyancsak Bad Lands területén, az Indian Creek egyik mellékvölgyében, szintén 
Merycoidodon-tartalmú rétegben Wanless talált és Írt le 1923-ban. Itt nem keve- 
sebb, mint hat állatfajnak, köztük a Mesokiéjbus őslónak, a disznószerű Elotherium- 

nak, a Perchoerusnak és a Leptomeryxnek, ennek a kezdetleges őskérődzőnek a kopo- 
nyáira bukkantak. Itt sem találtak egyéb vázrészeket, s a réteg itt is telve volt raga- 
dozók fosszilis ürülékével. 

Harold Wanless a rejtély megoldását abban kereste, hogy valamelyik nagy oligo- 
céni macskafélének vagy hiénaszerű ragadozónak a , depója", elásott élelem-tartalé- 
ka került negyven millió év múltán a napvilágra. 

Abel maga is ezen a véleményen volt. Hasonló példákat keresett a ma élő állatok 
körében. Az köztudomású, hogy a házikutya vagy a farkas ugyanígy elrejti azt, amit 


52 ábra. Merycoidodon rekonstruált képe 


megenni nem tud. Hamarosan jelentkeztek vadászok és expedíció-vezetők, akik 
ugyanezt beszélték a prérifarkasról. Amikor az állat zsákmányát elássa, — a helyet 
levizeli és bélsarát ráhullajtja. A kitűnő paleontológusnak, az amerikai Hatchernek 
még különösebb tapasztalata volt. Távollétében expedíciójának legkülönbözőbb 
tárgyait ásták el a közelben a prérifarkasok, s a helyet azok is vizeletükkel és bélsa- 
rukkal , jelölték" meg. 

Nem kétséges, fejezi be kutatásait Abel, hogy ezekben az oligocén-leletekben is 
egykori ragadozók élelmiszerraktárait kell látnunk. 


Kövesedett állati ürülékek 


Ne fintorogjunk. , Szagtalan" tudomány ez is, mint minden, ami egykor fosszi- 
lizálódott s az évek mérhetetlen sora desztillált ki belőle minden szerves eredetre való 
illatot. Azután meg legalább annyira hasznos tudományág, mint mindazok, amelyek 
köréből eddig bemutató példákat vettünk. Gondoljunk csak a sok százezer tonnát 
jelentő madárguanó telepekre Peru és Chile partjain, vagy a számos barlangban 
felhalmozódott denevérguanóra Európában, Új-Mexikóban vagy az indomaláji 
szigetvilágon. Ezeknek a telepeknek egy része egészen bizonyosan még a földtörté- 
neti múltban keletkezett. 

A szakembert a legkülönbözőbb korok egészen eltérő kőzeteiben egyenként, el- 
szórtan található fosszilis ürülékek is érdeklik. Egyesek közülük olyan kitűnő állapot- 
ban maradtak meg, hogy a kövesülés kifejezése nem is illik rájuk. Ilyenek a mammut, 
a Mastodon, a dél-amerikai óriás lajhár növényi maradványokból álló , gombócai". 
Végül különösen érdekesek — és a geológus számára is értékesek — azok a koprclit- 

leletek, amelyek kövületben szegény területekről származnak, például az Alpok vagy 
a Kárpátok úgynevezett Ílis képződményeiből, amelyekben a homokot evő állatok 
ürüléke fácies vagy korhatározó lehet, vagy kagylót evő gerincesek, ill. rákok egykori 
jelenlétére utal. 

Tanulmányozásuk legnehezebb oldala, hogy a ma élő állatok ürülékéről is vajmi 
keveset tudunk. Sőt! Egyes esetekben a paleontológus kénytelen vizsgálat alá 
vetni a ma élő állatok ürülékét is azért, hogy következtethessen az ősmaradvá- 
nyokra. 

Néhány esettel szeretnénk megvilágítani, mennyi ősélettani dolog ismeretének 
hiányát oszlatja el a kövesült ürülékek (koprolitok) tanulmányozása. 

Amikor Belgiumban, kréta-üledékekben megtalálták azokat az Ignanodon 
csontvázakat, amelyekről már Dollo életrajzában, bevezetésünk első oldalain szó- 
lottunk, akkor sok halmaradvány, teknőscsontváz és más gerinces maradvány ke- 
rült elő a bernissarti kőszénmedence kőzeteiből. Ezekkel együtt 280 kövesedett 
ürüléket gyűjtöttek. A szakemberek hosszú időn át azt hitték, hogy ezek a kenguru- 
sárkánygyíkoktól, az Iguanodonoktól erednek. Az egyik kiváló francia szakember, 
Bertrand 1903-ban megfigyelte, hogy gerinces állatok maradványai, megemésztet- 
len csontdarabjai vannak bennük. Márpedig az Iguwanodonok, amint fogazatuk s 
megmaradt gyomortartalmuk alapján kimutatták, növényevők voltak. A koproli- 
tok tehát vagy húsevő sárkánygyíkoktól, vagy krokodilusoktól származtak, és a 
víz sodorta őket az Iguanodon csontváza közelébe. (XXII. tábla.) 

Hasonló módon jártak a szakemberek az angliai liász rétegekben előforduló nagy- 
számú koprolit gazdaállatának megállapításával. Miután sok halgyik-csontváz, fog, 
csigolya és más vázrész került a kezükbe, egy évszázadon át minden tankönyvben 
és őslénytani leírásban a halgyíkok, vagyis IcAhthyosawrisok koponyáinak és csont- 
vázainak valóban hatásos képei mellett bemutatták azok kövesedett ürülékét is. 
Ezeknek a koprolitoknak jellemző sajátsága három csavarmenetben tekeredő alak- 
jukban volt. 

Több mint fél évszázad kellett, amíg a szakemberek rájöttek arra, hogy a hül- 
lőbél utolsó szakasza, ahol a kisajtolódó ürülék az alakját felveszi, tehát az ún. vég- 
bél — nem csavarodik! A bélrendszer ilyen csavarmenetben csak a halakban, s ott is 
elsősorban a porcoshalakban, vagyis a cápafélékben látható. 

Látjuk tehát, hogy amíg egyes állatoknak a koprolitban talált ételmaradványai 
vezettek a gazdaállat felismerésére, addig másoknál a koprolit megemésztetlen étel- 
maradéka nem bizonyíték, mert például a halgyik is, meg az őscápa is ugyanazon a 
, koszton" él. Kisebb hüllőket, halakat, puhatestű állatokat esznek, s ürülékükben 
is ezeknek a maradványai fordulnak elő. 

Öshüllők kövesedett ürüléke, amely a modern biológia vizsgálóasztalán is való- 
ban annak bizonyult, vajmi ritka. Ezt már Abel is hangoztatta összefoglaló művében, 
1935-ben. Ennek részben az az oka, hogy a múlt század második felében, amikor 
Amerikában és Afrikában az őshüllők maradványainak gyűjtése és kutatása a vi- 
rágkorát élte, még egyáltalán nem fordítottak gondot koprolitjaik keresésére, s ha 
voltak ilyenek, azokat sem részesítették kellő gondozásban, s idők folyamán el- 
vesztek, illetve preparálás és állandósítás hiányában a gyűjteményekben tönkre- 
mentek. Ilyen sors érte — amint látni fogjuk — a meglehetősen nagyszámú ame- 
rikai Mastodon-koprolitokat és begyűjtésre alkalmas lágyrészeket, a masztodonok 
szőrzetét, bőrét, izommaradványait is. Egy másik oka az őshüllő-koprolitok 
hiányának, hogy a hüllők nagy része híg vagy félig folyós ürüléket enged ki testéből, 
ami kövesedésre alig alkalmas. Ugyanezért marad el általában a madárürülékek 
fosszilizálódása. 

Egyes madárcsoportok, mint például a moák vagy a struccok olyan tömött, 
összeálló ürüléket hagynak hátra, hogy azok kövesedésre alkalmasak. Kretzoi Mik- 
lós a Fejér megyei kislángi pliocén-kavicsokból írt le kövesedett strucc-koprolitokat, 
Buick pedig 1931-ben Új-Zélandról moa-ürülékeket. Kretzoi lelete azért érdekes, 
mert a kövesedett strucc-ürülék mellett megtalálta a hazai ősstrucc tojásának cse- 
repeit, egy ujjpercét, amely jóval nagyobb az élő struccénál. 

Németországból a hattyúnyakú sárkányoknak, a Plesiosaurusoknak a koprolit- 
jait írták le. Részletes vizsgálatukból kitűnt, hogy ezek az óriás őshüllők hallal, 
kagylóval, polipféle fejlábúakkal, Belemnitesekkel táplálkoztak. 

Különösen érdekes, hogy milyen nagymértékben kövesedhettek a halaknak, 
tehát a kifejezetten egész életükben vízhez kötött állatoknak az ürülékei. A legkü- 
lönbözőbb korú tengeri képződményekből ismerünk ilyeneket. Eleinte persze ezeket 
is őshüllő-koprolitoknak tartották, amint azt az Ichihyosaurus-koprolitok kérdésé- 
nek tisztázásánál már említettük. Óriási vita folyt e kérdés körül, amely több mint 
egy évszázadon át tartott. A kiváló angol kutató, Buckland indította el a , hüllőtől 
vagy haltól" származás kérdését 1829-ben. Nyomon követte a két Fraas a múlt 
század derekán és végén, majd a Íranciák kitűnő kutatója, Gaudry. Azután ismét 
német szakember, a nagynevű Neumayer vette át a szót. Több dolgozata jelent meg 
a kérdésről 1904 és I1g9I4 között. Különösen nagy jelentőségű volt közülük az a 
munka, amely a gerinces állatok bélcsatornájának összehasonlító bonctanával fog-. 
lalkozott, amelyben a legkülönbözőbb élő és kihalt halfélék bélcsatornájának kanya- 
rulatait írta le. 

Egyenesen lefutó bélrendszert talált a fejlődés legalacsonyabb fokán, a körszá- 
júakban és a kettős lélegzésű vagy tüdős halakban. Az utóbbiakén azonban már 
enyhe hajlást tapasztalt. A csavart bél jellemző módon fejlödött ki — amint már 
említettük — a cápafélékben, ahol 23 csavarulatot is talált. A csontos halakban 
viszont megint már csak nyomokban van meg a csavart bél. Ezeket a tanulmányo- 
kat azután IgI7-ben Woodward értékesítette igazán, aki a felső devon időszakból 
olyan őscápaféle (Cladoselache clarki Claypole) maradványát írta le, amelyen jól 
látszik a csavart bél és abban a megkövesedett csavart koprolit. Mások is írtak le 
hasonló leleteket. Egyre több adat gyűlt össze. Az angliai kréta-rétegekből és Cseh- 
országból egyszerre több halat is ismertettek csavart bélrendszerrel és a belekben 
megkövesedett csavart koproliital. Egy csapásra megoldódott azoknak a koprolitok- 
nak a hovatartozása, amelyeket addig százszámra — de szétszórva — halmaradvá- 
nyokon kívül találtak ugyanazokban a tengeri eredetű kőzet-rétegekben. 

A solnhofeni palákból Vetler olyan halmaradványt írt le, amelynek kövesült 
testüregében teljes épségben maradt meg 17 cm hosszú csavart bele, s ezen nem 
kevesebb, mint 52 csavarulatot számolt meg. A kitűnően megmaradt leleten egyéb- 
ként jól látható a megkövesült gyomortartalom, amely kisebb halak gerinc- és 
uszony-maradványaiból áll, majd ezt követően látjuk a végbelet, ürülékkel kitöltve. Az 
ürülék finom szemű, csavarmenetben elhelyezkedő, egyenletes konzisztenciájú anyag, 
annak jeléül, hogy a hal kitűnően , megemésztette" a nagy csontokat is, azokat leg- 
kisebb részletükben feloldotta annyira, hogy mikroszkóp alatt ételmaradék már 
nem volt észlelhető benne. 

Nem mindegyik hal gyomra , dolgozta" fel ily tökéletesen az elnyelt táplálékot. 
Alsó devon időszaki palákból, Németországból ismerünk kitűnően megmaradt hal- 
koprolitokat, amelyekben Trilobita ősrákok megemésztetlen páncélrészeinek és vég- 
tagjainak a tömege látható. Ez az állat elsősorban tehát ezekkel a kicsiny ősrákfélék- 
kel táplálkozott. 

Említettük, hogy a magasabb fejlettségű halaknak nincs csavart bele. Ezeknek 

természetesen a koprolitjuk is más alakú, nem csavart, két végén kicsúcsosodó 
forma. Hosszú, gilisztaszerű alakjuk van, s ez oly nagymértékben egyezik a ma élő 
halak féregszerű ürülékeivel, hogy koprolit voltuk nem kétséges. Különösen tanul- 
ságos példányok akadnak a solnhofeni palákban. Régebben kövesedett férgeknek, 
sőt kövesedett , gilisztáknak" és tengeri ugorkák kövesedett béltartalmának tartot- 
ták — alaki hasonlóság révén. 


Ősemlősök kövesedett ürüléke 


Kezdjük azzal az ősvilággal, amely időben hozzánk legközelebb esett, s egy 
olyan állattal, amely típusos ősállat létére még a jelenkorban is élt. A Mastodoura 
gondolunk. Amerikában, a Kordillerák és az Andok 2000 —3000 méter magas fennsík- 
jain, időszámításunk kezdete után níhíny száz évvel a maya indiánok még va- 
dásztak rá. Európában, Ázsiában és Afrikában ekkor már régen kiveszett. Csak itt, 
a legutoljára elfoglalt új haza földjén, a ma ras hegységek és fennsíkok fellegváraiban 
maradt életben az emberi történelem kezdetén túl is. 

A húszas évek végén Abz egyik tanítváaya, Sbillmiunn Eguador fővárosába, 
Ouitóba került, ahol rátermettségével nagyszerű múzeumot szervezett. Paleontoló- 
gus létére természetesen új hazája területét is; átkutatta, s egy kétséges nyomon el- 
indulva ásatásokat kezdett Alangasi határában. Alangasi kicsinyke indián falu, 
mintegy 13 km-re a fővárostól. Az ásatási eredmény azután hamarosan világszerte 
ismertté tette a falunak is és a kutatónak is a nevét. Sdillmaniai 1928-ban a budapesti 
nemzetközi őslénytani kongresszuson előadást tartott, amelyen bemutatta egy új 
Mastodon-fajnak, a Cuvigronius postren:tsnak a leírását és bebizonyította, hogy az 
állatot még az ősi maya törzsek egyik vadászó hordája ejtette el. 

A Mastodon, amelynek teljes csontvázát Spillnainn kiásatta, a bal oldalán fe- 
küdt, feje magasan nyugodott, szája tátva volt. Végtagjai messzire nyúltak a testtől. 
A csontváz körül tűzhely nyoma látszott. A meglehetősen nagy tűz, amelyen az in- 
diánok a nagy testet megsütni igyekeztek, a környező kék agyagot vörösre és tégla- 
keményre égette. A csontok több helyen elszenesedtek. A tűzhelyen S$illnaun meg- 
találta az indiánok cserépedényeit is. A régészek szerint a mastodonvadászok edé- 
nyei 1600—1800 évesek, s a maya kultúra félreismerhetetlen nyomait viselik. 

A csontváz egyes részei az ásatáskor — anatómiai helyzetüknek megfelelően — 
érintkeztek egymással, de a második nyakcsigolya és az első hátcsigolya között a 
gerinc szét volt zúzva. Itt egy 40 cm átmérőjű szikladarab feküdt, amit a vadászok 
a magasból zúdítottak alá a földszorosba behajtott állatra. 

Rendkívüli lelet, annyi bizonyos. A keményre égett agyagtapasztás, amivel az 
indiánok a hús elégésmentes megsülését akarták elérni, egyúttal megóvta a hatal- 
mas állat testüregébe zárt bélsár-maradványokat vagy a lágy testrészek lenyomatát. 
Így megmaradt a vastagbél helyén néhány gömbölyű, 15 cm átmérőjű bélsárcsomó 
is. Alakjuk és anyaguk emlékeztetett a ló bélsarára. A leletet S$illmann glicerinben 
konzerválta, a növényi maradványok későbbi, pontos meghatározására. 

Ugyancsak Mastodontól származik az a másik koprolit, amelyet nemkevésbé 
érdekes környezetben mi fedeztünk fel Ipolytarnóc határában, miocén időszaki ho- 
mokkőben. Itt mintegy harmincmillió évvel ezelőtt ősvilági itatóhely terült el, ahová 
ősszarvasok, orrszarvúszerű ősállatok, madarak és Mastodonok jártak inni. Száz 
és száz lábnyomuk kitűnő állapotban maradt meg a megkeményedő nedves homok- 
ban. Egy helyen, a mastodonnyomok vonalán 32 cm hosszú, két végén kissé csavart, 

laposra nyomott ürülék maradt meg, sűrűn egymás mellé sorakozó fűszálak jól kive- 
hető nyomaival. A lelet vagy harmincmillió évvel régibb az amerikainál (XIX. 
tábla). 

Magyarországról más lelőhelyekről is ismerünk koprolitokat. A Kisgellért-hegy 
harmadkori, lemezes márgájából a solnhofenihez hasonló alakú, féregszerű hal-kop- 
rolitok kerültek elő. Csákvárról, barlang kitöltésből a háromujjú ősló, a Hibjarion 
és a kardfogú tigris maradványait tartalmazó pannóniai korú agyagból őshiéna kop- 
roliítját gyűjtötte Kretzoi Miklós. Ismerünk a Bihar-hegységi Igric barlangból, a 
Gellérthegy  sziklarepedéseiből barlangi medve-koprolitokat. Ezek tökéletesen 
egyeznek azokkal, amelyeket Abel Eggenburg határában, az Ördöglyukban gyűjtött. 

A ragadozó ürülékek könnyen és jól fosszilizálódnak, mert nagy foszforsavas 
mésztartalmuk összetartja, összecementálja állományukat. Franciaországban talál- 
tak barlangokat a jégkorszak óta természetes úton elzáródott nyílással, ahol a vál- 
tozatlanul megmaradt jégkorszaki talajfelszínen ragadozók, farkasok és hiérák láb- 
nyomai mellett ott hevertek — a pusztulás legcsekélyebb jele nélkül — ugyanezek- 
nek a ragadozó állatoknak az ürülékei is. Ugyanezt tapasztalta Kormos a bihari bar- 
langokban. 

Bár a ragadózó állatok emésztőrendszere jóformán teljes egészében feldolgozza 
a szétrágott és elnyelt csontokat, — apró törmelékek, zománccal fedett fogkoro- 
nák, madártoll részletek gyakran fordulnak elő bennük. Az amerikai jaguár, ha 
éhes és szerét ejti, széttépi a tövises tarajos sült is, és nemegyszer találtak ürülé- 
kében megemésztetlen tövisdarabokat. 


Háziállat vagy ősállat? 


Az első hír Dél-Patagóniából érkezett. Még a napilapok is széltében-hosszában 
tárgyalták, hogy Consuelo Cove mellett egy barlangban olyan kihalt óriás foghíjas ál- 
latnak, a Grypotheriunmnak a maradványaira akadtak, amelyet Patagónia őslakói le- 
vágásra hízlaltak barlangjaikban. A barlang egyik sarkában nagy mennyiségű széna 
volt felhalmozva — mondja a híradás —, a másikban rakásra söpört hatalmas ürülék- 
tömeg hevert, közben csontok, bőrdarabok mindenfelé. Rudolph Haxwuthal az ,, El Ma- 
mifero Misterioso" (A titokzatos emlősállat) regényes leírásával hívta fel a tudomá- 
nyos világ figyelmét. Az állatot elnevezték Gryjotherium domesticumnak, vagyis do- 
mesztikált, háziasított Gyyfotheriumnak. 

A további leírások szerint a barlangi tűzhelyek hamujában ezeknek az ős-foghí- 
jasoknak a megpörkölt, felhasogatott, megrágott csontjai mellett kovakőből készült 
emberi eszközök hevertek. Sőt az őslakók a barlang egyes részeit szikladarabokkal el- 
kerítették, valóságos istállót építettek. 

A Grypotherium barlangban talált ürülékét Spencer Moore vizsgálta meg. Az 
eredmény várakozáson felül elképesztő volt. A kutató egy sereg ma is élő növény ma- 
radványa mellett olyan fás növényi szárakat talált bennük, amelyeket az állat nem 
tépett le vagy csavart ki táplálkozás közben, hanem sima felületen, éles eszközzel le- 
metszettek. Hauthalnak tehát igaza volt, amikor azt mondotta, hogy ezeket a kipusz- 
tult foghíjasokat az ember etette és háziállatként tartotta, hiszen a növényeket csak 
ő vághatta le éles kőeszközzel. 

Mindez 1899—I9g00 táján történt. Évtizedek teltek el, amíg újból előtérbe került 
a kérdés. 

Arthur Eames egyetemi tanár 1930-ban ugyanerről a lelőhelyről gyűjtött Gyypo- 

therium-ürüléket vizsgált, s úgy látta, nincs benne fás növényi szár, s a növényi ma- 
radványok sincsenek éles szerszámmal lemetszve. 

A vita azonban ezzel nem dőlt el, csak tovább bonyolódott. 

Új-Mexikóból, vulkánikus vidékről, a Donna Ana Countyban többé-kevésbé me- 
redek falú, 30 m mély lávabarlangban több ősállat csontvázára bukkantak. Az álla- 
tok a növényzettel eltakart üreg három méter széles száján át zuhantak a mélységbe, 
s nem tudtak a sima lávafalakon visszajutni a felszínre. Valóságos csapda volt ez a 

jégkorszak idején. Növényevők és ragadozók egyaránt beléestek. 

Különösen jól tanulmányozhatók a foghíjasok rokonsági körébe tartozó másik 
óriás foghíjasnak, a Nothrotheriumnak a maradványai. A csontvázat kötőszalagok és 
inak még összetartották, s a hosszúszőrű bunda egy része és a hatalmas karmok is 
megmaradtak. A test a rendkívül száraz helyen, az egyenletes levegőjű föld alatti 
, sírkamrában" valósággal mumifikálódott. Közvetlenül az állat mellett feküdt az 
ürüléke — oly jó állapotban, hogy ezt már nem is nevezhetjük koprolitnak, hiszen 
nem fosszilizálódott, hanem csak kiszáradt. Ezt is Eames vizsgálta meg. Túlnyomó 
részben virágos növények (Ángiosperma) maradványai mellett páfrányokat is talált. 
Ágdarabok, gyökérdarabok, termések, s a földből kitépett növények gyökerével együtt 
sok homok került még bele. 

Ebben az ürülékben is, mint az előbb említett dél-patagóniai Gyypotherium ürü- 
lékben, ugyancsak sok volt a homok. Ez az állat is gyökerestől szakította ki a földből 
a növényeket, s azon mód, homokkal együtt kebelezte be. 

Még ugyanebben az évben, 1930-ban jelent meg Sinclair közleménye a neva- 
dai ősemberről. Ő Chester Siock ásatásainak az anyagát dolgozta fel, aki a nevadai 
Gipsz-barlangban gyűjtött számos MNothrotherium ürüléket hozott magával. Fő töme- 
gük ürömfélékből állott. S/ock az ürülékeket kultúrrétegekben találta, és az óriás fog- 
bíjas ürülékét magába záró réteg alatt is emberi kulturréteget talált. Ezen az alapon 
I935-ben Szinclairrel egyetértésben Abel kimondotta, hogy az óriás foghíjasok együtt 
éltek Dél-Amerika őslakóival, s ürülékeik sem fosszilisak, hanem prehisztorikusak. 


Ős-gerinctelenek kövesedett ürüléke 


Eddig gerinces állatok táplálkozásáról, rágásmechanizmusáról, gyomortartal- 
máról és fosszilis ürülékéről beszéltünk. A kiterjedt irodalom jóformán a világ minden 
tájáról, igen sok földtani képződményből, számos állattípusról . tartalmaz följegyzést. 
Ezeket természetesen még hozzávetőlegesen sem lehet ismertetni ilyen előre megsza- 
bott keretek között. Azután meg a nem szakember számára elolvashatatlanul unal- 
masak lennének a felvonuló adatsorok, s mit tagadjuk, érthetetlenek is. Az író tehát 
válogat. Persze, aggályosan és örök kétségek között, hogy képes-e a legjavát kiszedni, 
rövid néhány sorban értelmesen és éredekesen elmondani, tanítani és szórakoztatni, 
s az egész , összehordott" írásművel az általános figyelmet a magasabb természeti 
összefüggésekre irányítani. 

Az ilyen munka, azt hisszük, egyre inkább veszít a hatásából, ahogy távolodik a 
múltba. Az adatok mindjobban elveszítik színes és meleg élet-hátterüket. A termé- 
szet, amit szemléltetni igyekszünk az elmúlt évmilliók távcsövén át, egyre kopárabb. 
Egyre többször kell száraz leírásokra, ősmaradványok legalább némileg szakszerű jel- 
lemzésére támaszkodnunk. De azért az írás helytállását ezek mellett a nehézségek mel- 
lett is segítik a nagyobb testű, általánosan ismertebb, életmegnyilvánulásaikat köny- 
nyebben szemléltető gerinces állatok. Annál nehezebb dolgunk van a gerinctelen, 

Az Ectoconus a korabeli környezetben ábrázolva 

Az Iguanodon Belgiwmn felső krétabeli rétegeiből 
(Augusta—Burian, Heilmann rekonsírukciója nyomán) 

Stegosaurus-életkép (Burian rekonstrukciója) 

Tarajos sül rágta végtagcsont jégkorszaki iüledékekből, Gombaszögről 


Miocénkori ős-orrszarvú lábnyomai Ipolytarnócon 


méghozzá az ős-gerinctelen állatok életnyomainak ismertetése során. Mert ha el is 
mondtuk a cápák, halgyíkok, sárkánygyíkok vagy Mastodonok kövesedett béltartal- 
mának vagy ürülékének a dolgát, mit várjunk a rákok vagy a férgek; ürülékének köz- 
szemlére állításától? Ezért méltányos, ha a jószándékú olvasónak előre megmondjuk, 
hogy ezeknek a hétköznapi értelemben visszataszító külsejű és ijesztő, sőt undorító 
állatoknak az eddig elmondott eseteknél is felmérhetetlenül nagyobb a jelentőségük, 
amikor — Földünk múltját kutatva — rátérünk csendes, akárhányszor , láthatatlan" 
de , mindenütt jelenvaló" működésük bemutatására. Egész hegységek, például az 
Alpok vagy a Kárpátok fő tömegét alkotják azok a kréta időszaki homokkövek, a. 
szakember nyelvén , flis képződmények", amelyeknek! egyhangú, olykor kétségbe- 
ejtően egyforma megjelenési módja, földtani szerkezete és kőzet-mikroszkópiai szö- 
vete alig enged összehasonlítást, tájékozódást. Ilyenkor valóságos áldás a szakember- 
nek, ha megpillantja a kimállott réteglapon a gerinctelen állatok, rákok, férgek csú- 
szási-mászási nyomait, járatainak kitöltését, szétrágott ételhulladékaikat, koprolit- 
jaikat, a tengerparti élet eme változatos, szerves eredetű feljegyzéseit. Ezért érdemes 
hozzáértővel elbeszélgetni keletkezésükről, rendkívüli fontosságukról s földtörténeti 
értékükről. 


A tengerpart ,proletárjai" 


Abel 1925-ben, amerikai tanulmányútja során elvetődött Batabanóba, Kuba 
déli partvidékének hatalmas mangrove mocsárerdőségeibe. 

Nem varázsos szépségű terület ez, annyi bizonyos. Magas, kuszán egymásbafo- 
nódó gyökerek és liánok iszaptenger fölé emelkedő boltozata alatt milliárdnyi állat 
mozgása hallatszik a súlyos levegőjű, bűzlő, párás és füllesztő melegben. Férgek csúsz- 
nak-másznak szüntelenül, és kis páncélos rákok zörögnek. Titokzatos, lüktető élet 
jelenlétét érezni mindenfelé. , Vándorolok árapály idején a irópusi mangyove-mocsár 
iszapfelszínén — írja Abel Amerikai utazás című nagyszerű könyvében.— Nedves álla- 
boiban lágy, kékesfekete, rosszillatú sár ez. A rothadó szerves anyaggal tömött iszapból 
hatalmas gázbuborékok törnek a felszínre és mély tölcséreket hagynak maguk után. Körü- 
löttük megszámlálhatatlan tömege az életünyomoknak, amelyekről eddig alig írt valaki. 
Milliónyi frissen ásott lyuk, az Uca bugilator, az integető rák tanyája. Közöttük sörtelábú 
férgek megszámlálhatatlan csúszásnyoma és fúrt járata. S a lyukak és kicsiny alagutak 
mellett az egész térségen apró ürülékhalmocskák emelkedtek. A férgek és rákok szaka- 
datlan tevékenységének jelképei. A nagyobbakban fehér szilánkok fénylenek, amint a ké- 
sóbbi vizsgálatokból kitűnt, abró osztrigateknők töredékei. Ezek a kagylók is milliárd 
számra találhatók a mangrove-gyökerekre rögzítve, és a férgeknek és rákoknak szolgálnak 
eledelül." 

A tűző trópusi nap hamarosan kőkeményre szárítja az ürülékhalmocskákat és 
az üregek falának iszaprétegét, s amikor a visszatérő áradat az egész területet újból 
elborítja finom szemű homokkal vagy iszappal, kezdetét veheti a fosszilizáció. (53. 
ábra.) 

A tapasztaltak alapján vetette fel Abelazta gondolatot, hogy a flis-képződmények 
egy része fosszilis mangrove-mocsarak üledéke. Az ősmaradványokban egyébként oly 
szegény, de az ilyen életnyomokban olykor gazdag felső kréta-rétegek az Áppeninek- 
ben, az Alpokban, a Kárpátokban hasonló körülmények között jöhettek létre. 

Az észak-alpi flis-zóna Inoceramus-kagylótartalmú rétegeiben például a Bécsi 
Erdőben vagy a Mondsee mellett Felső Ausztriában, olyan rák-koprolitok vannak, 
amelyekben sok Inoceramus-teknő töredéke látható. Abel kubai megfigyelés-soroza- 

táig a szakirodalom úgy tudta, hogy az integető rákok iszapot esznek, és azabban ta- 
lálható szerves maradványokat emésztik meg. Abel közleményei derítettek fényt első 
ízben ezeknek a rákféléknek a ragadozó voltára, amikor közölte, hogy kagylót is et- 
tek. S ugyancsak ő mutatta ki a párhuzamot a felső kréta homokkő övének kagylót 
evő rákjaival. 

A ráknyomokon kívül igen jellemzők a tengeri férgek U alakú járatainak ki- 
töltései, és az iszapfelszínen nyíló csőlakásokból kitolt vékony homok- vagy iszap- 

53. ábra. Féreg járata a nedves tengerparti homokban. A járatban látható az állat, amint 
végbelén át kis csavart halomba tolja ki ürülékét 


kolbászok egymáson tekergődző kupacai. Édesvizek és tengerek partján számos 
ilyen , homokot evő" féregféle él a trópusokon és a mi éghajlatunk alatt is. Ugyanígy 
éltek valamennyi földtörténeti korban. Ezek a csövek iszappal kitöltve gyakran meg 
is maradtak és jelzik, hogy az üledék keletkezése idején milyen üledékképződési és 
őslénytani, úgynevezett fácies viszonyok uralkodtak. (A szakember ugyanis az üledék- 
nek és a beléje zárt ősmaradvány-társaságnak az életkörülményektől és a földtani 
adottságoktól befolyásolt kifejlődését fáciesnek nevezi.) 

Amint a tengerparti öv apály idején szárazzá válik, és az élőlényekre veszélyessé 
kezd válni a kiszáradás, a férgek lehúzódnak a nedvesen maradó mélyebb iszap- vagy 
homok-szintbe, s ott várják meg a dagály érkezését. 

A Mecsek-hegységből Fülöp József írt le tömegesen előforduló rák-koprolitokat 
krétabeli képződményekből. Féregjáratokat pedig Káli Zoltán ismertetett a mecseki 
liász kőszéntelepek tengerparti képződményeiből. 

A tengeri és tengerparti élőlények életnyomainak szinte felsorolhatatlan válto- 
zatai lehetnek. Nehéz meghatározni őket, mert a ma élő gerinctelenek életnyomairól 
is vajmi keveset tudunk. Némelyik gyakoribb, szokatlan alakjával figyelmet keltő 
nyom évszázados irodalmi vitákat indított el. Régente Problematikumnak nevezték 
őket, s akárhányszor nem szégyellték bevallani, hogy eredetükről nem tudunk sem- 


mit. 

A felső kréta Inoceramus tartalmú homokköveiben, márgáiban és paláiban — 
amint már említettük — némelykor olyan sok életnyomot találni, hogy a szakem- 
berek ezek segítségével tájékozódnak és taglalják az egész hatalmas rétegsort. A prob- 
lematikumok valóságos vezérkövületekké lépnek elő. 185I-ben Sckafháutel bajor geo- 
lógus Helminthoidea labyrinthica néven írt le vitézkötésszerűen sokszorosan csava- 
rodó szalagokat. Ezek is az inoceramus-márgák jellemző és elterjedt vezérkövületei. 
Eleinte algáknak gondolták őket. Később az olyan nagynevű kutatók, mint Theodor 
Fuchs és Albert Heim, őskori csigák rágásnyomaira ismertek bennük. Egyre-másra 
írták le az új Helminthoidea-fajokat. 1924-ben azután R. Richter, a Senckenberg Mú- 
zeum igazgatója foglalkozott behatóan a Helminthoideák kérdésével. Észrevette, hogy 
a sima kőzetfelületen a szalagok mindig egymástól egyenlő távolságra, párhuzamo- 
san haladnak. Feltételezte, hogy az állatot mozgás közben érintési inger vezette, amit 
az élő férgeken is tapasztalunk (thigmotaxis), és ezért voltak képesek állandóan pár- 
huzamosan haladni a maguk megelőző vagy társaik meglevő nyomaival (XVII. tábla). 

Mint sínpárok haladnak ezek a nyomok egymás mellett. Az állat csak ott tér el 
tőlük, ahol valamely oknál fogva elveszíti a megelőző szalagnyom vezérlését. Ekkor 
új nyomrendszert kezd kialakítani, amely érintési érzékénél fogva könnyen beléillesz- 
kedik és kitölti a régibb nyomrendszerek közeit. 

Így veszíti el egy évszázadon át csodált problematikum a titokzatos voltát, s 
Richter magyarázata után néhány hónappal Abel rábukkan Kuba mangrove-mocsa- 
rainak iszapfelületén a hatvan-hetven millió éves nyomok mai mására. Az állat má- 
szás közben hagyta hátra iszapba mélyedő, meanderszalag-szerűen kanyargó nyo- 
mait, miközben a homokos iszapot ette, 


Pókok és madarak lakomája a borostyánkő-erdőben 


Az olvasónak már nem szükséges külön megmagyarázni a Keleti-tenger boros- 
tyánkövének eredetét és különleges őslénytani vonatkozásait. A könyv anyagának 
tárgyalása során több ízben is foglalkoztunk már vele. Most csak annyit említünk 
meg, hogy a borostyánkőbe zárt leletek közös fő jellemvonása: közvetlen élmény- 
szerű megjelenésük, az ősvilági élet titkainak maradék nélküli feltárása, a valóság 
egyenes tükrözése. Csak az döbben erre rá, aki valaha foglalkozott már ezekkel az ős- 
maradványokkal. 

A. borostyánkő eredeti folyékonysága, rendkívüli tárgyhoz-idomuló képessége, 
megőrző ereje bámulatos. Olyan természetadta , műanyag", amely szinte az idők 
végtelenségéig képes megóvni az ősvilági élet apró történéseit, cselekményeit, a 
természet számos megnyilvánulásainak apró részleteit. Tehát nemcsak a tárgyat, 
annál sokkal többet: a pillanatnyi cselekvés , értelmét" is! Vagyis az élő szervezet 
biológiailag célszerű cselekvését, mindazt, amit más leletekből detektívmunkával 
kell kiolvasnunk, — ha lehet. 

Ahol több mint ötezer rovarfaj megszámlálhatatlan példánya ismeretes, ott 
feltehetően akad példa a mi számunkra is. Ábel egyik idős barátja és tanítványa, 
Bachofen-Echt évtizedeken át gyűjtötte a biológiai szempontokból jelentős boros- 
tyánkő-zárványokat. Közel nyolcvanéves korában, a második világháború után meg- 
jelent könyve valósággal ontja a tudományos anyagot, az eocénben élt rovarok életé- 
nek adatait. Ezt a kitűnő munkát válasszuk mi is vezetőül. (54. ábra.) 

Kezdjük azzal a magától értetődő megállapítással, hogy a nyüzsgő, nagyszámú 
rovarvilág sok ősmadárnak volt változatos eledele. Akárhány rovarnak a lába vagy 

potrohának hátsó része beragadt a gyantába. A többit mintha éles kés vágta volna le. 
A maradványt azután újból elborította a következő gyantafolyás. 

Az éles kést természetesen éles csőr helyettesítette. Valamelyik madár meglátta 
a gyantába ragadt, vergődő bogarat és lecsípte, amit csőrével megragadhatott belőle. 
Ezt a foglalkozást egyes madárfajok rendszeresen űzték. Úgy vadásztak a ragadós 
gyantába kapálódzó rovarokra, mint jóval később a ragadozó madarak a Rancho 
la Brea aszfalt-mocsaraiba ragadt emlősökre. Átkutatták a fák kérgének repedéseit, 
az ágak zugait, s olykor-olykor bizony maguk is otthagyták egy-egy tollukat az 
alattomos gyantán. 

A rovarok táplálkozásának is számos példáját őrzi a borostyánkő. Ismerünk 
közülük élősködőket. Az ősbolhának, a Palaeopsyilla klebsiananak a szájrészei már 
átalakultak a szúrásra és szívásra. 
Felső ajka nagyon meghosszabbodott, 
az állkapcsok egyes részeivel szívócsővé 
alakult. Teste legtöbb jellemző saját- 
ságával a törzsfejlődésnek majdnem 
olyan magas fokán állott, mint későbbi 
rokonai. Rovarevő emlősökön élőskö- 
dött (Il. a 26. ábrát). 

Bachofen-Echt azt mondja, hogy 
a  borostyánkő-erdő  rovarvilágának 
élete azonos módon zajlott le, mint a 
mai erdők rovarvilágáé. A pókokon kí- 
vül a társasan élő hangyákat hozza fel 
példának. Rendkívüli eseteket említ. 

54. ábra. Az egyik hangya eteti a másikat. . Wassmann Ioooo borostyánkő han- 
Zárvány a borosíyánkőben (Bachofen-Echt  gyát vizsgált meg. Tudnunk kell, hogy 
nyomán) ő a legkiválóbb hangyaszakértők egyike 
volt. Tízezer állat vizsgálata élő han- 
gyákon is nagy teljesítmény, hát még a borostyánkőbe zárt, nem mindig világosan lát- 
ható és sok ismeretlen trópusi fajjal rokon kihalt hangyák felismerése, meghatározása, 
rokonsági körének kikutatása és életének vizsgálata. Mindenesetre rendkívüli kitartás, 
anyaggyűjtő szorgalom kellett hozzá. Hiszen csak élő hangyát valami 3700 fajt isme- 
rünk, s a borostyánkő-erdőből is leírtak eddig körülbelül I44 fajt. A maláji szigetvilág- 
ban találtak egy poloskafélét, amelyik erősen szőrös és a szőre váladéktól nedves. A po- 
loska csöndesen ül a bokorban és várja a hangyákat. A váladék csábítja a hangyákat, 
amelyek tömegesen zarándokolnak a poloskához és nyalogatják a váladékát. A poloska 
csendesen tűri a dolgot, de időnként meg-megragad egy-egy hangyát, s feltűnés 
nélkül, , a legnagyobb csendben és óvatossággal" a szájához húzza, s lágy, nedvdús 
potrohát kiszívja. Az összeesett, üres hangyabőrt pedig egyszerűen az ág vagy bokor 
alá ejti. Olykor egész kis halom gyűlik össze alatta kiszívott hangyatetemekből. 
Kevéssel azután, hogy ezt a felfedezést leírták, Wasmann a borostyánkőben is " 
rátalált a különös, szőrös poloskafajra, amelynek a maláji szigeteken élő poloskánál 
valamivel kisebb egyéne volt bezárva, s alatta két halmocska üres, kiszívott hangya- 
tetem feküdt! A nevezetes borostyánkő-poloskát Projtilocerus dolosusnak nevezte el. 
Üssük fel a latin szótárunkat. A dolosus álnokot, ravaszt, csalárdot jelent. 

Egy másik borostyánkő darabban I5 hangya vett körül egy egész levéltetű 
s telepet", — tehát már abban az időben is kedvenc nyalánksága volt a tetvek nedve a 
hangyáknak, s a rovarvilágnak ezek az apró , fejőstehenei" már az eocén időszakban, 
hosszú évmilliókkal ezelőtt is táplálták váladékukkal a hangyanépet. 

A fatörzsön fel és alá vonuló hangya-menetoszlopra is rácsöppent a gyanta. 
5 centiméteres borostyánkődarabban 30 hangyából álló , füzér" látható. 

Említsük meg a hangyavendég bogarakat is. A borostyánkő tanúsága szerint 
az eocénben ugyanúgy éltek a hangyák föld alatti bolyaikban, mint ma. Sőt, a hangya- 
bolyban úgynevezett vendégbogarakat is tartottak. 

Számos megfigyelés alapján régóta tudjuk, hogy a ma élő hangyavendég bogarat 
a hangyák tartják, gondozzák, etetik, csakhogy a számukra Ízes nyalánksághoz, a 
bogárka , kiizzadott" váladékához jussanak. Wasmann vizsgálatai bizonyítják, mint 
simul ehhez a furcsa életmódhoz az eocéni hangyavendégek teste, csápja és száj- 
berendezése, míg végül mai utódaik másképpen, mint a hangyák által előre elkészített 
étellel etetett vendégek, meg sem élhetnének. Az ősvilágban egy hangya és egy bizo- 
nyos bogárnemzetség között kölcsönös élettani kapcsolat alakult ki; egymásra voltak 
utalva, együtt, egyszerre alakultak át. Amilyen mértékben előbbre jutott a fejlődés- 
és átalakulás útján az egyik, olyan mértékben követte ezen az úton a másik. A boros- 
tyánkő ugyanannak az ősvilági életfolyamatnak őrzi a kiindulási pontját, amelynek 
egyenes folytatása ma játszódik le napról napra a hangyabolyban. A két egymásra 
utalt rovart együtt találták meg ugyanabban a borostyánkő darabban. (55. ábra.) 

De ha már a hangyákról beszélünk, szóljunk néhány szót a méhekről is. Ma mint- 
egy I2 000 fajukat ismerjük. De a borostyánkőben eddig alig 24 fajuk ismeretes. 
Bizonyos, hogy jóval kevesebb méh élt tehát a földtörténeti múltban. Ezek a rova- 
rok — úgy látszik — azóta lendültek neki az igazi fejlődésnek. Majdnem mindig 
egyesével találni őket a borostyánkőben, s csak egyetlen esetben találtak olyan dara- 
bot, amelyben egy tucat állat volt. Ezek 4 cm hosszú és ugyanolyan széles darabban 
voltak szorosan egymás mellett. Bachofen-Echt azt hiszi, hogy egy méhrajra csöppent 
a híg gyanta, amint éppen kiröpülésük után egy ágban megkapaszkodtak, s a raj 
egy részét zárja magába ez az egyetlen nagy borostyánkő-gyantacsepp. 

Azt, hogy a méhek már abban az időben is gyűjtő életmódot folytattak, bizonyítja 
egy amerikai lelet. Chiapaban, Mexiko déli részén, a guatemalai határhoz közel 
1952-ben borostyánkő előfordulásra akadtak, amely a hírek szerint megközelíti a 
keleti-tengeri előfordulást, legalábbis nagymértékben felülmúlja az Indiában, 
Romániában, Olaszországban és másutt talált borostyánkő előfordulásokat. A San 
Franciscó-i Berkeley Egyetem tropikus állatföldrajzi 
intézete vizsgálta meg az első rovarzárványos boros- 
tyánköveket. Ezekben találtak egy méhet, amely- 
nek hátsó lábán teljes épségben megmaradt a jól fejlett 
virágporgyűjtő kosár. 

Beszédes és bizonyító erejű példák ezek. De van 
több is. A borostyánkő-világ pókjai is megérdemlik, 
hogy foglalkozzunk velük. Az ő csodálatra méltó éle- 
tük is százféle alakban tárul elénk. 

Kezespókok, ugrópókok, farkaspókok és a hosszú 
rágócsápú őspókok ( Archaeák) változatos sokasága élt 
a borostyánkő-erdőben. Hálót szövő és szabadon va- 
dászó fajok. Az egyik lassan settenkedett áldozata felé 
a félig megkeményedett gyantán, amikor újabb gyan- 
tafolyás beborította. Más darabban közös börtönben 
látható a pók a léggyel, megint más darabban potro- 55. ábra. Hangya (Formica 
hán megragadott hangyát tart a pók az állkapcsában. tocteli egy bogár Telzzána. 
Érdekesek a pókháló-maradványok is. Pókjaink gr mase tsége 
ősei az eocénben is művészi hálókat szőttek. A takács- dich nyomán) 

mesterség különböző ágazataira már különböző pók-csoportok specializálódtak. A 
törpepókok látszólag rendkívül egyszerű hálót szőnek, és a hálóba tévedt rovart 
úgy kaparintják meg, hogy utolsó pár lábukkal laza hálót borítanak rá. A boros- 
tyánkőben megmaradt háló semmiben sem különbözik az élő törpepókok hálóitól. 

Gyakoriak a küllőshálók darabjai is. Ilyet sző ma a keresztespók. Ezeknek az 
állatoknak az ősvilági hálói is minden részletükben, szövésük legfejlettebb fogásaiban 
is egyeznek ma élő rokonaik hálóival. Ezek a pókck az elfogyasztott zsákmány 
maradékát kivetik hálójukból. Ha többet fogtak, mint amennyit nyomban kiszív- 
hatnak, körülhálózzák és valóságos apró csomagokat készítenek belőlük. Ugyanilyen 
hálószövettel fonják be veszedelmes ellenfeleiket, amelyektől félnek, s másként nem 
tudnak tőlük szabadulni. Ezek a csomagok és a hálóból kiszórt hulladék ott lát- 
hatók a borostyánkőbe zárt hálók mellett. Nagy nagyítással azokat a finom csep- 
pecskéket is észrevehetjük, amelyeknek ragadós anyaga sokáig nem keményedik 
meg a hálószálakon, és egyenletesen eloszolva a rovarok szárnyát a hálóhoz rög- 
zíti. 

Amikor a gyanta megkeményedett, mert árnyékba került, a rovartetemeket 
megrohanták a hulilarabló rovarok és a pondrók. A nagyobb, keményebb szárnyú 
állatokból csak a lágy részeket ették ki, a kemény kitin szárnyfedőket és az össze- 
rágott tort otthagyták. 

Az újságírás emberi életünk napi eseményeit rögzíti cikkeiben. Bachofen-Echt 
könyve a borostyánkő-erdő napi eseményeit rögzítette képekben és leírásokban. 
Mi az utolsó, befejező szó jogán hadd emlékezzünk meg még egy magyarországi 
leletről, amely ugyan nem borostyánkőből származik, de mint ősmaradvány oly 
jó állapotban került a szakember kezébe, hogy az tanulmánya teljes ideje alatt sem 
tudott végképp meggyőződni arról, hogy kihalt állattal vagy élő állat maradványával 
van-e dolga? 


Ivadékgondozás és táplálékgyűjtés a szentgáli 
miocén-erdőben 


Veszprém megyében, Szentgálon lignitet bányásznak. A lignit megőrízte fás 
szerkezetét, s alig lignitesedett fenyőfa törzsek vannak benne. Az egyik ilyen törzs- 
ben Vitális Sándor egyetemi tanár tanítványaival 4—6 mm átmérőjű, hosszú fúrt 
járatokat talált. A járatokba bögölyfélék és zengőlegyek testrészei, főleg szárnyai, 
lábai voltak bezsúfolva. Az érdekes leletet Dudich Endre egyetemi tanár vizsgálta 
meg és írta le a Földtani Közlönyben. Megállapította, 
hogy a , rovargyűjteményt" úgynevezett kaparó darázs 
hordta egybe. A nősténydarázs járatokat fúrt a korhadó 
fába, s azokba fullánkjával megbénított vagy megölt ro- 
varokat gyömöszölt. Ezután valamelyik zsákmányul ejtett 
rovarra rárakta petéjét, majd a bejárati nyílást légmen- 
tesen betömte. Az így gondosan egybehordott élelmiszer- 


56. ábra. Miocén barnakőszénből szenesült fa. Jól látható benne 

egy ősormányos bogár (Anthribites rechenbergi Kolbe) kö- 

vesedett bábkamvája. 1888-ból való lelet, Zsipkauból, (Müller 
nyomán) 

raktárban a petéből rövid idő múlva ki- 
kelt a lárva és sorra felfalta az odakészí- 
tett rovarokat. Csak a nehezen rágható 
kitines részeket, a lábat, szárnyat, tor- 
darabokat hagyta hátra. Bebábozódott. 
Dudich megtalálta a járatban a gubó da- 
rabjait. Amikor a bábból darázs fejlődött, 
keresztülrágta a dugót, s kirepült a sza- 
badba. (56—57. ábra.) 

A kaparódarázs ivadékgondozó szo- 
kása ma is ugyanez. A lignit miocénkori, 
tehát néhány évmillió nem változtatott 
semmit a bögöly- és zengőlégy-táplálékon, 
sem a darázs bölcsőt készítő életmódján. 


57. ábra. A szentgáli miocén (alsó tortonai) 
barnakőszéntelepbben talált lignit (xilit) darab 
kivágott vovayrjávatából kikerült, valószínűleg 
egy kaparódarázs vágcsálékából származó ro- 
varmavadványok (Dudich Endre nyomán) 


MOZGÓ ŐSÁLLATOK NYOMAI 


Az ősélettudomány életnyomokkal foglalkozó ágának legnagyobb fejezete ez. 
Az egysejtű állat mozgásának nyoma éppen úgy megmaradhatott, illetőleg fosszili- 
zálódhatott, mint a legmagasabb fejlődési fokon álló gerinces állatoké. Az egysejtű 
lény megtámadott egy másik egysejtűt, nála sokszorta nagyobb mészházas Forami- 
niferát s utat, jobban mondva alagutat hagyott maga után a nagyobb egysejtű 
kamrákra osztott testében. Tehát előbbre mozgott benne, s mozgásának nyoma 
megmaradt. 

Kagylónak, csigának, féregnek, rovarnak, ráknak, általában a lekülönbözőbb 
gerinctelen állatok helyváltoztatásának megmaradhatott a nyoma. A lágy testnek, 
például a csiga széles talpának ugyanúgy, mint a rovar kemény kitinkarmainak 
vagy a gerinces állat szarupatába burkolt ujjának. Ezzel bizonyára nem mondunk 
újat, hiszen némi meggondolás után bárki rájöhet erre magától is, ha történetesen 
életében még sohasem látott volna az út porában vagy sarában különféle állat- 
nyomokat. 


Az ős-gerinctelen állatok mozgásnyomai 


A gerinctelen állatok közül több, rétegtani és fejlődéstani szempontból fontos, 
nagy és jelentős állat-csoportnak, például a férgeknek, a rákoknak, a rovaroknak a 
mászási nyomairól kevés alapvető és kimerítő tanulmányunk van, noha elszórt 
adatok és feljegyzések tömegesen szerepelnek az irodalomban. Valljuk be, a bizony- 
talanság meglehetősen nagy, mert jóformán semmit sem tudunk a ma élő alakok 
mozgásnyomairól. Amit tudunk, azt is az őséletbúvároknak köszönhetjük, akik 
türelmetlenségükben és tehetetlenségükben — nem várva a zoológusok munká- 
jára, — maguk szereltek fel tengerkutató állomásokat és kezdték meg a tenger 
állatvilágának nyomait tanulmányozni. Elöl járt ezen a téren a német Senckenberg 
Museum, Rudolf Richterrel az élen. 

A gerinctelen állatoknak a nyomairól pedig sokat kérdezhetnének a paleontoló- 
gusok, hiszen férgek vagy rákok mászásnyomaival gyakran telve vannak a prekam- 
brium és kambrium őspalái, s az élet ősi, mondhatnánk titokzatos első emlékei 
közé tartoznak. Egy végtelenül dús tengeri féreg- és rák-élet idézői, gyakran olyan 
rétegekben, ahol jobban meghatározható szerves maradványok alig fordulnak elő. 

Azt, hogy a sok bizonytalanság miképpen oldható fel, hogyan lehet a gátló 
mellékrészletektől szabadulni és a megfigyelések valamennyi fontos mozzanatát 
az egyetlen lehetséges megoldás felé terelni, O. Schmidigen, a mainzi múzeum kiváló 
paleontológus igazgatója bizonyította be. I9g26 őszén a Rajna mellett, Nierstein 

közelében, perm időszaki vörös homokkőből ezerszámra kerültek elő különböző 
kicsiny nyomok. Később kiderült róluk, hogy legtöbbjük bogaraktól származik, 
A mainzi Természettudományi Múzeumba szekérderékszámra szállították be ezeket a 
kőlapokat vizsgálatra. 

A vörös homokkő szárazföldi képződmény. Hasonló körülmények között jött 
létre, mint amilyen viszonyok uralkodnak ma az ázsiai magasfelföld homoksivatagai- 
ban. A rajnai terület egy részét a permben Schmidtgen szerint néhány milliméteres 
víz borította, más helyen éppen csak nedves volt a homok, megint más helyen külön- 
böző mélységű víz állott nagy tócsákban. Mások voltak a nyomok a száraz területen, 
mások a nedves részeken, s megint mások ott, ahol víz állott hosszabb-rövidebb 
ideig. De változtak az ugyanazon fajhoz tartozó, de testnagyságban különböző 
példányok nyomai is. 

A változó kövesedési feltételek és egyéni méretek ellenére tökéletes biztonsággal 
ki lehetett válogatni a sok ezer példány közül az egy fajhoz tartozó állatok nyomait. 
Ezeknek az állatoknak hat lábuk volt. 

Az egyik, különösen szép nyomtípusból ScAmidtgen megállapította, hogy az 
állat a hátsó lábát futás közben maga után húzta az iszapon, s ez hosszúkás vonás 
alakjában jelentkezik. Előtte, a nyom külső részén látható a középső láb, belső 
részén az első láb nyoma. A nyom tökéletesen hasonló a nedves iszapon futó csibor 
(Dytiscus marginalis) nyomáboz, anélkül természetesen, hogy a perm időszaki és a 
ma élő bogár között rokonságot tételeznénk fel. 

Ez egy példa a sok közül. Mindenesetre érdekes példa, és Schmidtgen valóban 
sok mindent olvasott kia soha, sehol másutt ilyen nagy tömegben nem észlelt száraz- 
földi bogárnyomokból. A nyomok között voltak a sáska nyomához hasonlók, mások a 
svábbogár nyomával egyeztek. Mind a két rovar lenyomatok alakjában előfordul már 
a permi képződményekben. Egy helyen vízmosta árokszerű mélyedés húzódott, 
amelybe a rovarok futás közben belecsúsztak. Itt a nyomok egymáson keresztül- 
kasul taposva, a felismerhetetlenségig zsúfolva vonultak. Több mint 20 bogárnak, 
általában rovarnak, köztük lárváiknak a nyomait különböztette meg. 

Ezekkel a leletekkel kapcsolatosan egyéb érdekes események emlékét is idézi. 
Az egyik feltárt kőzetlapon gyík nagyságú őshüllő nyomai követik a svábbogár- 
szerű ősrovar , csapáját". Pontosan azon a helyen, ahol az őshüllőnyom eléri a bogár 
nyomát, megtörtént a , tragédia", megszűnt a bogárnyom. 

Most szeretnénk bemutatni az olvasónak egy másik példát —ugyancsak a gerinc- 
telenek nagy csoportjából, a puhatestűek: a csigák illetve kagylók mászásnyomait. 

A kagyló példája a kevésbé bonyolult. Tudjuk, hogy ezek az állatok sincsenek 
mozdulatlanságra kárhoztatva, és az úszás, illetve a vízfenekén való továbbvonulás 
egyes csoportok egyéneinek rendes , napi elfoglaltságai" közé tartozik. A solnhofeni 
jura tenger lagunájának iszapján mászott tovább egy kagyló, valószínűleg a tűző 
napon, a kiszáradás veszélye elől menekülve. Az iszap már szikkadóban volt, víz 
nem borította, s a kagyló után húzódó vonszolási árok kitűnően megmaradt. A nyom 
végén megtaláljuk a kagylót is, kinyílt teknőkkel, ami jelzi az állat pusztulását. 
A szárazföld felől érkező szél finom korallhomokkal borította be a nyomot és a 
kagylót, s a fosszilizálódás tökéletes lett. 

A kagylóval ellentétben a csigáról már mindenki tudja, hogy mászik. Mégpedig — 
"a közhiedelem szerint — igen lassan. Vannak azonban rendkívül gyorsan mászó 
csigafajok is; ezek széles és mély nyomot hagynak hátra a tengerpart fövenyén. 
Abel dél-afrikai útján r929-ben, Port Elisabeth mellett, az Algoa-öbölben és másutt 
megfigyelte a Bullia rhodostoma nevű dögevő tengeri csigát. Az öt centiméter hosszú, 
tornyos házú csiga tömegesen élt a lapos tengerpart vizében, A csiga teljesen vak, 

ami magában véve is jelzi, hogy az állat élete nagyobbik részét a tengerfenék homok- 
jába beásva tölti. 

: "A Bullia (akárcsak egy másik dögevő " csiga, a Nassa) kitűnően fejlett szagló- 
érzékével nyomban tudomást szerez a közelébe kerülő tetemekről, például a hullám- 
véréstől partra sodort óriási medúzákról, ámelyék: Abel megfigyelése szerint százával, 
ezrével" hevertek a fövenyen. Ilyenkor: nyomban felmerül a homókból társaival 
együtt, és ráveti magát a nagy, gyakran egy méter átmérőjű medúza kocsonyás 
tömégére, s pillanatok alatt: befurakodik a belsejébe. 

Nem véletlenül használtam a ráveti szót. Abel mérései álapjár tudjuk, hogy 
másodpercenként I4—I5 mm-t halad .az állat. Ilyenkor lepedőszerűen szétterülő 
széles talpával teljesen ráfekszikra hormtokra. A talp természetesen széles nyomot 
hagy maga után. A rövid útszakasz, amely a homokból való felbukkanástól a zsák- 
mányig vezet, réndszerint. két. méteres körzetben fekszik, mert úgy látszik, ez a 
határa a csiga szágérző képességének: Ilyenkor mindig: a vízvonal közvetlen közelébe 
eső nedves homok-öv a tartozkodási helye... vs 

" A nyomok gyakran kacskáringósak vagy.hurkokat írnak le. A csiga a homokban 
alámerülve is tovább SásAlKGGMSi és rendszerint a felszini nyommál ellentétes irányban 
halad. 

" Amikor Abel: ezüléét a. miegfigyeléseit - — Sgbiékhéz hazonóákat más csiga- 
nemzetségeken mások is észleltek már — a nyilvánosságra hozta, nyomban -ráterelő- 
dött a szakemberek figyelme egy.seéreg azonos körülmények között létrejött, ugyan- 
ilyen alakú ősvilági nyomra. Legjellemzőbbek a Bécsi-erdő flisének .eocén-homok- 
-kövéből általánosan ismert nyomok. Ezék eredetét eleinte (még a múlt század köze- 
pén) szellemes és vonzó föltevések- sokaságával igyekeztek megmagyarázni, Neves 
szakemberek, mint például Hauer, férgek mászási nyomainak tartották. Mivel azon- 
ban á szákemberek: nagy többsége a nyomokat létreliozó állatban nem tudott meg- 
egyezni, elnevézték a nyomokat Hieroglifjáknak;, s a földtani irodalomban ettől kezdve 
hieroglifás homokkövek szerepelnek a Bécsi-erdőben. A dél-afrikai megfigyelés élő 
példát állított az előtérbe. A paleontológusok és geológüsok ekkorra már egy sereg 
különböző nemzetségbe (Nemertilites, Nereites, . Gyyochorda, Phyllochorda, Subbhytllo- 
chorda stb.) sorolták az innét leírt nyomfajok egész tömegét, és a tájékozódás hova- 
tovább végképp lehetetlenné vált. 

A Bullia-nyom nem egyszerű, sima szalag a nedves homokon. A csiga talpának 
ritmikus összehúzódása, majd ismételt kinyújtása következtében a nyom hullámos 
és nem sima felületű. A talp két szegélye pedig szegélyezi a szalagszerűen húzódó 
nyom két oldalát. Ezenkívül a nyom közepébe mélyebb barázdát vont a talp hátsó 
részének szarvszerű kicsúcsosodása. Érthető tehát, hogy a hullámos, sőt inkább 

. ízelt, féregszerű lenyomatban az első pillanattól kezdve a legtöbben nem csiga-, hanem 
féregnyomot gyanítottak. 


Az ős-gerincesek mozgásnyomai 


A paleontológus az ősállat életéről és fejlődéséről alkotott elképzelését állandóan 
az élő állaton tapasztaltakkal veti össze. A kialakuló vitában részrehajlás nélkül 
keresi, mint viszonylik egyik a másikhoz, — már amennyire keresni lehet, hiszen ő is 
ember. Kiélezi az ellentmondást vagy kiemeli a párhuzamokat és megegyezéseket. 
A lelet ilyenkor gyakran egyik vagy másik tudományos felfogás átmeneti állomásává 
változik. Némelykor azután megdöbbentően újszerű álláspont lesz a győztes, és 

mindannyian azt mondjuk: micsoda nagyszerű éleslátás a megfigyelésben! S azt 
hisszük, hogy a lehető legtárgyilagosabbak vagyunk. i 

Valahogy ilyenformán igyekszünk kifejezni véleményünket a bemutatott Bullia- 
nyom példájáról és a most soron következő hal-úszásnyomról. Mert néha ,, Kolumbusz 
tojása" az egész. De mennyire szükséges hozzá az a néhány évtizednyi fejlődés a 
kutatás történetében és az az egy-két szerencsés további lelet vagy eleven példal 

Térjünk vissza újból a már annyiszor emlegetett solnhofeni tenger sekély vízű 
partmenti lagunáihoz. A világos okkerszínű iszapból idővel, évmilliók alatt a kőnyo- 
matok készítése idején nélkülözhetetlen litográfpala jött létre. S ez, mint már láttuk, 
rendkívül jó állapotban fosszilizálódott ősmaradványokat tartalmaz. 

A múlt század második felében Wiuklernek olyan lap került a kezébe, amelyen 
hosszú vonalban egymást követő nyomokat látott. A szokatlan kövületet a haarlemi 
múzeum folyóiratában ismertette. Megállapította, hogy a nyom a repülő ősgyiknak, 
a Rhamphorhynchusnak a farokvitorlájától származik. A földtani tanítás egyik 
kiváló mestere, Walther később külön tanulmányt írt a leletről, s csatlakozott Winkler 
felfogásához. Tekintélye évtizedekre eldöntötte a kérdést. 

Csak 1930-ban vette újra kézbe a márgalapokat Abel. Amikor 1928-ban Budapes- 
ten járt, feltűnt neki a Nemzeti Múzeumban kiállított példány. Elkérte a müncheni és 
eichstátti gyűjtemények darabjait is, és a következő évben külön tanulmányban 
számolt be meglepő eredményeiről. Abel fejtegetései mindenesetre elénk varázsolják a 
jurabeli tenger életének eleven hullámzását. Olyan ősvilági képet örökít meg, ame- 
lyet boszorkányos ügyességgel olvasott ki a nyomokból. 

Először is az egykori iszapfelületen nyomot hagyó testrész anatómidjáról nyilat- 
kozott. Kimutatta, hogy a nyomok halfaroktól és úszóktól származnak, kitűnően 
látszik rajtuk az úszósugarak lenyomata. Egy másik feltűnő jelenség a nyomokon, 
hogy két vonalban, csekély távolságra egymástól, egymással párhuzamosan haladnak, 
ami tévesen arra indította Walthert, hogy négylábú állat nyomainak tartsa őket. 
Az egyik nyomsor kevéssel elmarad a másik mögött, s az egyes nyomok valamivel 
kisebbek is a másik sor nyomainál. 4bel bebizonyítja, hogy a két nyomsor két egymás 
mellett haladó haltól származik. Az egyik hím, a másik — a nagyobb — nőstény volt. 
Ezek az állatok tehát vagy ikralerakásra úsztak a part felé, vagy — amint majd 
látni fogjuk — a magyarázatra más lehetőség is kínálkozik. 

A párhuzamos nyomokból az is kiolvasható, hogy az egymás mellett haladó 
halak egyszerre rebbentek meg farkúszójuk pillanatnyi félrecsapásával valami 
akadálytól. i 

Abel ezután sorra vette azokat a hal-csontvázakat, amelyek a solnhofeni palában 
megmaradtak. Ezek között a valóban minden részletükben remekül kövesedett 
halak között könnyűszerrel ráakadt alakjuknál, méreteiknél és az úszósugarak 
természetes fekvésénél fogva jól jellemzett őshalra: az Undina penicillatara. Most 
már a hal és a nyom együttes mesteri tovább- , bonyolításával" kiderítette, hogy a 
hal azok közé az alakok közé tartozott, amelyek átlós irányba felfelé tartott fejjel 
úsznak, levegőt pipálva (ún. klinonektonikus testtartással), farkukkal és utolsó 
hasoldali úszójukkal meg-meg legyintve a vízfenék 23—24 cm mélységben fekvő 
iszaprétegét. 

Abelnek munka közben kezébe került Watson leírása egy olyan Undina lenyomat- 
ról, amelyriek testüregében, fejjel a farok felé, két kifejlett embrió volt. Az Undina- 
hal nemzetség tehát elevenszülő volt. 

Igen ám, de ha elevenszülő, akkor nem követte a hím a nőstényt partfelé tartó 
ikrázó útjában, hogy a lerakott petéket tejével megtermékenyítse. 

Figyeljünk csak, mit mond most erre Abel. Vannak halak, például az anyaangolna 

(Zoarces viviparus) , amelynek nőstényét két vagy több hím kíséri, szorosan testéhez 
simulva s kétfelől testükkel valósággal , masszírozva"", hogy segítségére legyenek a 
fiatalok világrahozásában. Igy volt ez Abel szerint Solnhofenben is. Ez persze feltevés, 
színes gondolatbuborék. Lehetséges is, nem is. Idáig vezet a két párhuzamosan futó 
nyom tanulmányozása, de itt már belopakodik a bizalmatlanság ördöge az emberbe, s 
ösztönösen érezzük a felvetett gondolatok játékos voltát. 

Egy másik, meglehetősen nagy solnhofeni palalap Nopcsa előtt is feküdt a 
müncheni múzeumból. Ezen másfajta nyomok voltak, és bizonyosan négylábú 
állattól származtak. Nopcsa, aki kitűnően ismerte a hüllőket, különösébb töprengés 
nélkül nyomban ráismert a sekély vízben, hol jobb, hol bal oldali végtagjaival evező 
ősteknős nyomára. Nagy karmok és a talp elhúzott, felülről a lágy iszapra odalegyin- 
tett nyomai ezek. Áz egyik oldal kevésbé éles, mint a másik, annak jeléül, hogy vagy 
az iszaptalaj lejtett, vagy az állat úszott kissé ferde helyzetben. 


Szárazföldi állatok kövesült lábnyomai 


Most hagyjuk ott a lét örök kísérőzenéjének, a tengernek a zúgását, s látogassunk 
a földtörténeti ókor szárazföldjére. Ott is maradtak ránk ősgerinces mozgásnyomok, 
mégpedig őskétéltűeknék, őshüllőknek és ősemlősöknek a nyomai — édesvízi, mocsári 
és sivatagi képződményekben egyaránt. 

Amit. az őskétéltűeknek és őshüllőknek a nyomairól tudunk, azt első ízben 
Nopcsa Ferenc foglalta könyvbe Dze Faxnilien der Reptilien című alapvető munkájá- 
ban, amely 1923-ban, Berlinben jelent meg. Az utolsó fél évszázad egyik legnagyobb 
szabású és.a külföldi irodalomban is talán legtöbbet emlegetett őslénytani munka 
magyar szerzőtől.. 4bel 1935-ben rá alapítja mindazt, amit a kétéltűek és a hüllők 
lábnyomairól mond, és az 1959-ben Sciinidt tollából megjelent összefoglaló mű a 
négylábú állatok ősvilági nyomairól még mindig Nopcsa könyvét tekinti vezérfonal- 
nak. Nopcsa elsőízben rendszerezte a földkerekség kétéltűinek és hüllőinek a nyomait 
a modern összehasonlító anatómia, a fejlődéstan és az alkalmazkodás révén kialakuló 
kéz- és lábfej alapján. Hl 

Vessük fel a. kérdést: mi célja lehet ennek? Nos, számos olyan édesvízi vagy kifeje- 
zetten szárazföldi képződményt ismerünk, amelyből sok nyom került napvilágra 
egyetlen csontmaradvány nélkül. Megint csak arról van itt szó, amiről könyvünk írása 
során már oly sok esetben megemlékeztünk. Ezek az életnyomok az állati test leg- 
személyesebb tanúit, közvetlen részeseit: a csontokat helyettesítik, és mondani- 
valóik eredetiségében senki nem kételkedhetik. A láb vázáról, a két függesztőövről, 
vagyis a váll és. medence szerkezetéről, a gerincről és a test más jellemző részeinek 
sajátságairól olyan felvilágosításokat nyújthatnak az állat nyomai, amikről a csont- 
leletek hiánya folytán talán soha nem is fogunk másképp tudomást szerezhetni. 
Ezt a tudományt Nopcsa ősvilági daktiloszkópiának nevezte, s kétségtelen, amilyen 
romantikusnak látszott az ősvilági lábnyomok kutatása kezdetben, annyira komoly 
kiegészítést és támogatást nyújt ma a gerincesek fejlődésének modern szellemű tanul- 
mányozásában. . 

Komoly segítséget nyújt a nyomok tanulmányozása a paleontológusnak a 
csontvázak felállítása és az állati test rekonstruálása idején. A rosszul elhelyezett, 
rosszul hajló, hibásan szerteálló vagy a test alá húzott végtagok tökéletesen meg- 
változtathatják az ábrázolt állat képét, meghamísítják a test egyensúlyát, az egyes 
részek természetadta arányait. Az ősállati lábnyomok tanulmányozásán az iskolázott 

58. ábra. Egyes lelőhelyek szinte vég nélkül ontják a múzeumok gyűjteményei számára asz 
anyagot . ... j 


szem .rögtön látja, hogy az állat talponjáró volt-e vagy. ujjhegyen járt, hány ujja 
érintette a talajt, s egyetlen lépés négy nyomából következtetni tud a test hosszára, 
a végtagok váltogatásának sorrendjére lépés közben. A legtöbb ősállat-rekonstrukció- 
nak az a hibája, hogy az állatot tánclépésben ábrázolja, vagy teljesen a talpára 
állítja. Napjaink igen értékes sokoldalú irodalmi tanulmányai alapján Sc4midt I1959- 
ben kimondta, hogy a több lépés lábnyomaiból álló jó lelet legalább annyit ér az 
öslénytan számára, mint egy végtagcsont, csigolya vagy fog. Ezért a fosszilis nyomo- 
kat, ha az egyes lábnyomok legalább kélszez vannak meg ugyanazon a kőlapon 
ugyanattól az állattól, a szakemberek elnevezik a nemzetség és a faj nevével... 
Ugyanúgy, mint a végtagcsont, csigolya vagy fog leírása esetén tennék. Persze, 
emeli a lelet értékét, ha a nyomot azonosítani lehet az állat csontmaradványaival. 

Bizonyára érdekelni fogja az olvasót néhány számadat is. Először talán az, hogy 
sokkal több őskétéltű-faj nyomát ismerjük a földtörténeti ókorból, mint csontmarad- 
ványát. Azután felhívjuk a figyelmet arra, hogy egyes lelőhelyek szinte vég nélkül 
ontják a múzeumok gyűjteményei számára a vizsgálati anyagot. (58. ábra.) Még 
két-három évtizeddel ezelőtt is szokás volt amerikai arányokról beszélni. Baird 
1954-ben 40000-re becsülte az amerikai felső triász-képződményekből, az ún. 
Connecticut-homokkőből származó lábnyomos kőlapokat. Ezeknek a nyomoknak az 
első példányait már 1802-ben ismerték, s Darwin is megemlékezett róluk. Lull 1953- 


59. ábra. Németországban, Birkhausen mellett talált sárkánygyik-lábnyomok Í 


ban r8 nemzetségbe tartozó 47 állatfajt sorol fel a nyomok összefogó tanulmányo- 
zása alapján. Negyven lelőhelyről gyűjtötték őket. Egy másik rétegösszletből 
5I nemzetség 138 faját írták lel 

De nem kevésbé érdekes az, amit a nyomok méreteiről és a nyomok gazda- 
állatainak lépéshosszáról mond az irodalom. Természetesen a legnagyobb testű 
állatoknak, például a dinoszauruszoknak volt a legnagyobb nyoma. De mekkora 
nyomai! Említettük már, hogy Amerikában, Bandera közelében, Texasban a nagy- 
testű növényevő dinoszauruszok népes csapatát kísérték két hátulsó lábukon járó 
ragadozó dinoszauruszok. Hasonló nyomokat találtak Birkhausen mellett egy 
kőfejtő falában. Az amerikai lelet a jura időszakból származik, a németországi a 
krétából. A növényevő dinoszaurusznak ezen a lelőhelyen elefánttalp-szerű kerek 

lábnyomai vannak, rövid, széles kerek körmökkel, s a nyomokat itt is a ragadozó 
dinoszaurusz háromujjú nagy nyomai kísérik. Egy-egy ragadozó lábnyom 40 cm 
hosszú. A birkhauseni lelőhely ma természetvédelmi terület, s a nyomos kőlap fölé 
védő tetőt építettek. (59. ábra.) 

Brit-Kolumbiában Sternberg I930-ban a Peace-River partmenti kőzetpadján 
400 dinoszaurusz nyomot számlált meg. Ezek a nyomok 46 cm szélesek voltak. 
Az eddig ismert legnagyobb nyomokat azonban az utahi és koloradói felső kréta 
képződményekből írta le Peterson 1924-ben. Egy nyom szélessége 79 cm, hossza 
76 cms egyetlen lépés hossza 376 cm, tehát közel négy méter! A kétlábon járó ragadozó 
dinoszaurusz valószínűleg a Tyrannosaurus volt. Az ismert Tyrannosaurus csont- 
vázak magassága 5 méter, koponyájuk másfél méter hosszú. A négy métert lépő 
állat azonban ezeknél is jóval nagyobb lehetett. 


A kezesállat 


A nyom gazdaállatát kezesállatnak, Chirotheriumnak nevezték el. Olyan volt 
a nyom, mint egy kifeszített emberi tenyér. És ötujjú volt, ami szintén lényeges a 
dologban, hiszen sok tudóst éppen ez vitt tévútra. 

Az első Chirotherium nyomokat 1824-ben, Angliában találták triász homok- 
kőben, de hogy milyen állatéi lehettek, azt még csak nem is sejtették. Tíz évig annyi- 
ban maradt a dolog. 1834-ben Szckler azt írta Blwnenbachnak, kora kitűnő szakembe- 
rének, hogy a németországi Hessbergen, Hildburghausen városka mellett a triászkori 
homokkőben ismeretlen ősállat nagy nyomaira bukkantak. De Blumenbach sem 
tudott mit kezdeni a sajátságos nyomokkal. 

A németországi leletet azután egy másik paleontológus, Kauz írta le és a nyomo- 
kat hátrahagyó állatot elnevezte Chirotheriumnak, azaz , kezes vadállatnak". Ám azt, 
hogy valójában milyen volt ez a , vadállat", ő sem tudta. Némi fontolgatás után úgy 
döntött, hogy nem lehetett más, mint erszényes emlős. Véleményéhez kora legnagyobb 
földrajzi és természettudományi tekintélye, Humboldt is csatlakozott. 

Az érdekes lelet tehát bekerült az irodalomba. Megszólalt két kitűnően képzett 
kutató, Bronn és Voigt, majd a németek után az angol Bucklaud és a British Museum 
világhírű igazgatója, R. Owen. 1855-ben véleményt nyílvánított az angol geológia 
atyja, Charles Lyell. Beleavatkozott a vitába a francia földtan büszkesége, Doubrée, 
aki triász időszaki emlősállatok nyomait véli a Chirotherium nyomokban felfedezni 
abban az időben, amikor az egész földtörténeti középkorból — a kutatások akkori 
állása szerint — nem ismer a tudomány egyetlen emlősállat-maradványt sem. 

A lelet óriási port ver fel. Doubdrée nem marad egyedül véleményével, hiszen 
Voigt 1835-ben egy gigantikus ősmajom (Palaeopithecus) tenyérnyomainak, Kaup és 
Blumenbach — Humboldttal együtt — kenguru nyomoknak tartotta azokat. 

Nyilvánvaló, hogy ekkor a nyomok igazi tanulmányozásának még nincs itt az ide- 
je. A nyom alakja, jobban mondva körvoztala az egyedül döntő. A bonctani bélyegek 
felismerése és helyes értékelése, az egyes állattíbusok nyomainak egybevetése még 
ismeretlen lehetőségek. A ember megszédül, ha a megindult irodalmi lavinát olvassa. 

A bajt tetézi, hogy valamennyi múzeum, egyetemi és városi gyűjtemény vagy 
magános gyűjtő versengve hordja rakásra a szebbnél szebb lábnyomos homokkőlapo- 
kat, és a tudósok szó szerint az Íróasztalukon tanulmányozzák a kereskedőktől meg- 
vásárolt , árut", a több-kevesebb nyomot tartalmazó példányokat vagy az egyetlen 
nyomból álló , ritkaságokat". A kor felfogásának megfelelően ezek a lelettöredékek, 

az egészből kiszakított torz darabok, a szép négyszögletesre körülfaragott múzeumi 
példányok állanak az érdeklődés középpontjában, és csak nagysokára kezdenek 
rájönni a szakemberek arra, hogy a helyszíni vizsgálat mérhetetlenül többet nyújt és 


60. ábra. A kezesállat 
(Chirotherium) lépése 

olyan kérdésekre is válaszol, amire a gyűjteménytárgyak 
vizsgálata közben gondolni sem lehet. Elgondolkoztató ez a 
dolog. Mit is lehet leolvasni egyetlen nyomról vagy az egy lé- 
péshez tartozó négy lábnyomról? Az ujjak és az ujjperecek 
számát, a lábfej méreteit, alakját. Néhol megmaradt a rücs- 
kös bőr lenyomata. Az ujjak végén karmok voltak, s a nagy 
karmok ragadozó állatra vallanak. A. hátulsó lábnak kétszer 
akkora a nyoma, mint az elülsőé. A hátsó láb tehát jóval 
nagyobb volt, mint a mellső, ami az állatnak bizonyos ken- 
guruszerű alakot kölcsönöz. Ha nagy a homokkőlap és az 
egymást követő nyomokból az állat lépésének teljes hossza 
lemérhető, akkor következtetni lehet az állat nagyságára 
(60. ábra). 

Ezzel szemben, ha a kelyszínen nézünk körül, akkor a 
kőzetek tanúsítják, hogy a terület a triászban fátlan és ho- 
mokos. Ha a nyomok nemcsak egyetlen homokkőrétegben 
fordulnak elő — az állatok évszázadokon át jöttek-mentek. 
Ha a nyomok túlnyomó része egy irányba tart, akkor az ál- 
latok így csak keresztül haladtak valamilyen távolabbi cél 
felé. Olykor eső verte a kiszáradt talaj felszínét, s az esőcsep- 
pek , megkövesedett" nyomai is megmaradtak. Másutt a ta- 
laj annyira felázott, hogy az elvonuló zápor után, a tűző 
napon hirtelen kiszáradva, mély repedések szántották ke- 
resztül-kasul... A Chirotheriumok eső után vonultak erre, 
mert mindenütt széttaposták az esőcseppek nyomait és a 
talajrepedéseket. . . 

Nyilvánvaló, hogy a sivár homokterületen az állatok 
nem éltek huzamosabb ideig, hanem csak időnként keresték 
fel, hogy tojásaikat a homokba kaparva kiköltésüket a nap 
melegére bízzák. Ugyanígy költetik ki tojásaikat a nap me- 
legével a ma élő gyikok, kígyók és teknősök, 

Az elmondottak némiképpen megvilágítják, miért ész- 
szerű a helyszínen tanulmányozni az ilyen leleteket. Tegyük 
hozzá, hogy a szakemberek a helyszínen mért lépések hosszá- 
ból nemcsak az állat testének a hosszát számították ki, ha- 
nem következtethettek végtagjainak a hosszára is. Megvizs- 
gálták a végtagok egymásközti anatómiai arányát, a vállöv 
és a medence állását, a gerincoszlop görbületét és lefutását, 
a testet lépés közben egyensúlyozó nyak és farok feltehető 
hosszát, s végül a fej tömegének elhelyezkedését és nagy- 
ságát. Egyszóval a hüllőtest egymással harmóniában levő 
részeinek mozgás-mechanikája alapján főbb vonásaiban 
, megszerkesztették" az ismeretlen állati testet. Pedig az 
állatnak egyetlen csontját sem találták meg a homokkővi- 
déken. 

A századforduló után egyre többen sárkánygyiíknak, 
Dinosaurusnak tartották a Chirotheriumot. Walter, Abel, 


majd Nopcsa igyekeznek ezt bizonyítani. A Chirotherium nyomait ekkorra már ismerik 
Anglián és Németországon kívül Franciaország, Spanyolország, Észak-Afrika és Ame- 
rika területéről. Sőt a szakemberek több faját különböztetik meg. 

1925 június közepén megjelent egy könyv Jénában a jól ismert német paleontoló- 
gus, Wolfgang Soergel neve alatt. A címe: A chirotheridák nyomai, A teljes évszázad 
óta vitatott tárgy — hiszen az első Chirotherium nyomot, amint említettük, 1824- 
ben találták — magában véve is érdekesnek ígérkezett. A száz év alatt mindvégig 
ködös eredet tisztázása a könyv olvasója előtt végre lapról lapra bizonyosabbá vált. 
Soergel igen sokat dolgozott. Nem ez volt az egyedüli könyve. De ma, a könyv meg- 
jelenése óta eltelt újabb negyedszázad után nyilvánvaló, hogy ez lett élete fő műve. 
Elismerésünket és csodálatunkat a könyv ma is változatlanul kiérdemli, ez az oknyo- 
mozó és bizonyító természettudomány mesterműve. A nyomokból, amelyekkel eddig 
Európa és Amerika legjobb szakemberei — századunk küszöbén innen és túl — nem 
tudtak mit kezdeni, szemünk elé varázsolja, számításokkal valószerűsíti az egész 
állatot, találóan jellemzi életmódját, míg végül szoborba mintázza alakját. Szak- 
emberek előadásaikban, egyetemi tanárok katedrájukon hosszú évek múlva is példa- 
ként idézik a fiatalabbak előtt. 

A századfordulót követő két évtized irodalmában, amint mondottuk, Ábel, 
Watson, Walther, Nopcsa a Chirotherium nyomok hüllő eredete mellett foglaltak 
állást, visszatérve Lortet 1892-ben hangoztatott nézetéhez, aki az állatot dinoszaurusz- 
nak tartotta. Ezzel szemben az egész világon leginkább elterjedt őslénytani kézi- 
könyv és egyetemi tankönyv, Zöittel óriási tekintélyt sugárzó munkájának új, átdol- 
gozott kiadása a nyomokat kétéltűektől származtatta. 

Soergel először is a nyomok eredetének eldöntéséhez fogott. Megszüntette azt a 
ködös, bizonytalan hangulatot, amely az egész témát körüllengte. Tisztázta, hogy a 
kéz és lábfej ötujjú volt. Ezt pedig úgy szemléltette, hogy az egyik kitűriően meg- 
maradt lábnyomon az ujjakat és az ujjperceket fehér festékkel jelölte meg. A láb- 
ujjak ujjperceinek jól szembeötlő lenyomatával a: következő ujjperc-formulát állapí- 
totta meg: 
első második harmadik negyedik ötödik ujj 

2 3 4 5 2—3 — ujjperc 
Az ujjpercek száma jelezte, hogy az állatnak a mászva haladó kétéltűektől kellett 
származnia, mert csak a csúszómászó kétéltűekre vagy az egyenesen ezektől szár- 
mazó állatokra, például a dinoszauruszokra vagy madarakra jellemző az egyes ujjak 
ujjperceinek olyan számaránya, amint azt Soergel a Chirotherium nyomokon ebben a 
táblázatban kimutatta. Másként alakul ugyanis az ujjpercek száma például a krokodi- 
lusokon, a teknősökön, a Theriodontida őshüllőkön vagy az emlősökön. Az eltérés 
szemléltetésére ezeknek az állatoknak az ujjperc-képletét is közöljük: 
első második harmadik negyedik ötödik ujj 

2 3 3 3 3 — ujjperc. 

Az ujjpercek száma tehát már bizonyos irányba igazít bennünket, amikor a 
Chirotherium rendszertani helyét keressük. 

Most menjünk tovább egy lépéssel. Soergel megvizsgálta az ujjak hosszát is. 
Tudjuk, hogy a kétéltűeken, tehát a mászva haladó állatokon a negyedik ujj a leg- 
hosszabb és a legerősebb. A Chirotheriumon viszont a harmadik ujj a leghosszabb, 
tehát ez vette át a nagyujj szerepét. Ez a változás a törzsfejlődés folyamán alakult ki, 
amikor a Chirotherium áttért a csúszva haladó mozgásról a négylábon járásra. 
Ez már határozottan hüllő jelleg. 

Ezután Soergel a jobb és bal oldali végtagok járás közben megfigyelhető válta- 
kozásából arra a további következtetésre jutott, hogy az állat nem ugorva mozgott" 

Kivételes esetekben, amikor a nyomok finomszemű nedves homokba mélyedtek 
be, kitűnően megmnaradt a talp vastag, szaruhámmal borított rücskös bőrének hüllő- 
bőrszerű lenyomata. Ilyen bőrfelület kétéltű állaton nem fordul elő. 

A Clirotherium hüllő volta mellett bizonyítanak az elülső és hátsó láb ujjainak 
hatalmas karmai is, Ezeknek lenyomata szembeötlő a lábnyomokon. Egyes Ciiro- 
therium-fajok ujjhosszának egyharmadára, az elülső ujj hosszának pedig a felére 
tehető a karom hossza. A ma élő kétéltűek közül egyedül a japáni karmos szalamandra 
és az afrikai karmosbéka lábának három belső ujján találunk karmokat. A kihalt 
őskétéltűek (pl. Szegochephala) között egyetlen karmos lábat vagy láblenyomatot 
sem ismerünk. 

Ezek minden esetre meggyőző bizonyítékok voltak, s mind a mai napig eldön- 
tötték a Chirotherium nyomok hüllő eredetét. 

A helyszínen és nagyobb kőlapokon Soergel az állat lépésének módját is tanul- 
mányozta. Röviden így jellemezhetjük a Ckhirotherium járását: lép a bal elülső láb 
és vele egy időben a jobb hátsó láb, azután lép a jobb elülső láb és vele egyszerre a 
bal hátsó láb. 

1905-ben Dollo a kenguru sárkánygyíkok, az Igwuanodonok lábnyomait vizsgálva 
pontosan meg tudta határozni, melyik a lassan lépegető, melyik a futó, és melyik az 
egy helyben nyugodtan álló állat nyoma. Soergel hasonló következtetésekre jutott. 
Ha az állat lassan mozgott, — talpának és ujjainak elülső, középső és hátsó részei 
egyenletesen, egyforma mélyen süppedtek a talajba. Ha az állat futott, akkor a 
nyom elülső része jobban a talajba mélyedt a többinél. Vágtatásnál csak az ujjak 
hegye és a karmok mélyedtek a talajba, a talp hátsó része jóformán nem érintette a 
földet. Gyors futás közben az elülső végtag nyoma egyáltalán elmaradt, mert az 
elülső, kicsiny láb nem is érintette a földet, s ez egymagában is arra utal, hogy a 

Chirotherium mozgása már átmenetet képvisel a négylábon járástól a kétlábon 
járás felé. 

Az elmondottakból az következik, hogy a test súlypontja lépés közben kevéssel 

a térd mögé esett. Az elülső és a hátsó végtag megterhelésének aránya I : 5,8. Már- 
pedig a hátsó végtag ilyen nagyfokú terhelése csak úgy lehetséges, ha a test egyen- 
súlyát szükségképpen egy hosszabb farok tartja fenn. De mert a homoktalajon a 
lábnyomok között a farok nyoma nem látható, következésképpen a farok nem volt 
olyan hosszú, hogy a földet érintse. 

Számos kétlábon járó dinoszaurusznak ismerjük a vázát, amelyen a farok teljes 
hosszában megmaradt, s tudjuk, hogy mozgás közben a farok ezeken is a levegőbe 
emelt egyensúlyozószerv volt. Csak amikor egy helyben állott a dinoszaurusz, akkor 
érintette a farok a földet és akkor maradt meg nyoma a talajon. 

A továbbiak során Soergel az egy lépéshez tartozó négy nyom egymásközti 
arányából kiszámította az elülső és a hátsó végtagok, az alkar- és felkarcsont, vala- 
mint a lábszár- és a combcsont egymásközti arányát. A kar mindenesetre rövidebb 
volt a lábnál. Amikor mindezzel tisztában volt, akkor megvizsgálta, hogy a tenyér- 
szerűen szétterülő, széles nyomok külső és belső szegélye milyen mértékben mélyedt 
a talajba, s rájött, hogy a talp külső szegélye jobban besüppedt, tehát a láb kifelé 
gyakorolt nagyobb nyomást a talpfelületre. Az egyes ujjnyomok mélyedéseinek 
külső fala is meredekebb a belső falnál. Ezen az úton elindulva, megfigyelést meg- 
figyeléshez, következtetést következtetéshez fűzve Soergel szemléletesen állítja elénk, 
mint mozgatta lépés közben az állat a lábát, és hogyan hajolt állás közben kissé 
előre és kifelé a térd, mint húzódott a sarok a test alá. 

Mondottuk, hogy az elülső végtag megterhelése jóval kisebb volt a hátsóénál. 
Ezért a nyaknak is rövidnek, a fejnek aránylag kicsinynek kellett lennie. A nyak 

és a fej együtt alig érhették el a törzs hosszát. Soergel kiszámította, hogy a CAiro- 
therium teljes hossza átlagosan 4 m lehetett, amiből 95 cm a test hossza és 2 m a farok 
hossza, a többi a fejre és a nyakra esett. A kar 54 cm, a láb 20 cm hosszú. De akadt 
7—8 m-es nagy faj is, a legkisebb pedig alig érte el a másfél métert. 

Soergel vizsgálatai egyébként még számos, itt fel nem sorolható részletre is 
fényt derítettek. Munkájának egyik legérdekesebb eredménye, hogy megmintázta 
az , ismeretlen" Chirotherium szobrát. A könyv megjelenése óta eltelt majdnem 
négy évtized ezen a rekonstrukción lényegesen nem változtatott. 

Soergel vizsgálatainak utolsó lépéseként a Pseuwdosuchia őshüllő-törzset jelölte: 
meg mint olyant, ahol az állat rendszertani helyét keresnünk kell.Sezt 1950-ben,. 
Schmidt összefoglaló művében éppen úgy elfogadta, mint 1948-ban Peabody a hatalmas. 
észak- és dél-amerikai Chirotherium-anyag feldolgozása kapcsán. A Pseudosuchia- 
nak számos csontvázát, végtagjai teljes épségben megmaradt összefüggő vázát ismer- 
jük. Ezek pedig remekül beillenek a Ckhirotherium-nyomokba, sőt bonctani saját- 
ságaik apró részletekig megegyeznek a nyomok vizsgálatából megszerkesztett Chiro- 
therium-láb anatómiájával. 

A rejtélyes Chirotherium-nyomok keletkezésének regénye tehát Soergel könyvé- 
vel véget ért, mégpedig olyan jól, hogy a későbbi évek sem húztak ki belőle részleteket. 


Lábnyomok Ipolytarnócon 


Az olyan nagyobb igényű népszerűsítő munkában, amit most teszünk az olvasó. 
asztalára, általában nem szokásos verset idézni. Mégis, az elítélést is megkockáztatva, 
Horatius négy sorára emlékeztetünk az Ódák harmadik könyvéből. Kosztolányi 
Dezső szólaltatja meg hazai nyelven egyik költői levelében, amelyet a , kedves és. 
dicső költőtárs" születésének 2000. évfordulójára írt üdvözletül. 


Emléket hagyok itt, mely ércénél maradóbb... 
éhes záporeső, bamba-dühös vihar 

el nem döntheti ezt, állja a végtelen 

évek hosszú sorát és a rohanó időt. 


Az irodalmi remekművecske az , el nem múlás" gondolatát idézi 2000 év táv- 
latából. Mi mindannyian könyvünkben évmilliók tovatűnéséről beszélünk, s az 
idő múlását olyan természeti tárgyakon, élőlények maradványain mérjük le, amelyek 
a maguk módján hatványozottan megerősítik és idézik a horatiusi gondolatot. 

Sok mindenre felhívtuk a figyelmet, ami , állja a végtelen évek hosszú sorát", 
s illő befejezésül az ősidők távoli gomolygásából egy szívünkhöz nőtt magyar példát 
választunk ki. 

A századforduló idején Böck/l Hugó, selmecbányai akadémiai tanár, tanítványai- 
val az Ipoly völgyében, Ipolytarnóc határában járt. Megtekintették azt a kövesült 
fenyőfatörzset, amelyet a múlt század derekán találtak miocén vulkáni tufában az. 
egyik vízmosás alján. A 30 méter hosszú, kövé vált, opálosodott és kalcedonosodott 
fatörzs fölé valamikor boltozatot építettek, hogy megóvják a teljes pusztulástól.. 
Eredetileg 1837-ben, amidőn Kubinyi első ízben hírt adott róla, a fatörzs 46 m hosszú 
volt. Ilyen magas fenyőfajok ma is élnek Amerikában, sőt a Sierra Nevada völgyeiben 
élő mammutfenyők magassága eléri a Ioo métert, míg a törzsük átmérője 2—3 
méter között váltakozik. Szakemberek véleménye szerint az ipolytarnóci fenyő- 

óriás élve 56 méter magas lehetett, kerülete pedig tövétől mért nyolcadik méter 
magasságban még mindig 4 méter, ami megfelel I20 centiméter törzsátmérőnek. 

Ez az ősfenyő tehát mindenesetre elég érdekes és a maga idejében elég híres 
volt ahhoz, hogy szakemberek, diákok, sőt turisták is elzarándokoljanak Ipolytarnóc 
határában a lelet megtekintésére. 

Nem messze a kövesedett fatörzs fölé épített boltozattól forrás fakadt. Vize 
elmosta a száraz erdei avart és letisztította a faóriás alól kinyúló homokkőlapokat is. 
Ezen a helyen a diáksereg lábnyomokat fedezett fel. A nyomok a kemény, részben 
elkovásodott homokkőbe mélyedtek, s a miocén elején, 25—30 millió évvel ezelőtt 
keletkeztek, amikor még a homokkő nedves, laza homok volt. Az utolsó fél évszázad 
egyik legérdekesebb hazai őslénytani fölfedezése ez, amit elsősorban a rendkívüli 
méretű kövesedett fenyőfatörzsnek köszönhetünk. 

A Magyar Földtani Intézet igazgatója, a selmecbányai tanár, Böckh Hugó 
édesapja nyomban a felfedezés után embereivel a helyszínre sietett és egy 6 m?-es 
lapot kiemeltetett és Budapestre, a Földtani Intézet múzeumába szállíttatott. 
A leletet egyébként sorsára hagyták, és senki nem ébredt tudatára, hogy őslénytani 
világszenzáció vész el Ipolytarnócon. 

1928-ban nemzetközi őslénytani kongresszust tartottak Budapesten: A külföldi 
szakemberek csoportjában volt Abel, továbbá a Schenckenberg Múzeum igazgatója, 
Rudolf Richter, akinek a nevét a gerinctelen állatok mozgásnyomainak leírásánál 
említettük, és még sokan mások, neves paleontológusok. Többen foglalkoztak közülük 
kihalt állatok kövesedett lábnyomaival. Noszky Jenő és Lambrecht Kálmán a kong- 

resszus tagjait elvitték Ipolytarnócra, ahol azok elragadtatva szemlélték a nagy 
területen kiásatott és letisztított lábnyomos homokkőlapokat. Lassú eső szitált, s a 
nedves kövön, a borús szeptemberi nap súroló fényében az ősvilági térszín legapróbb 
részletei is kibontakoztak. A helyszíni szemle után a magyar szakemberek unszolására 
Abel elhatározta, hogy tudományosan feldolgozza az ipolytarnóci kövesedett láb- 
nyomokat. 

A kezdeti munkálatok megindultak. A terület egy részéről a Földtani Intézet 
akkori igazgatója, Nopcsa Ferenc a helyszínen gipszöntvényt készíttetett, és annak 
egy példányát Bécsbe küldte, Abe! intézetébe. A helyszínén lefolyt vizsgálatok és a 
kitűnő gipszlevonatok alapján Abel I935-ben megjelent könyvében, a világ minden 
részéről leírt fosszilis életnyomok között foglalkozik az ipolytarnóci lábnyomokkal is. 
A hamarosan jelentkező európai politikai feszültség, majd a világháború kitörése 
meghiúsították az elkezdett kutatások folytatását és befelyezését. Abel 1946-ban 
meghalt. A háború után az Országos Természettvédelmi Tanács természetvédelmi 
területnek nyilvánította Ipolytarnócot. Most már komolyan nekiláttak a terület 
teljes átkutatásának és a fél évszázados tudományos adósság törlesztésének, 

A Természetvédelmi Tanács több mint 400 m2 , ősvilági strandot" tárt fel. 
A terület legmagasabb pontján a miocén elején kicsiny forrás fakadt. Nem volt 
bővízű, de azért elégséges, hogy a mélyedések homokos talaját nedvesen tartsa, és a 
lejtőn végigfolyva a legmélyebb helyeken iszapot halmozzon föl. A mozgó víz néhol 
lapos, széles hullámbarázdákat hagyott hátra másutt a tovaszállított finom homok- 
szemecskékből valóságos ágyat épített magának, szemmel látható jelt hagyva a 
folyás irányában. Ahol a forrás fakadt és a víz sodra a legerősebb volt, ott kimosta a 
homok alatt fekvő kavicsréteget, s az ökölnyi vagy tyúktojás nagyságú fehér, sárga 
és vörös kvarckavicsok ma acélkemény konglomerátot alkotnak. Ezen a konglomerá- 
ton mint biztos alapon nyugszik a vastag lábnyomos homokkőpad, 

A fírissen folydogáló vízerecske állandóan mozgásban tartotta a finom kvarc- 
homok szemeket és tisztán tartotta a környéket, amely több méteres körzetben nem 

iszaposodott el, nem volt tele rothadó növényi részekkel, nem vált süppedő talajú, 
bűzlő erdei mocsárrá, ahová már a kényesebb ízlésű állatok nem jártak inni, Mindez 
tisztán kiolvasható a szennyezés nélküli ősvilági strandból átalakult homokkőből, 

A forrás vize a laposabb helyeken sekély, tisztavizű tócsákat alkotott, ahová 
ős-orrszarvúféle óriásemlősök jártak inni, összevissza taposva a sarat. Régibb elmo- 
sódó, és újabb éles peremű nyomok. . . Ahol szikkadtabb a homok, ott kevésbé látszik 
a nyom, ahol képlékeny még a sár vagy éppén víz fedi a homokot, ott remekül látszik 
a durva, szarusodott, szömörcsös bőrrel fedett talp bemélyedése. Az ősvilági 
orrszarvúfélék lábnyoma tökéletesen megegyezik a ma élő orrszarvú lábnyomával. 
Már Abel is két orrszarvúfaj nyomát különböztette meg. Az egyik valóságos óriás 
lehetett, mert 28—30 cm átmérőjű nyomai vannak. Néhol a területet úgy össze- 
taposták az állatok, hogy alig találunk jól kivehető, egyedül álló lábnyomot. Másutt 
magános állat ballagott keresztül a nedves fövenyen; léptei métereken át követ- 
hetők, és elárulják az orrszarvú testének hosszát. (XXIV. tábla.) 

Az orrszarvú-itatóhely két oldalán ősmadarak lábnyomai láthatók. A nagyobb 
nyomok legalábbis tyúk nagyságú lépegető madártól származnak. 8—9 nyom egymás 
után. Az ősmadár-nyomok nem keverednek az orrszarvúakéval, hanem azoktól 
elkülönítve mintegy , körüljárják" azt a helyet, főként a kiemelkedő, szikkadtabb 
kupacok tetejét és oldalát. 

A terület más részein másfajta, kisebb és nagyobb madárnyomok is láthatók. 
A miocén időszak elejéről ritkák a madár-maradványok, s ezek a nyomok — többek 
között — ezért is értékesek. 

Másik érdekessége az ipolytarnóci területnek egy ősormányos nyoma. A salgó- 
tarjáni barna kőszén-medence agyagos és homokos üledékeiben több ormányosfaj 
koponyáját, agyarait, fogait és vázrészeit gyűjtötték. Bartkó Lajos megfigyelése 
szerint a miocén elején a salgótarjáni mocsaras barna kőszén-erdőségekben a kis- 
termetű kapafogú ősormányos, a Prodinotherium hungaricum tanyázott. Marad- 
ványai a barna kőszénösszlet legalsó, agyagos rétegeiben, a szárazföld mocsaras, 
nedves környezetre valló ülledékeiben fordulnak elő. A másik ősormányos, a gumós- 
fogú őselefánt-féle, a masztodon koponyája, agyarai és fogai laza szürke homokkőből 
kerültek napvilágra. Ez az állat a hosszúállkapcsú masztodonok alakkörébe tartozott, 
és innét írtuk le Mastodon $raelypica néven. Valószínű, hogy ennek az állatnak a 
lábnyomai ismeretesek Ipolytarnócról, a szárazabb környezetből. 

De más körülmény is amellett szól, hogy a Mastodon nagy, levesestányér nagy- 
ságú lábnyomai ezek, és nem a kapafogú őselefánttól erednek. 

A homokkő és a rátelepült vulkáni tufa telve vannak növényi maradványok- 
kal. Moesné Rásky Klára csaknem fél életet szentelt az ezrével gyűjtött levelek, ágak, 
termések és virágok meghatározásának, leírásának, tudományos feldolgozásának. 
Az ősmaradványok között volt az egyik legősibb zuzmó, amit Európa területéről a 
harmadkorból ismerünk. Több őspálmafaj (Calamus, Sabal) , ősfenyő, liliomfa, ciprus- 
féle (Libocedrus), babérfa, fahéjfa, ősi tölgy alkottak tűlevelűekből és lombos fákból 
álló erdőségeket. Nedves, meleg éghajlatot igénylő szubtrópusi növényzet ez, és 
nem a mocsárerdőségek növényvilága, ahol a kapafogú őselefánt élt. 

Ezt az állattársaságot egészíti ki egy nagyobb és egy kisebb ősszarvasfaj. Hosszú, 
karcsú végtagjaival, keskeny finom csülkeivel ez sem a süppedő, mocsaras, ingoványos 
talajú őserdőségek lakója. Néhány méter távolságra az orrszarvú-itatótól volt az 
ősszarvasok itatóhelye. Ezen a helyen a nedves homokot az állatok összevissza 
taposták. A mai szarvasokéra emlékeztető paták nyoma százával borítja a néhány 
négyzetméteres területet. Nem sok ragadozó nyugtalaníthatta az erdőszéli itatóhe- 
lyet, mert a szarvasnyomok között egyetlen futó vagy elugró állat nyoma sem látható, 

A terület északi része lejtős. A meredeken a nagytestű orrszarvúfélék ereszkedtek 
alá. Oszloplábuk meg-megcsúszott a nedves parton. Az ereszkedő alján jókora vizes- 
gödör volt. Igazi ősvilági dagonyázóhely. Megkövült ez is mindenestől, szélein az 
orrszarvú, a Mastodon, az ősszarvas és egy sereg madár nyomával. 

A föltárt terület egyes részein remekül megkövesedett ősi avar látható. Fenyőtűk 
és egymásra hullott levelek fedték a talajt. Alattuk mélyen benyomódott a sárba a 
nehéztestű Mastodon talpa. Itt egészen biztosan megállapítható, hogy a lábnyomok 
napokon át megmaradtak, azokat befödte a falevél, sőt a hirtelen kerekedett ritkás, 
nagyszemű zápor esőcseppjeinek a nyoma is megkövesedett az egykori talajon. 

Bámulatos kép az, ami ebből a rövid analízisből elénk tárul. A trópusi ősvilági 
itatóhely a legfinomabb, legapróbb részletekig megmaradt. Egy helyütt a Mastodon 
ürüléke is megkövesedett (l. a XIX. tábla). Másutt az orrszarvú megcsúszott a 
nedves talajon, megint másutt kisebb nagyobb korhadt fadarabok hevertek a homok- 
ban. Ezeknek lenyomata vagy homokkal kitöltött kőmagja is megmaradt. Az egészet 
befedte egy vulkáni kitörés kiszórt finomszemű törmeléke, az úgynevezett vulkáni 
tufa. Belerakódott a nedves vagy száraz térszín mélyedéseibe, a lábnyomokba, 
befedte a növényi maradványokat, és megőrízte évmilliók során át a miocén idő- 
szaki , ősvilági strandot", 

